
A KOZPONTI BIZOTTSÁG TITKÁRA 


A népgazdaság 1988. évi tervéről 


A népgazdaság 1987. évi helyzetének alakulása azzal jellemezhető, hogy 
egyes területeken — elsősorban a külső és belső pénzügyi egyensúlyi viszo- 
nyokban — a romlás tendenciája lelassult, míg más helyütt — így az ipari 
termelés élénkülését, a nem rubelelszámolású kivitel volumenét, az idegen- 
forgalom devizaszerző képességét tekintve — pozitív elmozdulások tapasztal- 
hatók. Ez elsősorban azoknak az évközi intézkedéseknek az eredménye, ame- 
lyek már lényegében az 1988-ban is érvényesítendő gazdaságpolitika szelle- 
mében születtek. A kedvezőtlen folyamatok lefékeződése ellenére a gazda- 
ság alapproblémáit tekintve nincs lényeges javulás. A strukturális változá- 
sok általában, de kiváltképpen a gépiparban továbbra is lassabbak a kívána- 
tosnál, az exportban változatlanul magas az anyag- és energiaigényes termé- 
kek aránya. A belső piac egyensúlyi viszonyai — a tervezettnél nagyobb bel- 
ső felhasználás és a relatív vállalati pénzbőség következtében — romlottak, 
az anyagellátás zavarai fokozódtak, s nem javult a vállalatok közötti koope- 
ráció sem. 

A nemzeti jövedelem — az előzetes számítások szerint — a tervezettnek 
megfelelően mintegy két százalékkal nő. Az ipari termelés emelkedése — 
elsősorban a konvertibilis kivitel terven felüli növekedésének eredményeként 
— megközelíti a három százalékot. Mivel az aszály és a szőlőültetvények el- 
fagyása jelentős károkat okozott, a mezőgazdaság termelésének növekedése 
elmarad a tervezettől. 

A konvertibilis elszámolású kivitel a tervezettet meghaladóan csaknem 
hat százalékkal bővül, jóllehet a gyengébb termés miatt körülbelül 1,5 millió 
tonna gabona exportja esett ki. A behozatal azonban kevésbé csökkent, mint 
terveztük, s így az áruforgalmi mérleg — a tervezett kismértékű aktívum 
helyett — várhatóan mintegy 200 millió dollár passzívummal zárul. Az ide- 
genforgalom konvertibilis elszámolásban mintegy 350 millió dolláros aktívu- 
mot ér el. A rubelrelációjú külkereskedelem várhatóan több mint 200 millió 
rubelnyi aktívuma viszont kétszerese a tervezettnek. 

A szocialista szektor beruházásai összességében mintegy öt százalékkal 
nőnek. Különböző jelek a beruházások élénkülésére utalnak. Bár ez a gyor- 
sulás nincs összhangban a gazdaság egyensúlyi helyzetével, forráslehetőségei- 


A Központi Bizottság 1987. december 8-i ülésén elhangzott előadói beszéd szerkesz- 
tett szövege. 

vel, a folyamatnak a jövő szempontjából pozitív oldala is lehet, főként ha 
ez a műszaki fejlődés gyorsításával jár együtt. 

A lakossági fogyasztás — a tervezett szinten tartás helyett — 2,5 száza- 
lékkai nő; ez részben az 1987. év utolsó hónapjaiban kibontakozott - felvá- 
sárlási hullám következménye. 

A költségvetés hiánya — a kiadások csökkentését szolgáló intézkedések 
hatására — kisebb az előirányzottnál. Konvertibilis adósságunk a tervezett- 
nél nagyobb mértékben, de az 1986. évinél mintegy félmilliárd dollárral ki- 
sebb összeggel növekszik. 

A kitűzött célokat tehát több lényeges ponton nem tudtuk elérni. Ez is- 
mételten arra figyelmeztet, hogy csak következetes irányító és hatékony gaz- 
dasági munkával lehet a kedvezőtlen folyamatokat megállítani, majd meg- 
fordítani. Egyes negatív jelenségek elsősorban az irányítás következetlensé- 
geivel magyarázhatók. Például az is, hogy a gazdálkodó szervezetek összes- 
ségében jobb pénzügyi helyzetbe kerültek, mint amit teljesítményük indokol- 
na. A vállalatok nyeresége várhatóan több mint 15 százalékkal nő. Sajnos ez 
csak részben ered a hatékonyság javulásából, nagyobbrészt a termelői árak 
indokolatlan mértékű emelésével, a magas költségvetési támogatásokkal és 
a könnyen megszerezhető hitelekkel függ össze. . 

Mindez a tevékenységek javítására irányuló kényszer fellazulására utal, 
bár a kép differenciált. A vállalatok egy részénél már tapasztalható a telje- 
sitmények növelésére, a belföldi kereslet és a külpiaci igények jobb kielégíté- 
sére irányuló törekvés, más részüknél viszont továbbra is fellelhetők a takti- 
kázás elemei, a teljesítmény visszafogása, a tartalékolás. Ez a helyzet még 
nyomatékosabbá teszi azt a követelményt, hogy a stabilizáció érdekében 
1988-ban érdemi előrehaladást érjünk el az egyensúlyi helyzet javításában. 
Ez erőteljes intézkedéseket és szigorú feltételek alkalmazását igényli. 


A Központi Bizottság július 2-i állásfoglalásából, valamint a kormány 
munkaprogramjából kiindulva a tervező szervek olyan programot dolgoztak 
ki, mely — a jelentős külgazdasági és belső bizonytalanságok ellenére — biz- 
tonságra és realitásra törekedve alapozza meg és tűzi célul gazdasági teljesít- 
ményeink javításának lehetséges mértékét. Az adott körülmények szorításá- 
ban az 1988. évi terv néhány területen még nem tesz eleget a stabilizációs 
és a kibontakozási program követelményeinek, fő irányát tekintve azonban 
annak végrehajtását szolgálja. 

A tervező szervek továbbá nagy erőfeszítéseket tettek a kívánatos vál- 
tozások összhangjának megteremtésére, és mai ismereteink szerint konzisz- 
tens, pénzügyileg egyensúlyban levő tervet készítettek. Ezt a követelményt 
az elmúlt néhány évben nem tudtuk hiánytalanul teljesíteni, s ez volt az 
egyik oka annak, hogy az eladósodás minden évben meghaladta az előirány- 
zottat, és emiatt a kormányzat menet közbeni, úgynevezett rásegítő intézke- 
désekre kényszerült. Ezzel a gyakorlattal szakítanunk kell, ami ázonban nem 
jelenti a folyamatos gazdaságirányítás szerepének megkérdőjelezését. Ellen- 
kezőleg: hangsúlyozni kell a folyamatok nyomon követésének, rendszeres ér- 
tékelésének fontosságát és annak jelentőségét, hogy a szükséges intézkedések- 
re időben sor kerül. 3 

Azzal is számolnunk kell 1988-ban, hogy az új adó- és árrendszer a 
vállalati és a lakossági magatartásban ma még alig felmérhető változásokat 
okoz. Ilyen kKörülmények között is el kell érni a termelés és az export bő- 
vülését, ezért a szokásosnál is nagyobb figyelmet kell fordítani a gazdasági 
folyamatokra, az indulásra, a kialakuló tendenciákra. A Központi Bizottság- 

nak határozottan és aktívan kell támogatnia a gazdaságpolitikai célokat szol- 
gáló kormányzati kezdeményezéseket. Az irányító szervek pedig összehangol- 
tan, egységesen lépjenek fel, következetesen érvényt szerezve az ár-, támoga- 
tás-, bér- és hitelpolitika elveinek, megalkuvás nélkül haladva a veszteséges 
tevékenységek visszaszorításának útján. 


Az 1988. évi terv alapvető feladatként irányozza elő a külső egyensúlyi hely- 
zet javítását — ezzel a fizetőképesség fenntartását — s egyidejűleg a belső 
egyensúlyi viszonyok romlásának megállítását. Az exportképesség javítása ér- 
dekében előirányozza a termelési szerkezet korszerűsítését, a műszaki fejlő- 
dés gyorsítását. E célok elérése érdekében a fogyasztás terhére történő kény- 
szerű átcsoportosítással is számol. 

A stabilizációs program végrehajtása szempontjából az a legfontosabb, 
hogy 1988-ban érezhetően lefékezzük az eladósodási folyamatot a nem ru- 
belelszámolású relációban. Minden körülményt mérlegelve úgy ítélhető meg, 
hogy konvertibilis adósságunk legfeljebb 500 millió dollárral nőhet. Ehhez a 
konvertibilis külkereskedelmi mérlegben 250 millió dollár aktívumot kell el- 
érni. Szükséges, hogy a nem rubelelszámolású kivitel és behozatal növekedési 
üteme között 10 százalékpontos különbség legyen a kivitel javára. Ez nem 
lehetetlen, bár mind az exportnövelésben, mind az import mérséklésében rend- 
kívül nehéz feladatot jelent. 

A terv a kivitel struktúrájának, gazdaságosságának javulásával, a nép- 
gazdaság teljesítményének növekedésével, illetve a leggazdaságtalanabb, mint- 
egy 100 millió dollárt kitevő export megszüntetésével számol. Reálisan a 
konvertibilis kivitel négyszázalékos bővülése irányozható elő; a tervezett 
egyenleg eléréséhez a behozatalt az 1987. évi szinthez képest megközelítőleg 
hat százalékkal csökkenteni kell. Arra kell törekedni, hogy a behozatal csök- 
kenése ne gátolja a gazdaság teljesítményjavulását, a konvertibilis exportot 
szolgáló termelés növekedését, illetve ne csökkenjenek, hanem növekedjenek 
a műszaki fejlesztést szolgáló gépbeszerzések. 

Minden eddiginél nagyobb jelentőséget kap a kiviteli lehetőségek feltá- 
rása és kihasználása, illetve a tőkés import gazdaságos kiváltásának fokozá- 
sa. A terv 150—200 millió dollár, többségében anyag- és alkatrészimport ki- 
váltását irányozza elő a belső kooperáció, háttértevékenység javításával. Fo- 
kozottabban kell támaszkodni az áruforgalmon kívüli devizaszerzési lehetősé- 
gekre. Ezért javítani kell a szolgáltatóexport és az idegenforgalom felételeit, 
többek között a belföldi kapacitások átcsoportosításával, igénybevételével is. 

A rubelelszámolású áruforgalmi és pénzügyi tervelgondolások megalapo- 
zása döntően a magyar—szovjet gazdasági kapcsolatok alakulásától függ. A 
legfelső szintű, illetve a kormányfői találkozókon elért elvi megállapodások 
alapján szorgalmazzuk az áruforgalom bővítését, a konvertibilis fizetési mér- 
jegterheink enyhítését célzó javaslataink megvalósítását, a magyar gyártó- 
kapacitások egy részének bérmunka formájában történő jobb kihasználását 
és más termelési kooperációk kialakítását. Az eddigi tárgyalási eredmények 
még nem kielégítőek, ezért a terv jobb megalapozása e téren még további 
igen intenzív munkát igényel. 

A rubelelszámolású áruforgalomban a terv azzal számol, hogy ha az ösz- 
szes behozatal legalább három-négy százalékkal növelhető, akkor kivitelünk 
az 1987. évi szinten maradhat vagy némileg bővül. A fő feladat az, hogy e 
folyamatokat a népgazdasági prioritásokkal összhangban alakítsuk, még ak- 
kor is, ha ez nem esik teljesen egybe a vállalati érdekekkel. 


A gazdasági növekedés tervezhető ütemét az egyensúlyi és szerkezetváltási 
követelmények határozzák meg. Közöttük rövid távon ellentmondás is feszül. 
A szerkezetváltás a műszaki fejlődést, a termelőszféra korszerűsítését szol- 
gáló eszközök bővítését, a gazdaságtalan termelés és export visszaszorítását 
igényli, az egyensúly érdekében viszont a belső felhasználás csökkentésére 
és az export növelésére van szükség. Az ellentmondást a tervjavaslat úgy ke- 
zeli, hogy az egyensúlyi és szerkezetkorszerűsítési célokat a lehetőség szerint 
egymással összehangoló, illetve más célokat ezeknek alárendelő termelési és 
elosztási politikával kívánja érvényesíteni. 

A termelési szerkezet átalakítását — szelektív módon — a műszaki fej- 
lödés élénkülésére támaszkodva, a versenyképesség javítása és a jövedelem- 
termelés fokozása érdekében fel kell gyorsítani. Ennek elsősorban a kielégí- 
tő hatékonyságú konvertibilis elszámolású kivitel növekvő arányában és 
mennyiségében kell kifejeződnie. A rubelelszámolású exportértékesítés növe- 
lésének korlátai és a belföldi felhasználás szükségszerű csökkentése miatt 
csak ez lehet a gazdasági növekedés forrása. 

E követelmények alapján 1988-ban a nemzeti termelés mintegy egy- 
másfél százalékkal növelhető. Ezen belül az ipari termelés az 1987. évinél 
lassabban, hozzávetőlegesen egy százalékkal nő. A mezőgazdasági termelés 
tervezett öt, öt és fél százalékos emelkedésének — a hazai ellátás és a jelen- 
tős szocialista exportfeladatok mellett — lehetővé kell tennie, hogy az élel- 
miszer-gazdaság konvertibilis exportja közel hat százalékkal növekedjen. 


A vázolt feladatokkal kapcsolatban jogosan felvethető kérdés: érvénye- 
sül-e megfelelő ösztönzés a konvertibilis export növelésére? Úgy ítéljük meg, 
hogy az idevágó célkitűzéseket az érdekeltségi feltételek megfelelően alá- 
támasztják. A forintot a konvertibilis valutákkal szemben leértékeltük. Ja- 
vuló feltételek mellett továbbra is működik az exportpályázati rendszer. Az 
export meghatározott növekménye után normatív, automatikus bérpreferen- 
cia vehető igénybe. A kivitel dinamikus növekedése esetén a vállalatok men- 
tesülnek a bérszabályozás kötöttségei alól. Az importgazdálkodásban a kivi- 
telre ösztönző szaldószabályozási rendszer az eddigieknél szélesebb körben 
fog működni. A kiviteli célok teljesítését folyamatos gazdaságszervező tevé- 
kenységgel, az eredményesebb külpiaci fellépést akadályozó tényezők felszá- 
molásával, aktívabb piaci munkával, rugalmasabb külkereskedelmi szerve- 
zettel, a korszerű vállalati együttműködési formák támogatásával is segíteni 
kell. 

A másik nagy kérdés: lesz-e elegendő eszköz a szerkezetváltásra, illetve 
nem pocsékoljuk-e el a szűkösen rendelkezésre álló forrásokat a veszteséges 
tevékenységek további támogatására? 

A szerkezetváltásra, a műszaki fejlesztésre fordítható források valóban 
szűkek. Ez fokozottan arra kényszerít, hogy megoldást keressünk a beruházási, 
fejlesztési folyamatok hatékonyságának növelésére és a szelektív támogatás- 
politika kialakítására. Alapvető kritériumnak a gazdaságos és tartós export-. 
képesség fenntartását, illetve növelését kell tekinteni, amit elsősorban azzal 
kívánunk elősegíteni, hogy a gazdasági szabályozás kedvezményezi az e cé- 
lokat hatékonyan megvalósító gazdálkodókat és a műszaki fejlesztési tevé- 
kenységet. . 

Az 1988. évi terv a népgazdaság összes beruházási lehetőségeit lényegé- 
ben az 1987. évi szinten veszi számításba. A vállalati beruházások mennyisé- 
ge és aránya azonban növekszik. A vállalati saját források a feldolgozó ipar- 
ban, ezen belül különösen a gépiparban, de egyes vegyipari és könnyűipari 

szakágazatokban is az átlagot meghaladóan nőnek. A vállalati beruházások- 
hoz kapcsolódó állami támogatások, kedvezmények és hitelek nagy része a 
gazdaságos konvertibilis kivitel bővítését szolgálja. A nem exporthoz kapcso- 
lódó vállalati beruházások központi támogatása három-öt százalékkal csök- 
ken. Az 1987. évihez képest mintegy három-öt százalékkal csökken a közpon- 
ti beruházások volumene, elsősorban a nem közvetlenül termelő területeken. 
A termelőszférában az 1988. évi központi kezdeményezések a szelektív jelleg- 
gel felülvizsgált központi gazdaság- és kutatásfejlesztési programokhoz kap- 
csolódnak. i 

Az 1988. évi tervjavaslat segíteni kívánja a vállalati műszaki fejlesztés 
gyorsítását. A gazdálkodó szervezetek és az egyének kutatási, műszaki fej- 
lesztési tevékenységének és ráfordításainak ösztönzését szolgálja e tevékeny- 
ségek nyereségadó kedvezménye, a kutatási-fejlesztési eszközök gyorsított ér- 
tékcsökkenési leírásának lehetősége, a haszonrészesedési szerződések rendsze- 
re. A meglévő műszaki fejlesztési alapmaradványok, nyereségtartalékok jö- 
vőre e célra adómentesen felhasználhatók. I 

A gazdálkodó szervezetek meghatározott mértékű adójóváírást a kutatá- 
si-fejlesztési eredmények bevezetését szolgáló beruházásokra fordíthatnak; a 
fejlesztési kísérletek bizonyos eszközeit költségként számolhatják el; a vásá- 
rolt műszaki-szellemi javakat pedig a költségek terhére elszámolható válla- 
lati vagyonként kezelhetik. Az ipar terheit csökkenti, hogy a központi mű- 
szaki fejlesztési forrásokhoz a jövőben más ágazatok is hozzájárulnak. 

A felsorolt intézkedések azt mutatják, hogy a kormány a stabilizációs 
szakaszban is tesz olyan lépéseket, amelyek a műszaki fejlesztést, a termelés 
korszerűsítését segítik, s a kibontakozás irányába mutatnak. 


A struktúrakorszerűsítésnek elengedhetetlen feltétele az is, hogy az ed- 
diginél szélesebb körben kerüljön sor a tartósan gazdaságtalan, perspektívát- 
lan termelés visszaszorítására. 1987-ben az életbe léptetett új felszámolási- 
szanálási eljárások keretében több gazdálkodó egység sorsa rendeződött. A 
rendezés módja a Veszprémi Állami Építőipari Vállalat esetében a felszámo- 
Jás volt, a Gábor Áron Gépgyár fizetésképtelenségét pedig a hitelezőkkel való 
egyezséggel szüntették meg. A közelmúltban fejeződött be a Láng Gépgyár 
szanálása. A Ganz-MÁVAG, a Mecseki és a Tatabányai Szénbányák együtte- 
sen megközelítőleg 30 milliárd forintnyi adósságot halmoztak fel. (Ez az ösz- 
szeg tartalmazza a folyó gazdálkodáshoz, a fejlesztésekhez felvett hiteleket, 
az adótartozásokat, valamint az alapjuttatásokat. Az adósságállomány döntő 
hányadát a fejlesztésekhez igénybe vett források teszik ki.) A gazdálkodási 
problémák okai között döntőek — a külső körülmények mellett — az irá- 
nyítási, szervezési és gazdáikodási hiányosságok. A szanálási szervezet ezért 
a nevezett vállalatoknál gyökeres gazdálkodási, szervezeti és vezetési változá- 
sokat írt, illetve ír elő. 


Az új évben fokozódik a termelők között a hatékonyságbeli különbsége- 
ken alapuló jövedelemdifferenciálódás. Egyes vállalatok jobb helyzetbe jut- 
nak, de az év elején az eddigieknél több — várhatóan mintegy 300 vállalat 
és szövetkezet — kerül nehéz pénzügyi helyzetbe. Olyan esetekben, amikor 
a gazdálkodó szervezetek az új feltételekre való átálláskor átmeneti pénz- 
ügyi nehézségekkel kerülnek szembe — például a bérek bruttósításához nincs 
meg a fedezetük —, a hitelszférából megfelelő segítséget kaphatnak problé- 
máik áthidalásához. Az év végére azonban reálisan számolni lehet azzal, hogy 
e vállalatok erőfeszítéseik eredményeként javítanak helyzetükön, s a pénz- 
ügyi gondokkal küzdő egységek száma csökken. 


Nem az a célunk, hogy minél több vállalatot felszámoljunk, hanem az, 
hogy a tartósan veszteséges tevékenységeket visszaszorítsuk, illetve megszün- 
tessük. Ezt alapvetően a meglévő vállalati keretekben kell megoldani; szük- 
ség esetén azonban a jelenlegi vállalati keretek megváltoztatására vagy akár 
a vállalatok felszámolására is sor kerülhet. 


Az állam struktúrapolitikai szerepvállalásával kapcsolatban szélsőséges, egy- 
másnak ellentmondó elvárások, igények fogalmazódnak meg. A nehéz hely- 
zetben lévő vállalatok az állam tulajdonosi felelősségét hangoztatják, és nem 
is alaptalanul, hiszen az állam hozta őket létre. Más vállalatok viszont — 
mindenekelőtt a jól gazdálkodók — sérelmezik, korlátozónak érzik az állami 
beavatkozást. A szélsőséges megítéléseket nemcsak a vállalatok eltérő hely- 
zete magyarázza, hanem az állami magatartás következetlenségei is táplálják 
azt. Az állami beavatkozás helyét és szerepét az egymást keresztező vállalati 
törekvések erőterében egyértelműen ki kell jelölni. 

A tapasztalatok azt mutatják, hogy csupán pénzügyi kényszerrel, restrik- 
cióval és piaci impulzusokkal nem lehet elérni a gazdasági struktúra kor- 
szerűsödését. Az állam meghatározott kérdésekre koncentráló szervezőerejé- 
re a tőlünk eltérő gazdasági-társadalmi rendszerű tőkés piacgazdaságokban 
is — különösen a etrukturális átalakítás korszakában — nagymértékben tá- 
maszkodnak. A szocialista állam nem teheti meg, hogy csupán a gazdálko- 
dókra gyakorolt általános nyomást tekintse a struktúraalakítás eszközének, 
és ne vállaljon magára a folyamatban aktív szerepet és felelősséget. Az ál- 
Jam szerepe mindenekelőtt az, hogy megteremtse a strukturális átalakulásra 
kényszerítő feltételeket, és létrehozza a differenciálódást elősegítő társadalmi- 
gazdasági környezetet. I 

Meg kell határozni azokat a területeket, ahol az államnak a fejlesztési- 
visszafejlesztési kérdésekben közvetlen döntési felelőssége van. Az államnak 
közvetlen szerepet kell vállalnia az infrastruktúra alakításában, a technológiai 
változások elősegítésében, és részt kell vennie a jelentős strukturális prob- 
lémákkal küzdő ágazatok sorsának rendezésében. Különösen akkor, ha ez az 
egész gazdaság egyensúlyi helyzetére kihat, illetve jelentős, helyileg meg nem 
oldható politikai-társadalmi feszültségekkel jár együtt. E gondok kezelésében 
a jövőben jobban kell építeni a demokratizmus erejére, amely elősegíti a he- 
lyes döntéseket és a döntésekre megérett kérdésekben a közmegegyezés el- 
érését, valamint a megvalósítás feletti hatékony társadalmi ellenőrzést. 

Az állam szerepének korábbi értelmezését a versenyszféra tekintetében 
is felül kell vizsgálni. A jövőben el kell kerülni, hogy központi fejlesztési 
programotkal ágazatokat preferáljunk. Az ilyen állami döntéseknél — s ezt 
eddigi történetük is bizonyítja — a tévedés kockázata nagy, és egyben lehe- 
tővé válik az általános követelmények fellazítása. Arra kell törekedni, hogy 
a programok egyre inkább a gazdaság általános korszerűsödését, a verseny- 
képesség javítását szolgáló feltételek kialakítását segítsék elő, az abban részt 
vevők pedig — ágazati hovatartozásuktól függetlenül — kemény feltételeket 
teljesítsenek és egyúttal nagyobb mozgásteret is kapjanak. 

Az állam tevékenységének a versenyszféra egészében a piaci viszonyok 
kifejlődését kell elősegítenie, s nem pedig e viszonyok megzavarását. Ennek 
érdekében kell a finanszírozás és a szabályozás eszközeit továbbfejleszteni, s 
az állami gyámkodást, a széles körben nyújtott támogatásokat csökkenteni. 
Ezt a célt szolgálná, ha a kormány több évre előre meghirdetné az állami 
támogatási politika irányát, tartalmát, kiterjedését. Ezzel egyértelmű jelzést 


lehetne adni a gazdálkodóknak az állami struktúrapolitika preferenciarend- 
szeréről, egyúttal időt adva arra, hogy ahhoz a vállalatok alkalmazkodhas- 
sanak. 


Gazdasági gondjaink, az egyensúlyi követelmények feszítő volta miatt 1988- 
ban kénytelenek vagyunk a lakossági fogyasztást és ezzel együtt a reálbére- 
ket és reáljövedelmeket csökkenteni. Mérséklődő anyagi lehetőségek mellett 
kell egyidejű és kielégítő megoldást találnunk a teljesítmények ösztönzésére 
és az alapvető szociális feladatok megoldására. Ez az 1988-as terv egyik alap- 
dilemmája. I 

Nincs kész receptünk a teljesítményösztönzés, valamint a szociális bizton- 
ság és alapellátás egyensúlyának megteremtésére. Menet közben kell viszony- 
lagos — és néha nagyon is törékeny — egyensúlyi állapotokat kialakítanunk, 
miközben a versenyképes árualapok megteremtését tekintjük prioritásnak. 

A terv a lakossági fogyasztás mintegy két, két és fél százalékos csökke- 
nését valószínűsíti, s azzal számol, hogy a lakosság megőrzi megtakarítási haj- 
landóságát. Ennek érdekében már születtek ösztönző intézkedések; a lakos- 
sági megtakarítások mértéke azonban a szokásosnál mégis bizonytalanabb. 
Ezért fontos feladat, hogy ha szükséges, megfelelő intézkedések történjenek 
a megtakarítási hajlandóság fenntartására, illetve növelésére. 

A másik kiemelkedően fontos kérdés a foglalkoztatás hatékonyságának 
javítása. 1988-ban tovább folytatódik a foglalkoztatottak számának szerény 
mértékű csökkenése. Továbbra is jellemző marad egyes területeken a mun- 
kaerőhiány, egyes szakmákban, foglalkozásokban pedig a túlkínálat és az 
alulfoglalkoztatás. A gazdasági szabályozás változásai a munkaerővel való 
ésszerűbb gazdálkodás kényszerét erősítik. A termelési szerkezet tervezett 
változásai egyes körzetekben, illetve vállalatoknál kiéleződő foglalkoztatási 
gondokat jeleznek. Az állam különböző eszközökkel támogatja az egyéneket 
munkavállalási gondjaik megoldásában. Ezt szolgálják a terv munkahelyte- 
remtési akciói, az átképzéshez nyújtott támogatások, a nők foglalkoztatási 
kedvezményei, a foglalkoztatási alap támogatási rendszere, a munkaerő-gaz- 
dálkodás fejlesztése stb. Arra törekszünk, hogy a szerkezetváltozással járó 
terheket a közösség és az egyén ésszerűen megosztva viselje. 

A közgazdasági feltételrendszer széles körű és jelentős változásai miatt 
az 1988. évi jövedelmi folyamatok csak nagy bizonytalansággal ítélhetők meg, 
ezért a jövedelemkiáramlás tervezett keretek között tartása érdekében átme- 
netileg a gazdaság nagyobb részében központi bérszabályozást érvényesítünk. 
Csak az eredményesen, meghatározott hatékonysági követelményeknek és fel- 
tételeknek megfelelő gazdálkodó szervezetek mentesülhetnek a központi bér- 
szabályozás alól. Ez hasznos tapasztalatokat adhat egy korszerűbb bérszabá- 
lyozás kialakításához is. 

A korlátozott bérnövelési lehetőségek mellett is igyekszünk módot talál- 
ni a legsürgetőbb megoldást igénylő bérfeszültségek, -aránytalanságok eny- 
nítésére. A probléma az, hogy a keresetek szóródása jelenleg nem igazodik 
eléggé a végzett munka mennyiségéhez, minőségéhez és hasznosságához. A 
vállalati hatékonyság szempontjából a különösen fontos tevékenységeket kell 
helyesen értékelni és jól megfizetni. Mindenekelőtt az alkotó műszaki értel- 
miség és a kiemelkedő szakmunkások erkölcsi-anyagi megbecsülését kívánjuk 
javítani. A változtatás alapvetően a gazdálkodó szervezetek érdeke és felada- 
ta, ezért mindenekelőtt saját maguknak kell előteremteni a forrásokat. De 
azokon a területeken, ahol magas az alkotó műszakiak aránya — kutatóhe- 

iyeken, oktatásban —, és saját erőből nem tudják a szükséges fedezetet biz- 
tosítani, központi bérpolitikai intézkedésekkel is segíteni kívánunk. 

Tudjuk, hogy a teljesítményösztönzés, a hatásos bérezési gyakorlat a sta- 
bilizáció és a kibontakozás egyik fontos eszköze. Ezért már rövidebb távon 
is oldani szeretnénk a merev-szigorú kötöttségeket. Arra törekszünk, hogy az 
általános érvényű központi bérszabályozás mielőbb megszüntethető legyen. 
Ezért a lehető leggyorsabban ki kell dolgozni és meg kell hirdetni a bérsza- 
bályozás 1989-től érvényes rendszerét. Meg kell gyorsítani a bérreform kidol- 
gozását is, mégpedig úgy, hogy a koncepció 1988. második fél évébefi vitára 
bocsátható legyen. 

A bérezés mellett a gazdálkodó szervezetek irányításában nagyobb fi- 
gyelmet kell fordítani az emberi erőforrások fejlesztésének és kihasználásá- 
nak különböző lehetőségeire is. Ez olyan vállalati politikát igényel, amelyben 
a munkakörülményeket és -feltételeket rendszeresen javítják; a munka tartal- 
mának átalakításával az egyéni felelősség és kezdeményezés lehetőségeit bő- 
vítik; a dolgozói kooperációt igénylő és elősegítő munkaszervezeti formákat 
alakítanak ki; a dolgozói részvétel és beleszólás szervezett formáit bekapcsol- 
ják a döntési folyamatokba; komplex munkaerő-fejlesztési és vezetésfejlesz- 
tési programokat valósítanak meg. 


A teljesítmények és az ahhoz kapcsolódó munkajövedelmek mellett 1988-ban 
a fogyasztói árak a korábbi években megszokott mértéket meghaladóan be- 
folyásolják az életszínvonal alakulását. A fogyasztói árak mintegy 15 száza- 
iékkal emelkednek. Az árszintemelkedés nagyobbik része a központi árin- 
tézkedésekből következik. A január elsején ebben a körben életbe lépő vál- 
tozások mintegy nyolc százalékkal emelik az árszínvonalat. 1988-tól a szabad 
árformába tartozó termékek aránya megközelíti a 80 százalékot. Ezért — va- 
lamint a jövedelmi. adó- és árviszonyok nagyfokú átrendeződése miatt — az 
árszint piaci hatásokra bekövetkező változása a szokásosnál jóval nehezeb- 
ben látható előre. A népgazdasági terv azzal számol, hogy a piaci hatások 
mintegy öt százalékkal növelik a fogyasztói árszintet. Minthogy a gazdaság- 
ban meglevő inílációs nyomás fokozódik, kiemelt kormányzati feladat az ár- 
ellenőrzés erősítése, az indokolatlan termelői és fegyasztói áremelések szank- 


cionálása. ki 
1983-ban a lakossági jövedelmeken belül a munkajövedelmek és a tár- 
sadalmi jövedelmek aránya — az utóbbi javára — változik. Nominálisan a 


keresetek tömege átlagosan négy százalékkal, a pénzbeli társadalmi jövedel- 
mek pedig mintegy 22 százalékkal nőnek. 

A szociálpolitikai intézkedések tervezésénél a kormány stabilizációs és 
kibontakozási programjában a társadalmi-szociális gondoskodással kapcsolato- 
san megfogalmazott célok jelentették a kiindulópontot. A központi és a helyi 
eszközök elsősorban a gyermekes családok, az idős korúak, a hátrányos hely- 
zetűek ellátására összpontosulnak. A szociálpolitikai intézkedésekre, kompen- 
zációkra fordított összeg igen jelentős, megközelíti a 27 milliárd forintot. 

A társadalmi szervek a nyugdíjemelések minimális összegénél, a családi 
pótléknál a tervben előirányzott összegeknél nagyobb jövedelemkiegészítést 
javasolnak. Erre azonban nincs lehetőség, mert a munkajövedelmek rovására 
történő további nagyarányú átcsoportosítás súlyos kárt okozna. 

Felvetődik a kérdés, helyesen cselekszünk-e, ha a szociális ellátás fejlesz- 
tésére relatíve nagyobb lehetőséget biztosítunk, mint a teljesítmények ösztön- 
zésére? Meggyőződésem, hogy az adott helyzetben nem tehetünk mást, mi- 

vel 1988-ban a lakosság jelentős rétegeinek életkörülményei enélkül elvisel- 
hetetlen mértékben romlanának. 

A tervben biztosított forrásokból elsősorban a leginkább rászoruló csa- 
ládok, egyének, rétegek helyzetét kell javítani. A tanácsok támogatási kerete 
500 millió forinttal növekszik, és több intézkedés született, illetve van előké- 
születben a nehezebb feltételek között élő állampolgárok, társadalmi csopor- 
tok életviszonyainak javítására, gondjaik enyhítésére. Így többek között bő- 
vül a nyugdíjasok utazási kedvezménye, a tartósan beteg, fogyatékos gyer- 
mekek ápolásánál a gyest a gyermek 10 éves koráig lehet igénybe venni, az 
1988 89-es tanévtől pedig ingyenessé kívánják tenni a legrászorultabbak részé- 
re az általános iskola alsó tagozatában a tankönyveket. Más, hasonló jellegű 
lépések lehetőségeit is vizsgálják. 

Azt tapasztaljuk, hogy társadalmunkban megvan a segítőkészség azoknak 
a gondoknak a megoldására, amelyekre nincs elegendő központi forrás. Sok 
esetben csak a megfelelő szervezés hiányzik. Ezért a tanácsok a közeljövő- 
ben felhívást és ajánlásokat kapnak arra, hogy támogassák a szociális gon- 
doskodást segítő öntevékeny formák megszervezését és kibontakozását. A 
szociális problémák enyhítése érdekében azonban nemcsak rövid távú intéz- 
kedésekre, hanem jövőbe mutató koncepciók megalkotására is szükség van. 
1988-ban több ilyen, egymással összefüggő koncepciót kell kialakítani. Folya- 
matban vannak a munkálatok a társadalombiztosítási rendszer továbbfejlesz- 
tésére, a nyugdíjrendszer korszerűsítésére, a szociálpolitika átfogó felülvizs- 
gálatára. Ezek nemcsak egymáshoz kapcsolódnak, hanem a bérreformhoz és 
a lakásgazdálkodás megújításához is. Céltudatos és gyorsított ütemű mmunkát 
kell végezni ahhoz, hogy a jövőnk szempontjából fontos, az igazságosabb el- 
osztást szolgáló megoldások mielőbb kialakíthatók, megvitathatók és bevezet- 
hetők legyenek. 


A központosítható források 1988-ban a korábbi éveknél csak szerényebb mér- 
tékű állami támogatást tesznek lehetővé az infrastrukturális ágazatokban, a 
tanácsi gazdálkodásban. Az egészségügyi és szociális ellátás, valamint az ok- 
tatás területén a már működő intézmények fenntartási nehézségei e támoga- 
tások reálértékének csökkenése miatt fokozódnak, és a fejlesztési lehetőségek 
szűkülésével is számolni kell. A mérséklődő források ésszerűbb felhasználását 
szelektívebb fejlesztési politika és rugalmasabb gazdálkodási rend segíti. A 
helyi tanácsok és intézmények önállósága növekszik, nagyobb teret kap a he- 
lyi, egyéni kezdeményezőkészség, a közösségi érdeken alapuló összefogás. 

Az állami támogatás visszafogása ágazatilag és területileg egyaránt dif- 
ferenciáltan megy végbe, s még e szűkebb keretek között is van lehetőség 
néhány kiemelt fejlesztési feladat megvalósítására. Az infrastrukturális ellá- 
tásban folytatható a leginkább elmaradt területek felzárkóztatása és a gaz- 
daságilag elmaradott térségek fejlesztése. 

A nehezebb gazdasági körülmények között is nagy figyelmet fordítunk a 
lakásgazdálkodásra. A tervben javasolt intézkedések — mindenekelőtt a szo- 
ciálpolitikai támogatások differenciált emelése, a nagycsaládosoknak nyújtan- 
dó kedvezményes kölcsönök felső határának növelése. a helyi tanácsi támo- 
gatások emelése — részben ellensúlyozzák a lakást építő vagy vásárló csalá- 
dok növekvő terheit. Tisztában vagyunk azzal, hogy a javasolt lépések nem 
oldják fel a feszültségeket, csupán a romlás folyamatát mérséklik, de az el- 
lentmondások nem oldhatók meg rövid távú intézkedésekkel. Ebből a felis- 
merésből kiindulva javasoljuk a lakásgazdálkodás hosszú távú korszerűsíté- 

sét szolgáló munkák felgyorsítását, s ajánljuk a Központi Bizottságnak: 1988- 
ban tűzze napirendre a lakásgazdálkodás kérdéseit. 

Megkezdődött a közvetlenül nem termelő területek működésének korsze- 
rűsítésére, hatékonyabbá tételére irányuló munkaprogram végrehajtása is. A 
fejlesztési koncepciók kialakítása után a konkrét intézkedések végrehajtására 
zömmel 1989-ben kerül sor. Néhány kérdésben azonban már születtek dön- 
tések. Így például: a polgári védelmi és a hátország védelmi parancsnoksá- 
gok összevonására; a tanácsi háttérintézményekben foglalkoztatottak számá- 
nak egyharmados csökkentésére; a kormányrepülőgép igénybevételére jogo- 
sultak körének szűkítésére; egyidejűleg az elkülönült kormányrepülési szer- 
vezet megszüntetésére. Előkészület alatt van a minisztériumok túlterebélye- 
sedett háttérintézményi hálózatának leépítése is. 

Gazdasági helyzetünk szükségessé tette a közösségi fogyasztás: ezen be- 
lül a fegyveres erők és testületek középtávra tervezett kiadásainak mérsék- 
lését is. Ugyanakkor belső átcsoportosítással fedezetet kellett teremteni azokra 
a kiadásokra, melyek a közbiztonság lakosság által is igényelt javítása, az 
útlevéllel kapcsólatós rendelkezések módosítása, valamint a térroFákCIÓK el- 
leni egységek létrehozása miatt felmerülnek. 


Jelentős lépéseket teszünk a gazdaságirányítási rendszer fejlesztésében. A 
legnagyobb változás az adóreform lesz, melynek nyomán egy tisztább, átte- 
kinthetőbb vállalati adórendszer alakul ki, de meg kell nyíltan mondanunk, 
hogy három területen a szükségesnél csak kisebbet tudunk előre lépni. 

— Először: a vállalati adóterhek csökkentése elmarad a szándékolttól. A 
nyereségadó, a társadalombiztosítási hozzájárulás az eredetileg elgondoltnál 
magasabb lett, 1988-ban a beruházásokat terhelő általános forgalmi adónak 
csak egyötödét térítik vissza a vállalatoknak, továbbá fennmarad a vállalati 
különadó is. Hangsúlyozni szeretném, hogy a szükségszerű kompromisszumok 
ellenére is érzékelhetően javul a hatékonyan gazdálkodó vállalatok helyzete, 
a nyereségnek a korábbinál nagyobb hányada marad a vállalatoknál, növek- 
szik tehát az érdekeltség a nyereség növelésében. 

— Másodszor: nem sikerült a kiváltságokat, kedvezményeket és támoga- 
tásokat a szándékolt mértékben csökkenteni. 

— Harmadszor: a termelői árszint az átálláskor mindössze három száza- 
lékkal csökken, de a várható termelői áremelkedés ezt is eltünteti. Ennek oka 
egyrészt az, hogy még induláskor sem hozhatunk egész szakágazatokat belföl- 
dön veszteséges helyzetbe, másrészt a vállalatok bizonyos köre 1987-ben je- 
lentős termelői áremelést hajtott végre. 

Az adóreformmal is összefüggésben erőteljessé vált a költségvetés össze- 
állítása és végrehajtása során a nagyobb nyilvánosság érvényesítésének igé- 
nye. Ezt az igényt pozitív tényként, a nagyobb társadalmi felelősségvállalás 
jeleként értelmezhetjük. Ezzel a lehetőséggel élnünk kell. A kormány olyan 
költségvetési javaslatot terjeszt elő, amely egyes kiadásoknál — például a 
szanálási alap előirányzata, vagy bizonyos támogatások esetében — az or- 
szággyűlésnek tartja fenn a jogot a változtatásra. Ugyanúgy csak a parla- 
ment dönthet a költségvetési tartalék felhasználásáról is. 

A költségvetés-politika feladata, hogy stabil adó- és támogatási gyakor- 
lattal teremtsen kiszámítható környezetet a gazdálkodók számára; a rövid 
távú folyamatokat, az üzleti döntéseket alapvetően a pénz- és hitelpolitika 
eszközeivel, például aktív kamat- és árfolyampolitikával kell szabályozni. 

Folytatjuk a bankrendszer fejlesztését is. 1988-ban bővítjük a kereskedel- 

mi bankok lakossági kapcsolatait, előrelépünk az egységes kamatpolitika és 
kamatrendszer kialakításában. Tervezzük a devizális üzleti jogok fokozatos 
decentralizálását. A kereskedelmi bankok jogot kapnak arra, hogy a kon- 
vertibilis import meghatározó hányadánál exportnövekedéshez kapcsolódva 
bizonyos finanszírozási feladatokat ellássanak. 

A hatékonyan gazdálkodó szervezetek működési feltételeinek javítása ér- 
dekében fejlesztjük a tőkeáramlás formáit. Egyszerűsödik a kötvénykibo- 
csátás rendszere, bővül a kibocsátók köre, megújul a befektetések megtérülé- 
sének garanciarendszere. 

Dolgozunk a társasági formák korszerűsítésén is. Erre mind a hazai szer- 
vezetek mozgásterének bővítése, a tevékenységi formák rugalmasságának 
növelése, mind a külföldi működő tőke bevonását segítő feltételek javítása 
miatt szükség van. Már a közeljövőben lehetőség lesz arra, hogy tisztán bel- 
földi gazdálkodó szervezetek részvételével kereskedelmi társaságok alakulja- 
nak. Vizsgáljuk annak lehetőségét, hogy jogi személyek alakította társasá- 
gokba a magánszemélyek, illetve gazdasági társulásaik milyen módon és for- 
mában kapcsolódhatnának be. Ez lehetővé tenné, hogy a munkával szerzett 
személyes jövedelmeket a társadalom hasznára, a társadalmi tulajdon veze- 
tő szerepe és ellenőrzése mellett a termelés céljaira használjuk fel. 

Minden gazlálkodó szervezetnél fontos a belső irányítási és érdekeltségi 
rendszer folyamatos korszerűsítése. Az azonos adottságok és feltételek mel- 
lett dolgozó vállalatok eredményessége között jelentősek az eltérések. Ez is 
érzékelteti a rátermett, kezdeményező vezetés szerepét, jelentőségét. A szer- 
vezet működésének fő kérdéseit és a közvetlen munkahelyet érintő döntési 
folyamatokba, az ésszerű, takarékos gazdálkodás megvalósításába jobban be 
kell vonni a dolgozókat, a tevékenység eredményességének javítását közügy- 
gyé kell tenni. A belső irányítás decentralizálásával, az önelszámoló egységek, 
gazdálkodó kiscsoportok (szocialista brigádok, autonóm munkacsoportok) ki- 
alakításával megteremthető az érdekeltségen alapuló felelős gazdálkodás. 


Megoldandó feladataink a párt vezető szerepével összefüggésben ís új követel- 
ményeket támasztanak. A politikai tevékenység súlypontját még jobban át 
kell helyezni a konkrét operatív döntésekről az elvi irányításra, a stratégia 
formálására. Ez érinti a párt gazdaságirányító tevékenységét, a Központi Bi- 
zottság és a kormány közötti munkamegosztást is. 

Az 1988-as év nemcsak a gazdasági, hanem a politikai munkában is nagy 
követelményeket támaszt. A közvélemény megoszlik, sokan bíznak a gazda- 
ságpolitikai célok megvalósításában, de nagyok a kétségek, és sok a bizonyta- 
lanság. A feladatok megoldásához nélkülözhetetlen a közösségi támogatás, a 
tettrekészség, amit ösztönözni és szervezni kell. A munka értékelésében, 
a káderfejlesztési feladatok kijelölésében alapkövetelménnyé kell tenni a ki- 
bontakozási programmal történő szemléleti azonosulást és az annak alapján 
végzett munka eredményességét. 

Az új esztendő feladatainak megvalósítása a stabilizációs és kibontakozá- 
si program sikere szempontjából sorsdöntő, nagy erőfeszítéseket követel 
mindazoktól, akik végrehajtásán dolgoznak. A siker nem képzelhető el más- 
ként, csak következetes, határozott munkával, áldozatkészséggel, elveink Sz1i- 
lárd követésével, és mindenekelőtt szemléleti és cselekvési egységgel. Ehhez 
a párt vezető testületeinek, a pártszervezetéeknek és valamennyi párttagnak 
határozott kiállására és példamutató magatartására van szükség. 

A mezőgazdasági szövetkezetek 


és a kibontakozás 


INTERJÚ SZABÓ ISTVÁNNAL, A POLITIKAI BIZOTTSÁG TAGJÁVAL, 
A TOT ELNÖOKÉVEL 


A megpróbáltatásokkal teli 1987-es esztendő után új évet kezdenek a mező- 
gazdasági termelőszövetkezetek vezetői és dolgozói. Közismert, hogy nem csu- 
pán az elmúlt évben megkezdett termelési feladat mechanikus megismétlé- 
sére kell felkészülniük a mezőgazdasági szövetkezeteknek, hanem sokkal szo- 
rosabb közgazdasági körülmények között, előre nem látható időjárási felté- 
telek mellett mind mennyiségben, mind minőségben és gazdaságosságban 
többet kell nyújtaniuk 1988-ban. Szabó Istvánt, a Politikai Bizottság tagját, 
a Termelőszövetkezetek Országos Tanácsának elnökét kértük fel, hogy vála- 
szoljon a Pártélet néhány — az országos közvéleményt is érdeklő — kérdé- 
sére. 


Az egyes időszerű tennivalók előtt szeretnénk, ha röviden összegezné: ho- 

gyan ítéli meg az agrárágazat Jelenlegi pozícióját? 


A gazdasági-társadalmi kibontakozási program alapvető célkitűzéseinek telje- 
sítése (az eladósodási folyamat fékezése, megszüntetése, majd az intenzív 
gazdálkodás kibontakoztatása, a világgazdasági folyamatokhoz való rugalma- 
sabb igazodás) kétségkívül komoly kihívás az egész magyar gazdaság, így 
ágazatunk számára is. Meggyőződésem azonban, hogy az ágazat a lakosság 
évek óta kiegyensúlyozott élelmiszer-ellátásával szilárd politikai hátteret biz- 
tosít népünk országépítő munkájához, és jelentős egyensúlyjavító szerepet tölt 
be konvertibilis külkereskedelmi egyenlegünk kialakításában. Emellett sajnos 
az is tény, hogy az agrártermékek világpiacán jelentkező túlkinálat, valamint 
a tőkés országok protekcionista agrárpolitikája következtében jelentős mér- 
tékben gyengült agrárexportunk gazdaságossága. 

Mindebből levonható az a következtetés, hogy legdöntőbb feladat a ter- 
melés intenzív pályára állítása, az élelmiszer-gazdaság korábbi szerepének 
megőrzése. Az élelmiszer-gazdaság feladatai tehát nem csökkennek, sőt mint- 
egy 5,599-os mértékben növekszenek az új esztendőben. Minden eddiginél 
jobban előtérbe kerül a szerkezet kerszerűsödése, a minőség javítása. 


Az állattenyésztésben a fajlagos hozamok további javítására kell töre- 
kedni. Nemzetközileg is figyelemre méltó célkitűzés az évi 4700 kg-os tehenen- 
kénti tejhozam. Hústermelésünk tervelőirányzatának teljesítése esetén egy 
lakosra vetítve mintegy 220 kg húst állítunk elő. Ez a baromfi- és sertés- 


ágazatban szerény növekedést jelentene. Mindent el kell követnünk a juh- 

ágazat leépülésének megállítása érdekében, hiszen a tavalyi 260 ezres létszám- 
csökkenés már-már az ágazat létét veszélyezteti. 

Az élelmiszerexport 1988-ra tervezett mintegy 700 millió dolláros aktí- 
vuma segíthet abban, hogy a népgazdaság külkereskedelmi mérlege az előző 
éveknél kedvezőbb legyen. Gazdaságunk jelenlegi helyzetében az eddiginél 
lényegesen nagyobb szerepet szánunk a mezőgazdaságban évek óta felhalmo- 
zódott felbecsülhetetlen értékű szellemi kapacitás hatékonyabb hasznosítá- 
sának. § ; 

Meggyőződésem, hogy korántsem merítettük ki ágazatunk többszektorú- 
ságból származó előnyeit. Az egyes tulajdonformákhoz tartozó gazdálkodó 
szervezetek egymás közti kapcsolatait a kölcsönös előnyök alapján kellene 
szorgalmazni. Például az élelmiszeripar feldolgozókapacitásának túlnyomó há- 
nyada állami tulajdonban van, többségük eredményesen működik, de az el- 
múlt időszakban néhány üzem gazdálkodása veszteséges. Eredményes műkö- 
désük érdekében az illetékesek kizárólag állami vállalati tőke bevonására 
gondoltak, annak ellenére, hogy ezek a gyárak, üzemek egy, esetleg több 
megye mezőgazdasági üzemeinek termékeit dolgozzák fel, és legnagyobb szál- 
lítójuk a mezőgazdasági szövetkezeti szektor. 

Ha valóban versenysemlegességre törekszünk, akkor azt kell elérni, hogy 
az ilyen és ehhez hasonló idejétmúlt beidegződések ne fékezzek gazdaság- 
politikai elveink érvényesülését. Jövőben a gazdaságilag megrekedt, majd a 
kilábalás érdekében új szervezeti formában — pl. részvénytársaság — mű- 
ködő feldolgozó üzemek, felvásárló vállalatok vagy az ilyen céllal létesített új 
beruházások esetében a szövetkezeti és állami tőke egyidejű bevonását cél- 
szerű szorgalmazni. Csak úgy válik érzékelhetővé a két tulajdonforma közötti 
vátjárhatóság", és csak úgy oldható a két szektor történetileg kialakult el- 
különültsége. 


A Központi Bizottság programja, a kormány munkaprogramja milyen fel- 
adatok elé állítja a termelőszövetkezetet? 


A mezőgazdaság a stabilizációs, illetve megújulási programban is gazda- 
ságunk egyik alappillére. Az ágazat termékeinek több mint kétharmadát a 
szövetkezetek állítják elő, így szerepük meghatározó az ágazatban. Jelentősen 
hozzájárulnak a hosszú évek óta kiegyensúlyozott belföldi élelmiszer-ellátás- 
hoz, és az utóbbi években egyre növekvő mértékben vesznek részt a mező- 
gazdasági termékek exportjában. 

A kormány alapos vita és mérlegelés után az ágazat exportjának további 
fenntartása mellett döntött, azzal érvelve, hogy a mezőgazdaság az elmúlt 
időszakban a csökkenő árak ellenére 600—900 millió dollár külkereskedelmi 
aktívumot tudott évente kitermelni, s ezzel jelentősen hozzájárult más ágaza- 
tok tőkés importszükségleteinek kielégítéséhez és az adósságterhek viseléséhez. 
Tehát az ágazat kivitelére még egy jó ideig szükség van. 

Az utóbbi időben a külpiaci helyzet lassú javulása érzékelhető, ez némi 
biztatást ad számunkra. De a jövőben a szerkezet kérdésére különösen oda 
kell figyelnünk. Ezt a problémát a mezőgazdaságban sajátosan kell kezelni. 
Itt az ökológiai adottságok tartósak, az üzemi kényszerpályák az átlagosnál 
kötöttebbek, így bizonyos pontokon a struktúra ellenállóbb. Az eddiginél sok- 
kal gyorsabban kell alkalmazkodnunk a bel- és külpiaci igények változásához, 
a konjunkturális ingadozásokhoz. Ehhez a kereskedelemtől az eddiginél jóval 
pontosabb, egyértelműbb késztetéseket kell kapnia a mezőgazdaságnak. Az 
ilyen feszített piaci helyzetben meghatározó a minőség és az önköltség ala- 

kulása. Csak magas minőségi igényeket kielégítő termékek előállításával és a 
költségek mérséklésével lehetünk képesek pozíciónkat megtartani vagy erő- 
síteni. 

A külpiacok vonatkozásában a csomagolási minőség és a szállítási határ- 
idők pontos betartása is olyan követelmény, amely napjainkban a hazai pia- 
con sajnos még kevéssé meghatározó. Az utóbbi időben a szocialista reláció- 
ban is nőtt a termékeinkkel szembeni igényesség. Az eddigieknél hatékonyabb, 
rugalmasabb külkereskedelmi munkára van szükség. A monopolhelyzetű kül- 
kereskedelmi vállalatok mellett a termelésben jobban érdekelt, a mezőgazda- 
sági szövetkezetekhez szorosabban kötődő szervezeteket, kereskedőházi jellegű 
tevékenységeket az eddiginél gyorsabban szükséges fejleszteni. 


A szövetkezetek gabonatermelése és hústermelése némileg mérséklődik, 
de nem annyira, hogy az egy főre vetített, világszínvonalon is magas fajlagos 
gabona- és hústermelési mutatóink lényegesen visszaesnének. A szövetkezetek 
termelési szerkezetében előtérbe kerül a fehérjegazdag takarmánynövények 
termelése, mindenekelőtt a szója vetésterülete növekszik. Az üzemeknek na- 
gyobb figyelmet kell fordítaniuk a magasabb biológiai értékű vetőmagvak ha- 
zai és külpiacra való termelésére. Az állattenyésztésben a vágómarha- és vágó- 
sertés-termelés szinten tartása mellett a vágóbaromfi, illetve a vágójuh ter- 
melését szükséges növelni a mindenkori piaci igényeknek megfelelően. Szö- 
vetkezeteink élelmiszer-feldolgozó tevékenységének hatékonysága a vertikális 
integráció továbbfejlesztésével javítható. 


A kormány programjában meghatározott- féladatok milyen hatással van- 
nak a szövetkezeti kongresszuson hozott határozatokra, mennyiben. módo- 
sítják a korábbi célkitűzéseket? 


Kongresszusunk a problémák, a gondok megoldására választ kereső, első- 
sorban a mozgalom önerejére számító önkritikus munkaértekezlet volt. Össze- 
hívására olyan időszakban került sor, amikor szövetkezeteink hosszú éveken 
át tartó eredményes munkája — elsősorban a közismerten szélsőséges időjárás 
miatt — megtorpant. Bár az előző ötéves tervet mezőgazdasági szövetkezeteink 
teljesítették, de ez az 1985-ös évben nem sikerült, és már ekkor érzékelhető 
volt, hogy 1986-ban is gyengébb évet zárnak. 


Ilyen helyzetben természetes, hogy a kongresszus mindenekelőtt a meg- 
levő hiányosságaink kiküszöbölésére, a mozgalom belső tartalékainak feltárá- 
sára összpontosította a figyelmet. Erőt adott és további jó munkára sarkallt 
bennünket, hogy a párt-, az állami és társadalmi szervek képviselői kivétel 
nélkül elismerték és méltatták parasztságunk elmúlt ötévi erőfeszítéseit. Az 
a vélemény, hogy kongresszusunk határozatának lényeges módosítására nincs 
szükség. Mindaz, amit elhatároztunk, napjainkban fokozottabban érvényes, 
megvalósítása sürgősebb, mint ahogy akkor gondoltuk, esetenként pedig már 
halaszthatatlan. Így a jövedelmezőbb termelés, valamint a veszteséges üzemek 
és tevékenységek rendezése, a támogatási igény mérséklése, az önálló fe- 
lelős gazdálkodás kiterjesztése azonnali lépéseket igényel. 


Közismert, hogy a mezőgazdasági szövetkezetek évről évre növekvő szám- 
ban veszteségesek, illetve alaphiányosak. Helyzetük rendezése a jövőben az 
eddigiektől eltérő módon történik. Az érdekképviselet fontos feladata, hogy 
az üzemeket az ilyen helyzetekre felkészítse, illetve olyan módszereket dol- 
gozzon ki, amelyek segítségével a nehéz helyzetben levő szövetkezetek el- 
kerülhetik a felszámolást. 

Hogyan ítéli meg a szövetkezetek 1987. évi teljesítményét? 


Mezőgazdasági szövetkezeteink előreláthatóan közepes évet zárnak. A ter- 
vezettől való lemaradás legfőbb oka ismét az aszály, de nem történt kívánt 
mértékű előrehaladás a vállalkozói teljesítmény javulásában sem. 


Gabonatermelésünk, bár mintegy 10 százalékkal elmaradt a tervezettől, 
meghaladta az elmúlt évi hozamot. A fajlagos gabonatermelésben kitűzött 
1,5 tonna/fő célkitűzést ezúttal csak megközelíteni tudtuk. Egy főre 1,4 tonna 
gabonát takarítottunk be. A kedvezőtlen időjárás miatt a szőlő-, bor- és 
gyümölcságazatok termelése is jóval a tervezett szint alatt van. Kivételként 
említhetjük az almatermelő szövetkezeteket, amelyek főleg az előző évinél 
magasabb értékesítési egységárak miatt jó eredményeket értek el. A cu- 
korrépa-termelő szövetkezetek helyzete is kedvezőbb a vártnál. Állattenyész- 
tésünk mind a hústermelést, mind a fajlagos tejtermelést tekintve viszonylag 
eredményes évet zárt. 


Az alaptevékenységen kívüli tevékenység az elmúlt évekhez hasonlóan 
idén is betölti egyensúlyteremtő szerepét, s részarányát meghaladóan járul 
hozzá a mezőgazdasági szövetkezetek eredményeihez. 


Mindezeket összevetve úgy tűnik, hogy a nagyobbrészt objektív okokra, 
de nem elhanyagolható mértékben teljesítményhiányra visszavezethető nehéz- 
ségeink ellenére mezőgazdasági szövetkezeteink tisztes eredménnyel zárják a 
tavalyi évet. 


A stabilizációs szakasz első évében —- 1988-ban - bevezetendő intézkedé- 
sek előreláthatóan milyen feltételeket teremtenek a szövetkezetek gazdál- 
kodása számára? 


A "gazdasági helyzet értékelése és az ehhez való igazodás minden eddigi- 
nél nagyobb szellemi megterhelést jelent a mezőgazdasági üzemek vezetői 
számára. A szabályozás normativitása fokozódott, de ez nem járt együtt a 
szabályozás egyszerűsödésével, megérthetőségével. Ez nehezíti a várt és kí- 
vánatos üzemi magatartásforma kialakulását; megfigyelhető a vállalati elvá- 
rások erősödése és a szövetkezeti sajátosságok visszaszorulása. A munkaerő 
hirtelen megdrágulása gyors és teljesen új gazdálkodási szemlélet kialakítását 
és hatásos ellenlépéseket követel a szövetkezetektől, amelyekben anyagi for- 
rásaikat is mozgósítaniuk kell. Az elfogadott új adó- és árreform, valamint az 
ehhez kapcsolódó jövő évi keresetszabályozás együttesen — felmérésünk sze- 
rint — mintegy ötmilliárd forintot von el a szövetkezetektől. Ez önmagában 
még nem lenne baj, hiszen az elmúlt években szövetkezeteink hozzáedződtek 
már, hogy növekvő mértékben vegyék ki részüket a közös terhek viseléséből. 
Helyzetünket azonban nehezíti, hogy a mezőgazdaság számára már 1988-ban 
jelentős követelmények fogalmazódtak meg a termelés növelését, illetve a 
külkereskedelmi egyensúly javítását illetően. Elengedhetetlen tehát az eddigi 
teljesítmények növekedése, a gondosabb, takarékosabb munka, mert az elvá- 
rások a szövetkezetekkel szemben minden korábbi szintet felülmúlnak. 
Nem csekély problémát okoz, hogy sok szövetkezetnél hiányoznak az új 
adórendszer bevezetésének személyi és technikai feltételei, ezeket tehát meg 
kell teremteni. Fennáll a veszélye annak, hogy ez feladatátcsoportosítással 


nem rendezhető, és az egyébként is magas adminisztratív állomány további 
növeléséhez vezet. 


A vásárolt gépek és anyagok — a műtrágya kivételével — szabad ár- 
formába kerülnek, ami megnehezíti a tudatos költséggazdálkodást. 

A támogatások jelentős része megszűnik, így nem ellentételezi a költség- 
vetés az energia-áremelést. Az új támogatási rendszer ösztönzi az import- 
kiváltást szolgáló hazai fehérjetakarmány-termelést. Új költségelem — szintén 
a normativitás jegyében — a mezőgazdasági tevékenység utáni műszaki fej- 
lesztési hozzájárulás. Meglehetősen bonyolult háttérszámításokat igényel a 
szövetkezetektől a jövő évi keresetszabályozási rendszer, mely szerint a Sszö- 
vetkezetek az 1987-ben kialakult hozzáadott-érték- és keresettömeg-arányt köte- 
lesek tartani a jövő évben is. 

Az új szabályozórendszer bevezetésével valamennyi szövetkezet alapvető 
érdeke saját pénzügyi helyzetének áttekintése. A fizetőképesség javítását 
elsősorban a költségek csökkentésével, a termelési szerkezet ésszerű módosí- 
tásával, tudatosabb készletgazdálkodással, a bevételek és a kiadások eddigi- 
nél összehangoltabb ütemezésével érhetik el. E feladatok megvalósítása fel- 
készültebb és aktívabb pénzügyi-közgazdasági tevékenységet igényel. 


Mi lesz azoknak a szövetkezeteknek a sorsa, amelyek eddig is kedve- 
zőtlen körülmények között gazdálkodtak, illetve különböző -—- főleg pénz- 
ügyi -— okokból nehéz helyzetben vannak? 


Közismert, hogy a kormányprogram végrehajtása egy feszesebb gazdaság- 
politika kezdetét jelenti. Egyebek mellett mutatja ezt a veszteséges vállalatok, 
szövetkezetek támogatásának jövőbeni megszüntetésére vonatkozó célkitűzés 
is. Ezzel a világosan megfogalmazott kormányzati szándékkal a mezőgazdasági 
szövetkezeteknek és az érdekképviseleteknek is számolniuk kell. Bennünket 
egyébként régóta foglalkoztat ennek az egyre bővülő szövetkezeti körnek a 
sorsa. A mezőgazdasági szövetkezetek területi szövetségeinek (TESZÖV) köz- 
gazdasági, termeléspolitikai szakemberei sokoldalú segítséget nyújtanak ezek- 
nek a szövetkezeteknek. Gondjaik enyhítésében jelentős a Kölcsönös Tá- 
mogatási Alapokból (KTA) részükre kedvező kamatfeltétellel folyósított köl- 
csön is. Nem az érdekképviselet hozzáállásán múlott, hogy az esetek nagyobb 
részében az elért eredmény többnyire szerényebb volt a megtett erőfeszí- 
tésnél. 5 

Az utóbbi időben többször is elhangzott olyan javaslat, hogy célszerű 
lenne az adott szövetkezet gazdálkodásának javítására teendő intézkedések 
körét bővíteni. A termelési szerkezet változtatásainak igénye mellett több fi- 
gyelmet kellene fordítani a szervezeti formáció vizsgálatára, felmérni, hogy 
az adott szövetkezet számára valóban a termelőszövetkezeti forma biztosítja-e 
a legelőnyösebb szervezeti kereteket, nem lenne-e célszerűbb e tevékenységét 
más nagyüzemi keretek között folytatnia. Az elmúlt év júliusában, alig két 
héttel az MSZMP Központi Bizottságának a gazdasági kibontakozás prog- 
ramjáról kialakított állásfoglalását követően a Központi Bizottság Szövetkezet- 
politikai Munkaközössége is foglalkozott ezzel a kérdéssel, A testület egyet- 
értett azza a MÉM—TOT közös javaslattal, mely szerint a tartósan gazdaság- 
talanul működő termelőszövetkezetek egyedi rendezése során — indokolt eset- 
ben és a tagokkal történő egyetértés esetén — célszerű a termelőszövetkezet 
szakszövetkezetté való átalakulását kezdeményezni. 

A szakszövetkezeti forma egyébként nem új keletű, hiszen napjainkban 
65 szövetkezet gazdálkodik ilyen keretek között. A szakszövetkezetekben a 
közös és a tagi gazdaság kapcsolata szoros, de kapcsolódásuk szabályai szá- 
mos területen eltérőek a termelőszövetkezeti közös és háztáji viszonyától., 
A nagyobb egyéni kockázatvállaláson alapuló tagi gazdaság méreteiben is és 
szerepét illetően is eltér a tsz-tagok részére biztosított háztájiétól. A szak- 

szövetkezetekben a közös gazdaság fenntartásához a tagok meghatározott mér- 
tékben járulnak hozzá. 


Ezzel a javaslattal kápcsólátbaú egyértelműen szeretném eloszlatni azt az 
esetleges tévhitet, hogy a termelőszövetkezeti forma válságban lenne, hogy 
az üdvözítő szövetkezeti formációnak a szakszövetkezetet tartjuk. Erről nincs 
szó. Ehelyett inkább azt kívánjuk érzékeltetni, hogy a nagyüzemi mezőgazda- 
sági formák közötti kapcsolat olyan kétirányú utca, amelynél a jövedelme- 
zőségnek kell meghatároznia a forma megválasztásának irányát. Amennyiben 
a szövetkezet területének csak egy részén alakul szakszövetkezet, a további 
területek bevonásával a jövőben mezőgazdasági kisszövetkezetek alakítására 
is sor kerülhet. 


Az előbbi megoldások természetesen csak bővítik azokat a lehetőségeket, 
amelyek alkalmazásával a pénzügyileg nehéz helyzetben levő szövetkezetek- 
nek segítségére lehetünk. Azt azonban világosan látni kell, hogy egy adott 
szövetkezet gazdálkodásának eredményesebbé tételében a döntő szerep to- 
vábbra is az ott dolgozó kollektíváé. Ahol pedig a veszteség, a pénzügyi hiány 
olyan mértékű, hogy az illetékes szakemberek nem látnak reális esélyt a ki- 
lábalásra, ott bizony bármilyen fájó is kimondani, előtérbe kerül a szövetkezet 
felszámolása. 


Milyen előrelépést tart szükségesnek a szövetkezetek belső életének fej- 
lesztésében, megújulásában? 


Meggyőződésünk, thogy a mezőgazdasági szövetkezetek önkormányzati fó- . 
rumrendszere alapvetően bevált. Nem lenne helyes a közgyűlés, küldöttgyűlés 
hatáskörét tovább szűkíteni, de úgy látjuk, hogy ezeknek a fórumoknak több 
figyelmet kellene fordítaniuk beszámoltató hatáskörük érvényesítésére. 


Helyeseljük a választás demokratizmusának erősödését, de nem erőltetjük 
a mindenáron való többes jelölést. Az önkormányzati rendszer továbbfejlesz- 
tésének alapelve, hogy a szövetkezeti tagság minél önállóbban intézhesse saját 
dolgait. Ezért igényeljük a jogalkotástól, hogy a szövetkezeti belső szabályozás - 
tegye lehetővé, hogy egyre több kérdés eldöntése kerüljön önkormányzati 
hatáskörbe. Úgy látjuk, hogy a kötelezően előírt testületek nagy száma a 
bürokratizálódás irányába vezet. Egyetértünk a szövetkezeti kongresszuson 
is elhangzott igényekkel, miszerint a kötelezően előírt testületek száma csök- 
kenjen, és önkormányzati hatáskörben lehessen állást foglalni abban, hogy 
egy-egy szövetkezetben milyen testület létrehozása indokolt. 


Napjainkban a szövetkezetekben is mind sürgetőbb a gazdálkodás felada- 
tainak elvégzéséhez kapcsolódó létszám- és eszközszükséglet pontosabb fel- 
mérése. Egyértelmű, hogy tovább növekszik az önelszámoló egységek, munka- 
helyi közösségek szerepe. Gazdasági felértékelődésük megköveteli, hogy tag- 
jaiknak nagyobb beleszólásuk legyen az őket legközvetlenebbül érintő kérdé- 
sekbe. Minél magasabb ezekben a munkaszervezeti egységekben a termelési 
folyamatok szervezettségének szintje, annál nagyobb az igény az ott dolgozók, 
főleg az irányítók jobb szakmai képzettsége iránt. Ez a folyamat elősegíti a 
munka intenzitásának fejlődését és az innovatív szemlélet erősödését, továbbá 
megteremti a lehetőséget az irreálisan magas adminisztratív létszám leszorí- 
tására is. 

A struktúraváltással új típusú érdekeltségi viszonyok alakulnak ki a kö- 
zös munkaszervezetben. A tagság és a szövetkezet írásban rögzítse a kölcsönös 
érdekeltség elve alapján létrejött megállapodásokat. Ilyen lehet a már bevált 

részes művelés mellett az átalánydíjas elszámolás, vagy a gazdaságos nagy- 
üzemi működtetésre alkalmatlan területek, eszközök bérbeadása. 

A hosszú távú üzemi érdekeltség formáinak elterjedésével előreláthatóan 
jelentősen erősödik a tagság tulajdonosi érdekeltsége. Ennek alapvető fel- 
tétele az, hogy a szövetkezeti önkormányzat dönthessen arról, hogy a rész- 
jegy, a célrészjegy után milyen mértékű osztalékot fizessenek. Napjainkban 
ugyanis, alapvetően érdekeltségi problémák miatt, a tagság személyes meg- 
takarításainak mindössze töredékét tudjuk ilyen címen a közös gazdaság szá- 
. mára fejlesztési forrásként mozgósítani. 

A közös és a háztáji gazdaságok közötti munkamegosztás évek óta egész- 
ségesen fejlődik, és a kapcsolatrendszer további bővülését szorgalmazzuk. 
Várhatóan folytatódik és nöyekszik a kézimunka-igényes növényi kultúrák, 
illetve az egyes állattenyésztési ágazatok háztájiban való termelésének aránya. 
Növelni szeretnénk azoknak a tevékenységeknek a számát, amelyek háztájiban 
való végzése a társadalombiztosítási ellátás szempontjából közös munkavég- 
zésnek minősül. Ez nagyban elősegítené a közös és a háztáji gazdaságok még 
szorosabb és még sokoldalúbb együttműködését. 


KÖZGAZDASÁGI KISLEXIKON 


Negyedik, 
bővített és átdolgozott kiadás 

letett gazdasági jelenségeknek megfelelő új 


fogalmakat, definiciókat is tartalmazza a 

A társadalmi feszültségek 
politikai kezelése 


Az általam mérvadónak tekintett meghatározás szerint a társadalmi feszült- 
ség végeredményben konfliktushelyzet, s egyben döntési helyzet is, amely a 
politikai szférában is jelentkezik és érdekegyeztetést kíván. A konfliktusok 
létét nap mint nap érzékeljük, ezért a politikai racionalitás elemi követel- 
ménye a velük való számvetés és a kezelésüket célzó politikai gyakorlat 
megteremtése. 

A politikának azonban nem minden konfliktussal kell foglalkoznia. Van- 
nak közöttük olyanok, amelyek a társada:mi gyakorlat mindennapi mechaniz- 
musaiban spontán módon megoldódnak, de vannak, amelyek aktív fellépést 
igényelnek. A politikai testületeknek súlyozniuk, rangsorolniuk kell a prob- 
lémás, ellentmondásos helyzeteket, mert felelősségükhöz hozzátartozik, hogy 
helyesen ismerjék fel azokat a konfliktusokat, amelyek megoldásához poli- 
tikai döntés szükséges. Meg kell előzni, hogy a megoldatlan konfliktusok 
végletes formájukban társadalmi válságként jelentkezzenek. 

A konfliktusok mögött mindig érdektörekvések húzódnak meg. Egyide- 
jűleg rendkívül sokféle anyagi, erkölcsi és érzelmi indíttatású, változékony 
erdektörekvés létezik, s ezek a politika számára csak objektiválódott formá- 
ban ismerhetők fel, vagyis csak akkor, ha egyének vagy csoportok konkré- 
tan megfogalmazzák, magatartásukkal kifejezésre juttatják. Ahhoz azonban, 
hogy az érdektörekvéseket a politika kezelni tudja, tisztában kell lenni a 
bennünk megnyilvánuló társadalmi létfeltételekkel. Éppen ezért elengedhetet- 
len az olyan intézményesült formák biztosítása, amelyek az érdektörekvések 
letisztulásának és lényegük pontosításának keretéül szolgálnak. Azáltal, hogy 
a politika az érdekérvényesülés feltételeit rendezi és befolyásolja, hat az ér- 
dekérvényesülés módjára és intenzitására, s azt sem szabad elfelejteni, hogy 
ugyanaz a konfliktus egészen más súllyal jelentkezhet különböző helyeken és 
időkben. 
£ 


Borsod-Abaúj-Zemplén megye ma sok konfliktussal terhelt térség. A gazda- 
ság strukturális átalakulásának hatására a korábbi fejlesztések előnyei hát- 
rányokká váltak. A hatvanas években , Magyarország ipari fellegvárának" 
nevezett térség ma számos olyan gonddal küszködik, amelyet az országban 
másutt nem is ismernek. A nehézipar, ezen belül a kohászat és a bányászat 
gondjai, mindenekelőtt a jövedelemtermelő és foglalkoztatóképesség csök- 

kenése — az erőteljes vállalati és egyúttal földrajzi koncentráció következ- 
tében — térségi problémaként jelennek meg. Mindezt tetézi a kedvezőtlen 
termőhelyi adottságú termelőszövetkezetek magas aránya. 

A túlzottan szűk ipari munkahelystruktúra nehezen változó szakmastruk- 
túrát vont maga után, és konzerválta a szakmunkásképzés profilját is. Ebben 
a helyzetben sokkal élesebben és konkrétabban merülnek fel a foglalkozta- 
tottság strukturális problémái, illetve a működő üzemek munkájának meg- 
újításához, az új és jövedelmező tevékenységek meghonosításához szüksé- 
ges tömeges képzési és átképzési feladatok. Ehhez társulnak a környezetvé- 
delem gondjai is, hiszen az ipar nagyságrendjéből következően a levegő és 
a folyók szennyezettsége, valamint a veszélyes ipari hulladékok mennyiségz 
számos érdekütközés tárgya. A gazdasági struktúraváltás azonban nemcsak 
gazdasági természetű feszültségeket hordoz. A szerkeztváltás a korábbi gaz- 
daságpolitika módosítását, az ipari kis- és középüzemek szaporítása, a mező- 
gazdasági termelőszövetkezetek egyikének-másikának egyszerűbb szövetkezé- 
si formára történő átalakítása pedig a szocialista gazdaság szerveződési for- 
máiról vallott nézetek átértékelését is jelenti. Ez társadalmi, politikai, sőt 
emberi konfliktusokat is szül, amelyeket nagy megértéssel, türelemmel, hig- 
gadtsággal kell kezelnünk. 

Az erőteljes területi iparkoncentráció következménye az elmaradott, ap- 
rófalvas térségek magas aránya. Konfliktus forrása a megyén belüli telepü- 
lések fejlettségi szintkülönbségének növekedése, a kis települések fokozódó 
elöregedése és elnéptelenedése is. Itt a hátrányos helyzet halmozódása figyelhe- 
tő meg, hiszen ezeken a településeken szinte teljesen hiányzik az értelmiség, 
nincs szakképzett pedagógus, orvoshiány van, s a jól felkészült agrárértei- 
miség sem itt telepszik le. 

Feszültségek forrása, hogy a megye az alkoholizmus és a bűnözés terén 
az országban a legrosszabbak közé tartozik. Magas és egyre növekvő a va- 
gyon és a társadalmi tulajdon elleni bűncselekmények aránya. Aggasztó a 
gyermek- és fiatalkorúak részvétele a bűnözésben. Ezek a hatások együtte- 
sen a térség népességmegtartó erejének csökkenését, a megyéből elköltözők 
magas számát és a beköltözöttek alacsonyabb kvalifikáltságát eredményezik. 


Nem lehet csodálkozni tehát azon, hogy a megye lakosságának közhan- 
gulata és közvéleménye erősen polarizált. Bizonyítják ezt a szeptemberben 
lezajlott országgyűlési ülésszakot megelőző széles körű vitasorozaton elhang- 
zott, nemegyszer szélsőséges vélemények és a tagkönyvcsere kapcsán folyó 
beszélgetések eddigi tapasztalatai. Egyidejűleg van jelen a feszültség és az 
aggodalom, a várakozás és a közömbösség, valamint a bizakodás, a jó szán- 
dék, a cselekvőkészség. Ebben a helyzetben az országos erőfeszítések sikeré- 
nek záloga és jelentős helyi kiegészítése lehet, ha a területi érdekegyeztetési 
folyamatot fejlettebbé, szervezettebbé és intézményesebbé tesszük. 

Rendkívül jelentősnek tartom, hogy a politikai szféra minden szintjén 
kiépüljön az a mechanizmus, amely lehetővé teszi a problémák gyors, pon- 
tos tükrözését, és kifejleszti az érzékelésükhöz szükséges egyéni készségeket. 

Ma még rosszul működnek, sőt sokszor egyáltalán nem működnek a kü- 
lönböző érdektörekvéseket, konfliktusokat jelző mechanizmusaink. Fejletlen 
az ezzel kapcsolatos gyakorlatunk is, hiszen politikai intézményrendszerün- 
ket korábban arra a feltételezésre építettük, hogy az érdekek jelentősen nem 
térhetnek el, könnyen feltárhatók, megfogalmazhatók, előre láthatók, így a 
döntéseknél — az érdekeltek részvétele nélkül is —- figyelembe vehetők. A 
kohászat például akkor került igazán az érdeklődés középpontjába, amikor 

nyilvánvalóvá vált, hogy az Ózdi Kohászati Üzemekben a veszteséges tevé- 
kenységek felszámolása 2500—3000 fős létszámleépítéssel járna. 

Az elhamarkodott, megalapozatlan döntések egyik alapvető oka éppen 
az, hogy az érdekviszonyokat nem ismerjük megfelelően. Az ilyen döntések 
alkalmatlanok a viszonyok befolyásolására, a koníliktusok feloldására. Ezért 
erősítik azt a hajlamot, hogy mivel kényszerpályára kerültünk, hatalmi szó- 
val , tegyünk rendet". Az esetek többségében az ilyen látszatmegoldások kö- 
vetkeztében csak időlegesen simulnak el a konfliktusok, s később még na- 
gyobb erővel törnek felszínre. 

Vannak természetesen olyan konfliktusok, amelyek nemcsak a mi terü- 
letünkre jellemzőek, de nálunk ezek is sajátos hangsúlyokkal jelentkeznek. 
Nagyok az igazságos jövedelemelosztás érvényesítésének gondjai. A kisnyug- 
díjasok, a nagycsaládosok és a pályakezdők nehézségei szembekerülnek a , jó- 
módúak" helyzetével, s eza szembeállítás elfedi, hogy vanolyan gyarapodás 
is, amely — meert teljesítményen alapul — ebben a szituációban is kívánatos. 
Elsőrendű feladataink egyike, hogy a különböző foglalkozási ágak, rétegek, 
csoportok főbb jövedelmi viszonyaival, a forrásukat jelentő teljesítmény tár- 
sadalmi hasznosságának megítélésével kapcsolatban közmegegyezésre jussunk. 
Tudnunk kell, hogy a régi beidegződések feloldása csak hosszú küzdelem 
eredménye lehet, hiszen a feladat legalábbis kettős: egyrészt harcot kell foly- 
tatni a magát makacsul tartó egyenlősdi szemlélet ellen, másrészt társadalmi 
méretekben , munkára kell fogni" az esélyegyenlőség és a teljesítménydif- 
ferenciálás hajtóerejét. 


A vezetőkhöz vagy a vezető testületekhez való viszonyában a közvéle- 
mény nehezen birkózik meg a korlátozott lehetőségek realitásával. Sok kriti- 
ka éri ugyanis a megyék, városok vezetését a nyilvánosság különböző fó- 
rumain, szemére vetve, hogy nem ismeri a helyzetet, a közösségi gondokat. 
Pedig sokkal inkább arról van szó, hogy a szükségletek, a megoldásra váró 
gondok és feszültségek figyelembevételével tervezünk, de az adott — legtöbb- 
ször szűkös — feltételek szorításában tevékenykedünk. Ez tükröződik a terü- 
letpolitikában, a várospolitikában és a lakossággal folytatott párbeszédben. 
A tervezés időszakában, de a végrehajtás során felmerülő jogos igények ese- 
tén is csak a majdan keletkező jövedelmekre számíthatunk és a megszorítá- 
sok elkerülhetőségében bizakodhatunk. 


Nem feledkezhetünk meg az értékek körül kialakult ellentmondásos 
helyzetről sem. Látni kell azonban, hogy az értékrend változása éppúgy tar- 
talmaz előrevivő elemeket (teljesítményelv, vállalkozó- és kockázatvállalási 
készség, önállóság és személyes felelősségvállalás), mint visszahúzó momen- 
tumokat (anyagiasság, individualizmus, kommercializálódás, a társadalmi szo- 
lidaríitás és együttműködés visszaesése). A politikai munka feladatát ezzel 
kapcsolatban abban látom, hogy nem szabad belenyugodnunk az időálló ér- 
tékek (pl. a közösségi magatartás) megkérdőjelezésébe, szétzilálásába, más- 
részt tudnunk kell tolerálni és elismerni az értékek formálódását, új értékexg 
keletkezését. 


A politikának fokozott figyelemben kell részesítenie azt az ellentmondást, 
amely a személyiségfejlesztés szükségletei és a társadalmi: szocializáció meg- 
valósulása között feszül. Ez a politikára, a szellemi életre, a köznevelésre, a 
. közművelődésre, a munkahelyi közösségekre, a társadalmi szervezetekre és 
mozgalmakra egyaránt feladatokat ró. A szocializáció hiányosságaiból fakad 
például, hogy az ifjúság egy része szinte mindent rossznak tart, és magatar- 
tása gyakran egyértelműen tagadó. A céljainkat jobban elősegítő szocializáció 

érdekében is többet és eredményesebben kell tevékenykednünk azért, hogy 
jobban érvényesüljön az önálló, kreatív, felelősségvállaló, a társadalmi és 
szakmai szempontból lényeges tudást elsajátítani és továbbfejleszteni kész kö- 
zösségi ember eszménye. 


A feszültségek kezelésének sikere azon múlik, hogy az érintettek elfogad- 
ják-e perspektivikus megoldásnak a számukra felkínált lehetőségeket, vállal- 
ják-e a konfliktusokkal kísért mai és holnapi változásokat. Meggyőzően, ér- 
vekkel és tényekkel alátámasztva kell bemutatnunk, hogy nem a szocializ- 
mustól távolodtunk el mostanában, hanem az irreális célkitűzésektől, az illu- 
zórikus jelen- és jövőképtől. Ellentmondásos, de alapvetően pozitív folyamat 
ez, mert csak így juthatunk el a reális politikai és gazdasági lépésekig. 

A mai kor követelményeinek megfelelő politikai gyakorlatot — vélemé- 
nyem szerint — /az jellemzi, hogy számol a konfliktusokkal, megszervezi a 
társadalmi nyilvánosságot, az agitációt, a propagandát, a tájékoztatást, és 
szoros kontaktust tart a közvéleménnyel. Vállalja, hogy nem vagyunk képe- 
sek minden feszültséget a társadalmi igazságosság elve szerint kezelni, min- 
den érdekütközést kiegyensúlyozni. A konfliktusok természetességének felis- 
merése azonban nem adhat alapot önmagunk megnyugtatására, de arra sem, 
hogy mindennek csak a fonákját lássuk, és megálljunk a helyzet kritikai 
elemzésénél. Elengedhetetlennek tartom, hogy minden helyi kérdésben konk- 
rétan bemutassuk a megoldásra irányuló elképzeléseinket, célkitűzéseinket, 
azt, hogy milyen változásokra, eredményekre törekszünk, de feltárjuk azt is, 
hogy az intézményekre, közösségekre és az egyénekre milyen feladat hárul. 

Az anyagi viszonyokhoz kapcsolódva a politikának ma helyi szinten is 
az a legfőbb feladata, hogy segítse a rendelkezésre álló forrásokkal és esz- 
közökkel való gazdálkodás színvonalának növelését, járuljon hozzá a teljesít- 
mény és a részesedés összhangjának megteremtéséhez. A jelenlegi gazdasági, 
gazdálkodási viszonyok között különösen fontos, hogy a vállalati dolgozók 
, gazdatudata" erősödjön. Ehhez arra van szükség, hogy a vállalati kollektí- 
vák érdekeltsége konkrét legyen, munkájuk eredménye teljesítményeikhez 
kötődjön, javaslataikkal hozzájárulhassanak az őket érintő döntések előké- 
szítéséhez, s maguk is rendelkezzenek bizonyos döntési jogosítványokkal. 

Fontos társadalmi és lokális érdek fűződik ahhoz, hogy a szellemi mun- 
ka, az innovatív és kreatív magatartás presztízse, anyagi és erkölcsi megbe- 
csülése javuljon. Jobban kell építenünk az emberi tényezőre, a megye szel- 
lemi, tudományos potenciáljára. Emellett rendkívül fontos a kulturális de- 
mokrácia szélesítése, a kultúrpolitikai szempontból eddig megmozdíthatatlan 
rétegek közönyével, kulturálatlanságával való megküzdés. 


A feszültségek kezelésében sok lehetőséget rejt magában a közélet fej- 
lesztése. Ma a politikai gondolkodás és eszmecserék központi kérdése a poli- 
tikai intézményrendszer működése és korszerűsítése. Helyi szinten határozott 
törekvést tapasztalunk a párt vezető szerepének érvényesítését jobban szol- 
gáló új munkastílus kialakítására. Mi magunk is ezen munkálkodunk. Nem 
egyszerűen arról van szó, hogy , ugyanazt tegyük, mint eddig,. csak maga- 
sabb színvonalon". A pártszerveknek és -szervezeteknek a széles érte- 
lemben vett feltételteremtő szerepkört kell jó hatásfokkal ellátniuk, a koráb- 
bi , politikailag utólagosan alátámasztó", sokszor , kijáró" szerepkör helyett. 
Ebbe sok minden beletartozik a helyi politikai célkitűzések megfogalmazásá- 
tól, az érdekek tudatosításától kezdve a lehetséges feszültségforrások megje- 

lölésén, a szervezeti és személyi önállóság segítésén át a politikai meggyőző 
munkáig és a várható eredmények felvázolásáig. 

Az állami szervek, a tanácsok folyamatosan változó közegben végzik 
munkájukat, növekszik a közösségi döntések szerepe. Ez számukra új fel- 
fogást, nagyobb toleranciát tesz szükségessé. Nem kerülhetik meg a vitá- 
kat, nem hanyagolhatják el a szükséges érdekegyeztetéseket. Nagy gondot 
kell fordítanunk a helyi társadalmi közélet önkormányzati funkcióinak erő- 
sítésére, a helyi együttműködés, a nyilvánosság, a társadalmi ellenőrzés fej- 
lesztésére, a kölcsönös igénytelenség minden formájának és megnyilvánulásá- 
nak leküzdésére. A hatékonyan működő helyi társadalomban létrejönnek — 
a napjainkban hovatovább hiányjelenségnek számító — jól működő és önma- 
gukat megújítani képes kisközösségek. Ennek első példái a megye több vá- 
rosában megalakult városszépítő és kulturális egyesületek. 

Az ellentmondások feloldásának, a vezetők és vezetettek kölcsönös bi- 
zalmának, az információáramlásnak legfontosabb terepe és eszköze a megyé- 
ben is a nyilvánosság. A társadalmi párbeszéd az utóbbi időben nálunk is 
nagymértékben kiszélesedett. Ez döntéseinket megalapozottabbá, árnyaltabbá, 
reálisabbá tette, de azt is érzékeljük, hogy az érdektagoltság sokszínűbb an- 
nál, mint amennyit ebből a mi gyakorlatunk még konfliktus előtti állapotban 
" felszínre tud hozni. A párbeszéd tudatos szervezése, kiszélesítése az előfelté- 
tele annak, hogy a területi érdekegyeztetés színvonala javuljon. Változtatni 
szeretnénk azon is, hogy a politikai döntések felelősségét felvállaló politikai 
intézményrendszer ma még gyakran arcnélküli és személytelen. A közvéle- 
ménynek tudnia kell, milyen fellépések, viták előztek meg egy-egy kezdemé- 
nyezést, döntést. 

A társadalmi nyilvánosság fejlettsége azt is feltételezi, hogy a közvéle- 
ményt objektív adottságnak tekintsük, amely alakítható és alakítandó ugyan, 
de adott időpontban mindenképpen meghatározott. Megyénkben hivatásos 
szociológusokból álló közvéleménykutató csoport működik a megyei pártbizott- 
ság mellett. A közvélemény-kutatás eredményeit jól hasznosítják a megyei 
pártbizottság tagjai, a pártapparátus. Következtetéseik megerősítették, hogy 
túl vagyunk már azon az időszakon, amikor a közhangulatra, a közállapotok- 
ra az öncélú panaszáradat volt a jellemző. Kialakulóban van az önmagunkkal 
—- nemcsak pusztán a , felsőbbséggel" és másokkal — való egészséges elége- 
detlenség, amely nagyobb kezdeményezőkészségre, felelősségvállalásra és tel- 
jesítményekre ösztönöz. 

Tudomásul kell venni, hogy vannak olyan jelenségek, amelyek a politika 
részéről rosszallásra érdemesek, de csupán a rosszallás kifejezésével ezeket 
nem lehet visszaszorítani. A saját meggyőződésünk kifejezése és mások véle- 
ményével való ütköztetése az egyedüli termékeny megoldás. Ezért fontosnak 
tartom, hogy a vezetők és az apparátus tagjai egyre nagyobb szerepet vál- 
laljanak a politika helyi magyarázatában és képviseletében. Sajátságos visz- 
szahúzó tényező lehet ugyanakkor a tájékoztatás, a propaganda és az agi- 
táció , mindenhatóságába" vetett túlzott hit, mert mondandónk, érveink csak 
látszategyetértést eredményezhetnek akkor, ha az egyes embert vagy a közös- 
séget érdekviszonyai más magatartásra késztetik. 

Elmúlni látom azt az időt, és a megyében tőlünk telhetően sürgetjük 1s, 
amikor a gondolkodásban jórészt csak addig tudtunk eljutni, hogy felvessük 
a nehézségeket. Ehelyett minden felelős és alkotó szándékú ember egyre in- 
kább úgy gondolkodik: , ezek és ezek az erőforrásaink, amelyek korlátozot- 
tak ugyan, de ha jól gazdálkodunk velük, akkor ezt és ezt tehetjük, ide és 

ide juthatunk el." Nem igaz ugyanis, hogy az erőforrások kimerültek, az elő- 
relépési -lelietőségek megszűntek, hogy az alkotó szellemű és szándékú kol- 
lektívák, egyének kiiktatták magukat a közösségi folyamatokból. De a mi 
munkastílusunk, felfogásunk is nagyon sokat nyom a latban. El kell kerül- 
nünk a hangzatos jelszavakat, a frázisokat, minden területen konkrétan fel 
kell tárnunk az, ellentmondásokat, a feszültségeket, és meg kell terveznünk 
és szerveznünk a feloldásukhoz szükséges intézkedéseket, akciókat. Reális 
önértékelésre, önérzetre van szükség, amelynek ma minden korábbinál na- 
gyobb a jelentősége. 

Tudatában vagyunk annak, hogy a konfliktuskezelés a mindennapi poli- 
tikai gyakorlatban a megvalósulás kezdetén tart. Általánossá válása a poli- 
tikai intézményrendszernek, a politikai kultúrának, ezen belül a párt mun- 
kamódszerének és munkastílusának korszerűsítésével következhet be. Ez 
mindnyájunk felelőssége! 


A MAGYAR ANTIFASISZTA ELLENÁLLÁS 
ÉS PARTIZÁNMOZGALOM 


KISLEXIKON A kb. 1500 címszót tartalmazó kislexikon az 1941- 

től 1945 májusáig terjedő időszakot fogja át A 
Főszerkesztő : szerkesztők arra törekedtek, hogy a magyar ellen- 
Liptai Ervin állást a maga politikai, társadalmi sokszínűségében 


mutassák be. ki 
Szerkesztette : igy a legharcosabb erő, a forradalmi munkásmoz- 
Bassa Endre galom és ezen belül a kommunista párt küzdelmei 
és Gazsi József mellett számot adnak a polgári ellenállás sokféle 
felfogást és törekvést tükröző eseményeiről és alak- 
jalról. 

Fodor Péter 


A KOZMOVULŐDÉSI TANÁCS TITKÁRA 


Kultúra és társadalmi haladás 


Közismert, de nem következetes gyakorlat, hogy a gazdasági, a társadalmi és 
a kulturális folyamatok egymással szoros összefüggésben vizsgálhatók. Egy- 
mást feltételező jelenlétük figyelmen kívül hagyása rövid távon látszatmeg- 
oldást, hosszú távon azonban kiszámítható veszteségeket jelent. Ha ez igaz 
(márpedig ezt évtizedek tapasztalatai igazolják), akkor napjaink legfájdalma- 
sabb konfliktusa éppen az, hogy nagyon bonyolult, igazodási pontokat kereső 
világunkban hogyan egyeztethető össze a ma további halasztást nem tűrő 
gondjainak megoldása a holnapról való gondoskodással. Ennek természetes fel- 
tétele, hogy a szocializmus társadalmi, gazdasági folyamataival együttesen 
kezeljük a kulturális fejlődést is, hiszen csak így lehet valós képet rajzolni. 
E megközelítés létjogosultsága aligha vonható kétségbe. A társadalom művelt- 
ségi állapotának képe egyszerre fejezhető ki számadatokkal és olyan minőségi 
jellemzőkkel, amelyekről olykor aggódva beszélünk. A műveltségkép, -eszmény 
és -állapotváltozásaiban nyomon követhető a társadalmi érték- és érdek- 
viszonyok kifejeződése. 


Az értékek változásáról, módosulásáról zajló viták mellett az sem ha- 
nyagolható el, hogy milyen a műveltség, a művelődés társadalmi megítélése. 
. Tény, hogy napjainkra a társadalom gondolkodásában előkelő helyre került a 
gazdasági érdekeltség. Ennek jogossága és szükségessége természetesen nem 
vitatható. Az is mind nyilvánvalóbb, hogy a művelődési érdekeltség meg- 
teremtése, beépülése a gazdasági, társadalmi folyamatokba szintén szükség- 
szerű, ám az is köztudomású, hogy mindeddig nem a kívánt módon vált a 
társadalmi gyakorlat részévé, a gazdasági, a társadalmi előrelépés feltételévé. 
Nem érvényesül még az a szemlélet, hogy a műveltség, a művelődés tőke- 
befektetés. Ezenközben remélhetőleg átmenetinek lehet tartani néhány — 
nemegyszer kényszerű — intézkedést, amely mintha éppen ez ellen hatna. 


Lehet vitatkozni arról, hogy mikor és hogyan térül meg a szellemi be- 
fektetés, de abban azért megegyezésre lehet és kell jutni, hogy ez egyúttal 
gazdasági kényszer is. A kultúra távlati elgondolásairól szóló anyag egyik 
. vitáján egy bankelnök úgy fogalmazott, hogy ,a kultúra sokba kerül, de az 
emberi butaság még többe". Azt tudjuk, hányan végzik el az általános iskolát, 
azt is tudjuk, hogy a számok milyen minőséget takarnak, de arról nincs ér- 
demi információnk, hogy az emberi felkészületlenség, az ismeretek hiánya, a 
kulturálatlanság milyen gazdasági károkat okoz. Meggyőződésem, amíg nem 

ilyen viszonyrendszerben gondolkodunk, addig valóban elkülöníthetünk ter- 
melő és nem termelő társadalmi tevékenységet. 

A mai helyzet bonyolultsága úgy is megnyilvánul, hogy a gazdaság szer- 
kezetátalakításának késése nem követelte meg az általános műveltség és a 
szakművelteég fejlesztését. A gazdaság stabilitásában, kibontakozási program- 
jában a tudati tényezők kiemelt szerepet kapnak. A művelődés viszont csak 
ott és akkor lehet gazdasági tényező, ha jelenléte ténylegesen biztosított a 
társadalmi gyakorlatban. Hiszen a társadalmi gyakorlat egyben a kultúra 
megméretése is. Minden szükségesnek és lehetségesnek ítélt társadalmi, gaz- 
dasági, politikai változás egyúttal kulturális változás is, semmilyen fejlesztés 
nem képzelhető el kultúra nélkül. 

Kétségtelen, hogy a társadalom műveltségi állapota és a kultúra feltétel- 
rendszere történelmi léptékkel mérve az elmúlt évtizedekben jelentősen fej- 
lődött. A hiányok a fejlődés mértékéből adódnak. Azzal is szembe kell nézni, 
hogy a korábbi elképzelések mennyire voltak eszményítettek és reálisak, és 
milyen időszakra terveződtek. Azt azonban mindenkor látnunk kell, a mű- 
velődés egyéni érdekeken és szándékokon is múlik, hiszen ezért ő tehet a 
legtöbbet. a. 


A megváltozott feltételek és körülmények között a művelődés egészére érvé- 
nyes új válaszadásra van szükség. Ez elodázhatatlan feladata a művelődés- 
politikai irányításnak, hiszen az említett eligazodási pontok meghatározása a 
meglevő értékek, a vállalható és továbbfejleszthető hagyományok ápolásával, 
a megújulás igényével és szükségességével fogalmazza meg saját teendőit. 
Természetesen ebből következik a kultúra nagyobb nyitottsága, demokratizáló- 
dása, egyenrangúbb kapcsolat az alkotók, közvetítők, befogadók között és a 
kezdeményezőbb művelődéspolitika. 


A kultúra demokratizálódása is szorosan összefügg a társadalom demok- 
ratizálódási folyamatával. Az öntevékenység, a helyi kezdeményezések jelen- 
tősége egyre nő. A helyi igények, szükségletek megismeréséhez az irányítás 
gondolkodásmódjának és gyakorlatának is változnia kell. A szabályozásra 
szükség van ugyan, de annak nem gúzsba kötnie, hanem serkentenie, ösztö- 
nöznie kell. Ez az irányítástól azt kívánja, hogy szándékait, gondjait, elgon- 
dolásait és cselekvéseit — a jelenlegi gyakorlat — felerősítésével megossza a 
közvéleménnyel. A különböző szakmai (a levéltári, múzeumi, művelődési ott- 
honi, könyvtári, könyvkiadási stb.) koncepciók azt jelzik, hogy a szakmák- 
nak van programjuk. Ez nagyon lényeges feltétele a további munkának. 

A feltételek hiánya miatt a művelődési szféra csak részben tudott élni 
változtatási lehetőségeivel. A tömegek művelődésének befolyásolása, tovább- 
formálása elsősorban a közművelődés feladata, de az iskola művelődési 
alapozó munkájának megfelelő színvonala, valamint a művészeti alkotó mű- 
helyek nyitottá válása nélkül csak részeredményeket érhet el. 


A hetvenes években kezdtük el vizsgálni a gazdaság és a kultúra szűkebb 
összefüggéseit. Tanulságos az a vita, amely ciklusosan megismétlődik: áru-e a 
kultúra? A kérdésfeltevésre általában akkor kerül sor, amikor a gazdaság 
gondjai miatt nem fordítható elegendő pénz a kultúra támogatására. A hat- 
vanas évek végén még az volt a válasz, hogy a kultúra nem áru. E vélemény 
azt jelezte, hogy az állam támogatja a kulturális tevékenységet, fenntartja az 
alkotói műhelyeket, közvetítői intézményeket, sőt állandóan bővíti azokat. Egy 
évtizede már a válasz úgy hangzott, hogy a kultúra nem áru ugyan, nem en- 

gedhetjük ezen a területen a piaci viszonyok érvényesülését, ámde sok pénzbe 
kerül. 

A nyolcvanas évek új helyzetet hoztak. Mintegy másfél évtizedes késéssel 
megindult a kulturális gazdálkodás korszerűsítése, amely új lehetőségeket 
tárt fel. Bár következetlenségei, ellentmondásai vannak, ezzel együtt azt iga- 
zolja, hogy az effajta munkára szükség van. Az ,áru-e a kultúra?" kérdésre 
minden eddiginél bővítettebb mondat volt a válasz. Nem minden kultúra áru, 
de egyre inkább engedjük érvényesülni a piaci viszonyokat; nagyon sok 
pénzbe kerül, s ebből a nagyobb hányadot a kulturális fogyasztó fizeti. Ez 
nem kis konfliktus volt, és a ma is tartó jelenséget nem tudjuk a korábbi 
időszakhoz képest igazán kezelni. Ma már rá kell jönnünk, hogy az a köz- 
gazdasági feltételezés, amely a kulturális tevékenység egy részét önfenntartóvá 
kívánta tenni, tévesnek tekinthető. Ez különösen a közművelődési területen 
volt leegyszerűsítő kiindulási alap. Tudomásul kell venni, hogy a kultúra 
pénzbe került és kerül, és erre az állam eszközeiből nem csökkenő, hanem 
növekvő arányban kell áldozni. Ugyanakkor a lakosságnak magának is egyre 
többet kell költenie a művelődésre, szórakozásra, kikapcsolódásra. Ez tenden- 
ciájában érthető, de kérdés, hogy az állampolgár a pénzéért mit akar, milyen 
kulturális szolgáltatásért hajlandó fizetni. Mindez olyan időszakban történik, 
amikor az élet jelentős mértékben drágul. Ezért nemcsak az a gond, hogy a 
színházjegy, a könyv, a koncertjegy ára emelkedik. 


Bizonyos, hogy a megoldás keresése csak a pénzügyi és a művelődési 
irányítás együttműködésével, a szükségletek és a lehetőségek együttes mérle- 
gelésével oldhatók meg. Amíg eljutunk odáig, hogy a kultúra társadalmilag 
hasznos, mindenkor nélkülözhetetlen, addig nyilván hosszabb idő fog eltelni. 
De erről lemondani szinte egyenlő a mában való gondolkodással, az előre- 
tekintés igénye és esélye nélkül. A jövedelmi viszonyok alakulása az egyén. 
elsődleges igényeinek kielégítésére késztet, s ez szükségszerűen az önmeg- 
valósító, önfejlesztő szükségletek háttérbe szorulásához vezet. A munka, az élet- 
mód, a szabadidő — valamint a szórakozási és a művelődési igények — is 
jelentős átalakuláson mentek át. A közművelődés intézményrendszere a be- 
fogadói igénymódosulást kényszerűen, de tudatosan is igyekszik figyelembe 
venni, gondot sokkal inkább a befogadói szükséglet, igény tényleges ismereté- 
nek hiánya jelent, mintsem az ehhez való alkalmazkodás. 

A tömegigényről sokszor feltételezzük, hogy homogén, és csak a kommersz 
kultúrára irányul. Különösen igaz ez a szórakoztatás területén, holott a tö- 
megek igénye sokszínű értékskálán mozog, s ezt kellene szem előtt tartanunk 
a kínálat kialakításakor, az igény ébresztése és fejlesztése során. 


Miközben a befogadó választási szuverenitást elismerjük, olyan helyzet 
alakult ki, hogy jórészt vagy a , magaskultúrát", vagy az értéktelen, ízléstelen 
műveket, programokat kínáljuk választékként, ráadásul az utóbbit szélesebben 
és nagyobb propagandával. Nem működik megfelelően a kínálati értékorien- 
táció. Hiányzik, legalábbis igen szűk a kínálata a közérthető, értékes kultúrának 
minden művészeti ágban, amely a tömegekhez szól. A közművelődési intéz- 
ményrendszer a kultúraközvetítésben csak úgy töltheti be szerepét, ha kíná- 
latát a közönség igénybe veszi. Ma a lakosság csaknem felének kizárólag a 
tömegkommunikáció (jórészt a televízió, a rádió, kevésbé a sajtó) jelenti a 
művelődés forrását. 2,5 milliónyian laknak 1500, döntően hátrányos helyzetű 
kistelepülésen, ahol más lehetőség alig akad. 

Differenciált a művelődési igény a kulturális minőséget illetően is. A la- 
kosság kulturális szintje és igénye sokszínűen rétegzett. E különbségek ér- 

zékelése a jelenleginél tudatosabb munkát kíván az irányítás különböző szint- 
jein, a közművelődésben dolgozók körében pedig nagyobb tájékozottságot. 


A művelődéspolitika útkeresésének egyik nagy kérdése, hogy az elvek és a 
napi gyakorlat mennyire képes harmonizálni egymással, és ebben mi az irá- 
nyítás kötelessége és felelőssége. Olyan, korábban természetesnek tartott el- 
veken kell gondolkodni, mint az általános műveltség és a szakműveltség vi- 
szonya, ebben a család, az iskola, a környezet szerepe. Folyamatos újragondo- 
lást igényelnek a műveltség tartalmára tett megállapítások, figyelmet érde- 
mel a művelődési szokások változása. A művelődési esélyegyenlőség kérdé- 
sére napjainkban igen differenciált válaszadás lehetséges, hiszen a szándék 
fenntartása mellett széles körben csökkennek az esélyek. Ennek okát koráb- 
ban a településekre, igényekre, intézményes feltételekre leszűkítve vizsgálták. 
Ma már a kultúra áru-, piac-, pénzviszonyait is, kultúragazdaságtanát is meg 
kell teremteni. Az értékek közvetítésének mint legfontosabb művelődéspoliti- 
kai célnak meg kell maradnia. 

Konfliktusok a közvetítés tartalmában és gyakoriságában várhatók. 
A kultúraközvetítés egésze, de különösen a helyi közvetítők munkájának meg- 
ítélése ennek tudatában történhet a lakosság és az irányítás részéről egy- 
aránt. Új, egyébként helyes szempontként kap teret az a szemlélet és igény, 
amely a tevékenység támogatásait helyezi előtérbe. De hol valósuljon meg 
ez a tevékenység? Kell hozzá feltétel: közösségi létesítmény. 

A kultúra és a gazdaság bonyolult összefüggésrendszere mellett éppoly 
fontos és további gondolkodást igényel az új vállalati működési gyakorlat, a 
munkahelyi művelődés szerepének a megerősítése, a lakóterületi közösség ön- 
tevékenységének támogatása. a művészet és közönség kapcsolatának ápolása 
vagy a lehető legszélesebben értelmezett és felfogott közművelődés gyakorlása. 
A kulturális rendszert az igénybe vevő emberek érdekében működtetve, meg- 
oldást kell találni arra is, hogy a feladataikat ellátó kulturális intézmények 
eltérő, egymást kiegészítő tevékenysége hogyan kapcsolódik össze és jelenik 
meg az emberek előtt. 

A kulturális fejlődés szempontjából meghatározó, hogy sikerül-e aktí- 
vabbá, kezdeményezőbbé, nagyobb hatásúvá tenni a művelődéspolitikát. Olyan 
országos kulturális érdekérvényesítésre van szükség, amely biztosítja az esz- 
közöket a jól kijelölt célokhoz, és nem elégszik meg a rendelkezésre álló fej- 
lesztési források többé-kevésbé automatikus elosztásával, hanem erőit az or- 
szágos szintű, nagy fontosságú problémák megoldására összpontosítja, és se- 
gítheti azokat a folyamatokat is, ahol a helyi irányítási, intézményi és állam- 
polgári kezdeményezések, döntések ígérnek nagyobb hatékonyságot. A társa- 
dalmi finanszírozásban növekszik a helyi önállóság, s ezzel együtt a központi 
forrásoknak, alapoknak egyre inkább ösztönző, egyfajta katalizátorszerepet 
. kell betölteniük, amelyek a helyi anyagi és szellemi erők mozgósítására hi- 
vatottak. A kulturális kínálatnak olyan színvonalúnak, választékúnak kell 
lennie, amely az eltérő igényeket tudomásul véve differenciáltan képes az 
egyének, rétegek, csoportok kulturális fejlődését segíteni, betöltve értékorien- 
táló szerepét. 

A gazdasági szerkezetváltozás, a műszaki-technikai fejlődés, a moder— 
nizáció a jelenleginél konvertálhatóbb ismeretekkel, szélesebb kitekintéssel 
rendelkező munkavállalókat feltételez. Csak a mai gyakorlattól eltérő szem- 
lélettel lehet elérni, hogy a lakóhelyi és a munkahelyi művelődés közötti 
kapcsolat középpontjában az ember álljon. Mindehhez összehangolt gazdaság-,. 

munkaerő- és művelődéstervezésre, együttgondolkodásra és -cselekvésre van 
szükség — s ez feltételezi a következetesen végigvitt társadalmi, gazdasági 
reformot, a modernizációs folyamatot s az ehhez nélkülözhetetlen demokráciát, 
mert enélkül a műveltség számottevően nem gyarapítható. A művelődés az 
egyén szempontjából is tőkebefektetés, amelyre akkor tud és akar vállalkozni, 
ha van mit befektetnie és van reménye a befektetés megtérülésére, s ezzel a 
kibontakozást segítő társadalompolitikának is számolnia kell. 


Egyre többen ismerik fel, hogy a társadalmi és a gazdasági haladás egyik 
feltétele a műveltségi állapot érdemi javítása. A mai vitákban ez a kérdés 
egyébként nagyon élesen felvetődik. Azt hiszem, ha előrelépési programban 
gondolkodunk — más esélyünk pedig nincs —, akkor kultúrában is kell gon- 
dolkodnunk. Ha a jövőt tervezzük, akkor a műveltséggel, művelődéssel is 
számolunk. Ugyanakkor tudomásul kell vennünk egy sajátos hierarchiát: 
míg egyfelől a kulturális fejlődés alárendelt a gazdasági helyzetnek, másfelől 
a kulturális állapotnak alárendelt a gazdaság helyzete, a gazdálkodó és érték- 
alkotó képesség, a döntés környezete. A politikai felismerés és elismerés után 
ennek a kölcsönhatásnak az érvényesítése a gyakorlatban mindig az igények 
és a lehetőségek függvényében realizálható. Igaz, hogy csakis annyi kulturális 
intézményt lehet létesíteni és működtetni, amennyit a gazdaság teherbíró 
képessége megenged. Ám a teherbíró képesség, valamint az érdekfelismerés 
és az érdekegyeztetés a kultúra állapotának függvénye. A kultúra természeté- 
ből következik, hogy ha a művelődési intézmények, a kultúraközvetítők fel- 
tételei romlanak, az nemcsak a kultúrát, hanem a társadalmi, gazdasági fej- 
lődést is jelentősen befolyásolja. Közös érdekünk tehát, hogy a művelődés 
ügye a társadalmi és gazdasági programmal. összhangban alakuljon. Csak a 
társadalmi érdekek erővonala mentén lehetséges a kultúra helyzetét meg- 
szilárdítani és folyamatosan erősíteni. 


Medgyessy Péter előterjeszti az 1988. évi költségvetést az Országgyűlés ülésszakán 
MTI FOTÓ: SOÓS LAJOS 

SZEMLE 


Fodor László 


A NÉPSZAVA FŐSZERKESZTŐJE 


Újra kell gondolni törekvéseinket 


GRÓSZ KÁROLY SZOCIALIZMUS ÉS KORSZERÜSÉG 
CÍMŰ KÖTETÉRŐL 


A politikusok ars poeticájának megismerésére jó lehetőséget ad beszédeik- 
nek, cikkeiknek, nyilatkozataiknak könyv alakban való megjelenése. E köte- 
tek politikai hitvallást tükröznek, bepillantást engednek a szerzők karakteré- 
be, visszatükrözik felfogásukat a különböző jelenségekről, képet adnak arról, 
honnan indultak s hová jutottak. Megismerhetni egy ilyen könyvből magát 
az embert, a hitet, amelyből erőt merít, a jó ügyért való kiállást, a harc tét- 
jet, amelyben hisz, amiért dolgozik. 

Grósz Károly nemrég megjelent Szocializmus és korszerűség című kötete 
ilyen munka. A könyv első írása 1981 áprilisában látott napvilágot. Grósz 
Károly ekkor a Borsod-Abaúj-Zemplén megyei pártbizottság első titkára. 
Egy évvel a XII. kongresszus után címmel a megye helyzetét, a kongresszus 
óta végzett munkát, a legidőszerűbb feladatokat összegzi. Tények, adatok so- 
rakoznak egymás mellett. Az ötödik ötéves terv idejére 29000 lakás felépí- 
tését tervezték a megyében, és 32000 épült meg; 1980-ban a kifizetett nyug- 
díjak átlaga 81 százalékkal magasabb volt mint 1975-ben; öt évalatt több 
mint 70 milliárd forintot fordítottak a megyében beruházásra. 


Engem azonban nem a számok ragadtak meg, hanem az, ahogy az ener- 
gikus politikus érvel, magyaráz. Kiérezni a sorokból, mennyire fontosnak 
tartja: , a XII. kongresszus tovább erősítette a párt politikája iránti bizal- 
mat... egységesen felsorakozik mögé a párttagság... nemzeti programként 
fogadják el a pártonkívüliek széles tömegei." De Grósz Károly már ebben a 
cikkében erőteljesebben felveti: , Nem tudatosul még eléggé, hogy eddig elért 
vívmányaink megőrzéséért is többet, sőt jobban, korszerűbben kell dolgozni." 
Itt és további interjúiban, beszédeiben, cikkeiben is szinte állandósul az or- 
szág jövőjéért való aggódás, a gazdasági bajokból kivezető út keresése, a 
kedvező és kedvezőtlen tapasztalatok összegzése, a feladatok megfogalmazása. 


A helyzet józan elemzése olvasható ki Grósz Károly szinte valamennyi 
megnyilatkozásából: a gazdaságban súlyos feszültségek, ellentmondások hal- 
mozódtak fel, a konvertibilis valutaadósságunk emelkedett, a vállalati :tel- 
jesítmények és jövedelmek közötti összhang megbomlott, hagyományos ex- 
porttermékeink egy része a világpiacon leértékelődött. A köznapok könyör- 
telen tényekkel szembesítették a vezetőket és a beosztottakat: a gazdálkodás 
javítását szolgáló elképzelések nem valósultak meg, a szabályozórendszer el- 
lentmondásai zavarták az irányítást, a társadalmi értékrend anomáliái, a ve- 


zetési színvonal gyengeségei fékezően hatottak a kollektívák és egyének tel- 
jesitményeinek kibontakoztatására. 


A szerző csokorba szedi ezeket a problémákat. A Budapesti Pártbizott- 
ság első titkáraként a fővárosi pártértekezleten elhangzott szóbeli kiegészítő- 
jében — az eredmények számbavétele mellett — nagy hangsúlyt ad annak, 
nogy az elmúlt öt esztendőben a fejlődő országokhoz viszonyítva növekedett 
a termelésben a technikai és a technológiai színvonal elmaradása. Szűkösek 
a termékszerkezet váltásához szükséges eszközök, lehetőségek. És tovább 
folytatja a sort az 1986 szeptemberében adott Gondjaink és lehetőségeink 
című interjújában. , Súlyosbítja helyzetünket, hogy nem tudtuk korszerűsíteni 
a gazdaság szerkezetét és a vállalatok termékszerkezetét." Az MSZMP XIII. 
kongresszusán elhangzott felszólalásában elsőként a lakáshelyzetet említi. , Bár 
a mennyiségi lakáshiány lényegesen mérséklődött, mégis több mint 10 ezer 
olyan lakásigényiőt tartunk nyilván, aki a jelenlegi árak mellett minimális 
reménnyel vár önálló lakásra... 153 ezer lakás és sok intézmény felújítása 
szükséges . .. közműveinkben, elavultságuk miatt, évente 25 ezer üzemzavar 
keletkezik." ; 

Grósz Károly visszatérően vallja: ezekkel és más feszítő körülményekkel 


szembe kell néznünk. Ilyenek például, hogy az üzemekben és intézmények-, 


ben nehéz áttörni az egyenlősdi szemléletet, terjed a korrupció, burjánzik a 
csalás, a közvélemény mind nehezebben viseli el a munkafedezet nélküli 
jövedelmeket, a szocialista demokrácia kibontakozása előtt álló nehézségeket. 
A Népszava 1986-os karácsonyi számában megjelent cikkében pedig szinte- 
tizál a szerző, amikor úgy fogalmaz: a legvitatottabb belpolitikai kérdés, jog- 
gal, az országépítő munka állapota. Arról is kifejti véleményét, miért alakul- 
tak ki a feszültségek, hogyan lehet kijutni a szorongatott helyzetből. Majd, 
mintegy folytatva ezt a gondolatsort, az országgyűlés 1987. szeptember 16-i 
ülésén, már mint miniszterelnök — a kormány kibontakozási programjáról 
szólva — ezeket mondja: , A kormány munkaprogramja nem tűzheti ki célul 
valamennyi felhalmozódott feszültség feloldását. De azt igen, hogy segítse az 
új világgazdasági helyzethez való igazodást, elhárítsa a fejlett országoktól 
. való lemaradás veszélyét, és állást foglaljon a már korábban elhatározott 
gazdasági és társadalmi reformfolyamatok felgyorsítása mellett... Égető 
szükség van most arra, hogy a politikának ezt a szellemiségét kövessük, hogy 
hasonló nyíltsággal nézzünk szembe a gazdaságban és a politikai intézmény- 
rendszerben felhalmozott gondokkal, határozottsággal cselekedjünk. Ez a 
határozottság szükséges ahhoz, hogy leküzdjük a gazdasági nehézségeket, 
úrrá legyünk a társadalom és intézményei működési zavarain, hogy csele- 
kedjünk, lépjünk fel az ideológiai élet elszürkülésével, a társadalom poli- 
tizáló rétegeinek elbizonytalanodásával szemben." Égető szükségünk van arra 
— fogalmazta meg a magyar miniszterelnök —, hogy szembe nézzünk eddigi 
hibáinkkal, és megtegyük az elengedhetetlen lépéseket. Szilárdan vallott 
meggyőződése, hogy ,,...több éves következetes, fegyelmezett, végiggondolt 
gazdálkodással céljaink megvalósíthatók. Ehhez azonban módosítani kell fel- 
fogásunkat, át kell csoportosítani eszközeinket, újra kell gondolni törekvé- 
seinket, hatékonyabban, lényegesen több értéket teremtve kell dolgoznunk. 
Rendre, fegyelemre, és ami annak alapjául szolgál: a teljesítményelv mara- 
déktalan érvényesítésére van szükség mindenütt." 


Kemény, határozott megfogalmazás. Olyan embernek a szavai, aki tudja, 
milyen nehéz időszakban került a kormány élére, s azt is, milyen felelősség 
hárul személy szerint rá és a kormányra. Kevés jót ígérhetett a magyar mi- 

niszterelnök országgyűlési expozéjában, hisz áldozatot, a kétszámjegyű inflá- 
ció vállalásához megértést kért a társadalomtól. Csak azt vállalhatta, a té- 
nyek szigorú logikájából kiindulva, hogy a kormánnyal együtt mindent meg- 
tesz az ország nehéz helyzetéből való kilábalásért, egy új prosperitáshoz 
szükséges alapok megteremtéséért. 

Számomra — Grósz Károly szavait hallgatva a parlamentben és most, 
a könyvében olvasva — nyitánynak tűnt a miniszterelnök beszéde a magyar- 
országi reformfolyamat új szakaszához. Olyan időben lehetett így értelmezni 
a politikus beszédét, amikor magán az országgyűlésen és az országban heves, 
szenvedélyes viták folytak és folynak a holnapról. Miért nyert támogató 
bizalmat a miniszterelnöki expozé? Egyebek között azért, mert a kormányfő 
nem vette zokon, nem akadékoskodásnak fogta fel a parlament őszi ülésszaka 
előtt és alatt a képviselők megjegyzéseit és a módosító javaslatok valóságos 
zuhatagát, hanem megköszönte a közgondokat felszínre hozó felelősségteljes 
ajánlásokat, és maga is igényelte a kormányzati munka hatékonyabb parla- 
menti ellenőrzését, a képviselők és a parlamenti bizottságok aktív közremű- 
ködését, annak számonkérését, mit csinálnak a minisztériumok, tevékenysé- 
gük mennyiben felel meg a köz igényének. 

Grósz Károly interjúiból, beszédeiből, cikkeiből kitűnik, hogy nem vala- 
miféle régi, megszokott szemüvegen keresztül nézi az ország helyzetét, a 
párt belső dolgait. Vallja, hogy Magyarországon a párté a vezető szerep, de 
azt is tudja: , Mint minden politikai szervezet, a mi pártunk szellemi és cse- 
lekvési egysége is naponta újabb és újabb próba előtt áll. A tények ismere- 
tében a kommunisták szükség esetén felülvizsgálják korábbi álláspontjukat, 
más, jobb következtetésekre jutnak. Igen, a pártnak állandóan meg kell újul- 
nia, új formákat kell alkalmaznia, nyitottnak kell lennie." 


Különösen igaz ez a mai időszakra, amikor nemcsak a cselekvés lehető- 
ségei behatároltak, hanem a sokrétűség, a sokszínűség van jelen az élet min- 
den területén. Grósz Károly egy 1987 márciusában adott interjújában fölteszi 
a kérdést: hogyan kezeljük a különböző politikai nézeteket? Ki a másként 
gondolkodó, az ellenzéki, az ellenség? Meg is adja rá a választ: ,,...az első- 
be azok tartoznak, akik egyetértenek, illetve nem értenek egyet velem, Ezek 
lehetnek a szövetségeseim és egyúttal a vitapartnereim... A másodikba tar- 
tozik az ellenzéki. Nem szocializmust akar, de megtartja a törvényes utat . . . 
Föltételezem róla, hogy jót akar ennek a népnek... Ez lehet kontaktusunk 
alapja. Hozadéka... a szocializmus építéséhez adhat impulzusokat. A har- 
madik kategóriával, törvényeink megszegőivel, a szocializmus megdöntésére 
összeesküvővel nincs érintkezési pontunk." 


Nem véletlen, hogy Grósz Károly ebben az interjújában hosszan beszélt 
politikai kultúránkról, arról, hogyan is kell vitatkozni. Azt mondja ki: , Hosz- 
szú ideig nem tartottuk fontosnak a vitát... Voltak és vannak persze elemi 
kérdések, amelyek nem képezhetik vita tárgyát, hiszen a marxista:kommunis- 
ta meggyőződés alapjait érintik. A szocializmus igenlése, az, hogy 1956-ban 
valaki a barikád melyik oldalára állt, a háború vagy a béke alternatívája és 
így tovább." 

Mi ad hitet egy kommunista vezetőnek. a jölndenbápok küzdelmeihez? 
Grósz Károly a Szocializmus és korszerűség című könyvében erre a kérdés- 
re is felel. Neki személy szerint mindenekelőtt munkás indíttatása adja ezt a 
hitet és erőt. Az, hogy abban a városban született és nőtt fel, ahol nagyapja 
kohász, édesapja e$ztergályos, ő maga pedig nyomdász volt. Diósgyőrben és 
Miskolcon már gyerekkorában megismerte a proletárok életét, az öntudatos 

munkások sztrájkharcát, s fiatalon a kommunista párt tagja lett. Volt része 
a Horthy-rendőrség házkutatásaiban, a felszabadulás előtt lett szakszervezeti 
tag, 1945 után plakátot szed és ragaszt, ifjú fejjel függetlenített SZIT-vezető, 
pártmunkás, katonatiszt, választott tisztségviselő. Az ad erőt neki, amit az 
1987. szeptember 16-i országgyűlési expozéjában így fogalmazott meg: , Meg- 
győződésem, hogy pártunk XIII. kongresszusának szellemében, közös összefo- 
gással képesek leszünk kivezetni az országot a jelenlegi nehéz helyzetből, és 
megteremtjük a kibontakozáshoz szükséges feltételeket." 

A huszonkét megnyilatkozást tartalmazó 387 oldalas könyve átfogó és 
sokrétű politikusi ars poeticát rajzol. Olyan ember , mutatkozik be", akinek 
sokféle gonddal, megannyi várt és nem várt nehézséggel kellett és kell szem- 
benéznie, s ezekre mindig vállalja a válaszadást. Grósz Károly nem akar 
másnak látszani, mint amilyen. A Rádió mikrofonja előtt mondott szavai jut- 
nak eszembe: , Én azért egyáltalán nem küszködöm, hogy szeressenek. Azt 
talán elvárhatom, hogy becsüljenek a végzett munkám értékének megfele- 
lően." Hogy a szerzőt mennyire becsülik az országban, kifejezte az az őszin- 
te és meggyőző elismerés, amit az őszi parlamenti ülésen kapott. 


- 
he and 


.. 


Történelmi pillanat: Mihail Gorbacsov és Ronald Reagan Washingtonban aláírják a kö- 
zepes hatótávolságú és hadműveleti-harcászati nukleáris fegyverek felszámolásáról szóló 


szovjet—amerikai szerződést. 

Szabó Imre 


A HAJDO-BIHAR MEGYM TANÁCS 
ELNÖKE 


Szociálpolitikánk 
következetes érvényesítése 


Napjaink sokak által és gyakorta megfogalmazott kérdése: mit tud tenni a 
szocialista társadalom az emberért? Főként azokért, akik ilyen vagy olyan 
okok következtében önerőből nem képesek az emberi lét társadalmilag el- 
fogadott normáinak megfelelő feltételeket biztosítani. Az állam kötelessége, 
hogy gondoskodjon róluk — így vélekednek nem is kevesen, és lelkiismere- 
tünk szerint mindannyian egyetértünk ezzel a felfogással. A legtermészetesebb 
dolog, hogy biztonságot adjunk mindazoknak, akik életük java részét már 
végigdolgozták, vagy azoknak, akik önhibájukon kívül kerültek az átlagosnál 
nehezebb helyzetbe. Sokat megadnánk ezeknek az embereknek, hiszen rá- 
szorulnak a segítségre, viszont szűkülnek a források és növekszik a szakadék 
a jogos igények és a lehetőségek között. Ránk tehát az a feladat vár, hogy 
minden erőfeszítést megtéve keressük a szakadékon átvezető utakat. 


Bu űl 

Nehéz összegezni, mik és milyenek a rendelkezésünkre álló lehetőségek a 
szociális gondoskodás terén. Hagyományosan is sokféle mód, forma van, ezeket 
feltétlenül meg kell őriznünk, a szükségleteknek megfelelően ésszerűsítve őket. 
E formák érzékeltetésére Hajdú-Bihar megyei példákkal és adatokkal próbá- 
lom bizonyítani, mi mindent tettünk már az elmúlt években ís a hátrányos 


helyzetben levő társadalmi rétegek életkörülményeinek, -feltételeinek javítá- 
sáért. Í 


Hajdú-Bihar megye — sajnos — e rétegek körülményeit illetően elég 
szemléletes példa. Az átlagkeresetek például mintegy tíz százalékkal ala- 
csonyabbak az országos átlaghoz képest, s ez jelentősen érződik a ma még 
aktív, de a nyugdíjas rétegek anyagi körülményeiben is. A legidősebbek közül 
sokan csak a minimális nyugdíjra vagy öregségi járadékra tettek szert, a nők 
tekintélyes hányada pedig özvegyi nyugdíjat, házastársi pótlékot kap, vagy azt 
sem. Egy 1985-ben végzett felmérés szerint a hetvenöt év felettiek közül ti- 
zenháromezer, a hetvenöt éven aluliak közül pedig harmincegyezer idős em- 
bernek a havi jövedelme nem érte el a 2200 forintot. Közülük tizenhárom- 


ezren egyedül élők, tehát csekély pénzükből kell fedezniük a teljes rezsi- 
költséget. 


Összességében a megye 552 ezer lakosából 108700 a nyugdíjkorhatáron 
felüli, s 17 százalékuk él Debrecenben. De arányuk a kisebb településeken el- 

éri a 30—35 százalékot is. A várostól távoli helységekben lakó idős emberek 
problémáját csak tetézi, hogy gyermekeik általában másutt élnek, s az esetle- 
gesen meglevő jó szándék ellenére sem tudnak segíteni a mindennapos gondok 
megoldásában. Mintegy hét-nyolcezer olyan idős ember él a megyében, aki 
nem rendelkezik saját nyugdíjjal, csak származékos ellátást (házastársi pót- 
lékot) kap, négyezren rendszeres szociális segélyben részesülnek. 


A pénzbeli támogatásra az idős embereknek szükségük volt és lesz a 
jövőben is, meggyőződésünk azonban, hogy számos problémájuk megoldásá- 
nak nem ez az egyedüli módja. Ezért szerepelt szinte kivétel nélkül minden 
ötéves tervünkben a szociális otthonok, az idősek klubjainak fejlesztése, a 
férőhelyek számának növelése. Jelenleg 974 szociális otthoni ágy áll megyénk- 
ben az egyedül maradt idős emberek rendelkezésére; többre lenne igény, de 
anyagi lehetőségeink szabják meg a határt. Rendkívül jelentős azonban, hogy 
gyakorlatilag minden helyi tanács működtet idősek klubját — 76 van a me- 
gyében, egy-egy városban, nagyközségben több is —, ahol naponta háromszori 
étkezést biztosítunk, ami nagyon fontos, ám a klubokat rendszeresen látoga- 
tók talán még az ebédnél is többre értékelik, hogy napjaikat kellemes környe- 
zetben, társaságban tölthetik. Hat klubban 62 idős ember részére a benti alvás 
lehetőségét is megteremtették. Aki viszont csak meleg ebédre tart igényt, az 
a szociális étkeztetésben részesülhet — mintegy kétezer-háromszázan; erre 
minden községben lehetőség van, ha másként nem, az iskola, óvoda napközi 
otthonának konyhájáról. A rászorulók személyi ellátásáról 228 főfoglalkozású, 
544 tiszteletdíjas és közel ezer társadalmi gondozónő gondoskodik rendszere- 
sen. A Püspökladány városban létrehozott családsegítő szolgálatot az egységes 
családgondozás bázisává kívánjuk tenni. Ilyen intézmény létesítését főleg a 
városban kezdeményezzük. 

Három évvel ezelőtt nyitották meg Debrecenben a megye első nyugdíjas- 
házát, azt a formát, amelyet sokak számára ideálisnak tarthatunk. Itt 92, 
egyenként 30 négyzetméter alapterületű összkomfortos lakás áll az idős ko- 
rúak rendelkezésére; az intézményben orvosi rendelő, könyvtár, társalgó ta- 
lálható, s gondoskodtak az étkezési lehetőségről, valamint az állandó ápolónői 
szolgálatról is. Most van folyamatban a megyeszékhelyen újabb nyugdíjasház 
építésének előkészítése a legújabb s majdan legnagyobb lakótelep területén. 


Mindez így adatszerűen felsorolva, úgy hiszem, elég soknak tűnik. Csakhogy 
állandóan szem előtt kell tartanunk, hogy a statisztikai adatok számok, s nem 
pedig emberek. Az emberek problémáit átlagosan, általában nem lehet meg- 
oldani, hiszen egyetlen ember életkörülményei alakulásának ezernyi összete- 
vője van. Akad, aki a papírforma szerinti minimális jövedelemből egészen szé- 
pen megél — mert még van ereje dolgozni, kellőképpen támogatják a gyere- 
kei, albérlőt tart stb. —, más pedig a viszonylag magas nyugdíjával sem bol- 
dogul úgy, ahogyan egy egész életet munkával eltöltött ember számára jogos 
lenne. Ezért valljuk, hogy a szociálpolítikában nem lehet és nem szabad az át- 
laggal foglalkozni, s nagyon szeretnénk, ha eza nézet mindenütt, az országos 
hatáskörű szerveknél is uralkodóvá válna, s mindig a konkrét eseteket, hely- 
zeteket vizsgálnánk, és ahhoz igazodva alakítanánk ki a segítségnyújtás mód- 
jait! . 
A gazdasági szervek közül a legemberközelibb gondoskodást megyénkben 
a termelőszövetkezetek részéről tapasztalhatjuk. Közös gazdaságaink döntő 
többségében tettekkel érzékeltetik, hogy a nyugdíjas, a járadékos is szövetkezeti 

tag, és felelősséget éreznek sorsának alakulásáért. A jogszabályokban előírt 
anyagi juttatásokon kívül a segítségnek számos más formáját megtalálták (a 
háztáji termelés maximális támogatása, tüzelőbiztosítás vagy -beszerzés stb.). 
A szövetkezet nemegyszer még saját gazdasági hatékonysága rovására is biz- 
tosít idős emberek számára munkalehetőséget, sőt olyan rosszabb adottságú 
gazdaság is van, amelyik már szinte erejét meghaladó mértékben igyekszik 
gondoskodni idős tagjairól. Az ipari üzemekben, vállalatoknál, intézmények- 
nél azonban ma még ritkán tapasztaljuk a volt munkatársak iránti felelős- 
ségérzet hasonló megnyilvánulásait. Az elismerésre méltó kivételek közé tar- 
tozik a Magyar Gördülőcsapágy Művek Debrecenben létesített nyugdíjas- . 
gondozóháza, ahol színvonalas ellátást biztosítanak a vállalat nyugdíjasai 
részére. 


Az idősek érdekében történt összefogás szép példájaként említhetem az 
egyik bihari községet, Bakonszeget. Megyénkben két évvel ezelőtt itt építet- 
ték fel az első korszerű idősek klubját — a korábbiak ugyanis régi épületek 
átalakításával létesültek. Ez valóban ideális és szép környezet az öregek szá- 
mára. A tanácsnak kevés pénze volt erre a célra, megkerestek hát minden 
egyes vállalatot, szövetkezetet, amelynek bármilyen kötődése van a faluhoz, 
Mindenki hozzájárult valamivel a klub felépítéséhez. Még a helyi orvos más 
megyében lakó rokonának a segítségét is igénybe vették, aki aztán családi 
alapon, társadalmi munkában készítette el az épület tervét. S mivel az idős 
emberek és a gyerekek lényegében egyforma ellátást igényelnek, az új klub- 
épület konyháját olyan méretűre csinálták, hogy ott az iskolai napközisek 
számára is főzhessenek. 


A bakonszegi csupán egy példa arra, hogyan gondoskodhat a helyi közös- 
ség az idős emberekről segítőkészséggel, összefogással, közös szándékkal és 
munkával. Szeretnénk azonban annak módjait is megtalálni, hogy a felnőtt 
gyermekek nagyobb részt vállaljanak a szülőkről való gondoskodásból. Erre a 
törvény is kötelezi őket, más kérdés, hogy alig akad szülő, aki törvény elé 
vinné a gyerekét, ha az nem teljesíti kötelességét. Ennek a módját is jó lenne 
tehát más alapokra helyezni. Már csak azért is, mivel időnként —- nem is 
ritkán — előfordul, hogy a papírforma szerint szociális ellátásra szoruló szülő, 
idős rokon halála után az örökösök, akik minden kötelezettséget áthárítottak 
az államra, tekintélyes vagyon birtokába jutnak. Ilyen esetben talán vissza- 
menőleg is fel lehetne számítani a kifizetett szociális segély, ellátás összegét. 
Ám azért a felnőtt gyerekek többségében megvan a hajlandóság, sokkal in- 
kább objektív okok akadályozzák őket abban, hogy szüleik problémáját meg- 
nyugtatóan megoldják. Esetleg távol élnek szüleik falujától, vagy nincs alkal- 
mas lakásuk, vagy gyakran maga a szülő nem akar városba költözni, amit 
szintén meg lehet érteni. Vannak gyerekek, akik szívesen megfizetnék, hogy 
valaki rendszeresen törődjön a magára maradt szülővel. Ennek kialakult for- 
mája ma még nincs meg. Jó megoldás lenne, ha a tehetősebb gyerekek 
jövedelmük arányában fizetnének a gondoskodásért. Vagy ahol erre igény 
van, szorgalmazzuk, hogy magánvállalkozók végezzenek humán szolgáltatá- 
sokat, s ezt ne csak engedélyezzük, hanem kezdeményezzük is. Újszerű gya- 
korlatunkkal is fel kellene oldani azt a megmerevedett nézetet, hogy családon 
kívüli gondoskodás csak annak jár, aki anyagi körülményei miatt arra rá- 
szorul. Minden bizonnyal sokan lennének, akik szívesen megfizetnék idős 
hozzátartozóik, sőt esetleg önmaguk megnyugtató ellátását, természetesen úgy, 
hogy annak színvonala arányban álljon az általuk térítendő díjjal. 

Tulajdonképpen el lehet mondani: az idősekről való gondoskodás módjai, 
formái hazánkban már kialakultak. Szembe kell néznünk azonban a teljes 
valósággal, azzal, hogy nagy számban vannak hátrányos helyzetű gyerekek, 
fiatalok és családok is. Kétségtelen, a mi esetünkben már az előidéző okokat 
alaposabban elemezni kell, hiszen kevés kivételtől eltekintve nem törvényszerű, 
hogy gyermekek normális nevelkedése veszélyeztetve legyen. E kérdésben 
sokkal határozottabban kellene cselekednünk, elsősorban az alkoholista — 
de nem kevésbé a munkakerülő — szülők esetében. A jelenleginél lényegesen 
többet tehetnének és eredményesebben kellene tennünk a megelőzés érdekében, 
hiszen közismert, hogy az efféle ügyek túlságosan hosszadalmas és bonyolult 
adminisztrációval járnak, ezért rendszerint elkésve próbálunk segíteni. A jel- 
zőrendszerünk sem működik mindig tökéletesen, gyakran csak az utolsó perc- 
ben, vagy talán még akkor sem tudunk megakadályozni tragédiákat. A nem- 
kívánatos helyzeteket tehát azzal a szándékkal kell vizsgálnunk, hogy lehető- 
leg meg is szüntessük az előidéző okokat, mert a gyerek nem okozója, hanem 
áldozata, szenvedő alanya a kialakult állapotnak, ezért az ő sorsáért minden- 
képpen felelősek vagyunk. 

Megyénkben 1986-ban 6100 veszélyeztetett helyzetű fiatalkorút tartottunk 
nyilván, minden tízezer gyerekből négyszáznégyet. Ezek közül majdnem ezer 
volt az anyagi okok miatt veszélyeztetett helyzetűek száma, s kétezernél ját- 
szott szerepet a szülők vagy csak az egyik szülő alkoholizmusa, de hasonló- 
képpen nagy szerepe volt a nem megfelelő lakáskörülményeknek is. Me- 
gyénkben egyébként jelenleg 4500 alkoholistát tartunk számon, gyógyításuk 
érdekében nincsenek más lehetőségeink, mint bárhol másutt az országban, 
s különösebb eredményekkel sem dicsekedhetünk. Ez a tény viszont azzal a 
hátrányos következményel jár, hogy a nyolcvanas években a  problema- 
tikusnak tekintendő réteg létszáma növekszik, több a beilleszkedési zavarok- 
kal küzdő fiatal, akiknél nagy a veszélye annak, hogy felnőve, saját családi 
életük is rendezetlen lesz. 

Mindehhez hozzá kell számítani, hogy Hajdú-Biharban jelentős a cigány- 
lakosság száma és aránya, különösen egyes településeken (két nagyközségben 
meghaladja az ezer, 12 községben az ötszáz főt). A gondozásra és intézeti se- 
gélyre szoruló fiatalkorúak 40 százaléka cigány, akiknek a problémáival 
hosszú távon szükséges foglalkoznunk, mivel kevés a remény rá, hogy saját 
erőből képesek lennének kiemelkedni jelenlegi helyzetükből. Azzal is szá- 
molnunk kell, hogy a gazdasági szerkezetváltás következtében éppen ez a 
— többnyire legképzetlenebb — réteg válik elsőként és legnagyobb mértékben 
munkanélkülivé. Erre fel kell készülnünk, hiszen a nagycsaládosok többsége 
a mi megyénkben is cigány. A bihari térség ilyen jellegű problémáinak meg- 
oldására — vagy részbeni levezetésére — már 1987 nyarán megszerveztük 
Berettyóújfaluban a közhasznú munkát, ami legalábbis jelenleg jó meg- 
oldásnak tűnik. De szembe kell néznünk azzal a ténnyel, hogy az említett 
réteg körében a problémák és a hátrányok a következő években még halmo- 
zódni fognak. Ezeknek megoldása — legalábbis az arra való törekvés — 
nagyon bonyolult feladat elé állítja a tanácsokat, mert gyakran a nem ci- 
gány lakosság előítéleteivel is meg kell küzdeni. Különösen ott, ahol a segé- 
lyezésre fordítható összegek tekintélyes részét a tanács a sokgyermekes ci- 
gánycsaládoknak juttatja, és így az a látszat keletkezik, mintha nekik 
"Kedvezne"?. A legfontosabbnak viszont azt tartjuk, hogy a munkaképes 
Cigánylakosság ne a segélyekre alapozza megélhetését, hanem dolgozzon. 

Ennek a lehetőségét mindenütt folyamatosan keresnünk kell. Jó példá- 
nak látszik a Hajdú-Bihar megyei Cigánytanács kezdeményezése: feltárták a 

mutatkozó igényeket, s e szerint például a vályogvetést akarják újból meg- 
szervezni azokban a községekben, ahol nincs elegendő munkaalkalom, illetve 
ahol erre adottak a lehetőségek. 


Mit lehet tenni a veszélyeztetett vagy hátrányos helyzetű fiatalkorúak, csalá- 
dok érdekében? Vannak — többek között — olyan feladatok, amelyeknek a 
megoldásához anyagi erőkre van szükség. Nevelési segélyt 1986-ban 1651 
gyerek részére tudtunk biztosítani, rendkívüli gyámügyi segélyt pedig 5764- 
nek. A megye tanácsainak 1987-ben összesen 194 millió forint állt rendelke- 
zésére, hogy a rászorulóknak szociális segélyt tudjanak nyújtani, s ez az 
összeg a következő években sem igen lesz magasabb. Így tehát az erők egye- 
sítését kell szorgalmaznunk, de mindenekelőtt a problémák megelőzését. Eh- 
hez igényeljük az iskolák, a gyermekintézmények, az egészségügyi dolgozók, 
a társadalmi szervek eddiginél jelentősebb közreműködését. El kellene végre 
érnünk, hogy a gyerekek soha se váljanak céltalanul lődörgő, utcán csavargó 
emberekké. Tartalmassá és értelmessé kell tenni napjaikat, hogy a , légüres 
teret" ne tölthesse be negatív hatás, az unalom ne vezesse őket kábítószerek- 
hez, galerihez és végül bűncselekményekhez. 

Sokat beszélünk mostanában arról, kinek a felelőssége és feladata a gye- 
rekek, fiatalok szabadidejének megszervezése, s úgy tűnik, gyakran több az 
egymásra mutogatás, mint a tényleges cselekvés. Legfőbb problémának azt 
látom: nem tudunk elszakadni attól a nézettől, hogy mindent csak pénzzel 
lehet megoldani. Az elmúlt nyáron például azért fulladt kudarcba megyénk- 
ben is néhány igazán hasznos és táborozással kapcsolatos elképzelés, mert 
hiányoztak a szükséges anyagiak. Ugyanakkor viszont egy gmk jól működő 
sporttábort szervezett iskolás gyerekek számára. Nehéz megérteni, hogyan 
lehetséges ez gmk-szinten, s miért nem járható út a hivatalos szervek részé- 
ről. De említhetem azt is. hogy az egyik debreceni lakótelep kisiskolásai közül 
tizenöt-húszat maga köré gyűjtött egy nyugdíjas férfi, és egész vakációidő- 
ben focizni tanította őket. A gyerekek boldogok voltak, a szülők nyugodtak, 
az idős ember pedig minden bizonnyal örömét lelte benne. A kérdés csak az: 
miért nem találjuk meg mindenütt az ilyen embereket? Bizonyos, hogy sok 
van belőlük másutt is, és mekkora hasznot jelentene az egész társadalomnak, 
ha segítenénk őket a napjaikat céltalanul töltő gyerekekkel való kapcsolat- 
teremtésben. 


A hátrányos helyzetűek sorában mindenképpen hangsúlyozottan szükséges 
gondoskodnunk azokról, akik önhibájukon kívül, sőt a társadalom szempont- 
jából nagyon pozitív életszemléletük ellenére kerültek ebbe a kategóriába. 


Sok és talán még nagyobb gond, hogy egyre több az olyan sérült gyerek, 
aki testi vagy szellemi hátránya miatt nem tud lépést tartani kortársaival. 
Számuk növekedésének okát az egészségügynek kel! feltárnia, a mi tennivalónk 
pedig az, hogy családjuknak maximális segítséget adjunk. Ez történhet intéz- 
mények létesítésével, működtetésével, különböző segélyezésekkel, de legalább 
ilyen fontos a velük kapcsolatos közvélemény formálása is. Segíteni kell eze- 
ket a fiatalokat abban, hogy képességeiknek megfelelő módon beilleszkedhes- 
senek a társadalmi munkamegosztásba, s amennyire lehetséges, munkájukkal 
hasznossá tegyék magukat. Megyénkben három éve működik szociális foglal- 
xkoztató, tapasztalataink jók. A mozgáskorlátozottak egy része a Piremon ne. 
vű vállalatnál talál munkát, jelentős értékű termelő és szolgáltató tevékeny- 
séget folytatva. Gond viszont — s ebben kellene a szemléletet megváltoztatni 

—, hogy a csökkent képességűek szakmatanulása meglehetősen sok akadályba 
ütközik, s a vállalatok jó része a kedvezmények ellenére is húzódozik attól, 
hogy foglalkoztassa őket. Pedig társadalmi érdek, hogy ne eltartott legyen -: 
az, aki munkavállaló is lehetne. 


A többgyermekesek, nagycsaládosok aggodalmát ismerjük, s tudjuk, hogy 
ezen a félelmen a családi pótlék összegének felemelése sem sokat enyhít. 
Nyilvánvaló, hogy a többletkiadásokat nem fogja kompenzálni. Hajdú-Bihar 
megye demográfiai helyzete lényegesen jobb az országos átlagnál, a születési 
arány 1986-ban az országos 12,7 ezrelékkel szemben nálunk 14 ezrelék volt 
(csak Szabolcs-Szatmárban magasabb), s mivel a házasságkötések és a válások 
arányát tekintve is kedvezőbb a helyzet más megyékénél, ez a tendencia vár- 
. hatóan nem fog romlani. Három vagy több gyermeket nevelő család 17200 
van a megyében, közülük viszont 11 600-nak az egy főre jutó jövedelme nem 
haladja meg a 2600 forintot. A nehéz anyagi helyzetben levő, de egyébként 
a gyermekek megfelelő nevelésére alkalmas családok esetében azt tekintjük az 
elsődleges feladatnak, hogy nevelési és rendkívüli segélyekkel támogassuk 
őket, így lehetővé tegyük a gyermekek otthon maradását, s csak végsö eset- 
ben kerüljön sor intézetbe utalásra, állami gondozásba vételre. 


Sajnos a tanácsok fejlesztési lehetőségeinek csökkenésével a szociális bér- 
lakások építése gyakorlatilag lehetetlenné vált a következő években, így az 
elfogadott program, amely szerint minden három vagy annál több gyermekes 
családot meghatározott időn belül lakáshoz juttatunk, késedelmet szenved. 
Tervezik azonban, hogy a leadott lakásokért fizetendő visszavételi díjat 
többszörösére emelik, ezáltal remélik, hogy ha kisebb számban is, de mégis- 
csak lesz némi lehetőség a lakásra váró nagycsaládosok problémájának meg- 
oldására. 

A többgyermekesek gondjainak enyhítéséért sokat tesznek a társadalmi 
szervek is, különösen a Hazafias Népfront, melynek égisze alatt működik a 
családvédelmi szolgálat és a nagycsaládosok klubja. Kezdeti lépéseknél tar- 
tanak, de néhány jó kezdeményezés — mint például a EMAÉT SZERESE E vására 
— biztató jeleket mutat. 


Ezzel természetesen még távolról sem soroltam fel mindazokat a kérdéseket, 
problémákat, amelyekkel a szociális gondoskodás keretében foglalkoznunk 
kell. Hiszen éppen ez az a terület, amelyet lehetetlen jogszabályokkal behatá- 
rolni, s ahol a legkevésbé sem szabad bürokratikusan gondolkozni. A szociál- 
politika, mint az a szó jelentésében is benne van, politikai kérdés, s nyoma- 
tékosan szerepel a XIII. kongresszus határozatában is. Ebből következően 
bőven van feladatuk a pártszerveknek, -szervezeteknek, az egyes kommunts- 
táknak. A pártszervezetek nem tekinthetik e problémát , letudott"-nak azzal, 
hogy a szakszervezet feladata a szociális problémákkal foglalkozni a munka- 
helyeken, a településeken pedig a tanácsok dolga. A pártmunka minden 
mozzanata végső soron az emberért történik, tehát az egyes emberek helyze- 
tével a pártszerveknek mindenkor foglalkozniuk kell. Nem utolsósorban 
maguknak a párttagoknak a megítélésénél is feltétlenül szempontként kellene 
szerepelni annak, hogy eleget tesznek-e a saját szüleik, gyermekeik iránti 
kötelezettségüknek, és figyelnek-e a környezetükben élők helyzetére, gond- 
jaira. 

A tanácsok feladata egyértelmű: ők felelős gazdái a szociálpolitikai mun- 
kának, s egyszer talán majd eljön az idő, amikor minden gondot magára tud 

vállalni az állam, illetve a tanács. Ez azonban még sokára lesz, most viszont 
égetően szükség van arra, hogy mindenki, minden munkahely, szervezet meg- 
tegye a tőle telhetőt. Rendkívül fontos, hogy az erők ne forgácsolódjanak 
szét. Sokkal határozottabban kellene koordinálni ezt a tevékenységet, s a jól 
összehangolt munkával elejét lehetne venni annak, hogy egyeseket , túltámo- 
gassunk", míg mások a minimumot sem kapják meg. Legalább annyit kel- 
lene elérni, hogy a tanácsok szociálpolitikával foglalkozó munkatársai ismer- 
jék a támogatás minden más formáját és forrását, és így megfelelően tudják. 
orientálni a más szervek gondoskodó tevékenységét is. 

Igaz, gyakran nemcsak a pénz hiányára hivatkozunk, hanem arra is, 
hogy nincs elég ember, nincs megfelelő apparátus a megnövekedő szociál- 
politikai feladatok ellátására. Mint az élet más területén, itt is hajlamosak 
vagyunk rá, hogy azonnal új szervezetet, új státusokat igényeljünk, ha valamit 
tenni akarunk. Meggyőződésem, hogy mind az idősekről, mind a hátrányos 
helyzetű családokról való gondoskodáshoz megvan a szükséges létszám, .csak 
ezt okosabban, ésszerűbben kellene mozgatni az ügy érdekében. 


A sokszínűség azért is nélkülözhetetlen a szociálpolitikai munkában, mert 
ha valamikor, úgy a következő években valóban elengedhetetlen, hogy új 
formákat keressünk és találjunk, minél több olyat, ami nem igényel különö- 
sebb anyagi befektetést. Hiszem, sőt tudom, sok ilyen lehetőség van — 
nem szabad megengedni, hogy a kezdeményezések, ötletek bürokratikus 
akadályokba ütközzenek. Egy-egy ember gondja társadalmi szemszögből nézve 
néha nem tűnik nagy dolognak, az ő számára viszont létkérdés lehet. Éppen 
ezért meg kell becsülni az apró lépésekkel való előrehaladást is, és végképp 
le kell számolnunk azzal a sajnos elég gyakran tapasztalható nézettel, hogy 
ha az elképzelt ideális célokat nem tudjuk megvalósítani, akkor inkább ne is 
csináljunk semmit. 


42 


ESZMECSERE 


Az állampolgári kezdeményezések 


KEREKASZTAL-BESZÉLGETÉS 


Az elmúlt években a társadalom életének úgyszólván minden területén nagyobb 
teret kapott az állampolgári kezdeményezés. Szocialista demokráciánk fejlődé- 
sének ez az iránya alapvetően összhangban áll törekvéseinkkel, a társadalom- 
szerveződés és -irányítás önkormányzati vonásainak erősítésével. Többnyire kedve- 
zőek a tapasztalatok, ám az állampolgárok közéleti fellépését számos rossz be- 
idegződés, konzervatív nézet, vagy egyszerűen csak félreértés, jogi, szabályozás- 
beli - tisztázatlanság fékezi, zavarja. A Pártélet  szerkesztőségében rendezett 
kerekasztai-beszélgetésen arra kerestünk választ, valójában milyen lehetőségeik 
vannak napjainkban az állampolgároknak, milyen tényezők befolyásolják a tár- 
sadalmi környezet, az állami, politikai szervek és intézmények reagálását a 
kezdeményezésekre. Milyenek a kilátások és melyek a legfontosabb feladatok 
ezen a téren? Az eszmecserén részt vett BODA JÁNOS egyesületi elnök, a siófoki 
November 7. Termelőszövetkezet elnöke, DOBOS LÁSZLÓ, a Hazafias Népfront 
Országos Tanácsa titkárságának osztályvezetője, JÁKLI PÉTER, Paks város tanácsá- 
nak elnöke, KOLLÁTH GYORGY, az Egészségügyi Minisztérium főosztályvezetője, 
egyesületkutató,  LESTÁRNÉ DR. VARGA MÁRIA országgyűlési képviselő, a 
Péterfy Sándor utcai kórház főigazgató-helyettes főorvosa, SZENTIRÁNYI JÓZSEF, 
az MSZMP Pécs városi bizottságának első titkára. A beszélgetést LAKOS SÁN- 
DOR, a Pártélet főszerkesztője vezette. 


"A szocialista demokrácia fejlesztése kapcsán immár össznépi vita folyik 
az állampolgár társadalmi szerepéről — kezdte a beszélgetést Lakos Sándor. 
— A társadalmi szervezetek szerepkörének leglényegesebb vonásai alap- 
vetően tisztázottnak tekinthetők, az állampolgár vonatkozásában azonban 
jó néhány alapkérdés is vitatott, az ezekkel kapcsolatos vélemények gyak- 
ran szélsőségesen megoszlanak. Például, hogy elegendőek-e azok a fórumok, 
ahol az állampolgárok elmondhatják véleményüket, s hogy valójában fi- 
gyelembe veszik-e ezeket. Ezzel összefüggésben vita folyik arról, hogy 
van-e megfelelő lehetőségük az állampolgároknak a döntések előkészítésé- 
ben, a közügyek eldöntésében való részvételre. És felvetődik az is, hogy 
vajon mekkora tere van és lehet a megszokott gyakorlattól eltérő, a kiala- 
kult kereteken túllépő állampolgári kezdeményezéseknek. Miután társadal- 
munk az önigázgatás kibontakozása felé tart, ezek a kérdések aktuális hang- 
súlyt kapnak. Persze nincsenek illúzióink, a realitások talaján maradva kö- 
zelítünk e problémákhoz: az önigazgató társadalom létrejötte hosszú távú 
történelmi folyamat. Viszonyunkat az állampolgári öntevékenységhez és 

kezdeményezéshez azonban már ma meg kell határoznunk, ezt a prob- 
lémát nem odázhatjuk el. Talán azt lenne célszerű először megvitatni, hol 
tartunk az állampolgár társadalmi-közéleti szerepének felismerésében, mek- 
kora a készség a különféle kezdeményezések felkarolására, támogatására." 


Állampolgári aktivitás — társadalmi reagálás 


" A legalapvetőbb szemléleti kérdés, hogy nem kényszerből foglalkozunk az 
állampolgári kezdeményezéssel; nem azért, mert bajban vagyunk — álla- 
pította meg Szentirányi József. — Ha a dolgot így fognánk fel, logikus 
következtetés lenne, hogy engedünk valamiből. amihez egyébként ragasz- 
kodnánk. Azt hiszem, nem kell különösképpen magyarázni, hogy mennyi- 
re hibás, mennyire nem konstruktív az ilyen megközelítés. A társadalmi ön- 
kormányzat fejlesztése, s ezen belül az állampolgárok közéleti szerepének 
növelése szorosan hozzátartozik eredeti céljainkhoz." 

, Valljuk meg nyíltan, hogy bizonyos szemléleti változásról is szó van, 
ami egyáltalán nem megy könnyen — fűzte hozzá Varga Mária. — 5S0- 
káig általános vélemény volt, hogy a meglévő szervezeti formák elegendőek 
az állampolgárok aktivizálására, a közéleti igények kielégítésére. Mostanra 


kiderült, hogy nem. Az állampolgár önállóbb szerepre tart igényt, és ez a 


társadalomnak is érdeke." 

nAz állampolgárok aktív közéleti szerepe nem pusztán általában vett 
társadalmi, hanem nagyon konkrét állami érdek ís szocialista rendszerünk- 
ben — tette hozzá Kolláth György. — Történelmi tapasztalatok bizonyítják, 
hogy az állam ereje, optimális működése nem az állam mindenhatóságából 
származik. Ha az állami szervek mindent részletesen szabályozni akarnak, 
az feltétlenül a nagy kérdések, az átfogó folyamatok feletti áttekintés ro- 
vására megy, gyengíti az állani stratégiai szerepét. Ráadásul az ilyen állami 
magatartás — mivel korlátozza az emberi kezdeményezőkészséget — azt a 
közérzetet kelti, hogy az ország kormányzókra és kormányzottakra oszlik. 
Ez pedig óhatatlanul olyan felfogáshoz vezet, hogy az utóbbiaknak nincs 
sok közük a kormányzás ügyeihez. Ezért is létszükséglet a közéletiség fej- 
lesztése, a felelős állampolgári gondolkodás és cselekvés kibontakoztatása." 

, Énnek azonban ma még nagyon sok akadálya van — kapcsolódott a 
kérdéshez Boda János. —- Tapasztalataim szerint a kezdeményező állampol- 
gár akkor ütközik a legnagyobb ellenállásba, akkor találja magát szembe 
a legtöbb értetlenséggel, ha nem a saját szerepében lép fel. Ha úgymond 
illetéktelenül, kellő hozzáértés nélkül beleszól mások dolgába, a legtöbb 
vető gyanakodva tekint rá, megütközik rajta. De a. közéletben nem le- 
hetnek bentlevők és kirekesztettek, kiváltképpen nem fogadható el, hogy a 
közéleti szerepkörök és a hozzá tartozó ügyek tabunak számítsanak. Té- 
vedés ne essék, nem támadni akarom a közéleti funkciók viselőit, ezekre 
az emberekre szükség van. De ha előre akarunk haladni, az ilyen funk- 
ciók betöltőinek meg kell szokniuk, hogy illetékességi területükön más ál- 
lampolgárok is fellépnek, esetleg teljesen eredeti, újszerű elgondolásokkal. 
Az ár gegiesátás a közéletnek, ha minden életrevaló kezdeményezést integrál- 
ni a." 

Dobos László szerint a közéleti aktivitás sokszor tapasztalható gátolt- 
sága miatt is nagyon sok ember közömbös a közügyek iránt. Egyesek apá- 
tiával, beletörődéssel szemlélik önmaguk és a nagyobb közösség sorsát. Má. 

sok valamilyen felsőbb intézkedésre várnak. Persze vannak aktív embe- 
rek is, közöttük viszont több olyan akad, aki tapasztalatok: híján kudarcot 
ezenved, zsákutcába jut. Kolláth György megjegyezte, hogy személyes közvé- 
leménykutatása szerint a kezdeményező állampolgároknak mintegy harminc 
százaléka szerez kedvező, és hozzávetőleg hetven százaléka kedvezőtlen ta- 
pasztalatokat. A sikerek és a kudarcok okai egyaránt sokrétűek, részint sze- 
mélyes, részint szervezeti-anyagi természetűek, , érdekösszefüggésűek". 

"Én nem vagyok ennyire borúlátó a helyzet megítélésében — polemi- 
zált Jákli Péter. — Minden állampolgár aktív a maga módján és a maga 
érdekei szerint, a demokrácia azonban nem hullik égi mannaként az ölünk- 
be. Amikor Paks tanácselnöke lettem, sokan azt mondták: ebben a város- 
ban közömbösek az emberek. Ám hamar kiderült, hogy miért azok. A ta- 
nácstagi beszámolókon például minden felvetett nyolc kérdés közül csak 
egyre tudott érdemi választ adni a tanács. A lakosság nem volt tisztában 
azzal, mit várhat a tanácsi szervezettől, a tanács pedig nem tájékozódott 
arról, mire képes, mire vállalkozik a lakosság. Elképzelésekre, programra és 
a lakossággal folytatott partneri párbeszédre volt szükség, hogy ez a hely- 
zet megváltozzon." 

, Furcsa módon a mai állapotok esetlegességeire, de egyben lehetősé- 
geinkre is rávilágít, hogy mennyire eltérő a különféle hivatalok stílusa eb- 
ből a szempontból — állapította meg Varga Mária. — Személyesen tapasz- 
taltam, hogy ma már minden tanácsnál és minisztériumban egyaránt szívé- 
lyesen fogadják az állampolgári ügyekben eljáró képviselőt, de a közvetlen 
hangvétel mögött más és más szemlélet, magatartás rejlik. Vannak olyan 
hivatalok, ahol az észrevételekre gyorsan és érdemben reagálnak, máshol alig 
van bármiféle együttműködési készség." 

"A dilemma lényege — mutatott rá Szentirányi József —, hogy hatal- 
mi helyzetben is partnerként kell viselkedni, ami egyáltalánnem megy köny- 
nyen. Túlságosan is hozzászoktunk, hogy ha jó elképzeléseink vannak, azo- 
kat csak közzé kell tenni, és ez már elég. Pedig ma ez végképp kevés. Min- 
den ügyhöz bizalmat, támogatást kell szerezni, s ezért nagyon fontos min- 
den állampolgári vélemény. Persze ez másfajta vezetési stílust, beállítottsá- 
got kíván. A vezetőknek tudomásul kell venniük, hogy íróasztalmunkával, 
jelentések írogatásával semmire sem mennek, ha nincs az állampolgárokkal 
közvetlen személyes kontaktusuk." 

Az állampolgári kezdeményezések fogadtatását gyakran motiválja, 
hogy sok vezető tart a szélsőséges megnyilvánulásoktól, az irreális javas- 
latoktól, úgymond a tömegnyomástól — tette szóvá Jákli , Péter. — Az 
ilyen jelenségek azonban természetesek, és kezelni is lehet őket. Alapvetően 
azzal függnek össze, hogy a lakosság valóban fontosnak tartja a napirenden 
szereplő ügyet, érzi a lehetőséget, és minden tőle telhető módon megpró- 
bál befolyást gyakorolni a vezetésre. Tapasztalataim szerint csak elvétve 
fordul elő hecc, és a felkorbácsolt hangulatot is le lehet csillapítani, ha a 
vezető érti a lényeget és tárgyilagos magatartást tanúsít." Kolláth György 
az elhangzottakhoz hozzáfűzte: a demokratikus közélet egyik alapelve, hogy 
,az állampolgárt sohasem lehet politikailag instabilizáló tényezőnek tekin- 
teni, akit a törvények és a közerkölcs normáin túlmenően valamiféle külön 
szabály betartására kellene kötelezni". 

, Az állampolgárok közéletisége természetes állapot — fűzte hozzá 
Dobos László. — Csak annak a kérdésnek lehet létjogosultsága, hogy van- 
nak-e megfelelő színterei, fórumai a közéletiségnek, kezelhetően bontakoz- 
nak-e ki az állampolgári kezdeményezések." 

, Szerintem a közéletiség tanulása is fontos — jegyezte meg Lakos Sán- 
dor. — Mivel alapvetően közösségi magatartásról van szó, feltétlenül sze- 
repet játszik benne a kultúra, a tolerancia. Ezért nem lehet idegen tőle a 
a nevelés és a nevelődés." 

, Bennünket elsősorban az ösztönzött művelődési egyesület szervezésé- 
re, hogy meggyőződtünk róla: az állampolgárok közéleti készsége, felkészült- 
sége sok kívánnivalót hagy maga után — mondotta Boda János. — A mai 
közéleti szerepvállalás ugyanis már nemcsak lelkesedést és odaadást, ha- 
nem társadalmi látásmódot, politikai jártasságot kíván, ami — különösen 
falun — nem eleve adott. Ehhez persze hozzátartozik, hogy hosszú időn 
keresztül nem is fordítottunk figyelmet az ilyen készségek fejlesztésére, 
gyakorlati kipróbálására, tehát lemaradásokat is pótolni kellett. Az em- 
bereknek azonban ezen a téren is látniuk kell a dolog személyes értelmét, 
érezniük kell, hogy szabadon cselekedhetnek." 

, Akik hivatásszerűen foglalkoznak közügyekkel, nyilván sokat tehet- 
nek azért, hogy aktivitásra serkentsék az embereket — fogalmazta meg vé- 
leményét Lakos Sándor. — Nemcsak várniuk kell arra, hogy az állampolgárok 
szabadon kezdeményezzenek." 

, Szervezni, alternatívákat kínálni nemcsak lehet, hanem kell is — 
reflektált Boda János —, de mindig nyitva kell hagyni a lehetőséget a vá- 
lasztásra. Ennek a közéleti tevékenység egész stílusában, legkörében érződ- 
nie kell. Nekem mint téeszelnöknek sikerült megteremteni és megőrizni ezt 
a fajta bizalmat és önbizalmat egyésületünk tagjaiban. Ám ennek is meg- 
van a racionális magyarázata. Az emberek tudták és ma is tudják, hogy a 
termelőszövetkezetnek gazdasági súlya van, és érdekében áll a szakmai, 
politikai műveltségi szint emelése. Tehát biztosak lehettek abban, hogy 
amit én csinálok, abban világos érdek vezérel, ezért nem kételkedtek őszin- 
te érdeklődésemben sem." Í 

A már említett személyes közvélemény-kutatásomból kiderült, mi 
mindent kellene még megtanulnunk, jobban csinálnunk, hogy pezsgőbb 
közéletünk legyen — kapcsolódott a kérdéshez Kolláth György. — Az egyik 
lényeges problémának azt tartom, hogy a közélet kezdeményezői nehezen 
találnak maguknak szövetségeseket, nem ismertük meg és nem gyakorol- 
tuk eléggé ennek a technikáját, fogásait, emberi követelményeit. Minden 
bizonnyal összefügg ezzel, hogy az érdekütközések gyakran erőpróbává, 
vpárbajjás fajulnak. Számos ok folytán — például a vereség látszatától 
félve — nem tudunk világos kompromisszumot kötni, inkább lezáratlanul, 
megoldatlanul hagyjuk az érdekellentéteket. Mivel így a feszültségek rejt- 
. ve maradnak, az ügyek sorsát gyakran az dönti el, hogy az ellentétek nyil- 
vánosságra kerülnek-e, és ilyenkor a sajtó lesz a mérleg nyelve." 


Elég jól kitapinthatók az állampolgári aktivitás " legjellemzőbb, leg- 
jelentősebb megnyilvánulási formái, amelyek többé-kevésbé országosnak te- 
kinthetők — mutatott rá Dobos László. — A mindennapi életet, a létfelté. 
teleket befolyásoló döntések a lakosságnak azt a részét is megmozgatják, 
amely egyébként távol tartja magát a közügyektől. Ha voksolni kell pél- 
dául közigazgatási, gazdasági egységek egyesítéséről vagy szétválasztásá- 
ról, szolgáltató egységek felépítésének sorrendiségéről és más hasonló ter- 
vekről, szinte teljes az érintettek részvétele. Jelentős aktivitást vált ki, ha 
a lakókörnyezetet valamilyen káros hatás veszélyezteti és azt védeni kell. 
Mozgósító hatású az állampolgári szolidaritás, széles körű visszhangjuk van 
az alapítványoknak. És nagy energiákat hoznak felszínre, ha az előbbiek. 

től eltérő formában is, a különféle gazdasági célú egyéni vagy csoportos vál- 
lalkozások." 

Nekem az a tapasztalatom, hogy az embereket leginkább a szűkebb 
környezet, a lakóterület gondjai foglalkoztatják — jegyezte meg Varga 
Mária. — A közműépítés, az élelmíszer-ellátás, a környezetszépítő akció azon- 
ban nem pusztán egyszerű köznapi ügy, hanem fontos politikai kérdés is. Ha 
itt jól működik a vezetés, ha tere van az állampolgári kezdeményezésnek, 
akkor az emberekben van bizalom és együttműködési készség a nagyobb 
kérdések megvitatására is. A kis és nagy kérdéseknél egyaránt az a legfon- 
tosabb, hogy nyitottak legyünk a véleményekre, igényeljük azokat, és érdem- 
legesen reagáljunk rájuk." 

, Az elhangzottakból az derül ki, hogy még nem tudunk eleget tenni 
az említett követelményeknek, az állampolgári aktivitás mai szintjével nem 
lehetünk elégedettek — állapította meg Lakos Sándor. — Arra is fény de- 
rült, milyen okai vannak az állampolgári passzivitásnak. Többen meg- 
állapították, hogy az embereket nem ösztönzik a szabályozott feladatok, jó- 
val nagyobb hatásuk van az alulról jövő kezdeményezéseknek. Olyan fel- 
tételeket kell tehát teremteni, hogy az ilyen kezdeményezések minél na- 
gyobb számban teret kapjanak. Beszélgetésünkből az is kitűnik, hogy az 
állampolgárokat különösen a helyi ügyek vonzzák. A tapasztalatok azon- 
ban azt mutatják, hogy közvéleményünk igen nagy érdeklődést tanúsít az 
ország sorsa iránt is. Vajon ez az érdeklődés eleven közéletiséggé, állam- 
polgári aktivítássá válik-e? Ha a nagypolitika kérdéseinek szinte szaka- 
datlanul zajló vitája nem vált ki megfelelő közéleti aktivitást, az önma- : 
gában politikai intézményrendszerünk kritikája. Ha így van, meggyőző- 
désem, hogy nem szabad így lennie, különösen napjainkban nem, amikor 
minden eddiginél nagyobb szükség van a cselekvő összefogásra. Érdemes 
ezért külön is áttekintenünk, hogy a politikai intézményrendszer mennyi- 
ben segíti és mennyiben gátolja az állampolgári aktivitást." 


Az állampolgár politikai intézményrendszerünkben 


,Az úgynevezett nagypolitikát még ma is gyakran misztikum lengi körül 
— mutatott rá Dobos László. — A politikai intézményrendszer tervezett 
továbbfejlesztése többek között azt célozza, hogy megszűnjön vagy leg- 
alábbis a minimumra csökkenjen az így keletkezett távolság politikai intéz- 
mény és állampolgár között. Ehhez viszont az állampolgár számára kézzel- 
foghatóbbá kellene tenni a politika minden lényeges kérdését. Sokszor 
egyszerűen csak arra volna szükség, hogy a közéleti ügyeknek — képlete- 
sen szólva — ne csak a vége, hanem az eleje is látsszék, az állampolgár 
ehhez is hozzá tudjon férni. Elidegenítő hatása van annak is, hogy túlságo- 
san sok a rendezvény, a program politikai szervezeteinkben. Beszédek, plé- 
numok, látványos akciók helyett nagyobb teret kellene adni az salulról jö- 
VŐs kezdeményezéseknek, a valódi közéletiségnek. Ez a Hazafias Népfront- 
nak is az egyik fontos törekvése." . 

"A politikai intézmények, állami szervek munkájának nem megfelelő 
hatásfoka főként azzal magyarázható, hogy sok a formális, bürokratikus 
elem — adott hangot véleményének Jákli Péter. — Sokszor csak smegtár- 
gyalunks, sletudunkax, srkipipálunks fontos témákat. Ez pedig érthetően 
nem nagyon ösztönzi, mozgatja meg az állampolgárokat. Ma már talán nem 

szokatlan arról beszélni, hogy a politikai intézmények munkájában is a 
teljesítményelvnek kell érvényesülnie. Ez feltételezi, hogy világosabban lás- 
suk a teljesítménykövetelmény és a demokratizmus viszonyát, és főleg ne 
helyettesítsük az utóbbival az elsőt. Sajnos, ma még meglehetősen gyako- 
" ri, hogy összekeverednek a dolgok, hogy kifejezetten teljesítményellenes 
tendenciák érvényesülnek. A vállalat kultúrát, sportot, rehabilitációt szer- 
vez, bújtatott állásokat létesít, különféle támogatásokra csíp le — ki tud- 
ja honnan — nem jelentéktelen összegeket. Az iskolában a kettes tanuló- 
ból hármast csinálnak, a hármasból négyest, és a leggyengébbek közül sem 
bukhat meg senki. Úgy tűnik, mindenkinek a kívánsága teljesül, külön- 
külön mindenki elégedett, ám mégis széles körű az elégedetlenség. És nem 
lehet tudni, hol kellene változtatni, mert túl sok minden áttekinthetetlen, 
kezelhetetlen. Aki mégis megpróbál valamit tenni, a teljesítmény mint 
tényleges érték mellett kiállni, az enyhén szólva nem számíthat túl nagy 
népszerűségre. Akik többet teljesítenek mint az átlag. rkilógnak a sorból-." 

, Tapasztalataim szerint a népképviseleti szervek munkájában csökken- 
tek a formális vonások, erősödött az érdemi munka — mondta el véle- 
ményét Varga Mária. — A tanácstagok, képviselők azonban ennek ellené- 
re még nagyon sok esetben amolyan dilettáns kötekedőnek minősülnek, 
ha ezt nem mondják is ki nyíltan. Ez a hatalmi szervek túlzott maga- 
biztosságát jelzi, ami egyáltalán nem helyeselhető, s korántsem csak mo- 
rális szempontból. A mai helyzetben anakronisztikus, ha az apparátusok 
egyik-másik tagja lekezeli a tanácstagot, a képviselőt, mert így voltaképpen 
a mögötte álló közösséget becsüli le. Pedig az érintettek véleményét 
meghallgatva könnyebb is döntést hozni, hiszen a vélemények különféle ér- 
dekeket tükröznek, amelyek ismeretében jobban kiszámítható, hogy milyen 
lesz a döntés fogadtatása, végrehajtása. Néha egyszerűen nem értem, miért 
nem ismerik fel egyes állami szervek, hogy ez politikai lehetőség, preszti- 
zsüket, befolyásukat növelhetik ezáltal. Persze az is követelmény, hogy a 
képviselő az adott ügyben felkészült legyen, ezért nagyon fontos, hogy min- 
dig és időben a szükséges információk birtokába jusson." 

"A politikai intézményrendszer működésének egyik legnagyobb gond- 
ja, hogy nem ad elegendő lehetőséget alternatívákra — hangsúlyozta Szent- 
irányi József. — Pedig maga az élet produkálja az alternatívákat, hiszen 
minden állampolgári észrevétel, kezdeményezés valamilven fokon alterna- 
tívának tekinthető. Ha ezektől elzárkózunk, ha csak egyetlen lehetőségben 
gondolkodunk, voltaképpen a valóságos politikai mozgásoktól szigeteljük 
el magunkat." 

, Ha egy városban vagy községben valamilyen feladat napirendre ke- 
rül — mondta Jákli Péter —, minden szervezet felfelé tekinget, jelentése- 
ket készít, a várható véleményt puhatolja, felsőbb szabályokra, határoza- 
tokra hivatkozik. Jól ismerem partnereimet, mégsem tudom kiszámítani, 
hogyan reagálnak, mert nem tudom, mit gondolnak a feletteseik. Vélemé- 
nyem szerint intézményrendszerünk vertikálisan túlszervezett, minden vo- 
nalon túlságosan erős a felső kötöttség. Nem épült ki viszont megfelelően a 
helyi szervek és intézmények kapcsolatrendszere, együttműködése. Minden 
szervezet úgyszóiván külön életet él. Jellemző, hogy közel hároméves paksi 
működésem alatt egyszer sem jött hozzám a KISZ, a Hazafias Népfront vagy 
a nőbizottság helyi képviselője, hogy ezt és ezt megtárgyaltuk, így és így 
gondoljuk, és kérjük a tanács részvételét vagy intézkedését." 

, Nagyon sok a pluszfeladat, a kötelező megtárgyalnivaló — jegyezte 
meg Kolláth György. — A hivatalos eljárások egy jelentős részét nyugodtan 

meg lehetne szüntetni, vagy áramvonalasítani lehetne a hozzá tartozó appa- 
rátussal együtt. A tevékenységi körök, a profilok tisztázása, a feladatok sze- 
lektálása a lényeges, mechanikus létszámcsökkentéssel nem oldunk meg 
semmit." 

, Én ennél is tovább mennék — folytatta Szentirányi József. — Sze- 
rintem politikai életünk egészét tekintve túlszervezett. Az állampolgárok je- 
lentős része tagja egy sor szervezetnek, több helyre fizet tagdíjat, esetleg 
már nem is fizet, eljárogat szervezetekbe, közgyűlésekre, testületi ülések- 
re, vagy már nem is járogat el. Hasonló vagy még nehezebb a vezetők 
helyzete. Kölcsönösen tagjai egymás testületeinek, gyakran hetente több- 
ször is egymás mellett ülnek, csak éppen más ülésteremben. Mondani sem 
kell, az ilyesfajta srközéletiségs túlnyomó részében formális, senkinek sem 
hasznos, inkább terhes." 

,, Túlszervezettségünk jórészt abból a régebbi gyakorlatból ered, amikor 
a társadalom életének szabályozását döntően politikai eszközökkel és mód- 
szerekkel próbálták megoldani — mutatott rá Dobos László. — Ma már 
felismertük a jogi, a törvényi szabályozás jelentőségét, társadalmi-politikai 
értékét. A korrekt törvényi szabályozás mellett szól, hogy ném terheli túl, nem 
készteti megoldhatatlan feladatokra sem a politikai intézményrendszert, 
sem az állampolgárt, egyúttal jóval nagyobb önállóságot biztosít mindket- 
tő számára. A politikai szabályozásnak persze továbbra is fontos szerepe 
van, kívánatos volna azonban szűkíteni alkalmazását, mert még mindig 
túlzottan erre építünk." 

"A politikai intézményrendszer működéséből vagy működésképtelensé- 
géből gyakran csak általános politikai tanulságokat vonunk le, pedig a 
konzekvenciáknak igazán a törvényalkotásban és az igazgatásban lenne sze- 
"repük — fűzte hozzá Kolláth György. — Szívmelengetőek az itt elhangzott jó 
példák. Azt bizonyítják, hogy nem minden hiba, ellentmondás a szisztéma 
"bűnex, mert ahol rátermett vezetők vannak, ott a mai keretek között is sok 
minden elérhető. De éppen a példák figyelmeztettek arra, hogy megtörtén- 
het s meg is történik mindennek az ellenkezője is. Az intézmények, szerve- 
zetek jelentős hányadában az állampolgári kezdeményezések zavart okoz- 
nak, pusztán tehertételt, gondot jelentenek. Olyan sokoldalú garanciákra és 
ösztönzőkre van szükség, amelyek egyre kisebb teret hagynak az állampol- 
gári érdeket és kezdeményezést lebecsülő, a közéletiség iránt érzéketlen ma- 
gatartásnak, és nagyobb teret nyitnak a társadalmi-politikai értelemben kor- 
szerű intézményi munkának." I 

A beszélgetésen elhangzott, hogy az állampolgárt egyre inkább csak a 
törvénynek kellene alárendelni, és kevésbé minisztériumi, hatósági uta- 
sításoknak. Ezzel együtt fontos lenne az állampolgári jogok törvényben 
való részletesebb szabályozása is. Mindez biztosabb alapját adná az állam- 
polgárok és a politikai intézmények egyenrangú viszonyának. Érdemes len- 
ne végiggondolni, nem volna-e hasznos az állampolgári jogok szóvívőségé- 
nek máshol már ismert intézménye, hasonlóképpen az alkotmánybíráskodás 
és közigazgatási bíráskodás bevezetése. Sokat jelentene, ha a hivatali ap- 
parátusok jobban ismernék az alkotmányos szabályokat. Szükség volna a 
közérdekű bejelentések újraszabályozására is, mert az erre vonatkozó tör- 
vény elvesztette eredeti funkcióját, panasztörvénnyé vált, elavult. Felve- 
tődött, hogy világosan szabályoztuk már az állami vállalat, a szövetkezet, 
a hivatalos intézmények működését, de még nem kapott megfelelő szabá- 
lyozást, ami ezen a körön kívül esik: a klub, az egyesület, a kisebb vál- 
lalkozás. Végül megfogalmazódott, hogy a tapasztalatok tükrében jobban 

át kellene gondolnunk, hogyan lehetne következetesen érvényesíteni a már 
végrehajtott decentralizálást. Az a tény, hogy a zömmel helyi ügyekben 
eljáró képviselők a minisztériumokhoz fordulnak, a legjobban mutatja, még 
nem érvényesül megfelelően a helyi önállóság. 

Lakos Sándor a vitához hozzáfűzte: kétségtelen, hogy politikai intézmény- 
rendszerünk nem koncentrál eléggé az állampolgárra. Ez a pártra, a társa- 
dalmi szervezetekre és az állami szervekre egyaránt vonatkozik. Az állampol- 
gár középpontba állítását mint fontos és aktuális társadalmi-politikai szük- 
ségletet a politikai intézményrendszer napirenden levő továbbfejlesztésénél is 
figyelembe kell venni. Azt javasolta a beszélgetés résztvevőinek, hogy har- 
madik kérdésként vegyék közelebbről szemügyre az állampolgári kezdemé- 
nyezések konkrét megjelenési formáit, ezek közül is elsősorban azokat, ame- 
lyeket összefoglalóan társadalmi önszerveződésnek szoktunk nevezni. Mivel 
ebben az esetben már nem a környezetről, az állampolgárt körülvevő viszo- 
nyokról, hanem magáról a gyakorlatról van szó, alkalom nyílik arra, hogy 
a vita résztvevői véleményt alkossanak a tennivalókról, nem utolsósorban a 
párt feladatairól. 


Társadalmi önszerveződés — politikai feladatok 


, Amikor hét-nyolc évvel ezelőtt egyesületet szerveztünk, minden lépé- 
sünknél éreztük a gyanakvást, mivel nem illettünk bele a megszokott képbe 
— emlékezett vissza Boda János. — Időközben a helyzet sokat változott, azt 
hiszem, ma már az országban sehol sem akadnak fenn rajta, ha valamilyen 
társaság alakul. Nemcsak azért, mert az ilyen kezdeményezéseket megszok- 
ták, hanem mert sokan rájöttek, milyen hatalmas szellemi, fizikai energiákat 
kötne le, ha mindenre felülről kellene szervezni az embereket." 

, Nálunk az egyletszervezés akkor érlelődött komoly elhatározássá, ami- 
kor láttuk, mennyit küszködik a népfrontbizottság a várospolitikai munká- 
val — számolt be tapasztalatairól Jákli Péter. — Városvédő egyletet alakí- 
tottunk, és rögtön azzal folytattuk, hogy párbeszédet kezdeményeztünk a la- 
kossággal. Az egyesület közel kétszáz tagja kereste fel az utcákat, a csalá- 
dokat, felmértük, hogy mi zavarja a mindennapi életet, mi hiányzik az em- 
bereknek. Aztán megkérdeztük, mit vállalnának az állampolgárok, ha a tanács 
is segítené a gondok megoldását. Közben rátaláltunk a lakosság hangadóira 
is, s már az ő közreműködésükkel mértük fel a felajánlásokat, a pénzbeli 
hozzájárulást és a társadalmi munkavállalást. A lakosság körében népszerű 
emberek szervezték, irányították a társadalmi munkaakciókat. Az egész vá- 
ros korábban nem tapasztalt mozgásba lendült, aminek eredményeként két- 
százmillió forint értékű munkát végzett a lakosság. Paks egy év alatt az ad- 
digi átlagos fejlődési ütem hússzorosát érte el a közműépítésben. Nagy ta- 
nulság volt ez valamennyiünk számára. A hagyományos tanácsi módszerek- 
kel ilyen eredményt sohasem tudtunk volna elérni. Ha rábízzuk saját ügyét 
— konfliktusaival együtt — a közösségre, azokra, akikben az emberek meg- 
bíznak, s ha partnerként együttműködünk velük, adunk és kérünk, akkor 
az emberek csodákra képesek." 

,Ha jól értettem, a tanács hozott létre egyesületet. Vajon ez tényleg 
egyesület, vagy inkább tanácsi munkabizottság? Alakíthatnak-e a városban 
önállóan is egyesületet az állampolgárok?" —. kérdezte Kolláth György. 

, Amit alakítottunk, az munkaszervezet állampolgári alapon -— válaszol- 

ta Jákli Péter —, ilyen értelemben egylet. A legfontosabb azonban, hogy konk- 
rét funkciója van: korábban a lakosság munkáját szervezte, most a felépült 
létesítmények karbantartása a feladata. Szerintem ez a tanácsi munkában, a 
:" tanácsi demokráciában új forma." . 

"A népfront tapasztalatai is egyértelműen alátámasztják, hogy a tár- 
sadalmi munka az állampolgári mozgalmak egyik legfrekventáltabb területe 
— fűzte hozzá Dobos László. — A legutóbbi ötéves tervben országosan ötven- 
három milliárd forint volt a társadalmi munka értéke, az elmúlt évben pe- 
dig tizenhatmilliárd. E tevékenység támogatása a tanácsoknak kétszeresen is 
érdekük. A községek, városok építése és szépítése a lakóterületi közéletnek 
talán a legnagyobb érdeklődéssel kísért, nagy mozgosító hatású területe — 
tehát politikai kérdés. Azonkívül anyagilag is fontos, hiszen a nem nagyon 
gazdag tanácsi kassza minden forintja három-négy-ötszörösére növekszik 
azoknál az objektumoknál, amelyek építését a lakosság társadalmi munkája 
segíti." i 

Az állami irányítás és a lakossági önszerveződés viszonyát a társadal- 
mi munkában a gyakorlat eldöntötte, más területeken viszont ez még nyitott 
kérdés — hívta fel a figyelmet Varga Mária. — gondolom, jobban kell ösz- 
tönözni és támogatni a spontán állampolgári kezdeményezést, annak külön- 
féle formáit és fórumait. De ezekben az illetékes szervek csak diszkrét koor- 
dinációval legyenek jelen. A diszkrétre tenném a hangsúlyt, amely kizárja 
a fontoskodó beavatkozást, a receptadást. A kulcsszavak: bizalommal lenni. 
figyelemmel kísérni, s ha szükséges, tapintatosan cselekedni. ; 

"A diszkrét koordinációt szerencsés kifejezésnek tartom — mondta Boda 
János —, de ez csak a kívánatos kapcsolatformát jelzi, nem a szükséges alap- 
viszonyt. Ha én mint egyesületi elnök az állami irányítás számára valamiféle 
"konkurencia szervezője vagyok, ha az csak megtűri a maga illetékességi te- 
rületén az egyesületet — bár ez kétségtelenül haladás ahhoz képest, hogy az 
egyesület korábban még gyanús csoportosulás volt —, akkor nagyon nehéz 
elképzelni a diszkrét koordinációt. Nem elég tehát kizárni a beavatkozást. 
Minden állampolgárt, aki tisztességes célokat szolgál, támogatni kell. Azt nem 
kell engedni, amit a törvény tilt. Én ilyen egyszerű kategóriákban gondol- 
kodom." 

, Vitatható, hogy ki kell-e egyáltalán építeni az egyesületek állami 
irányítását — vetette fel Kolláth György. —Jelenleg ez a kérdés még nincs 
tisztázva, ezért is van ennyi bizonytalanság. Elképzelhető, hogy csak törvé- 
nyességi felügyelet van, a közigazgatás azt ellenőrzi, szabályosan működnek-e 
az egyesületek, ezen túlmenően semmilyen állami szerv nem dirigál. Amiben 
pedig mégis kell az állami irányítás, abban korrektül meg kell alkotni — ha 
szabad ezt a kifejezést használni —. a megfelelő játékszabályokat. Ha az ön- 
kormányzat nem vét a szabályok ellen, akkor kapjon bizalmat és szabad 
mozgásteret. Jómagam a törvényi szabályozást tartanám célszerűbbnek, de 
ennek ís számos feltétele van. Mindeneklőtt olyan egyesületi törvény, amely 
korszerű, tartalmas és érdemi döntéseknek alapot adó, jó minőségű jogi 
normákat tartalmaz. Ehhez szorosan hozzátartozik az értő, megújuló jogal- 
kalmazás. Az államigazgatásnak meg kell tanulnia a tapintatos törvényességi 
. felügyeletet, mert jelenleg alig van ilyen praxis. Nélkülözhetetlen az egye- 
sületek jól működő belső és külső kontrolljának megteremtése, működtetése. 
A belső kontrollnak szerve lehetne például az egyesületi felügyelő bizottság, 
amely eleve sok problémát kiszűrne és megkönnyítené a törvényességi fel- 
ügyélet dolgát. A folyamatos nyilvánosság tölthetné be az egyik legfonto- 
sabb külső kontroll szerepét. Ha ezt valaki vagy valami manipulálja, lehessen 


51 


ellennyilvánosságot szervezni. A törvénynek tartalmaznia kellene az önkor- 
mányzatot védő szabályt is, amely kizárja az egyesületi szervek hatáskörébe, 
az egyesület pénzügyeibe való beavatkozást. Ha viszont az egyesület vét a 
törvény ellen, a közigazgatás következetesen, időben határozott elvi alapon 
döntsön, s ez a döntés is kerüljön bírói kontroll alá." 

, Számunkra persze nemcsak az egyesületek státusának meghatározása 
jelent új kérdést, hanem az állami szervek státusának: meghatározása is az 
. egyesületekkel kapcsolatban — vetette fel Szentirányi József. — Feltételezve 
mondjuk a legnagyobb egyesületi önállóságot, a törvényi felügyeletet, lehet-e 
közük s milyen közük lehet az egyesületeknek az állami irányítás aktuális 
céljaihoz, tegyük fel egy városi kulturális egyesületnek a városi tanács mű- 
velődési programjához? Erre a kérdésre nem egyszerű válaszolni. Sok he- 
lyen nyilván azért, vagy azért is alakítottak egyesületeket, mert nem voltunk 
tekintettel az igényekre. Azt megtanultuk, hogy mit támogassunk és mit 
nem, de munkánkban, programunkban nem nagyon vettük figyelembe, nem 
tudtuk befogadni az egyéni elképzeléseket, törekvéseket. A közélet most erős 
jelzést ad: változtatni kell ezen. A vezetés törekvéseinek és az állampolgári 
kezdeményezéseknek találkozniuk kell, a kettő színkronját meg kell terem- 
teni, és ez a vezetés feladata." 

A területi állami, politikai szervek még nem tudják, mit hogyan kezel- 
jenek, van-e teendőjük az önszervezés különféle megnyilvánulásaival kap- 
csolatban — hívta fel a figyelmet Kolláth György. — A közszolgálatot ellátó 
egyesületeket például sokkal határozottabban kellene támogatni, mert lénye- 
gesen olcsóbban, hatékonyabban képesek elvégezni közcélú feladatokat, mint 
a felülről szervezett intézmények. Meg kellene szüntetni a huzavonát olyan 
egyletek, csoportok megalakulása és működése körül, amelyek politikai szem- 
pontból semlegesek. Ha tizenkét vidám citerás összeáll, azzal ne foglalkozzon 
hónapokig a községi tanács. És azt is figyelembe kell venni, hogy lehetnek 
olyan kezdeményezések, amelyek nem illeszthetők be jogrendszerünkbe, ezek- 
re tudnunk kell nemet mondani. Ezen túlmenően az is gyakran felmerül, hogy 
az egyletek, állampolgári mozgalmak igényelnek-e tevőleges részvételt a poli- 
tikai szervek részéről. Számomra elképzelhetetlen, hogy politikai intézmény- 
rendszerünk közömbös lehetne a politizáló és érdekközpontú területek öri- 
szerveződési törekvései iránt. Itt a legfontosabb az a bizonyos diszkrét je- 
lenlét. A kifejezetten érdekképviseleti szervezetekben, egyletekben, szövetsé- 
gekben pedig feltétlenül ott kell lennünk, nyiltan vállalva az előrevivő vitá- 
kat is a reális érdekszemlélet, a társadalmi érdekek mellett." 


Az egyesületekkel kapcsolatos társadalmi gyakorlat konszolidálódásához 
nagymértékben hozzájárulhat az egyesületi mozgalom kereteinek rendezett- 
sége — fűzte hozzá Dobos László. — A Hazafias Népfront égisze alatt mű- 
ködik például olyan nagy tömörülés, mint a Város— Község Védő és Szépítő 
Egyesületek Szövetsége, amely majdnem száz helyi egyesületet fog össze az or- 
szág egész területén. De említhetném a legfrissebb kezdeményezéseink közül 
például a Nagycsaládosok Egyesületét is. Tapasztalataink szerint ezek és 
más egyesületek, amelyek a népfront keretei között működnek, serényen 
dolgoznak, és lehetőséget adnak arra, hogy az állampolgári, szervezeti 
vagy intézményi törekvések különösebb zökkenők nélkül összehangolódja- 
nak, hasznos társadalmi aktivitássá váljanak." 

Hogyan értékelhetjük a párt szerepét ezekben a folyamatokban? — tette 
fel a kérdést Lakos Sándor. — Ez két szempontból is fontos. A pártnak mint 
a társadalom vezető politikai erejének ki kell alakítania valamilyen álláspon- 

tot, gyakorlatot a társadalom önszerveződésével kapcsolatban. Gondolom, ez 
elsősorban elvi orientációs szerepet jelent. De a párt mozgalom is, s ebben 
az értelemben önszerveződés, mégpedig politikai önszerveződés, vagy leg- 
alábbis annak kell lennie. Milyen viszonyban áll a párt mint mozgalom az 
állampolgárok más mozgalmaival? Érvényesül-e kisugárzó hatás, és van-e 
kölcsönhatás?" 

A párt szerepével kapcsolatban vannak olyan momentumok, amelyek 
nem tisztázottak — reagált a kérdésre Jákli Péter. — Az egyik a pártszer- 
vekben és -szervezetekben tapasztalható bizonytalanság az egyesületi szer- 
veződéssel kapcsolatban, ami talán érthető is lenne. Annál kevésbé érthető 
— s ez a másik jelenség —, hogy vannak, akik nem tartják fontosnak a 
. párt szerepének tisztázását. Pedig ez szerintem kikerülhetetlen. Egyrészt nem 
lehet közömbös, hogy a párt mennyire segíti a korszerű megoldások megta- 
lálását. Másrészt, mivel a társadalmi folyamatok, politikai mozgások a párt 
mint centrum körül zajlanak, a pártnak világosan és jól kell orientálnia, 
s egyben olyan szellemet kell sugallnia, hogy az öntevékenység szabad tájé- 
kozódást, sokszínűséget jelent. Nélkülözhetetlen tehát a párt nyitottsága, stí- 
lusának emberközelisége, azaz a pártdemokrácia." 

. Biztonságtudatot adhat, ha a pártszervezetek felismerik, hogy az állam- 
polgári mozgalmak nagy politikai lehetőséget rejtenek — mutatott rá Boda 
János. — Az egyesület, az önkormányzat új kommunikációs színtér a párt 
számára, ahol az érdeklődő párttagok közvetlen személyes kontaktusokban 
szerezhetnek emberi presztízst, formálhatnak szemléletet, szellemiséget. Az 
egyesület jó terep, ahol a párt küzdhet a teremtőkért, az értékmegőrzőkért, 
támogathatja azok kibontakozását, akik egyéni tehetségükkel, elszántságuk- 
kal különösen sokat tudnak használni a társadalomnak. Persze ennek elemi 
feltétele a párttagság véleményének nagyobb megbecsülése; az állampolgári 
aktivitás presztízsének növelését ezzel kellene kezdeni." 

"A párt aktívabb szerepe megkívánja, hogy növeljük a területi pártszer- 
vek önállóságát — hangsúlyozta Szentirányi József. —- Ehhez változtatnunk 
kell a párt működési mechanizmusán. Jogosan teszik fel a kérdést, tudunk-e 
élni az önállósággal. Azt kell mondanom, hogy gyakran csak részlegesen, s az 
is előfordul, hogy nem. Ebbe erősen belejátszik, hogy a mi szemléletünkbe 
is beivódott a felülről várás, gyakran nincs bátorságunk a politikai kezdemé- 
nyezésre." 

A vitában többen kitértek arra, hogy fel kell gyorsítani a pártmunka 
megújulásának folyamatát. Jákli Péter aláhúzta, hogy több felkészült, dina- 
mikus, a konfliktusokat vállalni tudó emberre van szükség a pártszervekben. 
Boda János felvetette a pártszervek vezetésének társadalmasítását, a függet- 
lenítettek számának csökkentését. Többen hangsúlyozták, hogy a politikai 
intézményrendszer továbbfejlesztése során újra kell gondolni a párt , kor- 
mányzó" funkciójának és mozgalmi jellegének viszonyát, erősítve a párt- 
demokráciát, növelve a párttagság aktivitását. 

, Arra kell felkészülnünk — emelte ki Szentirányi József —, hogy a meg- 
ismerésben, a kultúrában, a tömegkommunikációban, a termelésben, az igaz- 
gatásban és a közélet minden területén egyre nagyobb szerepe lesz a sze- 
mélyes és a kollektív öntevékenységnek. Jobban meg kell tanulnunk az ak- 
tív emberek csoportjaival partnerként együtt dolgoznunk. Ehhez valóban 
nélkülözhetetlen, hogy maga a párt aktívabb legyen. A kommunisták fórumai 
ne demonstratív rendezvények legyenek, hanem adjanak alkalmat a vitákra, 
a párttagok eltérő nézeteinek ütköztetésére, akár a kemény csatákra. Bizto- 

sítani kell a pártfórumok nagyobb nyilvánosságát is, hiszen csak Így növe- 
kedhet a pártmunka politikai és eszmei orientáló hatása." 

"A legfontosabb feladatnak a párt- és állami intézmények kapcsolatának 
újragondolását, feladataik világosabb elhatárolását, az információs, a döntési 
és a végrehajtási mechanizmusok egyszerűsítését tartom — hangsúlyozta 
Varga Mária. — Meggyőződésem, hogy a párt annál erősebb lesz, minél job- " 
ban segíti az állampolgári aktivitás kibontakozását, a közélet további demok- 
ratizálását. Megfontolást kíván a shivatalostólax eltérő, az úgynevezett külön- 
vélemények kezelése. Ennek formáit, mechanizmusait célszerű lenne átgon- 
dolni, megvitatni. Úgy vélem, a kellő tolerancia a párt erejét tükrözi, tekin- 
télyét növeli. Egyúttal jobban érzékelhetővé teszi a társadalomban zajló fo- 
lyamatókat, a különféle elképzeléseket, törekvéseket, így konkrétabban, pon- 
tosabban kimunkálható, mit kell tenni e törekvések orientálása, társadalmi 
integrálása érdekében. Napjainkban erre különösen nagy szükség van, enél- 
kül elképzelhetetlen a kibontakozás." 

, Beszélgetésünkben mindvégig az a felfogás tükröződött, hogy a szocia- 
lizmus emberközpontú társadalom — mondta a vita lezárásaként Lakos Sán- 
dor. — A klasszikusok arról írtak, hogy a szocializmus, a kommunizmus az 
emberiség történetében első ízben teszi lehetővé társadalmi méretekben az 
emberi önmegvalósulást. Igaz, ez tendencia, de efelé kell haladnunk. Mivel 
az önmegvalósulás lényegéhez tartozik, hogy egyéni és sokszínű, eleve nem 
lehet felülbírálni, kategóriákba sorolni. Nincsenek olyan  sönmegvalósítós 
formák, amelyeket felülről ki lehetne találni és az emberekre rá lehetne 
erőltetni. Egyetlen lehetőség van: megteremteni a feltételeket, hogy az em- 
beri önmegvalósítás alkotó tevékenységben fejeződjék ki és a társadalom 
hasznára váljon. Ez óriási lendítőerő. 

Politikai gyakorlatunkban egy ideig háttérbe szorult ez a fontos tör- 
vényszerűség, a szocializmus intézményközpontúvá vált. Azóta felismertük, 
hogy nagyobb figyelmet kell fordítanunk az egyénre. Többek között ezért 
veszünk irányt az önkormányzatra, az önigazgatásra. Már bizonyos eredmé- 
nyekről is számot adhatunk. Az elmúlt időszakban növekedett és tovább nő- 
vekszik az egyesületek, szövetségek, állampolgári társulások száma. A tapasz- 
talatok azt mutatják, hogy a társadalmi önszerveződés folyamatai hatást gya- 
korolnak egész politikai intézményrendszerünkre. Az intézményrendszer alap- 
ját jelentő nagy politikai intézményeknek, szervezeteknek a következő évek- 
ben az lesz az egyik legfontosabb feladatuk, hogy megtalálják az összhan- 
got az önszerveződési formákkal. Ennek lényeges eleme a centralizáltság ol- 
dása, a további decentralizálás, a tevékenységi körök átadása a társadalmi 
önkormányzat szervezeteinek. Nem az a lényeg, hogy ki éri el az eredményt, 
hanem hogy valós eredmények legyenek. 

. A párt híve és elkötelezettje a társadalmi önkormányzatnak, az állampol- 
gári önszerveződésnek, támogatja az egyesületeket, szövetségeket. Terveink 
között szerepel az egyesületi törvény megalkotása, az egyesületi szerveződés 
bürokratikus kötöttségeinek feloldása. Úgy tekintünk az egész folyamatra, 
hogy az nem tehertétel, hanem inkább tehermentesítés. Többek között ez is 
nagyobb lehetőséget ad, s egyben követelményt is támaszt, hogy a párt a lé. 
nyeges dolgokra koncentráljon, hathatósabb orientációt adjon, több időt és 
energiát fordítson a párttagokra, az állampolgárokra, a szocializmus öntevé- 

ÁAz adóreform és a mezőgazdaság 


Az elmúlt években felerősödött az állam operatív beavatkozása a mezőgaz- 
daság ár-, támogatási és adózási rendszerébe. A nehezedő gazdasági helyzet 
miatt rendszeressé vált éves szabályozóváltozások mellett évközi korrekciók- 
ra is sor került. A gazdálkodó üzemek számára emiatt a közgazdasági kör- 
nyezet labilissá vált, ami a várt aktív és kockázatot vállaló üzemi magatar- 
tás helyett óvatos, kiváráson alapuló taktikát eredményezett. 

Az elfogadott új ár- és pénzügyi rendszer egyik alapvető célja, 
hogy a gazdálkodó szervezetek döntési feltételeit egyszerűsítse és stabilizálja. 
1986-ban és 1987-ben már több jelentős intézkedés történt ennek érdekében, 
melyek közül feltétlenül ki kell emelni a bankrendszer korszerűsítését és az 
egységes szanálási, felszámolási rend megteremtését. 


A kibontakozás egyik eszköze 


. A mezőgazdasági termelést sok kritika érte az adókedvezmények, -támogatá- 
sok miatt. A , kívülállók" mint a közpénz egyik fogyasztóját emlegetik az 
államilag dotált ágazatokat. A mezőgazdasági üzemek pedig a támogatások 
áttekinthetetlenségére és — a dotációk ellenére — az alacsony jövedelmező- 
ségre panaszkodnak. Ezek a bírálatok is nagyban hozzájárultak ahhoz, hogy 
az élelmiszer-termelésben új árelv alakult ki és remélhetően alkalma- 
zásra is kerül. Ennek lényege az, hogy a mai hatósági árak helyett — a ter- 
melőtől a fogyasztóig — nagyobb szerepet kapnak a szabad árak. Ily módon 
a fogyasztók érték- vagy inkább termékítéletét gyorsabban érzik majd meg 
mindazok, akik e termékek előállításában részt vettek. 


Az elmúlt évtizedben az infláció visszafogásának egyik legfontosabb esz- 
köze az élelmiszerárak növekedésének korlátozása volt, mégpedig oly módon, 
hogy a termelést drágító költségnövekményeket — gép, alkatrész, ipari ta- 
karmány stb. — az agrártermelés valamelyik fázisában részben vagy telje- 
sen visszatérítettük. Támogatást kaptak a termelők, a feldolgozók vagy a 
kereskedelem. 

Az élelmiszer-termelésben és -forgalmazásban az új árelv — mint utal- 
tam rá — szakít ezzel a merevséggel. Az élelmiszerek árában következetesen 
— szándékaink szerint a gyakorlatban is — megjelenik a drágább műtrágya, 

alkatrész vagy gép. A tárgyilagos értékítélet kialakulásával kapcsolatban a 
dolgozónak — aki egyben fogyasztó is — tudnia kell, hogy például a hús- 
árak növekedéséhez nagymértékben hozzájárul az ő mezőgazdasági vagy 
ipari ágazatának — üzemének — szervezetlen munkája. Ha e tájékoztatás 
megfelelő, az új agrár-árelv hatékony társadalmi kontroll mellett működhet. 
Következetesség kérdése, hogy ilyen körülmények között mennyi idő alatt 
tudjuk a termelési sajátosságokkal is valóban indokolható szintre csökkenteni 
a mai , szerteágazó" támogatásokat. 

Az árrendszer ilyen tartalommal való működtetésének hatékonyságát to- 
vább erősíti, ha a mai keresetszabályozási rendszerek helyébe az úgyneve- 
zett megegyezéses bérfejlesztési gyakorlat lép. A személyi jövedelmek demok- 
ratikus módszerekkel történő önkéntes behatárolása ugyanis a jelenlegi ható- 
sági ármunkánál hatékonyabb társadalmi árkontrollt is maga után von. Ez 
pedig a költségekre — és így a fogyasztói árra — ható elemek konkrét is- 
merete nélkül nem működhet eredményesen. 


A két új adótörvény . 


A nagyüzemeket a személyi jövedelemadó bevezetésének problémái között 
első helyen a bruttósítás foglalkoztatja. A bruttósítással kapcsolatos felada- 
tok ,a havi fixeseknél viszonylag egyszerűen megoldhatók. A jutalomkeret 
bruttósítása is viszonylag igazságosan elrendezhető az üzemi átlag szintjén 
azáltal, hogy ez az ösztönzési forma részben személyhez kötődik, például az 
adminisztratív dolgozóknál. A premizálásra fordítható nagyobb összeget az év 
. egyes időszakaiban előforduló szűk keresztmetszetek felszámolására vagy a 
kampánymunka finanszírozására fordítják az üzemek. Év elején még nem ál- 
lapítható meg, mely területeken lesz szükség ilyen anyagi ösztönzésre, így 
e jövedelmek felhasználási helye sem állapítható meg teljes pontossággal. 
Ezért tűnik a legjobb megoldásnak az átlagon alapuló bruttósítás. 

A legnagyobb oroblémák főként a normák és a minőségi ösztönzők át- 
számításában mutatkoznak. Az átlagbruttósítás ugyanis a magas teljesítményt 
elérőket viszonylag hátrányosan, a kevésbé törekvőket pedig kedvezően érin- 
tené, ami természetesen nem lehet cél. 

Az üzemi vezetőkkel folytatott konzultációk alátámasztják, hogy e te- 
rületeken a kombinált módszer hozhatja a legjobb megoldást. Eszerint a nor- 
mák és a prémiumegységek átlag alatt kerülnének bruttósításra. A , meg- 
takarított hányadból" kialakítható egy teljesítményprémium, amely a ledol- 
gozott normák függvényében ellentételezheti a többletköltségvetési befizeté- 
seket. A fennmaradó összegből a gyakorlati tapasztalatok alapján levezethe- 
tők a megjelenő feszültségek, esetleg egy előre választott bizottság döntése 
szerint. 

1988-ban a bruttósítás okozta feszültségeket nagymértékben tompítja az 
az átmeneti szabály, hogy az átállás évében nem a teljes személyi jövedelem 
az adóalap. Az 1987-es eredmények után anyagi ösztönzésre kifizetett jöve- 
delmek ugyanis nem adóznak. Ezáltal az adóalap kevesebb, mint a tényleges 
személyi jövedelem, ami egyben a kisebb bruttósítási hibákat is eltakarhat- 
ja. Ez a konstrukció jelentősen segít az átállás nehézségeinek megoldásában. 
A részesedésnek megfelelő hányadú bruttósítás ugyanis tartalékolható, és a 
jövő év tapasztalatai alapján 1989-ben az esetleges hibák korrigálására for- 
dítható. Az átállásnak ebből a szabályából problémák is keletkezhetnek 1989- 

ben, mégpedig azokban az üzemekben, amelyek az előbbi összefüggést nem 
veszik figyelembe. 


A személyi jövedelemadó egyszerűsített eljárással adóztatja a mezőgaz- 
dasági kistermelőket. Tevékenységük 500 ezer forintig adómentes; 500 ezer 
és 2 millió forint között a növénytermelés árbevétele 30 százalékos, az állat- 
tenyésztésé 10 százalékos jövedelemtartalommal adózik. Kétmillió forint felett 
a mezőgazdasági kistermelők is vállalkozói adót fizetnek. 


A törvényben elfogadott konstrukcióval kapcsolatban olyan vélemények 
is felvetődtek, hogy az adózás mértéke túl liberális, nagy kedvezményeket 
tartalmaz. A kérdés egyik és talán legjobb megközelítése, ha a változás 
hatását mérlegeljük, vagyis arra adunk választ, hogy a ma érvényes háztáji 
adóhoz mérten a jövőbeli valóban liberális-e. Az idén a költségvetés bevé- 
tele e címen csupán akkora, mint amennyi egy nagyobb mezőgazdasági üzem 
éves szintű befizetése az államkasszába. Ebben egyik évről a másikra jelen- 
tős változást az új törvény kapcsán sem várunk. Mégis, ha figyelembe vesz- 
szük, hogy az 500 ezer forint árbevétel adómentességéhez az is hozzátarto- 
zik, hogy az általános forgalmi adót e kistermelők nem igényelhetik vissza, 
akkor minden bizonnyal mérsékelt költségvetési bevételtöbblet is keletkezhet. 
. Ennél fontosabb viszont az a tény, hogy ez a tevékenység is általános elvek 
szerint működő és egyszerű adózási formába került, tehát a változás sokkal 
inkább elvi, mint anyagi jelentőségű. 


Az általános forgalmi adó — ma már elterjedt rövidítéssel ÁFA — mint 
költségvetési teher az élelmiszertermékek döntő többségében nem jelentke- 
zik. Ez egyben azt is jelenti, hogy a népgazdaság ágazatainak nagy részétől 
eltérően e termékeknél nem lehetett a vállalatoknál megjelenő , direkt adó- 
kat" csökkenteni, és ezekből árkétszintűséget kialakítani. Nemzetközi tapasz- 
talatok szerint általában az élelmiszereken a normál adókulcs 50 százaléka 
jelenik meg adóként. A magyar élelmiszerárak ezt nem teszik lehetővé, ami 
önmagában is belföldi fogyasztói áraránytorzulásokat jelez. 


A mezőgazdasági nagyüzemeket ís érinti — átmenetileg — a beruházá- 
sok általános forgalmi adójának korlátozott visszaigénylési lehetősége. A több 
országban alkalmazott rendszerhez hasonlóan ez öt éven át növekvő mérték- 
ben teszi lehetővé az üzemeknek a beruházásaikhoz kötődő adó visszaigény- 
lését. Így egyrészt vásárlóerő-szabályozó feladatokat tölt be, másrészt ki- 
egyenlíti az átmenet éveiben a beruházási javak árának csökkentéséből adó- 
dó konjunktúrahatásokat. A konstrukció nagy előnye, hogy a mai felhalmo- 
zási adó helyébe lépve önmagát — tehát ezt az elvonási csatornát — foko- 
zatosan megszünteti. Az elfogadott rendszer az állattartási beruházásokat oly 
módon segíti, hogy azoknál az első évtől kezdve visszaigényelhető a 100 szá- 
zalékos adó. ; 


A gazdálkodók körében felvetődik, hogy az általános forgalmi adó be- 
vezetésével megnőnek a folyamatos finanszírozás gondjai. A mezőgazdasági 
üzemeknek azonban ettől nem kell tartaniuk, mivel rendszeresen visszaigé- 
nyelhetik a beruházásaikhoz kötődő ÁFA-t, és a befektetések alacsonyabb 
árakon terhelik például a növénytermelési mezei leltárt. Az új adózással Így 
fizetőképességük inkább mérsékelten javulhat. 

Az élelmiszer-gazdaságban a személyi jövedelemadó és az általános for- 
galmi adó mellett 1988-tól egységesen lineáris nyereségadót fizetnek. A me- 
zőgazdasági nagyüzemek azonban aszerint, hogy árbevételük miből szárma- 
zik, megbonthatják nyereségüket. A mezőgazdasági tevékenység nyereségét 

40 százalékos, az azon kívülit — az általános rendszerrel azonos — 50 szá- 
zalékos adókulcs terheli. 

Az agrártermelésben a reformnak nem minden alapelvét sikerül 1988- 
tól megvalósítani. Ennek ellenére ebben az ágazatban is korszerűsödik a 
pénzügyi rendszer, amelynek főbb jellemzői a következők : 

— A törvényes jogszabályok a stabilitás oldaláról javítják a gazdálko- 
dási döntések feltételrendszerét. 

— Az egységes adózási rendszer — beleértve a vállalati adózást is —, a 
jobb összehasonlítás lehetősége nagyobb helytállást követel az ágazattól, el- 
sősorban az exportversenyben. Az igényesebb belföldi piac mellett azoknak 
a termékeknek lesz jövőjük, amelyek választékban, minőségben és árban is 
versenyképesek a külföldi piacokon. 

— A változások igen jelentős egyszerűsítéseket hoznak az adózás lebo- 
nyolításában. Megszűnik a sokat bírált létszámszámítás, a termelési, felhal- 
mozási, bruttó jövedelemadó és a városi, községi hozzájárulás. 

— Új terminológiák és értékrendek jelennek meg. Az egységes vagyon- 
alap fölöslegessé teszi az eddig külön kezelt készletfinanszírozási rendet és 
a külön kezelt alapokat. 

— A mai nyereségcentrikusság mellett új vonásként jelennek meg és 
működnek a vagyonérdekeltség növelését segítő rendszerek. 

— Az egyszerűsítések és az évek közötti , kigazdálkodást" lehetővé tevő 
új keresetszabályozási rendszer jelentősen növeli az üzemek gazdálkodási és 
döntési önállóságát, kockázatviselő képességét, de ezzel együtt a felelőssé- 
get is. 

Az előzőekben ismertetett előrelépés mellett számos fontos probléma vár 
megoldásra. Többek között: 

— Az árkorlátok, a hatékonysági problémák és jövedelemhiány miatt 
nem került sor a támogatások lényeges csökkentésére, tehát megmaradt az 
egyszerűnek éppen nem nevezhető támogatási rendszer. 

— Az agrártermelésben — más ágazatoktól eltérően — nem kerülhetett 
sor a vállalati adók számának, illetve értékének érdemi csökkentésére. 

— Az agrárgazdaságban is az új adókhoz kapcsolódó új nyilvánfartási 
kötelezettségek hárulnak az üzemekre. 

Az átállás évei — de különösen a következő esztendő — a mezőgazdasági 
"nagyüzemek vezetőitől jelentős többletmunkát, nagyobb figyelmet igényelnek. 
Ennek a többletmunkának gyümölcsözőnek kell lennie, hiszen a vállalati szfé- 
rában kell megvalósulni a stabilizációnak, amelynek az ár- és adóreform csak 
az egyik — bár jelentős — eszköze. 


A változások hatása 


Az 1988. évi ár- és jövedelemszabályozás új értékrendeket hoz létre, és mó- 
dosítja a meglevők jelentőségét. A nyereség ,Mindenhatósága" mellett nagy- 
mértékben növekszik a fizetőképesség mint új elem szerepe. Ez azt jelenti, 
hogy nyereséges nagyüzem is kerülhet bevételhiány miatt hitelezőinek asztala 
elé, viszont veszteséges üzem is megtarthatja fizetőképességét. A tartalék- 
tőkéjüket vállalaton kívül jól befektető üzemek az alacsony nyereségszinttel 
együtt tartós vagyongyarapodást is elérhetnek. Tehát a gyenge adottságok — 
rossz feltételek — mellett az üzemen kívülre csoportosított befektetések is 
stabilizálhatják a gazdaságokat. 

A nyereségre mint a gazdálkodás eredményességének mérőeszközére két 
tényező hat jelentősen. A termelői árakból kivont adótartalom növeli a tiszta- 
jövedelem-érzékenységet; egyúttal pedig a csökkenő adók és átcsoportosuló 
kedvezmények növelik a nyereség szabad rendelkezésű hányadát. A változá-. 
sok számszerűsítésekor ezeket a lényeges összefüggéseket nem szabad figyel- 
men kívül hagyni. I 

A mezőgazdasági nagyüzemek 91 százalékára kiterjedő vizsgálatok sze- 
rint az 1988-as intézkedések kapcsán csak a nagyüzemek mintegy 20 százaléka 
számolhat a nyereség abszolút értékének növekedésével. A többi üzemben a 
tiszta jövedelem nominálértéke csökken. 

A mai értelemben vett érdekeltségi alap reálértékének változása távolról 
sem differenciál az előbbiekben ismertetett mértékben. A nagyüzemek túl- 
nyomó többségében (93 százalékában) a költségarányos érdekeltségi alapválto- 
zás 10 százalékon belül mozog (6 százalék csökkenés, 4 százalékos növek- 
mény). A változás előreláthatóan mintegy 1000 üzemet érint negatívan (körül- 
belül 34 Mrd forinttal), 400—500 gazdaságot pedig kedvezően (1,8 Mrd forint- 
tal). Ezek az összegek önmagukban nem túl számottevőek, nem haladják meg 
egy jelentősebb időjárás-változás éves következményét. A kérdés azonban nem 
egyszerűsíthető le ennyire, elsősorban a veszteséges és fizetésképtelenné váló 
: üzemek helyzete miatt. A változás megítélésekor rendkívül fontos következ- 
tetésekre juthatunk arra vonatkozóan is, hogy milyen tényezők hatnak a nye- 
reség abszolút értékének növekedésére. Közülük az alábbiak a jellemzőek: 

e Az általános forgalmi adó hatása és a bérbruttósítás általában veszte- 
séget okoz az üzemekben; kiegyenlítettséget csak ott mutat, ahol bővül a jö- 
vedelemíforrás. 

e Az elvonó hatás nem jár feltétlenül együtt a föld minőségét mutató 
aranykorona-érték változásával, tehát ez a fontos objektív tényező a változás- 
ban nem me A 

e A termelés fő tevékenységi szerkezete — az alap- és az alapon kívüli 
tevékenység — szintén nem - meghatározója a differenciálódásnak. 

e A gazdálkodás bázisszintű hatékonysága — a költségarányos nyereség 
— viszont általában többletjövedelemmel jár együtt. 

Összességében tehát megállapítható, hogy a jobban gazdálkodók járnak 
jól, a gyengébbek , vesztenek az adó-, illetve az árreformon és a hozzájuk 
kapcsolódó intézkedéseken. Ez egyben a korábbinál semlegesebb pénzügyi 
rendszer értékítéletét is jelenti. 

A veszteségessé váló üzemek gondjai külön figyelmet érdemelnek. Szá- 
mítások szerint az eddigi, évente mintegy 100—120 veszteségesen gazdálkodó 
üzem mellé további 120—140 gazdaság kerülhet. Ezeknek a nagyüzemeknek 
a  teljesítmény-keresetaránytalanságát mutatja, hogy mai jövedelmezőségi 
szintjük az e szempontból problémamentesen gazdálkodókénak !/s-a, az egy 
főre jutó éves keresetek átlaga viszont azokénál mindössze ötezer forinttal 
kevesebb. A gyenge eredmények nem minden esetben vezethetők vissza álta- 
lános okokra. Jól mutatja ezt az 1984—1986 között veszteséges termelőszövet- 
kezetek körében végzett vizsgálat, mely szerint: 

e A veszteséges üzemek 50 százaléka (1986-ban több mint 60 üzem) 1984- 
ben még a magas hatékonyságúak körébe tartozott. 

e Az 1984-ben veszteséges üzemek közül 1986-ra 32 a magas hatékony- 
ságú kategóriába küzdötte fel magát. 

e A vizsgált időszakban 27 nagyüzem maradt a veszteségesen gazdálko- 
dók között. 

Amikor tehát az üzemek gazdálkodásának változásait mérlegeljük, cél- 

szerű számításba venni, hogy szubjektív tényezők vagy szélsőséges időjárást 
hatások sodorták-e a kérdéses üzemet a veszteséges zónába. Ezeknél ugyanis 
a kialakított általános szanálási elvek szerint lehet a jövőben is eljárni. Van 
viszont az üzemeknek egy olyan köre, melyben a reform hatására bomlik 
meg a fizetőképesség. Ezekben az üzemekben a termelés finanszírozását a 
kormányzati intézkedésekkel összhangban biztosítani kell, akár külső — ál- 
lami — segítséggel is. A gazdálkodóknak az adóreformmal összefüggő jövő 
évi magatartása üzemenként ma még nem látható, ezért a fizetőképesség 
fenntartásán túl más intézkedések mérlegelése csak a jövő év második felében 
célszerű. Ekkor is elsősorban a már kialakult normatív eszközök alkalma- 
zásával — térségi program, adósságmérséklés, felülvizsgálat, támogatását- 
csoportosítások — számolhatunk. Egyes üzemeknél azonban minden bizonnyal 
élni kell a hatékonyabb szervezeti formára való áttérés eszközeivel is. Csu- 
pán ez az eljárás biztosíthatja, hogy ne rendezzük vissza a pénzügyi rendszer 
korszerűsítésének hatását, és hogy fokozatosan felhagyjunk a korábbi évek 
gyakorlatával, amely a hatékonyan és jól gazdálkodóktól vont el jövedelme- 
ket a gyengébb teljesítményűek finanszírozására. Az alapvető cél, hogy a jól 
gazdálkodók fejlődését ösztönözzük, a gyengék megerősödését pedig pénzügyi 
eszközökkel is kikényszerítsük. 


FEHÉR LAJOS A válogatás felvillantja Fehér Lajos politikai gon- 
dolkodásmódját, göndolatvilágát, és bepillantást 

Foglalkoztatás — dolgozói érdekek 


A foglalkoztatás helyzetéről majdnem két évtizede váltakozó intenzitással 
vitázunk. Akkor, az új gazdasági mechanizmus bevezetését követően 
GEES ZRÁÍSÉENÉNE megélénkült a fluktuáció. Sok helyütt emiatt a tervek tel- 
jesítését látták veszélyeztetve. A gyakori munkahely-változtatás lehetőségét 
a nagyarányú — a létszámnövelési érdekeltséggel összefüggő — munkaerő- 
kereslet alapozta meg. A vállalatok panaszkodtak a munkaerő-csábításra, 
miközben ők ís ugyanezt cselekedték. A munkavállalók pedig — a megnyílt 
lehetőségekkel összhangban — saját, természetes keresetmaximalizálási törek- 
véseiket követték. . 

. Lényeges kérdés, hogy az eddigi változások jellegét, irányát hogyan ér- 
tékeljük, s nem kevésbé fontos, hogy mit látunk előre a jövő folyamataiból. 
A jelen helyzet legfontosabb jellemzőjét a munkaerő-piaci viszonyok változá- 
sában jelölhetjük meg. Globálisan csökkent és ezen belül is differenciálódott 
a munkaerő iránti kereslet. Változatlanul nagy szükség van egy sor hiány- 
foglalkozás — például forgácsolószakmák, különféle karbantartók, építőipari 
foglalkozásúak stb. — képviselőire, miközben a képzettség nélküli dolgozók 
elhelyezkedése megnehezült. Ezt az általános képet azonban még további 
elemekkel is ki kell egészítenünk. 

Az egyik lényeges vonás, hogy megerősödött a politikai akarat a veszte- 
séges tevékenységek felszámolására. Ezt legutóbb a Központi Bizottság 1987. 
december 8-i állásfoglalása is aláhúzta. Az elhatározás nagy jelentőségű, 
mert enélkül nem lenne végrehajtható a már régen szükségessé vált gazdasá- 
gi szerkezetátalakítás. Nem valószínű, hogy bárki — elvi okokból — kétség- 
be vonná e lépések indokoltságát. Amikor azonban valaki a saját személyében 
is érintetté válik, már nehezebben azonosul ezzel a gondolattal. Úgy vélem, 
mindez természetes. Igen nagy körültekintést igényel ezért, hogy az elkerül- 
hetetlen intézkedéseket, a szükségszerűen megjelenő érdekkonfliktusokat mi- 
nimálisra csökkentve hozzák meg az illetékesek. : 

Egyes üzemek, intézmények vagy részlegek megszüntetése azzal a követ- 
kezménnyel is jár, hogy átmenetileg többen — és nemcsak az alacsony kva- 
üfikációjú dolgozók -—- munka nélkül maradhatnak. Súlyosbítja a helyzetet, 
ha erre olyan, általában egyoldalú gazdaságszerkezettel rendelkező vidékeken 
kerül sor, ahol a felszabaduló, gyakran speciális képzettségű dolgozókra a 
környező vállalatok sem tartanak igényt. 

Kétségtelen, hogy a munkához való jog, amibe általában a munkahelyhez 
való jogot is beleértették, átértelmeződött, és az sem vitatható, hogy ez a 
tény az érintett dolgozók közvetlen, rövid távú érdekeivel ellentétes. Az el- 
nelyezkedési problémák kiéleződése azért is megrázta a társadalmat, mert 
felkészületlenül érte. Sokan tanácstalanul kérdezik: mi lesz most a teljes 
foglalkoztatás meghirdetett elvével? Megváltozott volna a foglalkoztatáspoli- 
tika első számú célkitűzése? 

A mindennapos tapasztalat az, hogy az ország minden területén, szinte 
valamennyi foglalkozásban a kereslet meghaladja a kínálatot, és ezáltal köny- 
nyen lehet új munkahelyet is találni, a teljes foglalkoztatás tehát nemigen 
kérdőjeleződik meg. Elhelyezkedési problémák eddig is voltak: nem egy me- 
gyéből évek óta érkeznek a jelzések, hogy a gimnáziumot végzett pályakez- 
dők elhelyezése nehézségekbe ütközik. Hasonlóképpen sok mezőgazdasági te- 
rületen a segítő családtagként vagy még olyan minőségben sem dolgozó há- 
ziasszonyok hiába kerestek — helyben vagy a közelben — ipari munkát. Azt 
is érdemes ezzel kapcsolatban meggondolni, hogy a munkához való jogot nem 
deklarálhattuk volna soha a lakóhelyen levő munkahelyhez való jogként, 
mert akkor — a lakó- és a munkahelyek jelenlegi földrajzi elkülönülését fi- 
gyelembe véve — helyenként óriási fölösleg, másutt óriási hiány állt volna 
elő. Ezt a feszültséget az ingázás oldja fel. 

Látjuk tehát, hogy a foglalkoztatás teljessége sohasem volt abszolút. An- 
nál kevésbé beszélhetünk ilyenről, mert adott időben mindig is sokan van- 
nak munka(hely) nélkül, azok, akik éppen kiléptek régi helyükről és még 
nem kerültek új állásba. Nem mindegy az sem, hogy milyen hosszú a két 
munkahely között , úton töltött" idő. A szocialista országok szakirodalmában 
például nemegyszer találkoztunk 40—60 nap kieső idővel, de ezt nem tart- 
ják munkanélküliségnek — gazdasági veszteségnek annál inkább. 


Az elhelyezkedési nehézségek növekedésével a két munkahely között 
töltött idő is meghosszabbodik. A magyar munkaerő-forgalmi statisztika a 
hat hónapon belüli munkaviszony-létesítéseket a fluktuáció eseteihez so- 
rolja. Ám az elmúlt években átlagosan 70 ezer volt azoknak a száma, akik 
6 hónapnál hosszabb idő után álltak újra munkába. Ha meggondoljuk, hogy 
a munkaerő-közvetítés adatai szerint ez évben körülbelül 10 ezer munkanél- 
külit tartottak számon, akkor különös figyelmet érdemel az említett 70 ezer 
ember sorsa is. A konkrét helyzetükről nincsenek ugyan további adatok, de 
élhetünk néhány jogos feltételezéssel. A nagyobbik szám arra utal, hogy ko- 
rántsem mindenki regisztráltatja magát a munkaerő-szolgálati irodákban, vi- 
szont az itt nyilvántartottaknak csak viszonylag kis része nem tud 6 hóna- 
pon belül elhelyezkedni. Számolni kell tehát azzal, hogy léteznek a szabvá- 
nyostól eltérő munkavállalói stratégiák, amelyekben szerepet kap az alkal- 
mi vagy a munkakönyv nélküli munkavégzés, a , szabad közlekedés" a ház- 
tartás, a második gazdaság és a szocialista szektor munkahelyei között. El- 
képzelhető egy sor speciális élethelyzet — pl. családi kötelezettségek, saját 
ház építése stb. —, amelyben a mindennapos, teljes munkaidős foglalkoztatás 
a munkavállalónak elfogadhatatlan, foglalkoztatásunk pedig ebből a szem- 
pontból közismerten nem rugalmas. 

Összességében úgy ítélhetjük meg a jelenlegi foglalkoztatási külyzétét 
hogy az (még) nem mutat minőségi változásra, a kereslet csökkenése azonban 
az eddigieknél jobban felszínre hozta a már meglévő, de eddig kevéssé érzé- 
kelhető feszültségeket. Az állandó globális túlkereslet jobban elfedte a keres- 
let és a kínálat strukturális ellentmondásait, mint a csökkenő. Ha azonban 

tekintetbe vesszük, hogy 1986 közepétől számítva egy év alatt 15 ezerrel 
csökkent a bejelentett álláshelyek száma, s a kereslet ma is 60 ezres nagy- 
ságú, nem mondhatjuk, hogy a gazdaság egészében gyökeres fordulat történt 
volna. 


Az elmondottak nem enyhítik azt a gondot, hogy sokan bizonytalanságot 
éreznek, és jövőjüket illetően kétségeik támadnak. A közhangulat igen ér- 
zékenyen reagált néhány ezer ember elbocsátására. Ez arra mutat, hogy a 
foglalkoztatásnak jelentős tudati-lélektani elemei is vannak. Ólyan értékek 
kérdőjeleződnek meg egyik napról a másikra, mint például a törzsgárdatag- 
ság. Hallani véleményeket, amelyek szerint a munkapadoknál dolgozók nem 
tehetnek arról, hogy vállalatuk veszteségessé vált vagy termékszerkezete el- 
avult, ezért a vezetők a felelősek. Megint mások — cinikus módon is — úgy 
vélekednek, hogy , jót tesz egy kis munkanélküliség a munkafegyelemnek?. S 
valóban, nem egy vállalatnál minőségi cseréket hajtanak végre, fegyelmi 
problémákat , rendeznek le". 

Mi írható az érzékelhető jelenségekből a foglalkoztatáspolitika számlájá- 
ra? Ebből a szempontból talán a legfontosabb, hogy meghatározzuk a mun- 
kanélküliséghez való viszonyunkat. 

A foglalkoztatáspolitika legfőbb célja, a teljes foglalkoztatásra való tö- 
rekvés nem változott. Emiatt határozottan el kell utasítani minden — mun- 
kanélküliséggel való — fenyegetőzést, mert ez semmilyen formában nem lehet 
cél, és fegyelmezési eszköz sem. Ugyanakkor azonban tudomásul kell ven- 
nünk, hogy a foglalkoztatáspoliítikának ma és a jövőben egyre inkább új esz- 
közöket kell felhasználnia a változatlan cél eléréséhez. Változások tehát a 
gazdasági reformjainkhoz kapcsolódó foglalkoztatási eszközrendszerben van- 
nak, illetve lesznek. 

Az a változás, amelyet a közgazdasági szakzsargon a költségvetési kor- 
látok megkeményítésének, a piaci hatások kiterjesztésének nevez, oda fog 
hatni, hogy a vállalatok mindinkább racionálisan, az élő- és a holtmunkával 
takarékosan fognak gazdálkodni. Nem mentik meg újra és újra a vesztesé- 
get termelőket, és a tényleges eredmény szabja meg a vállalati fizetőképes- 
séget, így azt is, hogy mikor mennyi munkaerőt alkalmazhat. Ez azt je- 
lenti, hogy a gazdasági konjunktúra növelheti és csökkentheti a munkaerő 
iránti keresletet. Amikor ez bevett gyakorlattá válik, akkor beszélhetünk mi- 
nőségi változásról a foglalkoztatásban. A tisztesség kedvéért azt is ki kell 
mondani: ha a dekonjunktúra általános, és ha az egyéb, pl. a nem piaci terü- 
letek nem tudják felszívni a felszabaduló munkaerőt, akkor a munkanélkü- 
liség tényével is szembe kell néznünk. A munkanélküliség tehát nem szán- 
dék, hanem a racionális gazdálkodás ma még teljesen be nem látható kö- 
vetkezménye lehet. 

A foglalkoztatáspolitika azonban nem szemléli passzívan a várhatóan ki- 
bontakozó új folyamatokat. Ám nem kerülhető el, hogy kiderüljön: szigo- 
rúan a gazdasági racionalitás szempontjait figyelembe véve és ennek kény- 
szere alatt mennyi a gazdálkodó egységek tényleges munkaerőigénye. Más 
szóval: nem ismételhető meg az a bevezetőben említett gyakorlat, hogy a 
Jlétszámtöbbletben való érdekeltséggel — vagy más módon — eleve megaka- 
dályozzuk a gazdasági tisztánlátást. Amikor világossá válik, hogy a gazda- 
ság hatékony működéséhez adott pillanatban mekkora és milyen minőségi 
követelményeket kielégítő munkaerő-állomány szükséges, működésbe kell 

hozni a teljes foglalkoztatás megvalósítását, a dolgozók létbiztonságát meg- 
teremtő mechanizmusokat. 

A gyakorlatban persze az említett két folyamat — amelyet csak logikai- 
lag választottunk ketté — nem különül el egymástól. Nagyon sok múlik 
azon, hogy a foglalkoztatásért felelős szervek milyen gyorsan reagálnak és 
milyen eszközeik vannak a munkaerő-fölöslegek kezelésére. Ettől függ ugyan- 
is, hogy a két munkahely között úton töltött idő milyen hosszú, mennyi időt 
vesz igénybe az érintett dolgozók újraelhelyezése. Végső soron ez határozza 
meg azt, hogy ténylegesen milyen mértékü munkanélküliség alakulhat ki. 


A jelenben, de még inkább-a jövőben nem úgy lehet a munkavállalók érde- 
keit tiszteletben tartani, ha megkíméljük őket a gazdasági racionalitás követ- 
kezményeitől, hanem úgy, ha minden segítséget megkapnak az alkalmazko- 
dáshoz. Ahhoz, hogy a terheket enyhítsük, javítsuk a társadalmi közérzetet 
és a szociális biztonságot, viszonylag széles körű eszközrendszer áll a rendel- 
kezésünkre. Ezek közül igen fontos szerepe van az intézményesített érdekvé- 
delemnek, a nyilvánosság kontrolljának, de nem kevésbé jelentősek a kife- 
jezetten foglalkoztatáspolitikai eszközök sem. 

Elengedhetetlen a dolgozók érdekeinek intézményes védelme a változá- 
sok folyamatában. Az érdekképviselet jelentőségét az adja, hogy a konkrét 
helyi megoldásokat — például egy létszámleépítés esetén.— nem lehet min- 
den részletében felülről meghatározni. Ugyanakkor nemcsak helyi, vállalati 
szintű érdekegyeztetés szükséges. Egy-egy gazdasági egység sorsa szélesebb 
érdekeket, összefüggéseket érint, ezért minden olyan fórumon, ahol ez a kér- 
dés szóba kerül, a dolgozói érdekképviseletnek jelen kell lennie. 

Megerősíti az érdekérvényesítés lehetőségét a társadalmi nyilvánosság, a 
kontroll szerepe. A nyilvánosság előtti érvelés, az elképzelések ütköztetése 
hozzájárul a szándékok tisztázásához, világossá teszi, hogy a munkahelyek 
sorsáról döntést hozók milyen szempontokat milyen súllyal vesznek figye- 
lembe. Ezekben az esetekben sohasem csak tisztán gazdasági szempontok 
mérlegelésről van szó. Megjegyzendő, hogy a nyilvánosság fórumai nemcsak 
a munkavállalók és a munkáltatók képviselőinek teszik lehetővé álláspontjuk 
kifejtését, hanem jó lehetőséget adnak a gazdaságirányítás számára is, hogy 
szándékait megértesse. 

A kifejezetten munkaügyi politika hatókörébe tartozó eszközök közvetlen 
célja, hogy a dolgozók egzisztenciális terheit csökkentsük, biztonságát növel- 
jük, és megteremtsük az alkalmazkodás előfeltételeit. Annak eldöntésébe, hogy 
milyen esetben milyen eszközhöz lehet nyúlni, bele kell szólniuk az érdek- 
képviseleteknek, azaz korántsem csak államigazgatási feladatról van szó. 

Előzetesen javítaná az alkalmazkodás feltételeit, ha az oktatásból kilépők 
mennyiségi és minőségi összetételét, valamint a gazdaság igényeit eredmé- 
nyesebben össze lehetne hangolni. A több évtizedes tapasztalat és az a mai 
törekvés, hogy az iskolából kilépőket gyakran máris át kell képezni, arról 
győz meg, hogy a megfelelő módszer még nem alakult ki. Egy másik prob- 
léma, amelynek gyors megoldásában ugyancsak nem reménykedhetünk, a 
területi mobilitás — magyarán: a lakáshoz jutás — feltételeinek elégtelen- 
sége. ; i 

A gazdaság igényeinek időbeli változásai a munkaerő-állomány utólagos 
alkalmazkodását is szükségessé teszik. A munkához való jog már említett 
változása éppen azt jelenti, hogy sokak kényszerülhetnek — valamikor talán 

, örökösnek" tekintett — munkahelyük elhagyására. Éppen ezt könnyíti meg 
az átképzés 1983 óta működő támogatása. A cél: a dolgozók elképzeléseit is 
figyelembe véve, újbóli munkába állításuk, újfajta képzettséggel. Ez sok eset- 
ben vállalatukon belül is lehetséges. Az idősebb dolgozók azonban nemigen 
vállalkoznak további tanulásra, ezért ha számukra megfelelő új munkahely 
nem biztosítható, élhetnek a korkedvezményes nyugdíjazás lehetőségével. A 
szociális védőhálónak ugyancsak újabb láncszeme a felmondási idő meg- 
hosszabbítása. Ezalatt a dolgozók, csakúgy mint a munkaközvetítő szervek, 
új állások felkutatásával foglalkozhatnak. Ha a keresés hat hónap alatt sem 
vezet sikerre, lehetőség van átmeneti elhelyezkedési támogatás folyósítására 
újabb hat hónapra. A legújabb fejlemény — amelyről a Pártélet előző száma 
is említést tesz — a Foglalkoztatáspolitikai Alap létrehozása, amelyből lehe- 
tőség nyílik az említett megoldások finanszírozására, s ami döntő: segítségé- 
vel új munkahelyeket is lehet létesíteni. 

. A tapasztalatok szerint a meglévő eszközök további tökéletesítésre, bő- 
vítésre szorulnak. Már a jelen helyzetben is szükség van rájuk, igazi próba- 
tételt azonban a jövő jelent: a szükséges strukturális változtatásokat úgy kell 
végrehajtani, hogy az a lehető legkevesebb teherrel és konfliktussal járjon. 


Szerkesztette: Sánta Ilona 

A több mint 46 millió tagot számláló, s így a nemzetközi kommunista és 
munkásmozgalom legnépesebb osztagának számító Kínai Kommunista Párt 
1987. október 25. és november 1. között tartotta XIII. kongresszusát Peking- 
ben. Hivatalos közlés szerint csaknem kétezer küldött vett részt a kongresz- 
szuson, melynek napirendjeként az alábbi kérdések szerepeltek: Csao Ce- 
jang szóbeli előterjesztésében a Központi Bizottság beszámolója a legutóbbi 
kongresszus óta végzett munkáról; a Központi Fegyelmi és Ellenőrző Bizott- 
ság, illetve a Központi Tanácsadó Bizottság Írásos jelentése; a párt szerve- 
zeti szabályzatának módosítása; a vezető testületek tagjainak megválasztása. 
A kongresszus megnyitó ülésén Teng Hsziao-ping elnökölt, valamint rövid 
megnyitó beszédet mondott. 


A beszámoló legfontosabb, a kínai szocialista építés szempontjából megha- 
tározó megállapításait , A szocializmus kezdeti szakasza és a párt fő irány- 
vonala" című fejezet tartalmazta. Csao Ce-jang hangsúlyozta, hogy Kína a 
szocializmus kezdeti szakaszában van, s ebből két alapvető következtetés 
adódik. Először is, hogy ez a kezdeti szakasz nem ugorható át, s a realitá- 
sokból kiindulva ezzel a ténnyel még sokáig számolni kell. Másrészt, a kínai 
társadalom már jelenleg is szocialista jellegűnek tekinthető, alapvetően 
elhibázott tehát az a nézet, amely szerint a kínai nép csak akkor léphetne a 
szocialista fejlődés útjára, ha a társadalom előzőleg végigmenne a kapita- 
lizmus teljes kifejlődésének szakaszán. E nézetet elutasítva, a beszámoló 
nyomatékosan utalt arra, hogy mivel a kínai szocializmus egy félgyarmati, 
félfeudális társadalomban született meg, melynek termelőerői messze elma- 
radtal: :. fejlett kapitalista államokban elért színvonaltól, Kína arra kény- 
szerül, ! xy a ,kezdeti szocializmus" hosszan tartó szakaszán menjen át. 
Ennel az időszaknak alapvető feladata a fejlett ipar megteremtése, a terme- 
lés olyan szintű társadalmasítása és korszerűsítése, amire más országokban 
kapitalista körülmények közepette került sor. 

nA szocializmus építése egy olyan nagy, elmaradott keleti országban, 
mint Kína, új jelenség a marxizmus fejlődésének történetében — állapította 
meg a beszámoló. —. Nem követhetjük vakon azt, ami a könyvekben áll, s 
nem másolhatjuk gépiesen más országok példáját sem. Kína konkrét felté- 
teleiből kell kiindulnunk, egyesítve a marxizmus alapelveit a kínai valóság- 

gal, annak érdekében, hogy megtaláljuk a kínai jellegű szocializmus építé- 
sének útját." 

A múltban eluralkodott , balos" gondolkodásmód hatására — emelte ki 
a beszámoló — a tulajdonviszonyok egy meghatározott formája túlságosan 
nagy hangsúlyt kapott, aminek következtében a gazdasági szerkezet megme- 
revedett, s ennek megfelelően a politikai szerkezetben végbement a hatalom 
túlzott összpontosítása. Mindez jelentősen gátolta a termelőerők és a szocia- 
lista árutermelő gazdaság fejlődését. 

A szocializmus kezdeti szakasza — szögezte le Csao Ce-jang — az az 
időszak, amelynek során fokozatosan fel kell számolni az elmaradottságot és 
a szegénységet. E folyamat eredményeként a korábban alapvetően mezőgaz- 
dasági országnak fokozatosan modern ipari állammá kell alakulnia. A cél 
eléréséhez az út a reformon, a modernizáláson és a nyitás politikáján ke- 
resztül vezet. Ennek egy olyan kifejlett, tervszerű árutermelő gazdaságot kell 
eredményeznie, amelyben a köztulajdon játssza a meghatározó szerepet, s 
amelyek alapján kialakul a szilárd jogrendszerre épülő magas fokú szocia- 
lista demokrácia. 

-A beszámoló hangsúlyozta, hogy a szocializmus kezdeti szakaszában 
egyaránt szükséges a küzdelem mind a burzsoá liberalizmus eszméi ellen, 
amelyek elutasítják a szocializmust, mind pedig a , megcsontosodott gondol- 
kodással" szemben. Minthogy ez utóbbi igen mélyen gyökerezik a társa- 
dalomban, a kínai pártvezetés megítélése szerint az elkövetkező hosszú idő- 
szak során a fő feladat az ellene folytatott küzdelem lesz. I 

A gazdasági rendszer reformját taglaló fejezetben az előterjesztés ki- 
fejtette, hogy bár a közösségi tulajdonforma meghatározó marad, más for- 
máknak is szerepet kell kapniuk, sőt további változásokkal is számolni kell. 
"A gyakorlat bebizonyította, hogy a magánszektor bizonyos fokú fejlődése 
előmozdítja a termelést, ösztönzi a piacot, munkalehetőséget teremt és sok- 
oldalúan hozzájárul a nép igényeinek kielégítéséhez. Következésképpen a 
magánszektor szükséges és hasznos kiegészítője a közösségi szektornak." 
Ezzel szorosan összefüggésbe hozható a beszámolónak az a megállapítása, 
hogy miközben a munka szerinti elosztás eleve változatlanul imeghatározó 
marad, másfajta elosztási formák alkalmazásának is gyakorlattá kell válnia 
a jövőben. I I 

A politikai intézményrendszer reformjáról szólva Csao Ce-jang rámu- 
tatott, hogy az a gazdasági rendszer reformjának elmélyülésével egyre sür- 
getőbbé válik. ,Ha nem valósítjuk meg a politikai rendszer reformját, végső 
soron a gazdasági szerkezet reformja sem lehet eredményes. A párt köz- 
ponti bizottsága úgy véli, eljött az ideje annak, hogy a politikai rendszer 
reformját az egész párt számára napirendre tűzzük." A tennivalók lényege . 
— a beszámoló megfogalmazásában — az, hogy , gazdaságilag fel kell zár- 
kóznunk a fejlett kapitalista országokhoz, politikailag pedig olyan demokrá- 
ciát kell teremtenünk, amely magasabb rendű és hatékonyabb, mint ezek- 
nek az országoknak a demokráciája", 


A kongresszus állásfoglalása szerint e cél fokozatosan, folyamatos elő- 
rehaladás útján valósítható meg. Rövid távon azt kell eredményeznie, hogy 
olyan irányítási rendszer alakuljon ki, amely jobban elő tudja segíteni a ha- 
tékonyság érvényre jutását. A megvalósítás kulcsát a párt és a kormányzat 
tevékenységének szétválasztásában látja a kongresszus. Vagyis a pártnak 
politikai irányító szerepet kell betöltenie, ami a Központi Bizottság vonat- 
kozásában azt. jelenti, hogy az ország belső életét érintő fontos kérdésekben, 

a külügyekben, a gazdaság és a honvédelem lényegi kérdéseiben hozzon 
döntéseket, illetve a felső szintű állami szervek vezető posztjainak betölté- 
sére tegyen javaslatokat. Az alsóbb szintű pártbizottságok a helyi munka 
politikai irányítását végezzék, s a helyi állami szervek vezető posztjainak 
betöltésére tegyenek javaslatot. Csao Ce-jang hangsúlyozta, hogy fel kel) 
hagyni a párt irányító tevékenységének olyan módszereivel, amelyek révén 
a pártszervek átvállalnák az állami intézmények funkcióit. 

Csao Ce-jang jelezte, hogy hozzá kell kezdeni a kádermunka reformjá- 
hoz is. Az eddig alkalmazott gyakorlat ugyanis a hatalom túlzott koncent- 
rálásához vezetett. Ezért a jövőben különbséget kívánnak tenni a hivatali 
funkciójukat meghatározott időszakon át betöltő politikai tisztségviselők, il- 
letve a szakmai tisztségviselők között, akiknek hivatalviselési ideje ezután 
sincs korlátozva. 

A demokratikusabb viszonyok kialakítására való törekvésnek igen fi- 
gyelemreméltó eleme az a javaslat, hogy létre kell hozni a vezetők és 
vezetettek közötti , konzultációt és párbeszédet lehetővé tevő csatornákat" 
annak érdekében, hogy kibontakozzon a közvélemény ellenőrző szerepe. 

Az előadói beszéd ideológiai kérdésekkel foglalkozó fejezetében Csao 
Ce-jang hangsúlyozta, hogy ,a kínai jellegű szocializmus a marxizmus alap- 
vető tanainak és a korszerűsítési törekvésnek az integrációja", illetve, hogy 
,a szocialista gazdaság Kínában tervszerű árutermelő gazdaságot jelent" 
Leszögezte, hogy a kínai kommunisták központi feladatává a termelőerők 
fejlesztése vált. 

Beszédének végén Csao Ce-jang röviden összegezte a kínai vezetés kül- 
politikai helyzetértékelését. Kijelentette, hogy a nemzetközi helyzet kedvező 
a kínai korszerűsítés szempontjából. A világban erős kívánság él a fegy- 
verkezési verseny, az agresszió és az expanzió megfékezésére. Üdvözölte az 
Egyesült Államok és a Szovjetunió elvi megállapodását a közép-hatótávolsá- 
gú rakéták leszerelése ügyében, amely , némi enyhülést eredményez a kelet— 
nyugati kapcsolatokban". Egyidejűleg megerősítette, hogy Kína folytatni 
fogja független külpolitikáját, s a békés együttélés öt elve alapján készen 
áll arra, hogy minden országgal baráti és együttműködési kapcsolatokat 
alakítson ki. ; 

A kongresszusra — mint ismeretes — egyetlen külföldi párt képviselő- 
jét sem hívták meg. 

A párt központi lapja október 27-én teljes terjedelemben közölte az 
MSZMP Központi Bizottságának a kongresszushoz intézett üdvözlő távira- 
tát. Október 31-én pedig — egy hosszú felsorolás végén — jelezte, hogy az 
SZKP KB szintén üdvözölte a kongresszust. 


A párt vezető szerveinek megválasztásakor a kongresszus figyelemre méltó 
gyakorlatot követett a jelölések tekintetében. A kínai párt történetében első 
izben mondták ki, hogy a megválasztásra javasolt központi bizottsági, illetve 
központi fegyelmi és ellenőrző bizottsági tagok számának legalább 59"/9-kal, 
a központi bizottsági póttagok számának pedig legalább 129/9-kal meg kell 
haladnia a véglegesen megválasztandók számát. A választás titkos szava- 
zással történt. Megjegyzendő, hogy a Központi Tanácsadó Bizottságba meg- 
választani javasoltak száma megegyezett a megválasztottak számával. 

Az említett elveknek megfelelően megválasztották az új Központi Bi- 
zottságot, melynek 175 tagja van (harminccal kevesebb a korábbinál, s ugyan- 

csak csökkent a póttagok száma ís); a Központi Fegyelmi és Ellenőrző Bi- 
zottságot, melynek 69 tagja van (a korábbi 128-cal szemben); s a Központi 
Tanácsadó Bizottságot (itt a tagok száma 200, a korábbi 180-nal szemben). 
Az új Központi Bizottság 175 tagjából az előzőnek 111-en voltak tagjai. A 
KB tagjainak átlagéletkora a korábbi 59 évvel szemben 55 év. 

November 2-án tartott első ülésén az új Központi Bizottság megvá- 
lasztotta a Politikai Bizottság 17 tagját és 1 póttagját, illetve a Politikai 
Bizottság Állandó Bizottságának 5 tagját Csao Ce-jang főtitkár, Li Peng 
(akit a későbbiekben az illetékes állami testület megbízott a kormányfői 
teendők ellátásával), Csiao Sö, Hu Csi-li és Jao Ji-lin személyében. Ugyan- 
csak megválasztották a Központi Bizottság Titkárságának 4 tagját és 1 pót- 
tagját, valamint a Központi Bizottság Katonai Bizottságának elnökét — 


Teng Hsziao-ping személyében — és alelnökeit — Csao Ce-jang főtitkárt és 
Jang San-kunt. A Központi Tanácsadó Bizottság elnökévé Csen Jünt, a 


Központi Fegyelmi és Ellenőrző Bizottság titkárává Csiao Söt választották. 
A kongresszus több tekintetben módosította a párt szervezeti szabály- 
zatát. Ennek nyomán lehetővé válik, hogy az előzetes jelölőlistán szereplők 
száma meghaladja a megválasztandó tagok számát (a kongresszuson már 
ennek megfelelően történt a vezető szervek megválasztása). Továbbra is ér- 
vényes elv, hogy határozathozatal után a kisebbségnek alá kell vetnie ma- 
gát a többségi határozatnak. Amennyiben azonban különlegesen fontos kér- 
désről van szó, és az eltérő véleményt képviselő csoportok létszáma között 
nincs nagy különbség, a döntést csak ideiglenes jelleggel lehet meghozni, 
s az ügyet később újra szavazásra kell bocsátani. A módosítás szerint a 
Központi Bizottság teljes ülésén kell megválasztani a Politikai Bizottságot, 
a Politikai Bizottság Állandó Bizottságát és a KB főtitkárát. A KB 
Titkársága mostantól a PB és a PB Állandó Bizottságának végrehajtó szerve. 
Eltörölték azt a kikötést, hogy a Központi Bizottság Katonai Bizottsága 
elnökének a PB Állandó Bizottsága tagjának kell lennie. (Ez tette lehetővé 
Teng Hsziao-ping megválasztását jelenlegi egyetlen hivatali tisztségére.) 

A Politikai Bizottság Állandó Bizottságának öt tagja a kongresszus be- 
fejeztével találkozott a nemzetközi sajtó képviselőivel, és hosszas beszélge- 
tést folytatott velük. A Zsenmin Zsipao bő terjedelemben idézte az újság- 
írók kérdéseire elhangzott válaszokat. A frissen megválasztott vezető testü- 
letek összetételéről szólva Csao Ce-jang kijelentette: , Egy irányító kollektíi- 
vában egyes konkrét kérdésekben, egyes konkrét lépések vagy a konkrét 
irányvonal kidolgozása terén természetesen nem lehet teljes egyetértés. Mi 
úgy gondoljuk, hogy ez természetes. Én úgy gondolom, hogy egy vezető 
szervben, különösen ötünk között, ha létezik is bizonyos nézeteltérés, az 
pontosan azt szolgálja, hogy a jövőben hozandó döntéseink demokratikusabb, 
tudományosabb alapon szülessenek, vagyis garantálja, hogy kevesebb hibát 
kövessünk el, illetve ne kövessünk el súlyos hibákat." 

Hagyomány és perspektíva 


BESZÉLGETÉS LENINGRÁDI PÁRTMUNKÁSOKKAL 


A magyar és szovjet delegációk cseréje több évtizedes gyakorlat, de hogy egy 
vállalattól (Tungsram Rt.) egyszerre 280 magyar tegye tiszteletét egy szovjet 
(Szvetlana) vállalatnál, ez legalábbis ritkaság. Talán ez okból hívta fel a 
figyelmet az eseményre V. I. Frolov, a viborgi városrész pártbizottságának 
első titkára, amikor időt szakított egy rövid (a Pártélet 1987. 11. számában 
közölt) beszélgetésre. Ezt az utat — mint Zentai Gábortól, a Tungsram Rt. párt- 
bizottsági titkárától megtudtam — nem a vállalat fizette, hanem a résztvevők 

a saját pénztárcájukból. Másrészt nem a munkaidő terhére mentek vendégség- 
be, hanem a gyár karbantartási leállása idején a szabadságukat szentelték 
erre a találkozóra. Egyszerűen, mert érdekelte őket, hogyan élnek és hogyan 
dolgoznak a hasonló szakmájú, hasonló termékeket gyártó szovjet kollektí- 
vák. A hangsúly itt a közvetlen kapcsolaton van — azon, hogy a két cég 
sokoldalúan együttműködik, hogy nem ismeretlenek egymás előtt. A Szov- 
jetunióval az első kereskedelmi kapcsolatot a Tungsram 1957-ben létesítette. 
A megállapodás fényforrásgyártó gépekre vonatkozott. Azóta a Szovjetunió 
fényforrásiparában a Tungsram által gyártott gépeknek jelentős szerep ju- 
tot. A becslések szerint minden 10 lámpából hét, minden 10 fénycsőből hat 
Tungsram-berendezéseken készül. 

A Tungsram Rt. jelenléte azonban régebbi, a szovjet, illetve az orosz 
piacon, mint gondolnánk. :Az első emléket az az 1901. március 14-i keltezésű 
levél őrzi, mely a Kereskedelmi Kamarával közli, hogy Aschner Lipót (az 
Egyesült Izzó későbbi vezérigazgatója) Oroszországba utazik kereskedelmi 
tárgyalások folytatására. A Tungsramban létesített gyártörténeti gyűjtemény- 
ben van egy plakát 1913-ból, mely a gyár akkori termékeit hirdeti orosz 
nyelven. Találtak olyan dokumentumokat is az 1914-es esztendőből, amelyek 
arra utalnak, hogy Pétervárott a Tungsramnak , Elektroszvet" néven cége 
volt. Ennek a létesítménynek a sorsáról a történelem viharos évei miatt 
semmit sem tudunk. Feltételezhető azonban valamilyen kapcsolat az első 
fényforrásokat gyártó orosz cég, a Szvetlana és a volt magyar telep között. . 


aA. M. Marijev, a Szvetlana egyesülés pártbizottságának titkára úgy ítéli, 
hogy a gazdasági, tudományos, műszaki kapcsolatok szükségességéről ma 
már nem kell meggyőzni az embereket. Nemcsak azért, mert valóban sokat 
beszélünk róla, hanem, mert mind a történelmi, mind a napi tapasztalat egy- 
értelművé teszi, hogy az az erőforrás, amelyet a másokkal való együttmű- 
ködés tárhat fel, nem pótolható semmi egyébbel. És ezt szellemi és anyagi 
természetű dolgokra egyaránt értette. Nem tartotta viszont ennyire egyértel- 
műnek, hogy mindnyájan tudatában vagyunk-e, mi a tényleges mozgatóru- 
gója együttműködési szándékainknak. Van, aki az ország nagyságából indul ki, 
van, aki a szegény—gazdag fogalom körébe tartozó viszonyokra esküszik. 
s Nem szeretném csak úgy lesöpörni az ilyesfajta vélekedéseket — mondta —, 
de hangsúlyoznám, hogy a vállalataink közötti együttműködés közös érde- 
keinken nyugszik, s azon a korántsem elhanyagolható szemponton, hogy az9- 
nosak a céljaink is: termékeink színvonalának, hatékonyságának növelése, a 
szocialista viszonyok mind teljesebb kibontakoztatása." 


Nagy léptekkel folyik napjainkban a műszaki-gazdasági, a kere:kedelmi, 
vagyis általában a , keménynek" is nevezett területeken az együttműködési 
lehetőségek és formák keresése, s hasonlóan nagy erők állnak az emberi 
kapcsolatok, kultúrák sokoldalú fejlesztése mellett. Így , nekünk is arra a kö- 
vetkeztetésre kell jutnunk — hangsúlyozta a páribizottság titkára —., hogy 
nemcsak élni kell a körülmények adta lehetőségekkel, hanem módot kell ta- 
Jlálnunk a kezdeményezésre, a lehetséges lépések megtételére is". 


Az együttműködés, a tapasztalatok ésszerű hasznosításáról valamennyi 
beszélgetőpartneremmel szót váltottunk. És nemcsak a magyar—szovjet kap- 
csolatok fejlesztése miatt, hanem általánosabb szempontokból is. S — hason- 
latosan a KGST 43. rendkívüli moszkvai tanácskozásán összegzett álláspont- 
hoz —. a helybeliek is úgy ítélték meg, hogy a szocialista országok gazdasági, 

műszaki együttműködésben nagyobbak a lehetőségek, mint amennyit meg- 
. valósítanak belőlük. 

Ha ma nem tartjuk kielégítőnek az együttműködés szintjét, nem azt je- 
lenti, hogy értéktelennek tartanánk az eddigi eredményeket. Az elmúlt évti- 
zedekben sikerült elérni, hogy lényegében a világ valamennyi országa gaz- 
daságpolitikájának vezérlő elve a nemzetközi munkamegosztásban való rész- 
vétel kiterjesztése. Ezt még akkor is tényként kell elfogadnunk, ha tudjuk — 
mi több, tapasztaljuk —, hogy társadalmi, politikai okok vagy egyszerűen az 
érdekeltség szűk látókörű felfogása, vagy a mi esetünkben irányítási me- 
chanizmusaink eltérései akadályokat gördíthetnek az együttműködés konkrét 
lépései elé. 

,A Szvetlana csaknem 100 éves üzem (1889-ben alapították), nagy ha- 
gyományokkal rendelkezik gazdasági, technikai vonatkozásban csakúgy, mint 
a politikai munkában — mondja A. M. Marijev —, de állandóan arra törek- 
szünk, hogy minél több információt, tapasztalatot gyűjtsünk arról, hogyan 
oldanak meg mások egy-egy feladatot. És nemcsak a sikerek útja érdekel 
bennünket, hanem az esetleges kudarcoké is, hiszen ennek is megvan az 
értéke. Mindazonáltal kiemelném. hogy a saját tapasztalatok számbavétele, 
kritikai elemzése legalább ilyen, ha nem jóval nagyobb feladat." 


S hogy milyen is a saját tapasztalat, arról néhány jellemző tényt, példát 
a pártbizottság titkárának ismertetőjéből: 1931-ben kapta az üzem az első öt- 
éves tervben elért teljesítménye elismeréséül először a Lenin-rendet... A le- 
ningrádi blokád alatt a dolgozók 20 százaléka a városban maradt, és 986 gyá- 
ri munkás halt éhen . . . Sokféle terméket gyártanak: fénycsöveket, generátoro- 
kat, mikroprocesszorokat és gyerekjátékokat is... Lényegesen változott. a vál- 


lalati szervezet az elmúlt években: 1962 óta egyesülési keretben gazdálkodnak, — 


1966-ban egyszerűsödött a cég irányítása, a korábbi hét főhatóság helyett egy 
(miniszterhelyettes által irányított) hatóság alá tartozik... 1965 óta komplex 
fejlesztési program. szerint dolgoznak, 1971-ben kezdték el a termelési szerkezet 
korszerűsítését, s 1985-re alakították ki a fejlesztés főirányait . . . Tíz év óta nem 
növekedett a létszám... Évente 10 százalékos termelésnövekedést érnek el . . . 
A béreket 5—30 százalékkal emelték... A dolgozók 70 százaléka nő. A mű- 
szakszám : 1,54 . . . 


A , csokorba" tudatosan kerültek egymás mellé a különböző kérdések. 
Jelezni kívánják, hogy egy-egy vállalat élete, belső légköre, a munkához 
való viszony alakulása nagyon sok mindentől függ: a múlt dicsősége és szen- 
vedése csakúgy, befolyásolja, mint napjaink igénye, a munkások, vezetők rá- 
termettsége, bátorsága és jobbat, többet akaró szándéka. 


A gazdálkodás új feltételeinek — vendéglátóim szerint — nem kiegészítő, 
hanem lényegi eleme, hogy a dolgozókollektíva mindinkább vegyen részt a 
döntések előkészítésében, az irányító munkában. Egyrészt, mert az önálló 
gazdálkodás körülményei közepette a döntések sokkal összetettebbek, sem- 
hogy az irányító apparátus magára vállalhatna minden felelősséget, másrészt 
a döntések hatása befolyásolja a kitűzött célok elérését. Hiszen temérdek 
példa van rá: a megoldás lényegében az emberek személyes hozzáállásán, 
érdekeltségén múlik. 


Feltűnt viszont mind a Szvetlana egyesülésnél, mind az 1. sz. Csokolá- 
dégyárban — ahol ugyancsak vendégül láttak —, hogy az érdekeltség meg- 

teremtésében milyen fontos szerepet tulajdonítanak a munkahelyi légkör- 
nek, a vezetők és beosztottak viszonyának, a jó munka elismerésének, a ha- 
nyagságok nyilt bírálatának, a szociális körülmények állandó javításának, a 
gyermekekről való bölcsődei-óvodai-szünidei gondoskodásnak, a dolgozók Ppi- 
henése megszervezésének, a nehéz fizikai munka gépesítésének, az üzemi ét- 
keztetés biztosításának, s nem kevésbé az úgynevezett ,kis ügyeknek". 

Tatjana F. Porosina, a Csokoládégyár pártbizottságának titkára az üzem- 
látogatás során bemutatott néhány munkásasszonynak. Azt hiszem, nem 
lennénk nők, ha közülük bármelyik is sokallotta volna a fizetését, bár kimon- 
dottan nem panaszkodtak: , be kell osztani, és kész". 

A hatalmas gépsorok mellett, amelyek tonnaszámra ontják a bonbonokat, 
csokoládészeleteket, kekszeket, s egy helyütt a gyerekek által kedvelt, de 
gyakran hiányolt rágógumikat, kézi munka is akad szép számmal, főleg a 
csomagolásnál. Az egyik ínyencséget — a szilvával töltött bonbont, amely a 
mi konyakos meggyünkhöz hasonlatos — egyetlen idős asszony csinálta bo- 
szorkányos ügyességgel. A párttitkár felsóhajt mellette: , egyszerűen nem 
tudom, mi lesz, ha nyugdíjba megy, a fiatalok nem vállalnak ilyen nehéz 
munkát". 

Több pénzért sem? A rögtönzött beszélgetésből kiderült, hogy a több 
pénz sem jönne rosszul, de azért a régi gyár megfiatalítása, a csomagolás 
további gépesítése, a szállítóberendezések bővítése, a higiéniai körülmények 
javítása (amire az üzem vezetésének fő törekvése irányul) nem másodrendű 
az emberek számára. Egyszerűen azért, mert úgy gondolkodnak, hogy ezek 
nélkül nem lehet szó a későbbi béremelésről sem. 

. A perspektivikus gondolkodáshoz hozzátartozik — erősítik meg többen 
—, hogy nem lehet a mindenáron való osztásra helyezni a hangsúlyt még 
akkor sem, ha tudván tudják, hogy a bérszínvonal más iparágakhoz képest 
lehetne magasabb is — summázta az álláspontokat a pártbizottság titkára. 
Majd hozzátette: , mi igyekszünk megérteni, hogy a holnap megalapozásá- 
hoz a ma emberének kell hozzájárulnia, esetenként áldozatot is vállalnia". 

Persze — tette hozzá a gyár főmérnöke — a mi kötelességünk úgy gaz- 
dálkodni, hogy az emberekre nehezedő terhek a lehető legkisebbek legyenek. 

Ehhez a gondolathoz kapcsolható a Szvetlana , forró drótja" is, amelyre 
szinte véletlenül bukkantam rá. A pártirodába menet az egyik asztalon zöld, 
lila, piros vonalakkal díszített kartonok egyikén egy stilizált telefon tűnt fel. 
A. M. Marijev — aki vagy húsz éve dolgozik a vállalatnál, s volt mű- 
helyvezető is — készséggel elmondja, hogy ez ugyan apróság, de mégiscsak 
a nyilvánosság szélesítéséhez tartozik. Voltak, vannak jól bevált, kialakult 
fórumok, ahol a munkások — közöttük az egyesülés 4300 párttagja — el- 
mondhatják véleményüket a munkafeltételekről, a vezetők magatartásáról, a 
szociális viszonyokról, az ellátási gondokról, a lakásproblémákról, és még le- 
hetne sorolni az embereket foglalkoztató gyári, országos és nemzetközi kér- 
déseket. Emellett elég nagy a különféle levelezés a gazdasági és politikai 
szervezeteknél, pártszervezeteknél is. S mégis — vagy talán éppen ezért — 
azt tapasztalták, hogy a munkások nem mindig elégedettek a válaszokkal, 
olykor elhúzódik vagy el is marad az érdemi intézkedés. Azt tapasztalják, ha 
a munkahelyen félvállról veszik a javaslatokat vagy bírálatokat, máris ki- 
" alakul az a vélemény, hogy , nem érdemes szólni". Meg aztán nem is vállalja 
mindenki, hogy egy-egy dologban végigjárja a hivatalos útvesztőket. A párt- 
bizottság ezért elhatározta, hogy minden közbeeső állomást kihagyva, köz- 
vetlen telefonkapcsolatot létesít a munkahelyekkel. A pártbizottságon az Üüze- 
neteket magnó rögzíti, majd számítógépes rendszerben elemzi a dolgozók ál- 
tal felvetett kérdéseket, amelyekből — amellett, hogy természetesen intézked- 
nek — számos politikai következtetést vonnak le. Ez ad témát például a 
pártnapoknak, az üzemi újságnak is. 

, Meg kell jegyeznem — tette hozzá a pártbizottság titkára —, féltünk, 
hogy a technikai lehetőséget egyesek élcelődésre használják. Az első évben 
két esetben megvicceltek, de mi ez ahhoz képest, hogy másfélszeresen csök- 
kent a levelek száma. Ezzel a csekélységgel bizonyos terheket le tudtunk 
venni az emberek válláról. És mi is gazdagodtunk: a közvetlen hang, a ker- 
telés nélküli vélemény hozzájárult a pártmunka stílusának javításához. 

A Szvetlana gazdasági, politikai súlyánálfogva elsőként tért át a gazdálko- 
dás új formájára, az önelszámolási rendszerre. De igen szívós és körültekin- 
tő munka folyik a többi vállalatoknál is az irányítás korszerűsítése érdekében 
azoknak a mechanizmusoknak a kialakítására, amelyek nagyobb mozgásteret 
biztosítanak a gazdálkodásnak. I 

A politikai munka az üzemekben mindenekelőtt arra irányul, hogy az 
egyes emberek számára világossá váljék: a változtatást nem a divat diktálja, 
hanem a társadalmi előrehaladás szükségessége. 

Különösen ügyelnek arra, hogy csak ott változtassák a korábbi mecha- 
nizmusokat, ahol az új bizonyíthatóan előnyösebb. Ezt többször is hangsú- 
lyozták a legkülönbözőbb találkozások alkalmával. Két okkal magyarázták 
álláspontjukat: egyrészt minden új eljárás, akár a legcsekélyebb módosítás 
is, többletmunkát jelent, legalábbis a kezdeti időszakban. Másrészt, ha nem 
ismerhető fel sem rövid, sem hosszú távon a változtatás előnye, akkor aligha 
számíthat támogatókra. Márpedig az átalakítás, a nyíltság politikája csak 
együttes munka eredménye lehet. 

Azt sem titkolják, hogy az évtizedeken át eredménynek ítélt módszert 
csak nagy felelősséggel és fokozatossággal, a szakmai és politikai viszonyok 
érlelődése arányában lehet módosítani. Ez azonban semmiképpen sem indo- 
kolhatja a szükséges változtatások elhalasztását. 

Balogh Mária 

A PARTSZERVEZETEK ELETEBOL 


[deológiai munka egy nagyüzemben 


Az élet már régen túllépett azon a 
korábbi leegyszerűsítő felfogáson, 
amely egyenes összefüggést látott egy 
vállalat gazdálkodási eredményei és 
az ott folyó politikai tudatformáló 
munka színvonala között. Napjaink- 
ban egy jövedelmező vállalatnál is 
vannak a pártszervezet ideológiai te- 
vékenységében gondok. holott a mun- 
kahelyen szerzett mindennapos ta- 
pasztalatok ott jobban alátámasztják 
hirdetett elvi tételeinket. Ilyen be- 
nyomásokat szerezhet a vizsgálódó a 
kazincbarcikai Borsodi Vegyi Kom- 
binátban is, ahol az üzemi pártbizott- 
ság vezetőivel és aktivistáival, párt- 
vezetőségi és alapszervezeti titkárok- 
kal beszélgettünk erről a témakörről. 
A BVK az 1987-es esztendőt is si- 
kerrel zárta. Mintegy 6300 dolgozója 
12 milliárd forint bruttó termelési 
értéket állított elő, s a vállalat 1 
milliárd 700 millió forint nyereségre 
tett szert. A tőkés export tavaly to- 
vább növekedett, s elérte az 57 millió 
dollár értéket. Mindebben nagy része 
volt a vállalat több mint ezer kom- 
munistájának, az őket tömörítő har- 
minc pártalapszervezet politikai szer- 
vező és mozgósító tevékenységének. 
Az elmondottakhoz hozzá kel! ten- 
ni, hogy a kombinát jelenlegi ered- 
ményei csak akkor értékelhetők reá- 
lisan, ha tudjuk, nogy a nyolcvanas 
évek elején ez a nagyüzem bizony 
rendkívül nehéz helyzetbe xerült, és 


sorsával, feladataival még a Minisz- 
tertanács Gazdasági Bizottsága is fog- 
lalkozott. Kritikus helyzetéből való 
kilábalásában nagy szerepet játszott 
— a gazdasági vezetők véleménye 
szerint is — a pártszervezet aktív, 
tudatos, szervezett  tömegpolitikai 
munkája. A reális helyzetelemzés, az 
eoből kiinduló program, ennek a dol- 
gozókkal történt ismertetése, a veze- 
tés elképzeléseinek a munkahelyi 
kollektívákkal — való elfogadtatása, 
megértetése és annak cselekvő támo- 
gatása vezetett el oda, hogy a BVK 
immáron negyedik éve teljesíti a nép- 
gazdasági elvárásokat. Az agitációs 
és propagandamunkát arra összpon- 
tosították, hogy a dolgozók megért- 
sék és reálisan tudják értékelni a 
gyár nehéz helyzetét, s készek legye- 
nek erőfeszítéseket tenni a vállalat 
vezetése által kidolgozott elképzelések 
megvalósítására. A nagyüzem pártbi- 
zottsága abból indult ki, hogy a he- 
lyi gazdasági feladatok megoldásának 
nélkülözhetetlen feltétele az ideoló- 
giai, tudatformáló munka fejlesztése. 
És ennek szellemében foglalkoznak 
napjainkban is a gyárban a pártmun- 
ka e területével, amely szerves ré- 
szét alkotja a mindennapi politikai- 
mozgalmi tevékenységnek. 


Az utóbbi időben a BKV-oan is 


megnőtt az érdeklődés a társadalmi, 
politikai kérdések iránt. Erről tanús- 

kodnak a tagkönyvcsere kapcsán foly- 
tatott beszélgetések, de a ,nem hi- 
vatalos" mindennapos eszmecserék 
is.A Kedvező tény, hogy a Központi 
Bizottság 1987. júliusi ülése és az or- 
szággyűlés szeptemberi ülésszaka után 
megnőtt a bizalom abban, hogy a fo- 
kozódó gazdasági gondok enyhítésé- 
hez, a problémák megoldásához az or- 
szág vezetése jobb feltételeket tud 
teremteni. Miután a vállalati pártbi- 
zottság is kidolgozta a maga feladat- 
tervét, a párttagok többségének gon- 
dolkodásában egyfajta  ,átrendező- 
dés" ment végbe. Ezt tanúsította 
egyebek mellett, hogy aktívan részt 
vettek az alapszervezeti feladatok, a 
helyi teendők kidolgozásában. 


A pártbizottság fontos feladatának 
tartja, hogy kialakítsa a teendők és 
összefüggéseik helyes értelmezését, s 
ennek céljából továbbfejlessze ideo- 
lógiai tevékenységét. Ehhez jó alapot 
nyújt, hogy a Központi Bizottság na- 


pirendre tűzte az időszerű ideológiai 


kérdések megvitatását, és ehhez kér- 
te a párttagság közreműködését is. 
Akad jó néhány olyan ideológiai té- 
ma, amely napjainkban erősen fog- 
lalkoztatja a BVK pártaktivistáit, 
kommunistáit. Ezekről nekik maguk- 
nak is van véleményük, de még több 
a kérdőjel, az olyan probléma, amely- 
ben igényelnék az elméletileg meg- 
alapozott, a gyakorlat tapasztalataira 
építő és a további cselekvéshez el- 
igazodást nyújtó válaszokat. 
Elméleti tisztázását várják a nagy- 
üzemi munkásság szerepének. Mint 
magam is tapasztaltam, jó néhányan 
a munkásosztály vezető szerepét a 
nagyüzemi munkásság vezető szere- 
peként értelmezik, s ezért zavart okoz 
körükben, hogy mostanában több szó 
esik a közép- és kisüzemek fontossá- 
gáról. Meggyőződésük, hogy az ér- 
tékteremtésben továbbra is meghatá- 
rozó szerepük lesz a nagyüzemi kol- 
lektíváknak. Nem elég világos vi- 
szont számukra, hogy az ott dolgo- 
zók egyéni sorsára a most végbeme- 
nő folyamatok milyen kihatással lesz- 

nek, mekkora áldozatokat kell vál- 
lalniuk-az ország helyzetének jobbra- 
fordítása céljából, és miként tudnak 
az átlagosnál jobb munkát végző 
munkáskollektívák a helyzetükön ja- 
vítani, illetve mennyiben múlik ez 
rajtuk. Ez persze nemcsak ideológiai 
kérdés, de van ilyen oldala, össze- 
függése is. 


Egy sor más kérdés is kapcsoló- 
dik a gazdasági élethez, a reform fel- 
gyorsításához, de főleg a tulajdonvi- 
szonyokhoz. Differenciált tulajdonvi- 
szonyokról kezdünk beszélni, melyben 
szerepet kap a magánvállalkozás, a 
magántulajdon is. Új fogalmakkal 
kell a  párttagságnak ismerkednie, 
amikor napról napra részvénytársa- 
ságokról, szocialista—tőkés közös vál- 
lalatról, tőkeáramlásról stb. hall, il- 
letve ezek szükségességét is megfo- 
galmazza a kormányprogram. A kér- 
dés, amely felmerül bennünk, hogy 
milyen osztálytartalma van, illetve 
lesz ezeknek a vállalkozásoknak. Nem 
teszünk-e politikai engedményeket a 
hozzánk tőkét befektető más társa- 
dalmi berendezkedésű országoknak? 
Ha lehetővé tesszük a harminc főt 
foglalkoztató vállalkozások működé- 
sét, hol húzzuk meg a kizsákmányo- 
lás megakadályozásának határvona- 
lát? A párttagok többsége ma már 
elismeri — főleg a szolgáltatási szfé- 
rákban — a kisvállalkozások létjo- 
gosultságát. De mi a biztosítéka an- -" 
nak, kérdik, hogy egy-egy vállalko- 
zás nem a munkaerő kizsákmányolá- 
sához és ezen keresztül a vállalkozók 
gyors meggazdagodásához vezet ná- 
lunk is? Kényszerűségből engedünk-e 
teret a magánvállalkozásoknak, vagy 
hosszabb távon indokolt-e ez? Miként 
tudunk gátat vetni a tisztességtelen 
haszonszerzésnek, s egyáltalán mi en- 
nek a mércéje? Mekkora jövedelem- 
és vagyoni különbségeknek van lét- 
jogosultságuk a szocialista viszonyok 
között? A BVK pártbizottsága úgy ., 
érzi, hogy túl sok úi fogalmat, el- 
képzelést kell befogadnia a párttag- 
ságnak, megfelelő elméleti magyará- 


zatok nélkül, s ma már égető szükség 
lenne ezek elvi tisztázására. 

Mindez összefügg egy elvontabb 
kérdéssel is, nevezetesen azzal, hogy 
a fejlődésnek melyik szakaszában 
tartunk. Szocialista társadalomban 
élünk-e már, vagy még csak építjük 
ezt a társadalmat, egyáltalán mi a 
különbség a kettő között? Ismeretes, 
hogy a Szovjetunióban és Kínában is 
a korábbitól eltérő módon fogalmaz- 
nak abban a kérdésben, hogy milyen 
stádiumban tartanak jelenleg, s a 
párttagok erre is felfigyelnek, épp- 
úgy, mint a nálunk elhangzó meg- 
nyilatkozásokra. Akad talán, aki úgy 
gondolja, hogy a dolgozó embereket 
ma nem az ilyen kérdések izgatják, 
ám a Borsodi Vegyi Kombinátban 
éppen azt tapasztaltam, hogy a politi- 
ka iránt érdeklődőket elevenen fog- 
lalkoztatja ez a csak látszólag elvont 
problému. Már csak azért is, mert úgy 
vélik — és alighanem igazat kell ad- 
nunk nekik —, hogy e kérdés meg- 
válaszolásának megvannak a maga 
nagyon is gyakorlati konzekvenciái. 

Akadnak persze ennél gyakorlatia- 
sabb problémák is, amelyek elsősor- 
ban az agitációs munkának adnak fel- 
adatot. Ma érthetően elsősorban az 
árak alakulása okoz gondot. Sokan 
úgy érzik, hogy az áralakulás ellen- 
őrzése kicsúszott a kormány kezéből. 
Jó néhányan felvetik a BVK-ban is, 
mi a biztosíték arra, hogy a tervezett 
15 százalék helyett nem 20 százalékos 
vagy még ennél nagyobb arányú ár- 
szintemelkedés lesz 1988-ban? Nincs 
elég agitációs érv az áremelkedések 
magyarázatához — mondják a párt- 
szervezetek vezetői. Világosabbá kel- 
lene tenni, milyen mértékű áremel- 
kedést tart szükségesnek a párt, és mi 
az, amit már nem helyeslünk. De hal- 
lottam olyan meggondolkodtató véle- 
ményt ís, hogy az áremelkedések 
ilyen mértékének szükségességét csak 
agitációval megmagyarázni ma már 
nem lehet, ehhez bővebb és érthetőbb 
elméleti megalapozás is kellene. 

Nem érdektelen megemlíteni, hogy 


a BVK pártaktivistái szerint nyíltabb, 
őszintébb, a gondjainkat időben meg- 
ismertető tájékoztatásra lenne szük- 
ség, és főleg arra, hogy a vezetők 
egy nyelven beszéljenek. Zavart okoz, 
ha egy-egy felelős vezető nem a tes- 
tület, hanem saját maga álláspontját 
mondja el egy-egy kérdés kapcsán. 
Ide kapcsolódik az a megjegyzés, 
hogy az intézkedések hátterét is be 
kellene mutatni, illetve azok szüksé- 
gességét jobban meg kellene magya- 
rázni, mert az átlagember nincs olyan 
információk birtokában, mint a dön- 
tést hozó testületek tagjai. Lényegé- 
ben arról lenne szó, hogy a központi 
határozatok, intézkedések megérteté- 
sét az eddiginél több és gyorsabban 
eljuttatott érvanyaggal, kiadvánnyal 
segítsék a felsőbb pártszervek. Ez 
jobban megalapozná a helyi felvilá- 
gosítást, meggyőzést. 

Mindez nem azt jelenti, hogy a 
kombinát pártszervezete csak felülről 
várna újabb lépéseket az agitáció és a 
propaganda erősítéséhez. Saját maguk 
is kezdeményeznek, igyekeznek a he- 
lyileg meglevő erőt, szellemi kapa- 
citást összefogottabban és hatékonyab- 
ban hasznosítani. 

Mint mondták, továbbra is egyik 
legfontosabb feladatuknak tartják a 
gazdasági-társadalmi kibontakozás 
programjának, valamint a kormány 
munkaprogramjának mélyebb megis- 
mertetését a párttagsággal és a pár- 
tonkívüliekkel. Erre az üzemi demok- 
rácia minden fórumát igyekeznek 
majd felhasználni. Jelentős feladatuk- 


nak tartják a vállalati gazdaságpoli- 


tikai elképzeléseknek a magyarázá- 
sát. Ugyanakkor szeretnék elérni, 
hogy minden gazdasági vezető maga 
is kötelességének érezze a gazdaság- 
politikai agitációt. Ami lényegében 
azt is jelenti, hogy érvekkel támasz- 
sza alá egy-egy intézkedését, magya- 
rázza meg az új lépések szükségessé- 
gét. 

Még nyitottabbá kívánják tenni a 
pártbizottságot, a pártvezetőségeket, 
az alapszervezeteket az ideológiai kér- 

dések iránt. Ezért továbbra is kez- 
deményezik például egy-egy országos 
vezető meghívását előadóként. A párt- 
oktatás tömegtanfolyamait, a társa- 
dalmi szervezetekben folyó oktatást 
jobban összhangba kívánják hozni az 
ideológiai munka szükségleteivel. De 
az elképzelések között szerepel, hogy 
ne csak a korábbi években szinte ru- 
tin jellegű agitációs és propaganda- 
témákat tűzzenek a párttaggyűlése- 
ken napirendre — amilyen például a 
pártoktatás visszatérő áttekintése —, 
hanem nyúljanak bátrabban az elmé- 
leti témákhoz is. Ez a törekvés vi- 
szont megítélésük szerint csak akkor 
lehet eredményes, ha jó néhány kér- 
désre központilag is születnek vála- 
szok. 

Miután a vállalat feladatai szinte 
kényszerítik a pártszervezeteket a fo- 
lyamatos felvilágosító, — meggyőző 
munkára, ezért tervszerűen kívánnak 
foglalkozni elsősorban a vezetőségi 
tagok továbbképzésével, egy-egy té- 
mára történő felkészítésével.  Össz- 
hangba kívánják hozni ezzel a pro- 
pagandistakonferenciákat is. Elképze- 
léseik között szerepel a tájékoztatás 
hatékonyabbá tétele is. A BVK-ban 
is előfordul, hogy a tömegkommuni- 
. káció jóvoltából az ország gondjairól 
többet tudnak a dolgozók, mint sa- 
ját helyi feladataikról. Ezért foly- 
tatják azt a gyakorlatot, hogy az in- 
formációs jellegű kérdésekre a tag- 
gyűléseken visszatérnek, sőt van, ahol 
e fórumot a legutóbbi észrevételek 
megválaszolásával kezdik el. Elsősor- 
ban a középvezetők kötelességévé te- 
szik, hogy a vállalati szintű informá- 
ciókat megfelelő magyarázat mellett 
továbbítsák a munkahelyi kollektí- 
vákhoz, a szocialista brigádokhoz. 


Mint mondták, törekednek a párt- 
munka mozgalmi jellegének további 
erősítésére, azaz nyitottabbá kíván- 
ják tenni a pártmunkát. Ezért foly- 
tatják azt a gyakorlatot, hogy párton- 
kívülieket is meghívnak a taggyű- 
lésekre. 

Nagyobb figyelmet kívánnak for- 


78 


dítani a személyes szóbeli agitációra, 
mert az emberek közötti közvetlen 
konktaktust semmi más nem pótol- 
hatja. Szeretnék azonban az írásos 
agitáció lehetőségeit is az eddiginél 
hatékonyabban kihasználni. A párt- 
bizottság jónak tartaná, ha mód nyíl- 
na a videózás lehetőségeinek jobb fel- 
használására, például a pártoktatás- 
ban. Az emberek ugyanis szíveseb- 
ben néznek meg egy-egy magyarázó 
filmet, mint hogy az adott témá- 
ban egy hosszabb fejtegetést elolvas- 
sanak. 

Említést érdemel, hogy messze nin- 
csenek megelégedve a szemléltető 
agitáció színvonalával. i 
például a mozgósító jellegű plakátok, 
sokszor figyelmetlenségből adódóan 
elavult termelési mutatók szerepelnek 
az üzemi híradókon stb. Ezért azt ter- 
vezik, hogy az agiítációnak ezt a le- 
hetőségét is jobban felhasználják, és 
pártmegbízatásként adják a híradók 
és egyéb szemléltetőanyagok haszno- 
sítását. 

Tudják, hogy a vállalat pártszer- 
vezetei sokat tehetnek azért, hogy 
helyreálljon a munka, a teljesítmény 
becsülete, szilárd normává váljék az 
állampolgári kötelezettségek teljesí- 
tése, erősödjön a tudás, a becsület, 
a szakmaszeretet, az őszinteség, a kor- 
rektség, a kulturált viselkedés érté- 
ke. Fel kívánják karolni a központi 
és vállalati elképzelésekbe illő kezde- 
ményezéseket, erősíteni akarják a 
programok végrehajtása kapcsán a 
párttagok és pártonkívüliek felelős- 
ségérzetét. A felvilágosító-meggyőző 
munkával is segíteni kívánják, hogy 
a párttagságnak legyen hite, bizalma 
a párt, a kormány politikája iránt. A 
jövőben erőteljesebben igénylik a vál- 
lalat vezetőitől a szavak és tettek egy- 
ségét, a párttagságtól pedig a nyílt, 
őszinte viták vállalását, a párt poli- 
tikája melletti bátrabb kiállást. Mind- 
ehhez — így ítélik meg a BVK-ban 
— szükség van az erőteljesebb ideoló- 
giai-politikai munkára. 

Frisovszki Tibor 


Saját erőnkre támaszkodva 


é 


Zsombón, a mintegy kétezer lelket 
számláló községünkben régi hagyomá- 
nyai vannak az önerőre való támasz- 
kodásnak. Már a hetvenes évek ele- 
jén világossá vált a községi pártszer- 
vezet számára, hogy településünk fej- 
lesztésében elsősorban saját magunk- 
ra számíthatunk. Ebben egyfajta is- 
kolát jelentett a szakszövetkezetben 
folyó gazdálkodás. Amikor lehetőség 
nyílott a termékek széles körben tör- 
ténő közvetlen értékesítésére, tapasz- 
talhattuk, hogy a nagyobb mozgé- 
konyság, a rugalmas megoldások ön- 
tevékeny felkutatása a termelőnek, a 
fogyasztónak is előnyös. Ezt a tapasz- 
talatot kamatoztattuk a községfej- 
lesztésben is. 

Az első jelentős akció a hetvenes 
évek elején a villanynak a tanyák- 
ra történő bevezetése volt. Jelentő- 
ségét az adta, hogy lakosságunk fe- 
le tanyán él. Ezek a beruházások a 
legkevésbé költséges megoldásokon 
alapulnak, s az érintettek tevékeny 
közreműködésével valósultak meg. 


Egy-egy körzet lakossága fogott össze, . 


többnyire a helyi tanácstag vagy a 
népfront ott lakó aktivistája vezeté- 
sével. 

Azóta számos kezdeményezés való- 
sult meg hasonló módon. A szakszö- 
vetkezettel való együttműködés ered- 
ményeként sikerült 178 olcsó építési 
telket kialakítani, ahol ís közös erő- 
vel vezettük be a vizet, a villanyt, a 
vezetékes gázt, az utat. A lakásépí- 
tők összesen ötmillió forint támoga- 
tást kaptak közösségi forrásból. A 
munka eredményeként a Dózsa és 


Bába dűlőben is közös erővel oldottuk 
meg az olyan gondokat, mint a víz, 
gáz bevezetése, megfelelő út bekötése 
stb. A tanács új, nagy teljesítményű 
kutat fúratott, majd átadta a vízmű 
vállalatnak. Társadalmi összefogással 
bővül a napközi otthonos óvoda, meg- 
épül egy emeletes iskola és egy tor- 
naterem. Ez utóbbiak építése során 
mintegy 13 millió forint értékű tár- 
sadalmi munkát végeztünk. Az eme- 
letes iskolához szükséges összes tégla 
régi szegedi épületek bontásából szár- 
mazott, amiben elsősorban az érintett 
szülők működtek közre. A költségve- 
tést kímélő, illetve fejlesztési célú 
társadalmi munka együttes értéke 
meghaladta a 41 millió Ft-ot. Ezt a 
lendületet a továbbiakban is ezeret- 
nénk megőrizni. 

A célok közös kialakítása, a külön- 
böző munkálatok együttes elvégzése 
sok közösségi élményt nyújtott. Be- 
bizonyosodott, hogy a közösség ereje 
semmi mással nem pótolható. A mun- 
kában szinte mindenki részt vett; aki 
netán ki akarta vonni magát, azt 
szomszédai figyelmeztették, ami többet 
ért bármilyen hatósági fellépésnél. 
Minden nagyobb munkánál a tanács- 
tagok irányították a szervezést, s sze- 
mélyesen elöl jártak a munkában, az 
idősek, betegek segítésében. A tanács- 
elnök és a falu többi vezetője ugyan- 
úgy dolgozott, mint a többiek. Régi 
haragosok békültek ki az együttes fá- 
radozás során, és új barátságok kö- 
tődtek. A mindenapokban mutatko- 
zott meg a szavak és tettek egysége. 

Az együttes cselekvés kialakításá- 

ban a politikai szervezetek, a külön- 
böző szervezett közösségek nélkülöz- 
hetetlen szerepet játszanak. A párt- 


szervezetek mellett részt vesz ebben a , 


KISZ, a Hazafias Népfront, az MHSZ, 
a Vöröskereszt, az önkéntes tűzoltó- 
egyesület, a kertbarátkörök és a ha- 
gyományőrző csoport is. 

Közreműködésükkel sikerült egyez- 
tetni a különböző generációk céljait. 
Ezt segíti a helyi kezdeményezésünk: 
az ifjúsági telkek kialakítása. Gyer- 
meke hatéves korától bérbe vehet a 
szülő a nevében telket: a majdani 
építkezésig telepíthet oda szőlőt, gyü- 
mölcsöst, s így az egész család segít 
a gyermeknek. A tanuló az iskolai ta- 
karékszövetkezet tagjaként gyűjti a 
pénzét, de az egész család takarékos- 
kodik, gazdálkodik a jövő megalapo- 
zásáért.. 

Közösséget megtartó erő a kul- 
turális hagyományok őrzése. Első- 
sorban a termelési kultúra tradícióit 
elevenítjük fel a hozzájuk kapcsolódó 
szórakoztató elemekkel együtt. Ilyen 
az aratóünnep, a kenyérünnep, a Szü- 


reti ünnepség és a lakodalmas. A ren- 
dezvényeken mindegyik generáció részt 
vesz — együtt szerepel, ünnepel, vi- 
gad. A 150—250 főnyi szereplőgárda 
kicsalogatja a falu és a tanyavilág-la- 
kóit. A művelődési rendezvények jó 
része nálunk népünnepély, amit a 
közművelődés népszerű, az embereket 
megmozgató formájának  tekinthe- 
tünk, hiszen ebben az egész község 
részt vesz vagy szereplőként, vagy az 
esemény belső átélőjeként. S az sem 
mellékes, hogy az ilyen megmozdulá- 
sokhoz nem kell sok pénz. 

A közösségi élet az éltetője párt- 
szervezetünk tömegkapcsolatainak is. 
Politikai  befolyásunkat jelzi, hogy 
1973 óta a taglétszám 36-ról 86-ra 
emelkedett. Párttagságunk politikai 
felkészültsége az évek során ugyan- 
csak számottevően növekedett. A falu 
lakosságával kölcsönös bizalmon ala- 
puló viszonyt tudtunk kialakítani, s 
ezt a jövőben is meg kívánjuk őrízni. 


Kálmán Ferenc 


a Zsombó községi pártvezetőség 
i titkára 


Az érdemi politizálás feltétele 


FELKÉSZÍTÉS A TITKÁROK IGÉNYEI SZERINT 


A pártszervek, -szervezetek mun- 
kájuk során egyre több olyan elmé- 
leti, gyakorlati kérdéssel találják 
szembe magukat, amelyekre nem 
könnyű megadni a választ. Nap mint 
nap hangsúlyozzuk, hogy a pártszer- 
vezetek igazodjanak a megváltozott 
követelményekhez, dolgozzanak ön- 
állóbban a helyi problémák meg- 
oldásán. Mondjuk, hogy  munkál- 


kodjanak jobban a párthatározatok-: 


végrehajtásán, legyenek területük 
tényleges politikai gazdái. Ám az 
aktivisták joggal vetik fel a kér- 
dést: miként, milyen  módszerek- 
kel. A válasz megfogalmazásában 
az irányító pártszervek a legille- 
lékesebbek, ezért a megyei  párt- 
bizottság megvizsgálta, hogy milyen 
okok gátolják, fékezik leginkább a 
határozatok megvalósításában meg- 
határozó szerepet betöltő pártalap- 
szervezetek tevékenységét. A kiin- 
dulópont az volt, hogy jórészt az 
alapszervezeti titkárokon, vezetőségi 
tagok felkészültségén, vezetőkészsé- 
gén múlik a helyi politikai munka 
színvonala. Ezért elsősorban az ő vé- 
leményüket kértük a párt munkastí- 
lusának problémáiról. Nyolcvanöt tit- 
kárral kis csoportokban beszélgettünk, 
száznyolcvan  titkártól kérdőíves 
módszerrel kértünk véleményt. Emel- 
lett elemeztük a megyében dolgozó 
813 titkár főbb adatait és az egy- 
éves, öt hónapos pártiskolát végzettek 
összetételét is. 


a 


A széles körű felmérés világosan 
kimutatta, hogy az alapszervezeti tit- 


károk számára az egyik legnagyobb 
problémát a pártmunka módszerbeli 
hiányosságai jelentik. 

Az igaz, hogy a marxizmus—leni- 
nizmus egyetem, a speciális tanfo- 
lyamok sok segítséget adnak a poli- 
tizálás alapjait illetően, de magához 
a gyakorlathoz kevés támpontot 
nyújtanak. A titkárok megválasztá- 
suk előtt is rendelkeztek már vezetői 
gyakorlattal, hiszen szinte mindegyi- 
kük dolgozott a pártvezetőségben, 
pártbizalmi volt vagy a tömegszer- 
vezetekben, a munkásőrségben, vagy 
éppen a gazdasági életben látott el 
irányítói feladatokat. Mégis úgy lát- 
ták, hogy a párttisztségek ellátásához 
mindez kevés, és sok tekintetben 
más képességekre van szükség. 50- 
kan elmondták, hogy keserves ta- 
pasztalatok árán tudtak eljutni egy 
elfogadható munkamódszer elsajátí- 
tásáiíg. Mint mondták: kezdetben 
gondot okoz egy taggyűlés előkészí- 
tése, megszervezése, levezetése, a 
pártélettel kapcsolatos adminisztrá- 
ciós munka ismeretének a hiánya 
(emlékeztetők, tagfelvételi lapok ki- 
töltése, fegyelmi ügyek stb.). Felve- 
tették, hogy a titkári feladatok jobb 
elvégzéséhez szükségük van mélyebb 
vezetési ismeretek megszerzésére is. 


Ma, amikor változik a társadalmi 
környezet, amelyben az alapszervezet 
dolgozik, felvetődik, mit is kell ten- 
ni, hogyan kell szervezni a káder- 
munkával kapcsolatos pártfeladato- 
kat, a párttaggá nevelést, a fegyel- 
mi munkát, a tájékoztatást, agitá- 

ciót, propagandát, a gazdaságpolitikai 
tevékenységet, a tömegszervezetek 
pártirányítását, a rétegpolitikai és a 
településpolitikai munkát, a közokta- 
tás, közművelődés politikai irányítá- 
sát, az iratkezelést, a vagyonvédelmi 
munkát. Még felsorolva is sok, nem 
szólva a feladatok szervezéséről, meg- 
felelő színvonalú végrehajtásáról. Ho- 
gyan szervezze meg a titkár a saját 
és a vezetőség, munkáját, hogyan ak- 
tivizálja a vezetőség a tagságot, a 
tagság pedig a környezetét? Mindezt 
egyedül társadalmi munkában a tit- 
kár természetesen nem tudja elvé- 
gezni. Nélkülözhetetlen a tudatos, 
kollektív munka. Ezért is emelték 
ki a vezetőségi tagok, a pártcsoport- 
bizalmiak, a párttisztségviselők fel- 
készítésének szükségességét, megje- 
gyezve, hogy ezt egy-két napos fel- 
készítőkkel vagy értekezletekkel nem 
lehet ,letudni". Olyan céltanfolya- 
mok indítását javasolták, amelyek az 
elvi irányítást, valamint a gyakorla- 
ti munkát is bemutatnák, differen- 
ciáltan szervezve, figyelembe véve a 
funkcióban eltöltött időt, a mozgalmi 
tapasztalatokat, az egyéni felkészült- 
séget stb. 

E felmérés során számos problé- 
makör kirajzolódott. Ezekre építve 
egy 32 órás felkészítési tematikát 
. dolgozott ki egy oktatási szakembe- 
rekből, párttisztségviselőkből, politi- 
kai munkatársakból álló munkacso- 
port. A programban többek között 
szerepelt a pártalapszervezet felépí- 
tése, működtetése, környezetével való 
kapcsolata, a politikai munka folya- 
matai, a vezetőség és a tagság mun- 
kamegosztása, a munkaterv készítése, 
a határozatok előkészítése, a döntés- 
hozatal jellemzői, a végrehajtás és 
az ellenőrzés megszervezése. 

Az első lépcsőben felkészítettük 
azt a húsz tanfolyamvezetőt, akikre 

a titkári csoportokat szándékoztuk 
bízni. A gyakorlatiasság elősegítése 
érdekében olyan módszereket alkal- 
maztunk, mintha most készülnének 
a párttitkári funkcióra, annak elle- 
nére, hogy ma már mindegyikük 
pártbizottsági titkárként, politikai 
munkatársként dolgozik.  Szakítot- 
tunk a hagyományos előadás-konzul- 
táció formával, s ehelyett a csopor- 
tos és az egyéni kreativitásra építet- 
tük a témák végiggondolását: a 
konkrét problémák közös megoldását 
tartottuk elsődleges feladatnak. A 
titkárok — felkészítését az irányító 
pártbizottságok önállóan szervezték, 
s a csoportos foglalkozásokon a me- 
gyében dolgozó mintegy nyolcszáz 
titkár háromnegyede részt vett. 


A tanfolyam zárásakor a titkárok 
elismerően szóltak a tematikáról, a 


programról. A legtöbbben a gyakor- 


latiasságot, a rendszerszemléletet, a 
jó tapasztalatok cseréjét, a politikai 
munkafolyamatok megismerését tar- 
tották hasznosnak. 

A felkészítők számunkra is sok ta- 
pasztalatot adtak. Mindenekelőtt azt, 
hogy az egyes politikai feladatok ter- 
vezése során megkülönböztetett fi- 
gyelmet fordítunk a végrehajtás fel- 


: tételeinek számbavételére. Természe- 


tesen nem azért, hogy valamiféle sé- 
ma szerint történjen a megyében a 
végrehajtás, hanem azért, hogy ösz- 
tönözzünk a tudatos munkavégzésre, 
az új módszerek kigondolására, alkal- 
mazására. Tudjuk persze, hogy mind- 
ezek nem helyettesíthetik az érdemi 
politizálást, de bízunk abban, hogy 
hatékonyabbá teszik. 
Sági Miklós 
a Fejér megyei pártbizottság párt- és 
tömegszervezetek esztályának vezetője 


 Verbó Géza 


a párt- és tömegszervezetek osztályónak 
munkatársa 


HOZZASZOLÁSOK CIKKEINKHEZ 


A párt és a társadalmi szervezetek 


(Megjelent az 1987. októberi számban) 


A TÖMEGSZERVEZETEK MUNKÁJÁNAK KOORDINÁLÁSA 


Az utóbbi időben tanúi lehetünk a 
társadalmi szervezetek fokozódó ak- 
tivitásának, , nagykorúsodásának". So0- 
kasodnak önálló kezdeményezéseik, 
fellépéseik, s ez arra készteti a párt- 
szervezeteket, hogy ismételten átgon- 
dolják politikai irányító tevékenysé- 
gük tartalmát és formáit. Érvényes 
ez tevékenységük egyik hagyomá- 
nyos elemére, a tömegszervezetek 
munkájának politikai koordinálására, 
összehangolására is. 

E tevékenység lényege, hogy po- 
litikai szándékaink megvalósításához 
közösségeket nyerjünk meg, ösztö- 
nözve és kialakítva a cselekvések har- 
móniáját. Ennek ma már nem a párt- 
határozatok megvalósításához törté- 
nő automatikus kapcsolódásban, il- 
letve a feladatok kiosztásában és 
egyeztetésében kell megnyilvánulnia, 
hanem a tömegszervezet, -mozgalam 
által megjelenített érdekeken alapu- 
ló öntevékeny részvételben. Ebben 
egyre fontosabbá válik a koncepció 
közös megformálása, ami egyben se- 
gítheti a feladatokra történő ráhan- 
golást, a belülről fakadó részvételi 
szándék kialakulását. Így felszínre ke- 
rülhetnek az eltérő érdekek és véle- 
mények, — amelyek összehangolása 
éppoly fontos, mint a majdani cse- 
lekvéseké. Ez egyben azt is jelenti, 


hogy a politikai koordináló tevékeny- 
ség súlypontját át kell helyezni a 
döntések előkészítésének szakaszára. 
Ezáltal már a döntés-előkészítés fo- 
lyamatában megjelennének azok a po- 
litikai eszközök, melyekkel az együt- 
tes cselekvést is elérhetjük. Ezt kö- 
vetően történhet meg eredményesen 
— a politikai intézményrendszeren 
belül kialakított munkamegosztásnak 
megfelelően — a jól elhatárolt és 
teljes felelősséggel vállalt tevékeny- 
ségek egymás mellé rendezése vagy 
egymásra épülése. Így alakítható ki 
demokratikus "módon a cselekvési 
egység. 

A Békés megyei tapasztalatok is 
arra utalnak, hogy ez ma még a 
gyakorlatban sokszor nem így tör- 
ténik. Számos esetben maga a koor- 
dinálás válik céllá. Valamely határo- 
zatot követően aktívát, értekezletet 
hívnak össze, ahol azonban csupán 
a határozat ismertetésére, jobb eset- 
ben értelmezésére és a feladatok , ki- 
osztására" törekednek. Ezzel az ösz- 
szehangolás be is fejeződik. Hogy 
mennyire nem történt meg a cselek- 
vés érdemi összerendezése, az majd 
csak később, az ellenőrzéskor, szá- 
monkéréskor derül ki, de akkor ez 
már az együttműködő felek , hibája- 
ként" jelenik meg. Holott nem a fo- 

gadókészség és a cselekvési szándék 
hiányzott, hanem az , üt vissza", hogy 
a döntés előkészítésekor nem volt meg 
az együttműködés, vagy nem vettük 
kellően figyelembe az eltérő véle- 
ményeket. Lehet a kudarc oka az is, 
hogy nem sikerült érdekeltté tenni a 
munkába bevont közösségeket, vagy 
meggyőzni őket az ügy fontosságáról. 
De arról is szó lehet, hogy nem mér- 
. legeltük kellően, képesek-e az adott 
helyen működő társadalmi szervek 
arra, amit várnánk tőlük. 

Módszerbeli hibák is közrejátszanak 
abban, hogy nem alakul ki a cselek- 
vések összhangja. Ilyen például, ha 
a határozat nem ,állást foglal", 
, ajánl", , felkér", hanem konkrét fel- 
adatokat szab meg, és ezzel megfoszt- 
ja a társadalmi szerveket az önálló 
gondolkodástól, a teendők  öntevé- 
keny meghatározásától, az önálló, fe- 
lelős cselekvéstől. Nehézségeket okoz, 
ha az összehangolás nem folyamatos, 
ha menet közben nem értékelik a 
határozat megvalósítását. Egyébként 
sikertelenség esetén is hasznosabb, ha 
ezt az érintett szervezet, mozgalom 
illetékes vezető testületei tárják fel 
és ismerik el — erre lehet őket ösz- 
tönözni és késztetni is. 

Hiba, ha a munkába bevontak köre 
állandó, függetlenül attól, hogy az 


adott kérdésben van-e tényleges cse- 
lekvési lehetőségük. Többször elke- 
rüli a pártszervezetek figyelmét az 
is, hogy a közös cselekvésbe bevon- 
tak körén belül is szükség lehet két- 
vagy többoldalú együttműködésre, 
és ahol ez nem jön létre, ott ennek 
is sikertelenség lehet a következmé- 
nye. 

Mivel a koordinálás amúgy is ma- 
gában hordozza a túlzott operativitás 
veszélyét, könnyen az apparátus vál- 
hat főszereplővé mind a két oldalon. 
Ilyenkor tapasztalható a , mindenna- 
pi" érdeklődés és tanácsadás, a túl- 
zott beavatkozás és gyámkodás. 

Ellentmond-e a koordinálás a tö- 
megszervezeti és tömegmozgalmi ön- 
állóság erősítésének? Nem, ha kor- 
szerű elvek alapján történik, ha te- 
ret nyit a politikai folyamatokban 
való felelős részvétel előtt. Ilyen 
esetben jelentősen erősítheti a párt 
és a társadalmi szervezetek politikai 
jellegű kapcsolatát. Igazán persze ez 
is csak akkor működhet jól, ha pá- 
rosul a társadalmi szervekben és kö- 
zösségekben tevékenykedő kommu- 
nisták személyes és mindennapi tevé- 
kenységével. 

Albert Andor 


a Békés megyei pártbizottság 
munkatársa 


Az iskolai önállóságról 


(Megjelent az 1987. októberi számban) 


GYERMEKMOZGALOM ÉS KÖZÉLETISÉG 


A közéletben való részvétel igénye 
nem alakulhat ki önmagától: ezt tu- 
datos tevékenységgel kell felkelteni 
és erősíteni. És ennek már a gyermek- 
korban meg kell kezdődnie. A gyer- 
mekek számára a közélet színtere 
döntően az iskola, s ezen belül min- 
denekelőtt az  úttörőmozgalom. A 
gyermeki közélet közvetlen színterein 
a politizálás nem más, mint hogy ön- 
ként jelentkezem kisdobosnak, úttö- 
rőnek; megtartom az úttörőélet tör- 
. vényeit; aktívan részt veszek a kö- 
zösség, elsősorban az őrs életében; a 
többiekkel együtt tervezem, végre- 
hajtom és . értékelem a közös tevé- 
kenységet; hozzásegítem a többi tár- 
samat is kellemes, közös programok- 
hoz; együttműködöm ifi- és felnőtt 
vezetőimmel. Ennyi és nem több, nem 
más. 

Zánkán, a Balatoni Úttörővárosban 
is az említettek szellemében tervez- 
zük és szervezzük tevékenységünket. 
Az itt működő pártvezetőség és a 
pedagógus-alapszervezet időről időre 
elemzi az eredményeket és kudarco- 
kat. S minthogy az elmúlt tizenkét 
évben több százezer gyerek fordult 
meg az úttörővárosban, tapasztala- 
taink nem jelentéktelenek. Ezek meg- 
erősítik, hogy a gyerekekben óriási a 
tenni akarás, a szereplési vágy, az ön- 
állóságra törekvés, az őszinteség, a 
felelősségérzet. Vágynak a sikerre, az 
elismerésre, és — segítséggel — be- 
csülettel elviselik a kudarcokat. Bol- 


dogan vállalják úttörővezetőjüket tár- 
sul, ha érdemesnek látják rá. 


A gyermekmozgalomnak bizonyítot- 
tan nagy lehetőségei vannak az önál- 
lóság kibontakoztatásában. Két éven 
át folytatott kísérletünk igazolja, hogy 
alapos pedagógiai koncepció kidolgo- 
zásával, az úttörővezetők  önállósá- 
gának növelésével számottevően nö- 
velhető a gyerekek cselekvőkedve és 
-képessége. Az általuk tervezett, szer- 
vezett és értékelt programok tartal- 
ma, színvonala ennek hatására jelen- 
tősen változott. A kidolgozott és ,,ha- 
zavihető" sémák iránti érdeklődés he- 
lyébe az önálló gondolkodásra való 
készség lépett. Ennek eredményeként 
bontakozott ki az egészséges versen- 
gés a választott gyermekvezetői po- 
zíciókért. 


Nálunk az úttörővezető csupán az 
egyik érvelő a vitákban, s a gyere- 
keknek egy határig vállalniuk kell 
tévedésük következményeit is. A gye- 
rekek önállóan készítik újságjukat, 
üzemeltetik a rádiót. A központilag 
szervezett programok, ,játékvárak" 
látogatásáról maguk döntenek. Mind- 
ez a korábbitól alapvetően eltérő mun- 
kastílust, munkamódszert kíván az 
úttörővezetőktől. Magasabb elméleti 
felkészültséget, több — és felelősebb 
elemzést, nagyobb és  ,szórtabb" 
munkaidő-felhasználást igényel. En- 
nek eredményeként azonban a gye- 
rekek nem az , életre készülnek", ha- 
nem élik az életet. 

A kialakult csoportok ilyenformán 
, mozgalmi műhelyekként" is funkció- 
nálnak, hiszen az itt átélt sokfajta 
élmény, eredmény, kudarc mind sa- 
játjuk. S eközben érzékelhetik, hogy 
a közösség ereje — valóság. És érzé- 


kelik azt is, hogy a közösségépítés fe- . 


lelősségteljes munka. S ez azért lé- 
nyeges, mert ebben a korban a köz- 
életi tevékenység az őrsben, rajban, 
csapatban megélt tevékenység, amely- 
nek lényege a saját közösség szerve- 
zése, folyamatos működtetése. Ha a 
gyerek ezt éli, később is természetes 
lesz számára, hogy a közösség építése, 
erősítése , mindennapjainak része, 5 
hogy ha róla vagy közösségéről dön- 
tenek, neki magának is részt kell 
venni valamilyen módon a döntés 
előkészítésében, meghozatalában. 

Az úttörővezetők IX. konferenciá- 
ját megelőző viták, a konferencia 
döntései a Balatoni Úttörővárosban 
dolgozó pedagógusokat arra ösztönzik, 
hogy ebben a szellemben foglalkoz- 
zunk a  gyerekvezetők képzésével. 
Olyan vonzó programokat igyekszünk 
biztosítani, amelyek hozzájárulnak ah- 
hoz, hogy a gyerekek életük termé- 


szetes közegének tekintsék az úttö- 
rőközösségeket. Ezt csak úgy érhet- 
jük el, ha beavatjuk őket a terve- 
zésbe is; természetesen mindig szem 
előtt tartva, hogy az úttörőmozgalmi 
tevékenység szervezésének elsődleges 
eszköze a játék, amely a gyerekek ko- 
rának előrehaladásával fokozatosan 
olvasztja magába a közösségi, közéle- 
ti cselekvés, a művelődés, az önis- 
meret, a munka és számos más em- 
beri tevékenység értékeit. Az úttörő- 
mozgalmi tevékenység ebben az ér- 
telemben jelent politikát, önkormány- 
zást, gazdálkodást, ismeretterjesztést 
— mindez a gyerekek számára ko- 
moly szabályokkal teli játék. 

A hazánkban folyó politikai és gaz- 
dasági átalakulás, valamint szövetsé- 
günk megújuló gyakorlata rugalma- 
sabb, az úttörőcsapatok igényeit és 
lehetőségeit jobban szolgáló, a vál- 
tozó társadalmi és mozgalmi környe- 
zethez igazodó képzési megoldásokat 
kíván. A képzés megújulása is jelen- 
tős szerepet játszhat a közéleti tevé- 
kenységre való felkészítésben. 


Wolford Sándor 
a Balatoni Üttörővéres igazgatója 


LVASOINK IRJAK 


Társadalmi viták — pártdemokrácia 


Az elmúlt harminc évben szinte 
minden pártfórumon hangsúlyosan 
szóba került a pártdemokrácia. En- 
nek ellenére a gyakorlatban nemrit- 
kán elhanyagoljuk, sok helyen nem 
igénylik a döntés előtti nyílt és sza- 
bad vitákat. 

Most, amikor a gazdasági-társadal- 
mi kibontakozáson, a megújuláson 
munkálkodunk, ismételten előtérbe 
kerül a demokrácia, s rádöbbenünk, 
milyen óriási erő rejlik benne. Ez 
vonatkozik a párt, a pártszervezetek 
életére, munkájára is. Hosszú párt- 
munkás-tapasztalataim alapján állí- 
tom: ha egy feladatot még a döntés 
előtt megvitatunk, a végrehajtásra 
mindig nagyobb erőt tudunk össz- 
pontosítani, mint ha odatesszük a 
párttagok elé a határozatot: íme, ezt 
kell végrehajtani. Abból kell kiin- 
dulnunk, hogy a párttagok elkötele- 
zett emberek, előbbre akarják vinni 
ügyünket. S ha akadnak is, akik a 
demokráciát összetévesztik a szünte- 
len kritizálgatással, a fegyelmezet- 
lenséggel, ám a párttagságra egészé- 
ben véve nem ez a jellemző. 

Tény, hogy nekünk, a párt tiszt- 
ségviselőinek is vannak régi, rossz 
beidegződéseink. A félelem attól. 
hogy ha valamit vitára bocsátunk, 
akkor a miénktől eltérő véleménye- 
ket is hallhatunk, netán más javas- 
latok születnek. E felfogás mögött 


ott bujkál az a nézet, hogy csak a 
mi véleményünk lehet a helyes. 
Miért, talán egy vezető nem téved- 
het? És persze a tagság is tévedhet. 
Úgy vélem, senki sem csalhatatlan, 
de bízzunk benne, hogy a vélemény- 
csere helyes döntéseket eredményez; 
s ha mégsem, akkor korrigálni lehet 
a tévedéseket. I 
Napjainkban, amikor a gazdaság 
átszervezése  létszámcsökkentésekkel 
is járhat, az egzisztenciális okok 
miatti félelem erősödhet az emberek- 
ben. Ilyen helyzetben kiváltképp ve- 
szélyes, ha nem gondoskodunk a de- 
mokratikus légkörről, a nyílt viták 
feltételeiről. Ez esetben előfordulhat, 
hogy éppen azokat az embereket 
késztetjük hallgatásra, akiknek al- 
kotó meglátásaik vannak, akik segít- 
hetnék a problémák megoldását. 
Manapság gyakorta hangoztatjuk a 
széles körű viták jelentőségét, véle- 
ményem szerint azonban ez még 
csak jelszó. A múlt évben például 
két olyan nagy horderejű kérdés is 
volt — a gazdasági-társadalmi kibon- 
takozási program és az adóreform 
—, amely szinte tálcán kínálta a 
döntést megelőző társadalmi viták le- 
hetőségét. — Ezeket a - kérdéseket 
mégiscsak szűkebb körben, bizonyos 
vezető testületekben tárgyalták meg. 
A testületi ülések demokratizmu- 
sán is akad javítanivaló. Nem elfo- 

gadható, ha a jelenlévők csak önma- 
gukat képviselik, és mellőzik a kon- 
zultálást azokkal, akiktől megbízatá- 
sukat kapták. Nem is teljesítheti iga- 
zán a kötelezettségét az, aki úgy 
szólal fel, hogy előzőleg nem igyek- 
szik megismerni választóinak a véle- 
ményét, vagy tartózkodik a szava- 
zásnál azzal az indokkal, hogy nem 
érti, miről van szó, holott lett volna 
alkalma előzetes tájékozódásra. Úgy 
gondolom, ha egy választott testületi 
tag úgy megy a döntésre illetékes 
testület ülésére, hogy tolmácsolni 
tudja választóinak a véleményét, ak- 
kor megalapozottabb lesz a döntés. 
Megfigyelésem szerint a Központi 
Bizottság állásfoglalása után egyfaj- 
ta társadalmi vita alakult ki a párt- 
fórumokon, a munkahelyeken, szinte 
mindenhol, ahol az embereknek volt 
egy kis idejük a beszélgetésre. Ezek- 
re a vitákra, jóllehet senki sem szer- 
vezte őket, a kibontakozás lehetősé- 
geinek keresése volt a jellemző. Sa- 


ját tapasztalataim alapján állítom, 
hogy ezeken a vitákon nem jelsza- 
vakat hangoztattak. Sok olyan kom- 
munista mondotta el véleményét, aki 
dolgozótársai körében nagy tekin- 
télynek örvend, a munkában élenjár, 
sőt voltak közöttük olyanok is, akik- 
nek egyébként nem kenyerük a szó. 


Ha az alkotó embereket — bármi 
legyen is a beosztásuk — nem von- 
juk be a programok kidolgozásába, 
ha nem tartunk igényt véleményük- 
re, akkor az érdeklődés, a tettrekész- 
ség nem őrizhető meg. A pártszerve- 
zeteknek, a kommunistáknak kezde- 
ményezniük kell a nyílt eszmecserét. 
Azt a lendületet, amelyet a júliusi 
taggyűléseken láttunk, vigyük át a 
munkahelyekre, a lakóterületekre is. 
Ez sokat segíthetne pártunk vezető 
szerepének erősödésében, munkastí- 
lusunk korszerűsödésében. 

Rompos László 


a. a Tapolca városi pórtbizottság 
munketérsa 


0 


EMLEKEZES 


Szaton Rezső 
1888-1957 


Budapesten az Eisele-féle gőzkazán- és gépgyár vasesztergá- 
lyos-itnasaként ismerkedett meg az 1888. január 31-én szüle- 
tett Szaton Rezső a szervezett munkások életével, a gyár 
főbizalkmija, Majdán József kazánkovács révén. A kazánková- 
csok és hidászok szakosztályában a könyvtár kezelésével bíz- 
ták meg a 15 éves segédet, aki jó tanulmányi eredményeinek 
köszönhetően egy évvel korábban szabadult az inas , státusá- 
ból". Még nem volt 16 éves, amikor a vasesztergályosok és 
gépbakatosok bizalmijává választották. 

Nagy iskola volt számára az 1905. évi általános vasmun- 
kássztrájk, amelynek következtében társaival együtt fekete- 
listára került. Többek tanácsára Bécsbe utazott, és ott a 
Hotherr és Schranz gyárban kapott munkát. 1906-ban édes- 
anyja súlyos betegsége miatt hazatért. A Láng Gépgyárban 
helyezkedett el, ahonnan 1911-ben bérkövetelő megmozdu- 
lás szervezése miatt kellett távoznia. A MÁVAG-nál ka- 
pott munkát, ahol korábban mindenféle szervezkedés tilos 
volt. Hat hónap alatt Szaton Rezső létrehozta a vasesztergá- 
lyos szakosztályt. Itt sem sokáig tűrték tevékenységét: ezután 


a Ganz Vagongyárban talált munkát, és lett az esztorgályo- 


sok bizalmija. 

Az I. világháború kitörésekor ő is behívót kapott. A fron- 
ton háborúellenes agitációt folytatott, amiért megfigyelés 
alá került. Közben megbetegedett, majd felépülése után a 
Lipták-gyárba vezényelték munkaszolgálatra, ahol munkás- 
társai ismét bizalminak választották. Később - szabotázsak- 
ciók szervezése és irányítása miatt — újból a frontra küldték, 
ahonnan megszökött. Mivel iratok nélkül a fővárosban nem 
tartózkodhatott, elvtársai segítségével Győrbe került, és a 
vagongyárban dolgozott katonai zsoldért. Működése alatt öt 
nagy sztrájkot szervezett, tömeggyűléseken buzdító szónokla- 
tokat tartott, s a háború elleni harcra szólította fel a mun- 
kásságot. Emiatt hadbíróság elé került, amely 5 évi várfog- 
ságra ítélte, a büntetés letöltését azonban a háború befejezése 
utáni időre halasztották. 

A forradalmi erjedés, az 1918-as júniusi tömegsztrájk ide- 
jén Szaton Rezső tagja lett a győri, majd - miután a fővá- 
rosba jött - a Budapesti Munkástanácsnak. Ez időben a 
Ganz-Fiat repülőmotor-gyárban helyezkedett el, ahol egé- 
szen az őszirózsás forradalomig dolgozott. 

Ott találjuk a Kommunisták Magyarországi Pártjának ala- 
pító tagjai között. 1918. decemberében vezető szerepet töltött 
be a budapesti vasmunkások közötti szervezőmunkában. A 
kommunista vasasok politikai szervezőbizottságának tagja- 
ként a vidéki ügyek intézője lett. Nagy szerepe volt abban, 
hogy Salgótarjánban a vas- és fémmunkások, valamint a bá- 
nyászok összbizalmi testületének ülésén a többség kimondta 
csatlakozását a KMP-hoz, és megalakították a párt helyi 
szervezeteit. 

. A Tanácsköztársaság idején a népjóléti népbiztosság helyet- 
tes vezetője, a Budapesti Központi Forradalmi Munkás- és 
Katonatanács tagja, Kispest és a dunántúli terület kormány- 
zótanácsi biztosa. 

A proletárhatalom megdöntése után bebörtönözték. A váci 
fegyházból két év után sikerült megszöknie, ekkor Ausztriába 
menekült. Itt részt vett az újjáalakuló KMP és az osztrák 
kommunista párt munkájában. 

1923-ban a Szovjetunióba utazott. Eleinte mint szakmun- 
kás dolgozott, majd Dél-Ukrajnában végzett fontos pártmun- 
kát. 

1946-ban hazatért, és 1955-ben történt árügéllómányős vO- 
nulásáig a légi közlekedésnél töltött be vezető tisztséget. Bár 
1956-ban már súlyos beteg volt, az elsők között szállt harc- 
ba az ellenforradalommal. 1957. április 9-én hunyt el. 

A munkásosztály nagyszerű harcosára emlékezünk születé- 
sének 100. évfordulóján. 


Ács Irén 


Hikádé Aladár 


1888-1970 


Több olyan neves személy születésének évfordulójára emlé- 
kezünk idén, akik századunk sorsfordító eseményeinek részt- 
vevői voltak, befolyásolták a XX. század első évtizedeinek 
forrongásait, forradalmait, közreműködtek a Kommunisták 
Magyarországi Pártjának megalakulásában, a polgári demok- 
ratjikus forradalom és a Magyar Tanácsköztársaság létrejöt- 


tében. Ezek mindegyikében szerepet vállalt Hikádé Aladár 
elektroműszerész, aki száz éve, 1888. január 29-én született 
Budapesten. 

Amikor a század elején, 1905-ben belépett a szociálde- 
mokrata pártba és a vasasszakszervezetbe, már mögötte áll- 
tak a kitűnő eredménnyel elvégzett polgári iskolában és az 
elektroműszerész-tanoncként eltöltött évek. Kora ifjúságában 
kibontakozott határozott egyénisége, céltudatossága, nyilt, 
egyenes jelleme, amit munkatársai méltányoltak, elismertek. 
Bátran és nagy aktivitással dolgozott a szociáldemokrata 
pártban, a szakszervezetben. Sztrájkok szervezése miatt fe- 
ketelistára került. Szorgalmas, dolgos ember lévén, nem vi- 
selte el a munkanélküliséget, külföldön próbált szerencsét. 
Mivel jól beszélt németül, előbb Ausztriába, majd 
innen munkalehetőség híján Németországba utazott, s Berlin- 
ben egy kis cégnél helyezkedett el. 1909-ben tényleges kato- 
nai szolgálatra hazajött Magyarországra, de mint családfenn- 
tartót leszerelték. Ezután különböző gyárakban dolgozott, 
ahol azonnal kapcsolatot teremtett a szakszervezet tagjaival, 
a szociáldemokratákkal. Az igazságtalanságok ellen munka- 
társai érdekében bátran lépett fel, amiből számos kellemet- 
lensége támadt, de annál nagyobb bizalmat keltett társai- 
ban, akik becsülték és szerették, s gondjaikkal gyakran for- 
dultak hozzá. 

Az I. világháború kitörésekor behívták katonának. 1916- 
ban leszerelték, és a kispesti Lipták-gyárba osztották be mun- 
kaszolgálatra. Itt a háború elleni harcra szólította fel a mun- 
kásokat, a hadianyag-utánpótlás gyártását fékező akciókat 
szervezett, ezért többször letartóztatták. 

1918-ban összeköttetésbe lépett az antimilitarista mozga- 
lom vezetőivel, Mosolygó Antallal és másokkal, akikkel kö- 
zösen kiterjedt szabotázsakciókat készítettek elő több gyár- 
ban. A forradalmi hangulat ez időben a nélkülözések miatt 
egyre erősödött, s az orosz forradalom hire ezt móg fokozta. 
Szoros kapcsolat alakult ki a nagyüzemek főbizalmiai kö- 
zött. E nagy áttekintést kívánó küzdelemnek Hikádé Aladár 
tevékeny részese volt. 

Ilyen előzmények után szinte természetes, hogy a Kom- 
munisták Magyarországi Pártjának alapítói között találjuk. 
Részt vett a KMP létrehozását megelőző megbeszélésen, és 
ott volt 1918. november 24-én, a párt alakuló ülésén. Ve- 
zető szerepe volt a kispesti pártszervezet létrehozásában. A 
Magyar Tanácsköztársaság kikiáltásakor tagja lett a kispesti 
munkástanácsnak. 1919. áprilisától a Budapesti Forradalmi 
Törvényszék politikai vádbiztosa, majd a vádbiztosság veze- 
tője. Részt vett többek között az áprilisi ellenforradalmi 
szervezkedés leleplezésében és vezetőinek bírósági felelősségre 
vonásában. 

A proletárdiktatúra megdöntése után, 1919. augusztus 11-én 
letartóztatták. Az ellenforradalmi bíróság nyolcévi fegyházra 
ítélte. Büntetését a szegedi Csillag-börtönben töltötte, amíg 
1922-ben fogolycserével Szovjet-Oroszországba nem került. 

Moszkvában az újonnan érkezett omigránsok klubot ala- 
kítottak. Hrikádé rövid ideig az emigránsok részére: fenntar- 
tott szanatóriumot vezette, s ő volt a Komintern és a klub 
összekötője. Visszaemlékezésében elmondja, hogy Kun Bé- 
lával együtt 1923-ban meglátogatták Lenint. Kun Béla be- 
mutatta őt Leninnek, és elmondta, hogy mit csinált a Tanács- 
köztársaság alatt. Lenin azt kérdezte vendégétől: miből me- 
rített bátorságot, hogy elvállalja a forradakni törvényszék el- 
nökének tisztét? A szívemre ballgattam - válaszolta Hikádé. 

Hosszú ideig dolgozott a bolsevik párt központi bizottsá- 
gának apparátusában: kezdetben fizikai munkát végzett, ké- 
sőbb a páctgazdasági osztály egyik alosztályának vezetője 
volt. A bizalmatlanság légkörében, 1938-ban hamis vádak 
alapján elítélték. 1955-ben került sor rehabilitálására, ezután 
tért vissza Magyarországra. Amiákoc hazaérkezett, már nem volr 
sem fiatal, sem egészséges, mégis azonnal bekapcsolódott a 
pártmunkába és különböző társadalmi tisztségekben tevé- 
kenykedett. Tagja lett a munkásőrségnek is. 1970. július 13-án 
hunyt el. 

Születésének 1oo. évfordulója alkalmából tisztelettel adó- 
zunk a KMP alapító tagja, a párt áldozatos harcosa, Hikádé 
Aladár emlékének. 


Ács Irén 


Erdélyi Károly 


I928-—-I971 


1971. március 24-én délután elvtársainak, barátainak, munka- 
társainak, ismerőseinek többezres sokasága kísérte utolsó út- 
jára a 43 éves korában tragikusan megszakadt életű Erdélyi 
Károlyt. A gyászolók soraiban a párt vezető testületeinek 
több tagja haladt a koporsó után. Egy nagy műveltségű, ki- 
magasló tudású, melegszívű kommunistát búcsúztattak, aki 
önként vállalt halála napjáig a párt külügyi osztályának ve- 
zetője és a Központi Bizottság tagja volt. 

Túrkevéről cselédsorból indult az 1928. januác 29-én szüle- 
tett Erdélyi Kácoly. Egyszerűségét, szerénységét megőrizte 
akkor is, amákoc a népi hatalom éveiben kiválóan képzett 
diplomatává lett. Életútja azokat a lehetőségeket példázta, 
amelyeket a felszabadulás nyitott meg a dolgozó nép tehet- 
séges fiai előtt. 


ges va .. 


1945-ben ő is azzal a nemzedékkel, azzal az ifjú sereggel 
indult, amelyre a történelem kihívása folytán a tettek soka- 
sága várt. A felszabaduláskor 16 éves ifjú a szovjet hadsereg 
felhívására azonnal jelentkezett önkéntes újjáépítőnek a le- 
rombolt Tisza-hidakhoz. Talán ez a mozzanat indította ela 
szovjet nép iránti barátság útján, amelyen egész életén át 
kitartott. 


1946-ban Budapestre kerük. A Magyar Kommunista Párt 
által fenntartott gyenmekotthonban lett nevelő, s az akkor 
zászlót bontott úttörőmozgalom egyik aktív segítője. 1948 
februárjában - 20 évesen - lett a kommunista párt tagja. 
is azok közé taztozott, akik hamar felismerték, hogy a poli- 
tikai harcot tudás és műveltség nélkül nem lehet megvívni. 
Munkája mellett fejezte be a tanítóképzőt, majd 1948 őszétől 
ösztöndíjasként a Szovjetunióban folytatta tanulmányait. Le- 
ningrádban a Herzen nevét viselő Pedagógiai Főiskolán 
szerzett kitüntetéses oklevelet 1953-ban. 

1953 őszétől külügyi területen dolgozott. Előbb a minisz- 
tériumban előadó, majd egy év múlva osztályvezető. Egyút- 
tal a minisztérium politikai főosztályának pártalapszervezeti 
titkára s a minisztériumi párt-végrehajtóbizottság tagja. 

1956-ban a moszkvai magyar nagykövetség tanácsosa. Itt 
érte az ellenforradalom híre. Egyik kezdeményezője lett a 
Szovjetunióban tanuló pártmunkások és tisztek hazatérésének 
azzal a céllal, hogy részt vegyenek az ellenforradalom leve- 
résében. Október 28-án az Uszta Gyula vezette csoport he- 
lyettes irányítójaként tért haza. Előbb a  Külügyminisz- 
tériumban, majd november 4-től a pártközpontban tevékeny- 
kedett, s a párt első titkácának személyes referense lett. 

Sorsa, felkészültsége, a fekismert osztályigazságok alakí- 


tották a továbbrakban is egyéniségét, formálták cselekvő, — 


határozott, felelősen gondolkodó vezetővé. A Központi Bi- 
zottság kükügyi osztályának munkatársaként sok fontos nem- 
zetközi tanácskozáson vett részt. 1962-től nyolc éven át 
külügyminiszter:helyettes volt. Ebben a tisztségében tevéke- 
nyen részt vett a Magyar Népköztársaság külpolitikájának 
alakításában, a külügyi munka irányát hosszabb időre megha- 
tározó elképzelések, javaslatok kidolgozásában. A nemzet- 
közi tanácskozásokon magas elvi színvonalon képviselte ha- 
zánkat. A szocialista országok, a testvérpártok vezetői is 
nagyrabecsülték megnyerő személyiségét. 1966-tól tagja volt 
az MSZMP Központi Bizottságának, s 1970 február elejétől 
a KB külügyi osztályának vezetője. Nagy feladatok vártak 
rá e munkakörében, de tisztségét már csak rövid ideig töl- 
tötte be. Gyógyíthatatlan betegsége miatt 1971. március 19-én 
önkezével vetett véget életének. 

A hatvan esztendővel ezelőtt született Erdélyi Károly em- 
lékét híven őrizzük. A szocializmus ügyének olyan harcosa 
volt, akiben természetes módon forrt egybe a hazafiság és az 
internacionalizmus. 

Vida Sándor 

Rácz Pál z i 
5 ea 

1928-1986 A fé EL 
Hivatásos diplomata volt, a magyar ENSZ-képviselet első 
munkatársainak egyike. Erdély peremén, Bors községben 
született 1928. januác 4-én. Szülei szegénypacasztok voltak, 
akik sorsukból következően szembefordultak a fennálló rend 
uraival, és bekapcsolódtak az erdélyi munkásmozgalomba, 
ahol aktív tevékenységet fejtettek ki. A szülői házban ka- 
pott indíttatás meghatározta Rácz Pál életét. 

Elemi és középiskoláinak színhelye Nagyvárad és Ko- 
lozsvár volt. Nagyon fiatalon, 15 évesen kapcsolódott be 
az erdélyi illegális ifjúsági mozgalomba. 1944 őszén már 
tagja a Magyar Kommunista Pártnak. Budapestre kerül, 
ahol a felszabadulás után újságíró lesz. Közben állandóan 
tanul, képezi magát; 1945 végétől a MADISZ központjá- 
nak egyik vezető munkatársa. Innen kerül át a kisparasz- 
tok szervezete, a FÉKOSZ sajtóosztályára, a Magvető cí- 
mű lap szerkesztőjének. 

1948 őszén lép külügyi pályára. A diplomaták életútját 
állomáshelyekben lehet mérni. Rácz Pált 38 szolgálati éve 
- a magyar fővároson kívül - hat állomáshelyhez kötötte. 
I950 és 1955 között Bernben és Belgrádban teljesített szol- 
gálatot. Ezt követően került Washingtonba, majd New 
Yorkba. O készítette elő a magyar ENSZ-képviselet felál- 
lítását, amikor hazánkat felvették a világszervezetbe. Tagja 
lett a kinti állandó ENSZ-képviseldetnek. Akárcsak az ENSZ 
székhelyén, ugyanúgy következő két állomáshelyén, Párcizs- 
ban és Kairóban magyar nagykövetként híven képviselte 
országunk érdekett. 

1970-től külügyminiszter-helyettes, majd rövid ideig bel- 
ügyminiszter-helyettes volt. 1974-től ismét külügyminiszter- 
helyettes, később államtitkár. 1980-tól 1986. március 22-én 
bekövetkezett haláláig a magyar állandó ENSZ-képviselet 
vezetője volt. 

1975-1980 között tagja volt a párt Központi Bizottságá- 
nak. Számos magyar és külföldi kitüntetést kapott. Születé- 
sének hatvanadik évfordulóján tisztelettel emlékezünk az 
elvhű, szerény kommunistára, a szocialista Magyarotszág 
egykori diplomatájára. 

Vida Sándor 


Fontosabb cikkek jegyzéke 


1987. NOVEMBER 11-TŐL DECEMBER 10-IG 


PÁRT- ÉS MOZGALMI ÉLET 


NÉPSZABADSÁG — Faregó Jenő: Jegyzetek egy Szabolcs-Szatmár megyei 
pártbizottsági tanácskozásról (XI. 19.). 

Hámori Csaba 


A POLITIKAI BIZOTTSÁG TAGJA, 
A KISZ KOZPONTI BIZOTTSÁGÁNAK ELSŐ TITKÁRA 


A KÍSZ politikai jellegének erősítése 


A jelen esztendő sok szempontból a változások éve. Nagy horderejű változ- 
tatásokra került sor gazdasági életünkben, az elhatározott reformfolyamat 
számos lépése vár kidolgozásra vagy bevezetésre. Ezeknek egy része rövid 
távon növeli a lakosság terheit. Ezért és más tényezők hatására a társada- 
lom közhangulata ma jórészt aggódó, esetenként rezignált. Ilyen helyzetben 
a politikai intézményrendszer minden szereplőjének szembe kell néznie azzal 
a kérdéssel, miként töltheti be a változó feltételek között hivatását, milyen 
változtatásokat követelnek munkájában az új feladatok. A KISZ egész te- 
vékenységét, mint minden időszakban, kettős kötődés határozza meg: szövet- 
ségünk a párt ifjúsági szervezete, s egyúttal a magyar ifjúság egységes poli- 
tikai tömegszervezete. Ez fokozott felelősséggel jár, de meggyőződésem, hogy 
a kettős kötéstől szervezetünk nem válik Janus-arcúvá. A magyar társada- 
lom és így az ifjúság hosszú távú érdekeit szolgáló kibontakozási program 
melletti kiállással, a megvalósításban való cselekvő részvétellel egységes po- 
litikai arculatot mutathatunk fel. 

A KISZ XI. kongresszusán 1986-ban célul tűztük ki, hogy erősítsük 
szövetségünk politikai jellegét, s az azóta eltelt időszak csak fokozta ennek 
a követelménynek az időszerűségét. Bár közel két év telt el e célunk meg- 
hirdetése óta, fontosnak tartom ismét hangsúlyozni, mit értünk a politikai 
jelleg erősítésén. Szervezetünkben és az ifjúsági közvéleményben még min- 
dig él az a Ribás beidegződés, hogy a politikai jelleg, illetve erősítésének 
útja a politikáról való beszélgetés, nagy, demonstratív rendezvények meg- 
tartása bizonyos ünnepek kapcsán vagy a szolidarítás kinyilvánításakor. 
"Természetesen ez Ís része politikai tevékenységünknek, de csak eszköz lehet 
és semmiképpen nem öncél. Értelme akkor van, ha ezek a fórumok előse- 
gítik a politikai-társadalmi célok megismerését és megértetését, teret adnak 
a kölcsönös eszmecserének. Ezen az úton is biztosítani kívánjuk azt a lehe- 
tőséget, hogy tagságunk kifejtse véleményét az őt érintő vagy érdeklő kér- 
désekről, 8 ennek az álláspontnak el kell jutnia az ifjúság érdekéit képvi- 
selni hivatott szervekhez, tisztségviselőkhöz. 

A politikai jelleg erősítésében az elmúlt két évben érzékelhető elmozdulás 
történt. Erőfeszítéseink tartalmát a XI. kongresszus határozata adta meg, ki- 
mondva, hogy szervezeteink váljanak környezetüket alakító politikai erővé. 
Ennek útja a közéleti cselekvésben való folyamatos részvétel, a bekap- 
csolódás a döntések előkészítésébe, meghozatalába és végrehajtásába. Min- 
denütt ott kell lennünk, ahol a fiatalokat is magába foglaló kisebb-nagyobb 
közösség sorsának, helyzetének alakítása lehetséges. ú 


Ebben a szellemben hirdettük meg 1987 elején a , Jövőnk a tét" akción- 
kat, amely több évre visszatekintve egyedülálló vállalkozás volt ifjúsági moz- 
galmunk életében. Az ország és a szűkebb környezet gondjainak valós feltá- 
rására, össztársadalmi méretű és helyi színtű konstruktív javaslatok megfo- 
galmazására ösztönözte a KISZ-szervezeteket, a fiatalokat. Kezdeményezé- 
sünk azonban egyoldalú lett volna, ha megelégszünk a másoknak címzett ja- 
vaslatok megfogalmazásával. Megmozdulásunk ott hozott igazi eredményeket, 
ahol a KISZ-szervezetek saját teendőiket is meghatározták. Ám az is tény, 
hogy nem mindenütt sikerült a helyzet alakulásáért érzett aggodalmat cse- 
lekvőkészséggé változtatni. Ebben a munkahelyi-intézményi környezet bizal- 
matlanságán, befogadókészségének hiányán túl közrejátszott szervezeteink 
egy részének gyengesége is. A , Jövőnk a tét" sajátos műszerként jelezte a 
KISZ-szervezetek állapotát, s a mutató kilengése bizony nem volt kicsi. 

Az a meggyőződés vezérel bennünket, hogy a kibontakozási program si- 
kerében az ifjúság többszörösen érdekelt. Érdekelt azért, mert az ifjúság ro- 
vására is nőnek a ítársadalmi esélykülönbségek. A teljesítményelv érvényesü- 
lésének hiánya elzárja az önkifejezés, a bizonyítás lehetőségét a fiatalok elől. 
Ebből a körből kitörni csak a kibontakozási program teljesülésével lehet. 
Fontos a program az ifjúság számára azért is, mert nem elszigetelten, hanem 
egymásra épülve jelöli meg az ifjúságot is sújtó problémák kezelésének irá- 
nyait, például az oktatás-, a foglalkoztatás-, a szociálpolitika stb. területein. 
A kibontakozási program teljesítését elősegíteni ezért ma elsőrendű po- 
litikai feladatunk. Az ifjúsági szövetség politikai befolyása, súlya a követke- 
ző esztendőkben nem kis részben azon lesz lemérhető, hogy miként tud a 
társadalmi-gazdasági kibontakozáshoz érdemben hozzájárulni. 

A KISZ Központi Bizottsága 1987 szeptemberében megfogalmazta a moz- 
galom feladatait a kibontakozási program megvalósításában. Munkánk bázisát 
a program saját területünkre való alkalmazása, egyszersmind a KISZ XI. 
kongresszusán elfogadott célok következetes teljesítése alkotja. 

Szervezetünknek megalakítása óta nem csupán az a feladata, hogy részt 
vegyen a párt politikájának megvalósításában, hanem hivatásának tartja a 
közreműködést annak alakításában is. Politikaalakítási szándékunk hitelét 
csak azzal teremthetjük meg, ha az átalakítást magunkon kezdjük. Tudiuk, 
hogy bár szervezetünkben a megújulás csírái már kihajtottak, az elkövetkező 
évek feszült körülményei és követelményei között meg kell küzdenünk a tal- 
pon maradásunkért. A megújuló KISZ-nek határozottan ki kell állnia a 
kibontakozási program, a társadalmi-gazdasági reform következetes megvaló- 
sításáért, mozgósítania kell ezek valóra váltására. A fiatalok hosszú távú ér- 
dekeit kell képviselnünk, segítve őket napi küzdelmeikben is. 

Elmondhatjuk, hogy a KISZ központi és területi szervei érdekképviseleti 
munkájukban következetesen igyekeznek érvényesíteni az ifjúság által meg- 
határozó jelentőségűnek tartott gazdaság- és társadalompolitikai célokat. Pél- 
dául szolgálhatott erre az adóreform előkészítésekor elfoglalt álláspontunk, 
melyet azonban nem mindenben tudtunk elfogadtatni. Ilyen igénnyel nem 
is léphetünk fel. Az érdekegyeztetés bonyolult játszma, amelynek mi csak 
egyik szereplője lehetünk. De azt kötelességünknek tartottuk és tartjuk, 
hogy minden lehetséges fórumon kinyilvánítsuk és megpróbáljuk érvényesí- 
teni az ifjúsági érdekeket. Olyan ügyekben is meg kel! ezt tennünk, amelyek 
látszólag nem ifjúsági kérdések, de hosszabb távon vagy a felszín alatt a 
fiatalok sorsát is meghatározzák. 

Az érdekképviselet és a politikai jelleg meggyőződésünk szerint szorosan 
összefügg egymással. A marxizmus arra tanít bennünket, hogy a politika az 

érdekek érvényesítésének módja. Az élet bebizonyította, hogy ez a megálla- 
pítás szocialista viszonyok között is érvényes. Politikai arculatunkat megha- 
tározza az jla szándékunk, hogy azokkal a kérdésekkel kívánunk kiemelten 
foglalkozni, amelyek a fiatalokat leginkább érintik. Ebbe a körbe tartozik 
mindenekelőtt a teljesítményelv következetes érvényesítése, a tudás tekinté- 
lyének és megbecsülésének fokozása, a hasznos és értékén mért munka lehe- 
tőségének biztosítása. Hasonló súllyal állunk ki az esélykülönbségek növeke- 
désének megállításáért, a családalapítás, mindenekelőtt a lakáshoz jutás fel- 
tételeinek javításáért, a nyilvános közéletben való érdemi részvételért. 


A párt ifjúsági szervezeteként, a párt politikájának megvalósulásában 
elkötelezetten részt vállaló mozgalomként törekvéseinkben számítunk a párt- 
szervek, pártszervezetek politikai támogatására. Sajnálatos, hogy az MSZMP 
KB 1984. októberi ifjúságpolitikai állásfoglalásában rögzített elvek és köve- 
telmények még ma sem érvényesülnek teljeskörűen a pártszervezetek gya- 
korlatában. A pártban általában adott a fogadókészség a KISZ kezdeménye- 
zéseire, javaslataira, de ez helytől és személyektől függően differenciáltan 
érvényesül. Egészében gondok vannak a fiatalok felnőttként kezelésével. Pe- 
dig meggyőződésem, hogy a kibontakozási program nem nélkülözheti a fiata- 
lok alkotó energiájának bekapcsolását. 


Erre a szerepre a fiatal generáció, a KISZ jórészt már ma is alkalmas. 
Eszköze akarunk lenni a javaslatok felszínre hozatalának, részt kívánunk 
venni a társadalmi ellenőrzésben. Nem tudjuk és nem is akarjuk az ifjúság 
minden problémáját megoldani. De a párt-, az állami és egyéb szerveknek 
jelezni kívánjuk a fiatalokat foglalkoztató vagy érintő kérdésekben mutat- 
kozó gondokat. Közvetlenül tárgyalunk azokkal a szervekkel, amelyeknek fő 
feladatuk és kötelességük az ifjúságot érintő kérdéseket megoldani. 


E kettős — jelző és közvetlen politikaalakító — szándékunk jegyében 
került sor az elmúlt év decemberében a kormány és a KISZ képviselőinek 
találkozójára. Konzultációt folytattunk az ifjúság helyzetéről és a stabilizá- 
ciós időszak ifjúságpolitikai feladatairól. Egyetértésre jutottunk abban, hogy 
ennek az időszaknak a céljait szem előtt tartva újra kell rendezni az ifjú- 
ságpolitika hangsúlyait, prioritásait. A találkozón tájékoztatást adtunk a KISZ 
előzetes elgondolásairól a lakáspolitika korszerűsítését illetően. A kormány 
hasznosnak ítélte a KISZ eddig végzett munkáját, egyetértve azzal, hogy el- 
képzeléseinket vitára bocsássuk, s megígérte a szükséges szakmai segítséget 
és támogatást. Önálló kérdéskörként konzultációt folytattunk a felsőoktatás 
korszerűsítéséről és a tehetséggondozásról is. A felsőoktatás jelentőségét azo- 
nosan ítéltük meg, számos konkrét kérdésben egyezségre jutottunk. Tudo- 
másul kellett viszont vennünk, hogy a kormány — források hiányában — 
1988-ban nem tudja biztosítani a felsőoktatás anyagi ellátottsága reálértéké- 
nek megőrzését, de a következő években indokoltnak tartja a népgazdaság 
teljesítményéhez igazodóan a költségvetési támogatás növelését. 


Ez az esemény is tanúsította, hogy az érdekek képviseletének hagyomá- 
nyos módjait újakkal törekszünk bővíteni, megítélésünk szerint ezúttal siker- 
rel. Így a nyilvánosság is minőségileg új tartalmat kapott. A , Jövőnk a tét" 
akció során megfogalmazott javaslataink közreadása, a kormány és a KISZ 
vezetőinek találkozója előtt a szervezeten belül vitára bocsátott tárgyalási ja- 
vaslatunk jól szolgálta ezt a célt. Úgy hiszem, a nyilvánosság és a demokra- 
 tikus előkészítés ilyen összekapcsolódása mások számára is tanulságos lehet. 
A kedvező visszhangra talált kezdeményezéseinkkel saját magunk számára is 
felemeltük a mércét. Jobban kell törekednünk arra, hogy állásfoglalásaink- 


5 


ban a tagság, az ifjúság mind szélesebb rétegeinek véleményére támaszkod- 
junk. 

j Tudjuk, hogy a fiatalok érdekeinek képviseletére nem kizárólag mi va- 
gyunk hivatottak. Más érdekképviseleti, társadalmi szervek is részt kérnek 
és vállalnak ebből. Tetteink irányulhatnak bármilyen következetesen céljaink 
elérésére, ha magunkra maradunk, csak részeredményeket érhetünk el. Ezért 
tág körben keresünk partnereket, szövetségeseket a döntéshozatali folyama- 
tokra ható, a különféle társadalmi rétegeket, csoportokat képviselő társadal- 
mi és tömegszervezetekkel csakúgy, mint az ifjúságon belüli más szerveze- 
tekkel, közösségekkel. 

Már a KISZ XI. kongresszusán indokoltnak tartottuk, hogy szövetségünk 
monopolhelyzetét az ifjúság körében hegemón szituációvá alakítsuk, meg- 
őrizve politikai irányító szerepünket. A KISZ egyetért azzal, hogy minden 
olyan érdektörekvésnek, közösségnek teret kell kapnia, amely a szocialista 
társadalmi rendszerbe illeszkedik, s tevékenységével elősegíti az ifjúságpo- 
litika szélesebb társadalmi alapokra helyezését. A sokszínűség feltételezi kü- 
lönvélemények, eltérő álláspontok létét is, s ezek feloldását a nyilvánosság 
előtt, érdekegyeztető fórumon kell elvégezni. Ehhez részünkről is nagyobb to- 
leranciára, vitakészségre és -képességre van szükség. 

A pártban folyik az ideológiai kérdések újragondolása, ennek keretében a 
párttagság körében vita zajlik. Ehhez csatlakozva , Milyen szocializmust épít- 
sünk?" címmel országos vitát indítunk tavasszal a KISZ-aktíva körében. A 
társadalomban ma ideológiai—tudati zavarok jelei érzékelhetők, s az ifjúság 
körében ezek a zavarok hatványozottan jelentkeznek. Az elbizonytalanodás 
fő forrása a tanult (tanított) szocializmuskép és a tapasztalt folyamatok kö- 
zötti ellentmondásban lelhető fel. A vitával az a célunk, hogy alapfogalma- 
kat, értékeket tisztázzunk. Nem a szocializmus definícióját akarjuk megadni 
többségi szavazás alapján. Azt szeretnénk elérni, hogy a vita során ismerete- 
ket közvetítsünk a szocializmus építésének történetéből, értékeiből, egyértel- 
művé váljanak a fogalmak, a fiatalok lássák a perspektívákat, s azokat tu- 
datosan vállalva, velük azonosulva higgyenek a jövőben, a szocializmus jö- 
vőjében. 

Ma a gyakorlat tapasztalatainak tükrében számos elvi tételünket át kell 
gondolnunk. Jó néhány kérdésben új válaszokat kell találnunk. Egyes koráb- 
ban hirdetett értékek fénye megkopott vagy elveszítette táptalaját. De az 
az álláspont nem fogadható el, hogy immár minden bizonytalanná vált, nin- 
csenek biztos fogódzók. Ellenkezőleg, számos olyan elvünk és értékünk van, 
melyek hirdetését, terjesztését nyugodt lélekkel vállalhatjuk ma is. És kell is 
vállalnunk, mert csak így segíthetünk a felnövekvő nemzedéknek abban, 
hogy megtalálja az értelmes cselekvés, a tartalmas önmegvalósítás útját. 

Amikor fogalom- és értéktisztázó vitát szeretnénk, akkor arra is törek- 
szünk, hogy a fiatalok a valódi értékek szerint éljék életüket. Ez szükségkép- 
pen konfliktusokkal jár. De ha elfogadnánk — akár önmagunknál is — meg- 
kövült mechanizmusok és szemléletek, torz értékrendek visszahúzó hatását, 
beletörődnénk elvtelen kompromisszumokba, azzal a kibontakozást hiúsíta- 
nánk meg. Tudjuk, hogy az 1988-ra tervezett életszínvonal-csökkenés és az 
ehhez kapcsolódó közhangulat nem erősíti az emberek jövőbe vetett hitét, 
bizalmát. Az áldozatvállalás elfogadása csak úgy érhető el, ha tisztán látjuk 
a jövő körvonalait. Csak így fordítható a csüggedés okozta passzivitás aktív 
cselekvéssé. 

Az egyes ifjúsági rétegek differenciált kezelése kongresszusunkon a ki- 
emelt célok között kapott helyet. Tömegbefolyásunk, politikai súlyunk, politi-. 

kaalakítási képességünk növelése minden réteg körében megkülönböztetett fel- 
adatot jelent. E közös cél azonban eltérő társadalmi hangsúlyokat és más- 
más eszközöket, módszereket igényel a különböző élethelyzetű fiatalok kö- 
rében. Másként kell foglalkoznunk a középfokú tanintézetekben tanulmányai- 
.kat megkezdőkkel, és másként azokkal, akik már ifjú felnőttként kezdik ön- 
álló életüket, hiszen más a politikai és szellemi érettségük, s más a környe- 
zettel szembeni kiszolgáltatottságuk mértéke is. 

A XI. kongresszus állásfoglalása nyomán nagyobb figyelmet fordítunk 
a tizenévesekre. Az abban az életciklusban elkövetett hibák, mulasztások — 
akár pedagógus, szülő vagy politikai vezető követi el — a későbbiekben ne- 
hezen korrigálhatók. Célunk elsősorban a demokratikus, nyitott iskola, s ezen 
belül az életre felkészítő, az érdeklődésre építő diákmozgalom megteremtése. 
Ebben a KISZ ha nem is kizárólagos, de meghatározó szerepet akar betöl- 
teni. Szövetségre törekszünk a pedagógusokkal, hiszen szerepük elvitathatat- 
lan, saját erőnk pedig önmagában nem elegendő. Érdekeltté kell tenni őket 
abban, hogy jobban elősegítsék a társadalmi értékek elsajátítását. 

A felsőoktatásban a KISZ pozíciói jelentősen romlottak. Ez a folyamat 
nem függetleníthető a felsőoktatás egészében mutatkozó helyzetromlástól. 
Szembe kell néznünk azzal a ténnyel, hogy az ifjúságnak ez a rétege ma 
többségében nem a KISZ-től várja problémáira a választ. Célunk ezért ket- 
tős: szorgalmazzuk a felsőoktatás radikális reformjának megvalósítását, a 
KISZ helyzete szempontjából pedig a romlási folyamat megállítását, majd 
megfordítását akarjuk elérni. Munkánk során együtt akarunk működni a 
többszereplőssé vált egyetemi közélet többi résztvevőjével. 

A dolgozó fiatalok körében a kongresszus óta differenciált taglétszám- 
csökkenés figyelhető meg. Ahol a KISZ-szervezet tényleges tömegbefolyás- 
sal, érdemi döntésbefolyásolási képességgel rendelkezik, ott a szervezettség 
növekszik. Formálisan működő szervezeteinkben viszont nagyarányú a csök- 
kenés. Emellett a kongresszusunkon meghirdetett , fiatalítási" törekvés kudar- 
cát is tapasztaljuk. Feltételeztük, hogy a sorainkból kikerülők megfelelő moz- 
gástérre, közéleti cselekvési lehetőségekre találnak más társadalmi szerveze- 
tekben, mozgalmakban. Ebben a reményünkben azonban csalatkoznunk kel- 
lett, e fiatalok számára eddig nem teremtődtek meg a folyamatos továbblépés 
lehetőségei. Ezért félő, hogy egy generáció elveszhet a közéletben való rész- 
vétel, a közösségi cselekvés számára. 

Ezt a réteget fogják legérzékenyebben érinteni a következő évek kedve- 
zőtlen, de társadalmi méretekben és távlatosan szükségszerű változásai. A 
foglalkoztatási feszültségek, a gyermeknevelés és lakáshoz jutás megneheze- 
dése indokolják, hogy a KISZ — szükség esetén a tagság közvetlen bevoná- 
sával — folyamatosan kezdeményezzen és részt vegyen a problémák enyhí- 
tésére irányuló politikai és állami döntések meghozatalában. 

A KISZ politikai jellegének erősítése tehát összetett, sokrétű feladatot je- 
lent. A KISZ egész tevékenységével politizál, ébreszt közéleti érdeklődést és 
cselekvési kedvet. A mostani, kihívásokkal teli időszak a KISZ-nek nagyobb 
mozgásteret nyújt, több politikai feladatot ad, mint a nyugodtabb, kiegyen- 
súlyozottabb helyzetek. A fiatalok nemcsak könnyebben tudnak alkalmaz- 
kodni a változásokhoz, hanem türelmetlenebbül is sürgetik a lépésváltást. 
Átfogó program már van. Az ifjúság ennek következetes végrehajtását szor- 
galmazza, s ebben cselekvő részvételt igényel magának. 

Új lendületvételre van szükség a társadalomban, s ezen belül a KISZ- 


ben is. Mai helyzetünk egyszerre jelent kihívást, lehetőséget és kényszert a 
cselekvésre. 


Horváth László— Kondorosi Ferenc 


A társadalmi viták jelentősége 


A társadalmi vita mint kifejezés nem új címszava politikai szótárunknak. 
Ezzel a fogalommal szoktuk jelölni: azt a gyakorlatot, amikor döntésre érett 
fontosabb kérdésekben politikai szervek kikérik a különböző társadalmi 
testületek, illetve a lakosság egyes csoportjainak véleményét. Ilyen vitákra 
már eddig is nem egy esetben került sor, részint a párt vezető testületeinek, 
részint állami szerveknek a kezdeményezésére. Társadalmi testületek, szak- 
emberek mondtak véleményt például az új adórendszerrel kapcsolatos el- 
gondolásokról, a nyugdíjrendszerben tervezett változtatásokról, az egészség- 
megőrzés társadalmi programjáról, vagy régebben a lakásépítés és -gazdái- 
kodás elveiről stb. 

Az eddigi tapasztalatok arról tanúskodnak, hogy ezek a véleménycse- 
rék sok haszonnal jártak, számos ponton bővítették, gazdagították a meg- 
vitatásra bocsátott elgondolásokat, tervezeteket. Ennek ellenére egyre érez- 
hetőbb az igény e viták gyakorlatának lényegbe vágó megújítására, megvál- 
toztatására. A családjogi, a környezetvédelmi törvény, vagy akár a Nem- 
zeti Színház felépítésére vonatkozó döntés kapcsán is sokan szóvá tették, 
hogy ezek a közérdekű, az állampolgárokat közvetlenül is érintő elhatáro- 
zások gyakorlatilag csupán a szakemberek szűkebb körének állásfoglalása 
alapján születtek meg, s nem adtak kellő lehetőséget az állampolgároknak 
a döntés-előkészítésben való érdemi részvételre. 

A társadalmi viták megszervezésének eddigi módja tehát nem elégíti ki 
az állampolgárokat, de a döntéshozó testületeket sem. Ennek alapján az 
utóbbi időben már napvilágot láttak olyan politikai állásfoglalások és ál- 
lami-jogi döntések, amelyek a helyzet megváltoztatását irányozzák elő. A 
Központi Bizottság 1987. július 2-i állásfoglalása kimondja, hogy ,ki kell 
dolgozni a politikai és gazdasági döntéseket megelőző, széles körű, előrevivő 
társadalmi viták rendszerét". Az országgyűlés téli ülésszakán a jogalkotásról 
elfogadott törvény a jogszabályok előkészítésének fontos elemeként jelölte 
meg ezt a módszert. A törvény kimondja: , Az állampolgárok — közvetle- 
nül, illetőleg képviseleti szerveik útján — közreműködnek az életviszonyai- 
kat érintő jogszabályok előkészítésében és megalkotásában." 

A társadalmi vitának azonban nemcsak a jogalkotás folyamatában van 
létjogosultsága, nem csupán egyes magas szintű jogszabályok előkészítésekor 


indokolt. A politikai intézményrendszer szerves elemeként, a politikai, tár- 
sadalmi szervezetek állásfoglalásainak, programjainak előkészítésekor is esz- 
köze, garanciája lehet a demokratikus döntéshozatalnak. 


Ma már széles körben elfogadott az az álláspont, hogy a társadalmi-gaz- 
dasági reform jelenlegi. szakaszában újabb lehetőségeket kell teremteni 
a közéleti aktivitás, az egyéni kezdeményezés és beleszólás kiszélesedéséhez. 
A társadalommal folytatott aktív, folyamatos párbeszéd révén válhat haté- 
konyabbá a politikai hatalomgyakorlás, erősödhet az állampolgárok cselekvő 
részvétele a társadalmi-gazdasági kibontakozás folyamatában. Erre irányul, ezt 
szolgálhatja a társadalmi viták fórumainak létrehozása. Ily módon a döntés- 
hozók a társadalom egészét érintő kérdésekben a lakosság széles körének 
véleményére támaszkodhatnának, s megnövekedne a közügyekbe való bele- 
szólásnak, a döntések befolyásolásának, az érdekek kifejezésének és rang- 
sorolásának lehetősége. Más szóval, elősegítené mind a társadalomirányítás 
hatékonyabbá tételét, mind a szocialista demokrácia kiszélesítését. A társa- 
dalmi viták meghonosodása előmozdítaná a mai követelményeket megtes- 
tesítő közéleti személyiségek kifejlődését, akik hatékonyabbá tehetik a köz- 
ponti és a helyi hatalom működését. Széles körű nyilvánosságot kapnának 
azok az állampolgári kezdeményezések, amelyek enélkül alighanem meg sem 
születnének. Remélni lehet azt is, hogy az ilyen eszmecserék előmozdítják a 
társadalmi közmegegyezés kialakulását napjaink feladatait illetően, elmélyül, 
sokoldalúbbá válik a vezetés és a tömegek között folyó mindennapos pár- 
beszéd. 

Erősödő követelmény napjainkban a döntések szakmai megalapozottsá- 
gának fokozása. Ám ezzel párhuzamosan nem kevésbé fontos az elhatáro- 
zások társadalompolitikai összefüggéseinek, az érdekek érvényesülésére gya- 
korolt hatásuknak a gondosabb felmérése, számításba vétele is. A társa- 
dalmi viták elsősorban az utóbbi szempontból játszhatnak jelentős szerepet, 
segíthetik a szűk szakmai megítélésen történő túllépést. De ellenszerei le- 
hetnek annak is, hogy egyes szakértői csoportok mások TOVASAÉA monopol- 
helyzethez jussanak a döntések előkészítésében. 

Nemcsak országos jellegű kérdésekben lehet rendeltetésük a társadalmi 
vitáknak. A helyi politika, a lakóhelyi közélet, a településfejlesztés növekvő 
fontossága révén a községekben, városokban még inkább elengedhetetlenné 
vált a lakosság részvétele a saját életviszonyait érintő döntésekben. Ezt 
felismerve például Kiskunhalason a televízió , Hatvanhat" című műsorának 
mintájára kérték ki a lakosság különböző csoportjainak véleményét a város- 
fejlesztés olyan lényeges kérdéseiben, hogy hová épüljön szolgáltatóház, hol 
legyen park, játszótér (amelynek megépítéséhez így könnyebb társadalmi 
munkát is kérni), vagy merre vezessen a kerékpárút nyomvonala. Ezt a 
gyakorlatot — amelynek módszerei, formái nagyon eltérők lehetnek — 
mindenütt indokolt meghonosítani, s ez is a társadalmi viták rendszerének 
gazdagítása mellett szól. 


Úgy véljük, hogy társadalmi vitának az állampolgárok széles köre, illetve 
(szakmai, területi, mozgalmi elv szerinti) képviselőik részvételével folytatott 
nyilvános véleménycseréket tekinthetjük. Ezeknek meghatározott téma meg- 
tárgyalására szervezett, fontosabb központi vagy helyi döntések és intézke- 
dések demokratikus előkészítését célzó vitáknak kell lenniük. Felfogásunk 

szerint a jövőben a lakosság egészének, illetve jelentősebb rétegeinek hely- 
zetében, életviszonyaiban számottevő változásokat eredményező elhatározá- 
sokról az előkészítés folyamatában indokolt társadalmi vitát szervezni. 

A kormányzati munka színvonalát, felelősségét növelheti, ha kiemelkedó 
jelentőségű ügyekben a vitát a Minisztertanács hirdeti meg. Célszerűnek lát- 
szik az is, hogy a különböző társadalmi rétegeket, illetve az egyes tömeg- 
szervezetek tagságát érintő kérdések vitájáról — akormány felkérése alap- 
ján — az egyes szervezetek vezető testületei határozzanak. Emellett — mint 
a jogalkotásról szóló törvény is kimondja — az érdekelt társadalmi, érdek- 
képviseleti szervek is kezdeményezhetik vita megrendezését. 

A vita lebonyolításával összefüggő szakmai feladatokat a döntés előké- 
szítéséért felelős állami szervnek (minisztériumnak, országos hatáskörű szerv- 
nek) kellene ellátnia. A viták szervezésében jelentős szerep hárulhat a tár- 
sadalmi és tömegszervezetekre (elsősorban saját tagságunk körében), illetve 
a helyi tanácsi szervekre és a népfrontbizottságokra. 

A döntés előkészítésével foglalkozó szervek felelőssége lenne az is, hogy 
gondoskodjanak a javaslatok összegezéséről, a döntéshozó testület és a köz- 
vélemény tájékoztatásáról. Nyilvánvaló, hogy a vitában felmerült javasla- 
tok összegzését és , kezelését" nem szabad egyszerűen technikai kérdésnek 
tekinteni. 


Gyakran hallani olyan panaszokat, hogy hiába szólnak, bírálnak, javasol- 
nak, észrevételük süket fülekre talál, pusztába kiáltott szó marad. A társa- 
dalmi vitákban véleményt mondók javaslatainak, észrevételeinek mérlege- 
lésére ezért feltétlenül nagy gondot kell fordítani. Elvi jelentőségű kérdés az 
is, hogy az érdemi javaslatokat tevők ne maradjanak ismeretlenek, az egyé- 
ni észrevételek, felvetések ne oldódjanak fel valamiféle általánosított , köz"- 
véleményben, hanem a társadalom ügyében való kezdeményezés ís legyen 
személyes felelősség (és elismerés) dolga. 

A közéleti aktivitás szélesítése érdekében célszerű, hogy az adott témá- 
ban érintett társadalmi szervezetek és tömegszervezetek is közreműködje- 
nek az összegzésben, a javaslatok rendszerezésében és továbbításában. El- 
képzelhető, hogy bizonyos esetekben egészében ők vállalják magukra e fel- 
adatokat. Érdemes gondolkodni azon is, milyen szerepet tölthet be mind- 
ebben a politikai közvélemény-kutatás. 

A viták meghirdetése és a tapasztalatok összegezése széles körű nyilvá- 
nosságot kíván. Lehetővé kell tenni, hogy a lakosság a sajtó útján megis- 
merhesse a tervezett döntés fő tételeit. Gondoskodni kell a vitára bocsátott 
kérdések összefüggéseinek megvilágításáról, a javasolt megoldások, alter- 
natívák várható következményeinek bemutatásáról. A tömegkommunikációs 
eszközöknek ezért sokoldalúan tájékoztatniuk kell a szakmai véleményekről, 
a társadalmi szervezetek, önszerveződő közösségek álláspontjairól. Feltétlenül 
indokolt a nyilvánosság előtt részletesen szólni arról, mely észrevételeket 
ítéltek megszívlelésre alkalmasnak, melyeket nem, s mi volt az elfogadás, 
illetve elutasítás oka, indoka. Az is nyilvánosságot érdemel, hogy a jelenleg 
nem méltányolt elgondolások valóra váltására a lehetőségek bővülésével sor 
kerülhet-e a későbbiekben, beilleszthetők-e a távlati koncepciókba. 


Felvetődik, hogy az ilyen fórumokon kialakult álláspont mennyiben le- 
gyen kötelező az illetékes (például tanácsi szakigazgatási) szervekre, s mi- 
lyen legyen az ügy eldöntésére hivatott szervek, testületek viszonya a vitá- 

kon kialakult állásfoglaláshoz. Meggyőződésünk, hogy a társadalmi vita nem 
csökkenti a döntéshozói felelősséget, s nem sérti a hatáskörök érvénye- 
sülését. 


Külön probléma, hogy mi legyen a párttestületek, a párttagok szerepe a 
társadalmi vitákban. Általában véve aligha szükséges, hogy a vitára bocsá- 
tott témában a pártszervek, -testületek valamiféle külön , pártálláspontot" 
dolgozzanak ki s azt közzétegyék. Célszerűbb, s a politikai irányítás tovább- 
fejlesztésére irányuló törekvésekkel jobban összhangban van, ha megfe- 
lelően felkészült, kellő vitakészségű tagjaik útján fejezik ki véleményüket. 
A kommunisták számára az esetek többségében személyes politikai meg- 
győződésük, elkötelezettségük lesz továbbra is irányadó, ennek alapján Íog- 
lalnak majd állást, tesznek javaslatokat a társadalmi vitára bocsátott kér- 
désekben, anélkül hogy külön orientáció szabná meg ennek tartalmát. 
Ugyanakkor az is természetes, hogy ha az illetékes pártszervek politikailag 
szükségesnek tartják valamely álláspont érvényre juttatását, akkor ezt meg- 
vitatják a párttagsággal, megnyerik és felsorakoztatják annak képviseletére. 

Meggyőződésünk, hogy a társadalmi vita a demokratikus társadalomirá- : 
nyítás és döntéshozatali mechanizmus szerves részévé, a szocialista demok- 
rácia fontos intézményévé válhat. Segítheti közmegegyezésen alapuló meg- 
oldások kimunkálását, növelve a döntéshozók és a politizáló állampolgárok 
felelősségét. 


Cd 


[arga Edit 
Varga Edit közel három évtizeden át vezette 
; . a Kőbányai Gyógyszerárugyárat. Öszinte, reális 
Evtizedek írásban számol be a gondokról, a sikerekről és 
egy a kudarcokról is. Beszél a szabályozókkal való 


, : A küzdelmekről, a kutatási-fejlesztési tapasztalatokról, 
pa rvdálla lat ele H a nemzetközi műszaki-tudományos 

együttműködésben való részvételről, a kül- 

B kereskedelmi tevékenységről, a vállalati önállóság 

tat megteremtéséről és nem utolsósorban 
a gyógyszerkutatás és -termelés mellett kifejlesztett 
sikeres kozmetikai készítményekről is. 
A könyv valamennyi fejezetén végigvonul az 
a meggyőződés, hogy az eredmények kulcsfigurája 
az ember. 

A KOZPONTI BIZOTTSÁG KÖZIGAZGATÁSI 
ÉS ADMINISZTRATÍV OSZTÁLYÁNAK MUNKATÁRSA 


Területi pártmunka 


és helyi önkormányzat 


Az utóbbi időben újabb lépések történtek a helyi önkormányzat fejlesztésére. 
Ezek a lépések kifejezik azt az általános társadalomirányítási koncepciót, 
amely minden területen fokozni kívánja az érdekeltséget, a saját ügyekért 
viselt felelősséget, s a felülről történő aprólékos beavatkozások visszaszorí- 
tására, a helyi kezdeményezéseket gátló kötöttségek kiiktatására törekszik. 


Az önkormányzat elvével összhangban a lakosságot közvetlenül érintő 
állami feladatokat a tanácsrendszer helyi szerveinek kell ellátniuk. Itt isme- 
rik a legjobban a körülményeket és a lehetőségeket, s ezáltal itt a legjobbak 
a feltételek az életviszonyokat közvetlenül érintő kérdések eldöntéséhez. A 
tanácsok önkormányzati jellegében nemcsak a helyi hatáskörök mennyiségi 
növekedése jut kifejezésre, hanem az állami feladatok megoldásának az a 
módja is, hogy a település fejlesztése, az intézmények irányítása, az ellátás 
szervezése az állampolgárok választott képviseleti testületeinek állásfogla- 
lása alapján, azok ellenőrzése alatt történik. 


Az önkormányzati jelleg kibontakozása, a helyi önállóság erősödése szük- 
ségképpen érinti a párt politikai irányító tevékenységének tartalmát és mód- 
szereit is. Helyi szinten is érvényes az a gondolat — amely nagy hangsúlyt 
kap a párt vezető szerepének érvényesítésére, a politikai intézményrendszer 
továbbfejlesztésére vonatkozó, a pártszervezetekhez megvitatásra kiküldött 
tézisekben —, hogy a párt és az állam kapcsolatának rendszerét és gyakorla- 
tát lényegesen meg kell változtatni. A tanácsi önkormányzat akkor bonta- 
kozhat ki, a népképviseletek funkciói akkor érvényesülhetnek maradékta- 
lanul, ha — a tézisekben szereplő gondolatot idézve — a pártszervek állás- 
foglalásaiban, ajánlásaiban erősödik az egyes szakterületek társadalompoli- 
tikai jellegű orientálása, s ezzel egyidejűleg megszűnnek az operatív beavat- 
kozások, biztosított az állami szervek szakmai, igazgatási önállósága. 


A helyi hatáskör növekedésével, az önkormányzat kibontakozásával vál- 
toznak a pártszervek helyi politizálásának, a tanácsok politikai befolyásolá- 
sának feltételei. Tapasztalható, hogy a községi és városi pártszerveknek gyak- 
rabban kell a területpolitikai kérdésekben állást foglalniuk s előrelátóan kez- 
deményezniük. Mindez egyre kevésbé oldható meg a hagyományos módon, 
kizárólag a testületekben megvalósuló kölcsönös képviselet, illetve az álla- 
mi szervek vezető tisztségviselőivel folytatott szűk körű megbeszélések, 
egyeztetések útján. 

Politizálás a testületekben 


Mivel az állam szervező funkciói helyileg lis jelentős részben a választott 
testületek irányításával és ellenőrzésével jutnak érvényre, a tanácsok poli- 
tikai irányításának jobban e testületekre kell épülnie. Kívánatos, hogy a 
pártszervek vezetői itt fejtsék ki nézeteiket, nyerjék meg a tanácstagokat 
elgondolásaiknak. A népképviseletekben folytatott politizálás révén szerezze- 
nek érvényt a párt elhatározásainak, s ne az igazgatási szervekre történő 
ráhatást, azok kötelezését tekintsék ebben a fő imódszernek. 

Ez nem azt jelenti, hogy minden tanácsi előterjesztést, döntéstervezetet 
előzetesen valamely pártfórumnak is feltétlenül véleményeznie kell. Hiszen 
nem mindegyik témakör igényel politikai megítélést, másrészt pedig a taná- 
csokban tevékenykedő kommunisták iránt kell annyi bizalmat táplálni, hogy 
élve felelős önállóságukkal, készek és képesek a párt irányvonalának meg- 
felelően állást. foglalni a mindennapi kérdésekben. Amellett a pártszervek 
természetesen nem kizárólag a tanácsi munkamenethez igazodva foglalkoz- 
nak a településpolitikai kérdésekkel, hanem saját programjukból kiindulva 
tűzik napirendre azokat. 

Az látszik célszerűnek, hogy a párttestület akkor tárgyalja meg külön 
is a tanács elé kerülő elképzeléseket, ha a döntésnek a párt politikájának 
érvényesülése szempontjából tétje van, illetve a település egészét vagy je- 
lentősebb rétegeit lényegbevágóan érintő kérdésről van szó. Ilyennek tekint- 
hetjük például a fejlesztési koncepciókat, a társadalompolitikai jellegű napi- 
rendeket, a tanács és a lakosság kapcsolatának értékelését. 

A népképviseleteken keresztül gyakorolt politikai irányítás igényli, hogy 
a tanácsok megismerjék a pártszervek településpolitikai vonatkozású határo- 
zatait. Hasznos, ha a pártszerv képviselője ezekről közvetlenül a testület- 
nek ad tájékoztatást. Az információ áramlásáról ugyanakkor a másik irány- 
ban is jobban kellene gondoskodni. Többször lehetne szólni párttestületi ülé- 
seken a népképviseletekben zajló vitákról, a hozott döntésekről, a párt javas- 
latainak ottani fogadtatásáról. 


Az önkormányzatok politikai orientálásának eredménye azon múlik, 
hogy a pártszervek helyesen mérlegelik-e a különböző véleményeket, és kellő 
érvanyag támasztja-e alá állásfoglalásukat. A cél az, hogy a párt helyi szer- 
veinek határozatai meggyőző erejük -révén jussanak érvényre. Kívánatos, 
hogy ez a törekvés érvényesüljön a kommunista tanácstagok szerepével kap- 
csolatos felfogásban is. 


A kommunista tanácstagoknak a párthoz való tartozásukból adódó köte- 
lességük a párt politikájának érvényesítése a tanács tevékenységében. Foko- 
zott felelősséggel tartoznak segíteni a tanács rendeltetésszerű működését. 
Ugyanakkor joggal elvárhatják, hogy a pártszervek érdemben bevonják őket 
a tanácsi tevékenységet érintő határozataik előkészítésébe. Hasznos lehet, 
ha például a kommunista tanácstagok csoportját megbízzák az irányító párt- 
szerv elé kerülő tanácsi beszámolók előzetes véleményezésével, vagy a ká- 
derhatáskör gyakorlása során a javaslattevők a tanács kommunista tagjai- 
nak véleményével is megismerkednek. Mindezt úgy kell megoldani, hogy ne 
vezessen a párttag és a pártonkívüli tanácstagok elkülönüléséhez. A kommu- 
nista tanácstagi csoportot a valóban fontos, illetve erősen vitatott kérdések, 
a hosszabb távra szóló tervek vagy a széles körű politikai szervezőmunkát 
kívánó témák napirendre kerülése előtt és a személyi kérdések eldöntésekor 

indokolt külön összehívni, mégpedig a döntés-előkészítés megfelelő fázisában 
és nem közvetlenül a tanácsülés előtt. 

Pártunk munkastílusából adódóan a kommunisták a közélet különböző 
fórumain való szereplésük során rendelkeznek az önálló véleménynyilvánítás 
jogával és kötelezettségével. Ez vonatkozik a kommunista tanácstagok köz- 
életi tevékenységére is. Lehetnek azonban kivételes esetek, amikor az irá- 
nyító pártszervek kötelezik a kommunista tanácstagokat, hogy szavazatuk- 
kal mit támogassanak vagy mit ne támogassanak. Ehhez minden esetben 
biztosítani kell a szükséges feltételeket: az egységes kiállásra való kötelezést 
tartalmazó határozatot az illetékes párttestület hozza, arról előzetesen a kom- 
munista tanácstagokkal konzultáljanak, a határozat indokait ismertessék ve- 
lük és győzzék meg őket, s végül a párttestület a határozat melletti szava- 
zás kötelezettségét félreérthetetlenül fogalmazza meg. 

Joguk és kötelezettségük a pártszerveknek, hogy értékeljék a népkép- 
viseletek kommunista vezetőinek és tagjainak tevékenységét, megítéljék, 
hogy az összhangban áll-e a párt általános politikájával. De legalább ilyen 
fontos, hogy a pártszervek tekintsék partnernek a tanácsokat a helyi politi- 
kai kérdések eldöntésében és megoldásában. Ne csak a tanácsi munkát érin- 
tő, de más jellegű politikai döntéseik és állásfoglalásaik előkészítése során is 
kérjék ki a kommunista és párton kívüli tanácstagok véleményét, vegyék fi- 
gyelembe javaslataikat, kezdeményezéseiket. 


A lakosság tájékoztatása 


A pártszervek, -szervezetek mindennapi munkájukkal nagymértékben ala. 
kítják az állami szervek tevékenységének feltételeit. Fontos szerepet játsz- 
hatnak abban is, hogy a lakosság, a választók reális követelményeket tá- 
masszanak a választott testületek iránt, s az eltérő érdekeket sikerüljön eb- 
ben a tekintetben is közös nevezőre hozni. Ez különösen fontos a mai hely- 
zetben, amikor az ország gazdasági gondjai következtében a tanácsok az ere- 
detileg tervezettnél kevesebb anyagi eszközzel rendelkeznek, ami terveik mó- 
dosítására, bizonyos elhatározások megvalósításának későbbre halasztására 
kényszeríti őket. 

A tanácstagok nincsenek könnyű helyzetben, ha a tervezett beruházás, 
út- vagy járdaépítés, közműfejlesztés az anyagi lehetőségek szűkülése miatt 
nem valósulhat meg. Az állampolgárok többnyire annak alapján értékelik a 
tanácstagi munkát, hogy sikerül-e teljesíteni a választások alkalmával adott 
megbízásokat. A tervciklus közbeni kényszerű elvonások miatt azonban ez 
csak részben múlik a tanácstagok határozottságán és aktivitásán. A hátrá- 
nyosan érintett választókerület vagy településrész lakossága természetesen 
nem könnyen fogadja el az anyagi eszközök átcsoportosítását. A pártszerve- 
zet politikai munkája is szükséges annak megértéséhez, hogy miért kell az 
adott esetben a részérdekeket más, általánosabb érvényű érdekek mögé he- 
lyezni. 

Az irányító pártszervek azzal is segíthetnek a tanácstagoknak, ha tu- 
datosítják: a tanácstestület és a tanácstagok munkája nem merülhet ki az 
anyagi eszközöket igénylő területfejlesztési döntésekben, hanem a települé- 
sek életének valamennyi kérdésével kell foglalkozniuk. Az egészségügyi és az 
oktatási intézmények, a kommunális hálózat működési feltételeinek biztosí- 
tása éppen úgy része a tanácsok képviseleti-önkormányzati tevékenységének, 

mint a fejlesztési eszközök elosztása. A tanácstestület és az egyes tanácstagok, 
illetve az igazgatási szervezet munkáját csak ennek alapján lehet Ígazsá- 
gosan megítélni, s ezt a pártpolitikai munkának tudatosítania kell.— 

Ha az érdekek eltérése jelentősebb véleménykülönbségeket, vitákat 
. okoz a lakosság egyes csoportjai és a tanácsi vezetés között, a pártszer- 
vek sem tanúsíthatnak közömbösséget. A döntés joga az önkormány- 
zati szerveké, épp ezért e konkliftusokban a pártnak nem kell feltét- 
lenül a , döntőbíró" szerepét vállalnia, de szükség esetén a véleménynyilvá- 
nítástól sem indokolt elzárkóznia. Ha a konkrét eset igényli a párt állásfog- 
lalását, az lehetőleg testületi keretek között történjen. Ezáltal jobban ötvöz- 
hetők a szakmai és a társadalompolitikai szempontok, s inkább biztosítható 
a függetlenedés a személyes elkötelezettségektől. 

A pártszervek a tanácsnál kezdeményezhetik a vitatott kérdés lakossági 
szavazásra bocsátását vagy más fórumok elé vitelét. A lényeg: az állampol- 
gárok számára legyen kézzelfoghatóan bizonyított, hogy van szavuk a köz- 
ügyekben, s az önkormányzat nem elvont elv, hanem közreműködésükke! 
gazdagodó eleven gyakorlat. 

A lakosság és a népképviselet kapcsolatában fontos szerepük lehet az 
öntevékeny szervezeteknek, társaságoknak, egyesületeknek, baráti köröknek. 
Helyénvaló, ha az irányító pártszervek szorgalmazzák és segítik, hogy a ta- 
nácsi vezetés és apparátus — a közösségi, településfejlesztési, környezetvé- 
delmi, köztisztasági stb. feladatok megoldásába való bevonásuk érdekében — 
építsen ki szoros kapcsolatot ezekkel a lakóközösségi szervezetekkel  Is- 
mertessék a tanács terveit, adjanak választ a felmerülő kérdésekre, tárják 
fel azokat a cselekvési területeket, ahol a lakóközösségektől fokozott közre- 
működést igényelnek. A pártszervezetek segíthetik a hivatalos kereteken kí- 
vüli állampolgári szerveződésekkel szembeni idegenkedés oldását, ösztönöz- 
hetik az állami szerveket e közösségek törvényes és társadalmi szempontból 
hasznos működésének támogatására. 


Az eredményes munka feltételei 


A tanácstagok tevékenységének politikai segítésében a pártszervek általában 
építenek a lakóterületi, körzeti alapszervezetekre. E munkájuk párton belüli 
bázisát tovább szélesítené, ha jobban támaszkodnának ebben a tanácsok ap- 
parátusában dolgozó pártszervezetekre is. A hivatali pártszervek testközel- 
ből kísérhetik figyelemmel, hogy a különböző állami, gazdasági szervezetek, 
intézmények körültekintően foglalkoznak-e a tanácstagok felvetéseivel, s a 
tanácstagok élhetnek-e a részükre biztosított jogosítványokkal. Meg tudják 
ítélni, hogy a törvény előírásainak megfelelően bevonják-e a tanácstagokat 
az általuk felvetett problémák tisztázását, javaslataik hasznosítását célzó te- 
vékenységbe, s a szakigazgatási szervek kikérik-e döntés előtt a tanácstagok 
véleményét azokban az ügyekben, amelyeknél a tanács szervezeti és működési 
szabályzata ezt előírja. 

A munkahelyi pártszervezetek is közreműködhetnek a népképviselet 
eredményes működéséhez szükséges feltételek biztosításában. Politikai érde- 
künk, hogy egyetlen tanácstagot se akadályozzon munkahelye a választott 
tisztével járó kötelezettségének teljesítésében. Tény, hogy itt ellentétes ér- 
dekek hatnak: a vállalati munka követelményei esetenként megakadályozzák 
egyik vagy másik tanácstagnak a testületi ülésen való részvételét. Rendsze- 


ressé azonban ez nem válhat, hiszen egy ilyen állapot sértené a tanácstag 
törvényben biztosított jogát, ellentétes lenne a néphatalom gyakorlására vo- 
natkozó szocialista elveinkkel. Az ellentmondás feloldásában sokat segíthet 
a munkahelyi pártszervezet azáltal is, hogy az ott dolgozó tanácstagok tevé- 
kenységét rangos közéleti megbízatásként ismeri el és becsüli meg. A nép- 
képviseletekben tevékenykedő kommunistáknak viszont kötelességük szor- 
galmazni és előmozdítani, hogy a testületi ülésekre, az önkormányzati fóru- 
mok tanácskozásaira lehetőleg munkaidőn kívül kerüljön sor. 

Lényeges kérdés a pártszervek, illetve a tanács apparátusának munka- 
kapcsolata is. A párt- és a tanácsi szervek ugyanabban a közegben dolgozva 
azonos fejlesztési és ellátási gondokkal találkoznak. Ami a tanácsi szerve- 
ket foglalkoztatja, az az esetek jelentős részében a pártszerveknél is jelent- 
kezik, s fordítva, a helyi politikai feszültségek megszüntetése nemcsak a 
pártszervek ügye. Értelemszerű, hogy a pártszervek tisztségviselői és mun- 
katársai segítséget nyújtanak a szervezésben, a szűk keresztmetszetek felol- 
dásában. Nem helyes azonban, ha magukra vállalják a tanácsi apparátus fel- 
adatait, ha megfeledkeznek arról, hogy a párt politikájának megvalósulásáért 
a tanácsi területen elsősorban az ott dolgozó kommunisták felelősek. Külö- 
nösen nem téveszthető szem elől, hogy a tanácsok hatáskörét és az általuk 
alkalmazható eszközöket a jogszabályok pontosan meghatározzák, s ezek be- 
tartása nem lehet helyi mérlegelés függvénye. Gondolni kell arra is, hogy 
az operatív intézkedések ne vonják el a pártmunkásokat alapvető tenniva-. 
lóiktól, vagyis attól, hogy előkészítő, szervező és ellenőrző munkájukkal se- 
gítsék a választott pártszerveket a tanácsok politikai irányításában, folyama- 
tosan figyelemmel kísérjék és elemezzék a tanácsi szervek tevékenységét; 
közreműködjenek a párt vezető testületei elé kerülő, tanácsi munkával kap- 
csolatos előterjesztések, javaslatok kidolgozásában; az irányító pártszervek 
megbízása alapján segítsék és ellenőrizzék a tanácsi szerveknél a párthatá- 
rozatok végrehajtását, s a tapasztalatokról tájékoztassák a párt vezető szer- 
veit; jelezzék észrevételeiket a tanácsok kommunista vezetőinek, és tegyenek 
javaslatot a munka javítására, a hibák, a fogyatékosságok megszüntetésére. 


A pártszervek kezdeményező szerepe igen fontos lehet abban a tekintet- 
ben is, hogy a várospolitika szemlélete terjedjen túl a város határain, vegye 
figyelembe a térségi összefüggéseket. Célszerű, ha az illetékes pártszerv moz- 
gatója a vonzáskörzet központjának szerepét betöltő város és a környező köz- 
ségek együttműködésének. A -városi tanácstestületek és végrehajtó bizottsá- 
gok mellérendeltségükből következően nem hozhatnak a községekre köte- 
lező határozatokat. Ez azonban nem zárja ki — sőt helyes ösztönözni —, hogy 
ezek a testületek ne csak városuk egészségügyi, kulturális, kereskedelmi, 
szolgáltatási helyzetével, hanem a városkörnyékhez tartozó községek gond- 
jaival, fejlődési szükségleteivel is foglalkozzanak; tűzzék napirendre a város 
és a községek kölcsönös érdeklődésre számot tartó, közös érdekeiket érintő 
kérdéseket. 


A párt arra törekszik, hogy az önkormányzati elemek tovább erősödje- 
nek mindenütt, ahol ennek a feltételei megértek vagy érlelődőben vannak. 
Ebben a szellemben igyekszik előmozdítani, hogy a tanácsok tényleges gaz- 
daként intézhessék városuk, községük ügyeit, meghatározó szerepet játssza- 
nak a településfejlesztésben, az életkörülmények helyi alakításában. A párt- 
szerveknek ehhez igazodva kell megújítaniuk tevékenységüket, a bevált el- 
vek megőrzése mellett felfrissíteniük a politikai irányítás eszközeit és mód- 
szereit. 

Pártvita a tézisekről 


A VEZETŐ SZEREP ÉRVÉNYESÜLÉSE, 
A POLITIKAI INTÉZMÉNYRENDSZER MŰKÖDÉSE 


széles körű alkotó vita folyik az alapszervezetekben, a különböző szintű pártbi- 
zottságokban a pórt vezető szerepéről, a politikai intézményrendszer továbbfejlesz- 
tésérői közreadott tézisekről. A legváltozatosabb formában keresték és keresik az 
érdemi vita és az átgondolt javaslattételi lehetőségeit. Volt, ahol a pártcsoportokat, 
másutt a vitaköröket, aktívaértekezloteket és sok helyen a taggyűléseket tekintet- 
ték a legalkalmasabb keretnek a vitához. A pártszervezetek vezetőségei a legtöbb 
helyen pártonkívülieket, a tömegszervezetekben tisztséget viselőket is bevontak az 
eszmecserébe. 

A viták tapasztalatait, a javaslatokat már sok helyen összegezték, és eljuttatták 
azokat az irányító pártszerveknek. Ezzei persze a vita még nem fejeződött be, 
hiszen a tervek szerint a Központi Bizottság tavasszal tárgyalja meg a párt- 
vitára épülő összegzést. 

A folyóiratban most megjelenő összeállításunkban az igen nagy számú és sok te- 
rületre vonatkozó értékítéletekből, javaslatokból kívánunk felmutatni, érzékeltetve, 
hogy az egyes párttagok miben látják az előrelépés lehetőségét. 


Az alapvető kérdés: a párt megújhodása 


Szenvedélyes, olykor indulatoktól sem mentes vitában fogalmazta meg a vé- 
leményét a párt vezető szerepének érvényesüléséről, a politikai intézmény- 
rendszer továbbfejlesztésének feladatairól a Szilikátipari Központi Kutató és 
Tervező Intézet kommunistáinak egy csoportja. A beszélgetés, amelyen külön- 
böző nemzedékekhez tartozó kommunista szakemberek elemezték a vitára bo- : 
csátott tézisek alapján a párt életének és munkájának általuk legfontosabb- 
nak tekintett kérdéseit, egyértelműen a megújítás szándékát tükrözte. Olyan 
demokratikus és nyílt szellemű eszmecsere folyt, amelynek kibontakoztatását 
maguk a résztvevők az egyik legfontosabb feladatnak ítélték a pártélet aktí- 
vabbá tétele, a politikai munka hatékonyságának növelése érdekében. 

A beszélgetés résztvevői egyetértettek abban, hogy a politikai intézmény- 
rendszer továbbfejlesztésének alfája és omegája a párt megújhodása, a párt- 
egység megerősítése és a pártélet demokratizmusának növelése. Mint mond- 
ták, a párt csak ennek révén képes továbbra is betölteni élcsapat szerepét, s 
a társadalom életét céljainknak megfelelően irányítani. Márpedig ez alapvető 
feltétele a szocialista fejlődésnek — emelte ki az egyik résztvevő. , Nem lehet 
egyetérteni azokkal az időnként elhangzó véleményekkel — fejtegette —, hogy 
a pártnak ki kellene vonulnia a társadalmi élet különböző területeiről. Ilyen 

tekintetben ugyanis szerintem nincs légüres tér. S előfordulhatna, hogy vala- 
mely területen nem politikamentessé válnának a viszonyok, hanem esetleg a 
szocializmustól idegen eszmei-politikai áramlatok lennének ott meghatározók." 


Más kérdés, hogy a párt milyen módon legyen jelen a társadalmi élet 
különféle területein. A vita résztvevői nem tartották jónak, hogy az elmúlt 
években a kormányzati szervek számos kifejezetten konkrét szakmai kér- 
déshez is igényelték a pártszervek állásfoglalását, döntését, olykor csupán 
áldását, s amikor egyik vagy másik elhatározás szakszempontból elhibázott- 
nak bizonyult, akkor a bajokért elsősorban a pártnak kellett viselnie a poli- 
tikai felelősséget. Arra is felhívták azonban a figyelmet, hogy a vállalatok, 
tudományos intézetek kommunista kollektíváit és azok vezető testületeit hiba 
lenne szakmai szempontból illetéktelennek minősíteni, hiszen ezekben igen sok . 
kiváló szakember található, s ezért a gazdasági kérdésekben nemcsak a szű- 
kebb értelemben vett politikai szempontból, hanem minden tekintetben meg- 
alapozott és előremutató módon képesek véleményt mondani. ,A mi intéze- 
tünkben, de bizonyára másutt is az a jellemző, hogy a pártszervezet érdem- 
leges segítséget tud adni a gazdasági problémák megoldásához, s erről az erő- 
forrásról a jövőben sem szabad lemondani" — hangsúlyozta az egyik vezető 
szakember a beszélgetésen. 


A párt politikai befolyásának erősítésében a beszélgetés résztvevői döntő 
szerepet tulajdonítottak annak, hogy növekedjék a párttagság aktivitása, erő- 
södjék cselekvési készsége. De arra is utaltak, hogy ezt pusztán buzdító fel- 
hívásokkal nem lehet elérni. A legfontosabb e tekintetben — mondották —, 
hogy erősödjék a párttagság lehetősége a döntésekben való részvételre, az 
elgondolások előzetes véleményezésére. Egyetértettek a Központi Bizottság ál- 
tal kiküldött munkabizottságnak azzal az álláspontjával, hogy ennek a párt 
életében rendszeres és intézményesített gyakorlattá kell válnia, mert — mint 
hangoztatták — enélkül a párttagság nem érzi eléggé magáénak a párt po- 
litikáját. 

A vitában kikristályosodott, hogy a . kutatóintézet kommunistái szerint a 
párt megújhodásához, a párttagok aktivitásának növeléséhez egyaránt szük- 
séges a szemlélet megújítása, a munkastílus korszerűsítése és bizonyos szer- 
vezeti lépések megtétele. , Változtatnunk kell azon a felfogáson — mondotta 
az intézeti pártvezetőség titkára —, hogy a helyi szervezetek szerepe a ha- 
tározatok végrehajtására korlátozódik. Én magát a végrehajtás szót sem sze- 
retem, szerintem a megvalósításban való alkotó részvétel kifejezés jobban 
visszaadja teendőink lényegét. Változtatnunk kellene azon is, hogy olyankor 
is hozunk helyi határozatokat különböző dolgokban, amikor a gyakorlati 
munka szükségletei ezt valójában nem igénylik. Viszont sfentx is, elentx is 
van egy ilyenfajta elvárás, s az adott testületnek is egyszerűbb, ha a hozott 
határozattal sigazolhatjar, hogy foglalkozott az adott problémával." 


Szemléleti kérdésként vetődött fel, hogy szívesen kerüljük meg a konf- 
liktusokat, s a felsőbb pártszervek is azt veszik jó néven, ha a helyi szerve- 
zetek nem bonyolódnak különféle , éles helyzetekbe", hanem békésen , le- 
rendezik" az ügyeket. Másfelől, ha a párttagság vagy a felsőbb pártszerv 
nem jelent biztos hátteret egy-egy ilyen szituációban a helyi politikai vezetés 
számára, akkor az kénytelen a párthatározatok érvényesítésében túlzott komp- 
romisszumokat kötni. 


Másfajta módon, az eddiginél árnyaltabban kellene megközelíteni a párt- 
egység kérdését — hangoztatták többen is. A beszélgetés egyik fiatalabb 

résztvevője megjegyezte: megérti, hogy a kommunisták idősebb nemzedéke 
súlyos történelmi tapasztalatai birtokában igen érzékeny kérdésként kezeli 
a politikai egység megőrzését, amelyet azonban csaknem kizárólag az egysé- 
ges álláspontokkal azonosítanak. Ennek azután van olyan következménye is, 
hogy a szélsőségek . elkerülése céljából némelyek már eleve lekerekítik állás- 
foglalásukat, s így az egységes álláspont nem a markánsan megfogalmazott 
vélemények összecsapásából alakul ki, hanem a legtöbben már a vita elején 
igyekeznek a kétfrontos érzékenység jegyében , középre rendeződni". Meg- 
jegyezték, hogy az új gondolatot még ma is sokszor illik a korábbi álláspont 
köntösébe burkolni és úgy előadni, nehogy eretnekségnektűnjék. Ez viszont 
alighanem egyik oka annak, hogy az új felismerések nehezen törnek utat 
maguknak, s emiatt a párt nemegyszer késve reagál az élet újonnan jelent- 
kező követelményeire, jelenségeire. 

Felvetődött, hogy nyíltabban kellene a párttagságot tájékoztatni a dön- 
tések előkészítése során felvetődő alternatívákról, a vitatott kérdésekről, s ar- 
ról is, hogy a vezető testületek tagjai közül ki milyen nézetet vall ezekkel 
kapcsolatban. , Az még nem vezetne frakciók létrejöttéhez, ha az álláspontok 
nemcsak személytelenül jelennének meg előttünk, hanem a vezetőknek ilyen 
értelemben is lenne arculatuk" — jegyezte meg a beszélgetés egyik részt- 
vevője. Egyöntetűen bírálták, hogy a területi pártértekezletek, de a kong- 
resszusok is túlságosan az egység demonstrálására szolgálnak, valóságos viták 
nem vagy csak igen ritkán folynak, s kiváltképpen nem a párt belső életéről. 
Annak a véleményüknek adtak hangot, hogy itt nem kellene takarékoskodni 
az idővel, s e tanácskozások kapjanak olyan munkajelleget, amely gyakorlati 
lehetőséget ad a felszólalásokra való reagáláshoz, a vitához. 

A vitára bocsátott tézisekkel egyetértve, a beszélgetésen is kiemelkedő 
fontosságú kérdésnek tartották a kádermunkát. Aggódva szóltak arról, hogy 
a politikai tisztségek betöltésénél egyre nagyobb gond az utánpótlás bizto- 
sítása. Ez nehezíti a szükséges megújulást, az idejében történő cserélődést. 
Emiatt egy-egy vezető túlságosan sokáig kényszerül választott tisztségében 
maradni, mert nincs olyan, akit a párttagság alkalmasabbnak ítélne az adott 
poszt betöltésére. I 

Szükségesnek mondták, hogy a különböző szintű pártszervek appará- 
tusaiban hozzáértő, erre a munkára rátermett emberek dolgozzanak. Ugyan- 
akkor óvtak attól, hogy az apparátus túlságosan rányomja bélyegét a párt 
belső életére. Az is elhangzott, hogy a pártéletben érzékelhető bürokratikus 
vonások leküzdéséhez elengedhetetlen az apparátus szerepének csökkentése, 
mert e körből nemegyszer látszatfeladatokkal terhelik meg a helyi párt- 
szervezeteket, elvonva őket az érdemi cselekvéstől. 


Végezetül arról is szó esett a vitában, hogy a párt megújítása mellett a 
politikai élet egyéb területein is szükség van az előrelépésre. Figyelemre mél- 
tónak tartották a különféle egyesületek, szövetségek számának és aktivitásá- 
nak erősödését. , Ezt pozitív és támogatásra érdemes jelenségnek tartom — 
mondta az egyik résztvevő —, s a tézisekkel egyetértve úgy gondolom, a párt- 
nak minden társadalmilag hasznos kezdeményezést ösztönöznie és segítenie 
kell. Akkor is, tenném hozzá, ha egyik vagy másik ilyen képződmény nem a 
marxista ideológia alapján áll." A vita egy másik résztvevője viszont arra tet- 
te a hangsúlyt: az állami szabályozásnak biztosítania kell, hogy minden szer- 
vezet szigorúan a törvényes keretek között működjék, s ne adhasson teret 
nacionalista, soviniszta, burzsoá liberális vagy más. szocializmusellenes néze- 
teknek. 

A politikai intézményrendszert úgy kell továbbfejleszteni — összegezték 

véleményüket a kutatóintézetnek a beszélgetésen részt vevő kommunistái —, 
hogy jobban segítse a jelen időszak nagy gazdasági, társadalmi feladatainak 
megoldását. S ehhez most mindenekelőtt a párt működését kell hatékonyabbá, 
belső életét pedig demokratikusabbá tenni. 


Nyilvánosság — egység 

A Pénzügyminisztérium kommunistáinak egy csoportja a vitára bocsátott té- 
ziseket alkalmasnak tartotta az eszmecserére, mert esélyt látnak arra, hogy 
érdemben hozzájáruljon a párt vezető szerepének erősítéséhez, a politikai 
rendszer fejlesztéséhez. Általában azt javasolták, hogy az elemzés legyen ön- 
kritikus, a megfogalmazások egyértelműek, a továbblépést szolgáló tenniva- 
lók megfogalmazásából pedig derütfjön ki a változtatási szándék tartalma, 
iránya. Legyen pontosan megjelölve, hogy munkánk mely területei állták ki a 
gyakorlat próbáját, és melyek azok, amelyekben újat, mást akarunk. 

Példaként említette az egyik felszólaló, hogy a tézisekben megjelent egy 
új alkotmány kimunkálásának igénye. Ezzel egyetértettek, de nem látják vi- 
lágosan, milyen elvekre épülne az új alkotmány. 

A beszélgetők egyetértettek abban, hogy az immár két évtizede folytatott 
gazdasági reform önmagában nem vihető tovább a politikai rendszer átfogó 
reformja, a társadalmi élet megújítása nélkül. Helyeslik, hogy a párt kezde- 
ményezően élére kíván állni e fayamatoknak, de meghatározónak tartják az 
ideológiai kérdések tisztázását, mert csak így lehet ténylegesen látni a veze- 
tő szerep gyakorlásának távlati céljait is. 

Elmondták, a párton belül sok gondot, működési problémát érzékelnek, 
amelyek nehezítik, hogy a párt valóban a társadalom vezető ereje legyen. 
Elég sok a felsőbb pártszervek által elvárt öncélú feladat, s így feleslegesen 
csökken a helyi politikai természetű gondok megoldására, az emberek közöt- 
ti meggyőző munkára, a párbeszédre fordítható erő. 

Ez a helyzet szaporítja a munka bürokratikus elemeit, és sok adminiszt- 
ratív jellegű teendőt igényel anélkül, hogy az azokba fektetett energia poli- 
tikailag megtérülne. Mindezt el lehetne kerülni, ha a párt működési rendjét, 
a döntési jogkörök megoszlását, az önkorrekció garanciális elemeit felülvizs- 
gálnánk, és ahol célszerűnek látszik, megújítanánk, megváltoztatnánk. Olyan 
eljárásokra van szükség, amelyek elősegítik a problémák gyors felismerését és 
lehetőséget kínálnak a változtatásra is. Szerintük a téziseknek az a gondolata, 
hogy a demokratikus centralizmus mindkét oldalát erősíteni kell, túlságosan 
leegyszerűsíti a kérdést. Az a véleményük, hogy most a pártdemokrácia erő- 
sítésére van szükség, hiszen a centrális elemek eddig túlsúlyban voltak. En- 
nek a mégfontolásnak az alapján értenek egyet a téziseknek azzal a javasla- 
tával, hogy a párt egész szervezeti és működési rendjét újra kell gondolni. 


Véleményük szerint a párttestületek és az apparátus viszonyában számot- 
tevő torzulások vannak. Az apparátus túlzott befolyásának visszaszorítása csak 
a pártdemokrácia eszköztárának jelentős bővítésével lehetséges. Sok javaslat 
hangzott el a párton belüli választási rendszer korszerűsítésére. Mélyreható 
változásokat tartanak indokoltnak a demokrácia irányában oly módon, hogy 
meghonosodjon a közvetlen választás, a delegálás, a választóktól való függés. 
Úgy gondolják, hogy kimunkálásra vár a választott tisztségviselők visszahí- 
vásának módja is; a párttagság nagyon keveset tud a felsőbb, így például a 
kerületi . testületekben dolgozók munkájáról, s így értékelni sem tudja azt. 

Nem tartják kielégítőnek a párt tájékoztatási, információs rendszerét. Az 
ismerethiány, a túlzottan árnyalt megfogalmazások, a tények , lakkozása" a 
felsőbb és az alsóbb pártszervek munkáját egyaránt gyengíti. Emiatt az irá- 
nyító pártszervek döntéseiknél nem tudják kellőképpen figyelembe venni a 
valóságos tömegigényeket, az alapszervezetek pedig nem képesek a párttago- 
kat érvekkel felkészíteni a politizálásra. A felsőbb testületek jó határozatai 
önmagukban nem érnek célt, ha nem részesülnek tömegtámogatásban. Elmond- 
ták: a párthatározatok egy része csak igen szűk körben válik ismertté, elő- 
fordult például, hogy a miniszter sem ismert egy olyan döntést, amelynek 
végrehajtásában neki is lettek volna feladatai. 

E hibák egyik következményének tekintik a pártegység lazulását, hiszen 
számos kérdés van, melyekre a párttagság nem tud megalapozott választ ad- 
ni. Önkritikusan elmondták, hogy időnként ők is kívülről, felülről várnak vá- 
laszokat, pedig azok átgondolását helyileg is képesek lennének elvégezni. 

Helyeselték azt a gondolatot, hogy olyan időszakban is meg kell találni a 
pártegységet erősítő viták gyakoribb lehetőségét, amikor a gazdasági helyzet 
, nehezebb, s a párt tekintélye csökkent. Sürgették a pártnyilvánosság széle- 
sítését, elképzelhetőnek tartják, hogy az eltérő nézetek képviselői vállalják 
egymással a vitát például a Pártélet folyóirat hasábjain. Javaslatuk szerint ki 
kell dolgozni a kritériumokat annak megítéléséhez, hogy hol a határ a vita 
és a frakciózás között. 

Szóba került az is, hogy a pártegység megőrzésében minden párttagnak 
megvan a maga felelőssége. Itt azzal lehetne az eligazodást segíteni, ha rend- 
szeresen megfogalmazódna, hogy mely kérdésekben köteles képviselni a párt- 
tag határozottan a párt döntéseit, és mely kérdésekben van lehetőség szemé- 
lyes véleményének akár nyilvános hirdetésére is.A Ma még előfordulnak ski- 
. zofrén helyzetek. Például a kommunista szakszervezeti tisztségviselőnek párt- 
tagként ma azt kell szorgalmaznia, hogy a bérfejlesztés ne legyen több 
három százaléknál, viszont mint szb-titkárnak a dolgozók képviseletében 
az életkörülmények javulásáért kell síkraszállnia. 

A párt, az állam és a gazdaság viszonyáról szólva vetődött fel, hogy a 
jelenlegi gazdasági mechanizmus megszületése óta jellemzően csak az irá- 
nyítás fejlesztéséről szól minden dokumentum, pedig ez csak egy szelete a 
reformnak. Véleményük szerint helyes lenne megfogalmazni, hogy milyen gaz- 
dasági reformban gondolkodunk, s milyen irányban kívánatos továbbhaladni. 

Helyesnek tartják megfontolni a kormány politikai irányításának módsze- 
reit, a nagyobb önállóság, felelősség és bizalom jegyében. A párt apparátusa 
ne vállaljon át állami feladatokat, módosítson munkafelfogásán. A Központi 
Bizottság, a Politikai Bizottság elé a kormányfő és a miniszterek is terjesz- 
szenek elő napirendeket, és viseljék a felelősséget is. Hiányosságokat látnak a 
pártnak az éves népgazdasági tervezéshez való viszonyában, hiszen a KB de- 
cemberben már csak szentesíteni tudja az októberben meghirdetett szabályo- 
zókat, a költségvetés részletes előirányzatait. Ebben más felfogást, más me- 
tódust látnak célravezetőnek. 

A gazdaságpolitikai munkával összefüggésben elmondták, hogy ha a párt- 
szervezet a hivatali vezetőt, az intézményt akarja vezetni, akkor az ellent- 
mond a vezető szerep elveinek. Szóba került a hatáskörbe tartozók beszámol- 
tatásának formalitása. Ebben a vonatkozásban gyakoriak az állásfoglalásként 
megfogalmazott jó tanácsok, amelyekre azonban csak elvétve térnek vissza. 


Vitatták a középszintű területi pártszervek helyét, szerepét a gazdaság- 
politikában. Szerintük e területen fennáll a partikularizmus veszélye. Hely- 

telennek minősítették, hogy a vállalatvezetők ma még sok helyen nem a he- 
lyi, hanem a területi pártszervek hatáskörébe tartoznak. — 


Elmondták azt is, sok fejtőrést okozott már nekik az a kérdés, hogy mi- 
ként lehet egy minisztériumi pártszervezetben a párt gazdaságpolitikáját ér- 
vényesíteni, adaptálni. Úgy gondolták, hogy akkor cselekednek helyesen, ha 
egyes témákat önállóan megvizsgálnak, s ha indokoltnak látják, más intéz- 
mények számára is javaslatokat tesznek. Ilyen kezdeményezésük volt például 
az alacsony hatékonyságú vállalatok politikai kezelésének elveivel, a szanálás, 
a felszámolás módszereivel kapcsolatban. Ezek a kezdeményezések a helyi 
gondolkodás formálását tekintve eredményesnek bizonyultak, de több esetben 
törekvésük nem talált külső támogatásra. Ezért is javasolták, hogy alakuljon 
ki a pártban az alulról jövő kezdeményezésekkel való foglalkozás intézménye- 
sített mechanizmusa. 


A közvetlen részvétel fontossága 


Érdekes, tartalmas, őszinte, nagyon kritikus és felelős légkör jellemezte azt 
a vitát, amelyet a Budapesti Kőolajipari Gépgyár pártbizottsága a párt veze- 
tő szerepéről és a politikai intézményrendszer továbbfejlesztéséről kiadott té- 
zisekről rendezett. Alapszervezeti titkárok, vb-tagok és munkabizottsági tagok 
— munkások és műszakiak, fiatalok és idősebbek — mondtak véleményt, 
tettek javaslatot. Az eszmecsere során egyes kérdésekben közeledtek az ál- 
láspontok, másokban viszont megmaradtak az ellentétes vélemények. 


Úgy ítélték meg, hogy a tervezetben közzétett gondolatok lényegét a 
kongresszusi határozatok, a Központi Bizottság állásfoglalásai már érintették, 
de az elképzelések valóra váltása akadozott. A mostani törekvések viszont a 
megvalósíthatóság felfogásában és módjában újszerű vonásokat mutatnak. 


A vita résztvevői a párt vezető szerepének érvényesülését helyi és felsőbb 
szinteken sem tartják kielégítőnek, határozott, lényegbevágó változásokat tar- 
tanak indokoltnak. A tézisekben jelzett megújulási irányokat alapvetően he- 
lyesnek minősítették, hangsúlyozva annak szükségességét, hogy a jövőben a 
párt még inkább a reformok élén haladjon. Úgy vélik, ennek feltétele, hogy 
a megújulás mindenekelőtt a pártban kezdődjön el. Annak érdekében, hogy 
ez a folyamat ne fékeződjön le, nélkülözhetetlennek tartják a szervezeti biz- 
tosítékok rendszerének részletes kidolgozását. 


Úgy érzékelik, hogy ezek a biztosítékok az elmúlt évtizedekben többé-ke- 
vésbé funkcionáltak, lehetővé téve a politika hol gyorsabb, hol lassúbb ön- 
korrekcióját. Ám úgy tűnik, mára veszítettek hatásukból, illetve többen úgy 
vélték, hogy nem egy biztosíték ki is olvadt. Mindezek az elmúlt években 
egyre inkább csorbították a párt tekintélyét, rontották a helyi politizálás fel- 
tételeit. . 

Hangsúlyos következtetése volt a vitának, hogy a szükséges tekintély-hely- 
reállító folyamatban pótolhatatlan szerepük van a személyi tényezőknek, mivel 
a párt káderpolitikai gyakorlatában számos olyan lépést érzékelnek, amely el- 
lentmond az elveknek. Minden szinten olyan személyi változásokat tartanak 
indokoltnak, amelyek biztosítékokat adnak a korábbi határozatok és a mos- 
tani tézisekben foglalt változások végrehajtására. Ezzel összefüggésben egyet- 
értőleg fogalmazódott meg, hogy a párttisztségviselők megválasztásában a 
közvetlen formákat kellene előnyben részesíteni, és ezeknek megfelelő mecha- 
nizmusokat kialakítani; már csak azért is, mert az elmúlt években egy-egy 

választás inkább teljesített , felsőbb megrendeléseket", mint a tagság akara- 
tát, és ezt a gyakorlatot nem szabad a jövőben folytatni. Felvetődött az az 
igény, hogy beleszólásuk lehessen abba, ki legyen a kerületi pártbizottság el- 
ső titkára, ők is szavazhassanak erről közvetlenül. (Hozzáfűzték, hogy ez nem 
azt jelenti, hogy elégedetlenek a jelenlegivel, akit jól ismernek, hiszen közü- 
lük került mostani felelős funkciójába.) A vitában részt vevők olyan álláspont- 
ra helyezkedtek, hogy a párt minden választott testületének létrehozásában az 
alapvető kiválasztási mód a közvetlen. delegálás legyen, hiszen Így érvényesít- 
hető érdemben a testületi tagoknak választóiktól való függése, munkájuk ér- 
tékelése, és ha indokolt, akkor a visszahívásuk is. Mindezt azzal okolták meg, 
hogy ma a párton belül a különböző szintek között a szervezeti, személyi kap- 
csolatokban túlzottan jelen vannak a hierarchikus vonások, a pártdemokrá- 
ciát gyengítő struktúrák, működésbeli gátak. 

Úgy érezték, hogy az utóbbi években csak a határozatok végrehajtása 
volt a feladatuk. Ennek következtében természetesen gyengült a felelősségér- 
zet, a politizáló kedv. De ide tartozik az is, hogy a párttagok tájékoztatását 
sem tartják megfelelőnek, s ennek megjavítását sürgetik. És itt nemcsak az 
úgynevezett , agitprop" feladatokra gondoltak, hanem a párt ideológiájának 
átgondolására, a tisztázatlanságok mérséklésére. Úgy vélik, hogy a társadalom- 
tudományi kutatások sem tartottak lépést a változások elemzésével, s ez tük- 
röződik az ugyancsak vitára bocsátott ideológiai tézisekben. 

Egységes véleményként összegezhető, hogy a pártdemokrácia fejlesztése 
elsősorban a közvetlen formákkal, a párttagságnak a döntésekbe való bevoná- 
sával és információszükségleteinek jobb kielégítésével lehetséges. De ehhez 
tartozónak érzik azt is, hogy a pártéletre mint közösségi életformára sokkal na- 
gyobb igény van, mint ahogy azt ma gyakoroljuk, hiszen az egymásért érzett 
felelősség szorosan összefügg a párttal szembeni felelősséggel is. 

Sok szó esett a körzeti pártmunkáról, és nemcsak azért, mert a beszél- 
getés egyik résztvevője — a vállalat nyugdíjasa — körzeti párttitkár. A mun- 
kahelyi alapszervezetek vezetői is feszítő gondnak érzik nyugdíjas párttagjaik 
jelenlegi helyzetét, ugyanis a többség nem akar elszakadni a munkahelyétől. 
Ott dolgozott több évtizeden keresztül, tudja, kihez mivel fordulhat, meg- 
szokta — és idős korban a többség nem szeret változtatni. A beszélgetés részt- 
vevői általában úgy vélik, lehetővé kellene tenni, hogy ők dönthessék el, 
hol akarnak párttagok lenni. 

Az említett körzeti titkár egy másik problémát ís felvetett: tulajdonkép- 
pen nem tudják, hány párttag is lakik egy-egy körzetben. Pedig egy-egy na- 
gyobb politikai akciónál — például az országgyűlési képviselői, tanácstagi vá- 
lasztásoknál — nagy segítség lenne, ha tudnák, kire számíthatnak. Ezért jó 
volna, ha készülne valamiféle nyilvántartás erről, Ha nem is a régi regisztrá- 
ciós rendszer szerint. 

A szakszervezetek megítélése nem volt egöséjes a vitában. Volt, aki — 
bizonyára saját tapasztalatai alapján — jónak minősítette a szakszervezeti 
munkát, s volt, aki elmarasztalóan nyilatkozott. De elhangzott olyan vélemény 
is, hogy nem vesszük elég komolyan a párttagok szakszervezeti tevékenysé- 
gét, s emiatt arra is volt már példa, hogy párttagok kiléptek a szakszerve- 
zetből. Az általános vélemény az, hogy a SZOT és a kormány együttműkö- 
dése javult, ám egy önállóbb arculatú szakszervezetet szívesebben vennének. 

Az észrevételekben gazdag vita azzal zárult, hogy az ilyen és ehhez ha- 
sonló beszélgetések rendkívül fontosak. Úgy búcsúztak, hogy az országos vita 
összegzése után a kialakult állásfoglalás szellemében újra megvizsgálják saját 
elgondolásaikat, tevékenységüket. 

A demokrácia szélesítése jegyében 


A szocializmusnak nem kevesebb, hanem több demokráciát kell adnia a dol- 
gozó tömegek számára, mint a polgári társadalomnak — idézte fel az ideoló- 
giai munka időszerű kérdéseiről készült tézisek gondolatát a Budapesti Mű- 
szaki Egyetemen folytatott beszélgetés egyik résztvevője. Ez a megközelítés 
adta meg a párt szerepéről és a politikai intézményrendszerről folytatott esz- 
mecsere alaphangját, ebben a szellemben fogalmazták meg véleményüket a 
kommunista egyetemi oktatók. 

A résztvevők messzemenően egyetértettek a munkabizottság állásfoglalá- 
sával abban a tekintetben, hogy szükségessé vált a politikai intézményrend- 
szer lényeges megújítása, reformja. Egybehangzóan úgy foglaltak állást, hogy 
ehhez szükség van annak egyértelmű megjelölésére, milyen pontokon törek- 
szünk a folytonosságra, mit tekinthetünk beváltnak és megőrzendőnek, és hol 
akarunk lényegbe vágó változtatásokat végbevinni, mit kívánunk az eddigiek- 
hez képest másként csinálni a jövőben. Az alapos kritikai elemzés — han-. 
goztatták többen is — feltétele annak, hogy túllépjünk az idejétmúlt meg- 
oldásokon, s olyan egymáshoz kapcsolódó lépéseket tegyünk, amelyek összes- 
ségükben hozzásegítenek a fejlődés meggyorsításához, nehézségeink leküzdé- 
séhez. 

A megőrzendő elemek közül a beszélgetés résztvevői különösen fontosnak 
ítélték azt az elvet, hogy a párt a maga társadalomirányító szerepét a nép 
szolgálataként fogja fel, ezzel a céllal vállalja a felelősséget a közös ügyet 
szolgáló programok megfogalmazásában és valóra váltásában. Lényegesnek 
találták annak a gondolatnak a kiemelését, hogy a párt az egész társadalom 
ellenőrzése alatt végezze tevékenységét. Az egypártrendszer viszonyai között 
különleges jelentősége van annak, hogy ez az elv ténylegesen érvényesüljön. 
Ezért fontos, hogy a párt biztosítson kellő nyilvánosságot amaga tevékeny- 
ségének, tegye lehetővé, hogy a társadalom megismerje testületeinek, szerve- 
zeteinek állásfoglalását, azok indítékait, kiformálódásuk menetét. , Úgy vé- 
lem, az lenne indokolt, hogy a zárt taggyűlés legyen a kivételes eset, ne pe- 
dig a nyilvános" — mondta ezzel kapcsolatban az egyik résztvevő. 

Hangsúlyt kapott a "beszélgetésen az a gondolat is, hogy következeteseb- 
ben érvényt kell szerezni annak az elvünknek, mely szerint a párt az elvi, 
politikai irányítás eszközeivel gyakorolja vezető szerepét. Felvetődőtt, hogy 
az eszmei ráhatás, a társadalom politikai befolyásolása az utóbbi időben gyen- 
gült, s erre oda kell figyelnünk. Ez nem független attól, hogy a párt által 
megjelölt célokat ma a korábbinál kisebb hatásfokkal tudjuk megvalósítani. Ha 
azt akarjuk, hogy a társadalom bizalma megerősödjön, ezen a helyzeten vál- 
toztatni kell, s ez a vita résztvevői szerint a párt döntési rendszerének meg- 
javítását, a felelősség egyértelműbb megállapíthatóságát igényli. — . 

A hatékony működéshez elengedhetetlen a párt önkontrollja — fejtegette 
a beszélgetés egyik részvevője. Ehhez a párt egész életét átható demokratikus 
szellemre, nyilvánosságra, a vezetés és a tagság közötti folyamatos párbeszéd- 
re van szükség. Kellenek bizonyos szervezeti garanciák is. A párt szervezeté- 
nek megújítása azért is fontos, mert ha a struktúra alulról felfelé túlságosan 
megmerevedik, akkor a párt nem képes gyorsan és eredményesen reagálni az 
élet változásaira. 

A műszaki egyetemnek a vitában részt vevő kommunistái is úgy látták, 
hogy feltétlenül szükséges a párttagok erőteljesebb bevonása a döntéshozatal 
folyamatába. Többen is üdvözölték, hogy a pártvezetés most lehetőséget ad 
az egész párttagság számára az ideológiai élettel, illetve a párt vezető szere- 

pével és a politikai intézményrendszerrel kapcsolatos véleménynyilvánításra. 
Hozzátették, hogy ez más alkalommal is helyénvaló lenne: ha például a párt 
belső életében szükségesnek talált változásokat most majd a szervezeti sza- 
bályzatban is érvényesíteni akarjuk, a tervezett módosításokról ugyancsak 
hadd tehesse meg a párttagság a maga észrevételeit. Javasolták, hogy a meg- 
vitatásra bocsátott elgondolások tartalmazzanak alternatívákat is. , Mondják 
meg a vezető testületek, hogy milyen megoldásokon töprengenek, s az egyes 
változatokról is kérjék ki a párttagok véleményét — hangzott el a beszélge- 
tésen. — Ez bizonyára segíthet abban, hogy az optimális variáns váljék el- 
fogadottá." 


A párton belüli demokratikus viszonyok erősítésében fontosnak találták, 
hogy javuljon a párttagság tájékoztatása a felsőbb pártszervek tevékenységéről. 
Úgy vélték, semmiféle normát nem sértene, ha a párttagság információt kap- 
na például arról, milyen témák megtárgyalását veszik tervbe egy-egy időszak- 
ban a párt központi irányító testületei. Ez elősegítené, hogy a párttagok ma- 
guk is kezdeményezhessenek, javasolhassák bizonyos kérdések napirendre tű- 
zését. 


Egyetértettek a beszélgetés résztvevői a Központi Bizottság munkabizott- 
ságának azzal az ajánlásával, hogy váljék egyértelműbbé a társadalmi szerve- 
zetek tisztségviselőinek függése saját választóiktól, erősödjék munkájuk el- 
lenőrzése a választott testületek, a tagság részéről. Úgy ítélték meg, hogy ezt 
célszerű lenne a párt életében is hasonló módon érvényesíteni. Ezért javasolták 
a párton belüli választási rendszer további demokratizálását, a közvetlen vá- 
lasztás elemeinek bővítését. Felvetődött például, hogy a különböző szintű irá- 
nyitó testületek első titkárait ne a testület, hanem közvetlenül a küldöttér- 
tekezlet, illetve a kongresszus válassza. Ha ez nem bizonyulna célszerűnek, 
mivel az első embert gyakorlatilag függetleníthetné a testülettől, akkor is 
indokolt lenne a küldöttek véleményét a megválasztás előtt kikérni — mond- 
ták. Élénk vitát váltott ki a beszélgetésen a rotáció elve: volt, aki valameny- 
nyi választott párt-, állami és társadalmi tisztség esetében indokoltnak tar- 
totta az elv alkalmazását, más viszont a párttagság jogainak csorbítását látta 
a többszöri újjáválasztás lehetőségének korlátozásában. Elhangzott egy olyan 
javaslat is, hogy bizonyos időszak elteltével csak minősített (például kéthar- 
mados) többséggel történhessék az újjáválasztás. 


A párt belső életének megújítása szükségessé teszi a demokratikus cent- 
ralizmus elvének átgondolását — vetették fel többen is. Volt, aki megkérdő- 
jelezte, hogy egyáltalán lehetséges-e egyidejűleg a demokratikus centralizmus 
mindkét oldalát erősíteni. Többen szorgalmazták, hogy a központi túlszabá- 
lyozás csökkentésével növekedjék az alsóbb pártszervek önállósága, mozgás- 
tere, s erőteljesebben érvényesüljön a párt életében az , alulról építkezés" elve. 
Indokoltnak ítélték, hogy lehetővé váljék a különféle vélemények képviselői- 
nek tömörülése a döntés előtti időszakban. 


A munkahelyi kérdések, a gazdasági, szakmai problémák megoldásából a 
pártnak továbbra is ki kell vennie a maga részét — hangoztatták a részt- 
vevők. , A direkt beavatkozással azonban szakítani kellene — szögezte le az 
egyik tekintélyes oktató. — Egyetemünkön is érzékelhető, hogy a politikai 
munka gyakran feloldódik az apró-cseprő ügyek intézésében. Amit annak 
idején a tanszékvezető oldott meg, azzal ma nemegyszer a kari párttitkár 
foglalkozik. Nem helyénvaló, ha a taggyűlésen oktatásmódszertani kérdések- 
ről tárgyalunk vagy az egyes személyek fizetésének nagyságáról vitatkozunk. 
Az olyan tartalmi kérdések viszont, mint például egy-egy oktatói réteg hely- 

zete vagy a tananyag korszerűsége, továbbra is igénylik a pártszervezet, a 
kommunisták figyelmét." 

A műszaki egyetem kommunistái is fontosnak tartják az államélet de- 
mokratizmusának további erősítését, így az országgyűlés szerepének növelé- 
sét, az Alkotmányjogi Tanács funkciójának pontosabb meghatározását, az ál- 
lamigazgatási döntések felülvizsgálatára lehetőséget nyújtó közigazgatási bíró- 
ság létrehozását, a képviseleti testületek és az államigazgatás munkájáról szóló 
tájékoztatás gazdagítását, valamint az erőteljesebb elhatárolást a párt- és 
az állami tisztségek betöltésében. Egyetértenek azzal a törekvéssel, hogy a 
törvényhozás, az államigazgatás, valamint az igazságszolgáltatás funkciói a 
gyakorlatban világosabban határolódjanak el egymástól. Az önkormányzati 
elemek erősítése is támogatást kapott — volt, aki arra buzdított, hogy az 
eddiginél lényegesen bátrabban lépjünk előre ezen a területen. A társadalmi 
szervezetek szerepének fontosságát hangsúlyozva az egyik résztvevő annak a 
véleményének adott hangot: előbb a párt vezető szerepének, belső életének 
megoldandó problémáival kell megbirkóznunk, a párt és az állam viszonyát 
kell megújítanunk, s ez az elrendezés adhatja meg a valóságos mozgásteret 
a politikai intézményrendszer többi szereplője számára is. 


A vitákban részt vevő kommunisták készek a jövőben is felelősséggel közre- 
működni a pártélet, a közélet időszerű kérdéseinek megvitatásában és eldön- 
tésében, az együttes elhatározások megvalósításában — hangsúlyozták minde- 
nütt a beszélgetések résztvevői. Azzal a meggyőződéssel teszik ezt, hogy az 
előrelépéshez szükséges valamennyi kommunista tevékeny és felelősségteljes 
részvétele közös ügyeink megoldásában. 

SZEMLE 


Berecz János 


Új politikai gondolkodás 


MIHAIL GORBACSOV KÖNYVÉRŐL 


A szocialista országok társadalmuk fejlődésének olyan szakaszához érkez- 
tek, amikor a feladatok megoldásához, a nehézségek leküzdéséhez különösen 
fontos, hogy merészen és alkotóan gondolkodjunk. Ebben a periódusban már 
nem érvényes, hogy a sodrás, a lendület csak egy irányba vihet bennünket. 
Űtelágazásokhoz értünk, ahol klasszikusaink , térképei" már csak vázlatosak. 
Tévedhetünk — hisz nem vagyunk csalhatatlanok —, de tévedéseinket ta- 
pasztalataink gondos elemzésével helyesbítenünk kell, módosítva, kijavítva 
az irányt és a módszereket. 

Jelen helyzetünk, gondjaink a járatlan út bizonytalanságával töltenek 
el ezreket. Sok a toporgás, a várakozás, a határozatlanság, pedig éppen ez 
a történelmi helyzet kedvez a határozott, korszerű gondolkodásmódnak, az el- 
méleti felkészültséggel megalapozott vezetői magatartásnak. Céltalan hajós- 
nak semmilyen szél sem jó — tartották a régiek. S ez a megállapítás ma 
is igaz: a feladatokat, a lehetőségeket, a célokat és a hozzájuk vezető utat 
bátran kutató vezetőkre van szükség. Olyanokra, akik nemcsak avatott pro- 
pagandisták, amikor a tömegekkel szót kell érteni, el kell fogadtatni az új 
eszméket, hanem akik a teoretikus gondolkodás serkentői és szervezői is, $ 
akik termékenyítőleg indítanak el eredményes közös gondolkodást. Ez a 
vezető felel meg a kor követelményeinek, stílusa a kor stílusának. 


Ezért ajánlom mindenkinek figyelmébe Mihail Szergejevics Gorbacsov 
Átalakítás és új gondolkodás című könyvét. Intek azonban minden olvasót 
attól, hogy afféle , szocialista szentírásnak" tekintse e kötetet. Ezt az írást 
nem citálni kell -—— a szerző szellemével, gondolatiságával, gondolkodási mód- 
szerével ismerkedjék meg általa az olvasó. A szovjet politikus nem kötelező 
feladatokat ír elő; nem tartja magát az egyedül üdvözítő igazság biírtokosá- 
nak. Sőt a kötetben foglaltak ékes bizonyítékai annak, hogy a szocializ- 
must nem lehet sablonok, kötelezően követendő minták alapján felépíteni. 
Csak a földrajzi, történelmi adottságok figyelembevételével, a nemzeti ha- 
gyományok és sajátosságok tiszteletben tartásával juthatnak előre az egyes 
népek, nemzetek. Ha egy párt, ha egy vezető ezt figyelmen kívül hagyja - 
— zsákutcába kormányozhatja népét, kudarcra ítélheti politikáját. Ezt mu- 
tatják a történelem tapasztalatai. Ezek az ismeretek azonban tudásunk közös 
forrásául is szolgálnak: megkímélhetnek a próbálkozás és a tévedés sok kín- 
keservvel járó útvesztőitől, az alkotó energiákat felemésztő irányváltásoktól. 

Történelmi fordulópont 


A társadalmi-történelmi haladás sohasem egyenes vonalú, az emberiség min- 
dig tekervényes utakon, kitérőkön és megtorpanásokon keresztül jutott 
előbbre. Így volt ez minden nagy formációváltás esetében. Angliában, Fran- 
ciaországban, Németországban a kapitalizmus talaján kibontakozó polgári át- 
alakulás több forradalom, illetőleg forradalmakkal felérő reformfolyamat 
eredményeként teljesedett ki. Franciaországban például 1789, 1830, 1848, 
1870—1871 csak a forradalmakat jelző évszámok, és hol vannak akkor még 
a mélyreható reformok, a meglehetősen jájtésű változó köztársasági alkot- 
mányok! 

Nincs semmi csodálatos abban, ha a szodlálista társadalmi rendszer is 
forradalmakban és forradalmakkal felérő reformok útján születik s újul meg. 
Mert hiszen a könyv egyik alcíme szerint: , Az átalakítás — forradalom", 
és a szocializmus is — csakúgy, mint más társadalmi formáció — sok-sok kí- 
sérletből alakul ki, ölt testet. 

A szerző, a történelém tanulságait számba véve, nem mindennel azonosul 
saját szocialista hazája múltjából. Keserű szavakkal emlékezik meg például 
a harmincas évek második felének törvénytiprásaíról, és immár személyes 
tapasztalásként a hetvenes évektől kezdődő fékezési mechanizmusokról. De 
vállalja és történelmileg szükségszerűnek ítéli az olyan sok megpróbáltatás- 
sal is járó forradalmi átalakításokat, mint a szocialista iparosítás és a me- 
zőgazdaság kollektív útra vezérlése. 

Lenin írta és Gorbacsov idézi őt: , Olyan forradalmak, amelyeket meg- 
vívásuk után befejezetteknek lehetett tekinteni, és amelyek után meg lehetett 
pihenni a babérokon, nem fordultak elő a történelemben." (45. old.) A gor- 
bacsovi elemzés nyomán nem lehet nem gondolni saját dilemmáinkra, a for- 
radalom és a reformok értelmezése, létjogosultsága és érvényessége kapcsán 
kialakult ideológiai kérdésekre. Akadnak, akik attól a gondolattól is meg- 
riadnak, hogy forradalmi átalakulásra van szükség a forradalomban. Mások 
pedig a reform fogalmát is hajlamosak elvetni azon az alapon, hogy azono- 
sítják azt a forradalmi munkásmozgalom által egy meghatározott időpont- 
ban és történelmi helyzetben helyesen elvetett reformizmussal. Ez a felfo- 
gás szemléletileg rokon azzal, amely a szocializmust valamiféle eleve adott 
elméleti sémaként fogja fel, s azt tartja, hogy a társadalomra e séma tudói, 
ismerői által kiadott utasítások végrehajtásának gépies feladata vár. Ez azon- 
ban nem a szocializmus társadalomfilozófiája. 

Az egészséges szocializmustól idegen a tekintélyelv, és éppen ezért el- 
választhatatlan tőle a demokrácia. A reform és a demokrácia ugyanis nem- 
csak úgy függnek össze, hogy a társadalmi reform felöleli a demokrácia ki- 
szélesítését, kiteljesedését. Hanem úgy is, hogy a demokrácia az a közeg, 
amelyben — legalábbis korunkban — a hasznos, előrevivő reformok elfoga- 
dott, tehát végrehajtható elgondolásai megszülethetnek. Az elmélet, az irá- 
nyítás önti formába a reformot, de nem , beviszi" a közgondolkodásba, ha- 
nem azzal együttélve alakítja. 

Alighanem az egyik legtalányosabb és legvitatottabb folyamat a Szovjet- 
unió történetében az ötvenes és hatvanas években elindított reformok útja és 
megfeneklése, amikor a gyorsítás elhatározott — vagy sokszor inkább csak el- 
képzelt — mechanizmusai a fékezés mechanizmusaivá torzultak. Ma úgy ér- 
telmezik ezt, hogy a reformok akkor beleütköztek az irányító apparátus szí- 
vós ellenállásába. Ez a veszély ma is kísért. Nem lennénk földön járó realis- 


ták, ha feltételeznénk, hogy a különböző előjelű ellenállások és ütközégek el- 
kerülhetők. A reform politikai harc dolga. A szerző bőségesen idéz a hozzá 
intézett levelek vaskos kötegéből, és kiderül: minden levélíró, szelídebb vagy 
érdesebb hangnemben, utal erre az ellenállásra — helyi kiskirályokra, bü- 
rokratákra, kiváltságosokra, semmittevőkre. A könyvben még teljesen egy- 
zségesnek ábrázolt pártvezetésben is időközben megjelent az első törésvonal: 
az átalakítási, megújulási folyamat lassúságát ostorozó Borisz Jelcin képvi- 
selte azt, ami egyelőre túl van a lehetségesen. 

A megtorpanások és kitérők elkerülésének fontos feltétele a szocialista 
pluralizmus jelenléte, mechanizmusainak akadálytalan működése. (Talán mon- 
dani sem kell, hogy a szerző előtt nem a polgári pluralizmus, a többpárt- 
rendszer kétes eszményképe lebegett, amikor a társadalmi érdektagoltságból 
fakadó pluralizmusról szólt.) Ennek legfontosabb pillére a párt, és döntő sze- 
repet játszik benne a tömegtájékoztatás biztosította nyilvánosság. 


A pártbeli átalakulás a legfőbb garanciája a tájékoztatás átalakításának 
is. S ezt az átalakulást minden érdeklődő — s nemcsak a Szovjetunióban, 
hanem szerte a világon, hazánkban is — nap mint nap felfedezheti, nyomon 
követheti. De ez csak a kezdet! Nyilvánvalóan fel kell ehhez zárkóznia a 
közigazgatás és a népmozgalom páratlanul nagy és forradalmi múltú szer- 
veinek, a szovjeteknek, a tömegszervezeteknek és tömegmozgalmaknak, s nem 
utolsósorban a szocialista pluralizmus olyan kontrollintézményeinek, mint 
például az ügyészségek és általában a szigorúan független s csak a törvé- 
nyeknek engedelmeskedő jogszolgáltatás. Ezeknek az intézményeknek kell 
garanciákat nyújtaniuk a meg nem érdemelt kiváltságokkal és privilégiu- 
mokkal szemben a törvényesség megóvása, az állampolgári jogok gyakorlása 
és a kötelességek teljesítése terén. 


A szocialista pluralizmus — de mondhatjuk azt is: a szocialista demok- 
rácia — teremt keretet a vélemények sokféleségéből születő szellemi pezsgés, 
az értelmiség alkotó tevékenysége szabad kibontakozásához. Ez hazánk gya- 
korlatában is így van. Figyelemre méltó, hogy a könyvben a szovjet szocia- 
lista társadalom különböző rétegei közül az értelmiségről olvashatunk a leg- 
részletesebben. Ezt egyaránt indokolja növekvő szerepe és ugyanakkor eddi- 
gi alárendeltsége a szovjet fejlődés folyamatában. Érdemes a könyv egyik 
idevágó passzusát szó szerint is idézni e társadalmi réteg történelmi léptékű 
drámájának érzékeltetésére: , Az értelmiség jelentős része, benne a demok- 
rata értelmiség, amely elátkozta a cári rendszert, sőt harcolt ellene, meg- 
ijedt a forradalomtól, a fehér emigráció hullámával külföldre sodródott, és 
más népeket gazdagított tehetségével és tudásával. Ez nagy vesztesége volt 
a fiatal szovjet társadalomnak. Nagy, olykor pótolhatatlan veszteségei voltak 
az értelmiségnek, a többi közt a párton belüli, bolsevik értelmiségnek a har- 
mincas években..." (74. old.) 

Hazai vitáinkban is egyre többször megfogalmazott követelmény: teremt- 
sünk jobb feltételeket az értelmiség számára, ha egyszer hozzájárulása döntő 
jelentőségűvé válik a tudományos és technikai haladásban, a társadalmi 
együttműködés szervezésében. Kísért azonban még közgondolkodásunkban az 
értelmiséget itt-ott máig körülvevő gyanakvás — noha a mai értelmiség már 
a kívánt és támogatott társadalmi mobilitás terméke, s annak ellenére, hogy 
a fejlődés során egész munkásrétegek felemelkedésének állomása lett az ér- 
telmiségi lét és a szellemi munka. 

A nyilvánosság által is követhető viharos vitákban ütköznek meg és kris- 
tályosodnak ki az alkotó értelmiség különféle áramlatainak álláspontjai a 


Szovjetunióban. Fontos, hogy a régi monopóliumokat ne válthassák fel má- 
sok, újabbak. A tudományban, az irodalomban, a művészetekben lét vagy 
nemlét kérdése az iskolák és irányzatok szabad versenye. Indokolt és ért- 
hető volt, hogy a művészeti szövetségeknek a nyitottság, a véleménypluraliz- 
mus és a véleményszabadság jegyében tartott kongresszusain heves bírála- 
tok érték az irodalmi, művészeti és tudományos monopóliumokat és ezek 
védelmezőit. Ha azonban nem történik más, mint a széljárás megfordulása, 
vagy — mint a számháborújátékban — az eddigi védők támadók, a táma- 
dok pedig védők lesznek, akkor tulajdonképpen semmi sem történik, Ezért 
arra az ellenvetésre, hogy , nehéz lesz dolgozni olyan közegben, ahol min- 
denki a maga filozófusa, a maga legfőbb tekintélye, ahol mindenki úgy véli, 
hogy csak neki van igaza", Gorbacsov így válaszol: , sokkal rosszabb, ha 
passzív értelmiséggel, közönnyel és cinizmussal van dolgunk". (75. old.) 


Az új gazdaság- és szociálpolitika 

A fékezés mechanizmusai a szovjet gazdaságban, az 1965-ben kezdeménye- 
zett reform kifulladása a kilencedik ötéves terv (1971—1975) végrehajtása 
folyamatában figyelhető meg: a hetvenes évek közepétől már nyilvánvalóan 
érzékelhető a megtorpanás, a lassulás. Érdekes és bizonyosan nem véletlen 
az egybeesés a legnagyobb méretű szocialista népgazdaság — és általában 
az európai szocialista országok gazdaságai — és a tőkés világgazdaság trend- 
je között. Ez utóbbi azóta kijutott a mélypontról, s bár a strukturális mun- 
kanélküliséggel és némely kóros -társadalmi jelenséggel nem volt képes meg- 
birkózni, a technológiai-ipari forradalom erősödő — egyes nemzetgazdasá- 
gokban fergeteges erejű — hátszelével jelentős teljesítményeket produkál. 


A szovjet népgazdaság átalakításának legfontosabb feladatai nagyon ha- 
sonlatosak azokhoz, amelyek végrehajtásán mi is munkálkodunk. A Szovjet- 
unióban is és nálunk is szerkezetváltásról, a népgazdaság intenzív pályára 
állításáról, a tudományos-műszaki haladás meggyorsításáról van szó. Ott is, 
nálunk is ennek legfőbb zálogát abban látjuk, hogy megtaláljuk a társadalmi 
tulajdon és az egyéni érdekeltség, a szocialista tulajdon és a gazdasági szer- 
vezet összekapcsolásának leghatékonyabb formáit. 


Az SZKP Központi Bizottságának 1987. júniusi ülésén elfogadott gazda- 
sági reform és a széles körű vitára bocsátott, sok módosítással véglegesített 
vállalati törvény — miként a nálunk már korábban megindult reformfolya- 
mat kiteljesedését szolgáló kibontakozási program és a kormány stabilizációs 
munkaprogramja — a megújítandó gazdasági gondolkodás új, immár a gya- 
korlatban is kipróbálásra kerülő elemei. A megújhodó szocialista gazdasági 
rendszer heves vitákban védelmezi két, ugyancsak sokat vitatott attribútu- 
mát: a tervgazdaságot és a teljes foglalkoztatottságot. Ezek a nálunk most 
folyó ideológiai vitának is sarkalatos kérdései. 


Nem a régi tervezési metodika védelmezése a cél! A szovjet gazdasági 
reform szellemében a központi tervek csak a valóban racionálisan szabályoz- 
ható és az egyensúly végett szabályozandó folyamatokat kívánják kézben 
tartani és ellenőrizni. Az eddig alkalmazott mutatók elvesztik utasítás jelle- 
güket és a vállalati tervezést orientáló mutatókká módosulnak. 


A vállalatokat csak néhány mutató erejéig ellenőrzik és értékelik. Az 
ellátás biztonsága védelmében az állami megrendelések rendszerét alkalmaz- 

zák; ennek szerepe az árupiac feltöltődésével fokozatosan csökken, s később 
már versenytárgyalások, vagyis a szocialista konkurencia (a szovjet gazda- 
ságban ez is új fogalom!) felhasználásával alkalmazzák az állami megrende- 
léseket. 


A vállalatok — e megkötéseken túl — teljes önállósággal tervezik meg 
gazdálkodásukat, kutatják a piacot, kapcsolódnak be a külgazdasági tevé- 
kenységbe. A vállalati gazdálkodás alapjává az önálló elszámolás és az ön- 
finanszírozás vált. A vállalati tervezésben, miként a kolhozok gazdálkodásá- 
ban is, fokozatosan tért kell hódítania a helyi kezdeményezésnek, a vállai- 
kozásnak, mert hiszen ez az, ami , ébren tartja az emberben az állampolgár, 
a gazda tudatát". Ezt a tudatot erősíti a gazdasági vezetők választásának 
máris bevezetett gyakorlata, a vállalkozás alkalmazása az állami vállalatok- 
nál és a kolhozokban. Az emberek kiéheztek a gazdaszerepre — összegzi a 
szerző pozitív formában és minden bizonnyal általános érvénnyel a kezdeti 
szocializmus nagy hiányosságát. (90. old.) 


Mihail Gorbacsov könyvében foglalkozik a szociálpolitika néhány alap- 
kérdésével. Ezek egyike az úgynevezett maradványelv elvetése, azé az elvé 
(vagy inkább gyakorlaté), hogy a szociálpolitika — az oktatás, a lakásépítés, 
az egészségügyi ellátás stb. — ne a terített asztalról lehulló morzsákon osz- 
tozzék, hanem legyen egyenrangú a népgazdasági tervezésben a produktív 
ágazatokkal. Kemény feladatnak ígérkezik a szakítás a szociálpolitika két tor- 
zójával is: az egyenlősdivel és a törvénytelen kiváltságokkal. , Arra törek- 
szünk, hogy ebben a kérdésben teljes világosság legyen: a szocializmus nem 
egyenlősdi!" (93. old.) Nyilvánvaló, hogy a minél kisebb egységekre lebon- 
tott önálló elszámolás alapvető feltétele annak, hogy az egyenlősdi társa- 
dalmi bojkott alá kerüljön. Azoknak a kiváltságoknak üzennek hadat a szo- 
ciálpolitikában, a társadalmi juttatások terén, , amelyeket nem az állam álla- 
pított meg, amelyeket egyesek hivatali beosztásukkal élve srállapítanak meg-, 
voltaképpen a maguk számára? (93. old.) Az ilyen kiskirályok maguk is ked- 
vezményezett helyzetbe juttathatnak olyan embercsoportokat, amelyek azután 
az ilyen urak , feudális kíséretét" alkotják. Kazahsztánban ilyen jelenségek 
vezettek az emlékezetes alma-atai eseményekhez. 


Mindezek a tapasztalatok, felismerések és a rájuk alapozott törekvések 
hazai gyakorlatunkat is jellemzik. A gazdasági-társadalmi megújítás prog- 
ramja is — hívják azt reformnak vagy átalakításnak — sokban emlékeztet 
sajátunkra, a Kínában vagy más szocialista országokban is végbemenő folya- 
matokra. A Szovjetunió fejlesztési programja az ország méreteinél, hatalmas 
potenciáljánál fogva egy elemében lényegesen eltér más szocialista országoké- 
tól: ez a népgazdaság műszaki-technológiai rekonstrukciójának forrása. Mi- 
hail Gorbacsov , importpestisnek" nevezi azt a tömeges — és alapjában véve 
nem megalapozott — technikai-technológiai importot, amelyet a hetvenes 
évek közepén az enyhülés iránti túlzott bizalom váltott ki. Annál nagyobb 
volt a csalódás: , kegyetlenül megbűnhődtünk naivitásunkért", amikor ,,be- 
következett az embargó, a bojkottok, a tilalmak, a korlátozások időszaka", s 
bekövetkezett a szocialista közösség technikai-technológiai elmaradása. (86— 
37. old.) A Szovjetunió tudósai, a tudományos intézetek, amelyek az űrku- 
tatásban és más területen már megmutatták oroszlánkörmeiket, az átalakítás 
során nekifeszültek e probléma megoldásának, és a kutatás néhány területén 
máris áttörést értek el. A termelésben való alkalmazás még hátravan, s ez 
sem csekély feladat. 

, A világ elvesztette halhatatlanságát" 


Ez a mottója az új politikai gondolkodásnak, s az alapja a szovjet külpoli- 
tika merész elhatározásainak, amelynek első igazán nagyszabású s a világ 
minden népét érintő kifejletére — a kis és közepes hatótávolságú szovjet és 
amerikai rakéták megsemmisítésére vonatkozó szerződés aláírására — 1987. 
december 8-án, már e könyv megjelenése után került sor. 

Az új politikai gondolkodás forrásvidéke az SZKP 1956. évi emlékeze- 
tes XX. kongresszusa és következtetései. A mai nemzetközi helyzet néhány 
legfontosabb eleme, kevésbé érett formában, már akkor is kivehető volt: 
létezett a szocialista világrendszer, megindult a gyarmati rendszer felbomlá- 
sa, s mindkét nagyhatalom a tömegpusztító fegyverek tekintélyes arzenáljá- 
val rendelkezett, noha ekkor még a Nyugat fölénye mellett, a fegyverzet- 
beli paritás csak mintegy másfél évtized múlva, a hetvenes évek elejére ala- 
kult ki. § 

Idézzük fel az új politikai gondolkodás részben már akkor megfogal- 
mazott — s most továbbérlelt — néhány előfeltevését! 

Az a clausewitzi tétel, miszerint a háború nem más, mint a politika 
folytatása más eszközökkel, mára teljességgel tarthatatlanná vált. A tömeg- 
pusztító fegyverek korában a háború az emberi nem kollektív öngyilkos- 
ságával egyenlő. I 

A biztonság nem garantálható a kard és a pajzs szüntelen fejlesztésé- 
vel. Mindkét szövetségi rendszer árgus szemekkel figyeli a másikat, s a pil- 
lanatnyi lemaradást azonnal behozzák, sőt túl is szárnyalják a másikat. Ko- 
runkban sem a háborút, sem a fegyverkezési versenyt megnyerni nem le- 
het! A józan ész, az emberiség érdeke egyaránt azt kívánja, hogy az egyen- 
súlyt a lehető legalacsonyabb szinten ésszerű fenntartani. Előtérbe került 
a leszerelés, s a katonai doktrínákat szigorúan védelmi jelleggel kell meg- 
újítani, ahogyan ezt a Varsói Szerződés Politikai Tanácskozótestülete 1987 
májusában megfogalmazta. 

A forradalom nem exportcikk! A Szovjetunió és a szocialista világ ér- 
dekelt abban, hogy a társadalmi haladás eszméi tért hódítsanak, s nyomuk- 
ban társadalmi változásokra kerüljön sor. (A szociáldemokrata pártok, a Szo- 
cialista Internacionálé 1986. évi limai kongresszusa ugyancsak állást foglalt 
az ázsiai, afrikai, latin-amerikai országok és a fejlett tőkés világ közötti sza- 
kadék megszüntetése mellett, ahogyan ezt a Willy Brandt és Michael Manley 
vezetésével elkészült , Globális kihívás" című jelentés feltárta. Ugyanilyen 
szellemben foglalkozott e kérdéssel a szociáldemokrata, liberális és függet- 
len szakértőkből álló úgynevezett , Brandt-bizottság" több jelentése.) 

Szigorúan el kell határolni egymástól az ideológiák konfrontációját és 
az államok egymás közötti kapcsolatait! A politikai rendszerek próbája csak 
a gyakorlat lehet. Valamely társadalmi-politikai rendszer fölényének fegy- 
veres úton való bebiízonyítása csak magának a rendszernek a pusztulásához 
vezethet. Az egyetemes emberi érdekeknek az osztályérdekek élé helyezése 
— lenini gondolat! (137. old.) 

Mindezeken túl is az SZKP XX. kongresszusa még csak részben szá- 
molhatott azzal ami azóta ténnyé vált: egész sor globális probléma meg- 
jelenése és kiéleződése ösztönzi a nemzetekre, országokra, szövetségi rend- 
szerekre tagolt emberiséget a közös megoldásokra — fennmaradása érdeké- 

ben. Az emberiség egyetemes ügye a természeti környezet védelme, a leve- 
gő, az óceánok megóvása; az új és félelmetes betegségek terjedésének meg- 
fékezése; az éhezés, a nyomor leküzdése. 

Mindezekből kiindulva a szovjet politikai vezetés fordulatot hajtott vég- 
re az , új politikai gondolkodás" felé, azon új felfogás felé, amely az osz- 
tályelv és az egyetemes emberi elv között a mai világban fennálló viszony- 
ra vonatkozik. 

Az új gondolkodás nem rögtönzés, nem elmejáték. , Annak eredménye, 
hogy mélyrehatóan gondolkoztunk a mai világ realitásain, s felismertük, hogy 
a politikához való felelősségteljes viszony megköveteli a politika tudományos 
megalapozását. Valamint azt, hogy szakítsunk a korábban rendíthetetlennek 
látszó posztulátumokkal. Drága árat fizettünk azért, hogy nem voltunk ob- 
jektívak a megítélésben, engedményeket tettünk a konjunktúrának..., el- 
tértünk a szigorú tudományosságtól a helyzet elemzésében." (137. old.) 

Ezekből a súlyos megállapításokból vonja le a szerző a következtetést: 
még egyértelműbbé kellett tenni a nemzetközi politikai prioritásokat; még 
egyértelműbbé kellett tenni, hogy korunkban a békés egymás mellett élésen 
kívül nincs semmi más, csak az atomhalál. Az SZKP-nak a XXVII. kongresz- 
szuson jóváhagyott új szövegezésű programjából hiányzik az a passzus, hogy 
,a különböző társadalmi rendszerű országok békés egymás mellett élése az 
osztályharc sajátos formája", s az, hogy , ha az imperialista agresszorok mégis 
ki merészelnek robbantani egy újabb világháborút, a népek nem tűrik to- 
vabb ezt a rendszert... Elsöprik és eltemetik az imperializmust." (139. old.) 
Egy új világháborúnak még akárcsak efféle elvi feltételezése is képtelen és 
tarthatatlan! 


Nyílt és őszinte kapcsolatok 


Szinte magától értetődő, hogy az SZKP főtitkára a Szovjetuniónak a szocia- 
lista országokkal és kommunista pártokkal kialakult kapcsolata jellemzésével 
kezdi mondanivalóját a nemzetközi viszonyok konkrét elemzése során. 

A szocialista országok közötti harmonikus kapcsolatok létrejöttét nagy- 
mértékben nehezítette és még ma is befolyásolja különböző fejlettségi szint- 
jük, igencsak eltérő méreteik, kapacitásaik. A világnak ez a szférája sem 
volt mentes a megrázkódtatásoktól, válságoktól, ezek felé sodorta őket leg- 
többjük örökölt elmaradottsága, a rájuk nehezendő imperialista nyomás, és 
nem utolsó sorban az elsőként létrejött szocialista állam gyakorlatának gé- 
pies másolása, a nemzeti sajátosságok elhomályosulása. A szocialista orszá- 
gok viszonyrendszerében is szükséges az átalakítás, mert ,a hetvenes évek 
végétől kezdve a testvéri országok vezetői közti érintkezés ünnepélyes színe- 
zetet kapott. Megcsappant benne az őszinteség, a gyakorlatiasság." (156. old.) 

A szocialista közösség érdeke s fejlődése végett létfontosságú, hogy a 
szocialista országok és pártok tanuljanak egymás tapasztalataiból — a jók- 
ból ás, a kedvezőtlenebbekből is. Kialakulóban van egy új munkaforma, 
amelynek kipróbálása megkezdődött: nevezetesen a testvéri országok veze- 
tőinek sokoldalú munkatalálkozói. Ez fontos lépés lehet afelé, hogy a nem- 
zeti feladatokat is egy közös irányvonal keretében oldják meg. 

Egy időben kísérlet történt arra, hogy a szocialista országok, a Varsói 
Szerződésben tömörült államok összefogását teljességgel súrlódásmentesnek 
tüntessék fel, vagy — éppenséggel másik végletként — manapság olyannak, 
amelyben mélyreható nézeteltérések támadtak éppen a SZKP-n belül tért 

hódító átalakítás és új gondolkodás következtében. Szakítva az ilyen kérdé- 
sekre, megjegyzésekre adott korábbi sablonos válaszokkal, az SZKP főtit- 
kára ezúttal nem a töretlen egységet hangsúlyozza, hanem azt, hogy nagyon 
is szükségesek a nyílt és érdemleges viták. ,,...ha barátaink mindig csak 
tapsolnak nekünk, az rosszabb, mint cselekedeteink és kezdeményezéseink 
érdekeltségen alapuló kritikus elemzése." És ellentétben a — nemcsak nyu- 
gati — közhiedelemmel, hozzátette: , nem tartunk igényt az igazság mono- 
póliumára. Az igazság közös kutatások és munkálatok eredményeképpen 
születik." (158. old.) Ezt a gondolatot nemcsak hogy minden kommunista — 
s mindenki, aki népe, nemzete és a világ haladásáért felelősséget érez — vál- 
lalhatja, hanem cselekedeteiben is iránytűül szolgálhat. 

A világnézetileg azonos alapon álló országok, pártok — különösképpen 
a kommunista pártok — vezetői, képviselői között nincs helye az udvarias- 
kodásnak, a diplomáciának, ,az igazság édesített állapotban tálalásának, 
vagy a sorok közé rejtésének". Ebből a szempontból érdemes újra és újra 
kézbe venni a Kommunista Internacionálé azon időszakának dokumentumait, 
amikor Lenin rnég részt vehetett a nemzetközi szervezet munkájában. Elég 
talán csak az Internacionálé II. és III. kongresszusára utalni, ahol Lenin a 
rosszul értelmezett baloldaliság brit, német, holland és olasz képviselőivel vi- 
tatkozott, majd az offenzíva-elmélet német és magyar híveivel. Tegyük azon- 
ban hozzá: ezek a viták soha nem a tekintélyelv alapján folytak. 

A nyíltságot és a nyitottságot Gorbacsov nem korlátozza a barátok kö- 
zötti kapcsolatokra; az minden irányban kifejeződő stílusjegye az új gon- 
dolkodás vezérelte külpolitikai gyakorlatnak. Ma már tulajdonképpen nincs 
eltérés aközött, amit a Szovjetunió párt- és állami vezetői zárt ajtók mö- 
gött vagy a nyilvánosság előtt mondanak. A politika nem lehet , dupla fe- 
nekű", mert minél nagyobbak egy esetleges konfliktus kockázatai, annál ki- 
számíthatóbbnak, áttetszőbbnek kell lennie az államok, az államférfiak poli- 
tíkájának. A kiszámíthatóság pedig megköveteli a nyílt és világos beszédet. 


, Hiszünk abban — olvashatjuk a könyv befejező részében —, hogy az 
átalakítás hajtásai kifejlődnek a nemzetközi kapcsolatokban, a többi közt a 
szovjet—amerikai kapcsolatokban is. Az új politikai gondolkodás elsajátítá- 
sa a kor parancsa." (247. old.) 


Az emberiség történelmének évezredes tapasztalata, hogy egy politika akkor 
lehet eredményes, akkor érheti el célját, ha részei egymással szerves egészet, 
törekvései összefüggő egységes rendszert alkotnak. A Mihail Gorbacsov veze- 
tésével kidolgozott szovjet politikának bel- és külföldön már eddig elért ered- 
ményei is bizonyították e tétel igazát. A szerzőnek e kötetben hazája és a 
világ közvéleménye elé tárt gondolatai megerősítik hitünket abban, hogy azok 
az eszmék, amelyek e politikában öltenek testet, jelentős befolyást gyakorol- 
nak a szovjet nép, a szocialista országok és az egész emberiség jövőjére. 

A könyv megírása óta történteket és a nap mint nap zajló eseményeket 
figyelembe véve joggal mondhatjuk: az élet — mind a szovjet belpolitiká- 
ban, mind a nemzetközi viszonyokban — folyamatosan igazolja a gorbacsovi 
gondolatokat, tanulságaival szinte folytatója e kötetnek. A valóság ad hi- 
telt Mihail Gorbacsov igazának. 


IDEOLOGIA 


Andics Jenő 


A POLITIKAI FŐISKOLA REKTORHELYETTESE 


Szocializmusfelfogás és reform 


Az MSZMP 1956 után az elsők között karolta fel a reform gondolatát, s út- 
törő munkát végzett gyakorlati megvalósítása terén. Tömegek szereztek sze- 
mélyes élményt, s egy ország történelmi tapasztalatokat azzal kapcsolatban, 
hogy a reform a ezocialista építés szerves részévé válhat. 


Közgondolkodásunkban és a pártközvéleményben mégis érzékelhető egy- 
fajta elbizonytalanodás a szocialista építés távlatos kérdéseiben, a szocializ- 
mus lényegi viszonyainak értelmezésében. A szükségessé vált és a részben 
már bevezetett változtatásokat is sokan eltérően ítélik meg, főként a reform- 
lépések irányát illetően tapasztalhatók véleményeltérések. Közülük különösen 
két megközelítési és szemléletmód érdemel figyelmet. Egyrészt azok a kriti- 
kai megjegyzések, amelyek eddigi értékeink, céljaink egy részének meghala- 
dására irányuló törekvéseinket, ilyen irányú lépéseinket méltánytalanul le- 
értékelik, a szocialista építés jövőjét elbizonytalanító hatásúnak érzik; más- 
részt az olyasfajta várakozások, amelyek szemszögéből a szocializmus fejlő- 
dési irányával kapcsolatos elképzeléseink, törekvéseink általánosnak, homá- 
lyosnak tűnnek, olyannak, amelyek nem nyújtanak a társadalom számára 
megfelelő perspektívát. 


A Központi Bizottság ideológiai kérdésekkel foglalkozó ülésén az előadói 
beszéd hangsúlyozta: , Szocializmusfelfogásunkat meg kell tisztítani a vulga- 
rizáló leegyszerűsítések, spekulatív modellek, dogmák és apologetikus kité- 
telek rárakódott rétegeitől." A megújuló politika 1956 után szakított a dog- 
matikus gyakorlattal, politikai ideolúgiánk egyes elemei azonban sok tekin- 
tetben ma is az ötvenes évek elején kialakult politikai-ideológiai szocializmus- 
felfogáshoz kötődnek. Ideológiai szemléletünk rengeteget fejlődött, változott, 
ez a fejlődés azonban nem egyenletesen és nem elég következetesen ment 
végbe. 

Felismertük például a szocialista társadalom érdektagoltságát, de még 
a hetvenes években is érvényben volt az a feltételezés, hogy az össztársa- 
dalmi, csoport- és egyéni érdekek harmonikus összhangba hozhatók. Az 
egyenlőtlenségi viszonyok szocialista társadalomban rejlő okainak felismerését 
— ugyancsak a hetvenes években — a szükségletkielégítés gyors ütemű tár- 
sadalmasításába vetett hit felerősödése kísérte (például a nők társadalmi 
egyenlőségének megteremtésében, az egészségügyi ellátás terén és másutt). 
Vagy említhetnénk azt is, hogy a gazdaságban megnyilvánuló érdekkülönb- 

ségeknek a társadalom egyéb szféráiban nem tulajdonítottunk kellő jelentő- 
séget, feltételeztük például, hogy a politikai szférában az érdekazonosság ma- 
rad a jellemző. A legtöbb ellentmondást azonban kétségtelenül az váltotta ki, 
hogy miközben nagy hangsúlyt kapott reformintézkedéseink gazdasági meg- 
újulóképességet serkentő hatása, ehhez képest háttérbe szorult a reformfolya- 
mat viszonyának tisztázása a szocializmus alapvető minőségi jellemzőihez. 
A gazdasági reform megélénkülését annak ideológiai , észrevétlensége" kí- 
sérte. Így a reformfolyamat felgyorsulása nem mindig adhatott elégséges im- 
pulzust a szocializmusról való gondolkodás megújulása számára, sőt hozzá- 
járult a szűkebb-tágabb körben megfigyelhető elbizonytalanodáshoz. 

Mindemellett nem tagadható, hogy a szocialista társadalom működésével 
és felépülésével kapcsolatos ismereteink számottevően gazdagodtak, a szo- 
cializmusról új módon való tudományos és politikai gondolkodás számos új 
tapasztalatot, követkéztetést hozott. A teljesség igénye nélkül tekintsünk át 
közülük néhány fontosabbat. 


B A történettudományi kutatásokból ismertté vált, hogy a magyar tár- 
sadalom fejlődése az évszázadok során szorosan beágyazódott a bennünket 
körülvevő régió fejlődésébe. A szocialista átalakulás történelmi fordulatot ho- 
zott, de az elmúlt négy évtizedben kibontakozott folyamatokat nem lehet 
teljesen függetleníteni évszázados fejlődési sajátosságainktól. Társadalmi fo- 
lyamatainkban, az emberek cselekvésében nagyobb mértékben élnek tovább 
múltunk egyes jellemzői, mint azt korábban feltételeztük. 


NH A közgazdaság-tudományi kutatások feltárták, hogy a szocializmus 
hosszú történelmi időszakon keresztül árutermelő társadalom, s az áruter- 
melést a társadalmi tulajdon dominanciája mellett ís a sokszínűség és a fejlő- 
désbeli differenciálódás jellemzi. Az árutermelés törvényszerűségeit figyelmen 
kívül hagyó, vagy azokat nem következetesen alkalmazó gazdaságirányítás 
csak korlátozottan képes a társadalom érdekeit megjelenítő célokat érvénye- 
síteni az újratermelési folyamatokban. 


B Jelentősen átalakult társadalmunk szerkezete. A nagy társadalmi osz- 
tályok közeledési folyamata új típusú rétegződésen keresztül valósul meg. 
Képesek voltunk bizonyos (például a tulajdonból fakadó) társadalmi egyen- 
lőtlenségek megszüntetésére vagy jelentős mérséklésére, de új típusú egyen- 
lőtlenségek keletkeztek. A szocialista társadalomban is jelen van a társadalmi 
előnyök és hátrányok halmozódásának folyamata, amelyet hosszú történelmi 
időszakon keresztül csak "szabályozni tudunk, megszüntetni azonban nem. 


B A szocialista társadalmat az érdekek differenciált szerkezete jellemzi. 
A társadalmi viszonyaink fejlődésében mutatkozó differenciáltság okozza, hogy 
változik az érdekkülönbségek tartalma, s az érdekek megjelenési formái is 
folyamatosan módosuló képet mutatnak. A társadalomirányítás különböző 
szintjein lehetőség van a különböző érdekek egyeztetésére, szintetizálására, de 
nincs mód a társadalomban meglevő érdekkülönbségek megszüntetésére. Az 
érdekkülönbségeket az érdekek ütköztetése, rangsorolása is kíséri, ami az 
érdekek érvényesíthetőségének a korlátozását is jelenti. 


B Differenciált gazdasági és társadalmi viszonyaink közepette a szocializ- 
mus egésze belső ellentmondásokon keresztül fejlődik. Ezek az ellentmondások 
objektív természetűek, megoldásuk, szabályozásuk csak az ellentmondásokba 
való társadalmi beavatkozás lehetőségeinek és eszközeinek ismeretében, a moz- 
gástérhez és az eszközök hatékonyságához való igazodással oldható meg. Az 
ezeket figyelmen kívül hagyó társadalmi gyakorlat a fejlődés torzulásához 
vezet. 

B Mindezek következtében a szocialista fejlődést is állandó konfliktusok 
kísérik. Ezek a társadalomból kiküszöbölhetetlenek. Hamis alternatíva tehát 
a politikai irányítást a konfliktusok vállalása vagy a ikonfliktusmentesség 
alternatívái elé állítani. A politikai cselekvés valójában mindig csak meg- 
határozott konfliktustípusok között választhat, s a meglevő konfliktusok 
egy részének feloldása, keretek között tartása csak új konfliktusok vállalásá- 
val valósítható meg. 

E rövid, vázlatszerű, s korántsem a teljesség igényével fellépő felsorolás 
is elégséges talán annak alátámasztásához, hogy van tudományos muníciónk 
szocialízmusfelfogásunk korszerűvé tételéhez. Ez persze korántsem jelenti azt, 
hogy mai szocializmusfelfogásunk értékes elemeit el kellene vetnünk, hogy 
, vadonatúj", eddig nem ismert szocializmusmodellt kellene létrehoznunk. Hely- 
telen és történelmietlen a szocializmus azon jellemzőinek visszamenőleges le- 
értékelése is, amelyek mai viszonyaink között már nem bizonyulnak érték- 
állónak. Az 1950-es években kialakult s nálunk 1956 után korszerűsített 
szocializmusfelfogás korábbi feltételeink között — kétségtelenül meglevő fo- 
gyatékosságai ellenére — dinamikus átalakulási folyamatokat eredményezett. 
Az elmúlt évtizedek alatt fokozatosan, napjainkra pedig gyökeresen megvál- 
tozott feltételek azonban gyors ütemű továbblépést követelnek. Enélkül nem 
lehetséges végrehajtani a nélkülözhetetlenné vált változtatásokat a társadalom- 
építés gyakorlatában. Késlekedésünk már eddig is súlyos gazdasági és ellent- 
mondásos társadalmi következményekkel járt, s a további fejlődési lehetősé- 
gek eltorlaszolásának veszélyével fenyeget. 


Az elmondottakból is kitűnik: nem rövid távú, az aktuális gazdasági kényszer 
szülte intézkedésekhez kell ideológiánkban igazodnunk, hanem a szocializmus 
távlatos fejlődési lehetőségeinek megteremtéséhez egy egész korszak fejlődési 
tapasztalatait kell összegeznünk. Ideológiai tevékenységünk megújítása nem 
pusztán következménye, hanem egyik lényeges feltétele a gazdasági-társa- 
dalmi kibontakozási program eredményes megvalósulásának. 

A szocializmus és a reform kapcsolatát nem lehet minden történelmi 
időszakra érvényes módon meghatározni. A reform szükségessége az eddigi 
fejlődési szakaszban sem volt egyforma erejű. Ilyen szempontból nem lehet 
például , összehasonlítgatni" a szocialista fordulatot követő évtizedet és a 
hetvenes-nyolcvanas éveket. Az első évtizedben a szocialista forradalom 
maga teremtette meg a társadalom dinamikus átalakulásának feltételeit, úgy- 
szólván magából a fordulatból , adódott" az átalakulás programja. A hetve- 
nes-nyolcvanas években viszont nyilvánvalóvá vált, hogy a további fejlődés 
feltételeit csak a tudatosan végrehajtott reform teremtheti meg, a távlatos 
reformprogram kidolgozása új feladat. Nagy történelmi tanulsága ennek az 
időszaknak, hogy a szükségessé vált reformok elmaradása vagy megtorpa- 
nása éppen a továbbhaladás útját torlaszolja el. 

A szocializmus és a reform kapcsolatát azért sem lehet a szocialista 
építés egész további történelmi időszakára a véglegesség igényével megfogal- 
mazni, mert a tapasztalatok szerint a jövőben további dinamikus változások 
várhatók, mai tudásunkkal azonban nem láthatjuk előre ezek konkrét mér- 
tékét és jellegét. Mindez azonban nem jelenthet akadályt, emiatt nem állha- 
tunk meg, nem tétovázhatunk. A mai adottságokból kiindulva, a későbbi kor- 
rekciókat is vállalva kell kialakítani álláspontunkat, viszonyunkat a re- 
formihoz, 

A magyar társadalom mélyreható átalakulása a társadalom egészére ki- 
terjedő, átfogó és dinamikus reformfolyamatot tesz szükségessé. Ezt támasztja 
alá, hogy fejlődésünk feltételei nemcsak a társadalom egyik vagy másik, 
hanem minden szférájában megváltoztak. Egyszerre kell elvégeznünk szocia- 
lizmusfelfogásunk megújítását, kell megszabadulnunk korábbi időszakok illú- 
ziónak, leegyszerűsítésnek minősülő tételeitől, s egyúttal gazdagítani elméle- 
tünket és ideológiánkat az új fejlődési szakasz sajátosságaiból fakadó tudo- 
mányos és politikai tapasztalatokkal, 

Az átfogó reformfolyamatnak kulcseleme a gazdaság következetes re- 
formjának dinamikus, határozott végigvitele. Már ma is elégséges tapasztala- 
tunk van arra vonatkozóan, hogy a gazdasági reform előrehaladása, az áru- 
termelő szocialista társadalom gazdasági intézményeinek teljesebb kiépülése és 
működése igen ellentmondásosan érinti a társadalom különböző rétegeit. 
A gazdasági reformnak közvetlenül is érzékelhető társadalompolitikai-szociál- 
politikai következményei vannak (például a jövedelmi egyenlőtlenségek nö- 
vekedése miatt). Ez a politikai szférában is érezteti hatását, konfliktusok 
forrásává válhat (erre vezethet például a gazdasági és a foglalkoztatottsági 
szerkezet átalakítása). Ezért a szűken értelmezett gazdasági reform követke- 
zetes végrehajtása is feltételezi a társadalompolitikai reformokat, a politikai 
intézményrendszer továbbfejlesztését. Szélesebb társadalmi összefüggésekben 
gondolkodva pedig szükségképpen maga után vonja, elkerülhetetlenné teszi a 
társadalmi-politikai reformok egész együttesét. 

A reformok mindig változtatnak az adott feltételeken, a társadalmi fo- 
lyamatokon, a gyakorlaton, ezért természetszerűen befolyásolják a társadalom 
különböző csoportjainak érdekeit, méghozzá nem is egyformán. Nem rend- 
kívüli tehát, hanem — ha szabad ezt mondani — nagyon is , szabályszerű", 
hogy konfliktusokat váltanak ki, mint ahogy konfliktusokkal jár a reformok 
elmaradása is. Nem áll ugyan módunkban konfliktusmentes reformokat be- 
vezetni, de vannak cselekvési alternatíváink a reformok irányának, tartal- 
mának és ütemének megválasztásában. Mivel a legkevésbé , fájdalmas"? és a 
leghatékonyabb megoldás megválasztása a cél, a cselekvési alternatívák ki- 
alakításában kulcsfontosságú a társadalom tagjainak aktív közreműködése. 
Így válik lehetővé, hogy a reformok által érintett érdekek egyeztetése, rang- 
sorolása társadalmi konszenzusra támaszkodjon, megfelelő társadalmi fogad- 
tatásra találjon. További fejlődésünk ezért elválaszthatatlanul össze kell hogy 
kapcsolódjék a szocialista társadalom mélyreható demokratizálásával. 


Joggal várható el, hogy a távlatos fejlődés főbb tendenciáit felvázoló társa- 
dalomépítési program szorosan összekapcsolódjék szocializmusfelfogásunk kor- 
szerűsítésével. Enélkül a politikai ideológia nem töltheti be megfelelően 
orientáló szerepét. 

Véleményem szerint azonban nincs szükség valamiféle konstruált jövő- 
kép kidolgozására. A szocialista fejlődés eddigi szilárdnak bizonyult értékei 
a jövőre nézve is megfelelő orientációt adnak. Továbbra is történelmi célunk- 
nak tekintjük a kizsákmányolástól mentes viszonyok és az emberi személyiség 
kibontakozási lehetőségeinek megteremtését, viszonyainknak a társadalmi ön- 
igazgatás irányába mutató fejlődését. Ez nem kevés és a mindennapokban 
is elegendő, ha a gyakorlati munka során a továbblépés fő feladatait a reá- 
lis fejlődési feltételekhez igazítjuk. Ha figyelembe vesszük, hogy a társadalmi 
haladás útja mindig különböző cselekvési alternatívákon keresztül vezet, S 

az alternatívák közötti választás nem automatikus, hanem világos értékszem- 
léletet, felelős előrelátást, demokratikus döntést kíván. 

Ehhez az elmélet, az ideológia úgy járulhat hozzá, ha feltárja a fejlődés 
törvényszerűségeit, ellentmondásait, a politikai helyzetértékelésben használ- 
ható módon tisztázza a hozzájuk való viszonyunkat, eszmei orientációt nyújt a 
legjobb alternatívák kiválasztásához, támogatásához. Világosan látnunk kell, 
hogy ez nem jelent átfogó jövőképet, hanem csak a jövőre vonatkozó konk- 
rét fejlődési lehetőségek felvázolását. De nem is kívánatos, hogy a politikai 
ideológia a belátható távlatokat , megideologizálja", vagy erején felüli irreális 
feladatra vállalkozva a távolabbi jövő képét próbálja minden részletében 
megrajzolni. Az ilyesfajta ideológiai , vállalkozás" éppen ellene hat a rugal- 
mas társadalomépítő gyakorlatnak, korlátozza az ember legtermészetesebb 
társadalmi cselekvését: az alternatívák közötti választást. Nem könnyíti, ha- 
nem éppen ellenkezőleg, nehezíti a lehetséges és a kívánt szocialista jövő 
elérését, mert mesterséges, gátakat állít a lehetséges alternatívák előnyeinek 
és hátrányainak mérlegelése, más lehetőségekkel való egybevetése elé. 

A jövőre vonatkozó alternatívák közötti választás mindig politikai termé- 
szetű, és a társadalmi-politikai lehetőségek és következmények mérlegelésén 
alapul. Ezért az elérendő jövő konkrét részleteinek kimunkálása nem az ideo- 
lógia, hanem a politikai program feladata. Politikai programként annyira 
értékálló, amennyire az objektív feltételek, ellentmondások, a társadalmi ér- 
dekek reális számbavételén alapul. Ez pedig azon múlik, hogy milyenek a 
jövő programját megalkotó politikai folyarnatok, s ebben milyen hatékonyan 
vesznek részt a politikai szervezetek, intézmények. Mindez végső soron attól 
függ, hogy a szocializmus jobbítására irányuló emberi törekvések mekkora 
helyet, milyen szerepet kapnak a politikai program megalkotásában. 

A szocializmushoz, a reformokhoz fűződő ideológiai felfogásunk program- 
alkotó erő, de a program megfogalmazása már nem az ideológia, hanem a 
gyakorlati politikai cselekvés feladata. Nem várhatunk tehát a jövő konkrét 
kérdéseit tisztázó ideológiai válaszokra, mert bár ezzel cselekvési célokhoz 
szeretnénk eljutni, várakozásunk ellenkezőjére fordulhat, saját magunkat 
fegyverezhetjük le. A konkrét célokat csak a politika fogalmazhatja meg, az 
ideológiának a maga helyén és szerepkörében ezt kell segítenie. 


Vince Gábor 


A KOZPONTI BIZOTTSÁG AGITÁCIÓS ÉS PROPAGANDAOSZTÁLYÁNAK 
ALOSZTÁLYVEZETŐJE 


A közhangulat 


fontos politikai tényező 


Bármilyen emberi közösségben a jó együttműködésnek elemi feltétele a kom- 
munikáció. Ha az együttműködésben zavarok támadnak, amögött igen gyak- 
ran a kommunikációs csatornák elzárulását kell keresni. Többször bebizo- 
nyosodott: szükség van olyan mechanizmusra, amely folyamatosan felszín- 
re hozza az emberek véleményét, hogy a döntést hozók mindig tisztában 
legyenek a döntésekkel kapcsolatos elvárásokkal, azok végrehajtásának meg- 
ítélésével. Ha a vezetés eleve számol a véleményekkel, nemcsak a döntési 
szempontok gazdagodnak, hanem a közösség viszonyulása is más lesz. Sőt 
az általános közérzet is javul azáltal, hogy az egyén átérezheti illetékességét 
és érzékelheti a vezetés mozgásterét. 


Sokszor tapasztaljuk, hogy egy-egy helyzetben az emberek túlbecsülik a 
vezetés lehetőségeit. Így politikailag még az sem váltja ki a kívánt hatást, 
ha a vezetés mindent megtesz, amire a körülmények módot adnak. Ezzel ál- 
talában együtt jár az egyén, a kisebb közösség lehetőségeinek alulértékelé- 
se. Itt éppen az ellenkezője történik: a ténylegesnél nagyobb jelentőséget 
tulajdonítanak a körülmények szabta korlátoknak. Az ennek következtében 
kiaknázatlanul maradt közösségi energiák azután tovább szűkítik a vezetés 
mozgásterét. Ez a félreértéseken alapuló úgynevezett negatív kapcsolási 
rendszer a társadalmi és a helyi nyilvánosság és kommunikáció fejlesztésé- 
vel, a , félreértések" csökkentésével, a bizalom erősítésével — ha nem is 
könnyen, nem egyik napról a másikra — pozitív kapcsolássá változtatható. 


Az emberek , hangoltságát", beállítottságát a vezetés munkájának, fele- 
lősségének és saját cselekvési lehetőségeiknek a megítélésében talán a leg- 
komplexebb módon a közhangulat tükrözi. Ezért a közhangulat fontos poli- 
tikai tényező. Természetesen mindig adódhatnak olyan helyzetek — s erre 
sajnos ma, a szorító gazdasági feltételek között különösen sok példa van —, 
amikor a közhangulat átmeneti. romlásával számolva, azt vállalva ís meg 
kell hozni egy-egy döntést. De nagy meglepetések érhetik a vezetőt, aki ezt 
nem tudatosan teszi, aki a közvélemény, a közhangulat alakulását figyelmen 
kívül hagyja. Mert ha a döntéshez minden esetben nem is, de annak elfo- 
gadtatásához, a politikai helyzet kezeléséhez állandóan és feltétlenül érzékel- 
ni kell, hogy milyen kételyeket, ellenérzéseket kell eloszlatni. Mindent meg 
kell tenni, hogy a közvélemény megértse, miért ez vagy az a döntés szüle- 
tett, még akkor is, ha ez őket adott esetben hátrányosan érinti. 


A Magyar Szocialista Munkáspárt politikájának kezdettől fogva fontos jegye 
az a törekvés, hogy minél teljesebb társadalmi megértéssel és támogatással 
töltse be vezető szerepét. Ezért következetesen törekszik arra, hogy folyama- 
tosan megbízható képet nyerjen a politikai közhangulatról. Ennek egyik 
fontos eszköze az információs rendszer. 

Az információ nagyobb hányada úgynevezett helyi ügyekkel kapcsola- 
tos, olyan kérdés, amely helybenkíván intézkedést. A jelzéseknek körülbelül 
egyharmadát azonban továbbítani kell, mert regionális vagy országos ügyek- 
re vonatkozik, illetve a nemzetközi eseményekkel kapcsolatos reflexió. 

A főbb közhangulati jellemzőkről, az általános politikai közhangulat- 
ról, például az ellátás megítéléséről, illetve a belpolitikai és a nemzetközi 
élet fontosabb eseményeivel kapcsolatos véleményekről a KB végrehajtó szer- 
veinek és a megyei pártbizottságoknak a vezetői, a kormány tagjai és a 
központi sajtó irányítói rendszeresen tájékozódnak. Így munkájukban még a 
döntések előtt mérlegelhetik a politikai közhangulatot és közreműködhetnek 
a válaszadásban is. ; 

Az információkból országos szinten kirajzolódó kép persze szükségkép- 
pen szintetizált. Ez nem azt jelenti, hogy torz, hanem azt, hogy nem az 
egyedi, hanem a szélesebb körben jelentkező észrevételek kapnak benne he- 
lyet. Persze az egyedi jellegű vagy a kevésbé általános észrevételeknek is 
van politikai jelentőségük. Ezek az egyes szakterületeket irányító, felügyelő 
vezetőkhöz kerülnek. Ők tudják ugyanis mérlegelni, milyen intézkedésre és 
válaszokra van szükség. 

A hitelességet, az árnyaltabb kép kialakítását szolgálja, hogy mintegy 
harminc szervezettől közvetlenül is tájékozódik a politikai vezetés. A szak- 
szervezeteknek, az ifjúsági szövetségnek és a népírontnak is megvan a ma- 
ga információs rendszere. Ez elsősorban az adott társadalmi szerv céljait 
szolgálja, az adott szervezetben hasznosul, az ottani döntéshozatalt és válasz- 
adást segíti. De fontos, hogy a pártszervek is hasznosítsák mindazt, ami 
ezekben a szervezetekben felszínre kerül. Ez kontrollja lehet a saját csator- 
nákon nyert információknak, de az sem lényegtelen, hogy a rétegszempontok 
árnyalják a közhangulati képet. 

Magyarországon már mintegy két évtizede folyik tudományos igényű po- 
litikai véleménykutatás, amelynek fő intézményi bázisa a Tömegkommuni- 
kációs Kutatóközpont. De van ezzel foglalkozó intézménye a szakszerveze- 
teknek, az ifjúsági szövetségnek is, és mind több megyei pártbizottság mel- 
lett szerveződik — rendszerint az oktatási igazgatóság keretében — tudo- 
mányós véleménykutatással foglalkozó csoport. Vizsgálódásaik részben 
kontrollt jelentenek a párt- és a társadalmi szervezetek számára a saját köz- 
hangulati diagnózisukhoz, részben módot adnak arra, hogy egy-egy döntés 
előtt tudományos eszközökkel mérjék fel a lakosság véleményét. 


Ma, amikor a közhangulat egyre nagyobb hatású politikai tényezővé válik, 
fontos, hogy az információs rendszer a pártmunka szerves részévé váljon. 
Azért is hangsúlyozni kell ezt, mert vannak, akik hajlamosak rá, hogy az 
információgyűjtést technikai jellegű feladatként kezeljék. Pedig az infor- 
máció a pártmunka egészének , terméke", és a munka egészére hatást kell 
gyakorolnia. Abból, hogy egy-egy helyi szervezetből érkező információ meny- 
nyire tükrözi a valóságos közhangulatot, a tényleges problémákat, gyakran 
a politikai munka egészére lehet következtetni. Nemcsak azt tudhatjuk meg 
belőle, hogyan vélekednek az emberek különféle kérdésekről, hanem azt is, 

hogy milyenek a párt tömegkapcsolatai. Az embereknek ugyanis mindig van 
véleményük a körülöttük zajló eseményekről. A kérdés csak az, hogy az adott 
pártszervezetnek van-e ehhez , vevőkészüléke". Ha nincs, akkor feladatait 
bajosan láthatja el, mert éppen az a kontaktus hiányzik, amely mozgalmi 
szerepkörének betöltéséhez leginkább szükséges. 

Elég gyakori az is, hogy megvannak ugyan a tömegkapcsolatok, de a 
pártszervezet elaprózza magát, nem értékeli, szintetizálja, s ezért komolyan 
nem is veszi számba a különböző véleményeket. Holott a munkahelyeken 
az az egyik legfőbb gond, hogy a szükséges döntések nem születnek meg 
időben, s amikor egy-egy kérdés a döntéshozók asztalára kerül, nem kapnak 
teret kellően széles skálán az érvek és az ellenérvek. A pártszervezetek in- 
formációs munkájukat jól végezve sokat tehetnek azért. hogy ez ne így le- 
gyen. Mindez a bizalom erősödését is eredményezi, hiszen — többek között 
a közhangulati jelzések tanúsága szerint — az emberek ma a kibontakozást 
szolgáló határozott és célszerű cselekvést várnak a vezetéstől. 


Fel szokták tenni a kérdést, hogy az információ mennyire tekinthető hite- 
lesnek, vagy véleményt is sejtető módon úgy, hogy mennyire , kozmeti- 
kázott", 

Minden pártszervezetnek felelőssége, hogy maga körül olyan légkört ala- 
kítson ki, amelyben az emberek őszintén elmondhatják a véleményüket; 
részben azért, mert ezáltal intézkedésre, válaszra számíthatnak, részben pe- 
dig azért, mert nem kell tartaniuk rájuk nézve kedvezőtlen következmé- 
nyektől. 

Ha a hitelességnek azt az oldalát nézzük, hogy a kritikus vélemények 
elhangzanak-e és továbbjutnak-e, akkor azt mondhatjuk, hogy országos 
ügyekben feltétlenül. Az emberek általában hangot adnak az országos poli- 
tikára, az ellátásra, a kulturális élet, a tömegtájékoztatás jelenségeire vonat- 
kozó nézeteiknek. S elmondható, hogy a pártbizottságok is mindenfajta koz- 
metikázás nélkül továbbítják e jelzéseket. 

Nem ennyire kedvező a kép, amikor a szűkebb környezetről, a munka- 
helyi vezetés tevékenységéről van szó. Itt már gyakoribb, hogy az emberek 
sem nyilatkoznak olyan könnyen, s előfordul, hogy a pártszervezetek is haj- 
lamosak kímélni a kritika által érintetteket, szűrik az információt, tompít- 
ják a véleményeket. 

. A hitelesség egy másik kritériuma a reprezentativitás, vagyis hogy a 
megfogalmazott vélemény mennyire általános. Nagyon lényeges, hogy ne 
egy-két ember nézete szerepeljen egy-egy munkahelyen a közösség vélemé- 
nyeként. Ez még akkor is így van, ha tudjuk, hogy a közvélemény formá- 
lásában vannak személyes tulajdonságaiknál vagy a munkaszervezetben be- 
töltött pozíciójuknál fogva kitüntetett helyzetben levő személyek és csoportok. 


Az is fontos, hogy tudjuk: a főbb rétegképző ismérvek szerinti csopor- 
tok között milyenek a véleményeltérések. Ilyen csoportok: a fizikai dolgozók, 
az értelmiségiek, a vezetők, a beosztottak, a párttagok és a pártonkívüliek, a 
fiatalok, az aktív dolgozók, a nyugdíjasok, a fővárosiak, a városokban és 
községekben élők — hogy csak a legfontosabbakat említsük. Minden párt- 
szervezetnek magának kell átgondolnia a helyi sajátosságokat és úgy alakí- 
tani az információs források körét, megszervezni az információszerzés me- 
chanizmusát, hogy ezek az információk a főbb szempontok szerint hozzá- 
vetőlegesen reprezentatívak legyenek. 

Gyakran hangzik el kritikaként, hogy az emberek nem kapnak választ arra, 
amit az információs jelentésekben fölvetettek. Ezért is lényeges, hogy jól 
értsük az információ funkcióját, a válaszadás mechanizmusát. Sokan ugyan- 
is elvárnák, hogy amit szóvá tettek, arra ők személyre szólóan választ is 
kapjanak. Pedig még a munkahelyi ügyek esetén is nehéz mindenkinek sze- 
mély szerint válaszolni. Hiszen a felvetések többsége egy-egy impulzus a 
döntéshozatalhoz, s így a válaszok is rendszerint magukban a döntésekben 
öltenek testet. 

A megyei, üzemi lapok némelyike rovatot indított , Az információs je- 
lentésekben kérdezték" címmel. Egy konszolidált rendszerben természetes, 
hogy a nyilvánosság helyi, regionális és országos eszközeinek mindennapi 
működéséhez impulzusokat adnak az információs jelentések is. Ez azért is 
helyes, mert a lakosságot foglalkoztató kérdésekre elsősorban a tömegtájé- 
koztatástól, a rádió, a televízió politikai műsoraitól, a kormányzati tájékoz- 
tatóktól várható a válaszadás. Persze a párt belső tájékoztató csatornái, pél- 
dául a Titkári Tájékoztató, a Politikai Vitakör külön is foglalkoznak az in- 
formációs jelentésekben feltett kérdésekkel. 

Az információs rendszer megbízhatósága bizonyos stabilitást kíván mind 
a mechanizmust, mind a munkát végző személyeket illetően. A párt szorgal- 
mazza a megbízhatóság javítását, a válaszadás mechanizmusának jobb ki- 
alakítását, gyorsítását, a tudományos véleménykutatás fejlesztését, hasznosí- 
tását. Fontos az is, hogy a párttestületek időről időre értékeljék az infor- 
mációadást tartalmi szempontból, és a politikai munka számára vonják le 
a szükséges következtetéseket. 

Tehát amíg magával az információs rendszerrel csak ritkán és akkor is 
többnyire karbantartó jelleggel kell foglalkozni, addig az információk tartal- 
ma rendszeresebben kívánkozik a testületek elé. Örvendetes, hogy mind több 
megyei, városi végrehajtó bizottság, esetenként maga a pártbizottság is na- 
pirendre tűzi, megtárgyalja, hogyan alakul egy-egy település politikai köz- 
hangulata. 


A közhangulati információgyűjtés az elmúlt esztendő politikailag esemény- 
dús időszakában is megbízhatóan, hitelesen és a gyorsaság alapvető szem- 
pontjainak jól megfelelve tájékoztatta a vezetést. Hétről hétre képes volt 
jelezni az új vonásokat, az erősödő vagy éppen csak lappangó tendenciákat. 

Egy vezetés komolyságának, s a politikai rendszer demokratizmusának 
az is fokmérője, hogy mennyire képes kritikusan szemlélni és menet közben 
korrigálni saját tevékenységét. Az MSZMP-ben ma megvan ez a készség, 
s hogy sikerrel is járjon, ahhoz fontos biztosítékul szolgálnak azok a jelzé- 
sek, amelyek a pártszervezetek információs csatornáin kerülnek felszínre. 
A vezetés a különböző szinteken igényli és egyre inkább hasznosítja is eze- 
ket a jelzéseket. 

Fontos, hogy ez ne csak azon legyen lemérhető, hogy a különféle sze- 
replések alkalmával hivatkoznak-e a közhangulat állapotára. Jobban fel kell 
használni az információkat a döntési alternatívák kialakításánál, a dönté- . 
sek elfogadtatásának, propagandájának megszervezésénél, a ki nem elégít- 
hető igényekkel kapcsolatos érvek kidolgozásánál, a vezetés stílusának for- 
málásánál. 


ESZMECSERE 


Munkaerőmozgás és -átcsoportosulás 


(KEREKASZTAL-BESZÉLGETÉS) 


Gazdaságunk egyik legfőbb gondja a teljesítmnényhiány és az ebből fakadó ered- 
ményhiány. A szerényebb eredményt is túlzottan nagy munkaidő-ráfordítássai ér- 
jük el. Ennek elsősorban az az oka, hogy a munkaerő jelentős része nem ott 
van, ahol a legjobban tudna hasznosulni. Gazdasági előrelépésünk kulcskérdése, 
hogy legfőbb erőforrásunkat a leghatékonyabb fejlődésre képes területekre cso- 
portosítsuk. Ez az átrendeződés nem mehet végbe konfliktusok és feszültségek nél- 
kül. Kerekasztal-beszélgetésünk ezeket a folyamatokat, a feszültségek kezelésének 
módjait boncolgatta. A beszélgetésen részt "vett: BAKSA JÓZSEF, a Köbényai 
Gyógyszerárugyár pártbizottságának titkára, DRÓTOS LÁSZLÓ, a Lenin Kohászati 
Művek vezérigazgatója, FEHÉR GYORGY, a Szakszervezetek Komárom Megyei Bi- 
zottságának titkára, OTT GYORGY, a SZOT közgazdasági és életszínvonali-politikai 
osztályának megbízott vezetője, RÓZSA JÓZSEF, az Állami Bér- és Munkaügyi Hi- 
vatal főosztályvezetője, SÁRDYNÉ CSAPÓ KATALIN, a Fővárosi Pályaválasztási és 
Munkavállalási Tanácsadó osztályvezetője. A beszélgetést LAKOS SÁNDOR, a Párt- 
élet főszerkesztője vezette. 


Az alapvető termelési tényezők közül az eszközök bővítése erősen korlátozott 
— kezdte a beszélgetést Lakos Sándor —, s várható, hogy az elkövetkező 
években sem nőhetnek számottevően az erre fordítható anyagi forrásaink. Az 
igazán számottevő tartalékaink a termelésben felhasznált anyag és energia, 
de különösen a munkaerő hatékonyabb felhasználásában vannak. A marxiz- 
mus egyik lényeges felismerése, hogy az összes termelési tényezők közül a 
munkaerő a legfontosabb. Az emberek képzettségében, szorgalmában és te- 
hetségében rejlenek a gazdasági és társadalmi fejlődés legfőbb tartalékai 
is, de mozgósításának előfeltétele, hogy mindenki azon a helyen dolgozzon, 
ahol a legtöbbet tudja nyújtani a családja és a társadalom javáért. Mégis azt 
tapasztaljuk, hogy sem az anyagot, sem a munkaerőt nem becsüljük értékének 
megfelelően, s annak ellenére, hogy a változás szükségességére a politika 
nemegyszer nyomatékosan rámutatott, még mindig pazarló módon bánunk 
mindkettővel. Elengedhetetlen, hogy az idei esztendőben megvalósuló kor- 
mányintézkedések eredményeként ez a helyzet alapvetően megváltozzék. Egy- 
úttal számot kell vetnünk a gazdaságban és a társadalomban tagadhatatlanul 
meglévő visszatartó erőkkel is. 

A hatékonyság növelése érdekében végrehajtott, vagy a gazdasági kény- 
szerből történő munkaerőmozgás, -átcsoportosítás nem ellentétes szocialista el- 
veinkkel. Ugyanakkor tény, hogy az ilyen folyamat áldozatokkal és átmeneti 

veszteségekkel is jár, emberi sorsokat érint, nagyon kényes és nehezen felold- 
ható társadalmi feszültségeket okoz. Ezért kezdjük talán a beszélgetésünket 
annak vizsgálatával, hogy a munkaerőmozgás jelenlegi és meglevő mértéke, 
aránya hogyan ítélhető meg." 


Sok vagy kevés? 


,Ha azt nézzük — vette át a szót Rózsa József —, hogy mennyire sike- 
rült a meglévő tartalékainkat mozgósítani, vagy azt, hogy a jelenlegi moz- 
gás mennyire elégíti ki a dinamikusan növekvő területek munkaerőigényeit, 
akkor a jelenlegi mozgás kevés és egyoldalú. A másik oldalról nézve viszont 
azt látjuk, hogy hozzávetőleg hétszázezer munkahelyváltás történik éven- 
ként. Ez sok. Érdekeink egy célirányosabb mozgás kibontakozását követelik." 

, Időnként úgy érezzük, hogy a munkaerőmozgás sok, néha meg úgy, 
hogy kevés — szólt Baksa József. — A mi vállalatunk, a Kőbányai Gyógy- 
szerárugyár kifejezetten a dinamikus vállalatok közé tartozik. Nálunk nem- 
csak a termelés korszerűsítése, hanem a termelés bővítése is kívánatos len- 
ne. Egy-másfél év múlva új kapacitásokkal bővülünk, és már most számol- 
nunk kell a működtetésükhöz szükséges munkaerővel. Ugyanakkor kívánatos 
volna a kilépett dolgozóink helyébe olyan szakképzett embereket felvenni, 
akik minőségi változást hozhatnának a jelenlegi munkaerő összetételében. 
Ilyen munkaerő pillanatnyilag nem nagyon található a munkaerőpiacon. 

A tizedik kerületben jelentős létszám szabadult fel. Munkaerő tehát 
van, csak éppen nem a mi ;igényeinknek és feltételeinknek megfelelő. Cel- 
jainkat tekintve: kevés a munkaerőmozgás. Ha viszont a kilépéseket és az ez- 
zel járó gondokat tekintem, soknak tűnik, mivel igen magasak a terhei. 
A mozgás, az új környezetbe való beilleszkedés, a képzés, a begyakorlás 
jelentős veszteségekkel és költségekkel jár. Ez akkor fogadható el, ha úgy 
tekintjük, mint egy befektetést, amely hosszabb távon — az új termelő- 
egységek beindítása, a meglévők jobb kihasználása, hozzáértőbb működtetése 
révén — kiszámítható nyereséget hoz. A jelenlegi mozgásnak azonban inkább 
csak a terheit érezzük, a hasznát alig." 

, Mi is soknak találjuk az évi háromezer fős munkaerőmozgást a Lenin 
Kohászati Műveknél —. tette hozzá Drótos László. — Ez az arány öt éve 
alig változik: a teljes létszám húsz százaléka cserélődik. Emellett azt tapasz- 
taljuk, hogy ugyanazok az emberek többször is változtatják munkahelyüket. 
Ahogy belépnek, ahogy megtanulják új feladatukat, már ismét kilépnek — 
évente esetleg többször is. A szakmai összetételüket nézve azt látjuk, hogy 
többnyire betanított munkások, segédmunkások, tehát a legkevésbé kvali- 
fikált dolgozóink. Iskolai végzettségük alacsony, új szakmára egyáltalán nem, 
vagy csak igen nehezen foghatók. Miközben tehát sokalljuk ezt a mozgást, 
azt is meg kell állapítanunk, hogy a mozgás belső struktúrája nem egészséges. 

Ennek ellenére a kohászatban is — ahol pedig az elmúlt öt évben nem 
nagyon növekedett a műszaki színvonal — megfigyelhető egy jó irányú szer- 
kezeti eltolódás a szakemberek javára: javult a diplomások, a középfokú 
végzettségűek, a szakképzettek aránya a segédmunkások és betanított munká- 
sokhoz képest. Sajnálatos viszont, hogy ötven éven felüli az átlagos életkor 
— ez nagyon magas, és azt mutatja, hogy nincs megfelelő utánpótlásunk." 

,A munkaerőpiacon — kapcsolódott a beszélgetésbe Fehér György — 
meglehetősen nagy a kuszaság. Nem a mozgás mennyisége, hanem a mozgás 
minősége nem megfelelő. Persze tisztában vagyok azzal, hogy nem lehet 

adminisztratív eszközökkel korlátozni vagy irányítani a mozgást — amikor 
ezzel próbálkoztunk, akkor se jutottunk semmire. Azt kellene elérni, hogy 
az emberek saját elhatározásukból, jól felfogott érdekük alapján ott ke- 
ressék a helyüket — és meg is találják —, ahol munkaerejüket, tehetsé- 
güket, szorgalmukat a legjobban tudják hasznosítani." 

, Úgy tűnik — mutatott rá Lakos Sándor —, nem célszerű azon vitat- 
kozni, hogy a jelenlegi munkaerőmozgás sok vagy kevés. Valójában csak a 
ki- és belépések számát regisztráljuk, miközben láthattuk: egy ember több- 
ször is változtat munkahelyet. Gyanítható, hogy a nagyszámú munkahely- 
váltás mögött nem megalapozott indok áll, hanem a mi tehetetlenségünk : 
nem tudjuk a munkahely megtartására, a nagyobb teljesítményre ösztönözni 
az embereket, magasabb jövedelemhez is juttatva őket, miáltal érdekeltté 
válnának abban, hogy ne keressenek maguknak más munkahelyet. De nem 
tudjuk megtartani azzal sem, hogy megfelelően kiképezzük vagy átképezzük 
az adott munkakör igényeinek megfelelően. Azt mindenképpen leszögezhet- 
jük, hogy az általános munkaerőmozgáson belül magas azoknak a száma, akik 
évenként többször változtatnak munkahelyet. Ez jelentékeny kárt okoz a 
népgazdaságnak és az adott vállalatnak egyaránt." 

, Az ötletszerű mozgásból eredő károkat nehéz lenne pontosan meg- 
határozni — szólt Sárdyné Csapó Katalin. — Ha azonban-itekintetbe vesszük, 
hogy évenként közel 270 ezer munkaviszony-létesítés történik a fővárosban, 
tehát az egymillió foglalkoztatotthoz viszonyítva minden negyedik munkavál- 
laló smegmozdulc, ebből már megközelíthető képet alkothatunk magunknak a 
mozgásból eredő kár nagyságáról. Igaz, pillanatnyilag 850 a nyilvántartásba 
vett álláskeresők száma, akik egy-két hét alatt nem tudnak újra elhelyez- 
kedni, de ha nem is jellemző, hogy valaki hetekig, hónapokig legyen munka 
nélkül, a néhány napos munkakiesés okozta kár összességében már milliár- 
dos nagyságú. Különösen akkor, ha azt az időt is beleszámítjuk, amíg valaki 
az új munkahelyén kellő tapasztalatokat szerez és begyakorolja az új munka- 
körének megfelelő munkafogásokat." 

, Amikor megpróbáljuk a munkaerőmozgás mértékét megítélni — mondta 
Rózsa József —, vegyük tekintetbe, hogy ez a jelenség nagyon sok néző- 
pontú. Nézhetjük az egyén és a közösség oldaláról, nézhetjük a hiány és a 
fölösleg oldaláról, kormányzati és vállalati szemszögből, de még a vállalatok 
közül is másként ítélik meg a helyzetet, ahol bővíteni kívánják a tevékenysé- 
get, és megint másként, ahol leépítésekre kényszerülnek. Másként, aki maga 
akar változtatni, és másként, akit küldenek. Én úgy gondolom, hogy nézzük 
a jelenséget mindenekelőtt a népgazdaság oldaláról, mert számunkra most ez 
a legfontosabb. 

Egyszerre van hiány és fölösleg. Az elmúlt években a fölösleg nem oko- 
zott a vállalatoknak különösebb gondot: az érvényben levő szabályozóknak 
megfelelően akkor is tartalékolták a létszámot, ha nem tudták hatékonyan 
foglalkoztatni. Ennek következtében viszont fellépett egy országos méretű 
hiány, ami sok helyütt még ma is nyomasztó. Közvetlenül a vállalatoknál 
csak a hiány jelent meg a maga valóságos, tárgyiasult formájában: az állás- 
hirdetésekben, a gyárkapukon, a gépeknél. A fölösleget ezzel szemben csak 
a közgazdászok, a tervhivatal, a gazdaságirányítás érzékelte. Miközben majd 
egymillió ember mozgott évenként, mert a munkahelyével nem volt elégedett, 
igen ritkán fordult elő, hogy valakinek azért kellett mozdulnia, mert a mun- 
káltató volt elégedetlen a munkájával. 

A helyzet csak most kezd átalakulni: a keményebb érdekeltség — az új 
adórendszer és a bértömeg-gazdálkodás — következtében szélesebb körben 

elkezdődnek a tudatos leépítések. Néhány éven belül elérhetjük, hogy össz- 
hangba kerül a munkaerő-kínálat és a -kereslet, és kialakulhat egy egyensúlyi 
állapot." 

, Bizonyos kétségeket támaszt bennem, amit Rózsa József az egyesúlyról 
mondott — folytatta a vitát Lakos Sándor. — A kereslet és a kínálat glo- 
bális adatait tekintve elképzelhető, hogy akár egy-két éven belül is fordulat 
történhet. De beszélhetünk-e igazi egyensúlyról? Úgy vélem, ha öt-tíz éven 
belül meg tudnánk közelíteni egy egyensúlyi állapotot, már az is igen nagy 
eredmény lenne: ahhoz ugyanis az egész képzési rendszerünket — az általános 
képzést, szakképzést, az alapfokú, középfokú és felsőfokú képzést — kellene 
összhangba hozni a struktúraváltás távlati terveivel. Ma még ott tartunk, 
hogy senki sem tudja biztonsággal megmondani — mégpedig konkrétan! —, 
hogy melyik szakma, melyik ágazata, melyik vállalat irányába kellene orien- 
tálni a munkaerőt, kit mire kellene kiképezni vagy átképezni. Itt spontán 
folyamatok zajlanak. Kérdés, hogy ezekben a spontán folyamatokban meny- 
nyire jutnak kifejezésre a gazdaságpolitika törekvései: valóban a hatékony 
területekre irányul-e a nagyfokú munkaerőmozgás?" 


A munkaerőmozgás irányai 


"A munkaügyi tanácsadókban — csatlakozott a kérdéshez Sárdyné Csapó 
Katalin — jól érzékeljük a munkaerő mozgásának irányát, az emberek tö- 
rekvéseit és az egészséges áramlást fékező sérszűkületeketr. Egyre súlyosabb 
tünetei mutatkoznak annak, hogy a kínálat és kereslet között hiányzik a 
szakmai összhang: a dinamikusan fejlődő vállalatok a nagyarányú munka- 
erőmozgás ellenére sem jutnak képzett forgácsolókhoz. géplakatosokhoz, vil- 
ianyszerelőkhöz, könyvelőkhöz, gépjárművezetőkhöz stb. Az összes keresletnek 
közel fele alig egy tucatnyi szakmára korlátozódik. Ezzel szemben a közvetítő- 
irodákban megforduló emberek háromnegyede szakképzetlen, egyharmaduk 
még az általános iskolát sem fejezte be. A kereslet és kínálat közötti szakmai 
összhang közelítését nehezíti az a körülmény, hogy ma csupán a szakmunkás- 
képzés alapszik vállalati igényeken, a többi iskolatípusban pedig a tantermek, 
tanerők száma és egyéb megfontolások döntik el az elsősök számát és ará- 
nyát, nem pedig a népgazdaság munkaerő-szükséglete. 


Gond az is, hogy a munkaerőmozgás kívánatos irányát a munkaközvetítő 
irodák nemigen tudják befolyásolni, semmilyen információ nem áll ugyanis 
rendelkezésükre a vállalatok hatékonyságát, gazdaságosságát illetően. Tapasz- 
talatunk szerint a munkaerő általában a magasabb jövedelmet biztosító vál- 
lalatok felé mozog, de egyáltalán nem biztos, hogy a gazdaságilag vagy tár- 
sadalmilag fontos terméket előállítók egyúttal a leghatékonyabbak, illetve a 
legjobban fizetők is. Sajnos gyakran előfordul, hogy egyes munkáltatók nem, 
vagy nem folyamatosan jelentik munkaerőigényüket, ezért mi csak oda tud- 
juk irányítani a jelentkezőket, ahonnan az üres munkahely tényéről értesí- 
tettek bennünket." 


,Az orientációval kapcsolatos kérdéseket — kapcsolódott az előzőekhez 
Drótos László — többnyire a vállalatoknak szokták címezni. Tessék meg- 
mondani, milyen szakmákról, mennyi emberről van szó, és a többi és a töb- 
bi... Végeredményben csakugyan nekünk kellene megmondani. De, hogy tu- 
dunk-e válaszolni, az attól függ, mennyire kiszámítható hazánkban ma a vál- 
lalkozás. Ha a vaskohászat példáját veszem: az elmúlt négy évben kétszer for- 
dult elő, hogy a gazdaságtalan export visszafogására, majd pedig maximális 

túlteljesítésére ösztökéltek bennünket. Ez a vállalat termelésének egyharmada. 
És ha közben elengedtünk volna ötezer embert? Ahhoz, hogy a szükséges 
munkaerő szerkezetét és mennyiségét tervezni tudjuk, azt is tudni kell, hogy 
merre tart a gazdaság, azaz nagyobb vállalkozási biztonságra és hosszú távú 
érdekeltségre lenne szükség. A diósgyőri gyár évszázadok óta arra hivatott, 
hogy kielégítse a magyar ipar, a vasút, a bányák, általában a járműipar 
alapanyagigényeit. De ha a gépipar jelentős vállalatainak bizonytalan a hely- 
zete, a vasút se tudja, mit akar, a bányáknál is leépítések vannak, hogyan 
tudunk mi — a háttéripar — munkaerőt tervezni és gazdálkodási programot 
készíteni? Az elmondottak tanulságát úgy összegezhetjük, hogy a munka- 
erőmozgás irányát végső fokon a gazdaság mozgásirányának kell meghatá- 
roznia." 

A beszélgetés résztvevői egyetértettek abban, hogy a munkaerő áramlásá- 
nak meghatározása s az ehhez szükséges feltételrendszer biztosítása elsősor- 
ban kormányzati feladat, a munkaerőmozgás irányait mindenekelőtt a gaz- 
dasági szabályozók által motivált ösztönzők és érdekek erejével lehet orien- 
tálni. 

, Lehet-e reális reményünk — tette fel a kérdést Ott György —, hogy aa 
iparban felszabaduló munkaerőt például az egészségügy területére tudjuk 
majd irányítani? Tudjuk, hogy évtizedes problémáink vannak elsősorban a 
szakképzett technikai személyzet krónikus hiánya miatt. Egy kohászból vagy 
bányászból azonban aligha lesz műtőasszisztens. Emellett azt is tudjuk, hogy 
az egészségügyi dolgozók bére lényegesen alacsonyabb, nem beszélve arról, 
hogy az egészségügy éppen olyan szigorú bérszabályozási terhek alatt nyög, 
mint bármely más ágazat. Nem a létszám növelésében, hanem a leépítésben 
érdekelt. Ugyanez a helyzet a kereskedelemben is. Ahhoz, hogy fel tudják 
szívni a normális működésükhöz szükséges munkaerőt, valami módon oldani 
kellene a szigorú kötöttségeket, még akkor is, ha pénzbe kerül." 

, Érdemes azon elgondolkodni — jegyezte meg Lakos Sándor —, hogy 
eléggé erőteljesen és kellően differenciált eszközökkel próbáljuk-e befolyá- 
solni a munkaerőmozgás irányát. Az úgynevezett versenyszférában elképzel- 
hető, hogy a közgazdasági szabályozók és a piaci erők olyan versenyhelyze- 
tet teremtenek, melynek eredményeként a dinamikusabb, eredményesebb 
vállalatok képesek lesznek magukhoz szívni a munkaerőt. De mitől lesz vonzó 
az egészségügy és számos más, nem a versenyszférába tartozó terület? Pedig 
ez a másik oldalról nézve is fontos. Ha ugyanis az egyik oldalon nincs fel- 
szívóképesség, sokkal nehezebben fog megindulni a másik oldalon a szük- 
ségtelen munkaerő leépítése." 

, Ez a szívóhatás pillanatnyilag a kisvállalkozások, a magánszektor és a 
kisszövetkezetek részéről érzékelhető — kapcsolódott az előzőekhez Sárdyné 
Csapó Katalin. — Ennek következményeként az utóbbi időben lényegesen 
megnőtt az állami szektorokból a kisvállalkozói szférába történő áramlás. A 
szocialista szektorban foglalkoztatottak száma évente több tízezerrel csökkent 
a fővárosban, miközben szinte ugyanennyivel növekedett a kisszervezetek lét- 
száma. A kisszervezetek csábítása olyan erős, hogy ennek érdekében az em- 
berek hajlandók a régi szakmájukat feladni, új szakmát tanulni, vagy a meg- 
levő szakismeretüket jelentősen bővíteni. A szakképzett munkaerő-állomány- 
nak ez a szétaprózása nem biztos, hogy elősegíti a hatékony foglalkoztatást." 

, Ezt a folyamatot mi is érzékeljük és nagyon érzékenyen érint bennün- 
ket — tette hozzá Baksa József —, mivel az ilyen típusú mozgás a legképzet- 
tebb szakembereinket érinti: vegyészeket, elektromérnököket, de főként a 
számítástechnika területén dolgozókat. Személy szerint meg tudom őket ér- 

teni, és népgazdasági szempontból nézve sem káros ez a folyamat. Inkább 
az az elgondolkodtató, hogy egy fejlődőképes, dinamikus vállalat miért nem 
rendelkezik olyan lehetőségekkel, mint a kisszervezetek, hogy megtarthassa 
az embereket." 

, A magánszektornak és a kisszövetkezeteknek — a felszívóképességük ré- 
vén — komoly szerepük lehet egy-egy terület munkaerő gondjainak enyhbhíté- 
sében — kapcsolódott a témához Ott György. — A szakszervezetek részéről azt 
sem ítéljük el, ha egy szervezett munkás azért keresi a magánszektorban vagy 
a kisszervezeteknél a boldogulását, mert ott többet tud keresni. Ez a mogás 
ugyanis hozzájárulhat a lakossági és ipari szolgáltatások színvonalának javí- 
tásához. Mindössze két megjegyzést szeretnék fűzni a témához. Az egyik az, 
amit Baksa József érintett, hogy ez a jelenség az állami szektorban alkalma- 
zott anyagi ösztönzési rendszerünk kritikája. A másik: addig nem keletkezik 
népgazdasági kár, amíg valaki a tanult szakmáját hasznosítja. A baj — szerin- 
tem — ott kezdődik, amikor például egy képzett villanyszerelő elmegy Íröccs- 
öntőnek egy kisiparoshoz. A szakemberek kiképzése nagyon sok pénzbe ke- 
rül, és ne legyenek illúzióink, hogy esetleg majd visszamegy a szakmájába és 
ott folytatja, ahol abbahagyta. Aki öt-tíz évet kihagyott, abból soha többé 
nem lesz jó villanyszerelő, géplakatos vagy esztergályos." 

, tagadhatatlan, hogy ma még a mozgásban a spontán és véletlenszerű 
elemek dominálnak — szólt Rózsa József. — Amíg inkább oda megy a mun- 
kaerő, ahol kevesebb munkáért nagyobb bért tud kiharcolni, ahol vgmk-zhat, 
ahol talán nem is nagyobb a kereset, de kisebb a követelmény, és a második 
gazdaságban végzett munkára többet tud tartalékolni, ez a mozgás valóban 
távol van a célkitűzésektől, ha nem ellenkezik azzal. A jelenlegi mozgás még 
mindig a magasabb követelményű helyekről az alacsonyabbak felé irányul. 

Ugyanakkor hiba lenne csak a kuszaságot látni, és nem észrevenni a 
jövőbeli gyorsabb átrendeződés csíráit. Az elemzések azt mutatják, hogy 
a dinamikusabb ágazatok nagyobb része nemhogy csökkentette, még növel- 
ni is tudta az általa foglalkoztatott létszámot. A leépülő ágazatok többségé- 
ben viszont az átlagos létszámcsökkenésnél lényegesen gyorsabban csök- 
kent a vállalati létszám. Tagadhatatlan, hogy ez az ütem a rendelések visz- 
szaeséséhez, a termékek leértékelődéséhez képest még mindig nem elég gyors. 
A kedvezőtlen gazdasági eredmények konzekvenciája, a tudatos leépítés még 
nagyon sok helyütt várat magára." 

A jelenlegi helyzetből és a munkaerőmozgás irányainak vizsgálatából 
azt a következtetést vonhatjuk le — foglalta össze az elhangzottakat Lakos 
Sándor —, hogy bár a munkaerő mozgása számottevő, ma még aligha be- 
szélhetünk tudatosan befolyásolt átcsoportosításról. 

Ez csak akkor bontakozhat ki, ha a most érvénybe lépő szabályozók 
kezdik már kifejteni hatásukat, s ha a fejekben fészkelő álhumánus szem- 
pontokkal szemben érvényt tudunk szerezni a szükségszerűségnek, az ész- 
szerűségnek. Egyes szakszervezetek, sok esetben még pártszervezetek részéről 
is tapasztalható, hogy helyi megfontolások miatt fékezni próbálják az átren- 
deződést. Ha nem tudunk változtatni, ez nagy kárt okozhat." 


Változó piaci pozíciók 
A racionalitás és hatékonyság érdekében történő munkaerőmozgás mindenütt 


a világon a gazdaság vérkeringéséhez, egészséges működéséhez tartozó, ter- 
mészetes jelenség — folytatta Lakos Sándor —, amely soha nem fejeződhet be 

és nem kötődhet kampányokhoz. El kell érnünk, hogy a mi életünknek is 
mindennapi, megszokott és természetes része legyen. Nekünk elsősorban ab- 
ban kell különböznünk a fejlett tőkés országoktól, hogy az átrendeződéshez 
megtaláljuk a szervezettebb, humánusabb, társadalmi berendezkedésünknek 
megfelelőbb szocialista megoldást. 

Az embereknek más és más a pozíciójuk a munkáltatókkal szemben. 
Lesznek, akiknek kényszerűségből mozdulniuk kell. Azzal is szembe kell néz- 
ni, hogy egyes körzetekben, egyes szakmákban elhelyezkedési nehézségek 
adódhatnak. Hogyan változnak a pozíciók a munkaerőpiacon?" 

, Most mindenkiben elég sok a várakozás és a szorongás — válaszolt a 
kérdésre Rózsa József. — Nemcsak a munkásokban és az alkalmazottakban, 
hanem még a vállalati vezetőkben is; mindenki tudja, hogy szigorúbb idők 
jönnek, de az új adórendszer, a kötöttebb bérszabályozás és az árváltozások 
együttes hatását még nem lehet pontosan felmérni. Szokatlanul nagymértékű 
lesz a reálbércsökkenés. A kötött bérgazdálkodás nem teszi lehetővé — néhány 
különösen kedvező helyzetben levő vállalat kivételével —, hogy a vállalati 
teljesítménynövekedéssel automatikusan tudják a bért növelni. A reálbérek 
csökkenésének ellenszere elsősorban a létszámcsökkentés lesz. Ez azonban nem 
jelentheti, hogy a vállalatoknak semmi lehetősége sem marad a kiemelkedő 
teljesítmények növekvő anyagi elismerésére. Az a vállalat jár el okosan, ame- 
lyik a létszámleépítéssel felszabaduló bért a legkiválóbb szakemberek és kol- 
lektívák pótlólagos ösztönzésére használja. Ezzel érhető el, hogy a leépítések 
ellenére ne csökkenjen, inkább növekedjék a teljesítmény. 

Hangsúlyozni szeretném, hogy ebben a megváltozott helyzetben a kor- 
mányzat nem fogja magára hagyni azokat, akiknek bizonytalanná válik a 
helyzetük: lesznek munkahelyteremtő beruházások, ezt a célt szolgálja a 
meghosszabbított felmondási idő, az átképzési támogatás rendszere és számos 
más intézkedés. A családok megélhetését — a munkahelyváltással indokolha- 
tó átmeneti időre — a kormány központi eszközökkel biztosítani fogja. Ez a 
garancia természetesen feltételezi az állampolgárok aktivitását." 

, Borsod megyében Őzddal kezdődött a nagyobb arányú leépítés — kap- 
csolódott a témához Drótos László —, most viszont a radikális szerkezetátala- 
kítás folytatódik Diósgyőrrel. Az LKM-nél a múlt esztendőben már 1200 fő- 
vel csökkentettük a létszámot, az elkövetkező három évben a törzsgyárnak 
további négy-ötezer munkatárstól kell megválnia. A kényszerű lépéseknek 
igen nehéz politikai-társadalmi terhei lesznek. A napokban munkásgyűlése- 
ket tartottunk. Mit mondjak, mindenki ott szorongott, senkit sem kellett szer- 
vezni. 

A leépítés még nem minden. Akik maradnak, azoknak is nehéz körül- 
ményekkel kell szembenézniük. Több területen meg kell szüntetnünk a fo- 
lyamatos munkarendet, ezzel az emberek elesnek a 20 százalékos bérpótlék- 
tól. Megszűnik a vgmk, ez 50—60 százalékos jövedelemcsökkenéssel jár. Köz- 
ben ott a 15 százalékos áremelkedés. Ezek bizony a vállalat egész kollektí- 
vájának és az egyéneknek is nagyon nehezen megélhető dolgok." 

, Komárom megyében is összébb csukódott az olló a munkaerő-keres- 
let és -kínálat között — fűzte hozzá Fehér György. — Még mindig túlkereslet 
van ugyan, de csak meghatározott munkahelyeken. A múlt esztendő végén 
már több mint 800 ember elhelyezkedési nehézségekkel találta szembe ma- 
gát. Máris észrevehetően csökkent a spontán kilépők száma. Annál is inkább, 
mert mintegy fél éve egyes üzemek már nem veszik fel a kilépetteket. Az 
emberek jelentős része ezt a megváltozott helyzetet még nem fogta fel. 
Ahogy régebben megszokta, éppen olyan könnyű szívvel mondja még most 

is: , Kérem a munkakönyvemet!" Kilép, de amikor a harmadik-negyedik he- 
iyen sem kap munkát, akkor kezd csodálkozni, hogy változóban van a világ." 

, Mintegy tízezerre becsüljük azoknak a számát — tette hozzá Rózsa József 
— , akik sem a barátok, sem a hirdetések, sem a munkaközvetítő szervezetek 
útján nem tudtak elhelyezkedni, vagy elhelyezkedési nehézségeik támadtak. 
Ezzel szemben még mindig hatvanezer betöltetlen állás van. Csak nem ott, 
nem abbah a munkakörben, nem azért a fizetésért, ahogy szeretnék. 1988-ban 
a hatvanezer szinte bizonyosan csökkenni fog, a tízezer pedig növekedni. 
Szembe kell nézni azzal a ténnyel, hogy megnehezül azoknak a helyzete, akik 
el akarnak helyezkedni." 

, Van itt egy furcsa ellentmondás — vetette közbe Lakos Sándor. — Mi- 
közben fokozódnak az elhelyezkedési nehézségek, mi számos területen külföldi 
vendégmunkásokat foglalkoztatunk. Hozzáteszem: lakással, ellátással, nem ol- 
csón. Jó lenne az indokait felsorakoztatni." 

, Mindig az a munkaerő kerül a legtöbbe, amelyik éppen hiányzik a ter- 
melésből — válaszolta Rózsa József. — Nyolc-tíz betöltetlen munkahely az 
egész vállalat munkáját megzavarhatja. A több műszakos, nehezebb munkát 
nálunk sokan nem szívesen vállalják. A hatvanezer betöltetlen állás egy része 
sajnos ilyen. Ezen is változtatnunk kell." 

,, Tévedés lenne azt hinni — folytatta Lakos Sándor —, hogy a fejlett tőkés 
országokban kizárólag vendégmunkásokat alkalmaznak ilyen munkára. Min- 
denütt akadnak — többnyire fiatalok —, akik megfelelő ellenszolgáltatásért 
egy bizonyos ideig vállalják. Öt-tíz évig csinálják, ennyi idő alatt megtalálják 
az anyagi számításukat. A munkáltatónak is megéri: a termeléskiesés esetleg 
százszor nagyobb kárt okozna. Ilyen lehetőségek nálunk ís volnának." 


, Ne az embereknek tegyünk szemrehányást — mondta Ott György —, ha 
nem nagyon törekednek a hatékony munkaterületekre. Az elmúlt húsz év 
alatt ugyanis egyoldalúan alakítottuk ki a munkaerő piaci pozícióit. A muu- 
kavállalók oldaláról fokozatosan megszüntettünk minden korlátot, a másik 
oldalon viszont, a vállalatoknál sokféle eszközzel, mindenekelőtt a különféle 
bérszabályozási formákkal, korlátoztuk egy szabad piaci alku kialakulását. 
Azon a nézeten vagyok, hogy engedtessék meg a magyar munkaerőnek, 
döntsön ő maga: az adott kereseti viszonyok közepette mennyiért érdemes 
valahol dolgozni. De a másik oldalon a vállalat is — ha a piac értékítélete 
szerint az általa gyártott termék költségei ezt elbírják —: a kialkudott ösz- 
szeget meg is tudja fizetni. Még ma is az a helyzet, hogy a különféle kötött- 
ségek, s nem pedig az ötmillió munkavállaló és a vállalatok döntik el, hogy 
kinek, mennyiért van szüksége a másikra." 

A résztvevők egyetértettek abban, hogy az átcsoportosítás akkor érheti 
el igazán a célját, ha a dinamikus, versenyképes vállalatok kellő érdekeltséget 
tudnak teremteni, és a minőségi munkaerő is bekapcsolódik az átrendeződési 
folyamatba. Természetesen minden vállalat a legjobb szakembereit akarja 
megtartani, mindenekelőtt azzal, hogy jobban fizet nekik. Őket nem fogják 
, leépíteni". Egészséges mozgásról valószínűleg csak akkor beszélhetünk, ha a 
kedvezőbb helyzetben levő vállalatok megtehetik — erre a tervezett bér- 
reform várhatóan lehetőséget is teremt —, hogy a kimagaslóan képzett és ki- 
magasló teljesítményekre képes emberek jövedelmét jobban eltérítik az átlag- 
tól. Természetesen nem várhatunk a bérreformig. Az ilyen irányú átrendező- 
désnek már most meg kell indulnia. 

A fővárosban történő 270 ezer munkaviszony-létesítésből eddig alig 4—5 
ezer volt vállalati kezdeményezésű — folytatta Sárdyné Csapó Katalin. — Vár- 
ható, hogy a helyzet 1988-ban lényegesen megváltozik. Természetesen szá- 

molni kell azzal, hogy a leépítésre kerülők szakmai összetétele továbbra sem 
felel meg a keresletnek. Emellett máris megfigyelhető néhány tendencia, 
amely különösen megnehezíti egyes csoportok helyzetét. Azt tapasztaljuk. 
hogy elsősorban az idősebb korú nyugdíjasoktól próbálnak megszabadulni a 
vállalatok. Ugyanez a veszély fenyegeti a megváltozott munkaképességűek 
széles csoportját, a pályakezdő fiatalok számára felajánlott új munkahelyek 
száma is szűkül." 

( , Az elmúlt tizenöt évben — tette hozzá Fehér György — Komárom me- 
gyében is csökkent az aktív keresők száma, eközben viszont az inaktív kere- 
sőké kilenc százalékkal növekedett. Ezzel csak azt akarom jelezni, milyen fon- 
tos szerepet töltenek be a nyugdíjasok a termelésben. 

Ami a pályakezdőket illeti: legkönnyebben az egyetemet, szakmunkáskép- 
zőt végzettek tudnak elhelyezkedni, nehezebben a szakközépiskolások, s a 
múlt évben végzett 210 gimnazista közül csupán 47-nek ajánlottak olyan 
állást, ami megfelelt az elképzeléseiknek." 

, Ha nemcsak az előttünk levő esztendőt nézzük, sőt túltekintünk a 80-as 
évek horizontján — kapcsolódott a beszélgetésbe Ott György —, azt látjuk, 
hogy a 90-es évek elején a pályakezdő fiatalok körében tetőzik a demográfiai 
hullám. Öt év alatt ez megközelítően 150 ezres többletlétszámot jelent. Ez a 
sok fiatal mind munkát kér magának. Itt két ellentétes érdekű korcsoport ke- 
rül szembe egymással. Ha például végrehajtjuk a nyugdíjkorhatár tervezett 
emelését, félő, hogy a demográfiai hullámba került fiatalok elhelyezkedése ne- 
hezebbé válik." 

"A demográfiai hullám hatásait jól mutatja — fűzte hozzá Sárdyné Csapó 
Katalin —, hogy amíg a 70-es években minden 100 nyugdíjba menő helyébe 
mindössze 70—75 fiatal lépett, mostanra már szinte teljesen kiegyenlítődött 
a nyugdíjba vonulók és a pályakezdők aránya, a 90-es évek elején viszont 
lényegesen több lesz a pályakezdő, mint a nyugdíjba menő." 

, Foglalkoztatási feszültségekkel — folytatta Ott György — ma még 
többnyire csak elszigetelt regionális terüleken kell szembenézni. Bennünket vi- 
szont aggodalommal tölt el, hogy amikor a kohászatban és a szénbányászat- 
ban fognak munkaerőt felszabadítani, milyen új lehetőség nyílik számukra a 
gazdaság más területén." 

, Ha egy kohász azt hallja — tette hozzá Drótos László —, hogy az átcso- 
portosítás természetes folyamat, a munkaerőnek át kell áramolnia más húzó- 
ágazatokba, azt kérdezi tőlünk: "Mondják meg, hova áramoljak én az asz- 
szonnyal meg a három gyerekkel?! Ebben a kérdésben benne van az élet- 
bölcsesség. Az adott térségnek ugyanis vannak bizonyos társadalmi, kulturális 
jegyei, vannak hagyományai, van egy meghatározott szakmai színvonala. 
Nem olyan egyszerű, hogy egy embert csak áttelepítünk Győrbe vagy más- 
hova, egészen más munkafeltételek közé. Az is kérdéses, hogy lehet-e — ami- 
ről most gyakran esik szó — autóipart telepíteni a visszafejlesztésre szánt 
borsodi üzemekbe." 

,A szakszervezetek is kénytelenek tudomásul venni — hangsúlyozta Ott 
György —, hogy a munkaerőmozgás időlegesen együtt járhat elhelyezkedési 
gondokkal, de arra nincs anyagi fedezete a gazdaságnak, hogy hónapokon ke- 
resztül munka nélkül tartson el tömegeket. Az 1,2 milliárd forintos Foglalkoz- 
tatáspolitikai Alap ehhez kevés. A nemkívánatos helyzetet csak abban az eset- 
ben tudjuk elkerülni, ha nemcsak gazdasági problémaként kezeljük, hanem a 
politikai szándék ís ennek megfelelően alakul. Ez lehet a legfontosabb garan- 
ciája, hogy az átmeneti foglalkoztatási zavarok nem alakulnak át tömeges és 
tartós munkanélküliséggé." 

A keletkező feszültségek és csökkentésük 


, Nagyon fontosnak tartom — mondta Lakos Sándor —, hogy a beszélgetés 
résztvevői ilyen nagy jelentőséget tulajdonítanak a munkaerő-átcsoportosítás 
társadalmi-politikai vonzatainak. Ha ugyanis el tudnánk érni, hogy egységes 
legyen a politikai megítélés, ez jelenthetné a legfőbb biztosítékát, hogy a 
gazdasági, szociális és humánus szempontok nem egymás rovására, hanem 
egymást erősítve tudnának érvényesülni. Számolnunk kell azzal. hogy ez a 
feladat komoly társadalmi feszültségekkel jár. Mindenütt a világon azzal jár. 
A beszélgetés további részében azt kellene végiggondolni, hogy miként lehet- 
ne csökkenteni a munkaerő-átcsoportosítással együttjáró társadalmi feszült- 
ségeket." 

A tagkönyvcserék kapcsán folytatott beszélgetések jól tükrözik a párt- 
tagság véleményét — vette át a szót Baksa József. — Az emberek azt mond- 
ják: mi éppen annyit dolgozunk, amennyi belefér a napi nyolc órába, és 
mindent tisztességgel elvégzünk, aminek biztosítják a feltételeit. Nagyon mar- 
kánsan fogalmazódott meg, hogy mindenekelőtt rendet szeretnének: rendet 
maguk körül a munkában, és rendet az országban. Azt viszont még kevesen 
értik, hogy ahol nincs megrendelés, és nincs piacképes termék, onnan el kell 
menni. A pártszervezeteknek a népgazdasági érdeket kell szem előtt tarta- 
niuk, és a szakszervezet se húzódhat az érdekvédelem sáncai mögé." 


, Nem akarok kitérni a kérdés elől — jelentette ki Ott György —, amint 
hogy nem térhetünk ki a társadalmi felelősség elől sem. Mi mindig hang- 
súlyoztuk, hogy nem kifogásoljuk a gazdasági hatékonyság érdekében történő 
munkaerőmozgást. Semmi olyan munkaerőmozgást nem kifogásol a szakszer- 
vezet, amely az egyének, ha úgy tetszik a szervezett dolgozók életkörülmé- 
nyeiben nem idéz elő romlást. Ha viszont romlást idéz elő, akkor kifogá- 
soljuk." 

, Félő, hogy ez egyszerűen elkerülhetetlen — jegyezte meg Lakos Sándor. 
— Időlegesen biztosan. El kell ismernünk, a munkaerőváltás hátrányokkal 
is jár mind a vállalatoknak, mind a népgazdaságnak, mind az egyénnek. 
Akárhogy hajtjuk végre, enélkül nem képzelhető el munkaerőmozgás. Itt az 
a kérdés — és ez egybevág az egyén és a társadalom érdekeivel —, hogy 
mennyire lehet lerövidíteni a munkahely-változtatással és az esetleges át- 
képzéssel eltöltött időt, csökkenteni a hátrányokat." 

, Nekünk az az álláspontunk — mondotta Ott György —, hogy a munka- 
erőrnozgás elengedhetetlen, de csak körültekintően szabad végrehajtani. Ha 
valakit, valakiket el kell küldeni, hallgassuk meg őket, vessünk számot az 
érdekeikkel, és próbáljuk meg minimálisra csökkenteni az elbocsátással 
együttjáró hátrányokat. Csakis így válhat az átrendeződés életünk megszokott, 
természetes részévé, amikor már senki nem tekinti becsületén és önérzetén 
esett sérelemnek, ha távoznia kell, ha megtanuljuk, hogy mindkét oldalon — 
ahonnan távozik és ahová befogadják — helyesen kezeljük ezeknek az embe- 
reknek az ügyét. Ez számunkra és a pártszervek számára is a humánum és a 
szolidaritás próbája lesz." 

, Nem tehetjük meg — szólt Fehér György —, hogy külön-külön jelöljük 
ki a pártszervek, a szakszervezet és a vállalati vezetés viselkedési normáit. 
Itt nincsenek, nem is lehetnek egymással szembeállítható pozíciók, még ke- 
vésbé frontvonalak. Én is azt hangsúlyoznám, amit Lakos Sándor megfogal- 
mazott: az egységes politikai felfogást és az egyöntetű cselekvést. Ez az el- 
kötelezett szakszervezeti magatartás inkább arra irányuljon, hogy a gazdasági 

vezetést az offenzív kitörés lehetőségeinek felkutatására serkentse. Az elke- 
rülhetetlen feszültségek levezetésére a munkahelyi demokrácia különböző 
koordinátáiban látom a legfontosabb eszközt, még olyan esetekben is, amikor 
a helyzet úgy fest, hogy nincsenek alternatívák, mindent csak egyféleképpen 
lehet csinálni. Bebizonyosodott, hogy ahol a vezetők kiálltak a nehézségekkel 
a kollektíva elé — nálunk erre több helyütt is akadt példa —,a dolgozók a 
vezetők mellé álltak, és a nehéz helyzetből való kilábalás érdekében vállalták 
a terheket is. Vagyis az állami vezetés, a szakszervezeti és politikai szervek 
együttesen, a dolgozókkal karöltve vegyenek részt az átrendeződési folya- 
matban." 

, Az imént említett offenzív kitörés eshetőségeire szeretnék kissé közelebb- 
ről rávilágítani — kapcsolódott az előbbiekhez Rózsa József. — Szokás azt mon- 
dani, hogy mindenütt van leépíthető munkaerő-tartalék, és ez igaz, már 
csak az eddigi ösztönzőink tökéletlensége folytán is. De mindenütt nem épít- 
hetjük le ezeket a tartalékokat, hiszen ha ezt tesszük, ki fogja az átcsoporto- 
sított munkaerőt felszívni? Így szükségszerűen eljutnánk a munkanélküliségig, 
amit semmiképpen sem akarunk. 

Van azonban egy másfajta lehetőség, s ezt nevezném offenzív lépésnek: 
megrendelésekkel lekötni, jobban kihasználni a meglevő munkaerőt. Ehhez ve- 
zetői tehetség, ambíció, piaci virtus és követelmény szükségeltetik. Sok helyütt 
nem kell mást tenni, csak leszállni a magas lóról, és nagyobb alázattal kiszol- 
gálni a piacot — minőséggel, határidők betartásával. a legkülönfélébb szol- 
gáltatásokkal . . . 

Ahol pedig végképp elkerülhetetlen a leépítés, ott ne legyenek ideológiai 
görcseink. A vezetői döntésekhez azonban mindig nyerjük meg a kollektíva 
támogatását. A kormánygaranciák mellett éppen ebben látom a leépítések 
helyi szociális garanciáit. Úgy gondolom, a helyi kollektíva támogatását csakis 
úgy lehet biztosítani, ha mindenki nyugodt atekintetben, hogy aki kikerül a 
vállalattól, annak a szociális biztonságát, családjának megélhetését semmi sem 
veszélyezteti." 

,Az offenzív program nemcsak a sikeres, dinamikusan növekvő vállala- 
toknál lehetséges — utalt vissza az elhangzottakra Drótos László. — Nekünk 
is el kellett készíteni a magunk programját, még ha ezt nem is nevezhetném 
kitörési programok, csak sokkal szerényebben: a talpon maradás program- 
jának. Valóban nem tudjuk elkerülni a leépítést, vállalnunk kell minden ne- 
hézségével együtt. De van megfelelő programunk! Erre a programra építjük 
rá a belső átcsoportosítást is, ami többek között azzal jár, hogy néhány év 
alatt kilenc és fél ezer munkatársunkat kell átképezni vagy továbbképezni, 
más, jövedelmezőbb területen foglalkoztatni. 

Mi nem vagyunk pánikban. Ezt azért hangsúlyozom, mert szeretném ki- 
emelni a sajtó, a híradás, a tájékoztatás felelősségét. Meggyőződésem, hogy 
még az ózdihoz hasonló nehéz helyzetben sem szabad katasztrófapszichózist 
teremteni, mert akkor nem kezelhető, vagy legalábbis sokkal nehezebben ke- 
zelhető a helyzet." 

, Sokat foglalkoztat a gondolat — vette át a szót Sárdyné Csapó Katalin —, 
hogyan enyhíthetnénk az elbocsátás terheit. Gondoljuk csak meg, milyen 
érzés hazavinni ilyen hírt a családba, ki hogyan áll majd a gyerekei elé . . . 
Súlyos hibának tartom, ha a közvélemény egy kalap alá veszi az elbocsátot- 
takat, mintha valamennyien fegyelmezetlen, iszákos, dologkerülő vagy össze- 
férhetetlen emberek lennének. Természetesen akadnak ilyenek is, de a több- 
ség nem ilyen. A fegyelem erősítése tényleg alapvető feladat, ugyanakkor el- 
ítélem azt a gyakorlatot, amikor egyes vállalatok mondvacsinált fegyelmikkel 

próbálnak megszabadulni a feleslegessé vált létszámtól. A sajtótól pedíg nem 
sommás ítéletet várnék — mert mindenki fölött könnyű pálcát törni —, sok- 
kal inkább érdemi segítséget." 


"A beszélgetés során nagyon szerteágazóan közelítettük. meg a munkaerő-át- 
csoportosítás kérdését — zárta le a vitát Lakos Sándor. — Ez azért indokolt, 
mert a munkaerőmozgás nem egyszerűen foglalkoztatáspolitikai, nem is csak 
munkaerőkérdés, hanem össztársadalmi probléma, aminek megvannak a 
maga politikai, gazdasági és humánus vetületei. A munkaerőkérdést nem 
lehet csak a munkaerőfronton megoldani, ez igényli a gazdasági, képzettségi, 
oktatási és politikai feltételek megteremtését. 

Ami a társadalmi vonatkozásokat illeti, a munkaerő —  elnevezésénél 
fogva — munkavállalói szerepet sugall. Ugyanakkor ismeretes, hogy a szocia- 
lizmusban — szélesebb értelemben — egyéni tulajdonosi szerepet is jelent. De 
ez nem realizálódott eddig megfelelően. Éppen ebben mutatkozik meg a hosz- 
szú távú tulajdonosi érdekeltség és tudat hiányának káros volta. Egyebek 
mellett ez teszi jelenleg bonyolulttá a szakszervezetek érdekvédelmi tevékeny- 
ségét is, hiszen a rövid távú munkavállalói érdekek egyoldalú védelme eset- 
leg a kollektív tulajdonosi érdek hosszú távú sérelmére is történhet. Ez tehát 
egy objektív feszültségforrás, ellentmondás, amelyet az eddiginél jobban kell 
tudatosítani. 

A feszültségek nem csupán, sőt valószínűleg elsősorban nem is a párt-, 
a szakszervezeti, a gazdasági vezetés vonalán húzódnak, hanem más össze- 
függésekben, amelyeket valószínűleg nem is tanulmányoztunk eléggé. Így 
például fáziseltolódás van a technikai fejlődés, struktúraváltás, oktatási rend- 
szer hatásai között, amit tervgazdaságunk még nem tudott megfelelően meg- 
oldani. Félő, hogy ezek a nézőpontok sok esetben nincsenek is megnyugta- 
tóan összehangolva. Ennek a bonyolultságnak a tudatosításával növelhetjük 
a befogadóképességet és -készséget. Lesznek tíz- és százezreket érintő konf- 
liktusok, hátrányos helyzetek. Ezek megértése, a szükséges lépések elfogadta- 
tása nélkül nem képzelhető el kibontakozás. Ebből adódik a vezetés óriási 
felelőssége. Egyetlen fontos körülmény sem maradhat figyelmen kívül. 
És ebben rejlik e kérdés politikuma is. A politika legfőbb feladata — néze- 
tem szerint — a tudati ráhangolás. Sok ellentmondást, konfliktust is felvál- 
lalva végeredményben az egyén és a közösség számára is perspektívát nyújtó 
megoldásokat kell találnunk." 


Lehoczky István 


Merre tart a közművelődés ? 


Hogyan alkalmazkodjunk a csökkenő költségvetési támogatáshoz; mi legyen 
a nem kellő hatékonysággal működő intézmények sorsa; milyen forrásból 
lehetne a népművelők (közművelődésben dolgozók) egzisztenciális viszonyain 
javítani; hogyan állítható meg a közművelődés kommercializálódása; milyen 
legyen a viszonyunk a munkahelyi művelődési lehetőségek és szokások visz- 
szaszorulásához, milyen álláspontra helyezkedjünk a népművelőképzés jövő- 
jét és tartalmát illetően? Vagyis: merre tart, merre tarthat vagy merre tart- 
son a közművelődés a következő években? A mindennapos lépéskényszer, a 
még nagyobb időzavar elkerülésének esélye e bizonytalanságokkal teli hely- 
zetben mindenkit arra késztet, hogy keresse az itt és most felvetődő kérdé- 
sekre a válaszokat. 

A megannyi korlátozó, gátló tényező ismeretében merésznek tűnhet a 
kijelentés: a közművelődés politikai jelentősége az előttünk álló időszakban 
felértékelődik, fel kell hogy értékelődjön. Mindazok a lehetőségek, utak, esz- 
közök ugyanis, amelyeket a közművelődés sokszínű terepe kínál, nélkülöz- 
hetetlenek és mással aligha pótolhatók a kibontakozás társadalmi-gazdasági 
programjának megvalósításában. Éppen ezért a pártszervezeteknek és párt- 
szerveknek — bármely területen működjenek is — fel kell ismerniük azokat 
az új hangsúlyokat és teendőket, amelyek révén ez az életmód, a gondol- 
kodás, a társadalmi és egyéni magatartás formálásában oly fontos szféra 
újabb fellendülésnek indulhat. 

Melyek lehetnek ezek az önmagukban nem új, de összefüggésükben fel- 
tétlenül időszerű politikai hangsúlyok? Fontossági sorrend nélkül: a demok- 
ratikus emberi viszonyok, ezen keresztül a közéleti kultúra fejlődése; a tu- 
dás, a műveltség presztízsének újrateremtése; a változásokhoz jobban alkal- 
mazkodó, vállalkozó szellemű személyiségek alakítása; a közösségi kontak- 
: tusok, a közösségi élmény újrafelfedezése az ifjú generációk számára; a tár- 
sadalom autonóm, öntevékeny kezdeményezéseinek bátorítása; új utak le- 
rakása a helyi társadalom szerveződésében, a lokálpatriotizmus, a közös fe- 
lelősség felélesztésében; és így tovább. 

Nem vitathatjuk, hogy a hagyományos közművelődési felfogás sok tekin- 
tetben elavulttá, korszerűtlenné vált, pontosabban mai életünk, fejlődésünk 
sok tekintetben tartalmi és formai szempontból egyaránt meghaladta. Sok 
tekintetben — de nem minden elemében. Ezt hangsúlyoznunk kell, mert az 
. eddigi — szocialistának tudott és vallott — közművelődési gyakorlat globá- 
lis elvetése, tagadása nemcsak igazságtalan, hanem egyfajta tanácstalansá- 


got, tehát értékvesztést is előidéz, ami jellemzően tetten érhető a közösségi 
művelődésről folytatott újabb viták során megfogalmazódott számos véle- 
ményben. Érdemes ezért a közművelődéssel kapcsolatos fogalmainkat is ár- 
nyaltabb vizsgálat alá vetni. 


Az elmúlt esztendők szakmai és művelődéspolitikai vitáiban általánosan jel- 
lemző volt a közművelődés leszűkítő értelmezése, ami sokszor oka a hagyo- 
mányosnak tartott felfogás teljes elvetésének és a fel-felerősödő közművelő- 
dési divatok kérészvirágzásának is. Szilárd meggyőződésem, hogy a szocia- 
lista társadalom kiteljesedésével nem szűkítenünk, ellenkezőleg, minél tá- 
gabbra kell nyitnunk a közművelődés tartalmát, kereteit, mozgásterét. Jó 
lenne mihamarabb érvényt szerezni annak, hogy a közművelődés első és leg- 
elemibb színterei a család, az iskola, sőt már az óvoda legyenek. Az ezekben 
a közösségekben kialakuló viszony a szellemi, kulturális javakhoz, az érdek- 
lődés csíráinak világra segítése, a művelődési szokások, igények alapjainak 
lerakása meghatározó az egyén életében. Távlatokban talán nem illuzórikus, 
hogy egy szocialista társadalom a közös erőfeszítések összehangolása és ösz- 
szeadódása, a család, az iskola, az arra hivatott igen széles intézményrend- 
szer korszerűbb és hatékonyabb működése révén képes elérni, hogy a fel- 
nőttkor küszöbére érkező állampolgárai kulturális szempontból is képesek 
legyenek az önálló véleményalkotásra és igényeik kifejezésére. Ettől azonban 
még messze vagyunk — legalábbis tömegméretekben. 

Ha reálisan szemléljük a tömegek kulturális jellemzőit, akkor be kell 
látnunk, hogy még hosszú távon szükség lesz a műveltségi hiányok felnőtt- 
kori pótlására. S akkor még nem is szóltunk arról a kihívásról, amelyet a 
rohamosan fejlődő világ intéz az ismeretek, a tudás folyamatos megújítása 
terén a mai kor emberéhez. Aligha képzelhető el, hogy — társadalmi mére- 
tekben — önerőből meg lehet birkózni e kihívással. Nem állítom persze, 
hogy egyedül a közművelődés a felelős azért, hogy az egyén meg tudjon fe- 
lelni a mai kor követelményeinek. De azt vallom, hogy ebben a folyamatban 
nélkülözhetetlen egy jól szervezett, korszerűen működő közművelődési rend- 
szer, amely nem zárt, szűk szakmai ésszerűségek szerint működik, hanem 
szervesen illeszkedik az emberek életében szerepet játszó intézményes és az 
intézményektől független, autonóm közösségek világához, s a lehető legszé- 
lesebb skálán igyekszik felkelteni és kielégíteni az emberek művelődési igé- 
nyeit is. 

Szükségesnek tartom, hogy ezen a ponton visszatérjünk egy szemléleti 
problémára. Sokan a hagyományos közművelődési tevékenység legnagyobb 
vétkének az ,atyáskodó", az úgynevezett , paternalista" felfogást, egyálta- 
lán: a kultúraközvetítő alapállást, a , népművelés"? szándékát tartják. S ez- 
2el állítják szembe az öntevékenységre, autonómiára épülő, az igények, az 
érdeklődés, a kulturális szükséglet kielégítését célzó szolgáltatási tevékenysé- 
get, mint egyedül üdvözítőt és korszerűt. Beszéljünk nyíltan: az úgynevezett 
felülről (államilag) közvetített kulturális értékek és az autonóm önművelő 
közösségek művelődési mozgásainak ilyesfajta merev szembeállításával nem 
a szocialista művelődéspolitika - s az általa hordozott ideológiai tartalom ki- 
rekesztése a cél? A paternalizmus címkéjével nem akarják-e némelyek csök- 
kenteni a könyvtári, múzeumi, filmterjesztő és egyéb hálózat államilag tá- 
mogatott, ösztönzött, a , hivatalos művelődéspolitika" által megerősített és 
kontrollált, pótolhatatlan kultúraközvetítő tevékenységét? Tényleg nincs sem- 
mi szükség a , nép képzésére"? Nem inkább a korszerűtlen tartalmat, a hoz- 

zá nem értő munkát, az elavult módszereket kellene elvetnünk? Valóban csak 
az igények kiszolgálása, vagy ahogy mostanában halljuk: a , fizetőképes ke- 
reslet" kielégítése lenne ma a közművelődés kizárólagos rendeltetése? Vajon 
nem okolható — más tényezők mellett — ez a szemlélet is azért, hogy a fia- 
talok jelentős tömegei számára csaknem egyetlen szórakozási móddá a beat- 
pop koncertek és a diszkó vált? 

Úgy gondolom, hogy a vég nélkül szaporítható kérdésekre végül is ér- 
lelődik a válasz: nincs értelme annak, hogy bármelyik felfogást favorizáljuk, 
divattá alacsonyítva lejárassuk. Igencsak nehezen lenne bizonyítható ugyanis, 
hogy mindaz, amit az állami, tömegszervezeti intézményrendszer közvetít, si- 
jány, az egyének számára haszontalan, értéktelen! Mint ahogy az ellenkező- 
je sem igaz, az, hogy csak az öntevékenység, az autonómia, a meglevő igé- 
nyek talaján születő az egyedül értékes. Meggyőződésem, hogy tere van az 
átgondolt, tudatos, a szakemberek által vezérelt és szervezett színvonalas 
közművelődésnek, mert a folyamatos művelődés (önművelés) még távolról 
sem jellemző, belülről fakadó igény. És növekvő tere van az alulról jövő kez- 
deményezésnek. Mindkét irányban el kell oszlatni a gyanakvás, a bizalmat- 
lanság légkörét, támogatva, ösztönözve mindazt, ami értékes, embert gaz- 
dagító. 

Közművelődésünknek távlatos értéke a sokszínűség, a kínálat és a le- 
hetőségek minduntalan bővítése — nagy veszteség lenne ebből bármit is fel- 
adni. Nincs sem szükség, sem mód generális megoldásokra, kötelező érvényű 
irányelvekre vagy uniformizáló szabályozásokra. 


Korszerűsítésre szorul a közművelődési intézményrendszer is. Ennek a mű- b; 
velődéspoliítika tennivalóiból kell kiindulnia. Aligha követhető (bár nem ki- 
zárt) a gazdaságban alkalmazott módszer: a nem hatékonyan működő intéz- 
mények megszüntetése. A fő feladat: a kor követelményeinek megfelelő tar- 
talom, a működési keretek és az ehhez szükséges feltételek és szabályozás 
megteremtése. Nem kerülhetjük el a , közművelődési ellátásról" alkotott fo- 
galmaink újragondolását sem. Bizonyos, hogy a tanácsokat terhelő , ellátási 
kötelezettség" a korábbi formában nem tartható fenn. A közművelődési alap- 
ellátásnak a fővárosban azt kell biztosítania, hogy minden lakókörzetben 
megfelelő színtér, eszköz- és feltételrendszer álljon rendelkezésre a lakosság 
közéleti, művelődési, szórakozási aktivitásának kielégítéséhez, kibontakozta- 
tásához. E tekintetben is döntő fontosságú a különböző rendeltetésű intéz- 
mények — a szakosított közművelődési rendszer (könyvtárak, múzeumok, he- 
lyi gyűjtemények, mozihálózat), a művelődési központok és házak, a mind 
nyitottabbá váló közoktatási intézmények — munkájának összehangolása, 
fejlesztésük szinkronja. A tanácsoknak ebben kell koordináló, feltételalakító, 
ösztönző, segítő szerepüket betölteniük! 

A közművelődés intézményeinek megújulása összetett folyamat, sok té- 
nyezőtől függ. Elsősorban annak a szemléletnek kell megváltoznia, amely 
az intézmények munkájának követelményeit meghatározza. Az eddigieknél 
rugalmasabb, alkalmazkodóképesebb, nyitottabb intézményi munkára van 
szükség, amely épít a helyi társadalom adottságaira, hagyományaira és igé- 
nyeire, egyszersmind alakítja azokat. Egy korszerűen működő közművelődési 
hálózat nemcsak kulturális, hanem közéleti központjává is válhat lakókör- 
zetének, kovásza lehet a közösségeket újrateremtő modern lokálpatriotiz- 
musnak, szervezője a demokratikus társadalmi mozgásoknak. Partnere, nél- 
külözhetetlen segítőtársa lehet a helyi társadalmi, politikai irányító szervek- 

nek; legyen szó akár területpolitikai, fejlesztési, szociálpolitikai, környezet- 
védelmi vagy egészségpolitikai kérdésekről, a fiatalok közösségi életének szer- 
vezéséről vagy az idősebb generációk társadalmi aktivitásának összefogásáról. 
Mindennek alapvető feltétele, hogy az intézmények önállósága (tartalmi, szer- 
vezeti és gazdasági értelemben is) megteremtődjön, a vállalkozó szellem élén- 
xüljön, az intézményekben kialakuljanak és működjenek a helyi társadalom 
érdekeit kifejező demokratikus keretek, nőjön az informáltság a környezet 
állapotáról, problémáiról, szükségleteiről. 

Nyilvánvaló, hogy egy ilyen irányú elmozdulás nem következhet be egyik 
napról a másikra. Azt is látnunk kell, hogy ehhez a települések, lakókörze- 
tek jelentős része ma még a legelemibb feltételekkel sem rendelkezik. Van- 
nak azonban már szép számmal jó kezdeményezések, szaporodik azoknak a 
művelődési központoknak a száma. amelyeknek összefogó ereje, szakmai-mód- 
szertani tapasztalatai mintát, ötletet szolgáltathatnak másoknak is a helyi 
sajátosságokra épülő megoldásokhoz. Az élénkebbé váló alulról jövő kezde- 
ményezések és az irányító szervekben megfogalmazódó szándék, elhatározás 
találkozása felgyorsíthatja a folyamatot. 

Úgy gondolom, az irányítás szemléletváltozásához jó esélyt teremt az a 
politikai elhatározás, amely az élet minden területén a helyi önállóság növe- 
lését, az igazgatási jellegű, hivatali, központi beavatkozások korlátozását cé- 
lozza. A politikai és az állami irányításnak a közművelődésben is egyre in- 
kább stratégiai szerepet kell betöltenie, amelynek része a folyamatos felté- 
telteremtés, a kooperációs kapcsolatok ösztönzése, a demokratikus társadal- 
mi kontroll megvalósulásán való őrködés. Természetesen nam mondhat le 
az irányítás arról, hogy — megfelelő módszerekkel — gondoskodjon az ál- 
talános politikai és művelődéspolitikai érdekek érvényesüléséről. Ennek leg- 
főbb eszköze az átgondolt, koncepciózus támogatáspolitika. Az irányításnak 
mindenütt ki kell alakítania azokat a kereteket, amelyekkel a leghatéko- 
nyabban tudja támogatni a társadalmi, művelődéspolitikai értékeket. Az anya- 
gi eszközök ésszerű, koncentrált felhasználásával, a vállalatok, intézmények 
érdekeltségének megteremtésével a jelenlegi szűkös gazdasági feltételek mel- 
lett is van esély a színvonaljavításra, a valós értékek hatékonyabb terjesz- 
tésére. 

A fejlődés legkritikusabb kérdése a személyi feltételek alakulása. A jól 
képzett népművelő kulcsszereplője mindannak, amiről eddig szó volt. Aligha 
van igazuk azoknak, akik azt állítják, hogy a széleskörűen művelt, sokol- 
dalú népművelő-ideál elavult, s a jövő kizárólag a szervező, menedzser típu- 
sú szakembereké. Kétségtelen, hogy a szervezői erényeknek nagyon is meg- 
nőtt a jelentőségük, de nagy veszteség lenne társadalmunk számára, ha köz- 
ben tovább romlana a magasan kvalifikált, a színvonalas általános művelt- 
séggel és szakmai ismeretekkel rendelkező népművelő tekintélye. Éppen ezért 
aggasztóak azok a tendenciák, amelyek a népművelőképzés mennyiségének 
és színvonalának csökkenését mutatják. Ennek a folyamatnak a megállítása 
nem a közművelődés vagy a művelődéspolitika belügye. A legszélesebb ér- 
telemben vett közügyről van szó. Annál is inkább, mert a társadalmilag 
alulértékelt értelmiségi szakmák közt is az égyik legkevésbé megbecsült szak- 
ma a népművelőké. Az alulképzés és az egzisztenciális gondok a közműve- 
lődés személyi feltételeinek további romlásával fenyegetnek. Egyre nő az in- 
tézményekben foglalkoztatott képesítés nélküliek száma, s a képzett szak- 
emberek a megfelelő feltételek hiánya miatt munkaidejük jelentős részében 
szellemi segédmunkát végeznek. Illúzió a közművelődés megújításáról beszél- 
ni, ha nem tudjuk megfordítani ezeket a tendenciákat. Újra kell gondolni 

a népművelőképzés és a továbbképzés egész rendszerét (s ez sem a szakma 
belügye!), hiszen a közművelődési munka tartalmában végbemenő változá- 
sok egyre inkább speciális ismeretekkel (mentálhigiéné, szociális gondozás, 
gerontológia stb.) is rendelkező szakembereket kívánnak! 

A népművelők megbecsülése társadalmi-közéleti szempontból sem kielé- 
gítő. A fővárosi tapasztalatok azt mutatják, hogy a közművelődésben dol- 
gozók társadalmi aktivitása igen alacsony, társadalmi megbízatásokkal, vá- 
lasztott tisztséggel a népművelőknek csak elenyésző hányada rendelkezik. 
A helyi politikai, társadalmi szervek nem fordítanak elegendő figyelmet sem 
ideológiai-politikai képzésükre, tájékoztatásukra, sem a helyi közéletbe való 
intenzívebb bevonásukra. A demokratikus fórumok sem az üzemekben, sem 
a lakóhelyeken nem számolnak kellően a népművelők közreműködésével. 
Jóllehet a párt szervezeti befolyása a művelődési intézményekben megköze- 
líti a 40 százalékot, ennek politikai hatása csak kevés helyen érezhető. A 
KISZ és a szakszervezet szervezettsége pedig az utóbbi években csökkent. 
Ezek a jelek arra figyelmeztetnek, hogy társadalmi-politikai szervezeteinknek 
alaposabban át kell értékelniük és javítaniuk a népművelők körében végzett 
politikai munkájukat. 


Milyen magatartást, milyen felfogást, milyen cselekvést kíván a mai helyzet 
. a pártszervezetektől? Semmiképpen sem a túlélt, aprólékos beavatkozások- 
ban realizálódó, sematikus politikai gyakorlatot, hanem öntörvényű, a köz- 
művelődés szakmai és a gazdaság termelési szempontjait ismerő, mérlegeiő, 
de azokat nem mechanikusan tudomásul vevő politikai látásmódot. Elenged- 
hetetlen a távlat és a pillanatnyi érdekek összehangolására való törekvég, 
a helyi társadalmi szervezetek és az öntevékeny mozgások ösztönzése, kö- 
zösségformáló terveik, szándékaik pártolása. Vállalni kell az érdekek feltá- 
rását és ütköztetését, háttérbe szorítva a szűk látókörű, egyoldalú szemlé- 
letet. A lényeg abban van, hogy ne akarjunk uniformizáltságot teremteni, 
ne akarjunk mindent központilag meghatározni és irányítani! Ellenkezőleg: 
arra kell késztetnünk minden politikai erőt a munkahelyeken, az intézmé- 
nyekben és a lakóterületen, hogy tárják fel lehetőségüket, és érvényesítsék 
saját felelősségüket. Mert a jobb társadalmi közérzet, a hatékonyabb ter- 
melő és szellemi alkotó munka, az emberibb életmód az egymást kiegészítő, 
a sajátosat, a különöset integráló sokirányú társadalmi cselekvés eredménye- 
ként születhet csak meg! 


Boldissár Gábor 


A gimnázium társadalmi környezete 


Százezernél is több nyolcadik osztályos kisdiák továbbtanulási szándékának 
, Végleges" kinyilvánítására készül. Pályaválasztásnak is hívjuk ezt — pontat- 
lanul, de mégsem egészen helytelenül. Pontatlanul, hiszen nem pályát, csupán 
iskolatípust választ a gyermek vagy szülei. Mégsem helytelenül, mert e dön- 
tés a későbbi életpályát meghatározóan befolyásolhatja. 

A róluk készülő statisztika nem okoz majd meglepetést. Szeptemberben 
felerészük szakmunkásképző iskolába, egyharmaduk szakközépiskolába, egy- 
ötödük gimnáziumba fog járni. A középfokú iskolák jelenlegi szerkezete erre 
ad lehetőséget. Továbbtanulási szándékuk alakulása mégis foglalkoztat ben- 
nünket. Egyrészt azért, mert a statisztikák évek óta ismétlődő számai mögött 
százezernyi család öröme vagy csalódottsága, sok konfliktus, idegeskedés bú- 
vik meg. Másrészt azért, mert a nálunk még szokatlan, új keletű foglalkozta- 
tási problémák, a jövőbeli elhelyezkedés homályosabban látható lehetőségei 
remélhetően még megfontoltabb döntésre késztetik a családokat. 

Visszatérő téma a pályakezdő fiatalok elhelyezkedése. Az általános séma 
sem nagyon változik: a vállalatok a szakmunkásképzőt végzetteket keresik, 
az érettségizett szakmunkások a vállalatokat, az egyetemre, főiskolára fel 
nem vett gimnazisták nehezen vagy egyáltalán nem találnak munkahelyet. 
A képlet azonban megtévesztő, sőt veszélyes. Megtévesztő, mert az ország 
bizonyos területein a fiatal szakmunkások is egyre nehezebben találnak a 
végzettségüknek megfelelő munkahelyet, másutt viszont a gimnazisták is 
válogathatnak az ajánlatok közül. 

Szembe kellene hát néznünk a már feltárt mélyebb okokkal. Meg kell 
vizsgálni, hogy lehet-e, tudunk-e viszonylag reálisan munkaerő-szükségletet 
tervezni. A mai létszámigényeket ugyanis még a tervutasításos gazdaságirányi- 
tás módszereivel számították ki, ezért pontatlanok. El kell fogadtatni a mun- 
káltatókkal, hogy a szakképzés csak a szélesebbb alapú szakmák oktatásának 
irányába fejlődhet, s ezért a vállalat egyre kevésbé számíthat , kulcsrakész" 
pályakezdőkre. Meg kell találni azokat az ösztönzőket, amelyek ugyanakkor 
arra késztetik az élenjáró technológiát működtető nagyvállalatokat, hogy mind 
többen közvetlenül — akár iskolafenntartóként is — kapcsolódjanak be a 
szakképzésbe. S természetesen az iskoláknak is rugalmasabbá kell válniuk, 
fogadókésszé a gazdaság, a társadalom és a környezet igényei iránt. 

Úgy vélem, e gondolatok is bizonyítják: megnőtt, legalábbis más hang- 
súlyokat kapott a nyolcadik osztályokban tanítók pedagógiai és politikai fele- 

lőssége abban, hogy milyen módon segítik tanítványaikat, készítik elő a csa- 
ládi döntést. 

Mi lesz az érettségi után? A praktikusan gondolkodók jogosan vetik fel: 
ha a gyermekeket az érettségi évében nem veszik fel egyetemre, főiskolára, 
mire jut a gimnáziumi végzettségével? S mivel a válasz többnyire vagy az, 
hogy valamilyen szakmát kell tanulni, vagy az, hogy csak az irodai munka- 
körök hierarohiájának rosszul dotált aljára kerülhet — a gimnázium ma nem 
vonzó iskolatípus. Különösen nem a fiúk számára. Arányuk alig éri el az 
egyharmadot. 

Ha figyelmesen megvizsgáljuk mind a három középfokú iskolatípus, il- 
letve a felsőoktatás és a munkaerőpiac találkozásakor keletkező feszültségi 
Zócokat, a tovább nem tanuló gimnazisták elhelyezkedési, szakmaszerzési 
gondjaihoz hasonló jellegű problémák tarka halmazát figyelhetjük meg minden 
fokozaton. 

Az utóbbi években a gimnáziumot végzettek egyharmadának sikerült az 
első nekirugaszkodásra a felsőoktatásba kerülni. Az életútjukat nyomon kö- 
vető vizsgálatok tanúsága szerint azonban ez az arány a következő években a 
hetven százalékon is felül lesz. (Ugyanakkor a szakközépiskolás réteg tovább- 
tanulási esélyei csökkentek, minden nyolcadik tanulónak sikerül csak az érett- 
ségi évében továbbtanulni, s a diplomát szerzők aránya később sem éri el a 
harminc százalékot.) 

De tekintsünk most el a felsőoktatású képzésbe bekerült gimnazisták 
sorsának követésétől, s foglalkozzunk uzok lehetőségeivel, akiknek nem sike- 
rült a továbbtanulás. Nagyobbik felük már az érettségi évében részt vesz vala- 
milyen szervezett oktatásban, többnyire szakmunkás-képesítést biztosító tan- 
folyami képzésben. Ez jó arány. Még akkor is, ha ezen belül a lányok ará- 
nya a kívánatosnál valamivel alacsonyabb. Mintha ők könnyebben beletörőd- 
nének az alacsonyabb státusba. Vagy általánosabb lehet a gond, 8 a női mun- 
kavállalás ellentmondásait tükrözik ? 

Szüksége van-e a gazdaságnak a gimnazistákra? Az igenlő válasz bizo- 
nyítékokat kíván. A gimnazisták jelentik azt a tartalékot a munkaerőpiacon, 
amelyik könnyen megtanítható sokféle munkára. Nem kötődik ugyanis sem- 
mi , előzményhez": szakmai konzervativizmushoz, elavult tanműhelyi tech- 
nológiához, rosszul tervezett gyakorlathoz. Ugyanakkor kifejezőkészsége, vala- 
milyen — sajnos többnyire alapfokú — nyelvtudása, esztétikai érzékenysége 
elősegíti konvertálhatóságát. 

A számítástechnika környékén keletkező más típusú munkakörökre máris 
igen jól alkalmazható a szélesebb matematikai alapműveltségű, az információ 
befogadásában és feldolgozásában viszonylag járatos gimnazista. Valószínű- 
síthető az is, hogy a gyors tanácsi ügyvitel-gépesítés esetén — különösen vi- 
déken — a szaktanfolyamokon továbbképzett gimnazisták nélkül a rendszer 
nem is volna bevezethető. A társadalomban egyre nagyobb számban foglal- 
koztatott szervező jellegű , kulturális középkáder"-utánpótlásnak is biztos for- 
rása a nem továbbtanuló gimnazista, mint ahogy az alacsonyabb szintű peda- 
gógiai foglalkozásoknak is ők adják a tartalék hadseregét. 

A leglényegesebb érv azonban általánosabb: a gimnázium hagyományo- 
san az az iskola, amely a humán kultúrát a legátfogóbban közvetíti. A gim- 
náziumot végzettek ezért a kulturális fejlődéshez konkrétan és általában is 
jelentősen hozzájárulnak. (Ne vegyék ezt a megállapítást diszkriminatívnak! 
Természetes, hogy nem kizárólagos letéteményesei ők e javaknak !) 

S ugye nem kell bizonygatni, hogy az érettségizett anyák számának möve- 
kedése mennyire üdvösen hat vissza a család, a gyermek műveltségére? 

Végül a legközismertebb érv: a gimnazista négy év haladékot kap ké- 
sőbbi pályájának felépítésére. Ennek nem mond ellent az sem, hogy a legtöbb 
gimnazista határozott pályaelképzeléssel kezdi meg tanulmányait. De a dön- 
tés megfontoltabb voltát igazolja, hogy ők , hűségesebbek" választott pályá- 
jukhoz, mint a más iskolát végzett társaik. 


Melyik gimnázium a jó? A társadalmi megítélés óhatatlanul is rangso- 
rolja a gimnáziumokat. A rangsor szinte kizárólagós alapja az, hogy az adott 
iskolából az érettségi évében hányan jutnak egyetemre, főiskolára, Így külö- 
nülnek el egymástól az , elit iskolák? és a ,közgimnáziumok". Az előbbiekbe 
többszörös a túljelentkezés, az utóbbiakba olykor — s nem is kis számban 
— olyanok is bejutnak, akiknek alig van esélyük az iskola eredményes el- 
végzésére. 

Úgy gondolom, hogy a gimnázium és gimnázium közötti különbségeket 
nem lehet adminisztratív úton csökkenteni, esetleg megszüntetni. De keresni 
kell annak módját, hogy mind több iskola meglelhesse önálló arculatát. 


Központi irányítási és helyi feltételek szükségesek e nehéz folyamat ki- 
vitelezéséhez. Az iskola egész tevékenységrendszerét úgy kell kiszélesíteni, 
hogy minél többféle tanulói érdeklődést, érdeket szolgálhasson ki. Ezt nevez- 
zük nyitott iskolának. A gimnáziumi fakultáció, az öntevékeny diákkörök 
eszközei lehetnek a szélesre tárt iskolai tevékenységkapunak. 


Bátrabban kell élniük iskoláinknak az 1978 óta létező tananyag gét 
ráltságában rejlő lehetőségekkel. A kiegészítő anyagok, a fakultatív oktatási 
programok elsődlegesen ezt a célt szolgálják. Ezek révén juthatnak el tanít- 
ványaik sokféle igényének, képességének valóban differenciált fejlesztéséhez. 


A központi irányítás maga is , menedzsel" néhány olyan kezdeményezést, 
amely egynéhány gimnázium megerősítését lehetővé teszi. A legismertebb ezek 
közül a két tanítási nyelvű gimnáziumok létrehozása. De azzal, hogy a spe- 
ciális tantervű osztályok beindítása is a helyi irányítás és a nevelőtestület 
"hatáskörébe került, hogy a fakultáció új rendje egyedi tantervek nevelőtes- 
tületi jóváhagyását teszi lehetővé, olyan korlátokat döntöttünk le, amelyek 
a színvonalasabb munkát egyébként csak , privilegizált" iskolákra bízták volna. 


E sorok írója is jól tudja, hogy az ország 270 gimnáziuma mennyíre elté- 
rő feltételek között végzi munkáját. Azt is, hogy némelyiknek milyen re- 
ménytelen küzdelmet kell folytatnia azért, hogy megfelelően képzett pedagó- 
gust kapjon. Nincsenek illúziói az iránt, hogy e feltételek gyorsan javulnának. 
Abban azonban feltétlenül hisz, hogy a gimnázium, a magyar iskolarendszer 
legnagyobb hagyományokkal rendelkező intézménye nagyobb reformok nélkül 
is képes hivatását teljesíteni. Ehhez talán elsősorban az szükséges, hogy ki-ki 
bízzon meg környezete gimnáziumában. S bizalmát azzal fejezze ki, hogy 
gyermekét oda járatja, hogy igényeit az iskola tudomására hozza, s hogy 
szülőtársaival, az iskola társadalmi környezetével együtt segíti is az igények- 
hez méltó feltételek megteremtését. 


TAJEKOZODAS 


Fogarasi László 


A MAGYAR OPTIKAI MOVIK 
SZAKSZERVEZETI BIZOTTSÁGÁNAK TITKÁRA 

Vita és együttműködés 


A szakszervezeti mozgalom három alapfunkciójának: a termelőmunka Ssegí- 
tésének, az érdekvédelemnek és a nevelésnek a feltételei elválaszthatatlanok 
a társadalmi és a vállalati viszonyoktól. A gazdasági stagnálás, az életszín- 
vonal csökkenése, a társadalom csoportjai közötti erőteljes differenciálódás, 
a munkával töltött idő kényszerű növekedése és más tényezők a vállalati 
szakszervezeti tisztségviselőket is nehezebb helyzetbe hozták. A munka ered- 
ményessége korábbi színvonalának megtartásáért is nagyobb erőfeszítésekre 
van szükség, ugyanakkor az érdekeit veszélyben érző tagság jóval nagyobb 
igényeket támaszt saját érdekvédelmi szervezete iránt. Ez a mi vállalatunk- 
nál is érezhető, noha a MOM dolgozóinak jövedelme az országos átlagot 
meghaladó ütemben nőtt 1983—1986 között. Eközben mind világosabbá vált, 
hogy a vállalati eredmények egyre kevésbé növelhetők az önkéntes többlet- 
vállalások, a lelkesedésből eredő túlteljesítések útján, s egyre növekvő mér- 
tékben alá vannak rendelve az egyéntől vagy a kisebb munkacsoportoktól 
távol álló körülményeknek (külkereskedelmi viszonyok, árfolyampolitika, adó- 
és keresetszabályozás stb.). És mi tagadás, a szakszervezet termelést segítő 
tevékenységének a megváltozott helyzethez igazodó új formáit nem sikerült 
kialakítani. Egyelőre csak az elképzelések körvonalazódtak abban az irány- 
ban, hogy a minőség fejlesztésére és a takarékosságra irányuló munkamoz- 
galmaknak továbbra is van létjogosultsága, de ezek érdemi fellendítése 
igényli a vállalati szervezet (az önelszámolási, érdekeltségi, információs rend- 
szerek) korszerűsítését. I 

Az elmúlt évben eddig nem tapasztalt problémával kellett szembenéz- 
nünk. A termelésnövelés lehetséges módjainak kutatása helyett értékesítési 
nehézségekkel kellett küszködnünk. A közben folyamatosan szigorodó köz- 
gazdasági szabályozók hatására ugyanaz a vállalati teljesítmény csökkenő 
eredményt hozott, aminek számos következménye van a szakszervezeti mun- 
kában is. 

Az egyéni és kollektív teljesítmények pontos mérése és ösztönzése, az 
érdekeltség fokozása köztudomásúan jelentős hajtóerő. Amikor azonban a 
vállalat a termelés csökkentésére kényszerül, akkor a munkahelyeken csak 
egymás rovására lehetséges bármiféle átrendeződés. Amikor tehát valakinek 
a jobb munkáért több pénzt ígérünk, akkor ezzel másoknak azt , ígérjük", 
hogy a korábbi színvonalú munkáért a jövőben kevesebb pénzt fognak 
kapni. 

Ennek az ellentmondásnak a következtében nemcsak a korábban főként 
a többtermelésre ösztönző munkaverseny-mozgalmat kell újragondolnunk, 
hanem a szakszervezeti érdekvédelemben is más szemléletet indokolt meg- 
honosítanunk. A csoportjáért kiálló bizalmi nyilván azt igényli, hogy ha 
ugyanannyit végeznek, mint korábban, a munkabér ezután se legyen keve- 
sebb. Az pedig végképp természetes, hogy az adott csoportnak a szakszerve- 
zetről és képviselőjéről aszerint alakul a véleménye, hogy a közös érdekét 
milyen sikeresen képes érvényre juttatni — akár a többi csoport hátrányára 
is. Elvárható-e hát a bizalmiaktól az önmérséklet, a bölcs belátáson alapuló 
türelem, ha a választóik a konkrét eredményeket kérik tőlük számon? És 
ha igen, akkor van-e elegendő meggyőző erő a rövid távú önérdek és a szű- 
kebb csoportérdek ellenében hatni? Mennyire lehet a jövőre és a közérdek- 
re hivatkozni, amikor a gyáron kívüli világ mindinkább más normák sze- 
rint látszik működni? 

A párttagoktól ez természetesen elvárható. De vajon mit érez az a pár- 
ton kívüli szakszervezeti bizalmi, főbizalmi, akit esetleg még az alapszerve- 
zeti taggyűlésen is csupán aszerint minősítenek, hogy mennyi eredménnyel, 
milyen harcosan száll síkra a helyi csoportérdek keresztülviteléért. Sajnos 
nem egy tisztségviselőnk van, aki , ünnepi tudatával" (azzal, amelyikkel a 
határozatokat szokta feldolgozni) világosan átlátja ezt az ellentmondást: de 
a , hétköznapi tudatával?" mégis sokszor csupán a , gesztenye kikaparására" 
törekszik. 


/ 


Az előbbitől nem messzire távolodva, lépjünk át egy másik gondolatkörbe: 
hogyan tekintenek a szakszervezet érdekvédelmi tevékenységére azok a gaz- 
dasági vezetők, akiknek gondjaik és feladataik a szűkösebb helyzetben szinte" 
mértani haladvány szerint szaporodnak? Tapasztalataink szerint igen elté- 
rő megközelítési módokkal találkozhatunk. Van, aki úgy gondolja, hogy sa- 
ját munkáját is könnyíti, javítja a munkahelyi demokratizmus szélesedése, 
a dolgozók bevonása a vezetésbe. Van, aki nemcsak gondolja így, hanem tö- 
rekszik rá, gyakorolja is. De kár volna eltagadni olyan szemlélet létezését, 
amely a szakszervezeti érdekfeltárásban nem a konfliktusok megelőzésének 
lehetőségét és szándékát, hanem az amúgy is sok gond szaporítóját látja. E 
szemlélet képviselői a hullámzóbb vizeken hajózva nem a személyzet jobban 
koordinált együttműködésében bíznak, hanem elegendőnek tartják a kor- 
mánykerék szorosabb megmarkolását. 

A helyi pártszervezetek igen sokat tehetnek azért, hogy a döntések 
végrehajtásához szükséges vezetői határozottság és dinamizmus az előké- 
szítés során tanúsított nyitottsággal és türelemmel párosuljon. A párttagok 
tisztánlátása segíthet abban, hogy a különböző érdekütközések ne keltsenek 
senkiben se olyan érzetet, hogy a régi latin mondást felidézve — ha kisebb 
a kenyér, akkor célszerű nagyobb cirkuszt csinálni. 

Elmondhatom, hogy vállalatunknál a gazdasági vezetők és a szakszerve- 
zet kapcsolatát az együttműködésre való törekvés jellemzi. A kérdések meg- 
vitatását éppen az együttműködés egyik formájaként tekintjük, amely ugyan 
megnyújtja a döntés-előkészítés folyamatát, de ez a veszteség bőven megté- 
rül a végrehajtás során. Vannak persze olyan nézeteltéréseink is, amelyek 
a nézőpontok természetszerű eltéréséből fakadóan nem könnyen oldhatók fel. 

Ilyen például a létszámgazdálkodás. Mi szakszervezeti tisztségviselők is 
valljuk, hogy a munkaerő hatékony felhasználása fontos vállalati feladat. 
Az 1988. évi keresetszabályozás — lévén központi bértömeg-gazdálkodás jel- 

legű — ebben érdekeltséget is teremt. Nem vitatjuk, hogy bizonyos terüle- 
teken az adott feladatokhoz mérve nálunk is lehet fölösleges munkaerő, így 
a létszámcsökkenés ellen önmagában nem hadakozunk. Ugyanakkor azt a 
felfogást képviseljük, hogy ezeket a területeket konkrétan meg kell nevezni, 
és onnan kell a létszámot elvenni, ahol a szükségesnél több embert foglal- 
koztatnak, lehetőleg olyan helyekre, ahol éppen a munkaerőhiány okoz szűk 
keresztmetszetet. Általában véve is azt valljuk, hogy a feladatok és a mun- 
" kaerő közötti egyensúlyt meg kell teremteni. Nem pártoljuk viszont, hogy 
ez az egyensúly bérmegtakarítás céljából valósuljon meg minél alacsonyabb 
szinten. Azt szeretnénk inkább, ha az egyensúly a jelenlegi vagy akár nö- 
vekvő létszám mellett a munkafeladatok növekedésével volna helyreállít- 
ható. Röviden: mi a létszámcsökkentés helyett az ésszerű munkaerő-gazdál- 
kodás pártján állunk. 


A szakszervezeti munka pártirányításának elvei tisztázottak. Közös felada- 
tunk , mindössze" annyi, hogy a gyakorlat is a meghirdetett elvek szerint 
alakuljon. Nem arra törekszünk, hogy a pártszervezet és a szakszervezet 
kapcsolata problémamentes legyen — hiszen ez illúzió volna. Célunk az, hogy 
az eltérő megítéléseket, különbségeket tárgyszerűen megvizsgáljuk — azzal 
a tudattal, hogy egyikünk sem hordja zsebében a bölcsek kövét. Közös meg- 
győződésünk, hogy a pártmunka színvonalát csak gazdagítják a jól működő 
tömegszervezetek. i 

Az alapszervezeti munkában kölcsönös az igény egymás segítésére — 
például a párttitkárok által működtetett , négyszög"-ülések az érdekfeltárás 
és -egyeztetés első lépcsőfokai lehetnek a szakszervezetek számára. Szintén 
jótékony hatású, ha a különböző csoportérdekek ütközésekor a párttagok a 
szűkebb helyi törekvéseken túllépve — a hosszabb távú és általánosabb ér- 
dekek irányába orientálják környezetüket. Segítség munkánkban az is, ha a 
szakszervezeti tisztségviselők és a gazdasági vezetők közötti viták alkalmával 
a pártalapszervezeti vezetőségek nem vonulnak , ideológiai magaslatokra", 
hanem cselekvően közreműködnek az előrevivő kompromisszumok kialakí- 
tásában. 

Hiábavaló törekvés volna eltagadni a személyiségek szerepét az együtt- 
működésben. De hát kár is volna uniformizált, mechanikusan cselekvő tiszt- 
ségviselőkre bízni akár a párt-, akár a szakszervezeti munkát! A valódi egyé- 
niségek fellépésétől, azt a jól működő testületi vezetés kontrollja alá helyez- 
ve lehet élő és sokszínű politikai munkát elvárni. 

Remélhető, hogy a párttagsági könyvek cseréjét kísérő egyéni beszélge- 
téseken a kommunista szakszervezeti tisztségviselők munkája reális értéke- 
lést kap, s ők maguk újabb energiákkal feltöltődve a korábbinál is jobban 
láthatják el nem könnyű feladataikat. 


Újvári Sándor 


A ZALA MEGYEI TANÁCS 
ELNÖKE 


Gazdálkodás pénzzel, bizalommal 


A tanácsi gazdálkodás feladatai a társadalmi-gazdasági kibontakozási prog- 
ram céljainak megvalósításában nagyon sokrétűek és bonyolultak. Lehető- 
ségeink ugyanis erősen beszűkültek, de egyúttal számos, a társadalom meg- 
újulása szempontjából alapvető feladatot kell megfelelő színvonalon ellát- 
nunk, olyanokat, mint a lakosság egészségének megőrzése vagy a dolgozók 
szakmai, műveltségi színvonalának növelése. Nem kevésbé fontos a munka- 
erő területi elhelyezkedését befolyásoló, a lakosság életszínvonalára: ható, 
közérzetét meghatározó inífírastrukturális TEMESZÉSSES folytatása, a kommu- 
nális feladatok alapszintű ellátása. 


Manapság a tanácsok gyakran SZAKSÉSÜKŐL amiatt, hogy a döntési de- 
mokratizmus bővülését nem követte az erőforrások megfelelő bővülése. Van- 
nak ugyanis olyanok, akik úgy értelmezik az önkormányzatot, mintha az 
nem állna másból, mint a növekvő igényeknek megfelelő eszközök demokra- 
tikus elosztásából. Az önkormányzat így nagyon kellemes és kényelmes dolog 
lenne. Mindebből azonban egyelőre csak az igények növekedésével számol- 
hatunk. Az elkövetkező években kielégítésüket úgy kell megkísérelni, hogy 
az elosztható összeg távolról sem tart lépést az igényekkel, sőt kifejezetten 
csökken, miközben az árak, s ezzel összefüggésben az intézmények fenntar- 
tásának és működtetésének költségei folyamatosan növekednek. Sokak szá- 
mára Így már nem is olyan vonzó az önkormányzat. Mások egyenesen ta- 
gadják az önkormányzat működőképességét, ha a források olyan szűkösek, 
mint napjainkban. Minek az önkormányzat — mondják —, ha nincs mit 
elosztani?! Mintha az önállóság bővülése kizárólag a rendelkezésre álló pénz- 
eszközökkel volna mérhető. 


Az önállóság növelésének akkor van értelme, ha eredményesebben, a kö- 
zösség nagyobb megelégedésére lehet megoldani a helyi lakosság ellátásának 
tanácsi feladatait. Azt is tekintetbe kell venni azonban, hogy az önkormány- 
Zzatnak nem az anyagiak felett való rendelkezés az egyedüli kritériuma. A 
légkör, az emberekkel való bánásmód, a szolgáltatások színvonala legalább 
annyira befolyásolja a lakosság közérzetét, mint egy-egy fejlesztés megvaló- 
sítása. Az új szabályozórendszer megteremti a lehetőséget az öntevékeny, he- 
lyi kezdeményezésekre alapozott, s a lehetőségeket feltáró gazdaságpolitika 
alkalmazására. A 

Megyénkben is szembe kell nézni azzal, hogy a közösségi fogyasztás 

közvetlen kapcsolatba kerül a népgazdaság jövedelemtermelő képességével. 
Valójában ezt úgy kell értékelni, hogy az általános gazdasági helyzet, a pénz- 
szűke minden területen érezteti hatását, de korántsem arról van szó, hogy 
a központi költségvetés az önállóság növelése címén ki akar vonulni a ta- 
nácsi gazdaságból. 

Az idén a tanácsi gazdaság lehetőségei drasztikusan változnak. A fejlesz- 
tési források mintegy 30 százalékkal, a működtetési előirányzatok pedig szin- 
tén csökkennek. Együttes hatásuk a megyében mintegy 640 millió forint. Ez 
annál számottevőbb, mivel már a múlt esztendőben is 280 millió forinttal ke- 
vesebbet költhettünk, mint azt megelőzően. Mindez nagy erőpróbát jelent 
a tanácsok számára. Bizonyítaniuk kell, hogy a mérséklődő központi támo- 
gatások ellenére is ki tudjuk elégíteni a lakosság közérzetét alapvetően meg- 
határozó ellátási igényeket. 


A kiindulás nem lehet más, mint a reális szükségletek és feladatok ész- 
szerű rangsorolása. A feladatok teljesítésének alapvető tényezője, hogy mi- 


nél kisebb ráfordítással — esetleg átszervezéssel, összevonással vagy egyes 
intézmények megszüntetésével — teremtődjenek meg a megvalósítás felté- 
telei. 


Érdekeltség és vállalkozás 


A tanácsi gazdaságirányítás jelenlegi és tartósnak mutatkozó alapvető eleme 
az érdekeltség, amely a bevételi többlet elérésére, a megtakarításokra, a gaz- 
daságos megoldásokra irányul. A megújulás, a gazdaságosság és a hatékony- 
ság jelentős mértékben függ a döntésektől, a szakmai, pénzügyi irányító te- 
vékenységtől, a gazdasági egységek munkájának színvonalától, eredményes- 
ségétől. A költségvetési intézmények száma igen nagy. Zala megye tanácsai 
jelenleg 696 intézmény működéséről gondoskodnak, amelyek közül 129 ön- 
álló gazdálkodást folytat. A gazdasági ellátó szervezetek száma 64. A költ- 
ségvetés működési, fenntartási előirányzatának mintegy 80 százalékával in- 
tézmények gazdálkodnak. Ebből kitűnik, hogy a választott szervezeti forma, 
az intézményekben folyó gazdálkodás, a működtetésüknél alkalmazható meg- 
oldások kulcsfontosságúak.:- 


A kezdeményezésnek, a vállalkozásnak is itt van érdemi színtere. Éppen 
a közösségi feladatok ellátási színvonalának növelésére, a lakosság életkö- 
rülményeinek javítására, a kommunális ellátás bővítésére vállalkozhatnak. 
Történhet ez önállóan, más tanácsokkal vagy gazdálkodókkal közösen, 1la- 
kossági erőforrások bevonásával, kötvény kibocsátásával stb. Tulajdonkép- 
pen ezáltal lehet többletbevételre számítani. Megyénkben számos példa van 
erre. Legjellemzőbb vállalkozásaink: a kollégiumi férőhelyek hasznosítása, a 
szakmunkásképző intézetek bérmunka-tevékenysége, a kórházak mosodáiban 
bérmosás vállalása, a fenntartó, kisegítő gazdaságok létesítése, saját kivitele- 
zésű felújítások, kisebb beruházások stb. De történtek lépések jelentősebb 
— idegen, külföldi tőkét is igénybe vevő — közös vállalatok létrehozására 
is, amelyek a megújuló típusú, vállalkozói szellemű tanácsi gazdálkodás pél- 
dái lehetnek. Előrehaladott stádiumban van Keszthelyen egy új vitorlás ki- 
kötő, egy üdülőfalu és a vonyarcvashegyi kemping megépítésére vonatkozó 
elképzelésünk. Az ilyen vállalkozásokból — a befektetés arányában — gyor- 
san megtérülő haszna származhat a tanácsnak és egyben a népgazdaságnak 

is. A minőségi turizmus fejlődése a lakosság pénzbevételeit és a kisvállalko- 
zások forgalmát növelné, közvetett módon pedig a tanács bevételeit ie. 

A népgazdaságban történő lépésváltás jelentősen befolyásolja a tanácsi 
gazdaságok életét. Ezeken a területeken elsősorban a minőségi tényezőkre 
kell figyelmet fordítani. Ennek szellemében előtérbe került az intézmények- 
ben folyó munka tartalmi javítása. Ez számos gazdálkodási és szervezési fel- 
adatot jelent. Többek iközött olyan szemlélet érvényesítésére van szükség, 
amely a szakmai követelmények lháttérbe szorítása nélkül teszi lehetővé az 
intézmények többcélú, változó funkciójú hasznosítását. Jó példa erre a me- 
gyénkben működő nyolc általános művelődési központ, amely oktatási, köz- 
művelődési és sportintézmények integrációja. A mi megyénkben néhány éve 
kezdett terjedni az a másutt is jól bevált rendszer, hogy egy-egy községben, 
városrészben egységes irányítás alá kerülnek a kulturális intézmények: az 
iskola, a művelődési ház, a könyvtár stb. Egyszerűsödik az irányítás, 
az intézményi tagoltság megszüntetése révén mód nyílik a pénzeszközök 
együttes kezelésére, beleértve a béreket is. Az összevont eszközökkel ugyan- 
is sokkal jobban lehet gazdálkodni. Még a szűkösebb költségvetési körülmé- 
nyek közepette is mód nyílik jelentősebb fejlesztésre. A helyiségek többcélú 
hasznosítása révén javul az épületek, az eszközök kihasználtsága. 

A működés-fejlesztés egységes szemlélete több esetben jelentős költsé- 
gekkel járó új létesítmények megvalósítását is fölöslegessé teheti. Egyébként a 
helyi tanácsok több mint 70 százalékánál olyan szervezet működik, amely 
a szakmai vezetőket mentesíti az úgynevezett ellátó feladatok gondjai alól 
(takarítás, karbantartás, energiaszolgáltatás stb.). A különböző intézmények 
együttműködése természetesen nemcsak az adminisztrációs munka csölkken- 
tését jelenti, hanem jelentős más irányú megtakarítást is eredményez. A me- 
gye tanácsi intézményhálózatában alkalmazott 21 ezer ember potenciálisan 
nagy erő, ha munkáját az alkotókészség, szakmaszeretet, elhivatottság, s nem 
kevésbé az együttműködési készség jellemzi. 

Sok még a tennivalónk, de nem csekélyek eredményeink a területi együtt- 
működés terén a megyék, a helyi tanácsok, valamint az adott területen mű- 
ködő termelő szervezetek egymás közötti kapcsolataiban, valamint a von- 
záscentrum és a vonzáskörzet települései közötti koordinációban. 

.A tanácsok olyan együttműködési megállapodásokat kezdeményeztek, 
amelyben vállalták, hogy meghatározott összegű fejlesztési támogatás esetén 
a lakásépítés, illetve -ellátás és a gyermekintézmények iránti igények kielé- 
gítésében támogatják az érintett vállalatok dolgozóit. Olyan létesítmények 
megvalósítását is vállalták, amelyeket külön-külön nem, vagy csak jelentős 
többletköltséggel hozhattak volna létre. 

Az együttműködés az elmúlt időszakban hozzájárult ahhoz, hogy a te- 
rületfejlesztési és tanácsi tervekben kitűzött célok összességükben teljesül- 
tek, mégpedig olyan körülmények között, amikor a feltételek a tervezetthez 
képest nehezebbé váltak. A hatékony együttműködés következtében eszkö- 
zeink a hatodik ötéves tervidőszakban több mint egymilliárd forinttal egé- 
szültek ki a gazdálkodó szervek forrásaiból, 19886—1987-ben pedig meghalad- 
ták a 400 millió forintot. i 

A különböző termelő szervezetekkel és intézményekkel közösen megva- 
lósított beruházásoknak már eddig is számos jó példáját találjuk a megyé- 
ben. Zalaegerszegen felépült a Tudomány és Technika Háza, amelyhez a kü- 
lönféle intézmények és szervezetek 64 millió forinttal járultak hozzá. Keszt- 
helyen a telefonhálózat bővítésében és az országos gázhálózatba való bekö- 
tésben találtak a tanácsokkal közös érdekeltséget a különböző vállalatok. 


Megvalósulása esetén a vállalatokon kívül a lakosságnak is komoly előnye 
származik a közös fejlesztésből. 

A Letenye—Bázakerettye—Kistolmács közötti összekötő út megépítése 
termelőszövetkezeti pénzeszközök bevonásával valósulhatott meg. Összesen 
18 millió forintot áldoztak rá, hogy a 30 km-es kerülő utat lerövidítsék, és 
így a gazdaságok közvetlen kapcsolatba kerülhessenek egymással. Az út meg- 
építését a lakosság is osztatlan örömmel fogadta. A társadalmi összefogás, 
együttműködés eredményeként újszerű, a települések arculatát átalakító léte- 
sítményekkel gazdagodtunk. Nagykanizsán a csónakázótó és a hozzá tartozó 
szabadidőközpont megépítése során több mint 20 millió forint értékű társa- 
dalmi munkát végzett a lakosság. Lentiben szinte az egész város megmozdult 
a strand és a fedett fürdő építése érdekében, s nem kevesebb mint 30 millió 
forint értékű társadalmi munkával járultak hozzá a költségekhez. Ugyan- 
ilyen hasznos és példamutató volt a lakosság összefogása Zalaszentlász- 
lón, ahol a Makovecz Imre által tervezett úgynevezett közösségi ház orszá- 
gos hírnévre tett szert. Itt kétmillió forint volt a közös munkavégzés értéke. 
A számszerű összegeken túl jelentősebb az az erkölcsi erő, amely az össze- 
fogásban megnyilvánult, hiszen a lakosság szempontjából fontos létesítmé- 
nyek enélkül nem épülhettek volna meg. 

A helyi tanácsok egymás közötti együttműködésében rejlő lehetőségei 
szinte korlátlanok, mégis kihasználatlanok. Olykor a helyi vezetés éleslátá- 
sán, rugalmasságán múlik, hogyan ismeri fel lehetőségeit, és ezekkel ho- 
gyan tud élni. 


Sokasodó érdekütközések 


Olyan időket élünk, amikor a feladatok megoldásához hosszú távú gondol- 
kodás szükséges, s olykor elkerülhetetlenek a tudatosan vállalt népszerűtlen 
döntések. Mindehhez nélkülözhetetlenek az érdemi viták. A tanácsoknak eb- 
ben a helyzetben nagyon tudatos helyi politikát kell folytatniuk. Könnyű 
egyetértésre jutni, bizalmat szavazni olyankor, ha az eredmények közepes 
erőfeszítésekkel ís elérhetők. Az elkövetkezendő időszakban azonban soka- 
sodnak az egymással ütköző érdekek. Az eltérő érdekek felszínre hozása, 
igazságos egyeztetést, nyitottságot s gyakoribb önkorrekciót is követel. 


A bizalom erősítésének igen lényeges eleme a népképviseleti munka to- 
vábbfejlesztése. Különösen nagy a szerepe a testületi tevékenység érdemi 
javításának. Fontos, hogy a testületek valódi lehetőségeket, alternatívákat 
tartalmazó előterjesztéseket készítsenek. Gyorsuljon a döntési folyamat, a 
határozathozatal. Szeretnénk elérni, hogy a testületek előtt az eddigieknél 
nagyobb mértékben kerüljenek felszínre a részérdekek. Ebben sokat segít, 
ha a döntések két fordulóban születnek. Kezdeményezési lehetőséget kell 
biztosítani a témák koncepciós formában történő tárgyalásával is. 

Nyilvánvaló, hogy sem olyan döntés, sem olyan módszer nincs, amely 
azonos módon szolgálja mindenki érdekeit. Az ütközéseket, konfliktusokat 
azonban vállalni kell, nem szabad feladni, késleltetni az ésszerű megoldáso- 
kat. A demokrácia gyakorlati érvényesülése körül nagy viták folynak. Alap- 
vető igény a demokratikus fórumok részvétele a döntés-előkészítés munká- 
jában. A lakóterületi fórumok megfelelő működtetése esetén elérhető, hogy 
az ügyeket elsősorban ott tárgyalják meg, ahol a feladat jelentkezik, ahol 
az állampolgárok beleszólhatnak az őket érintő ügyekbe. 

A helyi érdekek felszínre hozása, lehetőség szerinti érvényesítése, a he- 
lyi sajátosságok figyelembevételének lehetősége nagymértékben nőtt az elöl- 
járóságok létrehozásával. Megyénk 250 községének megközelítőleg a felében 
a lélekszám nem éri el az 500-at, és a népesség csupán öt településen halad- 
ja meg a 3000 főt. A községek közül 185 a nem tanácsi székhelyű társköz- 
ség, amely a falusi népesség több mint 50 százalékának, 50 000 állampolgár- 
nak ad otthont. Ebből az aprófalvas településszerkezetből és az ezzel össze- 
függő ellátottsági problémákból kifolyólag az elöljáróságoknak fontos társa- 
dalmi igényeket kell kielégíteniük. A 185 elöljáró nagy lendülettel — több- 
sége önálló anyagi eszközökkel is gazdálkodva — végzi feladatát. Közvet- 
len, szinte napi kapcsolatban áll a lakossággal, ismeri őket és képviselni 
tudja érdekeiket. 

Az együttgondolkodás, az állampolgároknak a döntések előkészítésében, 
befolyásolásában, meghozatalában való részvétele a demokrácia alapkérdése, . 
a bizalom megteremtésének forrása. A döntési jogkörök , leadása" azonban 
nem biztosítja automatikusan az állampolgári részvételt. Ennek kibontakoz- 
tatásához tudatos cselekvésre van szükség. A kisebb településeken például 
a gondolatcsere szinte természetes, a nagyobb településeken viszont a tanács- 
tagok és választóik közötti kapcsolat lazábbnak mondható. 

A választóknak módot kell adni arra, hogy megismerjék a lehetséges 
megoldási módokat. Arra is legyen lehetőségük, hogy mások véleményének 
ismeretében foglaljanak állást. Ez minden szinten aktív erőfeszítést igényel. 
Növelni kell a vitakészséget, a közéleti, helyi tájékozottságot. Szükséges, hogy 
a tanácstagokkal, egyes rétegekkel kisebb csoportokban többet foglalkoz- 
zunk. Ügyeljünk arra, hogy az előterjesztések tartalmazzák az eltérő véle- 
ményeket, a lehetséges döntési javaslatokat. Célszerű lenne még több helyen 
tanácstagi klubot működtetni, ahol a tanácstagok tájékoztatást kérhetnének 
a választókerületüket érintő kérdésekről és megvitatnák közös feladataikat. 

Mindezeket átgondolva egyértelmű, hogy még sok reális lehetőséget nem 
használtunk ki. Bőven van tehát még mozgástere, lehetősége az irányítás- 
nak, a végrehajtásnak. Éppen azért, hogy minél jobban gazdálkodhassunk 
anyagi lehetőségeinkkel és ami a legfőbb: építhessünk az emberek bizalmára. 


KARL MARX-FRIEDRICH ENGELS 


AZ ÖSSZETARTOZÁS ÖRÖME 


A marxizmus kiasszikusait népszerűsítő könyvek 
sorában új szint, új megközelítést jelent ez 

a gyűjteményes kötet. A benne foglalt mű- és 
levélrészletek arról vallanak, hogyan vélekedtek 


a marxizmus kiasszikusai az emberi életet 
gazdagító nagy érzelmekről. A kötetet 
284 oldal, függelék egészíti ki, amelyben magyarázó 
szöveg közti jegyzetek és névmutató segítik az olvasók jobb 
rajzokkat tájékozódását. 


Ára: 80 Ft KOSSUTH KONYVKIADÓ 


TESTVÉRPÁRTOK ELETEBOL 


ses e Ervzza mra 


Az MSZMP és az MNFP közötti együttműködési tervnek megfelelően a közel- 
múltban öttagú pártmunkásküldöttség tanulmányozta mongol testvérpártunk 
központi és megyei szerveinek irányító, ellenőrző tevékenységét, annak mód- 
szereit. 

A Mongol Népi Forradalmi Párt sajátos és nehéz körülmények között 
szervezi a szocialista építőmunkát. Közel hét évtizeddel ezelőtt — amikor a 
népi forradalom győzött — a forradalom vezetői esküokmányban fogalmazták 
meg azt a sorsfordító célt, hogy felszámolják az évszázados elmaradást, és az 
ország népét a feudalizmusból közvetlenül a szocializmusba vezetik. Mongol 
testvérpártunk ezt az egyedülálló feladatot a Szovjetunió folyamatos, haté- 
kony segítségével, a többi szocialista ország támogatásával sikeresen oldja 
meg. Ismeretes, hogy Mongóliát — ezt a hatalmas kiterjedésű, hazánk terüle- 
ténél majdnem tizenhétszer nagyobb országot — szélsőséges természeti viszo- 
nyok jellemzik. Népessége, amely nem éri el a kétmilliót, a fővárostól és 
néhány nagyobb várostól eltekintve szétszórtan él (egy négyzetkilométerre 
átlag egy ember jut). Ráadásul a lakosságnak csaknem a fele gyakran változ- 
tatja lakóhelyét a ma is jellemző vándorló állattenyésztés, pásztorkodás 
miatt. Meghatározó jellegű az a tény is, hogy az ország lakosságának 46 
százaléka 16 éven aluli. 

Az említettek magyarázzák a mongol pártszervek és -szervezetek szá- 
munkra sok tekintetben szokatlan módszereit, azt például, hogy a központi 
bizottságnak van olyan instruktora, aki kétezer kilométert repül a rá bízott 
megyéig, majd terepjáróra ül, és nem éppen sima utakon 50—100 kilométert 
tesz meg a járási székhelyig, ha pedig szükséges, nyeregbe száll, hogy talál- 
kozhasson a pártaktivistákkal. Mindez alkalmanként nyolc-tíz napig tartó 
területi munkát jelent az instruktor számára. 


A korszerűsítés jegyében 


A Mongol Népi Forradalmi Pártnak a múlt év tavaszán tartott XIX. kong- 

resszusa kritikusan elemezte a társadalom helyzetét, és a kor követelményei- 

nek megfelelően jelölte ki a szocialista társadalmi, gazdasági fejlődés fő irá- 

nyait, megerősítve Mongólia ipari-agrár országgá történő fejlesztésének 
céljait. 

A párt vezetésével eredményesen folyik a kongresszus határozatainak 

megvalósítása. Megkülönböztetett figyelmet fordítanak a gazdaságra. A VIII. 
ötéves terv első évének előirányzatai alapvetően teljesültek: a nemzeti jöve- 
delem és az ipar teljesítménye a tervezettnél gyorsabban nőtt, a földművelés- 
ben rekordtermést értek el, ennek eredményeként Mongólia például kenyér- 
gabonából önellátó. Az állattenyésztés viszont, amely a mezőgazdaság fő ága- 
zata, csak szerény mértékű növekedést mutat. A gazdálkodás fő keretei a 
termelőszövetkezetek, de kisebb számban működnek állami gazdaságok is. 
Érdekes és sajátos az a területi-gazdasági szerveződés, amely abban fejeződik 
ki, hogy egy termelőszövetkezet területe egy járásra terjed ki, s a járási ta- 
nács elnöke egyúttal a termelőszövetkezet elnöke is. 

Az állattenyésztés legfőbb művelői a vándorló pásztorcsaládok. A párt 
nagyon fontosnak tartja, hogy e családokkal a járási, megyei szervek rend- 
szeres kapcsolatot tartsanak. Az állatállomány mintegy 75 százaléka közös 
tulajdonban van, ebből évente meghatározott mennyiségű élőállatot, valamint 
különböző állati termékeket — tejet, vajat, sajtot, bőröket stb. — adnak 
át az állami felvásárló helyeken. Egy pásztorcsalád háztáji tulajdonként 75 
db állatot tarthat; a szaporulatot értékesítheti, de ezt többnyire a család el- 
látására használják fel. Az állattenyésztés, a pásztorkodás sok nehézséggel 
jár. Az utóbbi évek rendkívüli téli időjárása jelentős elhullást okozott, emel- 
lett más tényezők is nehezítik ennek az ágazatnak a helyzetét. Egyik legfőbb 
gond, hogy a pásztorok létszáma az elöregedés miatt fokozatosan csökken. 
A fiatalok közül, akik a nagyobb településeken bentlakásos tanulók, egyre 
kevesebben vállalják a nagy erőfeszítést követelő pásztorkodást. A nehéz- 
ségeket tetézi, hogy kevés a takarmány. Ezért is jelentősek azok a sikeres 
kísérletek, amelyeket a mezőgazdasági kutatóbázisokon végeznek a természeti 
viszonyoknak megfelelő takarmánynövények, gabonafélék meghonosítása cél- 
jából. Nyen bázis munkáját mi is megtekintettük Hovd megye Bujant járá- 
sának székhelyén, ahol lelkes, fiatal szakemberek eredményesen dolgoznak. 
A mongol elvtársak az állattenyésztés körülményeinek javítása érdekében 
nagy figyelmet fordítanak a nyári, de különösen a téli bázisok kiépítésére, 
ezeket áramfejlesztőkkel, kisgépekkel, televízióval igyekeznek ellátni. 


Polota Ulan-Batorban 

A XIX. kongresszus fontos feladatként határozta meg az állami oktatás 
rendszerének, az oktató-nevelő munkának a továbbfejlesztését. Ennek kereté- 
ben csökkenteni kívánják a tanítási órák számát, megszüntetni a tantárgyak- 
ban található átfedéseket. Kiemelt figyelmet fordítanak a számítástechnikai 
képzésre és a társadalmi, politikai ismeretek oktatására. 


Erőteljesen foglalkoznak a gazdaság irányításának  korszerűsítésével. 
Csökkentették a központi beavatkozást, növelték a helyi szervek, a vállala- 
tok, gazdaságok önállóságát. Megkezdődött a túlméretezett állami, társadalmi 
apparátusok csökkentése. Sokat tesznek annak érdekében, hogy hatékonyab- 
ban kapcsolódjanak be a nemzetközi szocialista munkamegosztás folyama- 
taiba. Mongol testvérpártunk társadalomirányító tevékenységére nagy hatást 
gyakorol a Szovjetunióban végbemenő átalakulás. 


A párt belső életének megújítása 


A Mongol Népi Forradalmi Párt szervezetileg átfogja az egész társadalmat. 
Az országban 18 megyei, 3 megyei jogú és 260 területi pártbizottság, 2979 
pártalapszervezet és 3700 pártcsoport működik. A párt jelenlegi taglétszáma 
meghaladja a 89 ezer főt. A tagjelöltség gyakorlatát változatlanul fenntart- 
ják, a felvétel korhatára a 18. életév. A tagfelvételi munkában nem törek- 
szenek a létszám növelésére, elsősorban a tagság összetételének minőségi je- 
gyeit igyekeznek javítani. Küldöttségünket a központi bizottság illetékes ve- 
zetője, valamint a meglátogatott pártszervek egybehangzóan arról tájékoztat- 
ták, hogy ezeket az elveket eredményesen valósítják meg a gyakorlatban. 
A párt tagjainak 30 százaléka munkás, 17 százaléka mezőgazdasági dolgozó, 
53 százaléka értelmiségi és alkalmazott. Küldöttségünk előtt többször hang- 
súlyozták, hogy a kommunisták többsége magas fokú általános és szakmai 
műveltséggel rendelkezik. A párttagok átlagos életkora 44 év. A párttagság 
arányát megfelelőnek értékelik, mivel az aktív keresők 12 százaléka tartozik 
a párt soraiba. Az utóbbi esztendőkben megkülönböztetett figyelmet fordí- 
tottak a fiatalok és a nők párttaggá nevelésére, a tagjelöltek többsége közülük 
kerül ki. A nők aránya a pártban jelenleg meghaladja a 25, a fiataloké pedig 
a 60 százalékot. 

Küldöttségünket részletesen tájékoztatták arról, hogy a központi és terü- 
leti pártszervek fontos feladatnak tekintik a párt egészének megújulását, a 
pártmunka módszereinek állandó fejlesztését, a sajátos mongol viszonyokhoz 
való igazítását. Figyelmet érdemel, hogy a központi bizottság jelentősen csök- 
kentette határozatainak számát, és fokozta a pártszervek és -szervezetek 
munkájának helyszíni ellenőrzését. A központi bizottság szervezési osztálya 
például ebben az évben tíz megyében vizsgálta a pártszerveknek és -szerveze- 
teknek a kongresszusi határozatok végrehajtása érdekében végzett munkáját. 
Erősítették a kollektív és a személyes felelősséget. 

A munkamódszer fontos elemévé vált, hogy a döntések előkészítésébe 
bevonják a területi pártszerveket és az alapszervezeteket. A fontosabb társa- 
dalompolitikai kérdések eldöntése előtt arra törekszenek, hogy a lakosság 
jelentős részével is megvitassák az elhatározásokat. Legutóbb például a párt- 
nak és a kormánynak a gazdaságirányítás továbbfejlesztésével kapcsolatos 
együttes határozatát bocsátották előzetes társadalmi vitára. A véleményeket, 
javaslatokat a végleges döntésnél hasznosították. Az ilyen viták lebonyolítá- 
sában és a tapasztalatok összegzésében meghatározó a párttagok közre- 
működése. 

Mindenütt azt tapasztaltuk, hogy megkülönböztetett figyelmet fordítanak 
a pártalapszervezetek tevékenységének javítására, önállóságuk növelésére. Ezt 
jól példázza, hogy a központi bizottság ez év elején külön munkaszervezetet 
hozott létre az alapszervezetek segítésére. Növelték az alapszervezetek jog- 
körét, javítják a párttitkárok és az aktivisták felkészítését, a taggyűlések 
színvonalát, a pártcsoportok kezdeményezőkészségét. A gyakorlati pártmun- 
kában nagy hangsúlyt kap az a gondolat, hogy a helyi pártszervek, az alap- 
szervezetek ne várjanak minden kérdésben központi iránymutatást. j 

Tanulságosak azok az erőfeszítések, amelyek a párttagok személyes pél- 
damutatásának, társadalmi aktivitásának, emberi, erkölcsi magatartásának 
fejlesztésére irányulnak. A központi bizottság szerveitől kezdve minden szin- 
ten arra törekednek, hogy valamennyi párttaggal személyesen találkozzanak, 
minél gyakrabban eljussanak hozzájuk. Kötelezőnek tartják, hogy az éven- 
kénti beszámoló taggyűlések előtt minden párttaggal véleményt cseréljenek, 
és így alakítsák ki a következő év feladatait. A kádermunkában követett 
gyakorlat két tényezője különösen figyelemre méltó. Az első az a következe- 
tesség, amellyel a különböző szintű vezetőket a pártfórumokon rendszeresen 
beszámoltatják; a másik, hogy a vezetőknek, sőt az adott területeken dolgozó 
párttagoknak is rendszeresen be kell számolniuk munkájukról, megbízatásaik- 
ról, további céljaikról a dolgozó kollektívák előtt. 

Megindult a küzdelem a párton belüli bürokratizmus, formalizmus ellen, 
a terjedelmessé vált papírmunka visszaszorítására, az értekezletek, a külön- 
féle tanácskozások számának csökkentésére. A központi bizottság szervei 
nagy figyelmet fordítanak arra, hogy az ország sajátos adottságainak meg- 
felelően gyorsabbá, hatékonyabbá, rendszeresebbé tegyék a pártszervezetek 
és a kommunisták tájékoztatását, az alapszervezetektől a felsőbb szervek felé 
áramló információk, javaslatok összegyűjtését és hasznosítását. Igyekeznek 
megszüntetni, hogy a felsőbb pártszervek szükségtelenül beszámolókat, adat- 
szolgáltatást igényeljenek az alsóbb pártszervektől, -szervezetektől. 


Az együttműködés erősítése 


Küldöttségünk bármerre járt, azt tapasztalta, hogy pártunk munkája és ha- 
zánk iránt nagy az érdeklődés. A mongol elvtársak még részletesebben kí- 
vánják megismerni a magyarországi reformfolyamatot, gazdaságunk megúju- 
lásával kapcsolatos törekvéseinket, a középnagyságú és kisvállalatok, a ki- 
segítő és háztáji gazdaságok működését, e területeken a párt irányító, ellen- 
őrző szerepét. Jóleső érzéssel hallottuk annak elismerését. hogy a magyar 
szakemberek közreműködésével épült és jelenleg is épülő üzemek, gazdaságok, 
szövetkezeti létesítmények, kutatóhelyek eredményesen járulnak hozzá a 
mongol népgazdaság feladatainak megoldásához. Nagyra értékelik azt is, hogy 
a Magyar Népköztársaság segíti a mongol szakemberek képzését, továbbkép- 
zését. 08 
Kiemelték annak nagy jelentőségét, hogy ez év nyarán aláírták a két 
ország közötti gazdasági és műszaki-tudományos együttműködés fejlesztésének 
2000-ig szóló hosszú távú programját, valamint az új kulturális és tudomá- 
nyos egyezményt. Ez alapot ad arra, hogy kapcsolataink még gyümölcsö- 
zőbbé váljanak. 


Kovács Péter 


a Központi Bizottság párt- és tömegszervezetek osztályának 
alosztályvezetője 


Nagy Tibor 


a Központi Bizottság párt- és tömegszervezetek osztályának 
munkatársa 

PARTSZERVEZETEK ELETEBOL 


Pártszervezetek a gazdaságban 


Ebben az esztendőben a gazdasági 
stabilizációt szolgáló lépések a poli- 
tikai munka számára — különösen a 
vállalatoknál és a szövetkezeteknél 
— a korábbiaktól jelentősen eltérő, 
új helyzetet teremtenek. A politikai 
munka hangsúlybeli és tartalmi vál- 
tozásaihoz az impulzusok, a konkrét 
tennivalók  — meghatározását — sokan 
mégis a felsőbb pártszervektől vár- 
ják. A feladatok meghatározásában 
döntő szerepük van az irányító tes- 
tületeknek, ám tudomásul kell venni, 
hogy ez idő szerint már akadályozó 
tényező a tennivalók , lépcsőzetes" 
kialakítására való várakozás. 

Saját munkánkat önkritikusan ér- 
tékelve megállapítható, hogy  kis- 
mértékű az előrelépés a gazdaságot 
érintő  pártmunka megújításában. 
Erőfeszítéseink szerény eredménye- 
ket hoztak, hiszen a kerületben mű- 
ködő vállalatok és szövetkezetek csu- 
pán kis részében sikerült a kedvező 
gazdasági folyamatokat elindítani és 


ennek megfelelő tartalmasabb párt- 


szervezeti tevékenységet kibontakoz- 
tatni. Az okok vizsgálata azt mutat- 
ja, hogy az elhatározott feladatok 
rendkívül széleskörűek, és mennyisé- 
gileg is jelentősek. De ilyen hosszú 
s frontvonalon" úgy tűnik szinte le- 
hetetlen a megszokottságot leküz- 
deni, az újat elfogadtatni, a kiala- 
kítás feltételeit megteremteni. Ez is 

sürget, hogy keressük munkastílu- 
sunk továbbfejlesztésében azokat a 
lehetőségeket, amelyek elősegítik a. 
korszerűbb gazdaságpolitikai munkát. 

Elsősorban a saját munkánkat sze- 
retnénk rövid idő alatt mentessé 
tenni a rutinszerű gyakorlattól, az 
álfeladatoktól, tovább korszerűsítve 
a vállalati, szövetkezeti területen 
működő pártszervezetek irányítását. 
Változtatni kellene egyebek mellett 
a határozatok feldolgozásának gya- 
korlatán. 

Tapasztalataink szerint a  párt- 
szervezetek a jelenleginél differen- 
ciáltabb felkészítés mellett sem tud- 
nak az irányító pártszervek által 
meghatározott idő alatt egy adott 
határozatot érdemben feldolgozni. 
Ezt a tapasztalatot erősítette meg a 
kádermunkáról szóló határozat leg- 
utóbbi feldolgozása is. A szinte me- 
netrendszerű tárgyalások helyett az 
irányító  pártszerveknek elsősorban 
azt kellene elérniük, hogy az adott 
határozatot az aktivistákkal együtt 
megbeszéljék, felfogásbeli egységet 
alakítsanak ki, és az Így szerzett 
ismereteiket a konkrét tennivalók 
megoldása során alkalmazzák. A 
párttagság pedig a pártcsoport-érte- 
kezleteken kapjon erről tájékozta- 
tást. Ezáltal az irányító pártszervek 
energiájukat a tartalmas felkészítés- 
re, az együttgondolkodásra, később 


pedig a helyszíni alkalmazás előse- 
gítésére etudnák "fordítani. 


A vállalatok és szövetkezetek 
gazdálkodását akadályozó ügyekben, 
a gondok feltárásában és a megoldás 
feltételeinek létrejöttében a kerületi 
pártbizottság is szerepet vállal. Arra 
ügyelünk, hogy ne vállaljuk fel sem 
a , kijáró", sem a , beavatkozó" sze- 
repét. Mind erősebb az a meggyőző- 
désünk, hogy politikai munkánknak 
elsősorban a gazdasági egységen be- 
lüli feladatok megoldását kell ösztö- 
nöznie. — Gyakorlatunk helyességét 
igazolja például a Hídépítő Vállalat 
sorsának alakulása. A pártszervezet 
— személyi változások miatt, kri- 
tikus időszakban — olyan vezetői 
szemléletet és gyakorlatot tudott ki- 
alakítani, amely a fő figyelmet a 
belső tartalékok kihasználására irá- 
nyította. A vállalat rövid időn belüli 
gazdasági és politikai stabilizálódása, 
majd fejlődése ennek a magatartás- 
nak az életképességét igazolja. 


Ugyanakkor meg kell vallani, hogy 
a mai gazdasági viszonyok között a 
kerületi pártbizottság számára sem 
egyszerű az eligazodás. A vállalatok, 
szövetkezetek megítélésekor nem le- 
Het pusztán a statisztikai adatokra 
támaszkodni, hiszen így hiányzik a 
lehetőségek, az összefüggések, a fo- 
lyamatok irányainak tényleges is- 
merete. Széles körű gazdasági szak- 
emberbázisra támaszkodva  igyek- 
szünk a számok mögé látni, a köz- 
vetett tendenciák körvonalait is fel- 
ismerni. Arra viszont már régebben 
rájöttünk, hogy a politikai értékíté- 
leteket nem szabad felcserélni egy- 
fajta szakmai, felügyeleti munkával. 
A gazdálkodás szakmai vetületeiről 
viszonylag nyugodtan el lehet vitat- 
kozni, de abban a pillanatban, ami- 
kor e kérdések politikai megközelí- 
tést kapnak, rögtön felforrósodik a 
levegő, jobban odafigyelnek, élese- 
dik a vita. Valódi konfliktushelyzet 
alakul ki, ha az értékítéletek a ve- 
zetés szemléletét, magatartását, a 


közvetlen érdekeket igyekeznek fel- 
tárni. " 

Látjuk azonban, hogy munkánk- 
ban túlteng a reszortjelleg, minden- 
ki saját feladataira koncentrál, a kü- 
lönböző területek között nem mindig 
megfelelő az összhang. Ez viszont 
csökkenti a politikai munka haté- 
konyságát. Ezért úgy tervezzük, hogy 
ez év első felében három munkabi- 
zottság (a gazdaságpolitikai, a párt- 
építési és az agitációs és propagan- 
da bizottság) együtt elemezné a ki- 
bontakozási program időarányos 
végrehajtásának tapasztalatait. Így 
energiánkat jobban tudnánk  kon- 
centrálni, saját tennivalóink komp- 
lexebbé válhatnának. Az irányított 
pártszervezetekben megjelenő törek- 
véseink pedig összehangoltabbá, ak- 
tivistáink energiáját jobban kímélő- 
vé alakulnának. 

A gazdasági körülmények egyre 
inkább arra kényszerítik a pártszer- 
vezeteket, hogy önállóan döntsék el, 
milyen módon segítsék a termelést, 
gazdálkodást. A környezet is aszerint 
ítéli meg a pártszervezetet, hogy az 
milyen befolyással van a vállalat és 
szövetkezet sorsának alakulására, a 
jelentkező gondok, feszültségek fel- 
oldására. Az aktivisták közül többen 
úgy látják, hogy a vállalati tanácsok 
megalakulásával, a gazdaságban vég- 
zett politikai munka felfogásának 
bizonytalanságaival a pártszervezetek 
kezdenek a , partvonalon" kívülre 
kerülni. Anélkül hogy e veszélyt le- 
becsülnénk, mi vitatkozunk e néze- 
tekkel, hiszen itt többnyire arról van 
szó, hogy a pártszervezetek szerepét 
hozzá kell igazítani a megváltozott 
vállalati  önállósághoz, a döntések 
újszerű rendszeréhez. Ez persze nem 
könnyű feladat, főleg olyan helye- 
ken nem, ahol eddig jobbára csak 
formálisan foglalkoztak a gazdaság 
ügyes-bajos dolgaival. 


Mi magunk is tanuljuk azt a fel- 
fogást és módszert, amely a gazdál- 
kodás kérdéseinek politikai ténye- 

zőit és összefüggéseit tartják fontos- 
nak. Ilyesfajta kérdésekről van szó: 
Milyen rétegeket és hogyan érinte- 
nek a gazdasági döntések? Megvan- 
nak-e a végrehajtás feltételei? Ho- 
gyan alakul a vezetés színvonala? A 
döntések előkészítése során miként 
működtek a munkahelyi demokrácia 
fórumai? És a legfontosabb kérdés: 
Mennyire találkoznak a vállalati, 
szövetkezeti törekvések a párt gazda- 
ságpolitikájának főbb folyamataival? 
Mindezek alapján a pártszervezetek 
befolyásoló munkája nélkülözhetet- 
len a gazdasági folyamatokban. 


Itt van például egyik napi felada- 
tunk, az éves tervelképzelésekkel 
való foglalkozás. Bár a pártszerveze- 
tek sok helyen érdemben foglalnak 
állást, a megközelítések politikai jel- 
lege nem elég erőteljes. Véleményem 
szerint ennek főbb oka, hogy a jelen- 
legi gyakorlat alapján a tervezés fo- 
lyamatában a pártfórumokra már 
több menetet megjárt, részleteiben is 
kimunkált elképzelések kerülnek. Ál- 
talában elmarad a kommunistáknak 
a helyzetértékelést elősegítő, az em- 
beri feltételeket és a belső gondokat, 
tartalékokat feltáró véleményének 
számbavétele. 


Az elmúlt időszakban egyértelmű- 
vé vált, hogy a pártszervezeteknek a 
tervezésben való ilyen részvétele 
nem jár különösebb érdemi hatással, 
és egy rábólintó, rutinszerű gyakor- 
lattá alakult át. El ikell tehát gon- 
dolkodnunk azon, hogy a jelenlegi 
gazdaságirányítási módszerek mellett 
a pártszervezet mit és milyen mély- 
ségig ragadjon meg a helyi célok ki- 
alakításában. Ezt a korrekciót a vál- 
lalatirányítás új formái is sürgetik. 
Megítélésem szerint a tervezési  fo- 
lyamatban a pártszervezeteknek dön- 
tően a gazdasági egység mozgásirá- 
nyának kontrolljában kellene részt 
venniük. Ez azt jelentené, hogy a 
pártszervezet elsősorban az elképze- 
lésekből, a tervezett irányokból fa- 
kadó érdekütköztetésekkel, azok ke- 

zelésével és az előbbiekhez kötődő 
vezetési, szervezeti, személyi és érde- 
keltségi összefüggésekkel foglalkoz- 
na. Tehát nem a kimunkálás szaka- 
szában levő számszerűsített tervvel 
törődne, hanem a párt gazdaságpoli- 
tikájának szellemében, a helyi viszo- 
nyok ismeretében véleményezné a 
vállalati, szövetkezeti vezetés röví- 
debb vagy hosszabb távra szóló el- 
képzeléseit, mozgási szándékát. Ha a 
vezetés pozitív elmozdulási törekvé- 
seit tapasztalják, akkor ezt politikai- 
lag támogassák és konkrét formában 
segítsék. Szerintem csak az ilyen 
megközelítéssel kerülnek felszínre az 
érdekkonfliktusok, és nyílik mód ar- 
ra, hogy ezek közül a  kollektívát 
érintő legfontosabbakat a pártfóru- 
mok kiemeljék és véleményezzék. 
Ennek alapján a szakszervezetben, a 
vállalatirányító testületekben dolgozó 
kommunistákat érdemben felkészít- 
hetik a párt álláspontjának érvelő 
képviseletére. A pártszervezet a ké- 
sőbbiekben személyre szólóan vissza- 
kérdezheti a szakmai vezetéstől, hogy 
mi valósult meg az elhatározott szán- 
dékokból, milyen irányba mozdultak 
el, a vezetés képes volt-e a feltétele- 
ket megteremteni. A szakszervezeti 
és a vállalatirányító testületben tiszt- 
séget viselő párttagoknál pedig arra 
kérhetnek konkrét választ, hogy 
mennyire sikerült az érdekegyezte- 
téssel megbirkózniuk. 

E néhány jelzett tapasztalatból is 
kitűnik, hogy bonyolult, nehéz idő- 
szakban kell helytállnunk. A feltéte- 
lek — a gazdasághoz hasonlóan — 
nem éppen a legkedvezőbbek. Meg- 
győződésem viszont, hogy a politikai 
munkában rendelkezésre álló erőink 
okos csoportosításával, bátrabb szer- 
vezeti és módszerbeli változtatások- 
kal kerületünkben érdemben tu- 
dunk hozzájárulni a kibontakozás- 
hoz. . 

Lugosi György 
a VI. kerületi pártbizottság 
titkára 


A pártbizottságok munkájáról 


Noha a pártbizottságok  Nyíregy- 
házán tervszerűen, folyamatosan mű- 
ködnek, az utóbbi időben azt tapasz- 
taljuk, hogy gyengült a választott 
tisztség presztízse, elismertsége. En- 
nek sokféle oka van: az adott párt- 
bizottság tekintélyének csökkenése, a 
politikával szemben felmerülő kéte- 
lyek, az elfoglaltság növekedése, a 
szabadidő felértékelődése, az áldozat- 
vállalási készség hanyatlása stb. ... 
Sokszor a legalkalmasabb, elkötele- 
zett emberek anyagi érdekeiket elő- 
térbe helyezve mondanak nemet a 
pártbizottsági tagság vállalására. Mi 
lehet ezeknek a jelenségeknek a hát- 
tere? Talán nem figyeltünk oda? Saj- 
nos nem! A pártértekezletek határo- 
zataiban mindenütt megfelelő súllyal 
a sajátosságok és tapasztalatok figye- 


lembevételével hoztak döntéseket. 


Azt követően — főleg az új testületi 
tagok felkészítésénél — jól fogalmaz- 
ták meg a mindennapi feladatokat, 
széles körű módszertani segítséget 
adtak. Többnyire jól is indult a mun- 
ka, jélenleg mégis gyakran észlelhető 
a pangás. 

A Központi Bizottság 1987. novem- 
beri határozata véleményem szerint 
jó lehetőségeket kínál a pártbizottsá- 
gok tevékenységének megélénkítésé- 
hez, a közvetlenebb politizáláshoz. E 
döntés lehetővé teszi, hogy ahol a 
feltételek adottak, a mostani kétszin- 
tű pártbizottságokat egytestületessé 
szervezzük át. Városunkban is mű- 
ködik kísérleti jelleggel három egy- 
szintű pártbizottság; többnyire pozitív 
tapasztalatokat szereztünk. E keretek 
között a tevékenység konkrétabb, 


célirányosabb, kevesebb időt igényel. 
Meggyőződésem azonban, hogy az 
egyszintű pártbizottság létrehozása 
önmagában még nem jelentené a 
munka tartalmi színvonalának emel- 
kedését. Az előrelépés lehetősége a 
tevékenység átgondolásában, a mun- 
kamódszerek megváltoztatásában van. 
A legfontosabb, hogy a pártbizottság 
a maga közvetlen környezetének kér- 
déseivel foglalkozzon, alakítsa ki sa- 
ját álláspontját, és változatos eszkö- 
zökkel igyekezzen érvényt szerezni 
döntéseinek. 

Véleményem szerint sokak számá- 
ra jó tapasztalatszerzési lehetőség a 
testületi munka. Sorolhatnánk azo- 
kat, akik itt értek vezetővé, maga- 
sabb szintű gazdasági, mozgalmi fel- 
adatok ellátására alkalmas káderré. 
Az igazán alkalmas pártbizottsági ta- 
gok tetteikben, helytállásukban bizo- 
nyítják elkötelezettségüket. Különbö- 
ző szintű gazdasági beosztásokban, 
tanácstagként, — tömegszervezetekben 
érvényesítik a párt politikáját. Ez 
akkor is igaz, ha volt már példa tes- 
tületi tagok HERVETNI felelősségre vo- 
nására. 

A pártbizottsági tagok többnyire 
— elsősorban a  munkabizottságok 
keretei között — aktívan részt vesz- 
nek a vizsgálatokban és az előter- 
jesztések véleményezésében.  Legin- 
kább saját gazdasági és mozgalmi 
munkaterületük kérdéseiben  iInfor- 
máltak, ezekben gyakran alapszerve- 
zetük tagságának véleményét is fi- 
gyelembe veszik. A jövőben még na- 
gyobb szüksége lesz az alaposabb, 
szélesebb körű helyszíni tapasztalat- 

szerzésre, az önálló kezdeményezé- 
sekre. 

Persze a hullámvölgyek és a hul- 
lámhegyek a testületi munkában is 
jelen vannak. Pártértekezletek után 
fokozottabb az aktivitás, az önkéntes 
munkavállalás, a munkabizottságok- 
ban való tevékenység. Ugyanez érvé- 
nyes a nagyobb jelentőségű határo- 
zatok, politikai feladatok végrehajtá- 
sánaik megkezdésekor is. 


Az utóbbi időben azonban a párt- 
bizottsági ülések többször is formá- 
lisak voltak: alig van kérdés, még 
az , ügyeletes" hozzászólók száma is 
csökkent. HIyenkor vita nélkül fogad- 
ják el az előterjesztéseket, s Így elő- 
fordulnak tartalmi hibák is. 


Nem új keletű megállapítás, hogy 
a végrehajtó bizottság rendszerint 
aktívabb a harminc-negyven fős 
pártbizottságnál. A kisebb testüle- 
tekre az jellemző, hogy rövidebb- 
hosszabb idő után közösséggé szer- 
veződnek és hatékony munkát végez- 
nek. A nagy létszámú testületekben 
sok a társtalan, elszigetelt pártbizott- 
sági tag. E testületi tagok ritkán szó- 
lalnak fel, s ha mégis hozzászólnak, 
erőltetetten hat, kiérződik belőle má- 
sok felkészítő munkája. A pártbizott- 
sági üléseken a hozzászólók bár 
többnyire a témához szólnak, de nem 
konkrétan az előterjesztett megálla- 
pításokhoz, a javasolt feladatokhoz. 
Ennek egyik oka az, hogy az anya- 
gok is gyakran általánosak, nincse- 
nek kimunkálva a döntési alternatí- 
vák. Ez is ellene hat annak, hogy a 
testületi tagok  alapszervezetükben 
véleményeket gyűjtsenek, álláspon- 
tokat körvonalazzanak. Ezért a hoz- 
zászólók a legtöbbször csak erősít- 
getik a megállapításokat, de tényle- 
ges vita ritkán alakul ki. Kritikai él- 
lel inkább a felsőbb szervek munká- 
ját illetik, saját munkánkról pedig a 
megértés hangján szólnak. Úgy ta- 
pasztaljuk, hogy a kibővített testu- 
leti ülések tájékoztatásra ugyan al- 
kalmasak, de valamely téma mély 

"ni a felmentéshez a 


megvitatására, — hatékony döntésre 
már kevésbé, 


Hosszú idő óta érzékeljük, hogy két 
választás között rendkívül kevés a 
testületekből való kiválás vagy a ko- 
optálás. Ennek következménye a 
tisztújításkor rendszerint bekövetke- 
ző negyven-ötven, netán hatvanszá- 
zalékos cserélődés. A váltások okai 
az esetek zömében természetesek, 
ám van köztük szép számmal . olyan 
is, amikor az elnézés, a követel- 
mények alacsony szintje tart párt- 
tagokat a tisztségekben, és menet 
közben nem merünk hozzájuk nyúl- 
ni. Mi gátol meg bennünket a hatá- 
rozott cserékben? Valószínűleg saját 
presztízsünket is védjük, hiszen két- 
három éve kimondtuk az illetőre: al- 
kalmas a testületi munkára; és most 
pedig be kellene látnunk a tévedést. 
Van bennünk egy jó adag álhuma- 
nizmus is. Latolgatjuk, mit fog szól- 
közvélemény, 
megbántjuk-e a szóban forgó pártta- 
got. Persze mindezeken érdemes el- 
gondolkodni, ám a pártszervezet ér- 
dekeit előbbre kell helyezni a han- 
gulati elemeknél. 

Egyoldalúak lennénk, ha nem be- 
szélnénk arról, hogy a pártbizottsági 
tagok munkájának ellenőrzése, éven- 
ként legalább egyszeri véleményezé- 
se csak részben van megoldva. Pasz- 
szivitásuk miatt vajon ki vont eddig 
kérdőre testületi tagokat? Úgy tűnik, 
az alapszervezet ilyen fellépésre na- 
gyon ritkán vállalkozik. Kivételt ed- 
dig az jelentett, ha a testületi tag 
megunta a munkára való , noszoga- 
tást", s önként kérte a felmentését, 
hivatkozva munkaköri elfoglaltságok- 
ra, családi problémákra. 

Mi most a tagkönyvcserével kap- 
csolatos — beszélgetésekre alapozva 
mérlegeljük a testületi tagok alkal- 
masságát, s ha indokolt, javasoljuk 
cseréjüket is. Ugyanakkor törekszünk 
arra, hogy velük és alapszervezetük- 
kel együtt keressük meg a felkészült- 


ségüknek, lehetőségeiknek, alkatuk- 
nak és érdeklődési körüknek megfe- 
lelő pártfeladatokat. Az ilyen megol- 
dás azért is célravezető, mert többen 
vannak olyanok, akik ugyan a párt- 
bizottságokban gyengén dolgoznak, 
de saját alapszervezetükben aktívan 
tevékenykednek, jó szervezők, gya- 
korlatiasak, — élvezik —— környezetük 
megbecsülését. 


Hogyan lehetne a testületi tagok 
munkáját menet közben értékelni, 
ellenőrizni? Ebben az érintett párt- 
bizottságoknak és  pártszervezetek- 
nek is nélkülözhetetlen tennivalóik 
vannak. Az eddigi módszerek nem 
vezettek eredményre, ezért másokkal 
kellene próbálkoznunk. Például ér- 
demes lenne kötelezővé tenni a párt- 
bizottsági tagoknak alapszervezetük 
taggyűlésén való beszámoltatását; ez 
egyik mércéje lehetne a funkcióra 

való alkalmasságnak. A pártbizottsá- 
goknak gyakrabban kellene igényel- 
niük a testületi tagoktól, hogy saját 
alapszervezetükben a napirendi pont- 
hoz gyűjtsenek véleményt, vitassa- 
nak meg egy-egy határozatterveze- 
tet. Jobban lehetne élni azzal a lehe- 
tőséggel is, hogy két választás között 
maga a testület is számoltassa be 
tagjait a pártbizottságban és az alap- 
szervezetben végzett munkájukról. 

A testületi munka fejlesztése a 
pártmunka megújulásának csak egy, 
bár igen fontos része. A tervezett 
egytestületes pártbizottságok létreho- 
zása lehetőséget ad munkánk átfogó 
módosítására.  . A  toldozás-foldozás 
helyett most mód nyílik számos 
probléma megoldására, a munka kor- 
szerűsítésére. 

Szemerszki Miklós 
a nyíregyházi városi pártbizottság 
első titkára 


AZ MSZMP KÖZPONTI ELLENŐRZŐ BIZOTTSÁGÁNAK 


KÖZLEMÉNYE 


Az MSZMP Központi Ellenőrző Bi- 
zottsága december 14-i ülésén kizárta 
a pártból dr. Balogh Elemérné Kut- 
rucz Gizellát. A kizárás oka, hogy 
huzamosabb idő óta pártellenes tevé- 
kenységet folytatott, magatartásával 
és cselekményeivel súlyos politikai 
kárt okozott. Tollából a nyugati emig- 
ráns sajtóban egy háborús bűnössel 
kapcsolatos cikksorozat jelent meg, 
amelynek megállapításai számos vo- 
natkozásban a valóság helyett felté- 
telezésekre, alapot nélkülöző állítá- 
sokra épültek. Az alaptalan állítá- 
sok terjesztésére itthon is igyekezett 
fórumot találni. Tevékenysége alkal- 
mat ad arra, hogy hazánkról, szocia- 
lista rendszerünkről külföldön valót- 
lan és kedvezőtlen kép alakuljon ki, 


idehaza pedig zavart, kétkedést tá- 
masszon pártunk politikájával szem- 
ben. 

A pártszerű intelmeket figyelmen 
kívül hagyta, sőt a jó szándékú türel- 
met félreértette, a súlyos fegyelem- 
sértéseket újabbakkal tetézte. Szem- 
befordult a párttal. Ügyének tisztá- 
zására huzamos ideig nem mutatott 
készséget. Amikor erre mégis rászán- 
ta magát, tovább fenyegetőzött, vá- 
daskodott, s lépten-nyomon  párt- 
munkás múltjára, régi párttagságára 
és magas kitüntetéseire hivatkozott. 
A KEB megítélése szerint híján van 
a kommunistáktól elvárható felelős- 
ségérzetnek és fegyelemnek, s ezért 
méltatlan a párttagságra. 

A cselekvési program esélyei 


Az egyetemi párttagság körében is- 
mertek, illetve nem előzmény nélkü- 
liek a  programalkotási törekvések. 
Múlt év őszén, felismerve a cselek- 
vés elodázhatatlanságát, széles körű 
eszmecsere keretében próbáltuk kör- 
vonalazni  teendőinket, amelyekkel 
elősegíthetjük egyetemünk megúju- 
lását, korszerűsödését. Természetes, 
hogy az új feladatok meghatározása 
éles viták közepette ment végbe. 
Sokan a reálisan létező nehézségek- 
re, a feltételek hiányára, az ország 
súlyos gazdasági helyzetére hivatkoz- 
va kérdőjelezték meg a programal- 
kotás lehetőségét. Mások az elmúlt 
évek törekvéseinek hiányos megvaló- 
sulását — vagy ennek hiányát — 
alapul véve, beletörődéssel vegyes 
gyanakvással fordultak el a cselek- 
vésre ösztönző tervektől. 

Nincs jogunk elvitatni a kétségek 
között meghúzódó jogos  aggodal- 
makat, ám az a meggyőződésünk, 
hogy ilyen helyzetben is indokolt a 
jól átgondolt, valóságra támaszkodó 
helyi célok kidolgozása és a célok 
végrehajtásának megkezdése. Mire 
alapoztuk ezt a véleményünket? 
Közismert, hogy a felsőoktatásban 
— így egyetemünkön is — sok kér- 
désben már évek óta megvan az ön- 
állóság a döntésekhez, de ezeket 
gyakran akadályozza a huzavona, a 
bizonytalanság, a határozatlanság, 
fékezik a rész- és csoportérdekek. 

Mai helyzetünkben egyre világo- 
sabbá vált, hogy egyetemünk fejlő- 
désében, pozícióink megőrzésében 
nem számíthatunk a központi költ- 
ségvetési források növekedésére. Kö- 
telességünk és felelősségünk, hogy 
munkánk és szemléletünk átalakítá- 

sával, tartalékaink és lehetőségeink 
mobilizálásával magunk is keressük 
a kibontakozás útjait. A progra- 
munkban tehát számba vettük a 
döntésre érett tennivalókat, megkísé- 
reltük hosszabb-rövidebb távon meg- 
határozni  megvalósulásuk  sorrend- 
jét is. 

Saját feladatainkat, amelyekért mi 
vagyunk felelősek, senki nem fog- 
ja helyettünk megoldani. Ezért is ja- 
vasoltuk, hogy a beszélgetések során 
párttagságunk vitassa meg a pártbi- 
zottság cselekvési programját, ismerje 
meg a törekvéseket, alkotóan vegyen 
részt annak továbbfejlesztésében. 


A párt vezető szerepének gondjai 
egyetemünkön hasonlatosak az or- 
szágos gondokhoz. Lényegében arról 
van szó, hogy a pártmunkában a mi 
esetünkben is inkább a programok 
érvényesítése, és nem a programadó 
elemek kidolgozása a fő cél. Ebből is 
következik a feladatok gyakori 
megduplázódása, a túlzottan opera- 
tív jelenlét a napi konkrét ügyek 
eldöntésében, megvalósításában. Párt- 
szervezeteink figyelme és energiája 
így nem a koncepcionális, az orien- 
táló tevékenységre összpontosul. A 
párt vezető szerepének hatékonyabb 
érvényesítése azt követeli, hogy az 
egyetemi pártszervezet ne vonuljon 
ki az ügyek intézéséből, de jobban 
szelektáljon a tennivalók között, s az 
operatív-adminisztratív . teendők he- 
lyett a tényleges politikai és káder- 
ügyekre fektesse a hangsúlyt! 


A vezető szerep érvényesítésének 
fontos területe és eszköze a káder- 


politika. Az egyetemi gyakorlatban 
ma nem eléggé egyértelmű, hogy a 
pártszervezet a káderpolitikában mi- 
lyen értékeket részesít előnyben. A 
káderkiválasztásban, az  előlépteté- 
seknél gyakran túlságosan is a füg- 
gőségi viszonyokat, a tudományos 
protokollszempontokat, főként a tu- 
dományos fokozatokat szem előtt tar- 
tó értékrendet támogatjuk. Mai vi- 
szonyaink között a szakmai, tudomá- 
nyos szempontok igényes fenntartása 
mellett az emberi, politikai, vezetői 
tulajdonságok közül elsősorban a 
tenni akarást, a párt és az ország 
megújulásáért — folytatott hatékony 
küzdelmet, a dinamizmust tartjuk 
feltétlenül támogatásra érdemes tö- 
rekvésnek. 

Pártbizottságunk az ifjúsági szer- 
vezet megerősödésének lényegi felté- 
telét a szervezeti atabilizálódásban 
látta. Ennek a folyamatnak azonban 
olyan politikai platformon kell vég- 
bemennie, amely a tagok számára 
tisztázza a szervezethez tartozás mi- 
nimális kritériumait. Ezután kerülhet 
sor az ifjúsági szervezet önállóbb és 
bátrabb politizálására, az egyetemi 
közéletben — való  kezdeményezőbb 
szerepvállalásra. Mindebben elodáz- 
hatatlan követelmény, hogy megvál- 
tozzék a. párttagok és -szervezetek 
viszonya az ifjúsági szövetséghez. 
Csak az emberi példamutatás, az ak- 
tív elkötelezettség, a mainál közvet- 
lenebb és cselekvőbb együttműködés 
segítheti elő a KISZ szervezeti-poli- 
tikai konszolidálását. Számba vesz- 
szük a KISZ-en kívüli hallgatói szer- 
veződés új formáit, az állami veze- 
téssel és a szakszervezettel közösen 
rendezzük az ezekhez fűződő kapcso- 
latainkat, és kialakítjuk az együtt- 
működés lehetőségeit. 


A cselekvési program jelentős részét 
azok a tervek alkotják, amelyek egy 
korszerűbb egyeteny kialakítását kí- 
vánják elérni. Milyen legyen az 
egyetem fejlődésének fő iránya, hi- 


szen a Politikai Bizottság 1981. feb- 
ruári felsőoktatási határozata igen 
ellentmondásosan valósult meg. Mos- 
tani törekvéseink is lényegében en- 
nek a határozatnak a koncepcióját 
követik. Mivel a közeljövőben az 
egyetem működésének költségvetési 
feltételei nem változnak, úgy Ítél- 
jük meg, hogy az intézmény helyze- 
tének szinten tartása önmagában is 
eredménynek tekinthető. Ezt azon- 
ban csak úgy érhetjük el, ha jelen- 
tősen oldódik az egyetem és a tár- 
sadalom közötti elszigeteltség. Akkor 
maradhatunk talpon, ha az oktatás 
és a kutatás alapfeladatai mellett 
olyan szolgáltatási-kutatási tevékeny- 
séget is ellátó egyetemet alakítunk 
ki, ami energiáinak egy részét — ami 
még nem veszélyezteti alapfunkcióit 
— ilyen vállalkozói jellegű munkára 
fordítja. Az utóbbi időszakban e te- 
kintetben több jó kezdeményezés 
született (pl. egyetemi önálló kiadó 
létrehozása, az innovációs park meg- 
szervezése stb.). 

Ezt a szellemet igyekszünk érvé- 
nyesíteni az oktatás fejlesztésében és 
korszerűsítésében. Számos lehetőség 
kínálkozik az eddiginél tagoltabb, a 
változó " társadalmi szükségletekre 
érzékenyebben reagáló képzési rend- 
szer kialakítására, új, társadalmilag 
fontos tantárgyak bevezetésére. A 
marxizmus—leniínizmus oktatásában 
például az az : elképzelésünk, hogy 
jobban érvényesítjük a karok és a 
szakok sajátosságait az oktatás folya- 
matában, megvizsgáljuk annak lehe- 
tőségeit, miként lehetne ezekből a 
tárgyakból másoddiplomát szerezni, 
hogyan lehet a marxista tárgyakhoz 
kapcsolódó új tudományágak oktatá- 
sát bevezetni. A marxizmus oktatá- 
sában a karok szabad sajátosságai- 
nak érvényesülését úgy képzeljük el, 
hogy az egyes alkotórészek oktatása 
egyenlő részben valósulna meg. A 
jogi kar esetében például a hang- 
súlyt főként a politikai gazdaságtan- 
ra, a filozófiára kellene helyezni, a 
természettudományi karon a filozó- 


fiának az ismeretelmélethez  kap- 
csolódó részeit lenne ajánlatos meg- 

Az oktatásban jobban figyelembe 
kell vennünk a marxista elmélet fej- 
lődését, a kialakuló új diszciplíná- 
kat. Elengedhetetlennek tűnik például 
a bölcsészettudományi és a jogtudo- 
mányi karon a marxista politikai el- 
mélet tervszerű oktatása. Itt lénye- 
gében azokat a kapcsolódási ponto- 
kat kell megkeresnünk, amelyek át- 
vezetnek a marxista elmélettől az 
adott szaktudomány legfontosabb el- 
méleti alapjaihoz. 

Az egyetem társadalmi funkciója a 
képzés, továbbképzés feladatainak 
ellátásán keresztül valósul meg. 
Ezért tartjuk nagyon fontosnak a 
képzés, továbbképzés feladatainak, 
a posztgraduális képzés egységes, 
ugyanakkor tagolt egyetemi rendsze- 
rének kialakítását. E képzés egységes- 
ségét úgy értelmezzük, hogy az egye- 


temi oktatás szerves része legyen a 


legkülönbözőbb szakmákban. Az ál- 
talános továbbképzésnek az egyetem 
lenne a gazdája. Emellett célszerű 
volna létrehozni speciális továbbkép- 
zési formákat, melyekben gyakorlati- 
lag új, korábban még nem oktatott 
ismeretek átadására kerülne sor, s ez 
gyakorlatilag másoddiploma megszer- 
zését is jelenthetné. Így például lehe- 
tőség nyílna társadalombiztosítási, 
adóügyi szakemberek és szaktolmá- 
csok képzésére. 

Pártbizottságunk állást foglalt a 
tekintetben, hogy a nyelvtanulás te- 
rületén már a közeljövőben lehető- 
ség kínálkozik lényeges változtatá- 
sokra. A társadalom általános érde- 
ke, de az értelmiségképzés szempont- 
jából is tarthatatlan az a mai álla- 
pot, hogy Magyarországon felsőfokú 
diplomához lehet jutni egyetlen vi- 


lágnyelv színvonalas ismerete nél- 
kül. Ezért hamarosan megvizsgáljuk 
annak lehetőségét, hogy a diploma 
megszerzése mennyiben kapcsolható 
meghatározott szintű nyelvvizsgák 
letételéhez. 


Egyetemünkön a tudományos ku- 
tatások a körülmények ellenére is 
dinamikusan fejlődtek. A természet- 
tudományos kutatások hagyományo- 
san magas színvonala mellett az el- 
múlt tíz esztendőben a társadalom- 
tudományi kutatások is fellendültek. 
E kutatásokban a témák elaprózott- 
sága miatt keressük az integrációs 
lehetőségek kialakítását, a régiónk 
gyakorlati feladataihoz való erőtelje- 
sebb kapcsolódását. A természettu- 
dományokban a fokozódó gazdasági 
nehézségek miatt elsősorban közös 
felsőoktatási műszerparkot szándéko- 
zunk létrehozni, és az egyes kutatási 
egységek közötti koordinációt kíván- 
juk megerősíteni. Mindemellett na- 
gyon fontosnak tartjuk, hogy az 
universitas-jellegből következően az 
egyetemes tudományosság  fejlődé- 
séhez, az oktatáshoz kapcsolódó, de 
a közvetlen, napi gazdasági érdekek- 
hez nem köthető tudományágak se 
sorvadjanak el. 


A jelzett főirányok mellett számos 
kisebb-nagyobb horderejű kérdésben 
sikerült meghatározni  tennivalóin- 
kat. Talán az eddigiekből is érzékel- 
hető, hogy nem ábrándokat akarunk 
kergetni. Iyen értelemben meggyő- 
ződésünk, hogy a külső és belső el- 
lenható körülmények ellenére is van 
esélyünk arra, hogy a reális feltéte- 
lekre épülő cselekvési programot 
megvalósítsuk. 


Vastagh Pál 


egyetemi docens, 
a JATE jészkötást deti ködetbaztááat vlbsris 


Kisvállalkozás — rugalmas munkastílus 


A DATCOOP Elektronikai kisszövet- 
kezet alapítását két évvel ezelőtt ba- 
ráti körben határoztuk el. A létre- 
hozás módjának megemlítése azért 
indokolt, mert ez éles szelekciót biz- 
tosított a tekintetben, hogy személy 
szerint kít vonunk be és kit nem 
a közös munkába. A kisszövetke- 
zetbe csak olyan emberek kerül- 
hettek és kerülhetnek ma is, akik 
tudják, hogy mit jelent a szó igazi 
értelmében a vállalkozás és ennek 
megfelelő ambícióval és szakértelem- 
mel is rendelkeznek. Ennek az el- 
gondolásnak az alapján ma huszonöt 
fővel dolgozunk több önálló szakte- 
rületet felölelő munkacsoportokban, 
amelyekben elsősorban a szövetke- 
zeti tagok szabadalmainak gyakor- 
lati hasznosítása a feladat. Munkánk 
fő iránya a hulladékhasznosítás és 
a  műszerfejlesztés. A kisszervezet 
mozgékonysága, közvetlen érdekelt- 
sége következtében az ipari átlag 
töredéke alatt képes a piaci igény- 
től a fejlesztésen keresztül, a meg- 
valósításig eljutni. A faipari hulladék 
feldolgozásának technológiáját pél- 
dául tizennyolc hónap alatt dolgoz- 
tuk ki, és ma már a FALCO Szom- 
bathely keretében nagyüzemi kom- 
posztálás folyik. Az így előállított 
anyaggal és algás öntözéssel kezelt 
facsemeték a korábbi két év he- 
lyett már egy év alatt kikerülhet- 
nek a faiskolákból. A  Contcolive 
elnevezésű  műszereink prototípusa 
két év alatt készült el. Ennek mű- 
szaki jelentősége az, hogy egyidejű- 
leg 256 helyen képes bármilyen mé- 
rést elvégezni, szabályozni. A nem- 
zetközi  műszeripari szövetség, az 
IMEKO e műszert tizenkilence- 


dik helyre sorolta a világ műsza- 
ki érdekességei között. A fejlesz- 
tést végző csoportot a szervezet 
kongresszusán előadásra is felkérték. 


A pártalapszervezetet másfél éve 
hoztuk létre. Elhatározásunkban az 
volt a döntő motívum, hogy a kör- 
zeti pártszervezetekben folyó munka 
sok szempontból nem elégített ki 
minket. Saját gondjainkat az ottani 
pártfórumokon nem tudtuk megviíi- 
tatni, érdeklődési körünk is eltért. 
Azt sem hallgatom el, hogy időn- 
ként szemléleti különbségek is elő- 
adódtak. 

A megalakulás után olyan mun- 
kastílust . igyekeztünk kialakítani, 
amely a vállalkozásból adódó jel- 
legünknek leginkább megfelel. Min- 
denekelőtt azt tekintettük lényegi 
körülménynek, hogy a mi munka- 
időnk nem meghatározható, mert a 
piac igényeinek kielégítése számunk- 
ra szó szerint létkérdés, miután tag- 
jaink saját és családjuk megélheté- 
sét csak úgy tudják biztosítani, ha 
olyan terméket vagy szolgáltatást 
tudnak a kért időre biztosítani, ami- 
lyet a vevő igényel. Ha ezt valaki 
elmulasztja vagy éppen nem határ- 
időre teljesíti, akkor jobb, ha a kö- 
vetkező hónapban nem is érdeklődik 
a , pénztárnál" a havi illetménye fe- 
lő1. 

Joggal meg lehet kérdezni, hogy 
ez a kiélezett, szigorúan teljesítmény- 
elvű munka miként hat a mozgalmi 
életre. A XII..- kerületi pártbizottsá- 
gon például eleinte nem tudták mire 
vélni, hogy miért nem jelenünk meg 
egy kora délutáni értekezleten vagy 
eligazításon. Persze ezek a hiányzá- 
sok nem fegyelmezetlenségek voltak, 


hanem a vevők diktálta kötelezett- 
ségeket egyszerűen nem lehetett, és 
jól felfogott érdekünkben nem is 
akartuk elhalasztani. Kezdetben fer- 
de szemmel néztek ránk, de később 
megértették helyzetünkből adódó fel- 
fogásunkat, és közösen kerestük meg 
a célravezető módszereket, a kisvál- 
lalkozások területén lévő pártalap- 
szervezetek munkájának értékelési 
szempontjait. 

A kerületi pártbizottság instruk- 
tora, mint bevallotta, meglepődött, 
mikor először vett részt a taggyű- 
lésünkön, hiszen a szokványostól el- 
térő stílust talált. Nálunk a napiren- 
di pontok nem szigorúan kijelölt elő- 
adóval, előadás formájában hangza- 
nak el, hanem nyílt, őszinte, parla- 
mentáris vita folyik, és minden kér- 
désben kialakítjuk a közös álláspon- 
tot, s ha szükséges, megjelöljük a 
feladatokat is. 

Ez az élénkség egyenesen követke- 
zik abból, hogy ha a kisszövetkezet 
életét érintő bármely kérdésre rossz 
választ adunk, akkor közvetlenül a 
létünket veszélyeztetjük. Ebből adó- 
dik, hogy a felelősség is mindenki 


számára egyértelmű, hiszen saját el- 


gondolásaink végrehajtását már más- 
nap személy szerint is el kell kez- 
deni. Emiatt az érdekeltség közvet- 
len, és ez megmutatkozik a párt- 
munkában is. 


Taggyűléseinkre . a legtöbbször 
meghívjuk a szövetkezet elnökét és 
más pártonkívülieket is, akik a na- 
pirenddel kapcsolatban  szaktekin- 
télynek számítanak. Azt tapasztal- 
juk, hogy a meghívottak szívesen 
jönnek közénk, mert alkotó légkör 
van, és olyan információkat is kap- 
nak, amelyekhez máshol nem lehet 
hozzájutni. 


Mi a pártmunkában nem szerve- 
zeti, hanem leginkább gazdaságpoli- 
tikai. a gazdálkodást érintő problé- 
mákkal küszködünk. Számunkra a 
szabályozás, az .adórendszer kialakí- 
tásával kapcsolatos elképzelések is- 

merete vagy éppen nem ismerete 
meghatározó jelentőségű, létalapun- 
kat érintő kérdés. Ezzel kapcsolat- 
ban áthidalhatatlan problémát ér- 
zünk. Szakmai felügyeletünk nincs, 
és a kerületi tanács vb ipari osz- 
tálya sem érdekképviseleti szerv, 
amely a jövőbeli szabályozás kérdé- 
seiben kikérné a véleményünket és 
képviselné is azokat. Az úgynevezett 
érdekképviseleti szövetség nem áll a 
hivatása magaslatán, semmi olyan 
előzetes — tájékoztatást, útmutatást 
nem biztosítanak, amelyeket a tag- 
szövekezetek joggal elvárnának. 

Mi úgy látjuk, hogy az ilyen jel- 
legű szövetségek a jövőben nem lesz- 
nek életképesek, mert nem tudnak 
eleget tenni a piaci igényeknek. Eb- 
ből a szemszögből mi, a tagszövet- 
kezetek vagyunk a. piac, de igé- 
nyeink nem teljesülnek. 


A Kamara — bár nem érdekvédel- 
mi szervezet — rendszeresen ellátja 
tagjait piaci információkkal. Örven- 
detes, hogy nemrég kisvállalkozási 
tagozatot is létrehozott, ahol tapasz- 
talataink szerint jó irányú munka 
kezdődött el. 


Ilyen előzmények után a kerületi 
pártbizottság vezetése és munkatár- 
sai voltak azok, akik felismerték, 
hogy közös érdekünk a felkészülés 
az 1988-as évre. 

Úgy érzem, hogy a mi pártbizott- 
ságunk kialakította azt a munkastí- 
lust, amely a  kisvállalkozásokat. 
ténylegesen segíti a politizálásban, 
a gazdasági munkára való felkészü- 
lésben. Munkatársai átérezték a vál- 
lalkozói felelősséget, a kockázatvál- 
lalást és azt a szemléletet, amelyet 
piaccentrikusnak is lehet nevezni. 
Segítettek abban, hogy a vállalko- 
zással együttjáró követelmények, ki- 
számíthatatlanságok és a pártmunka 
szervezeti jellegű elemei konfliktu-. 
sok nélkül összhangba kerültek. 


Saly György 


a DATCOOP kisszövetkezet 
páriztepszersezetének kára 


HOZZÁSZÓLÁS CIKKEINKHEZ 


Megfékezhető-e az infláció ? 


(Megjelent a Pártélet 1987. decemberi számában) 


AZ ÁRELLENÖŐRZÉS FONTOSSÁGA 


A  kerekasztal-beszélgetést olvasva 
egyszerre kerített hatalmába a derű- 
látás és a pesszímizmus. Derűlátásom 
abból fakadt, hogy a résztvevők — 
felelős vezetők és szakemberek — na- 
gyon világosan és reálisan, a maguk 
komplexitásában látják és ragadják 
meg az infláció tünetcsoportját. Ez 
arra enged következtetni, hogy a gaz- 
daságpolitika már maga mögött hagy- 
ta az antiinflációs politikának azt a 
megközelítését, hogy központilag kell 
előírni az áremelkedés lehetséges mér- 
tékét. A pesszimizmust viszont az táp- 
lálja bennem, hogy a pontos diagnó- 
zis ezen a téren is olyan problémá- 
kat tárt fel, amelyeknek megoldása 
hosszabb ideig veszi igénybe a tár- 
sadalom tűrőképességét. Az infláció 
kibontakozó tendenciája ugyanis a 
gazdasági problémáknak az egész tár- 
sadalomra való kiterjesztését hordoz- 
za magában. Szem előtt kell tartani, 
hogy a társadalom a terhek elviselő- 
képessége szempontjából (is) igen sok- 
rétű. Az áremelkedések ellentétele- 
zésére kialakított mechanizmusaink a 
kétségtelen fejlődés ellenére is elég- 
telenek, és csak a legszélsőségesebb 
hátrányos helyzetek kezelésére alkal- 
masak — úgy-ahogy. 

Szükségesnek tartom, hogy a be- 
szélgetésben kiformálódott nézetekhez 
néhány megjegyzést fűzzek. 

Az infláció felgyorsulásának legfőbb 
tényezője az én megítélésem szerint is 


a valóságos piac hiánya, illetve kez- 
detleges volta és szűk hatóköre. A 
valóságos piaci verseny lehetne az 
árak legtermészetesebb korlátja, egy- 
úttal a magasabb teljesítmények kész- 
tetője, ha úgy tetszik, kikényszerítő- 
je. A valóságos piaci verseny hiánya 
idézi elő a szerződéses fegyelem teljes 
fellazulását, a rossz minőségű, rosz- 
szul szervezett munka magas költsé- 
geinek korlátlan érvényesíthetőségét, 
a terhek továbbhárítását, és olykor a 
nem tisztességes haszonra való törek- 
véseket. 


A vita során felvetődött a mone- 
táris eszközrendszer fejletlenségének 
szerepe az infláció kibontakozásában. 
Rendkívül hatékony eszközrendszer- 
ről van szó, amelynek jelentőségét 
sem a gazdaságpolitika, sem az érdek- 
képviselet nem igazán ismerte fel. Az 
infláció monetáris eszközökkel való 
megfékezése ugyanis magában hor- 
dozza a vállalkozó szellemet is Visz- 
szaszorító deflációs veszélyeket (rest- 
rikciót, dekonjunktúrát), de mégin- 
kább a foglalkoztatási biztonság meg- 
ingásának lehetőségét, és az egész 
bérpolitika átértékelésének szükséges- 
ségét. A szakszervezeteknek figyelem- 
re méltó kihívást jelenthet a mone- 
táris eszközrendszer súlyának növe- 
kedése, ennek ellenére el kell ismer- 
niük ennek a fontos gazdaságirányí- 
tási eszközrendszernek széles körű 
létjogosultságát. 

Magam is úgy ítélem meg, hogy 
az infláció terheit dötően a bérből és 
fizetésből élők viselik. Erre int a reál- 
bérek most már cévtizedes csökkené- 
se is. Úgy vélem, hogy a munkanél- 
küliségtől való félelem nagyon is he- 
lyénvaló, sőt nemcsak félni kell tőle, 
hanem mindent meg kell tenni az el- 
kerüléséért. Nem hiszem, hogy ölbe 
tett kézzel kellene megvárnunk, amíg 
ez a félelem széles körben kezd ter- 
jedni a munkavállalók között. Talán 
joggal róják fel nekem — különösen 
szakmailag —, de a munkaerőpiacon 


nem vagyok igazán híve a kínálat" 


éles versenyének. Nem hiszem, hogy 


a munkaverseny helyére —- amelyről 
olyan látványosan beszélték le a 
szakszervezeteket — a munkáért va- 


ló versenynek kell kerülnie, és hogy 
ez olyan fontos feltétele lenne a 
gazdasági kibontakozásnak. 


Egyetértve az infláció megfékezésé- 
nek komplex, az egész gazdaságra vo- 
natkozó összefüggéseivel és az admi- 
nisztratív beavatkozások háttérbe szo- 
rításának szükségességével, az ár- 
ügyekben mégis nagy jelentőséget tu- 
lajdonítok az ellenőrzésnek és a szük- 
séges intézkedéseknek. Az árképzési 
szabályok betartását, a tisztességtelen 
árakkal kapcsolatos törekvések erő- 
teljes visszaszorítását különösen fon- 
tosnak tartom akkor, amikor az ár- 
képzést, az árak alakítását úgy libe- 
ralizáljuk, hogy közben a piacépítés- 
sel alapvetően lemaradunk. A piaci 
mechanizmusok még kifejlett viszo- 
. nyok között sem működnek tökélete- 
sen, és szükség van a fogyasztói ér- 
dekvédelem valamilyen intézményes 
formájával történő kiegészítésükre. 
Hát még a mi felemás, egyensúlyta- 
lanságokkal feszített piaci körülmé- 
nyeink között! 


Az árellenőrzésnek nálunk figyelem- 
re méltó rendszere alakult ki. Az e 
célból létrehozott állami szervezetet 
(amely — más állami szervekkel 
szemben — nemigen tekinthető túl- 
. burjánzottnak) kiegészíti a társalalmi 
aktívák szélesebb hálózata (országos 

szinten hozzávetőleg 9200 fő). Munká- 
jukat az illetékes állami szervek be- 
vonásával a szakszervezetek irányít- 
ják, eredményeik — ha nem is túl 
grandiózusok, de — mindenképpen je- 
lentős közvéleményformáló hatásúak. 

Az elkövetkező időszakban a társa- 
dalmi árellenőrzés minden bizony- 
nyal felértékelődik (így van ez már 
ma is!), ezért a szakszervezet látvá- 
nyosan fokozni kívánja erőfeszítéseit. 
Az árellenőrzéseket intenzívebbé és 
célraorientáltabbá kívánjuk tenni. Az " 
ellenőrzések hagyományos piaci szín- 
tere mellett növekvő figyelmet kívá- 
nunk fordítani a vállalati-vállalkozói 
árképzésre, nevezetesen a termelői 
árak képzésére, mert az új ármecha- 
nizmusban ennek jelentősége megnö- . 
vekszik, és az inflációs nyomás itt 
érhető tetten a siker reményében. A 
termelői árak szakszervezeti ellenőr- 
zésének fejlesztése során persze szem- 
be kell nézni az érdekvédelemnek az- 
zal a dilemmájával, hogy a vállalati 
dolgozók közvetlen érdeke a vállalati 
áremelés. 

A szakszervezet fontosnak tartja, 
hogy árellenőrző tevékenységében szo- 
rosan együttműködjön az Állami Ke- 
reskedelmi Felügyelettel, az Országos 
Anyag- és Árhivatallal, a népi ellen- 
őrzés szervezeteivel, a Fogyasztók Or- 
szágos Tanácsával, a helyi államigaz- 
gatási szervekkel és nem utolsósor- 
ban a Magyar Gazdasági Kamarával. 

Az 1988-as év első felében, de ta- 
lán egész évben kiemelkedő aktivi- 
tást szeretnénk kifejteni az árellen- 
őrzésben. Folyamatos és az egész or- 
szágra kiterjedő jelzőrendszert kívá- 
nunk mozgásba hozni az árfolyama- 
tok kísérésére. Információink alap- 
ján jelzéseket adunk az illetékes ál- 
lami és politikai szerveknek, és szük- 
ség esetén intézkedéseket fogunk 
kezdeményezni. Lehet, hogy ezek kö- 
zött előfordul majd olyan is, amely 
nem csökkenti az inflációt, de ez is 
adalék az infláció jellegének termé- 


zetrajzáho 
álása ál öszes Fáhn Péter 
e SZOT munkatársa 


OLVASOINK IRJAK 


A belső tartalékok hasznosítása 


Egyértelműen valljuk, hogy az is- 
koláknak — így intézményünknek is 
— saját tevékenységük újragondolá- 
sával csatlakozni kell a kormány ki- 
bontakozási és megújulási program- 
jához. Reálisan felmértük helyzetün- 
ket, és arra a következtetésre jutot- 
tunk, hogy előtérbe került belső tar- 
talékaink feltárása és adottságaink 
jobb kihasználhatósága. Mert az 15- 
kolákban is vannak belső tartalékok. 
Ezek egyrészt a szertárakban, maás- 
részt a könyvespolcokon találhatók, s 
nem utolsó sorban a fejekben. A mi 
munkánkra is jellemző volt — ma is 
az —, hogy a felismerésig könnyen 
eljutunk, de a továbblépés elmarad. 
Megállapítjuk például, hogy a tech- 
nikai bázis kihasználtságának sokré- 
tűsége és hatékonysága fokozható 
lenne; szóvá tesszük, hogy melyek 
azok a változtatásra érett dolgok, 
amelyekkel előbbre  léphetnénk — 
aztán minden marad a régiben 


Támogatjuk a kommunista peda- 
gógusok eszmecseréjét — nálunk ez 
tantestületi mértéket öltött. A pár- 
tonkívüliek érdeklődtek: miről  be- 
szélgetnek a párttagok? Elmondtuk, 
hogy nemcsak a párt belső dolgairól, 
hanem társadalmi kérdésekről is, de 
főleg a mi közösségünket érintő ten- 
nivalókról. A nyíltság és őszinteség 
hozta létre azt a fórumot, amelyen 
szinte a tantestület valamennyi tag- 


ja részt vett, és ahol intézményünk 
pedagógus KISZ-alapszervezetének 
munkáját is elemeztük. Kértük pe- 
dagógus fiataljainkat, hogy a belső 
szükségszerűség oldaláról próbálják 
megközelíteni a mozgalomhoz való 
tartozást. A KISZ-hez nem egysze- 
rűen az életkorból eredően kell tar- 
tozni, hanem elvi meggyőződésből 
kötődni. Mert iskolánk és pártalap- 
szervezetünk jövője is azon múlik, 
hogy pedagógus ifjúsági alapszerve- 
zetünk talpra tud-e állni, hogy az 
ifjúkommunisták saját példájukkal 
mennyire képesek hatni tanulóink- 
ra, és milyen meggyőződéssel, elvi 
szilárdsággal szolgálják majd  pár- 
tunk ügyét.  Pártalapszervezetünk 
fontos feladata tehát a fiatal peda- 
gógusok közéletiségre nevelése is. Ma 
ez sem könnyű feladat, de más nem 
végzi el helyettünk. 
Néhány párttagunk felvetette, hogy 
a nevelés egyes területein , vissza- 
lépés" tapasztalható. Főleg a világné- 
zeti — és azon belül az ateista — ne- 
velésre gondoltak. Tudjuk, hogy a 
gazdasági — visszaeséseket ideológiai 
problémák is követhetik. Az iskola 
feladata azonban továbbra is ifjúsá- 
gunk szocialista szellemű nevelése, a 
marxista—leninista ideológia terjesz- 
tése, hitének erősítése. 
Koncsár Sándor 


a százhalombattai 2. sz. pedagógus 
alapszervezet propagandistája 

Vonzóbb pártéletet! 


Úgy tapasztalom, hogy a pártmun- 
kában általában és a pártrendezvé- 
nyeken főként a tagok értelmére, 
ezen keresztül akaratára igyekeznek 
hatni, s az értelmekre hatás kimond- 
va-kimondatlanul is  másodrendűvé 
vált. Megfigyelhető ez a taggyűlé- 
seken is. Itt a menetrend a követ- 
kező: az elnök megnyitója után az 
előadó — rendszerint a titkár — ki- 
fejti gondolatait a soron következő 
napirendi tárgyról. Ez lehet az ideo- 
lógiát vagy a pártéletet érintő, az 
éves tervnek megfelelő témakör. 
. Változatosságot jelent, ha külső elő- 
adó tart tájékoztatót. Ezután követ- 
keznek a hozzászólások. Azért nem 
nevezem vitának, mert az többet je- 
lent egy-egy gondolat felvetését he- 
lyeslő megállapításnál. Nevezetesen 
azt, hogy eltérő vélemények is han- 
got kapnak az elhangzottakról. 


Kényelmetlenül érezzük  magun- 
kat, ha nincs hozzászólás. Vajon mit 
takar a hallgatás? Egyetértést? Bá- 
tortalanságot? A vélemény hiányát? 
Legrosszabb, ha van mondanivaló, 
de azt elhallgatják. 

A taggyűlés élénksége és tartal- 
massága szempontjából döntő az el- 
nök, illetve a válaszadó magatartá- 
sa. Ha önmagát  csalhatatlannak 
tartva azt bizonygatja, mennyire 
nem helyes mások véleménye, akkor 
ezzel nemcsak a hozzászólókat riaszt- 
ja el, hanem passzívvá válik az alap- 
szervezeti tagság is. Egy időben jel- 
lemző volt ez a mi pártszerveze- 
tünknél is. Az érzelmi kötődést az 
erősítette, amikor az előadók is és a 


hozzászólók is a valóságos problé- 
máikról szóltak, s a felvetett kérdé- 
sekre érdemi választ kaptak, s nem 
elutasítást. 

Fontos, hogy az elhangzottak szé- 
pítés és ferdítés nélkül jussanak el 
az irányító pártszervezethez, és leg- 
alább ilyen lényeges, hogy az el- 
hangzottak alapján intézkedés tör- 
ténjék, s erről lehetőleg már a kö- 
vetkező taggyűlésen kapjon tájékoz- 
tatást a tagság. 

Ha az alapszervezetben ilyen a 
közszellem, ott jó a tagok közérzete, 
kevés a hiányzás, s nemcsak szívesen 
szólnak, hanem javasolnak is, és 
vállalkoznak közhasznú  tevékeny- 
ségre, pártmunkára. Szerintem leg- 
inkább ez utóbbi járul hozzá az elv- 
társi közösség fenntartásához. 


Az érzelmi összetartozást szolgál- 
nák a fehér asztal melletti baráti 
összejövetelek, ahol a házastársak is 
részt vennének, lenne tréfálkozás, 
közös dalolás. Ez utóbbi, úgy érzem, 
hiányzik a régi párttagoknak. A 
mozgalmi dalokkal felidézett múlt- 
ból lelkesedés áradhatna még ma is 
felénk. Sajnos a közös éneklés any- 
nyira elsorvadt, hogy ma már a 
Himnuszt sem énekeljük, csak lemez- 
ről hallgatjuk. 

Ez a néhány gondolattöredék is 
arra szeretne buzdítani, hogy ismer- 
jük fel az elszürküléshez vezető hi- 
báinkat., s változtassunk azokon, ad- 
junk nagyobb teret az érzelmekre is 
ható megnyilvánulásoknak. 


Nagy János 
Tiszafüred 


EMLEKEZES 


Koracb Mór 


1888-1I1975 


Egy tudós életútja néha olyan fordulatokban bővelkedik, 
hogy óhatatlanul elgondolkozunk, mikor és miből jutott eny- 
nyi energia elhatározásainak valóra váltásához. Sokan fél- 
úton megálltak volna, vagy sohasem mertek volna arra vál- 
lalkozni, amit gazdag élete során Korach Mór megtett. 

Egy adóbhiívataki tisztviselő első gyermekeként született 
Miskolcon, 1888. február 8-án. Innen a felvidéki kisvárosok 
sajátos világába, majd a messzi Mura-völgyi tájra, Lete- 
nyére kerül a család. Gimnáziumi tanulmányait pedig 1899- 
ben már Fiuméban kezdi, apja ugyanis ekkor itt kapott ál- 
lást. A tanulm vágyás nem hunyt ki benne. Ennek is 
eredménye, hogy amikor a család 1907-ben Budapestre 
költözött, Korach Mór beiratkozott a Műegyetemre. Erre az 
időszakra így emlékezett egy 1966-os interjúban: , Én az 
életemben olyan sok próbatételen mentem keresztül, hogy 
belefáradnék elmondani. De meg kell vallanom, hogy volt 
szerencsés eset is az életemben. Például mindjárt az ele- 
jén úgy tudtam beiratkozni az egyetemre, hogy elnyertem 
a monarchia egyetlen ösztöndíját a végzett középiskolások 
számára . . ." 

Az egyetemen kéticányú hatás éri. Az egyik Wartha V1in- 
cétől, a kémiai technológia és kémiai készítmények pro- 
fesszorától, a másik a fiatal értelmiség progresszív mozgal- 
ma, a Galilei-kör részéről. A Társadalomtudományi Társa- 
ság mozgalma az ország elmaradott viszonyain akart változ- 
tatni, s soraiban ott volt Korach Mór is. 

Nem adatott meg számára, hogy közvetlen részese legyen 
a Tanácsköztácsaság 133 napjának. Olaszországban dolgozik, 
s a forradalmi napok után öccséért, Komját Aladárért jön, 
hogy másokkal együtt megmentse a tomboló terror poklából. 
Otthonában sok forradalmár lel akkoriban menedékre. 

A progresszió oldalán tevékenykedő vegyész figyelme nem 
terelődik el a kutatásokzól. Elért eredményei alapján 1925- 

ben a bolognai műszaki-kémiai főiskola tanára lett. Bolognai 
professzorsága időszakához fűződnek első sikerei az általa 
szerkesztett elektromos kemencék révén. Az 1930—1933-as 
évek újításai és kezdeményezései közül kiemelkednek azok a 
laboratóriumi és ipari méretű kutatások, melyeket az új 
típusú porcelán szigetelőanyag előállítása céljából végzett. 

A második világháború utolsó szakaszában együttműködött 
a német megszállók ellen harcoló olasz partizánokkal. Ezért 
letartóztatták és bebörtönözték. 1945 elején - a börtönben 
— tagja lett a kommunista pártnak. A háború befejezése után 
az Olasz Kommunista Párt megbízásából politikai felvilágo- 
sító munkát végzett, előadásokat tartott, cikkeket Írt az is- 
kolapolitikáról s a mindennapok teendőiről. 

1950-ben látogatott haza. Látta a romokból éledő or- 
szágot, kereste az egykori haccostársakat. Erről a látogatás- 
ról így emlékezett: ,, 1950-ben jöttem haza kormányunk meg- 
hívására, egyhavi tartózkodási időre, hogy itt körülnézzek. 
Akkor ért a meglepetés, hogy felszólítottak: jöjjek vissza 
véglegesen, vegyek részt a magyar népgazdaság korszerűsí- 


tésében a szilikátipar területén. Egyévi gondolkodási időt 


kértem, s végül elfogadtam a meghívást." 

I951. június 18-án kelt levelében Darvas József közok- 
tatásügyi miniszter meghívta a Veszprémi Vegyipari Egye- 
tem szilikátkémiai tanszékének vezetésére. A meghívásnak 
eleget téve, 40 évi távollét után 64 évesen tért haza vég- 
legesen 1952 nyarán. Más ilyenkor már a nyugalomra gon- 
dol, Korach Mór számára viszont az újrakezdés időszaka 
volt ez, nehéz próbatételekkel, amelyeken szakmaszeretcte, 
elkötelezettsége segítette át. 

Sokirányú szakmai tevékenysége alapján 1956. május 30-án 
a Tudományos Akadémia levelező, majd 1958-ban rendes 
tagja lett. Ebben az időben már a Budapesti Műszaki Egye-. 
tem vegyipari gépek és mezőgazdasági iparok tanszékén 
dolgozott, majd a kémiai technológiai tanszéknek lett ve- 
zetője. 

Több hazai és külföldi elismerésben volt része. 1968-ban 
a leningrádi technológiai főiskola tiszteletbeli doktorává 
avatta. Elismerésben részesült több nyugat-európai tudomá- 
nyos központban is. 

1969-ben javaslatot és tervezetet készített az MTESZ 
Tudományok Tudománya Kör alapítására. Egy 1974 áp- 
rilisában rendezett ankéton - túl a 86. évén — még el- 
nökölt. 

, Eletműve, mint minden igazán nagy életmű, befejezetlen- 
ségében is befejezett teljesség - mondta Polinszky Ká- 
roly búcsúszavaiban. - Könyvtárnyi alkotása egy kommunis- 
ta politikus, tudós élet remeke. Túlzás nélkül mondhatjuk, 
kevés olyan művelője volt eddig a kémiai technológia tu- 
dományának, aki személyében egyesítette a legmagasabb 
szintű tudományos kutatást és a mindenkihez szóló közérthe- 
tő ismeretterjesztést." 

Németh József 


Kis Ferenc 
1908-1964 


Születésének 80. évfordulója alkalmából mostanában sokfelé 
idézik verseit. Neve azonban nem csupán a költészettel 
kapcsolódik össze. Az osztályharc időálló dokumentumaként 
értékelt lírájával elválaszthatatlanul összeforcott munkássor- 
sa, forradalmác életútja. 

A falusi szegénység soraiból érkezett. Egy kis szatmári 
faluban, a századelőn alig 300 lelket számlált Nagygécen 
látta meg a napvilágot 1908. februác 19-én. 56 évre szabott 
földi léte során mindvégig mostohán bánt vele az élzt. 
A sorsa ellen lázadt édesanyja csendőri őrizet mellett hozta 
a világra. A háromholdas bérleményen gazdálkodó szegény- 
paraszt családban mindennapos vendég volt a nélkülözés. 
Terheiket csak növelte az édesapát frontra szólító első vi- 
lágháború. A tíz gyermek nevelésének gondja így végér- 
vényesen az 1917 augusztusában hadiözvegységre jutott édes- 
anya vállaira és a nagyszülőkce háruk. 

Majd csak az őket már Mátészalkán ért 1918-as polgári 
demokratikus forradalom, s még inkább az 1919-es ta- 
nácshatalom csillantotta föl előttük sorsuk jobbrafordítható- 
ságának reményét. Az édesanya élni kívánt a lehetőségekkel, 
s taníttatni akarta gyermekeit. Ferencet, aki néptanátónak 
készült, föl is vették a középiskolába, s - mint tehetséges 
hadiárvát -— tandíjmentességben részesítették. A tíz-tizenegy 
éves kisdiák olyannyira magáénak érezte a Tanácsköztársa- 
ságot, hogy hűtővizet hordott a munkások és parasztok 
államát védő vöröskatonák géppuskáihoz. A tanácshatalom 
vérbefojtását így egyéni tragédiaként élte meg, mivel ki- 
csapták a középiskolából. 

Szakma után kellett néznie. Fennmaradt oklevelének ta- 
núsága szerint kitüntetéssel végezte a tanonciskolát, s nyom- 
dász lett belőle. Betűszedőként és korrektorként közel ne- 
gyedszázadon át dolgozott különböző nyomdákban. A fővá- 
rosi hírlapszedők 1924. áptilisi sztrájkjának egyik résztve- 
vője volt. Attól kezdve - kisebb-nagyobb megszakításokkal — 
egészen haláláig Budapesten élt, s itt a munkássors ke- 
serveit ís megismerte. Kora ifjúságában átélte a munkanélkü- 
kiség nyomasztó érzését, s megjárta a börtönök mélyét is. 
Mindezek nem megfélemlítették, hanem inkább megedzették, 
egyúttal azonban a hatalommal történő magányos szembe- 

fordulás kilátástalanságáról is meggyőzték, s elvezették a 
szervezett munkásmozgalomhoz. Párttagságának kezdete 1925- 
re datálódik. 

A második világháború vége felé partizánként részt 
vett hazánk felszabadulásában, s az elsők között kapcsoló- 
dott be az új élet megindításának munkálataiba. A fehér- 
gyarmati Nemzeti Bizottság jegyzője lett, $ 1945 márciusá- 
tól egy ideig a Magyar Kommunista Páct  alkalma- 
zottja is volt. Földet osztott szülőföldjén, de  szű- 
kebb hazájából hamarosan visszakerült a felszabadult Bu- 
dapestre, ahol az újonnan szerveződött demokratikus rend- 
őrség kötelékébe került nyomozó főhadnagyként. Mint ar- 
ról hivatalos elismerések tanúskodnak: mindenkor és min- 
den poszton erejét nem kímélve álk helyt. 

Szervezete hamarosan beleroppant a megfeszített mun- 
kába. Súlyos betegség figyekmeztette az erejével való taka- 
rékosság kényszerére. Könyvtárosi munkakörbe helyezték 
át, s ezt a megváltoztathatatlanba való beletörődéssel vette 
tudomásul. Am a leggondosabb orvosi kezelés is csupán 
átmeneti és részleges javulást tudott elérni. Amikor azon- 
ban ereje engedte - a XII. kerületi pártbizottság népműve- 
lési bizottságának tagjaként - továbbra is nagy aktivitással 
végzett pártmunkát. I 

Költészete ugyancsak hű tükre volt sorsának, meggyőződé- 
sének. A harmincas években két kötete látott napvilágot 
vÍgy vagyunk együtt" és , Fegyvertelen" címmel. Az ötvenes 
évtizedben jelentek meg , Csendes diadallal" és , Ami meg- 
őriz" című gyűjteményes kötetei. Költeményeiben a népi ha- 
gyományokat ötvözte a modern látásmóddal, így formálva 
ki egyéni hangvételű líráját. Az i96i áprilisában neki ítélt 
József Attila-díjjal a munkásköltő egész életművét ismerte 
el társadalmunk. 

1964. január 9-én bekövetkezett halálával Kis Ferenc- 
ben a párt egy elvhű és a szocializmusért minden ál- 
dozathozatalra kész, a történelem viharaiban kipróbált har- 
cosát. veszítette el. 


Tidrenczel Sándor 


Fontosabb cikkek jegyzéke 
1987. DECEMBER 11-TŐL 1988. JANUÁR 10-IG 


PÁRT- ÉS MOZGALMI ÉLET 


NÉPSZABADSÁG — Tamás Ervin: Meggyőző eszmecseréket (XII. 14.); Faragó 
Jenő: Tagkönyvcsere — eszmecsere (XII. 15.); Hajba Ferenc: A közéleti er- 
kölcsről (XII. 22.) ; Szántó Jenő: A párttag szava (I. 9.). 

NÉPSZAVA — Gáspár Sándor: Hatékonyabb érdekvédelmet! (XII. 24.). 


BELPOLITIKA 


NÉPSZABADSÁG — Stabilizáció, biztonság, realitás (XII. 11.); Tamás Ervin: 
Szociálpolitika új utakon (XII. 15.); Az országgyűlés téli ülésszaka (XII. 17— 
18.); Szabó László: Cselekedni, bizakodni (XII. 19.); Sarkadi László: A kor- 
szerű tudás rangja (XII. 19.); Az alapvető kérdésekben megvan a közmeg- 
egyezés (Interjú Lázár Györggyel, XII. 24.); Talárban vagy talár nélkül (Be- 
szélgetés Szilbereky Jenővel, XII. 24.); A Minisztertanács közleménye az 1988. 
évi fogyasztói árszínvonal alakulásáról, az adóreformmal összefüggő központi 
árintézkedésről és szociálpolitikai juttatások emeléséről (XII. 28.); S. Boda And- 
cás: Az önállóság értéke (XII. 28.); Változások a társadalombiztosításban (XII. 
30.); Faragó Jenő: Az ember humanizmusa (XII. 30.); Berecz János: A nem- 
zeti egyetértés megújulásáért (XII. 31.); Németh Károly újévi rádió- és tele- 
víziós beszéde (I. 2.); Faragó Jenő: Értékteremtő demokrácia (I. 5.). 

NÉPSZAVA — Peredi Ágnes: Mitől idegesek a tanárok? (XII. 14.); Szenes 
Imre: Az állam mi vagyunk (XII. 15.); Szathmári Gábor: Kiválasztás és meg- 
választás (XII. 16.); Inukács Mária: A jó levegő ingyen van (XII. 23.); Maróti 
László: Ideológia, kultúra, gazdaság (XII. 29.); Varga Zsolt: Közlekedés és 
ötó zással látási (XII. 30.); Baranyai Tibor: A gond és a remény éve (XII. 
MAGYAR HÍRLAP — Petrik Ferenc: Demokratikus jogalkotás (XII. 15.); D. 
Kiss János: A kormányzat bátorítja a megyéket (XII. 15.); Bánki András: Át- 
alakítás (XII. 16.); Grósz Károly interjúja a Magyar Rádiónak (XII. 17.); A 
politika és a gazdaság viszonyáról (Interjú Havasi Ferenccel, XII. 24.); Éle- 
tünk és a közéleti erkölcs (Beszélgetés Gyenes Andrással, XII. 24.); Az Or- 
szággyűlés munkájának korszerűsítéséről (Beszélgetés Korom Mihállyal, XII. 
24.); Braun Ágoston: Terv-viszontagságok (XII. 29.); Interjú Grósz Károllyal 
a televízióban (I. 2.); Láng.István: Környezet és fejlesztés (I. 2.); Tábori András: 
A miniszter munkaviszonya (I. 4.); Braun Ágoston: Hajszolt gyerekek (I. 7.). 
MAGYAR NEMZET — Javorniczky István: A törvény szentsége (XII. 19.); 
Németh Miklós: A jövő nem adomány (XII. 24.); Szendrei Lőrinc: Szemben a 
tényekkel (I. 2.); Kovács Judit: A családsegítő központok védelmében (I. 9.). 
TÁRSADALMI SZEMLE — Szepesi György: Szociálpolitika — átalakulóban 
(1987/12); Alkotmányos rendünkről (Kerekasztal-beszélgetés, 1987/12.). 


GAZDASÁGI KÉRDÉSEK 


NÉPSZABADSÁG — Bossányi Katalin: Felszámolás vagy szanálás? (XII. 15.); 

Fejti György 


A KÖZPONTI BIZOTTSÁG 
TITKÁRA 


Párt, állam, állampolgár 


A párt vezető szerepéről, a politikai intézményrendszer továbbfejlesztéséről a 
párton belül, de a lakosság körében is széles körű és szenvedélyes viták foly- 
nak napjainkban, Ez teljes egészében érthető, hiszen mind nyilvánvalóbb az 
a felismerés, hogy tartós gazdasági stabilitás és főleg dinamikus fejlődés nem 
képzelhető el átfogó intézményi reformok nélkül. A megújulást sürgetik a 
felhalmozódott társadalmi és politikai feszültségek, az ismert gazdasági ne- 
hézségek, valamint a politikai intézményrendszer egyes működési zavarai is. 

A szükséges változtatásokhoz ma minden korábbinál jobbak a külső, a 
nemzetközi feltételek. A szocialista országok többségében — ha ütem- és 
mélységbeli különbségekkel is — egy , reformhullám" van kibontakozóban, 
amely számunkra is sok értékes és hasznosítható tapasztalatot ad. Ezek so- 
rában különös jelentősége van azoknak az átfogó és mély változásoknak, bá- 
tor lépéseknek, amelyek az új szovjet politikai gondolkodást és gyakorlatot 
jellemzik. 

Az MSZMP megalakulásától kezdve — ha nem is visszaesésektől men- 
tesen — a reformok, a szocialista demokrácia kibontakoztatásának útját járja. 
Ennek fontos állomása volt a hatalom megvédése és új, szélesebb alapokra 
helyezése, a szövetkezeti demokrácia kiépülése, a gazdaságirányítás reformja, 
a tanácsok önkormányzatának kiszélesítése, a választási rendszer módosítása, 
a vállalatirányítás új formáinak bevezetése, a pályázati rendszer, a megha- 
tározott időre szóló megbízatások gyakorlatának meghonosítása. Ezek szilárd 
alapjait jelentik a továbbfejlődésnek. A tervbe vett változások így szervesek, 
folyamatosak, evolúciós jellegűek lehetnek. Ugyanakkor az elhatározott vál- 
tozásoknak el kell érniük azt a nagyságrendet, egy úgynevezett , kritikus tö- 
meget", amelynek alapján világossá és egyértelművé válik a változtatás szán- 
déka és irányultsága. 

Mindezt azért szükséges hangsúlyozni, mert a társadalomban folyó vitá- 
ba disszonáns hangok is keveredtek. A politikai intézményrendszer tervbe" 
vett reformját pedig manipulációs törekvések is kísérik. Vannak körök, ame- 
lyeknek az a véleményük, hogy a párt vagy — kedvenc szóhasználatukkal 
élve — a , hatalom" semmiféle önmérsékletre nem hajlandó, csak arról mond 
le, amit erőnek erejével elvesznek tőle. Ezért — hangzik ajánlásuk — a pár-. 
tot állandó nyomás alatt kell tartani és minél több területről ki kell szorítani. 

Ezekhez a nézetekhez, illetve a mögöttük meghúzódó szándékokhoz, úgy 
gondolom, nem kell kommentárt fűzni. Azt azonban nem árt világossá ten- 


ni, hogy a párt nem engedi meg kisajátítani és manipulálni az intézmény- 
rendszer reformját. Meggyőződésünk, hogy bár reformgondolatok természe- 
tesen a párt keretein kívül is születhetnek, de átfogó társadalmi, intézményi 
reformok csak a párt vezetésével és irányításával mehetnek végbe. A párt a 
szocializmus platformján kész együttműködni minden józan, segítőkész, az 
ország jövőjéért felelősséget érző erővel. Nyitott a jelenlegi intézményrend- 
szer konstruktív kritikájára és a meghaladását szorgalmazó elgondolásokra. 
Nem kíván azonban kétséget hagyni afelől, hogy a politikai intézményrend- 
szer reformja céljának a szocializmus megszilárdítását tekinti. Több szocia- 
lizmust, több demokráciát, magasabb gazdasági hatékonyságot, nagyobb anya- 
gi és szellemi gazdagságot, kiegyensúlyozottabb, humánusabb emberi, közös- 
ségi viszonyokat akarunk. Ezért és nem másért kívánjuk megújítani a poli- 
tikai intézményrendszer szerkezetét és működését. 


A politikai intézményrendszer továbbfejlesztése döntő mértékben függ attól, 
hogy a párt maga mennyire képes megújítani tevékenységét, fejleszteni po- 
litikai érzékenységét, növelni a párton belüli demokráciát és javítani a vita- 
szellemet. Ezen a téren is vannak jól bevált, bár nem mindig következete- 
sen érvényesített alapelveink, amelyeket meg kell erősíteni. Ezek közül a 
legfontosabbak a következők: 

W A párt vezető szerepét szolgálatnak tekinti; irányít, de nem uralko- 
dik. Abból indul ki, hogy vezető szerepének érvényesülése elsősorban poli- 
tikájának helyességén, valamint a pártnak azon a képességén múlik, hogy 
milyen mértékben tudja meggyőzni, megnyerni és mozgósítani a társadalmat. 


B Mint kormányzó párt nem törekszik monopolszerepre a hatalom gya- 
korlásában, hanem az önmérséklet útját járja. Megfelelő munkamegosztás ki- 
alakítására törekszik a párt- és állami szervek között. A társadalmi és tö- 


megszervezeteket bevonja a politika alakításába, végrehajtásába és az ellen- 
őrzésbe. 


. 


B A tényekből, a realitásokból indul ki, tudatosan kerüli a szubjek- 
tívizrnust és a voluntarizmust. 


H A szövetségi politika erősítésére, a közmegegyezés fenntartására tö- 
rekszik. Nem élezi, sőt — ahol lehet — kerüli a társadalmi konfliktusokat. 


WS Elismeri az ideológiák, az értékek és az érdekek pluralizmusát. 


Kétségtelen, hogy az alapelvek megőrzése mellett a párt munkájában 
jelentős változásokra, mindenekelőtt nagyobb dinamizmusra és kezdeménye- 
zőkészségre van szükség, mert csak így tud a társadalomban megérett vál- 
tozások élére állni. Ehhez a folyamatosság és a változás egészségesebb ará- 
nyait kell kialakítanunk. Megfontoltan, de gyorsabban és bátrabban kell elő- 
rehaladnunk. Fel kell számolnunk az ún. ,tévedhetetlenségi komplexust", bát- 
rabban kísérletezve és szükség esetén menet közben is korrigálva elhatáro- 
zásainkat. Nagyobb nyitottságra és toleranciára van szükség a párt keretein 
kívül megszületett javaslatok iránt. Jobban el kell tudnunk viselni a kriti- 
kát is. A bíráló szellemre — a párton belül és kívül egyaránt — mindig 


szükségünk van. Nem mindenki szövetségesünk, aki dicsér bennünket, de 
nem is mindenki ellenségünk, aki bírál. 

A jövőre vonatkozó legfontosabb kérdés azonban a párt vezető szerepé- 
nek pontosabb meghatározása. A vezető szerep lényege megítélésünk szerint: 
a társadalmi fejlődés fő irányainak a meghatározása, a társadalompolitikai 
céloknak az érdekek egyeztetésére épülő kijelölése, e célok megértetése, meg- 
győzés útján történő elfogadtatása, megvalósításuk mozgalmi eszközökkel 
történő szervezése és politikai ellenőrzése. Ebből a megfogalmazásból kitű- 
nik, hogy a párt- és az állami szervek kapcsolatában tisztább, világosabb 
munkamegosztásra, a döntési és felelősségi viszonyok egyértelműbb elkülö- 
nítésére, a fölösleges párhuzamosságok radikális csökkentésére törekszünk. A 
pártszerveknek — országosan, területileg és helyileg egyaránt — az elvi, stra- 
tégiai kérdések kimunkálására, a politikai folyamatok szintetizálására, az ér- 
dekkonfliktusok feltárására és a közérdeket legjobban kifejező megoldására 
kell fordítaniuk a fő figyelmet. Némi leegyszerűsítéssel, , ügyintéző" párt- 
ból a politikai folyamatokat idejében felismerő és befolyásoló, a szó valódi 
értelmében vett politizáló párttá kell válnunk. 


Szélesítenünk kell a párton belüli demokráciát, bővítve a párttagok sze- 
mélyes részvételét a döntésekben. Ez egyben feltétele a demokratikus cent- 
ralizmus, valamint a pártegység következetesebb érvényesítésének is. Rend- 
szeressé kell tennünk a fontosabb javaslatok előzetes megvitatását, vélemé- 
nyezését a területi és a helyi pártszervekkel, nagy horderejű kérdésekben pe- 
dig a párt egész tagságával. 

Újra kell gondolnunk a vita és az egység összefüggését. Az érdemi vi- 
ták — sajnálatos módon — egyre irkább kiszorulnak a párt fórumairól, mi- 
közben a , folyosókon"? a legkülönbözőbb kérdésekről éles, indulatos viták 
folynak. Érdemi, az embereket nap mint nap foglalkoztató kérdéseket kell 
a pártfórumok, a taggyűlések napirendjére tűzni. A politikai egységet pedig 
szenvedélyes vitákban kell újra és újra kikovácsolni. Csak erre épülhet való- 
ságos szervezeti és cselekvési egység. A vita ugyanakkor nem lehet öncélú, 
nem folyhat a cselekvés, a munka helyett, ezért megfelelő időben le kell tud- 
nunk zárni. Ez a párt cselekvőképességének elemi feltétele. 

A vezető szerep érvényesítésében kiemelkedő jelentősége van a káder- 
munkának. Elengedhetetlen, hogy a vezetők megítélésének fő mércéje a 
munkájuk eredménye, a tényleges teljesítményük legyen. A káderkiválasztás 
mellett egyre inkább kerüljön előtérbe a vezetők természetes kiválasztódása. 
Jelentősen javítanunk kell a kádermunka demokratizmusát, nyíltságát, széle- 
sítve a közvetlen választás, a pályázati rendszer, a meghatározott idejű meg- 
bízatás gyakorlatát. Mindez elemi feltétele a nemritkán érzékelhető kontra- 
szelekció visszaszorításának. 

A párt vezető szerepéről gondolkodva el kell határolódnunk azoktól a — 
nem éppen hátsó szándék nélküli — sugallatoktól, amelyek a párt tevékeny- 
ségének törvény útján történő korlátozását igénylik. Világossá, kell tennünk, 
hogy a pártnak — mint politikai mozgalomnak — a hatásköre jogi eszközök- 
kel nem korlátozható. Ugyanakkor a párt nem áll a társadalom fölött, és 
szigorúan az alkotmányos keretek között, a törvényeket tiszteletben tartva 
működik. Másképpen fogalmazva, ha a párt döntéseinek korlátai vannak, 
márpedig vannak, akkor azok nem fejezhetők ki jogilag, hanem olyan poli- 
tikai korlátok, amelyek a társadalomban meglévő érdekek, nézetek sokfélesé- 
géhez és ezek kompromisszumához kötöttek. Ebben az értelemben a párt 
, korlátozásának"? eszköze nem a jogi szabályozás, nem valamiféle párttör- 
vény, hanem az állami szervek, a tömegszervezetek és -mozgalmak saját moz- 
gásterének, döntési önállóságának növelése. 


A modern társadalmakban egyetlen kormányon levő párt sem mond le az 
államhatalmi és népképviseleti szervek befolyásolásának — mint politikai 
törekvései megvalósításának — a lehetőségéről. Minden társadalomban a ha- 
talmi helyzetben levő párt (vagy pártok koalíciója) határozza meg a kor- 
mány összetételét és politikájának általános elveit. A pártpolitika érvényre 
juttatásának módjában, a közvetlen és közvetett eszközök alkalmazásának 
arányaiban azonban jelentős különbségek lehetnek és vannak. 

Pártunknak határozott törekvése az államhatalmi, népképviseleti és ön- 
kormányzati szervek szerepének növelése, annak biztosítása, hogy ezek a 
testületek az eddigieknél nagyobb mértékben váljanak a nyílt politizálás, az 
érdekviszonyok megjelentetésének és a közérdek alapján történő összehan- 
golásának fórumaivá. 


Az állami szervek között megkülönböztetett alkotmányos szerepük vana 
népképviseleti testületeknek: az országgyűlésnek és a tanácsoknak. A nyil- 
vánosság kiterjesztését, az érdekek jobb összehangolását, a hatalom bázisá- 
nak szélesítését hirdető politikai programnak értelemszerű része, hogy ösz- 
tönzi a népképviseletek jogköre és a valóságos szerepük között mutatkozó 
ellentmondás feloldását. Ebben kifejezésre jut az is, hogy a párt nem rivá- 
lisának tekinti a népképviseleti testületeket, hanem az érdekviszonyokat meg- 
jelenítő és a maguk sajátos eszközeivel összehangoló fórumoknak. 

Az országgyűlés törvényhozó munkája, a társadalom fejlődésével össze- 
függő feladatok parlamenti megtárgyalása, a kormány és szervei munkájá- 
nak legfelsőbb népképviseleti ellenőrzése a szocialista államiság más formák- 
kal nem helyettesíthető, szerves alkotóeleme. Pártunk szükségesnek tartja és 
ösztönzi az országgyűlés, valamint az országgyűlési bizottságok szerepének 
növelését a törvényalkotásban, a Minisztertanács és a kormányzati szervek 
beszámoltatásában és ellenőrzésében. Helyesli, hogy az országgyűlés kizáró- 
lagos jogalkotási hatáskörrel rendelkezzen a társadalmi viszonyoknak az al- 
kotmányban és más törvényekben megszabott körében. Ezt szolgálja a jog- 
alkotásról a közelmúltban elfogadott törvény, illetve az Elnöki Tanács általá- 
nos helyettesítő jogkörének korlátozása. 


A népképviseletek politikai súlyának már jelenleg is tapasztalható és a 
jövőben remélhetőleg továbbfolytatódó növekedése, a képviselőknek és ta- 
nácstagoknak választóikhoz való szorosabb kötődése új helyzetet teremt a 
párt számára. Egyrészt ösztönöznünk kell e testületek aktivitásának, vita- 
szellemének erősödését, másrészt nem mondhatunk le arról, hogy a párt po- 
litikáját nyílt vitában, megfelelően érvelve, tehát meggyőzés, útján érvény- 
re juttassuk. A politikai orientáció természetesen más-más módszereket kí- 
ván az országgyűlés és a tanácsok esetében. Közös rendező elvnek tekinthető 
viszont, hogy legyen rendszeres konzultáció a testületek kommunista tagjai- 
val. A párt szervei állásfoglalásaik kimunkálása során támaszkodjanak a vé- 
leményükre, tapasztalataikra. Tegyék világossá, hogy a párt mit támogat, és 
mit tart a politikai célokkal ellentétesnek. 


A testület kommunista tagjai , kettős kötöttségben?" teljesítik megbíza- 
tásukat. Felelősséggel tartoznak mind választóiknak, mind a pártnak. Ez 
azonban nem vezet — mint ahogyan ellenfeleink állítják — szükségképpen 
konfliktushoz. Hiszen a párt maga is részt vesz az érdekintegrációban, így 
állásfoglalásai, ha helyesen politizál, a közérdeket tükrözik. Továbbá — ép- 
pen a párt- és állami szervek közötti világosabb munkamegosztásra töre- 
kedve — nem is tartjuk kívánatosnak, hogy a pártszervek minden esetben 
konkrétan előírják a követendő magatartást. Ha azonban fontos elvi, stra- 

tégiai kérdésben szükségesnek tartják a kommunisták egységes fellépését, 
erről indokolt testületi határozatot hozniuk. 


Az államigazgatási munkát központilag a Minisztertanács irányítja és 
hangolja össze. Ehhez kell igazítani a minisztériumok és az országos hatás- 
körű szervek politikai irányítását is. Egyértelművé kell tenni, hogy mi tarto- 
zik a kormány önálló döntési és felelősségi körébe, és melyek azok a politi- 
kai szempontból alapvető fontosságú kérdések, ahol a kormány intézkedését 
megelőzően az illetékes központi pártszervnek indokolt állást foglalnia. 


Szükségesnek tartjuk, hogy erősödjék a Minisztertanács koordinációs 
szerepe. E tekintetben ugyancsak indokolt a döntési jogkörök világos, egy- 
értelmű elhatárolása. Ez az előfeltétele ugyanis annak, hogy egyszerre bon- 
takozzék ki a kormányzati munka kollektív jellege, a központi közigazgatási 
szervek tevékenysége fölötti érdemi ellenőrzés, s ugyanakkor jelentős mér- 
tékben növekedjék a miniszteri önállóság. A kormányzati struktúrában leg- 
utóbb végrehajtott szervezeti változtatás — a Minisztertanács és a minisz- 
terek közé beékelődött döntési szintek kiiktatása, illetőleg radikális kor- 
látozása — már ezt a célt szolgálta. 


Folytatni kell a központi igazgatás megkezdett korszerűsítését. Nem 
volna azonban helyes, ha ez kizárólag ,a szervezet szervezését" jelentené. 
Miként a központi párttestületeknél nélkülözhetetlen a megtárgyalásra ke- 
rülő ügyek gondos szelektálása, ez mellőzhetetlennek látszik a Miniszter- 
tanács esetében is. Az indokolt szervezeti változtatások kapcsolódjanak egy- 
be a korábbi tevékenység kritikai elemzésével, a funkciók vizsgálatával, 
a szükséges profiltisztítás és decentralizáció végrehajtásával, s új minisz- 
tériumi munkastílus kialakításával. Vagyis a minisztériumok irányítási 
gyakorlatában is mindinkább szoruljon háttérbe az operatív jellegű , kézi 
vezérlés", s kapjon nagyobb súlyt a stratégiai tervezés, a folyamatoknak 
alapvetően normatív eszközökkel történő befolyásolása. 


A szocialista demokráciának az államélet területén megvalósítandó fej- 
lesztésében a tanácsoknál történtek a legjelentősebb változások. Ennek fon- 
tosabb állomásait az igazgatási hatásköröknek a helyi tanácsokhoz történt 
leadása, az elöljáróságok létrehozása és az önkormányzatok gazdasági, pénz- 
ügyi önállóságának megalapozására tett kezdeti lépések jelentik. Az a cé- 
lunk, hogy erősítsük a demokrácia minőségi jegyeit, s az ügyek helyi inté- 
zése egészüljön ki a tanácsok, illetve a lakosság tényleges , gazdaszerepé- 
vel?. Elsősorban az irányítás módszereinek a megváltoztatása révén kívá- 
natos tovább növelni a városi és községi tanácsok önállóságát. Meg kell 
oldani gazdálkodásuk biztonságossá tételét. A  tanácstestületek működési 
rendjét úgy indokolt kialakítani, hogy az biztosítsa a szakapparátus folya- 
matos ellenőrzésének, a vezetők kiválasztásának és munkájuk értékelésének 
feltételeit. Célszerűnek mutatkozik, hogy új tanácstörvény kidolgozásával 
teremtsük meg a teljesebb helyi önigazgatás jogszabályi feltételeit. 


Az államszervezet továbbfejlesztése során fontos törekvésünk az állam- 
hatalom három ágának: a törvényhozó, a végrehajtó, valamint a bírót: 
hatalomnak " következetesebb szétválasztása. Az állami szervezet alkotmá- 
nyos működésének biztosításában és az állampolgári jogok tiszteletben tar- 
tásában növekvő szerepet szánunk a bírósági szervezetnek. Napirenden van 
az Alkotmányjogi Tanács működése tapasztalatainak áttekintése azzal a 
céllal, hogy megfelelő formát találjunk az esetleges alkotmánysértésekkel 

összefüggő kérdések elbírálására. Vizsgáljuk az állampolgároknak a ható- 
ságokkal szemben jogvédelmet garantáló intézményrendszer, a közigaz- 
gatási bíráskodás kialakításának kereteit. 

Az állam szerepéről, az állami szervek és az állampolgárok kapcsola- 
taról hosszabb távon gondolkodva az a célunk, hogy megtaláljuk az össz- 
népi hatalomgyakorlásnak leginkább megfelelő intézményi formákat. Más- 
képpen fogalmazva: a nép érdekében és megbízásából gyakorolt hatalom- 
nak mindinkább a nép által közvetlenül gyakorolt hatalommá kell átala- 
kulnia. Ebben a folyamatban tartós és határozott tendencia kell maradjon 
a döntési rendszer további decentralizálása, az önigazgatás és az önkor- 
mányzat széles körű kiépítése és erősítése. Ezzel páfhuzamosan a , felülről" 
történő értékelést és ellenőrzést egyre inkább ki kell egészítenie az , alul 
ról" jövő kontrollnak. A hierarchikus kapcsolatok és függőségi viszonyok 
mellett pedig mind fontosabb szerepet kell játszaniuk a kooperációs kap- 
csolatoknak és a kölcsönös függésnek. Vagyis abban a vitában, hogy , felül- 
ről" vagy ,alulról" építkezzen-e társadalmi szerkezetünk, én a , felülről" és 
, alulról!" egyaránt építkező modell híve vagyok. Annyi önigazgatást és ön- 
kormányzatot kell kiépítenünk, amennyi csak lehetséges, de ez nem válhat 
kizárólagos társadalomszerveződési elvvé. Sok területen — például a védel- 
mi kérdésekben vagy az energiaellátásban és más fontos közszolgáltatá- 
soknál — szükség szerint a központosítás a meghatározó. Más területeken 
pedig — így a bonyolult felépítésű, nehezen áttekinthető szervezeteknél. 
vagy nagy tőkekoncentrációk esetében — az önigazgatás helyett a bele- 
szólás, a részvétel lehetőségének biztosítása tűnik ésszerűnek. 

Szenvedélyes viták tárgya a szocialista állam részválalásának mértéke az 
állampolgárok életviszonyait érintő kérdésekben. Vannak, akik az úgyneve- 
zett gondoskodó, , paternalista" államfelfogás visszaszorítása mellett érvel- 
nek, arra hivatkozva, hogy az állam tartósan többet vállal magára, mint 
amennyit teljesíteni tud. Emiatt — mondják — bár az állandósuló , túlel- 
osztás" állapotában van, mégsem képes megfelelni deklarált törekvéseinek, 
ami az állampolgárok növekvő elégedetlenségét váltja ki. Ezzel ellentétben 
mások azzal érvelnek, hogy a növekvő társadalmi egyenlőtlenségek mérsék- 
lése, visszaszorítása napjainkban i:em kisebb, hanem nagyobb állami sze- 
repvállalást igényel, 

Úgy gondolom, hogy mindkét — látszólag ellentmondó — megközelítés- 
nek van igazságtartalma. Be kell látnunk, hogy társadalmi, gazdasági fej- 
lettségünk adott szintjén az állam lehetőségei egyrészt korlátozottak, más- 
részt e korlátozott eszközök felhasználása sem mindig ésszerű. Gyakran ép- 
pen azokat a szociális feszültségeket termeli újra, amelyeknek a kiküszöbö- 
lésére lenne hivatott. E tapasztalatok alapján a társadalmi esélykülönbségek 
mérséklésének és az elemi létbiztonság garantálásának igényével — széles 
körű társadalmi vitára alapozva — ismételten át kell gondolnunk az állam, 
a tanácsok szerepét az állampolgárok életviszonyainak, szociális körülmé- 
nyeinek alakításában. Az állam inkább kevesebbet vállaljon, és csak azt, ami- 
nek a megoldása államigazgatási keretek között racionális, de amit vállalt, 
azt következetesen teljesítse. Ezzel egyidejűleg jelentősen növelnünk kell az 
állampolgárok, illetve önkéntes csoportjaik cselekvési terét, felelősségét és 
közvetlen részvételét saját ügyeik, problémáik megoldásában. A tanácsok sze- 


repét, szervezőerejét pedig abban, hogy a növekvő állampolgári aktivitás ma- 
radéktalanul kibontakozhasson. . 

A párt azt vallja, hogy közéletünkben helye van minden olyan szerve- 
zett közösségnek, amely elismeri szocialista rendszerünket, tiszteletben tart- 
ja az alkotmányt és törvényeinket. Ezért ösztönzi és támogatja a ttársadalmi 
céljainkkal egybeeső egyesületek, körök, klubok létrehozását. Ezen túlme- 
nően világossá kell tennünk azt is, hogy az állampolgárok úgynevezett konst- 
ruktív elégedetlenségét is fontos hajtóerőnek tekintjük. Elejét kell vennünk 
ugyanis annak, hogy a munkahelyeken, a lakóhélyeken jelentkező és ott or- 
vosolható gondok megoldatlansága miatti felelősséget bárhol is , felfelé" pró- 
bálják áthárítani, s a helyi hozzá nem értést, felelőtlenséget, a kezdeménye- 
zőkészség hiányát az ország nehéz helyzetére való hivatkozással leplezzék. 


Bizalommal kell tekintenünk minden olyan állampolgári kezdeményezés- 
re, amelynek célja egybeesik a szocialista társadalom normáival. Félre kéll 
tenni a jelenlegi kereteken kívül létrejövő szerveződésekkel szembeni fenn- 
tartásokat és bizalmatlanságot. Nem szükséges mindenáron a meglévő szerve- 
zetekbe, mozgalmakba való integrálásukra törekedni. Tudomásul kell ven- 
nünk a sokféleséget, a megszokott formáktól és sémáktól való eltérést. Nem 
a szembenálláshoz, hanem az együttműködéshez fűződik érdekünk. E szerve- 
ződések ma még szunnyadó helyi erőket aktivizálhatnak és állíthatnak jó 
ügyek szolgálatába, új színt és egészséges pezsgést vihetnek a települések 
közéletébe. Olyan feladatokat oldhatnak meg, amelyeket a közigazgatás nem 
tud megfelelően ellátni. Vagyis abból kell kiindulnunk, hogy nem a spontán 
állampolgári kezdeményezések jelentenek veszélyt, hanem éppen azok hiá- 
nya, az állampolgári közöny, a passzivitás, a tehetetlenség érzésének elural- 
kodása. Ezeknek a megfontolásoknak az alapján kívánjuk felgyorsítani a kol- 
lektív állampolgári szabadságjogok — mindenekelőtt a gyülekezési szabad- 
ság és az egyesülési jog — újragondolásának és átfogó szabályozásának mun- 
kálatait. Ennek során — a nemzetközi egyezményekkel és gyakorlattal össz- 
hangban — az állampolgárok jogai, kötelességei és ezek biztosítékai mellett 
megfelelő figyelmet kívánunk fordítani azokra a jogi garanciákra is, ame- 
lyek szavatolják az államrend, a közrend és közbiztonság szilárd védelmét. 

A spontán állampolgári kezdeményezések támogatása és ösztönzése kap- 
csán felvetődik az a kérdés, hogy nem válhatnak-e ezek a szocializmus ellen 
irányuló destabilizációs törekvések legalizálásának színterévé. Ilyen veszély 
kétségtelenül fennáll. Sőt napjainkban egyre céltudatosabb és agresszívabb 
törekvések tapasztalhatók a változásokat a szocializmus keretei között kere- 
sők és az ellenséges nézeteket vallók platformjának, valamint a legalitás és 
az illegalíitás határainak összemosására. Ez veszélyes és nemkívánatos jelen- 
ség, amelyet meg kell gátolnunk. 

Azt természetesnek tartjuk, hogy mai bonyolult, ellentmondásos, fe- 
szültségekkel terhes viszonyaink közepette a párt és a kormányzat elgondo- 
lásaival, konkrét döntéseivel szemben ellenvélemények, fenntartások fogalma- 
zódnak meg. Ezeknek a nézeteknek legális fórumokon történő kifejtését, az 
alternatív elgondolások megfogalmazását érdeklődéssel fogadjuk, és tartal- 
muk alapján bíráljuk el azokat. Az ilyen nézetek képviselőivel nyílt, türel- 
mes, elvi vitát kívánunk folytatni. Szándékunkban áll olyan konzultációs fó- 
rumok, tanácsadói testületek létrehozása is, amelyek megfelelő kereteket biz- 
tosítanak az alternatív elgondolások tárgyszerű megvitatására, higgadt mérle- 
gelésére. Arra, hogy minden ésszerű, konstruktív javaslatot beépíthessünk a 
gazdaság stabilizálását és kibontakozását szolgáló programba. Ehhez azonban 

kölcsönös — hangsúlyozom: kölcsönös! — jó szándékra és akaratra, a han- 
gulatkeltés mellőzésére van szükség. 

Kétségtelen azonban, hogy vannak olyan személyek és csoportok, akik és 
amelyek — bár szavakban mást hangsúlyoznak — nézeteikkel és főleg cse- 
lekedeteikkel kirekesztik magukat a párbeszédből. Korábban a , minél rosz- 
szabb, annál jobb" elvet hirdették. Belátva ennek tarthatatlanságát, a közel- 
múltban taktikát változtattak, és a nemzeti sorskérdések szószólóiként pró- 
bálnak fellépni. Valódi nézeteiket azonban — ha kevésbé nyílt formában is 
— lényegében a kommunistaellenesség, a szovjetellenesség, a polgári demok- 
rácia és főként a többpártrendszer fetisizálása, az 1956-os események átérté- 
kelésére irányuló törekvés jellemzi. Fő célkitűzésük a párt, a szocializmus 
diszkreditálása, amit ma elsősorban a válsághangulat erősítésével kívánnak 
elérni. A társadalom valóságos problémáinak felnagyítására és a megoldás 
kisajátítására töreksznek. Minden lehetséges ponton támadni és destruálni 
próbálnak, a fő erőfeszítéseket azonban a politikai intézményrendszer lejára- 
tására, a párt háttérbe szorítására, megosztására, emellett újabban a parla- 
menti képviselők manipulálására fordítják. 

Pártunk hosszú idő óta a problémák politikai eszközökkel történő meg- 
oldásának gyakorlatát követi. Ez így lesz a jövőben is. Nem törekszünk erő- 
próbára, konfrontációra. Azt azonban világossá tesszük, hogy a szocializmust, 
társadalmi rendünket — minden törvényes eszközt igénybe véve — meg- 
védjük. 


Nehéz döntések, nagy átalakítások időszakát éljük. A szocializmus világmére- 
tekben a továbbfejlődés fordulópontjához érkezett. Sok minden átalakul, át- 
rendeződik. Az új születése pedig szükségszerűen fájdalmakkal, illúziók vesz- 
tésével jár, és olykor személyes áldozatokat, lemondásokat is követel. De a 
megújulás, az útkeresés, a választás izgalmát és örömét is magában hordozza. 

A szocializmusra — mind következetesebben szakítva a kezdeti messia- 
nisztikus illúziókkal — mint egy hosszú, kollektív tanulási folyamatra tekin- 
tünk. Tanulni akarunk a többi szocialista ország sikereiből és tévedéseiből, 
esetleges súlyos hibáiból egyaránt. De van tanulnivalónk a más társadalmi 
rendszerű országok társadalmi, gazdasági gyakorlatából is. 

Nincsenek elvi kifogásaink a szocialista típusú többpártrendszerrel szem- 
ben. Ez aztnnban ma Magyarországon nincs napirenden. Az egypártrendszert 
politikai realitásként fogjuk fel, és ezen belül keressük a politikai intézmény- 
rendszer továbbfejlesztésének lehetőségeit. Az érdekkifejeződés és érdekinteg- 
ráció megvalósítását nem a pártok versenyében képzeljük el, hanem a társa- 
dalmi, érdekképviseleti szervek és önkormányzatok mozgásterének növelésé- 
vel, az állampolgárok jogainak, kezdeményezőkészségének jelentős kiszélesíté- 
sével, valamint az ehhez szükséges jogi és intézményi garanciák folyamatos 
bővítésével. . 

Tudjuk, hogy nincs , tökéletes" társadalomirányítási modell. Nekünk ma- 
gyaroknak a saját nemzeti megoldásunkat kell megtalálnunk, és nem lehet 
kétséges, hogy ez a megoldás — népünk akaratával összhangban — a szocia- 
lizmus. a néphatalom alapján fog állni. 

Hajdu István 


A BUDAPESTI PÁRTBIZOTTSÁG 
TITKÁRA 


Az egészségmegőrzés és a politika 


Nem túlzás azt állítani, hogy az utóbbi évtizedben az egészség ügye a világ 
globális problémáinak sorába került. A termonukleáris katasztrófa elkerü- 
lése, az ökológiai egyensúly megóvása, a természeti környezet védelme mel- 
lett nemzeti kereteket meghaladó távlati programok születtek az egészség 
megőrzése érdekében is. Az Egészségügyi Világszervezet (WHO) nagyszabású 
programot hirdetett, amelynek az a szándéka, hogy az ember legnagyobb 
kincsét, az egyéni és a közösségi boldogulás alapfeltételét, az egészséget meg- 
óvja mind a civilizáció, mind a szegénység káros hatásaitól, de az egyéntől 
függő károsodásoktól is. 

Az egészségmegőrzés világprogramja — bár több kérdésben felveti a 
hathatósan működtethető nemzetközi összefogás lehetőségeit is — alapvetően 
a nemzeti politikák és a kormányok felelősségét igényli. Természetesen nem 
ad megoldási módozatokat az ügy nemzeti kezelésére, viszont rávilágít azok- 
ra a tényezőkre, . amelyek döntő szerepet játszanak az egyes országoknak az 
egeszséges emberi életért folytatott harcában. Elsőként a politikai összefogó 
akaratnak, az elhatározottságnak a meglétét kell említeni, amely kiinduló- 
pontja és gyorsítója a többi szféra aktivitásának. A második döntő tényező 
az egészségügyi szakterület működését alapvetően befolyásoló szemlélet meg- 
változása, annak szem előtt tartása, hogy az egészségügynek nemcsak a be- 
tegség meggyógyítása, hanem elsősorban a megelőzése a feladata. A politi- 
kai akarat megléte és az egészségügyi ellátás felfogásának módosulása teszi 
lehetővé a társadalmi méretű tudatformálást és ennek eredményeként az 
ugyancsak társadalmi méretű gyökeres életmódváltozást. 

Számos ország dolgozott ki átfogó nemzeti egészségvédelmi stratégiát. 
Ezek közös jellemzője, hogy túllépnek a hagyományos gyógyintézmény-köz- 
pontú szemléleten, össztársadalmi felelősséget és ugyanilyen alapgondolatú 


együttműködési rendszert tOBALMAZHAK meg az egészség esélyeinek növelése 
érdekében. 


Hazánkban is számos aggasztó jelenség tanúskodik a lakosság rossz és sajná- 
latosan romló egészségi állapotáról. Ezek jellemzőit nemzetközi összehasonlí- 
tásban és a hazai viszonyok kronologikus alakulása szerint sok forrásból 
részletesen ismerjük. 


A hazai képet a világszerte alapvetőnek tartott egészségi mutatók ked- 

vezőtlen alakulása mellett még sötétebbre festik bizonyos, az elért gazdasági 
fejlettségi szintünkön indokolatlan, többnyire a tradíciókból táplálkozó és az 
egyéntől függő, a rossz szokásokból levezethető tényezők. Ilyenek például a 
mozgásszegény életmód, az indokolatlanul bőséges kalóriafelvétel, a túlzott 
mértékű alkoholfogyasztás. 

A szocialista társadalomban alapvető cél az egészség teljes érte- 
lemben vett biztosítása, a fizikai egészségtől a szociális jólétig. Az egészség- 
. politika tehát — bár kétségtelenül rendelkezik bizonyos szükségszerű auto- 
nómiával — elválaszthatatlan a társadalompolitika egészétől. Ezért a napi 
politikai munkában egyrészt ki kell tudni választani a teljes célrendszerből 
. a fejlődés különböző periódusainak megfelelő konkrét célokat és feladato- 
kat, másrészt meg kell tudni teremteni az összhangot az egészségpolitika és 
a társadalompolitika egyéb területei — gazdaságpolitika, szociálpolitika, köz- 
művelődés, oktatás, környezetpolitika — között. 

Az egészségpolitika ilyen felfogása, az egészségről való ilyen tudatos gon- 
dolkodás nem régi keletű a magyar politikai gyakorlatban sem. Ezt annak 
ellenére állíthatjuk, hogy a párt különböző szervei az utóbbi tíz évben követ- 
kezetesen foglalkoztak az egészségügy, a népesedési helyzet, a szociális el- 
látás kérdéseivel. Ezek közül ki kell emelni a Politikai Bizottság 1979-es 
határozatát, amelynek alapgondolata az volt, hogy az egészségügyi ellátást a 
társadalom egészére ható, a lakosság közérzetét jelentősen befolyásoló ténye- 
zőnek kell tekinteni, s ezért az egészségpolitika fő céljainak támogatása va- 
lamennyi párt-, állami és társadalmi szerv közös feladata. 

A politikai döntésnek megfelelően az egészségügyi ágazatot a hatodik 
ötéves tervidőszakban a tervezés kiemelten kezelte. Születtek nem elhanya- 
golható, de a kedvezőtlen helyzet mércéjével mérve csak részlegesnek tekinthető 
eredmények. Összességében mégis javultak a betegellátás tárgyi és személyi 
feltételei, bővült az intézményhálózat ellátó kapacitása. Ennek ellenére rom- 
lott a lakosság egészségi állapota, és a negatív tendenciák felerősödtek. A 
romló helyzet okainak elemzésekor az anyagi-gazdasági gondok mellett el- 
sősorban tudati, szemléleti problémák vetődnek fel. Szemléleti problémák az 
egészségügyi ágazaton belül, az irányítás és végrehajtás szintjén is, de szem- 
léleti, értékelési torzulások a köztudatban, a közvéleményben is. Ezek létre- 
jöttében sajnos az is közrejátszott, hogy a pártszervek és -szervezetek nem 
ragadtak meg minden lehetőséget e tekintetben. 

Az egészségpolitikai szemlélet tehát nem vált egységessé, ennélfogva a 
gyakorlat is ellentmondásokat tükröz. A Politikai Bizottság 1986. évi határo- 
zata mindezt elemezve, a legkorszerűbb nemzetközi törekvéseket is figye- 
lembe véve fogalmazta meg a különböző területeken a fejlesztési irányokat 
és feladatokat. Így az egészségügyi és a kapcsolódó területek teendőit, az 
egészségügyi ellátáson belül a megelőző és gyógyító funkciók arányos fej- 
lesztését, a tudatformálás feladatait. Fő gondolata szerint törekedni kell arra, 
hogy az egészségügyi intézmények fejlesztése felügyeleti hovatartozásuktól — 
függetlenül egységes koncepció alapján történjen, valamint átfogó, hosszú tá- 
vú megelőzési programot kell indítani a halálozást döntően befolyásoló beteg- 
ségek elleni küzdelemre. 


A politika célja világos: fordulatot elérni a lakosság egészségi állapotában. 
E cél mellé két egyenrangú feltételt is rendelni kell. Az egyik az egészséges 
életmód társadalmi méretű megvalósulása, a másik az egészségügyi ellátás 
feltételeinek gyorsabb ütemű javítása. A feltételek megteremtésére a kor- 

mányzat kialakította az egészségmegőrzés nemzeti programját, ezzel párhuza- 
mosan a pártszervek jelentős része meghatározta a helyi politika teendőit. 

Bár a helyi politika lehetőségei az ellátás feltételeinek javításában kor- 
látozottak, az egészséges életmód megvalósításáért nagyon is sokat tehetnek. 
Mindenekelőtt a felvilágosításban, a nevelésben, a propagandában, az okta- 
tás orientálásában kell többet vállalniok; ezzel együtt kezdeményezően kell 
fellépni a gazdasági és a jogi intézkedések következetes érvényesítése érde- 
kében. 


A tapasztalatok szerint a helyi politikában, a városi, a budapesti kerü- 
leti pártbizottságok munkájában most a legfontosabb feladat a tudati felté- 
telek alakítása, a szemléletformálás. Egyebek között rá kell mutatni, hogy 
helytelen az a magatartás, amely az életvezetési hibákért kizárólag az egyes 
embereket teszi felelőssé. Propagandamunkánkban mindig egyenlő súllyal 
kell a kormányzat, a tágabb és szűkebb környezet, valamint az egyén saját 
feladataival foglalkozni. 


E munka módszereiben és tartalmában változatos lehetőségek kínálkoz- 
nak, amelyeket még korántsem használtunk ki kellőképpen. Éppen ezért 
roppant differenciált eszközökkel kell élnünk, és az egészségügyi ellátási 
rendszerben — elsősorban a vezetők körében — elengedhetetlen a szemlé- 
letváltozás. El kell fogadtatni, hogy az egészségóvó, gyógyító és rehabilitációs 
szolgáltatások országos és összehangolt fejlesztése révén szolgálják leghatáso- 
sabban a lakosság érdekeit; s hogy az alapellátás javítása csak a megelőzés, 
a gondozás és a gyógyítás együttes hatása révén érhető el. A jelenlegi rop- 
pant tagolt, sokszor csupán a vélt helyi érdekeket képviselő gyakorlat az erő- 
ket szétforgácsolja, s tulajdonképpen zsákutcába vezet. Az adott területen 
működő gazdasági szervezeteknek szem előtt kell tartaniuk, hogy a külön- 
böző döntések során soha nem hagyható figyelmen kívül az egészség- és kör- 
nyezetkárosító hatások, ártalmak keletkezésének lehetősége. Egyben kívána- 
tos és elengedhetetlen annak kutatása, hogy elhárításukra milyen intézkedé- 
sek tehetők. Megfordítva ez azt jelenti: az ember egészségének rovására ,,ta- 
karékosságból" egyetlen döntés sem születhet. Olyan közhangulat kialakítása 
szükséges, amelynek révén a társadalmi erők és az öntevékeny egészségóvó 
szerveződések a leggyorsabban mozgósíthatók, korrekt szakmai segítséggel 
eredményesen működtethetők. , 


Ami a különböző társadalmi rétegeket illeti, mindenekelőtt az ifjúság egész- 
ségének megóvása az alapvető. A megelőzés az ő körükben bontakoztatható 
ki leghatásosabban, másrészt a feladatok megoldása eredményesen összekap- 
csolható más ifjúságpolitikai törekvésekkel. 

Az iskolákban az egészségneveléssel kapcsolatos kérdéseket nemcsak tár- 
gyi oktatásként kívánatos felfogni, hanem az egészséges életmód elemeit kö- 
vetendő mintákként is célszerű a nevelési folyamatba illeszteni. A legutób- 
bi években a gyermekek és a fiatalok körében is terjedtek a különböző szen- 
vedélybetegségek. Társadalmi összefogásra van szükség az alkoholmentes élet- 
mód aktív propagandájában, és ugyanígy kell keresni a módszereket, ame- 
lyekkel lehetetlenné tehetnénk a fiatalok megismerkedését a kábítószerek 
minden fajtájával. 

A gyermekegészségügyi szolgálat és a pedagógusok együttműködésének 
erősítése a gyermekek harmonikusabb fizikai, szellemi és szociális fejlődése 
érdekében elengedhetetlen, s ezzel párhuzamosan ki kell alakítani az egész- 

séges életmódra nevelés pedagógiai programját. Szükség van a sportolási le- 
hetőségek bővítésére, a rendszeres és tömeges testedzés kultuszának terjesz- 
tésére. Ahhoz, hogy a családok többet mozogjanak a szabadban, fel kell hasz- 
nálni a tömegkommunikáció, a munkahelyek, a lakóközösségek, a szabadidő 
eltöltésével foglalkozó egyesületek lehetőségeit. A gyermekegészségügyi ellátá- 
son belül pedig szükség van a speciális serdülő egészségügyi ellátások szerve- 
zésének ösztönzésére. 

A felnőtt lakosság körében kialakult káros folyamatok lassítását, a koc- 
kázati tényezők megszüntetését, a bizonyos fokú regenerálódást tűzhetjük ki 
célul. El kell fogadtatni a lakossággal, hogy az egészség érték, és megőrzése 
egyaránt az egyén és a társadalom érdeke, kötelessége. Az egyén felelőtlen- 
sége (alkoholizmus, dohányzás, káros életvitel) viszont nem hárítható át a 
társadalomra. 

A legtöbb ellentétes érdek megjelenésétől terhelt terület a munkahely, 
a köznyelvi használat szerint az üzemegészségügy. A munkahelyek egészség- 
ügyi problémájának — ok-okozat összefüggéseinek — feltárása szakmailag 
viszonylag egyszerű. Éppen ezért nem fogadható el, ha ezt elmulasztják. A 
káros hatások megszüntetésére, jelentős vagy mérsékeltebb arányú csökkenté- 
sére elvileg viszonylag könnyen javasolhatók megoldások. Ma még ez 
is csak inkább lehetőség, mint gyakorlat. Számolnunk kell ugyanis azzal, hogy 
az egészségkímélő technológiák bevezetése, vagy a munkaerő mérsékeltebb 
igénybevétele reális vállalati vagy személyi anyagi érdekeket sérthet; azaz 
a hosszabb és a rövidebb távú érdekek között jelentős konfliktushoz vezethet. 
Másrészt természetesen az említettek mellett minden konkrét probléma meg- 
oldásakor figyelembe kell venni a reális műszaki-gazdasági megfontolásokat. 
A helyzet kényszerei miatt sokszor elkerülhetetlenek a kompromisszumok. 

A szűkös anyagi források és a reálisan meglevő érdekkülönbségek elle- 
nére ís van előrelépési lehetőség. Az üzemegészségügyi ellátás fejlesztése 
mellett a munkaerővel takarékoskodó (annak minőségét teljes értelemben óvó) 
gazdálkodás a követendő. A rendszeresen végzett túlzott mértékű — a rege- 
nerációt gátló — többletmunka hosszabb távon való visszaszorítása sok 
esetben a dolgozó nagyon is egyoldalúan értelmezett anyagi érdekeltsége elle- 
nére nem könnyű feladat. Mégsem állhatunk tétlenül az ellentmondások kö- 
zepette. Elengedhetetlen az alkalmazott technológiák egészség- és környezet- 
károsító hatásának tudatos csökkentése. Űj technológiák esetén az egészség- 
és környezetkímélő megoldások kikényszerítése következetesebb politikai esz- 
közöket is igényel. A lakossági ellátás területén is sok olyan lehetőség adó- 
dik a bővítésre, amely alig kíván anyagi eszközöket. Az alapvetően szakmai 
természetű feladatok közül lehetséges hatásánál fogva ki kell emelni a kör- 
zeti orvosi hálózat szerepét, az orvos és a beteg kapcsolatának kedvező for- 
málását, ami alapvetően befolyásolja a lakosság közérzetét. A gondozási funk- 
ció magasabb szintű megvalósításához jó alapot ad a szociális ellátásról két 
éve érvényben lévő miniszteri rendelet, és így várhatóan ésszerű együttmű- 
ködés jön létre az egészségügyi ellátás és a szociális gondozás között. Ennek 
jelentősége elsősorban a sokoldalú gondoskodásra szoruló idős korúak ellátá- 
sában kiemelkedő. Az idős korúak ellátásában szükség van a szociális otthoni 
férőhelyek és az idősek klubjai számának növelésére. Egy korszerű, egysé- 
ges felfogású rendszer kialakításához számos lehetőséget ad a családgondozó 
területi központok kialakítása. 

A közeljövő tömegpolitikai munkájának fontos területe lesz a társa- 
dalombiztosítás reformjával foglalkozó viták megszervezése. Ennek folyamán 
figyelnünk kell arra, hogy a munkáltatók és a munkavállalók egyaránt érde- 

keltek legyenek a betegségek megelőzésében és a különböző ártalmak korai 
felismerésében. A társadalombiztosítás jelenlegi rendszere nem ösztönöz kel- 
Jőképpen sem a károsodások megelőzésére, sem a betegségek gyógyítására for- 
dított anyagiak ésszerű felhasználására. Politikai kérdésként kell kezelni an- 
nak az elvnek az érvényre juttatását, hogy az egészséget veszélyeztető ténye- 
zőket tudatosan csökkentő munkáltatói magatartás kedvezőbb vállalati gaz- 
dálkodási feltételeket eredményezzen, a dolgozók egészsége iránt közömbös 
gazdálkodó szervezetek pedig fokozottabban járuljanak hozzá a társadalom- 
biztosítási kiadásokhoz. 


Az egészségmegőrzés társadalmi programja csak átfogóbb, hatékonyabb mun- 
kával, az új megoldások iránti fogékonysággal és a különböző érdekek jobb 
összehangolásával valósítható meg. A társadalmi program irányítóinak fő 
feladata az érvényben lévő határozatok és programok összehangolása is. A 
társadalmi program általános javaslatai alapján a helyi irányításnak a helyi 
szükségleteknek megfelelő sorrendet és arányokat meghatározó, minden ér- 
dekelt ágazatot magába foglaló programokat kell kidolgozniok. 

Az egészségesebb életért meghirdetett program a társadalom minden tag- 
jának és szinte minden szervezetének kínál részvételi lehetőséget. Ezekkel a 
különböző területek eltérő adottságainak megfelelően kell és lehet élni. A nagy- 
fokú öntevékenységre alapozó program igényli a különböző tapasztalatok 
cseréjét, a hasznos és jó megoldások minél gyorsabb elterjesztését. Ebben fe- 
lelős részt kell vállalniuk a politikai munka irányítóinak, szervezőinek. 

A tudatformálás az együttműködők, a módszerek, a lehetőségek széles 
skáláját kínálja. A közvélemény formálásában elsődlegesen két jelentős szak- 
mai rétegre — az egészségügyi dolgozókra és a pedagógusokra, pontosabban 
az e területen működő pártszervezetekre számíthatunk. 

Az egészségmegőrzés nagy Ívű, az ezredforduló követelményeit ís hordo- 
zó társadalmi programja csak akkor lehet sikeres, ha a különböző állami és 
társadalmi szervek, valamint az állampolgárok igazi partneri szerepet vál- 
lalnak. 

Az egészségügyi intézmények  pártszervezetei rendszeresen foglalkoznak 
egészségpolitikai feladatokkal, sokat tesznek a korszerű egészségpolitikai fel- 
fogás kialakítása érdekében, és tehetnek a jövőben is. A gyermekek és a fia- 
talok szemléletének formálásában, az egészséges életmód és a kulturált kör- 
nyezet iránti igény felkeltésében pótolhatatlan szerepet játszanak a pedagó- 
gusok. A két réteg együttes munkájának megteremtésében, a közös szakma- 
politikai teendők kimunkálásában a pártoktatás, a káderképzés eddig több- 
nyire kiaknázatlan lehetőségeket kínál. 

Az egészségügy az egyik leggyorsabban megtérülő ráfordítás, és a leg- 
humánusabb, a legtöbb embert egész élete során érintő területe a társada- 
lompolitikának. A társadalmi program végrehajtásának elősegítése minden 
párttag és pártszervezet kötelessége, mert a magyar lakosság egészségi álla- 
potának a javítása mindnyájunk érdeke, politikai jelentőségű össztársadalmi 
feladat. 

Imre Miklós 


A KOZPONTI BIZOTTSÁG TUDOMÁNYOS, KOZOKTATÁSI 
ES KULTURÁLIS OSZTÁLYÁNAK HELYETTES VEZETŐJE 


Képzettebb nemzedékek - 
fejlettebb gazdaság 


A társadalom fejlődése olyan feladatok elé állítja az embereket, amelyeknek 
megoldására a gazdaság és az oktatás együttes erőfeszítéseivel készülhetnek 
fel. Csak a két szféra szerves kapcsolata és kölcsönhatása alapján lehet elér- 
ni, hogy a felnövekvő nemzedék számára, de egyben a részvételével megvaló- 
suljon a megfelelő társadalmi szocializáció, az adott termelési feltételeknek 
megfelelő munkaerő képzése, valamint az ember személyiségének kiteljesíté- 
se, s a készségek minél teljesebb kibontakoztatása. Ez az egyik biztosítéka 
annak, hogy a párt gazdasági-társadalmi kibontakozási programja megvaló- 
suljon. j 

A gazdasági-társadalmi kibontakozási program eredményessége szorosan 
összefügg azzal, hogyan alakul a tudás társadalmi rangja. Ennek számontar- 
tása kiváltképpen azért fontos, mert minden erőfeszítésünk, amelyet a tár- 
sadalom értékrendjének a kor igényeihez való igazítása érdekében tettünk, 
eddig csak részeredményeket hozott. Világossá vált. viszont, hogy a tudás 
presztízsének nem csupán felülről lefelé kell kialakulnia, hanem alulról fel- 
felé is. A tudás általános társadalmi megbecsülését ugyanis az egyes munka- 
helyeken a konkrét tudás konkrét elismerése alapozza meg. Lényegében arról 
van szó, hogy azoknak a vállalatoknak a példájából célszerű tanulni, ame- 
lyek a világgazdaság kihívásaira azért tudtak megfelelő módon reagálni, mert 
. nemcsak felismerték, hanem el is ismerték a tudás, a felkészültség verseny- 
képes termékben is megjelenő szerepét. Ezek a vállalatok a gazdálkodás ne- 
hezebb körülményei között is megkülönböztetett gondot fordítottak saját bel- 
ső képzési rendszerük fejlesztésére, az oktatás támogatására. Példájuk azt 
mutatja, hogy a teljesítmény növeléséhez oktatási ráfordítások is szükségesek. 

A tudás társadalmi alulértékelése mellett új nehézségekkel is szembe kell 
néznünk: a szerkezetváltás következtében felszabaduló, átmenetileg munka 
nélkül maradó, elsősorban az alacsonyan képzett rétegek problémájával. Hely- 
zetüket átmenetileg megfelelő segélyezéssel lehet ugyan konszolidálni, de 
hosszabb távon éppen alulképzettségükből eredő személyes konfliktusaik ily 
módon nem oldhatók meg. 


Vizsgáljuk tehát bármely oldalról a kérdést, kikerülhetetlen objektív szük- 
ségszerűség az emberi erőforrások szerepének átértékelése. A remélhetően fel- 
gyorsuló szerkezetváltás megváltoztatja a munkaerő iránti minőségi követel- 

ményeket, megnő a képzettség, a képezhetőség, illetve a képzésben való rész- 
vétel hajlandóságának értéke. De nem csupán a minőségi tényezők felérté- 
kelődéséről van és lesz szó, hanem egyidejűleg meg kell teremteni az emberi 
erőforrások magasabb szintű termelésének feltételeit. Márpedig a munkaerő 
minőségét döntően a munkaerő létrehozását és fenntartását szolgáló intéz- 
ményrendszer befolyásolja, ezen belül is kitüntetetten fontos szerepet játszik 
az oktatási rendszer, 

Az oktatásnak tehát reagálnia kell a gazdasági-társadalmi változásokra. 
Reagálása azonban csak akkor lehet eredményes, ha új módon kezeli a kap- 
csolatát a gazdasággal. A gyorsan változó világgazdasági közegben időről idő- 
re szükségessé váló technikai korszerűsítések, termékszerkezeti változások 
olyan munkás- és műszaki gárdát igényelnek, amely egyre szűkülő időközön- 
ként képes a szakmai váltásra. Ehhez azonban nem elég a hagyományos ér- 
telemben vett jó szakmai képzés, mert a mai, sok szempontból merev rend- 
szerű, szűk szakmai képzettség akadálya is lehet a szükséges változásoknak. 

Ez is arra utal, hogy a tényleges megoldást az önképzési és továbbtanu- 
lási készségek szilárd megalapozása, az általános, magasabb színvonalú, kor- 
szerű műveltség biztosíthatja. Éppen ezért indokolt újra meg újra hangsú- 
lyozni, hogy a legnagyobb potenciális érték az emberek fejében felhalmozott 
tudás, a tapasztalat és a gyakorlati készségek, amelyeket az iskolában tanul- 
tak és amelyeket munka közben sajátítottak el, illetve fejlesztettek tovább. 

A műszaki-gazdasági fejlődés fő vonalának megfelelően az elkövetkező, 
nem is távlati időben mindenekelőtt olyan szakembereket kell képezni, aki- 
ket a jelenleginél integráltabb felkészültség, szélesebb látókör és rugalma- 
sabb alkalmazkodókészség és -képesség jellemez. 

Az oktatásfejlesztésnek helyes és következetes stratégiája teszi lehetővé, 
hogy a képzés kielégítse a mindenkori gyakorlati igényeket, de mindig előtte 
is járjon azoknak, s hogy a társadalomban a megújulás készsége, az új iránti 
befogadókészség folyamatosan növekedjék. Ezért fontos a szakoktatás mai 
struktúrájának átalakítása úgy, hogy az ne gátolja, hanem segítse a korszerű 
tartalom hatékonyabb közvetítését. Jelenlegi képzési rendszerünkben még a 
mai korszerű követelményeknek megfelelő színvonalon is csak az iskolák egy 
része képes feladatait teljesíteni. Ebben lényeges szerepet játszik az általános 
iskolai előképzettség alacsony színvonala, középfokon pedig a magyar gaz- 
daság technikai, technológiai fejlettségi szintjéhez képest is elavult tananyag- 
tartalom, valamint az oktatási intézmények és a velük együttműködő válla- 
latok gyakorlati képzési feltételeinek hiányosságai. Már egy, 1982-ben készült 
országos felmérés képzésre alkalmatlannak minősítette a középfokú oktatási 
intézményekben az iskolai szerszámgépparkot. Az azóta eltelt időszakban je- 
lentős fejlesztésre nem került sor. Így az iskolák többségében a gépek lerom- 
lott műszaki állapota miatt — úgy tűnik — már a közeljövőben megoldhatat- 
lan lesz a gyakorlati képzés. 


A szakképzés minőségével és mennyiségével összefüggő problémák nagyobb 
része azonban mégsem a gyakorlati képzés feltételeiből, hanem abból szár- 
mazik, hogy a szakképzés tartalma alig követte a technológiai fejlődést. A 
tananyagból hiányoznak vagy jelentős késéssel jelentek meg a korszerű is- 
meretek, az új műszaki eredmények. 

A szakoktatás mostani legfontosabb feladata, hogy készüljön fel a mű- 
szaki fejlődés fő irányainak, az elektronizáció, a biotechnológia, az informa- 
tika stb. fejlődéséből eredő követelmények teljesítésére. Olyan megoldást kell 

választania saját belső szerkezetének átalakítása során, amellyel a munka- 
helyi és a szakmai struktúra közötti feszültségeket fel tudja oldani. A mű- 
szaki fejlődés következtében előállt gyorsuló változások, az ember szerepének 
az átalakulása a termelésben oda vezet, hogy a szakoktatás csak akkor ké- 
pes rugalmasan alkalmazkodni a munkahely strukturális igényeihez, ha erre 
nem a részletekben törekszik, hanem átfogóan elégíti ki azokat. Ezt tá- 
masztják alá azok a folyamatok is, amelyek a termelés területén mindinkább 
kibontakoznak: például a komplex automatizálás, a robotizáció elterjedése, 
a hagyományos éljárások, gyártási folyamatok elektronizálása, a nagy pontos- 
ságú megmunkálásra épülő gyártástechnológiák elterjedése. A két struktúra 
közötti viszonylagos összhangot tehát a részletekben az üzemi gyakorlati kép- 
zés, az új feladatokra rugalmasan reagáló továbbképzési, átképzési rendszer 
teremtheti meg. Az iskolai oktatás így képes a tudás megszerzését hosszabb 
távon motiválni, a gazdaság feladata pedig az, hogy fokozza a tudás alkalma- 
zásában a közvetlen érdekeltséget. 

Az oktatás és a gazdaság egymást erősítő kapcsolatában elengedhetetlen, 
hogy a gazdaság szempontjai szervesen beépüljenek az oktatásba. Azoknak 
az ismereteknek a beépítéséről van szó, amelyeknek elsajátításával az ember 
képes a műszaki fejlődés új irányainak befogadására, továbbfejlesztésére. Ke- 
resnünk kell azokat a célravezető megoldásokat is, amelyek lehetővé teszik 
a gazdaság konkrét igényeinek kielégítését. Az utóbbi természetesen első- 
sorban is az iskola és a vállalatok szoros együttműködésével oldható meg. 

Sajnálatos, hogy a vállalatokat egyre kevésbé ösztönzik a korábbi ked- 
vezmények a gyakorlati oktatásban való részvételre. Sőt gazdasági helyzetük 
romlása, a pénzügyi források csökkenése s nem kevésbé a napi, pillanatnyi 
szempontok előtérbe kerülése miatt növekszik az érdektelenség. Fennáll a 
veszélye annak, hogy a költségek jelentős emelkedése miatt a képzésben 
részt vevő vállalatok további tanulócsoportok gyakorlati oktatására nem kí- 
vánnak szerződést kötni. Növeli a gondokat, hogy mivel a vállalatok egy 
része eddig sem vett részt a tanulók gyakorlati képzésében, a kiképzett 
szakembereket elvonja az oktatás terhét vállaló vállalatoktól. 

Figyelmet érdemel. hogy az elmúlt másfél évtized során a szakmunkás- 
képző iskolai tanulók 85 százaléka, a szakközépiskolai tanulók 50 százaléka 
vállalati bázison kapta meg gyakorlati felkészítését. A vállalatoknál jelentős 
képzési kapacitás alakult ki. Rendkívül fontos tehát, hogy ez ne fejlődjön 
vissza, hanem az új gazdasági fe:tételek között életképesen működjön, a vál- 
lalatok terheinek igazságosabb megosztásával, új ösztönzési, érdekeltségi rend- 
szer bevezetésével szolgálja a tanulók korszerű gyakorlati képzését. 


Oktatás és gazdaság viszonya sokat vitatott kérdés, sokszor állítják szembe 
egymással a két tényezőt, indokolatnul. Az oktatás-képzés szerepét nem min- 
den vállalat ismeri fel. A két terület objektív viszonyát azonban jelzi, hogy 
az emberi tényező minőségében, rugalmas alkalmazkodóképességében nagy 
"különbség van, aszerint hogy melyik vállalat hogyan képes reagálni az őt 
ért kihívásokra. Gazdaság és oktatás szembeállítása tehát azért sem tartható 
fenn, mert az oktatás-képzés a mai viszonyok között mindinkább a gazdasá- 
gi-termelési folyamatok szerves részévé válik. A fejlett országok példája mu- 
tatja: az új technológiák gyorsan kiszorítják, helyettesítik a szakképzetlen 
munkaerőt. Minden területen magasabb képzettségi szintre és differenciál- 
tabb képességekre van szükség. De milyen" képesség lesz a legfontosabb né- 
hány év múlva? Milyen képzéssel, ezen belül mely tantárgyak oktatásával 

jutunk el a kívánatos eredményhez? Kit, mikor és hogyan tanítsunk? Ezekre 
a bonyolult kérdésekre szerte a világon keresik a választ. Mi is! ; 

E területen kibontakozást és tartós eredményt vélhetően az alulról épít- 
kező, az iskola és a vállalat kölcsönös érdekein alapuló együttműködés hoz- 
hat. Ebből következően az oktatás csak akkor képes megfelelő válaszokat ad- 
ni a szakmai, társadalompolitikai problémákra, ha megújítja, átalakítja kap- 
csolatait a gazdasággal. Ez mindenekelőtt azt a szükségletet jelenti, hogy a 
szakképzés szerkezeti átalakításának programja legyen összhangban az ága- 
zatok szerkezetváltási-fejlesztési terveivel. A szakképzés hatékony korszerű- 
sítéséhez tehát a különböző irányító főhatóságok szorosabb együttműködése, 
a vállalatok és az iskolák tartós és széles alapokon nyugvó kapcsolata szük- 
séges. 
" Nem elegendő azonban felismerni a tudás értékalkotó szerepét, hanem 
annak a közgazdasági környezetnek a megteremtésére is szükség van, amely 
a tudás társadalmi elismerését kikényszeríti. Olyan szabályozás kell, amely 
érdekeltté teszi a vállalatokat az oktatás és képzés támogatásában. Ha a kép- 
zést nem támogató vállalat olcsóbban jut munkaerőhöz, az arra ösztönöz, 
hogy munkaerő-szükségleteiket mások költségei árán igyekezzenek megolda- 
ni. Ezért nagy jelentőségű annak a rendszernek a kialakítása, amelyben a 
szakképzés terhei a vállalatok között igazságosabban oszlanak meg, csökkent- 
ve annak lehetőségét, hogy az eredményesebben működő vállalatok erőforrá- 
sait a fejlődésre kellő gondot nem fordító üzemek ilyen módon is meg- 
csapolják. ; 

A szakképzés hosszú távú biztonsága nemcsak az oktatási rendszer, ha- 
nem elsősorban a gazdaság érdeke. Az utóbbi időszak néhány tapasztalata 
arra int, hogy nem lehet egyoldalúan, csak egy vállalat sorsától függővé tenni 
a szakképző intézményeket. Az oktatás és a gazdaság együttműködésének 
mechanizmusába be kell építeni azokat a biztosítékokat, amelyek a vesztesé- 
ges vagy csődbe jutott vállalatokhoz kapcsolódó oktatási intézmények műkö- 
dőképességét garantálják. Ezt szolgálhatja a Szakképzési Alap, amelyből a 
szakképzést vállaló üzemek arányosan részesülnek. 


Az oktatás szerepének növelésével kapcsolatban fontosak azok a teendők, 
amelyeket az oktatási rendszeren belül, az egyes szintek egymásra épülésé- 
nek erősítésében, a minőség megalapozásában kell elvégezni. A vállalatok és 
üzemek teljesítményei eltérőek, műszaki színvonaluk egyenetlen, s ez termé- 
szetesen befolyásolja a gazdaságot. Ez azonban nemcsak a gazdaságra, ha- 
nem az oktatási rendszerre is érvényes. Nem kis gondot okoz, hogy a magasabb 
szintű oktatás hatékonyságát kedvezőtlenül befolyásolja az, hogy az oktatás 
alsóbb szintjein ma is nagyok a színvonalbeli különbségek. Ez egyrészt újra- 
termeli a kulturális egyenlőtlenségeket, másrészt ennek nyomán a tehetségek 
nem az egyén eltérő adottságai, hanem eltérő feltételei szerint kamatoznak. 
Azt elérni, hogy a teljesítmény szerinti szelekcióban elsősorban a tehetség 
és ne a körülmények differenciáltsága játsszon szerepet, nemcsak a társadal- 
mi igazságosság miatt fontos, hanem a társadalmi teljesítmények növelése ér- 
dekében is. 

Az iskolai képzés mindinkább a távlatosabb képzés irányába mozdul el. 
A mai szakmaszerkezet egyértelműen gátolja a gazdaság szerkezetváltását, 
mert az iskolai szakképzés rendkívül differenciált, ugyanis a több száz okta- 
tott szakma gazdasági és pedagógiai szempontból sem hatékony. Továbbá ez 
a szakmaszerkezet azzal, hogy az ötvenes-hatvanas években kialakult struk- 

túrát konzerválta, akadályozza a fejlesztési folyamatok kibontakozását. Ezért 
halaszthatatlan feladat az iskolákban oktatott és a vállalati képzésben elsajá- 
títható szakmák alapvető, együttes átdolgozása. 


A műszaki fejlődésben élenjáró országok tapasztalatainak figyelembevé- - 
telével iskolarendszerünknek és az ehhez kapcsolódó vállalati képzésnek, a 
szakmastruktúra korszerűsítésének a gazdasági fejlődés követelményeiből kell 
kiindulnia. Az általánosabb, konzerválhatóbb készségek biztosíthatják a hosz- 
szabb távon is jól érvényesíthető felkészültséget. 


Az iskola hozzájárulhat a gazdaság dinamizálásához, ha igényesen készíti 
fel tanulóit. Az elsajátított ismeretek, a megszilárdult személyiségjegyek meg- 
mutatkoznak a felnövekvő nemzedék új iránti befogadókészségében és min- 
denkori megújulókészségében. 


A stabilizáció ás a gazdasági kibontakozás útja nem járható társadalmi . 
feszültségek vállalása nélkül. Számolnunk kell átmeneti strukturális munka- 
erő-felesleggel. Indokolt tehát behatóbban vizsgálni, hogy a szerkezetváltás 
milyen hatással lesz a foglalkozási szocializáció kritikus szakaszába kerülő 
tanulókra. 


Az iskolának is fontos szerepe van a helyi, szakmai munkaerőfelesleg és 
a minőségi munkaerőigény közötti feszültség levezetésének megalapozásában. 
A piaci szabályozás fokozhatja a munkaerő körül kialakuló ellentmondásokat, 
s mert hosszú távú folyamatokról van szó, a munkaerő struktúrájának ter- 
vezése elengedhetetlen. A bizonytalanság nem küszöbölhető ki abban a te- 
kintetben, hogy milyen lesz a képzettség iránti igény és annak megoszlása 
a gazdaság fő ágai között. Ezért nagyon fontos, hogy olyan képzést adjon 
az iskola, amely az egyes embert képessé teszi pótlólagos képzettség meg- 
szerzésére. Az ilyen fokú rugalmasság úgy valósítható meg, ha például minél 
későbbi időpontra tolódik ki az oktatásban a szakosodás, vagy ha hosszabb 
általános oktatást valósítunk meg. Mai ismereteink szerint az tűnik ésszerű- 
nek és anyagilag is elfogadhatóbbnak, ha a specializált szakképzettségek na- 
gyobb részét viszont munka közben sajátíttatjuk el. 


Az oktatás gazdasági eredményei közvetlenül nehezen kimutathatók, de 
hiánya érzékelhető veszteségekben mutatkozik meg. A gazdaságilag fejlett 
országok példája azt bizonyítja, hogy a fejlődés intenzív szakaszában a világ- 
gazdaságban vezető pozíciókat megszerezni és megtartani csak fejlett okta- 
tási rendszer birtokában, a szellemi munka szerepének megfelelő anyagi el- 
ismerés mellett lehetséges. Ha tehát az a célunk, hogy a munkateljesítményt 
a nemzetközi mércével mérjük és ennek feleljünk meg, akkor továbbra is 
biztosítani kell oktatási rendszerünk nemzetközi versenyképességének felté- 
teleit. 


A fejlett gazdaság egyszerre feltétele és eredménye is a képzett társadalom- 
nak. A politikai, kormányzati döntések ezért a társadalom képzési rendszeré- 
nek korszerűsítésére irányulnak. A döntések alapja az, hogy a társadalom 
érdekelt az oktatási rendszer fejlesztésében. Ez az oktatási rendszer új mó- 
don történő kezelését igényli. Vagyis ha a fejlődés meghatározó forrásává 
a tudás, az ismeret válik, akkor megkülönböztetett figyelmet érdemel a tu- 
dás egyik közvetítő rendszere, az oktatás. Biztosítani kell számára azokat a 
feltételeket, amelyek között az ifjúság elsajátíthatja a korszerű szakmai is- 


mereteket, és beépítheti magatartásába a szükséges morális-akarati tulaj- 
donságokat. 

Barsi Tomaj 


A VI. KERÜLETI PÁRTBIZOTTSÁG 
ELSŐ TITKÁRA 


A demokratikus centralizmus 
a gyakorlatban 


A megújulás lehetőségeit kereső gondolkodás napirendre tűzte a párt vezető 
szerepének kérdéseit, belső életének fejlesztését, a pártmunka kritikai elem- 
zését. Meg kell vizsgálni, hogy munkastílusunk, módszereink, sőt szervezeti 
felépítésünk mennyiben segíti a párt történelmi hivatásának teljesítését, po- 
litikájának megvalósulását. 

Bízom abban, hogy az ezzel kapcsolatos elemzések felszínre hozzák, mely 
pontokon észlelhetők gyengeségek, visszahúzó erők, és mik ezek kiváltó okai; 
miként érvényesül a demokratikus centralizmus elve a pártmunka egyes rész- 
kérdéseiben; vajon az elveket haladta-e túl az élet, vagy végrehajtásuk követ- 
kezetlensége okozza gondjainkat a pártéletben; stb. A fővárosi, kerületi ta- 
pasztalatok alapján magam is a tisztázás céljából vetettem papírra a demok- 
ratikus centralizmus érvényesülése szempontjából fontosnak vélt konkrét 
megjegyzéseimet. 


mgntin 


Annak ellenére, hogy az elmúlt időszakban számos kérdésben javultak a he- 
lyi önállóság feltételei, kiszélesedtek a pártdemokrácia gyakorlásának lehető- 
ségei, ez mégsem bizonyult elegendőnek ahhoz, hogy a párt belső élete való- 
ban felpezsdüljön. A helyi párttevékenységet még mindig túl sok kötöttség 
korlátozza, s ennek bizony szerepe van abban, hogy ,lent? kicsi a kezdemé- 
nyezőkészség. Mivel a döntések kialakításába kevéssé szólhatnak bele, nem 
kielégítő sem a határozatokkal való azonosulás, sem a végrehajtási készség. 
Ezzel függ össze, hogy a párthatározatok teljesítésében gyakori a formaliz- 
mus, a látszattevékenység, s néha még a végrehajtás megkerülése is tapasz- 
talható. A döntések végrehajtásának felemásságára, a kívánt hatás elmara- 
dásárs az irányító pártszervek többnyire újabb határozatokkal reagálnak. Va- 
jon hol és miként lehetne ebből a körből kitörni? 

Az alapszervezetekre és pártbizottságokra egyaránt nagy terhet ró a fe- 
lülről előírt vagy ajánlott, illetve a hagyományossá vált témák napirendre 
tűzése. Mindezek persze számos szükséges információt hordoznak, de testü- 
leti állásfoglalást az esetek java részében nem igényelnek. Gyakori, hogy csak 
azért kerül testület elé egy-egy előterjesztés (pl. rendezvényterv), mert az 
apparátus valamelyik tagjából hiányzik a felkészültség vagy a felelősségvál- 
lalás készsége, vagy mert a tanács vagy egy vállalat vezetői szükségesnek 
látják, hogy intézkedésüket politikai támogatással megerősítsék. 

Ezen a helyzeten változtatni kellene. Követendő iránynak tartanám, hogy 
a felsőbb pártszervek operatív jellegű határozatokat mindinkább csak a párt 
belső életére vonatkozóan hozzanak, a társadalmi, gazdasági, kulturális élet- 
hez kötődő feladatokat pedig elvi jelleggel fogalmazzák meg. 


Az alapszervezetek, testületek politikai érzékenységének fejlődését előse- 
gíthetné, reagálásukat gyorsíthatná a napirendi kötöttségek lazítása, s ezzel 
együtt az adott helyen politikailag fontos, időszerű témák öntevékeny feldol- 
gozásának, az önálló döntésnek az ösztönzése. Célszerű, hogy az alapszerve- 
zetek általában maguk jelöljék ki politikai állásfoglalást igénylő taggyűlési 
témáikat, munkahelyi érdekviszonyaik, esetleg konfliktusaik alapján. A párt- 
szervezeteket arra kellene ösztönözni, hogy döntéseik, javaslataik valóban 
politikai feladatokban, pártmegbízatásokban öltsenek testet. 


Ennek érvényesítése nem könnyű. A párttestületek a helyi (kerületi, üze- 
mi, intézményi) ügyeket szokás szerint az apparátusok (a tanácsi, a válla- 
lati, intézményi) által készített előterjesztések alapján vitatják meg. Így ha 
a vállalati tanács, a szakszervezeti bizottság és a pártbizottság is ugyanazt az 
ügyet tárgyalja — például az éves tervet —, legfeljebb a fejléc változik, a 
tartalom rendre egyezik. 


A szakemberek persze — minden elvárásunk ellenére — kevésbé vesz- 
nek figyelembe politikai szempontokat, s így előfordul, hogy jó szakanyagok 
alapján, látszólag megnyugtató döntések után előbukkannak nem várt, soka- 
kat érintő konfliktusok. Mindez megkívánja, hogy a döntések előkészítésé- 
ben növekedjen a testületi tagok és az alapszervezetek szerepe, politikai be- 
folyása. 


A testületek tagjai érdemibb munkát végezhetnének, ha a születő kon- 
cepciót, a vitatott pontokat megismertetnék a párttagokkal, véleménycserét 
folytatnának velük, s az így szerzett tapasztalatok felhasználásával foglalná- 
nak állást. Ily módon erősödhetne a politikum, az érdekviszonyok szerepe, 
s visszaszorulhatna a szakemberek helyzetéből nemritkán következő szűrő, 
előszelektáló hatás. Célszerű volna az is, ha a javaslatokat több változatban 
is előterjesztenék, jelezve, hogy melyik változatnál kik az érdekeltek és kik 
az ellenérdekűek. 


mán 


Minden bizonnyal szükség van a párton belüli döntési rendszer fejlesztésére 
is.A Úgy gondolom, a párt területi szerveiben a demokratizmus erősödését 
szolgálja, ha a terület egészét érintő, lényeges politikai ügyekből többet uta- 
lunk a végrehajtó bizottságok helyett a pártbizottságok elé. 

Ami az alapszervezeteket illeti, a párttagok közül sokan úgy érzik, hogy 
kevés beleszólásuk van az érdemi döntésekbe, s ezt úgy fogalmazzák meg, 
hogy , az alapszervezeteknek a párt vezető szerepe gyakorlásában voltakép- 
pen csekélyek a lehetőségei". Ezt a nemkívánatos érzést erősíti az is, hogy 
ma az alapszervezeteknek ritkán van igazi döntési lehetőségük, határozataik 
legtöbbször már kialakult elképzeléseket erősítenek meg a vállalati gazdál- 
kodás vagy a felsőbb irányító pártszervek által már lezárt kérdésekben. 

Ezért folytatnunk kellene a jog- és káderhatáskörök lejjebb adását, szink- 
ront teremtve a vállalati, szövetkezeti, intézményi, tanácsi önállóság erősödé- 
sével. Egy-egy vezetési ponton elvileg találkozniuk kell bizonyos érdekeknek 
(amelyek ott jelennek meg és ott érvényesíthetők), bizonyos erőforrásoknak 
(amelyek az elismert érdekek érvényesítésének anyagi fedezetét jelentik) és 
bizonyos információknak (amelyek a konfliktusok áttekintését, értékelését, 

kezelését lehetővé teszik). A párttestületeknek olyan jogkört kellene adni. 
amely az említett tényezők politikai összehangolásához elegendő. 

Emellett szükség van arra, hogy a pártszervezetek, a7 alapszervezetek, a 
párttagok nagyobb szerepet kapjanak a területi (községi, városi stb.) párt- 
döntések kialakításában, s arra is, hogy érzékelhető befolyásuk lehessen az 
országos politika fő kérdéseire. Tovább kellene fejleszteni azokat a kezdemé- 
nyezéseket, amelyek fontos politikai kérdésekben a pártvitát szükségesnek 
tartották. 

Az önállóság növelése és a politika alakításának fokozott igénye megkí- 
vánja, hogy a pártszervezetek több olyan tájékoztatást kapjanak helyileg, 
valamint az irányító pártszervektől, amely, hogy úgy mondjam, , helyzetbe 
hozza"? őket. Az alapszervezeti taggyűléseken állandóan napirenden kellene 
tartani a vezetőség munkáját két taggyűlés között; a helyi események, fo- 
lyamatok politikai mozzanatait; az országos, a fővárosi, a kerületi politikai 
fejleményekről szóló tájékoztatást, de úgy, hogy a tagság minderről véle- 
ményt nyilváníthasson és szükség esetén vitatkozhasson. Sőt javaslatot te- 
hessen, kezdeményezhessen. Az így született kezdeményezésekre szigorúan 
meg kellene követelni az irányító pártszervek reagálását. Ez az eljárás egyike 
lehetne azoknak, amelyekkel a politika részleteinek alakításába bevihetnénk 
az alulról fölfelé építkezés módszerét. A pártbizottságok feladatává lehetne 
tenni, hogy az alapszervezetektől kapott politikai impulzusokat jobban integ- 
rálják és határozottabban képviseljék felfelé. Az említett lépések erősíthetik 
a pártszervezetek önállóságát, a tagság kezdeményezőkészségét, a végrehaj- . 
tásért érzett felelősséget. 

A megalapozott kezdeményezések többnyire érdemi vitákban születnek, 
s a munkának ezen a területén sok helyen visszafogottság tapasztalható. A 
testületi üléseken a többségi döntés elve úgy torzul el, hogy uralkodóvá lesz 
a konszenzus megkövetelése. Az elmúlt évtizedek során a megegyezésre, vagy 
inkább annak látszatára való törekvés valamiféle , mozgalmi illemszabállyá" 
alakult. Ehhez igazodva a markáns elképzelések a döntés-előkészítés vagy a 
testületi ülés során szinte minden élüket, határozottságukat elvesztik, s végül 
, mindenki egyetért mindennel". 

Ez a gondolat átvezet a párttagok és a testületi tagok egyenjogúságának 
kérdéséhez. Ezt az egyenjogúságot szervezeti szabályzatunk deklarálja, de a 
pártélet gyakorlatában kevéssé érvényesül. Itt persze nem látványos jogsér- 
tésről van szó. A párttagok véleményének súlyát gyakorta meghatározzák az 
állami, a gazdasági, a kulturális vagy a politikai életben betöltött munkahe- 
lyi pozíciók, a vélemény irányát pedig nemritkán a személyi függések. Tetézi 
a problémát, hogy a testületi tagok esetében az őket választó párttagoktól 
való függés úgyszólván egyáltalán nem, vagy csak igen vékony szálakon ér- 
vényesül. 

Érvényesíthető-e jobban a párttagok egyenjogúsága? Bizonyára igen, bár 
gyors változást nemigen tudunk elérni. Javíthat a helyzeten, ha a testületi 
munka nyitottabbá válik a párttagok számára, ha a testületi hatáskörök nö- 
vekednek, a munkahelyi hierarchiából adódó személyi összefonódások felszá- 
molódnak, és megvalósul a Központi Bizottság által bizonyos vezetői funk- 
ciókra már kimondott rotációs elv kiterjesztése. Megfontolásra érdemesnek 
tartom, hogy a tisztség viselésének idejét két ciklusban maximálják a füg- 
getlenített párttitkároknál, bármely szinten dolgozzanak, sőt az apparátus 
politikai munkatársainál is. 

A testületi tagok egyenjogúságának elve azt is célozza, hogy a dőntések- 
ben ne a személyek pozíciói domináljanak, hanem a feltárt és képviselt ér- 


dekek, törekvések integrálása történjék meg. Ha az egyeztetés objektív vagy 
szubjektív okok miatt nem teljes, akkor a döntés szótöbbséggel születik meg 
— azaz valaki vagy valakik kisebbségben maradnak. Pártunk normái szerint 
a döntést a kisebbségnek — ellenvéleménye fenntartása esetén is — végre 
kell hajtani, illetve párton kívüli fórumokon képviselnie kell. A különvéle- 
ményhez a párttagnak joga van, de mozgalmi illemszabályaink miatt a kü- 
lönvélemény védelmezése fórumainkon szokatlan, fenntartása a döntés után 
még pártszerű formában is szinte eretnekségnek számít (közben szinte min- 
dennapos jelenség a különvélemény pártszerűtlen hangoztatása a folyosókon, 
sőt akár az előadói pódiumokon is). Arra természetesen nincs garancia, hogy 
egy-egy testület többségi döntése feltétlenül helyes, ezért — egyetértve a 
párt vezető szerepéről kiadott téziseikkel — meg kellene teremtenünk annak 
a lehetőségét, hogy a kisebbségben maradt nézetek, álláspontok további pár- 
ton belüli eszmecserében mérettessenek meg. 

Ez lehet az egyik útja a kritikai, önkritikai, megújulási készségünk fej- 
lesztésének, s valódi biztosítéka annak, hogy vezető , egypártként" önmagunk 
ellenzéke is legyünk. Természetes reflexként felvetődik ilyenkor, hogy mi 
lesz a pártegységgel. Meggyőződésem, hogy a nyílt vita a pártfórumokon még 
konszenzus nélkül is jobb egységet teremt, mint a vita nélküli pártfórumok 
látszategysége, s aztán , kívül" a felelőtlen beszéd, megjegyzések elszapo- 
rodása. 

Az alkotó, kritikai szellem erősítésének fontos eleme a párton belüli vá- 
lasztások demokratizmusának lényeges fejlesztése. Ennek érdekében, úgy vé- 
lem, hogy a párton belüli választások esetében csökkentenünk kellene a fe- 
lülről irányítottságot, az apparátusi szelekciót. Egyenrangúvá kellene tennünk 
a jelölőbizottság, illetve a taggyűlés, a küldöttértekezlet, a pb-ülés résztvevői 
által javasolt jelölteket. Helyesnek tartanám, ha a pártszervezetekből közvet- 
lenül választott testületi tagok jelen lennének a budapesti, a megyei, a ke- 
rületi bizottságok és a Központi Bizottság soraiban. Megfontolandónak vé- 
lem, hogy a pártbizottságok titkárait a jövőben a küldöttértekezlet válassza 
meg, hívhassa vissza, válthassa le. Szimpatikusnak látom a több jelölt indí- 
tásának kötelezettségét, kiegészítve azzal, hogy minden jelölttől igényeljük, 
fejtse ki a tagság, a küldöttek előtt saját elképzeléseit a párt politikájának 
helyi megvalósításáról, a pártszervezet ilyen irányú tevékenységéről és arról, 
hogyan fogja tudni képviselni választóinak politikai akaratát. A párttagok 
(küldöttek) döntésükkel egyben elfogadják (esetleg korrekciókkal) a jelölt 
programját, s megbízást adnak képviseletére, illetve annak végrehajtására. 

A szervezetek által választott küldötteknek is célszerű lenne konkrét 
megbízatást adni arra nézve, hogy mit képviseljenek a pártértekezleten. A 
mandátumban helyet kaphatna egyfelől a küldöttértekezlet dokumentumai- 
ról alkotott helyi, kollektív vélemény, másfelől a küldött pártszervezetének 
a helyi politikai élet viszonyaira alapozott álláspontja, javaslata. Érvényt kel- 
lene szerezni annak, hogy a küldöttek beszámoljanak választóiknak a kapott 
mandátum képviseletéről, a küldöttértekezlet döntéseiről. Meg kellene vizs- 
gálni annak lehetőségét, hogy a küldötti mandátum érvényben maradjon-e a 
ciklus végéig, így a választott testületek folyamatos ellenőrzése, beszámolta- 
tása, eligazítása megvalósulhatna. Ez a megoldás jól szolgálhatná a tisztség- 
viselők és a tagság folyamatos kapcsolattartását, még ha áttételekkel is. 

Ugyanezt a célt érhetnénk el a pártbizottsági tagok ülés előtti kötelező 
konzultációival. A pártbizottsági tag a testületi ülésre készülve találkozzon 
saját pártszervezete (és esetleg más kijelölt pártszervezetek) tisztségviselői- 
vel, ismertesse az előterjesztést, fejtse ki álláspontját, kérje a véleményeket, 

majd a pártbizottság ülése után számoljon be az eredményről. Elképzelhető 
az is, hogy kötelező megbízatást kapjon saját pártszervezetétől valamely po- 
litikai álláspont kifejtésére egy-egy téma testületi vitájában. 


Sokakkal egyetértve magam is szükségesnek érzem a párton belüli el- 
lenőrzés, értékelés, számonkérés megerősítését. Nem egyszerűen a fegyelmi 
felelősségre vonások gyarapítását ajánlom, bár következményként ez is tár- 
sulhat, hanem a testületi elszámoltatás sűrítését. Jó lenne, ha fontos témákról, 
korábbi pártdöntések végrehajtásáról periodikusan nem , kásahegy"-jellegű, 
hanem a politikai lényeget kiemelő beszámolókat adnának a kommunista ve- 
zetők a párttestületeknek, a szűkebb testületek a szélesebbeknek (pl. a vég- 
rehajtó bizottság a pártbizottságnak, a pártbizottság a küdöttértekezletnek, a 
küldöttek a választóknak stb.). Az elszámoltatás során kiderülhet, hogy sze- 
mélyek vagy testületek hiányosan vagy sehogy sem teljesítik a megbízatá- 
sukat, és így szükség lehet egyesek visszahívására. Szervezeti szabályzatunk- 
nak a visszahívásra vonatkozó elvi tételét részletesebben (de egyszerű for- 
mában) ki kellene dolgozni arra a megfontolásra alapozva, hogy adott eset- 
ben ne csak , alkalmatlanság" okán hívják vissza a tisztségviselőt, hanem ak- 
kor is, ha a politikai képviseletre vonatkozó megbízását nem teljesíti meg- 
felelően. 


JU 


A demokratikus centralizmus elvének sajátos félreértelmezéséről, sőt tor- 
zításáról tanúskodik, ahogyan azt a pártmunkában gyakoroljuk. A centraliz- 
must egyenlővé tettük például a felső határozatok tartalmának mechanikus, 
sokszor differenciálatlan átvételével; a Központi Bizottság szervezeti rendjé- 
nek és működési módjának, politizálási technikájának másolásával. S azzal 
is, ahogy az adaptációt az irányított szervekre vonatkozó, eljárásbeli kérdé- 
sekre is kiterjedő eligazítással véltük megoldani helyi politikai elemzés és a 
feladatok meghatározása helyett. Nem tartom helyesnek azt sem, hogy a 
pártmunka különböző szintjein az apparátusi és a testületi tevékenységben 
majdnem azonos a pártélet egyes szakterületeinek súlya. Véleményem sze- 
rint más-más vezetési szinten ezek arányának is különböznie kell. Bizonyos 
vagyok abban, hogy a párt alapszervezeteiben és az őket irányító bizottságok 
munkájában ma stílusváltásra van szükség: a szak jellegű közelítések helyett 
politikaiakra; az analizáló helyzetvizsgálatok helyett szintetikus áttekintésre; 
a reszortos szemlélet helyett a társadalmi, politikai kérdések komplex felfo- 
gására, kezelésére; a feladatok újra és újra meghatározása helyett az ope- 
ratívabb problémamegoldó tevékenységre. 


Meggyőződésem, hogy a pártszervezetek önállóságának növekedésével a 
szervezeten belüli irányítás jellegének is változnia kell az eleven politizálás 
irányába. Úgy gondolom, hogy egyértelmű álláspontot, világosan megjelölt 
politikai célokat, tevékenységi irányokat és bizalmat kellene kapniuk a párt- 
szervezeteknek, feltételezve, hogy a részletek, formák, módszerek kialakításá- 
ra a szervezetek többségében van elég erő és felkészültség. A számonkérés- 
nek nem a munka részleteire, hanem a politikai eredményekre kellene irá- 
nyulnia. Testületeink, apparátusaink erejének jóval nagyobb részét kellene 
a szervezetek segítésére, tájékoztatására, problémáik tanulmányozására, fel- 
vetéseik megválaszolására vagy továbbítására fordítaniuk, mint eddig. A tes- 
tületi ülések is fontosak, de a pártélet felfordult világát , a fejéről a talpá- 
ra kell állítanunk": a testületek vannak a szervezetekért, a párttagságért és 
nem fordítva! 

Hencz József 


SOPRON VAROSI PÁRTBIZOTTSÁG 
ELSŐ TITKÁRA 


Helyi törekvések 
a párt vezető szerepének megújítására 


Az elmúlt időszakban az országban kialakult nehéz helyzet s az ezzel járó 
számos ellentmondás és konfliktus a Sopron városi pártbizottság munkájá- 
nak feltételeit is meghatározta. Bár városunk és térsége az utóbbi évtized- 
ben minden korábbinál nagyobb ütemben gyarapodott, nap mint nap érzé- 
keltük annak következményeit, hogy politikánk a kívánatosnál lassabban 
reagál a változásokra. Mivel e változások felismerésében késlekedtünk, nem 
, ment át" a politikai köztudatba, s még kevésbé a gyakorlatba, hogy a kelet- 
kező ellentmondások tudatos politikai váltást, jobban és hatékonyabban mű- 
ködő politikai intézményeket és döntési rendszert, másfajta vezetési stílust 
igényelnek. 

Ez a helyzet az elmúlt évben lényegesen megváltozott. A reformfolyamat 
konzekvens és gyors ütemű továbbfejlesztésének igénye, a gazdasági-társadal- 
mi megújulás halaszthatatlan feladata politikai döntéssé érlelődött. A párt 
vállalta a változással járó feszültségeket, kockázati tényezőket. Biztató jelen- 
ség az is, hogy ma már párttagságunk nagyobb része vallja és vállalja: épí- 
tőmunkánkra nincs recept, azt nekünk magunknak kell kikísérleteznünk, 
amelynek során tévedések is előfordulhatnak. Felelősségünk azonban nem- 
csak abban áll, hogy tévedéseinket beismerjük. Nem szabad ugyanazokat a 
hibákat újra elkövetnünk. Mindenütt határozottan, önállóan és alkotóan al- 
kalmazni kell a Központi Bizottság 1987. július 2-i határozatát. 


Az előrelépésnek alapvető feltétele a kölcsönös bizalom, annak tudata, 
hogy érdemes dolgozni, erőfeszítéseket tenni. A vezetésnek minden szinten — 
igy a városi pártbizottságnak is — az az egyik legfontosabb tennivalója, hogy 
a gyakorlatban közvetlenül alkalmazható cselekvési programmal erősítse ezt 
a bizalmat. Tapasztalataink azt mutatják, hogy a lakosság hajlandó vállalni 
a változásokkal együtt járó nehézségeket, de elvárja, hogy — ha nem érhe- 
tünk ís el azonnal fordulatot — haladéktalanul hozzákezdjünk az általunk is 
bírált negatív tendenciák felszámolásához. Illúzióink persze nem lehetnek. A 
párttagsággal folytatott beszélgetések tanúsága szerint tagjaink ma még nem 
bíznak eléggé programunk megvalósíthatóságában. Annál fontosabbak, érté- 
kesebbek azonban a hitnek, a cselekvési készségnek azok a megnyilvánulá- 
sai, amelyeket mostani erőfeszítéseink táplálnak, hiszen ezeket a legtöbbször 
egyéni csalódások, vívódás, személyes válságok leküzdése előzte meg. 
Munkánkkal kell bizonyítanunk, hogy változtatni tudunk a határozatok 

végrehajtásának eddigi gyakorlatán. A magunk részéről az egyik legjelentő- 
sebb , bizonyítéknak", megvalósítandó változásnak a pártvezetés tevékeny- 
sége feletti társadalmi kontroll megszervezését és érvényesítését tekintjük. 
Ennek szellemében feladattervünket mindenki számára hozzáférhetővé tet- 
tük (megjelentettük a helyi folyóiratban is), meghatározva benne teendőink 
fontossági sorrendjét, ütemtervét. Külön ellenőrzési tervet is kidolgoztunk, 
a beszámolási kötelezettségek pontos megjelölésével. Feladattervünk elsősor- 
ban azt célozza, hogy a térség fejlesztésében végzett munkánk maximálisan 
járuljon hozzá az országos feszültségek enyhítéséhez, a helyzet egészének ja- 
vulásához, s ezzel együtt az itt élő lakosság sajátos érdekei a lehetőségekhez 
képest minél teljesebben kielégüljenek, a helyi feszültségek is oldódjanak. 

Azt tapasztaltuk, hogy az önmagukban talán nem túl fontosnak tűnő, ám 
a közérzetet javító lépéseink, intézkedéseink jelentősen erősíthetik hitelün- 
ket, növelhetik befolyásunkat. Ezért fordít a városi politikai vezetés figyel- 
met például arra, hogy a városban építési telkeket alakítsanak ki, ifjúsági la- 
kásalap jöjjön létre a fiatalok lakáshoz jutásának anyagi támogatására, úttö- 
rőtábor épüljön ebben az évben, sok száz hétvégi telek létesüljön, a nyugdí- 
jasok lakóhelyükhöz közeli étkezési lehetőséghez jussanak, az iskolás korú 
gyermekek minél nagyobb számban idegen nyelvet is tanulhassanak stb. 

Pártbizottságunk elsősorban a demokráciát, kiváltképp a pártdemokráciát 
tartja garanciának arra nézve, hogy a politikai testületekben helyes döntések 
szülessenek, és azok ne torzulhassanak a végrehajtás során sem. Ez alapvető 
feltétele a pártegységnek, a párt vezető szerepének is. A demokráciához per- 
sze nyilvánosságra, őszinte és rendszeres tájékoztatásra van szükség. E téren 
tagadhatatlan az előrelépés, az eredmények azonban közel sem kielégítőek. 
Gyakran elhangzik, hogy sokkal többet tud a közvélemény valamely, tőlünk 
sok ezer kilométerre működő testvérpártunk belső vitáiról, mint saját orszá- 
gunk irányító szerveinek, vezető testületeinek munkájáról. 


A Sopron városi pártbizottság különösen nagy hangsúlyt helyez a város- 
politikai kérdésekről szóló tájékoztatás megszervezésére, e kérdésekkel kap- 
csolatos különféle elképzelések, álláspontok, koncepciók döntés előtti nyilvá- 
nossá tételére. Élénkült a tanácsi vezetés tájékoztató münkája is. A fóru- 
mokat jelentős részben üzemekben szervezzük, de gyakoriak a városi szintű 
rendezvények is, főként a lakosság egészét érintő kérdésekben. Egyre fonto- 
sabb azonban, hogy ne csak a fórumokra, a tájékoztatási formákra, hanem az 
ott elhangzottakra, a tartalomra ís sokkal jobban ügyeljünk. A közélet kér- 
dései közül az elmúlt időszakban egyes kérdések azért váltak , üggyé", mond- 
hatni politikai kérdéssé, mert nem kaptak kellő nyilvánosságot az egyébként 
működő fórumokon. 


Az elmúlt időszakban folytatott pártszervezeti viták tapasztalatai még 
jobban megerősítettek bennünket abban, hogy feladatainkat nem oldhatjuk 
meg a párton belüli demokrácia kiterjesztése és megerősítése nélkül. Egyik 
idősebb párttagunk úgy fogalmazott, hogy ,a párt nemcsak egymillió-hét- 
százezer kéz, hanem nyolcszázötvenezer fej is, ezért adassék meg nekik az 
önálló gondolkodás lehetősége". A gyakorlat ezzel szemben az, hogy még ma 
sem kérjük ki a párttagok véleményét számos nagy horderejű kérdésről, vagy 
a véleménykérés követelményének csak formálisan teszünk eleget. Ilyen ese- 
tekben joggal teszi szóvá nem egy párttagunk: , előre nem lehetek okos, 
utólag viszont mindenképpen okosnak kell lennem, hiszen másokat kell meg- 
győznöm a döntések helyességéről". Párttagságunk határozott és tömeges 
igénye, hogy ne csak végrehajtó legyen, hanem alakítsa is a politikát, véle- 

ményét ne csak elmondhassa, hanem azt vegyék is figyelembe. Ha viszont 
nem értenek vele egyet, győzzék meg, hogy álláspontja nem helytálló, ja- 
vaslata nem reális vagy nem időszerű. 

Ma már aligha akad választott vezető vagy apparátusi dolgozó, aki ez- 
zel az igénnyel elvileg ne értene egyet. Valljuk meg azonban, annál többen 
vannak olyanok, akiket visszarettent az ilyesfajta folyamatos párbeszéd hal- 
latlanul nagy idő- és energiaigénye, az a magas követelmény, amelyet a fel- 
készültséggel és a politizálási készséggel szemben támaszt, s végül az a 
,lassító", , fékező" hatás, amelyet a szövevényes viták a döntési és a végre- 
hajtási folyamatra gyakorolnak. Ám éppen ezek a viták kellene hogy je- 
lentsék a párton belüli politikai munka lényegét. A sokféle előírt, formális 
vagy egyenesen bürokratikus rendezvény, akció, program helyett e viták szer- 
vezésére kellene az energiák döntő részét fordítani. Ennek óriási lenne a po- 
litikai haszna, lényegesen növekedne a pártmuka hatékonysága. Egyértel- 
műen erre engednek következtetni a közelmúltban lezajlott és igen jó vissz- 
hangot kiváltó pártszervezeti viták, amelyek arra biztatnak bennünket, 
hogy a jövőben helyileg is folytassuk ezt a fajta gyakorlatot. 


Nálunk is erősen él még az a beidegződés, hogy a pártnak mindenütt ott 
kell lennie, minden kérdéssel foglalkoznia kell. Az élet még igazolni is lát- 
szik azt az elképzelést, hogy a párt , beavatkozására"? oldódnak meg az ügyek, 
születik jó megoldás. Ez azonban korántsem tekinthető pozitív jelenségnek, 
inkább azt mutatja, hogy a különböző szervek, testületek nem elég önállóak, 
vagy nem vállalják saját felelősségüket. 

Gondot okoz, hogy a testületi előterjesztések esetében a kívánatosnál na- 
gyobb, meghatározóbb az apparátus véleménye. Mi sem vagyunk képesek 
még kihasználni azt a tudományos bázist, amely városunkban és környékén 
rendelkezésünkre áll. Ennek részben oka, részben következménye, hogy tes- 
tületeink egy részében nem elég magas a felkészültség, a vitakultúra színvo- 
nala. Nem az a gond, hogy a pártbizottsági ülések nem elég aktívak, hogy 
szűkölködnénk hozzászólásokban, inkább az okoz problémát, hogy kevés az 
új vagy újszerű javaslat, az ellenvélemény, vagy akár az egyes rétegek sa- 
játos érdekeit, szempontjait tükröző felszólalás. Mindez nem kis részben az 
eddigi túlzott beszabályozottságra, a merev napirendi tervezésre, a kötetlen 
eszmecsere lehetőségének hiányára vezethető vissza. Olyan lépéseket kell 
tennünk — s ebben bizonyos eredményeket már el is értünk —, hogy a vá- 
lasztott testület bürokratikus kötöttség nélkül érzékelhesse a maga politikai 
súlyát, s érdemben gyakorolhassa hivatását. 


Pártbizottságunkra jelentős szerep hárul az érdekek egyeztetésében. Ez 
annál is inkább bonyolult feladat, mert a különböző, érdekképviseletre 
is hivatott szervek, szervezetek ma még nem igazán képviselnek társadalmi 
rétegeket, csoportokat. Legfontosabb tennivalónk az önálló érdekképviseleti 
funkció kifejlesztése, ezzel egyidejűleg azonban — úgy tűnik, még jó ideig 
— magunknak is sok energiát kell fordítanunk az érdekek megismerésére, 
feltárására és egyeztetésére. 

Világosan látjuk, hogy az érdekek kezelésében elsősorban nem mennyi- 
ségi, hanem minőségi problémákat kell megoldanunk. Az országos törekvé- 
sekkel összhangban pártbizottságunk nem állhat oda mindenki mellé, nem 
töltheti be politikai integrációs szerepét azzal a szándékkal, hogy mindenki 
elégedett legyen. Korábban — valljuk meg őszintén — gyakran erre töreked- 
tünk, de valójában senki sem volt igazán elégedett, s a még nagyobb kárt az 


okozta, hogy sérelem érte a társadalmi célokat legjobban szolgáló törekvé- 
seket, az ehhez fűződő érdekeket. Ezen a szemléleten és gyakorlaton, bár- 
mennyire nehéz és hálátlan feladat, határozottan változtatnunk kell. Megíté- 
lésem szerint ezért nem kérhetünk például központi támogatást a Soproni 
Dózsa Termelőszövetkezetnek, ahol az alacsony hatékonyságot éppen a veze- 
tés alacsony színvonala okozza. Ugyanilyen okból csak részleges támogatást 
érdemel a Soproni Állami Gazdaság. Fontos népgazdasági érdek viszont a 
Soproni Öntöde korszerűsítése, amelynek munkája jelentős exportteljesít- 
ményt tesz lehetővé. 

A korszerű érdekfelfogáshoz tartozik az is, hogy nem nyugodhatunk bele 
a formális érdekegyeztetésbe, az érdekellentétek elhallgatásába. Ha a lakos- 
ság elfogadta a tehót, de a tanács a források szűkülése miatt —  Ígéreté- 
vel ellentétben — nem tudja hozzátenni a lakossági befizetésekhez a maga 
részét, tehát ha nem épülhet meg az eredetileg tervezett létesítmény, akkor 
az egészet újra meg kell szavaztatni a lakossággal. Vagy hadd említsük a párt 
életének egyik fontos kérdését: ha a pártnak különös érdeke fűződik ahhoz, 
hogy soraiba fiatal és felkészült kommunisták kerüljenek — amihez nem 
férhet kétség —, akkor nem térhetünk napirendre afölött, hogy a fiatalok 
közeledése a párthoz ma különösen sok kívánnivalót hagy maga után. 

A politikai irányítás korszerűsödésének a vezetők nevelésével és kivá- 
lasztásával kapcsolatos tevékenységünkben is határozottan meg kell mutat- 
koznia. Véleményünk szerint is folytatni kell a decentralizálást és a demok- 
ratizálást ezen a téren, tovább bővítve a pályázati rendszert, a többjelölt- 
állítás, a demokratikus választás alkalmazásának körét. A közvetlen bele- 
szólás helyett szeretnénk minél jobban felkészülni arra, hogy megalapozott, 
tárgyilagos véleményt alkossunk a vezetők, illetve a vezetésre jelöltek munká- 
járól, alkalmasságáról, és ezt a döntésre jogosultaknak nyíltan tudomására 
hozzuk. Változatlanul szükség van arra, hogy a pártbizottság kezdeménye- 
zően lépjen fel vezetői alkalmatlanság esetén. — . 

Ahhoz viszont, hogy a direkt módszereket felváltsa a megalapozott érvelés, 
a meggyőzés, az eddigieknél jóval nagyobb figyelmet kell fordítani a munka 
ellenőrzésére és értékelésére. Elsősorban a saját portánkat kell rendben tar- 
tanunk, változtatva a határozatok más formában való megismétlésének az 
elmúlt években meglehetősen elterjedt gyakorlatán. Kevés, de lényegretörő, 
a felelősöket pontosan megjelölő határozatra van szükség, amelyek végrehaj- 
tásával minden esetben el kell számolni. Csak így lehet erkölcsi alapunk má- 
soktól számon kérni, hogy mit teljesítettek. 

Pártbizottságunk a továbbiakban is szeretné betölteni politikai szerepét 
a város és a térség gazdasági, társadalmi, kulturális és ideológiai életében. 
Ezt nem direktívával, előírásokkal, elképzeléseink mindenáron való keresz- 
tülvitelével kívánjuk elérni, hanem azzal, hogy célszerűen kezdeményezünk 
és támogatunk minden ésszerű elképzelést. Fontosnak tartjuk, hogy a Ppoli- 
tikai vezetés mindíg példamutatóan képviselje a távlati érdeket, előrelátásá- 
val tekintélyt szerezzen, politikai értelemben a város elismert gazdája legyen. 
Ilyen meggondolásból készítettük el Sopron tizenöt éves hosszú távú fejlesz- 
tési irányelveit, amelyről a város polgárai, szervezetei széleskörűen  véle- 
ményt nyilvánítottak. . 


A városi pártbizottság szerepe, munkájának megítélése nem kis részben azon 
múlik, mennyire képes biztosítani a térség politikai és társadalmi szerveze- 
teinek érdemi részvételét a döntések kialakításában, az elhatározások közös 
megvalósításában. 

A város egész közéletében, a politikai közhangulat alakulásában igen 
fontos szerepet játszik, hogy milyen mértékben működhetnek önállóan, túl- 
szabályozástól, aprólékos beavatkozástól mentesen a pártszervezetek. Ebben 
az irányban még csak kezdeti lépéseket tettünk, Azt szeretnénk elérni, hogy 
a pártszervezetek öntevékenysége összhangban álljon a vállalatok, intézmények 
önállóságával. Enélkül — a felsőbb pártirányítás elvi, eszmei jellegének erő- 
södésével párhuzamosan —- a pártszervezetek alárendelt vagy periferikus 
helyzetbe kerülnének. Ma még nem egészen találtuk meg a módját, hogyan 
lehetne ehhez minél nagyobb segítséget nyújtani. Elég gyakori, hogy ,túl- 
tájékoztatjuk" a pártszervezeteket és túlságosan sok információt kérünk tő- 
lük, attól tartva, hogy magukra maradnak, tájékozatlanokká válnak, elbi- 
zonytalanodnak. Élnek még a gyámkodó irányítás reflexei, amin feltétlenül 
változtatni szeretnénk. Úgy gondoljuk, az a legfontosabb, hogy a városi párt- 
bizottság munkája példamutató, vagy mondhatnánk úgy is, példaértékű le- 
gyen. Másrészt arra van szükség, hogy konkrétan megismerjük valamennyi 
alapszervezet helyzetét, igényeit, és mindenfajta sablontól mentes helyszíni 
segítséget adjunk. 

Tapasztalataink szerint nem könnyű a stílusváltás, a korszerűsítés politi- 
kai szervezeti és intézményi rendszerünk más szféráiban sem. Erősek a ko- 
rábbi gyakorlathoz tapadó szemléleti gátak mind az orientáció adásában, 
mind annak igénylésében. Csak tudatos erőfeszítéssel és fokozatosan alakít- 
ható ki a nagyobb önállóság. 


Úgy látjuk, van bizonyos , öntörvényűség" is az egyes szervezetek mun- 
kájának fejlődésében. Nem minden úgy alakul, ahogyan gondoltuk, ám cél- 
szerű bizonyos mértékig alkalmazkodni a gyakorlathoz, azt fejleszteni, erősí- 
teni, ami már , önmagától!" is kifejlődött. A szakszervezeti munkában például 
markánsabbá, erőteljesebbé vált az úgynevezett nagy szociálpolitikai kérdé- 
sekhez kapcsolódó általános érdekvédelem, kevésbé fejlődött azonban a tár- 
sadalmi rétegek speciális érdekeit kifejező érdekvédelmi tevékenység. A Ha- 
zafias Népfrortt munkájában pedig éppen a rétegigények, a különféle spe- 
ciális érdekek képviselete látszik felerősödni. Mind a szakszervezet, mind a 
Hazafias Népfront aktívan bekapcsolódott a várospolitikai munkába, ezzel 
szemben a KISZ politikai aktivitásra ösztönző szerepe csökkent. Nagyobb 
részt vállal viszont az ifjúsági szervezet az ifjúság érdekeinek védelmében, a 
pályakezdés, a családalapítás nehéz gondjainak felvetésében, az ezzel kap- 
csolatos kezdeményezésekben. 

A városi pártbizottságnak nemcsak a társadalmi szervezetek , önszervező- 
déséhez" kell rugalmasan alkalmazkodnia, hanem fokozott figyelmet kell for- 
dítania az állampolgárok öntevékeny mozgalmaira, hasznos kezdeményezé- 
seire. Városunkban is megélénkült a különböző kisközösségek aktivitása. Igen 
eredményes munkát végez a Magyar—Finn Baráti Kör, a Kőrösi Csoma Tár- 
saság, az Öregdiákok Baráti Köre, a Művészetbarátok Köre, az elmúlt év- 
ben megalakult Corvinus Magyar—Osztrák Baráti Kör. 

Pártbizottságunk úgy értékeli, hogy a közelmúlt vitáiban, amelyek nem- 
csak a párttagságra, hanem a társadalom más rétegeire is kiterjedtek, biza- 
lom nyilvánul meg a párt iránt, és készség az előttünk álló nagy feladatok 
megoldásában való részvételre. Erre a párt csak úgy reagálhat megfelelően, 
ha határozottabban elindul saját tevékenységének fejlesztése útján, korsze- 
rűbb, demokratikusabb, hatékonyabb politikai tevékenységével erősíti a tár- 
sadalom politikai összefogását, a kibontakozási program megvalósulásának 
legfontosabb feltételét. 

SZEMLE 


Vajda Péter 


Együttműködés — biztonság 


SZŰRÖS MÁTYÁS KÖONYVÉRŐL 


Merre tart az emberiség, merre tart szűkebb otthonunk, Európa — és egyál- 
talán, mi az európaiság —, milyen a magyar külpolitika mozgástere, melyek 
a prioritásai? Ilyen és hasonló kérdésekkel találkozik az olvasó, ha Szűrös 
Mátyásnak, a Központi Bizottság titkárának beszédeiből és írásaiból összeál- 
lított, , Hazánk és Európa" címmel megjelentetett kötetét a kezébe veszi. A 
Kossuth Könyvkiadó gondozásában napvilágot látott kötetnek egyik legfon- 
tosabb erénye a pontos válaszokra való törekvés — anélkül hogy a szerző 
olyan érzést akarna kelteni, mintha valamiféle , végső igazságok" kimondá- 
sára tartana igényt. Lényeget láttat, de egyszersmind érzékelteti, hogy a 
dolgok mozgásban vannak: az értékeléseknek és a prioritások meghatáro- 
zásának nem szabad megmerevednie és dogmává változnia, az egyes problé- 
maköröket időről időre újra elő kell venni és át kell gondolni. Mi több, ma- 
gában a kötetben is — noha viszonylag szűk idősávot fog át — érezhető, 
hogy a szerző nem saját tegnapi szavait.és formuláit ismétli, nem a rutinra 
épít, hanem újból és újból átgondolja s gyakran más és más szemszögből vi- 
lágítja meg ugyanazt a kérdéskört. Érzékeltetve ezzel, hogy nincsenek egy- 
szer s mindenkorra , lezárt" kérdések. 

Mint ahogy nincsenek , tabu-kérdések"? sem. Lehetnek olyanok, amelyek 
érzékenyek, s magukban rejtik annak lehetőségét, hogy a választ valaki ki- 
ragadhassa összefüggéséből és magyarázhassa. Szűrös Mátyás azonban alig- 
hanem abból indul ki, hogy ez még mindig sokkal kisebb baj, mintha az ol- 
vasóban-hallgatóban az az érzés keletkezne, hogy netán vannak a gondolko- 
dásnak tilalomfákkal körülbástyázott területei. Jól tükröződik ez a Rádió- 
napló külpolitikai kérdéseire adott válaszaiban. A Központi Bizottság titkára 
megtehette volna, hogy jó néhány kérdés elől kitérjen, vagy — mint az an- 
golszász világban szokásos — csupán annyit feleljen: no comment, nincs 
megjegyzés. De nem hátrált egyetlen, mégoly , kihegyezett" kérdés hallatán 
sem. Az ilyesmi bizalmat kelt és bizalmat erősít a hazai közvéleményben — 
és a bizalom a politika képviselői iránt olyan tőke, amelyet mindig is és 
most kiváltképp érdemes és szükséges megbecsülni. Mint ahogy megbecsü- 
lést ébreszt az is, hogy a politikus nem a hallgatóság helyszínétől és össze- 
tételétől teszi függővé a választ: ugyanabból az elvi alapállásból kiindulva 
fogalmaz New Yorkban, Stockholmban és Budapesten is. 

Ami az emberiség útválasztását illeti, a kötetben olvasható beszédeket és 
írásokat az a meggyőződés hatja át. hogy napjainkban vannak, sőt mind 

meghatározóbbá válnak olyan globális érdekek, amelyeknek figyelembevéte- 
le minden állam számára kötelező érvényű. Első helyen áll ezek között a bé- 
ke és a biztonság szavatolása, a nukleáris apokalipszis elkerüléséhez fűződő 
érdek. Nagyon pontosan fogalmaz, amikor ezt körülhatárolván, egyszers- 
mind az új politikai gondolkodás forrásvidékét is keresi. Az emberiség egy 
minden korábbihoz hasonlíthatatlan fordulóponthoz érkezett, mivel a két tár- 
sadalmi rendszer közötti szembenállás kritikus pontra jutott. A mindkét ol- 
dalon felhalmozott fegyverek mennyisége és minősége — egymás sokszoros 
elpusztításának képessége — elérte azt a szintet, amikor a korábban elfoga- 
dott elrettentés elveszti eredeti értelmét és funkcióját. (A politikus egy festő- 
művész kiállításán egy tudós irodalomtörténész szavait idézi: napjainkban 
nem a nemzethalál fenyeget, hanem az emberiséghalál. És hozzáteszi: , Az 
ember már nem a természet kiszolgáltatott játékszere: uralni még nem tud- 
ja, de elpusztítani már igen.") 

Szabadon sűrítve-interpretálva a szerző gondolatának vonulatát: az ob- 
jektív történelmi helyzet változását tudati változásnak kell követnie a poli- 
tika formálói részéről; vagyis le kell vonni a következtetést abból, hogy az 
atomfegyver nem egyszerűen mennyiségi növelését jelenti a tegnap pusztító- 
eszközeinek. Ebből következik, hogy egyetlen állam — kicsiny vagy nagy — 
számára sem létezhet a béke megőrzésénél fontosabb prioritás. Ebből szer- 
vesen adódó követelmény a korábbinál lényegesen nagyobb kompromisszum- 
készség, amelyet ugyancsak állandóan meg kell őrizni, karban kell tartani. 

Az új gondolkodás a korábbitól eltérően veti fel a szocializmus és a ka- 
pitalizmus versengésének kérdéskörét ís. A békés versengésre való törekvés- 
nek mély gyökerei vannak a szocialista diplomáciában, a kommunista pártok 
nemzetközi tevékenységében. Amíg azonban azelőtt sok szerző idevágó mun- 
kájában a szembenállás és a versengés mintegy azonos súllyal került a mér- 
leg két serpenyőjébe, addig most az a gondolat került előtérbe, hogy a ver- 
sengésnek kell nagyobb súllyal esnie a latba, annak kell a kettő közül meg- 
határozóvá válnia. Ez egyet jelent azzal, hogy a szocializmusnak minde- 
nekelőtt vonzó hatását kell erősítenie, így szilárdíthatja pozícióit a két rend- 
szer versenyében. j 

Szűrös Mátyás nyomatékkal hangsúlyozza, hogy a Szovjetunió volt an- 
nak az új biztonságpolítikai felfogásnak a kimunkálója, amely — bizonyos, 
már korábban is létezett javaslatokat integrálva és továbbfejlesztve — gya- 
korlati és elvi szempontból egyaránt újra átgondolt, lényegében átfogó koncep- 
ciót tárt az emberiség elé. Eszerint egy megosztott (mert súlyos ellentétek 
által gyötört) és mégis egységes világban, a tömegpusztító fegyverek jelen- 
legi szintjén el kell vetni az abszolút biztonság immáron irracionális követel- 
ményét, s azt az elégséges biztonság új vezérlőelvével kell helyettesíteni. Ez 
új megoldásokat igényel, és azt a felismerést, hogy a biztonságot elsődlegesen 
nem katonai, hanem politikai eszközökkel kell megszilárdítani. Elmondhatjuk, 
hogy a könyv megjelenése óta bekövetkezett fejlemények újólag és messze- 
menően igazolták ezt a gondolatot. Elegendő utalnunk arra a februári szov- 
jet döntésre is, amely az Afganisztánban állomásozó szovjet csapatkontingens 
közeli időben megkezdődő kivonásáról szólt. A holnap történésze minden bi- 
zonnyal úgy fogja ezt értékelni, mint a korábbi gondolkodás érdemi revízió- 
ját; egy olyan konfliktusnak, amely a , hagyományos" felfogás érvényesülése 
esetén alighanem még beláthatatlan ideig — fel-fellobbbanva — elhúzódott 
volna, politikai eszközökkel vetnek véget. 

A továbbra is elsődleges sorskérdést, a nukleáris háború elkerülésé- : 
nek szükségességét a lehető legnagyobb nyomatékkal tárgyalván, Szűrös (Má- 

tyás egyszersmind rögtön hozzáteszi: , A nukleáris katasztrófa elkerülése 
conditio sine gua non (elengedhetetlen feltétel) az emberiség többi globális 
problémája megoldásának szempontjából; szükséges, de tegyük rögtön hoz- 
zá, nem elégséges feltétel. A globális problémák ugyanis — a fegyverzetkor- 
látozás mellett a természeti környezet megóvása, az erőforrások ésszerű, nem 
pazarló felhasználása, az elmaradottság és következményeinek világméretű 
felszámolása, mindenekelőtt az éhínség megszüntetése, a technikai civilizá- 
ciónak az ember javára történő felhasználása; mindezek egyre sürgetőbben 
vetik fel a széles körű, egyeztetett nemzetközi fellépés szükségességét. Az ösz- 
szefogás kényszere túlmutat az országhatárokon, sőt a társadalmi rendszere- 
ken is: a következmények az együttműködni nem hajlandó feleket is egyfor- 
mán érintik." 

Különösen nagy figyelmet szentel a szerző az európaisággal összefüggő 
kérdéseknek. Felfogásában az európai biztonság három, egymáshoz szorosan 
kapcsolódó és viszonylagosan mégis elkülöníthető szférára tagolódik. Először: 
a két nagyhatalom viszonyának európai vetületeire. Másodszor: az azonos tár- 
sadalmi rendszerű országok közötti, illetve az adott szövetségi rendszeren 
belüli kapcsolatokra. S végül harmadszor: az eltérő társadalmi rendszerű ál- 
lamok két- és sokoldalú együttműködésére. Ez utóbbin belül tekinti külön 
, Mmetszésvonalnak" a kis és közepes országók viszonyát a másik fél vezető 
nagyhatalmához. É 

Mindezek — és itt az utóbb említett , metszésvonalra" is gondolunk — 
természetesen nem egyszerűen az elmélet kérdései. A cikkek és tanulmányok 
érzékeltetik, hogy a magyar külpolitika a gyakorlatban is élt azzal a lehe- 
tőséggel — méghozzá a lehető legaktívabban —, amit a kis államok szere- 
pének növekedésével általában is szélesedő mozgástér biztosított számára. Te- 
gyük hozzá: 1983—1984-ben, kiváltképp abban az időszakban, amikor a 
szovjet—amerikai kapcsolatok a mélypontra kerültek, ez nem volt egyszerű 
feladat. Az idő múltával azonban bebizonyosodott, hogy ez az eljárás volt a 
helyes és reális. Ez elvi politika volt — elkötelezett és következetes béke- 
politika. Annak biztosítására irányult, ami számunkra létkérdés, hogy a köl- 
csönös együttműködést szolgáló nemzetközi környezetünk legyen. (Megjegy- 
zendő, hogy Szűrös Mátyás okkal tekinti szinte törvényszerűnek egy kisebb 
ország fokozott érdekeltségét a kelet—nyugati együttműködés fenntartásában 
a vezető nagyhatalmak romló kapcsolatainak időszakában is. Ezek a kisebb 
országok ugyanis nyitottságuknál, sebezhetőségüknél fogva jobban ráutaltak 
a kelet—nyugati együttműködésre, mint a nagyhatalmak. Másrészt, míg a 
Szovjetunió és az Egyesült Államok viszonyában mind kedvezőtlen, mind pe- 
dig pozitív irányban igen gyorsan történhet fordulat, addig a kis országok 
fáradságos munkával kialakított kapcsolati rendszere maradandó, csak hosz- 
szabb idő alatt orvosolható károkat szenvedhet.) A nehezebb időkben sem 
szenvedtek kontaktusaink törést, sőt rendeződtek és fejlődtek olyan államok- 
kal is, amelyekkel országunknak nem voltak hagyományos kapcsolatai: az 
Egyesült Államokkal, Nagy-Britanniával és Franciaországgal is. Joggal je- 
gyezhette meg a szerző, hogy egész ezeréves államisága alatt Magyarország 
még nem volt olyan helyzetben, mint most, amikor minden vezető állammal 
és nagyhatalommal rendezett a viszonya. Emellett a magyar magatartás — 
a nyolcvanas évek egész , idősávját" szemlélve — más kis és közepes nagy- 
ságú államokéval együtt szerepet játszott a nagyhatalmak viszonyának sta- 
bilizálásában is. Bebizonyosodott egyszersmind, hogy az ilyen jellegű ma- 
gatartás a szövetségi rendszer egészére kihatva lehet ösztönzője a rugalmas, 
kompromisszumos megoldási módok keresésének. 

Mint említettük, Szűrös Mátyás semmilyen kérdést nem kezel tabuként, 
és nyíltan — olyan szókimondással, amely rokonszenvet és egyetértést éb- 
reszt — szól a nemzetiségi kérdés elvi alapon való kezeléséről is külpoliti- 
kánk gyakorlatában. A nyílt beszédre két tényező is készteti. Egyrészt a szo- 
cialista viszonyok — jóllehet egy időben szerettük volna ezeket azzal a min- 
denható tulajdonsággal felruházni, hogy minden kérdést automatikusan meg 
tudnak oldani — nem jelentenek eleve biztosítékot e probléma rendezésére, 
bizonyos ellentmondások pedig, sajnos, újratermelődhetnek. Másrészt pedig: 
Európa legnagyobb lélekszámú nemzeti kisebbsége a mienk (a 15 milliónyi 
magyarnak mindössze kétharmada él határaink között), és a nemzetiségi kér- 
dés valamely szomszédországbeli kezelésének módja nálunk is belpolitikai 
kérdés — márcsak a rokoni és határokon átívelő személyes kapcsolatok okán 
is. Épp ezért kell a magyar politikának felelősen felvállalnia a nyílt szembe- 
nézést a kérdéssel, ha a kisebbségi jogok érvényesülése valahol is csorbát 
szenved. Aligha lehet kétségbe vonni a kötetben olvasható megállapítást: , A 
XX. század végén az az ország, amelyik nem biztosítja a nemzetiségeknek 
az őket megillető jogokat, vagy megakadályozza azok gyakorlását, nem tart- 
hat igényt az államok közösségének megbecsülésére. Véleményem szerint is 
a demokrácia, az emberiesség egyik fő ismérve, hogy milyen a többségnek 
a viszonya a kisebbséghez, az iránta tanúsított türelem és tapintat." 

Demokrácia, türelem, tapintat: ezekkel a kifejezésekkel a könyv más ré- 
szeiben is gyakran találkozunk. Ezért is korszerű, a szocializmus — és nem 
csupán a szocialista külpolitika — presztízsét gazdagító könyv Szűrös Mátyás 
gondolatokban gazdag és olvasmányos kötete. 


Csikós József 


A KOZPONTI BIZOTTSAG AGITACIÓS ÉS PROPAGANDAOSZTÁLYÁNAK 
ALOSZTÁLVVEZETŐJE 


A sajtó politikai felelőssége 


A magyar sajtó a reá ható, más és más irányból érkező, sokszor nagyon kü- 
lönböző előjelű igények terhe alatt, gyakran önmagával is vívódva éli meg a 
mai helyzetet, miközben funkcióinak ellátásában egy pillanatra sem szüne- 
telhet. Mint a politikai hatalom egyik eszközétől elvárják, hogy politikai 
tartalmakat továbbítson, meggyőzően szolgálja a szocializmus ügyét, ezzel 
együtt a politikai nyilvárfosság megtestesítőjeként a közvéleményt kell szol- 
gálnia, a közérdeklődésre kell reagálnia. A sajtóban voltaképpen közérdekű 
társadalmi-politikai információk, nézetek és vélemények terjednek, cserélőd- 
nek és összegződnek. Hatékony működéséhez elengedhetetlen, hogy ne csak 
hírt adjon a politikai, állami és intézményi döntésekről, hanem lehetőséget 
is teremtsen a részvételre a döntések meghozatalában és megvalósításának 
ellenőrzésében. Nem töltheti be sikerrel szerepét, ha csupán felvilágosít, be- 
folyásol, de nem teszi lehetővé a sokoldalú tájékozódást. Helyt kell adnia a 
különféle érdekek kifejeződésének, fórumot az érdekütközéseknek, az érde- 
kek egyeztetésének. Ám ebben sem lehet kívülálló, vállalnia kell a kritikai 
szerepet is, az érdekek és a vélemények mozgása, a politikai előrehaladás ér- 
"dekében. Egyúttal mindennapi megjelenése és tartalma által egyfajta bizo- 
nyosságot kell sugallnia. Táplálnia olyan tudatot, hogy a társadalom valódi 
értékeket termel, amelyeket bizton lehet követni, s amelyekkel lehet azono- 
sulni, s hogy a társadalmi közösségek közötti párbeszéd végül is együttmű- 
ködéshez, egyetértéshez, hasznos cselekvéshez vezet. 

Persze egy ilyen módon szerveződő társadalom feltételezi és igényli az 
érdek- és véleménykülönbségek nyílt feltárulását, ütköztetését, s mindennek 
a sajtóban való tükröződését. A kérdés tehát az, képes-e a sajtó arra a fel- 
adatra, hogy ilyen párbeszéd, működőképes kompromisszum, önbizalmat és 
eligazítást adó konkrét és konstruktív politizálás terepe, eszköze legyen. Ha 
igen, akkor hogyan? Ha nem, akkor mi módon válhat képessé erre? AZ a 
megfigyelés, miszerint manapság a felülről, az alulról, sőt magából a tömeg- 
kommunikáció berkeiből jövő , nyomással" is meg kell küzdeniük a sajtó- 
orgánumoknak, egyfajta elégedetlenséget jelez működésükkel kapcsolatban. 

A politika azt szeretné, ha a sajtó még jobban ösztönözné a társa- 
dalmat a cselekvésre, ha növekedne közvéleményformáló, tudatalakító sze- 
repe, s ennek révén az emberek azonosulása is a kitűzött célokkal. Az is po- 
litikai igény, hogy a sajtó a társadalmi problémákra adott válaszok közvetí- 
tésével hathatósabban működjék közre a politikai stabilitás megőrzésében, a 

társadalmi feszültségek feloldásában, a nemzeti önbizalom erősítésében, és 
ne keltsen rossz, bénító hangulatot szűkebb csoportok kedvezőtlen helyzeté- 
nek egyoldalú felnagyításával, önkényes általánosítással ne tápláljon vezető- 
ellenességet, kilátástalanságot. 

A sajtót alulról is éri kritika. Az emberek a politikai tájékoztatás mel- 
lett a lapok hasábjain szeretnék viszontlátni mindennapi közvetlen tapasz- 
talataikat. Több tényt, teljesebb és gyorsabb tájékoztatást várnak. Sokan 
a mindennapi szóbeszédben terjedő hírekről szeretnének nyílt felvilágosítást 
kapni. S mivel ez nem mindig történik meg, fenntartásaik vannak a sajtó 
hitelességével kapcsolatban. Nem kevesen hiányolják a határozottabb eliga- 
zító szót, a konkrét segítséget egyéni döntéseik meghozatalához, és közben 
sokallják a magyarázkodást. 

A tömegkommunikáció közegéből érkező hatások főként azzal függnek 
össze, hogy a sajtónak magának is van — ma talán erősödő — , öntudata", 
aktiívizálódó szerepkeresése, radikalizálódó korszerűségigénye, törekvése egy, 
belső és művelhető autonómiára, annak nyíltabb vállalására. Mivel a sajtó 
maga is része annak a társadalmi viszonylatrendszernek, amelyre hatni kí- 
ván, benne szintén fellelhetők a társadalomra jellemző ellentmondások és fe- 
szültségek. 

Történelmi tapasztalatokból ismeretes, hova vezet, ha a közvetítőrend- 
szerben , keringési zavarok" keletkeznek. Az egyoldalú sikerpropaganda 
nemcsak a még elérhetetlenebb célok felé hajtott, nemcsak olyan társadalmi 
légkört teremtett, amelyben alacsony szintre süllyedt az érzékenység a való- 
ság iránt, hanem odavezetett, hogy a sajtó hitelvesztése következtében az 
emberek végül magának a politikának a hitelét is megkérdőjelezték. A sú- 
lyos kudarcot természetesen elsősorban a társadalomnak kellett viselnie, de 
padlóra került az egész propagandagépezet is — irányítókkal és végrehajtók- 
kal együtt. Olyannyira, hogy a sikerpropagandától való tartózkodás ma ak- 
kor is eleven védelmi reflexe a sajtónak, ha tudatosan élnie kellene a való- 
ságos sikerek propagandájának társadalmi önbizalmat növelő hatásával. 


A kudarcpropaganda nem válhatott általánossá. Annyi azonban bizonyos, 
hogy a szélsőségesen negatív csoportok véleményének túlexponálása, jellem- 
zővé duzzasztása éppúgy zavart okozhat, mint a másik véglet. Az álobjek- 
tivitás hamis köztudatot hozhat létre, amelynek a politika egészére kivetíi- 
tett, társadalmivá szélesített kritikája bizalmi válságot okozhat, és a valóság- 
tól elrugaszkodott döntésekre sarkallhatja a döntéshozókat. A sajtó maga is 
keresi — éppen az említett tanulságok birtokában — működésének, effekti- 
vitásának legjobb formáját, a mai helyzetnek legjobban megfelelő tartalmát. 
Keresi, mert átérzi felelősségét, de el akarja kerülni azokat a csapdákat, ame- 
lyekbe már egyszer beleesett, mert valóban segíteni akarja a társadalmi kon- 
fliktusok pozitív feloldását. 


Milyen szemlélet, magatartásforma és stílus kell ahhoz, hogy a sajtó adek- 
vát módon működjék, hogy a legjobbán megfelelhessen a mai igényeknek, 
elvárásoknak? Milyen munkakoncepció biztosíthatja legjobban a helyes orien- 
tációt ? 


Mivel a valóság az egyetlen szilárd talaj a lábunk alatt, a sajtónak is el- 
sősorban ezzel kell számolnia, erre kell építenie. Ezt kell elfogadtatni kiin- 
dulópontnak, hogy higgadtan és elemzően közelíthessünk hozzá. Mindez per- 
sze nem jelenthet belenyugvást, kritikátlanságot, de jelentheti a megismerés 

igényét az előzmények és okok feltárásával együtt, és eredményezheti ezek 
meghaladását. A sajtónak ezt a valóságot kell a lehető legtárgyilagosabban, 
a nyíltság lehető legszélesebb keretei között visszatükröznie, elvi alapon és 
meggyőződésből visszautasítva bármifajta torzítást, a tények, a jelenségek fi- 
gyelmen kívül hagyását, elhallgatását. Nem hunyhat szemet a valóság felett 
akkor sem, ha a tények nem felelnek meg egyik vagy másik illúziónak. Csak 
a valóság józan, torzításmentes ábrázolására való törekvés lehet eredményes, 
mert az ilyen tartalmú újságírás állhat legközelebb az emberek minden- 
napi tapasztalataihoz. Egyedül ez adhat hitelt a sajtónak, ez növelheti a tö- 
megek bizalmát az iránt a társadalomirányítás iránt, amelynek a sajtó köz- 
ismerten az egyik legfontosabb eszköze. Egyúttal ez szélesítheti, teljesítheti 
ki a ma olyannyira szükséges konkrét és konstruktív politizálás lehetőségét. 

A valósághűség mint alapelv — még ha a különböző , székekben"? más- 
ként látják és értelmezik is a társadalmi valóságot — tényszerű érveléssel 
végső soron mindig megvédhető és megtartható, annál kevésbé az újságírói 
túlfűtöttség, ha mégoly jó szándékú változtatni akarás vezérli is. A tömeg- 
kommunikációban gyakran jelenlévő , igazságtevő", , leleplező" magatartás 
pedig különösen nehézzé teheti napjainkban a nyilvánosság határainak kije- 
lölését. Az újságírói szubjektivitás persze elkerülhetetlen, de éppen ez teszi 
nélkülözhetetlenné az arányokra, az egyensúlyra, a szélsőségek elkerülésére 
irányuló tudatos törekvést. S a mai körülmények között a korábbiaknál is 
fontosabb, hogy vitaképes is legyen a sajtó, amely éppen ezzel a képességével 
és készségével legitimálhatja a problematikusabb, de létező s ezért tükröz- 
tetendő nézetek nyilvánosságát anélkül, hogy ez antidemokratikus módszerek 
alkalmazására ingerelne. 

A sajtónak a társadalmi konfliktusok megfelelő kezelésével a társadalmi 
önismeretet, a reális nemzeti öntudatot kell javítania, mert ennek lehet csak 
természetes velejárója az előrevivő változás. Ehhez azonban növelni kell az 
emberek intellektuális és érzelmi fogékonyságát, kultúráját. Ahhoz ugyanis, 
hogy társadalmi csoportok, közösségek szembenézzenek önmagukkal, és elvi- 
seljék a réális önvizsgálattal együttjáró kritikát és minden más konzekven- 
ciát, nemcsak az ítélkezés elfogulatlanságára van szükség, hanem toleran- 
ciára és önuralomra is. A párbeszéd kultúráltságának elmélyítése annál kí- 
vánatosabb, mível az érdekérvényesítés lehetőségeinek következetesebb kiter- 
jesztésével a konfliktusok még szaporodnak is. Feloldásuk leghatékonyabb 
módja pedig nem lehet más, mint a nyílt, demokratikus vita, amelynek a 
sajtóban legális helye van. 


Vitáink gyakran azért nem elég hitelesek, megágézőek mert a felek nem 
vállalják nyíltan valódi szándékaikat, nem fogalmazzák meg egyértelműen 
céljaikat. Ám az is fékez, hogy a sajtóban sokszor álviták folynak, a polé- 
mia öncélú produkcióvá válik. Az ilyen vitáknak csekély a hatásuk. Valódi 
érdek- és véleménykülönbségek megjelenítésére van szükség, csak ez segít- 
heti a tisztázódást, a konstruktív gondolkodást. Valódi vitáknak helyt adva 
kell megértetnünk, hogy a sajtóvitának vannak bizonyos specifikumai. Mert 
nem minden vita érdekli a közvéleményt, és nem is vállalhat fela sajtó min- 
den vitát. A tömegkommunikáció nyilvánossága számára ugyanis kevés, ha 
néhány vitapartner győzködi egymást, ha kölcsönös engedmények árán ala- 
kul ki valamifajta személyes egyezség. A sajtóvitának akkor van értelme, 
ha orientáló erejű álláspontok kötelezik el magukat valamilyen társadalmi 
megoldás, valós konfliktusfeloldás mellett, s ez másokat — tömegeket — is 
befolyásol, gondolkodásra, cselekvésre késztet. A sajtónak állandóan kontrol- 

lálnia kell önmagát, hogy tényleges véleménykülönbségeket tükrözzön, de a 
vitapartnerek folyamatos önkontrolljára is szükség van, mert nemcsak egy- 
mással állnak szemben, hanem ott áll mögöttük a közvélemény. 


A jó sajtó a társadalom , hangulati egészségének" őre, de ezt a feladatot 
hiba lenne úgy értelmezni, hogy a sajtóban minden konfliktust elkell — el 
lehet — rendezni, hogy a közvélemény teljes meggyőzésére, tökéletes orien- 
tálására kellene és lehetne törekedni. A helyzetünkkel való küszködést, a bí- 
rálatot, a kritikát, az önmagunkkal való vívódásainkat, , szabálytalan"? meg- 
oldásainkat nem szabad rendellenes jelenségnek tekinteni. Ellenkezőleg: ez a 
természetes, a társadalom egészséges viszonyulása önmagához. Csak a prob- 
lémalátásból, a változás és változtatás igényéből fakadhat új gondolat, tettre- 
készség. A sajtónak azokat a lelki-tudati sajátosságokat kell megmutatnia, 
amelyek a nehéz helyzetben is alkalmassá teszik az emberi közösségeket a 
terhelés elviselésére, a felelősség vállalására. Ehhez mindenekelőtt őszinte- 
ségre van szükség, költői fordulattal élve? olyan , szelíd szigorúságra"?, amely 
az érzelmek teljesebb kifejezése révén sugallja, hogy mindennel, ami az em- 
bereket foglalkoztatja, izgatja, mély érzelmi közösséget vállal a sajtó. Nem- 
csak az a fontos tehát, hogy ígaz-e, amit mondunk, hanem hogy az emberek 
számára lényeges-e, jóindulatból fakad-e, amit mondani akarunk. Nemcsak 
az igazság kedvéért, hanem a valódi humánum és emberközelség okán is el- 
lent kell állni mindenfajta előítéletnek, örök érvényűnek és magától értető- 
dőnek kikiáltott elvnek, erőfölényből táplálkozó kizárólagosságnak. 


Neveljen a sajtó az erőszakmentes konfliktusmegoldásra, segítsen meg- 
tanulni a kis és nagy, köz- és magánügyekben a megegyezésre törekvő prob- 
lémamegoldás módozatait! Bátorítson arra, hogy akik az adott közösségben 
politikai helyzetben találják magukat, azok vállalják el ezt a szerepet! Adjon 
nekik önbizalmat azzal a védelemmel, amelyet számukra a nyilvánosság nyújt, 
s azzal a kritikával, amivel az erőszakos indulatokat, a tolakodó egoizmusi 
vagy a demagógiát leplezi le. 


Eltérő érdekű emberekhez, csoportokhoz, különböző műveltségű rétegek- 
hez juttat el információkat, közvetít értékeket, sugall életvezetési, gondolko- 
dási mintákat a sajtó. Kerülve mindenfajta sematizmust, kényszeredettséget, 
helyesen teszi, ha ennek során nem a negatívumokra, hanem a pozitívumok- 
ra való beállítódás alaphangnemét erősíti. Objektívebb látásmódra és prob- 
lémakezelésre nevel, ha megpróbálja a rosszallást, negatív értékeket, eluta- 
sítást, kirekesztést kiváltó okokat más szempontból is végiggondolni. végig- 
gondoltatni. Megmutatható például, hogy egy adott közösséget hátrányosan 
érintő elhatározás, nemtetszést, bosszúságot okozó esemény más összefüggés- 
ben, más közösség számára kedvező lehet, de biztosan ilyen hatásúvá válik, 
ha tanulságaiból minél többen okulnak. 


A sajtó segítségével a mindennapi kultúra részévé, társadalmi készséggé 
kell válnia mihamarabb annak, hogy olykor — különösebb megrázkódtatás 
nélkül — fel kell adnunk megszokott és számunkra kényelmessé vált néző- 
pontokat, szemérmesen kezelt, de alapvetően önös szempontokat. Nem azt je- 
lenti ez, hogy a pozitív beállítódás érdekében ne mondjon igazat a sajtó, hogy 
könnyűnek tüntesse fel azt, ami valójában nehéz. Csak annyit jelent és nem 
többet, hogy az első látásra egészében negatívnak tűnő jelenségtömegben és 
hatásegyüttesben is kísérelje meg felfedezni az előremutatót. Azt a pozitív 
tartalmat, amelyet a nehéz idők nemegyszer kényszerű, a részérdekeket, egyé- 
ni érdekeket súlyosan érintő, de elkerülhetetlen változásai — az egyeteme- 

sebb közérdek jövőbeli és korlátlanabb érvényesülése előtti utat tágítva — 
szintén magukban hordoznak. 

Napjainkban az egyik legidőszerűbb követelmény, hogy tegye a sajtó 
gondolkodásunkat tisztábbá, korszerűbbé. Segítsen megszabadulni a megszo- 
kottságtól, a mechanikus utánzástól vagy az ugyancsak mechanikus kirekesz- 
téstől. Mutassa meg, hogy a megismerésnek, a felfedezésnek, s ezzel együtt 
az előrehaladásnak nélkülözhetetlen eleme az elfogulatlan ítélkezés. A külön- 
böző érdekek között harc folyik, de ha ez nyilvánosan történik, esélye van a 
közérdek irányába ható megegyezésnek. 


Milyen tájékoztatási koncepció és gyakorlat segítheti a legjobban a sajtót fel- 
adatainak teljesítésében? A kérdés megválaszolásának egyik eleme, hogy a 
társadalmi nyilvánosság fejlődjék olyan irányban, amelynek erdeményeként 
jobb, valósághűbb lesz a tájékoztatás, s ennek révén erősödjék a folyamatos 
társadalmi ellenőrzés az országos és a helyi közügyek intézése, a politikai írá- 
nyító tevékenység felett. Ez segítse a korszerűbb elvi alapokon álló irányí- 
tási stílus kialakítását, az azonosulás, a bizalom, a cselekvő részvétel felté- 
teleinek megteremtését. A válasz másik eleme, hogy a párt a sajtót a jövő- 
ben is hatalmi eszköznek tekinti, nem mond le arról, hogy a sajtó egészében 
a szocialista fejlődéshez fűződő érdekeket, a szocialista célokat megvalósító 
politikát szolgálja. Egyúttal számol az érzékenyebb, az érdekek által tagol- 
tabb, tájékozottabb közeggel, a nyíltabb versenyhelyzettel. A sajtónak jobban 
kifejezést kell adnia a különböző álláspontoknak, törékvéseknek, vélemények- 
nek és javaslatoknak, elősegítve az össztársadalmi érdek pontosabb felisme- 
rését, a közmegegyezés létrejöttét. Ehhez informatívabbá kell válnia, tevé- 
kenységében erősíteni kell a dialektikus jegyeket, a szocializmus jobbítását 
szolgáló igényes kritikai magatartást. — 

Csak a markánsabb profilra törekvő, az érdekek differenciáló hatását 
jobban tükröző orgánumok képesek arra, hogy nagyobb nyilvánosságot te- 
remtsenek alapítóik érdekeinek, törekvéseinek. Az érdekek és a társadalmi 
gyakorlat összhangját képviselve, az érdekérvényesítés módozatait kutatva, 
és az ennek megfelelő sajátos szerkesztéspolitikát kialakítva lehet igazán vál- 
toztatni a politika számára kedvező módon a sajtó gyakran tapasztalható egy- 
hangúságán. Ez nem mond ellent annak az elvnek, hogy a sajtó elkötelezett, 
ha a sajtóorgánumok — nem óvodai szófogadással, hanem önálló meggyőző- 
déssel — közvetítik a társadalom minden tekintetben kikristályosodott, idő- 
álló értékeit, s így vállalják a fokozottan intézményesülő érdekek képvisele- 
tével járó másik elkötelezettségüket is: a lapalapító, a lapot jegyző közösség 
törekvéseinek, feladatainak közvetítését, a szerkesztéspolitikai gyakorlat en- 
nek megfelelő továbbfejlesztését. 

Ki kell alakulnia, meg kell erősödnie egyfajta szerkesztőségi politikának 
annak érdekében is, hogy az újságíró viszonylagos szuverenitása s ezzel egyé- 
ni felelőssége jobban kibontakozhassék. A sajtó dolgozói ne a döntési szférá- 
ban született szintéziseket ismételgessék, és ezzel ne uniformizálják a tömeg- 
.kommunikációs közléseket, hanem a felelős szerkesztési koncepció és szer- 
kesztőségi politika szellemében dolgozzák fel azokat. 

Ennek fontosságát más oldalról is megvilágítva kimondható: a sajtó, lé- 
vén emberi, szellemi termék, szintén az emberi tényezők erőteljesebb kibon- 
takoztatása által töltheti be leghatékonyabban a szerepét. Ehhez olyan újság- 
"írók kellenek, akik a valóságot magából a társadalom életéből, az ott szer- 


zett tapasztalatokból ismerik. A jelen s még inkább a jövő társadalmának 
olyan tömegkommunikációs munkakollektívákra van szüksége, melyeknek 
szakmai szocializációja egy valóságra hangolt műhelyautonómia közegében zaj- 
lik, olyan szerkesztőségekben, ahol léteznek és magától értetődően hatnak esz- 
mei-politikai, szakmai normák, amelyeket a szerkesztőség tagjai megismer- 
nek, magukévá tesznek és alkalmaznak. Kívánatos, hogy minél több olyan 
szerkesztőség legyen, ahol létezik ez az értékrend. Mivel ez belső normativi- 
tást jelent, emellett szükségtelen mindenfajta külön intézményesített öncen- 
zúra. A belső rend és fegyelem, amely iránt napjainkban a sajtó berkeiben 
is egyre nagyobb az igény, ezen az alapon teremthető meg. 

A szerkesztéspolitika vezet át ahhoz a régi kérdéshez, hogy miként for- 
málódhat tovább a politikai intézményrendszer fejlettebb működéséhez job- 
ban alkalmazkodó sajtóstruktúra. A mai gondolkodás szerint e struktúra ala- 
kulásában fontos tényezőként kell számításba venni a sajtót fenntartó intéz- 
mények, szervezetek jövőbeli szerepét, eleve bekalkulálva azt is, hogy politi- 
kai felelősségüket, lapfenntartói jogosultságokkal és kötelezettségekkel együtt, 
teljes önállósággal gyakorolják. 

A struktúra alakulásának meghatározó tényezője a finanszírozási rend- 
szer, amelynek fejlődési iránya hosszú távon nem térhet el túlságosan a gaz- 
daság egészének szervezeti-működési elveitől. Eszerint nyilvánvaló, hogy az 
elsődleges politikai értékhordozó orgánumokat a fenntartóknak dotálniuk 
kell. Támogatniuk kell azokat az orgánumokat is, amelyekhez közvetlen 
politikai érdek fűződik, bár ebben az esetben határozottabb lépések kívána- 
tosak az önfenntartás irányában. A különleges érdeklődést, igényt kielégítő, 
kifejezetten részérdekeket hordozó orgánumok esetében ez utóbbi megvaló- 
sítandó cél. I 

Mindezek a törekvések további fontos, a sajtó egész működésével össze- 
függő kérdések (kiadáspolitika, irányítás stb.) következetes végiggondolását 
és rendezését is igénylik. Ez a közeljövő feladata. 

A sajtó egész munkájának továbbfejlesztésében — a mai feltételekkel 
összhangban — olyan lépésekre van szükség, amelyek nyomán a nagyobb ön- 
állósággal és felelősséggel végzett munka erősíti egyebek között azokat az 
értékeket is, amelyekről Kádár János az 1971 novemberében megrendezett 
országos újságíró-aktívaértekezleten a következőket mondotta: ,A sajtó pe- 
dig politika! Ezt a munkát marxista képzettség nélkül nem lehet végezni, 
mint ahogy nélkülözhetetlen az elkötelezettség és a helyesen értelmezett pár- 
tosság is, az, hogy a sajtó álljon ki az új mellett, harcoljon érte." 


ESZMECSERE 


Eszközgazdálkodás : hiány és pazarlás 
(KEREKASZTAL-BESZÉLGETÉS) 


" Gyakran tapasztalható, hogy miközben híján vagyunk a gazdasági kibontakozást 
szolgáló fejlesztési forrásoknak, sok helyütt kihasználatlanul állnak a meglévő 
termelőberendezések. A Pártélet előző számában a munkoerő hatékonyabb hasz- 
nosításával feglalkoztunk. Mostani beszélgetésünk résztvevői a termelés másik ol- 
dalát — az anyag és a termelőeszközök felhasználásának problémáit — elemez- 
ték. A beszélgetés résztvevői: BALÁZS ÁGNES, a Pénzügyminisztérium főosztályve- 
zetője, BOTOS BALÁZS, az MTA Ipar- és Vállalatgazdaság-kutató intézetének igaz- 
gatóhelyettese, FEKETE ISTVÁN, a Szerszámgépipari Művek pártbizottságának tit- 
kára, KISS JÓZSEF, az Alba Regia Építőipari Vállalat vezérigazgatója, ORBÁN 
ISTVÁN, az EGIS Gyógyszergyár vezérigazgatója, PÁZMÁNDI GYULA, az Ipari Fej- 
lesztési Bank Rt. vezérigazgatója és ZALA JÚLIA közgazdász, a Magyar Gazdasági 
Kamara tanácsadója. A beszélgetést LAKOS SÁNDOR, a Pártélet főszerkesztője 
vezette. : 


, Gazdaságunk mai helyzetében — kezdte a beszélgetést Lakos Sándor — je- 
lentős pótlólagos hitelforrásokra, külső eszközök bevonására alig-alig számít- 
hatunk. Abból kell megvalósítanunk a stabilizálást, majd a kibontakozást, 
amink van. Egyik ilyen lehetőség a termelés tárgyi tényezőinek racionálisabb 
működtetése. Itt azonban olyan ellentmondásokkal állunk szemben, amelyeket 
nemcsak hazánkban, hanem a többi szocialista országban sem tudtak felolda- 
ni a szocializmus építésének története során: miért van pazarlás, miközben 
mindennek szűkében vagyunk?" j 


, Szoros összefüggést látok a nyomasztóan kísértő hiányjelenség és a pa- 
zarlás között — reagált az elhangzottakra Pázmándi Gyula. — A hiány tar- 
talékolásra késztet, a tartalékolás következménye a kihasználatlan készlet és 
kapacitás, a készletekkel és kapacitásokkal való pazarlás pedig tovább ger- 
jeszti a hiányt, s így ördögi körbe kerülhetünk." 

, Ha az eszközökkel való pazarlásról beszélünk — fűzte hozzá Botos Ba- 
lázs —, ezzel többnyire csak a gazdálkodó szervezetek magatartását minősit- 
jük. Anélkül hogy a pazarlás jelenségét tagadnám, felmentve a gazdálkodókat, 
vegyük azt is szemügyre, hogy milyen a gépek, berendezések, járművek álla- 
pota, amivel a gazdálkodóknak termelniük kell. Az ipar, de még a mezőgazda- 
ság területén is nagyon sok az elöregedett, értékét vesztett, korszerűtlen be- 
rendezés. Lehet-e ilyen körülmények között a pazarlást a gazdálkodók nya- 
kába varrni, mondván: ezek a megátalkodott vállalatok herdálják a pénzt? 
Ilyen körülmények között inkább kényszerpazarlásról beszélnék." 

,, Tekintsük azt pazarlásnak — mondta Orbán István —., ha az eszközöket 
és a forrásokat nem kellő hatékonysággal hasznosítjuk. Igaz, hogy az iparban 
sok az alkalmatlan, korszerűtlen gép, ennél azonban sokkal nagyobb mérvű 
pazarlás, ha a meglevő korszerű és igen drága berendezéseinket nem működ- 
tetjük megfelelően, vagy ami még ennél is nagyobb baj: a drága gépeken 
alacsony értékű, netán értékük alatt eladható termékeket produkálunk. Olyan 
ez, mintha most tanulnék hegedülni, és vennék egy Stradivarit azért, hogy 
reggelenként elnyúzzam rajta a rBoci-bocit-. Nem olyan szegény ez az ország, 
mint amilyennek sokan tartják! Annak a vagyonnak a birtokában, amivel 
rendelkezünk, lényegesen jobban is élhetnénk, ha a meglevő eszközeinkkel a 
velük elérhető maximális értéket állítanánk elő, vagy megfordítva: azok 
rendelkeznének ezzel a vagyonnal, akik megfelelően tudnak bánni vele." 


A magyar gazdaság adottságai következtében — kapcsolódott a beszél- 
getésbe Fekete István — különösen fontos lenne az eszközigényesség mérsék- 
lése. A hetvenes évek közepe óta az eszközök iránti igény a nemzeti jövede- 
lem emelkedésénél nagyobb mértékben nő. Az eszközigényesség csökkentését 
mindenekelőtt a gazdasági szerkezet átalakításával, az  eszközigényesebb 
gyártás csökkentésével és a feldolgozó ipar részarányának növelésével lehet 
megoldani. 

Nincs megfelelő színvonalú háttéripar sem. A néhány élenjáró iparág 
sem a hazai termeléstől, sem a többi szocialista országtól nem képes olyan 
részegységekhez, alkatrészekhez jutni, amelyek — ha beépítjük egy nagy ér- 
tékű berendezésbe — ne rontanák le az egész berendezés eladhatóságát az 
igényesebb konvertibilis piacokon. De azt is vegyük szemügyre, hogyan hasz- 
náljuk ki a vállalatokon belül lekötött eszközöket. Mi például a Szerszámgép- 
ipari Műveknél a teljes eszközállományunkat alig 1,06 műszakban működtet- 
jük. Pedig 58 korszerű, számjegyvezérlésű gépünk, több automatikus megmun- 
káló központunk van, ám ezeket is legfeljebb másfél, két műszakban használ- 
juk. Nincs az a tőkés, aki ezt megengedhetné magának. Ahová mi szállítunk, 
a nagy tőkésvállalatok három műszakban "rabolják lex a mi masináinkat." 

, Régi bajunk a hiány — állapította meg Kiss József. — Fordulatot kell 
elérnünk: az eladók által uralt piac helyett végre a vevők piacát kellene lét- 
rehozni, vagyis a versenyszférában — minden fontosabb területen — kínáiati 
többletet teremteni. Kérdés azonban, hogy kinél legyen a kínálati többlet. 
A termelőnél és a kereskedelemben legyen-e több késztermék? Ez tovább mö- 
velné az amúgy is magas készleteket. Vagy legyen többlet a kapacitásokból, 
amelyekkel a termelő a piaci igények változásaira gyorsan reagálhat? A fej- 
lett országokban többnyire azt tapasztaljuk, hogy a termelőkapacitások- 
ban, az állóeszközökben van a tartalék. Az építőiparban szinte elképzelhetet- 
len, hogy minden gépi berendezést folyamatosan; működtessünk, viszont fon- 
tos, hogy készen álljunk a piaci igények kielégítésére. A gépek kihasználása 
terén a gazdasági optimum nem azonos a műszaki optimummal. Igaz viszont, 
hogy a variálható eszközkapacitáshoz variálható létszámra lenne szükség." 

, Erre a kérdésre maga a piac adja meg a választ — jegyezte meg Ba- 
lázs Ágnes. — Nyilvánvaló, hogy bizonyos tömegtermékek esetében — pél- 
dául csavar, szerelvény, építőanyag, betonacél stb. —. a terméket kell készletez- 
ni, mégpedig a kínálati oldalon, mert a hiány — erről már esett szó — sok- 
kal nagyobb készleteket szül a felhasználóknál. A készletezés költségeinek a 
termék árában, illetve a kereskedelmi árrésben kell megjelennie. Például a 
divatcikkek termelői csak úgy reagálhatnak rugalmasan a piaci konjunktúra 
változásaira, ha egy gazdasági optimumhoz rendelhető kapacitástöbblettel 

rendelkeznek. Ez azonban nem tévesztendő össze azzal a kihasználatlan ka- 
pacitással, amely termelővállalatainkat napjainkban jellemzi. Összefoglalva: 
a piachoz igazodó adaptációs készségünk elégtelen volta — ez a mi legfőbb 
pazarlásunk." i 

, Mélységesen egyetértek a szóba került jelenségek felsorolásával — ve- 
tette közbe Zala Júlia —, viszont kezdettől fogva berzenkedem az ellen, 
hogy mindezt spazarláss kifejezéssel illessük. A pazarlás pejoratív értelmű 
szó, és azt az érzést keltheti, mintha itt csak rossz beidegződésekről, hely- 
telen gazdálkodási magatartásról lenne szó. Arról is, természetesen. Csak 
azt ne higgyük, hogy puszta ráolvasással megszüntethető. A pazarlás ugyan- 
is következmény: s addig nem változtathatunk ezen, amíg nem tudjuk fel- 
tárni és megszüntetni a mélyebben rejlő társadalmi okokat. Hogy az el- 
hangzott példához visszatérjek: addig nem tudunk a Stradivarin muzsikálni, 
amíg nincs kotta, nincs húr, nincs gyanta és nincs vonó. S ha mindez meg- 
van, kell valaki, aki a vonót húzza." 

, Egyetérthetünk a pazarlás értelmezését érintő észrevételekkel — ösz- 
szegezte az eddig elhangzottakat Lakos Sándor —, mégis azt javaslom, tart- 
suk meg ezt a kifejezést, annál is inkább, mivel nem lehet minderr pazarlás 
mögött gazdaságfilozófiai mélységeket kutatni. Úgy vélem, van felelőtlen pa- 
zarlás is, amiért főleg az egyén vagy a közvetlen környezete felelős, 
még akkor is, ha sem az érdekei, sem a körülötte kialakult légkör nem kész- 
teti másfajta magatartásra. Erről a későbbiekben még szólnunk kell. Mielőtt 
azonban erre rátérnénk, vizsgáljuk meg, mi az oka, hogy a szocializmus épi- 
tésének egész történetét végigkísérte a pazarlás jelensége. Ezt régebben a 
múlt csökevényének vagy egyszerűen szubjektív hibának tartottuk. Csak az 
elmúlt években kezdődött elmélyült tudományos vizsgálódás, amely a jelen- 
ségek mélyén rendszerünkből fakadó okokat kutat. Már az eddig elhangzot- 
takból is leszűrhető néhány tanulság. Az például, hogy nálunk gyakran a 
veszteségek bővített újratermelése valósul meg a termelési tényezők viszony- 
lagos bősége közepette is. A másik feltűnő jelenség, hogy a mi gazdaságunk- 
ban egyidejűleg van jelen a tőkehiány és munkaerőhiány. A munkaerőhiány 
azt követelné, hogy az eleven munkát holt munkával sváltsuk kis, a tőke- 
hiány pedig éppén az ellenkezőjét. Az ilyen ellentmondások feloldása semmi 
esetre sem csak a tárgyi feltételekben rejlik, hanem abban is, hogy társadal- 
mi-gazdasági berendezkedésünkben van-e elegendő erő a zavaró folyamatok 
feltárására és kiküszöbölésére. Javaslom, ebben az irányban lépjünk tovább, 
és próbáljuk meg feltárni a pazarlás társadalmi gyökereit." 


A pazarlás társadalmi gyökerei 


A problémák gyökerét — mutatott rá Orbán István — a kialakulatlan, mo- 
nopolisztikus és adminisztratív eszközökkel korlátozott, az értékek közvetí- 
tésére még mindig nem eléggé képes piaci viszonyokban látom. Évtizedek 
óta hangoztatjuk, hogy a szocializmusban sem nélkülözhető az értéktörvény 
tudatos, tefvszerű érvényesítése. A valóságban azonban sem spontán módon, 
sem tervszerűen nem érvényesül igazán — csak részlegesen, eltorzítva. Húsz 
évvel a gazdasági reform bevezetése után is élnek a korábbi elosztási gya- 
korlat maradványai. Még mindig nincs igazi piaci kényszer." 

, Szeretném megvilágítani egy példával — kapcsolódott az elhangzottak- 
hoz Kiss József —, hogy a piaci viszonyoktól eltérített, eltorzult értékek 
milyen anomáliákhoz vezetnek az építőiparban. Ma ugyanis egy kis szervezet, 

amelynek szinte semmi eszköze nincs a munkaerején kívül, sokkal gazdaságo- 
sabban tud termelni, mint egy gépekkel jól felszerelt vállalat, és a munkaerő 
is oda áramlik, ahol nincs eszköz, de többet fizetnek." 

,Ha valaki elmegy kubikolni — jegyezte meg Pázmándi Gyula —, többet 
kereshet, mint egy gépkezelő, viszont a hatékonysága századakkora.? 

,Ennek az az oka — folytatta Kiss József, —, hogy a munkaerő még 
mindig mélyen alul van értékelve az eszközökhöz képest. Most, hogy az új 
adórendszert bevezettük, a bruttósítással valamennyire megdrágítottuk ugyan, 
de még nagyon távol vagyunk attól a tényleges értéktől, amit egy szakember 
kiképzése jelent. Így alakul ki a társadalmi méretű pazarlás: oda áramoltatjuk 
a munkaerőt, ahol — erejét megfeszítve — kisebb hatékonysággal dolgozik, 
miközben állnak az eszközök, a gépek." 

, Nem vitatom a munkaerő alulértékeltségét — szólt Balázs Ágnes —, de 
ha a vállalkozások hatékonyságát összehasonlítjuk, ne feledkezzünk meg a 
nagy építőipari vállalatok igen magas rezsiköltségeiről sem. Többek között 
ezért versenyképesek a kisvállalkozások. Ez persze nemcsak az építőiparra 
jellemző. És nem is csak az iparra. Elgondolkodtató, hogy számos termék fel- 
vásárlása esetén miért kell a szövetkezeteknek és az állami gazdaságoknak 
úgynevezett nagyüzemi felárats fizetni." 

, Csináltunk egyszer egy összehasonlító vizsgálatot — vette át a szót 
Orbán István —, egy tőkés importból származó berendezés hatékonyságát 
vetettük össze a fejlett tőkés országban működő hasonló berendezésekével. 
Sem a gép, sem a mellette dolgozó embereink nem dolgoztak semmivel sem 
kevesebbet a partnereinknél. Sőt a mieink ügyesebbek, képzettebbek voltak, 
jobban oldottuk meg a teljesítményösztönzésüket is. Ahogy azonban tágí- 
tottuk a vizsgálódás körét, ahogy a gép közvetlen kiszolgálásán túl a tágabb 
környezet hatásait is bevontuk, a partnerekhez képest egyre romlott a gaz- 
dasági eredmény. Az egy főre vetített termelési értékben ugyanis nemcsak 
a gépkezelőket kell beleszámolni: beletartozik a portás, az anyagkönyvelő, 
a munkavédelmi előadó, sőt az igazgató is." 

, A természetes észjárás szerint — fűzte hozzá Pázmándi Gyula — ha 
valaki pazarlóan bánik a tulajdonával, az előbb vagy utóbb tönkremegy. Ez- 
zel szemben nálunk a társadalmi tulajdon pazarlásának semmiféle követ- 
kezménye nincsen. Hiányoznak azok a kényszerítő erők —, mint például a 
piac, a verseny —, amelyek a társadalmi tulajdon kezelőit leszoktatnák a 
pazarlásról." A 

, Én inkább fordítottnak érzem az összefüggést: a tulajdonosi magatar- 
tás érvényesülése szükséges ahhoz, hogy a piac gazdasági erőként hatni tud- 
jon — fűzte hozzá Balázs Ágnes." 

, Anélkül, hogy vitatnám az elhangzottakat — jegyezte meg Lakos Sán- 
dor —, kerüljük el az általánosítást. Nem szabad ugyanis elfelejteni, hogy 
a piac többszereplős, és nem mindenki reagál ugyanúgy az adott piaci körül- 
ményekre. A győri Rábában mutattak nekem egy drága importgépet, amely 
előzőleg több mint egy évig bezsírozva állt a tönkrement VÁÉV udvarán. 
A vállalat felszámolásakor megvették ezt a gépet, és a vételt követő más- 
fél nap múlva már három műszakban dolgozott a győri vállalatnál. Sok ilyen 
példát lehetne találni. Mindez azt bizonyítja, hogy gyakran a piac főszerep- 
lői sem viselkednek piaci módon." 

, A vita legelején azt mondtam ugyan, hogy kényszerpazarlás folyik, és 
ezt nem szabad csupán a vállalatok nyakába varrni — vetette közbe Botos 
Balázs —, de a mi vizsgálataink is azt mutatják, hogy az egyes vállalatok 
viselkedése között óriási különbségek vannak. Van tehát a pazarló eszköz- 

gazdálkodásnak egy olyan hányada, amelyben nem a piac hiánya, nem a 
gazdálkodási rendszer a hibás, hanem a vállalati vezetés gyengesége s az, hogy 
mennyire képes e tekintetben rendet teremteni." 

, Égy olyan gazdaság — állapította meg Orbán István —, amelyben nem 
érvényesülnek a piac kényszerítő erői, túl sokáig tűri az alkalmatlan vezetést." 

, Nem kerülhetjük meg azt a kérdést — hangoztatta Lakos Sándor —, 
hogy mit tegyünk addig is, amíg a piac hatóerői a gazdaság egészében auto- 
matikusan működni fognak. Feltehetően nem a kivárás a helyes." 

s, Félrevezető — kapcsolódott a vitába Zala Júlia —, hogy mi mindig 
a piac hiányát emlegetjük, holott nem igaz, hogy nincs piac. Mindig is volt, 
még az ötvenes években is működtek az áru- és pénzviszonyok. Ha a magyar 
nemzeti jövedelem 70 százaléka lakossági jövedelemként kerül felhasználásra, 
ha van pénz és vannak áruk, akkor jól-rosszul, de működik a piac! Ami nem 
működik, az nem a piac, hanem a gazdasági verseny. Olyan versenyre gon- 
dolok, hogy ne legyen egyetlen szereplőnek sem mindenki mást kizáró ha- 
talma, ne legyenek monopóliumok. Erre nem válasz, hogy más országokban 
is vannak multinacionális vagy transznacionális nagyvállalatok. Egyrészt a vi- 
lágpiacon ezek is versenyben vannak egymással, másrészt virágoznak mel- 
lettük a kis- és középüzemek. Vállalatalapítások könnyítésével, a formálisan 
összekapcsolt, kartellszerűen működő szervezetek önállósításával szaporítani 
kell a kis- és középüzemek számát." 

, Túl a piacon és az általa kiváltott kényszerű hatásokon — fordított a 
vita menetén Pázmándi Gyula —, nálunk a tulajdonlás kérdése is tisztázat- 
Jan, megoldatlan. Az ágazati minisztériumok már nem, a vállalatok még nem, 
vagy nem teljesen érdekeltek ebben. Ebből bizonytalanság fakad, amely a vál- 
lalati munka több évet átfogó eredményes vezérlését, a hosszabb távú piaci, 
fejlesztési és értékesítési célok kijelölését nehezíti. Ezt a problémát a vállalati 
tanácsok létrehozásával nem oldottuk meg." 

, Az államosítások idején — állította élére a kérdést Zalai Júlia — elmoz- 
dítottuk a tulajdonost, az állami tulajdonba vett nemzeti vagyonnak azonban 
azóta sem alakult ki a közgazdaságilag hatékonyan működni képes, felelős 
intézményrendszere. Azt mondjuk, a szocializmus alapköve a társadalmi tu- 
lajdon, de a szocializmus építésének kezdeteitől fogva nem voltunk képesek 
ezt a fogalmat definiálni, szervezetekhez kötni, jogokkal és számon kérhető 
felelősséggel felruházni. Igaz, 1988 után túlléptünk az állami tulajdon mono- 
litikus felfogásán, a tulajdonosi jogok bizonyos része lekerült a vállalatokhoz, 
de az ágazati irányítás fennmaradt, mégpedig anélkül, hogy mint az állami 
tulajdon megfelelő képviselői működhettek volna. A társadalmi tőke ugyanis 
nem volt a kezükben. 

Később a 70-es évek végén a kisvállalkozások legalizálása mellett foko- 
zatosan növelni kívántuk a vállalatoknál is a tulajdonosi funkciókat. Az eddigi 
intézkedések azonban nem jelentettek gyökeres változást, mert továbbra sem 
rendelkezhettek tőkével a vállalatok." j 

A résztvevők egyetértettek abban, hogy a valós vállalati önállóságnak 
és az áruviszonyok teljesebbé tételének egyaránt gátja a társadalmi tulajdon 
tisztázatlansága. A termelési eszközökre vonatkozó használati, rendelkezési 
és birtoklási jogok tisztázása és pontosítása a gazdasági reform továbbvitelének 
egyik kulcskérdése. 

A folyó gazdálkodáshoz szükséges tulajdonkezelésnél bonyolultabbak, el- 
méletileg is tisztázatlanok a stratégiai tulajdonlás :kérdései. Erről Zala Júlia 
fejtette ki gondolatait. , A népi bölcsesség szerint: ami mindenkié, az senkié. 
Ebből annyi igaz, hogy az olyan közös tulajdon, amelynek a megőrzésé- 

hez és gyarapításához nem fűződik kellően körülhatárolt felelősség, a pazarlás 
prédájává válhat. Hosszú évek óta nem növekszik, sőt csökken a vállalatok 
által kezelt eszközök értéke. A vállalatoktól ugyanis tőkekivonás történt, jól- 
lehet nem is volt mérhető, sem számon kérhető az általuk kezelt tőke nagy- 
sága. Marx mondotta: mi szükség van arra, hogy a karmester a zenészek 
hangszereinek tulajdonosa is legyen? Az államigazgatás mint a gazdaság leg- 
főbb skarmesterer a tulajdonosi jogok nélkül is dirigálhatja a vállalkozókat. 
Nincs abban semmi antimarxista vonás, ha keresünk valamilyen intézményt, 
amely a társadalmi tulajdont kezeli." 

, Valóban nem szükséges — szögezi le Lakos Sándor —, hogy az állam 
legyen a közhatalom és a társadalmi tulajdon egyedüli hordozója. Már a 
hatvanas évek végén, a tanácsi önigazgatás kiszélesítésének szándékával össz- 
hangban felvetettük, nem lenne-e szerencsésebb az állami tulajdontól elkülö- 
nült községi és városi tulajdon kialakítása. Később elfelejtődtek ezek a javas- 
latok. Tény, hogy a félpiaci viszonyok és a tulajdonlás bizonytalanságai szin- 
te gerjesztették a direkt állami beavatkozásokat, csökkentve a gazdálkodók 
önállóságát, felelősségét és a gazdatudat kiálakulását, ez minden terü- 
leten javaink pazarló felhasználását idézte elő. A termelőerők fejlődésével és 
szocialista társadalmi céljainkkal összhangban álló tulajdonformák bővíté- 
sének napjainkban nincsenek sem politikai, sem ideológiai korlátai. Mind- 
ebben az a felismerés vezérel bennünket, hogy a pazarlás visszaszorításához, 
gazdaságunk talpraállításához elengedhetetlen az érdekeltség az eszközök mű- 
ködtetésében és gyarapításában." 


Érdekek és eszközök 


"Az elmúlt években — kapcsolódott a témához Orbán István — valahogy 
kihalt az emberekből, hogy a dolgoknak értéke is van. Érdemes lenne össze- 
számolni, hogy mi megy veszendőbe hanyagságból, oda nem figyelésből, mi 
pusztul esőben-sárban a gyárudvarokon. Kérdezem az embereket: tudják-e, 
hogy az a marék valami, amit elszórnak, egyhavi fizetésük értéke? Ez szeget 
üt a fejükbe. De általában nem látják az összefüggést az elpocsékolt anyag és 
a keresetük között." j 

, Amikor az ilyen jelenségeket szóvá tesszük, semmi hitele nincs — foly- 
tatta Pázmándi Gyula. — A munkásöntudat, a tulajdonosi tudat valahogy 
visszafejlődött bérmunkástudattá. A targoncás kiszakítja a zsákot: azért nem 
érzékeli a kárt, mert tízmillióan fizetjük. Másként viselkedne, ha akár csak 
a tizedét neki kellene fizetnie!" 

, Gyakorlati tapasztalat — jegyezte meg Balázs Ágnes —, hogy a jöve- 
delemhez való szorosabb kötődés körülményei között, például a vgmk-ban 
sokkal jobban odafigyelnek a dolgozók az olyan anyagok, eszközök felhasz- 
nálására is, amelyek nem befolyásolják közvetlenül a személyes jövedelmüket. 
De ugyanezek az emberek a főmunkaidőben egészen másként viselkednek. Ez 
is mutatja, milyen nagy szerepe van a közvetlen felelősségérzetnek, a munka- 
folyamatok áttekinthetőségének." " 

,, Vállalatunk 60—70 üzemegységénél kialakítottunk egy szoros érdekeltségi 
rendszert — szólt Kiss József —, amely az önelszámoló egységek bértömegét 
szorosan a nyereséghez kapcsolja, vagyis ha nő a nyereség, nő a felhasz- 
nálható bértömeg. Ez a rendszer hosszú évek óta megbízhatóan működik, ered- 
ményes, bárkinek szívesen bemutatjuk." 

, Gond azért a nyereségérdekeltséggel is van — vitatkozott Pázmándi 

Gyula. — Egyrészt a szabályozók örökös változtatása miatt nem nyújt hosszú 
távú orientációt, másrészt önmagában félrevezető lehet az eszközökkel való 
eredményes gazdálkodást illetően. Szinte egyáltalán nem kapcsolódik a vállalati 
vagyonhoz, sőt a vagyon "kiárusításas rövid távon még mövelheti ís a nyere- 
séget. Lehetséges, hogy valaki éveken át nyereséget mutat ki, miközben sem- 
mit sem hoz, csak elvesz az állam kasszájából. Most történt egy jelentős lépés: 
a vállalat vezetőjének jövedelmét a vagyonhoz kötötték. De pillanatnyilag ő. 
az egyetlen ember, aki ebben és nem a nyereség pillanatnyi maximalizálásá- 
ban érdekelt. Ezáltal szembekerülhet a vállalati tanács felfogásával is." 

, Nekem nincsenek konfliktusaim a vállalati tanáccsal — jegyezte meg 
Orbán István. — Igaz, nem nagyon szoktam nézegetni a saját prémiumfelté- 
teleimet: valahogy nem tudom naponta mérlegelni, hogy a cselekedeteim, a 
döntéseim mit hoznak a zsebembe. A vállalati tanácsoknak van egy magy 
pozitívumuk: segítettek megszabadítani a versenyszférát a hierarchikus ága- 
zati függőségtől. A nagyobb beavatottság révén a vállalati kollektíva jobban 
megnyerhető a gazdálkodási céloknak. Ők legalább elolvassák és bírálják a 
terveinket. Nem vagyok benne biztos, hogy a minisztériumban megtették-e 
ugyanezt. 

Az érdekeltségre visszatérve azon a véleményen vagyok, hogy a sikeres 
belső vállalkozás (a vgmk-k összessége) nem egyenlő a sikeres vállalatokkal. Az 
igazi érdekeltség az, ha az emberek jól dolgoznak, akkor jól is kereshetnek ! 
Természetesen összhangban a vállalat jövedelemérdekeltségével. Ha viszont va- 
laki nem dolgozik jól, akkor nem a keresetét kell csökkenteni, hanem el kell 
őt küldeni, keressen magának más helyet. Az igazi ösztönzés az, hogy a dol- 
gozók elveszíthetik jó keresetüket. Nálunk nincs termelő vgmk, van viszont tiz- 
ezer forint körüli átlagkereset, és főmunkaidőben sincs lazsálás vagy csellen- 
gés." 

, Az a sajátos helyzet alakult ki — tette hozzá Fekete István —, hogy a 
vemk segíti is, meg korlátozza is a termelőberendezések jobb kihasználását. 
Segíti, mert műszak után is működteti a gépeket, de ellenérdekeltséget te- 
remt a második műszak bevezetésével szemben, a többműszakos munkarendbe 
ugyanis nem építhető be a vgmk." 

A belső érdekeltséget alulról felfelé kell felépíteni — érvelt Pázmándi 
Gyula. — Az a jó érdekeltség, amely Végső fokon jó a dolgozóknak. Azt pe- 
dig bízzuk a vállalati vezetőkre, hogy ezt összeegyeztessék a külső érdekeltség- 
gel: a nyereségérdekeltséggel, a vagyonérdekeltséggel — ahogy ezt a külső 
irányok megszabják. Az persze fontos, hogy legyenek gazdaságpolitikai irá- 
nyok, hogy egyértelműek és tartósak legyenek." 

, A belső érdekeltséget valóban nem lehet kívülről bevezetni. Hadd em- 
lítseem meg, hogy sokat beszélnek mostanában a vagyonérdekeltségről, mint 
belső érdekeltségi formáról — tette hozzá Balázs Ágnes —, ebben azonban 
összekeveredik a dolgozó ösztönzésének szempontja a befektető érdekeltsé- 
gével. Egy vállalat működését attól még nem jellemzi a vagyonérdekeltség, 
hogy ott a dolgozók vehetnek, illetve kaphatnak vagyonjegyet. A vagyon- 
jegy mint belső érdekeltségi elem attól függően funkciónál, hogy például 
a vállalat kiknek juttat ingyenjegyet: azoknak, akik régóta ott dolgoznak, 
akik színvonalasan végzik a munkájukat, újítanak stb. Ettől eltérő szerepe 
van a vásárolt vagyonjegyeknek, hiszen az a dolgozó valós megtakarítását 
vonja be a vállalati vagyonba." 

, Tartok én ettől a vagyonjegytől — vette át a szót Kiss József. — Lehet, 
hogy ezen az úton hozzájuthatnánk 10—20 millió forinthoz és jól be is fek- 
tethetnénk (bár ez elenyésző a vállalat összes vagyonához képest), de félő, 

azt gondolnák az emberek: nagy baj lehet a vállalatnál, ha 25 év után már 
tőlünk kérnek pénzt." 3 

,A belső érdekeltség fokozásának nem a vagyonjegy az egyedüli módsze- 
re — szögezte le Lakos Sándor. — Néhány hazai vállalatnál és szövetkezetnél 
azonban nagyon kedvező tapasztalatokat szereztek, köztük olyan nagyvállalat- 
nál is, mint a Taurus. Tudok olyan szövetkezetről, ahol a részjegyeket jóval a 
névértéke alatt adták-vették egymás közt a dolgozók, tehát nem volt nagy 
becsületük. Amikor azonban az év végi elszámoláskor 25 százalék osztalékot fi- 
zettek — mert volt miből —, nagy volt a meghökkenés. Azóta csak jóval a 
névértéke fölött lehet hozzájutni. Igaz, hogy a részjegyek, vagyonjegyek tőke- 
értéke a vállalatok össztőkéjéhez képest viszonylag csekély, társadalmi mére- 
tekben azonban már ígen jelentős, s a mai helyzetben, amikor a belső fo- 
gyasztás csökkentése elkerülhetetlen, erősítheti a lakosság megtakarítási 
hajlandóságát." 

, Angliában sok millió kisrészvényes van, de ettől sem a kapitalizmusból 
nem lesz szocializmus, sem a szocializmusból — ha a vagyonjegyet szélesebb 
körben bevezetjük — nem lesz kapitalizmus —, tette hozzá Zala Júlia. — Ez 
egy alternatív befektetési lehetőség az OTP-takarékbetétek és a kötvények 
mellett. Angliában sem azért jegyeznek részvényeket, mert ettől beleszólhat- 
nak a nagy cégek irányításába. Ez képtelenség. Azért teszik, mert jó helyen 
akarják tudni a munkával szerzett, megtakarított kis pénzüket. Én magam 
mégsem helyeslem a vagyonjegyet, mert — bár sokban hasonló a részvény- 
hez —. nem forgatható szabadon. Miért kelljen valakinek feltétlenül a saját 
vállalatába fektetnie a pénzét? Miért ne lehetne az összes vállalatunkat rész- 
vénytársasággá alakítani, ahol a legfőbb részvényes az állam vagy az általa 
működtetett vagyonkezelő szervezet, s miért ne vásárolhatnák szabadon az 
emberek és más szervezetek a részvénypiacon forgó részvényeket?" 

, Ahhoz, hogy elmozduljunk a holtpontról — hangoztatta Balázs Ágnes 
—, tisztázni kellene, hogy milyen legyen a magánszemélyek megtakarításai- 
nak szerepe a részvénytársaságokban. Nem látom eretnekségnek azt sem, hogy 
magánszemélyek is vásárolhassanak részvényt. A tőkeáramlás másik, nagyon 
fontos kérdése, hogy a meglévő vállalatok milyen utat találhatnak a részvény- 
társasági formában történő működésre." 


, Akár tagadjuk, akár nem, nálunk is megfigyelhető egy észrevehető mér-. 


tékű vagyonosodás — szögezte le Lakos Sándor. — A munka szerinti el- 
osztás ugyanis — természeténél fogva — magában hordja a jövedelmek dif- 
ferenciálódásának és felhalmozódásának eshetőségeit. Erről a jelenségről meg- 
oszlanak a vélemények, de akárhogy vitatjuk, napjainkban ez kész tény, 
amivel szembe kell néznünk, sőt várható, hogy a jövőben tovább bővül azok- 
nak a köre, akik a napi fogyasztás szükségleteit meghaladó jövedelmekhez 
fognak jutni. Amikor tehát vagyonérdekeltségről, vagyonjegyről, részvényről 
beszélünk, nem pusztán gazdasági kérdésről van szó. A vagyonosodás egy bi- 
zonyos ponton túl fontos társadalompolitikai kérdéssé növekszik. Választ kell 
találnunk arra, hogyan használjuk fel a megtakarításokat. Minden szempontból 
az látszik helyesebbnek, ha nem túlhajtott fogyasztásra, hanem inkább a tár- 
sadalmi célokkal összhangban álló termelés, szolgáltatás stb. bővítésére ösz- 
tönzünk. Kell tehát, hogy a felhalmozott pénzek számára legyenek megfelelő 
visszaforgatási lehetőségek." 

, Van már kötvény — hangoztatta Kiss József —, van részvény, igaz, ezt 
még csak vállalatok vásárolhatják, de már ez is igen fontos fejlemény, Ha egy 
vállalatnak pénze van és nem lát a maga számára 25—30 százalékos hoza- 
dékkal kecsegtető befektetési lehetőséget, jobban jár, ha 12 százalékos adó- 

zott osztalékot fizető részvénybe fekteti a pénzét. Ez ugyanis 25—30 százalé- 
kos tőkearányos nyereségnek felel meg. Jól jár az a vállalat, amelyik a rész- 
vényeket kibocsátotta — másként miért tette volna? —, s jól jár a népgaz- 
daság is, hiszen a társadalmi tőke egy meghatározott hányada olyan helyre 
kerül, ahol kedvezőbb feltételekkel tudják vforgatnis." 

, Kevés vállalatnál gondolkodnak így — jegyezte meg Pázmándi Gyula. 
— Sok vállalat még mindig elsősorban növekedni akar, nagyvállalat szeretne 
lenni. Az elmúlt évtizedekben a vállalati nagyság fontosabb tényező volt, mint 
a nyereség, a jövedelmezőség. Minél több ember, minél több eszköz, ágazati 
felelősség, kiemelt nagyberuházás! — valóságos növekedési kényszer ér- 
vényesült, hiszen a nagysága révén kerülhetett a vállalat az eszközöket, a 
kedvezményeket, a feladatokat elosztó hivatali szervekkel szemben kedve- 
zőbb alkupozícióba." 

, Ez nemcsak a gazdasági kapcsolatrendszerekre, vonatkozik, időnként a 
jedi politikai súly is anyagi előnnyé változtatható — tette hozzá Balázs 

nes." i 


Tőkemozgás és -befektetés 


, Nagyon sok vállalatot ismerek — számolt be tapasztalatairól Feketw [István 
—, ahol tömegével állnak a gépek. Ötven gép közül egy műhelyben jó, ha 
harmincan dolgoznak. Miért nem adják el? A nyolcvanas évek elején mi 
eladtunk három gyárat, hét év alatt több mint 700 gépet. Ebből 80 darabot 
1987-ben. Sajnos, igaz, hogy a termelőberendezéseink 58 százaléka még ma is 
nullára leírt, elöregedett gépekből áll, és a magunk által gyártott korszerű gé- 
peket sem tudjuk megvenni. Csak megerősíteni tudom, hogy még mindig él 
a monumentalitásba vetett hit: akkor vagyunk valakik, ha sokan vagyunk, 
ha nagy gyár vagyunk. Mi hét év alatt 1700 fővel csökkentettük a létszámot, 
eközben megdupláztuk a termelésünket, a nyereségünket pedig  megtízsze- 
reztük." 

, Ez a példa szemléletesen mutatja — állapította meg Lakos Sándor —, 
miben rejlik a legfőbb pazarlásunk. De mutatja azt is, hogyan kell változtatni. 
A gépek eladása, a kapacitás szűkítése azonban nem az egyetlen és talán nem 
is a legjobb forma. A mainál lényegesen szélesebb körű eszközátcsoportosí- 
tásra, tőkeáramlásra lenne szükség." 


, Megnéztük a használt gépek, ingatlanok, állóeszközök néhány évi for- 
galmát — szólt Balázs Ágnes —, és meglepő volt az eredmény: 1984 óta évről 
évre csökkent. Nem valószínű, hogy ne ismernék ennek hasznát a vállalatok. 
Inkább arról lehet szó, hogy még mindig nem elég erős a kényszer, nem 
megfelelőek a közvetítő csatornák, vagy valamilyen ellenérdekeltség érvénye- 
sül. A termelési struktúra megváltoztatása, az állóeszközök eladása azzal jár- 
hat, hogy a munkahelyek megváltoznak, esetleg megszűnnek, ezt pedig a 
kollektíva — érthető okokból — nem fogadja szívesen. A túlzottan is válla- 
lati érdekekhez kötött vagyonkezelés a termelési struktúra megmerevedésével 
járhat, márpedig tudjuk, hogy ennek megváltoztatása a legsürgetőbb fel- 
adatunk." 

, Ebből a szempontból nagyon tanulságos a VÁÉV felszámolásának esete 
— fűzte hozzá Kiss József. — A VÁÉV-nak megközelítően 500 milliós adóssága 
volt, ezzel szemben viszont legalább egymilliárd forintnyi vagyona. Az Alba 
Regia olyan pénzügyi helyzetben volt, hogy egy hónapon belül vállalta az 
összes hitelező kielégítését, ennek fejében viszont átvette volna az egész cé- 

get, az emberekkel és a vagyonnal együtt. Ezt azonban csak úgy lehetett volna 
megvalósítani, ha mindkét cég feloszlik, mindkét igazgatót leváltják, és a két 
cégből alakul egy harmadik. Így írták elő a törvények. Ezt természetesen 
nem vállaltuk. Ma, két évre rá, a felszámolás még mindig nem fejeződött be, 
csak maga az eljárás megközelítően 200 millió forintba került. Az eszközök 
jelentékeny része eladhatatlanul rozsdásodik az udvaron, a hitelezők várnak a 
pénzükre. Így lehet valamit. amiből mindenkinek haszna származott volna, 
óriási ráfizetéssé változtatni." 

, Ebben a jelenségben van egy szemléletbeli maradvány, amitől sehogy 
sem tudunk megszabadulni — mutatott rá Orbán István. — A szabályozás is, 
a gyakorlat is kizárólag eszközökben, elkönyvelhető rubrikákban gondolko- 
dik, és az egésznek nincs igazán profitszaga. Még mindig valamiféle osztály- 
idegen dolognak tartjuk, amolyan tőkés praktikának. Ebből következően nem 
a tőkét akarjuk a hatékonyabb irányokba átcsoportosítani, hanem csupán 
a naturális eszközöket, gépeket, épületeket. Figyeljük meg: ha egy vállalat 
termelésének jövedelmezősége a hagyományos profiljában csökken, fizetőké- 
pessége romlik, első reflexként elkezdi eladni például a szociális létesítmé- 
nyeit, üdülőjét, óvodáját, ezáltal a dolgozókban — sokszor az indokoltnál is 
jobban — azt az érzetet kelti: nehéz helyzetbe került a vállalat. Holott a 
jövedelmezőség csökkenése nem csapás, hanem egy jelzés: ideje korszerűsí- 
teni a termelést vagy más befektetési lehetőséget keresni. A gazdaságban a 
pazarlásnak nem a takarékoskodás az ellenszere, hanem a vállalkozás. Nem 
megspórolni, hanem megkeresni kell tudni a pénzt! Ebben a mai nagy spóro- 
lásban éppen azok az erők sorvadnak el, amelyek ki tudnának húzni bennün- 
ket a bajból." . 

, A fogyókúrától biztos, hogy senki se tud majd nagyobb súlyt emelni — 
reagált Balázs Ágnes —, de nem is a fogyókúra a cél, hanem a snormális 
testi állapot megteremtése. A gazdálkodók nagy része hitel nélkül dolgozik, 
egy másik hányada normális terheket visel. Van viszont egy kisebbség, amely 
olyan mértékben adósodott el, ami teljesen irreális. Ezek a vállalatok kény- 
szerülnek fogyókúrára. Önmagában a fogyás persze, nem old meg semmit. 
ha eközben nem állítják helyre a gazdálkodás normális feltételeit." 

, Kénytelen vagyok azt hinni — jegyezte meg Pázmándi Gyula —, hogy 
ebben a "rosszul eladósodottságban benne rejlenek az elmúlt évtizedek "te- 
reléseix és selvárásai", amikor is az államigazgatási intézmények élve — vagy 
visszaélve? — tulajdonosi jogaikkal, igen erőteljesen beavatkoztak a vállala- 
tok fejlesztéspolitikájába, s akkoriban sem az volt a jellemző, hogy a meg- 
térülés lett volna a legfőbb szempontjuk." 

,A gazdálkodás követelménye — szólt Zala Júlia, —, hogy a vállalkozó 
az eszközeit úgy kombinálhassa, hogy. a másik oldalon a tőke minél jobban 
hasznosuljon. A legnagyobb gond az, hogy a vállalatok nélkülözni kényszerül- 
nek a kombináció minimális feltételeit is. Nem dönthetik el, hogy a munka- 
erőt géppel helyettesítsék, hogy importanyagot hozzanak-e be és honnan hoz- . 
zák be, hogy szabadon választhassák meg partnereiket, hogy a piacon szaba- 
don mozoghassanak." 

A beszélgetés során, kimondva-kimondatlanul megfogalmazódott — mu- 
tatott rá Lakos Sándor —, hogy a gondolatainkat, a gazdálkodásról alkotott 
nézeteinket is sát kell kódolni:. Látszólag olyan egyszerű dologról van szó, 
hogy például alaposan vizsgáljuk meg minden befektetett forint hasznát, hogy 
az eszközöknek és áruknak ne csak a használati értékét, hanem az értékoldalát 
is fontosnak tekintsük. A szocializmus kezdeti szakaszában kialakított gazdál- 
kodási tradíciók, amelyek nem tulajdonítottak szerepet az értéktörvény érvé- 

nyesülésének, még mindig nagyon erősen élnek gondolkodásunkban. Márpedig 
ha nem erősítjük a piaci hatásokat, ha nem oldjuk meg a hatékony tőke- 
áramlást és -hasznosulást, sem külgazdasági helyzetünket nem tudjuk stabili- 
zálni, sem az életkörülményeinket javítani. Beszélgetésünk során megfogal- 
mazódtak javaslatok is, de főként a fennálló körülmények kritikája dominált. 
Próbáljuk meg összefoglalni, mit kellene tennünk a javainkkal, eszközeinkkel 
való pazarlás megszüntetése érdekében." 


Megtakarítás és hosszú távú érdekeltség 


"A közgazdasági teendőket alaposan körüljártuk — szólt Orbán István —, a 
társadalmi-politikai tényezőket, a pazarlás tudati összetevőit azonban kevésbé. 
A veszteséges vállalatokról ma nagyon sok szó esik a sajtóban, sokat foglal- 
koztatja a közvéleményt. Csak ismételni tudom: a legnagyobb veszteség nem 
a veszteséges vállalatoknál keletkezik, hanem ha elszalasztjuk a nagyobb 
nyereség lehetőségét és megelégszünk a kisebbel. Erre kellene ráhangolni a 
közvéleményt. hogy a "nemzet átka: — no meg a pénzügyi irányítás — 
ne azokat sújtsa, akik hitelt vettek fel és kockáztattak. 

A másik ilyen szemléletbeli dolog: az amerikai ember nem átall faházban 
lakni, mi, jó magyarok viszont csak Kinizsi várában érezzük jól magunkat. 
A falvakban is kő- és betonpaloták épülnek. Presztízsből is: vaz én házam 
egy sor téglával magasabb legyen, mint a szomszédés. De nem elsősorban 
ezért. Megvizsgáltuk-e, hogy a vagyonosodó ember mi más értelmes dologba 
fektethetné be a pénzét? Ellátjuk-e gazdasági eszközökkel, biztosítunk-e szá- 
mára értelmes vállalkozói alternatívákat?" 

,Az emberek számára megbízható befektetési célokat kellene nyújtani 
— helyeselt Kiss József. — Az elmúlt húsz évben mintegy 600 ezer üdülő, hét- 
végi ház épült az országban. Elgondolkodott-e már azon valaki, mi lenne, ha 
ennek csak a feléből lakás épült volna, ha a befektetési hajlandóságot értel- 
mesebb irányba tudjuk terelni? De mi azt mondtuk: egy lakásunk és egy 
üdülőnk lehet, két lakásunk viszont nem. Most sok üdülőtulajdonosnak gon- 
dot okoz, hogy közben felnőttek a gyerekei, és nem tud nekik lakást bizto- 
sítani." 

A vagyonosodás ma az egyik legérzékenyebb társadalmi kérdés — hang- 
súlyozta Balázs Ágnes. — Különösen azért, mert a megélhetési gondokkal 
küszködőket a költekezés, a kihívó életmód napról napra jobban irritálja. A 
sokféle vélemény azonban mit sem változtat a vagyonposodás tényén: azon, 
hogy vannak szegényebbek és vannak gazdagabbak. Ezen annak ellenére sem 
lehet változtatni, hogy ez feszültségeket okoz, hiszen a jövedelemszerzés le- 
hetősége olyan hajtóerő, amiről nem lehet lemondani. A tőkeáramlás szem- 
pontjából a gond az, hogy eközben változatlanul azon vagyunk, hogy akinek 
megtakarított pénze van, az istenért be ne fektesse a gazdaságba, mert ezzel 
emunka nélkül: szerzett jövedelemhez jut. Én sokkal kevésbé tartanék ettől. 
Azon a véleményen vagyok, hogy a tőkeáramlásnak meg kell indulnia: a vál- 
lalati tőkének is, a lakossági tőkének is az értelmes, gazdasági céljainknak meg- 
felelő befektetések irányába." 

, Számos országban vannak úgynevezett befektető társaságok — fűzte hoz- 
zá Zala Júlia. — E társaságok feladata, hogy értelmes befektetési lehetősége- 
ket kutassanak fel a vállalkozói és lakossági megtakarítások felhasználására. 
Fontolóra kellene venni nálunk is az ilyen befektető társaságok létrehozását. 
Ez egyáltalán nem mond ellent a termelőeszközök társadalmi tulajdonának, 

sem a tervgazdaságnak. Azok a gondok, amelyekkel most küszködünk, nem 
azt jelentik, hogy egy szocialista tervgazdaságot ne lehetne normálisan vezé- 
nyelni, csak meg kellene teremteni a normális működési feltételeket és az eh- 
hea szükséges eszközöket. Ilyen eszközök lehetnének a befektető társaságok is." 

, Nagykorúnak kellene tekinteni az embereket — szólt Botos Balázs —, és 
el kellene hinnünk, hogy az értelmes, a gyakorlati eredmények által is iga- 
zolható célok megvalósítására meg lehet őket nyerni. Nem arról van szó, 
hogy aki kiszakítja a zsákot vagy szétszórja a drága anyagot, az ne tudná, 
hogy ezzel kárt okoz. De ha mindenütt pocsékolást lát maga körül, s azt 
tapasztalja, hogy népgazdasági méretekben is pazarlóan bánunk az eszkö- 
zeinkkel, ne várjuk, hogy lehajoljon és felvegye a földről a lehullott csavart. 
Ezt az egész kérdést egyszerre és együttesen kell megoldani, hogy minden 
kis forintnak — a saját és a népgazdasági szsebbens is — nagyobb becsü- 
lete legyen." I 

"A tőkemozgáshoz is kényszer kell — mutatott rá Pázmándi Gyula —, 
kényszer, hogy kiemeljem a tőkémet a kevesebb haszonnal kecsegtető vállal- 
kozásból, és bizalom, hogy más helyre befektethessem. Sem a kényszer, sem a 
bizalom nem alakulhat ki addig, amíg a gazdaság szereplői csak a közvetlen 
és pillanatnyi nyereség növelésében érdekeltek — akár a társadalmi vagyon 
kárára is. Ezért a legfontosabb tennivalónkat a hosszú távú vagyonérdekelt- 
ség kialakításában látom." 


, Politikai és társadalmi szempontból is fontos — hangsúlyozta Zala Júlia 
—, hogy emeljük a megtakarítások presztízsét a pazarló, mindent felélni akaró 
fogyasztással szemben. Sajnos a társadalom értékrendjében túl magasra emel- 
kedett a nagylábon élés, a költekező életmód. A társadalom nagyobbik része 
elvben elítéli ezt a jelenséget, de kár lenne tagadni, hogy a legtöbben maguk 
is erre törekednek. Divat lett költekezni. Ennek többek között az az oka 
— erről már beszéltünk —, hogy megvásárolható áru még csak volt az 
üzletekben, értelmes befektetési lehetőség viszont nagyon kevés akadt. Ezen 
a helyzeten minden vonatkozásban változtatni kell: az legyen az érdem, ha 
minél többet takarít meg valaki, ha tehát a munkájával szerzett jövedelmeit 
távolabbi szügségletek finanszírozására félreteszi, ahelyett hogy azonnal elfo- 
gyasztaná. Ahhoz azonban, hogy a társadalom megtakarítási hajlandósága 
növekedjék, a megtakarítás presztízsén kívül szükség van a Pázmándi Gyula 
által hangoztatott bizalomra, amit a következőkkel egészítenék ki: szükséges 
lenne egy stabilabb árszint, mert — tapasztalhattuk — az infláció inkább köl- 
tekezésre és nem megtakarításra sarkall. De a vállalatok befektetési bizal- 
mát is meg kell erősíteni: mindenekelőtt a hosszabb távon is kiszámítható 
szabályozással." 


,A megtakarítás azonban olyan szokás eredménye, amelyre a körülmé- 
nyek hatnak — tette hozzá Balázs Ágnes. — A lakosság csak akkor fog meg- 
takarítani, ha érzi, hogy kiegyenlített életnívót csak így tud az egész élet- 
pályájára biztosítani." 


, Tőke, befektetés, profitráta, részvény, osztalék — ezek a kifejezések 
sokak számára még mindig idegenül csengenek — foglalta össze a beszélgetést 
Lakos Sándor. — A gazdálkodás szocialista formáinak kialakítását ugyanis 
elsősorban az elosztásra, a javak naturális mennyiségére, nem pedig az értékre 
és a jövedelemtöbblet elérésére alapoztuk. Ezért tűnnek még ma is "srend- 
szeridegennekk ezek a kifejezések. Nem arról van szó, hogy most srehabili- 
táljuks a tőkét és a profitot. ugyanis a tőke lényege —- Marx szerint — egy 
meghatározott társadalmi viszony. Ha mégis tőkéről és profitrátáról beszé- 

lünk, csakis mint gazdálkodási kategóriát említjük, hogy megteremthessük a 
specifikus szocialista vonásait. 

Most az a legfontosabb feladatunk — és ez összhangban áll a szocia- 
lizmus előrevitelének ügyével —, hogy javítsuk a társadalom javaival, minde- 
nekelőtt a termelés tárgyi tényezőivel való gazdálkodás hatékonyságát. A mai 
beszélgetés legfontosabb megállapításának tartom, hogy a jó befektetés is pa- 
zarlás, ha eközben a még jobbat elmulasztjuk. A legfontosabb és legsürgetőbb 
tennivalónk: az olyan szemléleten változtatni, hogy ami nem veszteséges, az 
már jól működik. A szemlélet megváltoztatása természetesen nem elég: be kell 
építeni a gazdálkodás rendszerébe a mainál hatékonyabb mozgatóerőket, 
mindenekelőtt fokozni kell a gazdálkodók közötti versenyt. A mai beszélge- 
tésből is nyilvánvalóan kiderült, hogy a versenykorlátozás mennyire gátolja 
a gazdaság jövedelemtermelő képességének növelését és a hatékonyabb tőke- 
gazdálkodást. 

Természetesen nem kiforrott és minden következményében végiggondolt 
elképzeléseket fogalmaztunk meg. Elsősorban a kérdések politikai vonatko- 
zásaira próbáltuk a figyelmet ráterelni. Az eszközökkel való hatékonyabb 
gazdálkodás feladata nehéz, vannak kockázatai is, de a további lépések nélkül 
kétségessé válhatnak távlati dinamizálási elképzeléseink, ezért minél előbb 
meg kell találni a reális, társadalmunk érdekeinek és szocialista elveinknek 
megfelelő megoldást." 

Érték és reform 


Az MSZMP Központi Bizottságának ideológiai kérdésekkel foglalkozó no- 
vemberi ülése többek között megállapította: , A szocialista értékrend tisztá- 
zásában és meggyökereztetésében érezhető mulasztásaink vannak." Ennek az 
igazságát ma senki sem vitatja, de érthető okoknál fogva ez a tehertétel a 
legsúlyosabban a párttagságra nehezedik, s közöttük is azokra a kommunis- 
tákra, akik a sorsukat legszorosabban kötötték össze a szocializmus ügyével. 
Ezért talán nem tűnik indokolatlannak, hogy — a teljesség legcsekélyebb 
igénye nélkül — kísérletet tegyünk e mulasztásaink egyikének-másikának 
érzékeltetésére. Erre annál is inkább szükség lehet, mivel a nyomasztó hiány- 
érzetek kelthetnek olyan benyomást, hogy ezek a mulasztások csupán az 
ideológiai és a felvilágosító munka gyengéiből következnek, holott a való- 
ságban — amint az a KB-ülés dokumentumaiból is kiolvasható — sokkal 
összetettebb, bonyolultabb társadalmi folyamatok során alakultak ki a min- 
den bizonnyal átmeneti, ám ettől nem kevésbé gyötrelmes értékzavarok. 

A nyolcvanas évek második felének sajátosan hazai értékdilemmái dön- 
tően azokból a sok szempontból gyökeres változásokat hozó új folyamatokból 
erednek, amelyek egy megkezdett, de következetesen végig nem vitt reform 
mentén keletkeztek. Ennek meghatározó szerepe volt abban, hogy mindazok 
a korszakos jelentőségű felismerések, amelyek egyrészt túlmutattak a szo- 
cializmus egyes 19. századi — szükségképpen vázlatos — előfeltevésein, más- 
részt bátran, elvi következetességgel tárták fel az úgynevezett személyi kul- 
tusz időszakának torzulásait, nem tudtak egyértelműbb értékrendet terem- 
teni az emberek köznapi tudatában. Az elhúzódó reform következtében 
ugyanis ezekben az új felismerésekben rejlő értékek több vonatkozásban vi- 
szonylag tartós ellentmondásba kerültek az emberek gyakorlati tapasztalatai- 
val. Ez pedig egyszerre keltett kétséget a kialakulóban levő új, valamint a 
továbbra is megőrzendő, nélkülözhetetlen értékekkel szemben. 


Ám hadd tegyük ehhez azonnal hozzá azt is: az elmondottak nem jo- 
gosíthatnak fel bennünket arra, hogy ennek a folyamatnak csak ezt az ol- 
dalát emeljük ki! Ugyanis semmi kétség, mulasztás terhel bennünket azért 
is, mert méltánytalanul háttérbe szorítottunk egy hatalmas értéket: pártunk 
jelentős szerepét abban, hogy a szocializmus és a reform gondolata nemcsak 
magyar, hanem globális vonatkozásokban is összekapcsolódott, s a magyar 
reformtapasztalatokra nem alaptalanul hivatkoznak a nemzetközi kommunis- 
ta- és munkásmozgalom számos osztagában. Több szempont is szerepet ját- 

szott ennek az értéknek a túlzottan szemérmes kezelésében, noha jogos nem- 
zeti büszkeségeket nem csak az táplálhat, hogy az elmúlt század derekán a 
forradalmi mozgalmak élvonalában láthatott bennünket Európa. A maga ne- 
mében nem kisebb értéknek bizonyult, hogy a hetvenes években — sokszor 
magunkra hagyottan — képviseltük a kelet-európai szocializmusokban a re- 
formgondolatot. 

A kialakult helyzethez azonban az is hozzátartozik, hogy noha a reform 
nálunk nem bukott el, de győzelemre sem sikerült juttatnunk. Mondhatjuk: . 
egy jelentős szellemi-politikai teljesítmény nem épült még be kellően a tár- 
sadalom tudatába, vagy legalábbis nem úgy, amint az elvárható lett volna 
egy gyorsabb, dinamikusabb átalakulás esetén. Mondjuk ki kereken: pár év- 
tized leforgása alatt mi összehasonlíthatatlanul többet éltünk meg a reform- 
ból gondolatban, mint a valóságban. Az ideológiában és a propagandában 
erőteljesebben öltöttek testet — hogy mást ne is említsünk — a gazdasági ra- 
cionalitás, a vállalkozó szellem, a teljesítmény vagy a demokratikus megol- 
dások értékei, mint a gyakorlatban. Ezenközben az átalakításhoz olyannyira 
szükséges anyagi és erkölcsi tőkék forgácsolódtak, s egyszerre kezdtek mu- 
tatkozni a gazdasági és morális kifáradás jelei. 

A morális értékvesztésekhez az ís hozzájárult, hogy miközben — felis- 
merve a társadalom fontos mozgástörvényeit — fordulatszerű változás vette 
kezdetét az anyagi érdekeltségeket helyettesítő korábbi moralizálással szem- 
ben, tényleges jelentőségénél kisebb hangsúlyt helyeztünk az etikai értékek 
cselekvéseket szabályozó funkcióira. Ez a logika nem volt teljesen alaptalan, 
mégis tartalmazott bizonyos szűklátókörűséget, mert azt a hamis benyomást 
keltette, mintha reform és etikum nem egymást kölcsönösen erősítő, hanem 
egymást kizáró értékek lennének. Az életfontosságú gazdasági racionalitáso- 
kért folytatott küzdelem hevében sokszor azt az érzetet keltettük, hogy meg- 
változott a viszonyunk olyan értékekhez, mint a kultúra demokratizálása 
vagy a teljes foglalkoztatottság. Holott valójában , csak" arról volt szó: fel- 
ismertük, hogy ezeknek az igazi, tartós realizálásához olyan körülményeket 
kell teremteni, amelyek többé nem szoríthatnak bennünket a valóságot meg- 
erőszakoló, döntően adminisztratív jellegű megoldási kísérletekre, mivel eze- . 
ket az értékeket az anyagi létben kell megalapozni. A piaci viszonyok ki- 
alakulatlansága, autonóm létük garanciáinak hiánya, a paternalista állam- 
eszme illúziója végső soron ugyanis éppen hogy megfoszt azoktól a lehetősé- 
gektől, amelyek révén a szocializmus a legteljesebben biztosíthatja a szociális, 
kulturális értékek fedezetét. Minderre azonban nem tudtunk eléggé meggyő- 
zően rámutatni, mivel az elhúzódó reform erről egyrészt elterelte a figyel- 
met, másrészt pedig korlátozta ennek a törvényszerűségnek a gyakorlati 
visszaigazolhatóságát. 

Aktuális értékzavaraink egy részét tehát az okozta, hogy eredménynek 
kellett elkönyvelnünk sok olyasmit is, amivel a szocializmus nem békülhet, 
de amit. előbb létre kell hozni, hogy korlátozható és végül ténylegesen meg- 
szüntethető legyen. Világosabban fogalmazva: bürokratikus hatalmi eszkö- 
zökkel nem lehet másként gátat vetni sem az inflációnak, sem az egyes he- 
lyeken jelentkező munkaerő-fölöslegnek, mint a gazdaságtalan termelés fenn- 
tartásával és állandó fokozódásával. A piaci törvények alkalmazásából azon- 
ban még egyáltalán nem az következik, hogy lemondtunk volna antiinflációs, 
szociális biztonságot igénylő értékeinkről. Sőt ezek az értékek csak Így, csak 
ezen az úton lesznek igazán érvényesíhetők! 

A gazdasági racionalitás és a társadalmi szolidaritás, a teljesítményel- 
vűség és a szociális érzékenység értelmes képviselete nem elválasztható, ezek 

kölcsönösen feltételezik egymást. Egyik sem lehetséges a másik ellenére. 
Ezért rendkívül nagy jelentőséget lehet tulajdonítani annak, hogy — amint 
azt a Központi Bizottság november 11-i ülésének előadói beszéde hangsú- 
lyozta — , minden területre kiterjedő, az egyes lépésekben egymáshoz kap- 
csolódó reformpolitikát folytatunk. Olyan reformpolitikát, amely a stabilitás 
és a változás egységén belül, a mai helyzetnek megfelelően a változás szük- 
ségszerűségére teszi a hangsúlyt." 

Mindazok, akik határainkon belül vagy kívül figyelemmel kísérték az el- 
telt három évtizedben uralkodó magyar politikai mentalitást, megfigyelhet- 
ték, hogy az eddig végrehajtott, sok tekintetben óriási horderejű változások 
mellett a hangsúly mindig a stabilitásra került, amiben az 1956 utáni, nagy 
küzdelem árán megteremtett társadalmi-politikai-szociális vívmányok féltése 
nyilvánult meg. A , kis lépések" sokáig bevált stratégiáját egyfajta történel- 
mi igazságtevés is ösztönözte, az a felismerés, hogy annyi felforgató átrende- 
ződés, viharos sokk után a nemzet mindenekelőtt nyugalomra, kiegyensúlyo- 
zottságra, viszonylagos állandóságra vágyik még akkor is, ha ez visszafog 
valamit az egyébként kívánatos dinamizmusokból. S minthogy ez a felismerés 
egy roppant fontos, a társadalom túlnyomó többsége részéről állandóan visz- 
szaigazolt politikai értéket tartalmazott, ez a mentalitás konzerválódott, s 

összekapcsolódott egy egész, sikerekben gazdag korszak ismérveivel. 
Mindezek közben a radikálisabb változások szorító szükségessége egyre 
erőteljesebben kapott hangot a szellemi-politikai életben. A stabilitás túl- 
hangsúlyozottsága egy idő után ideológiai gátja is lett a gazdaságban egy- 
másra torlódott, de nemcsak a gazdaságot minősítő kedvezőtlen folyamatok 
megfékezésének és visszaszorításának, s ilyen módon egyre inkább egy illuzó- 
rikus biztonságérzetet nyújtott. Megkímélt a nagyobb társadalmi nyugtalan- 
ságoktól, szorongásoktól, feszültségektől, de a problémákat nem oldotta meg. 

, Vajon mi kellett a hangsúlyváltáshoz, amikor olyan nyilvánvaló, hogy a 
dilemma nem új keletű? Az erre adható válasz többrétegű. Elsőként azt 
kell megállapítani, hogy a múltban elszenvedett zaklatottságok történelmi 
jóvátevésének értéke mellett mindinkább előtérbe került az új, immár egé- 
szen más természetű konfliktusok nyílt felvállalásának, a reform felgyorsí- 
tásának értéke még azon az áron is, ha ez átmenetileg csökkenti számottevő 
rétegek stabilitásérzetét. Az MSZMP által kezdeményezett és irányított re- 
formfolyamatok a régi keretek és struktúrák mellett folytathatatlanná vál- 
tak, ezek megértek a változásra. Ebből azonban ugyancsak nem vonható le 
valamiféle olyan következtetés, hogy a stabilitás értéke devalválható. Egy- 
szerűen arról van szó, hogy ezt az értéket újra kell teremteni a megválto- 
zott körülmények között. ; 

A stabilitás értékének túlhangsúlyozása mellett nem lehet megtenni mind- 
azokat az életfontosságú lépéseket, amelyek radikális beavatkozásokat igé- 
nyelnek. Minden valamirevalő gyökeres változtatáshoz csak egy viszonylagos 
instabilitáson keresztül vezethet az út, ami a dolog természeténél fogva át- 
meneti bizonytalanságokat, nehézségeket, sőt kockázatokat is rejt magában, 
de ezt nem lehet megtakarítani, enélkül nem lehet elérkezni a stabilitásnak 
egy másik, fejlettebb állapotához. 

Pártunk a szocialista értékrend tisztázásában és meggyökereztetésében 
tapasztalható elmaradások felszámolásához elsősorban nem szavakkal, hanem 
tettekkel kíván hozzájárulni. Etikai felelősségét úgy értelmezi, amiként azt 
Lukács György vetette fel több mint fél évszázada, amikor rámutatott, hogy 
az erkölcsi cselekvés az ember belső megváltoztatására irányul, arra, hogy 
cselekvéseink megfeleljenek a mindig tiszta és világos erkölcsi normáknak. 

Ezzel szemben a politikai cselekvés szándéka intézmények megalkotása, fenn- 
tartása vagy megváltoztatása, amely viszonylag független az emberek belső 
fejlődésétől. Az ember belső tökéletesedését semmiféle politika nem hoz- 
hatja meg, az csak akadályokat gördítheti félre az útjából. 

Ez a legtöbb, amit egy politikai párt megtehet az értékek meggyökerez- 
tetése érdekében, s a mi pártunk éppen ezt teszi. Nem tegnap vagy tegnap- 
előtt fogott hozzá e történelmi feladatának megvalósításához, s azt sem Ígér- 
heti, hogy holnapra elkészül vele. E munkája során számol azzal — amint az 
szintén kifejezést nyert az ideológiai kérdésekkel foglalkozó központi bizott- 
sági ülésen —, hogy ,a gazdaság konszolidálásának kényszerei, elodázhatat- 
lan és elsődleges össztársadalmi érdekei olyan gazdasági lépéseket tesznek 
indokolttá, amelyek ellentmondásba kerülhetnek eszményeink egyes sarkala- 
tos pontjaival, de az adott körülmények között mégis a szocializmus gazdál- 
kodását erősítik meg". S ha olykor Így cselekszünk, az senkit ne tévesszen 
meg, nem alapvető eszményeink feladásáról van szó, hanem arról, hogy meg- 
teremtsük azok későbbi érvényesítéséhez azon gyakorlati feltételeket, ame- 
lyek ma még nem állnak rendelkezésünkre. 

Külső és belső okok egyaránt közrejátszottak abban, hogy a reform szel- 
lemi előkészítése az eddigi eredményekhez viszonyítva túlméretezettnek tűn- 
het, de ne feledjük: egyelőre nem eléggé kiaknázott, pedig tartós forrásául 
szolgálhat az a messzetekintő, s a párt által kezdeményezett, táplált reform- 
gondolkodás, amely nélkül ma összehasonlíthatatlanul felkészületlenebbek 
lennénk tennivalóinkat illetően! Ezt az értéket meg kell védelmezni mind a 
rossz kortestaktikák kisajátítási törekvéseivel, mind pedig a méltánytalan 
elhallgatással szemben, mert minden fogyatékosságával együtt is megalapozta 
mai világlátásunk és cselekvéseink irányát. 

Szabadjon Lukács Györgyre hivatkozni, aki felhívta a figyelmet arra, 
hogy az egyes embereknek a saját közvetlen világához való hozzáállása az 
egyéni élet egyik legfontosabb problémája, sőt mindig újból az egész társa- 
dalom, az egész kultúra problémájával növekszik fel. Ha az ember önelégül- 
ten elmerül abban, ami közvetlenül érinti, az önmaga és a társadalom szá- 
mára éppoly veszélyes, mint az, ha valaki mindenáron szét akarja marcan- 
golni, el akarja vetni ezt a természetes emberi törekvést. 

Ezek a gondolatok ma, úgy tetszik, roppant időszerűek, mert olyan kö- 
rülmények között kell összeegyeztetni az egyéni létérdekeket a magasabb 
társadalmi értékekkel, amikor ezt nem könnyű megtenni. Mégis, ennek szün- 
telenül, újra és újra neki kell gyűrközni, különben ismét elvont, teljesíthe- 
tetlen értékek sémáiba igyekezhetünk gyömöszölni a valóságot, vagy a seho- 
va sem vezető pragmatizmus útvesztőiben találhatjuk magunkat. 


Csabina Zoltán 


A FEJÉR MEGYEI PÁRTBIZOTTSÁG 
MUNKATÁRSA 


Hogyan tanítható a világnézet? 


Fölöttébb kényelmes lenne a címben feltett kérdésekre úgy válaszolni, hogy 
a világnézet nevelés terhét egyetlen tantárgyra hárítsuk. Ha csak a felszínen 
szemlélődünk, még indokolhatjuk is ezt az álláspontot azzal a valóban jelen- 
tős tantervi változással, melynek során a középiskolákban a , bevezetés a. 
filozófiába" lépett a , világnézetünk alapjai" helyére. 


Hogy a nyolcvanas évek eleje óta a világnézeti oktatás hatékonyabb for- 
mái kerültek előtérbe, azt nemcsak a korábbi gyengeségek indokolták. Egyre 
biztosabban látjuk és tapasztaljuk, hogy társadalmi, gazdasági előrehaladá- 
sunknak kulcsa az emberi tényező. Példák sokaságával lehetne igazolni, hogy 
a gondolkodásmód átrendeződése nélkül a legjobb határozatok, programok is 
csak felemás eredményre vezetnek. Ebben az átrendeződésben pedig, ha nem 
is kizárólagos, de meghatározó szerepe van az iskolának, az ott folyó peda- 
gógiai munkának, a világnézeti nevelésnek. Annak, hogy a tanulók felkészíté- 
sében előtérbe kerüljön az önálló ismeretszerzés igényének és képességének 
kialakítása; hogy biztonságosan tudjanak tájékozódni, eligazodni az őket 
körülvevő világban, a gyorsan változó folyamatokban; hogy alkotó módon 
ismerjék fel és értsék saját lehetőségeiket. 


Lehet-e mindezt egyetlen — a , bevezetés a filozófiába" — tantárgy feladatá- 
nak tekinteni? Kétségtelen, hogy a gimnáziumokban és a szakközépiskolákban 
történt bevezetésével új, a korábbiaknál sokoldalúbb lehetőségek nyíltak, mi- 
vel az új elnevezés új tartalmat és új szemléletet is hozott. Szakított a korábbi 
teljességre törekvéssel, azzal, hogy célját szerteágazó területekre vonatkozó 
fogalmak megtanításával, , kész" ismeretek átadásával próbálja elérni. Az is- 
meretek megszerzése azonban nem öncél, hanem a szemléletformálás, a dia- 
lektikus gondolkozás alakításának eszköze. Elsősorban azáltal válik azzá, hogy 
a történetiséget, a filozófiai gondolkozásnak a problémákat felvető és azok 
megoldására törekvő jellegét helyezi előtérbe, bemutatva a különböző korok 
válaszait az emberiség nagy kérdéseire. Vitathatatlan erénye az új tantárgy- 
nak, hogy. a nagy gondolkodókat — köztük a klasszikusokat — nem csupán 
ismerteti, magyarázza, hanem a gazdag szemelvényanyag alapján a tanulók 
maguk is átélhetik az újragondolás, a saját tapasztalataikkal, ismereteikkel 
összevetett értelmezés izgalmát. Természetesen ez nem nélkülözheti a tanárok 
szaktudáson, hozzáértésen alapuló segítségét. Ennek igénye (a kétféle tankönyv 
által nyújtott tanári önállósággal együtt) kikényszerítette a pedagógusok kép- 

zésének, továbbképzésének megoldását is. Korábban a testnevelőtől a biológia- 
tanárig bárkivel előfordulhatott, hogy , világnézetet" kellett tanítania; ma a 
megyében az e tantárgyat tanító mintegy 30 pedagógus egyharmadának 
filozófia szakos végzettsége is van. 

Önámítás lenne azt mondani, hogy ezekkel a módosításokkal — bármily 
jelentősek is — egy csapásra megnyugtatóvá vált a fiatalok világnézetének 
alakulása. Ez már csak azért sincs így, mert e változások a megye középfokú 
intézményeiben tanuló 16 ezer fiatalnak csupán alig több mint 50 százalékát 
érinti — vagyis: a gimnáziumba és a szakközépiskolába járókat —, de mi- 
nőségi áttörést ott sem eredményezett. 

Mindezt felismerve a megyei párt-végrehajtóbízottság is napirendre tűzte 
a középfokú tanintézetekben folyó világnézeti nevelés helyzetét. Előzetesen 
széles körben beszélgettünk pedagógusokkal. Ők úgy látják, hogy a tanulók 
szemléletmódja rendkívül leegyszerűsített. A középiskolai tanulmányok végére 
is csak a legjobbak jutnak el az ismeretek szintetizálásához, a mélyebb össze- 
függések felismeréséhez, a dialektikus gondolkodásmódhoz. Az ismeretek nagy 
része számukra csupán megtanulandó és visszamondandó leckék sokasága. 
olyan, mint a közelről szemlélt mozaikkép, ahol az egyes kockák jól láthatók, 
de mégsem tudjuk, hogy az egész mit ábrázol. Mindezért könnyű lenne az 
oktatási rendszer feszítő gondjait, ellentmondásait, feltételhiányos állapotát 
felelőssé tenni. Magam sem vonom kétségbe azoknak az észrevételeknek a 
jogosságát, amelyek sokszor, sokféle fórumon elhangzottak már a túlterhelés- 
ről, a zsúfoltságról, a túlspecializált ismereteket és rohanó tempót követelő 
tankönyvekről, azt viszont igen, hogy ez felmentést adhat a gondjainkra 
bízott nemzedék nevelésének, világnézete formálásának felelőssége alól. A fe- 
lelősség kiváltképpen ott növekszik meg, ahol véget érnek a szűken vett tan- 
tárgyi ismeretek, s fokozottan előtérbe kerül a pedagógus személyisége. 

Az oktatás különböző szintjein (de a pártoktatásban és a KISZ politikai 
oktatásában is) mindeddig a dialektikus materialista világnézet elsajátítását 
tekintettük célnak. Sokszor azt vártuk, hogy ha az isrneretek özönét zúdítjuk 
a tanulókra, ez a világnézet majd automatikusan kialakul bennük; a termé- 
szettudományokhoz tartozó tantárgyak a tudományos világképhez, a törté- 
nelem a tudományos társadalomfelfogáshoz vezetne. Ebben a felfogásban az 
olyan tantárgyak, mint az ének, rajz, idegen nyelvek, testnevelés, nem is 
tartoznak a világnézeti nevelés színterei közé, de a legnagyobb bűn szerin- 
tem az, hogy ez.a szemlélet személytelenné tette a nevelést. A világnézet 
alakítását azért sem lehet pusztán a tantárgyi ismeretek szűk keretei közé 
szorítani, mert a fiatalokat élénken foglalkoztatják a kor kérdései. Ezekre 
tőlünk várnak választ, s mi nem hivatkozhatunk például az elmélet adóssá- 
gaira. Igaz, a gyorsaság magában hordja a tévedés kockázatát is, de aligha 
lenne helyénvaló elvitatni a tévedés jogát attól, akitől elvárjuk, hogy kielégítse 
és fenntartsa ezt az egészséges kíváncsiságot. 

A világnézet nem szűkíthető le az egyes tantárgyak által nyújtott isme- 
retekre azért sem, mert áz többet jelent, mint a , világról alkotott nézetek 
összességé"-t. Hozzátartozik az ember szubjektív viszonya a világhoz, környe- 
zetéhez és az ezekről alkotott ismereteihez; formálása egyszerre jelenti az ér- 
telem, az érzelem, a jellem alakítását. A dialektika törvényeit meg lehet 
ugyan tanítani, alátámasztva a természetből és a társadalomból vett példák- 
kal, de ez nem elég a megértésükhöz, még kevésbé a meggyőződéshez. 

A világnézet az ember élete során szüntelenül alakul, változik, módosul 
a struktúrája, egyes elemei megerősödnek, mások elsorvadnak, s helyükbe 
újabbak kerülnek. A változások döntően azoktól a hatásoktól függnek, ame- 

lyek a mindennapok során érnek bennünket, és attól, hogy azokat milyen 
módon dolgozzuk fel. Ebben az értelemben a világnézet önmagától, spontán 
alakul — amivel természetesen nem a tudatosítás lehetőségét és szükséges- 
ségét kívánom tagadni. Éppen e tudatosítás lehetséges eszközei a tantárgyi 
ismeretek. Célunk tehát nem az, hogy a tanulók kételkedés nélkül kész meg- 
győződéseket vegyenek át, hanem, hogy aktív, ha kell kétkedő, saját nézeteik- 
kel szemben is kritikus, mások álláspontját tisztelő, gondolkodó fiatalokat ne- 
veljünk. Mindebből az következik, hogy a világnézet formálása, fejlesztése 
rendkívül összetett feladat, ami csak a nevelés komplex rendszerében való- 
sulhat meg. Olyan tudatos folyamat során, amely a személyiség fejlesztésére 
irányul, s amelynek célja az, hogy a tanulók pontos ismereteket szerezzenek 
a valóságról — beleértve a társadalmi együttélés szabályait, normáit is —, 
hogy magatartásuk ezekkel összhangban álljon, és értékes személyiségje- 
gyekkel rendelkezzenek. Ebből a megközelítésből a világnézeti nevelés az is- 
mereteken kívül az igényszintnek, a fizikai és pszichikai adottságoknak, a 
fantáziának, a kitartásnak, a kapcsolatteremtő készségnek stb. — azaz a sze- 
mélyiség egészének alakítását, formálását jelenti. Azért is lényeges ennek ki- 
emelése, mert amikor a társadalmi-gazdasági kibontakozás meghatározó ele- 
meként az ember szerepét hangsúlyozzuk, akkor ez nemcsak a szaktudás jobb 
megbecsülését és a munkafegyelem erősítését jelenti, hanem mindazon tulaj- 
donságok előtérbe állítását, amelyek az emberi tényező minőségjegyeihez tar- 
toznak. Különösen fontos ezt tudatosítani az iskolai oktató-nevelő munkában, 
hiszen a holnap munkásai, mérnökei, tanárai, politikusai azok közül kerülnek 
ki, akik ma az iskolapadokban ülnek. Így az iskolára is nagy felelősség 
hárul a hosszabb távú kibontakozás érdekében. 


Mindez nemcsak alapos felkészültséget, széles körű tájékozottságot, hanem 
önismeretet is igényel a pedagógustól. Tudatában kell lennie annak, hogy nem 
csupán a tananyag megtanításával nevel, hanem személyiségének egészével. 
Minden megnyilvánulása, megjelenése, érzelme hatással van a gyerekekre, 
építi vagy rombolja személyiségüket. Oldott, közvetlen légkört kell tudnia 
teremteni maga körül, ahol helye van a kérdéseknek, a vitának; vasfegyelem 
— sőt: gyakran vakfegyelem — helyett értelmes rendre van szükség. Arra 
kell törekednie, hogy a gyerekek elfogadják, hogy szívesen kérdezzenek és 
tanuljanak tőle, hogy vezetési stílusa demokratikus legyen. S mindenekelőtt: 
merje vállalni saját világnézetét, ha marxista szemléletű, akkor legyen a ka- 
tedrán ís az. Túlzott elvárások ezek? Nem. Lényegében annyit jelentenek, 
hogy a pedagógus legyen önmaga, s ne tetszelegjen a szakterülete megfelleb- 
bezhetetlen tekintélyének szerepében. 

A komplex nevelési szemléletnek, a sokféle hatás összehangoltságának 
kell érvényesülnie az iskola munkája, belső élete szerveződésében — az órai 
munkában, az egyes tantárgyak kapcsolatában és a tanórán kívüli tevékeny- 
ségi formákban is. Meggyőződésem, hogy valamennyi tantárgy bőséges al- 
kalmat kínál világnézeti kérdések felvetésére, még a gyakran , készségtan- 
tárgyak"-ká degradált ének vagy rajz is. Izgalmas vita bontakozhat ki a gye- 
rekek körében például arról, hogy a zene társadalmi termék-e, vagy talán 
biológiai evolúció eredménye, de hasonló gondolatokat indíthatnak el a ter- 
mészetben található geometriai formák is. S vajon lehet-e figyelmen kívül 
hagyni a középkori műalkotások megismerésénél a vallás, az egyházak sze- 
repét; lehet-e az irodalomtanításban eltekinteni a Biblia kultúrtörténeti jelen- 
tőségétől? 

A vallás iránt általában is növekvő érdeklődés tapasztalható a fiatalok 

körében, s e jelenség helyenként gondokat, szélsőséges megközelítéseket idéz 
elő. Többnyire valóban nem több ez, mint érdeklődés, ami a vallás ismeret- 
lenségéből, ,másság"-ából, a szertartások látványosságából, más esetben a fel- 
nőttek dogmatikus felfogásából, vagy éppen tantárgyi kapcsolódásokból 
ered. Felelősségünk abban van, hogy ezt az érdeklődést mi elégítsük ki, s 
abban, hogy humanista ateizmusra neveljünk. 

Érdemes külön is kitérni a modern technika kínálta lehetőségekre. A ta- 
nulók életkori sajátosságaikból adódóan is élénken érdeklődnek e terület iránt. 
Eredményeink közé tartozik, hogy a számítógépes ellátottság országos össze- 
hasonlításban is kedvezően fejlődött megyénkben. A gépek használata pon- - 
tosságra, fegyelemre, kitartásra nevel, s már egy rövidke program elkészítése 
is megadja az alkotás örömét. Ennek ellenére a pedagógusok többnyire még 
idegenkednek a gépek használatától, s csak néhányuk él tudatosan a kínálkozó 
lehetőségekkel. 


A tanórák mellett az iskolai tevékenység egyéb formái is lehetnek a világ- 
nézeti nevelés színterei. Különösen igaz ez az iskolai hagyományokra, ünnep- 
ségekre. A bennük rejlő lehetőségeket, közösségszervező erőt leginkább úgy 
bontakoztathatjuk ki, ha a diákok nemcsak passzív résztvevői, hanem kezde- 
ményezői, alkotó részesei ezeknek. Ha szemügyre vesszük, hogy kialakulnak-e 
igazi közösségek iskoláinkban, hogy vannak-e olyan valóságos fórumok, ahol 
a tanulók elsajátíthatják a demokrátizmís szabályait, a közéletiséget, akkor 
eléggé szegényes képhez jutunk. 

Az oktatási törvény megszületése óta ugyan sok szó csik az intézményi 
demokrácia szélesítéséről, de csak a legritkább esetben gondolunk arra, hogy 
ennek természetes része a tanulói demokrácia is. Adjunk valóságos demok- 
ratikus jogokat a diákoknak saját életüket érintő döntésekben. Kapjanak ön- 
kormányzati lehetőséget, de úgy, hogy ez ne a pedagógus meghosszabbított 
keze legyen. Persze óvakodni kell a másik véglettől, a pedagógus teljes ki- 
rekesztésétől is, ami anarchiához vezetne. 

A világnézeti nevelés komplexitásának érvényesítésében további lehetőség 
annak felismerése, hogy az iskola nem zárt világ, nem tekinthetjük szigetnek 
a környező valóság rohanó folyamában. Az iskola és környezete együtt, egy- 
mástól elválaszthatatlanul formálja a fiatalok gondolkozását, magatartását, 
jellemét. A család, a kortárs csoportok, a gyakorlati munkahely, a tömeg- 
kommunikáció vitathatatlanul erőteljes, gyakran ellentmondásos hatásai köze- 
pette kell dolgozniuk a pedagógusoknak. Azt nem várhatjuk, hogy ezek a 
hatások egy gépezet pontosságával, az alkatrészek precíz összehangoltságával 
működjenek. De éppen ezért van szükség olyan rendező elvre, iránytűre, ami 
segíti megtalálni a helyes utat — s ez elsődlegesen az iskola feladata. Külö- 
nösen megnő ennek a jelentősége akkor, amikor — mint manapság — a ha- 
gyományos értékek felbomlanak, helyükbe újak lépnek, de legalábbis újra- 
értelmezésük válik szükségessé. 

Az iskola adjon stabil értékrendet a felnövekvő nemzedéknek — 6 mond- 
ják sokan. De lehet-e, szabad-e a fiatalokat egy zárt, steril világban nevelni, 
elszigetelni őket a változó valóságtól? Az iskolának nem az értékek változásai 
ellen kell fellépnie, hanem azok ellen, akik a változásokban kizárólag érték-. 
vesztést látnak. Feladata nem az, hogy kész értékrendet adjon át, hanem, 
hogy önálló ítéletalkotásra neveljen. Legyen tehát az iskola nyitott a környe- 
. zete iránt, engedje be kapuján a valóságot a maga ellentmondásosságában. 
A világnézeti meggyőződés akkor tud igazán megerősödni, ha az ellentmon- 
dások kereszttüzében érlelődik. 

JEGYZET 


Folkmayer Tibor 


A SZAKSZERVEZETI ELMÉLETI KUTATÓINTÉZET 
IGAZGATÓHELYETTESE 


A döntési mechanizmus problémái 


A haladás, a szocializmus jövője érdekében fel kell tárni a társadalmunk fej- 
lődésében bekövetkezett megtorpanás okait. E nagy horderejű feladat nem 
nélkülözhet egyetlen lényeges mozzanatot sem, így a külső tényezők, az ob- 
jektív feltételek változásának hatásai mellett szembe kell néznünk saját hi- 
báinkkal, gyengeségeinkkel is. 

A fejlődés lelassulásának okait kutatva gyakran felvetődik, hogy az ob- 
jektív körülmények mellett a hibás döntések vagy a késlekedő, rossz végre- 
hajtás játszotta-e a döntő szerepet nehézségeink kialakulásában. Ha vannak 
is leegyszerűsíthető vélemények, ma már szerencsére túljutottunk azon az 
egyoldalú felfogáson, hogy a jó határozatokat sorra-rendre gyenge végrehaj- 
tás követte. Formálódik, erősödik az a szemlélet, hogy a döntési folyamat 
komplex és mély átgondolására, döntési mechanizmusunk egészének elemzé- 
sére és korszerűsítésére van szükség. 

A vezetési, irányítási tevékenység dialektikus folyamat, amelynek minden 
eleme szoros kapcsolatban áll egymással. Ezen belül nem lehet elválasztani 
a döntést és a végrehajtást, és nem szorítkozhatunk a közöttük levő kapcso- 
lat elszigetelt vizsgálatára sem. Mind a döntések meghozatala, mind végre- 
hajtásuk megszervezése a vezetés funkciója, amelynek gondoskodnia kell ar- 
ról, hogy jó döntések szülessenek és azok meg is valósuljanak. 

A döntési mechanizmus működőképességében, korszerűségében két té- 
nyező játszik perdöntő szerepet: a döntési folyamatok demokratikus jellege 
és azok tudományos megalapozottsága. 

A döntési mechanizmus korszerűsítésének egyik fő iránya ily módon a 
demokrácia fejlesztése. A demokrácia fejlettségét gyakran azon mérik le, 
hogy milyen mértékben van biztosítva a véleményezési és javaslattételi jog. 
Véleményem szerint azonban ez — bármennyire fontos is a jog viszonylatá- 
ban — leszűkítő értelmezés. A demokratikus döntésekre semmi más nem ad- 
hat biztosítékot, csak ha intézményesítjük a döntésekben való közreműködést. 
Az érezheti magát a hatalom birtokosának, aki intézményes döntési illetékes- 
séggel bír a társadalom emberi, dologi és eszmei viszonyai felett. 

Úgy hiszem, nem kell külön bizonyítani, hogy mennyivel nagyobb erő- 
feszítéseket tesznek az emberek, ha a döntésekben rendeltetésszerűen közre- 
működhetnek. Tapasztalataik hasznosítása a döntési fázisban lényegesen ja- 
vítja a megvalósítás emberi feltételeit, olyannyira, hogy az emberek ösztön- 
zést éreznek a végrehajtás közben felbukkanó akadályok leküzdésére is. Aki 

, együtt él" valamely döntéssel, annak növekszik a felelősségtudata, és ez 
újabb előny. Saját döntéseinktől nem határolódunk el olyan könnyen, mint 
a másokétól, különösen, ha azok kedvezőtlen hatásúak. A kiállás, az érvelés, 
a felelősség vállalása ilyenkor azoktól várható el igazán, akik részesei voltak a 
döntés meghozatalának. És ennek az ellenkezője ís igaz: akit nem vontak be 
a döntésbe, akinek nem volt tudomása a várható következményekről, az 
általában nem vállalja a felelősséget. Végül az is említést érdemel, hogy min- 
den emberre hat a társadalmi hasznosság motivációja. Minthogy a döntésnek 
van a legnagyobb hatása a kisebb és nagyobb közösségek életére, a hasznos- 
ság tudata a döntésben közreműködőket hatja át a legjobban. 


A döntésekben való érdemi részvételnek számos fontos feltétele van. Az 
egyik döntő láncszem az információ, az emberek tájékozottsága a formálódó 
döntés hátteréről, társadalmi összefüggéseiről. A döntési szituáció lényegét 
megragadó információ nélkül — bármekkora teret adunk is a beleszólásnak 
— nem várható érdemi részvétel a döntésekben. 


Az információ minőségét annak valóságtartalma határozza meg. A felté- 
telek alakulásáról szóló objektív tájékoztatás érvényes követelmény a végre- 
hajtás idejére is. Kevés tehát, ha magáról a döntési szituációról adunk hű 
képet. Az információ szűrése a döntési-végrehajtási folyamat bármely szaka- 
szában a manipulálás veszélyével jár. Kérdés azonban, hogy a tájékoztatás 
milyen körre terjedjen ki, van-e értelme annak, hogy ne csak a döntésbe be- 
vontakat, hanem a szélesebb közvéleményt is alaposabban informáljuk a dön- 
tések okairól, hátteréről. Erre a kérdésre a valóság ad — egyre erősebb hang- 
súllyal — igenlő választ. Politikailag óriási a jelentősége, ha az emberek 
széles köre ismeri, milyen információs bázison döntött a vezetés a sorsukat 
érintő ügyekben, tisztában volt-e a tényekkel, és .azokat hogyan mérlegelte. 
Ha ezt az igényt figyelmen kívül hagyjuk, az emberekben akkor is kételyek 
támadnak, amikor a legmegalapozottabb döntések születnek. Aligha indokolt 
tehát a közvéleményt , zavaró" információkról beszélni, ha az információk 
egyébként megfelelnek a tényeknek. Hasonlóképpen torz az a felfogás is, 
amely a demokratikus centralizmus elvét hangoztatva teremt információs 
monopolhelyzetet. 


A tájékoztatás elengedhetetlen feltétele a döntési folyamatokba való be- 
kapcsolódásnak, de még nem jelent tényleges részvételt. Az érdemi közremű- 
ködés a demokratikus döntés-előkészítéssel kezdődik, amelynek igen lényeges 
mozzanata a helyzetelemzés. A gyakorlati tapasztalatok mutatják: helyzet- 
elemzésünk egyik legkritikusabb vonása, hogy általában a határozatokhoz 
igazodik. Más szóval: az elemzések gyakori célja, hogy igazolják egy-egy 
kérdésben deklarált állásfoglalásunkat. Sokszor előfordul, hogy amikor a 
gyakorlat nem a határozatok szerint alakul, hosszú ideig hadakozunk az , ob- 
jektív akadályokkal", s ezért jellemzővé kezd válni, hogy a reagálással elké- 
sünk. Itt üt vissza talán a legjobban, ha a döntés-előkészítés szűk körben 
történik. Ha a helyzetelemzést azok végzik el, akik korábban a döntési javas- 
latot tették, nyilvánvalóan erős érdekeltség alakul ki bennük a döntés he- 
lyességének igazolására. Az utóbbi időben örvendetesen terjed az a gyakorlat, 
hogy a helyzetértékelést megalapozó elemzések kidolgozására több egymástól 
független kollektívát — tudományos műhelyt, testületet — kérnek fel. 


Az egyoldalú, önigazoló értékelések elkerülésének egyik fontos biztosí- 
téka lehet, ha a helyzetelemző munka folyamatos, ha a végrehajtás elmara- 
dásai, ellentmondásai mesterséges , visszafogások" nélkül rendszeresen fel- 
színre kerülhetnek. Senki nem vitathatja a vezető párt kongresszusainak je- 


lentőségét a szocialista építőmunkában. Azt azonban látnunk kell, hogy a 
kongresszusi értékelések valamiféle , kanonizálása" erősen zavarja, fékezi a 
változásokhoz való igazodást, a rendszeres helyzetelemzést, az új jelenségek- 
re való rugalmas reagálást. Folyamatos helyzetelemzésre van szükség akkor 
is, ha jól mennek a dolgok, mert lehetséges, hogy a felszín alatt már új ten- 
denciák kezdenek érvényesülni, de az irányítás — éppen azért, mert mereven 
fogja fel a kongresszusi határozat , kötelező érvényét" —- mesterségesen 
igyekszik fenntartani a korábbi folyamatokat. 

A mai döntési mechanizmusban az is változtatásra szorul, hogy a dön- 
tésben részt vevők figyelme túlságosan is az apparátusokban kidolgozott ter- 
vezetekre, az előterjesztett javaslatokra, s nem a gyakorlati problémák meg- 
oldására irányul. Ha valamely testületi tag olyan kérdést forszíroz, amely 
nem szerepel az előterjesztésben, az gyakran , sértésnek" számít vagy .leg- 
alábbis , oda nem tartozónak" minősül. Ezzel a rossz szemlélettel függ össze, 
hogy az előterjesztett tervezetet , bizalmasnak", , titkosnak" minősítik, ami- 
ről a döntést hozóknak — ha komolyan veszik a minősítést — nem illik vagy 
nem szabad konzultálniuk még a választóikkal sem. 

A döntés-előkészítés és általában a döntések demokratizmusa ellen ható 
törekvések mögött sajátos érdekeltségi rendszer húzódik meg. Nyilvánvalóan 
nem lényegtelen, hogy a döntés-előkészítőket milyen felelősségi viszony köti 
a megszülető döntésekhez. Ez akkor válik igazán fontossá, ha valamilyen 
döntést egy előző döntés nem megfelelő végrehajtása miatt kell meghozni, 
amiért az előkészítők voltak a felelősek. Ilyenkor az előkészítők felkészült- 
ségétől, szándékaitól függetlenül érvényesül egyfajta , rossz érdekeltség". 
Ezen nemigen lehet változtatni, ha magát a döntés-előkészítési szisztémát 
változatlanul hagyjuk. Csak akkor léphetünk ki a , bűvös körből", ha a dön- 
. tés-előkészítés demokratizmusa nem korlátozódik a nyíltabb helyzetértéke- 
lésre, hanem azt is lehetővé tesszük, hogy egymástól független , előterjesz- 
tők" készíthessenek elő döntési alternatívákat. A demokratizmusnak ez a 
foka jobban biztosíthatja, hogy valóban érdemi legyen a döntéseket meg- 
előző vita. I 


Ami a döntéshozatalt illeti, annak bevált demokratikus megoldása a mi vi- 
szonyaink között a testületi döntés. Igaz, a testületi elv alkalmazása számos 
problémát is felszínre hozott, emiatt azonban magát az elvet nem szabad el- 
vetni, hanem gyakorlatunkat kell továbbfejleszteni, hozzáigazítani a kor kö- 
vetelményeihez. 

Az egyik leggyakoribb hiányosság, hogy a testületi döntések elmossák 
a személyes felelősséget. Ezzel kapcsolatban le kell szögezni: a személyes fe- 
lelősség elhalványulásának alapvető oka korántsem az, hogy a testületi tagok 
;elbújnak" a kollektíva mögé, hogy nem vállalják , egyéniségüket" — ez csak 
következmény. A probléma sokkal mélyebb és jóval összetettebb. A mai dön- 
tési rendszerben ugyanis a képviselőknek módjukban áll eltávolodni, sőt füg- . 
getlenedni megbízóik érdekeitől. Vannak, akik azt állítják, hogy ez nem baj, 
mert a testületek tagjai csak így képesek , országos fejjel"? gondolkodni. Az 
érdekképviselet és a magasabb szintű politikai gondolkodás azonban nem zár- 
ja ki egymást. Annál nagyobb veszély, hogy a semmilyen konkrét érdekhez 
nem kötődő képviselő — azon a címen, hogy nagyobb, országos összefüggé- 
sekben gondolkodik — a valóságtól is elszakad, akarva-akaratlanul a bürok- 
rácia rabjává válik, és végső fokon senkit sem képvisel. Nagyon is indokolt 
tehát az a törekvés, hogy a testületi tagok személyesen is kötődjenek válasz- 

tóik érdekeihez. A következetes demokratizmus gátolhatja meg viszont, hogy 
az érdekképviselet szűk partikularizmussá váljon, az ösztönözheti a képvi- 
selőt, hogy tekintettel legyen az összesség céljaira, s toleráns módon a leg- 
célszerűbb kompromisszumok megtalálására törekedjen. 

A testületi munkában a döntés formai aktusa is meglehetősen megme- 
revedett. A titkos szavazás jelentősége változatlanul nagy, bár vannak, akik 
ezt a nyíltságra hivatkozva — véleményem szerint tévesen — vitatják. Nem 
a titkossággal van baj, hanem annak mechanikus alkalmazásával. Az eldön- 
tésre váró kérdéseket kellene jobban differenciálni, és a titkos szavazásnál 
kialakult minősítés szerint jobban súlyozni. Azokat a kérdéseket, amelyekkel 
kapcsolatban magabízhatóan tisztázódott a döntést hozók álláspontja, már 
nyiltan lehetne tovább vitatni, majd voksoltatni. Léteznek olyan nem szok- 
ványos csoportos döntési eljárások is — például a közvéleménykutatás, a 
kérdőíves tesztelés stb. —, amelyeket adaptálni lehetne a vezetés legkülön- 
bözőbb területeire. 

Az egyszerű többség elvének alkalmazása számos ellentmondás forrása. 
Egy 51:49 arányú szavazás olyan kompromisszumokat takar, amelynek belső 
feszültségeit aligha lehet feloldani. Régen felismert összefüggés, hogy azok 
az érdekek, amelyek kiszorultak a döntésből, a végrehajtásban érvényesülnek. 
Nem szabad úgy gondolkodnunk, hogy a demokratikus centralizmus által 
megkívánt fegyelmezettség háttérbe szorítja a kisebbségbe szorultak érdekeit. 
Minthogy a kisebbséggel nem tudunk mit kezdeni, a cselekvésre kész erők- 
nek gyakran számottevő része alárendelt helyzetbe kerül, passzivitásra kény- 
szerül. Ezen csak az úgynevezett fokozatosan közelítő mechanizmussal segít- 
hetünk. Addig kell visszacsatolni, addig kell a kompromisszumot szélesíteni, 
amíg a kisebbség jelentős hányada nem integrálódik a döntésbe. 

Nincs elég demokratikus módszerünk az oppozíció kezelésére sem. Ezzel 
kapcsolatban elvi bizonytalanságok is vannak, elsősorban az, hogy egyálta- 
lán van-e létjogosultsága az oppozíciónak. A tapasztalatok két kérdést vilá- 
gossá tettek: egyrészt az ellenséges vélemény nem tekinthető oppozíciónak, 
másrészt saját , önellenzékiségünk" nem elegendő a döntési konszenzushoz. 
A kettő közötti széles , mező" megfelelő kezelését leginkább az akadályozza, 
hogy az oppozícióhoz való gyakorlati viszonyunk nem kiforrott. Az eltérő ál- 
láspontokkal folytatott nyíltabb vita, s ezzel egyidejűleg a bírálat tárgyát ké- 
pező hiányosságok megszüntetésére tett határozottabb intézkedéseink konst- 
ruktív lépést jelentenének. Ettől sem szabad azonban az oppozíciók , meg- 
szüntetését" várni — az nem is lenne hasznos —, annál inkább a szélesebb 
közvélemény hatásosabb orientálását, a testületek mozgásterének növeke- 
dését. 

A testületi döntések megfelelését a konkrét társadalmi érdekeknek az is 
nagymértékben előmozdíthatja, ha a képviseleti formákat megtartva tuda- 
tosan törekszünk a demokrácia közvetlen formáinak alkalmazására is. A leg- 
nagyobb horderejű társadalmi kérdésekben társadalmi viták, sőt népszavazás 
igazolhatja, hogy összhangban áll-e a vezetés munkája a tömegek törekvé- 
seivel. 


A döntési mechanizmus demokratizmusának fejlesztéséből nem maradhat ki 
az ellenőrzés demokratizálása sem. A vezetés akkor jár el demokratikus szel- 
lemben, ha a döntések várható következményeit éppúgy a nyilvánosság elé 
tárja, mint a végrehajtás konkrétan megmutatkozó anyagi és erkölcsi hatá- 

sait, s ha világossá teszi azt is, hogy ezekkel számolva vállalja a döntésekért 
a felelősséget. Különösen súlyos konzekvenciái lehetnek, ha a közvélemény 
arra kényszerül, hogy találgasson: tudnak-e erről vagy arról a jelenségről a 
vezetők, vállalják-e a döntések hátrányos következményeinek ódiumát. Ez 
ugyanis a társadalom biztonságérzetét, bizalmát, cselekvési készségét kezd- 
heti ki, amit sokkal nehezebb megállítani és visszafordítani, mint vállalni a 
világos döntési helyzet, az egyértelmű felelősségvállalás élesebb konfliktusait. 

A tapasztalatok azt látszanak igazolni, hogy ma már nem elegendő arra 
törekedni, hogy minden konkrét döntést csak egy bizonyos idő után értékel- 
jünk, ellenőrizzünk. Egész politikai mechanizmusunk működési alapelvévé kell 
tenni, hogy minden személynek és szervnek számot kell adnia tevékenységé- 
ről. Ennek persze a politikai rendszer eddigi működését érintő számos felté- 
tele van. Mindenekelőtt azt kell biztosítani, hogy a különböző szervek fele- 
lősségi köre ne mosódjék össze, speciális funkcióik ne oldódjanak fel. Ez nem 
egyszerűen hatásköri kérdés, hanem szorosan összefügg azzal, hogy a külön- 
böző testületekben gyakran ugyanazok az emberek tanácskoznak, döntenek. 
Bár testületenként különböznek a funkcióik, a szerepkörök halmozódása pszi- 
chikailag és fizikailag egyaránt lehetetlenné teszi a sokféle funkció megfele- 
lő színvonalú ellátását, nem szólva arról, hogy az ebből következő túlterhelés 
egészében véve gátolja a gyakorlati tapasztalatszerzést, az eseményekkel való 
lépéstartást. A funkciók halmozódásának ellentmondásait az sem old- 
ja fel, ha a szóban forgó testületi tagokat társadalmi bizottságok veszik 
körül, hogy — úgymond — tálalják számukra a valóságból származó infor- 
mációkat. A vezetők szemléletét tényleges viszonyaik határozzák meg, és 
egyéniségük, személyes tevékenységük gyakorol hatást a viszonyokra. Ha a 
politikai mechanizmus alapvető szerkezeti elemeiben nem rendezettek a vi- 
szonyok, a környezet demokratikus , beépítés" nem oldhatja meg a problé- 
mákat, sőt azt a látszatot keltheti, hogy minden a legnagyobb rendben van, 
a vezetők állandó demokratikus kontroll alatt állnak. Ezek az anomáliák el- 
kerülhetők, vagy hatásuk visszaszorítható, ha a különböző testületi funkció- 
kat elkülönítjük, és az egyes személyekre jutó megbízatásokat radikálisan 
lecsökkentjük. 

A testületi és a személyi felelősség érvényesítését emellett az is akadá- 
lyozza, hogy gyakorlatilag úgyszólván megoldhatatlan a testületi képviselők 
visszahívása alulról jövő kezdeményezéssel. Több ezer, sőt több tízezer vá- 
lasztó mozgósítására, megszervezésére csak azok a szervezetek képesek, ame- 
lyek a választást kezdeményezték vagy lebonyolították. Ezen a gondon se- 
gíthetne, ha a politikai mechanizmus magában foglalná a testületek és tag- 
jaik munkájának rendszeres értékelését, amely minősítené a tevékenységet. 
Ennek rendszerét lefelé is ki lehetne építeni. Ismétlődő elmarasztalás auto- 
matizálhatná a visszahívást. 


A döntési mechanizmus demokratizmusának kiszélesítése körültekintő, türel- 
mes munkát igényel. Ez azonban nem lehet indok a késlekedésre. Annál in- 
kább így van ez, mert magának a mechanizmusnak a korszerűsítése aligha 
vonhat maga után azonnali minőségi változást. Elengedhetetlen az állampol- 
gárok politikai kultúrájának fejlesztése, felkészültségének növelése, minde- 
nekelőtt a ténylegesen gyakorolható közéleti szerepek átélt élménye és ta- 
pasztalata révén. 


TÁAJEKOZODÁS 


Áz igazságszolgáltatás helyzete 


(BESZÉLGETÉS) 


A politikai intézményrendszer korszerűsítésére irányuló törekvések során fon- 
tos helyet kap a törvényesség erősítése, a bíróságok szerepének növelése és 
munkájuk fejlesztése. Ezért tekintettük át folyóiratunk szerkesztőségében a tu- 
dományos élet képviselőinek és gyakorlati szakembereknek a részvételével az 
igazságszolgáltatás helyzetének, működésének néhány fontos tapasztalatát. A 
beszélgetésen részt vett Böröcz Margit büntetőbíró, igazságügyi párt-alapszer- 
vezeti titkár, Földvári József egyetemi tanár, a Janus Pannonius Tudomány- 
egyetem Bűnügyi Tudományok Tanszékének vezetője, Hajnits-Eauer Katalin 
büntetőbíró, Rácz Attila, az MTA Állam- és Jogtudományi Intézetének tudo- 
mányos főmunkatársa, Szabó Ferenc rendőr ezredes, a budapesti rendőrfőka- 
pitány bűnügyi első helyettese, Székely Katalin, a Buda Környéki Bíróság el- 
nökhelyettese és Szigeti Ágnes, az Igazságügyi Minisztérium főosztályvezető- 
helyettese. A beszélgetést a szerkesztőség felkérésére Kondorosi Ferenc, a Köz- 
ponti Bizottság munkatársa vezette. § 

Az igazságszolgáltatás a törvényeknek alárendelt működést. a jog érvé- 
nyesítését, az igazság felderítését jelenti — kezdte a beszélgetést Kondorosi 
Ferenc. — Az e feladatok ellátására hivatott bíróságaink nem a , világtól tá- 
vol", hanem széles körű kapcsolatrendszerben, a politikai mechanizmus ele- 
meként, államhatalmi szervekként működnek. Jelentőségüket növeli, hogy dön- 
téseik, ítéleteik nagymértékben befolyásolják az állampolgárok magatartását, 
gondolkodásmódját, erkölcsi felfogását. Tapasztalható, hogy az elmúlt eszten- 
dőben fokozódott a figyelem az igazságszolgáltatás működése iránt. Eltérő 
véleményekkel találkozhatunk a tekintetben, hogy milyen színvonalon tesz 
eleget rendeltetésének, miképpen tudja nyomon követni a gyakorlati élet vál- 
tozásait. Indokolt tehát, hogy pontos és megalapozott választ keressünk. 

A beszélgetés résztvevői abból indultak ki, hogy az igazságszolgáltatás 
működéséről csak akkor alkothatunk reális képet, ha nem hagyjuk figyelmen 
kívül a társadalmi feltételek alakulását, s ezzel összefüggésben a közrend, a 
közbiztonság helyzetét. Utaltak arra, hogy az utóbbi években megnövekedett 
a bűncselekmények, köztük a társadalomra különösen veszélyes jogsértések szá- 
ma. Ebben sok tényező játszik szerepet. Így a nagymértékű életformaváltás, 
amely sok ember számára a korábbitól lényegesen eltérő, szokatlan helyzetet 
teremtett, a családi kötelékek ezzel összefüggő meglazulása, az erkölcsi érté- 
kek bizonytalanná válása a társadalom egyes csoportjaiban. Az életkörülmé- 
nyek egyes rétegeknél érzékelhető rosszabbodása ugyancsak ilyen következmé- 

nyekkel jár. De közrejátszik ebben a műszaki fejlődés, az anyagi gyarapodás 
is, például a gépkocsik számának ugrásszerű emelkedésével összefüggésben a 
bíróságok elé jóval több közlekedési bűncselekmény kerül. 

Tegyük hozzá: a bűncselekmények mostanában nehezebben feltárhatók és 
bonyolultabbak — jegyezte meg Szabó Ferenc. — Egy-egy ügyirat nemegy- 
szer több ezer oldal, előfordul, hogy a gyanúsított 200—300 személy sérelmére 
követ el lopást. A bizonyítékok összegyűjtése és értékelése egyre hosszabb 
időt vesz igénybe, s ez mind a rendőrség, mind pedig a bíróságok munka- 
ütemét hátrányosan befolyásolja. 

Nemcsak a büntetőügyek száma növekedik — folytatta a gondolatot Szi- 
geti Ágnes —, hanem a polgári pereké is. Az emberek gyakrabban fordulnak 
a bírósághoz valós vagy vélt sérelmeik orvoslása végett. Ebben több tényező 
játszik közre: a személyiség védelmének erőteljesebb igénye, de az is, hogy 
sokaknál sajnos hiányzik a kellő tolerancia, a megegyezésre való hajlandóság. 
Sok munkát ad a bíróságoknak a családi kötelékekben tapasztalható lazulás, 
a házasságok megromlása, ami nemcsak a válóperes eljárás lefolytatását igény- 
li, hanem gyakran a vagyontárgyakkal kapcsolatos pereskedéshez is vezet. Bí- 
róságainkon évente átlagosan 160 ezer polgári per folyik, s a gazdasági élet 
folyamatai, a jogi szabályozás ezzel kapcsolatos változásai ezt a számot várha- 
tóan tovább növelik. A jövőben például minden bizonnyal gyakrabban kell 
majd eljárást indítani valamely vállalat felszámolására, s egy-egy ilyen ügy- 
ben akár 600—800 hitelező is jelentkezhet. További ügyszámnövekedést okoz- 
hat, hogy ezután már nemcsak az adó megállapításának mértéke, hanem an- 
nak jogalapja tekintetében is lehet a bírósághoz fordulni. Becslések szerint ez 
egymagában 30000 új ügyet jelenthet évente. 

Bíróságaink megterhelése a gazdasági, társadalmi élet változásai következ- 
tében jelentősen megnőtt — értett egyet az elhangzottakkal Rácz Attila is. — 
A munkaterhek csökkentésére kevés az esély; hiszen fontos politikai tényező 
— mondhatnánk, egy ország jogbiztonságának mércéje —, hogy az állampolgá- 
rok személyét és jogait érintő kérdésekben legyen jogérvényesítési, jogorvos- 
lati lehetőség, s ezek elbírálására bírói fórum. Csakhogy azzal is szembe kell 
, nézni, hogy a munka személyi és tárgyi feltételei mindezzel nem tartottak lé- 
pést, s ez a bírók munkáját kétségtelenül nehezebbé teszi a korábbinál. 

A megalapozott, körültekintő döntéshez a bírói munkában is elengedhetet- 
len a helyzet-, a valóságismeret — mondotta Böröcz Margit. — Ebből a szam- 
pontból nem hagyható figyelmen kívül, hogy a bíró egy adott társadalmi kör- 
nyezetben él. E környezetnek fontos része a közélet, a politikai élet. Szerintem 
az ítélkezés szempontjából is kedvező tény, hogy számos bíró vállal közéleti 
tevékenységet, sokan vagyunk párt- vagy tanácsi testületek választott tagjai. 

Olykor azonban az a kérdés is felvetődik, hogy a bírák közéleti szerep- 
vállalása nincs-e ellentétben a bírói függetlenség elvével — jegyezte meg 
Szigeti Ágnes. — Úgy vélem, egy bíró politikai elkötelezettsége nem áll el- 
lentétben azzal, hogy a rá bízott ügyben teljes felelősséggel, a legjobb belá- 
tása szerint döntsön. A jogszabályok politikai tartalmának természetesen 
irányadónak kell lennie a bírák számára, de sarkalatos elv, hogy közvetlen 
utasítást semmilyen politikai, állami szerv nem. adhat sem nekik, sem az ül- 
nököknek arra vonatkozóan, hogy bűnösnek vagy ártatlannak minősítsék-e a 
vádlottat, s milyen büntetéssel sújtsák. A párt, a politikai vezetés figyelem- 
mel kíséri a káderpolitikai elvek alkalmazását az igazságszolgáltatás területén, 
foglalkozik a kiválasztás, a képzés, a továbbképzés problémáival, de e törek- 
véseknek is az a lényege, hogy a bírák minél jobban megfeleljenek a hiva- 
tásukból adódó követelményeknek. 

A bírósági szervezet irányítása csak a szervezeti függetlenség garanciái- 
nak tiszteletben tartásával lehetséges — hangsúlyozta Böröcz Margit is. 
— Az igazságszolgáltatás befolyásolásában, a társadalmi körülményeknek 
megfelelő hangsúlyok meghatározásában jelentős szerepet töltenek be az úgy- 
nevezett jogpolitikai irányelvek. Érvényesítésükkel összefüggésben a területi 
pártbizottságok rendszeresen napirendre tűzik az állampolgári magatartás, a 
bűnmegelőzés helyzetét, elemzik a jogalkalmazó szervek működését. Szemé- 
lyes tapasztalataim is megerősítik, hogy a konkrét ügyekben egyetlen párt- 
szerv sem kíván instrukciókat adni a bíróságoknak. Fontos feladatuk viszont, 
hogy figyelemmel kísérjék a jogpolitikai elvek valóra váltását, és a társadal- 
mi összefogás megszervezésével, felvilágosító, nevelő munkával segítsék elő a 
jogrend és a törvényesség maradéktalan érvényesülését. 


Az állampolgári jogok és az igazságszolgáltatás 


A kibontakozás gazdasági, társadalmi feladatainak sikeres megoldása szüksé- 
gessé teszi az állampolgári jogok körének bővítését és érvényesítésük garan- 
ciáinak megfogalmazását — hangsúlyozta Kondorosi Ferenc. — Hogyan biz- 
tosítja a jogvédelmet az igazságszolgáltatás? Érzékelhető-e .ezen a területen 
az állampolgári jogok jelentőségének növekedése? 

Kimondhatjuk, hogy hazánkban mind a büntető, mind a polgári igazság- 
szolgáltatás fokozottan védi az állampolgári jogokat — szögezte le Földvári 
József. — A büntetőeljárással kapcsolatos törvényeink rögzítik a gyanúsított, 
a terhelt, a vádlott érdekeinek védelmét. Különösen fontos itt az ártatlanság 
vélelmének elve. Ez a szakkifejezés azt jelenti, hogy senkit sem lehet bűnös- 
ként kezelni mindaddig, amíg ezt a bíróság meg nem állapította. De ki kell 


" emelni ennek a tételnek a másik oldalát is: a bűnösséget és ennek alapján 


a büntetőjogi felelősséget csak bíróság állapíthatja meg, bizonyítékok alapján. 
Nem a gyanúsítottnak kell bizonyítania ártatlanságát, hanem a nyomozó és 
vádhatóságnak a bűnösséget. Persze a beismerés nagymértékben megkönnyíti 
a munkát, s adott esetben enyhítő körülménynek is számíthat. 


A törvényességnek fontos garanciája az állami szervek ellenőrzöttsége — 
vette át a szót Rácz Attila. — Jelentősége van annak is, hogy az állampolgá- 
rok milyen kérdésekben fordulhatnak bírósághoz. Van-e jogorvoslati lehető- 
ségük például az államigazgatási szervek döntései ellen, s ha igen, akkor az 
ügyek milyen körében? Széles körben megfogalmazódó gondolat — a közel- 
múltban a Pártélet is hangot adott ennek —, hogy indokolt lenne kialakítani 
a módját az államigazgatási határozatok bírói megtámadásának, az úgyneve- 
zett közigazgatási bíráskodás bevezetésének. 

Az állampolgári jogok tiszteletben tartásának fontos tényezője az is, hogy 
az eljárásokat idejében folytassák le — mutatott rá Székely Katalin. — Az 
emberek soha nem fogják rokonszenvvel, megértéssel kezelni, ha — túlter- 
heltség, bizonyítási nehézségek vagy más okok miatt — két-három évig el- 
húzódik az ügyük. S el kell ismerni, hogy vannak ilyen elhúzódó ügyek. 

A közelmúltban — az eljárásjogi szabályok változása kapcsán — bővült 
a lehetőség az ügyek intézésének meggyorsítására — fűzte hozzá Rácz Attila. 
— Az új szabályozás az egyes szerveket — nemcsak a bíróságokat, de a nyo- 
mozó és vádhatóságokat is — arra ösztönzi, hogy gyorsabban és egyúttal 
megalapozottabban rendezzék az ügyeket. De ennek jogi garanciáit még le- 
hetne erősíteni. Erre csak egyetlen példát említek: 1976-ban egy törvényere- 
jű rendelet becikkelyezte a Politikai és Polgári Jogok Nemzetközi Egyezség- 
okmányát, amely egyebek mellett azt is kimondja, hogy akit őrizetbe vesz- 


nek vagy előzetes letartóztatásba helyeznek, az jogosult bírósághoz fordulni 
és kérni, vizsgálják felül a fogvatartás törvényességét. Hazai jogrendszerünk- 
be még nem vettük át ezt az előírást, pedig ily módon is erősödne a bírósá- 
gok szerepe az állampolgári jogok érvényesülésének garantálásában. 

Az állampolgári jogok érvényesítésének valóban fontos garanciája a bí- 
rósághoz fordulás lehetőségének biztosítása — mondta Hajnits-Bauer Katalin. 
— De nem lenne jó, ha a vitás ügyek rendezése csak a bíróságok dolga len- 
ne. Az egyes helyi önkormányzatok, állampolgári közösségek, az önigazgatá- 
si szervek jelentőségének növekedése kedvező feltételeket teremt az egyéni 
konfliktusok más úton történő feloldásához, a jogi normák által védett érde- 
kek érvényre juttatásához. A fejlődés útját abban látom, hogy növekedjék 
a nem peres úton történő jogérvényesítés lehetősége, a demokratikus úton 
választott önkormányzatok jogalkalmazó munkájának fontossága. 

Az állampolgári jogok széles skáláját rögzíti alkotmányunk és több más 
magas szintű jogszabály — állapította meg Kondorosi Ferenc. — Társadalmi 
életünkben egyre nagyobb szerepet kap a véleménynyilvánítás, így a szólás, 
a sajtó, a tájékoztatás és a tájékozódás szabadsága, s az önszerveződési tö- 
rekvések felélénkülésével növekedett az egyesülési szabadság fontossága. Lé- 
nyeges, hogy ezek a jogok részletes, korszerű szabályozás alapján tételes 
jogi biztosítékokat is kapjanak. 


A tudományos eredmények felhasználása 


Egy modern társadalomban az igazságszolgáltatás munkáját jelentős mérték- 
ben segíthetik a tudományos eredmények. Milyen szerepet töltenek be a ter- 
mészet- és a társadalomtudományok a jogalkalmazásban? 

Az igazságszolgáltatás számos ponton épít az egyes tudományterületek 
ismereteire — mondta Hajnits-Bauer Katalin. — Felhasználjuk a legírissebb 
tapasztalatokat is. A bizonyítási eljárás ma már elképzelhetetlen a korszerű 
tudományos és technikai ismeretek alkalmazása nélkül. Például még az egy- 
szerűbb közlekedési ügyeknél is szükség van közlekedési és orvosszakértő al- 
kalmazására. A szakértő munkája is bonyolultabbá vált. Adott esetben szá- 
mítógépes program kell ahhoz, hogy rekonstruálják egy-egy baleset előidéző 
okait. A bírónak Így azt is meg kell állapítani, hogy a szakértő rendelke- 
zik-e azokkal az eszközökkel, ismeretekkel, amelyek a konkrét ügy felderíté- 
séhez szükségesek, s értékelnie kell magát a szakvéleményt is. Persze az is 
tény, hogy a bíróságok vagy a szakértők ma még sokszor híján vannak a szük- 
séges korszerű eszközöknek, hiszen a szigorú költségvetési korlátok olykor 
még a hagyományos eszközök beszerzését, pótlását is nehezítik. 

A bűncselekmények felderítésében is pótolhatatlan segítséget nyújt a kor- 
szerű technika és a tudományos ismeretanyag — hívta fel a figyelmet Szabó 
Ferenc. — A makro- és mikronyomok rögzítése, a festék-, hajszál-, vércso- 
portminták, a szabad szemmel nem is látható részecskék sorozata szükséges 
a pontos bizonyításhoz. Óriási pszichés hatása van, ha a szagminták alapján 
a bizonyítási eljárás során a kutya több alkalommal is ugyanazt a személyt, 
a gyanúsítottat emeli ki a bemutatottak közül. Az egész ország láthatta a tv- 
ben a hazugságvizsgáló szerkezetet, a poligráfot, amely szintén fontos segéd- 
eszköz, de — hangsúlyozom — csak közvetett bizonyítékként jöhet számításba. 

Bizonyítékok sora kell tehát ahhoz, hogy valakit bűncselekmény elköve- 
tése miatt jogerősen elmarasztaljanak — hangsúlyozta Földvári József. — Bi- 
zonyára emlékezetes az az ítélet, amely az első fokon emberölés miatt súlyos 
büntetéssel sújtott személyt — bizonyítékok hiánya miatt — felmentette. Ez 

is alátámasztja, hogy az úgynevezett közvetett bizonyítékok, az alapos gyanú, 
a nyomozással foglalkozók meggyőződése az érintett személy bűnösségéről nem 
elegendő az elmarasztaló ítélet meghozatalához. 

Az is ide tartozik — tette hozzá Rácz Attila —, hogy bizonyos területe- 
ken a mindenkori tudományos, műszaki ismeretek képezik a jogot. Ha vala- 
ki a foglalkozása szabályait megszegve követ el bűncselekményt — pl. egy 
orvos helytelen műtéti technikát, terápiát alkalmaz —, akkor büntetőjogi fe- 
lelősségét a ma elvárható szakmai követelmények megsértése alapozza meg. 


A bíróságok a tömegtájékoztatás tükrében 


Az igazságszolgáltatás működése közügy, ezért a tömegtájékoztatást is foglal- 
koztatja. A beszélgetés résztvevői ezt helyeselték, de szóvá tették, hogy a 
megközelítés módja nem mindig szerencsés. A közelmúltban például több 
olyan cikk, riport jelent meg. amelyekben jogerősen elítélt személyek igényel- 
tek — nem a törvény előírásainak megfelelő módon — jogorvoslatot, per- 
újítást, s mentegették tetteiket. Ez inkább zavart okoz, és nem segíti a köz- 
vélemény tájékoztatását. Ezért is időszerű a kérdés, hogy mit tehet a sajtó 
az igazságszolgáltatás eredményes működése érdekében. 

Bizonyára jóval többet, mint egyszerűen az igazságszolgáltatás működé- 
sének bemutatását — hangsúlyozta Rácz Attila. — A sajtó biztosítja a leg- 
hatásosabb jogpropagandát. A jó tudósítás bemutatja az elkövetés körülmé- 
nyeit, hírt ad a büntetőeljárás menetéről, a cselekmény pontos minősítésé- 
ről, így az állampolgárok nemcsak a törvényeket, hanem a jogalkalmazás 
mechanizmusát is megismerhetik. Ez azért is hasznos, mert az emberek jog- 
ismerete igencsak hiányos. Csak a jogásztársadalom szűkebb köre, no meg 
néhány notórius bűnelkövető ismeri pontosan például a Büntető Törvény- 
könyvet, az eljárási rendszer szabályait. 

Úgy vélem — mondta Böröcz Margit —, hogy rendkívül kedvezőtlen ha- 
tású, ha a sajtóban — újságírói tájékozatlanság vagy rosszul értelmezett hu- 
manizmus miatt — tisztára mosnak egy bűnelkövetőt. Emberölésért vagy más 
súlyos bűncselekményért elítélt személyt is felmentett már a közvélemény egy 
félresikerült, szakmai tévedéseket tartalmazó, de érzelmileg jól hangolt cikk 
nyomán. Persze ez nemcsak a sajtón múlik, sok emberben élnek előítéletek, 
beidegződések, de a felelősen gondolkodó újságírónak pusztán a hatásvadászat 
kedvéért nem szabad ezekre , rájátszania". 


Székely Katalin az előbbiekhez kapcsolódva hozzátette: szükségesnek tar- 
taná, hogy a lapok részletesen ismertessék az ítéleteket és indoklásukat. En- 
nek nagy jelentősége lenne a társadalom igazságérzetének fejlesztésében, a 
bűncselekmények megelőzésében. A bírókról is felelősségteljesebben kellene 
írni. A bírói függetlenség egyik eleme a személytelenség: ha az állampolgár 
belép a tárgyalóterembe, a Magyar Népköztársaság bíráját lássa maga előtt, 
függetlenül attól, hogy az illető nő vagy férfi. A tárgyalóterembe belépőnek 
arra kell gondolnia, hogy a bíróság nyilvánvalóan tisztességes döntést kíván 
hozni az ügyében az érvényes jogszabályok alapján. Ám ha egyes újságcik- 
kek azt sugallják az állampolgárnak, hogy ha bírónő elé kerül, akkor baj van, 
mert az nem készült fel, nincs ideje, ezer más gondja van — akkor ezzel 
alaptalanul gyengítik az igazságszolgáltatásba vetett bizalmat. Bizonyára az 
újságírók, szerkesztők is egyetértenek azzal, hogy a nyilvánosság szerepének 
növekedése a sajtó felelősségét is fokozza: az igazságszolgáltatás társadalmi 
kontrolljaként tiszteletben kel! tartania a törvényesség megtartásához, erő- 
sítéséhez fűződő alapvető érdekeinket. 

Új követelmények és törekvések 


A beszélgetés résztvevői egyetértettek abban, hogy a társadalmi viszonyok 
alakulásával összefüggésben változnak a bűnözés elleni küzdelem eszközei, 
módszerei is. Növekedik a megelőzés fontossága, s egyre nagyobb figyelmet 
szentelnek a büntetésüket letöltött személyeknek a társadalomba való vissza- 
vezetésére, beillesztésére. 

A sokoldalú kriminológiai kutatások eredményeként bővültek és diffe- 
renciálódtak a bűnelkövetők felelősségre vonásának módszerei is — húzta 
alá Szigeti Ágnes. — Napjainkban fontos cél a szabadságelvonásokkal járó 
büntetések háttérbe szorítása. Fokozottabban alkalmazzuk viszont a szigorí- 
tott javító-nevelő munkát, amelynek az a célja, hogy változást idézzen elő 
az életformában azoknál, akik — személyi körülményeik miatt, képzettség 
hiányában, munkakerülő életmódot folytatva — a társadalom perifériájára 
sodródtak. Új intézmény a közérdekű munka is, amikor az elítéltek szabad- 
napjukon, heti egy alkalommal díjazás nélkül kötelesek munkát végezni. 
Nyugat-Európában értékes, a társadalom számára nehezen megoldható fel- 
adatokat végeznek az ilyen büntetéssel sújtott személyek: óvodák, iskolák 
karbantartását, idős, egyedülálló emberek gondozását. Nálunk még nem si- 
került kialakítani azokat a munkáltatási formákat, amelyek a szűkebb tár- 
sadalmi környezet, az érintett állami szervek és az elítéltek számára egyaránt 
hasznosak lehetnének. ; 

Lényeges változásnak tartom az úgynevezett próbára bocsátás lehetősé- 
gének kiterjesztését is — fűzte hozzá Hajnits-Bauer Katalin. — Ezáltal most 
a korábbinál szélesebb körben van lehetőség a büntetés letöltésének elhalasz- 
tására; a társadalom ilyen esetben elmarasztalja az elkövetőt, de kifejezésre 
juttatja azt is, hogy bízik megjavulásában, s ha ez valóban bekövetkezik, 
eltekint megbüntetésétől. 

Vannak más, új jelenségek is — folytatja Szigeti Ágnes. — A deviáns 
magatartásformák terjedésével — olyan káros szenvedélyek elharapózásával, 
mint például a narkománia — az igazságszolgáltatásnak is a széles körű tár- 
sadalmi összefogás részeseként kell foglalkoznia. Nem elég tiltani, büntetni 
— a megelőzés, felvilágosítás mellett olyan intézményhálózatot is ki kell ala- 
kítani, amely gondoskodik a kábítószer-élvezők kényszergyógyításáról. 

Mindez nem választható el a bűnüldözés korszerűsítésétől — emelte ki 
Szabó Ferenc. — A bűnözés szerkezetének változása, a társadalom rendjére 
különösen veszélyes bűncselekmények megjelenése ezt is szükségessé teszi. 
Ezért jött létre a gazdasági rendőrség a korrupció, a gazdasági bűnözés elleni 
küzdelem hatékonyságának javítása érdekében. Erősíti a főváros közbizton- 
ságát a metrórendőrség életre hívása. Hazánk — az Interpol tagjaként — 
aktív részese a nemzetközi méretű bűnüldözésnek. 

Jogszabályaink társadalmi fejlődésünk jelenlegi időszakában mással nem 
pótolható szerepet töltenek be az állam és polgárai, illetve az állampolgárok 
egymás közötti kapcsolatainak szabályozásában — összegezte az elhangzotta- 
kat Kondorosi Ferenc. — A jogi normák alkotása, érvényesítése különösen 
fontos akkor, amikor átalakulóban van a társadalmi értékrend, s a fejlődés 
nemcsak az egyéni teljesítmények fokozását, hanem a társadalmi összefogás 
magasabb szintjét is igényli. A jól működő igazságszolgáltatás politikai kö- 
vetelmény és széles körben megfogalmazott társadalmi igény; értékeinek 
megbecsülése, helyzetének erősítése fontos feladatunk. 


. Kotsis Levente kl 


A VESZPRÉMI VEGYIPARI EGYETEM 
PÁRTBIZOTTSÁGÁNAK TITKÁRA 


Áz egyetem és a termelés 


A mai kor igényeinek megfelelő szakemberek kiképzése intézményesített for- 
mában az oktatás és nevelés folyamatában valósul meg. Ennek a folyamat- 
nak a sikere — vagy sikertelensége — az abban részt vevő , befogadók" és 
,átadók" minőségétől, törekvésétől, de leginkább a társadalmi valóság érték- 
rendjében elfoglalt helyzetüktől függ. Ennél a pontnál a szakemberképzés 
kulcsfontosságú kérdésével találjuk szembe magunkat. Leszámítva a társa- 
dalmi , divatáramlatokat", amelyeknek mozgatói lehetnek valódi értékítéletek 
is, meg kell állapítanunk, hogy már szinte évtizedes probléma a műszaki 
pályák iránti vonzalom hiánya a középiskolát végzők körében. 

Tudnunk kell, hogy a bajok sokkal mélyebbek annál, mint amit akár a 
középiskolai, akár a műszaki felsőoktatási képzés belső lehetőségeivel meg- 
kísérelhetnénk korrigálni. Itt már nemcsak egyszerű helyesbítésre, sokkal 
inkább radikális gyógyításra van szükség, ha nem akarjuk az ipari termelés- 
ben amúgy is meglévő évtizedes elmaradásunkat rövid távú, kétes értékű 
sikerek reményében tovább fokozni. Ez társadalmi gond, tehát csak társa- 
dalmi szinten lehet megoldani. Megengedhető-e, hogy mérnökgenerációk a 
társadalmi megbecsülés alsó lépcsőjére szoruljanak, csupán azért, mert a 
szakmai, szellemi színvonaluk emelésére fordított anyagi javak — a dolgok 
évszázadok óta ismert természete szerint — nem egyik napról a másikra 
térülnek meg? Ezt ma már világosan látnunk kell, és a társadalmi értékíté- 
lettel kapcsolatos szemléletünkön is szükséges a radikális változtatás. A vál- 
toztatás nemcsak gazdasági, de fontos társadalompolitikai kérdés is. 

Ebben a változtatásban a mérnökképző intézmények önmagukban vaj- 
mi keveset tehetnek, hiszen a kívánatosnak és vonzónak minősített újabb 
szakok (például növényvédő agrármérnök, idegen nyelvű vegyészmérnök stb.) 
indítása sem változtatott alapvetően a beiskolázási statisztikák szomorú ten- 
denciáján. 

Ha a társadalom igényeinek kielégítését a kibocsátás oldaláról vizsgál- 
juk. azt látjuk — s ez nem baj —, hogy végzőseink jelentős hányada a vegy- 
ipar helyett a rokon iparban, illetve a szakma bizonyos részeivel szorosabb- 
lazább kapcsolatban álló más területeken helyezkedik el. Ez arra utalhat, 
hogy a célra orientált szakemberképzés elve nem jó. de jelentheti azt is — 
és én e nézet híve vagyok —, hogy a nálunk folyó vegyészmérnökképzés más 
helyeken is jól kamatoztatható ismereteket nyújt. Tehát a gyakorlat cáfol- 
ja az elvet. 

Az oktatás szakmai színvonalában komoly gondot okoz az elemi objektív fel- 
tételek biztosítása. A Veszprémi Vegyipari Egyetem jóval a világszínvonal 
alatt álló gép- és műszerparkkal végzi oktatási és kutatási tevékenységét. Ma 
már ott tartunk, hogy a legtöbb területen az ipari üzemek műszerezettsége. 
irányítástechnikai felszereltsége jelentősen meghaladja az egyetemi színvo- 
nalat. Amikor tehát azt várjuk, hogy a korszerű ismeretekkel, készségekkel 
felruházott végzőseink a műszaki fejlesztés hajtóerői legyenek, paradox mó- 
don szembe találjuk magunkat azzal a helyzettel, hogy a világ élvonalától 
egyébként lemaradt vegyiparunk technikai színvonalban még így is meg- 
előzte az egyetemet. Ez azt is jelenti, hogy a viszonylag magas színvonalú 
elméleti oktatás és a mérnökképzésben alapvető fontosságú gyakorlati kép- 
zés között megengedhetetlenül mélyül a szakadék. , Gondolatkísérletekkel" 
gyakorlati szakembert nem lehet képezni! Ezen a gondon még látszólag sem 
segít az a törekvés, hogy az úgynevezett üzemi gyakorlatokat az oktatás-ne- 
velés szerves részévé próbáljuk tenni. A vegyészmérnök-hallgatók a laborató- 
riumi gyakorlatokon túl tanulmányaik során két alkalommal vesznek részt 
belföldi üzemi gyakorlatokon. Ezek sokéves tapasztalatai számos, nehezen 
megoldható problémára hívják fel a figyelmet. A leglényegesebb ezek közül 
az, hogy a hallgatók csak ritkán jutnak igazi . éles helyzetbe", életközelbe, 
bizonyos esetekben a gyakorlatoknak pedagógiai szempontból kifejezetten 
negatív a hatásuk (feladatnélküliség, közösséghez nem tartozás stb.). Ez kü- 
lönösen olyan esetekben fordul elő, amikor a termelési gyakorlat megvalósí- 
tásában nem találkozik a fogadó üzem és az oktatás érdeke. Ezeknek a gya- 
korlatoknak a haszna tehát nem több, mint impressziók gyűjtése a hazai ipar 
pillanatnyi színvonaláról — ami persze nem lebecsülendő ismeret. Hatékony- 
ságát tekintve azonban szóba sem jöhet abban a vonatkozásban, hogy akár 
csak néhány százalékban is helyettesíthetné a korszerű laboratóriumi gyakor- 
latokat. Arról nem ís beszélve, hogy egy esetleges szakmai elképzelés kipró- 
bálása, a módosítások tanulmányozása az ipari termelést végző berendezé- 
sekkel igen gazdaságtalan és ésszerűtlen. 


Az oktatás-nevelés szubjektív feltételeinek biztosítása sem  probléma- 
mentes. A baj mindjárt ott kezdődik, amikor felteszik a kérdést: ki a jó egye- 
temi oktató? A válasz nagyon sokféle lehet, attól függően, hogy a válaszadó 
milyen helyet foglal el az oktatók vagy az oktatást irányítók sorában. Az 
, ideális oktató" tulajdonságainak felsorolása fölösleges, mert ezek a mai kö- 
rülmények között megvalósíthatatlanok. 


A válaszkeresők nagy része ugyanis úgy véli kialakítani álláspontját, 
hogy megpróbálja számszerűsíteni a metrizálhatatlant. Ezért látszólag , meg- 
mérhető"? követelmények teljesítésétől teszi függővé az értékítéletét (nyelv- 
vizsgát igazoló okirat, műszaki doktori titulus, tudományos címet igazoló pa- 
pír, táblázatosan kimutatott fajlagos óraterhelés, tudományos publikációk szá- 
ma stb.). Ha a felsorolt dolgokat rendező elvként kezelnénk, közelítenénk 
talán a problémához, ha az elv elv maradna, de sajnálatos módon veszélyes 
valóságkövetkezménye is van. Amikor az oktatást irányítók fajlagos adatok 
(fajlagos létszám, fajlagos óraszám) alapján döntenek az intézmények költ- 
ségvetéséről, megkerülik a tudományos elemző felmérés fáradságos munká- 
ját. Más oldalról tekintve: a sematikusan kezelt oktatói követelményrendszer- 
nek az a következménye, hogy ebben az országban jelenleg több évtizedes 
ipari tapasztalattal rendelkező, tudásban megbecsült ipari szakember esetleg 
a tanársegédi, elvétve talán az adjunktusi elvárásnak felelne meg a most 
éppen adott , anyagi megbecsülés" mellett. Végül is a jelenlegi körülményeket 

alapvetően az jellemzi, hogy az intézmény és az oktatók megítélésének sok- 
szor formalitásokban megnyilvánuló gyakorlata tovább szűkíti az objektív 
— tárgyi — feltételek biztosításának lehetőségeit. Ez pedig korlátozza az 
oktatók szakmai fejlődését, ami még rosszabb fajlagos mutatókhoz vezet, és ez 
ismételten és immár halmozottan az objektív feltételek szűkülését indukálja. 
Ha ezt a beindult láncreakciót nem vesszük észre s nem állítjuk le, akkor a 
mérnökképzés válságba kerül. Mindazonáltal a már említett kedvezőtlen fel- 
vételi statisztikákkal is igazolható, a valóságosan meglevő válságjelek csök- 
kentésére a mérnökképző intézmények — köztük a Veszprémi Vegyipari Egye- 
tem is — nagyon komoly, de hosszú távon tarthatatlan szellemi és anyagi erő- 
feszítéseket tesz. Ezek az erőfeszítések egyrészt a szakmai megújulás belső 
kényszeréből, másrészt a nagyon is fizikai megélhetés parancsoló szükségsze- 
rűségéből fakadnak. Ki ne tudná ezek után, hogy itt most az úgynevezett 
ipari megbízásos munkákról — közhasználati zsargonban KK-munkákról — 
lesz szó? Ezek a munkák szerves velejárói, éltetői az alkotó mérnöki tevékeny- 
ségnek, de éltetői — gazdasági értelemben — az intézménynek, és éltetői eg- 
zisztenciális értelemben a kutatóknak is. 

Ez utóbbi megjegyzés majdnem szó szerint értendő, hiszen közismert do- 
log, hogy a felsőoktatásban dolgozók munkabére alatta van például az iparban 
dolgozó mérnökök — szintén alacsony — országos fizetési átlagának. Kiktől 
várhatja ebben az esetben a társadalom a gazdaság folyamatos megújítására 
alkalmas mérnökök kiképzését? A kontraszelekció tehát adott. 


Az ipari megbízásos munkából származó bevétel jelentős hányada az , állam- 
kassza" gyarapításán túl az intézmény anyagi helyzetét javítja, lehetővé téve 
többek között a vegyszerek, kisebb eszközök, egyes anyagok pótlását a labora- 
tóriumi gyakorlatokhoz, csakúgy mint például a külföldi szakirodalmi figye- 
lés szolgáltatásainak részbeni fedezését. Az ilyen munkák vállalása szakmai, de 
elsősorban anyagi okok miatt az intézmény számára elengedhetetlen. Ebben a 
helyzetben egy egyetemi oktató munkája megoszlik az intézmény anyagi fenn- 
tartásához való hozzájárulás érdekében végzett munkák (amely egyben saját 
megélhetését biztosító jövedelem megszerzését is jelenti) és a jövő mérnökge- 
nerációjának szakmai oktatására fordított tevékenység között. És ez még ko- 
rántsem meríti ki az oktatóval szemben elvárt követelményeket. Hiszen szak- 
mai fejlődéséhez komoly tudományos kutatómunkára, konferenciákon való 
szereplésre, szakkönyvek, publikációk megírására, tapasztalatcserére stb. is 
szüksége van. Ezek mellett nem mondhat(na) le az egyetemi, de a tágabb köz- 
életi szereplésről sem. A szűkebben értelmezett (csak az órarendben rögzített) 
oktatási feladatok mellett a mérnöknevelésnek vannak egyéb, nagyon fontos 
szakmai és emberi színterei is (belső szakmai élet, elengedhetetlen adminiszt- 
ráció, tudományos diákkörök vezetése, évfolyamtalálkozók, diákhagyományok 
ápolása stb.). Ezeknek is eleget kell(ene) tenni valahogy. Az már valóban egyé- 
ni mérlegelés, az egyén társadalmi közérzetének és teherbírásának kérdése, 
hogy az ilyen több embert kívánó feladategyüttesnek melyik része szenved 
csorbát, mivel tökéletesen megvalósítani lehetetlen. Nyitott kérdés, hogy hol 
helyezkedik el az optimum. 

Az oktatók munkájának , produktuma" (a kiképzett mérnökök) alapján 
ebben a kérdésben dönteni talán még nehezebb. hiszen nyilvánvaló, hogy itt 
a befektetett , tőke" csak tetemes késéssel és a társadalom más területén, az 
ipari termelésben realizálódik. 

Tudomásul kell! tehát vennünk, hogy a ,ki a jó egyetemi oktató?" kér- 
désre magának a társadalomnak kell a végleges választ megadnia. A társada- 
lom válaszának pedig a társadalom értékrendjében kell tükröződnie Tisztá- 
ban vagyunk azzal, hogy a válasz így utólagosnak tűnik, de a társadalmi 
megbecsülés mindenkori jelene egyidejű értékítélet a mérnökképzésről, s a je- 
lenlegi értékítélet a társadalmi szükségletet nem tükrözi. Ha ezt szembesítjük 
azzal, hogy csupán a Veszprémi Vegyipari Egyetemen hány nemzetközileg el- 
ismert kutató és külföldi egyetemeken is előadást tartó oktató (e kettő sok- 
szor ugyanaz a személy) dolgozik — mert van a megméretésnek egy ország- 
határon túli nemzetközi színtere is —, akkor talán hihetőbbé válik, hogy 
társadalmunk értékrendjében komoly torzulások vannak. 


A Veszprémi Vegyipari Egyetemen a tudományos kutatás mindhárom szintje, 
tehát az alap-, az alkalmazott és a fejlesztő kutatás egyaránt működik. Nyil- 
vánvaló, hogy az ipari termeléssel az alkalmazott és fejlesztő kutatói tevékeny- 
ség áll a legszorosabb kapcsolatban. Ennek a kapcsolatnak a létrejötte és fenn- 
tartása bizonyos tanszékeknél nagy múltú és eredményes hagyományokra ve- 
zethető vissza. Példája lehet az egyetemi kutatómunka és az ipari termelés 
egymást ösztönző spontán szervezetének. Ez a nagyon egészséges kapcsolat- 
rendszer általában azokban az egységekben alakult ki, amelyek egy-egy ipar- 
ág problémáira specializálódtak. Azok a tanszékek, amelyek kutatásaikat a 
vegyipar teljes spektrumában végezhetik, eddig is komoly erőfeszítéseket tet- 
tek, hogy a termelőüzemek aktuális feladatait megtalálják. (Ez a cél a jövő- 
ben sem látszik könnyebben megvalósíthatónak.) Ennek okai a gazdaságirá- 
nyítás eszközrendszerében keresendők, és őszintén reméljük, hogy ez az esz- 
közrendszer a , kibontakozás" folyamatában pozitív változáson megy majd át. 
Az 1988. évi jövedelemadó bevezetése a szerződéses munkák vállalására nem 
hat ösztönzően. Az ma még nem ítélhető meg, hogy 2—3 év távlatában nem 
lesz-e kifejezetten negatív hatása. 


A korábbi gazdaságirányítási rendszer érdekeltségi viszonyai között az a 
sajnálatos és nemkívánatos gyakorlat alakult ki, hogy a kutatással foglalko- 
zók (az előzőekben taglalt hajtóerőktől vezérelve) saját maguk voltak kényte- 
lenek megkeresni, megszervezni azokat a feladatokat, amelyre a termelőüzem- 
nek szüksége volt. Teljesen hasonló (sokszoros vargabetűkkel tarkított) utat 
kellett bejárni a kutatóknak ahhoz is, ha egy új eredményen alapuló hatéko- 
nyabb eljárást (újítás, szabadalom stb.) kellett elfogadtatni és bevezetni. Az ér- 
dekeltségi rendszer torzulását jelzi az a tény, hogy az előzőekben vázolt inno- 
vációs folyamatban a termelés oldaláról közvetlenül érintett intézmény volt a 
legkevésbé érdekelt. 


- Ami az ipari termelőüzemek és az egyetemi kutatóhelyek közötti kapcsolat 
kialakítását, megtartását, kölcsönösen gyümölcsöző működtetését illeti, azt az 
említett objektív nehézségeken túl szubjektív gondok is nehezítették, illetve 
nehezítik. Egy ilyen kapcsolat életben maradásához sajátos mentalitású, me- 
nedzser típusú (jogi, pénzügyi, szervezési ügyeket alkalmazási szinten ismerő) 
szakemberre volt és van szükség. Vagyis az alapvetően mérnökképzés célját 
szolgáló eredményes kutató-fejlesztő (K-tF) tevékenység az oktatók egy ré- 
szétől olyan szükségszerű többletteljesítményt kíván,. amely az úgynevezett 
skövetelményrendszer"-be nem illeszthető bele. Mégis úgy gondolom, hogy 
minden szervezeti egységnek szüksége van legalább egy vagy — ha a létszám 

megkívánja — több ilyen típusú szakemberre. Az egyetemi hallgatóknak az 
ipari megbízásos (KK) munkába, vagy éppen az egyetemünk kisszövetkezetébe 
való bevonása éppen azt a nevelési célt szolgálja, hogy megismerkedjenek a 
menedzseri feladatokkal is a célból, hogy ráébredjenek ilyen irányú képessé- 
gükre, vagy szélsőséges esetben azok teljes hiányára. Egyébként az egyetem 
hallgatóiból, oktatóiból szerveződött vegyipari kisszövetkezet — KEMINDEN 
— önállóan vállalja vegyipari üzemekben, munkaszüneti napokon, elsősorban 
vegyipari termékek termelését, valamint bérelt és saját tőkéből beszerzett 
vegyipari berendezéseken saját termékek előállítását. Innovációs tevékenysé- 
get elsősorban az egyetem szellemi bázisán végez. 

A hallgatóknak a KEMINDEN lehetőséget nyújtott és nyújt igazi, teljesít- 
ményérdekelt üzemi munkára, a termelés irányításának felelősségteljes meg- 
ismerésére. Munkájuk során kiderül számukra egyetemi tanulmányaikban sze- 
replő, de gyakran nem kedvelt ismeretkörök alkalmazásának fontossága, pél- 
dául a biztonságtechnika, a munkavédelem, a szociológia, a közgazdaságtan, a 
politikai gazdaságtan stb. A kedvező hatások sorában külön kiemelésre érde- 
mes az a , csapatszellem", a közösség kialakulásának fejlődése, amely az együtt 
végzett, egymásra vigyázó munkakollektíva kialakulását eredményezi. Emellett 
ez a munka az emberek közötti helyes értékrend felismerését is lehetővé teszi: 
nemcsak a szakmai, hanem a szociális értékek is megméretnek. 

A szocialista szellemű értelmiséggé való fejlődést lehetővé teszi a KEMIN- 
DEN-en belüli demokratikus fórumok működése. A közgyűlésen minden tag 
egyenjogú, itt folyik a teljesítmények kollektív értékelése, az egyben érdemi 
viták színhelye. Itt dől el a felhalmozott tőke befektetésének módja, esetleg 
nem is az eredeti profilban, de mindenképpen a szakmának megfelelő célirá- 
nyos beruházások finanszírozása érdekében. Ez tehát komoly iskolája egy fe- 
lelősségteljes döntés előkészítésének és meghozatalának (kollektív érdekegyez- 
tetés), nem feledkezve meg persze arról sem, hogy mindez valós társadalmi 
helyzetben történik. a mérnöketika írott és íratlan szabályai szerint. 


Az egyetem alapfunkcióját tekintve végső soron mégiscsak szakemberképző in- 
tézmény. és ilyen módon az állam megkülönböztetett odafigyelésére tarthat 
igényt. Különösen igaz ez napjainkban, amikor a gazdasági kibontakozás egye- 
düli reális lehetőségét a magasan kvalifikált, szakmailag-emberileg kellő ala- 
possággal felkészített, a mindenkori megújulásra kész és fogékony szakembe- 
rektől lehet elvárni. 

A gazdasági nehézségek tudomásul vétele és a megoldás keresése a tár- 
sadalom minden szférájában megkívánható, ugyanakkor a meglevő korábbi 
, Dűnökre" visszavezethető torz viszonyok, az érzékelhetően rossz irányban ható 
tényezők elhallgatása vagy szépítgetése megbocsáthatatlan bűn. Az ország 
szellemi színvonalának emelése, az ipari termelés hatékonyságának tudomá- 
nyos eredményeken nyugvó növelése aligha viselheti el az elodázó türelemre 
intést. Az e célra fordított minden egyes forint az idő előrehaladtával bősége- 
sen megtérül. 

A jelen nehéz gazdasági helyzet az egyetem oktató-, kutatógárdáját olyan 
újabb és újabb, ideig-óráig túlélést biztosító utak keresésére sarkallja, ame- 
lyek talán még elfogadható szintű mérnökképzést biztosíthatnak. 


A PÁRTSZERVEZETEK ELETEBOL 


Közös gondok, egyéni vélemények 


BESZÉLGETÉS BORNEMISSZA SÁNDORRAL, 
A XIII. KERÜLETI PÁRTBIZOTTSÁG ELSŐ TITKÁRÁVAL 


Mielőtt hozzákezdtünk volna a tag- 
könyvcserék kapcsán folytatott sze- 
mélyes beszélgetésekhez, — nincs 
miért tagadni — volt némi szorongás 
bennünk: nem torzítják-e el az em- 
berek látásmódját személyes helyze- 
tük növekvő terhei, a fokozódó meg- 
élhetési gondok, a gazdálkodói egy- 
ségeknél várható átszervezések, át- 
csoportosítások, amelyek éppen úgy 
érintik a párt tagjait, mint bármely 
más állampolgárt, s nem lesz-e úrrá 
a beszélgetéseken a csüggedés vagy 
a türelmetlenség. Most, amikor ezen 
a nagyszabású eszmecserén túl va- 
gyunk, sőt már az értékelő taggyű- 
léseket is megtartottuk, nyugodt lel- 
kiismerettel kijelenthetjük: politikai- 
lag megfelelő időszakban került sor 
a beszélgetésekre. Jelentőségét fokoz- 
ta, hogy ugyanabban a periódusban 
látott napvilágot az ideológiai kér- 
déseket taglaló — dokumentum, S 
ugyancsak most bontakozott ki a 
párt vezető szerepének  téziseiről 
kezdeményezett vita. Ez utóbbi külö- 
nösen nagy visszhangot váltott ki a 
tagság széles körében. 

A beszélgetések szempontjából a 
legfontosabb momentumnak azonban 
a  gazdasági-társadalmi — kibontako- 
zással kapcsolatos párthatározat és a 
közelgő pártértekezlet bizonyult. A 
tagság fontosnak érezte, hogy kifejt- 
hesse a véleményét, felkészült a be- 

szélgetésekre. Voltak, akik nagyon 
élesen kritikus, olykor türelmetlen 
hangot ütöttek meg, a többségük 
azonban tárgyilagosan értékelte 
az ország, a párt és saját munkahelyi 
kollektívájának helyzetét. A beszél- 
getések nyílt, őszinte, demokratikus 
légkörben folytak. 


A beszélgetéseket felfoghatjuk ugy 
is mint valami tükröt, amit a párt 
maga elé tartott. Sokat mondóak 
a fénytörések, görbületek. 


Hogy a hasonlatnál maradjak, 
nem volt ez egy , velencei tükör" és 
ez nem mond ellent annak, amit a 
higgadtságról és a tárgyilagosságról 
mondtam. A visszavert kép ugyanis 
— mi legalábbis úgy ítéljük meg — 
nem volt sem teljes, sem torzítás- 
mentes. . Ezek a megállapítások 
mindenekelőtt a gazdasági folyama- 
tokról alkotott képre vonatkoznak. 
A beszélgetések alapján úgy látjuk, 
hogy néhány igen fontos összefüggés 
tekintetében az emberek meglehető- 
sen tanácstalanok, és a mindennapi 
életben tapasztalható jelenségeket 
igen nehezen vagy egyáltalán nem 
tudják összeegyeztetni politikai szán- 
dékainkikal. Változatlanul úgy Játjálk, 
hogy a politikai vezetés és a kor- 
mányzat deklarált elképzelései és a 
mindennapi intézkedések között 


nincs meg az a szükséges összhang, 
amely elősegítené, hogy a vállalatok- 
nál is meginduljanak a kibontakozást 
elősegítő folyamatok. A piachoz való 
rugalmasabb alkalmazkodást, a vál- 
lalkozási  — magatartást erőteljesen 
gátolják a hivatali megkötések, a bo- 
nyolult engedélyezési eljárások. A 
vállalati cselekvési önállóság a han- 
goztatott elvek ellenére továbbra is 
elérhetetlennek  — tetsző vágyálom. 
Különösen sok a zavar a termelési 
folyamatok és a pénzügyi folyama- 
tok összefüggéseinek megítélésében. 

Az utóbbi években ugyanis vala- 
hogy mérhetetlenné tettük a mérhe- 
tőt. Hogy példát is mondjak: régeb- 
ben megbízható mérlegnek tekintet- 
tük a vállalati teljesítmények meg- 
ítélésénél a vállalat pénzügyi ered- 
ményét, — a nyereséget. Nálunk 
meglehetősen sajátos, ellentmondásos 
helyzet alakult ki a kerületben. Örül- 
tünk. hogy 1987-ben nem volt egyet- 
len alaphiányos vagy veszteséges vál- 
lalatunk sem, sőt a vállalatok többsé- 
ge kifejezetten jó pénzügyi ered- 
ményt produkált. s jelentősen növe- 
kedett a konvertibilis export. Ennek 
megfelelően alakultak a bérek és a 
fejlesztési források is. 


Most viszont a pénzügyi kormány- 
zat azt mondja: éppen ez a baj. A 
növekedés anélkül ment végbe, hogy 
bekövetkeztek volna az annyira szük- 
séges strukturális elmozdulások, hogy 
jelentősen módosult volna az elavult 
termékszerkezet, s a mostani jó pénz- 
ügyi eredmény nem a változásokat, 
hanem csak az alacsony áron érté- 
kesíthető termékek termelésének bő- 
vítését, a struktúra további mereve- 
dését idézi elő. 

Az emberek viszont úgy ítélik meg 
saját munkájukat, hogy az elmúlt 
évben nagy erőfeszítéseket tettek, so- 
kat és jól dolgoztak, vagyis pontosan 
annak megfelelően végezték muriká- 
jukat, ahogy az érvényben levő sza- 
bályozók előírták számukra. Mégis 
azt . kell tapasztalniuk, hogy a 


kormányzat ezzel a teljesítménnyel 
elégedetlen, s attól tartanak — félő, 
joggal —,hogy ismét megnyirbálja a 
vállalatoknál képződött eredményt. 
Ugyanakkor azt is kérdezik: ha erre 
sor kerül, miből és mivel hajtsák vég- 
re a termelés annyira áhított korsze- 
rűsítését, és az 1987-es szabályozók 
miért nem a helyes irányba, a való- 
ságos eredményekre orientáltak ben- 
nünket? 


A múlt évben számos olyan intéz- 
kedés született, s ezek száma var- 
hatóan tovább növekszik, amelyek 
népgazdasági szempontból elkerül- 
hetetlenek ugyan, az egyes vállala- 
tokra nézve mégis hátrányosak, 
vagy legalábbis nagyon nehéz kö- 
vetelmények elé állítják a kollekti- 
vákat. Gondolok itt a. vállalati tá- 
mogatások, kedvezmények csökken- 
tésére, a racionalizálás kényszerére. 


További tényezőket is sorolnék: az 
import megdrágulását, a szocialista 
rendelésállomány csökkenését, a belső 
piac beszűkülését... Ezek valóban 
egyértelmű dolgok, világosan látható 
okokkal és  következményekkel. A 
párttagok a helyi vezetéssel és kol- 
lektívával együtt keresik és a legtöbb 
helyen meg is találják az előrelépés 
lehetőségeit.  Leghelyesebb, ha ezt 
konkrét példával illusztrálom. A Ma- 
gyar Acélárugyár két évvel ezelőtt 
lerobbant vállalat volt. Az új veze- 
tés dinamikusan látott hozzá a talp- 
raállításhoz. Számos veszteséges ter- 
mék gyártását megszüntették, sok 
egyszerű, de új termék bevezetését 
kezdeményezték. Ennél is  fonto- 
sabb, hogy az emberek felismerték : 
az új helyzetben lehet újat akarni és 
tenni. A pártszervezet maga kezde- 
ményezett olyan változásokat, ame- 
lyek pillanatnyi érdekeket is sért- 
hettek, fellazították az évek alatt 
megkövült vezetői hierarchiát, a 

stabil pozíciókat. Azt se mondha- 
tom, hogy kezdetben mindenki egy 
véleményen volt a pártszervezettel, 
most viszont látják az eredménye- 
ket, és ez komoly biztosítéka a to- 
vábblépésnek. 

Az emberek a pártszervektől egy- 
felől olyan kérdésekre várják a vá- 
laszt, hogy: lesz-e munkám, kapok-e 
ezért a munkáért megfelelő bért, és 
ha igen, akkor erre meddig számít- 
hatok. Mint fogyasztók pedig azt 
kérdezik: jobban vagy rosszabbul 
élünk-e a megkeresett bérünkből. A 
kérdések látszólag egyszerűek, de a 
párttagokkal folytatott beszélgetések- 
ből az derült ki, nem mindenütt tud- 
ják erre úgy megadni a választ, hogy 
az egyben cselekvésre is ösztönözzön. 


Hogyan alakult a gazdasági válto- 
zásokhoz szükséges politikai egyet- 
értés? Mit tükröznek a beszélgeté- 
sek? 


A Medicorban például a tagkönyv- 
csere kapcsán folytatott beszélgeté- 
seket arra használták fel, hogy meg- 
szülessék a nagyszabású szervezeti 
átalakításhoz elengedhetetlen szemlé- 
leti és cselekvési egység. Ezt a poli- 
tikai munkát a beszélgetésektől füg- 
getlenül is el kellett volna végezni. 
Azzal, hogy összekapcsolták, a be- 
szélgetések kétirányúvá váltak: sze- 
mélyre szólóan tisztázták az átszer- 
vezések célját és az ezzel kapcsolatos 
politikai feladatokat. 


Más példát is említhetnék. 


A Volánbusznál működik a kerület 
egyik — legnagyobb . pártszervezete, 
több mint ötszáz párttaggal. Akár 
csak két-három évvel ezelőtt is el- 
képzelhetetlenek lettek volna azok a 
vállalkozások, amelyeket a vállalat 
vezetése az utóbbi időben kezdemé- 
nyezett: , Omnibusz" néven önálló 
utazási irodát nyitott, osztrák—ma- 
gyar közös vállalatot alapított, al- 
katrészgyártó üzemet, szállodát épít, 


autóbuszabroncsok gyártásába fog — 
versenyben a Taurusszal. Egész tevé- 
kenységét a kezdeményezőkészség, a 
sokszínűség jellemzi. Itt a kerület- 
ben még nem mindenki érti, hogy 
mindez minek, ha a személyszállítás- 
ból is meg lehet élni. Felkészültünk, 
hogy a helyi párttagság  vélemé- 
nye is megosztottabb lesz az új kez- 
deményezéseket illetően. A párttag- 
ság azonban érzékelte: a vállalatnál 
elindult valami, ami teret enged a 
kezdeményezésnek, ami jó eredmé- 
nyekkel kecsegtet, megértették, hogy 
ma nem elég csak ,megélni" s az 
eredményeket nem önmagukban, ha- 
nem a kínálkozó lehetőségeknek s 
azok dinamikus kihasználásának fé- 
nyében kell vizsgálni. 

Általában az a tapasztalatunk, hogy 
ahol saját területükön komoly erőfe- 
szítéseket tettek a rend, a szervezett- 
ség, a fegyelem, a minőség erősítése 
terén, ahol kialakulóban van az új, 
vállalkozó, piaci szemléletű magatar- 
tás, és ahol az átélt változások ered- 
ményeként , be is zsebelik" a megfe- 
lelő eredményt, ott sokkal kritiku- 
sabak a másutt kifogásolható álla- 
potokkal szemben. Másoktól is el- 
várják a változást. Ez jó jel. 


Az összesítő anyagokból, amelyet a 
beszélgetések alapján készített a 
kerület, az tükröződik, hogy alig 
esett szó a racionalizálásról, a lét- 
számleépítésekről, az adózásról. A 
párttagoknak ezekkel nincs gond- 
juk? 


A XIII. kerületben tavaly nem volt 
megszűnő gyár vagy vállalat. Idén se 
várhatók látványos leépítések. Jól in- 
dult az év, a vállalatok rendelésállo- 
mánya azt ígéri, hogy mindenkinek 
lesz munkája Angyalföldön. Így ért- 
hető, hogy helyileg a figyelem a tu- 
lajdonformák változására, a szerve- 
zeti változtatásokra és a vállalkozás- 
ra irányult. Az adózás kérdésében 


ma még bizonytalanok. A legtöbben 
úgy vélekednek: majd meglátjuk... 


Volt-e eltérés a tagság között a 
dolgok megítélésében? 


Az első beszélgetéseket — mint má- 
sutt — mi is a legképzettebb, legin- 
formáltabb, ugyanakkor a legkriti- 
kusabb réteggel kezdtük: a tisztség- 
viselőkkel, az  aktívistákkal. Velük 
folytattuk a leghosszabb, legtartal- 
masabb beszélgetéseket, ők foglalkoz- 
tak legtöbbet a párt, az ország ügyei- 
vel, ők keresték legmakacsabbul a 
mai realitásoknak megfelelő szocia- 
lizmusképet, ők igényelték leginkább 
a célok körvonalazását. 

A műhelyekben, az irodákban ma 
sokkal feszültebb, kedvezőtlenebb az 
általános légkör, mint korábban. Sok 
a válaszra váró kérdés. Tény, hogy 
nehezebb ma párttagnak, tisztségvi- 
selőnek lenni az üzemekben, mint ré- 
gebben, nehezebb a párt politikáját 
a helyszínen képviselni, mert eköz- 
ben a társadalmi munkából adódó 
terheket is vállalni kell — (A 
Kalibergyárban például a  rugal- 
mas munkarend lehetővé teszi ugyan 
a társadalmi-politikai feladatok ellá- 
tását, de a kiesett munkaidőt utólag 
vagy  ledolgozzák, vagy kevesebb 
pénzük lesz a borítékban.) Mindössze 
azt igénylik, s megítélésem szerint 
teljesen jogosan, hogy a pártvezetés 
részéről kapjanak a mostaninál több 
figyelmet, megbecsülést. 

Szinte mindenki megfogalmazta a 
kérdést, hogy miért nem lehet a 
nyolcórai munkából tisztességesen 
megélni. A fizikai területen egyön- 
tetűen hangoztatták, hogy:ha a mun- 
kához minden tisztességesen elő len- 
ne készítve (gép, szerszám, anyag, 
kooperáció), nyolc óra alatt is el tud- 
nák végezni ugyanazt a munkát, 
. amire most csak a vgmk-val együtt 
képesek. Nem tudják elfogadni azt a 
gazdasági logikát sem, amely lehe- 
tővé teszi, hogy ugyanazért a mun- 

káért, amit a főmunkaidőben 40—-50 
forintos  órabérrel honorálnak, a 
vgmk — háromszor-négyszer — többet 
fizet. 3 

Igen fontos volt számunkra, ho- 
gyan vélekedik a politikáról a mű- 
szaki értelmiség. Be kell vallani, ko- 
molyan tartottunk ettől a rétegtől. 
Értelemszerűen ők is többet foglal- 
koztak az országos gazdasági ügyek- 
kel, legtöbbet a műszaki fejlesztés 
kérdéseivel. Megítélésük szerint ehhez 
elsősorban a fejlesztéshez szükséges 
tőke hiányzik: a vállalatoknál nem 
képződnek elégséges anyagi eszközök, 
a hitelfelvétel pedig napjainkban na- 
gyon kockázatos dolog. 

Szóvá tették, hogy újabban sokat 
beszélünk a műszakiak megbecsülé- 
séről. Úgy látják, hogy nem , megbe- 
csülni" kellene a mérnököket, techni- " 
kusokat, hanem a mostaninál sokkal 
fokozottabb — mértékben érdekeltté 
tenni a műszaki fejlesztésben — ak- 
kor számítani lehetne a jobb eredmé- 
nyekre is. 


Hogyan vélekedik a tagság a gaz- 
dasagirányítás kérdéseiről? 


Csak a legnagyobb nyomatékkal meg- 
fogalmazott észrevételeket szeretném 
kiemelni. Az emberek nem hiszik el 
— nemcsak az alacsony keresetűek, 
de még azok sem, akik 20 ezer fo- 
rint körül keresnek havonta: a gmk- 
zók, a vezetők sem —, hogy a nap 
mint nap tapasztalt vagyon szerinti 
differenciálódás munkából szerzett 
jövedelmek alapján következik be, 
hogy emögött valódi munkateljesít- 
mény vagy tisztességes vállalkozói 
nyereség van. Különösen nehezmé- 
nyezik a költekezést, a  nagylábon 
élést, a kihívó magatartást. 
Nehezményezik, hogy a hetvenes 
évek végén, a nyolcvanas évek ele- 
jén elhibázott beruházások, amelyek 
hozadéka nem fedezi a hiteltörleszté- 
sek kötelezettségeit, annyira lerontja 
a vállalati eredményeket, hogy az 

erőfeszítéseknek nincs megfelelő lát- 
szata: a végső elszámolás negatív. 
Ma ugyan mások ülnek az igazgatói 
székekben, a felelősségről azonban 
sehol nem esik szó; pedig néven kel- 
lene nevezni a felelősöket, nem azért, 
hogy meghurcolják őket, hanem 
azért, hogy tisztán lássunk. 

A gazdaságirányításról és az or- 
szág gazdasági helyzetéről szólva vi- 
lágosabban szeretnék látni, mi a ma- 
gyarázata annak, hogy olyan komoly 
gondokkal kell szembenéznünk. Ha 
kell, vállalják az áldozatokat, de tud- 
ni szeretnék, miből áll ez az áldozat, 
mekkora lesz, meddig tart. 

A gazdasági szabályozókat még 
mindig túlzottnak és ellentmondásos- 
nak tartják. Egyszerűbb dolgokat 
kellene akarni: például azt, hogy ha 
befektetünk tízmilliót, legalább ti- 
zenketőt vegyünk ki belőle. A ho- 
gyant pedig agyonszabályozás helyett 
bízzák végre a vállalatokra. A vál- 
lalati vezetők a piacszerzéssel, a mar- 
ketinggel, a műszaki fejlesztéssel fog- 
lalkozzanak, s ne arra vesztegessék 
energiáik jelentős részét, hogyan 
játsszák ki a szabályozókat. 


Nem tartozik ugyan közvetlenül a 
gazdasághoz, de a xsjazdasági vonza- 
tai szembeszökőek annak a nagyon tü- 
relmetlen kritikának, amely az egész- 
ségügyet érte. Tűrhetetlennek tart- 
ják a kialakult helyzetet, amely már 
nyíltan a paraszolvenciára, az egész- 
ségügyi dolgozók és a betegek köl- 
csönös kiszolgáltatottságára épül, alá- 
ásva azt a bizalmat, ami nélkül az 
orvos és a beteg viszonya elképzel- 
hetetlen. Egyre sürgetőbbnek tarta- 
nak egy új, szociális garanciákat tar- 
talmazó, ám az , ingyenesség" kép- 
mutatásától mentes biztosítási rend- 
szert. : 


A párttagokat — s valószínűleg a 
pártonkívülieket is, hiszen az ő vé- 
leményüket is képviselték. — na- 
gyon érdekl., hogy mi lesz az ész- 

revételek, javaslatok sorsa? Ho- 
JNA ÖSsÉksásnéő ZBRBRBS sház tet És séré zést ááá óll 
gyan lehet őket hasznosítani? Egy- 
általán mit tapasztaltak, bíztak eb- 
ben? 


Az, hogy felkészültek a beszélgeté- 
sekre, hogy el akarták mondani a 
véleményüket, tapasztalataikat, bizo- 
nyítja, hogy él bennük a bizalom. 
Erre a bizalomra megfelelően rá kell 
szolgálnunk. Folyamatosan összegez- 
zük a beszélgetések tapasztalatait, és 
rendre eljuttattuk a felsőbb pártszer- 
vezetekhez, ami oda tartozik, ami pe- 
dig ránk, a saját tennivalóinkra, azt 
igyekszünk mi megoldani. 

A beszélgetések során párttagjaink 
kifejthették véleményüket az ország 
ügyeiről, a párt dolgairól, saját hely- 
zetükről. De azt se szabad elhallgat- 
ni, hogy nagyon sokan úgy véleked- 
tek, hogy az elmúlt években 
csökkent az egyes párttagok szavára, 
a kisebb kommunista kollektívák 
véleményére való odafigyelés. 


Tény — s ez a területi pártszervek 
számára is kritika —, hogy az elmúlt 
években inkább a felsőbb párthatá- 
rozatok ,levitelével" voltunk elfog- 
lalva, mint azzal, hogy komolyan 
megtanácskozzuk a párttagokkal, mit 
és hogyan kellene tenni. A határoza- 
tok ,levitelét" már megszüntettük, 
de még mindig sok a jelentés, az 
íróasztaloknál előkészített határozati 
anyag. Nem tudom, hogyan lehetne 
ezt holnaptól jobban csinálni, de — 
ahogy mondani szokták — most a 
legfőbb dolgunk: politizálni,  politi- 
zálni és politizálni! 


Hogyan lehet a gazdasággal kap- 
csolatban jobban politizálni? Adtak 
ehhez segítséget, ötletet a beszél- 
getések? . 


Manapság sok a tanácstalanság a 
párt gazdaságban betöltött szerepé- 
vel kapcsolatban. Mi is úgy látjuk, 
jobb, ha az állami irányítás és a párt 

szerepe a múlthoz képest világosab- 
ban körvonalazódik. Ennek azonban 
nem elkülönülést, hanem olyan mun- 
kamegosztást kell jelentenie, ahol a 
párt mindenütt az érdekek hordozó- 
ja. Nekünk tehát a gazdasági szféra 
olyan jelenségeivel kell foglalkoz- 
nunk, amelyekhez megalapozott ér- 
dekek tapadnak. Ma már vilá- 
gosan látjuk, hogy az elfojtott 
vagy  elleplezett érdekek miként 
válhatnak a gazdasági fejlődés aka- 
dályaivá. Fontos népgazdasági érde- 
keink fűződnek hatékonyabb kihasz- 
nálásukhozr" vagy más, dinamikusabb 
termelő területre történő átcsoporto- 
sításukhoz. Ez a szándék azonban 
könnyen fennakadhat az egymást ke- 
resztező érdekek szövevényes háló- 
ján. A vgmk, a túlórázás és az ennek 
folytán megszerezhető pluszjövede- 
lem számos helyen ellenérdekeltséget 
és határozott ellenállást ébreszt a 
dolgozók részéről a műszakszám nö- 
velésével szemben. Ha a gazdasági 
vezetés a hatékonyság javításának, a 
piaci kereslet kielégítésének érdeké- 
ben mégis ehhez az eszközhöz nyúl 
és növelni próbálja a létszámot, a 
műhelyekben többnyire megtalálják a 
módját, hogy — saját érdekeiknek 
megfelelően — kiszorítsák az újon- 
nan belépőket, és ismét munkaerő- 
hiányt idézzenek elő. Csakis a gazda- 
sági kényszer és a valóságos érdek- 
viszonyok fokozottabb összhangjának 
biztosításával (pl. belső vállalkozás- 
sal), a hosszabb távú érdekek tuda- 
tosításával, de mindenképpen a hely- 
zetnek megfelelő politikai tapintattal 
oldhatók fel az ilyen típusú érdekel- 
lentmondások. 


Sok helyütt gond az is, hogy a ma- 
gasabb teljesítménymutatók . érdeké- 
ben elnézik a technológia tudatos ,,le- 
egyszerűsítését", — ami alkalmasint 
nem más, mint finanszírozott minő- 
ségrontás. Szerepe van ebben annak 
is, hogy , sikerült" a művezetők ér- 
dekviszonyait úgy alakítani, hogy tel- 
jesen függő viszonyba kerüljenek az 


általuk irányított dolgozóktól (pedig 
a művezetők a gazdaságirányítás leg- 
főbb helyi képviselői lehetnének l!). 

Bizonyos, hogy akkor tehetjük a 
legtöbbet a gazdaság talpraállításáért, 
ha a lappangó érdekeket felszínre 
segítjük, megfelelő nyilvánosságot 
biztosítunk számukra, és a demok- 
ratikus döntés eszközeivel úgy irá- 
nyítjuk, hogy egybeessenek gazda- 
sági céljainkikal. Ez politikai munka 
— méltó feladat a pártszervezetek 
számára! Mi úgy látjuk: a politizá- 
lás legfontosabb színtere a pártcso- 
port. Itt a legközvetlenebbek a kap- 
csolatok, és ami legalább ilyen fon- 
tos: itt jutnak leginkáb kifejezésre 
az egymással ütköző érdekek. 


Hogyan lehet a sokféle gondolat- 
ból és véleményből cselekvési egy- 
séget kovácsolni? 


Csak a legmélyebb felelősségtudattal 
rendelkező emberek tudják aláren- 
delni a rövidebb távú egyéni érde- 
keiket a közös boldogulásnak. Nem 
tudom, elég mélyen tudatosult-e ben- 
nünk, hogy amikor a gazdaság talp- 
raállításának jelentős terheit a dol- 
gozó emberek vállára rakjuk, s egy- 
ben politikai támogatást kérünk tő- 
lük, valójában milyen, felelősségtudat- 
ra építünk. Ez a felelősségtudat mind 
a munkásság többségében, mind a 


" párttagság jelentős részében megvan. 


Ma már egyáltalán nem olyan ter- 
mészetes, magától értetődő a hatalom 
kérdése, mint mondjuk akár csak né- 
hány éve: ma sokkal inkább napi fel- 
adattá vált, hogy megküzdjünk érte. 


Most nagyobbra nyílt az olló az 
ország hosszabb távú érdeke és az 
egyének pillanatnyi érdekei között, s . 
nehezebb elviselni, hogy az egyéni 
érdekből is fel kell adni valamennyit 
a jövő érdekében. Az emberek azon- 
ban világosabban szeretnék látni a 
mostani helyzetből kifelé vezető utat. 


Karácsondi Miklós 

. Fegyelem és demokrácia 


Talán egy kicsit szokatlan lesz, de 
írásomat egy még fÍriss élménnyel, a 
tagkönyvcserével kapcsolatos egyéni 
beszélgetések, illetve a párt vezető 
szerepe téziseinek vitája alkalmával 
elhangzott vélemények, olykor súlyos 
megállapítások . felsorolásával  kez- 
dem, amelyek mostanában talán sű- 
rűbben fogalmazódnak meg, mint 
korábban bármikor. Íme néhány kö- 
zülük: 

A párt a felgyülemlett gazdasági 
problémák megoldásához szükséges 
politikai feltételeket csak megkésve, 
lépéshátránnyal küszködve igyekszik 
megteremteni. Tehát későn reagál az 
alulról már korábban is jelzett prob- 
lémákra." 

,Ma a párt tagjának lenni csak 
megpróbáltatásokat jelent. Romlott a 
politikai "munkát végzők erkölcsi 
megbecsülése." 

,A párton belül is látszatdemokrá- 
cia érvényesül. A politikai döntések- 


ben a párttagság jelentős részének.a 


véleménye nincs benne, mert azt nem 
kérik ki, nem veszik figyelembe, de 
a tagságtól elvárják, hogy a döntése- 
ket végrehajtsa." 

,A párt tekintélyének gyengülésé- 
hez vezettek a személyi összefonódá- 
sok, az elvtelen kapcsolatok, a pozí- 

cióval való visszaélések." 

" — , Sok a határozat, a párt munkastí- 
lusa bürokratikus, minden túlszabá- 
lyozott, nőtt az adminisztráció." 

És lehetne még sorolni, idézni a 
legkülönfélébb hangsúlyú, érzelmi töl- 
tésű véleményeket. Különös, azon- 
ban, hogy szinte egyetlen sommás 
megállapítás sem vált ki ellenkezést, 

"nincs vita, sem a felvető nem törek- 


szik állítása igazát bizonyítani, sem 
az elbeszélgetők nem cáfolják a hal- 
lottakat. És még valami: ami elhang- 
zik, nem kötődik helyhez, időhöz, 
konkrét személyhez, általánosítást fe- 
jez ki, ezért aztán persze igazságtar- 
talma akár megkérdőjelezhető, vitat- 
ható is lehetne. 

De hát miért fogalmaznak így a 
párttagok? 

Aki részt vett egy-egy beszélgeté- 
sen, maga is tapasztalhatta, hogy ami 
elhangzik, azt komolyan, felelősséggel 
fogalmazták meg. Általában a féltés, 
az aggodalom mondatja ki az említett 
szigorú, nemritkán haragos vélemé- 
nyeket. És minden észrevétel egyben 
valamit hiányol is: többnyire a ren- 
det, a fegyelmet, a határozottságot, 
a következetességet kéri számon. Saj- 
nálatos azonban, hogy rendszerint 
csak másokon, elsősorban a felsőbb 
politikai vezetésen. 

Mit kell, mit lehet kezdeni a párt- 
tagokkal folytatott beszélgetéseken 
elhangzott észrevételekkel? Az biztos, 
hogy figyelmen kívül hagyni nem le- 
het őket, s nem szabad elmarasztalni 
a szókimondókat még akkor sem, ha 
szerintünk téves álláspontot képvisel- 
nek. Aki megfelelő pártfórumon fejti 
ki véleményét a párt politikájáról — 
márpedig az , elbeszélgetés" ilyen fó- 
rum —, arra építeni kell, s ha szük- 
séges, vitában célszerű tisztázni az 
álláspontokat. 

Az elbeszélgetések — megítélésem 
szerint — jól tükrözik a párttagok 
hangulatát, s jelzik a párt általános 
állapotának gyengéit is. Nyilvánvaló, 


a 


hogy a pártfegyelem kérdéseit nem 
lehet mindezektől függetlenül vizsgál- 
ni, értelmezni. De az is egyértelmű, 
hogy e kérdéskör valamiféle abszolu- 
tizálása vagy kiszakítása a maga ter- 
mészetes társadalmi  közegéből, a 
pártélet egészével való kölcsönhatásá- 
ból, mindenképpen elhibázott követ- 
keztetésekre vezetne. 

A szocializmus építése, mindenkori 
feladataink megoldása csak tudato- 
san, szervezetten, a tömegekkel szo- 
ros kölcsönhatásban működő vezető 
párt tagjainak széles körű kezdemé- 
nyezőkészségével, tudatos cselekvésé- 
vel és ellenőrzési jogának érvényesi- 
tésével lehetséges. Tudni kell, mit csi- 
nálunk, és vállalnunk kell a párt po- 
litikáját. De legalább ilyen fontos kö- 
telessége minden párttagnak: amint 
érzékeli, hogy az adott valóság és an- 
nak politikai tükörképe között meg- 
bomlott az összhang, azt nyomban je- 
lezze. Végül is, mit követel ma poli- 
tikájának megvalósítása során tagjai- 
tól a párt, milyen jellegű fegyelemre 
van szükség? 

A pártfegyelem tartalma a törté-. 
nelmi könülményekkel együtt méódo- 
sul. Az illegaliítás; a hatalom megszer- 
zésének időszaka, a szocializmus épí- 
tésének megkezdése más-más maga- 
tartást és munkát követelt a párt 
minden tagjától. A tapasztalatokból 
kitűnik, hogy a ma valóságosan érvé- 
nyesülő fegyelem foka és mértéke, il- 
letve az adott körülmények között 
megfogalmazható elvárások nem fe- 
lelnek meg egymásnak. Már a fegye- 
lem elemi formájára, a szervezeti sza- 
bályzat előírásainak megtartására (a 
tagdíj rendszeres fizetése, a pártren- 
dezvényeken való megjelenés, párt- 
megbízatások formális elvállalása) is 
különbözőképpen reagál a párttag- 
ság. Ha ehhez hozzátesszük a közös- 
ség fejlődéséért érzett felelősséget, a 
párt politikájával való azonosulást 
mint a párttag példamutató magatar- 
tását, akkor még tovább színesedik a 
már kialakult kép. 


Pártunk szervezeti felépítésében, mű- . 
ködésében a demokratikus centraliz- 
mus elvére épül. A gyakorlatban — 
mind ez idáig eléggé széles körben, 
leegyszerűsítve — ezt úgy ismeri 
párttagságunk, mint a fegyelem sar- 
kalatos érvényesítését: a felsőbb szer- 
vek határozatai kötelezőek az alsóbb 
pártszervekre, a többségi határozato- 
kat a kisebbség is köteles végrehajta- 
ni. Szerencsére azonban sem a de- 
mokratikus centralizmus, sem az élet 
nem ilyen sematikus. Szükség lenne 
tehát a pontosításra, egyrészt, hogy 
elkerüljük a leszűkített értelmezést, 
másrészt, mert a párt mai működési 
közege, feltételrendszere sem tekint- 
hető azonosnak a korábbival. 

Sokszor hallani olyan véleménye- 
ket, hogy a szigorú fegyelem és a 
pártdemokrácia nem egyeztethető 
össze. A párt történetének voltak 
olyan időszakai, amikor a külső és 
belső körülmények együttesen a mű- 
ködési rend legközpontosítottabb for- 
májának kiépítését indokolták, mert 
ez volt a fennmaradás biztosítéka. 
Ma az igény tulajdonképpen az, hogy 
a párttagság minél szélesebb köre ve- 
gyen részt a politika alakításában, s 
egyúttal a feladatok megvalósításának 
legyen cselekvő részese. 

A vélemények szabad nyilvánítása 
természetesen nem azt jelenti, hogy 
felülről mondják meg, mikor és mit 
szabad tenni, egy adott kérdésre mit 
lehet válaszolni. Érdemes emlékezet- 
ben tartani, hogy a párttörténet ko- 
rábbi szakaszainak tapasztalatai, il- 
letve a rosszul értelmezett demokra- 
tikus centralizmus oly mélyen be- 
ivódott a pártmunka gyakorlatába, 
hogy még ma is hatnak, mégpedig 
visszahúzó erőként, s mint ilyenek, 
rontják a fegyelmet, gyengítik a pár- 
tot, csökkentve annak tekintélyét. 
Hiszen mi értelme van az egésznek, 
ha csak azt lehet elmondani, ami 
egybevág a vezetés elképzeléseivel, 
ami beleillik a , képbe", s nem azt, 
ami valóságos gond, ami aktív szerep 


vállalására késztetne. A demokrácia 
a mi fogalmaink szerint nem partta- 
lanság, és a fegyelem sem katonai 
vasfegyelem. 

A párton belüli demokratikus vi- 
szonyok mértékül szolgálnak az egész 
társadalom számára. Úgy tűnik, hogy 
minden eddigi nyitás és próbálkozás 
ellenére is elsődlegesen a formai ele- 
mek területén következett be lénye- 
gesebb változás. A párton belüli hie- 
rarchia, az érdekviszonyok összefonó- 
dása, a párt egyes szervezeti-szerke- 
zeti elemeinek (párttegság, párttestü- 
letek, pártapparátusok) különböző sú- 
lya, szerepe, a kialakult viszonyok 
még mindig csak a kívánatosnál ala- 
csonyabb szintű demokrácia érvénye- 
sülését teszik lehetővé. j 

De közvetlenül ide tartozik az is, 
hogy a kialakított, és bizony mára 
már meg is merevedett szocializmus- 
képről éppen napjainkban derül ki, 
hogy a gazdasági-társadalmi fejlett- 
ség mai fokán több kérdésben az el- 
bizonytalanodás, zavar forrása. Azon 
már túl kellene jutnunk, hogy 
azt mutassuk meg, amit szeretnénk, 
alhelyett, amit ténylegesen el tudunk 
érni. Természetes azonban, hogy a 
régi szocializmuskép ,átfestése", en- 
nek elfogadtatása olyan emiberekikel, 
akik nem ilyennek látták — rop- 
pant nehéz. Mindez rengeteg feszült- 
séget szül, s az új helyzet a ma- 
ga ellentmondásaival idegesít, bosz- 
szant és felháborít. Ez természetesen 
visszahat egyrészt az általános fegye- 
lem helyzetére, másrészt magára a 
pártfegyelemre is. 

Az alapvető dilemma: mit lehet 
felvállalni, mivel lehet azonosulni, 
mit lehet képviselni? 

Mindig a megoldandó, az előttünk 
álló feladatokból kell kiindulnunk. 
Ebből pedig az következik, hogy cse- 
lekvőképességre, — egységre mindig 
szükség van. Ma már elmondható, 
hogy ez nem a változatlanság, nem 
az egyöntetűség, hanem az állandó 
mozgásban, szerveződésben megvaló- 

értékelésekkel, — netán 


suló egység lesz. Egyszerűen fogal- 
mazva: a célhoz több út is vezet, a 
marxizmus többféle helyes választ is 
adhat ugyanarra a kérdésre. De 
egyébként is napjainkban jóval több 
kérdést teszünk fel, mint ahány vá- 
laszunk pillanatnyilag van. A véle- 
ményeltérések, a megoldásvariációk 
nem fegyelemsértő megnyilvánulások 
tehát, hanem szerves részei, termé- 
szetesen élő és működő elemei az egy- 
ségnek. 

Ez magának a pártnak az érdeke, 
hiszen vezető szerepét csak úgy tölt- 
heti be, ha felfogja a jelzéseket, ér- 
telmezi és időben kimunkálja a ten- 
nivalókat. Egyáltalán nem mindegy 
azonban, hogy mikor történik meg 
mindez. Számolni kell azzal, hogy a 
vélemények olykor ellentétesek le- 
hetnek a határozatokkal, a hivatalos 
passzivitást 
okoznak, máskor a kiállás, a cselek- 
vés hiányában fejeződnek ki. Nem 
ritka, hogy a jelzések fegyelmezetlen- 
ségnek tűnnek. Egyébként is: az 
egyénektől, az alapszervezet tagjaitól 
senki sem várhatja el, hogy szaka- 
datlanul a sajátjuktól eltérő általános 
érdeket képviseljenek. Mindig azt 
kell tehát nézni, hogy ki miért mond- 
ja ezt vagy azt. 

Mindezt megteremteni a politikai 
vezetés különböző szintjein nem más, 
mint kiteljesíteni a demokráciát. Úgy 
is fogalmazhatnánk, hogy a legszéle- 
sabb körű nyilvánosságra van szük- 
ség még akkor is, ha első pillanatban 
ez kellemetlennek tűnik, 8 ha egyesek 
mindezt sértőnek érzik. A nyilvános- 
ság kötelesség a párt iránt és a párt 
részéről, s fontos eszköz lehet a párt- 
fegyelem megszilárdításában, a párt- 
egység erősítésében. 

A pártmunka gyakorlatában ki- 
emelkedő szerepük van a lhatároza- 
toknak. Az alapszervezetek szintjén 
akkor jó egy határozat, ha konkrét, 
ha pontos cselekvési lehetőséget és 
teret biztosít a párttag számára és ha 
ellenőrizhető. 


. A pártban különböző testületek hi- 
vatottak arra, hogy határozatokat 
hozzanak, többnyire figyelmen kívül 
marad azonban, hogy a legtöbb hatá- 
rozat közvetve vagy közvetlenül még- 
iscsak az alapszervezetek , asztalára" 
kerül, ők hajtják végre. Ha ez így 
van, joggal vetődik fel a kérdés: 
mennyire vesznek akkor részt a dön- 
tések előkészítésében, mennyiben ér- 
zik magukat beavatottaknak? 

Gond az is, hogy a határozatok le- 
bontásában roppant bonyolult rend- 
szer alakult ki az elmúlt évtizedek 
során, 8 egyáltalán nem biztos, hogy 
az eljárási mechanizmus segíti a vég- 
rehajtást, illetve, hogy alkalmas a 
mozgósításra. 

Vegyük csak szemügyre a követke- 
zőket. Egy központi bizottsági hatá- 
rozat után elkészül a megyei, a vá- 
rosi, a községi, az üzemi döntés, és 
csak ezek után jut a téma az alap- 
szervezetekhez. Így egyrészt időben 
messze kerül egymástól az első szá- 
mú döntés és a végrehajtás, másrészt 
a különböző közbeeső szintek — saját 
fontosságukat ís hangsúlyozva — oly- 
kor már az eredeti célokat is elfedő, 
úgynevezett sajátos feladatokat fo- 
galmaznak meg.Silyen körülmények 
között mi marad az alapszervezetnek ? 
Igazán miben dönt, mennyire ér- 
dekelt abban, hogy ne másoljon, ha- 
nem önállóan gondolkodjon? 


A növekvő önállóság erősíti a párt- 
fegyelmet. De erre alapszervezeteink 
jelentős része nem készült még fel. 
Minden bizonnyal javítana valamit a 
helyzeten, ha mondjuk a Központt 
Bizottság — határozatát közvetlenül 
megkapnák az alapszervezetek, hogy 
megismerjék, feldolgozzák, és saját 
feladataikat meghatározzák, a közbül- 
ső pártszervek pedíg arra használnák 
energiáikat, hogy a helyes politikat 
döntés  alapszervezeti feltételeinek 
megteremtésében segédkeznének. 
Ugyanilyen fontos lenne a párttagok 
széles körének véleményét rendszere- 
sen és meghatározó módon kikérni. 


De ki kellene használni a szervezeti 
felépítésből adódó előnyt is, neveze- 
tesen, hogy minden választott tiszt- 
ségviselő a választók érdekeit, véle- 
ményét képviselje a felsőbb szinte- 
ken. Mert most inkább az a jellem- 
ző, hogy a felsőbb döntéseket kell al- 
sóbb szinteken képviselni, elfogadtat- 
ni, nemegyszer pusztán azzal az érv- 
vel, hogy az felsőbb szintű határozat, 
tehát végre kell hajtani. Pedig ha 
ma valamit nem indokolunk meg 
alaposan, nem is várhatjuk el a fe- 
gyelmezett végrehajtást. 

Rontja az alapszervezetek esélyeit 
az is, hogy néha jelentős időbeli, 
olykor tartalmi eltolódás észlelhető 
a politikai és az állami döntések kö- 
zött. Mindez olyan érzetet kelt a 
párttagok többségében, mintha a kü- 
lönböző szintű állami szervekben 
más kommunisták dolgoznának. . 

A párttagok döntő többsége rende- 
zett, szervezett viszonyokat igényel. 
Alapvető érdeke minden párttagnak 
a rend és a fegyelem megerősítése, 
kiteljesítése, de a régi viszonyok, 
megszokások visszahúznak, s a rész- 
területeket érintő újítások nem tud- 
ják megőrizni újszerűségüket, mert 
beépülnek a régi rendszerbe, s ezáltal 
azt erősítik. 


S mint ahogy a fegyelem kérdései 
elválaszthatatlanok a pártélet egyéb 
területeitől, a kedvező irányú változ- 
tatás is csak a más területeken be- 
következő változásokkal együtt ér- 
hető el. Éppen ezért a pártfegyelem 
korszerű felfogásában a mainál átfo- 
góbb, több szempontot figyelembe 
vevő gyakorlatra van szükség, amely 
egyaránt tekintettel van a politika 
végrehajtására, a jelzések alapján 
annak folyamatos értékelésére és 
szüntelen pontosítására, s ha kell, 
változtatására. A pártfegyelem így 
válhat mindinkább alkotóerővé, for- 
rásává annak, hogy érvényesüljön a 
párt vezető szerepe. 

Dobrosi György 
a tiszafüredi vérosi pártbizottság titkára 


Nők a vezető tisztségekben 


Az elmúlt csaknem két évtizedben 
—- nem kis mértékben a nőpolitikai 
határozat hatására — Békés város- 
ban is több figyelem fordult a nőket 
közvetlenül érintő társadalmi, politi- 
kai, gazdasági kérdésekre. Volt idő, 
amikor arra volt szükség, hogy di- 
rekt módon, statisztikai módszerekkel 
küzdjünk a bérek nemek szerinti 
egyenlőtlenségei ellen. S ha e terü: 
leten nem valósult ig meg a teljes 
állampolgári egyenlőség, nagy ered- 
mény, hogy megszűnt vagy igen je- 
lentős mértékben csökkent egy sor 
aránytalan bérkülönbség. Ezzel egy- 
idejűleg a társadalom, a család szem- 
léletében is pozitív változások történ- 
tek. 

Mindezeknek szerepük volt abban, 
hogy a nők politizáló kedve megélén- 
kült. 1980 és 1985 között például a 
Marxista—Leninista Esti Egyetemen 
a nők aránya 17 százalékról 45 szá- 
zalékra emelkedett. A tagfelvételek- 
nél is jelentős a nők arányának nö- 
vekedése: öt év alatt 39-ről 48 szá- 
zalékra fokozódott. Örvendetes az is, 
hogy a nők aránya a párttitkárok 
körében 16 százalékról 40 százalékra, 
a függetlenített politikai apparátus- 
ban 22-ről 55 százalékra gyarapodott. 


Jelentős eredménynek lehet tekínte- 


ni, hogy a zömében női munkaerőt 
foglalkoztató munkahelyeken — pél- 
dául a Szőnyegszövő, a BÉKÖT, a 
RUTEX, a Cukorüzem — a női ve- 
zetők aránya eléri a 75—85 százalé- 
kot. 

Az a tapasztalatunk tehát, hogy a 
nők között egyre többen vannak, 
akik munka mellett is továbbtanul- 


nak és mernek vállalkozni vezetői 
munkára. Ez nem kevés akaratot igé- 
nyel, hiszen sokan nehezen ismerik 
fel önmaguk értékeit, s így nem ke- 
vés akadályt kell leküzdeniük. A 
megpróbáltatások náluk  gyakorib- 
bak, mert a női vezetők még hosszú 
ideig bizonyítási kényszert éreznek, 
s úgy tűnik, mintha velük szemben 
valami többletkövetelményt támasz- 
tana a környezetük és vezető tár- 
saik. Ezt természetesen így soha sen- 
ki meg nem fogalmazza, de valahogy 
sugallja a közszellem. Úgy tűnik, a 
férfiakat nem terheli ilyen hosszú 
bizonyítási kényszer, és ez még akkor 
is igaz, ha elfogadjuk a férfi veze- 
tőknek azt a véleményét, hogy a nők 
érzékenyebbek saját maguk és mások 
megítélésében is. A férfi vezetők egy 
része ezt negatív tulajdonságnak vé- 
li, pedig az érzékenységre (természe- 
tesen ha nem csupán egyirányú, il- 
letve énközpontú) szükség van, hi- 
szen ez lehetővé teszi, hogy odafi- 
gyeljenek az emberek aprónak tűnő 
rezdüléseire is. Ennélfogva munka- 
kapcsolataikban, intézkedéseikben kö- 
rültekintőbbek, tapintatosabbak. A 
női vezetők tényleges hátrányban — 
megítélésem szerint — az ügyneve- 
zett informális informáltság területén 
vannak. Kapcsolataikat ugyanis nent 
építhetik  focimérkőzéseken,  horgá- 
szat közben, vendéglátóipari egysé- 
gekben stb. 

Tudvalevő, hogy a vezetői tevé- 
kenység sok lemondással jár. A női 
vezetőket emellett állandó , lelkiisme- 
ret-furdalás" gyötri, részben a mun- 
kahelyi teendők miatt (kevésbé ma- 

radhatnak benn a munkahelyen, rit- 
kán vihetnek haza munkát), részben 
az otthoni háztartási, gyermeknevelé- 
si teendők elmaradása miatt. Talán 
ez is oka annak, hogy az igazán si- 
keres nők között több a gyermekte- 
len, az egyedül élő vagy akinek fel- 
nőtt gyermeke van. Ők a rendelke- 
zésükre álló energia egészét a mun- 
kájukra tudják fordítani, 

A nőkkel kapcsolatos korábbi rossz 
beidegződések az elmúlt időszakban 
csökkentek ugyan, ám időnként még 
előtörnek és hatnak. Ennek egyik jól 
kitapintható megnyilvánulását  pél- 
dául a kettős jelölések során érzé- 
keltük. Békés városban valamelyest 
nőtt, de országosan csökkent az or- 
szággyűlésben a nők aránya — mind- 
össze huszonegy százalék. Ha felté- 
telezzük, hogy a választásokat biízo- 
nyos egyeztetési, arányosítási szándék 
is megelőzte, megállapíthatjuk, hogy 
nem terhelték túl a gyengébb nemet. 
A kettős jelölés esetében általában 
a férfiak győztek. Miért van az, hogy 
azonos kvalifikáltságú jelöltek eseté- 
ben!"is szinte minden alkalommal a 
férfi kerül ki győztesen? 

A kérdésre a sok magyarázat kö- 
zül kettő látszik lényegesnek. A dön- 
tésre hivatott szervek, bizottságok 
tagjai legtöbbször férfiak, s ők óva- 
tosabbak a nőkkel szemben. Keresik 
és felróják azokat a hiányosságokat, 
amelyek szerintük csak nőkre vonat- 
kozhatnak: a kreativitás hiánya, ér- 
zelmi labilitás, kicsinyesség. Ezek 
persze éppúgy lehetnek férfiak tu- 
lajdonságai is, a nők vonatkozásában 
azonban mégis eleve feltételezik, fel- 
nagyítják. 

A másik ok sokkal összetettebb. 
Az elmúlt időszakban a statisztika 
szépítése érdekében előfordult, hogy 
egy-egy nő előzetes felkészítés nél- 
kül került erejét minden vonatkozás- 
ban meghaladó funkcióba. Többen 
nem feleltek meg a követelmények- 
nek, és a közvéleményt ez jobban 
foglalkoztatta, mint bármely férfi lát- 
ványos kudarca. Ha egy férfi válik 


alkalmatlanná, a közvéiemény több- 
nyire türelmes, és az átirányítása is 
sokkal lojálisabb. Ok továbbá, hogy a 
sikeres nők — mert azért vannak 
ilyenek is — közel sem kapnak olyan 
publicitást, annyi nyilvános szereplé- 
si lehetőséget, mint férfi társaik, 

A nők vezetővé válásában talán a 
család szerepe, helyzete a legjelentő- 
sebb. Ma már láthatjuk, hogy a kez- 
detben elérhetőnek vélt háztartást 
könnyítő szolgáltatási formákat a 
családok az áremelkedések miatt 
csökkenő mértékben vehetik igénybe. 
Ezért a Patyolat, a konzervipar, a 
vendéglátó hálózat a legtöbb család- 
nak csak ritkán tud segítséget adni. 
Az igényes életvitel bővülése helyett 
ezért sok aprólékos, időrabló teendő 
is terheli a családokat. Például a be- 
főzés, a lekvárfőzés nem divat, ha- 
nem egyenes következménye az egyre 
emelkedő  — konzerváraknak. — Éppen 
ezért a nők kibontakoztatásának egyik 
kulcsa a családoknál van. Vélemé- 
nyem szerint ebben nem is igazán 
nő-, hanem családpolitikára van szük- 
ség, amely a társadalom valódi igé- 
nyeinek megfelelő családmodell ki- 
alakításán. családi munkamegosztás 
modernizálásán, a nők, az anyák 
iránti tisztelet helyreállításán alapul. 
E tekintetben történtek is szerény 
előrelépések. 

A történelmileg beidegződött szoká- 
sokon az elmúlt másfél évtizedben 
érezhetően változtattunk. A fiatalabb 
generáció férfitagjai már sokkal töb- 
bet vállalnak át a nőktől, mint az 
előzőek. Ennek ellenére igaz, hogy a 
női szerephez az elmúlt negyven év- 
ben általában sikerült valamit hozzá- 
adni, de széles körben nem sikerült 
a terheket lényegesen csökkenteni. 
Az összes női funkció megmaradt, de 
kiegészült azzal az igénnyel, hogy egy 
nőnek legyen hivatása és keressen 
pénzt is. A férfiak viszont lényegesen 
nem tudnak könnyíteni a terheken. 
Naivság azt hinni, hogy ez egy elha- 
tározással, egy  kinyilatkoztatással 
megoldható. Hosszú folyamat ez, amit 


anyagi vagy más meggyőző eszközök- 
kel gyorsítani lehet, de a folyamat 
még így is hosszú marad. A munkát 
nemzedékről nemzedékre kell elvé- 
gezni, és csak ennek eredményeként 
közelítünk majd a kívánatos változá- 
sokhoz. Ez a feladat elsősorban a csa- 
ládé, és csak kisebb részben az okta- 
tási intézményeké. A megfelelő sze- 
reposztást, a szerepek bizonyos mér- 
tékű cseréjének lehetőségét már gyer- 
mekkorban érdemes gyakoroltatni. A 
családi munkamegosztást ma még me- 
revíti, hogy az életszínvonal megtar- 
tása érdekében a férj rendszeresen 
túlmunkát vállal, s így a család el- 
látása számos helyen kizárólag a nő- 
re hárul. A kívánatos feladatelosztás 
ellen hat az is, hogy megnehezedett 
az idősek és a kórházi ellátást nem 
igénylő betegek gondozásainak terhe. 
Egy nő tapasztalatait, tudását legin- 
kább hasznosítható korszakában ke- 
rül olyan helyzetbe, hogy szülője, ese- 
tenként nagyszülője is állandó gon- 
dozásra szorul, ami nagy nehézség elé 
állítja a családot, de főképpen a dol- 
gozó nőt. 

A jövőben talán — ha lesz rá az 
államnak fedezete — megvalósulhat, 
hogy az idős szülők gondozását válla- 
lók kapjanak a  gyermekápoláshoz 
hasonlóan táppénzt, és így a család 


eldöntheti, hogy mikor és melyik csa- 
ládtag veszi ezt igénybe. De segítsé- 
get nyújthatna a női szerepek telje- 
sítéséhez a sok helyen már bevált ru- 
galmas munkaidő lehetőségének bő- 
vítése is. 

Az elmondottak ellenére ugyanak- 
kor tagadhatatlan, hogy a nőpolitika 
számos kérdésében történtek előrelé- " 
pések. A gyes, a közelmúltban beve- 
zetett gyed intézménye tágabb lehe- 
tőséget biztosít arra is, hogy az édes- 
anyák a gyermeknevelés mellett hasz- 
nosan, tanulással töltsék el az időt. 
Általában emelkedik a diplomás nők 
aránya, s a női nem egyes foglalko- 
zási pályákon behozta jelentős lema- 
radását, sőt néhány foglalkozást te- 
kintve azt nagyságrendekkel megha- 
ladta. Azt már természetesnek vesz- 
szük, hogy a nők gyógyítanak a kór- 
házakban, tanítanak az iskolákban, 
ítélkeznek a bíróságon. A politikában 
és főképpen a gazdasági szférában vi- 
szont a jelenleginél több természetes- 
séggel kellene fogadni őket, hiszen a 
társadalomnak is érdeke, hogy a fér- 
fiak és a nők egyaránt jó vezetők le- 
gyenek. 

Nagy Imréné 


a Békés városi pártbizottság politikai 
munkatársa 

A Budapest I. kerületében működő 
területi alapszervezetünkben végzett 
munka az utóbbi években általában 
átgondoltabb, előrelátóbb és szerve- 
zettebb lett. Sok kérdéssel azonban 
évek óta nem tudunk megbirkózni. 
Olyan problémákkal is szembe talál- 
juk magunkat, amelyek nemhogy 
megoldódnának, hanem inkább egyre 
bonyolódnak, hiába fordítunk rájuk 
több időt és energiát. Az emberek 
közérzetét nemcsak munkahelyük, 
hanem lakóhelyi körülményeik is 
meghatározzák, talán még nagyobb 
mértékben, mint az előbbiek. 

Pártszervezetünknek ezt nem sza- 
bad szem elől tévesztenie. A mi te- 
rületünkön nem folyik termelőtevé- 
kenység. Munkánk során elsősorban 
olyan problémákra kell ügyelnünk, 
mint például a megfelelő szintű fo- 
lyamatos ellátás az élelmiszerektől a 
különféle ruházati, háztartási és 
egyéb iparcikkekig; a szükséges szol- 
gáltatások folyamatos működése a 
vízvezeték-szereléstől a  fodrászaton 
át a hírlapárusításig; a gyermekneve- 
léshez, oktatáshoz szükséges feltéte- 
lek folyamatos biztosítása a bölcső- 
détől az óvodán át az iskoláig; a 
kulturált pihenés és szórakozás felté- 
teleinek biztosítása; stb. stb. 

Ilyen és hasonló tényezők befolyá- 
solják a lakóhelyi közérzetet. Megol- 
dásuk, rendezésük megnyugtatóan 
hat. Megoldatlanságuk bizonyos ese- 
tekben zavarokat kelthet, sőt e€lége- 
detlenség forrása is lehet. Ezek lát- 
szólag apróságok az országos nagy 
ügyekhez képest, de tapasztalati 


tény, hogy a lakosság zöme érzéke- 
nyebben reagál a kisebb jelentősé- 
gű, helyi ügyekre. Ilyen helyi ügy 
például egy csöőrepedés vagy tetőbe- 
ázás, amely nagyobb visszhangot 
kelthet a lakóközösségben. mint akár 
egy nemzetközi horderejű kérdés. 
Ebből azt a következtetést kell le- 
vonnunk, hogy a lakosság köreben 
folytatandó munkánkat nemcsak a 
, nagypolitikához" kell igazítanunk, 
hanem — legalább ugyanolyan mér- 
tékben ahhoz is, amit talán , kispoli- 
tikának" nevezhetnénk. Ha ugyanis 
sikerül jó lakóhelyi közérzetet kiala- 
kítanunk, ez egész bizatosan jó ha- 
táú a munkahelyi közérzetre is. 

"Úgy gondolom. ezek azok a leg- 
fontosabb tények és körülmények, 
amelyeket a területi pártszervezet 
munkájának tervezésénél figyelembe 
kell venni. 

A területi pártszervezetek azon- 
ban, bármennyire szeretnék is, tevé- 
kenységükben nem tudják teljesen az 
elmondottakhoz tartani magukat. 
Nem gazdái a területnek a szó teljes 
értelmében. Működési területükön 
számtalan lényeges kérdést felsőbb 
szinten döntenek el, az ő megkérde- 
zésük nélkül. Sokszor tehát nincs 
módjuk befolyásolni a döntéseket. 

Nincs kialakulva még az a mód- 
szer, amellyel a területi pártszerve- 
zetek érdemi befolyást gyakorolhat- 
nak az események alakulására. Pedig 
kívánatos lenne összehangolni a ve- 
lük szemben támasztott követelmé- 
nyeket a rendelkezésükre álló lehe- 
tőségekkel. Szabó Lajos 

EMLEKEZES 


Mónus Illés 


1888-1944 


Egy kis ukrán városban, Baltán született száz esztendővel 
ezelőtt, 1888. március 12-én. Egyéves volt, amikor családja 
Magyarországon telepedett le. Gyermekkora és ifjúsága Új- 
pesten telt el. A főváros szomszédságában levő, gyorsan 
fejlődő, iparosodó peremvárosban tanuk szakmát, s lett 
cipőfelsőrész-készítő szakmunkás. Mindössze tizenkilenc éves 
volt, amikor csatlakozott a cipészfelsőrész-készítők szakegy- 
letéhez. Első nyilvános szereplése alkalmával a szakmai 
szervezkedés fontossága mellett szállt síkra. Elkötelezettsé- 
ge egy életre szólt: ettől kezdve szinte nincs hét, hogy a 
szakszervezeti lapokban vagy a Magyarországi Szociálde- 
mokrata Párt ez időben napilappá lett újságjában, a Nép- 
szavában ne találkoznánk nevével. Nem sokkal az egylet- 
"hez való csatlakozása után már az egylet lapjának szerkesz- 
tője, és 1909-től szakmája képviseletében a szociáldemok- 
rata pártkongresszusokon is hallatja véleményét. 

1918. április 1-jén létrejön a cipészmunkások egyesült 
szakszervezete. Mónus elnökhelyettesként bekerül a vezető- 
ségbe. A polgári demokratikus forradalom idején változat- 
lanul szakszervezeti funkcionáriusként tevékenykedik. A lét- 
rejött kommunista párttal számos kérdésben nem ért egyet, a 
polgári—szociáldemokrata kormány munkáspolitikájától a ki- 
zsákmányolás korlátozását reméli. A proletárdiktatúra kez- 
detén ismert személyiségként beválasztják a VIII. kerületi 
Munkás- és Katonatanácsba, és a kerület képviselőjeként 
helyet foglal a Központi Munkástanácsban is. Néhány alka- 
lommal felszólal, főleg a szakszervezettel kapcsolatos kérdé- 
sekben hallatja hangját. 1919-es szereplését a későbbiekben 
úgy jellemezte, hogy , csak úszott az árral", s ez megfelel az 
igazságnak, hiszen más szakszervezeti vezetőkkel többször 
tanácskozott a diktatúra megszüntetéséről is. 

A Tanácsköztársaság megdöntése után folytatja munkáját 
a szakszervezetben. Ács Tamás néven jelennek meg írásai. 


Ezt a nevet használta és használja mindannyiszor, amikor 
úgy érzi, hogy veszélyben van. S bár a proletárdiktatúra 
megdöntése után ellene is folyik rendőrségi eljárás, azok közé 


a szakszervezeti vezetők közé tartozik, akik az ellenforra- —— 


dalom első hónapjainak megpróbáltatásait viszonylag köny- 
nyen vészelték át. A Horthy-rendszer első éveiben a Bőripari 
Munkás szerkesztőségi munkájában vesz részt, és továbbra is 
a szakmai szervezkedés kérdései foglalkoztatják. 

Élete fordulópontjáhöz 1922 nyarán érkezett, amikor az 
MSZDP parlamenti párttá lett. A párt új testületet hívott 
életre, a parlamenti frakciót, és annak titkárává 1922. jú- 
nius 14-én Mónus Illést választották meg. Jóllehet egyetlen- 
egyszer sem volt parkamenti képviselő, a frakció titkárának 
tisztét 1940-ig ő töltötte be. A parlamenti frakcióban vég- 
zett munkája lesz valóságos politikai iskolája. Ekkor sajá- 
títja el a rá jellemző taktikai érzékenységet. A szociálde- 
mokrata párt önálló fellépésének híve, s ebben a parlamen- 
tet nélkülözhetetlen tribünnek tekinti. 

Szerepe a párt vezetésében is növekszik. 1926-tól részt vesz 
az új pártprogramot és agrárprogramot előkészítő bizottság 
munkájában. 1928-tól pártvezetőségi tag, 1929-ben ő az új 
szervezeti szabályzat beterjesztője. Ezekben az években még 
reménykedik, hogy szívós harc eredményeként megteremthető 
Magyacországon a demokrácia. Kezdetben a világméretű 
gazdasági válság ellenére is ilyen jellegű fordulat lehetőségé- 
ben bízik. Ezért hat rá súlyos csapásként a német fasizmus 
győzelme, a németországi munkásmozgalom veresége. 

A tragikus fordulat után minden ország szocialista mun- 
kásmozgalmában felvetődött a ., hogyan tovább?" kérdése. 
Az MSZDP útkeresésében megerősödik Mónus Íllés szerepe: 
1933. április 21-én a párt főtitkárává választják. Első tény- 
kedései a párt sorainak megerősítésére irányulnak. A Szocra- 
lista Internacionálé pácizsi konferenciájától a fasizmus elleni 
küzdelem radikális és újszerű politikáját reméli. Mivel ebben 
a reményében csalatkozik, mozgalmi munkájában ,,visszavo- 
nul" a szociáldemokrácia pozícióinak eszmei-szellemi védel- 
méhez. E tevékenységet összeköti a hazai ellenforradalmi 
tendenciák és a nemzetközi méretekben előretörő fasizmus 
elemzésével. 1934-től a Szocializmus szerkesztője, a Népszava 
főszerkesztője, valamint az MSZDP országos oktatásügyi bi- 
zottságának is tagja vok. 

Főtitkári tevékenysége a Gömbös-kormány időszakára esik. 
Politikai platformja a legalitás megőrzése, a kormánnyal való 
egyezkedés. A kommunisták javasolta egységfront-politikát az 
MSZDP kegalítása védelmében elutasította. S bár a szocia- 
lizmus eszméi védelmében számos baloldali fiatalt bevont 
az általa szerkesztett sajtó munkájába, fellépett a szociálde- 
mokrata páctban és a szakszervezetekben növekvő baloldali 
befolyás ellen. Főtitkárként, majd 1936 januárját követően, 
amikor főtitkári posztja alól felmentették, pártvezetőségi tag- 
ként, a fasizmus ellem küzdelemben a nyílt állásfoglalást és 

a határozott fellépést elutasító magatartás jellemezte. Elis- 
merte a népfrontpolitika nemzetközi sikereit, dea hazai fel- 
tételek között elutasította a kommunistákkal való együttmű- 
ködést, az antifasiszta népfrontpolitikát. Elméleti síkon vi- 
szont a szocializmusba való átmenetet előkészítő demokra- 
tikus átalakulás koncepciójának kidolgozásán munkálkodott. 
Ezek az ellentmondások jellemezték tevékenységét a har- 
mincas évek második felében. 

A második világháború esztendeiben Mónus Illés már 
nem tartozott a pártvezetőség tagjai közé. Ezekben az évek- 
ben határozottan fellépett az MSZDP-n belül jelentkező 
jobboldali megnyilvánulások ellen, és közeledett a baloldal- 
hoz, de halogató, óvatos politizálása miatt ez utóbbival sem 
vállalt közösséget. S bár elméleti munkássága továbbra is 
kiemelkedő, mindjobban elszigetelődik. Tesz ugyan erőfeszí- 
téseket politikai munkája kiszélesítésére, 1943-ban például 
részt vesz az Értelmiségi Szervező Bizottság életre hívásában, 
elkészíti a Munkás Akadémia programtervezetét és bekapcso- 
lódik az ott folyó oktatásba. 

Mozgalmi tevékenységének Magyarország német megszál- 
lása vetett véget. Letartóztatták, majd a Lakatos-kormány 
idején átmenetileg szabadlábra került. Ekkor már megértette, 
hogy az MSZDP-nek új politikát kell kidolgoznia, egyetér- 
tett a kommunista és szociáldemokrata egységakciókat elő- 
mozdító 1944. október 10-i megegyezéssel. A munkából azon- 
ban már nem vehette ki részét. A nyilas hatalomátvétel után, 
1944 októberében újból letartóztatták, s novemberben meg- 
gyilkolták. 

LUKÁCS JÁNOS ELŐTERJESZTÉSE 
A KOZPONTI BIZOTTSÁG 1988. MÁRCIUS 23—24-I ULÉSÉN 


A Központi Bizottság az elmúlt év decemberi ülésén úgy döntött, hogy 1988 
első félévében összehívja a Magyar Szocialista Munkáspárt Országos Értekez- 
letét a szocialista építőmunka időszerű kérdéseinek megtárgyalására. A Poli- 
tikai Bizottság javasolja, hogy a pártértekezletet május 20-ára hívjuk össze. 
Későbbre halasztani nem volna célszerű, mert — bármennyire is igyekeznénk 
elkerülni — a hosszabb előkészítés más fontos feladatról terelné el a figyel- 
met. Az előkészítés során szerepelt a május 13-ai dátum is. Úgy gondoljuk, 
hogy egyrészt a pártszervezetek rendelkezésére álló viszonylag rövid időt 
nem lenne helyes tovább szűkíterri, másrészt a pártban lezajló vita tapasz- 
talatainak összegezése is bizonyos időt igényel. 


Az MSZMP történetében — mint ismeretes — második alkalommal kerül sor 
országos pártértekezlet összehívására. De ha pártunk 70 éves történetére 
tekintünk vissza, akkor is csak két országos értekezlettel találkozunk: 1945- 
ben és 1957-ben. 1945 májusában,a Magyar Kommunista Párt Országos Ér- 
tekezlete az újjáépítésért folytatott harc kérdéseiről, a politikai helyzetről és 
a párt feladatairól, valamint a kommunisták szakszervezeti teendőiről ta- 
nácskozott. Elfogadta a párt szervezeti szabályzatát, megválasztotta a kibő- 
vített létszámú Központi Vezetőséget és a párt végrehajtó szerveit. 


Az 1957. júniusi országos értekezletnek az volt a feladata, hogy megvi- 
tassa az Ideiglenes Központi Bizottság 1956. november óta követett politiká- 
ját, határozzon a párt további munkájának irányvonaláról, elfogadja a szer- 
vezeti szabályzatot és kiegészítse a párt vezető szerveit, megszüntesse azok 
ideiglenes jellegét. 


Nem mondhatjuk tehát, hogy pártunkban az ilyen fórum megtartása 
rendszeres gyakorlattá vált volna. Szervezeti szabályzatunk 16. pontja ki- 
mondja ugyan, hogy a Központi Bizottság két kongresszus között országos 
pártértekezletet hívhat össze, erre azonban az elmúlt 30 év során nem került 
sor. Az a gyakorlat honosodott meg, hogy a két kongresszus között az úgy- 
nevezett félidős központi bizottsági ülések ellenőrizték a kongresszusi hatá- 
rozatok időarányos végrehajtását és áttekintették a további feladatokat. Ez 
a rendszer bevált és jól működött. 


Az előadói beszéd rövidített szövege 


Az országos pártértekezlet összehívása most mégis indokolt. Elsősorban 
azért, mert több fontos területen a XIII. kongresszuson megjelölt irányokkal 
ellentétes tendenciák alakultak ki. Gazdasági gondjaink növekedtek és erős 
hatást fejtenek ki a társadalom politikai és szellemi életére is. A Központi 
Bizottság 1987. július 2-án elfogadott gazdasági-társadalmi kibontakozási 
programja, valamint az ezen alapuló kormány-munkaprogram következetes 
megvalósítása feltételezi és szükségessé teszi a politikai élet megújítását, a po- 
litikai intézményrendszer működésének korszerűsítését, más szóval a gazda- 
sági és a politikai reformok összehangolt valóra váltását. Mindenekelőtt arra 
van szükség, hogy a párt rendezze sorait. Jelölje meg a legfontosabb felada- 
tokat, tárja fel működésének fogyatékosságait, újítsa meg és a követelmé- 
nyekhez igazítsa munkáját, s ezáltal erősítse meg vezető szerepét társadal- 
munkban. 


A társadalom életében mutatkozó negatív ideológiai, politikai és erkölcsi 
jelenségek hatnak a pártra is. Jórészt ezek következményeként rések keletkez- 
tek a párt egységében, a kommunisták nehezen igazodnak el a politikai élet 
eseményeiben, elbizonytalanodás tapasztalható körükben. Mindez gyengíti a 
párt cselekvőképességét éppen akkor, amikor a legnagyobb szükség lenne rá. 

Amikor tehát azt javasoljuk, hogy az országos pártértekezlet a szocialis- 
ta építőmunka időszerű kérdéseivel, a párt feladataival foglalkozzon, akkor 
elsősorban a jelzett problémák megvitatására és a megoldásukat szolgáló fel- 
adatok kimunkálására gondolunk. 


A Központi Bizottság azon döntésével, hogy összehívja a párt országos ér- 
tekezletét, a párttagság egyetért. Mindannyian tapasztaljuk, hogy a pártérte- 
kezlet várható politikai, személyi döntéseivel kapcsolatban mind a párton be- 
lül, mind pedig a szélesebb társadalmi közvéleményben rendkívül nagy az ér- 
deklődés. Ez széles körben párosul azzal a megalapozatlan reménnyel, misze- 
rint a döntések helyzetünk azonnali javulását vonhatják maguk után. A poli- 
tikai előkészítő munkában egyik fontos feladatunk, hogy megmagyarázzuk: 
a pártértekezlet kedvezőbb politikai, szervezeti és személyi feltételeket te- 
remthet, de a kedvezőtlen folyamatok megváltoztatása hosszabb időt és fő- 
leg szívós munkát igényel. A pártértekezlettel az lehet a célunk, hogy fele- 
lősen és behatóan elemezzük jelenlegi politikai helyzetünket, keressük a vá- 
laszokat azokra a kérdésekre, amelyekkel naponta szembesülünk, vitassuk 
meg a párttagsággal a dolgozókat foglalkoztató politikai természetű jelensé- 
geket, folyamatokat és ezekben jussunk egységes álláspontra. A pártértekez- 
letről nem állhatunk úgy fel, hogy a kommunisták és az egész társadalom 
számára ne tegyük világossá: az alapvető kérdésekben mi a párt álláspontja. 


Ezért — úgy yYondoljuk -- a pártértekezletnek meg kell erősíteni alap- 
vető eszméinket, a szocialista építőmunka korábban megfogalmazott és ma 
is érvényes távlati céljait. Határozottan szembe kell szállni minden olyan né- 
zettel és szándékkal, amely megkérdőjelezi a szocializmus létjogosultságát, 
eszméink korszerűségét és humanizmusát. Vissza kell utasítanunk minden 
olyan törekvést, amely leértékeli eddigi eredményeinket, kikezdi a szocialista 
célokat szolgálni hivatott politikai rendszerünk alapjait, vitatja szövetségesi 
elkötelezettségünket. Ugyanakkor egyértelműen kifejezésre kell juttatnunk 
azt is, hogy aa MSZMP továbbra is a reformok és a demokrácia pártja, nem 
csupán hajlandó változtatni mindazon, ami elavult, hanem kezdeményezője 
és előrevivője a megújulásnak. Nemcsak befogadja, hanem keresi is az új 

se 


megoldásokat, sürgeti az ellentmondások feloldását, és tudatában van annak, 
hogy más módon, más eszközökkel kell vezetnünk és dolgoznunk ma is, de 
még inkább a jövőben. 


A pártértekezleten tehát — nyílt vitában — politikai egységre kell jut- 
nunk abban, hogy mit akarunk megőrizni és megszilárdítani,.. mit akarunk 
megújítani és mit megváltoztatni. 


A XIII. kongresszuson elhatározott politikai célok alapján ki kell jelöl- 
nünk a párt feladatait, amelyek eligazítást, cselekvési irányt mutatnak a 
XIV. kongresszusig. 


Közismert és régebbről származó politikai szándékunk, hogy az elhatározott 
célokhoz és feladatokhoz a döntésekkel egy időben hozzáigazítsuk a megvaló- 
sítás szervezeti és személyi feltételeit is. Úgy gondoljuk, hogy ennek értel- 
mében az országos pártértekezleten szükség van a párt vezető testületeinek 
felfrissítésére, a követelmények személycseréket is indokolnak. Ez a munka is 
gondos előkészítést kíván. Javaslom, hogy a Központi Bizottság az országos 
pártértekezletet megelőző ülésén e feladat gondos és körültekintő megol- 
dásának segítése céljából hozzon létre jelölést előkészítő bizottságot. Maga a 
jelölés természetesen a pártértekezleten megválasztásra kerülő jelölőbizott- 
ság joga és feladata lesz. A vezető testületek felfrissítése nyilvánvalóan nem- 
csak a központban, de a pártmunka minden szintjén is folyamatosan meg- 
valósítandó feladat kell hogy legyen. 


A Politikai Bizottság azt javasolta, hogy az országos Söréktzűet poli- 
tikai és szervezeti előkészítése során a Központi Bizottság által elfogadott 
állásfoglalás-tervezetet április folyamán vitassa meg a párttagság. 


Az álásfoglalás-tervezetet a Népszabadság mellékleteként hozzuk nyil- 
vánosságra, és ezen túl 900 ezer példányban önálló kiadványként jelentessük 
meg. Az alapszervezetek és pártbizottságok ezt követően alakítsák ki véle- 
ményüket a dokumentumról, javaslataikkal segítsék a pártértekezlet előké- 
szítését. A budapesti, a megyei és a megyei jogú pártbizottságok egységesen 
április 23-án tartsanak üléseket, ezeken összegezzék a viták tapasztalatait, 
alakítsák ki saját álláspontjukat, és azt április 28-áig juttassák el a Központi 
Bizottsághoz. Javasoljuk, hogy a Központi Bizottság és a Központi Ellenőr- 
ző Bizottság tagjai kapcsolódjanak be ebbe a munkába. 


Szervezeti szabályzatunk már említett 16. pontja azt is tartalmazza, hogy: 
A pártszervezeteknek az országos pártértekezleten való képviseleti rendjét 
a Központi Bizottság szabályozza." — 


A küldöttek kiválasztása, jelölése során a választásra jogosult bizottsá- 
gok konzultáljanak a pártalapszervezetekkel és pártbizottságokkal, vegyék 
figyelembe javaslataikat. Így kielégíthető a tagság azon igénye, hogy bele- 
szólhasson a — várhatóan fontos döntéseket hozó — pártértekezlet küldöt- 
teinek kiválasztásába. Arra kellene törekedni, hogy aktív, a pártmunkában 
jártas, a tagság körében tekintéllyel bíró küldötteket válasszanak. A küldött- 
csoportok ismerjék meg a budapesti, a megyei, a megyei jogú pártbizottsá- 
gok ülésein elfogadott állásfoglalást, és ezt képviselve vegyenek részt az or- 
szágos pártértekezleten. 


Azt javasoljuk, hogy a Központi Bizottság és a Központi Ellenőrző Bi- 
zottság tagjai az országos pártértekezletnek teljes jogú résztvevői legyenek. 


A korábbi gyakorlatnak megfelelően kérjük, hogy a Központi Bizottság 
és a Központi Ellenőrző Bizottság tagjai vegyenek részt a budapesti, a me- 
gyei és a megyei jogú küldöttcsoportok munkájában. 


A pártértekezletre való felkészülés nagy, felelős és sokrétű munkát igényel, 
de nem vonhatja el figyelmünket a napi teendőkről, nem vezethet. befeléfor- 
duláshoz. Elhatározott társadalompolitikai törekvéseink megvalósításáért, az 
1988. évi terv és a munkahelyi feladatok eredményes végrehajtásáért eköz- 
ben is dolgoznunk kell. 


. Meggyőződésem: ha a munka lendülete nem törik meg, sőt hónapról hó- 
napra erősödik, ha a május 20-áig rendelkezésünkre álló időt jól felhasznál- 
juk a politikai és a szervezeti előkészítő munkára, vagyis tartalmas és fele- 
lősségteljes tevékenységre serkentjük pártszervezeteinket, akkor sikeres és 
eredményes lesz országos pártértekezletünk. 


A Központi Bizottság határozata 
az MSZMP Országos Értekezletének 


összehívására 


1. A Központi Bizottság 1988. május 20-ára összehívja a Magyar Szocialista 
Munkáspárt Országos Értekezletét. 


2. Az országos pártértekezleten a pártszervezetek képviseleti rendje az alábbi 
legyen : 

A budapesti, a megyei és a megyei jogú pártbizottságok 1000 párttag 
után egy küldöttet válasszanak. Ezen belül a pártbizottságok gondoskodjanak 
arról, hogy azok az üzemi, intézményi pártszervek, ahol a párttagság száma 
eléri vagy meghaladja az 1000 főt, legyenek képviselve az országos pártér- 
tekezleten. 

Budapesten a küldöttek 90 százalékát a kerületi pártbizottságok ülésein, 
10 százalékát pedig a budapesti pártbizottság ülésén válasszák meg. 

A küldöttek megválasztása nyílt szavazással történjen. 

A Központi Bizottság és a Központi Ellenőrző Bizottság tagjai teljes 
joggal vesznek részt az országos pártértekezleten. 

A meghívottak száma 150 fő legyen. 


3. A Központi Bizottság állásfoglalás-tervezetet terjeszt az országos pártérte- 
kezlet elé, amelyet előzetesen nyilvánosságra hoz és a párton belül vitára 
bocsát. 

Az országos pártértekezlet előkészítése során minden alapszervezet és 
pártbizottság április 24-éig vitassa meg az országos pártértekezlet állásfogla- 
lás-tervezetét. Az észrevételeket, javaslatokat, valamint a testületek állásfog- 
lalását a budapesti, a megyei és a megyei jogú pártbizottságok április 28-áig 
jutassák el a Központi Bizottsághoz és ismertessék a küldöttcsoportjuk tag- 
jaival. 


4. A Központi Bizottság felhívja a Hazafias Népfront Országos Tanácsának, a 
Szakszervezetek Országos Tanácsának, a Magyar Nők Országos Tanácsának 
elnökségét, a Kommunista Ifjúsági Szövetség Központi Bizottságának intéző- 
bizottságát, továbbá felkéri a Magyar Tudományos Akadémiának, a Magyar 
Gazdasági Kamarának, a Termelőszövetkezetek Országos Tanácsának, a Fo- 
gyasztási Szövetkezetek Országos Tanácsának, az Ipari Szövetkezetek Orszá- 
gos Tanácsának, a Műszaki és Természettudományi Egyesületek Szövetségé- 
nek az elnökségét, hogy vitassák meg a pártértekezlet állásfoglalásának ter- 
vezetét és véleményüket juttassák el a Központi Bizottsághoz. 

Lukács János 


A KOZPONTI BIZOTTSÁG 
TITKÁRA 


A párt működésének megújítása 


A szocialista építés előttünk álló tennivalói megkövetelik, hogy politikai in- 
tézményrendszerünk valamennyi alkotóeleme önállóan, sajátos hivatásának 
megfelelően töltse be funkcióját. Ezzel egyidejűleg növekszik az alulról jövő 
kezdeményezések, az öntevékeny társadalmi szerveződések jelentősége. Tár- 
sadalmi rendszerünk politikai központja, meghatározó tényezője a párt. Ezért 
az intézményrendszer reformjának sikere elsősorban attól függ, hogy a párt 
mennyire képes megújítani saját munkáját. 

A politikai intézményrendszer továbbfejlesztésével szoros összefüggésben 
erősíteni szándékozunk a párt irányító tevékenységének elvi-politikai jelle- 
gét. Egyúttal nagyobb figyelmet akarunk fordítani működésének korszerűsí- 
tésére. Pártunk eszmei-politikai szerepének fokozása, kisugárzó erejének nö- 
velése ugyanis elképzelhetetlen belső életének mélyreható s nem csupán for- 
mai megújítása nélkül. 

A párt belső életének, működésének korszerűsítése során a jövőben is a 
demokratikus centralizmus elvéből indulunk ki. A kommunista pártok szer- 
vezeti felépítésének és belső működési rendjének ezt az alapelvét továbbra 
is irányadónak tekintjük. A demokratikus centralizmus, mint a párt szerve- 
zési elve, fontos és sikeres eszköznek bizonyult a munkásosztály hatalmá- 
nak megteremtése és gyakorlása során a világ számos országában. Az elmúlt 
három évtized tapasztalatai azt is megerősítik, hogy a demokratikus centra- 
lizmus érvényesítése lehetőséget ad a különféle nézetek kifejtésére, összeve- 
tésére és egységes cselekvéssé ötvözésére. Az MSZMP életében alkalmazott 
elvek a gyakorlatban módot nyújtanak ahhoz, hogy a pártszervek döntései- 
ben, a választott testületek és az alapszervezetek munkájában megjelenjenek 
és ütközzenek a társadalomban valóságosan létező érdekek, s ezeket a köz- 
érdek alapján összehangolják, integrálják. 

Mégis szembe kell néznünk azzal, hogy döntéseink nem mindig bizo- 
nyultak elég körültekintőnek és megvalósíthatónak, a végrehajtás gyakran 
akadozik, célkitűzéseinkkel ellentétes tendenciák bontakoztak ki, a párt esz- 
mei, politikai egysége meggyengült. Az okok sorában az egyik tényező a je- 
lek szerint az, hogy a demokratikus centralizmus értelmezése és gyakorlása 
nem tartott lépést a fejlődés követelményeivel. A mindennapokban ez gyak- 
ran leszűkült arra, hogy a tagság közvetlenül vagy közvetve megválasztja 
a vezető testületeket, azok meghozzák döntéseiket, a párttagok pedig végre- 
hajtják ezeket. A demokratikus centralizmus ilyen leszűkített értelmezése 
azonban gátja a hatékony politikai cselekvésnek. Ezért ebben a tekintetben 
is meg kell újítanunk működésünket, előbbre kell lépnünk. 


Az előrelépéshez szükséges az irányítás színvonalának fejlesztése. A párt- 
tagság ugyanis egyaránt elvárja a demokrácia bővítését és a határozott, ered- 
ményes irányítást. Meghatározó jelentőségű a Központi Bizottság szerepének 
erősítése a pártirányításban. Indokolt szélesíteni tagjainak részvételét mind a 
döntések előkészítésében, mind a végrehajtás ellenőrzésében és a politika 
képviseletében. A társadalmi fejlődés megkívánja, hogy a Központi Bizott- 
ság folyamatosan, késedelem nélkül tűzze napirendre az élet különböző terü- 
letein mutatkozó feladatokat, s foglaljon állást azokban. Fontosabb kérdések 
esetében indokolt lehet azok két fordulóban történő megtárgyalása, hogy le- 
gyen mód az alapos tájékozódásra, a sokoldalú mérlegelésre. Hasonló szellem- 
ben indokolt a párttestületek irányító szerepének növelése a területi, helyi 
szerveknél is. 

Ezzel egyidejűleg további erőteljes lépéseket szükséges tenni a pártde- 
mokrácia elmélyítésére. Következetesen érvényt kell szereznünk annak a 
felismerésnek, hogy a párton belüli demokratikus viszonyok nem csupán 
nélkülözhetetlen keretét, feltételét jelentik a kommunisták hatékony Politi- 
kai cselekvésének, de olyan sajátos többletet is kölcsönöznek a párt tevé- 
kenységének, amely nélkül a jelenlegi viszonyok között nem képes betölteni 
funkcióját. 

A valóságosan érvényesülő pártdemokrácia döntő szerepet játszik abban, 
hogy a vezető szervek ne szakadjanak el a párttagságtól és reálisan ítéljék 
meg a társadalomban zajló folyamatokat. Ez önmagában is arra int, hogy a 
politika alakításához, a színvonalas irányításhoz szükség van a párttagság 
sokoldalú beavatására, bevonására. Ebben egyaránt lényeges a döntéshozatal 
előtti véleménykérés, s a döntés után a beható tájékoztatás a felmerült alter- 
natívákról, azok előnyeiről és hátrányairól, az elfogadott álláspont mellett 
szóló indokokról. 

Hazánkban, ahol egyetlen politikai párt működik, mindenekelőtt a belső 
demokratizmus biztosíthatja a párt számára, hogy képes legyen a megérett 
problémákat időben érzékelni és a megoldás irányát gondosan kimunkálni. 
Mindehhez elengedhetetlen, hogy a párton belül ne lehessenek tabuk, bármit 
fel lehessen vetni, és semmi ne gátolja a hiányosságok szóvátételét, a kritikus, 
önkritikus szellemet, a vezetés bírálatát. Ennek érdekében nem mellőzhető 
a vitakultúra fejlesztése, a problémamegoldó képesség folyamatos erősítése. 
Mi tagadás, legutóbbi vitáinkat is inkább a negatívumok bírálata jellemezte 
(ami mostanában némelyeknél már-már szinte általános tagadásba kezd át- 
csapni) és nem a megoldások felkutatása. 


Napjainkban a pártdemokrácia erősítése érdekében különösképpen előtérben 
álló igény és törekvés, hogy a párttagság nagyobb mértékben legyen részese 
a fontos társadalmi-gazdasági kérdések megvitatásának, a döntések előkészíté- 
sének. A kommunistának nemcsak a végrehajtásban, hanem a döntéshozatal 
előkészítésében és a megvalósulás ellenőrzésében való részvétel is joga és 
kötelessége, hiszen a végrehajtás maga sem valamiféle , parancsteljesítés", 
hanem olyan folyamat, amely állandó gondolkodás, véleménycsere, párbeszéd 
közepette megy végbe. A határozatok ilyen alkotó jellegű valóra váltása a 
tapasztalatok átgondolására és javaslatok megfogalmazására késztet, ami to- 
vábbi döntések meghozatalára ösztönözheti az irányító pártszerveket és a he- 
lyi szervezeteket. 

Mindez azt jelzi, hogy a demokrácia és a centralizmus, a döntéshozatal ég 
a végrehajtásban való részvétel nem választható el, és kiváltképpen nem 
állítható szembe egymással. Ha a párt működése egészséges, akkor ezek a 

mindennapos munkában szorosan összekapcsolódnak. Ezért fontos, hogy ma- 
radéktalanul biztosítsuk az ehhez szükséges feltételeket, s kiküszöböljük 
mindazt, ami ennek útját állja. 

E törekvés jegyében a legutóbbi időben a pártszervezetekben széles kö- 
rű véleménycserére került sor a párt vezető szerepének érvényesüléséről, a 
politikai intézményrendszer reformjáról és ideológiai tevékenységünk meg- 
újításáról. A viták tapasztalatai megerősítik, hogy a párttagság véleményé- 
nek kikérése a nagyobb horderejű döntések előtt feltétlenül hasznos és in- 
dokolt. A vita már eddig is sok új szemponttal bővítette a közös gondolko- 
dást, jelzi a vélemények kristályosodási pontjait, és segít a cselekvés irányai- 
nak gondos kimunkálásában. Természetes tehát, hogy a KB felkérte a párt- 
tagságot az országos pártértekezlet elé kerülő állásfoglalás-tervezet megvita- 
tására ís. 

A párton belüli viták megszervezésének rendjét a jövőben pontosabban 
kell kidolgoznunk. Indokoltnak tűnik, hogy a különböző szintű pártszervek 
megtervezzék, munkatervbe foglalják, hogy milyen témákat kívánnak dön- 
tés előtt vitára bocsátani. A demokratizmust erősíti az is, ha az alsóbb párt- 
szerveknek lehetőségük nyílik, hogy az irányító szerveknél kezdeményezhes- 
sék valamely téma napirendre tűzését vagy szélesebb körű megvitatását. 
Hasznos lehet, ha egyes helyi pártbizottságok, alapszervezetek közvetlenül 
is eljuttatják véleményüket a felső pártszervekhez. 

A párttagság megkérdezésének, a párton belüli vitáknak ugyanakkor 
megvan a maga ésszerű mértéke. Bármilyen jól hangozzék is első pillanatban 
az az igény, hogy a központi döntések csak az egész párttagság véleményé- 
nek kikérése után születhessenek meg. könnyű belátni, hogy több mint nyolc- 
százezres létszámú szervezet esetében ez képtelenség lenne. A mostani, igen- 
csak erőltetett ütemű pártvita is másfél hónapot vett igénybe, s eközben 
számos helyen jogosan panaszkodtak a rendelkezésre álló idő rövidségére. Ha 
nem ügyelünk az ésszerűség követelményeinek betartására, az egyre újabb 
és újabb viták előbb-utóbb bizonyosan formálissá válnának, ellaposodnának, 
az észrevételek érdemi feldolgozása, hasznosítása pedig egyszerűen lehetet- 
lenné válna. Tehát e tekintetben sem törekedhetünk mennyiségi mutatók haj- 
szolására. Az alapvető cél a párt belső életének olyan minőségi fejlesztése, 
amelynek eredményeként a politikai kérdések megvitatása az alapszervezetek 
"és a választott testületek munkájának természetes részévé válik, s ebben az 
értelemben lesz folyamatos, minden kampánytól mentes. 


Arról sem szabad megfeledkezni, hogy a döntések előkészítésébe való be- 
vonás nemcsak központi feladat. A párttagok számára legalább olyan fon- 
tos a helyi viszonyok formálásába történő tevékeny bekapcsolódás. A párt- 
tagság igényli a részvételt a munkahely, a lakóterület életét érintő elhatá- 
rozásokban is, tényezője kíván lenni a közvetlen környezet alakításának. Po- 
litikai aktivitása, cselekvése csak Így, ezáltal válhat teljeskörűvé. 

A közös gondolkodást természetesen nem kívánjuk a döntések előkészí- 
tésének időszakára korlátozni. Ha a döntések meghozatalát, megvalósítását 
és annak ellenőrzését nem választjuk mechanikusan szét, akkor természetes- 
nek kell tekintenünk, hogy a határozatok sem jelenthetnek ,.tiltott öveze- 
tet" a megvitatás és a bírálat számára. Átgondolásra érdemes, miként vál- 
hatna intézményessé a túlhaladottnak ítélt határozatok módosításának kezde- 
ményezése. Olyan gyakorlatra azonban már most is szükség van, hogy a 
pártszervek és -szervezetek — kellő tapasztalatok birtokában — indítvá- 
nyozhassák az általuk helytelennek tartott határozatoknak — vagy ezek 

egyes részeinek — a megváltoztatását. Ez természetesen a legkevésbé sem 
teheti kétségessé azt a követelményt, hogy amíg egy határozat érvényben 
van, addig minden pártszervezetnek s párttagnak a legjobb tudása szerint 
kell munkálkodnia a végrehajtásán. 

A párton belüli eljárások mindegyike végiggondolható olyan szempont- 
ból, hogy miként lehetne azokat demokratikusabbá és ésszerűbbé tenni. A ta- 
pasztalatok arra intenek, hogy a pártszervek és -szervezetek munkáját az 
eddiginél nyilvánosabbá kell tennünk. Joggal vetődött fel a legutóbbi viták 
során az az igény, hogy a vezető szervek munkájáról, döntéseiről behatób- 
ban kell tájékoztatni a közvéleményt. Indokolt, hogy a párttagság a dön- 
tések tartalmán túl megismerkedhessen a vitatott kérdésekkel, az elhang- 
zott érvekkel és ellenérvekkel is. Ezért mérlegeljük a párt szóvivői rendsze- 
rének létrehozását. 

A nyilvánosság szélesítése azonban nemcsak központi szinten kívánatos. 
A területi és a munkahelyi pártszervek, alapszervezetek is törekedjenek a 
nyitottságra. Elgondolásaikat, elhatározásaikat ismertessék meg környeze- 
tükkel, igényeljék a széles körű társadalmi részvételt azok kialakításában 
és a megvalósulás kontrolljában. 

Időszerűvé vált a párt választási rendszerének további demokratizálása, 
a közvetlen választás, delegálás szélesebb körű alkalmazása. Az új eljárások 
bevezetéséhez a kísérletezés is célszerű lehet. Mint ismeretes, ez évben átala- 
kítják s ezért újjáválasztják az alsóbb szintű pártbizottságokat. Ez lehetősé- 
get ad például arra, hogy azok, akiket a titkár posztjára javasoltak, megfo- 
galmazzák a választók előtt az általuk legfontosabbnak tartott feladatokat 
tartalmazó személyes programjukat, vagy lehetővé váljék a titkárnak a tag- 
ság vagy a küldöttgyűlés általi közvetlen választása. Ki kell dolgozni a párt- 
tisztségviselők visszahívásának módját is. 

Változtatásra érett a vezető pártszervek munkájának ellenőrzési módja 
is.A Tovább kell gondolkodni a végrehajtó bizottságok nélkül működő párt- 
bizottságok beszámoltatásának rendszerén. A rendszeres beszámolások in- 
tézményesítése a legfelső szinten is célszerűnek mutatkozik. 

Soha nem szabad azonban megfeledkeznünk arról, hogy a párton belüli 
demokrácia, a környezet iránti érzékeny nyitottság feltételezi a végrehajtás 
fegyelmét, a határozott, következetes, egységes cselekvést. Nyen értelemben 
a demokratikus centralizmus számunkra olyan elv, amelyben a kritika, a 
kezdeményezés, a rugalmasság szorosan összekapcsolódik a munka célirányos 
és szervezett jellegével, az elhatározások következetes valóra váltásával. 


Fájó pontunk a pártmunka túlzott szabályozottsága, ami ma gyakran gyen- 
gíti az érdemi politizálást, sok energiát köt le fölöslegesen. Ez sok tekin- 
tetben a megszokásból, a beidegződésekből táplálkozik, amelyet az irányító 
pártszervek által előírt, részletekbe menő, kötelező eljárások sokasága éltet. 
Persze valamilyen mérvű szabályozottságra mindig szükség lesz, hiszen egy 
olyan felépítésű szervezetben, amelynek több mint 3300 különböző irányító 
szerve és huszonhatezer alapszervezete van, az egységes fellépés bizonyos 
formai kötöttségeket, előírásokat igényel. Indokolt azonban most újra szem- 
ügyre venni, hogy milyen mérvű szabályozás a célszerű, és hol vannak azok 
a pontok, ahol a formák már inkább fékezői, mint emelői a munkának. 
Vannak olyan vélemények, hogy a felsőbb pártszervek semmilyen mó- 
don ne szabályozzák a párttestületek, alapszervezetek munkáját, mert az el- 
lentmond a pártdemokrácia elveinek. Ez az első hallásra jól csengő álláspont 
egy dolgot figyelmen kívül hagy, azt nevezetesen, hogy a mi pártunk nem 


valamiféle laza hobbikör vagy egyesület, hanem a társadalom irányító ere- 
je. Ez pedig nem képzelhető el kellő fegyelem, egységes cselekvés s az ezt 
biztosító szervezeti rend nélkül. 


Amikor vitába szállunk az idézett felfogással, nem kívánjuk megvédeni 
mai gyakorlatunk minden elemét. Tény, hogy számos iránymutatást, szabályt 
sem a feladatok jellege, sem a helyzet nem indokol. Joggal teszik szóvá az 
aktivisták, hogy az irányítás sok esetben inkább a szervezési részletekre ter- 
jed ki, ahelyett hogy a politikai cselekvés lényegi elemeire koncentrálódna. 
A helyes irányításnak fő ismérve a rendszeres, sokoldalú tájékoztatás, az irá- 
nyított szervezetek , helyzetbe hozása", a célok miértjének értelmezése, a vég- 
rehajtás fő irányainak megjelölése. Az alapszervezeteket arra kell ösztö- 
nözni, hogy önállóan gondolják át saját lehetőségeiket, s a tagsággal közö- 
sen alakítsák ki a végrehajtás menetét, a feladatok megosztását. Az irányító 
pártszervek azzal tehetik a legtöbbet, hogy segítenek a helyi törekvések fel- 
tételeinek megteremtésében, s népszerűsítik, terjesztik a bevált tapasztalato- 
kat, megoldásokat. 

Céljaink között szerepel, hogy az alapszervezeteket visszafogó köteléke- 
ken központilag is lazítsunk. Gondolkodunk azon, hogy miként lehetne az 
alapszervezeti munkát célszerűbbé, formalitásoktól mentesebbé tenni, a pa- 
pírmunkát a minimálisra csökkenteni. Mérsékelni kívánjuk a napirendekre, 
az Írásos jelentésekre és az adatszolgáltatásra vonatkozó, felülről előírt kö- 
telezettségeket. Biztosítani akarjuk a feltételeket ahhoz, hogy az alsóbb párt- 
szervek, az alapszervezetek a politikai szükségletekből kiindulva döntően ma- 
guk határozhassák meg, mivel és hogyan foglalkoznak. 


Tény, hogy bizonyos lépések már az elmúlt két-három évben is történ- 
tek. A munka operatívabbá, remélhetőleg eredményesebbé tétele szempont- 
jából jelentős döntés az egytestületes pártbizottságok létrehozása, a pártve- 
zetőségek átalakítása pártbizottságokká. A XIII. kongresszus után több párt- 
szervezetben kísérletezték ki ezt a formát, s e kísérletek jó tapasztalatokkal 
zárultak. 

Előrelépésnek tekinthető a testületi ülések időbeli szabályozottságának 
oldása is. A végrehajtó bizottságok ma már a legtöbb helyen saját elhatá- 
rozásból, a politikai szükségleteknek megfelelően három-négy hetenként tar- 
tanak ülést. Úgy tűnik, hogy e lépés nyomán több erő szabadul fel politikai, 
mozgalmi tevékenységre, átgondoltabb lett a napirendek kiválasztása, csök-" 
kent a jelentések készítésére fordított energia. Jelenleg kísérletek folynak a 
megyei pártbizottságok által közvetlenül irányitott pártszervezetek számá- 
nak növelésére. Ez év januárjától megszüntettük az alapszervezetek taggyű- 
léseiről és vezetőségi üléseiről készítendő emlékeztető nyomtatványt, vala- 
mint a határozatok végrehajtását nyilvántartó lapot. 


A viták tanulságai alapján most az egész pártéletet átfogó ésszerűsítési 
munka veszi kezdetét. A legfontosabb, hogy napirendre kerül a szervezeti 
szabályzat megújítása. Az elvi kérdésekben történő állásfoglalás mellett újra 
kívánjuk szabályozni a pártélet gyakorlatát, bővítve a demokratizmus érvé- 
nyesülésének feltételeit, és módosítva, illetve elhagyva az élet által túlhala- 
dott tételeket. Ezt természetesen az egész párttagság alkotó közreműködésé- 
vel akarjuk megvalósítani. 

Ha valóban előre akarunk lépni, egyenként felül kell vizsgálnunk a párt 
belső életéről szóló határozatokat, megszüntetve vagy módosítva mindazokat, 
amelyeket az élet már túlhaladott. Hogy csak egyetlen dolgot említsek: az 
alapszervezeti munkáról szóló határozat például 1972-ben született, és az az- 

óta eltelt több mint másfél évtized alatt a munka feltételeiben jelentős mó- 
dosulások történtek. Úgy gondolom, hogy ennek a határozatnak az újragon- 
dolása is időszerűvé válik a közeljövőben. 


Kívánatos a párt szervezeti felépítésének korszerűsítése is. Közösen át 
kell gondolnunk, hogy milyen struktúrák, működési módok és hatáskörök 
milyen szabályozása segíti leginkább a politikai munkát. Ma már egyértel- 
műen látszik, hogy nem kevés az olyan döntési hatáskör a párton belül, 
amely egy-két szinttel feljebb működik, mint ahogy az indokolt lenne. 


A politikai, mozgalmi jelleg fogalma régóta sok vita tárgya. Ennek nyil- 
ván az a lényege, hogy a pártnak elsősorban a politikai irányok, alternatí- 
vák kimunkálásával, aktív politizálással kell foglalkoznia, hiszen ez az elsőd- 
leges hivatása, és ereje is leginkább ebben rejlik. Hasonlóan fontos, hogy a 
párt testületei a társadalomban zajló folyamatok, események politikai kon- 
zekvenciáit gyorsan és pontosan elemezzék, és álláspontjukat a párttagság 
és a közvélemény megismerje. 

Szükségésnek látszik, hogy a párton belül nagyobb tér nyíljék a külön- 
böző nézetek ütköztetésére. Ez lehet az egyik legfontosabb jelzőrendszer, 
amely közvetlenül serkent a felmerülő problémák megoldására, a keletkező 
konfliktusok vállalására. Ezen a téren ma még jelentős kihasználatlan tarta- 
lékaink, vannak. Ezek közül az egyik legjelentősebb a párttagok legkülönbö- 
zőbb csoportjaival folytatandó politikai eszmecsere gyakoribb alkalmazása. 
De ide tartozik például az is, hogy a titkári és más munkaértekezletek ne 
egyszerűen a feladatokat határozzák meg, hanem vitassák meg helyzetüket, 
teendőiket: aktívan politizáló fórumokra, közös véleményt, magatartást ki- 
kovácsoló megbeszélésekre, és természetesen nem önmozgatásra és az érte- 
kezletek sokaságára van szükség. Az ilyen vitákban edződő aktivisták nyil- 
ván meggyőzőbb módon tudnak érvelni a pártonkívüliek között is, érzéke- 
nyebbek lesznek az embereket közvetlenül foglalkoztató kérdések iránt. 


A pártmunka politikai jellegének egyik legfontosabb összetevője a rend- 
szeres párbeszéd az emberekkel. A párt ennek során meggyőzéssel kívánja 
elfogadtatni politikáját, a legszélesebb körből igényelve az észrevételeket, ja- 
vaslatokat. Természetes, hogy ebben minden párttagnak megvan a maga 
szerepe, funkciója, hiszen éppen ezáltal válhat a párbeszéd tömegessé. A pár- 
beszéd ugyanis nemcsak a közéleti fórumokon folyik, hanem a személyes 
dialógusok sokaságában teljesedik ki. 

A politikai, mozgalmi jelleg erősítésére törekedve újból át kell gondol- 
nunk, hogy milyen legyen a munkamegosztás a szakmai kérdések eldöntésé- 
ben. Annyi bizonyos, hogy a pártszervezeteknek nem a szakmai természetű 
problémákra kell összpontosítaniuk figyelmüket. Elsősorban az ilyen dönté- 
sek várható társadalmi következményeit, a különböző érdekekre gyakorolt 
hatását, illetve a megvalósításhoz szükséges politikai feltételeket kell mérle- 
gelniük, s az ezzel kapcsolatos teendőiket kell megfogalmazniuk. Azt is szám- 
ba kell venni, hogy ezek mennyire állnak összhangban távlati céljainkkal, az 
általunk fontosnak tartott értékekkel. 

A munkastílus, a munkamódszer korszerűsítésére a területi-helyi párt- 
szervek számára a jelenlegi feltételek mellett is számos lehetőség kínálko- 
Zik, s ezzel nem kell a központi állásfoglalások megszületéséig várniuk. Jól 
ismerte ezt fel a többi között például a Borsod megyei pártbizottság, amely 
a párt vezető szerepével kapcsolatos tézisek megtárgyalása után számos lépés 
megtételét határozta el. Így újszerű módjait alakították ki a testületi tagok 
munkába történő bevonásának. Ilyen például, hogy az egy-egy tájegységet 

képviselő pártbizottsági tagok időközönként együttesen áttekintik a határo- 
zatok fogadtatását és megvalósítását, az adott terület politikai állapotát. A 
végrehajtó bizottságot kötelezték, hogy üléseinek előterjesztéseiről és azok 
vitáiról, döntései okairól, hátteréről a megyei tömegtájékoztatási eszközök 
útján adjon rendszeres tájékoztatást, s a fontosabb döntéseket a pártbizott- 
ság valamelyik titkára kommentálja. 


Mostanában gyakran szóba kerül az apparátusok helye, szerepe. A testüle- 
tek és az apparátusok viszonyának elvei világosak. Az apparátus a választott 
pártszervek döntéseit készíti elő, szervezi és Segíti azok valóra váltását. A 
testület dönt, s értékeli a végrehajtást. A munka megosztása ezután sem 
lehet más. Továbbra is érvényes alapelv, hogy csak testület irányíthat testü- 
letet és alapszervezetet, s ezt a jogkört az apparátusok nem vehetik át. 
Ugyanakkor — politikai hitvallásától függetlenül — egyetlen párt sem nél- 
külözheti a hozzáértő és felkészült apparátust. 

A testületek és az apparátus viszonyát szabályozó elveinknek a jövőben 
következetesen érvényt kell szerezni. Előfordul ugyanis, hogy egyesek kisajá- 
títják a választott testületek hatáskörét, átveszik egyik-másik funkciójukat 
Az apparátus egyes munkatársai úgy jelennek meg az alsóbb pártszerveknél 
az állami intézményeknél, mintha ők jelentenék a testületet — olyankor is, 
amikor erre nincs felhatalmazásuk. Az is érzékelhető, hogy egyes helyeken 
megszűrik az alulról jövő véleményeket, kezdeményezéseket. Nem elsősorban 
úgy, hogy az élesebb felvetéseket letompítják, hanem saját beállítottságuk 
szerint válogatnak a jelzések között. 

Mindezek miatt — és persze gondjaink fokozódása miatt is — a pártap- 
parátusokat mostanában egyre gyakrabban éri elmarasztalás mind az irá- 
nyító pártszervek, mind a párttagság részéről. A bírálat sokszor úgy fogal- 
mazódik meg, hogy magas a létszám. Az a kérdés azonban, hogy sokan vagy 
kevesen dolgoznak-e az apparátusban, önmagában nem ítélhető meg érdem- 
ben. Folyamodhatunk például nemzetközi összehasonlításokhoz, s ezekből egy- 
értelműen kiviláglik, hogy a mintegy 6000 főt számláló hazai pártapparátus 
a párttagság számához viszonyítva jóval kisebb, mint másutt. A lényeg azon- 
ban nem ez, hanem az, miként látja el a feladatát és egyáltalán mely fel- 
adatok hárulnak reá. Ezeket a kérdéseket a párt feladataival és a politikai 
intézményrendszer átalakításával összefüggésben folyamatosan át fogjuk te- 
kinteni. Ennek részeként döntött a Titkárság úgy, hogy a pártszerveknek le- 
hetőséget ad a meglévő státusok ésszerű átcsoportosítására, az apparátus 
felépítésének a szükségletekhez igazodó megváltoztatására és az önálló bér- 
gazdálkodásra. Elhatározásunk, hogy a Központi Bizottság apparátusának 
létszámát az év végéig tíz százalékkal csökkentjük. 

Az apparátusok munkájának fejlesztésében az egyik fő irány a társa- 
dalmasítás erőteljes szélesítése. Erre a munka minden fázisában mód nyí- 
lik. Indokoltnak mutatkozik például különféle ideiglenes bizottságok létre- 
hozása egyes napirendek előkészítésére, bizonyos feladatok megszervezésére. 


A párt belső életének, működésének hatékonyabbá és demokratikusabbá té- 
tele nem öncél, hanem a társadalmi folyamatok eredményesebb irányítását, 
a gazdasági és politikai reformok egymással összehangolt bevezetését szol- 
gálja. Olyan irányba kell fejlesztenünk a párt szervezeti felépítését, munka- 
módszerét, hogy az minél jobban biztosítsa átgondolt, reális döntések meg- 
születését, a különféle érdekeknek a társadalom javára történő integrálását, 
az elhatározások tényleges valóra váltását. E célból kell egységesebbé, szer- 
vezettebbé és demokratikusabbá tennünk pártunkat. 

Nyitrai Ferencné 


A KÖZPONTI STATISZTIKAI MIVATAL 
ELNÖKE 


Az adatok hitelességéről 


A Pártélet hasábjain nem gyakori a címben jelzett téma. Így az Is meglehet, hogy 
sokan már az első bekezdés után abbahagyják e cikk olvasását. Mégis azt remélem, 
hogy azoknak, akik veszik a fáradságot és végigolvassák az írást, talán nem lesz 
haszontalan. Esetleg meggyőzhetem őket arról, hogy nem kell eleve kételkedni az 
információk hitelességében, hogy a különböző érdekektől nem befolyásolt statisztikai 
apparátus objektív képet törekszik adni a jelenről, a múltról azzal a céllal, hogy 
reálisan tervezhető legyen a jövő. 


Napjainkban, amikor szinte elárasztanak bennünket a számszerű és a szöveges 
információk, gyakorta felvetődik az a kérdés, vajon mennyire megbízhatóak, 
mennyire hitelesek ezek az információk, mennyire használhatók fel a dönté- 
sekhez. S nemegyszer úgy is felteszik a kérdést, vajon mennyire manipuláltak 
az adatok. Ha válaszolni akarunk e kérdésekre. elsősorban azt kell leszögezni, 
hogy az információk nagymértékben függnek az adatszolgáltató szervek érde- 
keltségétől. Sokszor tapasztalható ugyanis — amit az emberek egyébként is 
szinte mindig feltételeznek —, hogy a statisztikával, az adatokkal esetenként 
valóban lehet , játszani". Egyebek között azért is, mert minden a bázistól függ. 
Így egy céltudatosan kiválasztott bázishoz képest például szinte bármely fejlö- 
dés tűnhet dinamikusnak vagy éppen kedvezőtlennek. 

A szocialista országok mindegyike felismerte, hogy a statisztikai szolgál- 
tatást a különböző érdekektől nem befolyásolt szervezeti keretben kell működ- 
tetni. Ezért a statisztikát olyan önálló — az esetek többségében vagy közvetlenül 
a Minisztertanácshoz, vagy azon belül valamelyik miniszterelnök-helyetteshez 
rendelt — statisztikai hivatal koordinálja, amelynek törvényadta joga és köte- 
lessége a statisztikai adatok, információk megbízhatóságának, hitelességének 
védelme. Ilyen törvény szabályozza a magyar Központi Statisztikai Hivatal 
működését ís. . 

Ez azonban nyilvánvalóan csak a lehetőséget biztosítja arra, hogy a sta- 
tisztikai információs rendszer hiteles adatokat szolgáltasson, de nem ad és nem 
is adhat ehhez megfelelő garanciákat. Annak, hogy a statisztika valós infor- 
mációkat szolgáltasson, több feltétele van. Ezek közül a legfontosabbnak a kö- 
vetkezőket tartom. 


6 Megbízható adatokat csak megfelelő bizonylati rend alapján lehet összeálli- 
tani. Ennek feltétele, hogy már az adatgyűjtést jóval megelőzően közölje a 
Statisztikai Hivatal, vagy az adatokat kérő minisztérium, főhatóság, milyen fajta 
adatokat fog kérni (milyen tartalommal, körrel, határidővel stb.). Így az adat- 

szolgáltatók a számlázási, számviteli, belső elszámolási rendszerüket a bizonylati 
elv biztosításával tudják kialakítani. Hangsúlyozom, hogy a vállalatoknál, szö- 
vetkezeteknél és más gazdálkodó egységeknél ez nem egyszeri feladat, hanem 
folyamatos karbantartást igénylő tennivaló. Jó példa erre az, hogy 1988. január 
1-jével az adózás teljes rendszerének megváltoztatása nyilvánvalóan új bizony- 
lati rend kialakítását igényelte, amelyben érvényesíteni kellett a statisztikai 
adatszolgáltatás szempontjait is. 


A kérdés azonban más oldalról is megfogalmazható, éspedig úgy, hogy 
olyan témakörökre, kérdőpontokra vonatkozóan nem várhat megbízható adato- 
kat egy statisztikai adatgyűjtő szervezet sem, amelyeknek a bizonylati elszá- 
molási rendjük nincs biztosítva. Ilyenkor ugyanis az adatszolgáltató — csupán 
praktikus okból is, hogy az adatgyűjtő békén hagyja — hajlamos olyan ada- 
tokat adni, amelyeknek a valóságtartalma megkérdőjelezhető. Éppen ezért az 
eljárás az alapadatok tekintetében azt igényli, hogy rendszeresen ellenőrizze 
mind a KSH (vagy annak területi apparátusa), mind az igazgatási statisztikát 
begyűjtő más minisztérium, főhatóság, hogy a bizonylati rendet betartják-e a 
vállalatoknál, hogy az adatok forrása megbízhatóan megállapítható-e. 


A megbízható adatgyűjtéshez szorosan hozzátartozik a határidő kérdése is. 

Közismert, hogy a vállalatok egyre bonyolultabb adminisztrációs rendje 
mellett — amikor a számítógépek használata sajnos még korántsem terjedt el 
olyan mértékben, ahogy ez igényelhető lenne — csakis olyan határidőre lehet 
adatokat gyűjteni, amikorra a vállalat ezeket szolgáltatni tudja. Ezért a magyar 
statisztika — ellentétben néhány más baráti ország statisztikai hivatalával —- 
nem is törekszik arra, hogy a hónap első három-négy napjának elteltével már 
adatokat gyűjtsön az előző havi tényleges teljesítésről, hiszen tudja, hogy ennek 
bizonylati háttere nem biztosítható. A Nemzetközi Statisztikai Intézet 1988. évi 
konferenciáján megismerhettünk egy olyan módszert is — amit szintén nem 
szeretnénk követni —, hogy a tárgyhó utáni harmadik munkanapon úgy szol- 
gáltatják az adatokat, hogy nem az 1-jétől 30-áig vagy 31-éig tartó napokat te- 
kintik , tárgyhó"nak, hanem egy adott hó 25-étől vagy 26-ától a következő 
hónap megfelelő munkanapjáig tartó fiktív hónap adatait. 


Sajnos a határidő szempontjából van bizonyos , verseny" a KSH és néhány 
érdekelt minisztérium között. Több tárca közgazdászai ugyanis korábban igye- 
keznek információt adni a tárca vezetőinek az elmúlt hónap folyamatairól, s en- 
nek érdekében a bizonylati rend szerinti reális határidőnél korábban is kérnek 
adatokat. Úgy véljük, hogy ez az adatszolgáltatókat fölöslegesen megterheli, s 
alapja lehet a még mindig meglevő, de fölszámolható párhuzamosságoknak ís. 


A megbízható adatáramlásnak alapfeltétele a megfelelő szakmai felkészült- 

ség, mégpedig korántsem csak azok részéről, akik az adatokat kérik, fel- 
dolgozzák, majd az információt összeállítják, hanem azok részéről is, akik az 
adatokat a gazdálkodó egységnél összeállítják. E tekintetben az elmúlt évtized- 
ben voltak kedvezőtlen jelenségek, egyre több adatszolgáltatónál bíznak meg 
statisztikai információszolgáltatással olyanokat, akiknek nincs meg a szükséges 
szakmai végzettségük, s akik az előírt statisztikai vizsgát elég hosszú ideig nemi 
teszik le esetleg azért, mert csak átmenetileg vállalták ezt a beosztást. A ked- 
vezőtlenül alakult helyzeten úgy próbálunk átmenetileg segíteni, hogy a KSH 
— s az igazgatási statisztikában érdekeltek is — módszertani útmutatásokat 
készítünk, esetenként az adatszolgáltatók bizonyos körét időnként összehív- 
juk stb. 

o Az európai országok többségében tapasztalható, hogy lényegesen megbíz- 
hatóbbá teheti az adatokat. ha ezek valamilyen államigazgatási alapnyil- 
vántartásra épülnek. A témáról az Európai Statisztikusok Konferenciája kere- 
tében az európai országok vezető statisztikusai 1987-ben szemináriumot tartot- 
tak, ahol sok érdekes és hasznos információ hangzott el. A magyar gyakorlat- 
ban a rendelkezésre álló országos nagy nyilvántartások közül elsősorban az ál- 
lami népesség-nyilvántartásra építünk egyre inkább. Ez azt jelenti, hogy 1984. 
január 1-je óta a lakosság alapadatait, az anyakönryvekben nyilvántartott ese- 
ményeket (a születést, házasságot, válást, halálozást) az állami népesség-nyil- 
vántartás dolgozza fel és szolgáltatja a népmozgalmi statisztika számára is. Az 
1990-es népszámlálás előkészítését pedig már úgy végezzük, hogy az ÁNH nyil- 
vántartása alapján a személyi kérdőíveken a legfontosabb adatokat előnyom- 
tatjuk, így a felvételi munka egyszerűbbé válik, a korra, nemre, családi álla- 
potra vonatkozó adatokat nem kell kitölteni az adatokat szolgáltatóknak, csu- 
pán kontrollálniuk kell. Szorosan építünk a gazdálkodó szervezetek nyilván- 
tartására, a vállalati névjegyzékekre, a közúti járműnyilvántartásra. Mindezek 
természetesen nemcsak a statisztikai információ megbízhatóságát fokozzák, ha- 
nem csökkentik az információk ráfordítási költségeit is. 


Mindezek mellett természetes, hogy az ellenőrzést a statisztikai munka 

minden fázisában érvényesíteni kell. Nyilvánvaló, hogy elsősorban az ada- 
tokat szolgáltatók, a kérdőívet kitöltők számára kötelező az ellenőrzés mind a 
számszerű, mind a logikai összefüggések szempontjából, de ugyancsak beépül 
az ellenőrzés a statisztikai adatfeldolgozás fázisába is. A számítógépesítés mai 
szintjén a számítógépről közvetlenül lejött adatok publikálása lehetővé teszi, 
hogy egy-egy korábban szükséges ellenőrzési fázist kiiktassunk, hiszen a gépi 
ellenőrzés már megteremti az adatok kontrollját, és lehetővé teszi, hogy a 
táblázatokba foglalt adatok megbízható módon kerüljenek publikálásra. 

A KSH az elmúlt évben jelentős eredményt ért ela közvetlen gépi táblá- 
zatok publikálásában, s nem kis mértékben ennek köszönhető, hogy a külön- 
böző szakmai évkönyvek az eddigieknél két-három hónappal korábban jelen- 
hettek meg az elmúlt évben. Az egyes megyékre vonatkozó évkönyvek is az 
előzőeknél lényegesen hamarabb jutottak el a felhasználókhoz. 


A reprezentatív felméréseken alapuló statisztikai információk megbízhatóságát 
gyakran vonják kétségbe nem csupán a statisztikához kevéssé értők körében, 
hanem szakmai berkekben is. j 

A szakma , rejtelmeibe" nem lehet, de nem is kell mindenkit beavatni. Azt 
azonban úgy vélem el kell érni, hogy ne azok véleménye uralja a , terepet". 
akik például a kérdőíves adatszolgáltatáskor — ahogy mondani szokás — a 
hasukra ütnek. Elég széles körben elterjedt tévhit például, hogy ha valami- 
lyen adatfajtát teljeskörűen, minden adatszolgáltatótól begyűjtünk, azok az 
összesített számok szükségképpen pontosabbak, megbízhatóbbak, hitelesebbek 
lesznek, mint a matematikai-statisztikai alapon gyűjtött reprezentatív minta- 
vételi eljárások eredményei. A gyakorlat azonban korántsem igazolja ezt a fel- 
fogást. Egyrészt, mert a teljeskörűség mellett is adódhatnak hibaforrások, pél- 
dául, amikor az adatszolgáltatótól a bizonylati elv megsértésével kérnek adatot, 
vagy éppen túl korán gyűjtik be a számokat stb., másrészt vannak olyan ese- 
tek is, amikor úgy véljük, hogy teljes körű az adatgyűjtés, de utólag kiderül, 
hogy valamilyen adatszolgáltató (vagy éppen egy meghatározott körük) kima- 

radt, mert nem tudtuk, hogy érdekeltek a megfelelő adatok szolgáltatásában. 
Hogy egy példát mondjak: amikor egy meghatározott terméknómenklatúra 
alapján gyűjtünk információt a termelésről, értékesítésről, kiderülhet, hogy az 
általunk vizsgált körön kívül is előállítják ezt a fajta terméket. 


A közhittel ellentétben a reprezentatív mintavételi eljárások ugyan- 
olyan megbízhatók és felhasználhatók, mint a teljeskörűen gyűjtött adatok, de 
természetesen csak akkor, ha a reprezentatív mintavételi eljárás esetében bizo- 
nyos feltételeknek eleget teszünk. Ilyen feltétel az, hogy a kialakított matema- 
tikai-statisztikai eljárást abszolút következetességgel alkalmazzuk, a minta- 
sokaság kiválasztása megfeleljen az előzetes kritériumoknak, a mintasokaságba 
bekerült és esetleg a megfelelő adatok szolgáltatásától elzárkózó személyeket 
vagy családokat ugyanolyan ismérveknek megfelelő személyekkel vagy csalá- 
dokkal pótoljuk. Erre különösen ügyelni kell a most folyó jövedelemfelvételek- 
nél. Ebben az évben — úgy vélem, érthetően — számítani kell arra, hogy a 
magasabb jövedelmű rétegekben lesznek olyanok, akik nem kívánják velünk 
közölni jövedelmi helyzetüket. Minthogy a kiválasztás különböző meghatáro- 
zott kritériumok szerint történik, gondoskodni kell a kieső adatszolgáltatónak a 
hasonló körből való (a meghatározott kritériumoknak megfelelő) pótlásáról. Ha 
ezt nem tennénk meg, akkor torzítanánk a jövedelemfelvétel eredményeit. 


A reprezentatív mintavételi eljárások alkalmazása esetén az is alapkövetel- 
mény, hogy csak oiyan körben értékeljük a mintavételi eljárás eredményeit, 
amely biztosítja a megfelelő reprezentativitást. Vannak (korábban nagyobb 
számban voltak) olyan adatgyűjtések például, amelyeket országos reprezentáció 
alapján kiválasztott minta segítségével állítottunk össze, de a mintába bekerül- 
tek adatai nem voltak szükségképpen jellemzőek az ország egyes régióira vagy 
megyéire. Ilyenkor bármennyire kívánatos lett volna a megyei szintű elemzés, 
a megfelelő reprezentativitás hiánya miatt ezt nem engedélyeztük. Napjainkban 
ezen úgy segítünk, hogy az ELAR (Egységes Lakossági Adatgyűjtési Rendszer) 
adatait lehetőleg megyei szinten megalapozott reprezentatív mintavétellel ké- 
szítjük elő, hogy lehetővé tegyük az országon belül a regionális egységek, a 
megyék szintjén való értékelhetőséget. 


Magának a mintavételi eljárásnak a kiválasztása ís a konkrét feladat függ- 
vénye. A megbízhatósághoz azonban nemcsak az tartozik hozzá, hogy a kivá- 
lasztott eljárást pontosan kövessük, hanem az is, hogy az interjúkat készítő 
számlálóbiztosokat is megfelelően kiképezzük. E tekintetben az elmúlt évtized- 
ben jelentősen előreléptünk, mert kialakult a KSH területi igazgatóságai ke- 
retében egy olyan ELAR-apparátus, amelynek tagjai gyakorlatot szereztek a 
lakossággal való kapcsolattartásban. S ami nem kevésbé fontos, ismerik a 8a- 
ját területüket, azt is tudják, hogy a különböző adatszolgáltatókhoz hogyan le- 
het közelíteni annak érdekében, hogy valóban őszinte adatokat kapjunk nem- 
csak a konkrét és ellenőrizhető, tárgyszerű kérdéseinkre (mint amilyen pl. az 
állatállomány vagy a különböző háztartási gépekkel való felszereltség), hanem 
sok esetben a lakosság véleményére vonatkozóan is. 


A hitelesség szempontjából az is fontos, hogy az ELAR-mintába bevontakat 
nem helyes túlzottan megterhelni. Emberileg érthető, hogy ha egy kiválasztott 
családnál kéthavonta megjelenik az ELAR-összeíró vagy éppen más személy 
különböző kérdésekkel, akkor a család egy idő múlva megunja, és igyekszik 
gyorsan lerázni a kérdezőt, s ez az adatok, információk pontosságának kárára 
válhat. Éppen ezért a KSH tartózkodik attól, hogy az ELAR-mintát , kiszol- 
gáltassa" más, például szociológiai adatfelmérésekre. 

Napjainkban az információk hitelességének, megbízhatóságának van egy spe- 
ciális szempontja, mégpedig az, hogy egyrészt a lakosság egy része az össze- 
íróinkat , hivatalos közeg"-ként kezeli, másrészt fennforog olyan aggodalom is, 
hogy az adatokat mire használják fel. A lakosságot szeretném megnyugtatni, 
hogy adatai a számítógépbe már anonim módon, tehát névtelenül, családok ese- 
tében a konkrét személy és család felismerhetősége nélkül kerülnek bele. Ar- 
ról szó sem lehet, hogy bárki is felhasználhassa ezeket a tényeket akár adózás, 
akár bármilyen más célra. 

Az egyedi adatok védelme azonban korántsem csak a lakossági adatszol- 
gáltatásnál vetődik fel, bár ebben az esetben ez különleges szempont, hiszen a 
személyiségi jogok védelme nemcsak az adatokat szolgáltató személyek védel- 
mét jelenti, hanem az információk megbízhatóságának védelmét is. Más szem- 
pont az, hogy az egyedi vállalati adatokat sem szolgáltathatja ki senkinek a 
Központi Statisztikai Hivatal, bár ezt az információkérők egy része igencsak 
nehezen érti meg. Többek között azzal érvelnek, hogy nálunk gazdagabb or- 
szágokban a nagyvállalatok, sőt a monopolszervezetek mérlegbeszámolóit is 
nyilvánosságra hozzák. Ezzel nem vitatkozom, viszont a mi szempontunk az, 
hogy minden vállalat saját joga, hogy csak azokat az adatokat hozza nyilvános- 
ságra, amelyeket jónak lát. Nekünk mint adatgyűjtőknek viszont az a köteles- 
ségünk, hogy az egyedi adatokat védjük, mert ezzel ismét csak az adatok meg- 
bízhatóságát szolgáljuk. 

Úgy vélem, hogy a téma fontosságát jól érzékeltetheti a következő példa: 
A termelői, értékesítési, fogyasztói árstatisztika is reprezentatív mintavételi el- 
járáson alapul, tehát bizonyosfajta termékek árait figyeljük meg egy meghatá- 
rozott, előre rögzített jegyzék alapján. Abban az esetben, ha az egyedi árakra 
vonatkozó információt bármilyen árellenőrző hatóságnak kiadnánk, ez azt je- 
lentené, hogy annak a konkrét terméknek az ára ezentúl nem mozdulna el, de 
elmozdulna a környezetében minden olyan termék ára (s feltehetően növeked- 
nék), amely nem tartozik a megfigyelés körébe. Ez pedig óhatatlanul torzítaná 
az adatokat. Ilyenfajta veszélynek nem tehetjük ki sem magunkat, sem az ada- 
tok felhasználóit, a döntéshozókat. 


Az adatok, Mformációk megbízhatóságát az is alátámasztja, hogy a statisztikai 
adatgyűjtések módszereit, az alkalmazott fogalmat és nóménklatúrákat rend- 
szeresen közzétesszük, nyilvánosságra hozzuk, s így könnyen ellenőrizhető, hogy 
például a hatékonyságszámítás vagy a népgazdasági jövedelmezőség-számítás, 
vagy bármilyen más, az életszínvonalra vonatkozó adat milyen módszerek alap- 
ján és hogyan épül fel. 

Egyébként az adatok, információk megbízhatósága szempontjából nagyon 
fontosnak tartom a nyilvánosságot. A nyilvánosság jelenti ugyanis a legna- 
gyobb kontrollt. A különböző adatfajták között szerves kapcsolat van, a nép- 
gazdasági mérlegrendszer, az ágazati kapcsolati mérlegek és egyéb mérlegszerű 
elszámolásaink a biztosítékai annak, hogy összefüggő, összehangolt, valóban 
rendszerszerű kapcsolat legyen az adatok között. Hiába tudjuk mi magunk, 
hogy ez a kapcsolat fennáll, ha azt nem tesszük ellenőrizhetővé a felhasználók, 
a fogyasztók számára. Éppen ezért a magyar statisztika rendszerében nem új 
elem a nyilvánosság, hiszen adatainknak csaknem mindegyikét igen részlete- 
sen (a már említett egyedi és személyiségi adatvédelem biztosításával) nyilvá- 
nosságra hozzuk, különböző adatgyűjteményekben, kötetekben a lakosság min- 
den rétege számára hozzáférhetővé, megvásárolhatóvá tesszük. Ezt azért hang- 

súlyozom, mert mindaddig, amíg a nyilvánosság kontrollja egy országban nincs 
biztosítva, a statisztikának valóban van lehetősége a manipulálásra. Abban az 
esetben azonban, ha mind az alapadatokat, mind az információk részleteit nyil- 
vánosságra hozza, már korántsincs lehetősége arra, hogy bármilyen bázis , já- 
tékkal" éljen, hiszen az abszolút adatokból a megfelelő segédszámok útján, a 
módszertanok ismeretében és a fogalmak, nómenklatúrák alapján a felhasz- 
nálók maguk is kiszámíthatják, ha úgy tetszik, kontrollálhatják a közreadott 
információkat. 

A politikai munka során — éppen a meggyőzés érdekében — gyakran 
használunk számokat, statisztikai információkat. Előfordul — nem is egyedi 
esetként — azonban, hogy éppen a felszínes vagy szakszerűtlen felhasználás 
miatt csökken a statisztika hitele. Könnyű lenne erre azt mondani, hogy aki 
nem ismeri a , játékszabályokat", az ne érveljen a központi adatokkal. Ám 
kellő körültekintéssel és főleg felelősséggel elkerülhető az össze nem tartozó 
dolgok egy nevezőre hozása, az arányok , elméretezése", az irányok, tendenciák 
téves beállítása. Apróság ugyan, de néha a hibás konklúziókat már azzal is el 
lehetne kerülni, ha a megjegyzések, az úgynevezett lábjegyzetek is figyelembe 
lennének véve, ahol van ilyen, mert enélkül az adatok torzítanak. 

Az adatok, tények segítik a politizálást, de itt is alapfeltétel, hogy a fel- 
használó etikus legyen. Ezen azt is értem, hogy ne a mondanivalójához , találja" 
meg a megfelelő adatokat, hanem vegye a fáradságot, és a tények alapján kont- 
rollálja gondolatmenetét. Az önkényes felhasználás ugyanis sokat árt: megren- 
díti a bizalmat mind az adatszolgáltató, mind a felhasználó iránt. 


Szabó László 


A MOVELŐDÉSI MINISZTÉRIUM PÁRTBIZOTTSÁGÁNAK 
TITKÁRA 


Központi irányítás 
és helyi önállóság a közoktatásban 


Az egyes oktatási intézményekben felvetődő pedagógiai problémákat pusztán 
központi döntésekkel nem lehet megoldani, legalábbis hatékonyan nem. Lehe- 
tővé kel! tenni, hogy a pedagógusok szakmai szempontból értékelhessék a köz- 
ponti programokat, ők maguk alkotó alkalmazóként, továbbfejlesztőként léphes- 
senek fel. Az iskolai önállóság megvalósulásához tehát alapvető társadalmi és 
oktatáspolitikai érdek fűződik: a helyi társadalmi és szakmai kezdeményezések- 
ben rejlő energiák felszabadítása. Az oktatás tartalmi egységét és legalapvetőbb 
követelményeit azonban változatlanul központilag kell meghatározni. A változás 
abban áll, hogy az iskola a központi szabályozás keretei között valóságos ön- 
állóságot kap: hozzáigazítja a központi programokat saját feltételeihez. 

Mindez óhatatlanul napirendre tűzte az oktatásirányítás tartalmának és 
korábbi formájának újragondolását is. E tevékenység szerepe megváltozott, de 
semmilyen társadalom nem mondhat le a központi akarat érvényesítésének 
erről az eszközéről. Persze a megvalósításnak újszerűen kell történnie. A cél 
most az, hogy a központi és a területi irányításban egyaránt nőjön az igaz- 
gatási munka színvonala, jobban érvényesüljön a szakszerűség, nagyobb társa- 
dalmi segítséget kapjon az intézményes nevelés (például az iskolatanácsok 
révén). A központilag kitűzött és a helyben felismert feladatok megoldásához 
pontosítani kell a hatásköröket és a felelősség szintjeit. 

Lényegében a minisztérium is adós azonban még az új irányítási mód- 
szerek kidolgozásával, ajánlásával, elterjesztésével; eddig inkább csak arra 
futotta erőnkből, hogy azt fogalmazzuk meg, hogyan nem szabad irányítani, 
ellenőrizni az intézmények, a pedagógusok munkáját az új feltételek között. 
(Ezzel akaratlanul sokakban olyan kép alakult ki, mintha le akarnánk mondani 
magáról az irányításról, az ellenőrzésről.) Holott az irányítás és az ellenőrzés 
mikéntje szorul változtatásra, hiszen a fejlesztési program és az oktatási tör- 
vény legjellemzőbb sajátossága — az intézmények önállósága mellett — a 
pedagógusok szakmai önállóságának kialakítása, erősítése. Csak ez teszi lehe- 
tővé ugyanis a helyi igényekhez, körülményekhez való alkalmazkodást, a gyer- 
mekek sajátosságaihoz való igazodást. I 

A szakmai önállóság feltételezi és megköveteli a széles körű tájékozottságot 
és a gyermekek alapos ismeretét, a gondos és folyamatos helyzetelemzést. Ebben 
az összefüggésben megnőtt a szakmai munkaközösségek szerepe és felelőssége. 
Részvételük az oktató-nevelő munka tervezésében, szervezésében és ellenőrzé- 
sében nélkülözhetetlen. Ennek feltétele többek között — a szakmai önállóság 

növelésével összhangban —, hogy a szakfelügyelői tevékenységben a szak- 
tanácsadói jelleg tovább erősödjön. A szakmai munkaközösségek jelentőségének 
megnövekedése előtérbe helyezte a vezető személyét. Ezt az igényt és az iskolai 
demokratizmust fejezi ki, hogy most már nem megbízás, hanem választás útján 
kerülnek a vezetők a munkaközösségek élére. A szakmai önállóság nemcsak 
nagyobb felelősséggel jár, hanem szigorúbb ellenőrzést is feltételez. Ez a munka 
akkor lesz hatékony, ha a belső szakmai-politikai fórumok rendeltetésszerű 
működésével párosul, ha ezek a minőség elvét szem előtt tartó kritikai szellem- 
ben dolgoznak. A szakmai önállóság növelésének akkor van értelme, ha az 
oktató-nevelő munka színvonalának javítását eredményezi. Az önálló szakmai 
programok nem térhetnek el pedagógiai cél- és eszközrendszerünktől. 

Az oktatás tartalmi-minőségi fejlesztése természetesen a pedagógusok fo- 
lyamatos szakmai képzését is igényli. Ennek érdekében határozta meg az ok- 
tatási törvény végrehajtási utasítása a megyei pedagógiai intézetek hálózatá- 
nak kettős feladatrendszerét. Egyik új feladatuk a szaktanácsadás, vagyis szak- 
mai információval, módszertani segítséggel érezhetően hozzá kell járulniuk a 
tartalmi fejlesztéshez. A másik: a pedagógiai folyamat külső — iskolán kívüli 
— ellenőrzésének új módja és annak eredményéről az iskolákat fenntartó ta- 
nácsi szakigazgatási szervek tájékoztatása. Az újszerűséget az jelenti, hogy az 
ellenőrzés hangsúlyát a tanórákon folyó pedagógiai munka merev előírásszerű- 
sége helyett az oktatási tevékenység valós eredményeire kell helyezni. 


A megváltozott helyzethez való alkalmazkodás fontos lépése volt tehát a 
szakfelügyeleti rendszer felváltása a szaktanácsadással (már a név is jelzi a 
megváltozott funkciót), a megyei pedagógiai intézetek létrehozásával a szakmai, 
valamint a hatósági és igazgatási irányítás elkülönítése. (Ez utóbbiak maradtak 
a tanácsi szakigazgatási szerveknél.) 


A fenti intézkedések ugyan módosították a szakmai irányítás jogi kereteit, 
de a tényleges változás az irányításban részt vevők magatartásán múlik. Van, 
ahol sikerült megértetni az újfajta viszony — direktívák helyett segítés — je- 
lentőségét és fontosságát az iskolákkal, de sok jel mutat arra, hogy az átállás 
korántsem zavarmentes mindenütt. Jó néhány iskola és pedagógus, megszokás- 
ból vagy kényelemből, esetleg a felelősségtől való félelemből változatlanul 
igényli a régi módon történő szakirányítást, a részletekbe menő pontos utasí- 
tást, mert lehet rá hivatkozni, és felment a döntés kényszere és a felelőssége 
alól. 

Az irányító szerv és az iskola, valamint a vezető és a beosztottak között 
tapasztalható bizalmatlanságot nem lesz könnyű felszámolni. Ma még csupán 
az első lépéseket tettük meg az iskolák szakmai önállóságának biztosításához. 
Magyarán arról van szó, hogy az önállóság — megítélésem szerint — egyelőre 
inkább csak program, lehetőség, mint valóság. 

Ilyen helyzetben viszont látnunk kell azt is, hogy nem kis mértékben kí- 
sért a visszarendeződés veszélye. A megszokotthoz való görcsös ragaszkodás fel- 
számolása vagy éppen az önállóság túlon-túli erőltetése mindenütt jelentős 
feladatot ró a szakmai és politikai szervezetekre egyaránt. (Fel kell lépnünk 
például az olyan nézetekkel szemben, amelyek mindenféle irányítást, ellenőr- 
zést elvetnek.) 

Gondoskodni kell arról, hogy a központi és a helyi irányítás tartsa tiszte- 
letben az oktatási törvény fontos alapelvét: a nevelési-oktatási intézmények 
szervezetükkel és működésükkel kapcsolatban minden olyan ügyben döntenek, j 
amelyet jogszabály nem utal más szerv hatáskörébe. (Pl. alternatív tantervek, 
választható tankönyvek, módszertani szabadság stb.) A központi és a helyi 

irányításnak arra is törekednie kell, hogy az intézményeket, a pedagógusokat 
érdekeltté tegye megnövekedett mozgásterük maximális kihasználásában, egy- 
úttal őrködjék a pedagógusra, irányítókra érvényes törvényesség betartása fe- 
lett. Az irányítás minden szintjén ki kel) alakítani az oktatási törvény végrehaj- 
tásához szükséges — ma még hiányos — szemléleti és cselekvési egységet, hogy 
felgyorsuljon a végrehajtás folyamata. Ebben növelni kell a párt- és más tár- 
sadalmi szervezetek aktivitását is. A pártmunkában nagyobb figyelmet szüksé- 
ges fordítani arra, hogy az oktatási intézményekben az önkritika szelleme fel- 
erősödjön, a pedagógusmunka önértékelése fejlődjön. 


A helyi és területi tanácsok irányítási feladatait új jogszabály rögzíti, ennek 
megjelenése azonban olyan időpontra esett, amikor már nyilvánvaló volt, hogy 
a jelenlegi irányítási modellt (helyi tanács, körzetközpont, megyei tanács) rö- 
videsen felváltja a kétszintes irányítás, vagyis: a körzetközponti szerepkör 
megszűnik. Ez a társadalmi élet több területén semmiféle változást nem hoz, de 
az oktatásban jelentős feladatok átcsoportosítását igényli. A körzetközpontok 
által eddig ellátott feladatok egy része valószínűleg megyénként — a sajátos- 
ságoknak megfelelően — eltérően kerül a helyi, illetve a megyei tanácshoz. 
Indoklásul talán elég most utalni a sok-sok, de kis lélekszámú, aprófalvas me- 
gyékre, másfelől az olyan megyékre, ahol sokkal kevesebb ugyan a települések 
száma, de sok a lakosuk az ott levő nagyközségeknek. Nyilvánvaló, hogy nem 
lehet uniformizálni az irányítási teendőket és módszereket. 


Az oktatási intézmények szakmai önállóságát és az irányítás eredményes- 
ségét egyaránt nagymértékben befolyásolja a pénzügyi, gazdálkodási függő- 
ség. Szakmai önállóság nem, vagy alig valósulhat meg ilyen körülmények kö- 
zött, ezért a különböző fórumokon joggal teszik szóvá ezt az ellentmondást a 
pedagógusok. Az idén életbe lépő új bérjogszabály — amely ésszerűen a peda- 
gógiai alaptevékenységre épül — sok vonatkozásban növeli az intézmények dön- 
tési lehetőségeit és felelősségét. Ám ezek az előnyök — a teljesítmények elis- 
merésének valóban jogos differenciálása — csak akkor érvényesülhetnek, ha 
megvalósul az intézményenként önálló bérgazdálkodás. A pénzügyi előírás sze- 
rint, ha az iskola kéri és a feltételek megvannak hozzá, az önálló bérgazdálko- 
dást meg kell engedni. Az érintett pártszerveknek, -szervezeteknek is feladatuk 
ennek politikai eszközökkel való érvényesítése csakúgy, mint az, hogy elősegít- 
sék: ahol továbbra is más felettes a bérgazdálkodó, ott is érvényesüljön az 
egyes intézmények érdeke és szándéka. Sok a tennivaló a tekintetben is, hogy 
az oktatási gazdálkodás egészében — különösen a pedagógiai célú működési 
kiadások esetében — az eddiginél jobban valósuljon meg a döntésekben a 
nevelőtestületi akarat. Ne az irányító szervek, még kevésbé a gazdálkodó szer- 
vek döntsék el, hogy a rendelkezésre álló pénzből például színes krétát vegye- 
nek-e vagy fóliát, milyen arányt képviseljen a könyvbeszerzés és a hanglemez- 
vásárlás stb. Ennek lebonyolításától, a könyvelés kötelezettségétől viszont men- 
tesíteni kell a pedagógusokat. Sajnos ugyanis nem kevés tapasztalat bizonyítja, 
hogy — tisztelet a kivételnek — a Gameszek, a Geszek és más gazdálkodó és 
ellátó szervezetek még nem töltik be megfelelően hivatásukat. Az oktatási in- 
tézmények és a pedagógusok munkájának szolgálata helyett fordított, kiszolgál- 
tatott helyzetet teremtenek. Egy szemléltetőeszköz igénylése például — még ak- 
kor is, ha a költségvetési fedezet rendelkezésre áll — több időbe és fáradságba 
kerül , segítségükkel", mintha a pedagógus maga venné meg. De az is előfordul, 
hogy a pedagógus hosszas, bürokratikus eljárás után végül is megkapja a pénzt 


az eszközre, amit megvehet, aztán szaladgálhat a számlával egyik helyről a má- 
sikra, hogy elszámoljon. 

Mind több iskolában ismerik fel, hogy anyagi"helyzetük javítását nemcsak 
a költségvetési támogatástól kell várniuk. A pedagógiai célok sérelme nélkül 
készek vállalkozni, pénzt hozó megoldásokat keresni. Az ilyen jellegű kezdemé- 
nyezések nagyobb mértékű elterjedését gátolja a bizonytalanság, félnek — 
gyakran joggal — a helyi, területi irányítás olyan lépéseitől, hogy amennyivel 
növeli az iskola az előre tervezett bevételt, annyival csökkentik a tanácsok a 
költségvetési támogatást. Ez pedig egyértelműen nemkívánatos ellenérdekelt- 
séget teremt. 


Az oktatásirányítás sokirányú aktuális feladatai közül kettőt kívánok meg- 
említeni. A kiemelést indokolja, hogy megoldásuk jelentős polifikai munkát 
feltételez. 

Az egyik lényeges gond abból adódik, hogy a hetedik ötéves terv kiala- 
kításakor — felmérve az egyes korosztályok létszámát és a meglevő intézmé- 
nyek lehetőségeit — szinte mindenütt jelentős fejlesztéseket irányoztak elő az 
alapfokú és a középfokú iskolákra. Mostanra azonban megváltozott a helyzet, 
a kényszerű elvonások sajnálatosan érintették és érintik az oktatást is. Ez egy 
bizonyos pontig természetes, nem közömbös viszont az anyagiak csökkentésének 
a mértéke és a megoldás módja sem. Kiváltképpen azért, mert a nagy létszámú 
korosztályok jelenléte az óvodákban és az általános iskolákban az elmúlt évek- 
ben olyan rendkívüli kényszermegoldásokkal, zsúfoltsággal járt, amit eddig is 
csak nehezen lehetett elviselni, tartósan fenntartani pedig nagy hiba lenne. 
(Több városban, körzetben ma sem rózsás a helyzet.) Az elkövetkező években 
a legnagyobb létszámgondok a középfokú oktatási intézményekben jelentkez- 
nek. Ez természetszerűen igényli, hogy az oktatási beruházási összegek javát 
oda fordítsák. Az is természetes, hogy elnéptelenedő általános iskolai termeket, 
esetleg egész intézményeket — ha megoldható — középiskolai célra vegyenek 
igénybe. Az elmúlt években a fordítottjára is sok példa volt. A gond most 
éppen abból adódik, hogy leginkább azokban a körzetekben kellene igénybe 
venni tantermeket, épületeket középiskolai célra, ahol a kisebb gyerekek lét- 
száma is nagy. Még a feltételek megléte esetén sem könnyű meggyőzni az ér- 
dekelt szülőket, hogy vállalják a tanulócsoport, az osztály megszüntetésével, 
áthelyezésével járó kényelmetlenséget, többletterheket. 

Az oktatási intézményvezetők megbízásának új rendjét második éve alkal- 
mazzuk. A nevelőtestület fontosságát kívánta erősíteni a minisztérium oly 
módon, hogy a korábbi jogszabályi előírásokhoz képest növelte e testület sze- 
repét az igazgatók kiválasztásában. A nevelőtestület titkos szavazással nyilvánít 
véleményt a jelölt(lek) személyéről, és csak azt lehet kinevezni, aki megkapja a 
testület többségének egyetértő szavazatát. Az első év lényegében kedvező ta- 
pasztalatait hasznosítva, ám a különböző fenntartásokat is tartalmazó vélemé- 
nyeket, javaslatokat is összegyűjtve a művelődési miniszter módosította az 
igazgatói megbízás rendjét. Több pont egységes értelmezést kapott, változtak a 
pályázati határidők, hogy több idő jusson az érdemi munkára. Sokak kívánsá- 
gának megfelelően, ha a megbízás a nyugdíjkorhatár előtt két évvel jár le, a 
megbízás pályázat nélkül meghosszabbítható, amennyiben ezzel a nevelő- 
testület is egyetért. Két további változtatás különösen figyelemreméltó, mert a 
kiváltó okok egyes pártszervek, -szervezetek korábbi elégtelen tevékenységére 
is utalnak. A jogszabály most már tételesen előírja, hogy a megbízásban szerepet 


24 


játszó társadalmi szervezetek — köztük az illetékes pártszervezet — véleményét 
előzetesen, még a nevelőtestület véleménye előtt kell kikérnie a pályáztató tes- 
tületnek, s ezt a véleményt ismertetnie kell a pályázóval. A másik jelentős 
változás, hogy a jövőben a megbízásra jogosult szerv a nevelőtestület egyet- 
értését megszerző pályázó megbízatását csak rendkívül indokolt esetben mel- 
lőzheti (pl. a pályázati eljárás alatt nem ismert, a megbízást kizáró ok miatt), és 
az esetleges elutasítás indokait ismertetnie kell a nevelőtestülettel. 


A minisztérium néhány hónapja összegezte a közoktatási intézményrendszer 
Sz gáGáásAga és tanácsi irányításának a fentiekben jelzett ellentmondásos tapasz- 
talatait. 

Mivel a közoktatási intézmények túlnyomó többsége tanácsi fenntartású és 
irányítású, a minisztérium számára nélkülözhetetlen a tanácsokkal kialakított 
mindennapos kapcsolat, az eddigieknél szorosabb együttműködés. Információs 
rendszerünket igyekszünk úgy megszervezni, hogy folyamatos és átfogó képet 
kapjunk az ország, az egyes régiók, a különböző társadalmi rétegek iskolázott- 
sági helyzetéről, az egyes intézmények mindenkori tevékenységéről. A minisz- 
tériumi szervezet korszerűsítése során tovább kívánjuk növelni a szakfőosztá- 
lyok felelősségét és feladatát a tanácsi kapcsolatok javításában, az átfogó, ál- 
talános kérdések. pedig a miniszter közvetlen irányítása alatt működő minisz- 
tériíumi titkárság feladatkörébe tartoznak majd. (Eddig ezekkel a kérdésekkel 
az államtitkár által felügyelt tanácsi önálló osztály foglalkozott.) 

Bár nyilvánvaló, hogy az irányítás korszerűsítése — a központi akarat és 
a helyi önállóság érvényesítése — mindenképpen hosszú és ellentmondásos fo- 
lyamat, amelyben még csak a kezdeti lépéseket tettük meg, mégis önkritikusan 
és kritikusan kellett megállapítani. hogy az eddigi változtatások általában von- 
tatottan történtek és csak töredékesen valósulnak meg. Az iskolában dolgozó 
pedagógusok — jogosan — elsősorban az irányítás változatlanságát tapasztal- 
ják. A helyzet mielőbbi megváltoztatása érdekében a központi irányításnak 
csakúgy, mint a területi és helyi irányításnak az eddiginél eredményesebben 
kell törekednie a végrehajtáshoz szükséges szemléleti és cselekvési egység meg- 
teremtésére, hiszen az oktatási törvény következetes végrehajtása csakis így 
lehetséges. 


Változások a szakszervezeti mozgalomban 


BESZÉLGETÉS NYITRAI ISTVÁNNAL, 
A SZOT TITKÁRSÁGÁNAK TAGJÁVAL 


A politkai intézményrendszer reformjának keretében a szakszervezeti mozgalom is 
napirendre tűzte munkájának, működésének, szervezeti életének megújítását. Az 
utóbbi időben már több döntés, intézkedés történt ennek érdekében, s újabb elha- 
tározások is körvonalazódnak. A szakszervezeti mozgalom belső megújulási tö- 
rekvéseirői beszélgotett Nyitrai Istvánnal, a SZOT Titkárságának tagjával, a szer- 
vezési és kóderosztály vezetőjével szerkesztőségünk nevében Gyenes László. 


— Aligha túlzás azt állítani, hogy a szakszervezetek tevékenysége és bel- 
ső élete az utóbbi időben az érdeklődés homlokterébe került. Mi ta- 
gadás, meglehetősen éles bírálatok is érik különböző oldalokról a szak- 
szervezeti mozgalmat. Ebben azonban nemritkán éppen a szakszervezetek 
fontosságának felismerése fejeződik ki: a pártban végbemenő legutóbbi vi- 
ta során is sok helyütt hangsúlyozták annak szükségességét, hogy a szak- 
szervezeti mozgalom jobban töltse be funkcióit. Milyen következtetések von- 


hatók le mindebből? 


— Azzal kezdeném, a szakszervezetek vezető testületei is szükségesnek 
ítélik, hogy a mozgalom működése, szervezeti élete, munkastílusa jobban 
igazodjék a megváltozott körülményekhez. Nem hagyhatjuk figyelmen kí- 
vül, hogy a gazdasági életben, a gazdaságirányításban végbement átalaku- 
lások következtében a dolgozók élet- és munkakörülményeit érintő döntések 
a korábbinál jóval nagyobb mértékben közvetlenül a munkahelyeken szü- 
letnek meg. Változik a társadalom struktúrája, tagoltabbá vált a társadalom 
az érdekek, vélemények szempontjából. Ebből adódóan növekszik az ütkö- 
zések lehetősége, sőt , kényszere"? a szakszervezetek és a döntéseket hozó ál- 
lami, gazdasági szervek között, de a mozgalmon belül is. Ezért saját kere- 
teink között is javítanunk kell az érdekek feltárásának, egyeztetésének, kép- 
viseletének feltételeit. Módosul az állami, kormányzati szervek struktúrája, 
működése, s ez kihat a velük kialakított munkakapcsolatokra. Végezetül 
említeném a legfontosabb tényezőt, mégpedig azt, hogy a párt vezető 
szerepe érvényesítésének elhatározott megújítása természetszerűen közvetle- 
nül érinti a tömegszervezetek s köztük a szakszervezetek tevékenységét is. 


— Nem titok, hogy a párt tovább kívánja erősíteni a társadalmi szerve- 
zetekhez, így a szakszervezetekhez fűződő kapcsolatainak elvi, politikai jelle- 
gét, a párbeszéd és az együttműködés alapjaira építve a velük való vi- 
szonyt ... 


— E kapcsolatokat tudvalevőleg több mint három évtizede az az alapelv 
határozza meg, hogy a szakszervezetek elkötelezettek a szocializmus ügye és 
a párt politikája iránt, politikai szövetségesei a pártnak, ugyanakkor szer- 
vezetileg és működésüket tekintve önállóak. Meggyőződésem, hogy ezt az 
elvet változatlanul fenn kell tartani és a gyakorlatban még következe- 
tesebben érvényre kell juttatni; hogy a párt a jövőben még inkább igényli 
politikai döntéseinek, állásfoglalásainak meghozatala előtt a szakszervezetek 
önálló javaslatait, véleményét, s tevékenysége társadalmi kontrolljának része- 
ként meghallgatja és figyelembe veszi mozgalmunk többmilliós tagságának 
észrevételeit, kritikáját. Tudjuk, hogy ez növeli felelősségünket is, főként ab- 
ban, hogy állásfoglalásaink körültekintőek, megalapozottak legyenek, s a tag- 
ság, a tisztségviselők, az aktívahálózat véleményére épüljenek. 


— Korszerűsítést igényel a szakszervezeteknek az állami szervekhez fű- 
zödő viszonya is. Milyen törekvések emelhetők ki ebben a tekintetben? 


— Az állami szervekkel fenntartott kapcsolataink újszerű vonásait a párt- 
közvélemény is ismeri, érzékeli, hiszen ítt a megújítás egyik legfontosabb ele- 
me éppen az, hogy a korábban is rendszeres véleményegyeztetések, tárgyalá- 
sok, viták most jobban a nyilvánosság színe előtt zajlanak. Erősíteni kívánjuk 
munkánknak azt a vonását, hogy nem elégszünk meg az állami szervek által 
készített tervezetek véleményezésével, hanem magunk is kidolgozunk önálló 
megoldási javaslatokat a bérből és fizetésből élők széles rétegeit érintő dol- 
gokban, például a foglalkoztatás, a munkaerő-gazdálkodás, a társadalombiz- 
tosítás, a szociálpolitika, a bérrendszer koncepcionális kérdéseiben. Foglal- 
koztat bennünket az a gondolat is, hogy növelni kellene a szakszervezetek ér- 
dekképviseleti tevékenységének politikai és jogi garanciáit. A szakszervezetek 
jogosultságait több magas szintű jogszabály rögzíti, ám a szabályozásban 
bizonyos hézagok, illetve ellentmondások is mutatkoznak. Ezért is vetődik 
fel egy szakszervezeti törvény megalkotásának gondolata, amely rögzítené a 
szakszervezetek helyét a politikai intézményrendszerben, az állami szervekhez 
való viszonyukat, jogaikat. Ennek keretében pontosabban szabályozva lenne, 
milyen kérdésekben szükséges az állami döntésekhez a szakszervezetek véle- 
ménye, egyetértése, esetleg kifogásolási joga. A szakszervezeti törvényt külö- 
nösen indokolttá teszi az előkészítés alatt álló társasági törvény, amelynek az 
új tulajdonformákat érintő tartalma a szakszervezeti státus, a szakszervezeti 
részvétel és jogosultságok újragondolását is igényli. Gondolkodunk azon is, 
miként erősíthetnénk jelenlétünket a népképviseletekben, így az országgyűlés- 
ben. Elgondrlásaink abba az irányba mozognak, hogy legyen lehetőségünk ön- 
álló jelöltállításra, vagy hozzuk létre álláspontunk határozottabb megjelenítése 
céljából a képviselővé választott szakszervezeti tisztségviselők, aktivisták cso- 
portját. I 


— Tervezik-e a többi érdekképviseleti szervvel a kapcsolatok megújítá- 


sát, az együttműködés fejlesztését? Ez annál is inkább időszerűnek tűnik, mert 
mind erőteljesebben kap hangot az a gondolat, hogy az érdekképviseletet il- 


letően egyetlen szervezet sem tarthat igényt kizárólagos jogokra. 

— Ezen a területen valóban indokolt a tisztább profilú munkamegosztás 
és egyúttal a szélesebb körű együttműködés kialakítása. Számos kérdésben in- 
dokolt egyeztetni álláspontunkat a KISZ-szel, a Gazdasági Kamarával, a szö- 
vetkezetek érdekképviseleti szerveivel, de a Hazafias Népfronttal is, amely- 
nek tevékenységi körében megjelent például a fogyasztók, a nagycsaládosok 
érdekképviselete, a környezetvédelem. Indokoltnak tűnik a szakszervezeti moz- 
galom hatósugarának bizonyos bővítése. Napjainkban többször szóba kerül az 
a tény, hogy a tagság egy viszonylag kis hányada elhagyja sorainkat. Ám 
arra is érdemes felfigyelni, hogy mások viszont most kívánnak csatlakozni 
hozzánk, igénylik, hogy a szakszervezet tagjai lehessenek. Az egyetemi hall- 
gatók körében például felerősödik a markánsabb érdekvédelem igénye, s nem 
kevesen azt a szakszervezetek keretei között kívánják megtalálni. Nem lá- 
tunk okot arra, hogy ennek az igénynek hátat fordítsunk. De a szövetkezeti 
tagok, a kisiparosok, az új gazdálkodási formákban dolgozók között is nem 
kevesen akadnak — kiváltképpen, ha korábbi munkahelyükön szakszervezeti 
tagok voltak —, akik sorainkba kívánnak tartozni. Ezekkel a kérdésekkel fog- 
lalkozunk, s ha kell, a szervezeti formákat rugalmasan alakítjuk. Általában 
véve kimondható, hogy nem ragaszkodhatunk mereven az olyan szervezeti 
keretekhez, amelyek már szűknek bizonyulnak az élet által igényelt változta- 
tások befogadásához. 


— Ez bizonyára érvényes abban az értelemben ís, hogy a szakmai cso- 
portok, rétegek érdekeinek megjelenítésében is elképzelhető új formák alkal- 
mazása. Hiszen ilyen irányú törekvések is érzékelhetők napjainkban . . . 


— Azzal kezdeném, hogy a mozgalom struktúrája véleményünk szerint 
egészében véve kielégítően felszínre tudja hozni az egyre tagoltabb érdeke- 
ket, véleményeket. Ez a struktúra működőképes, módot ad a munkavállalók 
igényeinek, érdekeinek kifejezésére. Ez azonban nem azt jelenti, hogy ne le- 
hetne és ne kellene akár jelentős módosításokat is véghezvinni. E törekvések 
iránt nyitottak vagyunk, s hozzátehetem, hogy a legutóbbi iparági, ágazati 
kongresszusokat követően jó néhány lépés is történt már ennek érdekében. 
Úgy gondoljuk, hogy az eddigi pozitív tapasztalatokra építve támogathatjuk az 
egyes szakszervezetek keretein belüli tagozatok vagy más formák létrehozá- 
sát mindenütt, ahol a tagság ezt igényli. Elképzelhető, hogy a művészeti dol- 
gozók szervezete felépítésének mintájára más ágazatokban is szakszervezeti 
szövetségek jöjjenek létre. Kialakítható olyan forma, hogy valamely szakszer- 
vezeten belül működő tagozathoz, csoporthoz más ágazati szakszervezetekbe 
tartozók is csatlakozhatnak, részt vehetnek azok munkájában. Nem látjuk 
akadályát annak sem, hogy a különböző ágazati szervezeteken belül működő 
hasonló jellegű tagozatok egymás között közvetlenül kapcsolatot alakítsanak ki, 
bizonyos kérdésekben egyeztessék álláspontjukat, közösen tegyenek kezdemé- 
nyezéseket. 


— A szervezeti keretek alakítása kétségtelenül fontos kérdés, amely a je- 
lek szerint olykor politikai tartalmat is kaphat. A legfontosabb azonban ter- 
mészetesen a belső élet demokratizmusának kibontakoztatása, ami jelenleg a 
politikai intézményrendszernek jóformán valamennyi elemében napirendre ke- 
rült. Hogyan ítélik meg az ilyen irányú tennivalókat? 


— A működés demokratikusabbá tételében a fő irányok nálunk is lénye- 
gében ugyanazok, mint a többi politikai, társadalmi szervezetben. Vagyis ar- 
ra törekszünk, hogy a testületek tagjai választóik képviseletében ne csak az 
üléseken történő döntéshozatalnak legyenek aktív részesei, hanem a vezetés 
többi mozzanatának ís. A vezetési, irányítási munka színvonalának emelésé- 
hez az eddiginél sokkal jobb belső információs rendszert kívánunk kiépíteni, 
amely híven közvetíti a tagság igényeit, véleményét. Végül a vezetési, irányí- 
tási munkának a mi területünkön is elengedhetetlen feltétele a nyilvánosság 
erőteljes bővítése. Mindennek már a munka tervezésénél kell kezdődnie, amely 
az utóbbi időben minden szinten rugalmasabbá, nyitottabbá kezd válni. A 
SZOT és a szűkebb országos irányító testületek tennivalóinak kialakításához 
messzemenően hasznosítjuk az iparági, ágazati szervezetek, a területi szervek, 
a testületi tagok, a szakszervezeti intézmények javaslatait. Törekszünk a belső 
információs rendszer és a szakszervezeti sajtó jelzéseit is jobban felhasználni 
ahhoz, hogy valóban a tagságot foglalkoztató kérdések kerüljenek a testületek 
napirendjére. De az is természetes, ha a Szakszervezetek Elméleti Kutató In- 
tézete jelzi a döntésre érett témákat. 


— Említette a testületi tagoknak a munkába történő erőteljesebb bevo- 
nását. Mit jelent ez például a Szakszervezetek Országos Tanácsa esetében? 


— Jelenti ez mindenekelőtt a testületi tagoknak a döntések előkészíté- 
sében való szélesebb körű részvételét. A módszerek igen változatosak lehet- 
nek, a lényeg az, hogy a testületi tagok kellően informáltak legyenek a for- 
málódó döntés indokairól, az adott témával kapcsolatos különböző, akár el- 
lentétes nézetekről, nézőpontokról, érdekekről. A tájékozódást segítheti a szak- 
szervezeti sajtóban a döntést megelőzően megindított eszmecsere, a Szakszer- 
vezetek Elméleti Kutató Intézete témába vágó közvélemény-kutatásainak, elem- 
zéseinek ismerete. De sor kerülhet a testületi tagok előzetes csoportos tanács- 
kozásaira, a nagy horderejű, a tagság egészét vagy többségét érintő kérdések- 
ben pedig azok kétfordulós megtárgyalására is. A testületi tagok jelentős há- 
nyada a SZOT valamelyik munka- vagy rétegbizottságának tevékenységében 
is részt vesz, s ezáltal is bekapcsolódik egy-egy munkaterület ügyeinek meg- 
oldásába. A bizottságok, rétegtanácsok eredményesen dolgoznak egy-egy nagy 
társadalmi csoport — az értelmiségiek, a fiatalok, a nyugdíjasok, a nők — 
helyzetének és problémáinak feltárásán, elemzésén, érdekeik képviselete meg- 
alapozásán. Számos javaslat, kezdeményezés fűződik már eddig is a nevük- 
höz. Munkájuk e vonásának további erősítése mellett most azon is gondolko- 
dunk, hogy nem lenne-e célszerű bizonyos mozgalmi kérdésekben, a munka- 
formák, a megvalósítást szolgáló eszközök meghatározását illetően nagyobb 
mozgásteret adni e bizottságoknak, rétegtanácsoknak. 


— A demokrácia erősítésének bizonyára nélkülözhetetlen eleme az ís, 
hogy az irányító testületek jobban támaszkodjanak az aktívahálózatra. 


— A mintegy 650 ezer szakszervezeti tisztségviselő valóban hatalmas erőt 
jelent, s szerepüket mindenképpen indokolt növelnünk a mozgalom életének 
valamennyi szintjén, összes folyamatában. Mozgalmunk további megújulásá- 
nak ez egyik lényeges eleme. Azt szeretnénk, hogy mindenütt szókimondó. 
hozzáértő, az érdekek felismerésére képes, azok mellett érvelni tudó, de . ér- 
telmes kompromisszumok kötésére is hajlandó emberek kerüljenek a válasz- 
tott tisztségekbe. Jó lenne, ha a kétségtelenül fontos élettapasztalat mellett a 

fiatalos lendület is jobban latba esne a kiválasztásnál, s a tagság, a testüle- 
tek bátrabban szavaznának bizalmat az életkorukat tekintve fiatalabb embe- 
reknek. Mindez az apparátusra is érvényes. Nem titok, hogy a munka kor- 
szerűsítésével együtt megkezdtük a függetlenített apparátus létszámának csök- 
kentését. A tervezett további létszámcsökkentéssel egyidejűleg szeretnénk az 
apparátust minőségileg erősíteni, egyebek mellett új módszerek alkalmazásá- 
val is. 


— Mindezeken túl a legfontosabb végül is az, hogy a mozgalom a tag- 
ság akaratát fejezze ki, a döntések a több millió szervezett dolgozó tudomá- 
sával, közvetett és közvetlen részvételével történjenek. Ebben a tekintetben 
melyek az előrelépés tervezett módjai? 


—. A belső élet, a működés javításának valóban ez a legfőbb célja, vezérlő 
elve. Aligha vitatható, hogy a döntésben való közvetlen részvételre első- 
sorban a munkahelyen, a közvetlen környezetben, a szűkebb szakmai és 
csoportkeretekben nyílik reális lehetőség. Ám bizonyos országos kérdésekben 
is meg lehet és meg kell kérdeznünk a tagságot. A társadalmi viták rendsze- 
rének meghonosításával ehhez jobbak lesznek a körülmények, s minden bi- 
zonnyal kívánatos lesz a tagság véleményének kikérése olyan kérdésekben, 
mint például a nyugdíjrendszer reformja. Hogy ez a véleménykérés intézmé- 
nyes legyen, ezentúl a munkatervekbe is belefoglaljuk, hogy milyen ügyeket 
kívánunk a tagsággal — akár a legszélesebb körben is — vitára bocsátani. To- 
vább akarjuk erősíteni a tagság szerepét a tisztségviselők választásában, mun- 
kájuk ellenőrzésében. A választóktól történő függés növelése céljából a vál- 
lalati függetlenített tisztségviselőkkel kapcsolatos munkáltatói jogokat ez év- 
től a munkahelyi szakszervezeti testületek gyakorolják. A választási rend- 
szerben is erősíteni akarjuk a demokratizmus elemeit, mégpedig minden szin- 
ten. Több megyei testületnél például a vezető titkár közelgő nyugdíjba vonu- 
lása miatt megüresedő tisztség betöltésének előkészítésére hónapokkal a vá- 
lasztás előtt megalakult és munkához látott a jelölőbizottság. Gondolkodunk 
a delegálás elvének szélesebb körű alkalmazásán, egészen a Szakszervezetek 
Országos Tanácsáig, hiszen miért ne választhatnák meg e testület tagjainak 
számottevő részét az iparági, ágazati szakszervezetek, azok kongresszusal. Ez 
erősítené a SZOT tagjainak közvetlen felelősségét, munkájuk kontrollját, 
visszahívásuk lehetőségét. 

Mozgalmunk belső életét tehát minden tekintetben demokratikusabbá és 
nyíltabbá akarjuk tenni. Meggyőződésünk, hogy ez feltétele funkcióink jobb 
ellátásának, a dolgozók, a társadalom érdekei hatékonyabb képviseletének. 

Folitika és pártnyilvánosság I 


Napjaink megújuló szocialista társadalmában visszatérő téma a nyilvánosság 
helye, szerepe a társadalmi folyamatok alakításában. Az érdeklődés nemzetközi 
méretű. Ebben kétségtelenül fontos szerepet kap az immár fogalommá vált 
glasznoszty a Szovjetunióban, amely — szoros összefüggésben a peresztrojka 
gyakorlatával — igen jelentős társadalomátalakító erőnek mutatkozik. Emel- 
lett más példákat is hozhatnánk, amelyek mutatják, hogy nem a szocialista 
építés egyedi jelenségeként, hanem mindinkább annak szerves lényegeként 
kell ezzel a kérdéssel foglalkozni. Éppen a közelmúltban folyt ilyen témájú 
tanácskozás Budapesten, amely már a különböző társadalmi rendszerek kap- 
csolata szempontjából vizsgálta a nyilvánosságot. 

Joggal vetődik fel a kérdés, hogy napjainkban melyek azok a tényezők, 
amelyek a nyilvánosság további tartalmi, szerkezeti, módszerbeli gazdagítását 
igénylik. Az igény felmerülésének alapvető okát gazdasági-társadalmi helyze- 
tünkben kereshetjük. A nyilvánosság iránti nagyobb igény politikánk lényegé- 
ből, céljaiból fakad, és nem külső kényszerítő tényezők szülik azt. Mégsem 
hagyhatjuk figyelmen kívül az előre nem tervezett momentumokat. Azt ugyan- 
is, hogy gazdasági-társadalmi fejlődésünk az utóbbi egy-másfél évtizedben 
nemcsak pozitív, hanem negatív tanulságokkal is szolgált. A gazdaságirányí- 
tás korszerűsítésének hullámzásai a politikai intézményrendszer fejlesztésé- 
nek hiányosságaiból is fakadtak. Azt is látnunk kell persze, hogy amikor 
életszínvonalunk bizonyos időszakokban a megalapozottnál nagyobb mérték- 
ben növekedett, ennek háttere, gazdasági feltételei iránt lényegesen szeré- 
nyebb volt az érdeklődés, mint ma, egy sokkal nehezebb helyzetben, amikor 
egy ideig az életszínvonal stabilizálása sem vállalható fel reális programként. 
A jótékony, gondoskodó államot a közvélemény könnyebben elfogadta, mini 
napjainkban a követelményeket támasztó és a negatív hatásokat is kilátásba 
helyező államot. 

Az elmondottak egyik tanulsága, hogy a társadalom elől a valóságot nem 
szabad eltitkolni, mert az előbb-utóbb megbosszulja magát. Bár egyértelműbbé 
tettük volna a hetvenes-nyolcvanas években gazdasági helyzetünk, az életszín- 
vonal és a munkaerőhelyzet felszín alatti problémáit, súlyos ellentmondásait! 
Talán ma könnyebb lenne a helyzetünk. Feladatunk most az, hogy a tanulságok 
alapos végiggondolása mellett az előrelépés útjait, a megújulás lehetőségeit ke- 
ressük. Ennek során előtérbe kerül a politikai, továbbá a tudományos, a művé- 
szeti, irodalmi nyilvánosság újszerű felfogása és alkotó kapcsolatainak fejlesz- 

tése az egymás iránti kölcsönös felelősség jegyében. Mai nehéz helyzetünk bizo- 
nyos elemei ugyanis már fellelhetők voltak az utóbbi másfél évtized tudomá- 
nyos, művészeti, irodalmi vitáiban, prognózisaiban. De a különböző szintű 
párt-, tömegszervezeti és mozgalmi szervek vitáiban is éreztük e problémáknak 
vagy egy részüknek a tükröződését. A jelzések jelentős része a nyilvánosság 
elé is került, a konzekvenciák közös kimunkálása és felvállalása azonban a 
közelmúltig váratott magára. 


A hosszú évek alatt pártunkban gazdagodott a mozgalom belső tájékoztatási 
rendszere. A testületi elemzések, elgondolások, határozatok a döntés után álta- 
lában a pártnyilvánosság elé kerültek. Ennek ellenére a munkának ezen a te- 
rületén is vannak tartalékaink. Léteznek ugyanis olyan határozatok, amelyek 
lassú ütemben vagy sok áttételen keresztül jutnak el a párttagokig. Márpedig 
egy párthatározat eredményes megvalósítását döntő mértékben befolyásolja, 
hogy a párttagok mennyire ismerik magát az alapelgondolást és azt, hogy mi- 
sNLéztlk járulhat hozzá alapszervezetük, illetve ők maguk ennek a megvalósí- 
t OZ. 

Tapasztalataink alapján meg kell mondanunk, hogy ma a pártmozgalmon 
belül valamennyi szinten indokolatlanul soknak látszik a , szigorúan bizalmas", 
illetve a , bizalmas" minősítésű határozat, dokumentum. Gondoljunk például az 
olyan esetekre, amikor a határozat nem a párt belső ügyével foglalkozik, ha- 
nem a lakosság szélesebb körét érintő kérdéssel. Az ilyen esetek jelentős részé- 
ben politikailag az a célszerű, ha egy-egy határozatot az érintettek minél köz- 
vetlenebbül megismernek. Természetesen az említett minősítésű dokumentu- 
mokra a politikai mozgalomnak is szüksége van, ez számos esetben elkerülhetet- 
len (pl. a párt belső életével kapcsolatos bizonyos határozatok esetén). Előfordul 
azonban, hogy a döntések megismertetését és megvalósítását feleslegesen gá- 
tolja ez a minősítés. Nehezen látható be például, hogy a művészetekkel vagy 
éppen a felsőoktatással kapcsolatos politikai testületi dokumentumok miért nem 
jutottak el eredeti formájukban a legilletékesebbekhez, azokhoz, akiken a meg- 
valósítás múlik. És miért csak különböző újságcikkek, szóbeli tájékoztatók és 
más formák keretében kerültek nyilvánosságra. Természetesen nem lehet el- 
vitatni a szóbeli tájékoztatás létjogosultságát, de ez nem helyettesítheti az ere- 
deti hiteles dokumentumok orientáló funkcióját. A sok áttételen keresztül 
történő tájékoztatás tartalmi elemei gyakran megkopnak, egyik-másik elemük 
megmarad, de legtöbbje kiesik az emlékezetből, és ilyenkor nélkülözhetetlen a 
visszatérés az eredeti forrásokhoz. 

A pártmozgalom belső tájékoztatása sokat fejlődött az elmúlt évtizedek- 
ben, kialakult például az alapszervezeti tájékoztatók rendszere, a politikai vita- 
fórumok, a különböző háttérinformációk, a pártoktatási segédanyagok gazda- 
godtak, a párt belső nyilvánossága ennek ellenére lényegi megújulást igényel. 
Nagyon fontos ez azért is, mert ha nem működik valamennyi területen politi- 
kailag indokolt közvetlen nyilvánosság, akkor óhatatlanul szerephez jutnak az 
áttételes, az informális nyilvánosság csatornái, gyakori pontatlansággal, félre- 
hallással, torzítással. Ha nincs hivatalos nyilvánosság, ezek az informális csa- 
tornák — a , jólértesültek" pletykái, híresztelései — fel is értékelődnek, és 
ilyenkor a késedelmes hivatalos nyilvánosság óhatatlanul veszít hiteléből, ha- 
tóerejéből, 

A nyilvánosság fontos tényező a felfelé irányuló politikai információáram- 
lás folyamatában is. A vezető testületeknek ismerniük kell a tagság hangu- 
latát, véleményét és kétségeit, és a szükséges válaszok sem késhetnek sokáig. 

A válaszokkal, a nyilvános reagálással a pártközvélemény ma sem elégedett, és 
azt kérdezi: , tudják-e a megyei vezetésben és a központban, hogy milyen kér- 
dések várnak választ?" Sokan azt hiszik, hogy a jelzések menet közben fakul- 
nak, erejüket vesztik. Tapasztalataink szerint a visszajelzések nyilvánosságá- 
nak tartalma és mechanizmusa is megújításra vár. 


A nyilvánosság legszélesebb hatókörű eszközei a sajtó és az elektronikus tö- 
megkommunikációs eszközök mind országos, mind helyi viszonylatban. Csong- 
rád megye szerencsére e tekintetben kedvező helyzetben van. Az utóbbi évekre 
a tömegkommunikációs eszközök szinte teljes vertikuma kiépült. Két nagy 
példányszámú helyi napilap, a Délmagyarország és a Csongrád Megyei Hírlap 
a felnőtt lakosság legalább háromnegyed részének szállít naponta országos és 
helyi közérdekű információkat. A helyi tájékoztatás iránti igények differenciál- 
tabb kielégítését szolgálja, hogy a hírlapnak naponta három, területi változata 
jelenik meg. Az írott sajtónak kevesebb emberhez szóló orgánumai is gazda- 
gítják a megyében a nyilvánosság tömegkommunikációs eszközrendszerét. Ezek 
a különféle üzemi, munkahelyi újságok. Bővült az elmúlt években az elektro- 
nikus tömegtájékoztatás lehetősége. Szegeden regionális stúdiót működtet a 
Magyar Televízió és a Magyar Rádió. Mindkettő a dél-alföldi régió egész lakos- 
ságához szól, s nemcsak magyar nyelven; a tévéstúdió a tájon élő román és 
szlovák, a rádióstúdió a román nemzetiségi lakosságnak is sugároz saját anya- 
nyelvükön. Szegeden és Hódmezővásárhelyen városi televízió működik, ami jó 
értelemben vett versenytársa a városi lapoknak. Szentesen és Csongrádon közös 
városi, város környéki rádióműsor-szórás lehetőségét keresik. 

Ha a helyi tömegkommunikációs csatornákat nézzük, a lakosság bizonyos 
csoportjai a helyi ügyekről történő tájékozódás lehetőségeinek szinte zavarba 
ejtő gazdagságával találkoznak. Vegyük példaként azokat, akik Szegeden vala- 
melyik lakótelepen élnek. Jelenleg tízezer lakásba jut el a városi televízió 
adása, hamarosan azonban harmincezerre növekszik a liábelhálózatba bekap- 
csolt lakások száma. Egy-egy itt lakó ember egyszerre több forrásból is juthat 
helyi információkhoz. Olvassa mondjuk a Délmagyarországot, nézi az MTV 
szegedi stúdiójának, valamint a szegedi városi televíziónak az adásait, hall- 
gatja a szegedi rádióműsort (2,5 órát naponta, hét végén pedig egész délelőtt), 
emellett kézbe veszi havonta egy vagy két alkalommal saját munkahelyének, 
intézményének lapját. fi 

Ezt az eszközrendszert természetesen fel kell használni a pártmunka nyyil- 
vánosságának szélesítéséhez is. A nagyobb jelentőségű megyei pártbizottsági 
állásfoglalásokat mind a két napilapban közzétesszük. Ez általában évente egy- 
két alkalommal fordul elő. A pártbizottság többi üléséről a korábbi években 
kialakult szemlélet és gyakorlat alapján csak szűkszavú híradás, tömör fogal- 
mazású kommüniké jelent meg. A tapasztalatok azt mutatják, hogy ez a meg- 
oldás sem a párttag, sem a párton kívüli olvasókat nem elégítette ki, s egyál- 
talán nem volt hatékony. Éppen ezért vezettük be, hogy a Délmagyarország és 
a Csongrád Megyei Hírlap részletesebben ismerteti a megyei és a városi párt- 
bizottságok üléseit, beleértve a vitában elhangzott felszólalások rövid össze- 
foglalását is. Azt is valljuk, hogy egy testület minden tagjának egyben a 
testületi döntések szóvivőjeként is tevékenykednie kell. Ismernie, és ha szük- 
séges, magyaráznia is kell egy-egy döntés előzményét, azok vitáját vagy érv- 
rendszerét. I 

A jövőben ezt a módszert kívánjuk követni, mert ezzel a pártszervek tevé- 
kenységének már nemcsak a mozgalmon belüli, hanem az azon kívüli nyilvá- 

nosságát is szélesíthetjük. Ezért is hívtuk meg a tévéhíradót a megyei párt- 
bizottság egyik legutóbbi ülésére. Szegeden még ennél is továbbmentek: nem- 
régiben a városi pártbizottság ülésére meghívást kapott a városi kábeltelevízió, 
hogy felvegye és sugározza a lakosságot érintő egyik témáról a pár:bizottsági 
ülésen elhangzott vitaindítót, szóbeli kiegészítést, valamint azokat a riportokat, 
amelyeket a testület előtt szereplő témáról készítettek az érintett lakosság és a 
pártbizottsági tagok körében. A jövő útja minden bizonnyal ez, természetesen 
különbséget téve a párt belső életével kapcsolatos, valamint az egész lakosságot 
érintő napirendi témák között. Az utóbbiaknak a mainál sokkal nagyobb nyil- 
vánosságot kell biztosítanunk a pártonkívüliek között is. Az újfajta nyilvá- 
nossághoz természetesen mindannyiunknak tudnunk kell alkotóan alkalmaz- 
kodni. A nyilvánosság fórumát úgy kell felhasználnunk, hogy az a testületi 
vitát is gazdagítsa a párttagság és a pártonkívüliek véleményével, és ne csak 
a kameráknak szóljon. : 

A pártnyilvánosság fejlesztésének egyik feltétele, hogy a döntések előké- 
szítésébe jobban vonjuk be a párttagságot. Ma még sokszor misztifikált titok- 
zatosság Övezi a párttagok és különösen a szélesebb közvélemény szemében az 
apparátus döntés-előkészítő munkáját és a testületek döntést hozó vitáját. 
Írott és íratlan szabályok, több évtizedes megszokások úgy alakították a 
pártmunka gyakorlatát, hogy a párttagság előzetes beavatása, megkérdezése, 
a még el nem döntött kérdések szélesebb körű vitája nem volt szokásos, 
a kongresszusi tézisek kivételével. 

Sajátos paradoxon, hogy az állásfoglalások, határozatok demokratikus ke- 
retek között, választott testületek ülésein születnek, a párttagság , demokrácia- 
érzete" mégis minimális, hiszen általában csak a meghozott határozattal talál- 
kozik mint kész ténnyel. A párttagok feladata csupán a határozatok megis- 
merése és végrehajtása, véleménynyilvánításukkal azokon utólag már nem vál- 
toztathatnak. Ezért az egyébként demokratikus testületi vitában született ha- 
tározatokat nem érzik igazán demokratikus akaratnak, s nem is mindig tudnak 
azonosulni vele. Ez aztán a végrehajtáson is meglátszik. Az élet nem igazolja 
tehát annak helyességét, hogy tartózkodunk a párttestületek döntéseinek elő- 
zetes nyilvánosságától. 

Nem valószínű, hogy minden kérdésről, mindenkor, minden párttag véle- 
ményét ki lehet kérni. Lényeges azonban, hogy a párttagokat közvetlenül érintő 
kérdésekben feltétlenül rendezzünk párton belüli vitákat, miként azt most 
tettük az ideológiai munkára, illetve a párt vezető szerepére és a politikai 
intézményrendszerre vonatkozó tézisek vitára bocsátásával. A következő évek- 
ben a területi pártszerveknek ís célszerű végiggondolniuk egy-egy helyi párt- 
vita megszervezését. Csongrád megyében hosszú évek gyakorlata, hogy egy-egy 
testületi döntés előkészítésekor a problémák feltárásához, a megoldási javas- 
latok összegyűjvtéséhez az apparátus sok segítőtársat kér fel: a helyi társa- 
dalomtudományi műhelyek képviselőit, a pártszervek és az alapszervezetek 
jelentős körét. Az előterjesztést, még mielőtt a testület elé kerülne, több 
munkabizottság és felkért szakértő véleményezi. Intézményes pártvitára azon- 
ban még nem került sor, márpedig, mint kifejtettük, ez indokolt esetben 
minden bizonnyal hasznos lenne. Az elhatározások végrehajtása a döntés- 
előkészítők széles körének válna személyes Üügyévé, ha az érdekelteket, az 
érintetteket bevonnánk. Ez esetben persze fontos tényező az is, hogy a viíi- 
tákban felvetett javaslatok közül azokra is nyilvános válasz szülessen, ame- 
Jyeket nem fogadtak el. A döntés-előkészítés tartalmi és formai gazdagítása 
úgy szolgálhatja a demokratizálását, hogy megújítja a testületi irányítást is. 
Világosan látni kell ugyanis, hogy nem lehet állandóan csak vitatkozni és a 

döntéseket elodázni. A vezető pártszerveknek azonban a nyilvánosság előtt 
is vállalniuk kell a döntés felelősségét. j 

Külön érdemes említést tenni a nyilvánosság sajátos érzékenységű terüle- 
téről, a kádermunkáról. E téren egyrészt időnként reális, máskor indokolatlanul 
nagy a társadalmi érdeklődés, és a realitások mellett óhatatlanul szerephez jut a 
jólértesültség, a pletyka is. A jövő útja e téren is a demokratizmus szélesítése, a 
felelősségteljes hitelességű nyilvánosság gyakorlatának erősítése. Phhez valóban 
az kell, hogy a demokrácia növekvő szerepet kapjon: a jelölés, a programadás, a 
demokratikus megválasztás és vezetői beszámoltatás, a munkaértékelés nyilvá- 
nossága mindenképpen csökkentheti a negatív jelenségeket. 


Foglalkoznunk kell azzal is, hogy hol helyezhető el politikai érdek- és érték- 
rendszerünkben a nyilvánosság. Érdekünk az, hogy minden egyes kérdésben 
azokhoz jussunk el, akiktől a legtöbbet várjuk és kérhetjük törekvéseink ki- 
munkálásában, majd döntéseink megvalósításában. Az érdekpolarizáltság és az 
érdekegyeztetés, valamint a nyilvánosság kapcsolatának vizsgálata külön fi- 
gyelmet érdemelne, szempontjait, módszereit szükséges lenne kidolgozni. Egy- 
idejűleg meg kell nézni a nyilvánosság helyét értékrendszerünkben is. Eddigi 
értékeink között az elmúlt évtizedek során számon tartjuk a nyilvánosság fej- 
lődését, ugyanakkor azzal is számolnunk kell, hogy az új helyzetekben új érté- 
keket ís fel kell mutatnia a politikai nyilvánosságnak. 

Tapasztalataink szerint az utóbbi időben nem kevesen keverik össze a 
nyilvánosságot a negatívumok feltárásával, hibák publikálásával. A hibákkal, 
bajokkal természetesen foglalkozni kell, hiszen azok nyilvánvalóan akkor ís 
léteznek, ha nem beszélünk vagy nem írunk róluk. Nem mindegy azonban, 
hogy az arányok milyen módon tükrözik a társadalmi-politikai valóságot. 
Vagyis az eredmények, a pozitív jelenségek nyilvános elemzése ugyanolyan 
fontos, mint a kritika és az önkritika. Valószínű persze, hogy itt az ismert 
problémával is szemben állunk, nevezetesen, hogy ha egy kérdéssel sokáig nem 
foglalkozunk, akkor annak nyilvánosságra kerülése óhatatlanul nagyobb ér- 
deklődést vált ki, mint ahogy azt a dolog tényleges jelentősége indokolná. 

A továbblépés alapelvei, a párt főbb törekvései — többek között prog- 
ramadó dokumentumainknak a szocialista demokráciával foglalkozó fejezetei- 
ben is — voltaképpen tisztázottnak tekinthetők. Ahhoz azonban, hogy a mai 
gyakorlatot megalapozottan és céltudatosan korszerűsítsük, pontosabban ismer- 
nünk kell, hogyan működik a pártnyilvánosság országos és helyi szinten. Való- 
ságfeltáró elemzésre van tehát szükség. Különösen azért, mert a pártnyilvános- 
ság elméleti kérdéseivel az elmúlt évtizedekben viszonylag keveset foglalkoz- 
tunk. Sok gyakorlati tapasztalattal rendelkezünk, de tudományos megalapozott- 
ságú elemzésekkel nem. Éppen ezért fogtunk most a pártnyilvánosság Csong- 
rád megyei gyakorlatának alapos elemzéséhez, tudományos vizsgálatához az 
MSZMP KB Társadalomtudományi Intézetének a párton belüli megújulás kér- 
déseivel foglalkozó kutatási programjához kapcsolódva. Az elemzés pontosabban 
megmutathatja majd, hogy a helyi pártnyilvánosságnak és a helyi pártszervek 
szélesebb körű társadalmi nyilvánosságának milyen erényei és milyen hiányos- 
ságai vannak, elsősorban hol, milyen elemeiben szükséges és lehetséges a 


kívánatos megújulás. 


35 


ESZMECSERE 


Önkontroll és önkorrekció 


KEREKASZTAL-BESZÉLGETÉS 


Egyetlen szervezet sem működhet eredményesen anélkül, hogy ne vizsgálná rend- 
szeresen saját tevékenységét, annak hatását, ne ellenőrizné döntéseinek helyessé- 
gót, megvalósulását. Ez alól a párt sem kivétel. Sőt mint a társadalom vezető ere- 
jének, különös figyelmet kell fordítania önmaga kontrolljára. Miként érvényesül 
ez a követelmény az MSZMP életében, hogyan tehetnénk jobbá, hatékonyabbá 
ennek mechanizmusát? — erről rendezett szerkesztőségünk kerekasztal-beszélgetést, 
amelyen részt vett AGGOD JÓZSEF, a Gödöílői Agrártudományi Egyetem tanszék- 
vezető tanóra, FABRICZKI ANDRÁS, a XIX. kerületi pártbizottság első titkára, 
JASSÓ MIHÁLY, a budapesti pártbizottság titkára, KARVALITS FERENC, a Zala 
megyei pártbizottság első tátkára, MENYHÁRT LAJOS, a Debrecen városi pártbi- 
zottság első titkára és SZABÓ VILMOS, a XI. kerületi pártbizottság titkára. A be- 
szélgetést LAKOS SÁNDOR, a Pártélet főszerkesztője vezette. 


Úgy vélem, valamennyien egyetértünk abban, hogy önkontroll nélkül a 
párt nem képes betölteni szerepét, ellátni a társadalom vezetésével össze- 
függő funkcióit — mondotta bevezetőül Lakos Sándor. — A hatékony ön- 
kontroll alapvető biztosítéka az eredményes munkának. Különösképpen Így 
van ez az egypártrendszer viszonyai között. Természetesen ilyen esetben is 
szerepe van a párt tevékenységének ellenőrzésében a politikai rendszer egyéb 
elemeinek —. beszélgetésünkön erre is indokolt kitérnünk —, de az önkont- 
roll bizonyosan nem nélkülözhető. Sőt a tapasztalatok alapján úgy tűnik, 
hogy ez az egyik kulcsproblémája a párt belső életének, s érvényesítése szo- 
rosan összefügg a pártdemokrácia, a demokratikus centralizmus egész kér- 
déskomplexumával. Ám hogy ezt helyesen értelmezhessük, mindenekelőtt azt 
lenne jó tisztáznunk, hogy pontosan mit értünk az önkontroll fogalmán." 

, Gondolom, hogy alapjában véve a párt életében is ugyanazt jelenti ez 
a fogalom, mint általában az egyének, a közösségek, a szervezetek életében 
— reagált a kérdésre Jassó Mihály. — Vagyis a gondolkodásmódunk, a szán- 
dékaink, a magatartásunk, a cselekedeteink önmagunk által történő vizsgá- 
latát, ami meggyőződésem szerint egyszerűen nélkülözhetetlen a fennmara- 
dáshoz, az eredményes működéshez." 

n Napjainkban ezt a fogalmat szűkebb és tágabb értelemben is szoktuk 
emlegetni — folytatta a gondolatot Karvalits Ferenc. — Szűkebb értelemben 
úgy kerül szóba mai vitáinkban, mint a helyes, optimális döntések meghoza- 
talának és időben történő, a valóság változásaihoz jól igazodó módosításuk- 
nak a bíztosítéka. Tágabb értelemben azonban ez nemcsak a döntéshozatal- 


hoz kapcsolódó probléma, hanem a párton belüli viszonyok teljességével, a 
mozgalom valamennyi megnyilvánulásával összefügg, a mozgalom egészét 
kell áthatnia, biztosítva a folyamatos megújulás kényszerét, képességét. 
Vagyis ki kell terjednie arra, hogy milyen maga a politika; mely kérdés- 
körökkel indokolt közvetlenül a pártnak foglalkoznia; hogy irányító tevé- 
kenysége során tiszteletben tartja-e mások illetékességét; ki tudja-e fejezni 
döntéseiben a valóságos társadalmi érdekeket. Az önkontrollnak, tartalmát 
tekintve, szerintem mindezeket magába kell foglalnia." 

, Szerintem is igen tág fogalom ez — fűzte hozzá Fabriczki András —, 
s akárhány elemét ragadjuk meg, mindig felvetődhet, hogy valami fontosat 
kihagytunk belőle. Mégis azt gondolom, elsősorban három elemére célszerű 
összpontosítanunk a figyelmünket. Az egyik, hogy milyen kérdésekkel fog- 
lalkozik a párt, mennyire mélyen és mennyire általánosan nyúl az egyes 
problémákhoz. A másik, hogy milyen döntéseket hoz, miként foglal állást a 
napirendre kerülő témákban. A harmadik elem pedig, hogy milyen módsze- 
rekkel, eszközökkel törekszik érvényt szerezni elhatározásainak. Manapság 
éppen ezekről a kérdésekről folynak a polémiák a pártszervezetekben." 

Az önkontroll szempontjából alighanem az a legfontosabb, hogy a párt 
mindenkor a valósághoz viszonyítsa, a valósággal vesse össze tevékenységét 
—. jegyezte meg Szabó Vilmos. — Ne csak az elveket — hiszen a személyi 
kultusz . időszakában is nagyrészt szép és igaz elveket képviseltünk —, ha- 
nem elsősorban a politikai gyakorlatot." 

, Ez az utóbbi gondolat szerintem is nagyon lényeges — kapcsolódott az 
elhangzottakhoz Jassó Mihály —, hiszen valamiféle önkontroll mindig volt, 
még a személyi kultusz legsötétebb időszakában is. Csakhogy akkor ez le- 
szűkült annak vizsgálatára, hogy a gyakorlat megfelel-e a politikai irány- 
. vonalnak, de arra már nem terjedt ki, hogy maga a politika helyes-e, jól fe- 
jezi-e ki a társadalmi fejlődés tényleges szükségleteit. Éppen ezek a tapasz- 
talatok figyelmeztetnek arra, hogy a politikát is állandóan kontroll alá kell 
helyezni, mégpedig a gyakorlati folyamatokkal összevetve, ezek tükrében 
vizsgálva." 

, A tapasztalatok azt mutatják: az önkontroll megléte egyik alapvető 
feltétele a vezető szerep tényleges érvényesülésének, a társadalom politikai 
stabilitásának és előrehaladásának — mondotta Menyhárt Lajos. — Ha nincs 
igazi önkontroll, hiába hozunk gyönyörű, akár örök érvényűnek tűnő hatá- 
rozatokat, ezek egyre kevésbé felelnek meg az élet követelményeinek. Persze 
aligha elégedhetünk meg pusztán nélkülözhetetlenségének hangoztatásával 
— gondoskodnunk kell működésének valóságos feltételeiről is. Ebben én 
egyaránt fontosnak tartom a szemlélet alakítását és megfelelő intézményes 
mechanizmus kiépítését." — 

, Bizonyára egyetértünk abban — hangsúlyozta Lakos Sándor —, hogy 
1955 után az MSZMP méiyreható fordulatot vitt végbe az önkontroll és az 
önkorrekció tekintetében. Leszámoltunk a párt tévedhetetlenségének illúzió- 
jával, megfogalmaztuk, hogy önmagunk ellenzékének szerepét is be kell 
töltenünk. Vagyis kimondtuk: feladatunk a fő irányok kijelölése, a küzde- 
lem ezek valóra váltásáért, az emberek meggyőződése, mozgósítása céljaink 
követésére, de ugyanakkor tudnunk kell kételkedni is döntéseink helyességé- 
ben; s állandóan ellenőriznünk kell, jó úton járunk-e. Tehát nem minden- 
áron akarjuk keresztülvinni elhatározásainkat, hanem úgy küzdünk meg- 
valósításukért, hogy ebbe szervesen beépül a kételkedés, az önellenőrzés, a 
gyakorlat által történő visszaigazolás mozzanata. Ennek az elvnek az érvé- 


37 


nyesítésére törekedtünk és törekszünk, ez a szándékunk, ám szembe kell 
néznünk azzal, hogy a gyakorlatban ezt nem voltunk képesek következete- 
Sen végigvinni, nem tudtuk beépíteni a párt működésének mechanizmusába 
ennek érzékeny biztosítékait." j 


Alapfeltétel: a pártdemokrácia 


uHa az önkontroll biztosítékait keressük — kapcsolódott a felvetett gondo- 
lathoz Menyhárt Lajos —, akkor én ebben a leglényegesebbnek az alulról 
érvényesülő demokratikus kontrollt tartom, amihez elengedhetetlen a párt- 
demokrácia eleven érvényesülése. Ez teszi lehetővé, hogy a párttagok tapasz- 
talatai, véleménye, gondolatai felszínre jussanak, és politikánk, gyakorlatunk 
mérlegelése során hasznosíthassuk azokat. Ezáltal kaphat hangot a bírálat, 
S formálódhatnak ki azok az új nézetek, amelyek a dolog természeténél fog- 
va kezdetben gyakran egy kisebbség fejében fogalmazódnak meg, de ha a pár- 
ton belüli fórumokon nyilvánosságot kaphatnak, akkor elfogadottá lehetnek 
és ezáltal az önkorrekció előmozdítóivá válhatnak." 

n Kétségtelen, hogy a valóságos önkontrollnak a legfontosabb feltétele 
a párt életében a demokrácia, a nyilvánosság, a kritikára és önkritikára való 
készség — értett egyet az elmondottakkal Jassó Mihály. — És ezek jelentő- 
ségén nem változtat, hogy az egypártrendszer vagy a többpártrendszer kere- 
tei között tevékenykedünk-e. Hiszen az utóbbi esetben is kell az önkontroll, 
5 nemcsak kormányon levő, hanem ellenzéki pozíciót elfoglaló pártoknak is 
szükségük van rá. A tőkés országokban működő némelyik testvérpártunk 
tapasztalatai is szemléletesen jelzik, hogy az önkontroll elhalványulása gyen- 
gíti a megújulóképességet, ami szükségképpen befolyásolja a politikai tekin- 
télyt és hatást." 

, Azt ís látnunk kell azonban — jegyezte meg Fabriczki András —, hogy 
a legjobban kiépített önkontroll sem tesz tévedhetetlenné bennünket. Hibás 
döntések mindig bekövetkezhetnek. Előfordulásuk tehát még önmagában 
nem bizonyítéka az önvizsgálódás hiányának . . ." 

,De azért a hibák elharapózása már ilyenfajta figyelmeztető jelnek "3 
tekinthető" — vetette közbe Aggod József. 

, És éppen ezért az önellenőrzést ki kell egészítenie a külső kontrollnak 
is" — tette hozzá Jassó Mihály. 

,A dolog lényege mindenképpen az — folytatta Fabriczki András —, 
hogy figyelemmel kell kísérnünk, politikai irányvonalunk és gyakorlatunk 
megfelel-e az adott fejlődési szakasz követelményeinek. Ezt folyamatosan 
meg kell tennünk, de azért az önkontrolliban van bizonyos szakaszosság is, 
időről időre sort kerítünk az átfogóbb önértékelésre. A gondok felerősödése, 
sűrűsödése esetén ez az értékelés akár megrázó hatású is lehet, politikai gya- 
korlatunk mélyreható módosítására, önkorrekcióra késztethet." 


, Klasszikusaink kifejezésével élve, meg kell legyen bennünk a készség 
és a képesség a mindenkori gyakorlat mindennapos konkrét meghaladására 
—. hangsúlyozta Aggod József. —. Enélkül ugyanis csak a történelmi kény- 
szerhelyzetekben vagyunk képesek az önkorrekcióra, illetve arra csak utólag, 
a múlt gyakorlatának bírálata formájában kerül sor." 

, Gondolom, nem érdektelen ebből a szempontból is átgondolni mozgal- 
munk történelmi tapasztalatait — mondotta Lakos Sándor. — Noha a kom- 
munista pártok számos helyes elvet fogalmaztak meg és követtek, a valóságban 


38 


— úgy tűnik — nem sikerült az önkontrollt és az önkorrekciót szervesen be- 
építeni a párt működésének mechanizmusába. Az önkontroll vitánkban említett 
szakaszossága nemritkán éppen annak kifejeződése volt, hogy hosszú időn át 
elmaradt az önvizsgálat, s emiatt a szükségessé vált módosítások sem történtek 
meg idejében. Fájdalmas megrázkódtatásoknak vált ez okozójává mozgalmunk 
életében. Az időben bekövetkező önkorrekció biztosítékainak megteremtése ép- 
pen azért olyan fontos, mert csak ezáltal vehetjük elejét a megoldások elhúzó- 
dásának, a feszültségek felhalmozódásának, súlyos konfliktusok, válsághelyze- 
tek kialakulásának." . 

,Ha arra keresünk választ — vitte tovább a gondolatot Karvalits Ferenc 
-——, hogy pártunk szervezeti-működési rendje, ennek normái, szabályai sza- 
vatolják-ce ma a folyamatos megújulást, az idejében történő önkorrekciót, 
akkor azt kell mondanunk, hogy ezt a problémát még nem, vagy csak rész- 
ben sikerült megoldanunk. Ennek egyik fő okát abban látom, hogy a párt 
működési módját szabályozó elvek közé nem kerültek be azok az elméleti, 
ideológiai felismerések, amelyek egyébként polgárjogot nyertek az utóbbi 
másfél-két évtizedben, s részévé váltak politikai gondolkodásunknak. Felis- 
mertük például, hogy társadalmunkban szükségképpen vannak ellentmon- 
dások, léteznek eltérő, sőt ellentétes érdekek, ám a párt életében, működésé- 
ben ezek kifejeződésére nem teremtettünk még elég intézményes lehetőséget. 
Világos tehát, hogy a mai kérdésekre adandó válaszoknál az érdekek, az ellent- 
mondások, az eltérő nézetek körében kell keresni, hozzájuk fűződő viszo- 
nyunk és kezelésük módjában kell megtalálni az önkontroll, önkorrekció in- 
tézményes biztosítékait." 


A dialektikus megközelítés hiánya érzékelhető a vezetés különböző 
szintjeinek a tagsághoz fűződő viszonyában is — mondotta Aggod József. — 
Az elmúlt időszakban az önkontroll, az önkorrekció jórészt a vezetés tevé- 
kenységének eredménye volt, s a párttagság cbből alapjában véve kimaradt, 
illetve csak utólag, a döntés után vált a folyamat részesévé. Ez már önma- 
gában ís gyengíti az önkontroll mélységét és eredményességét, hiszen a 
párttagság érdemi részvétele nélkül az önellenőrzés nem lehet teljes körű. 
Ezért olyan viszonyokat kell teremteni, mondhatnám olyan skényszerhelyze- 
tekets, amelyekben a párttag nem tud nem politizálni, amelyek között intéz- 
ményesen biztosítva van a párttagságnak a döntéshozatalban és a munkael- 
lenőrzésben való részvétele." 


Az önkontroll szerintem sem választható el attól a kérdéstől, . miként 
tud a párttagság részt venni mind a politika alakításában, mind a megvaló- 
sulás ellenőrzésében, mind pedig a vezetők kiválasztásában — hangsúlyozta 
Jassó Mihály. — Az érdemi részvétel erősítéséhez több dologra van szükség, 
s közéjük sorolom a párt különböző szintjei, mechanizmusai közötti kapcso- 
lat megjavítását, megújítását is. Ma ezek sok tekintetben egymástól elkülö- 
nülve léteznek és működnek, az alapszervezet, a közbülső irányító szerv, a 
központi vezetés gyakran egymástól függetlenül cselekszik, politizál, hozza 
elhatározásait és törekszik megvalósítani azokat. A szervezeti elvek persze 
nem ezt deklarálják, ám a tényleges egymásba kapcsolódást sem szavatolják 
kielégítően." 

, S ez annál is nagyobb gond, mert az élet ma valósággal kikényszeríti a 
párttagoktól az igényt a politika alakításában, a megvalósulás kontrolljában 
való részvételre —- húzta alá Karvalits Ferenc. — A működési rendszerében 
azonban olyan viszonyok, körülmények örződtek meg, amelyek a párttagok 
szerepét lényegében végrehajtásra korlátozzák. Nem mondanám, hogy a párt 


életében nem érzékelhetők a megújulás jelei, de az biztos, hogy fáziskésés- 
ben vagyunk. Azt akarjuk — e az élet is ebbe az irányba visz —, hogy a 
párttag ne csak önmaga tetteiért érezzen felelősséget, hanem a többi kom- 
munista, az egész mozgalom cselekvéséért is, beleértve ebbe az elmaradt lé- 
péseket, döntéseket is. Az ilyenfajta felelősségérzet és felelősségvállalás azon- 
ban csak a demokratikus részvétel talaján bontakozhat ki." 


, Beszélgetésünk egyik leglényegesebb következtetéséhez jutottunk el — 
erősítette meg Lakos Sándor. — Az önkontroll a maga teljes értelmében 
csak a párttagság egészének felelős és tevékeny részvételével valósulhat meg. 
Ahol szükséges, fel kell kelteni vagy meg kell erősíteni az erre irányuló szán- 
dékot a párttagok körében. S ezzel együtt ki kell építeni a részvétel intéz- 
ményes módját, meg kell teremteni, Aggod elvtárs szavaival élve, az erre 
kényszerítő helyzeteket. Ezért indokolt lenne a beszélgetést arra ís kiter- 
jeszteni, hogy miként teremthető meg ez a , kényszermechanizmus", s ho- 
gyan lehet a részvétel érdemi és előrevivő." 


A párttagság bevonása 


vAmi az utóbbit illeti, van néhány kézenfekvő feltétel — válaszolta Menyhárt 
Lajos. — Olyan dolgok megvitatásába kell a párttagokat bevonni, amelyek- 
hez tájékozottságuk, felkészültségük alapján érdemben hozzá tudnak szólni. 
Ez talán közhelynek tűnik, de azért éppenséggel eltöprenghetünk rajta, hogy 
mindig így csináljuk-e. Vajon a társadalmi-gazdasági kibontakozás program- 
járól a párttagság nem tudott volna inkább előzetesen véleményt nyilvání- 
tani, mint az ideológiai problémákról?" 


A beszélgetésen felvetődött, hogy a párton belül szervezett viták során 
a párttagok egy része, saját közvetlen érdekeitől vezéreltetve, olyan nyomást 
gyakorolhat, amely a vezetést a konfliktusok elől való kitérésre, időlegesen 
társadalmi nyugalmat teremtő, de a tényleges megoldást elodázó lépésekre 
késztetheti. Mivel az efféle gyakorlat távlatilag súlyos következményekhez, 
lemaradásokhoz, válsághoz vezethet, ilyen helyzetek kialakulása nem enged- 
hető meg. A párttagság azonban rendelkezik olyan politikai érettséggel, hogy 
ha a vitára bocsátott kérdésekben világosan felvázolják számára az egyes lé- 
pések tényleges következményeit, bizonyára nem kívánja időleges előnyö- 
kért feláldozni az ország hosszú távú érdekeit. 


, Mindazonáltal azzal józanul számot kell vetnünk, hogy nem lehet vala- 
mennyi elhangzó véleményt elfogadni, nem mindegyik jelenhet meg a dön- 
tésben, már csak azért seem, mert olykor az egymással szögesen ellentétes ál- 
láspontok is hangot kapnak ilyen alkalmakkor — hívta fel a figyelmet Jassó 
Mihály. — Ezért a párttagság előzetes megkérdezése sem küszöböli ki annak 
lehetőségét, hogy a döntés után is lehet elégedetlenség, ellenvélemény, vita. 
Erre most is fel kell készülnünk: jóllehet az országos pártértekezlet előtt 
több szakaszban is vitára bocsátottunk és bocsátunk kérdéseket, utána bizo- 
nyosan elhangzik majd egyesek részéről, hogy "hiába mondtam el a vélemé- 
nyem, nem hallgattak meg-." 

Az ilyen helyzeteket meg kell tanulnunk kezelni — fűzte hozzá Fab- 
riczki András. — A legfontosabbnak azt tartom, hogy a párttag mindig kap- 
jon érdemi választ észrevételeire, akár elfogadták azokat, akár nem. Kerü- 
leti pártbizottságunk, miután kialakította állásfoglalását a párt vezető szere- 
péről, a politikai intézményrendszerről, úgy döntött: minden pártszervezet- 

ben elmondjuk, hogy az ott elhangzott javaslatokból mát fogadtunk el és 
mit nem, s melyek voltak ennek az indokai, ezzel és ezzel az észrevétellel 
miért értettünk egyet, azzal és azzal pedig miért nem." 

, Éz voltaképpen azt jelenti, hogy kialakul a folyamatos párbeszéd a ve- 
zetés különböző szintjei és a párttagság között — hangsúlyozta Jassó Mihály. 
— Ha meggondoljuk, éppen ez adhatja meg a tartalmát a pártmunka sokat 
emlegetett mozgalmi jellegének." 

,5 ez szorosan összefügg az önkontroll intézményesítésével — fűzte hoz- 
zá Lakos Sándor. — Ha ki tudnánk alakítani ennek a párbeszédnek a szer- 
vezett rendszerét, ez biztosítaná a vélemények és tapasztalatok állandó fel- 
színre kerülését és elemzését. Folyamatossá válhatna az érzékelt problémák 
felvetése és együttes elemzése, a megoldási módok közös kialakítása." 


"A folyamatos párbeszéd, az eleven mozgalmi jelleg azonban a maitól 
eltérő munkamódszereket igényel az irányító pártszervektől — adott hangot 
véleményének Fabriczki András. — Ez feltételezi, hogy elsősorban ne operatív 
ügyekkel foglalkozzunk, hanem a hosszú távú, perspektivikus, politikai je- 
lentőségű és súlyú problémákkal. Ha ugyanis skézi vezérléssel akarunk ope- 
ratívan megoldani dolgokat, akkor eközben természetesen nincs idő a párt- 
tagokkal folytatott párbeszédre, akkor a vita elkülönül a cselekvéstől és las- 
síthatja, akadályozhatja azt. A munkastílus ilyen értelemben is befolyásolja 
az önkontroll működésének feltételeit." 

, Mind ez ideig a párttagságnak az országos kérdések eldöntésében való 
részvételéről beszéltünk — vetett fel újabb gondolatot Menyhárt Lajos. — 
Csakhogy legalább ilyen fontos a helyi kérdések eldöntése is. E tekintetben 
sem kielégítő a részvétel mértéke, s ennek fő okát abban látom, hogy a he- 
iyi közösségekben erősen csökkent a pártszervezet, a politika súlya és sze- 
repe. Emiatt a helyi közéletiség lassan elveszti az értelmét, mivel a kommu- 
nisták nem tudnak igazán hatni környezetük viszonyaira. Amíg nem talál- 
juk meg a mai, megváltozott viszonyok között a helyi pártszervek szerep- 
körét, addig a párttagság politikai aktivitása a legjobb esetben is féloldalas 
marad." 

, tt valóban sok a tennivalónk — értett egyet a gondolattal Szabó Vil- 
mos. — Elegendő megnézni például a káderek kiválasztásának helyi gyakor- 
latát abból a szempontból, vajon mennyire demokratikus ez, mennyire nyil- 
vános, hogyan szólhat ebbe bele az érintett kollektíva. Aztán megnézhetjük, 
mennyire vannak biztosítva a feltételek a helyi állapotok kritikájához, bírál- 
hatják-e a visszaütés veszélye nélkül a helyi vezetőket, akár csak negyedany- 
nyira is, mint ahogy az országos vezetést lehet..." 

Fabriczki András ezzel kapcsolatban megjegyezte: ,A helyi kérdések 
eldöntésében való részvétel, a helyi munka kontrollja valóban foatos. Ma- 
napság azonban ennek hangoztatása a párttagok egy részében ingerültséget 
kelt, mivel úgy értelmezik, hogy ezzel az országos kérdésekbe való beleszó- 
lástól kívánják eltanácsolni őket, azt javasolják nekik, hogy söpörjenek csak 
saját portájuk előtt." 

, Kérdés azonban, hogy elválaszthatók-e ilyen mértékben az országos és 
a helyi kérdések — reagált a megjegyzésre Lakos Sándor. — Tény, hogy 
vannak csak az adott helyre jellemző problémák, de az esetek nem kis ré- 
szében inkább országos jellegű kérdések helyi megjelenéséről van szó. 5 
többnyire éppen ezek váltják ki a legélénkebb vitákat, s jelentenek olyan 
feladatokat a pártszervezetek számára, amelyek megoldása igényli a párt- 
tagság alkotó közreműködését. A politikai munka egészét s benne az önkont- 

roll működését tekintve is az általános és a konkrét, az országos és a helyi 
gyakran együtt jelentkezik. Ezért az önkontrollt sem tekinthetjük csupán 
a központi irányító szervek dolgának, hanem minden szinten szükség van 
munkánk önbíráló felülvizsgálatára, az élet által igényelt korrekciók véghez- 
vitelére." 

Ahhoz a kérdéshez kapcsolódnék, hogy miként teremthetnénk meg en-- 
nek az önvizsgálatnak az intézményes jellegét — vette át a szót Aggod József. 
— Egyrészt rendszeresíteni kellene az olyan vitákat, amilyeneket most foly- 
tatunk a pártszervezetekben. Ezt persze mennyiségét tekintve nem szabad 
eltúlozni, de mélyen egyetértek azzal a gondolattal, hogy ne lehessen olyan 
pártszervezet, amely legalább egy évben egyszer nem tárgyal meg valami- 
lyen, az irányító pártszerv által vitána bocsátott kérdést. Ám nemcsak tézi- 
seket lehetne megvitatásra kiküldeni: el tudnám képzelni, hogy egyszerűen 
kérdéseket intézünk a párttagsághoz, például arról, hogyan ítélné meg, ha 
szélesebb mértékben lehetővé válna a felhalmozott lakossági pénzeszközök 
befektetése és ebből többletjövedelem szerzése." 


,Jó módszer lehet — legalábbis a közbülső irányító szervek részéről — 
aktívaértekezletek összehívása, különféle fórumok rendszeresítése, ahol a 
kommunisták kifejthetik véleményüket — folytatta a gondolatsort Menyhárt 
Lajos. — De abból sem lenne baj, ha nyilvánosságra hoznánk munkater- 
veinket, azt, hogy milyen kérdésekkel kívánunk az év során foglalkozni, s 
a párttagság erről is vélményt mondhatna, javaslatokat tehetne. Bizonyos 
napirendek kapcsán közzétehetnénk előzetes állásfoglalásainkat, bennük a 
még vitatott, nem tisztázott kérdéseket, s ezekről is kérnénk az észrevéte- 
leket. A politikai érzék és helyismeret ahhoz kell, hogy helyesen tudjuk meg- 
határozni, mely kérdést milyen körben célszerű vitára bocsátani, honnan vár- 
hatók érdemleges észrevételek." 

, Úgy vélem, nagyon fontos, hogy ne állítsuk "kész helyzet elé a párt- 
tagságot abban az értelemben sem, hogy már teljesen kicsiszolt, megformált 
állásfoglalás-tervezetekhez, előzetesen teljesen tisztázott kérdésekhez kelljen 
hozzászólnia — tette hozzá Karvalits Ferenc. — Vagyis legyenek. nyitott, azaz 
eldöntendő kérdések, amelyekben a párttagok állást foglalhatnak akár Így, akár 
úgy. A párttagság helyeslésével találkozott eddig is az úgynevezett kétfor- 
dulós tárgyalási rend, amikor tézisként kerülnek ki elgondolások u döntésre 
illetékes körből. Indokolt e gyakorlat szélesítése. S ha ezek alternatívákat is 
tartalmaznának, az minden bizonnyal új politikai, közéleti élményt jelen- 
tene, és valóságos aktívitást indukálna." 

,Azt is el tudnám képzelni, hogy bizonyos kérdésekben közvélemény-ku- 
tatást rendeznénk a párton belül — jegyezte meg Szabó Vilmos. — Ez ki- 
egészíthetné, továbbfejleszthetné az információs jelentések rendszerét, amely 
egyébként szintén egyik eszköze a folyamatos önkontrollnak. Sőt akár sza- 
vazásra is bocsáthatnánk egyes kérdéseket, ahogyan az az októberi forrada- 
lom utáni első évtizedben a bolsevik pártban is előfordult." 


Jassó Mihály a megvitatásra bocsátott kérdések gondos megválogatására 
hívta fel a figyelmet. Annak a véleményének adott hangot, hogy ami az 
egész társadalmat vagy annak széles rétegeit érinti, azt bocsássuk társadalmi 
vitára, és ne rendezzünk róla külön eszmecserét a párttagsággal, a pártot 
érintő belső ügyekben viszont váljék rendszeressé a kommunisták megkér- 
cezése. Aggod József ezzel szemben azt hangoztatta, hogy ha különféle tár- 
sadalmi kérdésekben elvárjuk a párttagok egységes kiállását, akkor indo- 
kolt lehet velük ezekről előzetesen külön is véleményt cserélni. 

A véleményütközések módjai 


A munkásosztály tömegpártjának belső élete olyan értelemben is demok- 
ratikus jellegű, hogy a párton belül szembekerülhetnek egymással eltérő 
nézetek, azokat megjelenítő személyek, csoportok. Az önkontrollnak, az ön- 
korrekciónak nélkülözhetetlen feltétele, hogy egy irányító testületnek vagy 
vezetőinek álláspontjától eltérő vélemény is megfogalmazódhasson — adott 
hangot meggyőződésének Karvalits Ferenc. —. Már Engels is szólt arról, hogy 
a párt mindig polarizálódik, és nem teheti gyakorlattá a saját soraiból 
való tömeges kiközösítést, mert azzal csak ellenfeleinek számát gyarapítja. 
Lenin politikai eszmélésétől kezdve vallotta és példamutatóan gyakorolta, 
hogy ia párton belül elméleti és gyakorlati kérdésekben is lehetnek eltérő 
nézetek, más véleményeket képviselő csoportok, amelyekkel belülről kell vi- 
tatkozni. Az önkontrollhoz szükséges az eltérő megközelítések, álláspontok 
megjelenésének lehetősége." 

"A történelmi tanulságok is megerősítik az elhangzottakat — vetette 
közbe Menyhárt Lajos. — A húszas évek szovjet pártjában számos áramlat, 
irányzat ütközött meg. A harmincas években ezt a sokszínűséget, a vitát fel- 
számolták, s ezzel az érdemi önkontroll, önkorrekció előfeltételei is rend- 
kívül leszűkültek, megszűntek." 

, Mindebből arra a következtetésre juthatunk, hogy mai viszonyaink kö- 
zött az önkontrollnak az egyik sarkalatos pontja, hogy döntés előtt nagyobb 
mozgásteret biztosítsunk a különböző vélemények megjelenésének, képvise- 
letének — jegyezte meg Lakos Sándor. — Az előzetes véleményformálás, 
a nyilvános vita feloldhatná azt a paradoxont, amely szerint amíg még nincs 
határozat, addig azért nem mondom el nyilvánosan a véleményem, ha viszont 
már van döntés, akkor azért nem mondhatom el a saját egyéni állásponto- 
mat. A kérdéskör azonban még tovább szélesíthető, mégpedig egy meglehe- 
tősen bonyolult és kényes problémával, nevezetesen azzal, hogy a döntésho- 
Zatal előtt megjelenhetnek-e eltérő platformok. Mit érthetünk egyáltalán ezen? 
Ha úgy véljük, hogy ez különböző vélemények megfogalmazódása egy adott 
kérdésben, akkor az természetes dolog, egyetérthetünk vele. Ám ha a plat- 
formon több vélemény összehangolt együttesét értjük, akkor önkéntelenül 
felmerül a kérdés: hol van ennek a határa, lehet-e egy ilyen platform mel- 
lett nyíltan agitálni, szabad-e az elfogadtatása érdekében szervezkedni, kam- 
pányt indítani?" 

A határmezsgye itt a frakciózás elkerülése — reagált a kérdésre Szabó 
Vilmos. — Ám ennek a fogalomnak a pontos tartalma sem kellően tisztázott, és 
mozgalmunk történelmének eddig felszínre került tapasztalatai is inkább 
elbizonytalanítanak, mint eligazítanak e kérdésben. Az értelmezés tisztázat- 
lansága lehetőséget adhat az eltérő vélemények, álláspontok megbélyegzésé- 
re, sommás elítélésére, fékezheti a párttagság véleménynyilvánítási készsé- 
gét és képességét, más oldalról viszont gyengítheti a pártegységet. Az én sze- 
memben akkor fordul át egy platform frakcióvá, ha képviselői a végrehajtás 
folyamatában különvéleményükkel fellépnek az elfogadott határozat ellen. 
Más dolog viszont, ha például a szerkezetátalakítás által érintett vállalatok 
párttagjai, pártszervezetei önálló állásponttal lépnek fel a döntés-előkészítés 
folyamatában, s ennek teret kellene engedni." 

, Naivitás lenne azt hinni, hogy ma a döntések előtt nem hatnak a kü- 
lönböző érdekek — fűzte hozzá Fabriczki András. — Az viszont tény, hogy 
ezek nem intézményesülve jelennek meg, s emiatt az érdekütközések az in- 


formális csatornákon, a nyilvánosságtól elrejtve zajlanak. Úgy vélem, a párt. 
nak ahhoz fűződne érdeke, hogy ilyen jellegű problémák felvetése, megvita- 
tása és eldöntése rendezett módon történjék, alakuljanak ki az ehhez szük- 
séges fórumok és fogalmazódjanak meg működésük normái. Így nyilvánvaló- 
vá lennének az érdekeltségek irányai, s ezzel együtt az is, hogy BaSSY CSO- 
portok vagy személyek és miként képviselik azokat." 

, Társadalmunk ma egészében véve a jelzett irányba halad — jegyezte 
meg Aggod József. — Ha társadalmi méretekben nyilvánosan megjelenhet- 
nek a döntések előtt a vélemények, akkor a párttagságot se korlátozzuk eb- 
ben, a párton belül se nehezítsük ezt a folyamatot." 


"A vélemények szabad megjelenésével messzemenően egyetértek, de a 
platformokat illetően óvatosságra intenék — kapcsolódott a kérdéshez Meny- 
hárt Lajos. — A platformalakítás szabadsága ugyanis magában hordozza a 
megosztottság lehetőségét. Az önkontroll bázisának kiszélesítése igényli a vé- 
lemények sokszínűségét, az eltérő alternatívák megjelenésének lehetőségét, 
ám aligha bizonyulna hasznosnak, ha egyeztetett csoportálláspontok alakul- 
nának ki." 

, Úgy tűnik, egyetértünk abban, hogy célszerű tovább bővíteni az eldön- 
tésre kerülő kérdésekben megfogalmazódó vélemények nyilvános képvisele- 
tének lehetőségét — összegezte az elhangzottakat Lakos Sándor. — Ehhez a 
legtermészetesebb keretet a pártfórumok adhatják, de az eddigieknél nagyobb 
szerepet játszhatna benne a pártsajtó is. Nem látok semmilyen veszélyt ab- 
ban, ha a döntéshozatal előtt a párt lapjaiban, folyóirataiban is napvilágot 
láthatnának a különböző álláspontok, s az lenne a kívánatos, hogy ezek ne 
csak megjelenjenek egymás mellett, hanem meg is ütközzenek egymással, fel- 
sorakoztatva az érveket és ellenérveket." 

A párt érdeke ebben a tekintetben kettős — folytatta a gondolatot Ag- 
god József. — Az egyik, hogy ne alakuljon ki soraiban az irányvonalával 
szemben álló frakciós tevékenység. Másfelől elemi érdeke a párton belüli vé- 
leményszabadság, az alternatívák megfogalmazásának lehetősége. S a magam 
részéről azt is természetesnek tartom, hogy a közös gondolkodás nem érhet 
véget a határozathozatallal, hanem azután is folytatódik." 

, Épp. ebből adódik az a további kérdés, hogy miként viszonyuljunk a 
kisebbségi véleményekhez — tette hozzá Lakos Sándor. — Ez értelemszerűen 
már a határozathozatal utáni időszakra vonatkozik, hiszen csak akkor be- 
szélhetünk többségi és kisebbségi álláspontról. Azt hiszem, a kisebbségi vé- 
lemények kezelése sok tekintetben fémjelzi az önkontrollhoz való viszonyun- 
kat. Ennek fontos eleme lenne, ha e vélemények tovább élhetnének, s kép- 
viselőik egy idő után kérhetnék álláspontjuk újbóli megtárgyalását. Mindez 
persze csak akkor felel meg a pártszerűség normáinak, ha a kisebbség a 
többségi döntésnek megfelelően tevékenykedik, ha legjobb tudása szerint kép- 
viseli és végrehajtja azt. A fegyelmezett végrehajtás azonban nem azt jelenti, 
hogy a többségi döntést mindig abszolút helyesnek kell tekintenünk. Hiszen 
nemegyszer előfordul, hogy a kisebbségben maradt vélemény a későbbiek- 
ben helyesnek, előrelátónak mutatkozott. Az is tény, hogy noha a kisebbségi 
vélemények effajta továbbélése elvben ésszerűnek tűnhet, ám a gyakorlati 
érvényesülés módozatai ma még nincsenek végiggondolva, kimunkálva." 

, Úgy tapasztalom, hogy a gyakorlatban a többségi és a kisebbségi véle- 
mények általában nincsenek szöges ellentétben egymással — mondotta Meny- 
hárt Lajos. — Az eldöntésre váró kérdések java részében a különböző véle- 
mények vagy éppen az alternatívák között is meg lehet találni a konszenzus 

lehetőségét. Többnyire az történik, hogy az elutasított alternatíva egyes ele- 
mei is helyet kapnak a döntésben, vagyis határozataikban többé-kevésbé 
megjelennek a kompromisszum elemei. De a döntés után, a végrehajtás so- 
rán is meg lehet találni az elvetett variánsoknak azokat az elemeit, amelyek- 
nek beépítése segítheti az elfogadott határozat megvalósítását." 

Mindez összefügg a szemlélettel is — folytatta a gondolatot Jassó Mi- 
hály. — Nevezetesen, hogy a többséget nem kell győztesnek, a kisebbséget 
pedig vesztesnek tekinteni. Velem ís előfordult, hogy a nyilvánosság előtt el- 
mondtam a véleményemet az egyik döntés előtt álló kérdésről, de az illetékes 
testület másként határozott, s funkciómnál fogva azután nekem kellett a 
végrehajtást megszervezni. Természetesen azon dolgoztam, hogy a munka 
minél eredményesebb legyen, és egyáltalán nem arra törekedtem, hogy az élet 
utólag engem igazoljon. Úgy gondolom, hogy ilyen rendező elvek alapján kell 
viszonyulnunk a kisebbségi véleményhez, legyünk annak adott esetben mi, 
egyéb esetekben pedig mások a képviselői." 

"A döntések egy részét illetően persze nincs mód az önkorrekcióra, mert 
egyszeri, befejezett tényt eredményeznek — jegyezte meg Fabriczki András. 
— Többek között ezért tartom a legfontosabbnak, hogy a döntések előkészí- 
tését széles körű politikai eszmecsere előzze meg. Legyen a testületek számára 
természetes, hogy alternatívákban gondolkodva döntenek. Ebben az esetben 
az elvetett javaslatokról sem feledkeznek meg, s ha az ellenőrző tevékenység 
során bebizonyosodik, hogy nem a többségnek volt igaza, akkor természet- 
szerűen vetődhet fel a korrekció szükségessége. Ezért én a kisebbségi véle- 
mények megőrzésénél fontosabbnak tartom a hatékony döntés-előkészítést és 
pártellenőrzést, a politikai érzékenység érvényesülését." 


Az önkontroll gyakorlati formái 


A vitában nagy hangsúlyt kapott a gondolat, hogy az önkontrollt a párton 
belüli konkrét szabályoknak, intézményesített munkaformáknak is szavatol- 
niuk kell. , Fontosnak tartanám többek között a kongresszusok protokolláris 
vonásainak visszaszorítását, munkajellegük erősítését — húzta alá Aggod Jó- 
zsef. — A párton belüli demokrácia érdemi megnyilvánulásai lehetnének a 
kongresszusi szekcióviták is. Úgy vélem, az önkontrollt, önkorrekciót erősíte- 
né, ha minden szinten gyakrabban kerülne sor a pártértekezletek megrende- 
zésére. Elképzelhető, hogy a küldöttek mandátuma egy egész ciklusra szóljon. 
Vagy pedig itt is lehetne érvényesíteni a rotációt, s cikluson belül is újjává- 
lasztani a küldötteket, hogy minél több párttag vehessen részt e munkában." 


A párt önkontrolljához hozzátartozik a vezetők tevékenységének kont- 
rollja is. Ezért — folytatta a gondolatot Jassó Mihály — a választási mecha- 
niízmus demokratikus vonásait is meg kell erősíteni. Ennek előfeltétele, hogy 
maximálisan kiszélesítsük a demokráciát a jelölésnél, és zárjuk ki a manipu- 
láció minden lehetőségét a választásnál. A jelölőbizottság ne aznap kezdje a 
munkáját, hanem jóval előbb, és minden küldöttel beszéljen. De annak fel- 
tétlenül vegyük elejét, hogy néhány ember ellenvéleménye miatt kimarad- 
janak a többség által támogatott személyek a megválasztandó testületből, 
pusztán annak következtében, hogy újabb és újabb neveket vetetnek fel a 
listára. Szerintem az teremtene világos helyzetet, ha a jelölőbizottság annyi 
javaslatot tenne, amennyi a testület létszáma, de nyíltan megmondaná, hogy 
ezenkívül kiknek a neve került még szóba. Lehetne olyan megoldást ís alkal- 

mazni, hogy aki a jelölőbizottság által előterjesztetteken kívül más személyt 
javasol, azt is megmondaná, ki helyett ajánlja. El tudom képzelni a közvetlen 
delegálás bevezetését is. Például úgy, hogy. a budapesti pártbizottság 93 tag- 
jából 88-at a kerületi pártértekezletek delegálnának, és csak a fennmaradó öt 
főt, tehát a titkárokat választaná a budapesti pártértekezlet." 

, Mostanában a pártválasztások továbbfejlesztésén gondolkodva gyakorta 
szóba kerül a többes jelölés — fűzte hozzá Aggod József. — Jelenleg a tes- 
tületi tagok eléggé regyarcúaks, a kollektív munkában nemigen mutatkozik 
meg egyéniségük. Ha ezen változtatni kívánunk, akkor a többes jelölés során 
indokolt lenne hangot kapniuk a személyesen képviselt koncepcióknak is. Itt 
persze nyilván a párt politikájával összhangban álló koncepciókról, egyéni 
elgondolásokról van szó." 

, Döntés van arról, hogy ebben az évben minden pártbizottság átalakul 
végrehajtó bizottság nélkül működő testületté — jegyezte meg Menyhárt La- 
jos. — Ez alkalmat adhatna a választási eljárás demokratikusabbá tételére, 
ám a jelek szerint nem fogunk élni e lehetőséggel, s így 7—13 fő választja 
majd meg a pártbizottság titkárát, holott kézenfekvő lenne ezt az egész kül- 
döttértekezlet döntésére bízni. Már csak azért is, mert a küldöttértekezlet 
válik az egytestületes pártbizottság rendszeres kontrolljának intézményévé." 


, Az önkontroll erősítésében valóban fontos a demokratikusabb választási 
módok kialakítása, köztük a felsőbb párttestületekben való közvetlen válasz- 
tás lehetősége — mutatott rá Karvalits Ferenc. — Ez azonban önmagában 
még nem elegerdő, mivel át kell gondolni a választóktól való függés, a be- 
számolási kötelezettség módozatait is. Érdemes azon ís elgondolkodni, hogy 
miként lehetne a testületekben intézményesen biztosítani a személyi folyama- 
tosság és megújítás egészségesebb arányát. Nem kerülhető meg az a kérdés 
sem, hogy adott esetben egy testület csalódhat az általa választott vezetőkben. 
Szerintem ezért egy-egy cikluson belül ás indokolt lehet annak megmérette- 
tése, hogy akár egy testület, akár annak tagjai élvezik-e továbbra is a kül- 
döttek bizalmát. Alighanem célszerű lenne kimunkálni ennek szabályait, 
mechanizmusait ís." 

, Mindez élesebb megvilágításba helyezi a testület és az apparátus viszo- 
nyát — szólt hozzá Szabó Vilmos. — Gondoskodni kell arról, hogy a testület 
ne legyen kiszolgáltatva az apparátus szakértői gárdájának, amely időnként bi- 
zony hajlik az alternatívák kiszűrésére." 

, És itt nemcsak a pártapparátusról van szó — vetette közbe Fabriczki 
András. — A gyakorlatban ugyanis a párt testületei elé kerülő előterjeszté- 
seket gyakran az államigazgatási, gazdasági, társadalmi szervek apparátusai 
készítik. A pártapparátusoF ezeket nemegyszer csupán fejléccel, aláírással lát- 
ják el. Így lényegében az a szakapparátus készíti az elemzéseket, javaslatokat, 
amely egyben a végrehajtás szervezésében is döntő szerepet játszik. Ez eleve 
meghatározza a döntések lehetséges tartalmát, mivel a pártapparátusok gyak- 
ran nem rendelkeznek olyan szakismerettel, tájékozottsággal, hogy más meg- 
oldásra is javaslatot tudnának tenni. Bmiatt a párttestületek nemegyszer 
csupán rányomják a pecsétet a szakmai döntésekre. Ezt a kialakult ördögi 
kört meg kell törnünk. Ennek nyitja abban van, hogy a párt apparátusai és 
testületei ne szakmai, hanem politikai összefüggéseikben készítsék elő, illetve 
tárgyalják meg a napirendi pontokat. Segítheti a másfajta előkészítést az is, 
ha ideiglenes jelleggel felkérnénk kommunista szakembereket az alternatívák 
kidolgozására. Azt sem tartanám eretnekségnek, ha ezeket a szakembereket 
időlegesen kikérnénk a munkahelyükről, és átmenetileg a párt állományába 

kerülnének. Így lehetővé válna, hogy az operativitástól elmozduljunk a döntő 
láncszem megragadására irányuló politikai döntéshozatal felé." 

, Éz feltételezi az apparátusok feladatkörének, struktúrájának megváltoz- 
tatását is, ami már önmagában is az önkontroll egyik fontos feltételévé vál- 
hat — mutatott rá Lakos Sándor. — Ma a pártapparátus szervezeti felépíté- 
se sok tekintetben mechanikusan követi az államigazgatás struktúráját, és ez 
önkéntelenül is lehetőséget ad a hivatali szempontok átvételére." 

, Úgy gondolom, hogy elsősorban a testületek munkafelfogását kell meg- 
változtatni, s akkor nyomban módosul a pártapparátusé is" — tette hozzá 
Jassó Mihály. 

,, Természetes, hogy a párt munkája nem irányulhat csupán a politikai 
megfontolásokra — fejtette ki véleményét Karvalits Ferenc. — Azzal is fog- 
lalkozni kell, hogy a döntések mennyire szakszerűek, figyelembe veszik-e a 
gazdasági törvényszerűségeket. Sajnos azonban ma a pártapparátus túlzottan 
erre fordítja a figyelmet, sőt a testületek munkabizottságai is ilyen felfogás- 
ban dolgoznak. Pedig az legalább olyan fontos, hogy a várható döntések 
mennyire felelnek meg a társadalompolitikai céloknak, elveknek, hogyan be- 
folyásolhatják az egyes társadalmá csoportok, rétegek érdekeit. Az önkontroll 
szempontjából a választott testületek mellett kívánatos lenne olyan fórumo- 
kat is működteini, amelyek a különböző szociális csoportok érdekeiből kián- 
dulva véleményeznék az egyes döntések várható hatásait." 


Társadalmi kontroll 


, Az Önkontrollt a párton belüli mechanizmusok biztosíthatják, ám nem lehet 
figyelmen kívül nagyni a társadalmi, állami szervek jelzéseit, javaslatait, kri- 
tikai észrevételeit sem — hangsúlyozta Lakos Sándor. — Ezért fontos, hogy 
a párt működjön velük egyútt, tájékoztassa őket, döntései előtt igényelje ja- 
vaslataikat, s szervezzen konzultációkat a végrehajtás során is. Így az ön- 
kontroll kiegészülhet a szervezett társadalmi ellenőrzés működésével." 


, Úgy vélem, hogy ennek erősítéséhez jobban kell támaszkodnunk a tár- 
sadalmi szervezetekre — mondta Menyhárt Lajos. — Például várospolitikai 
kérdésekben a kívülről jövő kontroll egyik módja, ha a tanácsi apparátus 
elképzeléseit a Hazafias Népfront előzetesen széles körben véleményezteti, s 
maga is kialakítja álláspontját. De hasonló szerepet tölthet be a szakszervezet 
is. Egyes pártszervezeteknél meghonosodott, hogy a dolgozókat közvetlenül 
érintő döntések előtt a szakszervezetet kérik fel annak vizsgálatára, milyen 
lehet az intézkedés fogadtatása, miként érinti az egyes szakmai csoportokat. 
Ha érdemben bevonjuk ezeket a szervezeteket a koncepciók kidolgozásába, 
akkor mellettünk lesznek a végrehajtás során is." 

,Ne csak e szervezetek vezetőivel konzultáljunk — fűzte hozzá Szabó 
Vilmos. — A társadalmi szervezetekben lefolytatott viták legyenek valóban 
társadalmi jellegűek, vagyis a tagság is formáljon véleményt a szóban forgó 
kérdésről. Ennek jelei egyébként már tapasztalhatók, kiváltképpen az ifjúsági 
szövetségben." 

Hogy a pártot a nép, a párt szerveit a tagság ellenőrzi, az semmi- 
képpen nem jelentheti, hogy mindenkinek személy szerint mindenkor részt 
kell és lehet vennie az ellenőrzésben — mondotta Karvalits Ferenc. — A döntő, 
hogy minden egyes állampolgár, a párt valamennyi tagja előtt álljon nyitva 
a részvétel lehetősége az ellenőrzés valamilyen formájában. Nem kisebb je- 

lentőségű a testületek ellenőrző szerepe a végrehajtó szervek felett, és a kü- 
lönböző intézmények, szervezetek kölcsönös kontrollja." 

sÉ cél vaióra váltása igényli a párt és a társadalmi szervezetek viszonyá- 
nak átgondolását is — adott hangot véleményének Aggod József. — Szemlé- 
letünkből küszöböljük ki a transzmissziós felfogáss maradványait is, mert 
ez fékezi a társadalmi szervezetek önállóságát. Nagyon fontosnak tartom e 
szempontból a különböző szervezetekben jelenlévő kommunista csoportok 
működésének ujbóli átgondolását, az elvárások tartalmi pontosítását." 

A társadalmi kontroll kérdéskörével összefüggésben szóba került a be- 
szélgetésen, hogy egyesek törvényes előírásokkal kívánnák behatárolni a párt 
hatáskörét. A kerekasztal-beszélgetés résztvevői helytelenítették ezt a szán- 
dékot. , A lényeges itt az — fejtegette Aggod József —, hogy a politikai 
rendszer egészét reformáljuk meg oly módon, hogy abban minden intéz- 
mény és szervezet megtalálja a természetes helyét, szerepét. Az persze ki- 
mondható, hogy a párt értelemszerűen az alkotmány szerint fejti ki tevé- 
kenységét. A dolog másik oldala pedig az: a párt működjön úgy, hogy a tár- 
sadalom nélkülözhetetlennek érezze jelenlétét, írányító szerepét." 

a Pártunk történelmi tapasztalatai egyértelműen bizonyítják, hogy az el- 
határozott változások véghezviteléhez nem elég a jó szándék, hanem emellé 
megfelelő garanciát jelentő mechanizmusok, intézkedések és viszonyok is 
kellenek — foglalta össze a beszélgetésen elhangzottakat Lakos Sándor. — Az 
önkontrollnak az ellenőrzés, a kritika, az önkritika formájában a pártélet 
egész folyamatában jelen kell lennie. Ez feltételezi a párttagság beavatottsá- 
gát, véleményének szabad megnyilvánulását. A párton belül ma is nagy 
számban találhatók okos gondolatok, ám az elképzelések gyakran nem vál- 
nak nyilvánossá, és így esélyt sem kapnak arra, hogy megvalósuljanak. Ezért 
olyan irányba kell változtatnunk az önkontroll mechanizmusain, hogy sza- 
bad utat nyissunk a szocializmus ügyét, a párt által kitűzött célokat szolgáló 
gondolkodásnak mind a döntés előtt, mind pedig — más módon — a döntés 
után is. 

A párt önkontrollja és a társadalom egésze által gyakorolt kontroll kö- 
zött, mint ezt beszélgetésünk résztvevői is hangsúlyozták, dialektikus kapcso- 
lat áll fenn. Azáltal, hogy folyamatos párbeszéd keretében törekszünk elfo- 
gadtatni politikánkat a társadalommal, állandóan impulzusokat is kapunk on- 
nan, melyeket hasznosíthatunk politikai gyakorlatunk elemzésében, vizsgála- 
tában. Az önkontroll ilyen értelemben is feltételezi a nyitottságot és a fogé- 
konyságot, ami mai viszonyaink között mindenekelőtt a reformokra való 
készségben jut kifejezésre. A kívánatos reformok véghezvitelének minden te- 
rületen a megfelelő önkontroll az egyik legfontosabb biztosítéka. Így érhető 
" el, hogy döntéseink kellő mértékben kifejezzék a valóság, a társadalmi fejlő- 
dés szükségleteit, az indokolttá váló korrekciók pedig idejében menjenek 
végbe. Az önkontroll, az önkorrekció tehát a párt folyamatos megújulásának 
nélkülözhetetlen feltétele, s ezért érvényesülésére, ennek biztosítékaira min- 
den szinten állandó és nagy figyelmet kell fordítanunk." 

A KOZPONTI BIZOTTSÁG AGITÁCIÓS 
5 PROPAGANDAOSZTÁLYÁNAK MUNKATÁRSA 


Erkölcs és világnézet társadalmunkban 
(JEGYZETEK A BÉKÉSCSABAI TANÁCSKOZÁSRÓL) 


A Központi Bizottság Agitációs és Propaganda, valamint Tudományos, Köz- 
oktatási és Kulturális Osztálya, továbbá a Békés megyei pártbizottság 1988. 
február 25—27-én országos elméleti tanácskozást szervezett Békéscsabán , Er- 
kölcs és világnézet a mai magyar társadalomban" címmel. 

A tanácskozáson Pataki Ferenc , Marxista emberfelfogás — szocialista hu- 
manizmus", Földesi Tamás , Társadalmunk erkölcsi arculatának módosulásai", 
Lick József , Változások az ideológiai folyamatokban" címmel tartott előadást. 
A három szekcióban — az előre írásban kiadott 23 korreferátum mellett — 
hetven résztvevő fejtette ki véleményét. A vitákon részt vett és a záró ple- 
náris ülésen felszólalt Berecz János. 

A filozófia, a közgazdaság-tudomány, az etika, a valláselmélet, a szocio- 
lógia, a neveléstudomány, az informatika és más tudományágak művelőit, a 
társadalmi-politikai élet képviselőit, marxista oktatókat, propagandistákat, 
gazdasági vezetőket — mintegy kétszáz főt — azzal a céllal hívtuk meg a 
tanácskozásra, hogy elemezzék a mai társadalmi, gazdasági folyamatok eti- 
kai-világnézeti összefüggéseit, segítsenek orientációt nyújtant a bizonytalan- 
ná vált értékek világában; fogalmazzák meg azokat a szükségleteket, amelye- 
ket a közéletnek, a termelő tevékenységnek és a magánélet szférájának elő- 
re jelezhető mozgásai állítanak az erkölcs és a világnézet formálása elé. 

Jó lehetőséget teremtett a tanácskozás arra, hogy különböző nézetek, 
álláspontok ütközzenek, konstruktív eszmecsere bontakozzék ki a mindany- 
nyiunkat aggasztó erkölcsi, világnézeti gondokról, sürgető tennivalókról. A 
vita több szálon kapcsolódott a múlt évben lezajlott szegedi tanácskozáshoz 
és az időszerű ideológiai kérdésekről még jelenleg is folyó vitákhoz. Nem- 
csak hogy nem kellett mindent , elölről kezdeni", hanem számos kérdésben 
eleve adva volt olyan vitaalap vagy kiindulópont, amely termékeny szellemi 
hátteret adott az igen élénk, olykor szenvedélyes, de toleráns, őszinte, nyílt, 
alkotó légkörű párbeszédhez. Ennek is köszönhető, hogy a vita rendkívül 
sokszínű volt, sok irányzat, sokféle problémamegközelítés kaphatott hangot. 

A polémiát nem a kívülálló kritika, hanem az értékmentő önvizsgáló- 
dás, az új értéket teremtő szándék jellemezte. Többen hangsúlyozták, hogy 
az önvízsgálatot a szocialista tudat természetes megnyilvánulásának kell te- 
kinteni. A szocialista tudat ugyanis — az egyik előadó szavaival — , elége- 
detlen tudat", mindig meg akarja haladni az éppen adottat, a jobbra tö- 
rekszik. Ez a konstruktív elégedetlenség munkált valamennyi felszólalásban. 

A tanácskozás a mindennapok emberét a jövő szemszögéből, a szocializ- 

mus kívánatos fejlődési irányának aspektusából vizsgálta, azaz a közösségben 
személyes autonómiával rendelkező ember lényegét, sajátosságait, viselkedé- 
sét, a szükséges környezeti feltételek alakításának törvényszerűségeit, köve- 
telményeit elemezte. Történelmi összefüggéseikben is feltárultak azok a ko- 
ronként is változó és összetett erkölcsi viszonyok, amelyek az emberek együtt- 
élését, mindennapi életvitelét szabályozzák. Mind a három szekcióban kifej- 
tették, milyen jelentősége volt és van ma is az ideológia érdekkifejező funk- 
ciójának, értékórientációt adó, perspektívát nyújtó szerepének. Elemi erővel 
nyilvánult meg az igény a marxista—leninista elmélet és eszmerendszer meg- 
újítása iránt, az új körülményeknek és változásoknak megfelelően. Egyetér- 
tés alakult ki abban, hogy már vannak bizonyos eredmények e tekintetben, 
s szükség lenne egy pozitív irányú és nagyobb hatású ideológiai mozgásra. 

Mai feladatainkkal összhangban a tanácskozás nagy figyelmet fordított 
.a gazdasággal összefüggő ideológiai kérdésekre. Ugyanakkor tükröződött a 
vitában az is, hogy előrehaladásunkban egyre nagyobb szerepet játszanak a 
hatalom, a demokrácia etikai vonatkozásai. A résztvevők külön is foglalkoz- 
tak a vezetők magatartásával, erkölcsi felelősségével. Sarkalatos vitapont volt 
az ifjúság erkölcsi állapota, és megfogalmazódott a nevelés korszerűsítésének 
több fontos követelménye. Bár eltérő nézetek ütköztek mai társadalmi-gaz- 
dasági helyzetünk morális hatásairól, egyértelmű megerősítést nyert az az 
álláspont, hogy az alulról és felülről egyszerre építkező és egymáshoz szer- 
vesen kapcsolódó társadalmi-politikai mozgások jelentősen javíthatják az ál- 
lampolgári közérzetet, és új erkölcsi ösztönzőket hozhatnak mozgásba. Ezzel 
összefüggésben többen hangsúlyozták, hogy ideológiai erőfeszítéseink ís akkor 
érhetnek csak célhoz, akkor fejthetnek ki érzékelhető pozitív hatásokat, ha 
kifejezik az említett társadalmi-politikai mozgások lényegét és menetét, vagy- 
is a korábbinál erőteljesebb stratégiai gondolkodás formálódásának irányá- 
ban hatnak. A konkrét ideológiai teendőkre vonatkozóan is több elgondolás, 
javaslat fogalmazódott meg, s bár egyik sem lehetett teljesen átgondolt és 
kiforrott, de mindegyik adott új szempontokat — bizonyára ösztönzést is — 
a további vizsgálódásokhoz, tudományos kutatásokhoz. 

Az egész tanácskozás a korábbiaknál egységesebb ideológiai alapállást 
mutatott, még ha a történeti-logikai megközelítéseket nemegyszer befolyásol- 
ták politikai színezetű hangulati elemek is. Megmutatkozott továbbá, hogy a 
párt. által szervezett fórumokon a magasan képzett, kvalifikált szakemberek 
jelentős része kész konstruktív módon kiállni társadakimunk valós értékei 
mellett, s vállalkozik azok gazdagítására és továbbfejlesztésére. 

Nyilvánvaló, hogy az eszmecsere egész anyagának feldolgozása és hasz- 
nosítása csak hosszabb időtartamú munka, elmélyült elemzés eredménye le- 
het. Kiemelhető azonban néhány gondolati csomópont, amelyek köré a tanács- 
kozáson elhangzott megállapítások és következtetések csoportosíthatók. 

A vitában mindvégig nagy hangsúlyt kapott, hogy az előttünk álló tár- 
sadalmi-gazdasági változások , archimedesi pontja", amelyhez mindent vi- 
szonyítanunk kell: az ember. Figyelmet érdemlő történelmi elemzés hang- 
zott el arról, hogy az elmúlt 10—.15 évben a világban lejátszódó globalizá- 
ciós folyamatban előtérbe kerültek az általános emberi értékek és érdekek. 
Az objektív folyamatokat és az elemzők nézőpontját egyaránt tükrözte az a 
megállapítás, hogy az európai emberfelfogásban megfigyelhető egyfajta egy- 
ségesülés, amelynek iránya egy erőteljesen kritikus, a saját autonómiájára 
kényes, emberi jogairól mélyen meggyőződött embertípus. Az egységesüléssel 
egyidejűleg nyomon követhetjük a kísebb közösségek, etnikumok, nemzeti- 
ségek és nemzetek gyökereket, azonosságtudatot és autonómiát kereső tö- 

rekvéseit. A nemzet fogalma az önkéntes közösség vállalásának elemével 
tágul. Ebben a folyamatban minden helyi gyakorlat sikere — a szocialista 
országoké is — egyre inkább attól függ, hogy mennyire képes magát az ál- 
talános emberi érdekek képviselőjének feltüntetni. 

A tanácskozás megerősítette a marxista emberkép alapvető szemléleti 
kiindulópontját, az ember embermivoltának anyagi, társadalmi és történelmi- 
kulturális meghatározottságát. Ezzel azonban ma már aligha érhetjük be, 
ez valóban csak kiindulópont. Annál is inkább, mert a valóban tudományos 
alapokon nyugvó, korszerű: emberfelfogás elengedhetetlenné teszi, hogy meg- 
szabaduljunk a klasszikus értelmezéshez időközben hozzátapadt konzervatív, 
csak a ,kell"-t hangsúlyozó, elvontan eszményítő képzetektől, egyúttal el- 
utasítsuk a végletesen egyénközpontú, a társadalmi feltételeket figyelmen 
kívül hagyó elképzeléseket, amelyek egyoldalúan eltúlozzák az ember önte- 
remtő képességét. ., 

Amint a tanácskozás első referátuma kiemelte: az ember lényegénél fog- 
va sokoldalú lény. Egyaránt és egyforma joggal szemügyre vehető mint bio- 
lógiai lény, a termelés és a fogyasztás, a politikai-hatalmi viszonyok, a kul- 
túrateremtés és -átörökítés, a személyes viszonyrendszerek alanya. Éppen 
ezért helytelen az embert s annak bármely vonatkozását egy vagy két ténye- 
zőre leszűkíteni, például a , fogyasztó emberre" vagy az , erkölcsi ember- 
re". Ez a leszűkítés annál is ínkább veszélyes, mert napjaink halmozódó fe- 
szültségei és a strukturális változások véghezviteléhez szükséges társadalmi 
teljesítmény felértékeli az , emberi tényező", az , emberi minőség" valameny- 
nyi oldalának szerepét. Szembe kell néznünk azonban azzal a ténnyel, hogy a 
szocialista társadalmak még nem teremtették meg és nem aknázták ki kellően 
az emberi tényezőben rejlő lehetőségeket, belső energiákat. Szemléletünkben, 
gyakorlatunkban gyakran még csak hangoztatott követelmény, hogy az em- 
bert nemcsak mint a munka, a termelés alanyát kell felfogni, hanem telje- 
sebb állampolgári, kulturális és morális minőségében is. Az emberről való 
korszerű gondolkodás próbaköve — tt el a tanácskozáson —, hogy 
mennyire tekintjük különböző alternatívák közül választó, a saját gorsát el- 
dönteni képes, a jövőben érdekelt lénynek. Ez utóbbiból következik, hogy az 
ember erkölcsi méltósága, öntevékenysége, alkotó hajlamainak kifejlődése 
egyenesen arányos azzal, hogy mennyire kidolgozottak, mennyire ívelnek 
messzire az ember társadalmi közösségekhez fűződő személyes perspektívál, 
Ezért nemcsak ideológiai, hanem politikai feladat is, hogy megújítsuk az 
egyén közvetlen környezetét: a helyi önigazgatás, a beleszólás és az ellen- 
őrzés, a felelős és szuverén cselekvés lehetőségének kiszélesítésével, tiszte- 
létben tartva a magánéletet, a ezemélyes szféra övezetét. 

A tanácskozás másik központi gondolata volt az erkölcs helyének meg- 
határozása a társadalom értékrendjében. A vitában részt vevők ezzel össze- 
függésben olyan ellentmondásra hívták fel a figyelmet, amely súlyos tár- 
sadalmi következményekkel járhat. Miközben a hivatalos értékrendben az 
erkölcsöt kitüntetett helyre állítjuk, a politikai intézményrendszer minden- 
napi működésében azt sokkal kevesebbre becsülik. Ez abban jut kifejezésre, 
hogy a különböző gazdasági és politikai elhatározások, tervek kidolgozása- 
kor, a jogszabályok megalkotásánál csak sokadlagos figyelmet szentelnek az 
intézkedések morális követelményeinek — hangsúlyozta a másik referátum 
előadója. Ezzel is összefügg, hogy nem rendelkezünk megbízható és -átfogó 
képpel a mai magyar társadalom erkölcsi arculatáról. Annak pozitív és ne- 
gatív vonásait gyakran csak konjunkturális szempontból, összefüggéseiből 
kiszakítva értékelik, értelmezik. 

A vitában hangot kapott olyan vélemény is, hogy a hivatalos erkölcsi 
értékrendben még ma is érezhető a személyi kultusz hatása és az erre adott 
válaszok egyoldalúsága. Egyrészt az erkölcsi elveket, normákat leértékelő 
felfogás, másrészt az anyagi elismerést sokszor az erkölcsivel helyettesíteni 
kívánó illuzórikus törekvés torzítja szemléletünket és gyakorlatunkat. De az 
erkölcsi közfelfogás is aggasztó zavarokat tükröz. A munkában, a közéletben, 
a magánéletben nagyon eltérő erkölcsi nézetekkel, magatartásokkal találkoz- 
hatunk. A munkafegyelem, a közvagyon megbecsülése nem vált erkölcsi 
normává. A munkakultúra színvonalának növeléséhez példamutató szakmai 
képzettségű, politikai felkészültségű és magánéletű vezetőkre lenne szükség. 
Az egyéni és a kollektív felelősség kérdéseit elemezve többen bírálták a 
kollektivítás mögött megbúvó felelőtlenséget. 


Az erkölcsiség alakulására negatívan hatnak a politikai és gazdasági ano- 
máliák — állapították meg minden dramatizálás nélkül a tanácskozás résztve- 
vői. Élesen bírálták viszont a gazdasági tényezők szerepének szűklátókörű fel- 
fogását, illúziónak minősítve azt a várakozást, hogy pusztán a gazdasági fe- 
szültségek feloldása megszünteti gondjainkat, közöttük az erkölcsi problé- 
mákat. Vita alakult ki az értékválság körül. A többség azon a véleményen 
volt, hogy egyfelől az objektív feltételek gyors és nagymértékű átalakulása, 
másfelől a sokféle, ám nem kellően ájgondolt, az alkalmazkodást nem biz- 
tosító változtatás miatt áttekinthetetlenné váltak az erkölcsi értékek. A szo- 
cializmus értékrendjében a megszüntetés mozzanata lett a domináló a meg- 
őrzéssel szemben. Természetes társadalmi reakció, hogy az emberek hiányol- 
ják a stabil, biztos támpontot nyújtó értékeket. Több felszólaló hangsúlyoz- 
ta, hogy tudatos ideológiai munkával, egyértelmű és konzekvens követel- 
ménytámasztással, példaadással nagyobb rangot kellene adni a szocializmus 
úgynevezett klasszikus értékeinek. 


Párbeszcd alakult ki a valiás és az erkölcs viszonyáról. Megfogalmazó- 
dott, hogy a vallásos és a marxista szemléletű erkölcs több ponton, a hu- 
mánum számos értékének megbecsílesében találkozik egymással, támogatja 
egymást. Nemcsak vallásos értelemben esett szó a hitről, a meggyőződésről, 
mint alapvetően fontos emberi értékről. 


Az erkölcsi kérdések megítélésében a mostani tanácskozásra nem a prob- 

. lémák, a negatív jelenségek egyoldalú feltárása volt a jellemző, hanem az 

"a szándék vezérelte a hozzászólókat, hogy érvényes és érvényesíthető er- 

kölcsi normákból kiindulva törvényszerűségeket és lehetőséget tárjanak 

fel, feladatokat tisztázzanak mindazok számára, akik tevékenységükkel ha- 
tást gyakorolnak, gyakorolhatnak az erkölcs alakulására. 


Sokoldalú vita bontakozott ki az ideológia fogalmáról és funkciójának 
változásairól, az ideológia és a szaktudományok közötti kapcsolatról. Az 
ideológia értékközvetítő és értékorientáló szerepével összefüggésben nagy 
hangsúlyt kapott a jövőkép formálásának feladata. Elhangzott, hogy a tár- 
sadalmi viszonyok legitimációjában az ideológia nem maradhat magára, s 
ez a funkció különösképpen nem mehet a távlatok, eszmények és értékek 
csak ideológiai eszközökkel elérhető tudatosításának rovására. A legitimáció- 
ban a politikának egyre nagyobb szerepet kell vállalnia. A közgondolkodás 
problémáinak okait elemző vita rámutatott a marxizmus befolyásának csök- 
kenésére és annak szükségességére, hogy a megváltozott társadalmi-gazda- 
sági helyzet konzekvenciáit levonva, a marxizmus igazolt alapértékeit meg- 
Help szervezzük újjá ideológiai pozícióinkat, növeljük eszmei befolyásun- 

t. 


Igen találóan fogalmazódott meg: a kényszer késztet arra, hogy foglal- 
kozzunk az ideológiai megújulással, de ez nem jelentheti azt, hogy mindent 
, Megideologizáljunk". Többen felvetették, hogy a hivatalos ideológiában túl- 
súlyosak a politikai elemek, s a marxizmus vagy elvont, vagy leegyszerűsí- 
tett világ- és társadalomképként él a közvélemény jelentős részében. Az a 
törekvés, amely a központi akarat minden megnyilatkozását szinte kizáró- 
lag a marxi—lenini elvekből, a szocializmus lényegéből igyekezett levezetni, 
az ideológiát a taktikai lépések igazolójává kívánta tenni, a mai helyzetben 
ellentétébe csap át és a válságérzetet erősíti. Egyöntetű volt a tanácskozás 
álláspontja abban, hogy kellő toleranciával, de határozottan szembe kell száll- 
ni a bénító válsághangulatokkal. De ehhez az is hozzátartozik, hogy az ideo- 
lógiai tévedhetetlenség dogmája, vallási tételekké merevítése ne rontsa esz- 
méink hitelét, ne gátolja az elméleti kutatást, a teória fejlődését. Ez csak 
úgy képzelhető és érhető el, ha az ideológiai megújulás tennivalói között 
jelentőségüknek megfelelő figyelmet fordítunk mind az értékek védelmére, 
a hagyományok ápolására, mind pedig a tudományos elmélet eredményeinek 
ideológiai feldolgozására és tudatosítására. 

Élénk eszmecsere folyt az ideológiai közvetítőrendszerek közül a tömeg- 
kommunikáció szerepéről. Felmerült, hogy a tömegkommunikáció joggal bí- 
rálható, amikor egyoldalú képet ad életünkről, összefüggéseikből kiragadva 
eltúlozza a negatívumokat. Ám gyakran méltánytalan a kritika, ha a valóság 
tükörképét marasztalják el a valóság feszültségeiért. A tükrözés persze visz- 
szahat magára a valóságra, de a helyes arányok a valósághűség elvének 
megsértése nélkül csak úgy biztosíthatók, ha kézi vezérlés helyett művelődés- 
és tájékoztatáspolitikai alapvetésen nyugvó, elvszerű és hosszabb távon sta- 
bil sajtóirányítás működik. Ez garantálhatja a felelősség érvényesíthetőségét 
is a tömegkommunikációs rendszer belső tagoltságának tiszteletben tartása 
mellett. 

Az ideológiai kérdések vitája kapcsán több, a gazdasággal, a párttal, 
az állammal összefüggő kritikai vélemény fogalmazódott meg. Szóba kerül- 
tek a nevelési intézmények konzervativizmusának megnyilvánulásai, ideoló- 
giai nevelőmunkájuk anomáliái is. 

A tanácskozás résztvevői egyetértően szóltak arról, hogy a stabilizáció- 
hoz és a kibontakozáshoz, a reform továbbviteléhez szükség van nemcsak 
az ideológia, hanem a gazdaság egész társadalmi környezetének megújulá- 
sára: a párt vezető szerepének korszerű felfogására, a politikai intézmény- 
rendszer továbbfejlesztésére. Az ideológia megújítása csak ezzel együtt le- 
hetséges. 

A tanácskozás tanulságait összefoglalva Berecz János egyebek között 
hangsúlyozta: erőink egyik legjelentősebb forrása a különböző közösségek 
önmozgása, önkormányzata. Ezeknek az erő.::nek teret adva kell megtalálni 
az összhangot az alulról építkezés és a meg.?vő intézmények között. Mind- 
ezt lehetővé teszi, hogy társadalmunkban megvannak a szocialista pluraliz- 
mus elemei, az intézményrendszer továbbfaj esztése pedig minden bizony- 
nyal jótékony hatást gyakorol a társadalmi dö:mokratizmus erősödésére, fej- 
lődésére. Hatékonyan működő, Dolitizáló, cseltkvőképes pártra van szükség, 
amelyet az a meggyőződés hat át, hogy az esjész társadalom érdekében cse- 
lekszik, és amely felelősséggel vállalhatja és láthatja el vezető szerepét. Ez 
a szerep és feladat késztet az ideológia megújítására is, aminek az a po- 
litikai lényege, hogy visszaállítja jogaiba a kollektív útkeresést és a kollek- 
tív gondolkodást, az emberek tudatos és öntevékeny részvételét saját ügyeik 
intézésében. 

Szabó Klára 


A XI. KERULETI PÁRTBIZOTTSÁG 
TITKÁRA 


Mérlegen a vállalati tanácsok 


Nemrégiben egy szocialista ország pártmunkásküldöttsége járt kerületünkben, 
ők kérdezték: megbuktak-e a vállalati tanácsok, mert az utóbbi időben nem 
hallani róluk, pedig megalakulásuk idején hangos volt hírüktől még az ő saj- 
tójuk is? A válaszadást megkönnyítette, hogy a kerületi pártbizottság a kö- 
zelmúltban tárgyalta az új vállalatirányítási formák működésének tapaszta- 
latait, így sok pártaktivista, vállalatvezető, dolgozó és vt-elnök véleményét 
ismertük meg. E vezetési formák (vállalati tanács, küldöttgyűlés, közgyűlés) 
rövid — mindössze két-három éves — múltra tekintenek vissza, megalaku- 
lásuk, működésük sok vitát kavart, és tevékenységük eredményességéről is 
megoszlanak a vélemények, mégis vannak már általánosítható, politikai 
szempontból hasznosítható tapagztalatok. 


Az áttérés az új vállalatvezetési formákra nálunk zökkenőmentes volt. A 
termelési folyamatban, a gazdálkodásban, a vállalatok működésében nem oko- 
zott zavart, hogy a korábbi alapítók (minisztériumok, tanácsok) után a meg- 
választott helyi testületek vették át a tulajdonosi jogok gyakorlását. Ezt ered- 
ményként értékeljük, hiszen voltak, akik a folyamat kezdetén úgy vélték, 
hogy a vállalati testületek nem lesznek képesek megalapozott döntésekre. A 
tulajdonosi jogosítványokkal nemcsak élni, de visszaélni is lehet, mondták, 
s ez káoszt idézhet elő a gazdaságban. Tapasztalataink szerint ez nem követ- 
"kezett be, az önkormányzó vállalatok működése, eredményessége korábbi sa- 
ját eredményességükhöz hasonlítva legalábbis nem romlott. 

Természetesen a valódi — és politikai — kérdés az: megelégedhetünk-e 
annyival, hogy nem romlott a helyzet, érdemes volt-e életrehívni e testülete- 
ket? Sok dolgozó úgy érzi, üzemében, osztályán, vállalatánál semmi érdemle- 
ges nem történt attól, hogy a vállalati tanács vagy a választott vezetőség 
évente néhányszor összeül, és állást foglal olyan kérdésekben, amelyeket ed- 
dig más értekezleteken döntöttek el. Vállalati tanácstag is nyilatkozott úgy, 
hogy sem ő, sem műhelybeli kollégái nem éreznek változást. Ezek a vélemé- 


. A vállalati pártszervezetek munkájáról — különös tekintettel az új vállalatvezeté- 
si formákra való áttérés kérdéseire — a Pártélet a KB 1984-es határozata után 
(amely állást foglalt a vállalati irányítási formák korszerűsítéséről) vitát indított. Ak- 
kor a várható problémákat vetették fel a vita résztvevői. Ezúttal a kezdeti tapasz- 
talatokról szeretnénk eszmecserét folytatni. Olvasóink észrevételeit, hozzászólásait 
szívesen fogadjuk. 

nyek érthetőek, hászen a vállalatokat körülvevő közgazdasági környezet szi- 
gorodott, a szabályozórendszer kötöttsége nem oldódott, a vállalatok mozgás- 
tere nem bővült lényegesen. A testületek, amelyek tulajdonosi jogokat kap- . 
nak, még alig éltek e jogukkal, az éves mérlegbeszámoló és a következő éves 
tervek jóváhagyása pedig nem új dolog a gazdálkodó szervek életében. Stra- 
tégiai döntésre — értve ezen egy vállalat működését hosszú távra meghatá- 
rozó, nagy jelentőségű elhatározást, esetleg a korábbitól eltérő vállalati f1lo- 
zófia kialakítását — még nemigen volt példa. Ennek fő okát a vállalatveze- 
tők a pénzügyi források hiányában jelölik meg, azzal érvelve, hogy egy na- 
gyobb horderejű változáshoz, a termékszerkezet átalakításához, profilváltás- 
hoz sok pénzre volna szükség, s ez az utóbbi két-három évben nem állt ren- 
delkezésre. Ebben nem kételkedem, de mégis úgy vélem, nemcsak a forrás 
hiányzik: sok vezető, illetve testület nem ismerte még fel a nagyobb változ- 
tatások szükségességét és lehetőségét, esetleg nem is akarnak élni ezzel. Sok- 
kal erősebb a kötődésük. a meglévő gyártmányokhoz, profilhoz, a vállalati 
mérethez, mint a jövedelmezőbb gazdálkodás iránti igényük. 

Nem meglepő, ha néhány gazdasági vezető úgy érzi, még egy , kötelező, 
demokratikus fórummal" szaporodott az amúgy is hosszú lista: az igazgató 
korábban már öt-hat értekezleten előterjesztette az éves tervet, és a vállalati 
tanács már csak a , pecsétet üti rá". Sok a párhuzamosság e formákban, a 
résztvevők zöme több megbeszélésen is jelen van, és ezek a fórumok túl- 
zottan időigényesek. I 

E véleménynek ís nagyon valós okai vannak, mivel nem alakult ki a 
megfelelő munkamegosztás, a döntési jogkörök elhatárolása. A mai gyakor- 
lat — helytelenül — az, hogy ugyanolyan mélységű, szövegezésű tervváltoza- 
tot tárgyal meg a szakszervezet, a KISZ, a termelési tanácskozás, a párt- 
szervezet és a vállalati tanács (esetleg még más fórumok ís), véleményüket ál- 
talánosságban, a terv egészéről fejtik ki. Ha minden szervezet a maga funk- 
ciója szerint, az általa felvállalt érdekek érvényesülése szemszögéből fogjal- 
kozna — vagy nem is foglalkozna! — egy éves vállalati tervvel, ezek a pár- 
huzamos és gyakran formális tárgyalások elkerülhetők lennének. Ez persze 
nehezebb volna, több konfliktussal, összeütközéssel járna, de valószínűleg 
hasznosabb lenne a vállalati tanácsoknak és a szakszervezeteknek egyaránt. 


Vannak természetesen más vélemények ís. Több igazgató az új irányítási 
forma lelkes hívének mondta magát, mivel rugalmasabb, gyorsabb és határo- 
zottabb vezetési módszert tud megvalósítani: a döntéseket , házon belül" hoz- 
zák meg, nem kell hónapokig levelezni, a főhatóságok engedélyét kérni — 
legalábbis azokban a dolgokban, amelyekre hatáskörük kiterjed. Van néhány 
olyan, a gazdálkodás egészéhez képest valóban jelentéktelen Ügy, amelyre 
továbbra is központi előírások léteznek (pl. a dolgozók szabadságolási rendje, 
a magán-személygépkocsik hivatali célú használata stb.), s ezt sérelmezik. 


A vállalatok és a főhatóságok közötti kapcsolatot a vt-elnökök és az 
igazgatók jónak minősítik, a nagyobb önállóságnak örülnek, bár az utóbbi 
időben inkább növekedett, mint csökkent a kért jelentések, statisztékák, tájé- 
koztatók száma. A törvényességi felügyeletet gyakorló szervekről eltérőek a 
vélemények: van, ahol segítőkészséget, korrektséget éreznek, de nemritkán 
tapasztalnak túlzottan operatív, részletkérdésekbe is beleszóló magatartást. 
Ellentmondásos például az, hogy egy vtdönthet több millió forintos beruhá- 
zásokról, de saját munkarendjének kialakításában kisebb a szabadsága; elő- 


írják még a jegyzőkönyvek hitelesítésének, kezelésének, nyilvántartásának 
módját is. Az ellentmondó szabályozásból vagy a joghézagokból adódó prob- 
lémák megoldásához viszont kevés segítséget tudnak nyújtani. 

Az irányító testületek első feladatai közé tartozott a szervezeti és műkö- 
dési szabályzatok megalkotása. Az alakuló üléseken elfogadott szabályzatokat 
azóta a vállalatoknak mintegy harmada már módosította, elsősorban azért, 
mert néhány előírásuk akadályozta a piaci lehetőségek megfelelő kihasználá- 
sához szükséges gyors döntések meghozatalát; például túl alacsonyan állapí- 
tották meg azt az összeghatárt, amely fölött csak vt-engedéllyel lehet hitelt 
felvenni. Miután ez kiterjedt a rövid lejáratú, a gazdálkodás folyamatosságát 
biztosító hitelekre is, lehet, hogy mire nyolc-tíz nappal az írásos előterjesztés 
kiküldése után a testület összeült, már jelentős kár érte a vállalatot. 

Az új vállalatirányítási formák működésének két kulcskérdése van: az 
érdekeltség és a felelősség. Vállalataink működésének más tekintetben is 
gyenge pontja a helyes érdekeltség kialakítása — ahogy ma már felismert 
tény nem a nyereségnövelés a legfontosabb mozgatóerő —, s ezt a vt-nél 
sem sikerült megvalósítani. A vt mint döntéshozó fórum a stratégiai célok 
kjalakítására hivatott; döntéseinek eredményessége azonban nehezen mérhető, 
és az anyagi érdekeltség megteremtése amúgy is csak rövid távon lenne meg- 
oldható (pl. nyereségrészesedéssel). Jelenleg tehát a testületben részt vevők 
érdekeltsége csak áttételes formában érvényesül, jó döntéseik hasznát a vál- 
lalat többi dolgozóihoz hasonló mértékben élvezhetik. 


Sokan számon kérik a testületi tagoktól , tulajdonosi tudatuk" gyengesé- 
gét, ami valóban nem erősödött. Tegyük hozzá, hogy ez nem is várható tő- 
lük, részben azért, mert az idő még túl rövid volt ahhoz, hogy ténykedésük 
tudati változásokat is eredményezzen, de főleg azért, mert a tanács tagjai 
nem tulajdonosokként, hanem munkavállalókként viselkednek. Ez nem róható 
fel hibájukként, hiszen mindennapjaikat, munkatársi kapcsolataikat, a vál- 
lalati szervezetben elfoglalt helyüket és bérezésüket tekintve ők valóban 
munkavállalók, s évi két-három alkalommal — a vt-ülések idejére — nem 
tudnak , tulajdonossá válni". Ezért gyakori az a kérdés is, hogy kit, illetve 
milyen érdekeket képviseljenek a döntéshozatal során. Választóikat, üzem- 
részüket, az egész vállalatot vagy a népgazdasági érdekeket kell képvisel- 
niük? A helyes válasz minden bizonnyal csak az lehet, hogy a vállalati ér- 
dek. érvényre jutását segítsék, választóik véleményét és szűkebb környezetük 
lehetőségeit, adottságait is ismerve. A népgazdasági érdek közvetítését a sza- 
bályozórendszernek kell megoldania, s ha ez nem sikerül megfelelően, korri- 
gálását aligha várhatjuk a vállalatnál dolgozóktól, legyenek bármilyen öntu- 
datos vt-tagok. 

A rossz gazdasági, beruházási döntések miatt a vállalati tanács tagjai- 
nak felelőssége csak erkölcsi; az anyagi és jogi felelősség az igazgatót terhe- 
li. Persze ha olyan szélsőséges eset áll elő, hogy a vállalat csődbe jut, ez eg- 
zisztenciálisan érint minden dolgozót és vt-tagot, de a mindennapokban a tes- 
tület tagjai felelősséget nem viselnek döntésükért. Mindezek ellenére úgy 
véljük, hogy a vállalati vagyon működtetése semmiképpen nincs rosszabb ke- 
zekben most, mint a korábbiakban, hiszen az ott dolgozók ismerik legjobban 
saját lehetőségeiket, s Így az optimális döntések esélye növekedhet. 

Érdemi döntés előtt ma a testületek elsősorban akkor állnak, amikor az 
igazgatót választják meg: széles körben ez még előttünk áll, hiszen az alakuló 
üléseken sok helyen megerősítették a funkcióban levő igazgatót. Kerületünk- 
ben egy igazgató nyugdíjba vonult, itt pályázat útján választották meg utód- 

ját, a többi 32 vállalatnál megerősítették a korábbi igazgatókat. Azóta az 
.eegyik gazdálkodó szervezet éléről elkerült vezető helyére — szintén pályázat- 
tal — korábbi helyettesét választották. Két és fél-három év múlva mindenütt 
pályázatot kell kiírni, s ez lesz az érdemi próbatétele testületeknek, igazga- 
tóknak egyaránt. 

A pályázati rendszerről is sokféle vélemény alakult ki. Többen úgy vé- 
lik, hogy nincs haszna, mivel úgyis azt választják meg, akit pályázati , herce- 
hurca" nélkül is megválasztottak volna. S tény, hogy az eddigi tapasztalatok 
alapján a belső pályázók, s közülük is a vezetés második vonalába tartozók, 
a többieknél nagyobb eséllyel indulhatnak csatába, ez azonban inkább a pá- 
iyázati rendszer mellett szóló érv, mivel korábban éppen a helyettesek ma- 
radtak , örök" második emberek, s máshonnan kerültek ki az első számú 
vezetők. Mindenesetre e megoldás sok előnye csak évek múlva éreztetheti 
. kedvező hatását. Persze illúzió lenne azt feltételezni, hogy pályázati rendszer- 
rel és demokratikus választással minden posztra mindig a legalkalmasabb ve- 
zető kerül majd, de nagyon valószínű, hogy akiknek a jövője, léte közvetle- 
nül függ a választástól, azok meggondoltabban döntenek, mint azok, akik — 
legyenek bármilyen jó szándékúak is — hivatalból neveznek ki vezetőt. A 
pályázati rendszer előnye lehet, hogy természetessé teszi az igazgatók váltását, 
visszavonulását: ha valakit 5 évre választottak, s nem vált be, az ő megbé- 
lyegzése nélkül lehet a pályázók közül mást választani helyette. A pályázati, 
illetve a határozott időre történő megbízási megoldás nélkül ez sok nehézsé- 
get okozott, s okoz ma is: egy vezetői posztról csak felfelé , mozdulni" vagy 
megbukni lehet, esetleg évtizedekig ott maradni, sikertelen munka esetén is. 
Ma még színte megoldatlan a tisztességes visszavonulás, s persze ahhoz, hogy 
ez az igazgatók körében jól működjön, más állami, vezetői munkakörökre is 
ki kellene terjeszteni. 

Az igazgatók tisztségükben való megerősítése, illetve választása keltette 
eddig a legnagyobb sajtóvisszhangot — főleg az olyan esetek nyomán, amikor 
a korábbi vezetőt nem erősítették meg vagy a választás első fordulója nem 
volt sikeres. Ezért elterjedt az a vélemény, hogy a titkos szavazás lehetőséget 
ad a szuüubjektivizmusra. Jól felkészült, koncepciózus igazgató is elbukhat, ha 
választói túl keménynek, esetleg udvariatlannak tartják. E választási tapasz- 
talatokat aiaposabban tanulmányozva, bizonyára összetettebb, mélyebb ösz- 
szefüggéseket is lehet találni; kerületünkben egy konkrét példa cáfolja az ag- 
godalmakat. Az egyik nagyvállalat élére, amelyet 1985-ben szanáltak, új meg- 
bízott igazgató került. Neki jutott az a népszerűtlen feladat, hogy a vállalati 
központ nagyra duzzadt létszámát felére csökkentse, igazgatóságokat, főosztá- 
lyokat, osztályokat számoljon fel, vezetői munkakörök tucatját szüntesse meg. 
Emellett természetesen más intézkedések is születtek; a vállalat várakozáson 
felüli nyereséget ért el. Mivel az eredményesség igazolta az igazgató szigorú 
intézkedéseit, a vt alakuló ülésén egyhangúan megerősítették funkciójában. A 
vezetői munkakörök ilyen módon történő betöltése gondot okozott a pártszer- 
vezetek némelyikének is: hogyan lehet a párthatáskört érvényesíteni, érde- 
mes-e káder-utánpótlási tervet készíteni, ha a munkakör betöltésére úgyis 
pályázatot írnak ki? Nem szerezhettek még elég tapasztalatot ebben a fel- 
adatban, amely lényegét tekintve nem tér el a korábbiaktól, de módszerében 
új. Most is a pártszervezetre hárul az a kötelezettség, hogy a leendő vezető 
politikai, emberi alkalmasságát mérlegelje, de több jelöltet is találhat alkal- 
masnak. A párttagok az általuk legjobbnak vélt jelölt mellett érvelhetnek, 
meggyőzhetik a vt többi tagját álláspontjuk igazáról. Ha ez nem sikerül, és 

más — de politikai, emberi magatartásában nem kifogásolható — jelöltet 
választanak meg, a pártszervezetnek biztosítania kell munkájához a meg- 
felelő támogatást, bizalmat. j 

A káder-utánpótlási tervek szükségessége vitatható: jelenlegi hatásfokuk 
alapján nem érdemes őket elkészíteni. Olyan terveket kellene összeállítani, a 
főleg megvalósulásukat segíteni, amelyekben vezetői készséget mutató fiata- 
lok szerepelnek. Őket kellene tudatosan iskoláztatni, feladatokkal megbízni, 
olyan helyzetbe hozni, hogy képességeik készséggé fejlődhessenek, és minél 
szélesebb körben megismerjék őket. Így, amikor eljön egy pályázati kiírás 
ideje, már vezetői gyakorlattal és nem ismeretlenül pályázhatnának. 


A pártszervezetek és a vállalati tanácsok kapcsolatában más továbbgondolást 
igénylő kérdések is vannak. Ilyen például a már említett tervezőmunka, 
amelyben a párhuzamosságok elkerülése érdekében (is) világossá kell tenné a 
testületek feladatát, funkcióját. A vállalati terv jóváhagyása a vt joga és kö- 
telessége, ezt csorbítani nem lehet. A pártszervezetnek a tervkészítés egy ko- 
rábbi szakaszában kell politákai szempontokat adni, a as.ratégiai gondolkodást 
erősíteni, a párt gazdaságpolitikájának legmegfelelőbb helyi adaptálását szor- 
galmaznia. A pártszervezetnek azon kell munkálkodnia, hogy a termelés, a 
gazdálkodás emberi tényezőit jól ismerve, a legeredményesebben tudja befo- 
lyásolná a vállalat párttagjainak, s rajtuk keresztül dolgozóinak a felfogását, 
hangulatát, s végső soron tevékenységét. Ehhez a feladathoz képest az éves 
terv szakmai kérdés, amellyel nem kell teljeskörűen foglalkoznia a párttes- 
tületnek. : 

Tapasztalataink szerint eddig is sokat tettek a pártszervezetek a vt kom- 
munista tagjainak fellcészítésében, informáltságuk javításában; ezt folytatn. 
kell. A kapcsolattartás nem szűkülhet le a vt-üléseket közvetlenül megelőzó 
időszakra, mert nem elég egy-egy tárgyalt napirendi pontban segíteni eliga- 
zodásukat, hanem folyamatos tájékoztatással, fontos döntések előtti egyezte- 
tésekkel, együttgondolkodással kell a vt ,kommunista frakcióját" olyan hely- 
zetbe hozni, hogy tisztában legyen a pártszervezet platformjával. Csak így 
várható ennek képviselete egy-egy vitában. Ez a pártszervezetektől munká. 
juk nagyobb nyilvánosságát, rugalmasabb munkamódszerek alkalmazását 


Az új testületi tagok jobb felkészítésének szükségességére utal az is, 
hogy az ülések aktivitása kezdetben nagyon alacsony volt. Szerepük alulérté 
keléséhez hozzájárulhat, hogy a döntések többsége vita nélkül és egyhangú 
határozattal születik. Ez nem értékelhető hibának akkor, ha a jó előkészítés 
eredménye. Félő azonban, hogy nemcsak ez az ok létezik, hanem egyfajte 
bátortalanság, , laikusérzet" a testületben helyet foglaló vezetőkkel szemben, 
ami visszafogja a véleménynyilvánítást, s az ellenszavazatokat. Ennek felol- 
dásában is szerepet kell vállalnia a pártszervezetnek. 

A választott tagok különböző formákban számolnak be választóiknak; 
van, ahol ez termelési tanácskozásokon, osztályértekezleteken rendszereser. 
megtörténik, van, ahol még nem került sor ilyenre. Jónak értékelte pb-ülé 
sünk az egyik elhangzott példát: annak érdekében, hogy a vt tagjai elkerül- 
jék a testületben végzett munka eltérő magyarázatát, értelmezését, egységes 
anyagokat készítenek. Így az egy testületben, együtt végzett munkáról azo- 
nosan tudnak beszámolni munkatársaiknak. A kollektíva tájékoztatását se- 
gítik a központi kiadványokban, a vállalati újságban megjelenő írások is. 


Az új vállalatirányítási formák lehetőséget adnak arra, hogy a vállalatok — 
saját belső felépítésüket, szervezetüket feladataikhoz legjobban igazítva ön- 
állóan alakítsák, szükség szerint változtassák. Néhány jó példa már akad az 
irányítási jépcsők számának, a központi apparátusok létszámának csökkenté- 
sére, a gyárak, gyáregységek önállóságának növelésére, de ennél több válto- 
zás lenne indokolt. Sőt fennáll a veszélye a jelenlegi szervezeti keretek meg- 


merevedésének! Nagyon valószínű ugyanis, hogy a vállalati testületek több- .. É 


ségi szavazása megakadályozza egy önállósulni akaró egység leválását. Ha 
ez gazdaságossági szempontból indokolt lenne is, csak külső beavatkozással " 


lehetne megvalósítani, ennek pedig nincs helye (kivéve azt az esetet, amikor — 
a szanáló szervezet tesz ilyen javaslatot, de ez a döntés többnyire egyben a . 


vt önfeloszlatását is jelenti). Ez a probléma azért súlyos, mert a vállalati ön- 
kormányzatok kialakítása előtt végbement decentralizálás nagyon szűk kört 
érintett, a vállalatok többségének mérete túl nagy, s továbbra is hiányzanak 
a kis- és középméretű gazdasági egységek. 


Az új vállalatirányítási formák működése eddig nem hozott a várakozások- 
nak és a politikai döntéseknek (KB 1984. április 17.) megfelelő eredményeket. 
Ennek oka részben az eltelt idő rövidsége, részben az, hogy a külső körülmé- 
nyek nem alakultak kedvezően, az említett politikai határozat többi eleme 
lassabban valósul meg, s ez visszafogja a vt-k működését is. Ma már látható" 
a szabályozás néhány gyenge pontja (érdekeltség, felelősség, képviselet), ame- 
lyeknek megváltoztatásához nem elegendőek a vt-re vonatkozó előírások; 
csak gazdaságunk egészének változásával lehet ezeken javítani: pl. a vagyon- 
érdekeltség kiterjesztése, az intézményrendszer korszerűsítése stb. Az új írá- 
nyítási formák körül létező problémák nem fedhetik el a legfontosabbat: lét- 
rejöttük gazdaságtörténeti jelentőségű esemény volt. Lehet, hogy konkrét for- 
májukat tekintve nem a legoptimálisabb szabályozás született, de ez nem 
változtat azon a tényen, hogy az állami tulajdon feletti rendelkezési jog a 
minisztériumoktól a vállalatokhoz kerül, ott a korébbi beleszólás lehetősége 
a részvétel lehetőségévé emelkedett, a vállalati igazgatók kinevezése helyébe 
megválasztásuk lépett. Ahhoz, hogy ennek a rendszernek az előnyei kitelje- 
yedjenek, több időre van szükség, s azoknak a további intézkedéseknek az 
életbe léptetésére, amelyek környezetében érdemi döntéseket hozó testületként 
működhetnek. Ezt azért is hangsúlyozom, hogy a gyakorlati gondok, a meg- 
oldásra váró tennivalók, vagyis a nehézségek ne vezessenek elhamarkodott 
ítéletekre. Nem arról van ugyanis szó, hogy megbuktak volna a vállalati ta- 
nácsok, de azt el kell ismernünk — hogy a kifejezésnél maradjunk —, bi- 
zony sok helyütt és sok kérdésben még bukdácsolnak. 


TAJEKOZÓDAS 


Szemlélet- és szerkezetváltás 


Beszélgetés JUSCSÁK GYÖRGGYEL, 
a Mátradljai Állami Gazdaság igazgatójával 


A Cserhát és a Mátra lejtőin 5000 hektáron gazdálkodik a Mátraalja Állami Gaz- 
daság. Dolgozóinak száma az elmúlt években jelentősen nőtt, ma 1700 fő, közü- 
lük 70 egyetemet, főiskolát végzett mérnök. Az eredményesen gazdálkodó dolgozó- 
kollektíva tavaly egymilliárd forint árbevételt ért el, a nyereség 42 millió forint 
Néhány évvel ezelőtt az árbevétel alig haladta meg a kétszámillió forintot, és 
nyereség is alig volt. A dolgozók múlt évi átlagos keresete 83 ezer forint. Gabo- 
nafélékből, napraforgóból a hektáronkénti átlagtermés magasabb az országosnál, 
igaz, hogy magasabb a költségrófordítás is. A tehenenkénti tejtermelés 5760 H- 
ter, s 20000 mázsa sertéshúst termelnek jó színvonalon. Az állami gazdaság az 
utóbbi években a hagyományos szántóföldi növények termelése, valamint a 
szarvasmarha: és sertéstenyésztés magasabb szintre emelése közben nagyarányú 
termékszerkezet-váltást hajt végre, mégpedig sikerrei. Ennek okairól, módszereiről, 
eredményeiről és gondjairól beszélgetett JUSCSÁK GYORGY igazgatóval, a Központi 
Bizottság tagjávai MIHÓK SÁNDOR. 


Sokaknak feltűnhet, mit tud csinálni 1700 ember Nógrádban 5000 hektáron, 
amelyből ráadásul mindössze 4000 a szántó — kezdte a beszélgetést Juscsák 
György. — Ennek egyik magyarázata, hogy gazdaságunkban az alapon kí- 
vüli tevékenység tavaly meghaladta az 50 százalékot. A növény- és az Ál- 
lattenyésztésben mindössze 300 ember dolgozik. Számuk a jövőben is, ép- 
pen a munka termelékenységének növelése érdekében — kellő gépesítés mel- 
lett — tovább csökken. Különösen a növénytermesztésben, ahol a magas 
termelési és hozammutatók ellenére sem vagyunk versenyképesek azokhoz 
a gazdaságokhhoz képest, amelyek jobb természeti és talajadottságok között 
termelnek. A piadi viszonyok erősödése miatt az egyre dráguló technikai be- 
fektetések nálunk lassabban térülnek meg. Ez objektív tény, amelyet embe- 
ri munkával tartósan nem lehet ellensúlyozni. Az is igaz viszont, hogy nem 
mondhatunk le a kalászosok termeléséről, az előbbiekben említett állatok te- 
nyésztéséről. Ugyanakkor, vagy éppen ezért a szerkezetváltás, a piaci keres- 
let figyelembevétele állandó feladat. Hiszen a mi környezetünkben élő és 
dolgozó embernek is természetes igénye, hogy egyre hasznosabb munkával 
javítsa életkörülményeit. Ezt az egyáltalán nem könnyű, de nem is lehetet- 
len feladatot igyekszik a gazdaság vezetése — a szakmai, a politikai és a 
társadalmi szervek — lehetővé tenni. Jól érzékelhető: egyre több dolgozónk 
ismeri fel, hogy a folytonos alkalmazkodás nem lebecsülendő, hanem termé- 


szetes termelői magatartás. Igyekszünk azt és olyan minőségben termelni, 
amit a piac igényel és meg is fizet. 

Növelni kezdtük a napraforgó vetésterületét és termésátlagát. Tavaly 
. 900 hektáron két és fél tonnás átlagtermést értünk el, és hektáronként közel 
10 ezer forint tiszta nyereséget. De hát napraforgóval nem vethetjük be az 
egész területünket. Azt, hogy kis területen a mi körülményeink között is 
lehet magas jövedelmezőségű növényt termeszteni, a komló bizonyította, de 
ennek is megvannak a maga korlátai. 

A körülmények kényszerítették és kényszerítik ma is a gazdaság vezető- 
Ségét arra, hogy újabb és újabb lehetőségeket keressenek. Igen alacsony rá- 
fordítással termelhető, ugyanakkor a nagyobb nyereség lehetőségét biztosító 
és jól értékesíthető növényt vagy növények csoportját kell keresnünk. Nem 
könnyű e feladat megoldása, minden feltétel egyidejű biztosítása pedig szin- 
te iehetetlen. Évekkel ezelőtt kezdtünk a gyógy- és fűszernövények termelé- 
sére, begyűjtésére, feldolgozására és nagy részének exportálására berendez- 
kedni. Erodált területeink, ha nem is minden vonatkozásban, de alkalmasak 
erre. A termelés beindítását alapos elemző és piadkutató munka előzte meg. 
Először az országon belül érdeklődtünk e lehetőségek iránt, majd Nyugat- 
Németországba utaztunk, mert ez az ország a gyógy- és fűszernövények leg- 
nagyobb felvásárlója. Kereskedőket kerestünk fel, megkérdeztük, hogy mire 
és milyen minőségre van szükségük, és főként milyen árakat adnak a ter- 


Mit jeleztek a tapasztalataik? 


Többek között azt, hogy itthon nem jutottunk hozzá azokhoz az információk- 
hoz, amelyeket szükségeseknek tartottunk termékszerkezetünk minél kocdká- 
zatmentesebb megváltoztatásához. A szerkezetváltás egyik gondja, hogy a 
termelők nem ismerik a piaci igényeket, viszonyokat, illetve ha mégis, bo- 
nyolult úton, sokirányú, egymásnak ellentmondó érdekek alapján, megkésve 
jutnak az ismeretekhez. Ez kevés. Fontosnak tartom, hogy a kereskedő legyen 
közvetlenül anyagilag is érdekelt a termékek eladásában, és hogy mind- 
ez a termelői érdekeltség alapján álljon. Meggyőződésem, hogy az a válla- 
lat, amelyik saját termékét maga adja el a piacon, jobban jár, mintha azt 
közvetítő útján juttatja el oda. Előbb vagy utóbb, de megtanulja tisztelni 
a piacot, a vevőt, a minőséget. A mezőgazdasági termelők piachoz való kö- 
zeledésének mind szélesebb körű igényét bizonyítja, hogy az üzemek a ver- 
tikalitás kialakítására törekszenek. Igaz, szép számmal vannak olyanok is, 
akik úgy vélekednek, hogy ha a vállalatok külkereskedelmi jogot kapnak, 
el fogják herdálni a népgazdaság vagyonát, mert eleve az a szándékuk, hogy 
mindenáron eladják áruikat. Egymással is versenyeznek a piacért, letörik az 
árakat, s minderre a közelmúltban valóban megtörtént példákat hoznak föl. 
Véleményem szerint ez a felfogás felszínes, mert ha az üzemek és a népgaz- 
daság érdeke egybeesik, akkor semmi probléma nem lehet abból, hogy mind 
több üzem él a külkereskedelem lehetőségével. A sokoldalúságnak, a sokszí- 
nűségnek gazdasági előnyei lehetnek, és ezt kell megragadni, minél előbb 
a javunkra fordítani. A Központi Bizottság határozata, majd az annak szel- 
lemében hozott intézkedések — egységes minisztérium létrehozása — ebben 
az irányban hatnak. 

Véleményem szerint a minisztériumnak kereskedelempolitikát kell foly- 
latnia, például limitálni az árakat, hogy azok alatt az üzemek ne értékesít- 

hessék áruikat. Ily módon elkerülhető, hogy a külkereskedelem decentralizá- 
lása a népgazdaság számára káros árversenyt hozzon létre a külföldi piaco- 
kon. Gazdaságunk gyakorlatából is tudnék példát mondani a korábbi rossz 
gyakorlatra, amikor egy külkereskedelmi vállalat monopolisztikus törekvése 
meghiúsította egy faipari vegyes vállalat létesítését egy NSZK-céggel. ; 

Ahogy előrehaladnak a gyógy- és fűszernövények technológiájának meg- 
ismerésében, biztonságosabban ismerik a piaci igényeket, úgy bővítik, szélesítik 
kapcsolataikat. Az állami gazdaság kezdeményezésével Mátradrog néven ma 
már 80 milkó forint közös vagyonnal rendelkező gazdasági társulást hoztak 
létre, melynek további tagjai: a Külkereskedelmi Bank Részvénytársaság, 
a Monimpex Külkereskedelmi Vállalat, a Berceli Vörös Csillag Termelőszö- 
vetkezet és az ÁGKER Kft. 


Az eredményekről, tapasztalatokról és a további tervekről mit lehetne mon- 
dani? 


Jelenleg 150-féle növénnyel foglalkozunk, amelyekből 250 különböző termé- 
det készítünk; ezeknek száma tovább növekedhet. Világszerte növekszik a 
kereslet a természetes anyagok, így a gyógy- és fűszernövények iránt is. Ta- 
valy közel 200 millió forint értékű forgalmat, ezen belül 130 millió forint 
értékű tőkés exportot bonyolítottunk le. Emellett jogos az a minket ért kri- 
tika, hogy még mindig alig feldolgozott termékeket értékesítünk, és azt is csak 
szűk vevőkörben. Új lehetőségeket kell keresnünk a továbbfeldolgozásban, új 
anyagok kinyerésében (gyógyszeripar, takarmányozás, vegyipar).  Szá- 
TATÓ 1 ENEE KÉS HL SSE BEBEK ESET ESEK EE EZEKSÁM ESA AKKZÉSSZES 
no jú 

Tudományos kutatókkal, elméleti szakemberekíkel vagyunk doapcsolatban, 
mert szeretnénk továbbfejleszteni lehetőségeinket. Ennek .nem csupán a 
mi számunkra lehet jelentősége, hanem a hozzánk hasonló adottságokkal 
cendelkező térségek számára is. Igaz, a nagyüzemi technológiákban sok még 
a megoldatlan probléma. De nemcsak nagyüzemi módszerekkel lehet ezek- 
nek a növényeknek a termesztésével foglalkozni, hanem egyének és kisebb 
csoportok is vállalkozhatnak kisebb-nagyobb terület megművelésére, vagy a 
vadon termő gyógynövények begyűjtésére. 

A Mátradrog Gazdasági Társaság és a Máltraaljai Állami Gazdaság a 
gyógy- és fűszernövények nagyüzemi termelése mellett egyének vagy csalá- 
dok széles körével köt szerződést termelésre és gyűjtésre. Vannak, akik 
idényszerűen foglalkoznak ezzel a tevékenységgel. Feldolgozó üzemünkben 
viszont a gyógy- és fűszernövények termelésének és feldolgozásának gazda- 
sági haszna mellett szociálpolitikai jelentősége is van. 

Vannek olyan növények, amelyeket erdőket-mezőket járva gyűjtenek, 
8 ezt a korábbi időszakban nem sokra becsülték. A gyűjtők között olyanok 
is vannak, akik a társadalom szélére sodródtak, és nem is mindig saját hi- 
bájukból, utalok például a Népszabadság , Csigaszedők" c. cikkére. Bárto- 
gyan ítéljük is meg magát a tevékenységet és az ezzel foglalkozó embereket, 
azt nem szabad elfelejteni, hogy import nélküli, hazai nyersanyagokra ala- 
pozott, jól értékesíthető exportcikkeket állítunk elő. De tovább megyek kö- 
vetkeztetéseimben: az, ami gazdasági, társadalmi vonatkozásban hazánkban 
is megkezdődött, bizonyos térségekben szükségszerűen odavezet, hogy az 
emberek átmenetileg megélhetési gondokkal küzdenek. Bizonyos rétegek szá- 
mára elfoglaltságot, tisztességes megélhetést biztosíthat a gyógy- és fűszernö- 

vények termesztése, gyűjtése. Mi a megyének abban a térségében igyekszünik- 
minél több munkaalkalmat teremteni, ahonnan naponta több ezer ember 
jár el dolgozni. 


Úgy tudjuk, nagy a szerepe az pálagon kívüli tevékenységnek is . . . 


Azt is mondhatom, hogy a mi körülményeink között egyre nagyobb. Gaz- 
daságunkban teljes tevékenységünknek több mint 50 százalékát, a nyere- 
ségnek pedig jelentős részét az alapon kívüli tevékenység szolgáltatja. Ezen 
a területen gazdasági társulásokat is működtetünk, de van közös vállalatunk 
is, és most körvonalazódik egy vegyes vállalat létrejötte. A legszélesebb skálán 
foglalkozunk különböző tevékenységekkel, így reklámpropagandával, külföldi 
szerelőipari tevékenységgel, ipari termék- és műszerkészítéssel, szereléssel, 
építőtevékenységgel. Huszonkét önelszámoló egységet működtetünk, amelyek- 
nek igen nagy az önállóságuk. Maguk szabják meg, hogy kikkel dolgoznak, 
kikkel kötnek szerződéseket, s most már a legtöbbnek saját alszámlája is van. 


Olykor még mostanában is felvetődik a kérdés: jó-e az, hogy a mezőgazda- 
sági üzemek nem mezőgazdasági tevékenységgel is foglalkoznak? 


Valójában ez eléggé sokoldalú probléma. Az okok közül én csak egyet emlí- 
tek: ha az állami gazdaságok és a tsz-ek mezőgazdasági tevékenységük mel- 
lett háttéripari és az ezzel összefüggő tevékenységekkel foglalkoznak, ez 
szükségszerű; hasonló tendencia más árutermelő mezőgazdaságban is meg- 
figyelhető. Ezáltal mi is gazdagabbak lettünk, és nemcsak anyagi érte- 
lemben. Azon lehet vitatkozni, hogy ez támogatási vagy ösztönzési forma-e 
az üzemek szempontjából, de azon nem, hogy megváltozott-e az üzemek ar- 
culata. Ma sokkal inkább beszélhetünk mezőgazdasági vállalatokról, mint 
a klasszikus tsz-ekről és állami gazdaságokról. Nem véletlenül vetődött fel 
már a XIII. kongresszust megelőző időkben a , parasztság" fogalmának újra- 
gondolása. E tevékenységekkel együtt a mezőgazdasági üzemek élelmászer- 
termelése dinamikusan fejlődött. 

A mezőgazdasági Üzemek már bizonyították, hogy alkalmasak az új 
szervezetek, tevékenységek befogadására, alkalmazkodnak a körülményekhez. 
Mi ez, ha nem szerkezetváltás!? Alapvetően fontos a mezőgazdasági üzemek 
alaptevékenységen kívüli fejlődése azoknak a térségeknek a szempontjából 
is, ahonnan az ipari üzemek, állami, tanácsi intézmények visszavonulnak, 
mert ez csírája lehet annak, hogy a gazdasági és a jövedelmi színvonal, to- 
vábbá a foglalkoztatottság megfelelő szinten maradjon vagy éppen fejlődjön. 


Tehát ennek társadalompolitikai jelentősége van? 


Mi itt a gazdaságban már tudjuk, hogy ha bizonyos tevékenységet megszün- 
tetünk, az nem azt jelenti, hogy a befektetett tőke is elveszett. Ezt a tőkét 
átvisszük ammás, új vállalkozásba, ami jobb eredményekkel kecsegtet. Nagyon 
fontos, hogy mobilak legyünk, érzékeljük, mit igényel a piac, amit mi igyek- 
eszünk kiszolgálni. Műszaki fejlesztési csoportot hoztunk létre, hogy az or- 
szágon belül fellelhető szellemi termékeket és licenceket vásároljunk, ha 
azok nekünk hasznosak jehetnek. Ily módon munkahelyeket létesítünk rész- 
ben azok számára, akiket a hagyományos területekről irányítunk át, rész- 
ben pedig az új dolgozók számára. Az üzemen belüli átszervezéssel nem ar- 

ra törekszünk, hogy a , fölöslegessé" vált dolgozók utcára kerüljenek. Egyben 
politikai felelősségünk is, hogy az üzemen belül más területen munkát vál- 
lalhassanak, képezhessék magukat. Számos korábbi tehenész és volt trakto- 
ros dolgozik a BHG-től vásárolt üzemünkben, s önmaguk előtt is bizonyít- 
ják, hogy itt is meg tudják keresni a kenyerüket. Tudomásul vesszük, hogy 
mind gazdaságunk, mind dolgozóink kerülhetnek kényszerhelyzetbe: mi az- 
zal, hogy gazdaságtalanságuk miatt megszüntetni kényszerülünk egyes tevé- 
kenységeket, a dolgozók pedig azzal, hogy munkahelyük ilyen módon meg- 
szűnik. Egyre többen érzékeljük, hogy ennek elkerüléséhez kevés a jó szán- 
dék. Kár ragaszkodni ahhoz, amiről kiderül, hogy mások számára haszonta- 
lan, nem eladható. Inkább azon legyünk, hogy a lehetőségeket kihasználjuk. 
Meggyőződésem, nem idegen ez a felfogás az emberektől, csak idejében és 
őszintén, közérthetően kell erről beszélni. 


Itt nincs lehetőség annak felsorolására, hogy milyen fejlesztéseket való- 
sítottunk meg az előző években, melyek vannak kidolgozás alatt, de néhá- 
nyat éndemes megemlíteni. Megkezdődött a kohászati olvadékanyagok mé- 
résére alkalmas hőszonda, a mezőgazdasági alapanyagok minőségi vizsgálatá- 
hoz nélkülözhetetlen nyersrost-meghatározó készülék gyártása. Ezekkel nagy- 
részt tőkés importot váltunk ki. Olyan fejlesztések ezek, amelyeket az OMFB 
is érdemesnek tart a támogatásra. 


És egy újdonság. Negyvenmillió forint értékű beruházással (50—50 szá- 
zalékos tőkearánnyal) Pásztó térségében még ebben az évben beindul egy 
vegyes vállalkozás osztrák partnerrel. Nátronpapír alapanyagra alapozva úgy- 
nevezett környezetbarát papírzacskókat, táskáikat gyártunk. Az alapítólevél 
egyik pontja szerint 100 százalékban az osztrák cég gondoskodik a termék 
értékesítéséről a nyugati piacokon. 


Ahhoz, hogy előbbre jussunk, hogy javítsuk helyzetünket, gazdaságunk- 
nak már a korábbi években változtatni kellett felfogásán, szemléletén, ezért 
a Központi Bizottság ez irányú állásfoglalása nem idegen számunkra. S hogy 
ebben is a jobb lehetőségeket keressük — ezt bizonyítják a párttagokkal 
folytatott beszélgetések, de más tanácskozások is —, vállalnunk kell a koc- 
kázatot, a termelési szerkezet korszerűsítését, s ezt csakis az emberekkel 
megértetve, velük elfogadtatva tudjuk elérni. És ez sohasem volt és nem 
is lesz gondoktól, konfliktusoktól mentes folyamat. Ma is azt tartjuk a leg- 
fontosabb dolgunknak, hogy a változás elkerülhetetlenségét megértessük min- 
denkivel, akit érint. Azt, hogy ezekre elsősorban azért van szükség, hogy az 
egyes ember szűkebb és tágabb környezete, s ezáltal az ország továbbfej- 
lődjön, előbbre lépjen. 


Tudatában vagyunk az elkezdődött változások szükségességének, annak, 
hogy mindez lényegesen nagyobb feladatot ró mindannyiunkra, mint koráb- 
ban. A folyamat első konkrét intézkedését: a személyi jövedelemadó beve- 
zetését, megértetését is széles körben tángyaltuk. Összehívtuk a párt- és a 
szakszervezeti, a KISZ- és a gazdasági vezetőket, a vállalati tanács tagjait, 
ismertettük azokat az alternatív javaslatokat, amelyeket kidolgoztunk. Közös 
vélemény született. 

Ugy gondolom, többek között ennek köszönhető, hogy a januári bérek 
kifizetését időben és zökkenőmentesen teljesíthettük. Ezt az akciót nem ke- 
vertük össze a bérrendezéssel. Erre, mint a korábbi években is, március vé- 
gén, április elején kerül sor. 

A Mátraaljai Állami Gazdaságot mint gazdálkodó egységet hogyan érintette 
a szabályozók változása és az új adórendszer bevezetése? 


A termelési adó összege lényegében fedezi a bruttósításra fordítandó pénzt. 
A gazdaság saját érdekeltségű alapja hasonló eredmény esetén hozzávetőle- 
gesen 10 millió forinttal több. mint tavaly. Természetes tehát, hogy fejlesz- 
tésen, munkahelyteremtésen gondolkodunk. 


Megoldásra vár a gazdaságban az idei bérrendezés. Milyen elvek és gyakor- 
lat alapján osztják el az erre a célra rendelkezésükre álló összeget? 


A vállalat vezetése és a szakszervezeti bizottság úgy döntött, hogy elsősorban 
év végén ismerjük el a dolgozók teljesítményét, amikor már látjuk az eredményt, 
a nyereséget. A bérezés csaknem valamennyi munkahelyen — ahol ez megvaló- 
sítható — teljesítmény alapján történik. A valós teljesítményt mérjük, 
nem pedig az eltöltött időt. Ezt a gyakorlatban nem könnyű megvalósítani. 
A legtöbb gondunk a hagyományos munkaterületeken dolgozók — növény- 
termesztők, állattenyésztők — körében akad. Tavalyelőtt — 1986-ban —, 
mint közismert, nagy aszály volt, s növénytermesztésünk nem teljesítette 
tervét. Úgy döntöttünk, hogy az itt dolgozók nem kapnak nyereségrészese- 
dést. Voltak olyan hangok, hogy azért mégis kellene valamit adni, hiszen 
megdolgoztak érte. Nem engedtünk a nyomásnak, kitartottunk amellett, 
hogy munkájukért a bért ők is megkapták, de vezetői prémiumot és nye- 
reségrészesedést nem fizettünk. Ha nincs miből osztani, akkor nem osztha- 
tunk. Ezek keserű pirulák, de le kell nyelni. Ugyanis a nyereségérdekeltség 
elvének megsértéséért később kellene nagy árat fizetnünk. El kell fogadtat- 
nunk, hogy csak a több és a korábbinál hasznosabb munkáért jár többletbér! 


Az eddigiekből kitűnik, hogy a gazdaság vezetése igyekezett az elmúlt évek- 
ben új utakon járni, mind a vállalat kapcsolatrendszere, mind pedig a belső 
munkaszervezés tekintetében. Várható-e főleg az utóbbi tekintetében továb- 
bi változás? 


Valóban rövidebbre akarjuk zárni az utat a gazdaság első számú Vve- 
zetése és az önelszámoló egységek között, tehát csökkenteni szeretnénk az 
irányítási lépcsőket. Viszonylag sok önelszámoló egységünk van, de számu- 
kat még lehet bővíteniy,ha néhány nagyobb egységet kisebb elemekre bon- 
tunk, s elérjük, hogy közvetlenül az igazgatóhelyettesekhez tartozzanak. 
Ilyen irányú szervezés folyik. Szeretnénk, ha ezeknek az önkormányzati 
vagy önelszámoló brigádoknak a nyereségérdekeltsége és az erre való törek- 
vés még érzékelhetőbb lenne. 


Barta Barnabás 


A KOZPONTI STATISZTIKAI HIVATAL 
ELNÖKHELYETTESE 


Munkaidő és szabadidő 


A tórsadalom életmódjáról fontos információt nyújt az emberek, csalódok minden- 
kori időbeosztása, az idővel való gazdótkodás. Ezen belül alapvető jelentőségű 
a munkaidő és a szabadidő aránya. A munkaidőre vonatkozó adatok pedig — 
más adatokkal egybevetve — a gazdálkodás hatékonyságáról is képet adhatnak. 

Ebben a témakörben a lakossági időmérleg-vizsgálatok adnak részletes tükör- 
képet a nap 24 órájáról. Ennek keretében a keresőmunka mellett részben a mós 
munkajellegű, részben a szabadidős tevékenységekre fordított idő alakulása is nyo- 
mon követhető. A Központi Stotisztikai Hivatal eddig háromszor, 1963-ban, 1976/77- 
ben és 1986/87-ben szervezett időmérleg-odotfelvéteit. Ez a cikk ezeknek a felvéte- 
leknek - elsősorban természetesen az 1986/87. évinek — az eredményei alapján vizs- 
gólja a magyar társadalom életmódjának alakulását. 


A hetvenes, majd a nyolcvanas években a gazdaságilag fejlett országokhoz 
hasonlóan Magyarországon is bekövetkezett a munkaidő csökkenése azt a vá- 
rakozást keltve, hogy a magyar társadalom is bekerül a , szabadidős társa- 
dalmak" csoportjába. A legújabb időmérleg-vizsgálat adatainak ismeretében 
ma már megállapítható, hogy a gazdaságban végbement folyamatok nem tet- 
ték lehetővé a várakozások teljesülését, azaz nem teremtődtek meg az úgy- 
nevezétt szabadidős társadalom gazdasági alapjai. 

A munkával töltött idő aránya nem csökkent. A főfoglalkozású munka- 
idő ebben az időszakban a heti munkaidő csökkenésével és a szabadszombat 
általánossá válásával általában rövidebb lett ugyan, de ezt ellensúlyozta, hogy 
a kisegítő gazdaságban végzett munkára fordított idő jelentősen megnőtt (fi- 
zikai-szellemi, mezőgazdasági, nem mezőgazdasági munka, házilagos építke- 
zés stb.). Ezek a munkák egyrészt a kiadások megtakarítását szolgálják, más- 
részt azonban jövedelemkiegészítő jellegük is van, például a mezőgazdasági 
kistermelésben vagy a második gazdaság keretében végzett ipari, szolgálta- 
tási vállalkozások esetén. E tevékenységnek különleges jelentősége van 
továbbá a lakásszerzési folyamatokban: az utóbbi évtizedben valamennyi 
nem főfoglalkozású munka közül a házilagos építkezésekre fordított idő növe- 
kedett a leggyorsabban. Ez természetesen a pályakezdő, családalapító életcik- 
lusra a legjellemzőbb. I 

Az arányokat jól érzékelteti, hogy míg 1977-ben a második gazdaságbeli 
tevékenység részaránya csak 29 százalék volt, addig 1986-ban ez már 


(Felhasznált irodalom: Központi Statisztikai Hivatal, Időmérleg, 1977—1986 tavasza 
c. kiadványa.) 

36 százalékra növekedett. A főfoglalkozásként végzett munka arányának 
csökkenése természetesen hatással volt a főmunkahelyi jövedelem arányára 
az összjövedelmen belül. A hetvenes évek közepén a teljes népesség összes 
munkajövedelmének 77 százalékát, tíz évvel később már csak mintegy 73 
százalékát teszi ki a főmunkahelyi jövedelem. Ezen belül a szocialista szek- 
torban dolgozóknál a főmunkahelyi kereset aránya a jövedelem 72 százaléká- 
ról 63 százalékra csökkent. A nyugdíjasokon kívül még az aktív kereső fér- 
fiak körében volt jelentős a második gazdaságban végzett tevékenységnö- 
vekedés: ezért náluk (a főfoglalkozásként végzett munka csökkentése elle- 
nére) egy árnyalattal növekedett az összes munkára fordított idő. 


A többletmunka ára 


A második gazdaság időalapjának túlnyomó resze tehát a szabadidő terhére 
jön létre. A gazdasági körülmények meghatározott életmódot tettek és tesz- 
nek lehetővé. Minthogy ez a tevékenység a szabadidő rovására megy, bizo- 
nyos csoportok a továbbiakban úgy is dönthetnek, hogy ilyen áron már nem 
éri meg nekik a pluszmunka, ezért inkább a fogyasztási szükségleteik mér- 
séklése mellett döntenek. Természetesen lesznek olyan csoportok is, amelyek 
a többletmunka mellett döntenek. 


A gondokat az utóbbi években részben az okozta, hogy ugrásszerűen 
megnőtt a reálbérek és a lakásépítési költségek közötti olló. Ennek következ- 
: tében a lakásszerzés olyan hiányt okozott a családok költségvetésében, ame- 
lyet valamilyen forrásból ki kellett egyenlíteni. Ez a kiegyenlítés többletmun- 
kával a második gazdaságból származó jövedelemből történt. 

Magyarországon a munkára fordított idő aránya nemzetközi viszonylat- 
ban már eredetileg is viszonylag magas volt. Az 1970-es években végzett finn 
- magyar időmérleg összehasonlítás alapján például a magyar férfiaknak a 
kereső munkával eltöltött ideje közel napi másfél órával, a nőké háromne- 
gyed órával hosszabb volt, mint Finnországban. Ezért a munkával lekötött 
idő arányának a nyolcvanas években a férfiaknál tapasztalható további növe- 
kedése különösen problematikus, több szempontból sem kívánatos. Köztudo- 
mású ugyanis, hogy ez a folyamat egybeesett az egészségügyi viszonyok rom- 
lásával, elsősorban éppen az érintett középkorú férfiak halandóságának emel- 
kedésével. Az összefüggés elég valószínűnek látszik. De ellentmondásos ez a fo- 
lyamat annak az alapvető gazdasági és politikai célkitűzésnek a szempontjá- 
ból is, amely a főfoglalkozású munka jelentőségét és megbecsülését kívánja 
elérni. Az előbbi nemkívánatos tendenciák alapján némileg megkérdőjelez- 
hető ennek a célnak a pillanatnyi realitása, legalábbis a közelmúltban kiala- 
kított és jelenleg még folyamatban levő gazdasági kényszermozgások isme- 
retében. 

Végül, de nem utolsósorban elgondolkoztató ez a folyamat a népgazda- 
ság általános hatékonyságának szemszögéből is. Amikor ugyams eléggé elter- 
jedt az a nézet, hogy a második gazdaság lényegesen jövedelmezőbb az első- 
nél (ez számos esetben igaz is), akkor fel kell figyelnünk arra a tényre, hogy 
az utóbbi tíz évben bekövetkezett társadalmimunkaidő-növekedés nem járt 
a nemzeti jövedelem lényeges emelkedésével. Más szóval ez azt is jelzi, hogy 
a másodgazdaságok egy részének produktivitása, jövedelemtermelő képessége 
közel sem olyan kedvező, mint ahogyan azt többen feltételezik. Különösen 
figyelemre méltó, hogy a megtakarítások, az akkumuláció aránya egyáltalán 

nem követte a munkaidő-ráfordítások. növekedését, ami arra enged következ- 
etni, hogy az így keletkező jövedelem egy részének felhasználása nem ész- 
szerű, gyakran presztízsorientált vagy éppen pazarló jellegű. 


Az esélyegyenlőtlenség megnyilvánulásai 


A vázolt országos folyamatok között éppen az esélyegyenlőtlenség miatt társa- 
dalmi rétegenként elég jelentős eltérések mutatkoznak. Az elmúlt évtizednek 
ugyan e tekintetben éppen az volt az egyik jellemzője, hogy bizonyos ki- 
egyenlítődés kezdődött meg, ám ennek ellenére a különbségek — mindenek- 
előtt a második gazdaságban végzett munkára fordított idő tekintetében — 
továbbra is fennállnak. 1977-ben például napi három óra volt a különbség 
a legkedvezőbb helyzetű vezető és értelmiségi réteg, illetve a mezőgazdasági 
foglalkozásúak között. Ez 1988-ra két órára csökkent. A második gazdaság- 
ban végzett munkára fordított idő aránya változatlanul a mezőgazdasági fi- 
zikai munkások és a segédmunkások rétegében kiugróan a legmagasabb, kö- 
zepes nagyságú a szakmunkásoknál és a betanított munkásoknál, viszonylag 
a legrövidebb pedig az értelmiségi és szellemi dolgozóknál. Mindez arra utal, 
hogy — ismét a közhiedelemmel ellentétben — a második gazdaság jelentőz 
részben a hátrányosabb helyzetű rétegek, illetve csoportok felzárkózását 
szolgálta, és nem a kedvező helyzetűnek tartottak előnyeinek további növelé- 
sét. Ezt azért érdemes hangsúlyozni, mert az esetleges egyedi tapasztalatok 
és benyomások (például a feltűnő költekezés, a presztízsfogyasztás egy vi- 
szonylag szűk, feltűnő rétegben) ezzel ellentétes impressziót kelthetnek. 

Igen jelentős volt a második gazdaságban végzett munka növekedése a 
nyugdíjasok körében. Ennek az az egyik magyarázata, hogy a nyugdíjkorha- 
tár elérése után egyre kevesebben dolgoznak tovább (miután ebben az élet- 
korban most már a dolgozók túlnyomó többsége eléri a szükséges szolgálati 
időtartamot), továbbá, hogy a nyugdíjasok foglalkoztatottsági lehetőségei az 
első gazdaság keretében tovább csökkentek. Ennek következtében a társadal- 
mi munkaidőalapon belül a nyugdíjasok munkaidő-ráfordítása növekedett a 
legdinamikusabban, részben a mezőgazdasági kistermelésben, részben a há- 
zilagos építkezéseknél (mindkét területen több mint kétszerese). E terület je- 
lentősége nyilvánvaló, ha figyelembe vesszük, hogy ma a magyar háztartá- 
sok egynegyedében kizárólag nyugdíjasok, további egynegyedében pedig ak- 
tív keresők és nyugdíjasok közösen élnek. A népesedési folyamatok következ- 
tében tovább is várható a nyugdíjasok számának és részarányának növeke- 
dése. Ezért a jelenleg kialakítás alatt álló új nyugdíjrendszer számos alapvető 
kérdésénél (nyugdíjkorhatár, nyugdíjasok foglalkoztatottsága) figyelembe kell 
vennünk a nyugdíjasok időmérlegében mutatkozó tendenciákat is. 

Természetesen nehéz olyan megoldásokat kidolgozni, amelyek mind a 
gazdasági hatékonyság, mind az idős korú népesség szociális szempontjait fi- 
gyelembe veszik. A probléma nagysága azonban jelzi, hogy a következő év- 
tizedek egyik alapvető, szerteágazó jellege miatt a gazdaság és társadalom 
egészét érintő és időben hosszú távú, továbbgyűrűző kérdéssel állunk szem- 
ben. Ezért ebben a témakörben a komplex — vagyis a népesedési, a gazda- 
sági és a társadalmi összefüggéseket egyaránt felmérő — szemléletnek és a 
rendszerszemléletű megközelítésnek, vagyis az optimális megoldások keresé- 
sének kiemelkedő jelentősége van távlati gazdasági és társadalmi politikánk 
kialakításában. I 

A férfiakétól bizonyos mértékig eltérően csökkent a munkára fordított 
időmennyiség a nők körében. Ez azért is figyelemre méltó, mert részben az 
oktatási, részben a gazdasági folyamatok hatására (a nők növekvő munkavál- 
lalása) az 1960-as évek végéig még folyamatosan közeledett egymáshoz a fér- 
fiak és a nők életmódja, időbeosztása. Ezt a tendenciát lényegében az 1987-ben 
bevezetett gyermekgondozási segély változtatta meg, ami a munkaügyi, péneg- 
ügyi és népesedési hatásai mellett jelentős életmódbeli következményekkel 
is járt. Felgyorsította a fiatal nők foglalkoztatottsági arányainak növekedé- 
sét, miután a családra orientált, anyaságot vállaló nőket is érdekeltté tette a 
mielőbbi munkavállalásban. Másrészt a gyes és gyed magas arányú igény- 
bevétele (az 1960-as évek végén a kereső szülő nők mintegy kétharmada, a 
7170-es években már 75—-80 százaléka, napjainkban pedig mintegy 90 százaléka 
igénybe veszi a gyermekgondozási segélyt, illetve díjat) a fiatal gyermekes 
családok körében új életformát és munkamegosztást alakított ki, aminek lé- 
nyeges hatása volt a családi szerepek megosztására, s ezen keresztül a ház- 
tartás tagjainak időbeosztására. Nőtt a fiatal anyák lehetősége a gyermekek 
gondozásában. A három éven aluli gyermekes anyák túlnyomó része otthon 
van. Ennek előnyei a gyermekek egészségi és szellemi fejlődését tekintve 
nyilvánvalóak. Ugyanakkor az időfelhasználás szempontjából ez azzal a követ- 
kezménnyel járt, hogy felerősödött a családon belüli aszimmetrikus munka- 
megosztás a háztartási munkákkal kapcsolatban, különösen, ami a gyermek- 
ellátást illeti. A nők gyermekellátásra fordított ideje immár több mint há- 
romszorosa a férfiakénak (1977-ben még csak kétszerese volt). Ennek a ter 
denciának az értelemszerű következménye viszont az, hogy a kereső, jövede- 
lemszerző munka nagyobb arányban hárul a férfiakra, s ez különösen élesen 
mutatkozik meg a második gazdaság területén. Így részben a gazdasági moz- 
gások nyomán, részben elsősorban a népgazdaság-politikát célzó intézkedések 
következtében a korábban hagyományos családi munkamegosztás ismét fel- 
erősödött, s ennek hatása a férfi-női időmérlegadatokban is jól nyomon kö- 
vethetők. 


A nem a gyermekek ellátásával kapcsolatos háztartási munkákra fordí- 
tott idő egyébként a férfiaknál és a nőknél egyaránt csökkent, s Így a két 
nem közötti különbségek nagyjából hasonlóak maradtak (1986-ban a nők na- 
ponta átlagosan három és fél órát, a férfiak valamivel több mint egy órát 
fordítottak háztartási, karbantartási munkákra). 


Az időgazdálkodás jelentősége 


A kereső tevékenységre, a háztartási munkákra, a gyermekek ellátására, a 
vásárjlásra, valamint a közlekedésre és a tanulásra fordított időt együttesen 
, társadalmilag kötött időnek" tekintjük. Közös jellemzőjük ugyanis, hogy ez- 
zel az idővel a társadalom tagjai nem rendelkeznek szabadon. Ugyanez vou- 
natkozik az élettani szükségletek idejére (elsősorban az alvási időre), ami ter- 
mészetesen nagyságrendileg változatlan, napi 8—9 óra között mozog. Az élet- 
tani szükségletekre fordított és a társadalmilag kötött idő után fennmaradó 
időtartam az úgynevezett szabadidő. Nyilvánvalóan megkülönböztetett jelen- 
tősége van mind társadalmi, mind kulturális szempontból, hogy ennek a napi 
3—4 óra között mozgó időnek az eltöltése hogyan történik, vagyis: miként 
oszlik meg a különféle közösségi, kulturális és egyéb tevékenységek között. 
A munkaidő változatlansága ellenére 1976 és 19886 között valamelyest — 


mintegy napi fél órával — növekedett a szabadidő. Ez részben a háztartási 
munkákkal és a közlekedéssel eltöltött idő csökkenéséből adódott, másrészt 
pedig — amennyire hihetünk az erre vonatkozó bevallásoknak — a pihenés, 
alvás terhére történt. 

A szabadidő önmagában örvendetes minimális növekedésének tényét né- 
mileg megkérdőjelezi azonban az a körülmény, hogy ez a növekedés csaknem 
teljesen a televíziónézésben jelentkezett, jóllehet ennek domináló jellege ko- 
rábban is jellemző volt, így mind az egész életmódban, mind pedig a kultu- 
rális tevékenységben ez az egyoldalúság csak tovább fokozódott. A kulturális 
tevékenységek egyéb fajtáinál, így különösen az olvasásban, de a színház-, 
mozi- stb. látogatásban is inkább visszaesés, vagy legjobb esetben stagnálás 
következett be. A kialakult tendencia megfordítására a jövőben sem nagyon 
számíthatunk. A technikai fejlődés nyomán bővülni fog a külföldi adások 
vételének lehetősége, és terjedőben vannak a videofilmek. Ez várhatóan to- 
vább erősíti a televízió vonzerejét, ezért elkerülhetetlennek látszik kultúrpo- 
litikánk átgondolása abból a szempontból, hogy az új helyzetben milyen mód- 
szerekkel és eszközökkel biztosítható a magasabb kulturális igények kiala- 
kítása és kielégítése a társadalom eddiginél szélesebb rétegeiben. 

Mozgásszegény életmódunk nemzetközi (finn, osztrák) adatokkal összeha- 
sonlítva már az 1970-es években is feltűnően rossz volt. Az ezzel kapcsolatos 
tevékenységre (séta, kirándulás stb.) fordított idő az utóbbi 10 évben még 
tovább csökkent. Ennek minden bizonnyal lényegesen nagyobb a szerepe a 
lakosság egészségi állapotának kedvezőtlen alakulásában, mint a gazdasági 
helyzettel összefüggő, a munkával kapcsolatos leterheltség tényezőjének. (Nem 
beszélve életmódunk egyéb kedvezőtlen jelenségeiről, mint pl. az egészség- 
telen táplálkozás.) Ez felhivja a figyelmünket arra, hogy számos életmódbeli 
változásban elérhetnénk kedvező fordulatot az adott gazdasági és pénzügyi 
korlátok között is, ha az érintett rétegek ismeretszintjét, kulturális, életmód- 
beli beállítottságát sikerülne célszerűen befolyásolnunk. 


Az eddigiekben felvázolt általános kép mögött természetesen az időgaz- 
dálkodásban is lényeges különbségek vannak az egyes rétegek között. Ez je- 
lentős részben összefügg bizonyos demográfiai ismérvekkel, így különösen az 
életkorral, a családi állapottal, a családi életciklus különböző szakaszaival, a 
gazdasági aktivitással, illetve az egzisztenciális pályafutás különböző perió- 
dusaival. Ebből adódóan társadalompolitikánknak számolnia kell például azok- 
kal a nagy valószínűséggel bekövetkező változásokkal, amelyek népességünk 
előre látható és jelezhető korösszetétel-jellemzőivel vannak összefüggésben. 
A középkorú és idős korú népesség arányának a következő évtizedben vár- 
ható további növekedése nyilvánvalóan hatással lesz az egész társadalom 
életmódjára és időbeosztására, ezen keresztül a különféle javak és szolgálta- 
tások igénybevételére. Lényeges különbségek mutatkoznak az életmódban és 
az időbeosztásban az egyes társadalmi rétegek, foglalkozási csoportok, isko- 
lázottsági szint és településtípusok szerint is. Ennek megfelelően a társadalmi 
mobilitásban, az oktatási folyamatokban és a településszerkezetben várható 
változások ugyancsak hatással lesznek az életmód jövőbeli alakulására. 

A jövőt tekintve bármilyen gazdaságfejlődési irányzat alakul ki, azzal a 
hatással mindenképpen számolnunk kell, amelyet a két évtizede fokozatosan 
kibontakozó második gazdaság, illetve az ezzel együtt járó magatartásfor- 
mák tömeges állandósulása hozott magával. A társadalom tagjainak egyre 
újabb és újabb csoportjai tanultak meg — jól-rosszul — gazdálkodni anya- 
giakkal és időbeosztásukkal. 

Az elméleti megfontolások és a történeti tapasztalatok arra engednek kö- 
vetkeztetni, hogy a megélhetést szolgáló tevékenységszféra, illetve az úgy- 
nevezett szabadidőszféra szorosan összefonódnak. Ezért várható, hogy a sza- 
badidős tevékenységek terén is olyan tendenciák alakulnak majd ki, amelyek 
jobban fognak illeszkedni a gazdasági megélhetési statégiához. 


Mindezek alapján úgy tűnik, hogy az időmérleg-vizsgálatok eredményei nem- 
csak a magyar társadalomról való képünk gazdagításában hasznosíthatók, ha- 
nem a társadalmi-gazdasági, egészségügyi és kulturális folyamatok összefüggő 
elemzésében is. Természetesen ennek során figyelembe kell venni az időmér- 
leg-felvétel korlátait és lehetséges hibáit, amelyek részben a mintavételből, 
részben a bevallás és a visszaemlékezés szubjektív torzításaiból adódnak. 
Ezért elsősorban a gazdasági összefüggések elemzésénél gondosan vizsgálnunk 
kell azt is, hogy az időmérlegadatok mennyiben vannak összhangban a teljes 
körű és folyamatos gazdaságstatisztikai adatokkal. Különösen fontos egy ilyen 
jellegű ellenőrzés mindazokban a témakörökben, amelyek gazdasági vagy tár- 
sadalmái döntések előkészítését célozzák. Vagyis az időmérlegadatok nem he- 
lyettesítik a más forrásból származó információkat, csak azokkal együtt és 
velük összhangban alkalmasak a társadalmi valóság árnyaltabb és újabb 
részleteket megvilágító bemutatására. 

Erre azért is szükség van, mert a gazdasági helyzettel összefüggésben az 
életmódban is nyilvánvalóan változások várhatók. A jelenlegi helyzet mé- 
lyebb elemzése segíthet abban, hogy olyan társadalompolitikát alakítsunk ki 
és alkalmazzunk, amely lehetővé teszi, hogy a változások az adott lehetőségek 
között az egészségi es kulturális szempontokból kívánatos irányokba hassa- 
nak. A társadalomstatisztíkai elemzések — köztük az időmérleg-vizsgálatok 
— feladata, hogy e politika kialakításában és hatékonyságának mérésében a 
maga eszközeivel közreműködjék. 


SZOVJET-AMERIKAI CSÚCSTALÁLKOZÓ 


Washington, 1987. december 7—10. 


A kötet — amelyet Pálos Tamós óMNított össze — Mihail Gorbacsov 
és Ronald Reagan woshingtoni találkozójának vakumennyi fon- 
tos eseményéről beszámol. Tartalmazza a két óllamférfi elhang- 
zott beszédeit, nyilatkozatait, pohárköszöntőit. Külön fejezetben 
olvasható a szovjet—-oamerikai szerződés a közepes hatótávolságú 
és a hodműveleti-harcászati rakétók megsemmisítéséről, a talál- 
kozóról kiadott szovjet—-amerikoai közös nyilatkozat, valamint a 
Varsói Szerződés és o NATO közleménye a csúcstalálkozóval kap- 
csolatban. 


KOSSUTH KONYVKIADÓ 


Kiss György 
A BARANYA MEGYEI PÁRTBIZOTTSÁG 
OSZTÁLYVEZETŐJE 


Képzettség és gazdasági fejlődés 


Az elmúlt években sokat hangoztattuk, hogy alapvető társadalmi igény és 
szükséglet az intenzívebb gazdálkodásra való áttérés, a műszaki fejlesztés 
gyorsítása, amihez nélkülözhetetlen a széles körű általános műveltség, a ma- 
gas fokú szaktudás elismerése. Mindezeket megerősítette a Központi Bizott- 
ság gazdasági-társadalmi kibontakozásáról szóló programja. Időszerű problé- 
mákról van szó, hiszen a közelmúltban mindennek ellenére egyre érzékel- 
hetőbbé váltak a tudás leértékelődésének, a társadalmi ellenérdekeltségek ne- 
gatív hatásai. 


A célok, szükségletek és a társadalmi gyakorlat között feszülő ellent- 
mondások indokolttá tették Baranyában is a nyolcvanas évek tapasztalatai- 
nak számbavételét, a konkrét feladatok megjelölését. Ezt végezte a megyei 
pártbizottság, amikor felmérte az ipar, az építőipar, a mezőgazdasági ter- 
melőszövetkezetek fizikai dolgozóinak szaktudását és műveltségét. A pártbi- 
zottság úgy ítélte meg, hogy e három fő ágazatban dolgozóknak jelentős 
szerepük van a termelés és a termékszerkezet korszerűsítésében. 


A vállalatok, szövetkezetek helyzetét nehezíti, hogy a munkaerő jelentős ré- 
sze még általános iskolai végzettséggel sem rendelkezik. E tényről — a köz- 
oktatás eredményességi fokát bírálva — többen úgy vélekednek, hogy , amit 
nem tud az állam az általános iskolai rendszeren belül megoldani, azt át- 
hárítja a gazdálkodó szervezetekre". Emellett elgondolkodtató, hogy az ál- 
talános iskola elvégzésének szinte egyedüli ösztönzője a szakmunkás-bizonyít- 
vány és a gépkocsivezetői jogosítvány megszerzése. Úgy látjuk, megyénkben 
külön gondot jelent a többszörösen hátrányos helyzetű néprétegek alacsony 
iskolázottsága. Ezt érzékelve, a pártbizottság felkérte a megyei tanácsot, hogy 
készítsen összegzést a nyolc osztállyal nem rendelkezők területi megoszlásá- 
ról, és jelölje meg a hátrány mérséklésének lehetőségeit és a tennivalókat. 


A fizikai dolgozók körében a középiskolák iránti érdeklődés — kivéve a 
szakközépiskolai. oktatást — általában csökkent. Ebben szerepet játszik a 
tudás leértékelődése is. Ez tovább fékezheti a társadalmi mobilizációt, a te- 
hetséges munkások pályamódosítási lehetőségeit. Ezért a széles körű művelt- 
séget biztosító középfokú iskoláztatástól, a konvertálhatóbb ismeretszerzéstől 

mint hosszabb távon megtérülő beruházástól nem szabad sajnálni a pénzt. 
Olyan helyzetet kell teremteni, hogy a vállalatok és szövetkezetek mellett az 
egyéneknek mint munkavállalóknak is érdekük legyen a tanulás. Ez — sze- 
rintem — minden szinten hosszú távú stratégiai gondolkodásmódot és tevé- 


kenységet igényel. 


A szakképzettséggel nem rendelkezők nagy tömege több szempontból is 
figyelmet érdemel, elgondolkodtató és cselekvésre késztető. Az egyik nagy 
kérdés ugyanis az, hogy a nélkülözhetetlen műszaki fejlődés követelményei- 
nek miként tudunk — vagy nem tudunk — megfelelni, ha az iparban dol- 
gozóknak több mint a fele csak betanított és segédmunkás. Bizonyára még 
néhány évig sok helyen megbirkóznak valahogy a feladatokkal, de hosszabb 
távon az elkerülhetetlen műszaki fejlesztés, az új technológia feltétlenül ma- 
gasabb szakképzettséget igényel. A másik dílemmát az idézi elő, hogy mivel 
a vállalatok, a szövetkezetek többsége természetesen már napjainkban is el- 
sősorban a szakmunkásokat keresi, milyen hatású lesz a szakmával nem ren- 
delkezők iránti érdeklődés csökkenése. Reális gond ugyanis, hogy a struk- 
túraváltás, a piaci igényekhez való igazodás elsősorban az alacsony képzett- 
ségű és szakma nélküli rétegeket érinti hátrányosan. Tehát nemcsak a szak- 
mával rendelkezők átképzésére kell gondot fordítani, hanem a betanított és 
segédmunkások képzésére is. Ez elsősorban vállalati, szövetkezeti feladat, de 
a foglalkoztatás biztosítása érdekében a tanácsok sem nézhetik tétlenül ezt 
a problémát. Azon munkálkodunk, hogy a felnőtt szakmai átképzés bázisin- 
tézményei alkalmassá váljanak a növekvő feladatok elvégzésére. 


A kép jelenleg tarka és ellentmondásos. Az iparban kedvezőtlennek ítél- 
hető, hogy a fizikai dolgozók között a szakmunkások aránya öt év alatt más- 
fél százalékkal csökkent. (Igaz, ennél nagyobb mértékben apadt a segédmun- 
kások hányada.) Ez elsősorban a megye iparszerkezetével függ össze, annak 
hatásával, hogy az egyes ágazatok műszaki, technológiai fejlettsége, a ter- 
melőmunka jellege közti különbség jelentősen meghatározza a szakképzettség 
iránti igényt. E megállapításokat néhány példával is megpróbálom érzékel- 
tetni. A Mecseki Szénbányák Vállalatnál a szerény mértékű gépesítés elle- 
nére nem nőtt, hanem csökkent a szakmunkások hányada. A jó színvonalon 
és eredményesen dolgozó pécsi Sopiana Gépgyárban viszont növekvő, ma már 
megközelítőleg 90 százalékos a szakmunkások hányada. A nagy múltra vissza- 
tekintő és márkás pécsi HUNOR Kesztyű- és Bőrruházati Vállalatnál a be- 
tanított munkások aránya meghatározó, s a szakmunkások hányada nem éri 
el a 20 százalékot. 


Az építőiparban ez idő alatt nemcsak a betanított munkások, hanem a 
szakmunkások aránya is emelkedett, s Így tovább nőtt az ipari dolgozókéhoz 
viszonyított előnye. Minden bizonnyal ez is hozzájárult az építőipari tevé- 
kenység színvonalának emelkedéséhez, amitől a jobb minőségű lakásépítés, 
Pécs belvárosának — közmegelégedésre való — szépülése tanúskodik. 


A mezőgazdaság korszerűsödése következtében nemcsak a dolgozó pa- 
rasztok munkájának jellege, hanem szakképzettségük alakulása is kedvezőbbé 
vált. Így megyénkben az e területen dolgozó szakmunkások aránya magasabb 
az országos átlagnál, a betanított munkásoké pedig megközelíti azt. A szak- 
ember-ellátottság a gépesítés, a növénytermesztés területén jobb, az állatte- 
nyésztésben viszont rosszabb. 

Az ípari, építőipari vállalatok, szövetkezetek, mezőgazdasági termelőszövet- 
kezetek a szakmai műveltség gyarapítására közép- és hosszú távú terveket 
készítenek. Ezek a korábbiaknál reálisabban tükrözik az igényeket, de sok 
még bennük a formalizmus, és több helyen csak a rövid távú technológiai 
és műszaki fejlesztési változásokhoz igazodnak. A gazdasági szervezetek szá- 
mottevő része, többek között stratégiai bizonytalanságok miatt, kevéssé ér- 
zékeli még a szerkezetváltás és az ehhez kapcsolódó szakmai képzés lehető- 
ségeit, illetve kényszerét. Kevés a jó példa a tervszerű átképzésre, amit az 
is jelez, hogy a központi átképzési támogatás lehetőségeit ez ideig csak néhány 
munkahely vette igénybe. Ezekből kiemelhető a — vállalkozásokban és kez- 
deményezésekben élen járó — Baranya Megyei Állatforgalmi és Húsipari Vál- 
lalat, továbbá a Baranya Megyei Cipőipari Szövetkezet. 

E tényeket látva, a megyei pártbizottság feladatul tűzte az anyagi ágazatok 
területén működő pártszervezetek elé, hogy a termelési, műszaki, fejlesztési 
feladatokhoz kapcsolódva rendszeresen értékeljék a fizikai dolgozók képzett- 
ségének gyarapítása érdekében végzett politikai és gazdaságvezetői tevékeny- 
séget. 


A munkahelyek nagyobb része — a lehetőségeken belül — anyagílag is 
ösztönzi a szakképzettség megszerzését. A fizikai dolgozók szakképzése és 
továbbképzése nagy szóródást mutat az egyes ágazatok és vállalatok között 
is. Kedvezőtlen jelenség, hogy a szakmunkásvizsgár:. jelentkező felnőttek szá- 
ma öt év alatt egyharmaddal csökkent. Kedvező viszont, hogy a jelentkezet- 
tek között évenként 25—40 százalék már legalább egy szakmával rendelke- 
zett, 15—20 százalék pedig középiskolát végzett. Ebből látható, hogy ha lassan 
is, de nő a kettő vagy több szakmával rendelkezők száma és az érettségi 
után szakmát tanulók köre. Úgy véljük, e kedvező tendenciák előremutatóak, 
s tovább kell erősíteni őket. De emellett azt is tapasztaljuk, hogy a szakmai 
műveltség gyarapításának különböző formái iránt csökken az érdeklődés. Ez 
összefügg a munkaidő védelmével, a vállalati érdekeltség ellentmondásossá- 
gával, nem kis mértékben pedig a munkavállalók anyagi érdekeltségének, 
talán elhelyezkedési kényszerének hiányával. Valószínűleg közel járunk az 
igazsághoz, ha kimondjuk: meglehetősen felerősödött a , mának élés" — vagy 
annak kényszere? — a munkáltatók és munkavállalók számottevő hányadá- 
nál. Ez az út már csak drága büntetőkamatok fizetése árán járható — amit 
nem akarunk! 

A szakmai képzést és átképzést is nehezíti a szakmunkások és a betaní- 
tott munkások bérezésében levő feszültség. A munkáltatók keresik az ellent- 
mondás feloldásának módját, s anyagilag igyekeznek elismerni azokat a szak- 
munkásokat, akik egy-egy időszakban betanított munkát végeznek. Mivel 
ennek ösztönző hatása általában kicsi, a munkavállalók általában megeléged- 
nek a betanítással, nem vállalják a nagyobb erőfeszítést igénylő szakmunkás- 
vizsgára való felkészítést. Ennek az ellentmondásnak a feloldásán közösen kell 
törni a fejünket. 

Tudjuk, a szaktudás hasznosítását sok tényező befolyásolja. Többek kö- 
zött meghatározó a munkahelyek műszaki színvonala, az irányítás, vezetés 
milyensége. Egy megyei közvélemény-kutatás során a megkérdezett dolgozók 
nagyobb része úgy vélte, hogy nem történt lényeges változás a munkahely 
műszaki, technikai színvonalában és a szaktudás alkalmazásának lehetőségei- 
ben. E vélemények sajnos nagyrészt reálisak. Az okok döntően az anyagiak 
hiányára vezethetők vissza, de szemléletbeli gondok is érzékelhetők. Ez utób- 
biakra utal, hogy a szaktudás nem kellő hasznosítása mellett megfigyelhető 

aj felkészültség színvonalánál alacsonyabb szinten végzett munka is. Ez a 
meglevő tartalékokra utal, aminek felszínre hozása és hasznosítása jobb ve- 
zetői munkát és ösztönzőbb keretszabályozást igényel. 

A szakmunkások utánpótlásának nagyobbik részét változatlanul a frissen 
végzett fiatal szakmunkások alkotják. Többségük a jövőben is szakmunkás- 
képző iskolában szerzi képzettségét. A szakmai képzésről azonban megyénk- 
ben is sok víta folyik. A szakképzést jogosan érik bírálatok a vállalatok, 
szövetkezetek részéről a túlzottan specializált és elavult ismeretanyag, a szé- 
lesebb szakmai áttekintőképesség hiánya miatt. Ugyanakkor az általános kép- 
zés jogos igénylése mellett figyelemre méltó az a megyei NEB-vizsgálati ta- 
pasztalat, mely szerint a vállalatok szívesebben alkalmazzák a hároméves 
szakképzésben részesülteket, mint a szakközépiskolát végzetteket. Ennek el- 
lenére Baranyában is a konvertálható, széles alapokon nyugvó képzésre tö- 
rekszünk. A tanácsok növelték és növelik a négyéves szakmunkásképzési 
arányt, és fokozatosan kiépítik a technikusképzést a gazdasági szükségletek 
szerint. Napirendre tűzzük az egész középfokú oktatás megyei szerkezetének 
további korszerűsítését. Az ehhez szükséges tantervi és tankönyvi feltételek 
megteremtését viszont az országos szervektől várjuk. 


A gyakorlati szakmai képzést változatlanul és jogosan sok kritika éri. 
Bár a vállalati igények jobb figyelembevételét az új oktatási törvény már 
lehetővé teszi, ennek hatása azonban ma még csak részben érzékelhető. Az 
oktatás műszaki feltételei mind a vállalatoknál, mind az iskoláknál csak rész- 
ben felelnek meg a korszerű követelményeknek. Gondot okoz, hogy a mun- 
kahelyeknek csak egy része vállal nagyobb anyagi áldozatot saját szakember- 
szükségletének kielégítésére. Ez feszültség forrása a vállalatok között, mert 
erős a szakembercsábítás. Kevés az olyan példa, mint a cserkúti MEZŐGÉP-é, 
amely a szakemberképzésért a partnervállalatnak meghatározott összeget fi- 
zet. Meggyőződésünk, hogy a mai helyzet számottevő javulásának anyagi fe- 
dezete — ösztönző pénzügyi szabályozással — elsősorban a vállalatoknál biz- 
tosítható. 

A középfokú iskolai szakemberképzés tehát több területen ma sem tudja 
kielégíteni a vállalati igényeket. Ebben több ellentmondás érezteti hatását. 
Erősen hat az egyéni érdeklődés és a vállalati igény közti, valamint a tár- 
sadalmi szükséglet és a társadalmi értékrend közti eltérés. Szerepet játszik 
a hirdetett társadalmi és a mindennapi értékrend közti különbség is. Ez az 
ellentmondás-sorozat részben a társadalmi fejlődés következménye, részben 
a saját következetlenségeink , terméke". Ezek feloldása nem ráolvasással, ha- 
nem az érdekek figyelembevétele alapján ösztönzéssel és a szocialista értékek 
céltudatos, folyamatos, következetes képviseletével, illetve helyretételével va- 
lósítható meg. 

A kezdeti eredmények ellenére úgy tapasztaljuk, hogy még nem tuda- 
tosult kellően a kultúra szerepe a gazdasági, társadalmi reformfolyamatok- 
ban. Ezért tartjuk fontosnak a társadalom, a gazdaság, a kultúra — s benne 
a tudatformálás — szoros kölcsönhatásának megértetését és az ebben a szel- 
lemben való cselekvést. A tudatformálás hatását gyengítik a szocializmusról 
és a magyar társadalom fejlődéséről, a politikánkról tanultak és a gyakorlat- 
ban tapasztaltak közötti ellentmondások, a meghirdetett politikai elvek és 
a gyakorlat közötti eltérés, továbbá magának a tudatformálásnak a hiányos- 
ságai is. De ezeket sem elegendő pusztán megállapítani. Az előttünk álló 
társadalmi és gazdasági feladatok megoldásáért érzett felelősség azt követeli 
a közvetlen politikai ismeretterjesztéstől, a közművelődéstől is, hogy a té- 

nyek és érvek birtokában szóljunk reálisan a szocializmus eredményeiről, és 
nyíltan gondjairól, tévedéseiről, hibáiról. Mutassuk be a szocializmus építé- 
sének felfogásában bekövetkezett változásokat, az ideológia gazdagodását — 
melyekről napjainkban a pártban széles körű vita folyik —, az előttünk levő, 
áldozatokat is követelő teendőket. A propagandában, a politikai munka szín- 
terein nagyobb gondot kell fordítanunk az olyan követelményekre is, mint 
az önállóság, a kezdeményező- és szervezőkészség, a kreativitás, a felelősség- 
vállalás és önellenőrzés. Ezek megbecsült társadalmi értékké válása szuny- 
nyadó tartalékokat szabadít fel. 

Teljes az egyetértés abban, hogy a gazdasági, társadalmi kibontakozás 
megvalósítása elképzelhetetlen a széles körű általános műveltség és gazdag 
szaktudás nélkül. A jelenlegi nehéz gazdasági körülmények közepette persze 
könnyen elfogadhatónak tűnhet a pénzhiányra való hivatkozás. Manapság 
erős a rövid távon megtérülő és hasznot hozó befektetésekre való csábítás. 
A szakképzés, különösen az általános műveltség gyarapítása viszont nem 
ezek közé tartozik, mert néha csak egy évtized múlva kamatozik. A holnap- 
ról való megfeledkezéstől éppúgy óvjuk magunkat, mint a munkáltatókat és 
a munkavállalókat. A jó példák bizonyítják azonban, hogy nemcsak azt kell 
nézni, mennyi pénz marad a szakmai ismeretek, a műveltség gyarapítására, 
hanem azt is végig kell gondolni, mennyi műveltség és szaktudás kell a hol- 
napi és az azutáni hatékony termeléshez. 


. TANÚSÁGTEVŐK 


4/D KÖTET 


Visszaemlékezések a magyarországi munkásmozgalom történetéből 
1919-—- 1944 


Válogatta és szerkesztette: Petrák Katalin 


Az 1919-es munkáshatalom megdöntése után több mint százezer ember hagyta el 
Magyarországot. Később a fehérterror borzakmai, majd a gazdasági válság, a mun- 
kanélküliség újobb tízezreket kényszerített hazájuk elhagyására. 

Ezekbe az emberi sorsokba nyújt bepillantást a memoársorozat újabb kötete. A 
visszaemlékezők szólnak oz őket befogadó országokban működő haladó mozgatmak- 
ban való részvételükről, az ott tevékenykedő magyar emigrációról. A 30 visszaemlé- 
kező által leírt események még a munkásmozgalom történetét jól ismerők számára 
is sok újdonsággal szolgálnak, 

A PARTSZERVEZETEK ELETÉBŐLÉ 


Napi gyakorlat — távlati gondolkodás 


A gazdaság bármely területén dolgo- 
zó, bármilyen szintű vezetők és az 
ország ügyei iránt érdeklődő embe- 
rek egy dologban bizonyára egyetér- 
tenek, nevezetesen abban, hogy a 
központilag befolyásolt gazdasági 
környezet részleteiben többnyire ki- 
számíthatatlan, egészében pedig a 
gazdálkodók túlnyomó többségére 
nézve — beleértve a jól gazdálkodó- 
kat is — egyre szigorúbb. 

Ez a megítélés persze önkényesen 
leegyszerűsített, de a helyzetnek na- 
gyon sok felszíni megjelenési for- 
mája van, amelyek közül elég csak 
arra utalni, hogy tervgazdaságként 
számon tartott gazdaságunkban 1988 
első negyedévének végén a vállala- 
tok jelentős részének nincs olyan jó- 
váhagyott éves terve, amely elvár- 
ható biztonságot nyújtana az egész 
évi munkához. A mi vállalatunknál 
is most folyik a terv kidolgozása, de 
már látjuk, hogy év közben szükség 
lesz különféle korrekciós intézkedé- 
sekre. Ettől függetlenül azonban a 
munka folyik, hiszen a reálfolyama- 
tok csak lassabban módosíthatók, 
mint a különböző közgazdasági és jogi 
előírások. 

A feltételrendszer  optimálisnál 
gyakoribb változtatása következtében 
egy vállalat eredményes gazdálkodá- 
sához — a jól eladható piacképes ter- 
mék mellett — szükség van a köz- 


gazdasági környezethez való gyors 
alkalmazkodásra, és esetenként az ín- 
formális csatornákon beszerzett is- 
meretekre is. E körülmények miatt 
az iparvállalati gazdasági vezetőknek 
munkájuk és energiájuk legnagyobb 
részét az eredményes gazdálkodás 
napi feltételeinek megteremtésére 
kell fordítaniuk. Kényszerűen rövid 
távú gondolkodásra van tehát szorít- 
va a gazdasági vezetők nagy része, a 
, túlélésre" kell koncentrálniuk, ezzel 
esetleges további népgazdasági vesz- 
teségeket is okozva, egyben lelassít- 
va a kormány által 1987-ben meg- 
hirdetett gazdasági-társadalmi kibon- 
takozási program végrehajtását. 

A megújulás, a gazdaság átalakí- 
tása azonban nyilvánvalóan hosszabb 
távú gondolkodást, valamint ehhez 
kapcsolódó cselekvést feltételez és 
igényel a gazdaság minden szintjén 
mind az irányításban, mind a végre- 
hajtásban. Vagyis a mindennapi 
gazdasági munkában elengedhetetlen 
a hosszabb távú gondolkodás érvény- 
re juttatása, még akkor is, ha ez 
ma szinte lehetetlennek vagy igen ne- 
héznek tűnik. 


Felvetődik a kérdés, hogyan tölti 
be hivatását ilyen körülmények kö- 
zött a párt, elsősorban helyi szinten, 
mit képvisel és milyen módszereket 

alkalmaz a gazdaságpolitikai irányí- 
tó, ellenőrző tevékenységében. 

A termelőüzemekberi végzett poli- 
tikai munka tapasztalatai az elmúlt 
években azt mutatják, hogy az előb- 
biekben vázolt bonyolult gazdásági 
helyzet napi áttekintése, az abból 
adódó politikai feladatok meghatáro- 
zása többnyire meghaladja az üzemi 
pártszervezetek erejét, és ma ez — 
véleményem szerint — már nem is 
lehet cél. Akadályokba ütközik ez 
azért is, mert a napi munkának nem 


ségek forrása lehet. 

A vállalatok és a gazdaságirányí- 
tás között feszülő bizalmi válság kö- 
vetkezménye, hogy a vállalatok álta- 
lában nem játszanak nyílt kártyák- 
kal: tartalékolásra, könyvelési zsong- 
lőrködésre, a szabályozók kijátszására 
kényszerülnek nap mint nap. A sza- 
bályozás részletei ugyanis nincsenek 
megfelelő szinkronban a deklarált 
gazdaságpolitikai elvekkel. Ezt a ku- 
sza szövevényt még tovább bonyolítja 
az egymás közötti  kooperációban 
megnyilvánuló erőfölény, aminek 
egyenes következménye, hogy a nyílt 
piaci viszonyok helyett a személyes 
kapcsolatok — rendszere érvényesül 
egyebek között az árak kialakításá- 
ban, az egymással történő elfogadta- 
tásában, valamint az olyan hiányhely- 
zetek feloldásában, amilyet például 
legutóbb az alumíniumalapanyag-ex- 
port teremtett a hazai felhasználók 
körében. Összességében tehát azt lát- 
juk, hogy a gazdálkodói gyakorlatban 
túlzottan is elvált egymástól a napi 
taktika és a gazdaságpolíitikai straté- 
gia. 

Mindebből látható, hogy ha a párt- 
szervezet — elvi alapokon — meg- 
próbálna a gazdaságpolitika dekla- 
rált céljainak és módszereinek ér- 
vényt szerezni, ezzel lehetetlen hely- 
zetbe hozná a vállalatot másokkal 
szemben. Az igazsághoz hozzátarto- 

zik azonban, hogy egy vállalati párt- 
szervezet ehhez nem rendelkezik 
sem elég információval, sem elég 
szakismerettel, s ami a legfontosabb: 
elegendő politikai erővel sem, tehát 
fel kell mérnie a reális lehetőségeit, 
és kellő önmérséklettel 
azokat a pontokat, ahol beavatkozá- 
sával valóban segíthet. 

Cél lehet — s ez egyáltalán nem 
lebecsülendő a jelen körülményeink 
között — a lelkiismeretes, fegyelme- 
zett munkavégzés, egymás munkájá- 
nak megbecsülése. Ez a követel- 
ménytámasztás — véleményem sze- 
rint — ugyanis nemcsétk a napi mun- 
ka végzésében fontos, hanem a kö- 
zösség és az egyén hosszabb távú 
céljainak megvalósítását is elősegíti. 

A hosszabb távú érdekek megfo- 
galmazása általában nem tűnik túl 
bonyolult feladatnak, hiszen ezek 
többnyire összhangban vannak a po- 
litilcai célkitűzésekkel, a népgazda- 
sági célokkal, tendenciákkal. Ez ipar- 
vállalatok — esetében elsősorban az 
eredményes gazdálkodást, a felme- 
rülő piaci igények mind teljesebb 
kielégítését, a versenyképesség meg- 
tartását, a dolgozók  jövedetmének 
folyamatos növelését jelenti. E le- 
egyszerűsített megfogalmazásban a 
legbonyolultabb problémát azonban 
éppen az eredményes gazdálkodás és 
a versenyképesség jelenti, hiszen ez 
általában az adott feltételek mellett 
értendő. A mai helyzet nehézségei 
viszont többek között abból adódnak, 
hogy a feltételek gyors és nem ís 
mindig — következetes változtatása 
miatt az eredményesség megítélése ís 
változó. Ehhez járul a piaci viszo- 
nyok meglehetősen bizonytalan ala- 
kulása. A hosszabb távú célok, fel- 
adatok kijelölése a körültekintő és 
következetes szándék ellenére sem 
halad olyan eredményesen, ahogy 
azt az élet megköveteli. Tapasztala- 
taiím szerint ezt a feladatot elsősor- 
ban a változó körülmények között is 
állandónak tekinthető gazdálkodási 


elemek megragadásával lehet a leg- 


nagyobb valószínűséggel sikeresen 
megoldani. 
Mai  gazdaságpolitikánkban ilyen 


, állandó" elemnek tekinthető a nye- 
reség maximalizálása, a vagyon nö- 
velése, a piachoz való fokozottabb al- 
Kalmazkodás, valamint a munkaerő 
hatékony foglalkoztatása. Manapság 
a vagyon hosszú távú gyarapítását 
gyakran szembeállítják a nyereség 
maximalizálásával, de mindenekelőtt 
a nyereségre alapozott bérfejlesztés- 
sel. Az érvényben levő szabályozók 
körülményei között azonban ez nem 
reális alternatíva. A vállalatok való- 
jában nem dönthetnek arról, hogy 
bért növeljenek-e, vagy a vagyont 
növeljék. Amikor az AUTOVILL sza- 
bad pénzeszközein kötvényeket vásá- 
rolt, nemcsak a jobb befektetés és a 
vagyongyarapítás szándéka vezette — 
bár tagadhatatlan, hogy ez jó befek- 
tetésnek bizonyult —, hanem az, 
hogy az adott pillanatban nem is 
tudta volna célszerűbben felhasználni 
ezeket a forintokat. Ha nem ilyen 
,kényszerbefektetés" —— érvényesülne, 
hanem a vállalatoknak valóságos vá- 
lasztási lehetőségük lenne, szerintem 
akkor se , falnák fel" a bérek a vál- 
lalati vagyont. Ez ugyanis összeüt- 
közésbe kerülne a vezetés és a kol- 
lektíva hosszabb távú érdekeivel. 
Meggyőződésem, hogy a vállalatok- 
ban sokkal nagyobb a döntések hosz- 
szabb távú következményeiért való 
felelősségtudat, mint ahogy a szabá- 
lyozók megalkotói azt feltételezik. 
A vagyon gyarapítása, de főként a 
vállalati vagyonra tulajdonosként te- 
kintő szemlélet megerősítése érdeké- 
ben az idén az AUTOVILL is va- 
gyonjegyeket bocsát kis saját dolgo- 
zói körében, terveink szerint egye- 
lőre 30 millió forint értékben. Ez a 
dolgozók számára igen előnyös be- 
fektetési lehetőség, hiszen a vállalat 
— meglévő vagyona terhére — az 


adólevonás után akár évi 15 százalé- 
kos kamatnak is felfogható tiszta ho- 
zamot Ígér az éves terv teljesítése 
esetén. A vállalat vagyonához képest 
ez csekély összegnek tűnhet, de ha az 
idei esztendőben realizálható nyere- 
séghez, és még inkább, ha a tiszta 
eredményhez viszonyítjuk (ez várha- 
tóan 130—140 millió forint lesz), 
már nem is olyan jelentéktelen 
összeg. A dolgozók körében nagy 
meglepetést keltett ez a lépésünk, hi- 
szen a korábbi szocializmusfelfogá- 


"sunk alapján, hagyományos módon 


ez a jelenség nem kezelhető. 


Az anyagi folyamatok gazdaságos- 
ságára, eredményességére jelentős ha- 
tást gyakorol a dolgozók anyagi ösz- 
tönzése, de éppen itt mutatkozik 
meg a legélesebben a rövid és hosz- 
szú távú érdekütközés. Mintegy tíz 
éve, hogy ez a kérdés a vállalati po- 
litikai munka homlokterébe került, 
és azóta is a legfontosabb tenni- 
valóink körébe tartozik. Akkoriban 
a közvetlen termelést kiszolgáló 
szakmák területéről, a karbantartók- 
tól, a szerszámkészítőktől nagyon s0- 
kan kiléptek, s már a termelés is 
akadozott, ami végül is arra kész- 
tette a pártszervezetet, hogy állo- 
mánycsoportonként differenciáltab- 
ban vizsgálja a bérek alakulását. Ez- 
zel a vállalatvezetés is egyetértett. 
Új ösztönző bérezést dolgozott ki az 
érintett területekre, és sikerült meg- 
állítani a létszámcsökkenést. 


Az utóbbi években ugyanilyen bel- 
ső akciót kezdeményeztünk a mű- 
szaki értelmiség érdekeltségének fó- 
kozására. Kezdetben azon az alapon 
differenciáltunk, hogy kik vannak 
legnagyobb hatással a vállalat jöve- 
delemtermelő képességére. Most vi- 
szont megváltoztattuk a jelszót, ma 
már azt vizsgáljuk és annak megfe- 
lelően teszünk különbséget, hogy kik 
a vállalat hosszú távú versenyképes- 
ségének legfőbb letéteményesei. Nem 

vitás, hogy ezek a műszaki fejlesztés 
és a manketing kulcsemberei. A vál- 
lalat jövőjét tekintve ugyanis a leg- 
fontosabb hosszú távú elem a gyárt- 
mány- és gyártástfejlesztés, valamint 
a piac tudatos szervezése, építése, a 
piaci viszonyokhoz való alkalmazko- 
dás. 

Ehhez azonban a tudatos és hatá- 
rozott gazdasági munkán túl politi- 
kai meggyőző munkára is szükség 
van, hiszen az adott vállalat jövőjét 
alapvetően befolyásoló dolgozók dif- 
ferenciált és jelentős ösztönzése rö- 
vid távon a kollektíva többi tagját 
pillanatnyilag hátrányosan érinti. 

Az , elvi egyetértés" persze köny- 
nyen megszerezhető, de amikor a 

konkrét forintok elosztására kerül 
sor, miánduntalan hatni kezd a hagyo- 
mányos egyenlősdi szemlélet. Nem is 
elsősorban a fizikrai állományt kell 
győzködni, sokkal inkább a nem 
műszaki alkalmazotti állományt, oly- 
kor még a gazdasági vezetőket is, 
hogy a fejlesztés nem termelés, itt 
nem lehet a mai ösztönző érdekeltsé- 
get azonnali eredményekkel lemérni. 
Ha évekkel ezelőtt eljutottunk volna 
a fejlesztő és piacszervező munka fon- 
tosságának elismeréséig, akkor ma 


lényegesen előbbre tartanánk. 


Molnár Péter 
sz AUTOVUL pértbizettságának 


étkére 


Stabilitás és kezdeményezés 


Nem érintették váratlanul a stabili- 
zációs és kibontakozási program ál- 
tal megfogalmazott követelmények a 
VOLÁNBUSZ-t, s ez mindenekelőtt 
a korábbi években folytatott válla- 
lati gazdaságpolitikának köszönhető. 
Természetesen ez nem jelenti azt, 
hogy a gazdaság egészét átfogó átala- 
kítás nem ró többletterhet a válla- 
latra. Számolni kell a kereslet csök- 
kenéséből következő piaci korlátok- 
kal. A beruházások szűkülése, a nö- 
vekvő takarékosság például óhatatla- 
nul együtt jár a munkásszállítás mér- 
séklődésével, márpedig ez volt az 
egyik legjövedelmezőbb bevételi for- 
rása a vállalatnak. Szembe kell néz- 
ni a járműpark, az alkatrészek, az 
üzemeléshez szükséges eszközök ár- 
emelkedésével, amit csak korlátozott 
mértékben tudunk tovább hárítani a 
felhasználókra, ugyanis a hatóságok 
által megszabott fix áras menetrend 
szerinti személyszállítás a teljes ter- 
melési érték 46 százaléka. 

A VOLÁNBUSZ mai helyzetét a 
stabilitás, a kiegyensúlyozottság jel- 
lemzi. Jelentős vagyonnal, eszközál- 
lománnyal és nagy létszánú munka- 
erő-állománnyal rendelkezik. Ezeket 
az értékeket az elmúlt években jó 
nyereséggel sikerült működtetni. E 
mögött a stabilitás mögött azonban a 
változások sorozata, a szinte folya- 
matos belső mozgás áll. Az elmúlt 
mintegy tíz év során kiépült a sze- 
mélyszállítás infrastruktúráját alkotó 
valamennyi budapesti és Pest megyei 
kiszolgálólétesítmény. E sorozat vé- 
gét a közeljövőben átadásra kerülő 


Árpád hídi autóbusz-pályaudvar je- 
lenti, ami tehermentesítheti az Engels 
téri pályaudvart, s egyúttal felszá- 
molhatja a Bulcsú utcai végállomás 
áldatlan körülményeit. A létesítményt 
— ami megközelítőleg 60 millió fo- 
rintba kerül — teljes egészében ön- 
erőből valósítja meg a vállalat. An- 
nak ellenére, hogy a járműpark élet- 
kori jellemzői folyamatosan romla- 
nak, aminek megállítására a közel- 
jövőben kevés remény van, a válla- 
lat igyekszik fenntartani az autóbu- 
szok műszaki-esztétikai állapotát és 
megőrizni a személyszállítás jelenlegi 
színvonalát. 

Az infrastruktúra fejlesztése és a 
meglévő létesítmények fenntartása, 
valamint a járműállománnyal szem- 
ben támasztott követelmények bizto- 
sítása tervszerű, fegyelmezett és kö- 
vetkezetes gazdálkodást feltételez, 
amelynek során , vetésforgó"-elv sze- 
rint használjuk fel a korlátozottan 
rendelkezésre álló forrásokat. E for- 
rások kiegészítésére eredményesen 
tudjuk alkalmazni a javítási és fel- 
újítási tevékenységet, egyre nagyobb 
részt vállalva a növekvő idegenforga- 
lomban; a vállalat igyekszik kiak- 
názni a lízingben rejlő lehetőségeket 
is. Jelentősen sikerült előrelépni a 
korszerű számítástechnikai eszközök 
alkalmazása terén: teljes egészében 
ezzel történik a menetrend szerkesz- 
tése vagy például a menetlevelek és 
üzemanyag-felhasználás elszámolása. 
A vállalat munkaerőhelyzetét a gép- 
kocsivezetői és más szakmákban ís 
jelentkező létszámhiánnyal szemben a 

diplomások alkalmazásának folyama- 
tos növekedése, valamint egy meg- 
bízható törzsgárdaállomány megléte 
jellemzi. Ellentmondásos a helyzet. 
Tény azonban: a növekvő fluktuáció- 
nak az az oka, hogy a vállalat által 
kínált kereseti lehetőségek egyre ke- 
vésbé versenyképesek a munkaerő- 
piacon, különösen, ha figyelembe 
vesszük a dolgozóinkkal szemben tá- 
masztott magas követelményeket. 


A vállalati szervezet, a belső mun- 
kamegosztás és érdekeltség folyamatos 
változáson ment keresztül. Ennek so- 
rán számottevően fejlődött az önel- 
számolás, az irányítási és informá- 
ciós rendszer, és kifinomult belső ér- 
dekeltségi rendszer alakult ki. Már 
a nyolcvanas évek elején hozzákezd- 
tünk az önelszámoló üzemigazgatósá- 
gok kialakításához. Ma tizenhárom 
egység — mint önálló nyereségcent- 
rum — gazdálkodik a meglevő esz- 
közállománnyal, a költségekkel, a bé- 
rekkel. Ezzel szemben központilag ke- 
zeljük a fejlesztési eszközöket, hogy 
lehetőleg arra a területre csoportosít- 
suk, ahol a legjobb kilátások mutat- 
koznak a hasznosulásra. Ezáltal a köz- 
ponti irányítás — mint tőketulajdonos 
— biztosítani tudja az eszközök haté- 
kony belső átcsoportosítását. 


Egyre erőteljesebben érvényesül a 
marketingszemlélet. A vezetési rend- 
szer is ennek megfelelően változik. 
Komoly hangsúlyt kap a vezetők to- 
vábbképzése. A hosszú távú straté- 
giai gondolkodás kifejlesztése érde- 
kében még 1983-ban vezetőképző tan- 
folyamot szerveztünk, s ezzel párhu- 
zamosan úgy alakítottuk belső érde- 
keltségi rendszerünket, hogy az önálló 
egységek egymást segítve érhessenek 
el minél kedvezőbb eredményt. Ha 
például Cegléd környékén csökken a 
szállítási igény, az ottani üzemigazga- 
tóság besegít Budapesten vagy má- 
sutt, a haszonból pedig osztoznak. 
Ugyanilyen rugalmasan reayálnak az 
egységek a hirtelen fellépő nagyobb 
fuvarigények — például a Forma—1 


versenyek személyforgalmának — 1le- 
bonyolítására. 


A vállalat kiegyensúlyozottságát, 
stabilitását ez a rugalmasság alapoz- 
za meg. Tevékenységének struktúrá- 
ját sikerült folyamatában úgy alakí- 
tani, hogy a hosszabb távú gazdasá- 
gosság érvényesüljön. A menetrend 
szerinti járatok folyamatos vizsgálata 
és a tanácsokkal történő egyeztetések 
alapján — a társadalompolitikai ér- 
dekek sérelme nélkül — a gazdaság- 
talan járatok jelentős csökkentését 
hajtottuk végre. A meglévő jármű- 
kapacitások piaci igények szerinti át- 
csoportosítása, különjárati,  szerző- 
déses járati és bérautóbuszként tör- 
ténő értékesítése révén a termelési 
értéket növelni tudtuk. Az autóbusz- 
felújítások csökkenő keresletét új ve- 
vők felkutatásával, speciális munkák 
— különleges járműkialakítások — 
elvállalásával, az alkatrészgyártó, -fel- 
újító tevékenység bővítésével és az 
értékesítési "rendszer kialakításával 
ellensúlyozzuk. 

A közlekedésre mint idegenforgal- 
mi árualapra, valamint a Budapestet 
és Pest megyét behálózó létesítmé- 
nyeire alapozva, a vállalat erőteljesen 
fejlesztette idegenforgalmi tevékeny- 
ségét, mely együtt járt egy teljesen 
új értékesítési rendszer és egy új ön- 
elszámoló egység, az OMNIBUSZ 
Utazási Iroda létrehozásával, vala- 
mint a közelmúltban egy szálloda ki- 
alakítására alkalmas épület megvá- 
sárlásával. Ugyancsak az idegenfor- 
galommal kapcsolatos, de már a nem- 
zetközi vállalkozás szférájába tarto- 
zik egy vegyes vállalat létrehozása, 
amely kít formájában működik, és 
főleg a tőkés országokból történő 
turistaforgalom növelésére speciali- 
zálódott. 

A menetrendszerű személyszállítás 
lebonyolítása mellett — de éppen e 
tevékenység színvonalának megőrzé- 
se érdekében — mind nagyobb teret 
nyer a vállalkozói szemlélet, amely 
sokkal energikusabb munkát követel 


a vezetőktől, ezzel egyidejűleg lehe- 
tőséget nyújt az egyéni alkotóképes- 
ség és kezdeményezés kibontakozta- 
tására, s a kockázattal együtt kínálja 
az eredményesség örömét is. i 

A vállalat régóta törekszik a kíis- 
vállalkozásokban rejlő lehetőségek 
kiaknázására : 
működik, főleg az olyan kiegészítő te- 
vékenységekben, amelyek a vállalat 
időszakosan kihasználatlan eszközei- 
nek hasznosítását teszik lehetővé. 
Több éve folynak kísérletek az autó- 
buszközlekedés terén olyan belső 
vállalkozási formák kialakítására ie, 
melyekben a dolgozók főmunkaide- 
jükben vennének részt, és közel tel- 
jes körű gazdálkodást folytatnának a 
rájuk bízott járművelokel. A keresíke- 
delmi és vendéglátóipari módszerhez 
hasonlóan szeretnénk eljárni elsősor- 
ban alacsony hatékonysággal működ- 
tetett járatok szerződésbe adásával. 
Ezáltal a járművek bérlőit nemcsak 
az üzemeltetési költségek csökkenté- 
sében tennénk közvetlenül érdekeltté, 
hanem a fuvar és piac szervezésében 
is. Ezek gyakorlati megvalósítására 
azonban csak az új jogszabályfelté- 
telek kialakulása után kerülhet sor. 


Az elmúlt időszakban kényszerítő , 


erővel merült fel a költségek csökken- 
tésének igénye. Ennek hatására egy 
bontóüzem létesült a kiselejtezett 
autóbuszok alkatrészeinek újrahasz- 
nosítása céljából. A költséggazdálko- 
dás fejlesztése különböző érdekeltségi 
rendszerek kialakításával — (üzem- 
anyag-érdekeltségi — rendszer,  ener- 
giaérdekeltségi rendszer, költségfele- 
lősi rendszer stb.) máris jelentős 
megtakarításokat eredményezett. 

A vállalat a meglévő pozícióra ala- 
pozta a követendő hároméves idő- 
szakra vonatkozó programját: melyek 
kialakítása során értékelte erőforrá- 
sait, belső jellemzőit, külső feltétel- 
rendszerét és az ezekből származó le- 
hetőségeket. A program egyenes foly- 
tatása az eddigiekben végzett vállala- 
ti gyakorlatnak, természetesen az új 


jelentős számú vgmik 


követelményeknek megfelelően. Alap- 
elv a stabilitás és a kiegyensúlyozott- 
ság dinamikus belső mozgásokkal tör- 


. ténő biztosítása. A cél a vállalat va- 


gyonának értékbeni megőrzése, majd 


. folyamatos növelése, a szükséges mun- 


kaerő folyamatos biztosítása a reál- 
keresetek lehetőség szerinti legkisebb 
csökkenése, illetve megőrzése mel- 
lett, a nyereségesség és a fizető- 
képesség megőrzése, valamint a 
vállalat stratégiájához és  üÜüzletpo- 
litikájához igazodó marketingszem- 
léletű irányítási, vezetési és  szer- 
vezési rendszer folyamatos  megte- 
remtése, működtetése. A etratégia 
fontos része az olyan több lábon ál- 
lás, mely a meglévő tevékenységek- 
hez kapcsolódó új tevékenységekben, 
illetve ezek egymást erősítő kölcsön- 
hatásában, az eszközök átcsoportosít- 
hatóságában nyilvánul meg. 
Természetesen a korábbiakhoz ha- 
sonlóan ezt a programot is el kell 
fogadtatni, meg kell értetni a válla- 
lat kollektívájával annak érdekében, 
hogy mindenki cselekvő részesévé 
válhasson. Ennek biztosítéka, hogy a 
vállalat politikai, társadalmi szervei, 
demokratikus fórumai hozzáedződtek 
a konfliktusok kezeléséhez, megta- 


. nulták ezek megoldásának módjait, 


hiszen az előző időszakban már szá- 
mos ilyen problémát megoldottalk. 


Az idegenforgalmi vállalkozás ki- 
bontakozásának elemi feltétele volt 
például az a követelmény, hogy a 
külföldre utazó gépkocsivezetők ren- 
delkezzenek legalább elemi fokon 
idegennyelv-ismerettel. Őriási felzú- 
dulást és komoly feszültséget terem- 
tett a vállalatnál, amikor — a párt- 
vezetőség teljes egyetértésével — a 
vezetés olyan elhatározásra jutott, 
hogy a jövőben csak olyan gépkocsi- 
vezető utazhat külföldre, aki egy 
éven belül idegen nyelvi mánimum 
vizsgát tesz. Meg kell mondanunk, 
hogy még a párttagok körében sem 
volt teljes az egyetértés, sőt a felzú- 
dulás hullámai egészen a budapesti 


pártbizottságig csaptak. A kitartó 
belső agitáció és a vállalat vezetől- 
nek szilárd eltökéltsége révén azon- 
ban ma már mindenki számára ter- 
mészetes, hogy a különösen kedvező 
jövedelmet biztosító külföldi utakhoz 
csak az juthat, aki vállalja a nyelv- 
tanulás terheit. 

Valószínűleg minden korábbinál 
nagyobb erőfeszítést igényel majd a 
stabilizálás — követelményeihez való 
alkalmazkodás, hiszen ennek párosul- 
nia kell egy teljes szemléletváltozás- 
sal, a gazdaság teljes keresztmetsze- 
tét átfogó változás megértésével. 

A gépkocsivezetői létszám aggasztó 
csökkenése arra készteti a vállalatot, 
hogy például az idei két és fél szá- 
zalékos vállalati bérfejlesztést teljes 
egészében a ,pilóták" keresetének 
növelésére fordítsuk. Egy új bérezési 
rendszer által megnövelt követelmé- 
nyek érvényesítésével megközelítően 
hét százalékkal emelhetnénk jöve- 
delmüket. Ha ebben a kényes kér- 
désben nem gondolkodunk és dön- 
tünk kellő előrelátással, ha nem vál- 
laljuk a pillanatnyi feszültségeket is, 
a vállalat alaptevékenysége, a sze- 
mélyforgalom — kerülhet veszélybe. 
Komoly politikai munka vár ránk, 
amíg meggyőzzük a vállalati közvé- 
leményt, hogy ennek a veszélybhely- 
zetnek az elhárítása a legelemibb kö- 
zös érdekünk. 

Ez nem jelenti azt, hogy más terü- 


letek bérét egyáltalán nem lehet 
emelni, de csakis a létszámmegtaka- 
rítás, és az egyéni teljesítmények nö- 
velése révén. A spontán létszámcsök- 
kenés azonban erőteljesen lelassult, 
és a tartalékok éppen ott a legkiseb- 
bek, ahol már eddig is nagyobb in- 
tenziítással és szervezettséggel végez- 
ték a munkát. Kemény konfliktusok- 
kal kell tehát szembenéznünk, köz- 
tük azzal is, hogy egyes embereknek 
meg kell mondanunk: a továbbiak- 
ban nem tudjuk foglalkoztatni. 


A bonyolult és erőteljesen difife- 
renciált érdekviszonyú szervezetünk- 
ben az előnyök és a hátrányok, a kö- 
veteimények és teljesítmények sok- 
rétű kombinációja alakul ki. Minden 
változás hol kedvezően, hol hátrá- 
nyosan érinti a különböző munkacso- 
portok érdekeit és perspektíváit. A 
pártszervezet legfontosabb feladata 
éppen az, hogy ezeket a vibráló fe- 
nyugvópontjáig tudja kivetíteni, ahol 
kiegyenlítik egymást az ellentétes 
előjelű erők, és kirajzolódnak a kö- 
zös érdekek kontúrjaá. Ezt az erőtel- 
jes agitációs munkát szüntelenül 
folytatni kell, melynek során a pilla- 
natnyi érdekeket  szembesítjük a 
hosszabb távú követelményekkel és 
célokkal. 

Slimbarszki László. 


a VOLÁNBUSZ pértbizetttágának 
tegha 


Pártvita és munkastílus 


Az elmúlt időszakban széles körű esz- 
mecserékre került sor pártunkban a 
párt vezető szerepéről és a politikai in- 
tézményrendszer korszerűsítéséről.- A 
közöttünk élő és dolgozó idősebb párt- 
munkások, pártaktiívisták véleménye 
szerint ilyen alkotó, intenzív és éles 
viták — figyelembe véve a kongresz- 
szusi irányelvek ötévenkénti vitáit 
is — több évtizede nem zajlottak 
pártunkban. Az eszmecseréket általá- 
ban az őszinteség, a segítő szándék és 
a tenni akarás jellemezte, de ez nem- 
ritkán szenvedélyes, kemény kritikai 
hangvétellel és indulatos megnyilvá- 
nulásokkal is párosult. 

Ezekben a vitákban a párt Doliti- 
kája méretett meg, és a tapaszta- 
latok nyomán bizonyára információs 
rendszerünk, a döntési mechanizmus 
és alapvető szervezeti kérdések wizs- 
gálatára is sor kerül. Számunkra 
azonban tanulságokat, hasznosítható 
tapasztalatokat jelentettek abból a 
szempontból is, hogy a pártviták ho- 
gyan épüljenek be hatásosan munka- 
stílusunkba, munkamódszerünkbe. Az 
a tény, hogy a párttagság a tézisek 
vitára bocsátását egyetértéssel fogad- 
ta, azt hasznosnak és szükségesnek 
ítélte, abban erősített bennünket, 
hogy indokolt esetben a jövőben is 
élni kell ezzel a lehetőséggel. Nem- 
csak azért, hogy a politika fogadtatá- 
sa ezáltal közvetlenül mérhető le- 
gyen, vagy hogy különféle álláspon- 
tok nyilvánosan kifejeződhessenek, 
hanem azért is, hogy a párttagság 
aktív részesévé váljon programjaink 
végrehajtásának. 


A Politikai Bizottság azt várta a 
vitáktól, hogy a kommunisták, párt- 
szervek és -szervezetek felelősségük 
teljes tudatában nyilvánítsanak véle- 
ményt a párt szerepével és a politi- 
kai intézményrendszer továbbfejlesz- 
tésével kapcsolatos elképzelésekről. 
Tapasztalataink szerint ennél többet 
is nyújtottak a viták. Kifejezésre ju- 
tott, hogy a párttagság készen áll fel- 
sorakozni egy határozottan cselekvő 
pártvezetés mögé. A vita abból a 
szempontból is jelentős volt, hogy 
döntés előtti szakaszban került rá sor. 
Ezért nyilvánult meg eddig még nem 
tapasztalt nagyfokú aktivitás, a poli- 
tikába való beleszólás elemi erővel je- 
lentkező igénye. Úgyszólván mindenki 
érzékelte, hogy a vezetés most a párt 
egész tagságához fordul, alulról jövő 
véleményt, mozdulást, kezdeménye- 
zéseket, kiállást várva. 

Markánsan fejeződött ki a viták- 
ban, hogy a párttagok változtatáso- 
kat igényelnek a pártéletben, az írá- 
nyításban, de ez az igény a gazdaság- 
gal, a politikai intézményrendszer 
többi elemével, az államélettel kap- 
csolatban is, sőt önkritikusan a párt- 
tagok — saját  gondolkodásmódjára, 
szemléletére, magatartására vonatkó- 
zóan is megfogalmazódott. Abban 
nem volt vita sehol, hogy ezek a vál- 
toztatások kellenek-e. Megyénkben ar- 
ról sem folyt polémia, sem értelmi- 
ségi, sem munkás, sem nyugdíjas 
alapszervezetekben, hogy a párt mi- 
től , tartózkodjék", mit ,ne csinál- 
jon", honnan , vonuljon ki". Inkább 
keményen, kritikusan azt tették szó- 


va, hogy a párt nem elég határozott 
és következetes, például a kádermun- 
kában. A különböző területeket érin- 
tő döntések késnek, azoknak a hatá- 
rozatoknak végrehajtása pedig túlsá- 
gosan lassú, amelyek központi szinten 
születnek. A felelősség kérdése elvész 
és megoszlik a nyolcszázötvenezres 
párttagság között. 

Mit jelentenek ezek a vélemények 
a számunkra? Kissé leegyszerűsítve 
azt, hogy a párttagság, amelynek a 
politikai felelőssége elősorban üze- 
mekhez, intézményekhez, lakóhely- 
hez kötődik, a párt tevékenysé- 
gét, gondjaink forrását is közvet- 
len  környezetén, saját  munkahe- 
lyén és pártszervezetén keresztül 
ítéli meg. Például abból  kiin- 
dulva, hogy milyen szerepet tölt be 
ott a pártszervezet, hogyan minősít- 
bető a helyi vezetők munkája, maga- 
tartása, Elsősorban ezen a szemüve- 
gen keresztül nézi, mit végezzen a 
párt jobban, hogyan dolgozzon ered- 
menyesebben, hatékonyabban. A fel- 
adatok vállalásának, végzésének ho- 
gyanjára ezért nem lehetett olyan ki- 
indulópontból választ adni, hogy a 
pártnak mibe nem szabad beleszólni, 
reszt venni, még ha ez a politikai 
mechanizmus szempontjából lényeges 
kérdés Ís. A vita nyilvánvalóvá tette, 
hogy a , mit nem kell" helyett elő- 
szor a , mit kell!" kérdését szükséges 
tisztázni, 


Számunkra értékes tapasztalat, 
hogy a megyei pártbizottság munka- 
stílusát tovább javíthatjuk, ha gyak- 
rabban élünk a konstruktív pártviták 
adta lehetőségekkel. Erre ma már 
nemcsak felkészült a párttagság. ha- 
nem jogosan el is várja. Több alap- 
szervezetben megkérdezték, miért 
nem vállalkozik a megyei pártbizott- 
ság hasonló viták kezdeményezésére. 
Felvetették azt is, hogy célszerű-e 
mindig az egész párttagsággal kon- 
zultálni ugyanabban a témában. Le- 


het, hogy egy-egy részkérdésben 
munkaterületenként, rétegenként ís 
érdemes differenciálni. 


Feltétlenül hasznos és célszerű szá- 
munkra, ha az eleven vitakészséget 
folyamatosan fenntartjuk, sőt segít- 
jük annak megerősödését. Ez nem- 
csak azért szükséges, hogy a fonto- 
sabb döntések előtt véleményt kér- 
jünk. Tanulságos volt, hogy a párt- 
vezető szerepével kapcsolatos tézisek 
vitái kissé egyirányúak voltak. A kri- 
tikák, vélemények felfelé, elsősorban 
a Központi Bizottságnak szóltak. Ez 
most jobbára helyénvaló is volt, hi- 
szen a központi pártszervek bocsátot- 
ták vitára a tervezetet. Kevés helyen 
bontakozott ki azonban kölcsönös esz- 
mecsere, amelyben a résztvevők egy- 
más hozzászólásaira is reagálnak, az 
érvek ellenérvekkel is ütköznek. Több 
érdemi vitára volna szükség, olyan 
tartalmas  eszmecserékre,  amelyek- 
ben a párttagság véleménye csiszoló- 
dik, álláspontja kiforrottabbá válik, 
mert az egységes fellépésnek, a cse- 
lekvésnek ez az alapja. 

A viták vezetése, a politikai kon- 
zekvenciák összegzése, a taggyűlések 
vagy testületi ülések állásfoglalásai- 
nak kialakítása nem kis felkészült- 
séget, rátermettséget, bátorságot kí- 
ván. Többen szóvá tették, hogy a 
pártapparátus keveset jár a területi 
rendezvényekre, pedig ezek azok az 
alkalmak, ahol nemcsak közvetlen 
kapcsolatok tartására, tapasztalatok 
szerzésére van lehetőség, hanem el le- 
het sajátítani a vitákban való jártassá- 
got is. Erre a jövőben a politikai mun- 
kában a jelenleginél is nagyobb szük- 
ség lesz. Ezért bátrabban kell vál- 
lalni ezeket — az olykor éles konf- 
liktusoktól sem mentes — szereplé- 
seket. Ha csak részt veszünk a ren- 
dezvényeken, de nem szólunk, nem 
válaszolunk a felvetődő kérdésekre, 
nem érvelünk a helyesnek tartott ál- 
láspont mellett, azt a párttagok az 
erőtlenség, a gyengeség jelének tart- 


ják és ez is csökkenti az irányító 
pártszerv tekintélyét. 

Manapság sokat olvasunk, hallunk 
arról, hogy a demokrácia érvényesülé- 
séhez az is elengedhetetlen, hogy a 
többség akaratának  érvényesítese 
mellett ne fojtsuk el a kisebbségi ve- 
leményeket. Ez a pártviták szempont- 
jából is megszívlelendő. A tézisek vi- 
táiban ugyanis azt tapasztaltuk, nogy 
azok a párttagok kértek szót és mond- 
ták el véleményüket, akik megújulást, 
változtatást sürgettek. Sok alapszer- 
vezetben az a kisebbség alakította a 
taggyűlések hangulatát, amely élesen 
kritizált, bírált, esetenként szélsősé- 
ges megnyilatkozásoktól sem riadva 
vissza. Néhány pártalapszervezetben 
rákérdeztünk a többi, csendben figye- 
lő párttagra: miért nem nyilatkoznak 
az ott elhangzottakról, miért nincs 
véleményük az éles hangvételű bírá- 
latokról. A válasz az volt, hogy hall- 
gatásukat tekintsük úgy, mint egyet- 
értést a párt politikájával, a tézisek- 
ben megfogalmazottakkal, 

A viták tapasztalatait összegezve 
szabadon  meríthettünk viszonylag 
nagyszámú információs forrásból, 
ezért súlyoznunk is kellett. Éppen ez 
mutatta, hogy az öszegezésünk nem 
egyszerű matematikai átlagolást je- 
lent, hanem igen felelős politikai 
munkát. Annál is inkább, mert tud- 
tuk, hogy a pártközvélemény nem 
azonos a párttagok körében előfor- 
duló vélemények puszta összegezésé- 
vel. Emellett az összegyűjtött infor- 
mációkat úgy kellett rendszerezni, 
hogy egyetlen értékelhető gondolat, 
javaslat, vélemény se vesszen kárba a 
feldolgozás során, még ha ezek meny- 
nyiségileg nem számottevő kisebbségi 
vagy egyedi álláspontokat tükröznek 
is. Szem előtt tartottuk, hogy az újat 
az előremutatót gyakran valamilyen 
kisebbség képviseli először, és hosszú 
időnek kell eltelnie ahhoz, hogy a kíi- 
sebbség véleménye többségi véle- 
ménnyé változzon. 


A pártrendezvényeken értékelhettük 
azokat a politikai viták konstruktivi- 
tasát akadályozó tényezőket is, ame- 
lyek sajnos gyakran jellemzik a párt 
belső életét. A vitában részt vevő 
párttagok egy része szkeptikusan, 
pesszimistán nyilatkozott a kedvező 
írányú változások esélyeiről. Megfo- 
galmazták, hogy a kialakult intéz- 
ményrendszer, a gazdasági, a poliíti- 
kai, állami élet egyes strukturális sa- 
játosságai jelentősen akadályozzák, 
hogy megtaláljuk a helyes válaszo- 
kat. Tovább bonyolítja a helyzetet, 
hogy a változások konfliktusokkal 
terhelt folyamatai csak érdekellenté- 
tek, hatalmi ellenállások szövevényé- 
nek szétfejtésén keresztül törhetnek 
maguknak utat. Aggályaiknak hangot 
adva egyik lakóterületi pártszerve- 
zetünkben tevékenykedő 6 idősebb 
párttagok szóvá tették, hogy a párton 
belüli vitákban sokszor nem tuduak 
átlépni saját korlátainkon. A XIII. 
kongresszus irányelveinek  vitáitól 
kezdve újra és újra elölről kezdünk 
politikai alapkérdésekről vitázni, alhe- 
lyett, hogy amikor egyezségre jutot- 
tunk, azonnal intézkednénk, és a már 
megoldott problémákat lezárva sorra 
vennénk az újabb feszültségforráso- 
kat. i 

Elgondolkodtató, hogy a megye 
párttagságának körülbelül a fele a 
most lezajlott vitákon nem nyilvání- 
tott véleményt. Ennek többféle oka 
lehet. Egyrészt ezeket a taggyűlése- 
ket megelőzték a tagsági könyvekkel 
kapcsolatos beszélgetések, másrészt 
jól tudjuk, hogy jelenleg ís hatnak 
olyan fékező tényezők, amelyek aka- 
dályozzák a párt belső életének de- 
mokratizálását, mozgalmi jellegének 
kibontakozását. A , hozzászólni vagy 
nem szólni" kérdést azonban nem le- 
het egyszerűen úgy elintézni, hogy 
meggyőzzük a párttagokat, legyenek 
aktívak, és ők akkor azok is lesznek. 
Ennek a jelenségnek mélyebb okai 
vannak, 

Az egyik pártszerv ülésén hangzott 


el, hogy pártunkon belül sokáig az 
jelentette az egységet, ha teljes egyet- 
értés volt az elhangzottakkal, szava- 
záskor pedig egyhangúlag fogadták el 
az előterjesztett javaslatot. Az ilyen 
módon, helytelenül értelmezett párt- 
fegyelem oda vezetett, hogy a párt- 
alapszervezeti élet sok helyen elszúr- 
kült, nyomasztó véleménynélküliséget 
idézett elő. 

Más alapszervezetekben az ukoz 
gondot, hogy jóllehet elvileg a párt- 
tagokat azonos jogok és kötelességek 
illetik meg, a gyakorlatban egészen 
más a helyzet. Egyik gépipari válla- 
latunk egri gyáregységének pártalap- 
szervezetében  — megfogalmazták — a 
párttagok: a taggyűlések hangulatát, 
a párttagok közérzetét nagymerték- 
ben zavarja, hogy a gyárigazgató is 
tagja a pártszervezetnek. Tájékozód- 
tunk a párttagok között, hogy miért 
okoz ez gondot. Kiderült, hogy a 
hozzászólások azonnali kontrázása az 
igazgató részéről, a megnyilatkozások 
leminősítgetése, a vélemények elfoj- 
tása zavarja a párttagságot. 

Az ilyen eseteket alaposan át kel! 
gondolni, tanulságaikat le kell vonni. 
Nincs általános recept, de figyelmez- 
tető azoknak a reagálása, akik az ér- 


demi viták kialakulását magatartá- 
sukkal akadályozzák. Amikor felhív- 
tuk az előbb említett igazgató figyel- 
mét a történtek tanulságainak levo- 
nására, kérte, hogy helyezzék át egy 
másik pártalapszervezetbe. Arra nem 
gondolt, hogy ha nem változtat maga- 
tartásán és vitastílusán, akkor csak 
annyit érhetünk el, hogy egy másik 
alapszerszervezet életét teszi tönkre. 


. A lezajlott viták egyértelműen tanúsí- 


tották, hogy a pártvitáknak fontos 
szerepük van munkastílusunk, mun- 
kamódszerünk javításában, a pártde- 
mokrácia érvényesítésében. Nyitott- 
ságunk a viták iránt, készségünk a 
párttagság véleményének befogadásá- 
ra nagymértékben attól függ, meny- 
nyire tisztáztuk szándékainkat, tud- 
juk-e képviselni céljainkat, S készek 
vagyunk-e vállalni a párt egységes 
cselekvésének nagyon sok ellent- 
mondás leküzdésével, fáradságos 
meggyőző munkával együtt járó meg- 


szervezését. 
Bocskai László 
a Heves megyei pártbizottság 
esztályvezető-höelysíttase 


Követelmények 


és valóságos folyamatok 


Az elmúlt két évben mintegy har- 
minc iparvállalatnál arra kerestem a 
választ, hogy a pártszervezetek mi- 
lyen szerepet töltenek be a helyi gaz- 
daságpolítáka alakításában, miként 
vesznek részt a döntések előkészíté- 
sében, a végrehajtásban és az ellen- 
őrzésben. 


A külső gazdasági környezet, vala- 
mint a gazdaságirányítási rendszer 
elemeinek változása szükségszerűen 
hatott a vállalatokon belül végzett 
pártmunka tartalmára, formájára és 
módszereire is. A régebbi gyakorlat- 
tal szemben, amelyben az uralkodó 
munkamódszer a közvetlen beavatko- 
zás volt, felerősödött a pártmunka 
politikai — jellege, érdekfeltáró és 
szintetázáló szerepe. Tény viszont, 
hogy a gyorsan változó követelme- 
nyekhez a pártszervezetek gyakran 
csak lassan és rugalmatlanul próbál- 
tak alkalmazkodni. Sokszor el is bi- 
zonytalanodtak, mert például a fel- 
sőbb pártszervek instrukciói szerin- 
tük túl általánosak, de paradox mó- 
don éppen ezért gyakran operatív 
beavatkozásra késztetnek. 

Olyat is tapasztaltam, hogy a szer- 
vezeti korszerűsítés népszerűtlen fel- 
adatát, például a munkaerő átcsopor- 
tosítását egy helyütt a pártszervezet 
vállalta magára. Felvetődik a kérdés: 
helyesen vállalta-e át a gazdasági ve- 
zetéstől a feladat megoldását vagy 
sem. Ez az eljárás általában helyte- 
len, de az üzemi pártvezetőkkel be- 


szélgetve az derült ki, hogy ebben az 
esetben az eljárás mégis helyes volt, 
mert az érintett terület dolgozói a 
pártvezetés iránt voltak nagyobb bi- 
zalommal. 


Az is tapasztalható, hogy a párt te- 
vékenysége a munkahelyeken dön- 
tően a végrehajtásra, a mozgósításra 
terjed ki. Figyelmet érdemlő vélemé- 
nyekkel magyarázták a helyzetet. 
"Amikor tőlünk javaslatot kérnek 
— mondták az egyik pártszervezet 
tagjai —, akkor az elképzelések, a 
programok már olyan előrehaladott 
stádiumban vannak, hogy módosíta- 
ni már lehetetlen rajtuk." Másutt azt 
kifogásolták, hogy , nem a közös, élő 
párbeszéd, vita alapján alakítjuk ki 
a gazdasági tennivalókat, tárjuk fel 
a problémákat, hanem adminisztrá- 
lunk, utólag beszámoltatunk, napi- 
rendeket — kipipálunk". Elhangzott, 
hogy miközben , óriási tömegű infor- 
mációval vagyunk ellátva a tv, a 
rádió, a napilapok által, minket nem 
hallgatnak meg, tőlünk nem kérdezik 
a véleményünket". A megjegyzése- 
ket lehet így is, úgy is minősíte- 
ni, túlzottnak tartani csakúgy, mint 
a tagság felelősségérzetét hiányolni, 
hiszen az, ami egy alapszervezetben 
történik, jórészt az ott élő tagság ma- 
gatartásától függ. A vélekedésekből 
egy közös probléma kitetszik: a tag- 
ság a létező sok fórum ellenére nem 
talál megfelelő alkalmat véleményé- 
nek kifejtésére. Gyaníthatóan nem u 
, meghallgatás" és , megkérdezés" hiá- 
nya a fő probléma, hanem a mód- 
szer. 


Ebből a gyakorlatból óhatatlanul 
következik, hogy előbb vagy utóbb 
hibás döntésekhez is nevét adja a 
párt. 

Az egyik fővárosi építőipari válla- 
latnál például a pártszervezet meg- 
erősítette a gazdasági vezetés dönté- 
sét a vállalati stratégiáról, és ezen 
belül a hetedik ötéves terv feladatai- 
ról, amelynek során meghatározott 
számú lakás felépítését vállalták. Ám 
rövidesen kiderült, hogy a vállalat 
pénzügyi gondokkal küzd, mert szer- 
ződés nélküli építkezéseket kezdett 
el. A vállalat hamarosan szanálásra 
is került. A beszélgetésekből kiderült, 
hogy a vállalat igazgatója ugyan nem 
vonta be a pártvezetést a döntés-elő- 
készítésbe, és csak néhány napot kap- 
tak a felelős állásfoglalás kialakítá- 
sára, ennek ellenére elfogadták a kö- 
zéptávú tervet. Az indok többek 
között az a rosszul értelmezett igény 
volt, hogy a pártszervezetnek min- 
denképpen támogatnia kell a gazda- 
sági feladatok megoldását. 

Mindezzel összefüggésben felvetődik 
a kérdés, hogy egy előreláthatóan si- 
kertelen gazdasági döntés munkahelyi 
szintű végrehajtására  mozgósítania 
kell-e az üzemi pártszervezetnek. A 
rossz döntés negatív eredményei ha- 
marosan jelentkeznek; a gazdasági 
vezetés a felelős, de a munkahelyi 
kollektíva elsődlegesen a pártot ítéli 
el. A felettes pártszervek általános, 
rutiínjellegű állásfoglalásai, a  dolgo- 
zók informálatlansága, az egymást kö- 
vető felső szintű főhatósági döntések 
ellentmondásossága, az érintettek ki- 
hagyása a döntési lehetőségek mérle- 
geléséből éles konfliktusok forrásaivá 
válnak. 

A vállalati esélyegyenlőséget hir- 
detve a felső szintű gazdasági veze- 
tés ösztönözte a vállalaton belüli vál- 
lalkozásokat, a szocialista brigádok 
vállalásait, valamint az autonóm 
munkacsoportok létrehozását és mű- 
ködését. A központi bérszabályozás 
kötöttsége, valamint a vállalati belső 
elszámolási és érdekeltségi rendszer 

merevsége viszont mindezt akadá- 
lyozza. A Fegyver- és Gázkészülékek 
Gyárában például a jól működő au- 
tonőm munkacsoportok megszűntek. 
Ilyen esetekben a pártszervezetek ke- 
vésbé tudnak befolyást gyakorolni a 
problémák megoldására, a hangulati 
elemek megváltoztatására. 

De hát akkor mit tegyen a párt- 
szervezet? A megkérdezett párttiszt- 
ségviselők és gazdasági szakemberek 


. szerint ma a pártmunkát jelentősen 


behatárolja a vállalati gazdálkodás 
kényszerpályája, a tervezés jelenlegi 
rendszere, a bázisszemlélet, a szabá- 
lyozók szabta lehetőségek, a döntési 
alternatívák hiánya. A gazdasági re- 
form, a kibontakozás kezdő lépései és 
várható folytatása valószínűleg válto- 
zásokat hoznak, de ez ma még csak 
kismértékben érezhető. Mindez nem 
mond ellent annak, hogy a pártszer- 
vezetnek azt a döntést kell támogat- 
nia, amely egyrészt a vállalati közös- 
ség számára hosszú távon a legked- 
vezőbb, másrészt hozzájárul a gazda- 
ság egészének fejlődéséhez. Erre kell 
azután mozgósítania és ráhangolnia a 
párttagságot. 

Több alapszervezeti párttitkár szűk- 
nek tartja azt a mozgásteret, ame- 
lyen belül a helyi politikát alakítani, 
illetve megvalósítani tudják. Óhatat- 
lanul felvetődik azonban a kérdés: a 
szűk mozgástér objektív adottság-e, 
vagy önmagunk állítunk magunk elé 
korlátokat kényelemből és elbizony- 
talanodásból? Nem lebecsülve a tény- 
leges nehézségeket, arra a következ- 
tetésre kell jutnunk, hogy a lehető- 
ségek sok munkahelyen kedvezőbbek, 
mint ahogy azt a helyi pártszervezet 
értékeli. 

Több vizsgált helyen önkritikusan 
elmondták, hogy a párt hatáskörébe 
tartozó gazdasági káderek minősítése- 
kor, kinevezésekor vagy leváltásakor 
nem tudnak eléggé élni jogkörükkel. 
Nagyon ritkán fordult elő, hogy hely- 
telen gazdasági döntések esetében a 
helyi pártszervezet megvonta bizal- 
mát a súlyos hibát vétett vezetőtől. 


Gyakran személyi  presztízskérdések 
dominálnak, túlzott óvatoskodás vagy 
rosszul értelmezett humánum: , miért 
vonjuk meg tőle a bizalmat, hiszen 
húsz éve a vállalatnál dolgozik, és 
idáig kevés baj volt vele". És meg- 
fordítva, amikor jogosan meg kellene 
védeni egy vezetőt, akkor gyakran az 
sem történik meg. 

A beszélgetések során elhangzott: 
fel kell figyelni arra a jelenségre, 
hogy Üzemi szinten a pártirányítást 
sokszor leegyszerűsítik az úgyneve- 
zett , partner"-viszonyra. Ehhez töb- 
bek között az is hozzájárul, hogy a 
kerületi, városi pártszervek olykor 
csak általános elvárásokban vagy 
ajánlásokban jelölik meg a gazdasági 
vezetők munkájának támogatását, se- 
gítését. Sőt felhívásszerűen írják elő, 
hogy a pártszervezet legyen a gazda- 
sági vezetés partnere. Mindehhez még 
hozzájárul az is, hogy a felsőbb párt- 
szerveknél tisztséget betöltő gazdasá- 
gi vezetők egy része szinte feltétel 
nélküli támogatást igényel. Sértőnek 
tartja viszont a feltételek hiányát 
felvető testület véleményét, a poli- 
tikai ellenőrzést. 

Az irányító pártszervek a politiká- 
ból adódó legfontosabb konkrét, he- 
lyi — feladatok területi kijelölését 
,kényszerítsék ki", és azt következe- 
tesen kérjék számon. Ezzel egy idő- 
ben csökkenteni kellene az érvényben 
levő párthatározatok számát, diffe- 
renciálatlan és kampányszerű lefutta- 
tásukat, ellenőrzésüket. Szinte nincs 
olyan téma, ami valamilyen módon 
ne csapódna le vállalati, üzemi szin- 
ten, az erőket elaprózva. Vannak té- 
mák, amelyeket évek, évtizedek óta 
napirenden tartunk, miközben tud- 
juk, hogy érdemi megoldás csak a 
népgazdaság teljesítőképességének 
számottevő növelésével biztosítható, 
és ezt figyelmen kívül hagyva, az 
újabb vizsgálatokkal, tárgyalásokkal 
csak , hangulatot" keltünk. 

Régi, komoly gyakorlattal rendel- 
kező párttitkárok számos olyan köz- 
ponti határozatot említettek, amelye- 


ket a vállalatokra lebontva végre 
kellett volna hajtani, és a végrehaj- 
tásról beszámolni. Ha a: végrehajtás 
nem történt meg, újra napirendre 
kellett tűzni, és ez Így ment tovább. 
Ilyen például a nőpolitika, az ifjú- 
ságpolitika, a közművelődési politika, 
a műszaki fejlesztés kérdése stb. A 
feltételek megteremtése nem kifeje- 
zetten a vállalatokon múlott, mivel 
lényegében nem tőlük függött, hogy 
több és olcsóbb lakáshoz jussanak a 
fiatalok, vagy többen végezzék el az 
általános iskolát, és nagyobb összeg 
jusson a műszaki fejlesztésre. Termé- 
szetesen az sem igaz, hogy a vállalat 
ezekben a kérdésekben semmit sem 
tud tenni. Viszont a helyi realitások 
talaján kell mozogni, csak azt tűzve - 
célul, ami helyileg megoldható. 

Az elmúlt két esztendő gyakorlata 
alapján többen úgy fogalmaztak, hogy 
ha a személyes, emberi kapcsolat jó a 
pártvezetés és a vállalati 
vezetés között, akkor szinte minden 
problémát meg lehet oldani. Tehát a 
korrekt, elvtársi személyes kapcsolat, 
a kellő rugalmasság és tolerancia a 
társadalmi és a gazdasági vezetés kö- 
zött mindenféle jogi szabályozásnál 
többet ér. Ennek élő példájaként em- 
lítem az egyik gépipari vállalat ese- 
tét. Az elmúlt öt évben termékszer- 
kezet-váltást és szervezeti korszerű- 
sítést hajtottak végre, és számos új 
vállalkozásba kezdtek. A társadalmi 
és a gazdasági vezetői garnitúra meg- 
újult. Közösen megfogalmazott és 
egyeztetett vezetői stílusváltást haj- 
tottak végre, amely kiválóan ötvöző- 
dik a vállalati tanács munkájával is. 
A pártmunka nem merül ki a szoká- 
sos ülések megtartásában. Állandó 
egyeztetések, viták, alkuk folynak a 
gazdasági vezetéssel és a szakszerve- 
zettel egyaránt, ami jelentősen előse- 
gíti, hogy elkerüljék a formalitások, 
a bürokratizmus gátjait. A központi 
előírások lehetőség szerinti betartásá- 
val, de a merev struktúrából való , ki- 
bújással" rendszeres és folyamatos he- 
lyi adaptációra törekednek. Elvük az, 

hogy a vállalati straté- 
giája nemcsak időtávot jelent, hanem 
a várható környezeti változásokhoz 
való kollektív alkalmazkodást is. Ezt 
a gyakorlátot még kevés helyen al- 
kalmazzák. 

Az üzemi pártszervezetek munka- 
módszerének, munkastílusának meg 
kell újulnia. A gazdasági vezetéssel 
kialakult viszony jelenleg a hagyo- 
mányos merev struktúrából — elő- 
zőben említett — ,kibújással" még 
fenntartható, de szükség van e struk- 
túra mielőbbi oldására. 

Azoknál a vállalati pártszerveknél 
léptek érdemlegesen előre, ahol a 
szükséges gazdasági feladatok támo- 
gatása mellett a jelenlegi helyzet han- 
gulatát igyekeztek tisztázni. Azt, hogy 
a saját vállalati tennivalókat helyileg 
kell meghatározni és együttesen kell 
felvállalni. Tudomásul kell venni, 
hogy a pártnak nem a gazdasági rész- 
letkérdésekkel kell foglalkoznia, ha- 
nem a főbb stratégiai súlypontok 
meghatározásában van nélkülözhetet- 
len feladata. Nem a határidő, a fele- 
lős részleg vagy a személy a lényeg. 
hanem a közösen eldöntött irányvo- 
nal betartásának tárgyilagos ellenőr- 
zése. Az egyik vidéki vegyipari nagy- 
vállalat például jelentős szervezeti 
korszerűsítési programot dolgozott ki. 
A pártszervezet részt vett az előze- 
tes koncepció kialakításában oly mó- 
don, hogy nem a műszaki-gazdasági 
programok kidolgozásában folyt bele, 
hanem azt vizsgálta, hogy az átszer- 


vezésnek az adott területen milyen 
politikai és egzisztenciális hatásai le- 
hetnek. A program végrehajtását csak 
akkor támogatta, amikor a legkedve- 
zőbb , emberi tényezős" megoldás szü- 
letett. Az átszervezés elindítása után 
egyrészt folyamatos ellenőrzést vé- 
geztek, másrészt tevékenyen közre- 
működtek az érintett dolgozók meg- 
győzésében és a ráhangolásában, agi- 
táltak a képzés és az átképzés szük- 
ségessége mellett. 

Figyelembe kell tehát venni, hogy 
a gazdasági élet konfliktusai napja- 
inkban könnyen politikai jellegűvé 
válhatnak, s ezt a pártszervezetek 
csak akkor vezethetik le sikeresen, 
ha részt vesznek a stratégia kialakí- 
tásában, a várható nehézségek szám- 
bavételében. 

A párt és a gazdasági irányítás a 
vállalati gyakorlatban egymással szo- 
rosan összefügg. A fejlődés egyes sza- 
kaszaiban hol az egyik, hol a másik 
kap nagyobb hangsúlyt, viszont nem 
szabad eljutni addig, hogy ez egymás 
rovására menjen. A politika elsődle- 
gessége nem lehet vita tárgya még 
akkor sem, ha a gazdasági folyama- 
tok korszerűsítése nagyobb lépésekkel 
halad előre. Sőt a pozitív tapasztala- 
tokat a visszacsatolás elve alapján a 
pártmunka fejlesztése érdekében épí- 
tő jelleggel fel lehet használni. 

Hauk Béla 


a Pejltkei Félzksete 
ÉGZHALBD 


OLVAÁSOINK IRJAK 


A közös cselekvés igénye 


A közelmúltban fejeződtek be azok 
a viták az alapszervezetekben, ame- 
lyek a párt vezető szerepéről és a 
politikai intézményrendszer korszerű- 
sítéséről folytak. A viták tapasztala- 
tainaikk összegzésekor a végrehajtó bi- 
zottság megállapította, hogy a párt- 
tagság, a rendelkezésre álló rövid 
idő alatt is, mélyreható véleményt 
mondott a tézisekről. 

A viták komolyságát jelzi, hogy 
nemcsak a megjelenési arány volt jó 
a taggyűléseken, hanem az is, hogy 
a tagság 30—40 százaléka mondott 
véleményt, fejtette ki nézetét. Termé- 
szetesen nemcsak a , hivatalos fóru- 
mokon", hanem baráti beszélgetések 
során is. Ezek a viták, beszélgetések 
nem záródtak le az összegzésekkel, 
mert még tovább folyik a polémia a 
párttagság, a társadalmi és a tömeg- 
szervezetek tagjai körében, és foglal- 
koztatja a politizáló pártonkívülieket 
is, mondhatnám a lakosság széles tö- 
megét. 

Ezek a viták időben egybeestek a 
tagsági könyvek cseréjével kapcsola- 
tos egyéni beszélgetésekkel, ezért 
akarva-akaratlanul összekapcsolódtak 
a kibontakozási programmal, az adott 
település és gazdasági egység helyze- 
tével, gondjaival, minden olyan kér- 
dés felvetésével, amely a párttagsá- 
got foglalkoztatja. 

A viták során természetesen talál- 


koztunk szélsőséges véleményekkel, 
indulatokkal, túlzásokkal, egy-egy je- 
lenség általánosításával, szubjektív 
érzelmi alapon nyugvó megfogalma- 
zásokkal. A beszélgetések általános 
tapasztalata szerint a tagság idősze- 
rűnek és egyben szükségesnek íÍítél- 
te, hogy a Központi Bizottság na- 
pirendre tűzze a párt vezető szerepé- 
nek kérdését, helyeselte a megúju- 
lásra való törekvést. A viták közép- 
pontjában azok az elvi megfogalma- 
zások álltak, amelyek a társadalom 
egészére, a továbbfejlődés irányára, 
a párton belüli megújulásra, a de- 
mokrácia fejlesztésére, a párt és a 
társadalmi szervek kapcsolatára vo- 
natkoznak. 

Természetesen szóba kerültek a 
helyi politikai munka hatékonyságá- 
nak növelésével összefüggő kérdések 
is, amelyek a szervezeti és a tartal- 
mi munkára egyaránt vonatkoztak. 
A felszólalók nyíltan és  őszin- 
tén, olykor szenvedélyesen fogalmaz- 
ták meg véleményüket. A beszélgeté- 
sekből kicsengett a párt iránti bi- 
zalom és aggódás egyaránt, hogy a 
párt vezető szerepének érvényesü- 
lése, erősítése csak a  pártmunka 
megújulásával, a pártélet belső de- 
mokratizmusának növelésével követ- 
kezhet be, melyhez elengedhetetlen a 
mozgalmi jelleg erősítése, a párt tö- 
megkapcsolatának szélesítése is. 

Többen hangsúlyozták a munka- 
módszer változtatásának szükségessé- 
gét, a még fellelhető formális elemek 
elhagyását, a legkisebb egységek, a 
pártcsoportok szerepének erősítését a 
most tapasztalt vitaszellem fenntar- 
tása érdekében, hiszen az ott folyó 
viták nyíltabbak, őszintébbek. 

A párt vezető szerepének érvénye- 
sítéséről és erősítéséről szinte minden 
fórumon szó esett. A napjainkban 
fellelhető bizonytalanságot a társa- 
dalmi-gazdasági életben a párt ,erőt- 
lenségére" vezetik vissza. Az eredmé- 
nyek és a fejlődés elismerése mellett 
a  megnyilatkozásokban a kritikai 
hangvétel volt a jellemző. 

Ezek közül csak néhányat idézek: 
,a párt az utóbbi években nem tud- 
ta hatékonyan érvényre juttatni cél- 
jait minden területen"; ,a döntés sok 
esetben nem bizonyult megalapozott- 
nak"; ,a párt adós maradt az élet ál- 
tal felvetett kérdésekre adandó vála- 
szokkal"; ,a párt munkastílusa nem 
alkalmazkodott az általa kezdemé- 
nyezett változásokhoz". 

Az elhangzott és idézett vélemé- 
nyekből kicsendül, hogy a Központi 
Bizottság által korábban elindított 
viták, például a gazdasági-társadalmi 
kibontakozásról szóló, kedvező hatást 
váltott ki a párttagok és a lakosság 
körében, de a gyakorlatban sok 
olyan kedvezőtlen jelenség is előfor- 
dul, amely nem felel meg a tézi- 
sekben megfogalmazott kívánalmak- 
naik. Példaként a társadalmi nyilvá- 
nosság hiányát említik, az alulról jö- 
vő javaslatok figyelmen kívül hagyá- 
sát az egész lakosságot érintő kér- 
désekben, nevezetesen az adórend- 
szer bevezetésével tett számtalan ja- 
vaslatot. 

Meglehetősen szélsőséges vélemé- 
nyek alakultak ki a párt gazdaságot 
irányító tevékenységéről. A vélemé- 


nyek többsége azt az álláspontot tük- 
rözi, hogy a párt központi szervé- 
nek a jövőben is részt kell vennie 
a gazdaságpolitika stratégiai céljai- 
nak kialakításában, a pártszervek- 
nek és -szervezeteknek a helyi gaz- 
daságpolitika alakításában, az érde- 
kek egyeztetésében, érvényesítésében 
kell közreműködniük. Ehhez szükség 
van a politikai feltételek hatékony- 
ságának emelésére az előkészítő 
munka és az ellenőrzés folyamiatá- 
ban egyaránt. 


Ahhoz, hogy a párt vezető szerepe 
érvényesülhessen, elengedhetetlen az 
eszmei, politikai és a cselekvési egy- 
ség — ezt sokan hangsúlyozták, te- 
kintettel arra, hogy társadalmunkban 
átrendeződtek az érdekek és érté- 
kek, az erkölcsi normák. A pártegy- 
ség erősítéséhez a vélemények sze- 
rint az szükséges, hogy a párt tegye 
mindig világossá, hogy mit akar, s 


időben teremtse meg hozzá a végre- 


hajtás eszközrendszerét.  Sürgetően 
vetődött fel a szocialista demokrácia 
és a fegyelem kérdése, hangsúlyozva, 
hogy ebben is legyen élenjáró a 
párt. A párttagok pozitívan értékel- 
ték, hogy a most folyó vitafórumo- 
kon nincsenek tabutémák, mindent 
el lehet mondani, a felszabadult gon- 
dolatok ezt fényesen igazolták. 


A lefolytatott beszélgetések tapasz- 
talataiból egyértelműen kiérződik szo- 
cialista társadalmunk  eredményei- 
nek, vívmányainak féltése, a közös 
cselekvés igénye, minden egyes párt- 
tag személyes felelősségérzete, vala- 
mint az, hogy a kommunisták a jő- 
vőben is készek közreműködni az 
együttesen kialakított célok  meg- 
valósításában. 

Bene János 


konszentmiktési 
; eenztés 

Gazdaságpolitikánkról 
INTERJŰ NÉMETH MIKLÓSSAL 
A KOZPONTI BIZOTTSÁG TITKÁRÁVAL 


A gazdosági problémák megoldásáról, az előrelépés társadalmi, politikai feltételei- 


ről intézett kérdéseket a Pártétet szerkesztősége Németh Miklóshoz, a Központi Bizott- 
ség tiikárához. 


A küszöbönálló országos pártértekezlet munkájában a legnagyobb hang- 
súlyt a párt vezető szerepének érvényesítése, a politikai intézményrendszer 
működésének fejlesztése kapja. A közvéleményben ugyanakkor nagy a 
várakozás, hogy a kibontakozósi és stabilizációs program gyakorlati érvé- 
nyesítése mikor eredményez kedvező irányú elmozdulást? 


— A közelgő pártértekezlet vélhetően valóban nem a gazdaságra összpon- 
tosítja figyelmét. Többek között azért, mert a szükséges teendőket a Köz- 
ponti Bizottságnak a társadalmi-gazdasági kibontakozás programjáról szóló 
határozata körvonalazta, és a kormány stabilizációs programja a közeli 
évekre szólóan részleteiben is meghatározta. Tény azonban, hogy a gazda- 
ság problémái állandóan napirenden vannak. S mivel a propramokat a társa- 
dalom döntő többsége egyetértéssel fogadta, erőteljes a várakozás az érzé- 
kelhető, határozott kormányzati cselekvések iránt. Amennyiben el kell ismer- 
nem e várakozások jogosságát, annyiban mindjárt meg kell jegyeznem, hogy 
bizonyosfajta egyoldalúság is tapasztalható a közhangulatban. Igen jelentős 
lépések történnek például a külső egyensúlyi helyzet javítása, a fizetőképes- 
ség és egyidejűleg a belső egyensúlyi viszonyok fenntartása érdekében, en- 
nek ellenére a figyelmet főleg az adóreform és kiváltképpen annak techni- 
kai visszásságai kötik le, azt a látszatot keltve, hogy ez volt a nagy tettünk. 
Az adóreform fontosságát, újszerűségét, a vállalatokra, a lakosságra gyako- 
rolt hatását nem lehet lebecsülni, de meg kell említenem, hogy minden ed- 
diginél erőteljesebb és összehangoltabb a nem rubelelszámolású export ösz- 
tönzése és az import gazdaságos kiváltásának szabályozása. Erőfeszítéseket. 
tettünk a rubelrelációjú külkereskedelmünk új lehetőségeinek felkutatására. 
A struktúrapolitika követelményeinek megfelelően megtörtént a központi be- 
ruházási feladatoknak és az állam fejlesztéspolitikájának a felülvizsgálata. 
Az adóreform megvalósításával is összehangoltan a központi támogatáspoli- 
tika és magatartás erőteljes változása is megkezdődött. Erőfeszítések történ- 
tek a gazdaság pénzellátásának kívánt keretek között tartására. Igaz, itt még 

jelenleg is nagy bizonytalanságokkal kell számolni, főként mivel a bankre- 
formmal megújított monetáris rendszerünkben és irányításban csak kezdeti 
tapasztalatokkal rendelkezünk. A gazdaságpolitikai szándékok következetes 
érvényesítése érdekében megtörténtek a kormányzati szervezet és a munka 
átalakításának első jelentős lépései. 


A türelmetlenségnek azonban van egy másik fajtája is, ami abban 
nyilvánul meg, hogy ,van program, vannak intézkedések — de még semmi 
eredmény". Mit lehet erre mondani? Természetesen van olyan tapasztalatunk, 
hogy rövid idő alatt is lehet eredményeket produkálni, de ennek igen nagy ára 
van. Az eredmények erőszakolása csak átmeneti, és újabb feszültségektől terhes 
, Sikert" hozhat, s erre pártunk felelősséggel ma nem törekedhet. Tudomásul kel! 
tehát vennünk, hogy évtizedek alatt kialakult folyamatokat nem lehet hóna- 
pok vagy 1—2 év alatt megfordítani, s a gazdaság helyzetében gyökeres for- 
dulatot elérni. Ez persze nem azt jelenti, hogy a megérett feladatokat ne lát- 
nánk el. Mindazonáltal a türelmetlenségre a gazdasági folyamatok sem szol- 
gáltatnak alapos okot. Ma már ismeretesek a tavalyi évben egyes fontos te- 
rületeken (a nem rubelelszámolású áruforgalmi egyenlegben és a fizetési 
mérleg passzívumában, valamint a költségvetés deficitjéten) elért — igaz, 
nem fordulatszerű, de mindenképpen javulást tükröző — eredmények. Isme- 
retes az is, hogy az idei év indulása éppen azokon a területeken hozott to- 
vábbi javulást, amelyekre törekvéseink irányulnak, így például a nem rubel 
export volumene és értékesítésen belüli aránya jelentősen növekedett. A 
fejlesztési tevékenységben elmozdulás érzékelhető a kedvezőbb struktúra irá- 
nyába, így növekedésnek indult a feldolgozó ipar egyes ágazataiban és az 
infrastruktúra meghatározó fontosságú területein a beruházások részaránya, 
a nem rubel importon belül a fejlett technika behozatala. 


A jövő iránti felelősség megköveteli a folyamatok rendkívül körülte- 
kintő elemzését. Mindenekelőtt azt, hogy az intézkedési reflex ne akadályoz- 
Za az esetleg ténylegesen megindult kedvező folyamatok kibontakozását. Emö- 
gött a gazdaságirányítás eddigiektől eltérő kockázatvállalása s egyszersmind 
a vállalati szférában megindult fejlődés elismerése, erősítése és tartásságába 
vetett bizalma is megnyilvánul. 

Mindenekelőtt szeretném hangsúlyozni azt is, hogy a párt és a kormány 
programjainak célkitűzései közül a szűkebb szakmai, de a szélesebb közvé- 
lemény is joggal tart számon olyanokat, melyeknél lehetséges, sőt szükséges 
az eredmények sürgetése. 

Nem sikerült határozottan előrelépni például a veszteséges tevékenysé- 
gek felszámolásában. Annyi pozitívumról mégis beszámolhatunk:ma már vi- 
lágosabban látjuk, mi az oka annak, hogyahelyzet a szándékainktól eltérően 
alakult. Látjuk, hogy a túlélést nem kis mértékben elősegíti a gazdaság pénz- 
bősége, valamint-a termelői árak emelésének gyenge piaci korlátai. De he- 
lyenként sem az exportkényszer, sem a támogatáspolitika nem szorítja kel- 
lőképpen a gazdálkodókat a hatékonyabb megoldásokra. Tovább kell keres- 
ni tehát a megfelelőbb gazdasági ösztönzőket és kényszerítő eszközöket. Az is 
világos számunkra, hogy a veszteséges tevékenységek felszámolása, a szer- 
kezetváltás nemcsak gazdasági kérdés, ehhez a megfelelő társadalmi háttér 
létrehozása, a tudati, ideológiai feltételek megteremtése és a politikai in- 
tézményrendszer továbbfejlesztése elengedhetetlen. Jogosnak vélem azt az 
igényt, hogy a pártértekezlet adjon válaszokat a gazdaság teljesítőképessé- 
gét is korlátozó, szélesebb értelemben vett társadalmi problémákra, az ezek- 
ből következő út megtalálására. Ilyenek például a népesedési folyamatok és 

a társadalom egészségi állapotának kedvezőtlen tendenciái, melyek súlyos 
nemzeti sorskérdések, de szűkebben véve korlátozzák a foglalkoztatáspolitika 
tervszerű alakítását is. Ilyen kérdés továbbá az iskolázottsági, művelődési 
helyzet, melynek állapota, netán további romlása lassan meghatározó akadá- 
lyává válik a kibontakozásnak, a fejlődés fő vonalához való illeszkedésnek 
és a humánusabb, kiteljesedettebb emberi lét felé közeledésnek. 


— Az állásfoglklaiás-tervezet is kifejezésre juttatja, de ön is utalt arra, hogy 
a kibontakozás feltételei csak komplex társadalompolitikai szemléletben ala- 
kíthatók ki. Ezen belül a párt vezető szerepével összefüggésben is új köve- 
telmények fogalmazódnak meg. Hogyan érinti ez a párt gazdaságirányító 
tevékenységét, elsősorban a Központi Bizottság és a. kormány közötti munka- 
megosztást? . 


— Az elemzések ténylegesen azt jelzik, hogy a társadalmi-gazdasági problé- 
máink kialakulásának egyik oka a felépítmény elemeinek a szükségesnél las- 
gsúbb változása. Ennek megnyilvánulásai közül szeretném kiemelni, hogy ma- 
ga a politikai tevékenység és az ehhez kapcsolódó intézményi rendszer is sok- 
kal inkább a fejlődés egy korábbi szakaszának, mintsem a mai kor követel- 
ményeihez igazodó, az öntevékenységre, az önigazgatásra jobban építő moz- 
gásformáknak megfelelő igényeket elégíti ki. Jelesül arról van szó, hogy 
a politikai szféra nincs kellőképpen elhatárolva a társadalom és gazdaság 
irányításának és működésének egyéb területeiről. Ezért ma a politikai intéz- 
ményrendszer reformjának alapkövetelménye, hogy a politikai tevékenység 
súlypontja a konkrét, operatív döntésekről az elvi irányításra, a stratégia 
formálására helyeződjék. Ezáltal válik lehetővé, hogy apárt hatékonyabban, 
a társadalom számára világosan, áttekinthetően lássa el irányító funkcióját. 
Ezzel egyidejűleg kormányzati és helyi szinten az önkormányzat felelőssége 
is számon kérhető. A felelősség ilyen elhatárolása a döntési mechanizmusok 
hatékonyabbá válását is elősegíti azáltal, hogy kinek-kinek szabadabb ke- 
zet ad, hogy a kompetenciájába tartozó ügyek megoldásában megtalálja 
a legmegfelelőbb eszközöket. 

Mindez természetesen megváltoztatja a párt és a kormány viszonyát. A 
részletekbe menő, eddig sokszor számszerűségekre is kiterjedő politikai dön- 
tések helyett a jövőben a fő irányok kijelölésére kerül sor. Ez szűkíti a po- 
litikai döntések hibalehetőségeit, s a kormánynak egyúttal szélesebb körű 
lehetőségeket biztosít a kijelölt fő irányok megvalósításának szakszerűbb alá- 
támasztására, a célok elérését legjobban szolgáló lépések kidolgozására. Ter- 
mészetesen a párt nem mond le a stratégiai célkitűzések megvalósulásának 
ellenőrzéséről. Erre a világosabb munkamegosztás, a döntési szférák elha- 
tárolása a korábbinál sokkal jobb lehetőséget nyújt. 

A párt vezető szerepe gyakorlásának elsősorban a stratégia szintjén tör- 
ténő kibontakoztatása azt is jelenti, hogy a társadalom fejlődése során meg- 
változik a lehetősége az egyre sokszínűbbé váló érdekek közös nevezőre ho- 
zásának, a , társadalmi érdek" kinyilvánításának. A pártnak természetesen 
továbbra is meghatározó jelentősége lesz a távlati célú érdekek integrálásá- 
ban. De a valódi érdekek felszínre hozásában, egymással való ütköztetésé- 
ben az érdekképviseleti szervek feladatai és lehetőségei minőségileg átala- 
kulnak. Az érdekütköztetések fórumainak is sokrétűvé kell válniuk, s ennek 
fokozódó jelentősége lesz a kormány és az Országgyűlés munkájában is. 


Ami a párt és a kormányzat, valamint az országgyűlés gazdaságirányítá- 
si tevékenységét, munkamegosztását illeti, a kezdeti, de ma is meghatározó 
és világos lépések megtörténtek. Csak utalnék itt az éves terv kidolgozása 
és jóváhagyása területén már ebben az évben megvalósított változásokra, 
vagy az adóreform társadalmi és parlamenti vitájára. Vagy gondoljunk ar- 
ra, hogy ettől az évtől az országgyűlés a költségvetés rovatai, illetve a sza- 
bályozás stabilitásának biztosítása felett a korábbiaknál összehasonlíthatat- 
lanul nagyobb kontrollszerepet tölt be. 

A gazdaság oldaláról már megfogalmazódtak az igények a társadalmi 
felépítménynek, az irányításnak és a hatalomgyakorlásnak az említett ele- 
mei iránt. A közeljövő, a pártkonferencia feladata, hogy ezeket az igényeket 
összevesse a társadalom fejlettsége által teremtett lehetőségekkel, és a szo- 
cialista társadalom építésében elért és elérni kívánt értékeivel. A politikai 
intézményrendszerben szükséges változások jellege nem olyan, hogy egy pon- 
tosan körülhatárolt döntésre és ennek megfelelő azonnali eredményre lehetne 
számítani. Fontos a változások irányának kijelölése és megindítása, de nem 
kevésbé fontos, hogy a későbbiekben is napirenden tartsuk a szerves fejlő- 
dést. Mindehhez persze a közeljövőben, a szükséges döntések meghozatala 
után még hatalmas munkát kell! elvégezni a jog, a társadalom tudatfor- 
málása, a politikai kultúra fejlesztése, a demokratikus mozgásformák meg- 
gyökereztetése terén. 


— Említette a gazdaságpolitika előtt álló időszerű feladatokat, amit a sta- 
bilizáció és a kibontakozás érdekében kell elvégezni. Az állásfoglalás ter- 
vezete úgy fogalmaz, hogy tovább kell folytatni a gazdasági reformot. Mi- 
lyen a gazdaságpolitika viszonya a reformfolyamathoz, s egyáltalán nem 


lát-e olyan veszélyt, hogy a változások valamiféle reformdivat jegyében 


születnek? 


— Először arra válaszolnék, amit a kérdés vége feszeget: igen, valóban ér- 
zékelhető egy inflációs jellegű szóhasználat, és emögött egyfajta gondolkodás 
is, amely minden kis változtatást, módosítást, korrekciót előszeretettel nyil- 
vánít , reformnak". De tapasztalhatjuk azt is, hogy — talán a könnyebb el- 
lenállás irányába haladva — olyankor is országos reformot javasolnak, ami- 
kor az ügyet meg lehet oldani helyi erőfeszítésekkel, intézkedésekkel is. 

Mindez nem befolyásolja a párt gazdaságpolitikájának reformokhoz való 
viszonyát. Harmincéves gyakorlatunk — ha hullámzásokkal is — azon 
alapult, hogy elveinket, intézményeinket a gyakorlat kritikájának vetettük 
alá, s a realitásokból kiindulva fejlesztettük tovább. A szocializmus építése 
— aligha kell bizonygatnom, hiszen nem tegnap óta tudjuk — hosszú tör- 
ténelmi folyamat. A haladás az ilyen folyamatban nem hirtelen forradalmi 
változásokkal, hanem fokozatos lépések-reformok útján valósul meg, bár 
igaz, hogy időnként egyes reformlépések megvalósítása sem megy forradal- 
mi lendület nélkül. 

A gyakorlati politizálásban két alapvető összefüggésre utalnék. Egyrészt 
fel kell tárnunk, melyek az előttünk álló feladatok, milyen következmények- 
kel járnak, mi a kívánatos, lehetséges sorrend és ütem. Azért fontos ezt 
éppen most, az adó- és árreform után szóvá tenni, mert az előkészítés és be- 
vezetés fontos tanulságokkal szolgált: a gazdaság és a lakosság nehezen vi- 
seli el, ha , kísérletezünk", és nem eléggé kidolgozott megoldásokkal állunk 

elő, vagy nem mérlegeljük kellő gondossággal a társadalmi hatásokat. Ez 
még akkor is így van, ha tudjuk, hogy az alapvető szándékok helyesek, s 
lényegében az eszközök megválasztása is kielégítő volt. Másrészt, sokszor 
hajlamosak vagyunk elhinni, hogy a pozitív. szándék volta önmagában ís 
, Vevőre talál", s csodálkozunk az ellenállás láttán. Felnőtt emberekként ke- 
zelve egymást, tudomásul kellene vennünk, hogy lépéseinket nem a szándék, 
hanem az eredmény, a teljesítmény minősítheti igazán és tartósan. 

Emiatt ís ügyelnünk kell lépéseink kölcsönös összefüggéseire a politikai 
szféra átfogó reformlépései és a gazdaságirányítási eszközök terén egyaránt. 
j Igen fontosnak tartom, hogy a reformfolyamat előttünk álló szakaszá- 
ban kellően tájékozottak legyünk a tervezett lépésekről. Néhányra külön 
is felhívnám a figyelmet. Az országgyűlés határozata alapján megindult a 
költségvetési rendszer reformját célzó munka, formálódik a koncepció abból 
kiindulva, hogy a kilencvenes évek Magyarországában a demokratizálódó 
politikai intézményrendszer milyen követelményeket támaszt. Például arra 
gondoltunk, hogy a költségvetési rendszer reformja teremtheti meg a na- 
gyobb lakóhelyi, tanácsi önállóság, az átfogóbb parlamenti döntéshozatal 
pénzügyi alapját. Folyik a társadalombiztosítás, a nyugdíjrendszer, a lakás- 
gazdálkodás reformigényű áttekintése, megkezdődött a bérreform kidolgo- 
zása. Ezek egymástól nem független, sőt nagyon szorosan összekapcsolódó 
területek, hiszen lényegében az állam és vállalat, állam és egyén közötti fel- 
adatmegosztást érintik, átrendezve ezek tehervállalásának arányait. A költ- 
ségvetés beavatkozását, a vállalatok gazdálkodási folyamatába szűkíteni kí- 
vánjuk, míg a szociális gondoskodás tartalmát és hatókörét bővíteni kell. 
A társadalombiztosítás gazdálkodási önállóságának megteremtése, a , több 
lábon álló" nyugdíjrendszer távlati kialakítása a pénzügyi rendszer átfogó 
alakításának része, s ehhez kell kapcsolódnia a bérrendszer reformjának is. 
Ennek alapelve a. teljesítmény, a tudás érvényre juttatása, az erre alapot 
adó ösztönzés erősítése. Az ilyen irányú differenciálódásnak azonban a jelen- 
legi szorító helyzet nem kedvez, az azonos összeg egyszeri újraelosztásához 
— még ha az elveket helyesli is a. többség — nem tudnánk egyetértést sze- 
rezni. A bérgazdálkodás továbbfejlesztését szintén beleértjük ebbe a ,,cso- 
magba". A vállalati-gazdálkodói önállósághoz hozzátartozik, hogy előbb-utóbb 
a bérköltség is megszűnjék , pántlikázott" forint lenni. Az irányítás, a kor- 
mányzat érdeke és feladata végül is nem a bér és kereset mikroökonómiai 
befolyásolása, hanem a teljesítmény és a jövedelmek makroszintű összehan- 
golása. 3 I 

Szeretnék utalni rá, hogy a teljesítmény fokozása és a minőség közép- 
pontba állítása természetesen nem lehet csak a bérrendszer vagy az anyagi 
ösztönzés feladata. Az oktatás, a művelődés fejlesztésének, a tudás megfe- 
lelő rangra emelésének kitüntetett szerepet kell kapnia, különben nem be- 
szélhetünk mindenki által elismert teljesítményről. j 


Hadd említsem meg végül — de egyáltalán nem utolsósorban — egy 
döntéshozatal előtt álló és elvi jelentőségű lépésünket: a társasági törvény 
előkészítését. Napirendre tűzését az indokolja, hogy eddigi erőfeszítéseink 
ellenére nem találtuk meg a társadalmi tulajdon működtetésének leghatéko- 
nyabb, a gazdálkodás racionalitását szolgáló, a döntési felelősséget érvénye- 
sítő formáit, kereteit. Az új társasági törvény elkészítésének alapvető gaz- 
daságpolitikai célja a gazdasági szerkezetváltás anyagi (tőke) és szervezeti (a 
szükségletekhez igazodó vállalkozások) alátámasztása, az állami tulajdon ha- 
tékonyabb működésének előmozdítása. Megalkotásával újabb lehetőségeket 

lehet teremteni a belföldi megtakarítások gazdasági céljainknak megfelelő 
hasznosítására, a lekötött eszközök hatékonyabb működtetésére, a külföldi 
működő tőke bevonására. Segítségével a gazdálkodási formák változatos 
kombinációi jöhetnek létre, sokféle befektetési lehetőség keletkezhet. Gyara- 
podna a piaci szereplők számá, enyhülne gazdaságunk túlzott mértékű cent- 
ralizációja, erősödhetne a gazdasági verseny. A belföldi tőke- és pénzpiac 
szélesedése, intézményeinek megerősödése révén mérsékelhető lenne a költség- 
vetés gazdálkodásáért vállalt felelőssége és kockázata. A társasági törvény 
elősegítené a piac szabályozó szerepének mind teljesebb kibontakoztatását, 
hosszabb távon a szocialista jellegű piacgazdaság kialakulását. 

A társasági törvény nagy horderejét mutatja, hogy jelentékeny hatást 
gyakorol a tulajdonviszonyok fejlődésére is. Abból adódóan, hogy társadal- 
munk árutermelő társadalom, gazdasági rendszerünk vegyes tulajdonú, ami- 
ben meghatározó az állami és a szövetkezeti tulajdon. Az állami és a szö- 
vetkezeti tulajdon működtetésének hatékonyabbá tétele mellett — ami leg- 
fontosabb feladataink egyike — a vegyes tulajdonú vállalkozásoknak és 
meghatározott keretek között a magántevékenységeknek is szerepe van gaz- 
dasági céljaink elérésében. Ezért is bátorítunk minden olyan kezdeményezést, 
amely a nemzeti jövedelem növekedését és a lakosság életviszonyainak ja- 
vítását, szocialista értékeink gyarapodását szolgálja. Amennyire realistának 
kell lennünk reformjaink vállalásában, kivitelezésében, annyira el kell tud- 
nunk szakadni a szokványostól: szocialista értékeink, céljaink szolgálata sok- 
féle eszközt, megoldást tesz lehetővé számunkra. 


- Többször, de legutóbb a XIII. kongresszuson is felvetődött az ideológiai 
tisztázás igénye, amit az azóta végbement folyamatok, változások, még meg- 
erősítettek. Mi az ideológia szerepe gazdaságpolitikai céljaink, a stabili- 
zálás és a kibontakozás szempontjából? 


— Sok összefüggése van a kérdésnek. Én azonban elsősorban azt vetném 
fel, hogy ha az ideológia és a gazdaságpolitika jobban szinkronba hozható, 
akkor az ideológiai munka — a társadalom tudati állapotának formálásán 
keresztül — a gazdasági megújítás segítőjévé, sőt ösztönzőjévé válhat. 


Az elmúlt húsz év alatt kialakult helyzetre szerintem az a jellemző, 
hogy — miként mondani szokták — a gyakorlat előreszaladt az elmélethez. 
képest, a gazdaságpolitika a társadalompolitika egészéhez viszonyítva. Hogy 
miért gond ez, egy hasonlattal érzékeltetném: ha a sereg egy része elsza- 
kad a főseregtől — még ha előretör is —, akkor az ütőképessége, ereje kíi- 
sebb lesz, netán veszteséget is szenvedhet. Ennek a fajta elválásnak, a szink- 
ronban levő mozgásnak a következményei mutatkoznak meg aztán a gaz- 
daságpoliítika céljainak változásaiban, ellentmondásosságában, megvalósít- 
hatóságának gondjaiban, és bizonyos mértékig az eszmék hatókörének szű- 
. külése, az ideológiai , hitelválság" is részben ennek a visszahatása. 

Hadd világítsam meg ezt konkrét példákkal is. A hetvenes években 
ideológiai szempontból (a szocialista nagyüzem fölénye alapján) indokolták 
az egyes nagyvállalatok kivételes kezelését. De ugyanezek a szempontok s0o- 
káig akadályozták a gazdálkodók szervezeti rendszerének rugalmas átala- 
kítását, a kis-, középüzemek elterjedését, a termelés diverzifikálását a terme- 
lőszövetkezetek melléküzemágaiban. A háztáji gazdaság szocialista jellegét — 
de valójában az ebből származó, kemény munkával szerzett jövedelmeket — 


kérdőjelezték meg, s az enneknyomán hozott intézkedések nehezen hely- 
rehozható károkat okoztak. Azt is tapasztalhattuk, hogy a nyolcvanas évek- 
ben bevezetett pénzügyi eszközök: a kötvény, a váltó, vagy korábbi gya- 
korlatunkban nem alkalmazott szervezeti megoldások esetében egyesek a 
kapitalista elemek újraélesztéséről beszélnek. 

E jelenségekből is le lehet vonni azt a tanulságot, hogy meg kell újí- 
tanunk az örökölt szocializmusképet, amellyel korábbi generációk többsége 
érzelmileg is azonosult. Mindez azzal jár, hogy le kell számolni illúziókkal, 
olykor tragikus tévedésekkel. Vagyis azt mondanám, hogy a mozgalom alap- 
értékeihez visszanyúlva és a realitásokból kiindulva kell vonzó távlatokat 
mutatni. 

Azt sem tartom mellékesnek, hogy az emberek fejében élő eszmei kép 
nem szakadhat el hosszú időre a valóságtól. Ebből következik, hogy a jövő 
szocializmusképe sem tartalmazhat olyan elemeket, amelyekkel a társadalom 
többsége nem tud: azonosulni. A szocializmust az egész nép építi, ezért azt 
saját képére szeretné formálni. Bízzunk — mert bízhatunk — abban, hogy a 
legigazibb, legszebb szocialista eszmények, a közösségi összetartozás és az 
egyéni szabadság egysége, a társadalmi szolidaritás érzése mély gyökereket 
vert a magyar társadalomban. 


Biztosan állíthatjuk, hogy szándékaink szerint ez a szocializmus egy de- 
mokratikus, aktív, mozgékony változásra kész társadalom lesz, amely az 
egyéni-közösségi autonómiára épít, s a ,nagyobb szabadságon" alapul. 


A mindennapok döntéseinek, gazdaságpolitikai elhatározásainak megho- 
zatalához arra is szükségünk van — az egyénnek, a közösségnek egyaránt 
—, hogy olyan , iránytűnk" legyen, amelynek segítségével a jó irányt tartva 
haladunk a cél felé. Ez az , iránytű" azoknak az elveknek, értékeknek, in- 
tézményeknek az összessége, amelyeket a társadalom kitermelt, létrehozott. 
Ez az iránytű csak akkor működik, akkor használható, ha az emberek elfo- 
gadják ezeket az elveket, azokhoz igazodva élnek, döntenek, gazdálkodnak. 
Ebben az értelemben helyre kell állítanunk bizonyos, a korábbi évtizedek- 
ben elhalványult értékeket, s olyan intézményeket kell kialakítanunk, ame- 
lyek elősegítik ezeknek az érvényesítését. Konkrétan szólva — és a gazda- 
ság szempontjából közelítve — itt a gazdasági racionalitás elvének erősítését 
kell mindenekelőtt hangsúlyozni. Ez azzal jár, hogy a társadalmi élet egyes 
funkcióit a maguk helyére kell tenni, az állam igazgatását el kell választani a 
gazdálkodási funkciótól. Ezt felismertük, de csak több lépésben, közel húsz 
év alatt sikerült ezt a nagy horderejű változást véghezvinni azzal, hogy az 
új vállalati irányítási formák bevezetésével a tulajdonosi jogok a vállalati 
kollektívákhoz kerültek. 


Ez új megvilágításba helyezi a társadalmi, a csoport- és az egyéni ér- 
dek összefüggését. Döntéseinkben iránymutató az a felismerés is, hogy a 
csoport- és egyéni érdekek konfliktusán — a gazdasági versenyen — keresz- 
tül juthatunk közelebb a ,társadalmi" érdekhez, a magasabb szintű szük- 
ségltetkielégítéshez. Ezzel kapcsolatos az az eligazító erejű felismerésünk — 
és ez is ideológiai előrelépést kívánt —, hogy a , társadalmi érdek" megkö- 
zelítése nem konfliktusmentes feladat, a társadalomtól is áldozatokat köve- 
tel. Itt arra gondolok, hogy a népgazdaság alapvető termelési szerkezetének 
megújítása — ami még javarészt előttünk áll — szervezetek megszűnésével, 
kollektívák felbomlásával és újraalakulásával, s ami még keservesebb, egyé- 
ni nehézségekkel is jár. Időszakos munkanélküliség léphet fel egyes szak- 
mákban, illetve területeken, s ezt nem rejtegetnünk kell, hanem megolda- 

nunk. A társadalmi tudatosságnak abban kell megnyilvánulnia, hogy az 
egyént, az állampolgárt, a családot szociálisan megvédjük a létbizonytalan- 
ságtól, de a munkavállalókat nem mentesíthetjük a kor követelményeihez 
való alkalmazkodástól, a továbbképzéstől, szakmaváltástól, és ehhez az állami 
intézményrendszerünknek hatékony segítséget kell! adnia. 


— A politikai munka számárad mindezekből milyen tanulság vonható le? 
Vagyis a politikai szféra hogyan segítheti a gazdaságot a jelen szakasz- 
ban? 


— Nagyon lényegesnek ítélem — több egyéb mellett —, hogy a nehéz hely- 
zetet ne szépítsük meg, ugyanakkor ne feledkezzünk meg az elért fontos 
eredményeinkről sem, vagy hogy a felvetett gondokra, negatív jelenségekre 
belenyugvással, beletörődéssel reagáljunk. Sem a hurráoptimizmus, sem a 
csüggedés nem lehet jellemző ránk. 

Úgy vélem, túl kellene lépni azon is, hogy kölcsönösen arról essék szó: 
mit ne tegyenek a pártszervezetek. Azt hiszem erről már túlontúl sokat be- 
széltünk. Majdhogynem két évtizede nemcsak az igények, hanem egyre in- 
kább a feltételek is megteremtődnek ahhoz, hogy a politika politikai eszkö- 
zökkel dolgozzon. Sajnálatos azonban, hogy mindmáig nem sikerült egyér- 
telművé tenni: ez nem értékcsökkenés a gazdasági, technikai eszközök- 
höz, módszerekhez képest, hanem éppen hogy másságával nyújthat többletet 
a gazdasági szféra számára. A bizalom, az önbecsülés, az erkölcsi tartás, a 
jó munka tisztelete, a kezdeményezőkészség és sok egyéb nagyban függ a 
politikai tevékenység színvonalától is. 

Összegzésként én azt tudom hangsúlyozni, hogy a társadalom nehéz 
helyzete, a gazdaság gondjai úgy sohasem oldódnak meg, ha netán arra gon- 
dol valaki: , szüneteltetni" kell a politikai munkát. Éppen ellenkezőleg. A 
politika által nyújtott többlet megsokszorozhatja az erőforrásokat, elősegít- 
heti a megújulási törekvéseket, amelyek egyben lendületet is adnak a min- 
dennapok munkájához. : 

Mit vár a pártértekezlettől? 


KÖRKÉRDÉS NÉGY MEGYEI PÁRTBIZOTTSÁGI ELSŐ TITKÁRHOZ 


A Pártélet szerkesztősége körkérdéssel fordult Géczi Jánoshoz, a Nógrád, 
Klenovits Imréhez, a Somogy, Postás Sándorhoz, a Hajdú-Bihar, Varga Gyu- 
lához, a Szabolcs-Szatmár megyei pártbizottságok első titkáraihoz, hogy fejt- 
sék ki véleményüket az országos pártértekezlet feladatairól, a párt belső élete 
megújulási lehetőségeiről, valamint a párt, az állami, a társadalmi szervek kö- 
zötti viszony fejlesztésének főbb követelményeiről. 


GÉCZI JÁNOS 


A NŐGRÁD MEGYEI PÁRTBIZOTTSÁG ELSŐ TITKÁRA 


Miben látja ön az országos pártértekezlet főbb feladatait? 


— Napjainkban a párttagság, a lakosság széles rétegei várakozással tekintenek e 
fontos pártfórum elé. Előkészületként hónapok óta aktív politizálás, a tagság- 
gal folytatott széles körű véleménycsere jellemzi a párt szerveinek és szerve- 
zeteinek munkáját. A nyílt, őszinte viták egyaránt kiterjedtek az országos és a 
helyi politika kérdéseire, a párt vezető szerepével kapcsolatos problémák ér- . 
telmezésére, a politikai intézményrendszer korszerűsítésének, a kibontakozási 
program megvalósításának feladataira, az ideológiai, tudati viszonyokra. Ezen 
belül megkülönböztetett figyelem irányul a. párt szervezeteinek és tagjainak 
szerepére, felelősségére és a cselekvés lehetőségeire. Az eszmecserék során szá- 
mos kérdés, tisztázásra váró probléma került felszínre. 

Ma abból kell kiindulni, hogy a szocializmus építésének bonyolultabb sza- 
kaszában vagyunk. Az utóbbi évek során problémáink megszaporodtak, fel- 
halmozódtak, s mindennek következtében romlott az emberek közérzete, nőtt 
a bizonytalanság, csökkent a politika iránti bizalom. Ma már azt is látjuk, 
hogy a XIII. kongresszuson elhatározott célok egiy része az eredeti elképzelé- 
sek szerint nem valósítható meg. Ezért az elmúlt három év tapasztalatainak 
összegzése, a reformfolyamatok felgyorsítása, a kialakult problémák okainak 
elengedhetetlen feltárása, helyzetünk felelős minősítésének az igénye indokolja 
az országos pártértekezlet összehívását. A Központi Bizottság már 1986 novem- 
berében tisztában volt azzal, hogy fordulatra van szükség, majd fél év múlva 
elfogadta a gazdasági-társadalmi kibontakozás programját, és a további mun- 
ka érdekében a pártszervek, -alapszervezetek feladattervet készítettek. Ennek 
szellemében került az Országgyűlés elé a kormány munkaprogramja. Kez- 

dünk pozitív változásokat érzékelni az emberek szemléletének alakulásában, a 
gazdaság teljesítményében, de az eltelt mintegy kilenchónapban a szükséges 
fordulat ennek ellenére nem következett be. 

. A pártértekezlet feladata az is, hogy az alsóbb szintű pártszervek vitáiban 
kialakult észrevételek alapján a tények reális, sokoldalú feltárására támasz- 
kodva értékelje a helyzetet, nyíltan mutasson rá a társadalmi haladás új el- 
lentmondásaira, határozza meg a feladatokat, adjon politikai programot. Fo- 
galmazza meg pontosan a fejlődés lehetőségeit, és a következő kongresszusig 
terjedő időszakra fogalmazza meg a célkitűzéseinket is. Adjon egyértelmű út- 
mutatást ahhoz, hogy a párt mit támogat, mit tart értéknek, és mi ellen har- 
col, mit akar meghaladni. Mindezek végrehajtásához teremtse meg az alapvető 
eszközrendszereket, frissítse fel a választott testületeket, s tegyen szervezeti 
intézkedéseket. Ennek részeként a párt vezető szerepének érvényesítése, a po- 
litikai intézményrendszer korszerűsítése olyan lényeges változásokat igényel, 
amihez elengedhetetlen a pártértekezlet állásfoglalása. Mindez nélkülözhetetlen 
a társadalmi fejlődés, a reformfolyamatok erősítése a párttagok aktivitásá- 
nak, felelősségének növelése érdekében is. Így teremthetünk összhangot a 
gazdasági reform továbbfejlesztése és társadalmi életünk demokratizmusának 
kiszélesítése között. 

A pártértekezlet rendkívül fontos szerepet tölt be a pártegység, a társa- 
dalmi közmegegyezés újrateremtésében, a bizalom erősítésében, a felelős ma- 
gatartás ösztönzésében, gyorsabb kibontakoztatásában az élet minden terüle- 
tén. Erősítheti azt a meggyőződést, hogy képesek vagyunk megoldani felada- 
tainkat, és hogy változtatni, korszerűsíteni akarjuk munkánkat. Az em- 
berek a pártértekezlettől tárgyilagos értékelést, reális programot várnak. 
amely mentes az illúzióktól, hiszen azok csak a problémák megoldásának el- 
halasztását, a szükséges kedvező folyamatok lefékezését jelenthetik. Ezért a 
jövő érdekében vállalnunk kell az átmeneti nehézségeket, a feszültségeket is. 
de gondosan ügyelni kell arra, hogy eközben érzékenyen reagáljunk a különö- 
sen kedvezőtlen helyzetben levő rétegek gondjaira. 


Mit tart ön a legfontosabbnak a párt belső életének megújításában? 


— A politikai intézményrendszer eredményes, hatékony működése nagymér- 
tékben attól függ, hogy a párt a korábban bevált értékek megőrzése mellett 
mennyire képes a változó körülményeknek megfelelően megújulni, a mai 
feltételeknek megfelelő, korszerűbb munkastílust kialakítani. — . 

Az elmúlt időszakban a szervezeti, működési feltételek javítása érdeké- 
ben tett intézkedések tanúsítják, hogy pártunk képes önmagát is megújítani. 
Mai változó viszonyaink között különlegesen jogos párttagságunknak az az 
igénye, hogy a párt belső életét korszerűsítsük. Az új követelmények felisme- 
réséhez, elfogadtatásához, gyakorlati alkalmazásához vezető úton számtalan- 
szor szembe kerülünk a régi szemlélettel, beidegződéssel, megszokottsággal. 
Ezért mozgalmi munkánk megújulása érdekében végezzük el saját tevékeny- 
ségünk kritikus elemzését. A helyzet, a feladatok korszerűbben gondolkodó 
és határozottan cselekvő, hatékonyabban működő pártot- igényelnek. Ezért 
a társadalmi viszonyok alakulásának ismeretében kell meghatározni, milyen 
kérdésekkel és hogyan foglalkozzon a párt, miként fejlessze tovább belső 
működési mechanizmusait. 

Az állásfoglalás-tervezet vitái megerősítik azt a törekvést, mely szerint 
, a párt elvi-politikai eszközökkel tölti be vezető szerepét". Ennek megfelelően 
a tudományos eredmények hasznosításával, a mozgalmi eszközök gazdagítá- 


12 


sával a párt határozza meg a társadalmi viszonyok, a népgazdaság fejleszté- 
sének fő irányait: alapértékeink hirdetésével hassa át a szellemi, ideológiai 
életet: fogja össze és irányítsa a nemzetközi kapcsolatok alakulását. Ne vál- 
lalja viszont át más szervek feladatait, ne hozzon mások hatáskörébe tartozó 
döntéseket. Tevékenységében ne a hatalmi, hanem a politikai eszközök ér- 
vényesüljenek, és ennek megfelelően a párt tagjain keresztül, a politikai 
intézményrendszer rendeltetésszerű működésével, a személyi feltételek megte- 
remtésével érvényesítse vezető szerepét. 

Működésében továbbra is lényeges alapelv a demokratikus centralizmus. 
A két kongresszus között a pártot a Központi Bizottság irányítja. A központi 
irányítás hatékonyságának növelése mellett erősíteni kell a pártszervek és 
az alapszervezetek önállóságát, kezdeményezőkészségét, felelősségérzetét. Eh- 
hez viszont nélkülözhetetlen a párton : belüli demokrácia szélesítése, a káder- 
munka, a választási rendszer továbbfejlesztése, új elemekkel való kiegészítése, 
a döntési mechanizmus korszerűsítése, a választott testületek szerepének nö- 
velése, 

Rendkívül fontos, hogy a párttagságot tudatosan, érdemben vonjuk be 
minden lényeges politikai kérdés eldöntésébe. Ha be lesz avatva a politika 
alakításába, ha véleménye, javaslatai megjelennek a határozatokban, állás- 
foglalásokban, akkor azokat még inkább magáénak érzi, és aktívan részt vál- 
lal a megvalósításból, az ellenőrzésből. : 

Türelmes munkával, nyílt, őszinte vitákkal nagyobb figyelmet fordítsunk a 
pártegység újrateremtésére, a szövetségi politika megújítására, az alkotó cse- 
lekvés kibontakoztatására, a felelős párbeszédre, a nyilvánosság fokozására. A 
párt egységének nem mond ellent az érvekre épülő különvélemények lehető- 
sége, a döntések tapasztalati alapon való felülvizsgálata, esetleges módosítá- 
sa. A párt belső életének megújítása a társadalom közös ügyének szolgálata 
érdekében elkerülhetetlen. Ehhez nem elég a felismerés, munkánkat másként 
kell tervezni, szervezni, végezni. 

A pártszervezetek munkáját az lendíti előre, ha egyértelmű politikai, 
ideológiai válaszokat kapnak a tagságot foglalkoztató kérdésekre. Az irányí- 
tásban váljon meghatározóvá az alapszervezetek közvetlen segítése, vélemé- 
nyeik eljuttatása a felsőbb pártszervekhez. E tekintetben a pártirányítás mai 
gyakorlatát át kell gondolni, és ahol indokolt, ott módosítani a módszereket. 
Ennek egyik eleme, hogy szabadítsuk meg az alapszervezeteket mindazoktól 
a kötelezettségektől, amelyek nem a politikai munka lényegéhez tartoznak, 
formálisak, bürokratikusak. Ezért célszerű lenne az alapszervezeteket érintő 
döntéseket egyenként áttekinteni és módosítani azokon a pontokon, amelye- 
ket az élet már túlhaladott. E lépések csak a kezdetet jelentenék, hiszen az 
irányításból fakadó év közbeni nagyszámú feladatokat is indokolt csökkenteni. 

Ilyen módon tudunk leginkább segíteni abban, hogy az alapszervezetek 
éljenek önállóságukkal, és legyenek valóságos vezető erői a helyi közéletnek, 
politizálásnak. Ugyanakkor látniuk kell, hogy ebben az alapszervezeteknek 
is sok tennivalójuk van, hiszen számos olyan helyi politikai jellegű kérdés 
vetődik fel, amelyekben meghatározó lehet a párttagok álláspontja, tevé- 
kenysége. 


Ön szerint mit és milyen irányban szükséges változtatni a párt, az állami, 
a társadalmi és gazdasági szervek viszonyában? 
— A politikai döntések végrehajtásának legfőbb garanciája és mércéje — a 
párt egységes cselekvése mellett —, hogy az emberek legszélesebb körei 

magukénak vallják célkitűzéseinket. A társadalom bonyolult érdekviszonyai- 
nak rendszerében ez csak úgy lehetséges, ha a politikai intézményrendszer 
működését, egymáshoz való viszonyát a kölcsönös tisztelet, a szocialista de- 
mokratizmus hatja át. A továbbfejlesztés iránya és tartalma az lehet, hogy 
világosabb legyen a munkamegosztás, nagyobb az önállóság, a felelősségérzet. 
Az önállóság biztosítása lehetővé teszi, hogy a rábízott feladatokkal, kérdé- 
sekkel mindenki érdemben foglalkozzék, hogy a döntések ott szülessenek meg, 
ahol az abban legérdekeltebbek élnek és dolgoznak. Ezért olyan szemléletre 
és gyakorlatra van szükség, amelyben az ügyek a jogosítványok szerint in- 
téződnek. Természetesen bővíteni kell az önkormányzaton alapuló intézmé- 
nyes formákat, az állampolgári jogok és kötelességek érvényesülésének szer- 
vezeti kereteit is. A politika alakításában, az érdekek egyeztetésében, a dönté- 
sek megvalósításának ellenőrzésében kapjanak nagyobb szerepet a népkép- 
viseletek, a tömegszervezetek, az érdekképviseletek a vállalati tanácsok. Így 
nagyobb lehetőségük nyílna a társadalmi viszonyok, a gazdasági, szellemi fo- 
lyamatok formálására. Ennek fontos feltétele, hogy e szervek önállóbban hoz- 
zák létre szervezeteiket, válasszák meg testületeiket, tisztségviselőiket. Ily 
módon a tagság nagyobb mértékben magáénak fogja érezni a szervezetet, 
tevékenyebben részt vállal a munkából is. A politikai feltételek megteremtése 
mellett meg kell szüntetni a különböző szervek, szervezetek feletti gyámko- 
dást, a .kicsinyes beavatkozást, elősegítve, hogy rendeltetésszerűen, önállób- 
ban tevékenykedjenek. Olyan partneri viszonyra van szükség, amelyben a kü- 
lönböző érdekek alapján a nézetek, vélemények, javaslatok felszínre kerülnek 
a megoldás lehetőségei, alternatívái megfogalmazódnak, rangsorolódnak. 


KLENOVITS IMRE 
A SOMOGY MEGYEI PÁRTBIZOTTSÁG ELSŐ TITKÁRA 


Miben látja ön az országos pártértekezlet főbb feladatait? 


— A pártértekezlet összehívását a kialakult helyzet s a belőle fakadó igen 
fontos politikai és társadalmi tennivalók indokolják. Feladatait a követke- 
zőkben látom. Olyan állásfoglalást alakítson ki a párttagság körében folytatott 
viták figyelembevételével, amely világossá teszi céljainkat, alapvető teen- 
dőinket. Reálisan adjon számot az eddigi útról, vállalva a politikai felelős- 
séget, és mutasson rá a végrehajtást fékező problémákra is. A párttagság s 
ezen túl az ország nyilvánossága előtt egyértelműen fogalmazza meg, hogy 
mit vállal magára a párt, mit támogat, mit eilenez. Mindennek a magyar 
kibontakozást kell szolgálnia, mérlegelve természetesen a nemzetközi ténye- 
zőket is. 

Fontos feladat az emberek bizalmának erősítése, megújítása, ami nem 
csupán kompromisszumok kérdése, hanem együtt kell járnia a tevékenyebb 
társadalmi folyamatok mozgásba hozatalával, a tartalmasabb demokrácia ösz- 
tönzésével. Ezt nemcsak gazdasági gondjaink, intézményrendszerünk működési 
zavarai indokolják, hanem a közhangulat is, amely a jelenlegi bonyolultabb 
helyzetben biztosabb eligazodást igényel. 

Szakítsunk a párt vezető szerepének gyakran leegyszerűsített értelmezésé- 
vel, az elmúlt évtizedek rossz beidegződésével. A megújítás elveit közérthetően 
rögzítsük azzal az igénnyel, hogy a gyakorlatot következetesen számon kér- 
jük, és közismertté tesszük a tapasztalatokat. 

Az ország fejlődése a jövőben is csak a nemzeti közmegegyezés alapján 

képzelhető el, s ehhez véleményem szerint, széles körű érdekegyeztetésre, ér- 
dekképviseletre van szükség. E tekintetben az egypártrendszernek jelentős tár- 
sadalmi tartalékai vannak. 

Végezzük el azt az értékelést, hogy a XIII. kongresszuson elfogadott elvek 
célkitűzései mennyiben teljesíthetők és mennyiben nem. Mit jelentettek szá- 
munkra a kényszerpályák, milyen alternatívákkal kerültünk szembe, mit vá- 
lasztottunk, s melyek a legfőbb tennivalóink. Olyan legyen ennek a pártérte- 
kezletnek az előkészítése, szervezése, mondanivalója, őszintesége, hogy a párt- 
tagság levonhassa a következtetést: a kitűzött program és az elmúlt évtizedek 
eredményei ehhez a párthoz kötik őt, mert ismét a megújulás élére tud állni. 
Legyen ez a pártértekezlet annak a bizonyítéka, hogy a párt szakít a befelé 
fordulással, és nyílt politikát folytat. 

A pártértekezlet történelmi feladata az is, hogy a kimunkált célok meg- 
valósításához megteremtse a kedvező személyi és szervezeti feltételeket. Ezt 
jogos igénynek tartom a párttagság részéről. E kérdésekben azonban csak 
nagyfokú józansággal lehet tárgyilagosan állást foglalni. Erre vonatkozóan sok 
és különböző kívánalom fogalmazódott meg már eddig is, ám biztosítani kell, 
hogy a sok elvárás között alapvető rendező elv maradjon az adott feladatra 
való alkalmasság követelménye. 3 

Elengedhetetlennek tartom a reform továbbfolytatásának ismételt meg- 
erősítését. Ez terjedjen ki a gazdasági életen túl szinte az élet minden lényeges 
területére, de úgy, hogy a kezdeményezések valóban erősítsék egymást, s a 
mindent változtatni akarás ne idézzen elő zűrzavart. Igazolja, hogy nyitottak 
vagyunk minden olyan kezdeményezés iránt, .amely segíti az ország előre- 
haladását. 

A pártértekezlet tegye teljesen világossá, hogy igazán eredményesen cse- 
lekedni csak összefogással lehet. Erre az együttes munkára, a jövő építésére 
hívja a párttagokat és a pártonkívüliek tömegeit. Ez egyúttal ideológiai straté- 
giát is igényel. Úgy gondolom, hogy a pártértekezlet helyzetértékeléséből és 
feladatmeghatározásából következik az is, hogy ösztönözze az elméleti meg- 
újulást, s irányítsa a figyelmet a nemzet művelődésének fontosságára is. 


Mit tart ön a legfontosabbnak a párt belső életének megújításában? 
pddeáázélsászáeábeáátskázáítbszásset . klkvébeblehszzátszábsémkszesteselátsztső sébvetetésíált messze étszleteselávt vésse no átesett s lbÁbűsáslszb esést 


— Ügy vélem, hogy új alapokra, elgondolásokra kell helyezni a demokrá- 
ciát a pártélet minden területén. Világosabb és egyértelműbb feladatelhatá- 
rolás, az önállóság biztosítása, a túlszabályozás megszüntetése, a kötelezően 
előírt napirendek eltörlése — főleg az alapszervezetek esetében — igen idő- 
szerű követelmény. Legyen félreérthetetlen, hogy a párt szakít azzal a koráb- 
bi gyakorlattal, amely a tagságának elősorban végrehajtó, egyetértő szerepet 
szán. Szerintem a sokat emlegetett mozgalmi jelleg fő kritériuma az alap- 
szervezetek valódi mozgalmassága, kezdeményezése; bevonva a párttagokat 
a döntések előkészítésébe, a politika alakításába, formálásába és az ellen- 
őrzésbe.  . 

Kapjon a párton belül lényegesen nagyobb teret a nyilvánosság a testü- 
letek előterjesztéseivel, döntéseivel kapcsolatban. A tömegkommunikáció ad- 
jon érdemi tájékoztatást a pártszervek, pártszervezetek tevékenységéről. Meg- 
fontolandónak tartom a pártban a szóvivői rendszer létrehozását. Gondol- 
juk át újra, hogy mi minősül , bizalmasnak", azzal a szándékkal, hogy ezeknek 
az ügyeknek a számát a minimálisra csökkentsük. 

Egyetértek a párt választási rendszerének korszerűsítésével. Véleményem 
szerint biztosítani lehetne a közvetlen delegálás lehetőségét a legfelső szintig, 

összekapcsolva ezt a visszahívhatósággal. Véleményem szerint megérett a hely- 
zet arra, hogy a különböző testületek első számú vezetőit minél szélesebb kör 
válassza (például a főtitkárt a kongresszus, az első titkárt a küldöttértekez- 
let). A többes jelölést ne csupán szélesítsük, hanem egyértelműen és célirá- 
nyosan alkalmazzuk. 

A testületek vonatkozásában szüntessük meg az átfedéseket. Ne le- 
gyen előírás, hogy kinek , kell" testületi tagnak lennie. A kádermunka folya- 
mata egyre inkább váljon testületi feladattá, s ebben a tekintélyelvet mi- 
nimálisra szorítsuk vissza, és vonjuk be a nyilvánosságot is a vezetők érté- 
kelésébe. 

Az elvi irányításnak valamennyi pártszervre érvényes gyakorlata elke- 
rülhetetlenné teszi, hogy az apparátusok ennek a korszerű igénynek, mód- 
szernek megfelelően átszerveződjenek. Ezt indokolja az állami feladatok ön- 
álló ellátásának elve és követelménye is. A , tükörkép" nem indokolt sem az 
állami, sem a pártapparátusoknál. 

A pártintézmények feladatköre módosuljon úgy, hogy jobban segítse elő 
a Központi Bizottság testületeinek érdemi döntéshozó tevékenységét. Élő kö- 
vetelmény legyen, hogy céljainak, feladatainak meghatározásakor a párt az 
eddigieknél jobban támaszkodjon a társadalomtudományok eredményeire, ja- 
vaslataira. Ám ehhez érdekeltséget is kell teremtenünk. 

Folytassuk tovább a decentralizálást, a hatáskörök leadását, illetve ezzel 
párhuzamosan új helyi, illetve munkahelyi politikai feladatok és , jogosítvá- 
nyok" kialakítását. Gondoljuk át, hogy a pártellenőrzés jelenlegi rendszere és 
módszere megfelel-e a mai, a jövőbeli követelményeknek. Megvannak-e azok 
a szervezeti és tartalmi, módszerbeli feltételek, amelyek ehhez a munkához 
szükségesek. Az információáramlás korszerűsítése érdekében a jól bevált 
módszerek mellett újakat is alkalmazunk. Kívánatos volna a Politikai Bizott- 
ság tagjainak látogatásait szervezetileg, tartalmilag korszerűsíteni. Jobban 
éljünk a célirányos tájértekezletek összehívásának rendszerével. A pártbürok- 
rácia megszüntetése, az írásos anyagok számának csökkentése, a felfelé me- 
nő jelentések, közlések, véleményezések mennyiségének nagymérvű csökken- 
tése ugyancsak indokolt. Időszerű a pártmunka társadalmi jellegének erősí- 
tése, módszereinek újragondolása. s 

Szerintem a Központi Bizottság és a megyei pártbizottságok kapcsolatai- 
nak új alapokra helyezése szintén előttünk álló feladat. Erre azért is szükség 
van, mert nálunk a közvéleményt egyre erőteljesebben foglalkoztatja a fő- 
város és a vidék iközötti sok-sok ellentmondás. 

A párttagfelvételi rendszer eddigi gyakorlatának felülvizsgálata célsze- 
rű. A statisztikai szemlélet helyett csak a konkrét politikai követelmények 
érvényesítése lehet célravezető. 


On szerint mit és milyen irányban szükséges változtatni a párt, az állami, 


a társadalmi és gazdasági szervek viszonyában? 


— Egyértelműen tisztázzuk, hogy az állami és a gazdasági szerveknél — az 
eddigi gyakorlattól eltérően — miként érvényesüljön az önállóság, a feladat 
és a felelősség. Ennek természetesen politikai követelményei és konzekven- 
ciái is vannak. A gazdasági, szakmai és politikai felelősséget ott mérjük és 
értékeljük, ahol a döntést hozták. Távolodjunk el attól a gyakorlattól, hogy 
ha eredmény van, az mindenki érdeme, ha mulasztás van, azért senki sem 
felel; avagy ha ez nem következik be, akkor végső fokon egy , össztársadalmi 
mechanizmusra" vezetik vissza a hibákat. 

Ezért határoljuk el a társadalmi munkamegosztás alapján azokat a fel- 
adatokat amelyeket az állami szerveknek kell megtárgyalniuk, s amelyekben 
nekik kell dönteniük. A pártszervek tartózkodjanak a témák azonos tartalmú, 
párhuzamos megtárgyalásától. A fejlesztések, a beruházások, a kiemelt társa- 
dalmi programok megvalósítása, a rangsorolások, a településfejlesztés stb. 
egyértelműen állami feladat és felelősség. Állandó munkának tekintem az 
állami szervek és a lakosság közötti kapcsolat erősítését. Csak így képzelhető 
el a bürokrácia további térnyerésének megakadályozása, a demokrácia fejlesz- 
tése, az úgynevezett , helyi társadalom" minőségi jellemzőinek az erősítése. 

Az egyes tennivalók meghatározásáról, végrehajtásáról az adott szervnél 
dolgozó kommunisták adjanak számot. A párttagok alakítsanak ki átgondolt 
véleményt mindazokkal a kezdeményezésekkel, társadalmi vitákkal kapcsolat- 
ban, amelyek törvénytervezetekre, állampolgári jogokra és kötelezettségekre 
vonatkoznak. 


POSTÁS SÁNDOR 
. A HAJDO-BIHAR MEGYEI PÁRTBIZOTTSÁG ELSŐ TITKÁRA 


Miben látja ön az országos pártértekezlet főbb feladatait? 


— A pártértekezlet jelentősége, rendeltetése összetett. Elkerülhetetlen annak 
tömör, de kritikus elemzése, hogy mit sikerült eddig végrehajtanunk a XIII. 
kongresszus határozataiból, s mi az oka annak, hogy nem mindent lehet 
azokból végretvajtani. Véleményem szerint az akkor megfogalmazott célkitű- 
zések kifejezték a törekvéseinket, de nem épültek reális helyzetértékelésre, 
igy végrehajtásuk — különösen a külső és belső feltételek további romlása 
miatt — megkérdőjelezhető. Ezért feltétlenül szükség van az ország hely- 
zetének objektív elemzésére, feltárására. A társadalom minden szférájában, 
a gazdaságban, a politikában, az ideológiában ki kell mutatni a szocializmus 
elemeit, figyelembe véve a magyar fejlődésből adódó sajátos vonatkozásokat, 
megszabadulva a voluntarisztikus, propagandisztikus torzításoktól. Annak a 
számbavétele is elengedhetetlen, hogy milyen eredményekre kényszerülünk 
a jelenlegi nehéz helyzet (eladósodás, a politikai bizalom megingása, az esz- 
mei pluralizmus, az ideológiai bizonytalanság) miatt, és hogy milyen lépé- 
seket tegyünk a kibontakozásért. . 

Mindehhez jó alapot szolgáltat a tagkönyvcserével kapcsolatos tapasztala- 
tok összegzése, az ideológiai munkával, a párt vezető szerepével foglalkozó té- 
zisek vitáinak összefoglalása. A pártértekezletnek nagy felelősséggel kell ke- 
zelnie a széles körű, hosszú ideje tartó viták tapasztalatait, amelyek közül né- 
hány különösen fontos lehet. 

Szükség van a párt ideológiai platformjának egyértelmű tisztázására. En- 
nek során szem előtt kell tartani a szocializmusnak mint társadalmi fejlődési 
perspektívának, mint társadalmi rendnek, mint társadalmi eszménynek az 
egyetemes érvényű elemejt. 

Fel kell tárni az érdekviszonyok alapvetően szocialista jellegét, kimutatni 
ennek újszerű tagoltságát, a valóságos társadalmi struktúrát. Mindettől el kell 
különíteni a nézetek tagoltságát, amelyek nem csupán a mai valóságos érde- 
keket tükrözik, hanem egy sor , történelmi", tudati örökséget is hordoznak, és 
érdekformáló igénnyel vannak jelen, éppen az említett viszonyok tisztázatlan- 
sága következtében. 

Mindezek megkövetelik a történelmileg kialakult politikai intézményrend- 
szerünk teljes vizsgálatát, annak kimutatását, hogy ez mennyiben alkalmas a 

társadalom többségét jelentő alkotó, dolgozó emberek érdekeinek érvényesíté- 
sére, milyen kihasználatlan tartalékai vannak, s ezek hogyan aktivizálhatók, 
milyen , rendszeren belüli" korszerűsítések szükségesek egyáltalán a hatéko- 
nyabb működéshez. 

Mi a politikai intézményrendszer fejlesztését az egypártrendszer fenntar- 
tásával akarjuk megoldani. Azt. is érzékeljük azonban, hogy a mai viszonyok 
között a párt nem mindenben tölti be vezető szerepét. Éppen ezért fel kell 
tárnunk igazi tartalékainkat, amelyek hatékonyabbá teszik a politikai intézmé- 
nyek munkáját, a társadalmi demokráciát, és elősegítik a párt belső megúju- 
lását is. Mindezeknek a kulcsa szerintem az érdekérvényesítési és a döntési 
rendszer átfogó korszerűsítésében rejlik. Olyan mechanizmusok kimutatására, 
működtetésére van szükség, amelyekben megjelennek a részérdekek és meg- 
ütköznek, kompromisszumok születnek. érdekrangsorolások történnek. 

Úgy tűnik, a mai bevett eljárások csak részben alkalmasak az érdekkörök 
megmérettetésére, hiszen a kormány és az érdekképviseleti szervek közötti 
kétoldalú tárgyalások ezt nem teszik lehetővé. Szerintem arra van szükség, 
hogy az érdekvédelmi, érdekképviseleti szervek először egymással ütköztessék 
érdeküket, és jussanak részegyességre, illetve világosan tárják fel az eltérő ér- 
dekeket is. Ennek közvetlen hatása lehet az állami, gazdasági szervezetekre, 
hiszen az érdektörekvések javarészt őket érintenék. Ily módon nagyobb nyil- 
vánosságot eredményeznének a különböző tárcák, állami szervek, gazdasági 
egységek érdekvitái, egyeztetései. . 

Közismert, hogy a politikai mozgások egyik meghatározó eredője az érdek. 
Ha az érdekek megjelenítésében, ütköztetésében, sorrendjében előbbre tudunk 
jutni, akkor jobb lesz a politikai élet, tisztábbá válhatnak a döntések indokai. 

Nem vezethet igazi eredményhez, ha az érdekviták csak országos szinten 
zajlanak, és azokon a területeken, ahol átláthatóbbak a viszonyok, ez a vita le 
van fojtva. A helyi érdekmozgások határozottabb megjelenítésének elősegítése 
jó esélyt kínál a megalapozottabb döntésekre. az állampolgári aktivitás, fele- 
lősség növekedésére. 

Több gondot kell tehát fordítani az emberre, képzésére, nevelésére, tevé- 
kenységi lehetőségeinek, termelési és társadalmi aktivitásának fokozására, hi- 
szen ő a letéteményese a gazdasági célkitűzések megvalósításának, a politákai 
intézményrendszer hatékonyabb működtetésének. 

Ennek érdekében nélkülözhetetlen, hogy a mai és távlati feladataink 
megoldására képes vezetők tevékenykedjenek társadalmi, politikai életünk 
minden felelős posztján, akik eredményes munkájukkal és morális tartásukkal, 
életvitelükkel bizonyítják, hogy alkalmasak a közösség szolgálatára. Az elke- 
rülhetetlen személyi változások politikai rendező elvei világosan megjelennek a 
közelmúlt pártvitáiban. 

Nem várhatja viszont senki sem a pártértekezlettől, hogy elvégezze azo- 
kat a teendőket, amelyeket magunknak helyben, saját működési területünkön 
kell felelősen megoldanunk. 


Mit tart ön a legfontosabbnak a párt belső életének megújításában? 


— A megújításnak két nélkülözhetetlen alapfeltételét szeretném előrebocsá- 
tani. Az első, hogy valódi élet legyen a pártban, annak minden alapszerveze- 
tében, szervében, a másik pedig a párt cselekvési egységének, fegyelmének 
helyreállítása. Ezek nélkül én semmiféle megújításnak nem látom a reali- 
tását. 

Céljaink elérésének fontos láncszeme a párt működési rendjének demok- 

ratikusabbá tétele (a testületek szerepének erősítése, a mozgalmi jelleg fej- 
lesztése, a bürokratikus elemek leépítése). Aktivizáljuk a párttagságot a tá- 
jékoztatás, a politizálás fejlesztésével, valamint teremtsünk olyan intézmé- 
nyes biztosítékokat, hogy minden vezető szerv demokratikus kontroll alatt 
álljon. Ennek az egyik feltétele az adott struktúra elvszerű, következetes 
működtetése, a másik a közéleti, politikai tevékenység presztízsének helyreál- 
lítása. Ezt elősegítheti a helyi közélet, a helyi politika súlyának, jelentőségé- 
nek tudatosítása, demonstrálása is. Mélyrehatóan elemeznünk kell, mi okozta 
a párt tekintélyének csökkenését, melyek azok a kérdések, amelyek megvá- 
laszolása megoldása erősítheti a párt tömegbefolyását. Ennek tisztázása fon- 
tos hozzájárulás lehet a párt belső életének megújításához. 

A pártélet megújításához további hozzájárulást jelenthet, ha a korábbi jó 
elhatározásainkat egyértelműen érvényesítjük. Így például azt, hogy a fontos 
dögtések széles körű véleménycserék, viták után szülessenek meg. Olyan vi- 
tákban és munkarendben, amely lehetővé teszi nemcsak a párttagság véle- 
ményének kikérését, hanem a döntési folyamatba való beépítését is. 

Ennek módjai további kimunkálásra várnak, hiszen a mai soklépcsős 
összegzési rendszerben az érvek óhatatlanul megkopnak, a javaslatok általá- 
nossá válnak, és egy részük elvész. Ezért a közvetett módszerek helyett a 
közvetlen, az alapszervezetekre épített véleménynyilvánítást tekintem a to- 
vábblépés egyik hatásos feltételének. 

A pártélet megújulása során érjük el, hogy a párton belül is tisztább 
munkamegosztás valósuljon meg, így tovább növekedhet a helyi pártszervek 
és -szervezetek önállósága és felelőssége. Mindehhez folytatni kell a párt vá- 
lasztási rendszerének korszerűsítését, a közvetlen választási mód körének szé- 
lesítését, a választó pártszervek és -szervezetek önállóságának fokozását a ká- 
derkezdeményezésekben, a jelölésben. A párttagság, az adott pártszerv döntse 
el, hogy saját káderei, tisztségviselői, testületi tagjai mikor , fáradtak el", 
mikor érett meg a helyzet a személyek cseréjére. 

További átgondolást igényel a többség és a kisebbség viszonyának rende- 
zése, de úgy, hogy ne , eméssze fel" a pártszervek és vezetők energiáját a kü- 
lönvélemények kezelése. Világos programra épülő álbiztonságra van szüksége 
párttagságunknak, s ez a pártegység helyreállításának is fontos feltétele. Ez 
az az alap, amelyen aztán a ,kisebbség" kérdéseivel foglalkozni lehet. Ma az 
e téren is megnyilvánuló feszültségek feloldását azzal segíthetjük elő, ha még 
világosabbá tesszük, mi a párt álláspontja a lényeges kérdésekben, melyek a 
politikai rendező elveink. 

Ezzel a helyzettel számoló információs tájékoztatást igényel párttagsá- 
gunk. Már csak emíatt is megfelelő jelentőséget kell tulajdonítani a pártsaj- 
tónak. Az én tapasztalataim szerint is vannak tisztázatlan kérdések a párt, a 
különböző szervek és a sajtó viszonyában. Úgy vélem, hogy a csak leleplező, 
átgondolatlan kritika nem szolgálja céljainkat. Kritikára, kritikus nyilvános- 
ságra szükség van, de az legyen konstruktív, előremutató. Most olyan időket 
élünk, amikor a pártsajtót is a sorok rendezésének szervezőerejévé kell ten- 
nünk. Mi is ezt a követelményt támasztjuk a megyei lapok felelős vezetőivel 
szemben. 


On szerint mit és milyen irányban szükséges változtatni a párt, az állami, 
a társadalmi és gazdasági szervek viszonyában? — j 
— Tapasztalataim szerint a tényleges felelősségi és döntésjogi rendszer 


olyan mértékű funkciózavarokkal küzd, amelyek alapvető és gyors változtatá- 
sokat igényelnek. 

Az elmúlt hónapok vitáinak eredménye, hogy jelentősen előrehaladtunk 
a párt szerepkörének, alapfeladatainak, vezető szerepének értelmezésében. 
A párt népünk szolgálatára vállalkozik, ennek azonban a lehetőségét és a 
feltételét is biztosítanunk kell. Ebből kiindulva számos kérdés tisztázását to- 
vább kell folytatnunk. A párt munkamódszerének olyan irányú továbbfejlesz- 
tésére kell törekednünk, amelynek során mérséklődik az operatív irányítás és 
beavatkozás gyakorlata, halványulnak tevékenységükben az ügyintéző voná- 
sok. Széles körű egyetértésre találnak azok a törekvések, amelyek arra irá- 
nyulnak, hogy az állami szervek a pártpolitikai elveknek megfelelően, de 
önállóan dolgozzanak, legyenek felelősek saját tevékenységükért. Továbbá az 
is helyes elvárás, hogy a tömegszervezetek és -mozgalmak alapvető rendel- 
tetésüket önállóan, felelősen töltsék be. Mindehhez azonban hozzárendelődik 
az az igény is, hogy feladataik ellátásakor maguk is váljanak alkalmassá 
azok végrehajtására és a társadalmi érdekből kiindulva képviseljék a rész- 
érdekeket. Úgy vélem, hogy a politikai intézményrendszer fejlődésével ki- 
bontakozó önmozgások jórészt a párt fokozottabb koordinációs tevékenységét 
igénylik. A párt kezdeményező, konstruktív szerepe alapján megvalósuló 
munkamegosztás feltételezi a partneri viszonyt, azt, hogy a párt e szer- 
vezeteket , felnőttként" kezelje. 

Szükségesnek tartom átgondolni a kommunista aktívák szerepét, működ- 
tetését az állami, társadalmi, gazdasági szervek testületeiben. De ez sem kép- 
zelhető el soraink rendezése, a cselekvési egység, a pártfegyelem erősítése 
nélkül. 

Az intézményrendszer — elsősoroan a viszonyrendszer — fejlesztése 
a kölcsönös politikai bizalomra épülhet. Ennek erősítése, a jobbító szándék 
feltételezése elengedhetetlen ahhoz, hogy napi munkánkban a vezetők tevé- 
kenységének megítélésében, kezdeményezéseik fogadtatásában is érvényesül- 
jön a bizalom. Szándékainkat, törekvéseinket az eredmények hitelesítik. Ilyen 
szellemben készüljünk a számvetés és az előretekintés igényével a soron 
következő pártértekezletünkre. I 


VARGA GYULA 
A SZABOLCS-SZATMÁR MEGYEI PÁRTBIZOTTSÁG ELSŐ TITKÁRA 


Miben látja ön az országos pártértekezlet főbb feladatait? 


— Nem akarom túl messziről kezdeni a választ, de bevezetőnek mégis meg 
kell említenem, hogy megítélésem szerint jelenleg a lakosság, de a párttag- 
ság közérzete, hangulata is rossz. A mértéken lehet vitatkozni, a tényen azon- 
ban nem. Ezzel függ össze, hogy a párt iránti bizalom csökkenésének is ta- 
núi lehetünk. 

Ennek következtében a pártértekezletnek igen összetettek a feladatai. A 
pártban lefolytatott két nagy vita után a Központi Bizottság által közreadott 
állásfoglalás-tervezet jól jelzi a helyzetet. Úgy vélem, ennél többre nem is 
vállalkozott, de a pártértekezleten többre, szélesebb körű helyzetelemzésre van 
szükség. Nem a fejek vétele, hanem az általánosítható tapasztalatok és a bi- 
zalom helyreállítása miatt kell behatóbban elemezni közelmúltunk történéseit. 

Tényekkel kell bemutatnunk, hogy pártunk a haladás élén jár, kezdemé- 
nyezi, támogatja a gazdasági reform továbbfolytatását. A reformokat kiter- 
jeszti a politikai intézményrendszer minden lényeges elemére. A pártértekez- 
let kitüntetett teendőjének tartom, hogy a Központi Bizottság 1987. július 2-i 
határozata alapján gyorsítsa fel a gazdasági reform elkezdett lépéseit, s eköz- 

ben határozza meg a párt, a tömeg- és társadalmi szervezetek, az állami szer- 
vezetek szerepét, a lakosság önkéntes szerveződéseinek megújulásával kapcso- 
latos legfontosabb tennivalókat, ezek irányát, az alkalmazandó főbb módsze- 
reket. 

Végtére is azt kellene elérni, hogy visszakapjuk a lakosság bizalmát. Ab- 
ból kell kiindulni, hogy a nép jelenleginél többet tud nyújtani a gazdaságban, 
a kultúrában, az élet minden területén. A párt a nemzet minden felelős té- 
nyezőjével együttműködve képes olyan politikát kidolgozni, megvalósítani, 
aminek segítségével megtaláljuk a kiutat jelenlegi nehéz helyzetünkből. A 
pártértekezlet legfőbb feladatát tehát abban látom: bizonyítsa be, hogy az 
MSZMP képes megújulni, hogy a reform pártja, s változatlanul a társadalmi 
haladás legfőbb ereje. A párt legyen képes betölteni vezető, mozgósító szere- 
pét, és közben átalakítani saját munkáját, formálni környezetét. Ennek felté- 
tele, hogy a pártértekezlet a cselekvőképesség megerősítését állítsa munká- 
jának középpontjába. 


Mit tart ön a legfontosabbnak a párt belső életének megújításában? 


— A legfontosabbnak azt tartom, hogy a párt egész élete, működése újul- 
jon meg. Erre vonatkozóan a kiadott állásfoglalás-tervezet igen sok értékes 
gondolatot tartalmaz. Én ezeket nem ismételném meg. Ellenben — egyetértve 
azzal, hogy a párt a demokratikus centralizmus elve alapján épül fel — ki- 
mondanám, hogy összességében a demokratikus oldal erősítésére van szük- 
ség. Ezért jelentősen csökkenjen a felülről vezénylés, növekedjen az alsóbb 
szintű politikai szervezetek önállósága. A politika formálásában bátorítsuk 
az öntevékenységet, a kezdeményezést. 

A párton belüli demokrácia persze minden szinten fejlesztést igényel, de 
ezen belül most az irányítás demokratizálásán van a súlypont. Úgy látom, 
hogy e területen lehet a leghatásosabban elmélyíteni a demokratikus viszo- 
nyokat, és ez hasznos példákat mutathat a pártszervezetek számára is. Ennek 
érzékelhető megváltoztatása egyben igényli az irányító pártszervek szemlé- 
letének módosítását is. A határozatokkal való irányítás helyett az együtt- 
gondolkodó, segítő munkastílust honosítsuk meg. Ebben fontos elem a vezetés 
és az aktivisták rendszeres politikai párbeszéde, a legkülönbözőbb aktívák 
működtetése, a közvetlenséget eredményező formák alkalmazása. Ez természe- 
tesen akkor járhat kellő eredménnyel, ha az irányító pártszervek testületi 
ülésén is rendszeresen megvitatják a párttagság jelzéseit, állást foglalnak 
azokban, ha indokolt, vitatkoznak, vagy éppen felkarolják és továbbítják a 
véleményeket. Az elvi-politikai irányítás, a politizálás csak ilyen felfogás 
alapján fejleszthető és érvényesíthető. 

A pártdemokrácia gyakorlásának alapvető feltétele a véleménynyilvániítás, 
a tárgyszerű vita lehetőségének a megteremtése. Jelenleg a vitaszellemet és a 
vitakultúra fejlődését nehezíti a tájékozatlanság, a közömbösség, a beidegző- 
dött rossz szemlélet továbbélése, a túlzott tekintélytisztelet és a retorziótól 
való félelem. Emiatt is javítani kell a párton belül az információáramlást, a 
hatáskörök betartását és betartatását. A párttagságot érdemben vonjuk be a 
döntések előkészítésébe. Legyenek beavatottak a párt belső életét, a PONSLSB 
formálását, a határozatok kialakítását érintő folyamatokban. 

A párt belső szervezeti felépítésében minden bizonnyal jelentős változ- 
tatásokra van szükség. Ehhez elengedhetetlen a szervezeti szabályzat átdol- 
gozása. Ez nyilvánvalóan nem a pártértekezlet feladata. Annak világos ki- 
mondásához azonban nem kell kongresszus, hogy az egész pártmunkában 

sokkal jobban előtérbe kerüljön az alapszervezeti tevékenység, kiváltképpen 
a tagság eszmei, politikai felkészítésében, a tájékoztatásban. 

Fejlesztésre szorul a párt munkastílusa, munkamódszere. Jelenleg szük- 
ségtelenül nagy a szervezeti önmozgás, a kötelező vagy annak tartott napi- 
rend. Az általános beszámolók is elveszik az időt a sokkal fontosabb, érdemibb 
ügyektől. El kell érni, hogy — a jelenlegi gyakorlattól eltérően — rendez- 
vényeinken , mindig történjen valami". Drasztikusan csökkentsük a fölösle- 
ges papírmunkát, száműzzük kapcsolatainkból a merev viselkedési formákat. 
Azt is lényegesnek ítélem, hogy határozottan lépjünk fel az ellen, hogy az 
irányító és az irányított pártszerv viszonyában szerepet kaphasson a tekin- 
télyelv. . 

Fontosnak tartom a küzdelmet azzal a felfogással szemben, amely a pár- 
tot a Központi Bizottsággal, illetve annak végrehajtó szerveivel azonosítja. 
Ennek igen nagy jelentőséget tulajdonítok, mert ha a gyakorlat e tekintet- 
ben egészségesen változik, az növeli a tagság felelősségét, javítja a külön- 
böző sziútek közötti elvszerű munkamegosztást, végső fokon a párt politiká- 
jának tekintélyét, vezető szerepének hatékonyságát is. 


On szerint mit és milyen irányban szükséges változtatni a párt, az állami, 
a társadalmi és gazdasági szervek viszonyában? 


— A társadalom irányításában továbbrais alapvető rendező elv a párt vezető 
szerepének érvényesítése. Ezen követelmény elfogadtatása során azonban elő- 
térbe került egy centralizált, hivatalnoki mentalitásoktól sem mentes, eseten- 
ként direkt módszerekkel operáló pártirányítás, amely az állami, gazdasági és 
társadalmi szervektől nem várt el többet, mint az általa hozott hatá- 
rozatok megvalósítását. Ezért van szükség arra, hogy mind a társadalmi 
élet, mind a gazdaság vonatkozásában a párt csak a fő célokat jelölje ki, s 
a többi a társadalom résztvevőin múljon. Arról viszont nem szabad lemon- 
dani, hogy a párt ezekről a célokról demokratikus és nyílt vitákat folytas- 
son a tudományok művelőivel, olykor az egész lakossággal. Döntéseit pedig 
minden szinten ismerjék meg mindazok, akiknek teendőjük van a végrehajtás- 
ban. Ennek a kérdésnek a másik oldala, hogy az állami és társadalmi szerveze- 
tekben dolgozó kommunisták számára világossá kell tenni, hogy a párt mit 
és miért támogat, illetve miért és mit tart politikai céljaitól eltérőnek. 
Teljes mértékben egyetértek azokkal, akik azt képviselik, hogy a jelen- 
leginél jobb munkamegosztásra van szükség. Ennek során az állami, gazda- 
sági és társadalmi szervezeteknek az eddiginél nagyobb önállósággal, döntési 
szabadsággal, ebből következően nagyobb felelősséggel kell részt venniük az 
érdekek feltárásában, ütköztetésében és érvényesítésében. Vagyis rendeltetés- 
szerűen dolgozzanak! Ehhez társuljon egy rendszeres és erőteljes ellenőrzés, 
amely a társadalom részvételével és nyilvánosságával folyik. Ezt az ellenőr- 
zést tekintsük segítségnek ahhoz, hogy gátat vessünk a jelentős hibák el- 
követése elé, és bátorítsuk az önálló kezdeményezést, az ésszerű kockázatot. 
Hozzátartozik ehhez, hogy az esetleges hibáknak legyenek személyi konzek- 
venciái is. Még egyszer aláhúznám hogy a párt és az állami, gazdasági, társa- 
dalmi szervek viszonyában érvényesüljön a partneri kapcsolat. A párt az 
általa megfogalmazott céloknak nem parancsolgatással, nem tekintélyelvi 
alapon, hanem mozgalmi eszközökkel, vitával és meggyőzéssel szerezzen ér- . 
vényt; ne tartsa magát tévedhetetlennek, s a vitában maga is formálja saját 


álláspontját. Összeállította : 

. Tervezés a változó irányítási rendszerben 


Az embernek mindenkori igénye a jövő előrelátása, de főleg alakítása és 
formálása. Végső soron ez az alapja mindenféle tudatos társadalmi cselek- 
vésnek. Nem véletlen, hogy a szocialista társadalmak létrehozásától kezdve 
elemi erővel hatott a társadalom tervszerű fejlesztésének követelménye, és a 
tervszerűség a spontaneitás ellentéteként, a szocialista fejlődés rendszer- 
specifikus jellemzőjeként került a társadalmi tudatba. 


A tervezés eszméje azonban — különösen az 1929—33-as álágyálság: de 
még inkább a második világháború után — a tőkés és fejlődő országok több- 
ségében is tért hódított. Az elmúlt évtizedekben a föld 170 országa közül 120 
dolgozott ki valamilyen típusú nemzetgazdasági tervet. Széles körben terjedt 
el (kiváltképpen az ötvenes-hatvanas években) az a meggyőződés, hogy ter- 
vezés útján a világ jobbá, a fejlődés harmonikusabbá tehető. 


Az elmúlt évtizedekben nálunk is és másutt is jelentős tapasztalat hal- 
mozódott fel a tervezés elméletében és gyakorlatában. E tapasztalatok értéke- 
lése, elemzése folyik szerte a világban. Annyi azonban máris látszik, hogy a 
kezdeti és nem reális elvárások eddigi beteljesületlensége miatt bizonyos or- 
szágokban tapasztalható a tervezéstől való elfordulás, másutt pedig, elsősor- 
ban a szocialista országokban, a tervezés megújítása, rendszerének, szerepé- 
nek, módszereinek újragondolása került előtérbe. 


A gazdasági újratermelés bonyolult folyamatának egyetlen központból 
teljes részleteiben való megtervezése lehetetlen, kilátástalan és ésszerűtlen. 
Ez a felismerés késztette az MSZMP vezetését 19865—66-ban a gazdasági re- 
form kidolgozásának kezdeményezésére, amikor a központi utasítások helyett 
a gazdasági folyamatokban az áru- és pénzfolyamatoknak, azok állami orientá- 
lásában pedig a tervcélokkal összehangolt szabályozóknak szánt meghatározó 
szerepet. Némi leegyszerűsítéssel azt mondhatjuk, hogy az 1968. évi gazdaság- 
irányítási reform első lépése a központi tervezés reformja, a kötelező tervuta- 
sítások megszüntetése volt. Emögött az az alapgondolat rejlett, hogy a kor- 
mány hatékonyabban képes irányítani a gazdasági folyamatokat, ha a rész- 
letek helyett csak a fő összefüggéseket tervezi, és a célok megvalósítását köz- 
vetett gazdasági szabályozóeszközökkel biztosítja. A népgazdasági tervezésben 
tehát a hangsúly a részletekkel való foglalkozás helyett az egész, a fő össze- 
függések áttekintésére tevődött át. 

Az összhang megteremtése 


A gazdasági reform bevezetése óta húsz év telt el. Két évtized távlatából azt 
mondhatjuk, hogy az 1968-ban elfogadott és bevezetett tervezési alapgondolat 
megalapozottnak bizonyult. Ez azonban távolról sem jelenti azt, hogy változ- 
tatásra nincs ok, sőt sürgető igény. A továbbfejlesztés követelményét felveti 
egyrészt a gazdaság lényegesen megváltozott külső és belső feltételrendszere, 
másrészt az, hogy időközben a gazdaságirányítás más elemei is , felzárkóztak" 
a tervezés reformjához, sőt bizonyos vonatkozásokban ,túl is haladták" az 
érvényes tervezési rendszert. Emellett az elmúlt húsz év gyakorlatából, hibái- 
ból és kudarcaiból is bőséges tapasztalatot nyerhetett és nyert a tervezés saját 
megújítása számára. 

Az egyik legfontosabb — kiindulópontként szolgáló — tapasztalat, hogy a 
tervszerű gazdálkodásból fakadó előnyök kihasználása érdekében összehangolt, 
minőségi jellegű előrelépésre van szükség a tervezési gyakorlatban, a gazda- 
ságpolitika megalapozásában és a gazdaságirányítási rendszer egészének mű- 
ködésében. A népgazdasági tervezés kiemelkedő szerepét e megújulási folya- 
matban több objektív tényező is alátámasztja. 

A tervezés azt a lehetőséget nyújtja, hogy a társadalmi és gazdasági 
folyamatokat előrelássuk, s ha lehet, befolyásoljuk is azokat. Amennyiben 
valamely társadalmi és gazdasági szféra jövőbeli alakulását még prognosz- 
tizálni sem lehet, abban lehetünk előrelátóak, hogy felkészülünk a váratlanra. 
Ha pedig befolyásolni nem, csak prognosztizálni (megjósolni) tudunk valamit, 
abban lehetünk tervszerűek, hogy miként igazodjunk a nem befolyásolhatóhoz. 
S ami a legfontosabb, mindezeket ne tévesszük össze olyan szférákkal, ame- 
lyeket előrelátóan tervezni, tervszerűen alakítani is tudunk. 

A folyamatokat ilyen szemlélettel áttekintve tisztázottabb kép alapján 
lehet központi állami döntéseket (a nagy jelentőségű struktúrapolitikai, kuta- 
tás-fejlesztési, külgazdasági stb. feladatok esetében) hozni, a gazdaságpolitikát. 
kialakítani. A tervezés koordinatív szerepével kapcsolatban figyelembe kell 
venni, hogy a gazdaságirányítási rendszer gazdagodik és differenciálódik. En- 
nek során egyre erősödik az a követelmény, hogy a bővülő eszköztár elemeit 
egymással összehangoljuk. Másrészt meg kell változnia magának a tervezésnek 
is, hogy összhangban legyen az irányítási rendszer változásaival. 

Ezzel arra is utalnék, hogy a tervezés korszerűsítése nem egyetlen aktus. 
A gazdaságirányítási rendszer átfogó fejlesztésével foglalkozó 1984-es határo- 
zat például a tervezési rendszerben, a tervezési törvény megújításában és a 
gyakorlati tervezőmunkában is előrelépést eredményezett. A jelenleg működő 
tervezési rendszer azonban — az irányítási rendszer más elemeihez hasonlóan 
-—— több okból felemás. Számottevő tényező, hogy az egyébként helyesen 
felismert változtatási irányokban — a vállalati tervezés valódi önállóságában, 
a tervek társadalmi tartalmának gazdagításában, a társadalmi részvétel el- 
mélyítésében, a népgazdasági tervező szervek közös szemléletű tevékenységé- 
nek elérésében — csak részleges előrehaladás történt. Vagyis a gyakorlat 
magán viselte a gazdaságpolitikai, illetve gazdaságirányítási magatartás követ- 


kezetlenségeit, ellentmondásait. 


A terv és a plac 


Az érdemi — a gyakorlat által is igazolt — előrelépés csak úgy lehetséges 
ezen a területen is, ha olyan gazdasági mechanizmus alakul ki, amelyben a 


24 


gazdasági és társadalmi környezet vállalkozásra késztet a gazdaság minden 
szektorában ; így 


— a piac, a maguktól működő mechanizmusok szerepe nagymértékben 
növekszik, az értékmérő funkciót alapvetően ezek a medhanizmusok 
látják el; 

— a monetáris politika jelentősége megnő és nagyobb lesz az önállósága; 

— a fiskálispolitika legfőbb jellemzőit — adózás, szociális és egyéb ki- 
adások — hosszabb időszakra törvények rögzítik. 


Mindez szükségszerűen a kormányzati irányításnak a maitól különböző 
működését eredményezi és olyan eszközrendszer kialakítását teszi szükségessé, 
amely alapvetően a piaci viszonyokra támaszkodik. 

A tervezés és a piac kapcsolatát egyébként sokszor úgy fogják fel, 
mintha a kettő kizárná egymást. Nagyon lényeges probléma ez. Elemzése he- 
lyett itt csupán annyit szeretnék megemlíteni, hogy a terv és a piac — most 
természetesen a szocialista országokról beszélünk — nem zárja ki, hanem 
egyenesen feltételezi egymást, szétválasztásuk elképzelhetetlen és ésszerűtlen. 
Azt ugyanis, hogy a piaci folyamatok önmagukban nem vezethetnek harmo- 
nikus fejlődéshez, nemcsak mi állítjuk, hanem a polgári közgazdaságtan és 
a tőkés országok gyakorlata is általában elismeri. A gazdaság működése so- 
rán a piaci kapcsolatok mellett piacon kívüli hatások is létezhetnek, ame- 
lyekből a gazdálkodók számára előnyök és hátrányok sokasága keletkezhet. 
(Gondoljunk például azokra a pozitív és negatív hatásokra, amelyeket egy 
üzemtelepítés vagy nagyberuházás gyakorol a környező üzemekre és lakos- 
ságra.) A piac természetes működése is feltételez egyfajta állami, tanácsi ter- 
vezőtevékenységet, amely a piacon kívüli hatásokat , összerendezi", harmo- 
nizálja. Az összefüggés azonban megfordítva is igaz. A jó tervezésnek is fel- 
tétele a piac normális működése. Végső fokon ez biztosítja a legfontosabb 
információkat, visszajelzéseket a tervezés számára. 

A közvetett tervszerű irányítás, a szabályozás is csak akkor működhet jól, 
ha a gazdálkodók alapvetően piacra termelnek, piaci jelzésekre figyelnek, kü- 
lönben a tervhez kapcsolódó szabályozás hatástalanná, a gazdálkodók reagá- 
lása kiszámíthatatlanná, a közvetett irányítás megvalósíthatatlanná válik. Ezért 
a tervezésnek legközvetlenebb érdeke a piac építése, a piaci törvényszerűségek 
teljesebb kibontakoztatása oly módon, hogy maga a piacépítés is a terv cél- 
jainak és feladatainak részévé váljék. 


Szakmai és társadalmi viták 


A népgazdasági tervezés megújításáról napjainkban széles körű szakmai és 
társadalmi vita folyik. Így anélkül, hogy végleges, illetve teljes képet adhat- 
nék a fejlesztés irányairól, elsősorban azt kívánom megemlíteni, hogy mely 
területen indokolt a határozott változtatás, s mely törekvések számára teremt- 
hetők meg a változtatáshoz szükséges személyi és technikai feltételek. 
Véleményem szerint az elmúlt évtizedek egyik legfőbb tanulsága alkal- 
mazkodókészségünk elégtelensége. A mostaninál rugalmasabb, gyorsabb rea- 
gálóképességre lenne szükség. Ezért a tervezési rendszeren belül erősödnie 
kell a tervezés munkafolyamat jellegének a tervekkel mint dokumentu- 
mokkal szemben. Határozottan érvényesíteni kell, hogy a tervezés folyamatos 
— az új információkat magába fogadó és visszacsatoló — tevékenység legyen. 

Így rugalmasabban kezelendő az a kérdés is, hogy a tervezési munkafolyamat 
eredményeit milyen időközönként és milyen típusú tervekben fogalmazzuk 
meg. E felismerésnek következményei vannak a tervekkel kapcsolatos jóvá- 
hagyás és jogalkotás rendszerére, a különböző időtávú tervek rendszerére 
valamint a tervdokumentumok kezelésével, a tervek módosításával, megvaló- 
sításával és az eredmények ellenőrzésével kapcsolatos magatartásra. 

A tervezési rendszerünkben eddig központi elemnek az ötéves középtávú 
tervet tekintettünk, amelyet a hosszú távú terv a távlati célok felől orientál, 
az éves terv pedig a középtávú célokat pontosítja és teszi határozottabbá. 
Az utóbbi két évtized tapasztalatai ennek a gyakorjatnak a felülvizsgálatára 
késztettek: arra a következtetésre jutottunk, hogy a tervezési munkafolyamat- 
ban alapvetően kéttípusú tervezőmunkát különböztethetünk meg: a hosz- 
szabb távú strukturális változásokra, a gazdaság és a társadalom egyes fő 
szféráinak rendszerjellegű továbbfejlesztésére irányuló stratégiai tervezést, és 
a rövidebb időtáv detenminációit magán viselő, alapvetően a konjunkturális 
folyamat és eszközrendszer elemeit összhangba hozó makroökonómiai, folya- 
matszabályozó tervezést. 

E kétfajta tervezési munkafolyamat minden funkcióját az ötéves közép- 
távú tervezés nem képes magába integrálni. Következésképpen, miközben — 
számos külső és belső politikai meggondolástól vezéreltetve — meg kívánjuk 
tartani a középtávú tervet, annak funkciói némiképpen átalakulnak és a hosz- 
szú távú, valamint az éves (és az ahhoz kapcsolódó, de egy-két évvel előrete- 
kintő) tervezés a rendszerben nem alárendelt, hanem legalább egyenrangú, 
sajátos típusú és funkciójú tevékenységet képez. Hangsúlyozni szeretném azon- 
ban, hogy az éves terv önálló és sajátos funkciójának erősítése nem jelenti a 
stratégiai jellegű (hosszú és középtávú) tervezés és tervek jelentőségének csök- 
kenését. Az utóbbi években kialakult tényleges gyakorlathoz képest ez azt 
jelenti, hogy mindenekelőtt közép- és hosszú távú terveinknek kell nyitottá 
válni abban az értelemben, hogy a teljes időhorizontra csak a fejlődés alap- 
irányait határozzák meg; az aktuális döntéseket a korszerűbb és teljesebb in- 
formáció birtokában a középtávú tervidőszak közepén, a hosszú távú időszak 
első harmadának eltelte után indokolt meghozni. Vagyis az egész tervezési 
rendszernek rugalmasabbá kell válnia. . 

Miközben a tervezendő folyamatok és célok köre lényegesen szűkül — 
úgy, hogy a terv valóban a makroökonómiai folyamatokra és néhány struktu- 
rális kulcskérdésre koncentrálódik , —, ez távolról sem jelenti, hogy az elem- 
zendő és prognosztizálandó jelenségek és folyamatok köre is szűkülne, ellen- 
kezőleg, ezek körét ki kell terjeszteni. Mindebből következik, hogy a tervező 
munkában nő az elemző és prognosztizáló tevékenység szerepe. A jelenleginél 
világosabban és egyértelműbben kell elhatárolni, hogy mi az, ami prognózis, 
prognózisváltozat (a tervszámítások túlnyomó hányada valószínűleg e kate- 
góriába kerül), és mi az, amihez döntési és felelősségi konzekvenciák fűződ- 
nek. A tervezés dokumentumainak, a tervvel összefüggő döntéseknek is eb- 
ben az irányban kell módosulniuk. Természetesen a tervezés módszertanát is 
hozzá kell igazítani ehhez. I 

A gazdaságpolitikában, de különösen a tervezésben nő annak a szerepe, 
hogy az egész tervezési folyamat fokozottabban beágyazódjon a világgazdasági 
folyamatokba. Ez részben azt jelenti, hogy a tervezett céloknak, eszközöknek 
fokozottabban és egyértelműbben a világgazdaság elemzett és prognosztizált 
folyamataira kell ráépülniük, másrészt magának a tervezési rendszernek és 
metodológiának kell nagyobb mértékben ,nyitottá válnia" a világgazdasági 
hatások befogadására, integrálására. 


26 


A cselekvés eszköze 


A tervezésben mindmáig érvényesülnek olyan reflexek, amelyek a tervezést 
nem annyira , cselekvési eszközként", hanem a különböző javaslatok, igények 
, mérleg alapon való" megítélésének eszközeként fogják fel. Az egyensúlyi 
szempontok teljesebb és következetesebb vizsgálata és érvényre juttatása 
mellett (de semmiképpen sem elrelyett!) nagyobb figyelmet kell fordítani az 
alapvető gazdasági-szervezeti, hatékonysági és társadalmi kérdésekre, a fej- 
lődést e téren akadályozó legfontosabb problémák feltárására, a gazdasági 
alanyok viselkedését motiváló érdekek és mozgatóerők feltárására, az erre 
irányuló központi államj cselekvések kialakítására. 

A terv megvalósulása olyan társadalmi folyamat, amely az érdekek folya- 
matos kinyilvánítása, ütközése, konfliktusa és egyeztetése révén megy végbe. 
Ha az érdekstruktúrákat figyelmen kívül hagyjuk, akkor szinte bizonyos, hogy 
a terv kudarcra van ítélve. Nincs tehát más lehetőség, mint az, hogy a külön- 
böző érdekeket felszínre hozzuk és a lehetőségekhez képest már magában a 
tervezési folyamatban integráljuk. Ezt nem csupán a tervezés demokratiz- 
musának kiszélesítése diktálja, hanem a reális terv kidolgozásának ésszerű 
követelménye is. 

A központi tervezés a célok eltérő rangsorán alapuló koncepcionális va- 
riánsokat dolgoz ki. A társadalmi, érdekképviseleti szerveket. a tudomány kép- 
viselőit az eddiginél is intenzívebben és korábban szeretnénk a tervezőmun- 
kába bevonni, véleményüket megismerni, elgondolásaikat ütköztetni, haszno- 
sítani. Módot kell adni arra, hogy az állami, társadalmi, érdekképviseleti, tudo- 
mányos, szakmai szervek, szervezetek maguk is sajátos prioritásaikat, érde- 
keiket tükröző alternatívákat dolgozzanak ki. A tervező szervek a maguk 
szakmai apparátusával ezt a tevékenységet segíteni kívánják. Az alternatívák- 
nak el kell jutniuk azokhoz a döntéshozó szervekhez, ahol a választás végül is 
megszületik. 

A társadalom különböző csoportjai, rétegei véleményének, törekvéseinek 
jobb megismerése, a kölcsönös tájékoztatás valóban széles körű társadalmi 
vitákat igényel. Ehhez a közvéleménykutatás eszközeire is nagyobb mértékben 
kívánunk támaszkodni a tervezésben. 

Gazdaságunkat továbbra is tervgazdaságnak, a különböző szinteken, ál- 
lami, társadalmi és gazdálkodó szervezeteknél folyó tervezést továbbra is 
tervezőrendszernek tekintjük, de a fogalmat a hagyományos felfogástól el- 
térően nem hierarchikus, hanem együttműködő rendszerként értelmezzük. Eb- 
ben a rendszerben a partneri viszony dominál, és érvényesül a vállalati, ta- 
nácsi és társadalmi szerveknél folyó tervezés önállósága. 


Radnai György 


A KOZPONTI BIZOTTSÁG 
GAZDASÁGPOLITIKAI OSZTÁLYÁNAK MUNKATÁRSA 


Szociálpolitikai koncepciónk -körvonalai 


A társadalmi-gazdasági kibontakozási program meghirdette a szociálpolitika 
megújítását. Ez a követelmény abból a szükségszerűségből eredt, hogy meg 
kell birkóznunk a már meglevő és a program megvalósítása során keletkező új 
szociális problémákkal. Arról van szó, hogy a gazdaság stabilizálása, a fejlődés 
kibontakoztatása — a gazdasági reform tudatos, következetes folytatása — át- 
menetileg kiélez bizonyos társadalmi-szociális feszültségeket. Számítani kell 
például jelentős és sokszor kényszerű munkaerő-változásra; minden bizonnyal 
nagyobbak lesznek az egyéni jövedelemkülönbségek, ami azzal is jár, hogy to- 
vább romlik az alacsony színvonalon élők helyzete; a piaci folyamatok erősö- 
dése is kiválthat egyéni egzisztenciális nehézségeket. A legégetőbb gondokat 
azonban már ez idő szerint is a gyermekes családok, az idős korúak, a hátrányos 
helyzetűek életkörülményei okozzák. 

Mivel szociális gyakorlatunk nem tud kellően differenciálni a különböző 
súlyú, hatású hátrányos helyzetet okozó tényezők között, nem is lehet elég haté- 
kony, illetve emberközpontú. A problémák megoldását az is nehezíti, hogy a 
szociálpolitikai cselekvésre korábban kidolgozott , hosszú távú fejlesztési kon- 
cepció" alig ad eligazítást a konkrét tennivalókra. Pedig tudjuk: más az éhség, 
amit kézzel, és más, amit késsel-villával elégítenek ki. Ezért kell kidolgozni a 
ma működő szociális rendszerből, gyakorlatból kiinduló vagy annak megvál- 
toztatására irányuló, a lehetséges továbblépést gyakorlati oldalról megközelítő 
elképzeléseket. i 

Felvetődik a kérdés: vajon a korábbi célok voltak hibásak? Vajon ma sem 
teljesülhet az a társadalmi elvárás, amelyet már a fÍrancia forradalom is a 
. zászlajára tűzött: egyenlőség? Nem akkor fejlettebb egy társadalom, ha a tár- 
sadalmi igazságosság érvényesül, ha az egyéni helyzetek társadalmi szinten ki- 
egyenlítődnek, és a képességek és készségek csak kisebb különbségeket okoz- 
nak? Ha az életmódban nem a gyermekszám, az eltartottak megoszlása szerint, 
. a lakáshelyzetben vagy lakástelepülés helye miatt van különbség? Ma sem tűz- 
hetünk mást a zászlóra! Nem a célok voltak hibásak, hanem időszerűségük 
realitása kérdőjeleződött meg. A megoldást bonyolítja, hogy elosztáspolitikánk 
többi eleménél — az áraknál, béreknél, infrastrukturális feltételeknél (pl. lakás- 
nál) — szintén a váltás, a megújulás küszöbén vagyunk, ezért az objektív kap- 
csolódási pontok elmosódtak. Kérdésessé vált például a fogyasztói árak szociá- 
lis tartalmú eltérítésének, a bérdifferenciák szociális célú csökkentésének indo- 
koltsága; az állami költségvetés társadalmi fogyasztásra történő újraelosztásá- 
nak mértéke. 


A különböző területekre vonatkozó vizsgálódások, a tudományos kutatás szá- 
mos értékes részeredményt felszínre hozott már, ezek azonban egyelőre nem 
állnak össze egységes koncepcióvá. A feladat ezért a gyakorlatban is megvaló- 
sítható elosztási modell kialakítása: olyan rendszer létrehozására van szükség, 
EGER ÁLS az állam, a vállalatok, a tanácsok és a lakosság feladatai egyér- 

Ennek felismeréséhez és társadalmi elfogadtatásához a mainál tisztábban 
kell látnunk, hogy a jogos társadalmi igényekkel szemben az anyagi források 
korlátozottak. Olyan helyzet alakult ki, amelyben az állam azért elégedetlen, 
mert bevételeihez képest túl költséges a szociális ellátó rendszer, s emiatt is 
kevesebbet juttathat, mint amennyit juttatni szeretne. A lakosság pedig úgy 
érzi, hogy folyamatosan romló és egyenlőtlen ellátáshoz jut. Mindezt még te- 
tézi: ahhoz, hogy egyes szociális szükségletek kielégíthetők legyenek, valahol 
máshol kell forrásokat teremteni, de mai körülményeink között inkább máshon- 
nan kell forrásokat elvonni. De hol az a máshol, hol az a máshonnan? A stabi- 
lizációs szakaszban az egész társadalomra, s ezen belül a szociális szférára 
(elsősorban a természetbeni ellátást nyújtó intézményekre) — még ha diffe- 
renciáltan ís — ezért hárul forrásmérséklést okozó teher. Az elsődleges átcso- 
portosítási szándék ugyanis nem mindig lehet tekintettel a szociális szempon- 
tokra. Az elsődleges jövedelemelvonás nemcsak onnan von el, ahol az még el- 
viselhető. Pedig azt is látnunk kellene — mind állami, mind vállalati szinten —, 
hogy az . emberi nem megújítása?" (egészségügy, oktatás, népesedés stb.) olyan 
humánus befektetés, amely nemcsak gazdaságilag, hanem az emberi élet értel- 
mének kiteljesedésében, a szebb, boldogabb életben is busásan megtérül. 

Költségvetés, anyagi forrás, elosztás — mindezt az emberek értik, de ko- 
rántsem biztos, hogy megértik! Hogyan lehet ebből a helyzetből kimozdulni? 
A jelenlegi helyzetünkből való kimozdulás egyik kulcsproblémája véleményem 
szerint a következő: ezeket a feszültségeket csak úgy célszerű és csak úgy 
szabad enyhíteni, hogy azok következményeként egyrészt az érintettek egyéni 
helyzetében semmiképpen ne következhessen be a szociális ellehetetlenülés, 
másrészt a kényszerű, de elengedhetetlen gazdasági változások is kibontakoz- 
zanak, illetőleg a megindult folyamatok ne rendeződjenek vissza. Az ellent- 
mondások helyi feloldásában kulcsfontosságú feladat hárul a kórházakban, az 
óvodákban, az iskolákban a művelődési házakban dolgozókra. Tisztában va- 
gyunk intézményük gazdasági nehézségeivel, sőt egyéni helyzetük bizonytalan- 
ságával, mégis úgy kell cselekedniük, hogy az új helyzetben hozzáértően él- 
jenek önálló gazdálkodási lehetőségeikkel. A pénz persze önmagában nem 
gyógyít, nem oktat, nem nevel, nem kulturál, de elengedhetetlenül kell mind- 
ezekhez! 

A stabilizációs szakaszban össztársadalmi döntések is szükségesek. a szo- 
ciálpolitikában. A helyes döntések kialakításához sok mindent kell mérlegel- 
nünk: például, hogy milyen irányba fejlődjenek a szociálpolitikai jogok, a ga- 
ranciák; hogyan teljesedjék ki a szolidaritási elv; milyen társadalmi életesély- 
egyenlőtlenségeket kell mérsékelni, melyeket nem; milyen legyen az állam és a 
társadalombiztosítás közötti munkamegosztás; stb. 

Mai helyzetünkben feladataink sokrétűek. Kívánatos újragondolnunk elosz- 
táspolitikai elveinket, tervezési-célkijelölési módszereinket és működési gyakor- 
latunkat. A társadalmi egyenlőség teljesebb megteremtése kétségtelenül csak 
hosszabb időszak feladata lehet, de az alapvető léthez való jogok, feltételek tör- 
vényes garanciáinak kialakítása nem lehet alku tárgya. A béreknek, a kerese- 
teknek az egyéni teljesítményekkel, a munkaerő újra-előállítási költségével való 
kapcsolatát is át kell gondolnunk. Vajon a, bérnek csak a teljesítményt kell-e 

tükröznie, vagy a munkaerő , újra-előállításhoz"? is kell tartalmaznia forrást? 
Az állam társadalmi-szociális szerepvállalásáról, valamint az ezzel szorosan 
összefüggő közteherviselés módjáról kialakult elképzeléseket is össze kellene 
vetnünk a gyakorlati tapasztalatokkal, a gazdasági-társadalmi realitásokkal. 
Tévhit, hogy az állam minden feszültséget képes feloldani, és ez csakis az ő fel- 
adata. De politikailag azok az elképzelések is károsak, amelyek egyoldalúan a 
lakosságra akarnak hárítani mindem terhet! 

Olyan elosztási intézményrendszert célszerű tehát közös összefogással ki- 
alakítanunk, amely az alapvető emberi lét megőrzéséhez és újratermelődésé- 
hez elengedhetetlenül szükséges minimális, de állandóan növekvő anyagi és 
humán feltételek jogi garanciáit biztosítja. Az egyéb ambíciókhoz, öntevé- 
kenységhez, vállalkozáshoz stb. kapcsolódó feltételek, a gazdasági struktúra- 
változásból fakadó, nem alapvető egzisztenciális nehézségek, kockázatok elhárí- 
tása viszont az egyén feladata. Ma ezeknek a teendőknek a megfogalmazásához 
nyílt társadalmi véleménynyilvánításra van szükség, amiben nagyon sokat se- 
gíthetnek a helyi pártszervezetek: éppen az érdekütköztetések és -egyeztetések 
révén nyilvánulhat meg a politikai célzatosság és tudatosság. 


A szociálpolitikai elosztási rendszer korszerűsítése a társadalombiztosítási 
rendszer megújítása körül csúcsosodik ki. A felszabadulás előtt a társadalom- 
biztosítás szervezete meglehetősen tagolt volt. A biztosítóintézetek a külön- 
böző rétegeknek eltérő színvonalú ellátást nyújtottak. Az intézetek önkor- 
mányzati rendszerben működtek, az ország lakosságának mindössze 31 száza- 
léka, az aktív keresőknek pedig csupán 40 százaléka volt biztosított. A felszaba- 
dulás után ezért érthetően az alapvető feladat az egységes társadalombiztosí- 
tási rendszer megteremtése volt. Ez egyrészt az ellátási rendszer demokrati- 
kusabbá tételét, kiterjesztését, a jogosultsági feltételek egységesítését, más- 
részt az egységes szervezeti rendszer megteremtését jelentette. Célul tűztük 
ki, hogy minden ember ellátáshoz jusson! 

A szociális biztonság garantálása társadalompolitikánk egyik központi ele- 
me. Az állampolgároknak ezt a jogát az alkotmány is rögzíti: , A Magyar Nép- 
köztársaság állampolgárainak öregség, betegség, munkaképtelenség esetén 
anyagi ellátáshoz van joguk. A Magyar Népköztársaság az anyagi ellátáshoz 
való jogot a társadalombiztosítás keretében és a szociális ellátások rendszeré- 
vel biztosítja." 

A társadalombiztosítás rendszere az elmúlt négy évtizedben az ország tár- 
sadalmi-gazdasági fejlődésével együtt gyors ütemben fejlődött. A fejlődésről a 
jogosultak körének fokozatos bővítése, az ellátáshoz való hozzájutás feltételei- 
nek egységesítése, az ellátások színvonalának növelése, az egyes ellátások ér- 
tékének megőrzésére irányuló intézkedések tanúskodnak, valamint a társa- 
dalombiztosítási kiadásoknak a nemzeti jövedelmen belüli növekvő aránya. 

Csakhogy időközben megmutatkoztak ennek a biztosítási rendszernek a 
kedvezőtlen hatásai az egyén és a társadalom szempontjából egyaránt. 1950 óta 
a társadalombiztosítás költségvetése — teljes előirányzataival együtt — az ál- 
lami költségvetés része. A társadalombiztosítás pénzügyi gazdálkodása állami 
támogatásra épült. A világon általában az a gyakorlat, hogy a biztosítók a 
bevételeikből (a járulékokból) fedezik kiadásaikat (a különböző ellátásokat, a 
nyugdíjat, a táppénzt), nálunk viszont semmiféle közvetlen kapcsolat nem volt 
és jelenleg sincs a befizetett járulék és a társadalombiztosítás kiadásai között. 
A társadalombiztosítási járulékot a munkáltató is, a munkavállaló is fizeti. 
A munkáltatók járulékfizetési kötelezettsége ágazatonként, tevékenységenként 
eltérő, ezért ez a befizetés lényegében csak jövedelemszabályozási funkciót tölt 


30 


be. A munkavállaló nyugdíjjáruléka vásárlóerő-szabályozó, tehát voltaképpen 
kereseti adó. A társadalombiztosítás tartalma, a hatáskörébe tartozó ellátások 
köre időközben többször is változott, ám a változásokkal kapcsolatban nem 
alakult ki semmiféle rendező elv, és hiányzott a finanszírozás egyes csatornái- 
hoz kapcsolódó logika is. Az intenzív életszínvonal- és szociálpolitikai fejlesz- 
tések következtében a fedezethiányt a meredeken emelkedő költségvetési tá- 
mogatás finanszírozta. Egy garantáltan növekvő nemzeti jövedelem mellett 
ez önmagában nem okozna problémát, viszont ha ez a garancia nem létezik, mi 
biztosítja az ellátás folyamatosságát? 

A nyolcvanas években már nyilvánvalóvá vált, hogy a járulékok jelentős 
mértékű és folyamatos emelése a mai finanszírozási rendszerben csak látszó- 
lagos egyensúlyt teremtett a társadalombiztosítási kiadások és bevételek között. 
A társadalombiztosítást érintő döntések, amelyeket az elmúlt évtizedek során 
hoztak, mindig csak az adott évi költséghatásokat mérlegelték, s nem számol- 
tak az időben szükségszerűen halmozódó jövőbeli hatásukkal. A hetvenes év- 
tized második felétől gazdasági fejlődésünk feltételeiben bekövetkezett változá- 
.s0k, az infláció erősödése, továbbá a demográfiai folyamatok és a lakosság 
egészségi állapotának romlása a társadalombiztosítási ellátásokat ugyancsak 
kedvezőtlenül érintették. 


Gazdasági fejlettségünk jelenlegi és jövőbeli szakaszában a munkára ösz- 
tönzés, a teljesítmény szerinti elosztási elv dominál. Ez a meghatározó a je- 
lenlegi társadalombiztosítási ellátások döntő részénél is. Ugyanakkor a bizto- 
sítási elv társadalmi méretű érvényesítése nem zárja ki a szociális szemponto- 
kat. Társadalombiztosításunk mai rendszerében biztosítási ágazatonként a tár- 
sadalmi méretű kockázatközösség vállalása a célszerű, a társadalmbiztosítás a 
biztosítási és a szolidaritási elv összehangolásával teljesítheti a szociális biz- 
tonság funkcióját. Ez azt jelenti, hogy a biztosítóintézetnek a munkáltatótól 
és a munkavállalótól annyi járulékot kell bevonnia, hogy ellátásait maradék- 
talanul tudja finanszírozni. 

A társadalombiztosítás finanszírozási és működési rendszerének korszerű- 
sitésével — megítélésem szerint — hosszú távon három alapvető célt kívánatos 
elérnünk: a gazdasági fejlődéssel összhangban meg kell teremtenünk a társa- 
dalombiztosítási ellátások értékállóságának törvényi garanciáit (ha nő az ár, 
nőjön a nyugdíj is). Biztosítani kell a megélhetési költségekkel arányos nyug- 
ellátási minimumokat (egy meghatározott szintnél kisebb nyugdíj ne legyen), és 
hatékonyan hozzá kell járulni az egészségmegőrzés és betegségmegelőzés nem- 
zeti programjához (például ha szükséges, orvosi műszert is vegyen a biztosító a 
táppénzarány csökkentése érdekében). 

Mindezek eléréséhez a társadalombiztosítást — állami garancia mellett — 
biztosítási járulékfedezeti elv alapjan lehetne a legmegfelelőbben finanszírozni. 
A nyugdíj meghatározásakor például figyelemmel kellene lenni minden olyan 
jövedelemre, amely után a munkavállaló járulékot fizetett. Aki több jövedelem 
után több járulékot fizetett, az kapjon magasabb nyugdíjat. A nyugdíj meg- 
állapításakor arra is feltétlenül tekintettel kell lenni, hogy nagyon sokan van- 
nak, akik csak kis jövedelem után fizettek — fizethettek — járulékot. Ezeknek 
az embereknek is meghatározott minimális szintű nyugdíjat kell kapniuk, tehát 
a szociális szempontnak is érvényesülnie kell. A biztosítót önálló gazdálkodási 
jogosítványokkal lehetne felruházni, működtethető tartalékalapot teremtve ré- 
szére. Azaz a biztosító fektesse be pénzét jövedelmező vállalkozásokba, mert így 
a keletkező többletjövedelem is az ellátás fejlesztésére fordítható. 

A közeljövő tömegpolitikai munkájának fontos területe lesz a társadalom- 

biztosítás reformjával foglalkozó viták megszervezése, amely nem nélkülözheti 
a különböző szintű pártszervek és -szervezetek aktív közreműködését. Ennek 
folyamán figyelnünk kell arra, hogy a munkáltatók és a munkavállalók egy- 
aránt érdekeltek legyenek a betegségek megelőzésében és a különböző ártalmak 
korai felismerésében. A társadalombiztosítás jelenlegi rendszere nem ösztönöz 
kellőképpen sem a károsodások megelőzésére, sem a betegségek gyógyítására 
fordított anyagiak ésszerű felhasználására. Politikai kérdésként kell kezelni 
annak az elvnek az érvényre juttatását, hogy az egészséget károsító tényezőket 
tudaltosan csökkentő magatartás később kedvezőbb vállalati gazdálkodási felté- 
teleket eredményezzen, a dolgozók egészsége iránt közömbös gazdálkodó szer- 
vezetek pedig fokozottabban járuljanak hozzá a társadalombiztosítási feltéte- 
lekhez. A társadalombiztosításnak ez a válaszútja tehát egyszerre szociálpo- 
litikai és gazdaságpolitikai szükségszerűség. 


A szociális problémák enyhítésében közvetlenül is jelentős feladat hárul a 
dolgozó kollektívákra, a lakosságra. A kormány éppen ezért a központilag 
szabályozott szociálpolitikai rendszer korszerűsítésével egyidejűleg növeli a 
tanácsok szociálpolitikai jogkörét és erőforrásait. Nő a szerepük az önkéntes la- 
kossági, társadalmi, egytházi stb. szociális gondozási kezdeményezéseknek. Csak 
ilyen módon lehet az egyéni helyzetet, rászorultságot figyelembe venni. Mind- 
ehhez változtatni kell jelenlegi felfogásunkon. A társadalomtól az emberek se- 
gítséget várnak, nem könyöradományt. 


Mindannyiunkban tudatosulnia kell, hogy az állampolgárok munkája, 
egyetértése, aktív részvállalása nélkül nem valósulhat meg még a legjobb szán- 
dékú szociálpolitikai program sem. A megvalósítás feltételeit javítja, illúzió- 
mentesebb távlatok felrajzolását segíti elő a társadalmi véleménynyilvánítás, a 
munkahelyeken éppúgy, mint a lakóterületeken. A helyi, vállalati, kisközösségi 
kezdeményezésekből, vállalkozásokból állhat össze az a helyes és mindenkor 
reális helyzetfelismerés, amely meghatározza, hogy a szociálpolitikának melyek 
a legfontosabb irányai. Mostanában ugyanis gyakran tapasztalható, hogy válla- 
. lati szinten — de sajnos nemcsak ott — nagyon is egyoldalúan szembeállítják 
a szociális érdeket és a gazdasági ésszerűséget. Kétségtelen, hogy nehezebb 
gazdasági feltételek között a pénzügyi korlátok és korlátozások meghatározób- 
ban törnek utat maguknak. Lehetetlen azonban észre nem venni, hogy egyúttal 
a szociális feszültségek gazdasági befolyásoló szerepe is növekszik, amit minden 
egyes munkahelyen mérlegelni kell. A vállalati szintű döntési kényszerekben 
is növekedni fognak a szociális szempontok. Ennek egyik ütközőpontja a fölös- 
legessé váló munkaerők elbocsátása. Az alapvető állami kötelezettségeken túl 
— átképzés, foglalkoztatási alap létesítése, nyugdíjazás — a probléma megol- 
dása, a gazdaságossági és a humánus szempontok egyidejű érvényesítése a vál- 
lalati kollektívák elemző és hozzáértő döntéseitől is függ. Nem arról van szó, 
hogy a munkaerő racionálisabb, jövedelmezőbb foglalkoztatását, illetve az eh- 
hez szorosan kapcsolódó mozgási kényszereket alapjaiban megkérdőjelezzük. 
Ezt a folyamatot az egész társadalom érdekében el kell indítani! De abban, 
hogy milyen módon, milyen egyéni egzisztenciális feltételekkel, tartós vagy 
csak átmeneti küszködésekkel oldjuk-e meg, nagy a szerepük a helyi adottsá- 
goknak. S e tekintetben alapvető ezemléleti, felfogásbeli változásokra van szük- 
ség a vállalatoknál. A rövidtávú gazdasági kényszereket hozzáértően át lehet 
hidalni úgy, hogy eközben a vállalati munkaerő megtakarításának szociális 
hátterét, infrastrukturális feltételeit ne rombolják szét. Például ne szüntessék 


meg az üzemi óvodákat. Mindig könnyebb ugyanis felszámolni valamit, mint 


létrehozni vagy ésszerűen fenntartani. Márpedig ha az állam a jövőben nem 
lesz képes teljes körű, mindenre kiterjedő szociális ellátást biztosítani, a vál- 
lalat érdeke is, hogy továbbra is vállaljon értelmes szociális funkciókat. Egy 
meglevő üzemi egészségügyi létesítmény megtartó ereje hosszú távú érdek. Így 
válik az egyik oldalról szociális kérdéssé is, hogy már a vállalati eredmények 
romlásának kezdeti szakaszaiban legyen átgondolt, kidolgozott gazdasági stra- 
tégia a helyzet megváltoztatására (azért, hogy ne kelljen drasztikusan leépíteni 
a vállalatot). A másik oldalról a szociális szempontok érvényesítése viszont 
gazdasági erővé válik, ami hosszabb távon segítheti a vállalat kibontakozását. 

Gazdasági feladataink hangsúlyozottabb előtérbe kerülése nem kérdő- 
jelezheti meg a vállalati szociálpolitika fontosságát. Hosszabb távlatban gon- 
dolkodva és cselekedve tehát egyértelműen célszerű fenntartani és erősíteni a 
gazdálkodó egységek olyan tevékenységét, amellyel hozzájárulnak a dolgozók 
egészségének és testi épségének védelméhez, munkakörülményeik javításához. 
Úgy vélem, hogy e tekintetben bizonyos megtartandó vagy elérendő minimum- 
küszöböket központilag lehetne rögzíteni. Azt, hogy milyenek legyenek a 
konkrét vallalati szociális tevékenységek minden munkahelyi kollektívának — 
tehát magának a közösségnek — nagyon demokratikusan, felelősséggel kel! el- 
döntenie. Központilag nyilván célszerűnek tűnik fenntartani a gazdálkodó egy- 
ségek olyan szociális tevékenységét, amely össztársadalmi érdeket szolgál, de 
csak vállalati keretben oldható meg. Ezt a fajta vállalati szociális tevékenységet 
— például , védett" munkahelyek teremtése és fenntartása — központi alapok- 
ból lehet ösztönözni. De ez a fajta . központi terelés" nem helyettesítheti a 
vállalati szociálpolitikát! Ezeknek a hosszabb távú érdekeknek a felismertetésé- 
ben van szerepük a vállalati pártszerveknek; ez újszerű politikai befolyásoló 
feladatot jelent — s nem is könnyűt! — mozgalmi munkájukban. 

A politikai és a társadalmi szervek érdekközvetítő és érdekérvényesítő sze- 
repe nem gyengíti, hanem elősegíti az állam szociálpolitikai tevékenységét. 
A szociális kérdésekben nincsenek autonóm mechanizmusok, amelyek bizto- 
sítanák, hogy a társadalmilag érvényes érdekek önmaguktól törjenek utat. 
" Ezért is szükségesek a demokratikus szerveződések, amelyek a társadalmilag, 
gazdaságilag gyengébb egyének vagy csoportok érdekeit képviselik. A társa- 
dalmi szerveződések másik célja az állami szociálpolitika kiegészítése. Az ily 
módon kielégíthető szükségletek köre, jellege mindenkor rendkívül változó. 
Általában a hátrányos helyzetű csoportok sajátos szükségleteiről van szó (pél- 
dául a fogyatékos gyermekekéről vagy a mozgássérültek újfajta lakóközösségei- 
ről, a sajátos szükségletekhez igazodó képzésről). De a szociálpolitika egésze 
nem azonos ezzel a segítéssel — annál jóval teljesebb. Mégis: a társadalmi 
szerveződések és az állami szociálpolitika között soha sincs merev határ. Gya- 
kori, hogy újonnan felismert szükségletek előbb társadalmi szerveződésben 
nyernek kielégítést, majd általánosan elfogadottá válva beépülnek az állami 
szociálpolitikába. Célszerű lenne jogilag szabályozni, hogy milyen feltételek 
között igényelhetnek állami szubvenciót vagy adókedvezményt állampolgári 
szociális célú szerveződések. . 

Amikor tehát arra keressük a választ, hogy merre tart a szociálpolitika, a 
említett sajátosságokon kívül — sőt éppen azzal összefüggően — a válaszunk 
az is: a demokratizmus, a nyilvánosság felé. Vagyis: minden döntés-előkészítés 
feltételezi az érdekeltek beleszólását, az érdekérvényesítést (akár a vélemények 
nyilt ütköztetésével), az állampolgárok és felelős képviselőik (szakszervezetek, 
tanácsigazgatás, vállalati testületek) kezdeményező és ellenőrző szerepének nö- 
vekedését. A társadalmi igazságosság érvényesülésének így teremthető meg a 
folyamatos garanciája. 

Szíjártó Károly 


A MAGYÁR NÉPKOZTÁRSASAG LEGFŐBB UGYÉSZE 


A társadalmi tulajdon 
hatékonyabb védelméről 


Az utóbbi időben újabb jogszabályok születtek a gazdaságirányítás tökéle- 
tesedése érdekében. Ezek az előírások növelik a gazdálkodó szervezetek ön- 
állóságát és egyben felelősségét, a jog eszközeivel jobb feltételeket teremtve 
a hatékonyabb gazdálkodáshoz. ; 

El kell ismerni, hogy ez a jogi szabályozórendszer nem problémamentes. 
Egyrészt a gazdálkodás törvényességének biztosításához szükséges jogi sta- 
bilitás — részben objektív okok következményeként — nem teljes körű, s 
ezzel szoros összefüggésben találkozunk a bürokratikus túlszabályozás je- 
lenségeivel. Emiatt olykor bizonytalanság mutatkozik a gazdálkodás törvé- 
nyességi követelményeinek meghatározásában és értelmezésében, ami nehe- 
zíti a jogszabályok következetes betartását s ennek megkövetelését. Az alap- 
vető elvek és célkitűzések azonban változatlanul érvényesek. Ezek között 
különösen fontos a társadalmi tulajdon védelme, megóvása bármiféle kár- 
okozástól. 

Napjainkban a közvagyon óvása a népgazdaság egésze szempontjából 
nagy jelentőségű feladat. De az egyes gazdálkodó szervezeteknek is sokkal 
érzékenyebbeknek kell lenniük ez iránt. mint amikor kedvezőbb körülmé- 
nyek között végezhették munkájukat. Ugyanez vonatkozik — s ez nem el- 
lentétes a vállalati önállóság kibontakozásával — az irányító, felügyeleti és 
ellenőrző szervekre is. Ilyen értelemben tehát a jogsértő magatartások miatti 
felelősségre vonás, s még inkább a jogsértés megelőzése valóságos össztár- 
sadalmi érdek, s egyúttal mindnyájunk közvetlen személyes érdeke is. 


Érdemes ebből a szempontból áttekinteni a társadalmi tulajdont károsító 
bűnözés legutóbbi adatait, mivel a tények messzemenő következtetések le- 
vonására adnak alapot. A hazai bűnözésre évtizedünkben a folyamatos nö- 
vekedés a jellemző. A bűncselekmények száma 1987-ben meghaladta a 188 
ezret, s ez 44 százalékkal több, mint amennyi 1980-ban volt. A bűncselek- 
mények zöme a vagyon ellen irányult: számuk 1987-ben 116 ezer volt, ami 
az összes eset 61,7 százaléka. Figyelmet érdemel, hogy ez a legmagasabb 
arány az utóbbi években. A vagyon elleni bűnözésen belül a társadalmi tu- 
lajdon sérelmére elkövetett cselekmények aránya évről évre csökken ugyan 
— 1980-ban 37,7 százalék, 1987-ben 26.2 százalék volt —, de ez nem jelenti a 
társadalmi tulajdon védelmének javulását, mert amíg 1980-ban 29 635, ad- 

dig tavaly 30509 támadást követtek el a társadalmi vagyon ellen. A vagyon 
elleni cselekmények ma már inkább a személyek javait sértik, de a köztu- 
lajdon védelme terén sem történt előrelépés. Tanúskodnak erről azok az 
adatok is, amelyek azt jelzik, hogy a bűnözés milyen mértékű kárt okozott. 
1987-ben a társadalmi tulajdonban 1 milliárd 315 millió Ft kár keletkezett. 


Az elkövetett bűncselekmények nagy többsége — négyötöde — lopás 
és betöréses lopás volt, amelyek közel 350 millió Ft kárt okoztak a közös 
vagyonban. A társadalmi tulajdon ilyenfajta fosztogatásának száma gyara- 
podik, s az előidézett kár összege sem kismértékű. 1986-ban egy lopás átla- 
gosan 10 324, 1987-ben 12720 Ft kárt okozott. A betöréses lopások esetében 
1986-ban 14471, 1987-ben 17484 Ft volt a kár átlagösszege. Ez annak el- 
lenére következett be, hogy a kívülről jövő támadásoktól ma általában job- 
ban őrzik a közvagyont. Kezelői — nem utolsósorban az ismételt hatósági 
felhívások eredményeként — a korábbinál nagyobb gondot fordítottak az 
őrzés, kezelés lazaságainak megszüntetésére, a megfelelő rend kialakítására. 
Elégedettségre azonban nincs különösebb ok, a társadalmi vagyon fosztoga- 
tóival szemben további szervezett és összehangolt intézkedésekre van 
szükség. 

A társadalmi tulajdont kívülről fenyegető veszélyek elhárítása, meg- 
előzése elsősorban az azzal gazdálkodó, azt kezelő szervezetek feladata. A 
technikai védelem kialakítása mellett a továbbiakban is nagy gondot kell 
fordítani a raktározási, anyaggazdálkodási, szállítási előírások betartására, 
a jó gazdától elvárható gondosságra. 


Figyelmet érdemel, hogy a társadalmi vagyon elleni erőszakos támadá- 
sok (kifosztások és rablások) száma némileg csökkent, és kevesebb az így 
keletkezett kár is. 1986-ban 31 ilyen cselekmény 14 millió 288 ezer Ft kárt 
okozott, 1987-ben pedig a 28 erőszakos támadás következtében 847 ezer Ft 
kár keletkezett. Az egy rablásra jutó összeg (27333 Ft) tavaly is jelentős 
volt. Ezért ismételten fel kell hívni a figyelmet arra, hogy különösen a 
készpénzzel dolgozók (pl. benzinkutasok, pénztárosok, pénzszállítók) védelme 
érdekében újabb intézkedésekre van szükség. A bűnözésben jelen levő erő-. 
szakos elemek és a szervezett bűnelkövetés megfigyelt esetei arról tanús- 
kodnak, hogy a társadalmi vagyon elleni erőszakos támadások csak gondos 
megelőzéssel hiúsíthatók meg. 


A társadalmi tulajdon elleni bűnözésnek igen veszélyes területe a , belülről" 
elkövetett támadás, vagyis a sikkasztás, csalás és hűtlen kezelés. Az ilyen 
jellegű bűncselekményeket rendszerint többen követik el együttesen, akik 
általában egymáshoz kapcsolódó munkakörökben dolgoznak, vagy kapcso- 
latba kerülnek megrendelőkkel, szállítókkal, alvállalkozókkal. Ilyen bűncse- 
lekményt tapasztalataink szerint csak akkor lehet elkövetni, ha a gazdál- 
kodási, pénzügyi fegyelem laza, az ellenőrzés felületes vagy hiányos. Ezért 
elengedhetetlen a szervezeti, ügyviteli rendelkezések pontos betartása, a fon- 
tos munkakörök megbízható személyekkel való betöltése. Erre azért is ügyel- 
ni kell, mert sajnos nemegyszer az ellenőrzésre hivatottak maguk is részt 
vesznek a bűncselekmények elkövetésében. 

Az említett cselekmények szoros kapcsolatban állnak a korrupció kü- 
lönböző jelenségeivel. Ügyészi gyakorlatunk egyértelmű tapasztalata, hogy a 
társadalmi vagyon sikkasztói, hűtlen kezelői az-így szerzett összegek egy 
részét megvesztegetésre fordítják. A korrupció újabb vagyon elleni bűncse- 

lekményt indukál, majd ennek a pénznek egy része ismét a korrupt szemé- 
lyekhez kerül. Ez alapjaiban sérti a tisztességes gazdálkodás normáit, s le- 
hetőséget teremt munka nélkül szerzett jövedelem képződésére. Ennek meg- 
akadályozása rendkívül fontos, mivel ma alapvető érdek fűződik az állam- 
polgárok és a különböző vállalatok, intézmények közötti kapcsolatok tisz- 
taságának megőrzéséhez, illetve — ahol ez megromlott — helyreállításához. 
A gazdaság működésének tisztaságába vetett bizalom politikai jelentőségű 
kérdéssé vált, s ezért így kell kezelnünk. 

Ha csak az ilyen jellegű felderített esetek számát nézzük, az viszonylag 
alacsony. 1986-ban 1847 sikkasztás, 1533 csalás és 312 hűtlen kezelés történt 
a társadalmi vagyon sérelmére, 1987-ben 1892 sikkasztás, 1339 csalásés 259 
hűtlen kezelés fordult elő. Anyagi kihatásuk viszont jóval nagyobb: az el- 
múlt évben az ilyen cselekmények 471 millió 458 ezer Ft kárt okoztak, ami 
91 millió 172 ezer Ft-tal haladja meg az 1986. évit. Jellemző adat, hogy 1987- 
ben egy sikkasztásra átlagban számolva 126 ezer Ft, egy csalásra 133 ezer 
Ft, egy hűtlen kezelésre pedig 206 ezer Ft kár jutott. 


A társadalmi vagyon , belső" fosztogatóira az esetek túlnyomó többsé- 
gében már a bűncselekményt megelőzően is jellemző a szocialista erkölcs 
normarendszerével össze nem egyeztethető magatartás. Ha már ez ellen kö- 
vetkezetesen fellépnének az adott munkahelyen, elejét tudnák venni a tár- 
sadalmi tulajdont károsító bűnözésnek. Ezért az ilyen jellegű bűnözés meg- 
előzésének leghatékonyabb eszköze a morális rendteremtés. Ennek követ- 
kezetes véghezvitele sok esetben megakadályozhatja a bűncselekmény elkö- 
vetését, illetve elősegítheti a már elkövetettek leleplezését. 


A társadalmi vagyont jelentősen károsítja — különösen, ha az okozott 
károk nagyságrendjét nézzük — a gondatlan magatartás. Egyes esetekben 
többmilliós értékben pusztulnak emiatt javaink. 1987-ben például a 292 ha- 
nyag kezelés a népgazdaságnak több mint 342 millió Ft kárt okozott, és 
ez csak az az összeg, ami a büntetőjogi értékelés szempontjából szóba jön. 
de nincs benne a termeléskiesés miatt elmaradt haszon. Hasonló a helyzet 
a gondatlan rongálások és közveszélyokozások esetében is. 


Ennél a cselekményfajtánál a megelőzés különösen fontos, hiszen a ká- 
rok megtérítése, megtéríttetése a gondatlan károkozások esetében eleve re- 
ménytelen. A megelőzés eszköztára igen széles: a technológiai előírások szi- 
gorú betartásától és betartatásától a legapróbb megnyilvánulásokig terjed, 
például addig, hogy ahol tilos a dohányzás, ott senki ne gyújtson rá. 


Úgy vélem, a bemutatott tények tükrében egyértelműen megfogalmazható, 
hogy a társadalmi vagyon óvásában, a bűncselekmények megelőzésében min- 
denkinek megvan a maga feladata, dolgozzék akár vezetőként, akár beosz- 
tottként. Különösen fontos, hogy a dolgozók kollektívái magukénak érezzék 
a társadalmi tulajdont, s fellépjenek annak fosztogatói, károsítói ellen. Az 
embereket át kell hatnia annak az érzésnek, hogy aki a közösség vagyona 
ellen támad, az mindnyájunk érdekét sérti. Eddig elért eredményeink félté- 
zének körébe ez is beletartozik. . 


Meggyőződésem, hogy a párttagoknak ebben a tekintetben is élen kell 
járniuk. Már azzal is sokat tehetnek, ha ráirányítják a figyelmet a társa- 
dalmi tulajdon védelmének általuk észlelt hiányosságaira, s intézkedéseket 
kezdeményeznek ezek megszüntetésére. 

Alapfeltétel természetesen, hogy maga a párttagság feddhetetlen legyen 
ebben a tekintetben is. Örvendetes, hogy viszonylag kevesen kerülnek ösz- 
szeütközésbe a törvénnyel, ám voltaképpen egyetlen ilyen esetnek sem sza- 
badna előfordulnia. Mindenesetre tény, hogy évek óta tavaly volt a legalacso- 
nyabb azoknak a párttagoknak a száma — hétszáz fő —, akik a társadalmi 
tulajdon sérelmére bűncselekményt követtek el. Ezen belül azonban figye- 
lemre méltó, hogy az összes hűtlen kezelést elkövető 40 százaléka tagja 
volt pánrtunknak. 

Mindez arra hívja fel a figyelmet, hogy a párton belül szüntelenül mun- 
kálkodni kell a magas fokú erkölcsi tisztaság követelményének érvényesíté- 
sén. Ennek lényeges eszköze, ha a különböző pártfórumokon kellő körülte- 
kintéssel és határozottsággal fellépnek minden olyan negatív jelenség ellen, 
amely a bűnözéshez vezethet. Szükséges, hogy a pártszervezetek olyan köz- 
hangulatot teremtsenek, amelyben egyszerűen nincs lehetőség bűncselekmény 
elkövetésére. Ez egyben a garanciája is annak, hogy ha mégis bekövetkezik 
ilyesmi, a felelősségre vonást beosztásra való tekintet nélkül senki se ke- 
rülhesse el. 

Fontosnak tartom azt is, hogy a tömegtájékoztatás különböző eszközei 
tárgyilagosan feltárják a bűncselekményeket, az ahhoz vezető eseményeket, 
és számoljanak be a törvényes következmények alkalmazásáról is. A tömeg- 
tájékoztatás ugyanis mind fontosabb szerepet tölt be az élet minden te- 
rületén, igy a bűnözés elleni harcban, a megelőzéséért folytatott küzdelemben 
is. De egész eszmei nevelő munkánkban indokolt méltó helyet adni a mo- 
rális ráhatásnak, a tisztességes életvitelre késztető erkölcsi normák meg- 
gyökereztetésének. 

IDEOLOGIA - PROPAGANDA 
Kemény László 


A KOZPONTI BIZOTTSÁG AGITÁCIÓS ÉS PROPAGANDAOSZTÁLYÁNAK 
ALOSZTÁLYVEZETŐJE 


Ideológiai munkánk megújítása 


A közelmúltban élénk és széles körű vita zajlott le pártunkban az ideológiai 
munka kérdéseiről. A vita tükrözte, hogy az eszmei egységért, az ideoló- 
giai befolyásunkért folyó küzdelmet tagoltabb társadalmi nyilvánosság ke- 
retében és nemzetközi hatások erőterében vívjuk meg. Ehhez a marxiz- 
mus-—leninizmus eszméinek megalapozottabb, bátrabb képviselete, az elmé- 
leti muünka jobb problémamegoldó teljesítményei szükségesek. Ez segíthet 
abban is, hogy az egyének rendezhessék az ideológia és a gyakorlat eltéré- 
seiből adódó belső konfliktusaikat. 

A vita aktivizálta a kommunistákat, s minden eddiginél teljesebb képet 
adott a párttagság ideológiai arculatáról, a szocializmussal, társadalmi fejlő- 
désünkkel kapcsolatos véleményéről. Az észrevételek nagyobb része politi- 
kai jellegű volt, más szóval az ideológiai kérdések többségét politikai megkö- 
zelítésben vetették fel. Az eszmecserében általában konstruktív szellem érvé- 
nyesült, előtérben állt a problémák tudatosításának igénye és a megoldás út- 
jának keresése. Ám arra is fény derült, hogy a párttagság körében növekvő 
zavar és bizonytalanság, gyorsuló ütemű eszmei erózió tapasztalható, ami a 
vezetés iránti bizalom csökkenésével alapvetően érinti a párt politikai és cse- 
lekvési egységét. A viták tapasztalatai egyben bizonyították, hogy a párttag- 
ság körében erőteljes igény nyilvánul meg az eddiginél határozottabb eszmei 
iránymutatás, a szilárd elvi támpontok iránt. 

Különös élességgel fogalmazódott meg az a kérdés, hogy melyek a ma 
létező szocializmus lényegi jellemzői, valós alapértékei: mi az, ami a Szo- 
cializmus lényegéhez elengedhetetlenül hozzátartozik, mi idegen tőle, s mi 
az, ami átmeneti, ideiglenes jellegű, kényszerből vagy kompromisszumból 
eredő? Széles körben tapasztalható a közgondolkodás elbizonytalanodása 
ezekben a kérdésekben, s ez a párttagságra is érvényes. 

A többség a szocializmusról alkotott felfogás és a társadalmi-politikai 
gyakorlat megújítását sürgette, mert hazánk jövőjét egy eddiginél hatéko- 
nyabb, demokratikus szocialista társadalom viszonyai között képzeli el. Ezért 
igénylik a szocializmusra vonatkozó előfeltevéseink kritikai felülvizsgálatát, 
és alapvető értékeink megőrzésével átfogó, következetes, határozott refor- 
mok megvalósítását. Voltak azonban, akik a szocializmusra vonatkozó ko- 
rábbi nézetek szemszögéből itélve féltik, már az eddigi reformlépések által 
is veszélyeztetettnek érzik szocialista vívmányainkat. Ők bizonytalanok a 
megújulás szükségességében, a folyamat irányultságában. 

A szocialista értékek korábbi idealizáló megfogalmazásai sokak számá- 
ra hitelüket vesztették. Gazdasági nehézségeinket, a nyomukban támadt tár- 
sadalmi és politikai feszültségeket, politikai intézményrendszerünk műkö- 
dési zavarait valamiféle általános , értékválságként" élik át. A szocializmus 
korábbi felfogásának átértékelése, a személyes életkörülmények nehezebbé 
válása miatt vannak, akik nemcsak az illúzióktól szabadultak meg, hanem a 
szocializmus alapértékei is kérdésessé váltak számukra. Egyesek ezeknek az 
értékeknek az ideális és tiszta érvényesülését kérik számon a mai bonyo- 
lult társadalmi valóságon, 8 ennek nevében bírálják azt. Mások viszont a 
reform hosszan tartó vajúdása, a gazdaságban és politikában szükségesnek 
tartott változások halogatása láttán olyan felfogáshoz jutnak el, amely fel- 
adja a szocializmus alapértékeit, s a fejlett Nyugathoz való technikai-gazda- 
sági felzárkózást a polgári társadalmi modell követésével, a polgári demok- 
ráciára való áttéréssel kívánják elérni. Az értelmiség nagy csoportjainak ér- 
tékorientációját károsan befolyásolja a szellemi munka leértékelődése, az ér- 
telmiségi fiatalok pályakezdésének nehézségei. 

A közgondolkodás zavarai és a gazdasági, szociális, politikai reálfolya- 
matok közötti szoros kapcsolat arra figyelmeztet, hogy ezeket a zavarokat 
leküzdeni, az emberek azonosságtudatát erősíteni csak egy átfogó társa- 
dalompolitikai program keretében, a valóságos problémák megoldása talaján 
lehetséges. Számolnunk kell azzal, hogy az ország nehéz gazdasági helyzete, 
az éleződő szociális feszültségek, az életkörülmények nehezebbé válása ma sok 
vonatkozásban akadályozza a szocializmussal való azonosság érzetének fej- 
lesztését. Egyoldalúság lenne azonban, ha a jelenlegi helyzetnek csak ezt a 
vonatkozását látnánk és hangsúlyoznánk. Látnunk kell a másik oldalt is: 
azt, hogy az ellentmondások felszínre kerülése és kiéleződése, a kibontako- 
zás keresésének kényszere, a megindult változások bonyolult folyamata sür- 
getően és ösztönzően hat szocialista értékeink átgondolására, árnyaltabb és 
reálisabb értelmezésére, új elemekkel való gazdagítására, és új impulzusokat 
ad az ideológiai munkához. Ez annál sürgetőbb, mert a terjedőben levő , vál- 
ságteória", minthogy kibontakozási irányokat nem mutat, lefegyverez, a 
pesszimízmust erősíti. 

A viták nyilvánvalóvá tették, hogy noha a párton belül az ideológiai 
erózió jelei ís anutatkoznak, a szocializmus gyakorlatának radikális megvál- 
toztatására irányuló útkeresés fő irányaiban megteremthető a többség kon- 
szenzusa. Ez a folyamat ugyan konfliktusokkal terhes. de a párttagság zöme 
kész elfogadni az új jelenségeket, fejlődési irányokat. A korábbi szocializ- 
mus-értelmezés elavult elemeinek meghaladása érdekében felfogásunkat 
meg kell tisztítani a vulgarizáló leegyszerűsítések, dogmák és önigazoló tan- 
tételek rárakódott rétegeitől. Illúziónak bizonyult a politika lehetőségeinek 
túlértékelése a gazdaságban: a lendületes, kiegyensúlyozott gazdasági fejlő- 
dés minden körülmények közötti fenntarthatóságának elképzelése; az a fel- 
tételezés, hogy az anyagi termelés erőltetett fejlesztése automatikusan ma- 
gával hozza a kulturális-szellemi szükségletek gyors ütemű kielégítését is; 
az ellentmondások könnyű feloldhatóságának és konfliktusmentességének a 
hite. 


Teljes nézetazonosság a közeljövőben aligha jöhet létre, de a párttag- 
ságnak a szocializmusról való gondoskodását a mai követelményeink szint- 
jére emelhetjük, és a progresszív erőket egységbe foghatjuk, kialakíthatjuk 
a vitákban kikovácsolódó eszmei-politikai egység alapjait. El kell vetnünk 
azt a szemléletet, amely a pártegységet tévesen értelmezve, gátat emel a 

párton belüli ideológiai viták elé. Abból kiindulva, hogy a párt cselekvési 
egysége a véleménycserékben kialakuló elvi egyetértés révén erősödhet meg, 
arra kell törekednünk, hogy a párton belüli széles körű és rendszeres vita 
a megoldások alternatíváinak megfogalmazására ösztönözze a kommunis- 
tákat. 5 

Társadalmunk mai tudatállapotát a nézetek és irányzatok tarkasága, sok 
vonatkozásban ellentétes ideológiai hatások jellemzik. Ez a tudományban, 
a művészetekben, a szellemi élet különböző szféráiban éppúgy megnyilvá- 
nul, mint a mindennapi életben és a közgondolkodásban. Az irányzatoknak 
és nézeteknek ez a sokfélesége, társadalmunk ideológiai pluralitása valósá- 
gos társadalmi folyamatokat és érdekeket tükröz, e folyamatokat befolyá- 
solni kívánó érdektörekvéseket képvisel. Ezt mint objektív realitást az ideo- 
lógiai munkában is figyelembe kell vennünk. 


Természetesen az új jelenségek megközelítése is eltérő pozíciókból, kü- 
lönböző módon történik. Több politikai türelemmel kell viszonyulnunk je- 
lenlétükhöz, törekedve marxista szemléletű kritikai értékelésükre. Ügyelnünk 
kell, hogy a megszokott formulákhoz való ragaszkodás miatt nehogy eleve 
elutasításban részesüljenek az újszerű, olykor szokatlannak tűnő gondolatok. 
De vitába kell szállnunk azokkal a nézetekkel is, amelyek a korábbi egyol- 
dalú, leegyszerűsítő gondolati sémákat másfajta, ugyancsak egyoldalú, leg- 
többször a polgári ideológiákból származó vagy azok egyes tételeit kritikát- 
lanul átvevő gondolati sablonokkal, leegyszerűsítő klisékkel cserélik fel. 


A szocialista fejlődés lehetséges alternatíváit érintő különféle nézetek 
képviselői évek óta szót kapnak, de érdemi vita nem bontakozott ki ezek- 
ről az alternatív elgondolásokról, és ez nem segíti az eszmei kérdések tisz- 
tázását. A mostani vitában egyetértés alakult ki abban, hogy a jövőben sem 
lenne helyes bizonyos elméleti tételeket párthatározat rangjára emelni. De 
a pártegység megújítása érdekében elengedhetetlen, hogy a vezető testületek 
— ia tévedhetetlenség igénye nélkül és a további viták útját nem elzárva — 
nyilvánosan állást foglaljanak a szocializmus megújulását, a reformfolya- 
mat fő irányait érintő legfontosabb ideológiai kérdésekben, világossá tegyék, 
hogy az adott történelmi szakaszban miben látják a szocialista építés straté- 
giai céljait és társadalmunk alapvető értékeit. A társadalmunkban reálisan 
létező ideológiai irányzatok, törekvések, nézetek versenyében. harcában és 
vitájában eszmei, ideológiai eszközökkel kívánjuk érvényesíteni saját ideoló- 
giánk, a marxizmus—leninizmus vezető szerepét. Ez egyfelől feltételezi és 
megköveteli a társadalmunk szellemi . életében jelenlevő és a közgondolko- 
dásra ható irányzatok ismeretét, tartalmuk, gyökereik. társadalmi súlyuk és 
hatásuk elemző feltárását, értékelését; másfelől az aktív alkotó marxista 
ideológiai munkát, a dialógus keretében és szellemében folytatott nyílt esz- 
mei vitákat, a marxizmus pozícióinak erősítése, szellemi kisugárzásának nö- 
velése érdekében. 5 
" Az ideológiai tézisekről lefolytatott vita felhívta a figyelmet arra, hogy 
nélkülözhetetlen a gazdasági és politikai reformok ideológiai megalapozása és 
megvalósításuk kritikai elemzése. Gazdasági lépéseinknél számolnunk kel! 
azok politikai és ideológiai követelményeivel, a politikai döntések meghoza- 
talánál a gazdasági feltételek mellett figyelembe kell venni az ideológiai 
összefüggéseket is, az ideológiai tevékenységben, az orientáló értékek feltá- 
rásában pedig a valóságos gazdasági és politikai feltételekből kell kiindul- 
nunk. 


Fontos, hogy ideológiai munkánk bátorítsa a korszerű gondolkodást, az 

alkotó képzelőerőt. Váljon ideológiai életünk jellemzőjévé a valóság értel- 
mezéséről és a fejlődés irányairól új ismereteket kikristályosító vita, amihez 
a gyakorlat próbájának alávetett, azt segítő elméleti munkára van szükség. 
Azt is tudnunk kell azonban, hogy amikor társadalmunk szellemi életében 
ideológiai-tudati zavarok lépnek fel, ezek forrását a társadalmi gyakorlat 
zavaraiban, ellentmondásaiban kell keresni. Az ezeket felszámolni hivatott 
döntéseket, cselekedeteket semmiféle, mégoly lendületes ideológiai offen- 
ziva sem pótolhatja, de a társadalmi tudat átalakítása, fejlesztése nélkül a 
gyakorlatot sem lehet kedvező irányban megváltoztatni. 

Az ideológiai munka természetesen nem helyettesítheti a gazdaság kor- 
szerűsítését, a reformfolyamat továbbvitelét, a politikai intézményrendszer 
tökéletesítését. Mint ahogy helytelen lenne a napi, konkrét gazdasági, politi- 
kai törekvések, jelenségek , megideologizálása" is. Az ideológiai tisztázás 
azonban nélkülözhetetlen a fejlődés távlatainak, stratégiai céljainak helyes 
értelmezéséhez, a társadalmunkban rejlő politikai, szellemi, kulturális, morá- 
lis erőforrások és tartalékok feltárásához, mozgósításához. 


Érdemes átgondolni ezzel kapcsolatban, a szocialista ideológia funkcióit 
és azokat a követelményeket, amelyeket a változások vele szemben támasz- 
tanak. Új módon jelennek meg az ideológiai munka tudományos, elméleti 
funkciói és az ezzel kapcsolatos feladatai. Megújulásra érettek politikai funk- 
ciójának különböző vetületei, a hatalom gyakorlásával, a demokrácia fej- 
lesztésével összefüggő kérdések, a legitimációs szerepe. Fontos újraértelmezni 
az ideológia értékorientációs és értékközvetítő szerepét, s ezzel összefüggés- 
ben a mai értéktudat zavarait és formálásának feladatait. Ez utóbbira annál 
is inkább szükség van, mert az eltelt évtizedekben, miközben helyesen el- 
határoltuk a szocialista álláspontot a polgáritól, nem tártuk fel eléggé az 
eszmények és értékek orientáló szerepét a társadalom fejlődésében. Fejlődé- 
sünk jelenlegi szükségleteihez kapcsolódva új értékek jelentek meg és kez- 
denek kikristályosodni társadalmunk tudatában: a vállalkozás, a felelős ön- 
állóság, a kreativitás, a kezdeményezés, a kockázatvállalás, az autonómia, a 
beleszólás, a nyitottság, a tolerancia. Ezek erősítése, a szocialista értékrendbe 
történő integrálása az ideológiai munkának fontos feladata. Az értéktudat be- 
folyásolása ma a különböző világnézetek versenyének egyik fő terepe, ahol a 
marxizmus nem mondhat le önálló világnézeti arculatáról és orientáló szere- 
péről. 

A jelenlegi helyzet és az ideológiai munka sürgető feladatai szükségessé 
teszik, hogy önkritikusan vizsgáljuk az ideológiai közvetítés helyzetét, lehető- 
ségeit és feladatait. A vitában átfogó módon és számos területen konkrét 
formában is szó volt az ideológiai közvetítőrendszer működésének problé- 
máiról, hatékonyabbá tételének feltételeiről. Ebből a szempontból hangsú- 
lyozták az iskola, a tömegkommunikáció, a művészetek szerepét és felelőssé- 
gét. Kiemelték a tömegkommunikáció értékközvetítő és értékformáló ere- 
jét, ami egyúttal felelősségét is meghatározza. Igényként fogalmazódott meg 
egy átfogó tájékoztatáspolitikai stratégia kidolgozása és következetes érvé- 
nyesítése a tömegkommunikációs eszközök politikai irányításában, figyelem- 
be véve a társadalmunk nyitottságában és a nyilvánosság szerkezetében vég- 
bemenő változásokat. 


Az eszmecserék megerősítették, hogy az új tudományos eredmények, is- 
meretek jelentős része nem épült be a politikai és ideológiai gondolkodásba. 
Nem megfelelő a tudomány, a politika és az ideológia közötti közvetítő- 
rendszer. Különösen az érdekfelfogással, a társadalomszerkezettel, a ha- 

talommal és a gazdaság működésének törvényszerűségeivel kapcsolatban hiá- 
nyos a tudományos tapasztalatok feldolgozása. 

A politikai-ideológiai munka irányításában arra kell törekedni, hogy 
biztosítva legyenek a tudományos kutatás feltételei; eredményei haszno- 
suljanak a társadalom javára; biztosítva legyen a szocialista országok kö- 
zötti szellemi áramlás; a politikai-ideológiai képzésbe épüljenek be a szocia- 
lizmusról születő új, tudományos eredmények; a valóság elemzései követke- 
zetesen hasznosuljanak a köznapi ideológiai munkában. Állandósítani kell 
azt a gyakorlatot, hogy a politikai döntések előkészítésében hasznosuljanak 
a tudomány eredményei. Szükség van arra is, hogy erősödjék a politikai 
irányítás és a tudományos kutatás együttműködése. Ez alapozhatja meg a 
politikai ideológia állandó fejlesztését, és erősítheti a politikai gyakorlatot 
orientáló szerepét. 

Hazánkban a szocializmus építését magukra vállaló első nemzedékek for- 
radalmi társadalomátalakító tevékenységükben a kommunizmus gyors felépít- 
hetőségébe vetett hittel munkálkodtak. Ma már elégséges történelmi tapasz- 
talattal rendelkezünk ahhoz, hogy tudjuk: a szocializmus építése hosszú tör- 
ténelmi folyamat, sok nemzedék tevékenységén ível át. Ezért az átmenet 
történelmi folyamatában — amelynek ma csak az elején tartunk — szocia- 
lista eszményeink tendenciaszerűen érvényesülhetnek. 


A ma vagy holnap belátható társadalmi célok és feladatok nem vezet- 
hetők le egy elvont jövőképből, hanem csakis a szocializmus mindenkori je- 
lenének meghaladási lehetőségeiből, és a szükségletek halaszthatatlanná te- 
szik a szocializmus történelmileg kialakult modelljének radikális megújítá- 
sát. E változásnak azt a célt kell szolgálnia, hogy a magyar nemzet a szo- 
cialista eszmékkel egybeforrjon, s így haladjon előre az egyetemes gazdasági 
és szellemi fejlődés fő sodrában. Teljesítményorientált, az értékalkotó emberi 
tevékenységet a kultúrában, a gazdaságban, a köznapi életben egyaránt elő- 
térbe állító, hatékony, demokratikus szocialízmusfelfogás és működőképes 
gyakorlat kialakítására van szükség. 


Soron következő feladatainkra nincsenek kész megoldások. Társadalmi 
rendszerünk a saját talaján hozza létre az újabb fejlődési szakasz szükség- 
leteit, érleli meg a továbblépés, irányváltás ütemét és módszereit. Ennek so- 
rán szükségszerűen keletkeznek ellentmondások. Fejlődésünknek akkor haj- 
tóerői, ha tudatosan és demokratikusan alakítjuk ki megoldásaik feltételeit; 
ha viszont késlekedünk és az ellentmondások összetorlódnak, súlyosabb fe- 
szültségeket, esetleg válságot is előidézhetnek. 


A reform, a megújulás, a nyitottság korparancs, s egyúttal a szocializ- 
mus természetes létformája. Ma a nagy társadalmi-gazdasági és ideológiai vál- 
tozások időszakában élünk, ami esetenként elbizonytalanodással is együtt 
jár. Nekünk azonban a fejlődés érdekében vállalnunk kell a változtatás koc- 
kázatát is. 7" i 


Ahogyan a békéscsabai elméleti tanácskozáson is megfogalmazódott, a 
változásokban is meg kell őrizni önmagunkat, értékeinket, tágas és reális 
történelmi szemléletünket, rugalmas elvszerűségünket. A dilemmák sűrűjé- 


ben meglelni — vagy újra meglelni — és megőrizni a szocializmus iránti va- 
lódi hűség kötelékeit, megóvni a szocializmus benső magabiztosságát és vi- 
lágtörténeti esélyeinek reményét — ez alighanem a legnehezebb dolgok 


egyike. Tolerancia és rugalmas elvszerűség, hit és józan valóságlátás, mély 
benső azonosulás és kritikus távolságtartás új minőségű ötvözete nélkül nem 
lehetséges semmilyen megújulás. 

SZEMLE 


Ifj. Marosán György 


Műszaki fejlesztésről — jelen időben 
PÁL LÉNÁRD KÖNYVÉRŐL 


A műszaki fejlesztés témája életünk egyik meghatározó kérdésévé vált. 
Kezdetben a technikai fejlődés csodáira, e csodák várható társadalmi és 
gazdasági következményeire csupán egy szűk szakmai kör figyelt fel. Ké- 
sőbb azonban a fejlődés mindenki számára láthatóvá vált, és felemlegetése 
a cikkek, beszédek kötelező fordulata lett. Olyan problémává vált, amelyre 
szinte minden gondunk visszavezethetőnek tűnt, és ezzel egyidejűleg olyan 
lehetőség hordozójává, amely minden gondunkra megoldást kínál. Ám egy 
idő óta — talán éppen az ismételgetések, a divatszerűség következtében — 
a műszaki fejlesztés mintha leértékelődni látszana, régi, megkérdőjelezhe- 
tetlennek tűnő igazságok pedig lassan fÍrázisokká torzultak. Gondoljunk csak 
arra, hányszor és miképpen emlegetjük a tudomány termelőerővé válását, 
a technológia legújabb eredményeinek a termelési folyamatba való beépü- 
lését, a válságba került régióknak és iparágaknak új lendületet adó mű- 
szaki megújulást, illetve a mindennapokat, a szokásokat és munkafeltéte-. 
leket alapvetően. újraformáló elektronikát, biotechnológiát és anyagtudo- 
mányokat. 

A valóság pedig mintha sok tekintetben rácáfolna az emlegetett igaz- 
ságokra. Az egyik oldalon ott vannak a kétségtelen eredmények, a számot- 
tevő tudományos és műszaki sikerek. Ezzel párhuzamosan azonban mind 
szembetűnőbb a növekvő technológiai rés, amely lassan mintha áthidalha- 
tatlan szakadékká válna, a fejlődés perifériájára szorulás veszélye. 

Ezekről a dolgokról is gyakran lehet hallani, olvasni mostanában. Ám 
ez egyelőre még nem a közös cselekvés kiindulópontja, sokkal inkább tet- 
tet helyettesítő okoskodás. Ebben a helyzetben még az igazán hozzáértő 
szakemberek, a műszaki fejlesztés és a tudomány elkötelezett hívei is elbi- 
zonytalanodnak: vajon lehetséges-e egyáltalán valami olyat mondani, ami 
világosságot teremt, értelmes cselekvésre késztet? 

Pál Lénárd ,A tudományos és műszaki haladásért" című könyve ar- 
ról győz meg, lehet olyan nézőpontot keresni, amelyből az eddig feltárt 
igazságók új összefüggést nyernek. Azért érdemes a Kossuth Könyvkiadó 
által megjelentetett válogatásnak ezt az eredményét kiemelni, mert a szerző, 
aki a tudományos kutatást és a műszaki fejlesztést a gyakorlatban is ma- 
gas szinten folytató szakember, elméletileg igényesen és új szempontok 
alapján elemzi a tudományos kutatás és a műszaki fejlesztés témakörét. 
A figyelmes olvasó előtt világossá válik, hogy szinte valamennyi elemzésen 

keresztülvonul két összetartozó gondolat. Az egyik a kultúra egysége, 
vagyis a ,humán" és , reál" műveltség szoros összefüggése, egymást kiegé- 
szítő és feltételező szerepe. A másik alapgondolat a műszaki fejlesztés tár- 
sadalmi beágyazottsága és szoros, elválaszthatatlan kapcsolata az úgy- 
nevezett emberi tényezővel. Az elmondottakból következően tehát a tanul- 
mányok mindegyike túllép a szokásos és leegyszerűsítő technicista koncep- 
ciókon. 

A kultúra nem egyszerűen tudás, képzettség — fogalmazza meg a 
szerző. ,,...a kultúra mindazoknak az anyagi, szellemi és társadalmi érté- 
keknek egymással szoros kölcsönhatásban levő összessége, amelyeket az em- 
beriség történelme során létrehozott." Pál Lénárd sokoldalú érveléssel bizo- 
nyítja, hogy a fogalom helyes értelmezése messze túlnő valamiféle termi- 
nológiai problémán. Nem arról van szó, hogy az egyik szakember így, a 
másik pedig úgy értelmezi a kultúrát. A nézetek különbözéséből a megkö- 
zelítések eltérése, ebből pedig más-más cselekvési programok következnek. 

A kultúrák egységét valló felfogásból markáns műszaki fejlesztési stra- 
tégia rajzolódik ki. , A termelési szférát körülvevő és abba erősen behatoló 
humán környezet minősége nem lehet tartós ellentmondásban a termelési 
szféra minőségével. Alapigazság, hogy fejlett műszaki és termelési kultúra 
csak igényes, fejlett társadalmi kultúrával élhet tartósan együtt. Ezért a 
humán környezet minőségi színvonalának emelése kiemelkedő fontosságú a 
műszaki fejlesztés sikeres megvalósításában. A tudás elsajátítása, az ismere- 
tek megszerzése, fejlesztése és eredményes felhasználása csak olyan környe- 
zetben válik társadalmi szükségletté, amely a szellemi munkát megbecsüli, 
a rendet, a szervezettséget, a pontosságot és megbízhatóságot általános lét- 
feltételként igényli." 

A kultúra és a műszaki fejlődés kapcsolatának ilyen felfogása újszerű 
módon alapozza meg a gazdaság erőforrásainak fejlesztési koncepcióját. Eb- 
ből ugyanis az következik, hogy egy nemzet vagyonának túlnyomó részét 
nem a természeti kincsek, a földterület, még csak nem is az épületek és 
gépek alkotják, hanem az emberek fejében rejlő tudás, készség, aktivitásra 
késztető motiváció. A szerző tudatosan építi koncepcióját az emberi erő- 
források sokoldalú fejlesztésére. 


, Szándékosan használjuk — emeli ki — az remberi tényező: kifeje- 
zést ahelyett, hogy egyszerűen a szaktudás, a képzettség fontosságát hang- 
súlyoznánk. Többről van itt szó tudníillik, mint a szükséges ismeretek hal- 
mazáról. A termelési folyamatba nem egyszerűen a munkaerő, hanem az 
egész ember lép be: szokásrendszere, igényszintje, normális és pszichikai 
jellemzői, fantáziája, ötletessége, kitartása, fegyelme, kapcsolatteremtő kész- 
sége — egyszóval személyisége szabja meg, hogyan akarja és tudja (ha 
módja van rá) hasznosítani szaktudását, tapasztalatait." 

Ebből a felfogásból az következik, hogy a társadalmí-gazdasági kibon- 
takozásnak legfontosabb tényezője az emberek tudása, lelkesedése, hite és 
elkötelezettsége. Éppen ezért a változások középpontjában — sokkal inkább, 
mint eddig — az ,emberi tényező" mennyiségi és minőségi fejlesztésének 
kell állnia. Az ehhez szükséges feltételek tudatos formálásában viszont az 
oktatáspolitikának van kiemelkedő jelentősége. Helyesen mutat rá Pál Lé- 
nárd, hogy ,az oktatáspolitika hatása az egész társadalomra kiterjed, je- 
ientősége és szerepe meghatározó a társadalmi tudat formálásában, a mun- 
kához, a hazához, a szocializmushoz való kötődés, az életeszmények ala- 
kításában. Természetesen az oktatáspolitika befolyásolja a műszaki-tudo- 

mányos haladás folyamatait is, hiszen a műszaki-tudományos eredményeket 
befogadni és hasznosítani éppen úgy csak egy adott műveltségi szint el- 
érése esetén lehet, mint olyan életvitelt kialakítani, amely méltó az emberi 
léthez." 

Oktatási és képzési rendszerünk mai állapotát, ellentmondásait szemlél- 
ve, jelenlegi társadalmi, gazdasági gondjaink közepette hajlamosak vagyunk 
elfeledkezni arról, hogy a lépésváltás problémájával nemcsak a mi hazánk, 
banem a Föld legtöbb országa küszködik. Ez a tény persze nem csökkenti 
problémáink súlyát, nem enyhíti gondjainkat, és felmentést sem adhat. 
Mégis elgondolkoztató annak a — , Veszélyben a nemzet" címet viselő — 
jelentésnek a tartalma, amelyet néhány évvel ezelőtt tudósok egy csoportja 
nyújtott be Reagan elnöknek. A jelentés döbbenetes tényekkel szembesí- 
tette az amerikai társadalmat: , Mintegy 23 millió amerikai felnőtt gyakor- 
latilag analfabéta a mindennapi olvasást, írást és felfogóképességet vizsgáló 
itegegyszerűbb tesztek szerint... A középiskolai diákok átlagteljesítménye 
ma alacsonyabb, mint 26 évvel ezelőtt, amikor a szputnyikot fellőtték . . . 
A tesztek alapján a kimagasló teljesítményt nyújtó egyetemi diákoknak 
mind a száma, mind az aránya drámaian visszaesett." 

Az elmúlt időszakban tucatjával készültek ugyanilyen vagy hasonló 
elemzések más országokban is. Ezek mindegyike hangsúlyozza az emberi 
tényező megnövekedett fontosságát és egyúttal kifejezi aggodalmát jelen- 
legi állapota miatt. Széles körű felismeréssé vált tehát, hogy egyértelmű 
kapcsolat van az oktatás és az emberi tényező, valamint a gazdasági fejlő- 
dés, a műszaki haladás és egy nemzet kulturális felemelkedése között. 


Jelen helyzetünk ellentmondásosságát mi sem bizonyítja jobban, mint 
hogy egyaránt vannak aggodalomra okot adó és a bizakodást megalapozó 
tények. Az egyik oldalon például ott van az oktatási intézmények csaknem 
ellehetetlenülő helyzete, a másikon pedig az a nemzetközi összehasonlítás, 
amely a magyar diákok műszaki kultúráját kimagaslónak — sok, nálunk 
fejlettebb országot meghaladónak — minősíti. Ebben a helyzetben a társa- 
dalom : minden szintjén és az élet valamennyi területén megszívlelendőek 
Pál Lénárd szavai. , Megtanulhattuk, hogy a tennivalók kellő időben tör- 
ténő felismerésétől és főként azok késlekedés nélküli pontos elvégzésétől 
alapvetően függ a társadalmi, gazdasági fejlődésünk üteme. A jelen időszak- 
ban a legfontosabb tennivalók a termelés hatékonyságának radikális javítá- 
sával, a forrásképzés és az elosztás egyensúlyának megteremtésével kapcso- 
latosak. A társadalmi termelés hatékonyságának javításában meghatározó 
tényező a termelési struktúra megalkuvásoktól mentes, késedelem nélküli, 
megfontolt átalakítása. Ebben az átalakításban, amely egyébként nem egy- 
szeri, hanem szükség szerint rendszeresen megújuló, konfliktusokkal járó 
feladat, döntő fontossága van a műszaki fejlesztésnek, a technológia kor- 
szerűsítésének és annak a szellemi infrastruktúrának, amit a tudományos 
kutatás, az oktatás, a képzés és a továbbképzés teremt meg." 


Társadalmunk . világosan érzékelhető fordulóponthoz érkezett, fejlődésé- 
nek külső és belső feltételei alapvetően megváltoztak. Az elmúlt évek fel- 
halmozódó feszültségei rá kellett döbbentsenek arra, hogy problémáinkat új 
módon kell megközelíteni. Nem odázható el a politikai és a gazdasági rend- 
szer, de a kultúra, a tudomány megújítása sem. Ehhez azonban a korábbitól 
eltérő új szemlélet szükséges. Ezt az új szemléletet nyújtja Pál Lénárd köny- 
ve, s ezért sok segítséget jelent mindazoknak, akik változó korunkban választ 
keresnek az új kérdésekre. 

ESZMECSERE 


A politikai apparátusokról 


KEREKASZTAL-BESZÉLGETÉS 


A párt munkastílusának megújítása, a politikai intézményrendszer továbbfejlesztése 
elkerülhetetlenül érinti a politikai apparátusok tevékenységét is. Ahogyan a po- 
litikai szervezetek funkcióját, vezető testületeik feladatkörét, ugyanúgy a testüle- 
tek mellett működő apparátusok szerepét ís hozzá kell igazítani a szocialista épí- 
tés mai és holnapi követelményeihez. A szerkesztőségünkben rendezett kerekasz- 
tal-beszélgetésen arra kerestünk választ, hogyan ítélhető meg a politikai appa- 
rátusok helyzete, tevékenysége, milyen konzekvenciák adódnak az apparátusok mű- 
ködésével kapcsolatos új igényekből, társadalmi elvárásokból, miként befolyá- 
solja az apparátusok sorsát hosszabb távon a szocializmus politikai viszonyainak 
fejlődése. Az eszmecserén részt vett FARKAS GYULA, az MSZMP Központi Bizott- 
ság székházi pártszervezetének titkára, LŐRINCZ LAJOS, az Államigazgatási Fő- 
iskola főigazgató-helyettese, SZABÓ ISTVÁN, a Szolnok megyei pártbizottság első 
titkára, SZÓRÁDI SÁNDOR, a KISZ Központi Bizottságának titkára, SZŰCS IST- 
VÁNNÉ, a Budapest V. kerületi pártbizottság első titkára, VARGA GYULA, a Ko- 
márom megyei tanács elnöke, VAS JÁNOS, a Kereskedelemi, Pénzügyi és Ven- 
déglátóipari Dolgozók Szakszervezetének főtitkára. A beszélgetést LAKOS SÁN- 
DOR, a Pártélet főszerkesztője vezette. 


,A Központi Bizottság állásfoglalás-tervezete az országos pártértekezletre 
világosan jelzi, hogy komolyan át kell gondolnunk az apparátusok helyét, 
szerepét politikai szervezeteinkben, egész intézményrendszerünkben — kezd- 
te a beszélgetést Lakos Sándor. — Nyilvánvaló, hogy azok a változások, 
amelyeket a párt kezdeményez: a pártirányítás elvi-politikai jellegének erő- 
sítése, a párt-, az állami és a társadalmi szervek funkcióinak világosabb el- 
határolása, a párttagságra való koncentrálás a párt munkájában, és nem 
utolsósorban a döntési rendszer változása új igényeket támasztanak az ap- 
parátusok tevékenységével szemben, hatással lesznek az apparátusok és a 
testületek viszonyára, az apparátusok munkastílusára. Amikor az ezzel 
kapcsolatos politikai szükségleteket számba vesszük, érdemes figyelemmel 
lenni a közvélemény megnyilatkozásaira is, arra a vitára, amely az appará- 
tusok szerepéről mostanában közéleti fórumokon zajlik. Annál inkább, mert 
itt sok kritikai megjegyzés elhangzik, sőt esetenként az is felvetődik, egyál- 
talán szükség van-e apparátusokra. Célszerű lenne a beszélgetést is eze a 
kérdéssel kezdeni: mi indokolja az apparátusok létét?" 


A világon mindenütt működnek a vezető testületeket segítő apparátu- 
sok — kapcsolódott a kérdéshez. Szűcs Istvánné. — Ezekre szükség van 

szocialista viszonyok között is. Létüket, munkájukat általában a döntések 
szakmai előkészítése, a döntések végrehajtásának megszervezése és ellen- 
őrzése indokolja. Persze ez más igényt, más feladatokat jelent a különböző 
. típusú apparátusoknál. A politikai apparátus iránti igényt nyilvánvalóan az 
adott politikai szervezet funkciói, konkrét tennivalói határozzák meg." 

A politikai szervezetek apparátusai elsősorban a politikai döntések elő- 
készítésében nélkülözhetetlenek — emelte ki Vas János. — A végrehajtás- 
ban már mértéket kell! tartani, s a legkisebb apparátusi közreműködésre van 
szükség a határozatok végrehajtásának ellenőrzésében. Tapasztalataim sze- 
rint a végrehajtás centralizált szervezése sablonossá teszi a munkát, túlszer- 
vezettséghez vezet, az ellenőrzésben való nagymértékű apparátusi részvétel 
pedig gyengíti, tompítja az alulról jövő kontrollt. Sajátos helyzetben van 
ilyen szempontból aa MSZMP mint vezető párt, mert funkciói szervezeten 
kívüli területekre is kiterjednek. Ezért munkájában a végrehajtásnak és az 
ellenőrzésnek is sajátos követelményei vannak. Ám éppen a párt munkastí- 
lusának változása miatt ezt is át kell majd gondolni." 


Az apparátusok iránti konkrét szükségletet a mi viszonyaink között 
nem könnyű helyesen meghatározni — fűzte hozzá Varga Gyula. — Szerve- 
zeteink gyakran párhuzamosan működnek, nem eléggé elhatároltak a profi- 
lok, ismétlődnek a feladatok. Ez strukturális ellentmondás, ami a politikai 
intézményrendszer továbbfejlesztésével feltehetően oldódni fog, de szerepet 
játszik benne az is, hogy nem vizsgáltuk alaposan a különböző szervezetek 
működésének sajátos politikai tartalmát, ennek szervezeti összefüggéseit, 
belső követelményeit. Az apparátusok tudományos kutatása is meglehetősen 
elmaradott. Talán az egyetlen kivétel a tanácsi államigazgatás apparátusa, 
amelynek viszonylag gazdag szakirodalma van." 


Milyen apparátusok szükségesek ? 


, Máris témánk egyik lényeges pontjához érkeztünk — mondta Lakos Sán- 
dor. — Nem az a kérdés tehát, hogy szükség van-e apparátusra, hanem 
hogy milyen apparátusra van szükség. Ha az apparátus fő feladata a dön- 
tés-előkészítés, alapjában véve akkor teremthetők meg a jó apparátusi mun- 
ka feltételei, ha az apparátus tisztességesen informálja a testületet, őszintén 
feltárja a problémákat és valóságos alternatívákat dolgoz ki, ha felkészítik a 
testületet hivatásának gyakorlására. A többi követelmény voltaképpen en- 
nek függvénye. Mennyire felelnek meg a mi apparátusaink az említett kö- 
vetelményeknek ?" 


, Léteznek döntési alternatívák, de csak bizonyos határok között — tá- 
jékoztatott tapasztalatairól Farkas Gyula. — Jobban segítené a döntések 
megalapozását, ha a javaslatok mélyebben és differenciáltabban mutatnák 
be a helyzetet, és kevesebb lenne bennük az apparátusi mérlegelés. Gondot 
okoz az is, hogy a döntés-előkészítés gyakran szűk szakmai keretek között 
folyik, a politikai gondolkodás háttérbe szorul. Ebbe igencsak belejátszik az 
egyes apparátusi részlegek szakmai presztízse, fölényérzete, ami nemcsak az 
apparátus többi részével szemben, hanem esetenként — a döntés végrehaj- 
tása során — az alsóbb szinteken működő választott testületekkel szemben is 
megmutatkozik. A szakmai elkülönülés és a választott szervek feletti megen- 
gedhetetlen befolyás ellen évek óta küzdelem fölyik, de nem találtunk még 
olyan megoldást, amely garantáltan megóvna ezektől a hibáktól." 

, Érvényesül egy sajátos érdekeltség, éspedig az, hogy az apparátus a ma- 
ga szempontjai szerint gyűjtse, szelektáljaa, kommentálja és dolgozza fel, 
vagy alkalomadtán, ha a tények nagyon ellentmondanak törekvéseinek, visz- 
sza is tartsa az információkat — mutatott rá Szórádi Sándor. — Ebből fakad 
az úgynevezett szakmai presztízs, voltaképpen különérdek, amely gyakran 
meg is osztja az apparátusokat. Az információk szűrése ugyanis fontos, ha 
nem a legfontosabb eszköz az apparátus kezében, hogy keresztülvigye el- 
képzeléseit. Ezernyi példa bizonyítja, hogy az apparátusok csak abban a meg- 
oldásban gondolkodnak, amelyet kidolgoztak. Az előterjesztésekben legfeljebb 
két variáció szerepel, közülük azonban csak az egyik érdemi, a másik ennek a 
formai változata vagy nyilvánvalóak a hátrányai." 

, Azt tapasztalom évek óta, hogy a testületek előtti szereplés az appará- 
tus lételeme — kapcsolódott a gondolathoz Vas János. — Állandóan érvénye- 
sül egyfajta apparátusi ösztönzés, hogy a testület minden kérdést tűzzön 
napirendre, amelyet az apparátus fontosnak tart, és határozzon meg felada- 
tokat. Ha valamelyik apparátusi osztály ritkábban kerül testület elé a ma- 
ga javaslataival, annak olyan érzése támad, hogy háttérbe szorult, fölösle- 
gessé vált. Minél előbb bizonyítani akar. Részben ennek következménye 
egy-egy szervezetünkben a tennivalók túlméretezettsége, minden adódó fel- 
adat felvállalása. Bár az utóbbi időben lényegesen javult a helyzet, a tes- 
tületek felkészültebbé, politikusabbá váltak, igyekeznek a lényegre koncent- 
rálni. Tudnak és mernek is szelektálni a tennivalók között, de a nyomás- 
nak még nem mindig tudnak ellenállni. Az elmúlt évben 20 százalékkal ke- 
vesebb lett a központi szakszervezeti apparátus létszáma, azt azonban nem 
mondhatjuk el, hogy a feladatok is ugyanilyen arányban csökkentek volna " 

, Ügy vélem, kialakítható volna az apparátusokban egy jó értelemben vett 
szakmai érdekeltség is — vette át ismét a szót Szórádi Sándor. — A testületek 
politikusokból állnak, s ahhoz, hogy jó döntéseket hozzanak, politikai szakem- 
berek segítségére, közreműködésére van szükségük. Olyan apparátusra, amely 
professzionális színvonalon képes javaslatokat kidolgozni, jó terveket me- 
nedzselni, ha úgy tetszik, ellenőrizni. Úgy vélem, azért erőtlen az ilyen irányú 
igény, mert a döntések pillanatától háttérbe sznrulnak a javaslattevők, eltű- 
nik az a szakmai bázis, amelyre a döntés alapozódik. Holott ha később is köz- 
. tudott lenne, melyik szakember vagy szakmai csoport elképzelését fogadták el. 
szélesebb körben világossá válhatna az apparátusi szerep és felelősség is. 
Ugyanolyan ismertté válhatna egy jó politikai szakember, mint amennyire pél- 
dául a tanácsoknál szaktudása révén ismert a városi főépítész vagy az egész- 
ségügyi osztály főorvosa." 

A gond azonban éppen abból adódik, hogy a választott politikai testü- 
letek nagyobbrészt nem szakértőkből állnak — vetette közbe Lakos Sándor. 
— A politikai testület ilyen szempontból is egészen más jellegű, mint pél- 
dául egy miniszteri kollégium, ahol eleve biztosított a szakmai kompeten- 
cia. A politikai apparátusok tehát könnyen szakmai túlsúlyba kerülhetnek 
a testületekkel szemben, ami háttérbe szoríthat fontos társadalmi szempon- 
tokat." 

, A helyzetet még nehezebbé teszi, hogy a politikai testületek tagjai vi- 
szonylag gyakran változnak, "az apparátus azonban meglehetősen stabil — 
egészítette ki a gondolatot Varga Gyula. — A testület időnként ülésezik, az 
apparátus viszont folyamatosan tevékenykedik. Nem véletlen, hogy az 
állampolgárok, ha a pártbizottságot vagy a tanácsot említik, jobbára nem a 
választott szervre, hanem az apparátusra gondolnak." 

"A magam részéről azt tartanám különösen fontosnak — vetette fel 
Szűcs Istvánné —, hogy az apparátusban dolgozók minél szélesebb területen 
szerzett tapasztalattal végezzék munkájukat. A felsőbb politikai testületek 
apparátusának alakításánál is, a szakmai, politikai ismeretek mellett, na- 
gyobb hangsúlyt kaphatna ez a követelmény. Az utóbbi években azt tapasz- 
talom, hogy a központi szervek apparátusának utánpótlása a korábbiaknál is 
jobban eltolódik a szakmai területek felé, s ezáltal egyre szélesebbre nyílik 
az olló az élet sűrűjében nehézségekkel küszködő alsó szintű, illetve a külön- 
böző kérdéseket pusztán szakmai szempontból szemlélő felsőbb apparátusok 
között. Sokszor ennek az ellentmondásnak a következményei érhetők tetten 
az egyes társadalmi kérdések politikai kezelésében, a meghozott politikai 
döntésekben is." 

,A központi apparátus felépítését, mozgását nem látom merevnek vagy 
egyoldalúnak — kapcsolódott a kérdéshez Farkas Gyula. — A gazdaságirá- 
nyítás reformja után ment végbe a legnagyobb átrendeződés, de később sem állt 
meg a változás. A jelenlegi garnitúra, kevés kivétellel, 1970 után került az 
apparátusba, ennek 70 százaléka pedig — és ez a legjobban mutatja a mo- 
bilitást — 1980 után. 93 százalékuknak van felsőfokú képesítése. A közpon- 
ti apparátus közel 70 százaléka 40 és 60 év közötti, és ez már sokat elárul ta- 
pasztaltságáról, életismeretéről. Mindemellett én is indokoltnak tartom, hogy 
gondosabban vizsgáljuk, jobban megköveteljük a mai élet ismeretét, a je- 
lenlegi helyzetnek megfelelő készségek és képességek meglétét. Ebben való- 
ban sok a hiányosság." 


, Úgy gondolom, az a legsúlyosabb probléma, hogy nem világos a poli- 
tikai apparátus felelőssége — szólt hozzá a vitához Lőrincz Lajos. — Amíg 
az állami apparátus jogállása, az egyes funkciókkal kapcsolatos követelmény 
és a velük járó felelősség viszonylag pontosan szabályozva van, addig a po- 
litikai apparátusoknál mindez megfoghatatlan. Nem ismerek olyan dokumen- 
tumot, amely ilyen szabályokat tartalmazna, pedig a társadalomirányítás és 
a közigazgatás kérdéseivel hivatásszerűen foglalkozom és a pártnak is 
tagja vagyok." 

A beszélgetés résztvevői közül többen reflektáltak: van ilyen dokumen- 
tum. A gyakorlati munkában azonban gyakran nem az abban megfogalma- 
zottak szerint járnak el. A testületek következetlenek az elvégzett munka er- 
tékelésében, hajlamosak arra, hogy az apparátusokat pusztán az elkészített 
előterjesztések alapján ítéljék meg. Ezzel maguk is tápot adnak az említett 
torz szemléletnek, s lehetőséget arra, His sajátos apparátusi érdekek ér- 
vényesüljenek. 


Torzulások és okok 


A kétségkívül meglevő torzulások leküzdhetősége nem kis mértékben attól 
függ, mire használja fel a testület, mire használják fel a vezetők az appa- 
rátust — húzta alá Szórádi Sándor. — Történelmi tapasztalataink vannak 
arna nézve, hová vezet, ha a vezetés az apparátus révén gyakorolja a hatal- 
mot, az apparátust használja fel a politika legitimációjára, s ezeket a funk- 
ciókat nem a testület és a testület választói gyakorolják. Nem ennyire nyil- 
vánvaló ellentmondás, de lényegében ugyanezt jelenti, ha az apparátustól a 
vezetés kiszolgálását várják. A testületnek kell biztosítania, hogy az ap- 
parátusnak a mai követelményeknek megfelelő, korszerű és pontosan kö- 

rülhatárolt funkciója legyen, és ez a napi munkában is érvényesüljön. Tö- 
megkapcsolatai révén folyamatosan gyűjtse össze az információkat, tárja fel 
a valóságot, szakmai tudásával, tájékozottságával segítse a döntések előkészí- 
tését." ; 

Vas János hangsúlyozta: az új feltételek között még inkább érvényt 
kell szerezni annak a normának, hogy az apparátusok ne érvényesítsék aka- 
ratukat- a testületek felett. Ám ennek alapvető feltétele, hogy a testületek 
hivatásuk magaslatán álljanak. Végérvényesen szakítanunk kell a testületi 
káderpolitika bármifajta művi csináltságával, statisztikai szempontjaival. 


Varga Gyula rámutatott, hogy a kedvezőtlen tendenciákon nemcsak az 
apparátusok szakmai túlsúlyának csökkentésével, hanem a testületek politi- 
kai súlyának növelésével is változtatni lehet. Ezt követeli helyzetünk is. Ne- 
héz viszonyok között dolgozunk, a közvélemény politikusabbá vált, nőttek a 
vezetéssel szembeni elvárások, ezért testületeinket is politikusabbá kell ten- 
nünk. 

, Pusztán testületi intézkedésekkel nem könnyű, vagy nem is lehetséges 
megváltoztatni kedvezőtlen folyamatokat — mondta Szabó István. — Az 
apparátusi munkában felerősödött hivatali vonásoknak mélyebb gyökerei 
vannak. Azzal függnek össze, hogy a hetvenes évek második felében appa- 
rátusba került embereket, akik a többséget alkotják, egészen más helyzet 
indította el a politikai pályán, mint amilyennel ma szembe találják magu- 
kat. Nincsenek felkészülve a mai valóságban való gyakorlati tájékozódásra, 
az érvelésre, a vitára. De nemcsak a bent levőknek nehéz a váltás, nehéz vál- 
tani az utánpótlásban is. Nem kerülnek be az apparátusba azok a mai vi- 
szonyok között edződött, felkészült közéleti emberek, akik elevenebben vet- 
nék fel mai életünk gondjait, új igényeit. Többek között ennek is köszön- 
hető, hogy szűkülnek az apparátus tömegkapcsolatai. Sokkal kedvezőtlenebb 
az apparátus társadalmi megítélése, mint akár néhány évvel ezelőtt volt." 


, A politikai apparátusban dolgozók jelentős része a szervező-végrehaj- 
tó munkában) s nem az alkotó gondolkodásban érdekelt — vélekedett Szűcs 
Istvánné —, inkább művezető, mint konstruktőr, ahogy egyik munkatársam 
találóan megfogalmazta. Sokszor bizonytalan abban, kit és mit képvisel, mi- 
ben és meddig terjed a felelőssége. Ma már az is látható, hogy az apparátus 
lassan, felemásan alkalmazkodik a változásokhoz. Az apparátusi tagok mun- 
kájában fellelhető hiányosságokért azonban nemcsak ők a felelősek. A mai 
apparátusi tevékenység egy régebbi struktúra jegyeit viseli." 

, Ha a testület valamilyen döntést hoz, a javaslattevő osztály most már 
mint végrehajtó jár el — egészítette ki példával is az elhangzottakat Vas Já- 
nos. — Nem ritka, hogy az alsóbb szintű választott embereket és testületeket 
megkerülve viszi végig a határozatot. Szakmai illetékességre hivatkozik, való- 
jában azonban hatalmi szervként cselekszik. Az ellenőrzésnél hasonló a hely- 
zet. Az apparátus állítja össze a beszámoló jelentést, amely a saját munkáját, a 
testület elé korábban beterjesztett javaslatát is minősíti. Nem lehet csodálkoz- 
ni azon, hogy ez részben önigazolás, mert ki akarja, ki meri bevallani, hogy el- 
gondolásait megcáfolta az élet. Az apparátusi munkastílus effajta negatív meg- 
nyilvánulásai, irritáló jelenségei nem kaphatnak felmentést." 

"A torzulások forrása ott keresendő, hogy az apparátus több értelem- 
ben is elkülönült, önálló létformában él — fejtette ki véleményét Lőrincz 
Lajos. — Ez elkerülhetetlenül azzal jár, hogy kialakulnak a saját érdekei és 
előítéletei, bizonyos előjogokat igényel magának. És erre módja is van. El- 
sőként rendelkezik fontos információkkal, neki van a legtöbb ideje, hogy 


50 


országos vagy helyi ügyekkel foglalkozzon, és olyan pozíciója, hogy dön- 
tésekre befolyást gyakoroljon. Mindez objektív. lehetőség. És hogy nemcsak 
lehetőség, hanem valóság is, arra a legjobb bizonyíték az apparátus szinte. 
naponta tapasztalható túlérzékenysége. Akinek közvetlen köze van a Doli- 
tikához, annak frontvonalon kell állnia, és tűrnie kell azt is, hogy az újsá- 
gok írnak róla. Sőt örülnie kell annak, hogy népszerűsítik. Ehelyett a 
mi apparátusi embereink — tisztelet a kivételnek — úgy fogadják a sajtó- 
nyilvánosságot, amely persze sohasem kritika nélküli, mint istencsapást. Úgy 
érzik, védett életükbe illetéktelenül szóltak bele. Ez pedig csak fokozza az el- 
különültséget." I 

, Ne nyissunk értelmezésbeli vitát, hogy a tömegkapcsolatok szűkülésé- 
ről vagy elkülönüléséről van-e szó — jegyezte meg Lakos Sándor —, a lé- 
nyeg, úgy hiszem, Így is érthető. Annál fontosabb, hogy a konkrét okokat 
. vizsgáljuk. Szerintem az említett jelenség alapvető vagy egyik nyomós oka, 
hogy az eddigi struktúrában és munkastílus mellett az apparátusok elsősor- 
ban egymás partnerei voltak. A pártapparátusi munka súlypontja nem arra 
helyeződött, hogy meg kell nyerni a párttagságot, ehelyett a minisztérium, 
a szakszervezet, a gazdasági szervek apparátusával kellett egyeztetnie nap mint . 
nap az ügyeket, a valódi vagy vélt érdeket. Elsősorban ezzel magyarázható, 
hogy felerősödtek a párttagságtó!, a tömegektől eltávolító, elkülönítő ten- 
denciák. A politikai struktúra továbbfejlesztésének egyik fő célja éppen a 
súlypontáthelyezés: a párt elvi-politikai módon irányítson, a pártapparátus 
ne vegyen részt a konkrét érdekegyezetésben, hanem forduljon a párttagság 
felé, erősítse tömegkapcsolatait." 


, Politizáló párt kívánunk lenni, amihez politizálni tudó apparátusok 
kellenek — mutatott rá Szűcs Istvánné. — Szellemi-politikai permanenciára, 
offenzivitásra volna szükség a pártapparátusban is, mert ezt kívánja a pdli- 
tikai helyzet, s ezt igénylik az elvégzendő feladatok. Ehhez mindenekelőtt 
azt kellene elérni, hogy a testületek valóban politikai tartalmú igényeket tá- 
masszanak az apparátussal szemben, és hasznosítható politikai muníciót 
nyújtsanak számára. Uyyanennyire nélkülözhetetlen a tájékozottság, a Ppoli- 
tikai kultúra, egyáltalán aa mainál magasabb szellemi-kulturális színvonal. Ez 
alól a követelmény alól nincsen kibúvó, ne számítsunk arra, hogy kímélni 
fognak bennünket, hogy valamiféle külön tekintély megóvja az apparátust 
az éles vitáktól, az ütközésektől. Egész politikai képzési rendszerünket át kel- 
lene gondolni ilyen svempontból." 


"A pártirányítás korszerűsítése nélkül az apparátusi munka reformja 
elképzelhetetlen — hangsúlyozta Szabó István. — A kulcsszavak ismerete- 
sek: intenzív és folyamatos tömegkapcsolat, pártdemokrácia, a politika nyílt- 
sága, önkéntesség és mozgalmi jelleg. Az a politikai cél, hogy a: párt elvi- 
politikai irányítást folytasson, megyei szinten nagyon prózai kérdéseket vet 
fel. Meg kell változtatnunk például a pártmunka tervezését, szelektálnunk 
kell a feladatokban. De ennek mindjárt vannak mélyebb emberi vonatko- 
zásai. Le kell küzdeni a , mindenért mi vagyunk a felelősek" reflexét, ese- 
tenként a túlbuzgóságot és — valljuk meg — néha a bizalmatlanságot. Nem 
feltétlenül akkor mennek rendben a dolgok, ha minden a mi kezünkben 
van, ha túlterheljük magunkat. Másokat is szóhoz kell juttatni, engedni 
kell kibontakozni a politikai öntevékenységet. A munka arányai minden 
bizonnyal vertikálisan is átrendeződnek. Megnő a központi döntések jelen- 
tősége és az alapszervezetek szerepe. A megyei pártbizottság nem lehet pusz- 
tán közvetítő, hanem azon kell dolgoznia, hogy minél jobb feltételek terem- 

tődjenek az alapszervezetekben a központi döntések megvalósulásához. 
Csak ilyen új stílusú pártirányításhoz illeszthető egy korszerűbben dolgozó, 
a lényeges politikai kérdésekre ráhangoltabb és a tömegek felé nyitottabb 
apparátus." 


A megújulás irányai 


, Mivel vitánkban egyre jobban ráterelődik a szó, vizsgáljuk meg most kissé 
részletesebben az apparátusi munka megújulásának irányát" — indítványozta 
Lakos Sándor. 


nEz beszélgetésünk egyik leglényegesebb pontja — kapcsolódott a kér- 
déshez Farkas Gyula. — A pártirányítás megújulásához hozzátartozik, hogy 
a pártmunkának, a testületi döntéseknek adjunk nagyobb nyilvánosságot. 
A testületi döntések nagy része már régen nem titkos, de nem is teljesen 
nyilvános. Minden fontos döntésről megjelenik valamilyen tájékoztató, de 
általában kis példányszámban. A fontos információk végül is az összes 
illetékeshez eljutnak, a legszélesebb nyilvánosság is tudomást szerez róluk, 
de rendkívül bonyolult utakon, akadozva, bizonytalanul. Ez a szégyenlős tá 
jékoztatási rendszer okozza, hogy egyszer titkolódzásról beszélnek, gyakran 
még a legszélesebb nyilvánosságra tartozó döntések esetén is, másszor mun- 
kaokmányokat döntésként értelmeznek. A vezető testület már hosszabb idő 
óta foglalkozik valamely fontos témával, munkabizottságok dolgoznak, ta- 
nácskozások folynak, de mivel nincs vagy bizonytalan a tájékoztatás, sokan 
a testület tehetetlenségéről beszélnek. Semmi sem gátol bennünket, hogy ezen 
a helyzeten változtassunk, meglevő eszközeinket, folyóiratainkat, lapjainkat 
felhasználva egy valóban széles körű és szisztematikus nyilvánosságot mű- 
ködtessünk, amely folyamatosan tájékoztat a testületek tevékenységéről, 
döntéseiről." 

, Az apparátusok szerepe végső soron a testületeken múlik, de külön is 
törődnünk kell azzal, hogy az apparátusok politikai mechanizmusunkban szak- 
mailag és politikailag is a helyükre kerüljenek — hívta fel a figyelmet Szórá- 
di Sándor. — A politika egyfelől társadalmi" érdekképviselet és érdekinteg- 
ráció, másfelől azonban szakma. Ezt el kell ismerni. Az utóbbit kell művel- 
niük az apparátusoknak. Ha valóban alkalmasak rá, jobb döntések szület- 
hetnek kisebb létszámú és hatékonyabban működő apparátusok közreműkö- 
désével is." 


A Politikai Bizottság legutóbb a múlt év december 7-én foglalkozott 
ezzel a kérdéssel, tekintettel a változó feltételekre — tájékoztatott Farkas 
Gyula. — Állásfoglalása szerint a jelenlegi politikai helyzetnek, a mai kö- 
vetelményeknek egy kisebb létszámú, hatékonyabban dolgozó, magasan kva- 
lifikált és jól szervezett, az eddigieknél jobban megfizetett apparátus felel 
meg. A dokumentum azt is felsorolja, milyen szempontokat kell figyelem- 
be venni az apparátus profiljának korszerűsítésénél. Többek között a párt- 
és az állami szervek feladatkörének elhatárolását, a pártmunka módszerei- 
nek szükséges korszerűsítését, az apparátusi munka racionálisabb megszer- 
vezését, egyenletesebb elosztását, és — ami nagyon lényeges — a pártmun- 
ka társadalmasításának igényét." 

"A politikai apparátus ma még a legvédettebb, a legzártabb az összes 
apparátusok közül — állította Lőrinc Lajos. — Én, mint párttag vagy" mint 
állampolgáfSggem tudom, kik jelölik az első titkárt a területemen, és e funk- 


ció betöltésének milyen feltételei vannak. Gondolom, ezzel nem állok egye- 
dül. A párt belső struktúrája is hozzájárul ehhez. Erős a centralizáció, a fel- 
sőbb appárátus szava többet számít, mint a saját területem apparátusáé. 
Mindenki felfelé igazodik, s nem nagyon számít, mit tud és mit nem tud 
a párttag. Elégedjen csak meg a saját pártszervezetének ügyeivel. Az egész 
kiválasztási politikát nyitottabbá kellene tenni. Ez rengeteget oldana a zárt- 
ságon, előmozdítaná a párt demokratizálását. Az sem lenne baj, ha nemcsak 
negyven éven felüliek, hanem sokkal fiatalabbak is tömegesen kerülnének a 
politikai apparátusba. Vannak országok, ahol negyven év felett az apparátus 
tagjait az adminisztrációba küldik, mert a politikában a dinamizmust tekin- 
tik az egyik legfontosabb kritériumnak." 

"A párt közeli célkitűzései között szerepel, hogy változtatni kell a túl- 
zott centralizáltságon — emlékeztetett Lakos Sándor. —- Kívánatos, hogy 
minden pártszerv maga dönthesse el, milyen összetételű, felépítésű appa- 
rátust alkalmaz. Ebbe beleértendő a kiválasztás módszerének szabadsága is, 
." hogy például a pártapparátusi funkció akár pályázat útján is betölthető le- 
gyen. A centralizált kötöttségek megszüntetésében rengeteg tartalék rejlik, 
az apparátus kialakításánál jobban figyelembe lehetne venni a területi sajá- 
tosságokat, a helyi feladatokat, az aktuális politikai célokat. Lényegesen javí- 
tani lehetne az apparátus helyzetét, színvonalát." 

Szabó István azt az igényt fogalmazta meg, hogy a politikai apparátus 
ne legyen annyira reszortokra osztott, mint a mostani. A reszortos felépítés 
bürokratikus tendenciákat szül, külön érdekeket erősít fel, gátolja az egysé- 
ges politikai szemlélet kialakulását, a racionális döntés-előkészítésnek meg- 
felelő szakmai koncentrációt. Ehhez Szórádi Sándor hozzátette: egy célsze- 
rűbb és egyszerűbb apparátusi felépítést sem szabad uniformizálni. Csak 
az általános politikai igényt fogalmazzuk meg egységesen és mindenkire ér- 
vényesen, vagyis azt, hogy szakmailag-politikailag felkészültebb apparátusra 
van szükség. Ezen túlmenően minden kérdés eldöntését, nemcsak az appará- 
tus kiválasztását, felépítését, hanem létszámának meghatározását is a testüle- 
tekre kellene bízni. Attól függően, hogy milyen szakembereket tud az illető tes- 
tület megnyerni, alkalmazni, szabadon kombinálhasson létszámmal és felépítés- 
sel, szabadon gazdálkodhasson a rendelkezésére álló bérrel. Ehhez természete- 
sen be kellene vezetni a bértömeg-gazdálkodást. 

, Mivel a párt-, az állami és a társadalmi szervek hatáskörének elhatá- 
rolására, világosabb profilok kialakítására törekszünk — mondta Lakos 
Sándor —, törvényszerűen erősödni fog minden szervezet munkájában a pro- 
filjának megfelelő politikai tartalom, és erősödik az igény is a szélesebb 
látókörű, univerzálisabb emberek iránt. Olyan emberek iránt, akik felké- 
szültek, de nem ragadnak le valamelyik szakproblémánál, hanem minden 
kérdésben meglátják a politikumot. Tehát egyre fontosabbá válik a tudás 
konvertálhatósága, és — azt hiszem — ez igaz a Központi Bizottság appará- 
tusára is." 

, Számunkra az a kedvező, ha minél több olyan emberünk van, aki 
a politikai pályát élethivatásának tekinti — vélekedett Szabó István. — 
Hogy végül kiből mi lesz, valóban politikussá válik-e az illető, vagy megma- 
rad politikai vénájú szakembernek, azt a gyakorlat dönti el. De normális 
irányítás mellett ez nem okozhat gondot, mert érdeklődési körtől, tudástól, 
tehetségtől függően mindenki számára biztosítható akár az oldalirányú, akár 
a felfelé irányuló továbblépés. Mindenki a képességének megfelelő feladatot 
kapjon, de legyen meg mindenkiben a hivatástudat." 

A helyzet nem ennyire ideális — fejezte ki aggodalmát Szűcs Istvánné. 
— Nagyon sok apparátusi dolgozó, aki ezt a munkát élethivatásának tekint- 
ve hosszú ideig az apparátusban dolgozott, azzal a gonddal küszködik, hogy 
mindenhez ért és semmihez sem ért igazán. Tanárok, közgazdászok, mér- 
nökök tudása avult így el évek, évtizedek alatt. Keveset törődünk azzal, 
hogy az apparátusi tagok személyes kondícióit megőrizzük, karbantartsuk. 
Például olyan módon, hogy lehetővé tesszük, támogatjuk részvételüket egy 
intenzív nyelvtanfolyamon, bekapcsolódásukat valamely igényes továbbkép- 
zésbe, vagy kandidatúrára küldjük őket. Ez feszültségek forrása és egyik 
oka, hogy jó szakemberek nem nagyon jönnek az apparátusba.?" 

, Nem hagyhatjuk figyelmen kívül, hogy kádereink kiválasztásánál meny- 
nyire szűk körben mozgunk, milyen szegényesek a lehetőségeink — figyel- 
meztetett Varga Gyula. — Kevés a jó szakemberünk, és a jelenlegi bérezési 
feltételek mellett nem is nagyon lehet reményünk, hogy a helyzet megvál- 
tozik. Sokszor annak is örülnünk kell, hogy a legégetőbb tennivalókat el- 
végzi az apparátus. Az alternatív megoldások közötti választás fel sem 
merül." 

, Huszonnyolc-harminc éves munkatársak elkötelezetten jönnek, az appará- 
tusba, de igen kevés a politikai tapasztalatuk — tette hozzá Szűcs Istvánné. 
—. A kiforrott szakmai és politikai felkészültségűek jövedelmével a 11 ezer 
forintos bruttó bérünkkel nem tudunk versenyezni. A fiatalemberek többsége 
nagy tenniakarással. tudása legjavát adva dolgozik, de a napi munkában, a 
pártszervezetekkel való foglalkozásban legalább kétirányú nyomásnak van 
kitéve: a testület instrukcióinak, elvárásainak és a párttagság igényeinek, bí- 
ráló megjegyzéseinek. És még nem is szóltam a szélesebb közvéleményről. 
Ilyen nyomásra a mi apparátusunk egyszerűen nincs felkészülve. Rágódik a 
gondokon, igyekszik helytállni. Ráadásul minden bizonytalankodás, ami nap- 
jainkban nem ritkaság, rajtunk csattan. Az utóbbi fél év nagy politikai fel- 
adatai: az egyéni beszélgetések a párttagokkal, a Központi Bizottság által 
kezdeményezett viták megszervezése, a tapasztalatok összegzése például igen- 
csak próbára tette az apparátust. Kemény politikai vitákban kellett helyt- 
. állnia, egyúttal a felettes szerveket valósághűen és lényegre törően kellett a 
párttagság véleményéről tájékoztatnia. Természetes, hogy az apparátus szer- 
vezőmunkát is végez, eközben embereket mozgósít, időpontokat egyeztet, ada- 
tokat kér és ellenőriz. A külső szemlélő azonban sokszor csak ezt veszi ész- 
re és könnyen megfogalmazza: az apparátus bükrokratikus, mert adminiszt- 
rál, konzervatív, mert nem reagál azonnal minden észrevételre. Nem állítom, 
hogy mindig és mindenütt rendjén mennek a dolgok, s különösen nem sze- 
retném a jogos kritika alól felmenteni hibáinkat, rossz megszokásainkat, ese- 
tenkénti rugalmatlanságunkat. Az apparátus munkájában sok minden változ- 
tatásra szorul, de ehhez a testületeknek kell több ösztönzést, bátorítást ad- 
niuk. Különösen fontos szerepe van az apparátus élén álló választott vezetők- 
nek." 


, Égy vállalati pártszervezet taggyűlésén megkérdezték tőlem, mekkora 
az apparátus fizetése, és láthatóan senki nem hitt nekem, amikor konkrét 
választ adtam, mert sokkal magasabb összegekre gondoltak, — mondta Far- 
kas Gyula. — Sokat töprengtem magam is, miért van ez így. Érthető, hogy 
a pártvezetés mindig is óvakodott a karrieristáktól, a haszonlesőktől, szem- 
léletét az anyagiak tekintetében is a szerénység és az a felfogás jellemezte, 
hogy a pártmunka szolgálat. Egy időben fontos volt, hogy ne legyenek jelen- 
tős belső bérkülönbségek, mert ez rivalizáláshoz vezethet, veszélyeztetheti 

a belső egységet. A régebbi gyakorlatot azonban ma már csak a megszokás 
tartja fenn. Félünk változtatni, holott testületi döntés intézkedik arról, hogy 
a mai feltételekhez kell igazítani az apparátus anyagi megbecsülését." 


A véleményeket hallgatva az a benyomásom, hogy túldimenzionáljuk 
az apparátusi gondokat — szólt hozzá Lőrincz Lajos. — Az apparátusban dol- 
gozni az emberek többsége számára hosszabb-rövidebb ideig tartó állomás. 
Bár nincsenek adataim, tapasztalataim szerint az apparátusból elkerülők 
jelentős része jól megfizetett beosztásba kerül. Apparátusban dolgozni tehát 
hosszabb távon nem rossz befektetés. A korszerű politikai struktúra alap- 
követelményének tekinthetjük, hogy meg kell szüntetni az apparátus túlsú- 
lyát, vissza kell szorítani túlméretezett befolyását, most viszont mintha mind- 
ez leszűkülne a létszám kérdésére. De ki határozza meg, mekkora a szük- 
séges létszám, mi az a mennyiségi mérték, ahol már nem termelődnek újra 
a kritizált negatív tendenciák. Világosan mondjuk ki, hogy szívünk szerint 
nem akarnánk apparátusokat, de jelenleg még nincs helyettük más. Ebből 
következik, hogy amennyire lehet, meg kell szüntetni az apparátusokat, és 
mindent meg kell tenni funkcióik társadalmasításáért. Ehhez elsősorban nem 
jobb apparátusokra, hanem jobb, aktívabb párttagokra volna szükség." 


, Helyes arányokat kell kialakítani testületi és apparátusi szerep, hiva- 
tásos és társadalmi politikai munka között — fogalmazta meg véleményét 
Varga Gyula. — Egyúttal hangsúlyozni kellene, hogy elsősorban nem a po- 
litikai élethivatást, hanem a szocializmus iránti elkötelezettséget tekintjük a 
legfőbb értéknek a politikai akivitásnak abban a műfajában is, amelyet az 
apparátus művel. Vagyis ezt a munkát társadalmi aktivisták épp olyan jól vé- 
gezhetik, mint a hivatásosok, ha egyébként megvan hozzá az adottságuk. Jó 
lenne persze, ha gyakorlatilag is növelni tudnánk a társadalmi alapon végzett 
politikai tervező- és szervezőmunka rangját. Régebben, egy jóval kisebb appag 
rátussal, sokkal több embert vontunk be a közös politikai gondolkodásba, kü- 
lönféle akciókba, politikai munkaformákba. Most, amikor a párt sokkal jobban 
a tagságra akar koncentrálni, fel kellene eleveníteni ezeket a hagyományokat." 


, Azért, mert beszélgetésünk témája az apparátus, nem lenne szerencsés 
leszűkíteni a társadalmasítást az apparátusi munkára — polemizált Szabó 
István. — Nem az apparátusi munkát, hanem a politikai munkát kell szé- 
lesebb társadalmi alapokra helyezni, s ez minőségileg más. Nem tagadom 
az apparátusi feladatok társadalmasításának lehetőségét, ez azonban — sze- 
rintem — távlati lehetőség. Ami ebből jelenleg realizálható, az a politikai 
munka társadalmasításának, vagyis a demokrácia szélesítésének, a társadal- 
mi önkormányzat erősödésének eredménye lehet." 


Az apparátusi munka társadalmasításáról több vélemény is elhangzott. 
Ezekből kitűnt, hogy a jelentősebb mértékű társadalmasításnak sem a Ppoli- 
tikai intézményrendszer oldaláról, sem társadalmi oldalról nincsenek meg a 
feltételei. A politikai intézményrendszerben egyre nagyobb szerepet kap az 
érdekképviselet, ami tájékozottságot, jártasságot kíván bonyolult állami 
ügyekben, és szakmailag megalapozott politizálási készséget az érdekütköz- 
tetésben és az érdekegyeztetésben. Vas János elmondta, hogy a szervezett 
érdekképviselet ma már egyre inkább politikai szakma, amelyet csak hosz- 
szabb idő alatt, kemény munkával lehet elsajátítani, s nem lehet társadal- 
masítani. Ami a társadalmi feltételeket illeti, a döntés-előkészítésben való 
részvételre elsősorban szakemberek lennének képesek, ők viszont ezt — több- 
ségükben — csak anyagi ellenszolgáltatásért vállalják. Farkas Gyula szavai- 
ból kiderült, hogy azoknak a munkájára, akik mégis díjazás nélkül végeznek 

politikai feladatokat, szisztematikus tevékenységet építeni nem lehet. Ez sem- 
. mit sem von le munkájuk társadalmi értékéből, hanem azt mutatja, hol 
húzódnak ma a politikai munka társadalmasításának határai. 

Lakos Sándor a beszélgetést összefoglalva és tanulságait levonva meg- 
állapította: , Az apparátusi munka továbbfejlesztésének kulcskérdése a párt 
munkastílusának megváltozása, ezen belül is a politikai irányítás, a politikai 
döntések nyilvánosságának növelése, a társadalmi és a pártdemokrácia erő- 
sítése. Minél szélesebb körű ugyanis a tájékoztatás a politikai irányító szer- 
vek munkájáról, és minél nagyobbak a lehetőségek a politikai vélemény- 
nyilvánításra, annál kevésbé van szükség az apparátus közvetítő szerepére, 
ahol a legtöbb torzulás előfordulhat. Egyúttal ez teszi lehetővé, hogy az appa- 
rátusok munkája jobban a döntések előkészítésére koncentrálódjon. Mivel a 
döntések jellege is változik, a politikai célok és irányok kimunkálása kerül 
előtérbe, az apparátusi munkában a komplexebb, sokoldalúbb politikai fel- 
készültség és látásmód válik alapvető követelménnyé. Jelentősen meg kell te- 
hát változnia mind a párt-, mind más szervek politikai apparátusainak. 

Bonyolult kérdés, hogy minek tekintsük az apparátusi munkát: élethi- 
vatásnak vagy csak állomásnak. Nem biztos, hogy az az út jó, amelyet mi 
követünk. Sok politikai munkásunk egy meglehetősen egysíkú pályán, az út- 
törőszövetséget, az ifjúsági szervezetet megjárva kerül a felnőtt szervezetek 
politikai apparátusaiba, aztán pedig véletlenszerűen mozog a különböző 
szervezetek között. Ezért véletlenszerű az is, hogy van-e alkalma betölteni 
valódi közéleti szerepeket, ahol megmutathatja képességeit, kialakíthatja 
arculatát. Gyakran ezért is olyan színtelen és annyira társadalmi rang nél- 
küli az apparátus, és nem kis részben ez kelti az ellenszenvet, amely hol 
gyengébb, hol erősebb formában az apparátus ténykedését kíséri. 

Az apparátusok emberi-társadalmi rangja, politikai színvonala és értéke 
"attól függően változik, hogyan fejlődik, korszerűsödik a párt egészének, a 
politikai szervezeteknek és testületeknek a munkastílusa, munkamódszere. 
De magának az apparátusnak is megvan a saját felelőssége. Utasítsuk vissza 
a sanda, igaztalan bírálatokat, ugyanakkor lássuk: a jogos kritikára gyak- 
ran az apparátus ad okot és alkalmat. Mert az apparátus a nyilvánosság 
szeme előtt él, ez a szerepével jár, nem vonulhat el, nem sértődhet meg. 
Ugyanakkor a normák, a társadalmi elvárások vele szemben nem ugyanazok, 
mint másokkal szemben, hanem sokkal szigorúbbak. Ha ezt nem veszi fi- 
gyelembe, nem tartja magát hozzájuk, az nemcsak magára az apparátusra, 
hanem a pártra, a szocializmusra is rossz fényt vet. Különösen fontos, hogy 
a mai nehéz és feszült helyzetben minden politikai apparátusban tudatosul- 
jon ez a felelősség." 


TAJEKOZÓDÁS 


Csécs Csaba 


A ZALA MEGYEI PÁRTBIZOTTSÁG 
OSZTÁLYVEZETŐ-MELYETTESE 


A társközségek kapcsolata 


A tanácsrendszer létrejöttekor Zala megyében is valamennyi településen meg- 
alakultak a helyi tanácsok. Az idő múlásával azonban nyilvánvaló lett, hogy a 
községi tanácsok túlnyomó többsége nem, vagy csak rendkívüli erőfeszítések 
árán képes gondoskodni a terület- és településfejlesztésről, a lakosság szükség- 
leteinek kielégítéséről. Egyre inkább beigazolódott, hogy a kommunális és egyéb 
szolgáltatások biztosítása túllép egy-egy község keretein, s ezeket csak nagyobb 
egységekben lehet gazdaságosan kialakítani, az igazgatást hatékonyan fej- 
leszteni, 

E felismerést követően — mint országosan is — megindult az anyagi és 
szellemi erők koncentrációja. Ez a folyamat a termelőszövetkezetek összevonásá- 
val kezdődött, majd a gazdasági életben bekövetkezett változásokat követte a 
közigazgatási hálózat átszervezése, a közös tanácsok megalakulása. 

Természetesen ez a nagyarányú inlegrálódás nem ment végbe konfliktu- 
soktól mentesen. A kisközségek féltették önállóságukat, sok helyen vitatták e 
lépés szükségességét. Egyes kisközségek vezetői olykor személyi pozíciójuk fél- 
tése miatt is próbálták hátráltatni a közös tanácsba szerveződést. Közrejátszott 
a húzódozásban a múlt még elevenen élő emléke is. Az annak idején műkö- 
dött körjegyzőségeknél nem minden esetben érvényesült a községek egyenjogú- 
sága, a székhelyközség a többi területre nagyon kevés gondot fordított, inkább 
csak az adóbevételek termelőit látta az ott élőkben. Meg kellett értetni a kis- 
községek tanácsi és más társadalmi vezetőivel, hogy most teljesen más célú 
integrációs folyamatról van szó, melynek alapja az érdekek közössége. 


A közös tanácsok szervezése ezért jelentős meggyőző munkát igényelt, s 
erre a legtöbb helyen nagy gondot is fordítottak. Nem helytálló az a vád — 
amely mostanában gyakran elhangzik —, hogy , bezzeg a lakosságot az egyesítés 
során nem kérdezték meg". Megkérdezték. Igaz, hogy nem volt róla szavazás, 
de előzetesen a helyi párt- és népfrontszervek megtárgyalták, és a lakosság is 
állást foglalt a falugyűléseken. Csak ezután következtek az egyesülést ki- 
mondó tanácsülések. Eközben olyan esetek is előfordultak, hogy a lakosság 
nem az eredetileg elképzelt alternatívát fogadta el az egyesülés ügyében, ha- 
nem más irányban döntött. (Azóta egyébként bebizonyosodott, hogy helye- 
sen.) Bókaházán például nem értettek egyet a Zalacsánnyal való egyesülés- 
zel, s a helyi népírontbizottság a lakossággal együtt megindokolta, hogy tény- 
leges vonzódásuk és meglevő kapcsolataik Zalaapátihoz kötik őket, azzal kí- 
vánnak egyesülni. Ez utóbbi elgondolás valósult meg. 

Ezzel nem azt akarom mondani, hogy már annak idején nem lehettek vagy 
nem voltak elhamarkodott, nem kellően megalapozott, helytelen lépések. Dön- 
tően viszont az egyesülés bevált megoldásnak bizonyult megyénkben is. A közös 
tanácsi keretek között folyó munkában persze számos probléma volt és van ma 
is, ezek azonban — véleményem szerint — nem a kialakult szervezet alkalmat- 
lanságára vezethetők vissza. 


Az elöljáróságok működése 


Zala megye 250 községének megközelítően a felében a lélekszám nem éri el az 
900-at, és a lakosság csupán öt településen haladja meg a 3000 főt. A községek 
közül 185 a nem tanácsi székhelyű társközség, s ezek a falusi népesség több 
mint 50 százalékának, csaknem 80 000 állampolgárnak adnak otthont. Sajnos az 
elvándorlás nem szűnt meg, s ma tízezer fővel kevesebben élnek itt, mint egy 
évtizeddel ezelőtt. 

A tények arról tanúskodnak, hogy a társközségek közös szükségleteit a 
. közös tanácsok a korábbinál magasabb szinten tudják kielégíteni. Jóval kedve- 
zőtlenebbek a tapasztalataink a társközségek társadalmi életét illetően. Az el- 
vándorlás, benne az értelmiségiek eltávozása a személyi adottságok rosszabbo- 
dásához vezetett. Ennek alapvető okai az integrációval egyidejűleg jelentkez- 
tek, de nem elsősorban abból adódtak. Sőt meggyőződésem, hogy a kisközsé- 
gek problémái ma jóval élesebben vetődnének. fel, ha nem került volna sor a 
közös tanácsok létrehozására és az együttműködésben rejlő előnyök kihasz- 
nálására. 

A társközségekben élő embereket nem az foglalkoztatja elsősorban, hogy 
ügyeiket túlnyomó többségében a közös tanácsok székhelyén intézik, hiszen 
tapasztalhatták, hogy az ügyintézés megfelelő szakmai színvonala éppen ezáltal 
biztosítható. Sokkal inkább az okoz gondot, hogy a közös tanácson belül elvesz- 
tették önállóságuk érzését, és ez kedvezőtlenül hatott e községek társadalmi 
életére. Ez nemcsak érzelmi tényezőként vetődött fel, hanem elvezetett 
olyan törekvésekhez, hogy valóban felelős gazdái legyenek, lehessenek közsé- 
güknek, s legyen meg annak szervezeti és jogi alapja, hogy érdekeiket a közös 
tanácsban megfelelően érvényesíteni tudják. Ezért üdvözölte a társközségek 
lakossága az elöljáróságok létrehozását, melyek tevékenységét kezdettől fogva 
fokozott érdeklődés kíséri. 

Megyénkben 167 elöljáróság alakult, a 18 száz lélekszám alatti kisközség- 
ben pedig elöljáró tevékenykedik. Az elöljáróságok zöme nagy iendülettel látott 
munkához. Első üléseiken munkaprogramokat, munkaterveket fogadtak el, me- 
lyekben rögzítették főbb elképzeléseiket, koncepcióikat. 

Az első tervekben még akadtak túlzott igényeket tartalmazó célkitűzések 
is, főleg amiatt, hogy — a lehetőségek figyelmen kívül hagyásával — egy 
csapásra szerették volna kielégíteni a lakosság minden igényét. A mai progra- 
mok már letisztultabbak. Ez jelzi, hogy az elöljáróságok ma már reálisabban 
látják településük fejlesztési lehetőségeit. 

Ahol az elöljáróság elegendő segítséget kapott, nagy lendülettel látott hozzá 
a célkitűzések realizálásához. Néhány helyen viszont csak lassabban találták 
meg az utat, a tanácsi tisztségviselőktől várták az ösztökélést és az irányítást. 
Egészében véve azonban működésük általános tapasztalatai — a kisebb hiányos- 
ságok és gondok ellenére is — egyértelműen kedvezőek. Egyre jobban betöltik 
érdekképviseleti szerepüket, élnek jogosítványaikkal, és kezdeményező, mozgó- 
sító munkájukkal élénkítik a közösségi életet. Különösen azokban a közsé- 

gekben érzékelhető ez, ahol korábban a tanácstagi csoport is eredményesen 
működött. 

Tevékenységük súlypontját a településfejlesztési és -ellátási feladatok al- 
kotják. Mindenütt felmérték és rangsorolták a megoldásra váró teendőiket. Ezek 
túlnyomó részben anyagi eszközöket igénylő fejlesztési, felújítási, karbantartási, 
javítási munkák, kisebb részben a köztisztaság és a környezetvédelem, a keres- 
kedelmi ellátás, illetve a közlekedés javításával kapcsolatosak. Ezek ismeretében 
érdemben vették ki részüket a hetedik ötéves tervkoncepció kialakításából, kép- 
viselve a tervezés során a társközségek érdekeit. 

A tervfeladatok egyeztetése — az anyagi lehetőségek szűkössége miatt 
— esetenként éles vitát váltott ki, de az elképzeléseket végül sikerült össz- 
hangba hozni. Sajnos ez az összhang azóta az anyagi lehetőségek szűkülése 
miatt újból megrendült, és újrateremtése ismételt feladatot jelent. — 

Az elöljáróságok nagy súlyt helyeztek arra, hogy a tanácsi pénzeszközöket 
a lakosság társadalmi munkájával egészítsék ki. Eddigi működésük tanúsította, 
hogy a lakosság az érdekeit szolgáló helyi célok megoldásáért fokozottabb 
áldozatokra is képes. 

Összességében jónak ítélhető meg az elöljáróságok és a tanácsok kapcso- 
lata. Jól érvényesül az érdekképviselet a tanácstestületekben, mivel az elöl- 
járók, elöljárósági tagok aktívan kiállnak, véleményt nyilvánítanak településük 
érdekében. A községek közötti különbségekből adódó . érdekütközéseket ily 
módon általában sikerült kompromisszumok útján rendezni. 

Kedvezően alakult kapcsolatuk a közös tanács tisztségviselőivel és a szak- 
igazgatási szervvel is, bár még nem mindegyik -tanácsi tisztségviselő érzékeli 
kellőképpen az elöljáróságok szükségességét. Helyenként féltékenykedés is ta- 
pasztalható, vagy húzódoznak a szükséges tájékoztatástól. Emiatt előfordult, 
hogy valamely elöljáró lemondott tisztségéről. Néhány elöljáró viszont a túl- 
zott önállóskodása miatt került összeütközésbe a tanácsi vezetőkkel. 

A községi tanácsok az elöljáróságok megalakulása előtt is rendszeresen 
napirendre tűzték a társközségek helyzetét. Gyakran tartottak egy-egy társ- 
községben kihelyezett tanács-, illetve vb-ülést. 

Az elöljáróságok működésének tehát összességében jók a tapasztalatai. 
Folyamatosan kialakultak munkájuk rendszeressé válásának feltételei. Teve- 
kenységük a kezdeti tapasztalatlanság után egyre határozottabban bontakozik 
ki, mind jobban élnek jogosítványaikkal. 


Az összefogás előnyei 


Az elöljáróságok létrejötte természetesen nem oldott meg minden problémát. 
A társközségek érzékelhető gondjai ma kissé el is fedik azt a tényt, hogy a 
kisközségek problémái alapvetően azonosak, függetlenül attól, hogy társközsé- 
gek-e vagy székhelyközségek. 

Kétségtelen, hogy a falusi életviszonyok általános fejlődéséhez képest a 
legkisebbekben — ezek pedig főként a társközségek — a legkedvezőtlenebbek az 
allátási viszonyok; nincs gazdasági bázis, rendkívül hiányos az intézmény- 
rendszer. Az is nyilvánvaló, hogy ezek mindegyikére minden községben sem 
lehetőség, sem pedig szükség nincs. Hiszen Zala megye 34 községében a lélek- 
szám nem éri el a 200 főt, s ezekben a teljes körű ellátás kialakítására értelmet- 
len dolog lenne törekedni. Az ésszerű integráció tehát feltétlenül szükséges. 

Az is indokolt lehet, hogy a legkisebb községek lakossága az ellátó közpon- 
tokba vándorol, hiszen e községek infrastrukturális, közlekedési gondjait hosz- 

szú távon nem lehet ésszerűen, gazdaságosan megoldani. Ez azonban csak ki- 
vételes megoldás lehet, amit nem kívánunk siettetni. Sőt napjainkban éppen 
az aggasztó, hogy a kisközségek lélekszáma folyamatosan csökken. Ez még in- 
kább alátámasztja összefogásuk, együttműködésük szükségességét. 

A közös tanácsi szervezet előnye mindenekelőtt a nagyobb anyagi lehető- 
ségekben, az eszközökkel való hatékonyabb gazdálkodásban, a feladatok el- 
látása jobb szervezhetőségében rejlik. Eredményesebb lépéseket tehet a több 
település területén működő gazdálkodó szervek, áfészek anyagi eszközeinek a 
fejlesztésbe történő bevonására. A kedvezőbb anyagi lehetőségek miatt a közös 
tanács nagyobb eséllyel számíthat céltámogatásra, hiszen elnyerésének alapvető 
feltétele a bizonyos mértékű saját erő megléte. Így olyan létesítmények meg- 
valósítására is lehetőség nyílik, amelyekre egy-egy község esetleg csak hosszas 
várakozás után lenne képes. 

Ezt jelzi az intézményhálózat alakulása. A községek óvodai ellátottsága 
ugyanis Zalában lényegében véve megegyezik a városokéval. Ez megyénkben is 
csak úgy volt elérhető, hogy az egymáshoz közeli községek vagy a közös ta- 
nácshoz tartozó települések együttesen alakították ki a mai igényeknek meg- 
felelő óvodát. A társközségek jelentős része az óvodás korú gyermekek kis 
száma miatt nem is tudna ilyen intézményt önállóan fenntartani. 

A községi közös tanácsok kialakították a körzeti általános iskolai hálózatot. 
Az intézmények nagyobb részét bővítették, korszerűsítették, újak is épültek, s 
ennek következtében lényegesen javultak az oktatás tárgyi feltételei. Az át- 
szervezésnek köszönhető. hogy a szakrendszerű oktatásban részesülő tanulók 
aránya a társközségekben is eléri a 90"9-ot. Ezt körzeti iskolák nélkül nem le- 
hetne biztosítani. Ki kell mondani, hogy a kisközségek a korszerű alapfokú 
oktatás feltételeit önállóan nem tudnák megteremteni. Az utazás ugyan okoz- 
hat némi gondokat, de az sem vitatható, hogy kialakult az óvodai és iskolai 
oktatáshoz igazodó közlekedés is. 

A társközségekben felszabadult iskolaépületeket a legtöbb helyen közös- 
ségi célra használták fel; ezzel gazdagítva a közművelődési intézményhálózatot. 
Néhány helyen több célra hasznosítható művelődési központok épültek, amelyek 
az igazgatási terület egészében javították az oktatás és művelődés színvonalát. 

Az egészségügyi ellátás fejlesztésére is jobbak a közös tanácsok lehetőségei. 
Módjuk van korszerű diagnosztikai berendezések beszerzésére, a szűrés, gon- 
dozás hatékonyabbá tételére. Arról nem is beszélve, hogy az alacsony lakosság- 
szám miatt körzeti orvost csak több község közösen foglalkoztathat. 

Az intézményhálózat működtetésére közös gazdasági ellátó szervezetek 
alakultak ki. A működésük révén elért megtakarítások a feltételek további 
fejlesztésére fordíthatók. 

A pénzeszközök korlátozottsága miatt a legutóbbi időben a közigazgatás 
új rendszerében széles körben elterjedtek a különböző gazdasági, gazdálkodási, 
szolgáltatási társulások. Így jöttek létre a költségvetési üzemek, a kommunális, 
a területi gondozási központok. Legutóbb az egész megyét átfogó társulás ala- 
kult a tanácsi kezelésben levő utak, hidak fenntartására. Az összefogás tehát 
még a közös tanácsok keretein is túlnő. E felismerés késztette a helyi tanácso- 
kat arra, hogy város környéki bizottságba tömörüljenek és közös pénzalapot 
hozzanak létre. Ebből kölcsönt vehetnek fel egyes beruházási, fejlesztési és 
üzemeltetési célok megvalósításához. 

A pénzügyi nehézségek mellett gondot okoz, hogy a megnövekedett hatás- 

körök ellátásához nincs elegendő számú felkészült szakember. A hiány áthida- 
. lására építésigazgatási, árellenőrzési igazgatási társulások alakultak, amelyek 
keretében egy-egy ügyintéző több közös tanács igazgatási területén lát el bizo- 

nyos hatósági feladatokat. A közelmúltban végzett felmérés tanúsága szerint 
még további feladatokat is indokolt társulásos formában ellátni, mert a spe- 
ciális szakismeretet kívánó, egy-egy helyen csak ritkán előforduló ügyek ma- 
gasabb színvonalú intézése csak így oldható meg. 


Hagyományok és illúziók 


A mai viszonyok, a népgazdaság teherbíró képessége az anyagi eszközök kon- 
centrálásának szükségességét támasztják alá. Természetesen ezeknek az elő- 
nyöknek a gyakorlati kiaknázása meghatározó módon függ a társult telepü- 
lések együttműködésétől, egymás iránti felelősségétől, megértésétől, közös tenni 
akarásától. j 

Az utóbbi időben néhány helyen megromlott a társközség lakosságának 
viszonya a székhelyközséggel, illetve a közös tanács vezetésével. Sőt néhány 
társközségben — Balatongyörök, Rezi — felvetődött az önálló tanács vissza- 
állításának igénye. Tegyük hozzá: ez esetben korántsem hátrányos helyzetű, a 
fejlődésben elmaradt, elhanyagolt településekről van szó. 

A kezdeményezéseket bizonyos vélt vagy valós sérelmek inspirálják álta- 
lában. De a felvetés mögött meghúzódhatnak személyi ellentétek ; előfordulhat, 
hogy a társközségben élők a közös tanács vezetőivel szemben támasztott kifogá- 
saiknak adnak ily módon hangot. S motiválhatják a különválás szándékát bizo- 
nyos egyéni vagy csoportérdekek is. Közrejátszanak benne a korábbi önálló- 
sághoz kapcsolódó érzelmek, hagyományok is. amelyek iránt szükséges kellő 
türelmességgel viseltetnünk. Csak így lehet ugyanis az anyagi előnyökre építő, 
de azon túlmutató sokoldalú érdekeltséget kialakítani. 

Ám akármennyire is méltányolhatók az érzelmek, azt teljes egyértelmű- 
séggel ki kell mondanunk: az önállósodási törekvések sajnos sokszor illúziók- 
kal terheltek. Az ugyanis nyilvánvaló, hogy az esetleg önállóvá váló közsé- 
gek tanácsai a korábbinál nagyobb anyagi lehetőséggel nem rendelkezhetnek. 

Nermn állítom, hogy nem lehetnek megalapozott önállósulási törekvések, 
különösen a viszonylag nagyobb községek esetében, ahol megvannak az önálló- 
ság tárgyi, intézményi feltételei és indokai is. (A további együttműködés azon- 
ban így is elkerülhetetlen marad.) Ahol viszont az elszakadás nem jelentene 
többet, mint egy önálló tanácsi apparátus felállítását, elöljáróság helyett egy 
tanácstestület létrehozását, az ellátó, szolgáltató tevékenység pedig továbbra is 
a korábbi székhelyközség intézményei útján valósulna meg, mert másként — 
például az alacsony gyermeklétszám vagy a szakemberhány miatt — nem is lenne 
megoldható, ott ez formális, önmagáért való lépés lenne, ami nem szolgálná 
a lakosság valódi érdekeit. 

A kisközségek együttműködése ma az élet által parancsolt szükségszerűség. 
Félő, hogy az érzelmek és az indulatok eluralkodása, illetve egyes vezetők hibái 
miatt a demokrácia égisze alatt most visszalépés következhet be, miközben az 
emberek nem veszik észre, hogy saját érdekeik ellen lépnek fel. Ezért azon 
munkálkodunk, hogy — akár az átmeneti népszerűtlenséget is vállalva — erre 
az érintetteket rádöbbentsük, s az elöljáróságok munkájának továbbfejlesztésé- 
vel, a társközségek együttműködésének javításával megerősítsük a közös ta- 
nácsokat. Nem utolsósorban azért, mert jó színvonalú működésük alapvető fel- 
tétele a közigazgatásban történő újabb előrelépésnek, a kétszintű tanácsi igaz- 
gatás eredményes bevezetésének is. 

A közvetlen anyagi érdekeltség 
hatásos mozgatóerő 


BESZÉLGETÉS GUBICZA FERENCCEL, 
A KOZPONTI BIZOTTSÁG TAGJÁVAL, 
A BALATONFORED-CSOPAK TÁJA TSZ ELNÖOKÉVEL 


Tizenhárom települést magába foglaló területen gazdálkodik a Balatonfüred-Csopak 
Tájo Tsz. A rossz talajadottságú és szélsőséges időjárású Balaton-felvidéken 1530 tag 
és dolgozó erőfeszítésével sikerült jól jövedelmező s egyre fejlődő mezőgazdasági 
nagyüzemet kialakítani. Igaz, másoktól eltérő módszereket, újszerű megoldásokat ai- 
kalmaznak, amelyek mind-mind egy célt, az anyagi érdekeltség elvének közvetlen 
és széles körű érvényesülését szolgálják. Erről folytattunk beszélgetést GUBICZA 
FERENC termelőszövetkezeti elnökkel, a Központi Bizottság tagjával. 


Már elég régóta, de az utóbbi években még tudatosabban törekszünk az 
adottságainknak és a közgazdasági környezetnek megfelelő termelési szer- 
kezet kialakítására. Célunk, hogy ezeken a 12 és fél aranykoronás földeken 
olyan növényeket termeljünk, amelyek hasznot hoznak. Csak néhányat emlí- 
tek: például a mintegy 1000 hektár területen honos káposztarepcét. Ezen túl 
a Növényolajipari Vállalattal közösen még mintegy 600 hektár terület koor- 
dinálói vagyunk. Az országos átlag kétszeresét termeljük ebből a növényből. 
Ilyen kifizetődő a rostlen is. A minőségileg gyenge területeinket is hasznosít- 
juk: mintegy hat esztendeje fűmagot termelünk. Az arra alkalmas terüle- 
teken gabona- és takarmánynövények termelésével is foglalkozunk. Az előb- 
biekből 1986-ban 6 tonnán felüli átlagtermésünk is volt. 

A korábbi években bekapcsolódtunk a fehérjeprogramba is. Nem szójá- 
val foglalkozunk, hanem lucernát termesztünk, szárítunk és dolgozunk fel 
takarmánylisztté. E program keretében már megvalósítottuk a lucernaszéna 
korszerű, napenergiával való szárítását. Ennek módszerét sok mezőgazdasági 
üzem vezetőjének bemutattuk. Az idei esztendőben szeretnénk megvalósítani, 
hogy a viszonylag olcsó lucernaszénából olyan tápot készítsünk, amely nem- 
csak a szarvasmarha, hanem a sertés és a baromfi takarmányozására is al- 
kalmas. Ehhez szaponinmentes lucernát kell előállítani. Ebben az évben még 
nem remélhetünk anyagilag különösebb eredményt, de a következő években 
már jelentős hasznunk származhat belőle, hiszen nagy mennyiségű szója- 
lisztet helyettesíthetünk vele. Ez a tevékenységünk is mutatja, hogy vertiloaki- 
tásra törekszünk, vagyis arra, hogy az általunk termelt terményeket, alap- 
anyagokat mi magunk dolgozzuk fel, és lehetőleg a kereskedelemben is mi 
értékesítsük, ezáltal jövedelmezőbbé tegyük. 

Rendkívül nagy jelentőségű számunkra a szőlő- és a gyümölcstermesztés. 
A balatonfüred—csopaki borvidék nagyüzeme vagyunk, és sokat teszünk ezek- 

nek az ágazatoknak a fejlesztéséért. Ötvenezer hektoliter befogadóképességű 
tárolót fejlesztettünk ki, korszerű gépeket vásároltunk, amelyekkel a kiváló 
alapanyag minőségét még javítani tudjuk. A korábbi esztendőkben a szőlőt 
a pincegazdaságnak adtuk el, de ez sok gondot okozott. Úgy döntöttünk. 
hogy ebben az ágazatban is kialakítjuk a teljes vertikumot. Az összes meg- 
termelt szőlőt feldolgozzuk, tároljuk — másfél éves tárolókapacitásunk 
van —, és megszerveztük a bor értékesítését. A termésnek csak kisebb ré- 
szét exportáljuk a MONIMPEX útján. Viszont 35 borozót létesítettünk. Olyan 
kulturált borozóhálózatot hoztunk létre, amely nem nevezhető kocsmának: 
korszerű körülmények között étkezni is lehet bennük, és különböző fajtájú 
borokat ajánlunk vendégeinknek. Ezt a hálózatot tovább kívánjuk fejlesz- 
teni. Tervezzük a bor palackozását is. 

Borászati tevékenységünk mellett gyümölcstermesztéssel is foglalkozunk. 
Amíg országosan csökken a gyümölcsültetvények területe, nálunk növekszik. 
A Budapesti Likőripari Vállalattal közösen 140 hektáron meggyet telepítet- 
tünk. Az idén — ugyancsak anyagi összefogással — 30 hektáron szilvát te- 
lepítünk. Önmagában a meggy termelése nem lenne kifizetődő, de az élel- 
miszeripari vállalattal közös érdekeltségben szépen jövedelmez. A likőripar 
üdítőitalnak és egyéb célra használja fel a gyümölcsöt. Tavaly 150 vagon 
meggyet takarítottunk be, s ez olyan nagy mennyiség, hogy fÍriss gyümölcs- 
ként nem is lehetne hasznosítani. Minden évben mi is meghirdetjük a , Szedd 
magad!" mozgalmat, de a betakarítást gépesítettük. 

Állattenyésztésünkben legnagyobb jelentősége a szarvasmarha-tenyész-. 
tésnek van. Háromezer szarvasmarhánkból 1300 a tehén. Az egy tehénre jutó 
tejtermelés 5400 liter évente, így ezen a téren is nyereségesek vagyunk. 
Ebben az ágazatban tavaly nagyot léptünk: a Veszprém Megyei Tejipari 
Vállalattal közös gazdasági társulás keretében féltartós tejet készítő üzemet 
létesítettünk, 50—50 százalékos anyagi hozzájárulással. Évente mintegy 20 
millió liter tejet dolgozhat fel ez a legkorszerűbb technikával felszerelt 
üzem, amely Veszprém megye teljes szükségletét biztosítja. A beruházás öt- 
hat év alatt megtérül. Az üzem felépítésével minőségi változás történt a tej 
feldolgozásában: a féltartós tej értékesebb, mint a natúr, így hasznunk is 
nagyobb, az eddigi 3—4 százaléknyi tejveszteség pedig fél százalékra csök- 
kent. Biztató, hogy a lakosság körében gyorsan növekszik a féltartós tej 
iránti igény. s 

A tejfeldolgozáshoz kapcsolódik a fagylaltkészítés. A tejiparral és 
több más téesz összefogásával bővítjük a Tejipari Vállalat fagylaltüzemét. 
Erre a célra 20 millió forintot szántunk. Úgy számolunk, hogy a tejporra) 
. való szoros kapcsolattal növelhetjük szarvasmarha-tenyésztésünk biztonsá- 

gát és jövedelmezőségét. Itt is arról van szó ugyanis, hogy a tejtermelés 

teljes vertikumát alakítjuk ki. Meggyőződésem, hogy csakis a mezőgazdasági 
és az élelmiszeripari üzemek anyagi összefogásával teremthető meg az az 
ipari háttér, amely garantálja a mezőgazdasági termelés biztonságát, jöve- 
delmezőségét, életképességét. Sajnos napjainkban az élelmiszeripari vállala- 
tok elég nehezen lépnek velünk gazdasági társulásra, előnyösebbnek tartják 
a minimális kötelezettséget tartalmazó, kockázatmentes egyszerű szerződéses 
formát. 

A gazdasági társaság mind az ipar, mind a mezőgazdaság számára elő- 
nyös. Az élelmiszeriparban a mezőgazdasági üzemek hozzájárulásával fej- 
leszthetik kapacitásukat, szélesíthetik termékeik skáláját, jobb minőségű ter- 
mékeket állíthatnak elő. A mezőgazdasági üzemek azzal nyerhetnek, hogy 

biztonságosabbá válik az alapanyag-értékesítésük, magasabb lesz termékeik fel- 


dolgozási foka, továbbá részt vehetnek a termékek értékesítésében, igényt 


tarthatnak az ezekből származó pluszjövedelmekre is. 


Amíg ezt országosan sikerül megvalósítani, addig bizony döngetni kell 
a kapukat, és ebben az élelmiszeriparnak is kezdeményezőbbnek kellene len- 
nie. A közelmúltban komoly vitánk alakult ki az egyik cukorgyárral. A 
cukorgyár — szorongatott anyagi helyzetében — fuzionált egy állami gaz- 
dasággal, vagyis egy lépést megtett ugyan az alapanyag-termelés irányába, 
de a termelőszövetkezeteket, melyek az alapanyag túlnyomó többségét biz- 
tosítják számára, kizárta a szorosabb együttműködésből. Ismétlem, a ter- 
melők, a feldolgozók és az értékesítők szoros együttműködésére van szükség 
ahhoz, hogy a mostani, évről évre visszatérő vitákat kiküszöböljük; és a 
kedvező időjárású években tapasztalható túltermelés miatti rendkívül nagy 
veszteségeket elkerüljük. 


— Milyen elképzeléseik vannak az idei esztendőre jövedelmük fokozá- 
sára, nyereségük növelésére? Hogyan biztosítják ezekhez a beruhá- 


zásokhoz szükséges pénzeszközöket? 


— A környék természeti adottságai miatt az itt élő emberek pusztán 
a mezőgazdaságból a korábbi évtizedekben sem tudtak megélni, ezért mindig 
foglalkoztak egyéb tevékenységgel is. Szövetkezetünkben az elmúlt tíz év 
folyamán ipari tevékenységeket alakítottunk ki, és napjainkban az egymil- 
liárd 50 milliós termelési érték csaknem 60 százaléka az iparból származik. 
A beruházásokhoz a gazdasági társaságok létrehozása révén igyekszünk fej- 
lesztési forrásokat biztosítani pénz vagy termelési eszköz formájában. Az idén 
az ipari tevékenység jelentős növelését irányoztuk elő. Gazdasági társaságot 
hoztunk létre az esztergomi Labormim céggel. A gazdasági társaság vagyoná- 
. nak 80 százaléka a termelőszövetkezeté, és a tsz területén folyik a termelés. 
Különböző alkatrészeket gyártunk a vállalat részére. Mi is érdekeltek va- 
gyunk, hogy ezeket a termékeket tőlünk rendelje meg a cég, tehát az érde- 
keltség kétoldalú. Az idén a termelés értéke 70—-80 millió forint lesz, de 100 
millió fölé szeretnénk jutni. 

Ugyanilyen együttműködést írtunk alá a Budalakk-kal. Az üzem létreho 
zásához, ahol különböző festékeket gyártunk, a Budalakk anyagilag is hozzá- 
járult. E területen is az iparral való szorosabb kooperációban látjuk a jövőt. 
Az egyszerűbb adásvételen túl a szó szoros értelmében harmonikus együtt- 
működésre számítunk, amely biztosítaná a kölcsönös érdekeltséget, a nyereség- 
ből való részesedést. A Budalakk-kal való gazdasági társaság keretében a be- 
ruházott vagyon 70 százaléka a miénk, 30 pedig az övék. A nyereség is ennek 
arányában oszlik meg. A Budalakknak is közvetlen érdeke, hogy korszerű esz- 
közökkel korszerű terméket állítsunk elő, tehát az üzlet nyereséges legyen. 

Napjainkban vasipari ágazatunk a Veszprémi Szénbányák számára je- 
lentős mennyiségű vasipari terméket szállít. Most tárgyalunk a szénbányák 
vezetésével arról, hogy egy másik ipari ágazatunkat is bekapcsolva, gaz- 
dasági társaságot hozzunk létre. 


Mindezek után felvetődhet a kérdés, hogy vajon e sokoldalú tevékeny- 
ség szervezése, koordinálása hogyan történik üzemünkben. Erre azt mond- 
hatom, hogy nincs különösebb apparátusunk vagy szervezeti egységünk, 
amely ezt a tevékenységet végezné. Egyrészt mi nem vagyunk akkora vál- 

lalat, hogy ennek költségeit magunkra vállaljuk, másrészt az üzemvezetők 
feladata — akiknek a napi nyereséggazdálkodásra is figyelniük kell —, 
hogy a műszaki fejlesztést figyelemmel kísérjék és gondoskodjanak az új 
termékekről. Tehát nemcsak az elnök vagy egy-két szakember agyában szü- 
letnek meg az új elképzelések: a fejlesztés valamennyi ágazati vezető felada- 
ia. Az már más kérdés, hogy amikor felvetődik a műszaki fejlesztés gondo- 
lata, akkor együttesen veszünk részt a kezdeményezések finomításában, a tár- 
gyalásokon, a szerződések megkötésében. Viszont az is igaz, hogy az ilyen 
megállapodások — például gazdasági társaság létrehozása — nem könnyű, 
sok-sok vitára van szükség az érdekek egyeztetéséhez. 


— A termelőeszközök fejlesztésére — figyelembe véve az erő- és mun. 
kagépek árának növekedését is — egyre több pénzre van szükség. 
Hogyan . és milyen módszerekkel tudják bevonni a tagság anyagi tsbistagk dő 
eszközeit a . fejlesztésekbe? 


— Többféleképpen is igyekszünk a tagok anyagi erőforrásait mozgó- 
sítani termelési eszközeink gyarapítására. Nem képez ugyan nagyobb ösz- 
szeget, de fontos, hogy aki termelőszövetkezeti tag akar lenni, annak két- 
havi munkadíját be kell fizetnie a közös fejlesztési alapba. Hozzáteszem, 
hogy a belépni szándékozónak két esztendőt alkalmazottként kell dolgozni 
a szövetkezetben, s csak ezt követően kérheti felvételét. Ezt azért tartjuk 
igazságosnak, mert a termelőszövetkezet alapítói és a korábban belépett szö- 
vetkezeti tagok is bizonyos vagyonnal léptek be. E hagyomány megőrzése 
végett tartjuk szükségesnek — a jogszabály erre lehetőséget is ad —, hogy 
kéthavi munkabérét ki-ki fizesse be , belépődíjként". Ez az egyik forrás. A 
másik a fejlesztési hozzájárulás. Valamennyi tagtársunk adhat be pénzt a kö- 
zösbe kamatra, tehát ugyanúgy, mintha az OTP-ben helyezné el. Mi azért 
folytatunk agitációt a tagság körében, hogy hozzánk adja be pénzét, mert ez 
itt a termelésben gyarapodni fog. Három évvel ezelőtt kezdtük ezt el, és nap- 
jainkban mintegy 20 millió forint a betétek összege. Arra számítunk, hogy 
az eddig betett összeg évente 5—10 millió forinttal növekedni fog. 

Itt kell említenem azt is, hogy évente mintegy 20 hektáron telepítünk 
szőlőt. A telepítés szakcsoportkeretben történik. A tag így a beruházásba 
anyagilag is bekapcsolódik. A szakcsoportnak tagjai lehetnek a szövetkeze- 
ten kívülállók is. Mi biztosítjuk a telepítéshez a földet, műtrágyázzuk és 
istállótrágyázzuk a területet, meg is forgatjuk a talajt. Elsősorban olasz- 
rizling fajtát telepítünk, melyhez a szaporítóanyagot is mi adjuk. A szak- 
csoport tagjainak — a telepítés költségeihez való hozzájárulás mellett — 
a szőlőműveléssel kapcsolatos kézi munkaerőt kell adnia. A rendkívül nagy 
érdeklődést ki sem tudjuk elégíteni. 


— Véleménye szerint a mostani közgazdasági környezet — beleértve 
a szabályozókat és az anyagi erőforrásokat ís —. biztosítja-e a a fel- 
tételeit annak, hogy szövetkezetük eddigi fejlődésének üteme ne 
törjön megye JG ll akzlákedlt 


— A január elsejével életbe lépett szabályozás és a többi intézkedés 
összességében segíti a fejlődést. Egyet kell értenünk a vállalati adózási 

rendszer átprogramozásával, a személyi adózás bevezetésével. Bízom abban, 
hogy ezek az intézkedések a vállalati munkát hatékonyabbá teszik. 

Nagyon sok jogszabály megváltozott, és a változás mindenképpen a 
feszített gazdálkodást ösztönzi, amit én helyesnek tartok. Véleményem 
szerint azonban ennek a feszítettebb gazdálkodásnak nemcsak a termelő- 
üzemekben, hanem az intézményekben és a tanácsi szervekben is érvénye- 
sülnie kellene. Ha csak a vállalatokat szorítják meg, máshol pedig elfolyik 
a pénz, akkor ez a szabályozás nem váltja be a hozzá fűzött reményeket. 
A vállalati gazdálkodásban is vannak tartalékaink, és nekünk szövetkezeti 
vezetőknek is sokat kell tennünk a hatékonyabb gazdálkodásért. 

A szabályozókkal van egy-két problémám, ezeket már a kialakítás idő- 
szakában elmondtam illetékes helyen. Ismételten az érdekeltségre térek 
vissza, mert meggyőződésem, hogy társadalmunknak ez az alapvető gondja. 
A nyereségrészesedés a szövetkezetekben az elmúlt években fokozatosan 
csökkent, pedig 10—15 évvel ezelőtt még húzóerőt jelentett. Most az új 
jogszabály a nyereségrészesedést kétszer adóztatja. Egyrészt a nyereségadó- 
val, másrészt a társadalmi biztosítási járulékot is kell fizetni. Ezért az üzemek 
az eddigi nyereségrészesedést inkább munkadíjként fogják kifizetni. Ezzel 
viszont megszüntetjük azt az ösztönzőt, amely az éves eredménytől füg- 
gött. Ez visszaüt a szövetkezeti mozgalomra. Az iparban már szinte sehol 
sincs nyereségrészesedés. Az egyik illetékes azt mondta nekem, hogy ha az 
iparban is így van, akkor nálatok a mezőgazdaságban is ezt kell bevezetni. 
Véleményem szerint éppen fordítva kellene ezt felfogni: ami a mezőgaz- 
daságban jó, az az iparban is hasznos lehet. A Pénzügyminisztériumban 
kiszámították, hogy a kettős adózással nyernek ugyan 10 milliárd forintot, 
de arra már nem gondoltak, hogy ez a pénz nem fog befolyni, mert a szö- 
vetkezetek vagy egyáltalán nem osztanak majd nyereségrészesedést, vagy 
csak egészen keveset. Megszűnik tehát e tekintetben az anyagi érdekeltség, 
és az állam is elesik a számított bevételtől. Ezt alapvető hibának tartom 
a jelenlegi szabályozók kialakításában. - 


— Az eddigiekben is többször szóba került az anyagi érdekeltség, ho- 
gyan érvényesül ez ta szövetkezeten belül a tagság § körében? 


— Meggyőződésem, hogy csak akkor tudunk előbbre jutni a szocializ- 
mus építésében, ha a gyakorlatban is érvényesül az anyagi érdekeltség elve. 
A nyereségrészesedés differenciált alkalmazásával igyekszünk anyagilag is ér- 
dekeltté tenni az embereket a több és hatékonyabb munkában. Kezdetben 
mindenki éves munkadíja arányában kapta a nyereségrészesedést, lényegében 
tehát mindenki kapott, azok is, akiknek az ágazata veszteségesen gazdálko- 
dott. Hogy ezt kiküszöböljük, minden főágazatnak nyereségtervet adtunk. A 
főágazatok vezetőire, szakemberei bíztuk, hogy ők döntsék el, milyen költ- 
ségek csökkentésével és a hozamok milyen mértékű növelésével tudnak na- 
gyobb nyereséget biztosítani. 

Kezdetben ennek sok ellenzője volt. Napjainkban eljutottunk odáig, hogy 
nemcsak a főágazat- és ágazatvezetők, valamint a szakemberek, de a dol- 
gozók is figyelemmel kísérik munkaszervezetük gazdálkodását. Gazdálkodá- 
suk mutatóit ugyanis havonta megkapják. Sok-sok alkotó vitában születnek 
az eredmények, javulnak a nyereségmutatók. 


Üzemünkben — pontosabbán az ipari ágazatokban — 1982-ben kezdtük 
meg az átalánydíjas egységek szervezését: legfeljebb 15 fős egységek jöttek 

létre nagy önállósággal. Maguk választhatják meg, kikkel dolgoznak együtt, 
ugyanígy a főnöküket is. Főként az azonos teljesítményre képcsek és az azo- 
nos szaképzettségűek szerveződtek egy-egy csoportba. A termelőszövetkezet 
munkaeszközt ad részükre, amellyel dolgoznak, ezért a termelőszövetkezet- 
nek bizonyos összeget fizetnek: legalább annyit vagy mintegy 20 százalék- 
kal többet annál, mint amennyi nyereséget biztosítottak korábban a szövet- 
kezetnek. 

Az építőipari tevékenységben például az átalánydíjas csoportok tagjai 
havi kilencezer forintot fizetnek a szövetkezetnek 11 hónapon keresztül, ösz- 
szesen tehát mintegy százezer forintot minden évben. Az előbbiekben említett 
munkaeszközökön kívül szociális ellátást és egyebeket is biztosítunk részük- 
re. Az átalánydíjas egységek nagy önállósággal rendelkeznek, maguk szerzik 
a munkát, szervezik a munkafolyamatokat, banki számlával rendelkeznek. 
Azzal az összeggel pedig, amely kötelezettségeik teljesítése után számlájukon 
marad, maguk rendelkeznek. Közvetlenül érdekeltek tehát abban, hogy a fő- 
munkaidőben végezzenek minél hatékonyabb munkát, tegyenek szert minél 
több nyereségre. 

A Központi Bizottság ülésén javasoltam, hogy olyan érdekeltségi rend- 
szert kell bevezetni, amelyben a dolgozók a főmunkaidőben találják meg 
a számításukat. Véleményem szerint ennek az átalánydíj megfelel, legalábbis 
nekünk kedvezőek a tapasztalataink. Sokak számára úgy tűnhet, korlátlan 
jövedelemszerzésre nyújt lehetőséget ez az érdekeltségi forma, amely tulaj- 
donképpen kisvállalkozás. Hogy mennyire nem így van, bizonyítja az a jó 
néhány felbomlott átalánydíjas csoport, amely nem tudta teljesíteni vállalt 
kötelezettségeit vagy a tsz-szel, vagy a szerződéses megbízókkal szemben, 
akár a határidők, akár a költségek és a minőségi előírások betartásában. 

Hazánkban a Pénzügyminisztérium tavaly 25—30 termelőszövetkezet szá- 
mára lehetővé tette, hogy az alaptevékenységben is bevezessék az átalány- 
díjas rendszert. Egy év tapasztalatai alapján úgy látjuk, hogy a rendszer 
több szempontból is hasznos, és nagy előnnyel jár. Egy példával szeretném 
bemutatni, hogy a közvetlen anyagi érdekeltség helyes irányba tereli az em- 
berek gondolkodását, magatartását. A gépesítés területén például a korábbi 
időszakban a traktoros nem volt érdekelt abban, hogy mennyibe kerül gé- 
pének javítása. Most a javítás után a műhelytől számlát kap, feltüntetve 
rajta az elvégzett munkafolyamatokat és a beépített alkatrészeket, így el- 
lenőrizheti a javítás költségeit. Erre elsősorban azért van szüksége, mert az 
átalányelszámolás bevezetésével minden egyes csoporttal, így a traktorosok- 
kal is, külön szerződést kötött a vezetőség. A szerződésben — az előbbi pél- 
dánál maradva — többek között az is szerepel, hogy a traktor vagy erőgép 
állapotától függően mennyi költhető a javításra. A traktoros tehát közvet- 
lenül érdekelt, hogy vigyázzon a gépére, hogy minél kevesebbe kerüljön a 
javítás. A szerződésben meghatározott összegen felüli költségeket ugyanis 
neki magának kell fizetnie, a megtakarítás viszont a személyes jövedelmét . 
növeli. : 

A szerelőüzemben dolgozók is érdekeltek, hogy minél gyorsabban be- 
fejezzék egy-egy gép javítását; ily módon szabad kapacitás jön létre, me- 
lyet a műhely a külső javításokra fordíthat. A múlt esztendőben mintegy 
20 százalékkal csökkent a javítási igény, tehát kevesebbet kellett gépjavítá- 
sokra fordítani, az átalánydíjas műhelyi dolgozók pedig a külső javítások- 
. ból ,pluszjövedelemre tettek szert. Ugyanennek az elvnek és gyakorlatnak 

az alapján szerveződtek átalánydíjas csoportok valamennyi főágazatban. Any- 
nyit azonban szükséges megjegyezni, hogy az időjárásnak kitett munkaterü- 

leteken egyfajta biztosítás is szerepel a szerződés feltételei között. Ha hosz- 
szan tartó kedvezőtlen időjárás miatt csökken egy-egy főágazat eredményes- 
sége, igénybe vehetik a biztosítást, de év végi nyereségrészesedést nem kap- 
hatnak. 

Az alaptevékenységben mintegy harminc személy dogozik egy-egy 
csoportban. Tapasztalataink szerint ugyanis a 100—150 fős egységekben el- 
vész az egyén. Az átalánydíjas csoportoknál megjelenik a főmunkaidőre ala- 
pozott érdekeltség. Ismerik egymást az emberek, hatnak egymásra, ellen- 
őrzik egymás munkáját. Eleinte mi sem nagyon értettünk egyet a 15, majd 
a 30 fővel, gmnert úgy véltük, elaprózzuk erőinket. Egy esztendő alatt rájöt- 
tünk, hogy tulajdonképpen ez a legjobb megoldás, mert az emberek . ilyen 
kis csoportokban összefognak, vagy aki nem illeszkedik be a közösségbe, 
nem teljesíti feladatait, azt maga a csoport szólítja fel: vagy igazodik a rend- 
hez, vagy dolgozzon másutt. 

A tavalyi év volt az első, amikor termelőszövetkezetünk csaknem va- 
lamennyi munkahelyén bevezettük az átalánydíjas közvetlen érdekeltségű 
rendszert. Mintegy 100 millióval nőtt a termelési értékünk és 37 százalékkal 
a nyereségünk. 


— Milyen hatással vannak a szövetkezet tagságára a január 1-jével beve- 
zetett adó- és árintézkedések? A szövetkezet vezetése mit kíván tenni, 
hogy elkerülje a tagság jövedelmének nagyobb mértékű csökkenését? 


— Január 15-ig mindenkit írásban értesítettünk, hogy mennyi a brut- 
tósított bére, a normatételek változtatását pedig a munkahelyi vezetők kö- 
zölték. A bérek növekedése várhatóan alacsonyabb lesz az árak emelkedésé- 
vel. A személyi és a vállalati adózásban bekövetkezett változások is foglal- 
koztatják az embereket, de úgy látom, hogy figyelmük inkább a munkára, 
napi feladataik ellátására irányul. Ahhoz, hogy kivédjük az adózás és az 
áremelkedések hatásait, növelni kell a teljesítményeket. 

Termelőszövetkezetünkben eddig a munkadíjszínvonal-szabályozás volt ér- 
vényben, az idén a keresettömeg-gazdálkodást választottuk, ami azt jelenti, 
hogy ha kisebb létszámmal végezzük el a feladatokat, akkor az előző évi ke- 
resettömeget kevesebb ember között oszthatjuk szét. Elvileg 8—10 százalékos ke- 
resetemelést is elérhetünk, de csakis akkor, ha ugyanennyivel csökken a lét- 
szám. Mi ezt az embereknek a múlt év decemberében a részközgyűléseken 
elmondtuk, és kértük, mindenki nagyobb fegyelemmel, jobb minőségben vé- 
gezze munkáját, mert aki nem ezt teszi, az számíthat rá, hogy megválunk 
tőle. Az emberek zöme jó néven vette ezt a nyílt beszédet, és a munkafe- 
gyelemben ez érezhető is. 

Bizonyára soknak tűnik a 8—10 százalékos létszámcsökkentés, de tulaj- 
donképpen nem ennyi ember elbocsátásáról van szó. Van bizonyos mértékű 
természetes lemorzsolódás: nyugdíjazás vagy családi körülmények miatti lét- 
számcsökkenés. Úgy határoztunk, hogy csupán szőlőtermesztőket és vegy- 
ipari szakmunkásokat veszünk fel, mert ezeket az ágazatokat a többinél gyor- 
sabb ütemben szándékozunk fejleszteni. Az a véleményem, hogy valamennyi 
munkahelyen jelentős tartalékokkal rendelkezünk. Mind a vezetőknél, mind 
a fizikai dolgozóknál az említett 8—10 százaléknál nagyobb tartalék van. Ezt 
kell minden ágazatnak felismerni és mozgósítani. Ugyanis nem központi uta- 
sítás, hanem minden ágazat közössége maga dönti el, hogy kevesebb ember- 
rel akarja-e feladatát megoldani, vagy a meglevővel. Utóbbi esetben az ága- 

zatoknak nem lesz keresetfejlesztési lehetőségük. A keresetfejlesztés néhol 10 
százaléknál nagyobb is lehet, de máshol esetleg csak 2—3 százalék lesz. 


— Hogyan tudja nyomon követni a szövetkezet tagsága a vezetés ter- 
veit, elképzeléseit? 


— Mi nem törekedhetünk arra — hiábavaló is lenne —, hogy az állat- 
tenyésztésben vagy a növénytermesztésben dolgozó szövetkezeti tag olyan 
mélységig ismerje a szövetkezet egészének a gazdálkodását, mint egy elnök- 
helyettes. A tagok elsősorban saját munkaterületük gazdálkodására kíván- 
csiak. A munkahelyi tanácskozásokon — amelyekre minden területen évente 
2—3 alkalommal kerül sor — a főágazatvezető vagy az ágazatvezető ismer- 
teti az ágazat vagy főágazat gazdálkodását. Ezeken a munkahelyi találkozá- 
sokon a tsz-vezetőség is részt vesz, és tájékoztat a tsz egészének gazdálko- 
dásáról. Az embereket elsősorban az érdekli, hogy kiegyensúlyozott-e a tsz 
pénzügyi helyzete, mennyi lesz a nyereség, és hogyan alakul az ő személyes 
jövedelmük. 

A szak- és munkahelyi vezetők többsége főiskolát és egyetemet végzett. 
A 49 évemmel én a legidősebb vagyok közöttük. Mi a korábbi időszakban 
is arra törekedtünk, hogy a szakemberek megfelelő feladatokat kapjanak, 
dolgozzanak többet, mint máshol. Igaz, mindez nagyobb jövedelemmel is 
párosul. Fizikai dolgozóink szintén többet keresnek, mint a környező mező- 
gazdasági üzemekben, és a műszakiakat is megfizetjük: Nálunk a vezetői jö- 
vedelemnek csak az egyik fele származik a havi fixből, a másik az egész évi 
credményből; másutt viszont kétharmad a munkadíj, és csupán a keresetek 
egyharmada függ az eredménytől. Meggyőződésünk, hogy a miénknek nagyobb 
az ösztönző hatása, vezetőinknek jobb a kapcsolata a beosztottjaikkal, és 
igyekeznek lépést tartani a tudományos fejlődéssel. 

A kérdésnél maradva: figyelemmel kísérjük a műszaki értelmiség szak- 
mai tudását, fejlődését, de nagy gondot fordítunk vezetői képességeik fej- 
lesztésére is. Segítjük őket, különösen a kezdőket, de az utóbbiaknak sem 
szabad hosszabb ideig a kezüket fogni. Gyakornoki idejük letöltése után al- 
kalmassá kell válniuk valamilyen alacsonyabb vezetői munkakör betöltésére. 
Munkájukkal maguk állítják ki bizonyítványukat. Példaként említem az 
egyik ösztöndíjasunkat, aki az elmúlt öt év alatt már a negyedik munka- 
xörével próbálkozik. Szakmai képzettsége megfelelő, de valahogy nem tud- 
ja munkatársaival, beosztottaival megtalálni a megfelelő hangot. Igaz, nap- 
jainkban többet kell vitatkozni, mint korábban; a szakembereknek, a veze- 
tőknek vállalniuk kell a gyakori ütközéseket, és ezt nem csupán a szakmai, 
hanem a társadalmi és a politikai kérdésekre is értjük. 

Mihók Sándor 

A PARTSZERVEZETEK ELETEBOL 


A közigazgatás átszervezésének hatása 


A pártviták során a Politikai in- 
tézményrendszer fejlesztésével össze- 
függésben Heves megyében is nagy 
hangsúlyt kapott az államszervezet 
korszerűsítése, a tanácsi munka ja- 
vítása. A párttagok, a pártszerveze- 
tek — állásfoglalásukat  természetsze- 
rűen azokra a tapasztalatokra ala- 
pozták, amelyeket helyileg szereztek. 

Immár több mint négy esztendő 
telt el a járások megszűnése óta. En- 
nek az időszaknak a tapasztalatait 
nemrég átfogóan is elemeztük, érté- 
kelve a közigazgatás korszerűsítésére 
tett eddigi lépések hatását. Egészé- 
ben véve a fejlődést kedvezőnek ér- 
tékelhettük: a járások megszünteté- 
sét, az 1985. évi választásokat és a 
gazdálkodás rendjének 1986. évi vál- 
tozását követően megyénkben erősö- 
dött a tanácsok népképviseleti-ön- 
kormányzati jellege, nőtt a tanács- 
testületek társadalmi elismertsége és 
tekintélye, következetesebben  érvé- 
nyesül meghatározó, irányító, ellen- 
őrző, — érdekfeltáró és összehangoló 
szerepük. 

Mire alapoztuk ezt a megítélést? 
Arra, hogy a tapasztalatok szerint a 
döntések mindinkább a választott 
testületek ülésein születnek. Erősö- 
dött a szakigazgatási szervek és a 
tisztségviselők testületi ellenőrzése. 
Ezt bizottságaik eredményesebb mű- 
ködése, a lakosságnak a döntés-elő- 

készítésbe történő erőteljesebb bevo- 
nása alapozza meg. A tanácsok ön- 
állóságának növekedése kedvezőbb 
feltételeket teremtett ahhoz, hogy a 
lakosságot, a társadalmi és érdek- 
képviseleti, valamint más nem taná- 
csi szerveket jobban bevonják a dön- 
tések előkészítésébe és végrehajtásá- 
ba. 

A tanácsok szerepe a lakosság 
szükségleteinek kielégítésében jelen- 
tős változásokon ment át annak kö- 
vetkeztében, hogy gazdálkodásuk 
rendje alapvetően átalakult. Előrelá- 
tóbbá vált a tervezés, mivel idejé- 
ben megismerik intézményeik fenn- 
tartásával kapcsolatos lehetőségeiket 
és a normatívan meghatározott fej- 
lesztési eszközöket. A választási fó- 
rumokon, falugyűléseken elhangzott 
észrevételeket, javaslatokat általában 
gondosan számba veszik, s a meg- 
valósíthatókat beépítik fejlesztési ter- 
veikbe. Tevékenységükben növekvő 
szerepet játszik a szervezés, amellyel 
az érdekelt gazdálkodó szervezetek 
munkáját, valamint a lakosság ön- 
tevékeny kezdeményezéseit hangol- 
ják össze a település gyorsabb fejlő- 
dése érdekében. . 

Megfigyelhető az is, hogy a taná- 
csi tisztségviselők a korábbiaknál 
szorosabban kötődnek választáikhoz, 
illetve testületükhöz. Ebben a pozi- 
tív folyamatban fontos szerepet ját- 


szik a tisztségviselők jobb kiválasz- 
tódása és felkészítése, a hosszú ideje 
tartó szemléletformálás, de az is, 
hogy a tanácstagság is képzettebb, 
polittkusabb a korábbiaknál. -. — : 

A megyében megválasztott 31 elöl- 
járóság működésének tapasztalatai 
létrehozásuk helyességéről tanúskod- 
nak. Tevékenységük színvonala elté- 
rő ugyan, nagyobb hányaduk képvi- 
seleti tevékenysége azonban érzékel- 
hetően erőteljes, a tényleges lehető- 
ségeket figyelembe véve keresik a 
társkörzeti igények kielégítésének 
módjait, ésszerűbbé teszik a helyi 
erőforrások felhasználását, erősítik 
a társadalmi összefogást. Figyelmük 
elsősorban a fejlesztési feladatokra 
irányul, a lalkkosság ellátásának szer- 
vezésével összefüggő tennivalókat 
többnyire csak jelzik a közös tanács 


szerveinél. Ez kétségtelenül hasznos, 


mert szélesíti a tanács információs 
bázisát, de a gazdálkodó szerveze- 
tekhez fűződő kapcsolataik kiépítésé- 
vel, fejlesztésével ennél több lehető- 
ségük is lenne a lakossági szükségle- 
tek kielégítésének javításában. 

A pénzügyi önállóság növekedése, 
a források normatív elosztásának fo- 
kozódása arra ösztönözte a tanácso- 
kat, hogy a korábbiaknál is nagyobb 
figyelmet fordítsanak a lakosság ön- 
tevékenységének előmozdítására. En- 
nek eredményei tükröződnek abban, 
is, hogy a társadalmi munka értéke 
négy év alatt több mint 70 százalék- 
kal emelkedett, s 1987-ben megköze- 
lítette a 600 millió forintot. 

A lakosság összefogásának fontos 
területe a falvakban a vízműtársu- 
latok szervezése. Ebbén a tervciklus- 
ban eddig öt településen fejeződött 
be a társulati vizmű építése, négy 
községben most folyik, tizenegyben 
pedig 1990-ig elkezdődik ez a mun- 
ka. Kiemelkedő az a társadalmi ösz- 
szefogás, amelynek eredményeként 
Nagyrédén 636 lakást kapcsoltak be 
a társulati úton létrehozott vezeté- 
kes gázhálózatba. Itt a lakosság a 


nagy összegű pénzbeli hozzájárulás 
mellett átlagosan fejenként 6800 fo- 
rint értékű társadalmi munkát is 
végzett. E társulások működése azt 


. is tanúsítja, hogy a helyesen megvá- 


lasztott célok érdekében az emberek 
hajlandók saját pénzükből közösségi 
feladatok megvalósítására. áldozni. 

Az összességében kedvező tapasz- 
talatok ellenére változatlanul fellel- 
hetők olyan negatív tényezők, ame- 
lyek gátlóan hatnak a tanácsok nép- 
képviseleti-önkormányzati szerepé- 
nek kiteljesedésére. Heves megyében 
is tapasztalhatók a tanácsi testüle- 
tek munkájában formális vonások. 
A tisztségviselők nem mindegyike, 
nem mindenkor segíti elő a testületi 
szervek meghatározó és ellenőrző 
szerepének érvényesülését. Mi is bir- 
kózunk azzal a gonddal, hogy egyes 
tanácsi vezetők és apparátusok fel- 
készültsége elmarad a  követelmé- 
nyektől, más esetekben pedig az ön- 
állósággal, illetve az önkormányzati 
funkció gyakorlásával nem jár együtt 
a felelősség fokozódása, a törvények 
tisztelete. Egyes helyi tanácsok éle- 
tében éppen emiatt támadtak konf- 
liktusok. 

Nemcsak helyi tényezők okoznak 
azonban gondokat. A központi elvo- 
nások gyakorlata rontja a tervezés 
és a gazdálkodás stabilitását, feszült- 
ségeket idéz elő a lakosság és a ta- 
nácsok kapcsolatában. A megyei 
pártbizottság úgy ítéli meg, hogy az 
állami költségvetés kényszerű csök- 
kenése miatt a tanácsi fejleszté- 
seknél elkerülhetetlen visszavonulás 
veszteségei akkor lesznek a legkiseb- 
bek, ha a megmaradó forrásokból a 
lehető legtöbbet juttatják — norma- 
tív módon — a helyi tanácsoknak, 


,és a megyei tanács saját fejlesztéseit 


mérsékli a legnagyobb mértékben. 

A járások megszűnése a legdina- 
mikusabb változást a hatósági igaz- 
gatás területén eredményezte. Az el- 
telt idő alatt lényegében befejező- 
dött a hatáskörök heijyi — elsősor- 

ban községi, de a nagyobb szakér- 
telmet, a bonyolultabb ügyintézést 
kívánó ügyekben városi — szintre 
történő telepítése. Ezzel közelebb ju- 
tottunk ahhoz, hogy a lakosság 
ügyeit ott intézzék, ahol azok kelet- 
keznek, ahol az elbíráláshoz szüksé- 
ges információk rendelkezésre  áll- 
nak. 

A községi tanácsokhoz leadott ha- 
táskörök teljes körű gyakorlásának 
előfeltétele a megfelelő képzettségű, 
létszámú, felkészültségű helyi appa- 
rátusok kialakítása. Az átszervezés 
időszakában a központi szervek el- 
képzelése az volt, hogy a megszűnő 
járási hivatalok létszámának nagy 
részét a községekhez csoportosítsuk 
át, természetesen úgy, hogy a státu- 
. sokkal együtt a járási hivatalok 
szakemberei is oda kerüljenek. Ez 
nem valósult meg. A járási hivata- 
lok munkatársai közül — mindössze 
egyetlen egy helyezkedett el községi 
tanácsnál. A szakemberhiány a meg- 
növekedett hatáskör gyakorlásának 
jelenleg is akadályozója. 

A különböző tanácsi szintek kö- 
zötti munkakapcsolatot a megyei ta- 
nács végrehajtó bizottsága 1984 ele- 
jén rendezte. A megvalósulás ennek 
ellenére számtalan problémát rejt 
magában. A gyakorlatban a városi 
tanácsoknak a megyei . felügyeleti 
irányításban való közreműködése fo- 
lyamatosan csökken. Ebben közreját- 
szik, hogy azok a városok, amelyek 
nagyszámú községi tanács irányítá- 
sában működnek közre — mint pél- 
dául Eger —, csak nagy erőfeszíté- 
sekkel tudják ellátni ezzel kapcso- 
latos feladataikat. Ugyanakkor az 
a sokoldalú funkcionális kapcsolat, 
amely egy város és a vonzáskörze- 
tében levő települések között koráb- 
ban is létezett, és amelyet a város 
környéki igazgatás mai rendje 
néhány területen felerősített, a jö- 
vőben is élni fog. I 

Az elmúlt négy év tapasztalatai 
azt mutatják, hogy a közreműködés 

területeit rugalmasan kell kezelni, a 
konkrét behatárolás nem mindenhol 
szükséges és lehetséges, mert eseten- 
ként a megyei irányító és a városi 
közreműködő tevékenységet egy- 
aránt megmerevítené. Arra inspirál- 
na ez, hogy a , szabályzatban?" nem 
szereplő területeken a városok ne vál- 
laljanak közreműködői szerepet. 

A városok és községek közötti 
kapcsolatnak egyik fontos formája a 
város környéki bizottságok kialakí- 
tása és működése. E fórumok hasz- 
nos tevékenységet fejtettek ki az el- 
múlt években, közös pénzalapok lét- 
rehozásával fontos regionális felada- 
tokat oldottak meg például a sze- 
métszállítás, az ingatlankezelői szol- 
gáltatások területén. 

A községi tanácsok hatósági ügyek- 


ben történő együttműködésének . 
egyik jelentős formája lehetne az 
igazgatási társulás, mivel az egyes 


községekben nem teremthetők meg 
teljes mértékben az elsőfokú hatósá- 
gi jogkör ellátásának személyi felté- 
telei. Megyénkben ezek elterjedésé- 
vel és tevékenységi körével nem va- 
gyunk elégedettek. Eddig szinte ki- 
zárólag építéshatósági ügyek intézé- 
sére szerveződtek, de vannak tevé- 
kenységek, amelyeknek ellátása szak- 
értelem hiányában alacsony színvo- 
nalú (ilyen pl. a kisiparosok árellen- 
őrzése). 

Az államigazgatási, hatósági mun- 
kát egészében véve a törvényesség, 
a jogpolitikai elvek helyes alkalma- 
zása jellemzi. A törvénysértések 
megelőzése és az ellenük irányuló 
fellépés erősödik, következetesebb a 
vezetői számonkérés. De még nem 
sikerült mindenütt megszüntetni a 
nehézkes és rossz munkastílust, az 
ügyek intézésének elhúzódását, a 
döntések esetenkénti  imegalapozat- 
lanságát, az állampolgárokkal szem- 
ben tanúsított kulturálatlan maga- 
tartást. A bürokrácia visszaszorítá- 
sában sem érzékelhető lényeges ja- 
vulás. Az. egyszerűsítés és korszerű- 


sítés folyamatai lassúak. Emiatt az- 
tán a szükségesnél ritkábban tapasz- 
talható, hogy a lakosság a korábbi- 
nál könnyebben intézheti ügyeit. 

Változatlanul sok az állampolgáro- 
kat érintő előírás. Az esetek nem 
csekély részében pedig a szakmai 
felkészültség hiánya, az ebből faka- 
dó bizonytalanság oka az ügyfelek té- 
ves tájékoztatásának, küldözgetésé- 
nek, a hibás döntéseknek, a késedel- 
mes ügyintézésnek. E hibák egy ré- 
sze, sajnos, ismétlődően visszatér. 

A tanácsi gazdálkodás és irányítás 
fejlesztése, az ügyintézés javítása el- 
sősorban "az ott dolgozók feladata. 
De nem lehetnek közömbösek a párt- 
szervezetek sem, hiszen a lakosságot 
közvetlenül érintő, politikai tartal- 
mú kérdésről van szó. 


A pártszervek és az alapszerveze- 
tek igyekeznek előmozdítani a ta- 
nácsok népképviseleti és önkormány- 
zati jellegének kibontakozását, a tes- 
tületek meghatározó szerepének érvé- 
nyesülését. Irányító, ellenőrző mun- 
kájuk során fokozottabban támasz- 
kodnak a kommunista tanácstagokra, 
súlyt helyeznek politikai szerepük nö- 
velésére. Szorgalmazzák az államigaz- 
gatás népképviseleti ellenőrzését, a 
települések alapvető érdekeit érintő 
döntések érdemi társadalmi előkészí- 
tését, a tervezetek széles körű megvi- 
tatását. továbbá az ügyintézés egy- 
szerűsítését. 


A pártszervezetek figyelmet fordí- 
tanak a közvetlen demokratikus fó- 
rumok munkájának fejlesztésére is, 


részt vesznek az állampolgárok akti- 


vizálásában, mozgósításában. Az is 
tény azonban, hogy mindezeknek az 
erőfeszítéseknek a hatása még nem 
kielégítő. Szembe kell néznünk azzal, 
hogy az emberek növekvő hányada 
távol marad a közügyektől, visszavo- 
nul a magánéletbe. Akadnak, akik 
rendkívül kritikusan, de külső szem- 
lélőként, távolságot tartva figyelik a 
tanácsok és az aktív állampolgárok 


erőfeszítéseit. Jóllehet a pártszervek 
és az egyes párttagok is egyre érzé- 
kenyebben reagálnak a szocialista tör- 
vényesség és az állampolgári fegye- 
lem alakulásának kedvezőtlen tenden- 
ciáira, eddigi erőfeszítéseink azonban 
nem voltak elégségesek a fegyelme- 


 zetlenséget, a szabálytalanságokat "ál- 


talánosan elítélő közhangulat kiala- 
kításához, a felelősségi rendszer ha- 
tékonyságának fokozódásához. 

Az elmúlt évek tapasztalatainak 
kritikus mérlegelése, a pártszerveze- 
tekben folytatott viták tanulságai 
alapján fontos feladatunknak tart- 
juk, hogy a politikai ráhatás eszkö- 
Zzeivel jobban kezdeményezzük,  se- 
gítsük és határozottabban kérjük 
számon a testületi munka színvona- 
lának, mindenekelőtt érdekképvise- 
leti és integrációs tevékenységének 
javulását. — Szeretnénk elősegíteni, 
hogy a tanácsok a helyi erőforrások 
jobb feltárásával, hatékonyabb szer- 
vezőmunkával mérsékeljék a lakos- 
sági igények és a megvalósulásuk le- 
hetőségei közötti feszültségeket, ve- 
gyék elejét ezek kiéleződésének. Szor- 
galmazzuk, hogy az állampolgári kez- 
deményezéseket az eddigieknél követ- 
kezetesebben támogassák, ösztönöz- 
zék. Arra is nagy figyelmet for- 
dítunk, hogy erősödjön az államigaz- 
gatás népképviseleti ellenőrzése, kü- 
lönösen az elosztásban, s csökkenjen 
a bürokrácia, egyszerűsödjék az ügy- 
intézés. I 

Mindehhez szükséges, hogy javul- 
jon a tanácsok káder- és személyzeti 


helyzete. A politikai munka eszkö- 
zeivel sokat tehetünk — és kell! is 
tennünk — azért, hogy az apparátu- 


sok és vezetőik legyenek jobban kép- 

zettek, alkalmasak és készek a tör- 

vények betartására és betartatására, 

a feszültségek és konfliktusok meg- 

előzésére, illetve oldására, a társa- 

dalmi kezdeményezések befogadására 
és megvalósítására. 

Virág Károly 

a Heves megyei pártbizottság 

titkára 

A demokratikus irányítás 


Széles körű vita, élénk eszmecsere 
folyik Miskolc város és környéke 
pártszervezeteiben az országos párt- 
értekezlet állásfoglalás-tervezetéről, s 
benne a párt vezető szerepének lé- 
nyegéről, munkastílusáról. A vitában 
nagy hangsúlyt kapott, hogy a párt- 
nak nem ügyintéző, hanem politizáló, 
egységes és felelősen irányító szer- 
vekre van szüksége, amelyek beavat- 
ják a pártszervezeteket, a párttago- 
kat a politika alakításába, feloldják 
a fölösleges kciöttségeket, a szerve- 
zeti élet túlszabályozottságát, csökken- 
tik a bürokratikus vonásokat. Pártbi- 
zottságunk a vwiták tapasztalatait 
összegezve arra a következtetésre ju- 
tott, hogy a párttagság által megfo- 
galmazott igényeknek csak úgy tu- 
dunk megfelelni, ha korszerűsítjük 
munkastílusunkat, változtatunk szem- 
léletünkön, módszereinken, ha irá- 
nyító munkánkban szélesítjük és fej- 
lesztjük a demokratikus elemeket. 
Napjainkban ez jeienti a párt mű- 
ködőképességének hatékonyabbá té- 
telét szolgáló helyi stratégiát. 


Milyen módszerekkei kívánjuk el- 
érni kitűzött céljainkat? Már az el- 
múlt évben is több új elemet építet- 
tünk be irányító miunkánkba. Rend- 
szeressé tettük a testületi döntések 
többlépcsős előkészítesrt. Példa erre 
a társadalmi-gazá:u.ígi: kibontakozási 
program helyi fels: iattervének elké- 
szítése. Már az változatot is 
széles körű inforrn-riú — birtokában 
terjesztettük a ívciuir: elé, majd a 
pártbizottság  tugieisar igényeit fi- 


Vén ks 

gyelembe véve további fórumokon 
vitattuk meg a tervezetet, több száz 
aktivista és szakember mondott vé- 
leményt, tett javaslatot a program 
véglegesítéséhez. Ezzel elértük, hogy 
a két forduló után a testület elé egy 
reális, sokoldalúan megalapozott el- 
képzelést terjesztettünk, amely a vég- 
rehajtásban részt vevők elgondolásait 
tartalmazta. 


Nagy jelentőséget tulajdonítunk 


.annak, hogy a pártbizottság vezetői 


a helyszínen szerezzenek tapasztala- 
tokat az ott folyó munkáról, a párt- 
tagok véleményéről a legkülönbö- 
zőbb kérdésekben. Ezért havonta ta- 
lálkozókat szervezünk, ahol a városi 
pártbizottság titkárai és a vállala- 
tok, ihtézmények politikai, gazdasági 
vezetői eszmecserét tartanak megje- 
lölt témakörökben. Ezután  megbe- 
szélésekre kerül sor a dolgozók kü- 
lünböző csoportjaival. Ez a módszer 
lehetőséget ad elgondolásaink, szán- 
dékaink megismertetésére, a közvet- 
len visszajelzések  figyelembevételé- 
re, a tömegkapcsolat bővítésére. 


Hosszabb idő óta foglalkoztatott 
bennünket, hogy titkári  értekezle- 
teink sablonossá, feladatkiosztó jel- 
legűvé váltak. A  pártszervezetek 
egymástól távol álló jellege, a részt- 
vevők nagy száma miatt nem alakul- 
hatott , ki párbeszéd, alkotó véle- 
ménycsere. és kevés lehctöség adó- 
dott módszertani kérdések megbeszé- 
lésére is. Ez év elejétől — a titká- 
rokkal folytatott előzeies konzultá- 


. ció figyelembevételévei —- e fórumok 


új módját alakítottuk ki. Kéthavon- 
ként külön csoportokban tartunk 
megbeszélést a hivatalok,  intézmé- 
nyek, a gazdasági egységek, a közsé- 
gek, a lakóterületi-körzeti alapszer- 
vezetek titkárainak, a közbeeső hó- 
napokban pedig a területfelelős 
munkatársak szerveznek csoportos 
konzultációkat a titkárok részére. 

A csoportok jellegét figyelembe 
véve elkészítettük az értekezletek te- 
matikáját is. Az első tapasztalatok 
kedvezőek. Bár az apparátus vezetői- 
nek, munkatársainak ez jelentős 
többletmunkát okoz, de az erőfeszí- 
tés bőven megtérül. Nagymérték- 
ben nőtt az aktivitás, lehetőség van 
a titkárokat érdeklő aktuális kérdé- 
sek alapos megvitatására. Mindezek 
nyomán bővül a ttitkárok ismeret- 
anyaga, felkészültebben tudják alap- 
szervezetükben tájékoztatni a párt- 
tagságot, több módszertani elgondo- 
lást ismernek meg, és mi is közelebb 
kerülünk az alapszervezetek problé- 
máihoz. Az irányító munkában 
mindezt eredményesen hasznosíthat- 
juk. 

A lezajlott viták azzal a tanulság- 
gal is szolgáltak, hogy a pártszerve- 
zetek munkájában háttérbe szorul- 
tak a politikai, a mozgalmi jelleg lé- 
nyegét jelentő, a tömegek tudatát és 
politikai aktivitását alakító  tevé- 
kenységi formák, s ennek következ- 
tében gyengült a politikai meggyő- 
zés, az élőszó ereje. Mindezt figye- 
lembe vettük, amikor a területünkön 
érvényesülő folyamatok politikai ke- 
zelése, a felmerülő kérdések megvá- 
laszolása és a feladatok jobb megol- 
dása érdekében egy  cselekvésköz- 
pontú, offenzív tömegpolitikai mun- 
kára vonatkozó rendszer működte- 
tését határoztuk el. Abból indultunk 
ki, hogy a tömegpolitikai munka ak- 
kor lehet eredményes, ha a kedve- 
zőtlen jelenségek visszaszorítását, és 
a téves nézetek megváltoztatását 
egyaránt megcélozza. Lényeges ren- 
dező elvnek tekintettük, hogy a tá- 


jékoztató és meggyőző munka eddi- 
gi, alapvetően , követő, magyarázko- 
dó" jellegét megszüntetve, megfelelő 
időben meginduljon a szükséges esz- 
mecsere. Tartalmi szempontból a he- 
lyi gondokat és a saját erőből meg- 
oldható kérdéseket kívántuk előtér- 
be helyezni, s ezekkel és az országos 


. problémákkal együttesen kívánunk 


foglalkozni. 

Ennek megfelelően határoztuk 
meg e munka alapvető tartalmát, 
mely egyrészt a város lakosságának 
gondolkodását, a változások iránti 
nyitottságát, másrészt a város terü- 
letén működő gazdálkodó szerveze- 
tek jövedelemtermelő képességének 
növeléséhez kötődő kérdésköröket 
foglalja magába. E munkára 4—5 fős 
munkacsoportokat hoztunk létre, ezek 
tényanyagokat gyűjtenek, feldolgoz- 
zák a hozzá tartozó irodalmat és ja- 
vaslatokat tesznek. Az a célunk, 
hogy valósághű információkat, érve- 
ket juttassunk el eredményeinkről, 
gondjainkról és tennivalóinkról a la- 
kosság egészéhez, illetve nagyobb 
csoportjaihoz. Arra törekszünk, hogy 
problémánk őszinte, nyílt feltárása 
párosuljon a tervezett vagy megtett 
politikai, gazdasági társadalmi dön- 
tések, intézkedések, lépések bemuta- 
tásával. 


Már a pártdemokrácia lhelyzetéről 
és továbbfejlesztésének lelhetőségei- 
ről folyó viták során is hangsúlyo- 
san került szóba, hogy a párt vezető 
szerepének érvényesülését  alapve- 
tően meghatározza, hogy az alapszer- 
vezetekben miként érvényesül a de- 
mokrácia, milyen módon érvényesít- 
heti a párttagság jogait, kötelességeit 
a politika alakításában. IWMMiután a 
taggyűlések sok helyen nem töltik 
be szerepüket, a párttagság aktivi- 
tása számos területen nem kielégítő, 
úgy — gondoltuk, hogy közvetlenül 
szerzünk információkat a legilletéke- . 
sebbektől, s ezért megkérdeztük a 
párttagoktól, miben látják ennek az 


okait. Több száz pártcsoportot kér- 

tünk fel, hogy az általunk megadott 
kérdéseket pártcsoport-értekezleten 
beszéljék meg, és tapasztalataikat, az 
elhangzott véleményeket közvetlenül 
a városi pártbizottságra továbbítsák. 
Többek között ilyen kérdéseket fo- 
galmaztunk meg: a helyi testületek 
döntéseiről hogyan történik a tájé- 
koztatás és ezt megfelelőnek tart- 
ják-e; milyennek ítélik a párttagok 
kötelesség- és felelősségtudatát, sze- 
mélyes példamutatását; miben lát- 
ják annak okát, hogy a taggyűléseken 
hiányzik az aktivitás; mi a vélemé- 
nyük a párttagokkal szemben tá- 
masztott követelményekről; stb. 

A párttagok szívesen, kendőzetlen 
őszinteséggel nyilvánítottak  véle- 
ményt. Helyeselték, hogy a városi 
pártbizottság ilyen módon is kéri ész- 
revételeiket, javaslataikat. Megerősí- 
tették, hogy több helyen nem megfe- 
lelő a követelménytámasztás és a 
számonkérés a tagságtól, döntés előtt 
ritkán kíváncsi a vezetőség a vélemé- 
nyükre, hogy a helyi irányító párt- 
szerv munkájáról nem megfelelő a 
tájékoztatás. 

Ezek a vélemények megerősítettek 
bennünket abban, hogy a párttago- 
kat érdeklő kérdésekben jobban szor- 
galmaznunk kell a városi és helyi 
kiscsoportos vitafórumokat. Szükség 
van arra, hogy a leglényegesebb kér- 
déseket csoportosan megvitassák, s a 
pártszervezet vezetősége csak a véle- 
mények ismeretében terjessze tag- 
gyűlés elé javaslatát. Ezt a folya- 
matot a városi pártbizottság segítse 
sokoldalú tájékoztatással, a helyileg 
nem lezárható kérdések megválaszo- 
lásával, s ha lehetőség van rá, akkor 
intézkedésekkel is. 

A pártmunka megújítását célzó tö- 
rekvéseink elkerülhetetlenül érintik 
a pártapparátus helyének, szerepé- 
nek, munkamódszere korszerűsítésé- 
nek továbbgondolását. A lezajlott 
pártviták tapasztalatai is jelezték, 
hogy a pártapparátus helyéről, sze- 
repéről, feladatairól nagyon különbö- 


76 


ző, helyenként ellentmondó vélemé- 
nyek és elmarasztaló megjegyzések 
is — elhangzottak. Ezek megítélésem 
Szerint döntően abból táplálkoznak, 
hogy nem vagyunk elég nyitottak, 


pártközvéleményünk — keveset — tud 
azokról a műhelymunkákról, ame- 
lyek részünkre feladatokat adnak. 


Kétségtelen tény, hogy irányító mun- 
kánkat számos olyan formális, bü- 
rokratikus elem jellemzi, amelyek 
értetlenséget váltanak ki az alapszer- 
vezetekben. Ilyennek tartják például, 
hogy a beszámoló taggyűlések ütem- 
tervét már két hónappal korábban 
el kell készíteniük, és görcsösen ra- 
gaszkodunk korábbi elhatározásaink- 
hoz olyan esetekben is, amikor a 
helyzet változtatást igényelne. Jog- 
gal kifogásolták, hogy miért nem le- 
hetett most az éves beszámoló tag- 
gyűlések megtartását elhagyni, hi- 
szen a beszélgetéseket összegző tag- 
gyűléseken mindazok a kérdések szo- 
ba kerültek, amelyek a beszámoló 
taggyűléseken is elhangzottak. Véle- 
ményem szerint az apparátusokban 
vissza kellene állítani a pártszerve- 
zeteket segítő munka rangját. Vál- 
toztatást igényel az apparátus tagjai- 
val szembeni követelménytámasztas 
már a kiválasztás időszakában, mert 
véleményem szerint túlzottan előtér- 
be kerültek a szakmai szempontok, 
a szakértelem, és háttérbe szorult a 
politizáló-, a meggyőző-, a kontaktus- 
teremtő készség, pedig most az utób- 
biakra volna különösképpen szükség. 


Pártbizottságunk mindezek isme- 
retében kíván változtatásokat eszkö- 
zölni. Áttekintjük az apparátus mun- 
karendjét, munkamódszerét, egyen- 
ként felülvizsgáljuk a munkatársak 
tevékenységi körét, egy hónapon ke- 
resztül , munkanap-fényképezés" út- 
ján is vizsgálat tárgyává tesszük, m1i1- 
lyen a külső és beiső munka aránya, 
mennyi időt emésztenek fel a külön- 
böző értekezletek, rendezvények, ér- 
tékeljük azok hatékonyságát, s 
egyáltalán a szükségességét. Olyan 


struktúrakialakításra törekszünk, 
amely lehetővé teszi, hogy az új kö- 
vetelményeknek megfelelően elví-po- 
litikai irányítás tükröződjön az ap- 
parátusi munka gyakorlatában és a 
különböző szervek pozitív befolyáso- 
lásában. Azt kívánjuk ösztönözni, 
. hogy a tapasztalatszerzés módja a 
párttagokkal való találkozás, színte- 
rei pedig az alapszervezetek és a 
pártbizottságok legyenek. 

Az első lépéseket ez irányban már 
meg is tettük. Az apparátus tagjai 
, alapszervezeti . napok" keretében 
előre megtervezett program alapján 
töltenek el hosszabb időt egy-egy 
alapszervezetnél, — és beszélgetések, 
találkozások révén ismerkednek meg 
a párttagokat, a helyi társadalmi és 
gazdasági szerveket foglalkoztató 
problémákkal, tanulmányozzák a ha- 
tározatoknak a gyakorlatban való 
hasznosulását. A tapasztalatokat vVe- 
zetőségi ülés keretében közösen be- 
szélik meg, az intézkedést igénylő 
jelzéseket továbbítják. A tapasztalt 

jó módszereket a munkatársak ap- 
parátusi értekezleten megbeszélik, és 
azokat a titkári értekezleteken is 
közkinccsé tesszük. 


Meggyőződésem, hogy a pártirá- 
nyítás demokratizmusának erősítése 
nem képzelhető el a pártélet szabá- 
lyainak újragondolása, korszerűsítése 
nélkül. A városi pártbizottságoknak 
a gyámkodás helyett az alapszerve- 
zeti önállóságot komolyan véve kell 
módszereit alakítani. Túl sok a for- 
mális megkötöttség, még mindig di- " 
vatos az uniformizálás, holott az élet 
már régen bebizonyította, hogy az 
sokszínű. Szakítanunk kell azzal a 
gyakorlattal, hogy a pártszervezetek 
minden apró lépését beszabályozzuk. 
Nekünk a politikai munka eredmé- 
nyességét kell segíteni, elemezni, az 
eszközöket és a módszereket a helyi 
igényekhez és: szükségletekhez kell 
alakítani. 

Simon Tibor 


a miskolci városi pártbizottság 
osztályvezetője 


A KÖZVETLEN TERMELÉSI FOLYAMAT EREDMÉNYEI 


A tőke kiadatlan hatodik fejezete 
Források sorozat 


1933-ban Moszkvában jelent meg először könyv alakban 
ez a kéziratos munka, amelyet Marx eredetileg 
A töke első kötete befejező részének szánt. 


A tartalomból: 


Áruk mint a tőke termékei 

A tökés termelés mint értéktöbblet termelése 
(A tőkés termelés mint sajátos termelési viszony 
termelése és újratermelése) 


242 oldal 
Ára : 35 Ft 

Kritikusan — cselekvően 


A párttagokkal folytatott egyéni 
beszélgetések, de főképpen a párt- 
értekezletre való felkészülés előtérbe 
állította a pártszervezetek helyének, 
szerepének korszerű értelmezését. 
Különböző megközelítések alapján a 
következő kérdések vetődtek fel: 
, Mivel foglalkozzunk és mivel ne . . ., 
és helyette mire kellene figyelnünk? 
Mihez van nekem közöm, mibe tu- 
dok beleszólni, mit tudok befolyá- 
solni, miért kell vállalnom a felelős- 
séget?" stb. 

A pártalapszervezetek és a pártta- 
gok nagy száma elégedetlen a párt- 
élet hatékonyságával, így tehát ön- 
magával is. A kivezető útról azon- 
ban nincsenek elképzelések, vagy 
csak nagyon bizonytalanok: a jelen- 
legi módszerekben nem hiszek igazán, 
a szükséges változtatás feltételeit 
pedig kívülről, felülről várják. 

Az elégedetlenség nem új jelenség, 
csak éppen nem volt ilyen mérvű. 
Ezt többnyire nehezebb, helyenként 
kiélezett gazdasági-társadalmi körül- 
mények erősítették fel. Korábban a 
kisebb-nagyobb belső körök  meg- 
egyezésére épülő döntések sikerekre 
vezettek, és a felelősség kérdése szó- 
ba sem jött. Ma, amikor már az 
eredmények elmaradnak, az üzem 
nem fejlődik, netán szanálási eljárás 
"folyik, elkezdődik: a felelősök kuta- 
tása, és az nem marad meg a válla- 
lat falai között. Napjainkban ezért a 
párttagok körében növekszik az 
igény, hogy helyileg részesei legye- 
nek a legfontosabb folyamatok ala- 

kításának, ellenőrzésének, és ebből 
kiindulva a tágabb környezet formá- 
lásának. Ez úgy fogalmazódott meg, 
hogy a vezetők számítsanak a tag- 
ságra, legyen velünk folyamatos a 
párbeszéd, hogy a felelősségérzet is 
közös legyen a munkában. 

Az egyéni beszélgetések kezdete 
óta a kerületi pártbizottságon  he- 
tenként rendszeresen rövid informá- 
ciós megbeszélést tartunk a politikai 
hangulatról. Úgy véltük, hogy a fo- 
kozódó külső feszültségek hatásának 
egyébként sem könnyű ellenállni, de 
ha nincs a közösségen belül elég biz- 
tos alap a reális folyamatok tisztán- 
látására, akkor fokozódik a tagság- 
ban a tehetetlenség érzése. Ennek 
veszélyét különösképpen növelte az 
a tény, hogy miután eddig kevéssé 
vagy csak igen általában jelentke- 
zett az az igény, hogy a párttag sze- 
mélyes véleményt alkosson, állást 
foglaljon, mérlegeljen, ezért nem ala- 
kulhatott ki a természetes védekezés 
a túlzások ellen, ami egy ilyen ér- 
zelmileg túlfűtött, feszült időszakban 
feltétlenül szükséges lenne. 

A heti információs megbeszélése- 
ken egyértelműen kitűnt, hogy a po- 
litika szempontjából melyek a gyen- 
ge pontok. Az egyik szerintem a 
parttalan vádaskodás, a másik a kri- 
tikátlan belenyugvás. Egyik sem ve- 
zethet célhoz, és mindkettő lényegi- 
leg azonos tőről fakad. Kívülállást 
és egyúttal cselekvési képtelenséget, 
tanácstalanságot, a , nincs és nem is 
lehet közöm hozzá" nézetet hordozza 


magában. Nélkülözi az események- 
ben meglevő, a politikai munkában 
elengedhetetlen  valóságelemzést, az 
érvek kutatását, a lehetséges kimoz- 
dulás keresését. 


Lényegi kérdésnek tartom minden 
pártszervezet, vezetőség, testület és 
vezető számára a konkrétság és az 
elviség helyes viszonyát és arányát. 
A pártnak eddig minden gazdasági és 
helyi szervezetben az adott tekin- 
télyt, hogy akaratát érvényesíteni 
tudta. Ennek megfogható elemei az 
ügyintézésben és nem a politizálás- 
ban voltak és vannak meg. De most 
másra van szükség. Egyértelművé 
vált, hogy megfelelő érdekegyeztetés 
nélkül nem tudunk érdemben szót 
érteni még a párttagsággal sem. 
Ezért a pártonkívüliekkel való pár- 
beszédet, együttműködést sokkal in- 
tenzívebbé kell tenni, de ezt nem 
lesz könnyű elérni. Úgy lehetne a 
mostani helyzetet jellemezni, mint 
hajdan a hajózás történetében a gőz- 
gép megjelenését. Új a hajtóerő, tel- 
jesítménye nagyobb, de azért épít- 
sünk vitorlát is a hajóra. Vagyis erő- 
sítsük a pártban a politizáló munka- 
stílust, de azokat a garanciákat is, 
amelyek régebben is a hatalmi po- 
zícióhoz kapcsolódtak, attól függet- 
lenül, hogy azok ma tényleges ga- 
ranciák-e vagy sem. 

Ezen a ponton egy elméletileg 8 
fontos kérdést szeretnék  felvetn 
amivel manapság kimondva vagy ki- 
mondatlanul minden pártszervezet 
kűzd. Ma az intézményesült garan- 
ciák hiányában az ügyintéző munka- 
módszer keveredik az elvi-politizáló 
magatartással. Egyik szövetkezetünk 
például "nehéz gazdasági helyzetbe 
került. Sem az erre intézményesített 
testület, a közgyűlés, sem a felügye- 
lőbizottság nem akarta felvetni a ve- 
zetés hibáit. A helyi pártszervezet is 
jól érzékeli a problémákat, de tehe- 
tetlennek érzi magát a megoldás elő- 


segítésében. Ennek többek között az 
az oka, hogy noha a párttagság po- 
litikai — kiállása az intézményesített 
fórumokon adva van, de a megnyil- 
vánulásokban gyakran bátortalanság 
tapasztalható. Meg kell tehát tanul- 
nunk és tanítanunk, hogy közünk le- 
gyen azokhoz a kérdésekhez, amelyek 
ránk közvetlenül hatást gyakorolnak, 
és félelem nélkül mondjunk róluk 
nyíltan véleményt. 

Azt szeretném világosan kifejezni, 
hogy a párttagság csak akkor találja 
meg a maga helyét, szerepét a tár- 
sadalmi feladatok megoldásában, ha 
ez egybeesik saját boldogulásával, 
törekvéseivel is. Így az olyasféle kér- 
désekre, hogy ki dönti el, mikor szól- 
junk bele, vagy hogy egy döntésben 
a párt részt vállaljon-e, könnyebb 
lesz a választ megadni. Ez az utób- 
bi probléma erősen jelentkezett a 
tagsággal — folytatott beszélgetések 
során, a beszámoló taggyűléseken és 
a napisajtóban. Megítélésem szerint 
ez abból táplálkozik, hogy nincs egy- 
értelmű munkamegosztás a párt, az 
állami és a társadalmi szervezetek 
között. Ez nem új keletű felismerés, 
de amit fel kívánok vetni, azt köz- 
vetlenül tapasztaltam. Például egyik 
nagyvállalatunk szakszervezeti  bi- 
zottságának titkára mindent félreté- 
ve a túlóradíj bruttósítását szorgal- 
mazza; a nagyarányú  túlórázást 
szükségszerűnek tartja, hiszen a ter- 
melési tervet teljesíteni csak Így le- 
het, ahelyett, hogy a mértéktelen túl- 
munka kényszere ellen, a főmunkaidő 
védelmében, annak jobb kihasználá- 
sáért és díjazásáért harcolna. 

Egy intézményi pártszervezet bi- 
zottsági ülésén előfordult, hogy vVa- 
laki amellett kardoskodott, hogy a 
párt ne szóljon bele a gazdasági 
ügyekbe, és erre az ott ülők közül 
nem reagált senki. Nem a konkrét 
ügy miatt teszem szóvá, hanem a 
tünet miatt. Ahhoz, hogy a helyi 
pártszervezet tagsága el tudjon iga- 
zodni a párt vezető szerepének gya- 

korlását illetően, szükség van a párt 
szerepének, helyének pontos kimun- 
kálására. Ennek hiánya ma gyakor- 
ta cselekvési zavarokat okoz. Egyfe- 
lől más szervektől átvállal feladato- 
kat, vagy elfogad olyan körülménye- 
ket — lásd szakszervezeti tisztségvi- 
selők —, amelyekkel szemben funk- 
ciójánál fogva fel kellene lépni. 
Emellett nem fordít elég erőt a sa- 
játos feladatok kialakítására, az ér- 
demi együttműködésre. A pártszer- 
vezet ne vesszen el a tervszámok 
pontosításában, a technológia, az 
üzemmenet apró részleteiben. FEhe- 
lyett a döntések teljesítésének fo- 
lyamatos figyelemmel kísérése, ellen- 
őrzése, a párttagság, a helyi kollek- 
tíva hangulatának, közérzetének, bol- 
dogulásának garantálása legyen a fő 
feladata. Így védhető ki, hogy a párt 
olyasmiért is magára vegye a fele- 
lősséget, ami nem tartozik rá, és az 
— a kerületben néhány helyen el- 
hangzott vélemény —, hogy a ,re- 
form következetes végigvitelét leg- 
inkább a pártszervezetek veszélyez- 
tetik". 

Mindez új szellemiséget, gondolko- 
dásmódot és nem meghasonlást kí- 
ván a pártvezetőségektől és vezetők- 
től. Ezért véleményem szerint a fo- 
lyamat elejére az intézményesített 
pártélet legfőbb garanciáinak, a sze- 
mélyi feltételeknek a biztosítása kí- 
vánkozik. Ebben a kérdésben is a 
pártirányítás elvi-politikai jellegének 
erősítésére fordítsuk a fő figyelmet. 
A  káderhatáskörök gyakorlásában 
ma még sokszor előfordul formali- 
tás, ezért jogosnak tekinthetők az 
erre vonatkozó — napjainkban egy- 
re szaporodó — kritikai megjegyzé- 
sek. Az okok világosan Mátszanak. 
Túl sok hatáskör van az irányító 
pártszervek kezében, ezért az érde- 
mi megítélés lehetősége korlátozott. 
Emellett , a hatáskörök egy része 
egy-két szinttel feljebb "van, mint 
ahol egy-egy vezető munkáját tény- 
legesen ismerik. Az alapszervezetek 


véleményezési jogköre sok esetben 
nem terjed ki a helyi első számú ve- 
zetőre. Kerületünkben is van példa 
arra, hogy beosztott egyszerű Üügy- 
intézőt is a legfelsőbb ágazati veze- 
tő nevez ki, vagy még ma is hatás- 
körben tartunk vállalati vezetőt 


. azért, mert nem bízunk a helyi párt- 


szervezet felelősségében, felkészült- 
ségében. De nem szeretném azt az 
apró körülményt elhallgatni, hogy 
egyes vezetők a funikció értékének 
tekintik, ha minél magasabb helyen 
tartják őket hatáskörben. 

Az a véleményem, hogy a párt- 
szervezetek kádermunkájának gyakor- 
lásában minőségi változásokra van 
szükség. Ez egyrészt a hatáskörök 
erőteljes  decentralizálását és csök- 
kentését jelenti. A lényeget abban 
látom, hogy a helyi kommunista kol- 
lektíva integrálja és fejezze ki véle- 
ményét a vezető munkájáról, első- 
sorban az eredményesség és a telje- 
sítmény alapján. A pártszervezet le- 
gyen a vezető munkájának  de- 
mokratikus kontrollja, így segítse elő 
a gazdasági folyamatok kibontakoz- 
tatását. Ezzel elénhető, hogy a veze- 
tő a pártszervezet munkáját nélkü- 
lözhetetlennek tartsa, igényelje és 
hasznosítsa a jelzéseket. 

Az eddigi észrevételekből talán ki- 
tűnik, hogy azért ragadtam tollat, 
mert túl soknak érzem a bizonyta- 
lanságot, kevésnek a kivezető útra 
vonatkozó elgondolásokat. Egy ilyen 
helyzetben nem segít rajtunk a part- 
talan — a mégoly valós problémákat 
felvető — kritika, ha nem kutatja a 
megoldást, nem vállal fel cselekvést. 

Ezért fantosnak tartom — a kerü- 
letben ezt el is várják tőlünk —, 
hogy erősítsük azt a magatartást, 
amely szerint a vezetésnek, a veze- 
tőknek döntő felelősségük abban 
van, hogy megtaláljuk a társadalmat 
előrelendítő munkaetílust. 


Kas Vendel 
. a XVII. kerületi pártbirottság 
éra 


A , sajátos politikai eszközök 


A különböző párttestületek,  ailap- 
szervezetek megyénkben is elkészí- 
tették a Központi Bizottság 1987. jú- 
liusi állásfoglalásából adódó helyi 
cselekvési programjukat. A pártszer- 
vezetek az állásfoglalás szellemében 
alkotóan igyekeztek alkalmazkodni a 
megváltozott követelményekhez. Ám 
pártmunkások, aktivisták, testületek 
nem egy helyen ilyesféleképpen véle- 
kedtek: a jelenlegi helyzet komoly 
feladatokat ró az állami és a gazda- 
sági irányító szervekre, vezetőkre, a 
pártszervezet pedig , sajátos politikai 
eszközeinkkel" segítse a célkitűzések 
megvalósítását. 

Elgondolkodtatott ez a jól csengő 
általánosítás. Valóban, ebben a hely- 
zetben, amikor egyre kevésbé alkal- 
mazható a telefonon történő párt- 
irányítás, amákor már nem elegendő 
kinyilvánítani: így döntöttünk elv- 
társak. Vajon milyen új vagy régi 
politikai eszközök, módszerek állnak 
a pártszervezetek rendelkezésére a 
döntések meghozatalához, végrehaj- 
tásának megszervezéséhez, a vállalati 
élet befolyásolásához, egyszóval a 
párt vezető szerepének helyi érvé- 
nyesítéséhez? Fölmerül bennem a 
kérdés azért is, mert — tisztelet a 
kivételnek — jó néhány Üzemi cse- 
lekvési programot olvasva szegényes- 
nek, elnagyoltnak tűnt a pártszerve- 
zet politikai eszközrendszerének fel- 
sorolása. Éppen ezért megkísérlek 
felvázolni néhány szempontot,  esz- 
közt, amelyek meggyőződésem Sze- 
rint segíthetik a  pártszervezetek 
munkáját a gazdaságban. 


A működési terület ismerete fon- 
tosságának hangsúlyozása megütkö- 
zést kelthet, hiszen — mondhatja 
bárki — ott élnek, dolgoznak, isme- 
rik az embereket, a vállalat problé- 
máit. Mit kell még ezeken kívül is- 
merni? Természetesen ide tartozik a 
vállalat szervezeti, gazdasági  para- 
métereinek ismerete, de a változások 
elemzése, a működés akadályainak 
feltárása is. Ezek azért fontosak, hogy 
a pártszervezet ne csak a felsőbb 
pártszerv határozatait , adaptálja", ha- 
nem önállóan, alkotóan gondolkodva, 
a helyi mozgásirányokból vonjon le 
programba foglalható következtetése- 
ket. 

Az egyik megyei vállalatunk Nyír- 
egyházához közeli gyárában például 
több évvel ezelőtt egy keresett ter- 
mékcsaládot fejlesztettek ki. Megte- 
remtődtek azok a feltételek (piaci po- 
zíciókban, a szervezeti felépítésben, a 
személyi állományban), amelyek ma- 
gukkal hozták az önállósodás igényé- 
nek megjelenését, az ez irányú hatá- 
rozott törekvést. Ennek következtében 
két évvel ezelőtt leányvállalattá ala- 
kultak át, s 1988-tól már önálló vál- 
lalatként dolgoznak. Úgy gondolom, 
ennek alapján is belátható, hogy adott 
esetben egy vállalaton belül is külön- 
böző érdekek fogalmazódnak meg az 
egyes gyáregységeknél,  részlegeknél.: 
De tovább folytatva a gondolatot, el- 
térő lehet a pályakezdő fiatalok, a 
középgeneráció és a nyugdíj előtt 
állók érdeke is. Más, konkrét gazda- 
sági döntések esetén (pl. fejlesztések- 
nél) szintén eltérhetnek az érdekei a 

műszakiaknak, a szakmunkásoknak, a 
betanított, illetve segédmunkásoknak. 


A fentiekre alapozva igen fontos- 
nak tártom a vállalatok elkülöníthető 
érdekcsoportjainak meghatározását, 
beható megismerését, érdekeik irá- 
nyának felmérését, a várható fellépé- 
sükkel, reakciójukkal való számolást. 
Ezeknek az ismerete a pártszervek 
számára elengedhetetlen, ha tisztában 
akarnak lenni a döntések politikai ha- 
tásával, 


A döntés-előkészítés, az információ- 
áramlás folyamatát több pártszervezet 
becsüli le. , Ugyan kérem — mondják 
gyakran ezzel kapcsolatban —, az il- 
letékes megírja az előterjesztést, ha 
kell, a munkabizottság megtárgyalja, 
és máris mehet a testület elé! 


Előfordul persze, hogy ennyi ele- 
gendő lehet, de még sok lehetőség 
van a megalapozottabb döntések elő- 
segítésére. A döntés-előkészítés szaka- 
szában nagyon fontos a felfelé áramló 
információ csatornáinak kiszélesítése. 
Egy-egy fontos kérdés alapszervezeti 
megvitatása nemcsak a párttagok be- 
. leszólási lehetőségére teremt alkal- 
mat, hanem sokoldalú információt is 
adhat. Ritkán történik meg — bár az 
eredményesebben dolgozó pártszerve- 
zeteknél egyre gyakoribb — a szak- 
értők bevonása a döntések előkészí- 
tésébe. Egyik építőipari nagyvállala- 
tunknál például a cselekvési program 
elkészítése érdekében meghatározott 
feladatokat adtak a különböző vezető 
beosztású párttagoknak. Az általuk 
szervezett szakmai vitákban kikristá- 
lyosodtak azok a gazdálkodási terüle- 
tek, ahol a vállalatnak meg kell újul- 
nia. 


Arról is érdemes szólni, hogy a 
párttestületek munkájában vállalati 
szinten is fontos lenne a többalter- 
natívás  döntés-előkészítést  szorgal- 
mazni. Olyan megoldást is elképzel- 
hetőnek tartanék, hogy egy adott gaz- 
daságpolitikai döntés előtt a legjob- 
ban érintett vállalati , érdekcsopor- 
tot" is bevonják, és az elhangzottak 

figyelembevételével többféle lehetősé- 
get felvető javaslatokat terjésszenek 
a testület elé. Így a pártszervezetek 
jobban eleget tudnának tenni az ér- 
dekintegráló, harmonizáló, s ha kell, 
éppen visszaszorító szerepüknek. 

Joggal feltehető az a kérdés is, hogy 
minden érdekütközéssel a párttestü- 
letek  foglalkozzanak-e. Egyértelmű 
nemmel válaszolunk, hiszen ezzel a 
gazdasági vezetők és a társadalmi 
szervezetek jogkörét csorbítanánk. In- 
kább segítsük elő, hogy az érdekkonf- 
liktusok javarésze az ő hatáskörükön 
belül oldódjon meg. 

A júliusi állásfoglalás szellemében 
a vállalati pártszervezeteknek is le 
kell szokniuk gazdasági döntéseik 50- 
rán a ,tonnák, méterek, kilowattok" 
meghatározásának felvállalásáról. Cél- 
szerűbb a politikai, gazdaságpolitikai 
törekvéseket megfogalmazni, és az 
irányok, a keretek meghatározásával 
széles mozgásteret hagyni a konkrét 
gazdasági döntéseknek. 


Ami egy pártszervezet számára fon- 
tos, az a gazdasági döntések politikai, 
hangulati hatásának vizsgálata, az 
embereket érintő következmények 
elemzése. Nem tartom pártfeladatnak 
például egy új termékcsalád gyártá- 
sának beindítása előtt az ehhez kap- 
csolódó szervezeti, szervezési intézke- 
dések, változások meghatározását, a 
gazdaságossági számítások elemzését. 
E feladatok a gazdasági vezetőkre tar- 
toznak, hiszen elsősorban ők értenek 
hozzá s övék a felelősség is. Nekik 
rendelkezésükre áll a felkészült appa- 
rátus, a szakértőgárda, az informati- 
kai, számítástechnikai háttér. A párt- 
szervezet viszont nem kerülheti el an- 
nak felmérését, hogy a gazdasági dön- 
tés következtében az átképzési kény- 
szer, a vállalat munkaerő-összetéte- 
lének módosulása, az ösztönzési, bé- 
rezési rendszer változása milyen ha- 
tásokat vált ki a dolgozók egyes cso- 
portjai körében, és azzal is tisztá- 
ban kell lennie, hogy a kedvezőtlen 
folyamatok tompítására milyen 1le- 
hetőségek, alternatívák vannak, és a 


pártszervezeteknek ebben mik a ten- 
nivalói. 

A végrehajtás megszervezésében 
azt tapasztalom, hogy elnagyolt terü- 
lete ez a pártmunkának. Megvitattuk 
az előterjesztést, döntést is hoztunk, 
de miként lehetne elérni, hogy az élet 
ne ugyanúgy menjen tovább — gon- 
dolkodik el a felelősséget érző párt- 
titkár. Vannak persze ismerős meg- 
oldások. Titkári értekezleten feldol- 
gozzuk, a politikai oktatás fórumain 
szólunk róla. Sőt leírjuk a határozati 
részben, hogy a KISZ és a szakszer- 
vezet is figyeljen oda. Néha reszor- 
tosi értekezletet is szervezünk, s ott 
is megbeszéljük a kérdést. Akadhat 
olyan elvtárs, aki ekkor már harma- 
dik-negyedik alkalommal hallja a té- 
mát, a ,könyökén jön ki", de még 
mindig nem tudja, hogy a döntés vég- 
rehajtásában személy szerint neki mi 
a konkrét feladata. A konkrétság és 
a személyes felelősség elvének érvé- 
nyesítése nem egy  pártszervezetnél 
hiányzik. Annak, hogy ez meglegyen, 
feltétele, hogy a tájékoztatást ne 
csak azzal kezdjük, mit határozott a 
pártvezetőség, hanem azt is el kell 
mondani, hogy miért éppen úgy dön- 
tött, s a végrehajtásban milyen mun- 
kamegosztásra gondol. 

Úgy képzelem el például, hogy az 
ifjúsági felelős a végrehajtó bizottság- 
ban vagy a vezetőségben tisztában 
van azzal, hogy a KISZ-szervezet szá- 
mára ajánlott két-három konkrét fel- 
adat egyúttal az ő eseti pártmegbíza- 
tásának tartalmát is jelenti. Hiszen 
tőle azt várják, hogy segítse elő a 
javaslatok komolyan vételét, lehetőség 
szerint a megvalósítását. Ez politikai- 
lag mindenképpen tisztességesebb vi- 
szonyulás, mint az, amikor a párt- 
szervezet ifjúsági felelőse szinte kívül- 
állóként ostorozza a KISZ-szervezet 
munkáját. 

A végrehajtás megszervezésének 
fontos eszköze a pártszervezet sok- 
irányú tartalmi kapcsolata más he- 
lyi testületekkel, így a vállalati ta- 
náccsal, szakszervezeti és KISZ-bizott- 


sággal. Ezen nemcsak azt értem, hogy 
kölcsönösen képviseltetik magukat 
egymás testületi ülésein, hanem azt, 
hogy az eddigieknél sokkal nagyobb 
szerepet lehet biztosítani az adott tes- 
tületekben dolgozó kommunista ak- 
tíváknak. Össze lehet hívni őket, kö- 
zösen kialakítani a konkrét teendő- 
ket, megbeszélni a módszereket és a 
követendő magatartásformákat. 


Ilyenkor érdemes megvizsgálni azt 
is, hogy a társtestületekben kik azok 
a párton kívüli meghatározó szemé- 
lyek, akik véleményükkel, tekinté- 
lyükkel nagymértékben befolyásol- 
ják az adott közösség véleményét, 
cselekvését. Az ő meggyőzésük, meg- 
nyerésük, a velük való gyümölcsöző 
együttműködés lehet az egyik eszköz 
a pártszervezet  tömegbefolyásának 
erősítésében. Ezért sokkal nagyobb 
hangsúlyt kell helyeznünk a párton- 
kívüliek tájékoztatására, felhasznál- 
va a vállalati híradó, az üzemi saj- 
tó lehetőségeit, termelési tanácskozá- 
sokat s egyéb fórumokat. Természe- 
tesen legnagyobb hatása a párttagok 
személyes példamutatásának, érvelő, 
meggyőző munkájának van. Ehhez 
viszont az is szükséges, hogy a párt- 
csoportüléseken vagy más formában 
a párttagok megbeszéljék, milyen ér- 
vekkel lehet a dolgozókat megnyer- 
ni a döntés végrehajtásában való rész- 
vételre. 

Az ellenőrzésben többnyire az a 
gyakorlat, hogy a párttestület tájékoz-. 
tatót kér vagy beszámoltatja a gaz- 
dasági vezetőt, esetleg az alapszerve- 
zeti titkárt, vb-reszortost. Nem ala- 
kult ki még a módja azonban a bel- 
ső és külső ellenőrzési szervek bevo-" 
násának, munkájuk hasznosításának. 
Pedig az ellenőrzési osztály témavizs- 
gálatra való felkérésre, a Munkavé- 
delmi Felügyelőség vagy a Népi El- 
lenőrzési Bizottság a megfelelő té- 
máknál erőteljesen növelhetné a szak- 
mai színvonalat, az objektivitást. Fe- 
gyelmi ügyeknél gyakori, hogy a párt- 
szerv önállóan megszervezi az ellen- 


. őrző vizsgálatot, a kiküldött bizottsá- 

got. Ezt a formát jól lehetne alkal- 
mazni gazdaságpolitikai kérdésekben 
is. 

A gazdaságpolítikai döntések vég- 
rehajtásának objektív értékelése azért 
is fontos, mivel az ezzel összefüggő 
konzekvenciáknak érvényesülniük kell 
a pártszervezet kádermunkájában, a 
gazdasági vezetők megítélésében. E 
tekintetben legyen döntő tényező az 
adott gazdasági vezető által irányított 
szervezet eredményessége, a párthatá- 
rozatok színvonalas végrehajtása. Hi- 
bákat, esetleg alkalmatlanságot ki- 
mondani, leírni csak objektív alapo- 
kon lehet, s persze csak akkor ér- 
demes, ha a pártszervezet határozot- 
tan képes arra a politikai harcra, 
amelyet e vélemény érvényesítése je- 
lent a vállalat vezető testületében. 
Meg kell tudni győzni a vállalati ta- 
nács tagjait vagy a közgyűlést, kül- 
döttgyűlést, hogy mint a munkáltatói 
jogokat gyakorló testület érvényt sz€- 
rezzen az említett pártvélemények- 
nek. Ugyanakkor ez nem lehet egy- 
irányú utca. A pártszervezet is 


rendszeresen igényelje, hasznosítsa z 
kollextív vezető testületek tagjainak 
véleményeit, javaslatait. 


Az ellenőrzést párton belül is el kell 
végezni. Ezért meggondolásra érdemes 
a  párttisztségviselők olyan jellegű 
rendszeres beszámoltatása vagy minő- 
sítése a testület előtt, amely egy cik- 
lusban legalább kétszeri megmérette- 
tést jelent. Milyen színvonalon látja 
el politikai munkáját, mennyire ért 
a  gazdaságpolitikai  tennivalókhoz, 
tud-e alkalmazkodni a megváltozott 
körülményekhez, alkalmas-e tovább- 
ra is arra, hogy a testület tagja vagy 
alapszervezeti titkár maradjon? 


Ezekkel a gondolatokkal azt sze- 
rettem volna bizonyítani, hogy a párt- 
szervezetek a , sajátos politikai esz- 
közökkel" igenis nagyon sok haszno- 
sat tudnak tenni, ha eközben támasz- 
kodnak a párttagságra, a kollektíva 


. alkotó közreműködésére. 


Sipos István 
a Szabolcs-Szatmár megyei pártbizottság 
munkatársa 


Eredmények a tagfelvételi munkában 


Nálunk — a DATE Hódmezővásár- 
helyi Főiskolai Karán — a végzett 
hallgatók közül a párttagok aránya 
7—8 százalék, ami jóval meghaladja 
a felsőoktatási intézmények országos 
átlagát. Az eredmények értékét nö- 
veli, hogy intézményünkben a kép- 
zési idő csak három év. Úgy gon- 
doljuk, nem érdektelen rámutatni az 
eredmények elérésében szerepet ját- 
szó okokra. A teljesség és a fontos- 
sági sorrend igénye nélkül az aláb- 
biakban látjuk a legfontosabb ténye- 
zőket. Minden évben meghatározzuk 
azt a kört (évfolyam, KISZ-szervezet 
stb.), amelyre a párttaggá nevelő 
munkát irányítani szeretnénk. Min- 
den párttag, de különösen az oktatók 
számára feladatként jelöljük ki a fia- 
talok közötti párttaggá nevelő mun- 
kát. Évközben folyamatosan figye- 
lemmel kísérjük törekvéseiket, és 
taggyűléseken — napirenden kívül is 
—- meghatározzuk a további konkrét 
tennivalókat. Legjobban az a mód- 
szer vált be, hogy már az első éve- 
sek közül legaktívabbakkal, a KISZ-. 
a tanulmányi, a társadalmi munkát 
és egyéb megbízatásokat szívesen és 
eredményesen végzőkkel többször be- 
szélgetünk. Nagyon vigyázunk arra, 
hogy csak példamutató  hallga- 
tókat vegyünk fel a párt tagjai so- 
rába. Elértük, hogy a KISZ-bizottsá- 
gi titkárok és a fontosabb tisztsége- 
ket, funkciókat betöltő hallgatók 
nagyrészt tagjai lettek a pártnak. A 
párttag hallgatók zöme tanulmányi 
munkáért, TDK-ban elért eredmé- 
nyért, mozgalmi stb. munkáért, köz- 


életi szereplésért minden évben va- 
lamilyen elismerésben részesült (ki- 
tüntetés, oklevél, jutalom stb.). 

Az okokat keresve másodikként azt 
említjük, hogy véleményünk szerint 
az intézményi élet, ezen belül a párt- 
élet a pártszervezet működésének, 
munkájának a nyitottsága, az intéz- 
mény életében elfoglalt helye, szere- 
pe, a pártszervezet tekintélye, mun- 
kastílusa stb. olyan demokratikus 
légkört igyekezett teremteni, amely- 
ben eredményesen lehet dolgozni. 
Nyugodtan mondhatjuk, hogy a fia- 
talok nagy része ismeri a pártszer- 
vezet tevékenységét, őszintén, biza- 
lommal fordul annak vezetőségéhez 
és a párttagokhoz. 

Nem lennénk tárgyilagosak, ha az 
okok között nem szólnánk az intéz- 
mény e tekintetben kedvező adottsá- 
gáról: az objektumok együttes zárt 
rendszeréről és kis méretéről. Közös 
udvarban található az oktatási léte- 
sítmény, a kollégium, a menza, a 
szórakozási, a testnevelési és sport- 
létesítmények. A hallgatók, tanárok, 
dolgozók reggeli ébredéstől lefekvé- 
sig közös térben mozognak, dolgoz- 
nak, gyakran találkoznak. Tág tér és 
lehetőség nyílik a személyes kontak- 
tusok kialakítására, egymás munká- 
jának, a különböző fórumok és szer- 
vezetek működésének megismerésére, 
a kívánatos tanár—hallgatói viszony 
kialakítására. 

Megemlíthetjük még, hogy a hall- 
gatóink nagyobb része munkás-, pa- 
rasztszülők gyereke, többségükben ki- 
sebb városok középiskoláiból vagy 

vidékről kerültek intézményünkbe. A 
városban mi vagyunk az egyedüli 
felsőoktatási intézmény, s így itt vi- 
szonylag áttételesebben és nehezeb- 
ben hatnak az ifjúságot kedvezőtlen 
irányban befolyásoló tényezők. A 
hallgatók többsége egészséges élet- 
szemléletű, szervezhető és mozgósít- 
ható fiatal. 

A hatások között találhatjuk az iín- 
tézmény oktató munkájában jelentős 
szerepet betöltő, sokoldalú nevelői 
tevékenységet, az ifjúságra való kö- 
vetkezetes eszmei, politikai, erkölcsi 
ráhatást, a tantárgyak — különösen 
a Marxizmus—Leninizmus Tanszék 
tantárgyainak — oktatását. Ebben 
külön említésre méltóak az órán kí- 
vüli foglalkozások, az évfolyam és 
csoportfelelős nevelői közösségek és 
a kollégiumi nevelő tanárok mun- 
kája. 

Lényeges tényezőként vehetjük 
számba az intézményi KISZ-szervezet 
működését is. Pártszervezetünk nagy 
súllyal foglalkozik az ifjúsági szer- 
vezettel. Az elmúlt időszakban — ha 
nem is nyújtott egyenletes teljesít- 
ményt — jónak minősíthető a főis- 
kolai KISZ-szervezet tevékenysége. 
A pártépítés bázisa, a leendő pártta- 
gok előiskolája javarészt a KISZ- 
szervezet volt. A KISZ-alapszerveze- 
tek kellő komolysággal, megfontolt- 
sággal kezdeményezték az ajánláso- 
kat és tárgyalták meg szinte minden 
esetben a tagfelvételi kérelmeket. 


A lényegében kiemelkedően jónak 
minősíthető tagfelvételi eredménye- 
ket természetesen nem gondok és ne- 
hézségek nélkül értük el. A taggá 
nevelés mindenkor felelősségteljes 
folyamat, de különösen akkor nehéz, 
ha sok a bizonytalanságot keltő szer- 
vezeti, . képzésirendszer-változás, a 
személyi cserékből adódó hullámzó 
mozgalmi élet. S mi mindezekből ki- 
vettük részünket. 

Jogos igény az is, hogy párttag az 
adott helyen a legmegfelelőbb — ta- 
nulásban, — magatartásban elismert 
ember — legyen. Küszködünk ennek 
biztosításáért. Úgy tűnik ugyanis, 
hogy a középiskolában felvett párt- 
tagok nem mindig tudják megállni 
helyüket. Tapasztaljuk például, hogy 
az első évfolyamra párttagként fel- 
vett tanulók közül nagyarányú az 
utóvizsgázók száma. Elég gyakori 
köztük az évismétlő, sőt előfordul, 
hogy gyenge eredményük miatt ta- 
nulmányaik abbahagyására is kény- 
szerülnek. Ezekre a nemkívánatos 
jelenségekre az utóbbi években fi- 
gyeltünk fel, ám feloldásának mód- 
ját, lehetőségét még nem találtuk 
meg. 

Attól tartunk — és ennek kedve- 
zőtlen jelei már megmutatkoztak —, 
hogy a mai nehezebb helyzetben a 
hallgatói párttaggá nevelés a koráb- 
binál nagyobb figyelmet, átgondol- 
tabb politizálást igényel. 


Csatlós Pál 

a DATE Hódmezővésérhelyi 
Főiskolai Karának pártalapszervezeti 
titkára 


Újszerű módszer 


A lakáskérdés — mint bárhol az 
országban — Dunaújvárosban is 
egyike a legégetőbb társadalmi gon- 
doknak, a lakosság szinte minden 
rétegét érinti, de legalábbis érdekli. 

ezért sokakat meglepett, hogy 
a városi párt-végrehajtóbizottság — 
noha a témát megvitatta — nem ho- 
zott határozatot az állami lakások 
értékesítésével kapcsolatban. A tes- 
tület — hosszú és alapos vitát kö- 
vetően — csupán véleményt formált 
és azt hozta nyilvánosságra a váro- 
si lapban, televízióban és a városi 
tanács ülésén. Hogy ez az új — még 
a testületen belül is vitatott — mód- 
szer mennyiben jelent formai, s 
mennyiben tartalmi változásokat a 
pártbizottság munkájában — erről 
kérdeztük Mádlné dr. Maár Ilona 
első titkárt. 

— Bár témánk a pártmunka meg- 
újításának módszere, azért az érthe- 
tőség kedvéért vázoljuk fel a Duna- 
újvárosban kialakult helyzetet, ami- 
vel összefüggésben önök is véle- 
ményt nyilvánítottak. 

— Hosszas magyarázgatás helyett 
legszívesebben a statisztikát idézem: 
Nálunk az állami lakások aránya 
magasabb, mint bárhol az országban, 
az összes lakásunk fele ilyen, s ezen 
belül 18 százalék az egyszobás, 50 
százalék a kétszobás lakások aránya. 
Ugyanakkor még a 15 százalékot 
sem éri el az úgynevezett több lakó- 
helyiséges otthonok aránya, amelyek 
iránt a múlt év végén szinte robba- 
násszerű érdeklődés mutatkozott. A 
több éve életbe lépett — az állami 


lakások eladásával kapcsolatos — 
rendeletre hivatkozva a múlt félévi 
vásárlási láz itt is megjelent. A vá- 
rosi tanács, illetve az ingatlankezelő 
nehéz helyzetbe került. Ha automati- 
kusan a rendelet szellemében dönte- 
nek, eladják a több lakóhelyiséges ott" 
honok háromnegyedét, ugyanis szinte 
kizárólag ezeket akarták megvenni. 
Ez pedig a lakásgazdálkodásról való 
lemondást : jelentette volna. Feszítő 
ellentmondásokat hozott felszínre a 
rendkívül alacsony — szintén a ren- 
deletben megszabott — vételi ár is, 
amely Dunaújvárosban a lakások 
komfortfokozatát és korát tekintve is 
irreálisan alacsony — a forgalmi ér- 
téknek mindössze 15 százaléka. Ez 
egy három és fél szobás lakás esetén 
körülbelül 130 ezer forint. Ezzel 
szemben a lakással nem rendelkező 
fiatal házasoknak, családalapítóknak 
és másoknak ma a lakáshoz jutáshoz 
300—400 ezer forint saját induló tő- 
kével kell rendelkezni. 

— Hány lakásigénylő van ma a 
városban? 

— Ezer. Közülük nyolcszázan 
semmilyen lakással nem rendelkez- 
nek. Hatszázkilencvenen várakoznak 
szociális jellegű tanácsi bérlakásra, 
háromszázan pedig tanácsi értékesí- 
tésű OTP-lakást vásárolnának. 

— Dunaújvárosban ís csökkent a 
lakásépítés üteme? 

— Voltak évek, mikor ezer lakás 
is épült. Ebben az évben viszont 
mindössze 56 állami és 131 OTP- 
lakással számolhatunk reálisan. 

— Ezt a helyzetet mérlegelte úgy 

a tanács — több magyar városhoz 
hasonlóan —, hogy rendelettel sza- 
bályozza a vásárlásokat, illetve, 
hogy" az alternatív megoldásokat 
tartalmazó javaslatát széles körű 
vitára bocsátja? 

— Igen, és ebbe a vitába kapcso- 
lódtunk be mi is véleményünkkel. 
A szalkkértői csoportok vitáit, a la- 
kossági fórumon elhangzott vélemé- 
nyeket figyelve egyre nyilvánvalób- 
bá vált, hogy rendkívül fontos az 
ellentétes vélemények, érdekek meg- 
fogalmazása, a tanács lakásgazdál- 
kodási lehetőségeinek .mérlegelése. A 
Dunaújvárosi Hírlap és a városi te- 
levízió is segített a különféle néze- 
tek megszólaltatásával. Ennek kap- 
csán is nyilvánvalóvá vált, hogy ez 
a konkrét ügy Dunaújvárosban min- 
denkit érint, mindenkit véleményfor- 
málásra késztet, tehát a pártbizott- 
ság sem maradhat passzív. 


— Miért nem határozatot hoztak? 

— Úgy láttuk, hogy a rendelet 
túlságosan is Budapestre, pontosab- 
ban a régi városokra szabott. Nem 
veszi, nem veheti figyelembe a mi 
sajátos helyzetünket — ezt nekünk 
kell mérlegelni. Ugyanakkor attól is 
óvtak bennünket, hogy ilyen ,ta- 
nácsi hatáskörű" kérdésekbe direkt 
eszközökkel  beavatkozzunk. Olyan 
vélemény is megfogalmazódott a la- 
kossági fórumon, hogy: , Ezt már is- 
merjük. A párt meghozza a határoza- 
tot, az kötelező lesz a tanácstagokra, 
s az lesz a tanácsrendelet!" Ezt nem 
akartuk! Ekkor konzultáltunk a kom- 
munista tanácstagokkai:  foglalkoz- 
zunk-e és hogyan a kérdéssel? Azt a 
választ kaptuk, hogy ha a városban 


mindenki véleményt mondhat, akkor 


a párt helyi szervezete sem hallgat- 
hat. 

— Mit jelent, mire kötelez a vé- 
lemény? 

— Erre a formai megoldásra 
szinte véletlenül leltünk, de végül 
tartalmi újítást is hozott. Alkalmas 
arra, hogy megmutassa: a pártszer- 


vezetek számára nem mindegy, mi 
történik, milyen döntés születik az 
embereket érintő, fontos kérdések- 
ben. Tudtuk azt is, hogy közöttünk 
— és a tanácsban is — vannak, akik 
vásárolni szeretnének. Milyen alapon 
vártunk volna tőlük más magatar- 
tást, amikor a vásárlás törvényes jo- 
guk. De a köztünk kialakult és is- 
mereteink szerint a városban is 
többségnek  — tekinthető  ellenvéle- 
ményt sem hallgathattuk el. Azt is 
megfogalmaztuk, hogy ha a jövőben 
változnának az értékesítés jogszabá- 
lyai — amit mi is szorgalmazunk —, 
akkor ismételten foglalkozni kell a 
témával. Úgy látjuk, hogy csak a 
lakásgazdálkodás országos és komp- 
lex reformja teremtheti meg a 
probléma megoldását. 

Álláspontunkat mi is ismertettük 
lapunkban, a városi televízióban, a 
tanácsülésen. A tanácsülés végül is a 
rendelet által megengedett maximá- 


"is korlátozás, vagyis a 100 százalé- 


kos vételáremelés mellett foglalt ál- 
lást. i 

— Mi történt volna, ha a végül is 
semmire sem kötelező , véleményt" 
nem fogadják el a tanácsülésen, ha 
ez nem ,épül be" a tanácsrende- 
letbe? 

— Először is, ami ilyen politikai 
kérdéssé válik, abban a pártszerve- 
zeteknek állást kell foglalni. Ha nem 
a mi álláspontunkat teszi magáévá 
a tanács, akkor is fontosnak tartom: 
kapjon nyilvánosságot, hogy az adott 
viszonyokat, érdekeket elemezve a 
pártszervezet milyen folyamatokat 
erősítene, hogy ez szembesülhessen 
egy ellentétes döntés  következmé- 
nyeivel. Ha a véleményünk körülte- 
kintő, megalapozott, s ha mi meg- 
győződéssel vállaljuk, hogy a pilla- 
natnyilag kétségtelenül kellemetlen 
kudarc ellenére is kitartunk mellet- 
te, az erősítheti a jövőbeli bizalmat. 


Nagy László 


OLVASOINK IRJAK 


Nyugdíjasként is aktívan 


Az 1988-as esztendő nagy feladatokat 
ró valamennyiünkre. Elsősorban gaz- 
dasági téren sok a tennivalónk, hogy 
jobban, eredményesebben és takaré- 
kosabban dolgozzunk, gazdasági ne- 
hézségeinken enyhíthessünk. Ehhez 
nem szükséges feltétlenül párttag- 
nak lenni, de elsősorban a kommu- 
nistáktól várjuk el, hogy kivegyék a 
részüket a szocialista társadalmi 
rendszerünk erősítéséből. Kívánatos 
volna azonban, ha minden állampol- 
gár a munkahelyén körülnézne, ho- 
gyan lehetne a fenti célokért ered- 
ményesebben dolgozni, tenni valamit, 
mert szinte mindenhol van javítani- 
való. 

A nyugdíjasok döntő többsége is 
tevékenykedik, dolgozik valahol, nagy 
szakmai tapasztalatokkal és jó embe- 
ri kapcsolatokkal rendelkeznek. Így 
tőlük is elvárjuk a segítséget, mert 
társadalmi rendszerünk alapjait dön- 
tően ők rakták le. 

Én is mint nyugdíjas dolgozom, fi- 
zikai munkát végzek, de a 45-ös párt- 
tagságom is kötelez, hogy társadalmi 
munkát végezzek és észrevételeim- 
mel, javaslataimmal mindenhol segít- 
sem a párt politikájának megvalósí- 
tását. 

A lakóterület gazdája a Hazafias 
Népíront és a lakóbizottságok. A la- 
kók döntő többsége igényli a ezép 
lakókörnyezetet, de tenni sajnos már 
. keveset — vagy semmit se — tesz 


érte. Ha a kellő kapcsolatokat meg- 
találjuk a lakóközösségekkel, a lakók 
hajlandók cselekedni a környezetük 
érdekében, de ezt meg kelt szervez- 
ni. Ehhez kívánatos volna a lakó- 
környezetünkben és lakóházainkban 
élő — még aktívan dolgozó — párt- 
tagok segítsége is. Egy gyáregységnél 
dolgoztam 35 évet mint fizikai dol- 
gozó — egy kis kitérővel, amíg tech- 
nikumba jártam. Eljötten onnan, 
mert nem bírtam idegekkel azt a ha- 
nyag, szervezetlen munkát. Sajnos a 


"vezetés színvonala sem volt az elvá- 


rásnak megfelelő — akár politikai, 
akár gazdasági szemszögből nézzük. 

Tekintettel a megnövekedett gaz- 
dasági nehézségekre, az üzemekben, 
intézményekben a politikai és gaz- 
dasági vezetőknek most minden ko- 
rábbinál jobban és szorosabban kel- 
lene együtt tevékenykedniük az ered- 
ményesebb munka érdekében. 

A volt munkahelyemen most új ve- 
zetés van, az új igazgató behívatott 
— a fiam által, mert ő is ott dolgo- 
zik —, és elbeszélgettünk, kért, hogy 
jöjjek vissza fizikai dolgozóként, és 
segítsek egy kicsit a jobb munka ér- 
dekében. 

Bár tudom, hogy a nehézségek 
megoldásán segédkezem, de ugyan- 
akkor megtiszteltetésnek tekintem, 
hogy nyugdíjasként is számítanak a 
segítségemre. 

Gallai Róbert 


A beleszólás teltételéről 


Panaszkodunk, amiért mozgalmi éle- 
tünk nem mutat pezsgő, dinamikusan 
vitázó, lelkesedéstől áthatott képet. 
Sokszor felidézett jelenet: a taggyű- 
léseken síri csend, lehajtott fejek, 
nem szerénységből várnak mások 
hozzászólására, hanem bátortalansá- 
guk miatt. Úgy érzik, hozzászólni 
nagyobb feladat, mint a nehéz fizikai 
munka. Van, akinek nincs a témához 
hozzáfűzhető gondolata, van, aki 
amiatt húzódozik, mert hiányos a 
szókincse. Az sem ritka dolog, hogy 
mások által elmondottakat ismétel- 
getnek, vagy semmitmondó  szóla- 
mokkal untatják társaikat. No, nemi 
az utóbbi a jellemző. Aztán megmen- 
ti a kollektíva becsületét az a párttag, 
aki már az előadás alatt lejegyezte 
hozzáfűzendő gondolatait. Az elhang- 
zottakhoz hozzáfűzi problémáit, okos 
gondolatait. Lehet, hogy ő is küzd 
a kifejezésekkel, hiszen esetleg — a 
szervezés hibájából — nem is tudta, 
miről lesz szó. Valljuk be, elismerés 
helyett , örök hozzászóló"-nak titu- 
láljuk, vagy szereplési viszketegseg- 
gel vádoljuk magunkban. Pedig pél- 
daként szolgálhatna. Az ilyen ember 
nem ösztönös, hanem öntudatos párt- 
tag, aki természetesen a civil életben 
is jól érvelve tudja irányítani a köz- 
véleményt. Becsületet szerez a párt- 
nak a társadalmi egyesületekben 13, 
nem sajnál időt és erőt a közügyek- 
re sem 

Ebből adódik a feladat: képezzük 
tovább a , hallgató" elvtársakat. De 

hiszen folyik a pártoktatás — mond- 
hatják. Igen, de hozzá kell tenni: a 
könnyebb megoldást választva nem 
vita- vagy beszélgető köröket, inkább 
az előadásos propagandát kedveli az 
előadó — és talán a résztvevők 1s. 
Az indok az, hogy ezen a szinten 
még nem partnerek a megjelenők a 
vitára, hallgatónak jobban megfelel- 
nek. Igaz, aki figyel, így is sok in- 
formációhoz jut. 


Hogy a taggyűlés igazán hasznos 
legyen, kívánjuk meg a fontos gon- 
dolatok rövid lejegyzését. Ez jó vol- 
na első lépésként. A második lépés, 
hogy ki-ki merje a saját gondolatait 
el is mondani. Ennek gyakorlására 
alkalmas a pártcsoportértekezlet. A 
pártéletnek ez a formája eléggé el- 
hanyagolt, mert külön elfoglaltságot 
jelent. Célszerűbb lenne mindig a 
taggyűlés előtt fél vagy egy órával 
megtartani. Itt a bizalmi röviden is- 
mertetné a soron következő témát 
(vagy annak egy részét), utána a kez- 
dők (a gátlásosabbak) szólnának, be- 
számolva saját tapasztalataikról, vé- 
leményükről. Jó hatású, ha a bizalmi 
elismerő szavaival erősíti a megsző- 
laló önbizalmát. Olyan iskolás dolog 
ez — mondhatják. De szükséges ezek- 
nek a tétova lépéseknek a segítése. 
Így remélhető, hogy azok, akik min- 
dig hallgatnak, eljuthatnak a gondol- 
kodó, véleményt formáló tudatos 
párttagságig. Az élet megköveteli az 
állandó tanulást. 


Nagy János 
ny. pedegégus 


Az idősek mindennapjairól 


Tizenhatodik éve — nyugdíjasként 
— vagyok körzeti párttitkár, s ta- 
pasztalatból mondhatom: a lakó- 
területeken igen sok lehetőség 
van, hogy csökkentsük egymás ter- 
heit. Nálunk szép számmal végeznek 
nyugdíjasok párt- és társadalmi mun- 
kát. Részben azért, mert a munkás 
évek, évtizedek alatt megszokták a 
közéleti tevékenységet, meg azért ís, 
mert több szabadidejük van, s Így is 
mentesítik az aktív dolgozókat. 

Életmódváltozás nálunk is történt. 
Több olyan család van, ahol a fiata- 
lok együtt laknak a szülőkkel vagy 
a nagyszülőkkel. Az idősebb korosz- 
tály tagjai sokan még a napi mun- 
kájuk után, otthon, a háztájiban Ís 
dolgoznak. Úgy érzik jól magukat, 
ha dolgozhatnak: nem eltartottak! 
Dolgoznak a kertben, szőlőben, gyü- 
mölcsösben. Az unokákat óvodába, 
iskolába kísérik, bevásárolnak, ház- 
tartási munkát végeznek. 

Lakóterületünkön — nincsen sem 
üzem, sem szövetkezet, sok nyugdí- 
jas eljár még dolgozni a volt munka- 
helyére, s máshová is. Elsősorban a 
. kisnyugdíjasok vállalnak képzettsé- 
güknél alacsonyabb beosztást, például 
éjjeliőrnek, fűtőnek, takarítónak he- 
lyezkednek el. 

Az ádős emberek sorsa mindig is 
szociálpolitikai kérdés volt. Hogy él- 
nek a családban, milyen ott a szere- 
pük, mennyire vannak megbecsülve. 
Nap nap után kérdezzük aggódva 
egymástól és saját magunktól: együtt 
tud-e élni több generáció? Szétszórt 


hegyvidéki lakóterületünk kialakult . 
szokásai azt jelzik, hogy a nemzedé- 
kek közötti kapcsolatok régi hagyo- 
mányos formái sajnos felbomlottak. 
A fiatalok itt nálunk is szívesebben 
laknak külön. Ezért nem ítélhetjük 
el őket. Nem ők tehetnek erről, év- 
tizedes fejlődésünk így hozta magá- 
val; más területen kaptak munkát. 

A lakóterületi párt- és népfront- 
munkában tapasztaljuk, hogy a leg- 
inkább anyagilag rászorulók már el 
sem hagyják a lakásukat, nem kér- 
nek segélyt, szégyellnek kérni, úgy 
érzik — és mondják is —, hogy ez 
megalázkodást jelent. Ezt a jelensé- 
get mi (párt- és népfrontaktivisták) 
nem hagyjuk annyiban. Szociális fel- 
mérést végzünk és javaslatot teszünk 
a segítés jellegére: szociális gondo- 
zásra, segélyre stb. 

A mi lakóterületünkön is az a 
helyzet, hogy az idős emberek ra- 
gaszkodnak életformájukhoz, környe- 
zetükhöz, az ismerősökhöz, a barátok- 
hoz. Megítélésem szerint nem szabad 
rábeszéléssel megváltoztatni azt, amit 
évtizedeken át megszoktak. Az em- 
beri igényeket, ahogy csak lehet, tisz- 
teletben kell tartani. Ennek alapján 
vallom, hogy a lakóterületen kell 
összefogni minden érintettnek, hogy 
az idős emberek ott érezzék jól ma- 
gukat, ahol leélték életük java ré- 
szét. És mellesleg ez a megoldás tár- 
sadalmilag is a legkifizetődőbb. 


Jeli József 


Pécs, Istenkuti körzet 
alapszerevezeti titkára 

EMLEKEZES 


Zöld Sándor 


Hetvenöt éve, 1913. május 19-én született Nagyvára- 
don. Édesapja cipész kisiparos, aki kőművesek mellett 
vállalt napszámos munkával és egyéb alkalmi kere- 
setekkel kényszerült kiegészíteni jövedelmét.  Édes- 
anyja az 1918—1919-es forradalmak lelkes agitátora 
és a szociáldemokrata női szervezet elnöke volt Bihar 
vármegyében. Tevékenységéért a román királyi had- 
sereg bevonulása után letartóztatták, megkínozták, az 
ellenforradalom bírósága pedig börtönbüntetésre ítél- 
te, ahonnan 1921 végén szabadult. 


Zöld Sándor 1932 őszén iratkozott be a debreceni 
egyetem orvosi karára. Kállai Gyula révén ekkor ke- 
rült kapcsolatba az illegális kommunista párttal, 
amelynek nemsokára tagja lett. A kommunista egye- 
temi hallgatók — Kiss József, Újhelyi Szilárd, Tariska 
István és mások — azt a feladatot kapták a KMP 
vezetőitől, hogy szervezzenek maguk köré egy széle- 
sebb körű szimpatizáns csoportot. Ezt jól oldották 
meg: 1933-ban Zöld Sándort megválasztották az egye- 
temi hallgatók Tisza István köre titkárának, majd egy 
év múlva az orvostanhallgatók Csabai Bajtársi Egye- 
sületének vezetője lett. A baloldaliak befolyását mu- 
tatta, hogy 1936 tavaszán sikerült megbuktatniuk a 
Turul Szövetség nacionalista és antiszemita diákvezé- 
reit, s az Egyetemi Kör elnökének Kiss Józsefet, tit- 
kárának pedig Zöld Sándort választották Ök — tár- 
saik segítségével — élénk viták színterévé változtat- 
ták a szervezetet. Egyúttal szoros politikai kapcsolato- 
kat építettek ki a debreceni szociáldemokraták bal- 
szárnyával, részt vettek a Munkásotthon gendezvé- 
nyein, bekapcsolódtak a haladó értelmiségiek és mű- 
vészek összefogására vállalkozó Ady Társaság mun- 
kájába, de kapcsolatokat tartottak a "Független Kis- 
gazdapárt helyi szervezetével és újságjával, a Baj- 


szaz KEZÉT ESZS EZEN ÜL et NnKT ESZ eaz sataát 


csy-Zsilinszky Endre vezette Nemzeti Radikális Párt 
parasztszervezeteivel, a Juhász Nagy Sándor által irá- 
nyított Kossuth-párttal és Debreceni Reform ,Társa- 
sággal. 

Zöld Sándor első országos visszhangot kiváltó fel- 
lépésére a Turul Szövetség által 1936 márciusában 
szervezett II. Debreceni Diétán : került sor. Javasolta 
a nagybirtok megváltás nélküli kisajátítását, a pa- 
raszti adósságok elengedését, az általános, egyenlő, tit- 
kos választójog bevezetését, a gyülekezési és szervez- 
kedési jog korlátozásainak megszüntetését, a sajtó- 
szabadságot, az ipari munkások szervezkedési jogának 
, épségben tartását". 

Ennek az akciónak szerves folytatása volt, hogy a 
debreceni Egyetemi Kör és a Werbőczy Bajtársi Szö- 
vetség baloldali vezetői az országban elsők között 
csatlakoztak az 1937. március 15-én megalakult Már- 
ciusi Fronthoz. Emiatt — a szélsőjobboldal követelé- 
sére — az egyetemi tanács Zöld Sándor és hét társa 
ellen fegyelmi eljárást indított, a kör tevékenységét 
pedig felfüggesztette. Ennek ellenére jelentős szere- 
pet "vállalt laz 1938 márciusában induló Tovább című 
folyóirat szerkesztésében. 

Közben elvégezte az egyetemet, s 1940 októberétől 
a felszabadulásig a berettyóújfalui kórházban dolgo- 
zott. Pártkapcsolatait megtartotta, részt vett a Béke- 
párt munkájában is. A Gestapo elől 1944-ben neki is 
bújdosnia kellett, azok rejtegették, akiknek orvosuk. 
politikai vezetőjük volt. 

Berettyóújfalu tfelszabadítása után először a beteg- 
ellátást szervezte meg, majd nagy szerepet vállalt a 
helyi pártszervezet megalakításában. 1944. november 
18-tól megbízták a felszabadított Bihar megye főispáni 
teendőinek ellátásával. E tisztségében sokat tett a de- 
mokratikus közigazgatás, a közbiztonság, a demokra- 
tikus pártok megszervezéséért és együttműködéséért. 
Részt vett az Ideiglenes Nemzetgyűlés előkészítésében. 
s Bihar megye kommunista küldötteként tagja lett 
annak. December 23-án kinevezték az Erdei Ferenc 
vezette Belügyminisztérium államtitkárának. Jelentős 
szerepet vállalt az új államigazgatás megszervezésé- 
ben, a reakciós elemektől való megtisztításában, vala- 
mint a földreform lebonyolításában. Itt szerzett ta- 
pasztalatai alapján 1945 júniusábon az MKP Központi 
Vezetősége közigazgatási osztálya vezetőjének nevez- 
ték ki. 1945 novemberében a debreceni választókerü- 
et képviselője lett. Az iránta megnyilvánuló bizalmat 
mutatja, hogy 1947-ben  Csongrád-Csanád megye, 
1949-ben pedig az előbbi mellett Hajdú-Bihar megye 
szavazói is országgyűlési képviselővé választották. 

1946 novemberében a nagy-szegedi pártbizottság tit- 

kára lett. A parasztság és az értelmiség életét, gondol- 
kodását jól ismerő és a népfrontpolitikát okosan al- 
kalmazó Zöld (Sándor itt is eredményesen dolgozott: 
vezetésével fellendült és kiszélesedett a falu- és ta- 
nyajáró mozgalom, a , Munkások a tudományért és 
a tudomány a munkásokért" mozgalommal és mér- 
téktartó, türelmes politikájával megnyerte az értelmi- 
ség — különösen a pedagógusok — és az egyetemi 
fiatalok progresszív részét. Mindemellett elsősorban a 
munkásság megnyerésére törekedett. Mindez hozzá- 
járult ahhoz, hogy két év alatt közel 60 százalékkal 
nőtt a városban a párt taglétszáma. Munkájának 
eredményeként erősödött a kommunista és a szociál- 
demokrata szervezetek együttműködése. Az  ország- 
ban elsőként — 1948. április 20-án — a Szegedi Ken- 
dergyárban egyesült a két munkáspárt helyi szerve- 
zete, a városban pedig május 9-én jött létre a mun- 
kásosztály politikai egysége. 

Kiemelkedő munkásságáért júniusban az országos 
egyesülési kongresszuson az MDP Központi Vezetősé- 
gének póttagjává választották, október végén pedig a 
Kádár János vezette Belügyminisztérium államtitká- 
rává hevezték ki. Zöld Sándor tevékenységét a párt 
iránti odaadás és a vezetői iránti feltétlen bizalom 
jellemezte. Ezzel is összefüggött, hogy 1949-ben 
az MDP Központi Vezetőségének, majd 1950 májusá- 
ban a Politikai Bizottságnak a tagja lett, s 1950 júniu- 
sában a Belügyminisztérium élére került. Kinevezése 
már a terjedő bizalmatlanság légkörében született, 
Zöld Sándort azonban ez ,akkor még nem érintette. 
Egyik irányítója az október 22-én megtartott tanács- 
választásoknak; sokat tesz azért, hogy a létrejött he- 
lyi tanácsok és az új állami közigazgatási szervek 
megkezdhessék munkájukat. Még részt vesz az MDP 
1951. február 25.—március 2. között megrendezett II. 
kongresszusán, ahol a Központi Vezetőség ismételten 
a Politikai Bizottság tagjává választja. 

Zöld Sándor azonban nem volt hajlandó részt venni 
a tisztességes és becsületes vezetők ellen folytatott rá- 
galomhadjáratban. Ezért ellene is megindultak az ilyen 
akciók. Igazságtalanul megvádolták, a , nép ellenségé- 
nek" nevezték, s 1951. április 20-án az Elnöki Tanács 
fölmentette miniszteri tisztségéből. Letartóztatása előtt 
öngyilkos lett, önkezével vetett véget önmaga és csa- 
ládja életének. 

Személyét a dogmatikus időszak elmúlta után re- 
habilitálták. Holttestét — családtagjaiéval együtt — 
1957-ben a Kerepesi temetőben díszsírhelyre szállítot- 
ták és volt baráti körének tiszteletadása mellett han- 
tolták el újra. 

Sipos József 


Fontosabb cikkek jegyzéke 
1988. MÁRCIUS 11-TŐL ÁPRILIS 10-IG 


PÁRT- ÉS MOZGALMI ÉLET 


NÉPSZABADSÁG —- Közlemény az MSZMP KB 1988. március 23—24-i ülé- 
séről (III. 25.); A pártértekezletre készülve (III. 26.); Az országos pártértekez- 
let állásfoglalás-tervezete (ITI. 31.); Az országos pártértekezlet állásfoglalás- 
tervezetének vitájából (IV. 9.). 

NÉPSZAVA — Nógrádi Tóth Erzsébet: Alkotó vita a tudományos dolgozók 
érdekképviseletéről (IV. 8., 9.). 

MAGYAR NEMZET — Beszélgetés Kósáné Kovács Magdával, a SZOT tit- 
kárával az autonómiáról, a nyíltságról és a képviseletről (III. 30.). 
TÁRSADALMI SZEMLE — Kósáné Kovács Magda: A szakszervezetek a viták 
tükrében (1988/3.). 


BELPOLITIKA 


NÉPSZABADSÁG — Kádár János a SZOT székházában (III. 11.); Rózsa László: 
Mitől féltsük a szocializmust? (III. 12.); Kónya József: Túl a paragrafuson 
(III. 14.); Egyházi vezetők Grósz Károlynál (III. 15.); Tavaszi ülésszak a par- 
lamentben (III. 17., 18.); Kádár János munkamegbeszélése iparváltalatok ve- 
zetőiível (III. 18.); Benedek István Gábor: Utunk értéke (III. 19.); Interjú Cse- 
hák Judittal a szociálpolitikáról (III. 19.), Sarkadi László: A pedagógusok 
közérzetéről (III. 21.); Korszerűsödő háttérintézmények (III. 23., 24.); Grósz 
Károly nyilatkozata a Népszabadságnak (IV. 2.); Rózsa László: A változások 
pártján (IV. 2.); Németh Miklós ünnepi rádió- és tévébeszéde (IV. 5.); Da- 
niss Győző: A Magyar Szociológiai Társaság és a TIT Országos Elnökségé- 
nek vándorgyűlése (IV. 9.). 

NÉPSZAVA — Beszélgetés Rácz Alberttel, az Országos Társadalombiztosítási 
Főigazgatóság vezetőjével (III. 11.); Gál Róbert: Piacképes szakmunkásokat 
(III. 15.); M. Bíró Anna: Politika a közgondolkodásban (III. 22.); Varga Zsu- 
zsa: Mi határozza meg közérzetünket? (III. 24.); Lukács Mária: Emberi sza- 
badság vagy egészség? (III. 26.); Szenes Imre: Milyen legyen a valódi ön- 
kormányzat? (IV. 1.); Peredd Ágnes: Ideigleneren letelepedők (IV. 1.). 
MAGYAR HÍRLAP — Fodor Gábor: Beszélgetés Berecz Jánossal a társadalmi- 
gazdasági kibontakozásról (III. 12.); Interjú Deák Gáborral, az ÁISH elnöké- 
vel (III. 18.); Barabás János: Viták után (III. 19.); Grósz Károly találkozója 
felsőoktatási vezetőkkel (III. 22.); Interjú Raft Miklóssal az államélet re- 
formjáról (IV. 9.). 

MAGYAR NEMZET — Szabad György: Az érdekegyesítés ereje (III. 15.); 
Beszélgetés Mándity Marinnal, a délszláv szövetség főtitkárával (III. 19.); 
Pik Katalin: A társadalombiztosítás értéke (IM. 19.); Interjú Pozsgay Imrével 
a szocializmus újragondolásáról (IV. 2.). 


GAZDASÁGI KÉRDÉSEK 


NÉPSZABADSÁG — Gulyás Pál: A szövetkezés ereje (III. 11.); Bossányi Ka- 
talin: Átszervezés közben a Ganz-MÁVAG (III. 11.); Kerekasztal az idei hitel- 
lehetőségekről (III. 12.); A minisztertanács irányelvei az árszinvonadi-növektedés 
rövid távú mérsékdéséről (III. 14.); Hámor Szilvia: Meditáció pénzről és tu- 
dományról (III. 16.); Becsky Róbert: Bizottságok a mechanizmuefejlesztésre 
(III. 18.); Kelemen János: Vállalkozói lakásépítés CIII. 23.); Tóth Benedek: 
Mezőgazdasági vezetők nyilatkozatai (III. 23.); Kerekasztal a vállalati önálló- 
ságról (III. 26.); Kerekasztal a kisipari vállalkozásokról (IV. 9.). 

NÉPSZAVA: — Varga Zsuzsa: A fogyasztók védelmében (III. 19.); Gál Rő- 


95 


bert: Háttérintéseti munka — ésszerűbben (IV. 7.); Németh Miklós: Kosztás- 
politikai reform (IV. 2.); Filanek Tibor: Bérklub (IV. 9.). 

MAGYAR HÍRLAP — Interjú Villányi Miklós pénzügyminészterrel (III. 12.); 
Eller Erzsébet: Bérklub (III. 14.); Interjú Melega Tibor külkereskedelmi má- 
mnészterhelyettessei (III. 15.); Eindélyi András: Az áremelés határai (III. 17.); 
Kocsi IHona: A szocialista gazdálkodás alternatív modelljei (III. 22.); Kerek- 
asztal-beszélgetés az árakról (IV. 1.):; Beszélgetés Váncsa Jenő mezőgazdasági 
miniszterrel (IV. 2.); Eller Erzsébet: Kell-e külföldi tőke? (IV. 7.); Kocsi Ilo- 
na: Új társasági törvényre várva (IV. 8.); Török Zoltán: Szénhidrogén-kuta- 
tásunk jelene és jövője (IV. 9.). 

MAGYAR NEMZET — Görömbölyi Zoltán: Válaszúton a süllyedő 

(III. 11.); Polgár Tibor: A konszenzus feltétele a rétegérdek , intézményesí- 
tése" (III. 15.); Fleischer Tamás: Háttér és húzóerő (III. 22.); Stuber - Ervia : 
Gondoltatok az árfolyampolitíkáról (III. 29.); Kuti Éva: A kultúra — pénz- 
kérdés? (IV. 5.); Gergely László: Kisbankok a nagyok árnyékában (IV. 6.). 
TÁRSADALMI SZEMLE — Váncsa Jenő: A minőség programja (1988/3.), M- 
lés István: Gondolatok eladósodásunkról (1988/3.). 


ELMÉLETI KÉRDÉSEK . 


NÉPSZABADSÁG — Sárfalvi Béla: Természet és társadalom (III. 15.); For- 
gács Imre: Gazdasági megújulás — politikai tervezőmunka (III. 19.); Kiss 
Artúr: Hatalom, állam, társadalom (III. 29.). 

TÁRSADALMI SZEMLE — Schiffer Péter: A demokratikus centralizmusról 
(1988/3.). 


NEMZETKOZI KÉRDÉSEK 


NÉPSZABADSÁG — Miklós Gábor: Példaértékű kapcsolat (Szovjetundó—Ju- 
goszlávia, III. 19.); K. Nyírő József: Lengyel politikai reformviták (III. 22.) ; 
A Legfelsőbb Tanács Elnökségének határozata az örményországi és azer- 
bajdzsáni eseményekről (ITI. 24.); Mihail Gorbacsov beszéde -a kolhozkong- 
resszuson (III. 24.); Nagy Csaba: , Próbaszünet" (Nicaragua, III. 26.): Közle- 
mény a VSZ tagállamai külügyminiszteri bizottságának üléséről (III. 31.); Len- 
. gyel L. László: Izrael és a palesztinok (IV. 2.):; Léderer Pál: Három év új 
időszámításban (IV. 2.; A Pravda szerkesztőségi cikke az átalakítás , balol- 
dalhi" bírálóiról (IV. 6.); E. Fehéc Pál: Gyula-Fehérvár — Alba Júlia (IV. 8.). 
MAGYAR HÍRLAP — Pálfi Viktor: Gorbacsov jugoszláviai látogatása (III. 
19.); Kulcsár László: Ausztriában is adóreform (III. 21.); Bényi József: Kul- 
túránk külföldi követei (III. 22.); Interiú Várkonyi Péter külügyminiszterrel 
(III. 25. Nonn V. György: Örmények és azerbajdzsánok (III. 26.; Kulcsár 
István: Jackson lelkész Atlanta kulcsfiguráje lesz? (III. 29.); Szaniszló Ferenc: 
Afganisztán és a szovjet közvélemény (IV. 5.). 
MAGYAR NEMZET — Lambert Gábor: Kíváncsi peresztrojka (III. 19.); Ti- 
sovszky János: Nicaraguai aduk (III. 24.); Avar János: Az első csillagharcos 
(S2ZU—USA, III. 26.); Thurzó Tibor: Közel-keleti tűz és víz (III. 26.); Ritecz 
Miklós: Tudat-tüskék (Lengyelország, III. 31.); Várkonyű Tibor: Európai nor- 
mák (Románia, IV. 6.); Lambert Gábor: Modellezés (SZU, IV. 9.). 


TUDOMÁNY, KULTÚRA 


NÉPSZABADSÁG — Hiller István: Pázmány Péter mai szemmel (III. 12.); 
Varsányi Gyula: Bészélgetés az új színházi szabályozásról (III. 14.): Daniss 
Győző: Beszélgetés Kosáry Domonkos akadémikussal (IV. 2.); Aczél György: 
Makarenko időszérűsége (IV. 9.). 

NÉPSZAVA — Beszélgetés Bereczky Gyulával a Magyar Televízióról (IV. 9.). 
MAGYAR NEMZET — Erényi Tibor: Történelmi érdem és érték (III. 21.); 
Javorniczky István: Milyen útra tér a magyar szociológia? (IV. 9.). 3 


Üüséb; Google 


Ára: 7,50 forint 


MENNEK EGK GERE EK E EETEÚ 


KOSSUTH KONYVKIADÓ 


Marx és Engels Művei 
20. kötet 


Eugen Dütving úr tudomány-forradolmosításo 
A természet dialektkája 


826 oldal Ára: 50. Ft 


Marx és Engels Művei 
48. kötet 
1861—1863 


512 oldal Ára: 50- Ft 


Egyenlőtlen helyzetek 
(Közreadja az MSZMP KB Tórsadalomtudományi Intézete) 
184 oldal Ára: 37. Ft 


Dokumentumok a szabadművelődés történetéhez 
(1945—1949) 


Források a magyar népi demokrácia történetéhez 
VII. kötet 


A kötetet összeállította és a bevezetőt írta: Doncs Istvánné 
736 oldat Ára: 300- Ft 


A személyzeti munka kézikönyve 
Második, átdolgozott kiadás 
Szerkesztette: dr. Gozdog Miklós és dr. Klisz László 


360 oldal Ára: 110. Ft 


VILÁG 
PROLETÁRJAI, 
EGYESÜLJETEK! 


xX 


f217 


4777 


hd 


A MAGYAR SZOCIALISTA MUNKÁSPÁRT 
KÖZPONTI BIZOTTSÁGÁNAK 
FOLYÓIRATA 


A tartalomból 


A pártértekezlet állásfoglalása 

Kádár János előadói beszéde 

Elhangzott és írásbeli hozzászólások 

A munkáspártok egyesülésének évfordulója 


A társasági törvényről 


(Kerekasztal-beszélgetés) 


vwurte 
tt 


1988 
tals 


Current 90 


Pártélet 
A MAGYAR . 
SZOCIALISTA MUNKÁSPÁRT 


KOZPONTI BIZOTTSÁGÁNAK 
FOLYÓIRATA 


XXXIII. ÉVFOLYAM, 
6. SZÁM 
JÚNIUS 


Szerkesztőség : 


Széchenyi rakpart 19. 
Budapest 1387 
Telefon: 111-400, 116-263 


Kiadja a Kossuth Könyvkiadó 
A kiadásért felel 

a Kossuth Könyvkiadó 
igazgatója 

Kiadóhivatal: 

Révay utca 16. 

Budapest Pf. 347. 1370 
Telefon: 116-660 


Előfizethető bármely 
pártszervezetben, 

a Kossuth Könyvkiadó megyei 
és kerületi kirendeltségeinél 
(pénzforgalmi jelzőszám 
215-11529). 

Terjeszti a Magyar Posta. 
Előfizethető bánmely 
hírlapkézbesítő postahivatalnál, 
a hirlapkézbesítőknél, 

a Posta hírlapüzleteiben 

és a Hírlap-előfizetési és 
Lapellátási Irodánál KHELIR), 
Budapest XIII., Lehel u. 10/A. 
1900 — közvetlenül vagyi 
postautalványon, valamint 
átutalással a HELIR 
215-96162 pénzforgalmi 
jelzőszámra. 


Előfizetési díj 1 évre 78 Ft 
Megjelenik havonta 
88.2536/06-66-21 


Zrinyi Nyomda, Budapest 
Felelős vezető: 
Vágó Sándorné vezérigazgató 


ISSN 0479—6349 


FŐSZERKESZTŐ : 
LAKOS SÁNDOR 


SZERKESZTŐBIZOTTSÁG : 
. AÁDÁM GYORGY 


BALLAI LÁSZLÓ 


BUDZSÁKLIA MÁTYÁS 


DEAK GÁBOR 
GÉCZI JÁNOS 
LÁTOS ISTVÁN 
LEHOCZKY ISTVÁN 
MOLNÁR BELA 
NYITRAI ISTVÁN 
ÖSZI ISTVÁN 
RADICS KATALIN 
RITTER TIBOR 
SALI FERENC 
SCHMIDT PÉTER 
SZKOKÁN FERENC 


"88/6 


TARTALOM 


AZ MSZMP ORSZÁGOS ÉRTEKEZLETE 


Állásfoglalás a párt feladatairól, 
a politikai intézményrendszer fejlesztéséről 


Egység, összefogás, helytállás 
Kádár János előadói beszéde 


Berecz János: 
A wita tanulságai 
A párt vezető testületei és tisztségviselői 


A WMTÁBAN ELHANGZOTT FELSZÓLALÁSOKBÓL 


Grósz Károly: 

Minden társadalmi erő érdekelt a párt megújulásában 
Hámori Csaba: 

Akié az ifjúság, azé a jövő 

Németh Miklós: 

Gyökeres változás szükséges a gazdaságban 


Pozsgay Imre: 

Az egész néppel folytatott párbeszédre van szükség 
Szabó lstván: 

Agrórgazdaságunk jövője 

Krasznai Lajos: 

Helyreálítoni a szavak és tettek egységét 


Katona Béla: 
Átfogó minőségi megújulást 


Kovács András: 
A dialógus vállalása 


AZ IRÁSBAN BENYÚŰJTOTT HOZZÁSZÓLÁSOKBÓL 


Boros László: 

Bizalom és felelősség 

Dóczi Gábor: 

Az irányítás korszerű módja 
Grübl László: 

Tájékoztatás és vita 


27 
34 


39 


43 


38 


62 


65 


67 


70 


72 


na 
L.J 


Müller Pál: 
Ulúziók helyett realitásokat 


Negyven éve egyesült az MKP és az SZDP 


A tórsasági törvényről 
(Kerekasztal-beszélgetés) 


AZ MSZMP ORSZÁGOS ÉRTEKEZLETE 


Állásfoglalás a párt feladatairól, 
a politikai intézményrendszer 
fejlesztéséről 


A Magyar Szocialista Munkáspárt 1985 márciusában tartott XIII. kongresz- 
szusa úgy határozott, hogy a szocialista rendszer erőforrásainak jobb hasznosí- 
tásával, a népgazdaság teljesítőképességének növelésével teremtsük meg a gaz- 
dasági egyensúly javításának, az életszínvonal érzékelhető emelésének felté- 
teleit; a tudomány, a kultúra és a művelődés fellendítésével segítsük a tár- 
sadalom alkotóképességének kibontakozását; demokratikus intézményeink fej- 
lesztésével erősítsük a nemzeti egységet. 

A kongresszuson elfogadott helyzetértékelés, valamint az ennek alapján 
kitűzött gazdaságpolitikai és életszínvonal-fejlesztési célok nem bizonyultak 
megalapozottnak. A hetedik ötéves tervben több cél kapott egyidejűleg elsőbb- 
séget, mint amennyi reálisan megvalósítható. Gazdasági helyzetünk nem ja- 
vult, nőtt az ország konvertibilis valutában fennálló adóssága, erősödött az 
infláció, növekedtek a lakosság terhei, csökkent az életszínvonal. 

Ezt a helyzetet részben tőlünk független tényezők, nagyrészt azonban 
belső okok, tevékenységünk fogyatékosságai idézték elő. 

A világgazdaságban végbement, máig is tartó átrendeződésnek a ma- 
gyar gazdaságra gyakorolt hatását a Központi Bizottság és a kormány té- 
vesen ítélte meg, ezért gazdaságpolitikosi reagálása sem volt megfelelő. Nem 
vállaltuk, elkerülhetőnek véltük a gazdaságtalan termelés visszaszorításával, 
a támogatások leépítésével mindenképpen együtt járó konfliktusokat. Az el- 
osztás nem a ténylegesen mégtermelt jövedelemhez igazodott. Mindez a 
külső és a belső egyensúly további comlását okozta, növekvő eladósodáshoz 
vezetett. á 

Világossá vált, hogy tartós eredményeket a magyar gazdaság csak akkor 
érhet el, ha folytatódik a megkezdett reform, kialakul a szocialista árutermelő 
gazdaság —  fejlettségünknek és adottságainknak megfelelő — működési és 
irányítási rendszere. Megnehezítette ennek megvalósítását, hogy a gazdaság- 
ban megkezdett reform nem terjedt ki kellő időben a társadalmi élet más te- 
rületeire. A gazdaságban kiéleződött ellentmondások részben okozói, részben 
következményei a társadalmi viszonyokban, a politikai intézményrendszer 
működésében mutatkozó zavaroknak. A gazdasági fejlődést fékezik olyan 
társadalmi körülmények is, mint az iskolázottság, a szaktudás, a műveltség 
szintjének elmaradása a kor követelményeitől. A lakosság — különösen a 
munkaképesek — számának csökkenése, nem kielégítő egészségi állapota ked- 
vezőtlenül befolyásolja a társadalom teljesítőképességét, 


A közvélemény ezeket az ellentmondásokat tükrözi, a lakosság növekvő 
elégedetlenséget tanúsít a gazdasági és társadalmi fejlődés megtorpanása, a 
nehézségek megszaporodása miatt. Romlott a közhangulat, csökkent a párt és 
a vezetők iránti bizalom. A reális helyzetértékelés, a cselekvőkészség mellett 
van pesszimizmus, kiábrándultság, és teret nyernek megalapozatlan, irreális 
elgondolások. 


ni a határozatoknak. A párt-, az állami szervek és a társadalmi szervezetek 
gyakorlata és munkastílusa nem a követelményeknek megfelelően változott. 


A Központi Bizottság 1986. novemberi határozatában kimondta: fordulatra 
van szükség. Ezt követően — a pártaktíva, a tudományos intézmények és a 
társadalmi szervezetek javaslatait figyelembe véve — 1987 júliusában kidol- 
gozta a gazdasági-társadalmi kibontakozás programját. 

Ennek alapján a kormány stabilizációs munkaprogramot készített, ame- 
lyet az Országgyűlés jóváhagyott. Elkezdődött a kormányzati munka megúju- 
lása. A gazdaságban kisebb mértékű javulás jelei mutatkoznak, a szükséges 
fordulat azonban még nem következett be; feltételei csak hosszabb idő alatt 
teremthetők meg. 

Előrehaladásunk, a nemzet boldogulása azt követeli, hogy a társadalmi 
élet minden területén fordulatot hajtsunk végre: felgyorsítsuk a reformfo- 
lyamatokat, összehangoltan folytassuk a gazdaság és a politikai intézmény- 
rendszer működésének megújítását, segítsük a társadalom alkotóképességének 
kibontakoztatását. 

A gazdálkodás, a szocialista demokrácia fejlesztésével érhető el, hogy tel- 
jesüljön a társadalom jogos igénye: maradjon fenn a létbiztonság, a jövedel- 
mek a teljesítmények szerint alakuljanak, csökkenjen az infláció, könnyebbé 
váljon a fiatalok pályakezdése, a gyermekek eltartása és nevelése, általános- 
sá váljon a gondoskodás az idősekről, az önhibájukon kívül nehéz helyzetbe 
kerülő emberekről. Ezáltal tehetünk eleget mindenkori kötelezettségünknek, 
hogy megőrizzük és gyarapítsuk a nemzet kulturális értékeit, erősítsük a társa- 
dalmi szolidaritást, magasabbra emeljük a társadalom erkölcsi színvonalát. 


Céljaink elérésének legfőbb biztosítéka a szocialista társadalmi rendszer, 
amelynek alapja a munkásosztály vezetésével, a munkás-paraszt szövetség 
erejével, az értelmiség támogatásával kiépített népi hatalom, a termelőeszkö- 
zök meghatározó részének társadalmi tulajdona, a marxista—leninista párt ve- 
zető szerepe, társadalmunk alapintézményeinek megerősítése és fejlesztése. A 
kommunistáknak és a szocializmus párton kívüli híveinek részvétele a politi- 
ka alakításában, a vezető testületek személyi összetételének megújulása, a po- 
lítikai intézményrendszer korszerűsítése, a politika nyíltsága és nyilvánossága 
teszi visszafordíthatatlanná társadalmi és gazdasági életünk reformjának fo- 
lyamatát. . 

A pártértekezlet szükségesnek tartja, hogy a Központi Bizottság alakítson 
munkabizottságot, amely elvégzi a helyzet mélyebb elemzését, az okok feltá- 
rását, s a közelmúltban folytatott viták tapasztalatait is hasznosítva felvázol- 
ja a szocializmus építésének távlati programját. Ennek keretében vizsgálni kell 
egy új programnyilatkozat elkészítésének a szükségességét. 

I. 


A Magyar Szocialista Munkáspárt országos értekezlete szükségesnek tart- 

" ja a társadalmi és gazdasági reformfolyamat összehangolt folytatását és 

meggyorsítását. Mivel az MSZMP a történelmileg kialakult egypártrendszer 

körülményei között tölti be vezető szerepét, így az átfogó reform folytatásá- 
nak kiindulópontja a párt működésének megújítása. 


a) A párt erősítse tevékenységének politikai jellegét. A politika kidolgozása 
során támaszkodjon jobban a tudomány eredményeire, a gyakorlati tapasz- 
talatokra. Javítsa a párthatározatok politikai előkészítését és a döntések után 
a meggyőző, szervező és ellenőrző munkát. 

A párt összpontosítsa tevékenységét a társadalmi viszonyok fejlesztésére, 
a szocialista rendszer védelmét és a törvényességet szolgáló alapelvek megha- 
tározására, a népgazdaság fejlesztési irányainak kijelölésére, a társadalom szel- 
lemi, ideológiai életének befolyásolására, erkölcsi állapotának javítására, kül- 
politikai elveink és céljaink kialakítására, a nemzetközi kapcsolatok fejlesz- 
tésére. Ne vállalja át az állam és a társadalmi szervezetek feladatkörét, hanem 
a törvényes keretek között, tagjainak, szervezeteinek és testületeinek tevé- 
kenysége révén, széles körű támogatás megszerzésére törekedve, elvi, politi- 
kai iránymutatással érvényesítse vezető szerepét. 


b) A párt a demokratikus centralizmus elve alapján épül fel és működik. A 
jelenlegi helyzetben a fő feladat a pártdemokrácia erősítése, minél teljesebb 
kibontakoztatása. 

A kongresszusok között a Központi Bizottság dönt a párt egészét érintő 
ügyekről, állást foglal a társadalmat és a gazdaságot érintő kérdésekben. A 
nagy horderejű ügyekben a Központi Bizottság előzetesen lefolytatott, az 
egész tagságra kiterjedő pártvita alapján döntsön, a fontosabb javaslatokat 
pedig a területi, intézményi, üzemi pártbizottságok előzetesen véleményezzék. 

A Központi Bizottság és szükség szerint a területi pártszervek mellett mű- 
ködtethetők tanácsadó testületek a döntések, állásfoglalások sokoldalú megala- 
pozása céljából. 

A központi irányítás javításával egyidejűleg biztosítani kell a területű és 
munkahelyi pártszervek, alapszervezetek, a párttagok részvételét a politika 
alakításában, növelni önállóságukat és felelősségüket a párt politikájának kép- 
viseletében, a politikai tevékenység megszervezésében és ellenőrzésében. 

A párt alapszervezeteinek, szerveinek joguk és kötelességük, hogy kez- 
deményezzék a felsőbb pártszerveknél az általuk szükségesnek tartott kér- 
dések megtárgyalását, illetve vitára bocsátását. A felsőbb pártszerv testületi 
ülésén köteles a javaslatokat mérlegelni. A döntésről, annak indokairól a kez- 
deményező pártszervezet kapjon tájékoztatást. Az alapszervezetek hatáskörét 
úgy kell bővíteni, hogy az összhangban legyen a működési területükön levő ál- 
lami szervek, vállalatok, intézmények önállóságával. Kapják meg a munká- 
jukhoz szükséges információkat. Erősödjön az élőszó szerepe, az emberi, elv- 
társi kapcsolat. 

A pártmunka megújulásának fontos eleme a döntési rendszer módosítása, 
a döntési folyamat gyorsítása. A politikai döntések előkészítésekor a vezető 
testületek mérlegeljék a társadalmi szervezetek, az érdekképviseleti szervek, a 
nyilvános fórumok véleményét és javaslatait. Lehetőleg több változatot tartal- 
mazó tervezetek készüljenek, figyelemmel a társadalmi összefüggésekre és 
hatásokra. A döntésre hivatott pártszerv ülésén ismertessék a javasolttól el- 
térő elgondolásokat is, és a testület foglaljon állást azokról. 


A pártban a kollektív vezetés elve érvényesül. A döntésekben és azok 
végrehajtásában részt vevők személyes politikai felelősséggel tartoznak. A 
végrehajtás ellenőrzése a pártmunka minden szintjén váljon rendszeressé. Ter- 
jedjen ki arra is, hogy a gyakorlat igazolja-e a politika és az egyes határoza- 
tok helyességét. Az ellenőrzés tapasztalatait hozzák nyilvánosságra, kitérve 
szükség szerint a döntés-előkészítők, a döntéshozók és a végrehajtásban részt 
vevők személyes felelősségére is. 

A pártdemokrácia fejlesztése indokolja a párton belüli választási rendszer 
módosítását. Lehetővé kell tenni, hogy az irányító testületek tagjainak meg- 
határozott hányadát az alapszervezetek, illetve az alsóbb szintű pártszervek 
közvetlenül választhassák, s ha munkájukkal, magatartásukkal elégedetlenek, 
őket visszahívhassák. A választások minden szinten titkosak legyenek. Min- 
denütt, ahol igénylik, több személyt kell jelölni. A pártértekezletek küldöttei- 
nek és a testületek tagjainak megválasztásában ne statisztikai szempontok ér- 
vényesüljenek. Az irányító -pártbizottságok ne befolyásolják az alapszervezeti 
vezetőségek és tisztségviselők, a közbenső párttestületek választását. 

A párt új választási rendjét 1988-tól folyamatosan be kell vezetni. 

Az irányítást mindenütt a választott testület, az alapszervezetekben a tag- 
gyűlés gyakorolja. Az apparátusok feladata, hogy a testületek útmutatása sze- 
rint szervezzék és segítsék a döntések előkészítését, a határozatok megismer- 
tetését, alkaktmazását, megvalósítását, a tapasztalatok összegezését. A választott 
testületek irányításával működő apparátusok szakmai összetétele és szerve- 
zete, tagjainak felkészültsége a pártszervek módosuló feladatkörének megfe- 
lelően alakuljon. 


c) A párt eszmei, politikai, szervezeti és cselekvési. egységét folyamatosan új- 
ra kell teremteni. A kommunisták minden fórumon nyíltan és felelősségtu- 
dattal mondjanak véleményt, kételyeiket pedig a párt fórumain vessék fel. 
Mind az alapszervezetekben, mind az irányító testületekben általánossá kell 
tenni a tárgyszerű és türelmes politikai vitát, amelyben az érveknek és nem 
a beosztásnak van szerepe. 8 

A párt tagjai kötelesek a párt testületeinek álláspontját nyilvánosan kép- 
viselni. A vezetők ebben is mutassanak példát. A párttagok az illetékes párt- 
fórumokon kívül nem nyilatkozhatnak az elfogadott határozatoktól eltérő szel- 
lemben; különvéleményük támogatására frakciókat nem szervezhetnek. A vé- 
leményükkel kisebbségben maradottak álláspontjukat a pártszervek tanácsko- 
zásain, a párt elméleti fórumain kifejthetik, illetve joguk van ahhoz, hogy sa- 
ját alapszervezetükhöz, testületükhöz vagy felsőbb pártszervhez forduljanak 
a vitatott ügy újratárgyalása érdekében. Amíg azonban a határozat érvény- 
ben van, kötelesek magukat ahhoz tartani, illetve azt végrehajtani. A pártta- 
gok döntés előtt, illetve döntés hiányában képviselhetik saját álláspontjukat. 

A cselekvési egység erősítése céljából olyan gyakorlatra és tájékoztatási 
rendszerre van szükség, amely a párttagokkal folyamatosan megismerteti a 
döntések, határozatok indokait és a feladatokat. A tájékoztatás terjedjen ki 
a döntések előkészítése során felmerült változatokra is. 

A párt tagjait folyamatosan tájékoztatni kell a Központi Bizottság és vég- 
rehajtó szervei, valamint a Központi Ellenőrző Bizottság munkájáról és hatá- 
rozatairól. A Központi Bizottság tagjai, a párt minden szintű választott és ki- 
nevezett tisztségviselői gyakrabban találkozzanak az alapszervezetekkel, le- 
gyen közvetlen és kötetlen a vezetők és a tagság kapcsolata. 


d) A párt vezető szerepének érvényesítésében meghatározó jelentősége van a 
kádermunkának. A párt káderpolitikai elveinek érvényt kell szerezni. A párt- 


ó 


szervek a választók véleményét mérlegelve tegyenek javaslatokat a politikailag 
fontos vezető tisztségek betöltésére. Lépjenek fel a választások és a kinevezé- 
sek tisztaságáért, törvényességéért, a protekció, az elvtelen összefonódás ellen. 
A jelöltek megítélésének fő mércéje az alkalmasság, a hivatalban levő vezetők 
esetében teljesítményük, munkájuk eredményessége és emberi tisztességük 
legyen. Az erkölcsi normák megtartását, a közélet tisztaságának védelmét min- 
den vezetőtől, minden párttagtól szigorúan meg kell követelni. 

Bővüljön a pályázat útján és a meghatározott időtartamú megbízatással 
betölthető funkciók köre. A politikai és a társadalmi élet minden területén lé- 
nyegesen nagyobb számban jelöljenek tehetséges fiatal embereket vezető tiszt- 
ségekre. Csökkenjen a párt-, az állami szervek és a társadalmi szervezetek ve- 
zető testületeiben a kölcsönös képviselet. Folytatódjon a káderhatáskörök de- 
centralizálása, csökkenjen a felettes pártszervek hatáskörébe tartozó párt-, 
gazdasági és társadalmi tisztségek száma. 

A Politikai Bizottság és a Titkárság tagjai, a Központi Ellenőrző Bizottság 
elnöke és titkára, a budapesti, a megyei, a megyei jogú, a városi és a buda- 
pesti kerületi pártbizottságok titkárai — ha munkájuk alapján erre alkalma- 
sak — ugyanarra a tisztségre legfeljebb két ciklusra választhatók meg. A 
Központi Bizottság ezt az elvet érvényesíti osztályvezetőinek kinevezésénél is. 
Gondoskodni kell a tisztségükből távozó vezetők megfelelő elhelyezéséről. 

A párt belső működésében bekövetkezett, valamint a tervezett változások 
új szervezeti szabályzat kidolgozását indokolják. A Központi Bizottság e cél- 
ból hozzon létre munkabizottságot, amely javaslatát terjessze a XIV. kong- 
resszus elé. 


e) A szocializmus építésének nélkülözhetetlen feltétele a szövetségi politika kö- 
vetkezetes folytatása és megújítása. 

A társadalom osztály- és rétegviszonyainak átalakulásával, a párt politi- 
kájának gazdagodásával, a szocializmus építésének kiteljesedésével az MSZMP 
a nép pártjává válik. Továbbra is legfontosabb feladatának tartja a munkás- 
osztály történelmi céljainak megvalósítását, amelyek nemzeti érdekeket fe- 
jeznek ki. A munkások és parasztok szövetségének jól bevált hagyományait 
folytatja és alkalmazza a jelenlegi viszonyokra, épít és számít az értelmiség, 
valamint az ifjúság támogatására és cselekvő részvételére. Fontos feladatának 
tartja a különböző világnézetű embereknek, a nemzet alkotó erőinek össze- 
fogását. 

Együttműködünk mindazokkal a más felfogású, más világnézetű állampol- 
gárokkal, akik tevékenyen dolgoznak szocialista hazánk javára, tiszteletben 
tartják alkotmányos rendünket és nemzetközi kötelezettségeinket. 

Meggyőződéssel hirdetjük a párt álláspontját. de figyelembe vesszük az 
attól eltérő nézeteket. Előrehaladásunk fontos hajtóerejének tekintjük az épí- 
tő szándékú bírálatokat, javaslatokat. A különböző elgondolásokat tartalmuk 
szerint ítéljük meg. A párt szervei, a néphatalom intézményei és a társadalmi 
szervezetek testületei vizsgálják meg a sajátjuktól eltérő elgondolásokat is, 
gazdagítsák programjaikat a hasznosítható javaslatokkal, de nyíltan, érvelve 
határolják el magukat attól, ami nem egyeztethető össze szocialista elveinkkel 
és nemzeti érdekeinkkel. 


f£) A magyar nép döntő többsége a szocializmusban látja a nemzet jövőjét, 
cselekvően részt kíván venni a munkában. A közgondolkodásban ugyanak- 
kor teret nyertek polgári, valamint szocializmusellenes nézetek, terjed a poli- 
tikai, világnézeti közömbösség. 


Az előttünk álló feladatok megoldása igényli az ideológiai munka folya- 
matos megújítását, a marxista gondolkodás élénkítését. Az elméleti alkotó- 
műhelyek, a tudományos kutatók elemezzék a gazdasági, társadalmi folyama- 
tokat, tárják fel a kedvezőtlen jelenségek, tendenciák okait, mélyebb gyöke- 
reit, kísérjék figyelemmel a szocialista fejlődés hazai és nemzetközi tapasz- 
talatait, és vonják le az általánosítható elvi következtetéseket. Intenzívebb 
ideológiai, tudatformáló munkával segítsük a társadalmi fejlődés új jelensé- 
geinek felismerését és megértését, a valóság által igazolt értékrend kialakí- 
tását, 

A pártszervek és -szervezetek rendszeresen tűzzék napirendre a páritagsá- 
got foglalkoztató kérdéseket, és adjanak választ azokra. Segítsék elő a szo- 
cializmus fejlődését szolgáló új gondolatok befogadását. 

A párt szervezetei, intézményei és tagjai érvekkel lépjenek fel a túlzó és 
a konzervatív, a szocialista reformok szükségességét tagadó, illetve az elvein- 
ket és politikánkat bármely oldalról támadó, eltorzító nézetekkel szemben. Mu- 
tassák be a szocializmussal szemben álló eszmék és törekvések valóságos ter- 
mészetét. Ösztönözzük a szocializmus melletti kiállást, tegyük elmélyültebbé 
a tudományosan megalapozott, reális nemzeti önismeretet, erősítsük a nemze- 
ti érzést és önbecsülést. 

A szocializmus befogadja, őrzi és gazdagítja az emberiség értékeit. A párt 
feladatának tekinti a történelmi örökség ápolását, a nemzeti öntudat, a ma- 
gyarsághoz való kötődés, a cselekvésre kész hazaszeretet és az internaciona- 
lista gondolkodás, a népek barátsága eszméjének erősítését. A párt erőfeszí- 
téseket tesz a munkaerkölcs megszilárdításáért, a közösségi magatartás terje- 
déséért, a munkaszeretet, a helytállás, a tisztesség, a tehetség, a műveltség a 
szaktudás nagyobb megbecsüléséért. Céljaink megvalósításában növekszik a 
szerepük és jelentőségük olyan értékeknek, mint az egyéni kezdeményezőkész- 
ség, a felelősségvállalás, a vállalkozó-, újítószellem. 


2. A néphatalom érvényesülésének és gyakorlásának feltétele és eszköze 
a párt vezető szerepére épülő szocialista pluralizmus. Ez teremt lehető- 
séget a különböző érdekek intézményes kifejezésére, egyeztetésére és politikai 
akarattá formálására. A szocialista állam tevékenysége meghatározó tényező a 
társadalomban. A Magyar Szocialista Munkáspárt súlyos történelmi helyzet- 
ben, a társadalom széles körű támogatását megnyerve, nagy és eredményes 
haroot folytatott a Magyar Népköztársaság alkotmányos, törvényes rendjének 
helyreállításáért, és továbbra is legfőbb feladatának tekinti az ország alaptör- 
vényének megtartását, megtartatását, a szocialista törvényesség védelmét. 
4 nie társadalmi, politikai fejlődés szükségessé teszi az alkotmány felülvizs- 
gálatát. 


A szocialista államszervezet önállóan, jobb hatásfokkal működjön, tisztá- 
zott legyen feladatköre és felelőssége. 


Korszerűsíteni szükséges a párt és a kormány munkamegosztását, a párt- 
nak az államéletre gyakorolt befolyása elveit, eszközeit és módszereit. A párt 
elsősorban az államszervezetben dolgozó kommunisták révén érvényesítse po- 
litikai állásfoglalásait, illetve hasson az állami szervek működésére. 

A népképviseleti testületek legyenek a nyílt politizálás fórumai. Az Or- 
szággyűlés legfőbb feladata a törvényalkotás. Ebben kizárólagos jogköre van. 
Ugyanakkor legyen nagyobb szerepe a társadalmi érdekegyeztetésben, a közös 
érdekek képviseletében, a törvények megtartásának ellenőrzésében, a kor- 
mányzati munka kereteinek meghatározásában és a kormány ellenőrzésében. 


A párttag képviselők a népképviseleti testületekben meggyőző érvekkel érvé- 
nyesítsék a párt politikáját. 

A Mimisztertanácsban megkezdett átszervezést folytatva ésszerűsíteni és 
javítani kell az államigazgatási munkát országos, területi és helyi szinten egy- 
aránt. 

A tanácsok váljanak a lakóhelyek valóságos önkormányzati intézményei- 
vé, s ezzel együtt töltsék be hatékonyan a szocialista állam helyi végrehajtó 
szervének szerepkörét. A központi forrásokból törvényben szabályozott arány- 
ban részesedjenek. A kormányzati szervek növeljék a tanácsok gazdasági és 
döntési önállóságát, érdekeltségét bevételeik gyarapításában. A tanácsi mun- 
ka feltételei azáltal is javuljanak, hogy egyszerűsödjön a különféle hatósági 
eljárások rendje. Indokolt, hogy az Országgyűlés új törvényt alkosson a ta- 
nácsok feladatairól, szervezetéről és működéséről. 

Az állam és az állampolgárok kapcsolatában demokratikus, bürokratiz- 
mustól mentes, a kötelességek teljesítésére, a jogok kölcsönös tiszteletben tar- 
tására épülő, törvényekkel szabályozott viszonyokra van szükség. 

Rendezni kell az állampolgárok és az állami szervek jogai gyakorlásának 
és kötelességei teljesítésének módját. Ki kell alakítani a társadalmi viták 
szervezésének rendjét. Törvényben kell szabályozni az öntevékeny szerve- 
ződés, a gyülekezés, az egyesülés, a lelkiismereti és vallásszabadság jogát, a 
nemzetiségek jogait, valamint az egyéni és közösségi jogok védelmének ga- 
ranciáit. Létre kell hozni az alkotmánybíróság és a közigazgatási bíráskodás 
intézményeit. 

A választási rendszert tovább kell fejleszteni. A választási törvény módo- 
sítása tegye lehetővé a különféle szervezetek, állampolgári közösségek, érdek- 
képviseletek, munkaszervezetek érdemi részvételét a jelöltek kiválasztásában 
és megismertetésében. Törvényt kell alkotni az országos és a helyi népsza- 
vazás alkalmazásáról. 

Az állami szervek tegyenek intézkedéseket a társadalmi élet minden terü- 
letén a törvényesség, az állami és az állampolgári fegyelem erősítéséért. Jo- 
gos igény a közélet tisztaságának védelme, a törvény szigorának alkalmazása 
a hatalommal való visszaélés, a jogtalan haszonszerzés, a protekció ellen. 


3. Növekedjen a társadalmi szervezetek, mozgalmak önállósága. Töltsenek 
be nagyobb szerepet a politikai és az állami döntésekben, a törvények és 
más jogszabályok előkészítésében, megvitatásában, megtartásuk ellenőrzésében, 
a politikai kultúra fejlesztésében, a demokratikus közösségi élet intézményes, 
öntevékeny formáinak megteremtésében. A tagságukat érintő legfontosabb 
kérdésekben dolgozzanak ki önálló megoldási javaslatokat. 
A jövőben is nagy felelősség hárul a történelmi hagyományokat hordozó, 
a dolgozók túlnyomó többségét tömörítő szakszervezetekre. A párt politikai ve- 
zető szerepét elismerő partneri viszony kapjon nagyobb hangsúlyt. Az ennek 
keretében önállóan dolgozó szakszervezetek tagságuk érdekeit képviselve cse- 
lekedjenek, tegyék meg javaslataikat, és alakítsák ki önálló véleményüket. 
Tagságukkal, az állampolgárokkal ismertessék meg állásfoglalásaikat, a szer- 
vezett dolgozók törekvéseit. Növeljék munkájuk nyitottságát, nyilvánosságát. 
Az állami szervek vonják be a szakszervezeteket a politikai, társadalmi és 
gazdasági döntések előkészítésébe. Támogatjuk azokat a kezdeményezéseket, 
amelyek a szakszervezetek érdekképviseleti tevékenysége politikai és jogi fel- 
tételeinek javítására és a mozgalom korszerűsítésére irányulnak. 


A Hazafias Népfront a szocialista pluralizmus fontos intézménye. To- 
vábbra is munkálkodjon a nemzeti közmegegyezésért, a társadalom különbö- 

ző erőinek tartós szövetségéért. Teremtsen mozgalmi kereteket, politikai fóru- 
mokat mindazok számára, akik elfogadják a szocialista építés nemzeti prog- 
ramját, és aktívan részt kívánnak venni a közéletben. 

A Hazafias Népfront tevékenységét a párt elvi irányításával és közre- 
működésével önállóan végezze. Kezdeményezze a társadalmi szervezetek, ál- 
lampolgári egyesületek közös fellépését fontos társadalmi célok megvalósí- 
tásáért. Segítse elő a párttagok és pártonkívüliek kapcsolatait és együttmű.-- 
ködését. Közjogi funkciójának ellátásával, a választások, a népszavazás le- 
bonyolításában betöltött szerepével erősítse az állampolgárok befolyását a 
népképviseleti, államigazgatási szervekre. Mozgalmi munkájával szolgálja a 
különböző közösségek érdekeinek egyeztetését, a társadalom politikai kultúrá- 
jának gazdagodását, az emberi jogok érvényesülését. A pártszervek — állás- 
pontjuk, politikai elgondolásaik kialakítása és ismertetése során — nagyobb 
mértékben éljenek a népírontmozgalom fórumainak lehetőségeivel. 

A Magyar Kommunista Ifjúsági Szövetség a magyar ifjúság egységes 
politikai tömegszervezete. Az ifjúsági szövetséget — szervezeti önállóságát 
tiszteletben tartva — a párt irányítja. 

A KISZ erősítse a fiatalok körében kifejtett politikai tevékenységének 
az utóbbi időben kialakuló új gyakorlatát. Képviselje nyilvánosan a fiatalok 
érdekeit, vegyen részt a társadalompolitikai döntések előkészítésében. Alakít- 
son ki folyamatos párbeszédet a különböző ifjúsági csoportokkal, körökkel, 
egyesületekkel, és saját keretei között hozzon létre az ifjúság tagoltságát job- 
ban megjelenítő szerveződési formákat. 

Szükség van az ifjúság szerveződési lehetőségeinek bővítésére; támogat- 
juk és segítjük az egyes ifjúsági rétegek és csoportok érdeklődési körének és 
sajátos érdekeinek megfelelő, önkormányzó ifjúsági körök, klubok, egyesü- 
letek létrehozását. 

Fokozottan építünk azokra a társadalmi szervezetekre, mozgalmakra, 
szövetkezetekre, szövetségekre és egyesületekre, amelyek alkotmányos kere- 
tek között, a társadalmi élet különböző területein, a gazdaságban, a kultú- 
rában, az egészségügyben, a környezetvédelemben, a sportban fejtik ki tevé- 
kenységüket. 

A párt tagjai kezdeményezően vegyenek részt a társadalmi szervezetek 
és mozgalmak munkájában, segítsék azok hatékony és szocialista célú mű- 
ködését. 


A szocialista demokrácia kiteljesítésének fontos része a társadalmi nyil- 

" vánosság, amely jó lehetőségeket teremt a közéleti tájékozódáshoz, az 

érdekek különbségének és azonosságának felismeréséhez, a közmegegyezés 

létrehozásához, a társadalmi ellenőrzéshez. A politikai nyilvánsoság terjed- 

jen ki a párt-, az állami, a társadalmi életre, az állampolgári jogokra és gya- 
korlásuk módjára is. 

Gyors, pontos és rendszeres tájékoztatást kell adni az állami és politikai 
döntésekről. A Központi Bizottságnak és végrehajtó szerveinek a társadal- 
mat érintő állásfoglalásairól, a különböző szintű pártbizottságok tanácskozá- 
sairól tájékoztatni kell a lakosságot. 

A pártszervek bővítsék tevékenységük nyilvánosságát. A párt lapjai és 
folyóiratai meggyőzően képviseljék a párt testületeinek, szerveinek állás- 
pontját, adjanak helyet a vitáknak. 

A párt az elvi irányítás eszközeivel és módszereivel erősítse politikai be- 
folyását a tömegtájékoztatásban. A lapalapító és lapfenntartó állami szervek, 

társadalmi szervezetek és egyesületek teljes politikai, szakmai, erkölcsi és 
anyagi felelősséget viseljenek lapjaikért. 

A tömegtájékoztatásban dolgozók elkötelezetten és felelősséggel lássák 
el feladataikat, adjanak hű képet a valóságról, támogassák a szocialista épi- 
tőmunkát, népszerűsítsék a gazdasági, tudományos és kulturális tevékenyseg 
jó példáit, konstruktívan bírálják az előrehaladás útjában álló jelenségeket. 
Nyújtsanak segítséget a közérzetet rontó, a közélet tisztaságát, a társada- 
lom igazságérzetét sértő jelenségek elleni harchoz. 


A 


l. A gazdaságban legfontosabb feladatunk a Központi Bizottság 1987. jú- 

"  lius 2-án elfogadott kibontakozási, valamint a Minisztertanács stabili- 
zációs munkaprogramjának végrehajtása. 

" A gazdaság stabilizálásának alapfeltétele a külső adósság növekedésé- 
nek fékezése, majd megállítása és a belső pénzügyi egyensúly helyreállítása. 
E megkerülhetetlen követelményeknek úgy kell — és eredményesen csak 
úgy lehet — eleget tenni, hogy minden eszközzel növeljük a gazdálkodás ha- 
tékonyságát, aminek a piaci versenyképesség javulásában kell megmutat- 
koznia. Ezt kell szolgálnia a rend és a fegyelem megszilárdításának, a mű- 
szaki fejlesztés gyorsításának, a termelési és termékszerkezet korszerűsítésé- 
nek. A stabilizáció és a kibontakozás nemzeti, össztársadalmi érdek, megva- 
lósításuktól nem tántoríthat el az sem, hogy bizonyos lépések, intézkedések 
ütköznek egyes gazdálkodó szervezeteknek vagy a lakosság egy részének rö- 
vid távú érdekeivel. 

Abból kiindulva, hogy a szocialista gazdaság árutermelő gazdaság, támo- 
gatjuk mindazoknak az eszközöknek az alkalmazását, amelyek a gazdasági 
szervezeteket a piac törvényeinek figyelembevételére kényszerítik, és ame- 
lyek segítik a társadalmi tőke és a munkaerő megfelelő áramlását a haté- 
konyabban dolgozó területekre. i 

Többszektorú népgazdaságunkban a jövőben is meghatározó a szocialista, 
közösségi tulajdon. Fontos feladatunk az állami és a szövetkezeti tulajdon 
működésének hatékonyabbá tétele, a tulajdonosi rendelkezési jogok és fele- 
lősség érvényre juttatása. Szükség van a közösségi tulajdon formáinak gazda- 
gítására. 

A szocializmus építésének jelenlegi szakaszában és hosszabb távon is 
szükség van arra, hogy a lakosság megtakarított pénzeszközei bekerüljenek 
a gazdasági vérkeringésbe, s arra is, hogy a külföldi működő tőkét bevonjuk 
a hazai termelésbe. Támogatunk minden olyan kezdeményezést — beleértve 
a vegyes tulajdonú vállalkozások meghonosítását és a magántevékenység 
élénkítését —, amely a nemzeti jövedelem növekedését és a lakosság életvi- 
szonyainak javítását szolgálja. 

Valamennyi gazdálkodó szervezetet — tulajdonformájától, méretétől és 
tevékenységi területétől függetlenül — érdekeltté kell tenni a gazdasági tel- 
jesítmény növelésében. Bővíteni kell a különféle tulajdonformák működésének 
lehetőségeit, változatos kombinációikhoz ki kell alakítani a megfelelő kere- 
teket. A gazdálkodásban olyan működési feltételeket kell létrehozni, ame- 
lyek a teljesítménnyel, a befektetéssel arányos jövedelmet tesznek lehetővé, 
utat nyitnak a társadalom számára is hasznos és eredményes vállalkozások 
fejlődéséhez. Ennek érdekében szükség van új társasági törvényre, amely le- 
hetővé teszi a gazdálkodás szervezeti kereteinek bővítését, a kollektív tulaj- 
donosi érdekeltség erősítését, ösztönzi közös vállalkozások létrehozását, a 
magánvállalkozások és a külföldi működő tőke fokozott bevonását. 

9 Tovább kell folytatni a gazdasági reformot, amely egy szocialista piac- 

" gazdaság működési feltételeinek kialakítását szolgálja. A gazdaságirá- 
nyításban egyszerű, áttekinthető megoldásokra és gyakorlatra van szükség. 
A gazdaságirányítás tegye lehetővé, hogy a gazdaság szereplői magas szintű 
jogszabályokban rögzített és hosszabb távra érvényes feltételek között dol- 
gozhassanak; segítse, hogy gyorsan és rugalmasan alkalmazkodjanak a vál- 
tozásokhoz. A nagyobb gazdálkodói önállósághoz, bővülő jogkörökhöz és fe- 
lelősséghez igazodóan kell fejleszteni a központi irányítás intézményeit, mun- 
kamegosztását és kapcsolatrendszerét. 

A népgazdasági terv váljon az alapvető gazdaságpolitikai célok összehan- 
golásának, a kívánatos arányok érvényesítésének, a fő gazdasági folyama- 
tok prognosztizálásának, befolyásolásának, eszközévé. Ezt kell szolgálnia a 
népgazdasági tervezés és a költségvetés reformjának. 

A gazdasági reform egyéb elemeihez igazodva átfogóan módosítani kell 
a bérpolitikát és a bérrendszert. A bérreform vezessen a keresetszabályozás 
kötöttségeinek feloldásához, a munka társadalmi hasznosságának, eredmé- 
nyességének megfelelő bérarányok kialakulásához. A vállalati belső érde- 
keltségi rendszerek segítsék elő a főmunkaidőben végzett tevékenység kellő 
anyagi és erkölcsi elismerését. 

Vállalni kell azokat a társadalmi következményeket, amelyekkel a ki- 
bontakozási program gazdasági feltételeinek megteremtése, elsősorban a szer- 
kezetátalakítás, a támogatások leépítése jár. 

A gazdaság szerkezetének átalakítása elkerülhetetlenné teszi a munkaerő 
nagyobb arányú mozgását a dinamikusan fejlődő ágazatok, vállalatok irá- 
nyába. Az átmeneti elhelyezkedési nehézségeket átképzéssel, állami támogatás- 
sal kell mérsékelni. A munkahely nélkül maradó emberek sorsa intézményes 
segítséget igényel. Megkülönböztetett figyelmet kell fordítani a hátrányos 
helyzetű emberek, csoportok, a pályakezdők foglalkoztatási problémáinak 
megoldására. Ezek enyhítése, méltányos kezelése elsősorban állami eszkö- 
zökkel történjen. 

Indokolt megvizsgálni, milyen feltételek szükségesek ahhoz, hogy az ál- 
lam a létfenntartás minimális szintjét garantálhassa. 


Ki kell alakítani a szociálpolitika és az egészségügy egységes rendszerét. 
Ez álljon összhangban a korszerűsített társadalombiztosítással és a nyugdíj- 
rendszer reformjával. Mérsékelni kell a nyugdíjak reálértékének csökkené- 
sét. Gondoskodni kell az önhibájukon kívül nehéz helyzetbe kerültekről. A 
szociálpolitikai eszközökkel elsősorban a családokat támogassuk. Kapjanak tá- 
mogatást a szociális problémák felelősségteljes megoldását segítő öntevékeny 
állampolgári és társadalmi kezdeményezések. 

Nemzeti érdekünk, hogy a nők jobb feltételek között tölthessék be mun- 
kavállalói szerepüket és anyai hivatásukat, fokozatos és konkrét lépések 
szükségesek a gyermeknevelés családi terheinek enyhítésére, az ifjúság egyes 
rétegeinek helyzetét kedvezőtlenül érintő folyamatok ellensúlyozására, a tár- 
sadalmi esélyegyenlőtlenség csökkentésére. 

Egyéni és társadalmi érdek, hogy a lakosság egészségi állapota javuljon. 
Meg kell teremtenünk az egészségmegőrzés társadalmi-nemzeti programja 
megvalósításának feltételeit, 

A lakásépítésben és a lakásgazdálkodásban átfogó korszerűsítés révén 
mindinkább érvényesüljenek a reális érték- és költségviszonyok. Javítani kell 
— a területfejlesztés, a szerkezetátalakítás, a munkaerőmozgás figyelembe- 
vételével — a lakáshelyzetet. Intézkedések szükségesek a lakáskínálat bőví- 

tésére. Kapjanak nagyobb támogatást azok, akik önerőből nem képesek rossz 
lakáshelyzetükön javítani, és akik szeretnének első önálló lakáshoz jutni. 

Arányos területfejlesztés keretében növelni kell a kisebb települések né- 
pességmegtartó képességét. Az országos és megyei programok alapján foly- 
tatódjon az elmaradott térségek gazdasági alapjainak erősítése. 


3 Az értéket teremtő szellemi munka döntő tényezője a társadalmi és 
" gazdasági előrehaladásnak, növekvő mértékben részese a javak előállí- 
tásának, a társadalmi erőforrások újrateremtésének, az új folyamatok fel- 
tárásának. Ennek ki kell fejeződnie a szellemi munka, a tudás, a teljesítmény 
értékelésében, az értelmiség méltó politikai, anyagi és erkölcsi megbecsülé- 
sében. 

A tudományos kutatás a társadalom előtt álló feladatok megoldásában, 
a népgazdaság műszaki megújulásában meghatározó szerepet tölt be. Támo- 
gatni kell mind a fontos alapkutatásokat, mind az előremutató, magas szín- 
vonalú, a gazdasági és társadalmi fejlődés szempontjából hasznos alkalmazott 
kutatásokat, a műszaki fejlesztést. Elő kell segíteni a tudományos eredmé- 
nyek gyakorlati hasznosítását. Ehhez megfelelő közgazdasági, jogi, pénzügyi 
és szervezeti feltételeket kell kialakítani. 

Az emberek műveltségének, iskolázottságának, szakképzettségének szín- 
vonala meghatározó tényezője a társadalmi-gazdasági haladásnak, a refor- 
mok sikerének. Az oktatás és a közművelődés feltételeinek javításához, az 
esélykülönbségek csökkentéséhez most, a központi források szűkösségének 
időszakában is biztosítani kell az anyagi eszközöket. ; 

A társadalmi és politikai célok megvalósításának alapvető feltétele az 
oktatási rendszer fejlesztése, az oktatás színvonalának emelése. Az oktatási 
intézmények adjanak szilárd általános műveltséget és korszerű szakmai is- 
mereteket, fordítsanak nagyobb figyelmet az ifjúság nevelésére, erkölcsi ér- 
tékrendjének kialakítására, személyiségének fejlesztésére. 

Az oktatás korszerűsítése során különösen a műveltséget megalapozó ál- 
talános iskola és a középfokú képzés fejlesztésére kell nagy gondot fordítani. 
A gazdálkodó szervezetek vállaljanak nagyobb részt a szakképzésben, alakul- 
jon ki megfelelő munkamegosztás az iskolai képzés és a vállalatoknál folyó 
vagy általuk kezdeményezett át- és továbbképzés között. 

A népgazdaság feladataival összhangban a kilencvenes évek elejére nö- 
velni szükséges az érettségit adó középfokú képzésben és a felsőoktatásban 
tanulók létszámát. Az ehhez és a képzés korszerűsítéséhez szükséges feltéte- 
lek megteremtését meg kell kezdeni, jobbá és korszerűbbé kell tenni a fel- 
sőoktatást. 


4. Az irodalmi, művészeti életet nyitottság és sokszínűség jellemzi, de nem 

érvényesül kellőképpen az egészséges kritikai szellem. Hiányoznak a 
tisztázó viták, ami megnehezíti az értékek kiválasztódását. A kulturális in- 
tézményrendszer tevékenységében zavarok mutatkoznak, részben a gazdasági 
élet piaci vonásainak mechanikus érvényesítése, részben a kulturális terület 
átfogó reformjának késlekedése miatt. Az értékek rovására teret nyertek az 
ízlésromboló, erőszakot hirdető, silány, eszmeileg zavaros művek és produk- 
ciók. 

A kultúra értékeinek térhódítását az igények formálása, az ízlés fejlesz- 
tése, az oktatási intézmények kulturális nevelő hatása, az értékes alkotások kí- 
nálatának növekedése eredményezze. A szükséges reformok tegyék lehetővé az 
intézmények önállóságának növekedését, a különböző közösségek művészetpár- 

toló szándékának érvényesülését. Állami támogatásban az értékes kezdeménye- 
zések és alkotások részesüljenek. 

A művészetek, az irodalom értékeinek megismertetésében-nagy jelentő- 
ségű az országos hatókörű kulturális és tömegtájékoztató intézmények — első- 
sorban a televízió és a rádió — kulturális kínálatának további javítása és irá- 
nyítóinak felelős tevékenysége. 


HT. 


Hazánk kedvező nemzetközi megítélését mindenekelőtt szocialista országépítő 
munkánk eredményeivel] és reformpolitikánkkal, az erre épülő nemzetközi te- 
vékenységünkkel vivtuk ki, s ezzel őrizhetjük meg a jövőben is. 

Belső építőmunkák alapvető feltétele a béke, a különböző társadalmi be- 
rendezkedésű országok együttműködése. Erre a felismerésre épül pártunk és 
a Magyar Népköztársaság aktív nemzetközi tevékenysége. Külpolitikánk, ame- 
lyet társadalmunk legkülönbözőbb rétegei támogatnak, a nemzeti összefogás 
egyik fontos tényezőjévé vált. 

A Szovjetunióban és más szocialista országokban folyó átalakítás kedvező 
feltételeket biztosít társadalmi és gazdasági megújulási programunk megva- 
lósításához. A társadalmi rendszerek békés versenyében a megújulási folya- 
matok erősítik a szocializmus pozícióit, segítik az enyhülés kiteljesedését. Ha- 
zánk elismert részese ennek a folyamatnak, egyik kezdeményezője és részvé- 
vője a nemzetközi párbeszédnek. 

Ugyancsak javuló nemzetközi feltételeket jelent és növeli hazánk külpoli- 
tíkai mozgásterét, hogy elsősorban a szovjet külpolitika rugalmasságának, új 
szemléletének és kezdeményezéseinek hatására — a nyolcvanas évek közepétől 
— a világban felerősödtek a kedvező irányzatok, felújult a szovjet—amerikai 
párbeszéd, megélénkültek a kelet—nyugati kapcsolatok, enyhült a nemzetközi 
légkör, összességében szilárdult a béke és a biztonság. Ehhez hozzájárult, hogy 
a tőkés országok vezető köreiben is erősödött a realista szemlélet, a tárgyalási 
készség. 

Növelte hazánk nemzetközi tekintélyét a magyar diplomácia érdemi rész- 
vétele a békés egymás mellett élés elveinek érvényesítésében, a kelet—nyu- 
gati párbeszédben, a nagyhatalmak, a szövetségi rendszerek, az eltérő társa- 
dalmi berendezkedésű országok közötti bizalmatlanság oldásában. 

Hazánk számára létkérdés a nemzetközi folyamatokban, a nemzetközi 
munkamegosztásban, a tudományos-műszaki és a pénzügyi együttműködésben 
való fokozott és hatékony részvétel.  " 

Hazai munkánk nemzetközi hátterének legfontosabb összetevője a Szov- 
jetunióval, a Varsói Szerződés és a KGST tagországaival, általában a szocia- 
lista országokkal kialakított baráti, internacionalista kapcsolataink közös ér- 
dekeken alapuló fejlesztése, egyenjogú együttműködésünk új minőségi szintre 
emelése. A velük fenntartott két- és többoldalú együttműködés tartalmi és 
szervezeti korszerűsítésére, megújítására, a tartalékok mozgósítására törek- 
szünk, merítünk tapasztalataikból. A KGST-együttműködés elodázhatatlan 
korszerűsítése érdekében megkülönböztetett jelentőséget tulajdonítunk az áru- 
és pénzviszonyok, a közgazdasági eszközrendszer továbbfejlesztésének. 

A Magyar Népköztársaság alapvető érdeke, hogy az élet minden terüle- 
tén rendezett, baráti viszonyt és szoros együttműködést alakítson ki közvetlen 
szomszédaival és tágabb, európai környezetével, valamennyi állammal. 

A magyarság mintegy harmada határainkon kívül él, közülük legtöbben 
a szomszédos szocialista országokban. Szocialista viszonyok között természetes- 

nek tartjuk az egyéni és kollektív nemzetiségi jogok érvényesítését. A nem- 
zetiségek, bármely országban éljenek is, joggal igényelnek támogatást anya- 
nyelvük megőrzéséhez, kultúrájuk fejlesztéséhez, az anyanemzethez fűződő 
kapcsolataik ápolásához. A helyzetükkel kapcsolatban felmerülő problémákat 
csakis a humanizmus érvényesítésével, az egyetemes emberi jogok és a de- 
mokrácia szavatolásával lehet rendezni. Mindehhez szükséges az is, hogy ol- 
dódjanak a múltból öröklött előítéletek. Törekvésünk, hogy minden szomszé- 
dos néppel erősödjön a megértés, a bizalom és az együttműködés. 

Meggyőződésünk, hogy a Magyarországon élő nemzetiségek és a szomszé- 
dos országokban élő magyarság kettős kötődése jól szolgálhatja a szomszéd 
népek közötti megértés és bizalom erősödését. 

A kölcsönös előnyök, a békés együttműködés elvei alapján a fejlett tő- 
kés országokkal tovább bővítjük politikai, gazdasági, tudományos-műszaki, 
kulturális és humanitárius kapcsolatainkat. Rendezett, szerződésekkel szabá- 
lyozott kapcsolatokra törekszünk az Európai Gazdasági Közösséggel. 

Érdekeltek vagyunk a fejlődő világ egyre súlyosabb társadalmi-gazdasági 
gondjainak enyhítésében, a veszélyes helyi válságok békés rendezésében. Né- 
pünk szolidáris a függetlenségük  megszilárdításáért, az igazságos nemzetközi 
gazdasági kapcsolatok megteremtéséért küzdő fejlődő országokkal, a diktató- 
rikus, fajüldöző rendszerek ellen harcoló nemzeti mozgalmakkal. 

Az internacionalista szolidaritás jegyében szorosan együttműködünk a 
kommunista és munkáspártokkal. Fejlesztjük kapcsolatainkat a szocialista és 
szociáldemokrata pártokkal, a baloldali erőkkel, a haladó és nemzeti felsza- 
badító mozgalmakkal. 

Hazánk a jövőben is tevékeny szerepet vállal a biztonságosabb világ meg- 
teremtésének, a béke és a haladás ügyének szolgálatában. Fokozzuk erőfeszí- 
téseinket a kelet—nyugati feszültségek csökkentése, a fegyverzetek alacso- 
nyabb szintjén kialakuló erőegyensúly, a párbeszéd és az együttműködés elő- 
segítése, megosztott, de egymásra utalt világunk egyetemes gondjainak eny- 
hítése érdekében. 


XxXK 


A szocializmus építése hosszú történelmi folyamat. A párt elhatározott szán- 
déka, hogy eleget tesz a magyar társadalom fejlődéséért vállalt történelmi kül- 
detésének. 

Megtett utunk tanulsága, hogy a párt akkor tudja betölteni szerepét, ak- 
kor ébreszt bizalmat, ha érzékenyen reagál a valóság új jelenségeire és képes 
kezdeményezően cselekedni. Így van ez most is, amikor részben örökölt, rész- 
ben új keletű gondok nehezítik a haladást. Az MSZMP cselekvésre hív min- 
denkit, aki felelősséget érez a magyar nemzet jövőjéért, aki tettekkel képes 
segíteni közös célunk, a szocialista Magyarország építését. 

Nemzetünk sorskérdése, hogy társadalmi rendszerünk működését éssze- 
rűvé, hatékonnyá, eredményessé tegyük, és korszerű, a magyarországi Vviszo- 
EG VSRÉ megfelelő szocialista megoldásokat találjunk a fejlődés új problé- 
máira. 

A családok, az egyének jobb életét csak az egész nemzet felemelkedésétől 
várhatjuk. Döntően az egységes akarattól, erőink mozgósításától, munkánktól. 
képességeink, tudásunk kamatoztatásától függ, hogyan és mikor jutunk túl 
a nehézségekkel terhes mostani időszakon, és lépünk előbbre a jobb jövő felé. 
kédéstááái cselekedeteinket a hazaszeretet, a közös jövőnk iránti felelősség ve- 

relje. 


Egység, összefogás, helytállás 
KÁDÁR JÁNOS előadói beszéde 


Tisztelt pártértekezlet! 
Kedves elvtársak! 


Pártunkban rendszerré vált, hogy két kongresszus között, az ötéves időszak 
felén túlhaladva, a Központi Bizottság kibővített ülésen áttekinti a kong- 
resszusi határozatok végrehajtásának alakulását, tapasztalatait. Múlt év de- 
cemberében a Központi Bizottság úgy határozott, hogy ezúttal nem a szoká- 
sos ülésén, hanem országos pártértekezlet összehívásával tesz eleget e kö- 
telezettségének. 

A pártértekezlet összehívását a XIII. kongresszus után kialakult helyzet 
Índokolta. 

Felelősen gondolkodó és cselekvő marxista—leninista pártnak szigorúan, 
a tényeket mérlegelve kell a helyzet értékelését elvégeznie. Mit mutatnak a 
tények? A VII. ötéves terv első két évében a bruttó nemzeti össztermék 4, 
százalékkal emelkedett, az ipari termelés 5,8 százalékkal, a mezőgazdasági 
termékek termelése 08 százalékkal nőtt. Beruházásokra 1987-ben 94 száza- 
lékkal költöttünk többet, mint 1985-ben. A lakosság reáljövedelme egy főre 
számítva két év alatt 24 százalékkal, a munkások és alkalmazottak egy 
keresőre jutó reálbére 1,3 százalékkal nőtt. Az állami költségvetés hiánya 
1986-ban 469 milliárd forint, 1987-ben 35 milliárd forint volt. Bruttó adós- 
ságunk konvertibilis valutában 18 milliárd dollárra, nettó adósságunk 10, 
milliárd dollárra emelkedett. 

A fejlődést mutató számok mellett látnunk kell azt is, hogy gazdasá- 
gunkban nem következtek be minőségi változások, a szerkezetátalakítás 
vontatottan halad, a belső és a külső pénzügyi egyensúly romlott, s mind- 
ennek következtében nemcsak az életszínvonal érzékelhető emeléséhez, ha- 
nem annak teljes körű megvédéséhez is hiányzanak a feltételek. 

Mindez azt is mutatja, hogy a XIII. kongresszus helyzetértékelése és a 
kitűzött gazdasági és életszínvonal-fejlesztési célok nem voltak kellően meg- 
alapozottak, s a végrehajtás is elmaradt a követelményektől. Ezt felismerve 
a Központi Bizottság kidolgozta és a múlt év júliusában határozattá emelte 
a gazdasági-társadalmi kibontakozás programját, majd a kormány szeptem- 
berben hároméves gazdasági stabilizációs programot terjesztett az Ország- 
gyűlés elé, amely elfogadta azt. 

A gazdasági helyzet alakulása természetszerűleg kihatott az ország tár- 
sadalmi és politikai életére is. Nőtt az elégedetlenség a korábbi években 

megszokott gazdasági és társadalmi fejlődés megtorpanása, a szokatlan ne- 
hézségek szaporodása miatt. A jelen nehézségei miatt a korábbinál többen 
látják bizonytalannak a jövőt. Politikai intézményrendszerünk a megválto- 
zott viszonyok között nem áll feladata magaslatán, működésében zavarok 
jelentkeznek. Romlott a közhangulat, csökkent a bizalom a párt és a vezetők 
iránt. S ahogy ez ilyenkor lenni szokott, az ország határain belül és kívül is 
jelentkeznek mindazok, akik szeretnek a zavarosban halászni, s megpróbál- 
ják az ország nehézségeit a szocialista rendszer ellen felhasználni. 

Mindezt mérlegelve határozott úgy a Központi Bizottság, hogy a párt 
szerveit és szervezeteit képviselő magasabb fórum, a párt most összeült 
országos értekezlete tekintse át a párt helyzetét, és jelölje ki a legfontosabb 
feladatokat a következő kongresszusig. Nyilvánvaló, ha a pártértekezlet fi- 
gyelmét a szocialista építés legidőszerűbb, a párttagságot, a közvéleményt 
leginkább foglalkoztató főbb politikai kérdésekre összpontosítja, s ezekben 
határozottan állást foglal, akkor megadja a nélkülözhetetlen világos útmu- 
tatást a gyakorlati munka elengedhetetlen megjavításához. A pártértekezlet 
nem kevésbé fontos feladata a vezető testületek személyi összetételének 
megújítása, megfiatalítása, amit a Központi Bizottság és a Központi Ellenőrző 
Bizottság maga is időszerűnek tart és javasol. 

A pártértekezlet — mozgalmi hagyományainknak megfelelően — a párt- 
szervek, a Központi Bizottság, a Központi Ellenőrző Bizottság, a Budapesti 
Dártbizottság, a megyei és megyei jogú pártbizottságok küldötteinek tanács- 
kozása. A pártértekezlet előkészítésében azonban az állásfoglalás-tervezet vi- 
tája keretében egész párttagságunk, pártonkívüli szövetségeseink széles köre 
vett részt. A szervezett vitákban kétszázezernél több felszólalás hangzott el, 
és sok ezer javaslatot juttattak el hozzánk. A Központi Bizottság nevében 
xöszönetet mondok párttagságunknak, külön a véleményezésre felkért testü- 
letek tagjainak, mindazoknak, akik véleményük, javaslataik közlésével segí- 
tettek a felkészülés munkájában. 

A beérkezett javaslatok közül az állásfoglalás-tervezet véglegesítésénél 
a Központi Bizottság hasznosította mindazokat, amelyek abba beépíthetők 
voltak. Számos olyan módosító javaslat érkezett, amely önmagában elfogad- 
ható lett volna, de a terjedelem nem növelhető a végtelenségig. Sok olyan 
ésszerű javaslat érkezett, amely helyes, de nem az állásfoglalásba való, ha- 
nem a végrehajtás menetében hasznosítható. Ezeket a Központi Bizottság 
rendszerezi, és a végrehajtásra kötelezett szervek vezetőinek rendelkezésére 
bocsátja. 


Az előkészítő szakaszban több helyen feltették azt a kérdést, hogy mi- 
lyen ügyek eldöntésére van felhatalmazása a pártértekezletnek. A szervezeti 
szabályzat nem részletezi a pártértekezlet feladatkörét. A választ nem a pa- 
ragrafusokban kell keresni, hanem politikailag kell mérlegelni. Ha így kö- 
zelítünk a kérdéshez, azt mondhatom, hogy a pártértekezletnek. joga és kö- 
telessége dönteni minden olyan ügyben, amit a helyzet megkövetel, s amit 
az előzetes viták tanúsága szerint a párttagság nagy többsége szükséges- 
nek tart. 

Többen emlegették, hogy a vitához rendelkezésre álló ídő rövid volt, 
Ebben a véleményben sok igazság van, mégis úgy gondolom, hogy a dönté- 
sek halogatásából több kár származna, mint amennyi hasznot az előkészítés 
elnyújtása adott volna. Egyébként a vitát tulajdonképpen nem ez év ápri- 
lisában kezdtük. A napirenden levő kérdésekkel a párt az alapszerveze- 
tektől a Központi Bizottságig már hosszabb idő óta foglalkozik. A múlt év- 
ben a gazdasági-társadalmi kibontakozás programját feldolgozta az egész 

párt, a tagkönyvcserével kapcsolatban egyéni beszélgetést folytattak a párt 
minden tagjával, télen széles körű vita folyt a pártban az ideológiai mun- 
káról és a politikai intézményrendszer megújításáról. Mindezek tapaszta- 
lataira is építhetett az áprilisban lefolytatott vita, s ezáltal vált lehetővé 
viszonylag rövid idő alatt eredményes lefolytatása. 


A hozzászólások, az észrevételek a fő kérdésekben egy irányba mutat- 
tak, s ezért a pártértekezletnek megvan nemcsak a felhatalmazása, hanem 
a lehetősége is a párt egységét erősítő állásfoglalás kialakítására. 


Az állásfoglalás-tervezet a pártértekezlet egyetlen okmánya, annak minden 
részlete, témája fontos. A küldött elvtársak nem először találkoznak vele, 
s nyilván jól ismerik. Ezért részletes ismertetésétől, indoklásától eltekintek, 
és bevezetőm további részében csupán néhány fontos kérdésre kívánom a 
figyelmet felhívni. 

A pártértekezletnek világos és tiszta helyzetet kell teremtenie mindenek- 
előtt további utunk fő irányát illetően. Pártunk a munkásosztály történelmi 
céljainak eléréséért, a szocialista társadalom felépítéséért küzd. Minden dön- 
tésének kiindulópontja és célja, egész tevékenységének értelme és lényege. 
hogy hazánkban eredményesen folytatódjék a szocialista társadalom építése. 
Ez az elvi, politikai alapja szövetségi politikánk folytatásának is. Megenged- 
hetetlen tehát, hogy ebben a kérdésben bizonytalanság maradjon a pártban. 
Minden olyan javaslatot elfogadunk és támogatunk, függetlenül attól, hogy 
kitől származik, amely a szocializmus ügyét szolgálja. Készek vagyunk komp- 
romisszumokra is, ha azok segítik szocialista céljaink elérését. Ugyanilyen 
határozottsággal fellépünk minden olyan törekvéssel szemben, amely szocia- 
lista rendszerünk alapjait támadja. 


A párt nyíltan hirdeti céljait. Politikájának nincs egyetlen olyan eleme 
sem, amelyet titkolnia kellene. Legfontosabb törekvésünk, hogy az emberek 
ismerjék és elfogadják céljainkat. Ezért a párt számára a nyíltság első szá- 
mú követelménye, hogy céljainkat illetően ne legyenek kétségek sem bará- 
tainknál, sem partnereinknél, és még ellenfeleinknél, ellenségeinknél sem. 


Ha célhoz akarunk érni, nyíltan kell beszélni arról is, hogy erőfeszíté- 
sek, átmeneti áldozatok nélkül nem érhetünk el eredményeket. Az emberek 
vállalják a nehézségeket, megértik a tévedéseket is, ha őszinte szót halla- 
nak, és látják a célt. 


A politikai nyilvánosság fejlesztésében fontos és felelősségteljes szerepe 
van a sajtóban, a televízióban és a rádióban dolgozó kommunistáknak. Poli- 
tikai és erkölcsi követelmény, hogy a tömegtájékoztatási eszközök a szocia- 
lista építést szolgálják, terjesszék a jó tapasztalatokat, népszerűsítsék a pél- 
damutató teljesítményeket, jobbító szándékkal bírálják a hibákat, ne a bé- 
nító pesszimizmust terjesszék, hanem a tettrekészséget ösztönözzék. 


A szocializmus útján előrehaladásunk legfőbb biztosítéka a népi hatalom. 
Az elmúlt hónapok vitáiban sok szó esett a hatalom osztálytartalmáról, 
jellegéről. Tudósok vizsgálják és vitatják társadalmunk szerkezetének válto- 
zásait. Tény, hogy a szocializmus építésének eddigi szakaszában gyökeres 
váliozások mentek végbe társadalmunk osztályviszonyaiban, szerkezetében. 
A mezőgazdaság szocialista átszervezése után nagymértékben csökkent a me- 
zőgazdaságban dolgozók száma. A gazdaság extenzív fejlődésének időszaká- 
ban gyorsan nőtt a munkások száma, az intenzív fejlődésre való áttérés 

megkezdésével viszont csökkenni kezdett; ugyanakkor nő a magasan kvalifi- 
kált szellemi tevékenység szerepe. 

Tudományos vizsgálatokra a pártértekezlet három napja nem elegendő, 
de a hatalom kérdésében egyértelműen és világosan állást kell foglalni. Ma- 
gyarországon nincsenek kizsákmányoló osztályok, a magyar társadalom a 
dolgozók társadalma, minden hatalom a dolgozó népé. Ez a-népi hatalom a 
munkásosztály vezetésével végbement politikai harcok legfőbb eredménye, 
amely a munkás-paraszt szövetségre építve és az értelmiség támogatásával 
jött létre. Erre gondolva a párt határozottan fellép a népi hatalom gyengí- 
tését célzó minden próbálkozással szemben, s szigorúan ítéli meg a hatalom- 
mal való visszaélés bármely formáját. ; 


A népi hatalom ereje és szilárdsága nagymértékben függ a politikaű intéz- 
ményrendszer eredményes működésétől. A párt szükségesnek tartja társadal- 
munk politikai intézményrendszerének továbbfejlesztését, hangsúlyozva, hogy 
ez időt kívánó folyamat. 

E feladat megvalósításához nem most kezdünk hozzá. Az 1953—1957-es 
évek politikai-társadalmi válságának leküzdésében fontos szerepe volt annak, 
hogy a párt világos elvi álláspontot alakított ki politikai intézményrendsze- 
rünk működésével kapcsolatban. 

A párt nem helyezi magát semmilyen intézményünk, még kevésbé a tör- 
vények fölé. Ellenkezőleg, súlyos helyzetekben — népünk nagy többségének 
támogatásával — eredményes harcot vívott a Magyar Népköztársaság törvé- 
nyes rendjének lhelyreállításáért. Ma is és a jövőben is legfőbb kötelességé- 
nek tartja országunk törvényes rendjének megtartását és megtartatását. 

Szakítottunk azzal a gyakorlattal, amely a társadalmi és tömegszerveze- 
teknek a transzmissziós szíj szerepét szánta. Kimondottuk, hogy ezek a szer- 
vezetek önállóan működnek, a párt szervei nem hoznak rájuk kötelező hatá- 
rozatokat. A párt politikai irányító szerepe az ott dolgozó kommunisták ré- 
vén valósul meg. Elvként kimondtuk, hogy pártfunkció kivételével minden 
tisztséget betölthet pártonkívüli is, ha arra egyébként alkalmas. Csökkentet- 
tük az apparátusok létszámát, s a választott testületek irányítása alá rendel- 
tük azokat. Törekedtünk a túlzott centralizáció csökkentésére, kiindulva abból, 
hogy minden kérdést lehetőleg ott döntsenek el, ahol a döntéshez szükséges 
legtöbb ismerettel rendelkeznek. Ezáltal növekedett a helyi szervek önálló- 
sága és felelőssége. Az volt a célunk, hogy a direkt irányítást autonóm szer- 
vek és testületek felelős munkája váltsa fel. Kialakulóban van a pályázatok, 
a kettős és többes jelölések rendszere, s mindez megkönnyíti a dolgozók 
közvetlen beleszólási lehetőségét a döntésekbe. 

Ezeknek a helyes elveknek nem sikerült mindig és minden területen a 
gyakorlatban is érvényt szerezni. Könnyebb a megszokott úton járni, a lát- 
szólag kényelmesebb megoldásokat választani, mint kezdeményezni, újítani, 
esetleg kockáztatni, és a döntésekért a felelősséget vállalni. A helyzet is vál- 
tozik, a korábbi helyes döntéseink a mai helyzetben már nem kielégítőek. 

Napjainkban a szocialista fejlődés igénye szükségessé teszi, hogy meg- 
különböztetett figyelmet szenteljünk a politikai intézményrendszer fejleszté- 
sének. Ezért kezdeményezte a párt néhány évvel ezelőtt a politikai intéz- 
ményrendszer átfogó reformját. 

- Az előkészítő vitákban sokféle nézettel találkozhattunk. A különböző, sok- 
szor egymásnak ellentmondó nézetek felszínre kerülése a vita természetes 

velejárója, s ez jó dolog. Ugyanakkor tapasztalható az is, hogy néhány alap- 
kérdés tisztázatlansága miatt nemcsak a párton kívül, hanem a pártban is 
nőtt az eszmei bizonytalanság, s ez már nem jó. Ezért a pártértekezlet fel- 
adata, hogy a vita középpontjában álló, néhány fontos politikai alapkérdés- 
ben állást foglaljon, tiszta helyzetet teremtsen. Ezek a kérdések szerintem a 
következők : 

— Politikai intézményeink átfogó reformjának célja a népi hatalom, a 
szocialista rendszer erősítése. Javaslom, hogy a pártértekezlet a legmesszebb- 
menően támogasson minden reformot, amely ezt a célt szolgálja, s utasítson 
el minden olyan törekvést, amely a burzsoá demokrácia, az anarchia irányá- 
ba mutat, vagy a mai magyar szocialista valósággal nem számoló utópisztikus 
elgondolásokat tartalmaz. 

— Javaslom továbbá, hogy a pártértekezlet erősítse meg: több szocializ- 
must akarunk, s ez több demokráciát jelent. A több demokrácia több fele- 
lősséggel jár. Kötelesség nincs jog nélkül, s jog nincs kötelesség nélkül. 

— A szocializmus építésének hosszú történelmi szakaszában nélkülözhe- 
tetlen a marxista—leninista párt vezető szerepe. Ezért javaslom, a pártérte- 
kezlet foglaljon úgy állást, hogy a politikai intézményrendszer reformjának 
is központi kérdése a párt saját tevékenységének megújítása, valamint a fel- 
adatok pontosabb elhatárolása a párt, az állami szervek és a társadalmi szer- 
vek között. 


A Központi Bizottság hosszú ideje arra törekszik, hogy a párt központi és 
helyi vezető testületei és szervezetei társadalmunk különböző intézményei- 
nek önállóságát tiszteletben tartva, mindenekelőtt bel- és külpolitikánk, gaz- 
daságpolitikánk, kulturális politikánk elveinek érvényesítésére törekedjenek. 
Azon kell dolgozni, hogy ez a törekvés a gyakorlatban az eddiginél határo- 
zottabban és teljes mértékben érvényesüljön. Ennek megfelelően szükséges, 
hogy az Országgyűlés, a kormány, a minisztériumok, a tanácsok, a helyi 
gazdasági szervek, az üzemek, az intézmények önállósága és felelőssége nö- 
vekedjen, munkája fejlődjön. 

A párt ugyanezt az elvet követi a különböző érdekképviseleti szervek, 
úgymint a szakszervezetek, a KISZ, a szövetkezeti szervek, a gazdasági ka- 
mara és más rokon intézmények irányában. 

Az érdekképviseleti szervekkel kapcsolatban szólni kell még a 
kezőkről: mivel hazánkban az MSZMP-vel szemben álló más pártok létre- 
"hozásának semmiféle realitása nincs, a szocialista rendszer fellazítására tö- 
rekvő erők, a dolgokat végig nem gondoló, jó szándékú embereket is felhasz- 
nálva, az érdekképviseletek vonalán próbálkoznak. A párt elítéli ezeket a 
törekvéseket, amelyek a szakszervezeti és ifjúsági mozgalom egységének 
megbontására irányulnak. 

A párt következetesen folytatja szövetségi politikáját. A nép és az Oor- 
szág érdekeit szolgáló építőmunkában nélkülözhetetlen a fejlődés következ- 
tében egymáshoz mindjobban hasonuló osztályok és rétegek — a munkásság, 
a parasztság, az értelmiség —, illetve a párttagok és a pártonkívüliek, a kü- 
lönböző ideológiát valló emberek szövetsége, összefogása és együttműködése. 
Ebből a szempontból is különösen fontos szerepe van a pártot és más poli- 
tikai szervezeteket, a szocialista építés alapkérdéseiben egyetértő embereket 
tömörítő Hazafias Népfront-mozgalomnak. Munkájának fejlesztéséhez meg 
kell adni a szükséges politikai támogatást. S 

Pártszervezeteink fordítsanak nagyobb figyelmet a tömegszervezetek és 
tömegmozgalmak munkájára, s az ott példásan dolgozó kommunisták útján 
gondoskodjanak a párt álláspontjának megfelelő képviseletéről és politiká- 
jának érvényesítéséről. 


Tájékoztatom a pártértekezletet arról, hogy az elmúlt hónapokban a párt- 
tagsági könyvek cseréjével kapcsolatos egyéni beszélgetések, valamint az 
alapszervezetekben folytatott politikai viták menetében növekedett a párt- 
tagság aktivítása, tisztultak a nézetek, erősödött pártunk egysége. A pártér- 
tekezlet összehívása, a Központi Bizottság állásfoglalás-tervezete a párttagság, 
a budapesti és a megyei pártbizottságok részéről támogatást kapott. 


Pártunk szervezettségi foka magasnak értékelhető, a taglétszám megha- 
ladja a 800 ezret, ez a felnőtt lakosságnak több mint 10 százaléka. A párt- 
tagság önkéntes, az eszme és a nép érdekeinek szolgálatában vállalt többlet- 
munkát és felelősséget jelent, semmiféle személyes előnnyel nem jár, nem 
járhat. A tagkönyvcsere során körülbelül 45 ezer ember párttagsága szűnt 
meg, részben a legkülönbözőbb személyi okokkal indokolt kilépés, részben 
pedig a pártszervezet által eszközölt törlés következtében. Mivel az adott 
esetekben a személy és a pártszervezet számára is ez a jó megoldás, megen- 
gedhetetlen a kilépőkkel szemben bármiféle neheztelés vagy megkülönböz- 
tető bánásmód. 


Pártunk, amely a munkásosztály pártjaként jött létre, a szocialista for- 
radalom győzelmét követően fokozatosan az egész dolgozó nép pártja, társa- 
dalmunk eszmei, politikai vezetőereje lett. Tevékenységében a tudományos 
. szocializmus, Marx, Engels, Lenin eszméi vezérlik, és a demokratikus centra- 
liízmus elvei alapján szervezett erőként működik. 


Amint az állásfoglalás-tervezetből világosan kitűnik, pártunk, hogy törté- 
nelmi küldetésének méltóan megfeleljen, mind a belső pártéletben, mind tár- 
sadalmi tevékenységben kész a helyzet követelményeinek megfelelő meg- 
újulására, és határozottan elkötelezte magát, hogy a demokratizálás és a re- 
formok útján jár. A jövőben még inkább mint politikai párt kíván működ- 
ni, alapvető feladatának a szocialista társadalom építésének biztosítását, a 
nép érdekeinek szolgálatát tekínti, és álláspontjának érvényesítésében az esz- 
mei, politikai meggyőzés az eszköze. 


Céljaink megvalósításának elengedhetetlen feltétele a párt sorainak ren- 
dezése, egységének megszilárdítása, működésének javítása. Az MSZMP Doliti- 
kai intézményeink között meghatározó szerepet tölt be, munkássága, ered- 
ményes működése a szocialista fejlődés alapvető biztosítéka. 

A Központi Bizottság éppen a politikai döntések megalapozottságának, 
minőségének javítása és következetesebb, szervezettebb megvalósítása érdeké- 
ben javasol mélyreható változásokat a párt működésében és belső életében. 
Olyan gyakorlati megoldások meghonosítását ajánlja, amelyek jobban rászo- 
rítanak a sokoldalú mérlegelésre, a különböző érdekek és nézőpontok figye- 
lembevételére. 


Egyértelmű felelősségi viszonyokat akarunk kialakítani, amelyek kereté- 
ben döntéseket továbbra is kollektívan hoznak a testületek, s erről a jövő- 
ben sem mondhatunk le. Ugyanakkor a kollektív vezetés fenntartása mellett 
nem mondhatunk le a személyes felelősség megköveteléséről a döntéshoza- 

talban és a végrehajtásban egyaránt. Erre van igény, és van lehetőség is, amit 
jól tükröztek az elmúlt hónapok vitái. 

A párttagsággal folytatott széles körű eszmecsere a vitákban sok tekintet- 
ben új stílust honosított meg, s ez nagy nyeresége pártunknak. A vita ta- 
pasztalatai ismét igazolták, hogy jól képzett, tájékozott, jobbító szándékú, 
tetterős párttagságunk van, amelyre építeni lehet a munkában is. 

A Központi Bizottság javaslatai ezért előirányozzák azt is, hogy a párt 
tagjainak, különböző szintű szerveinek és szervezeteinek nagyobb beleszólási 
lehetőségük legyen olyan döntésekbe, amelyek képviselete és végrehajtása 
kötelességük lesz. Ezt szolgálja a pártszervezetek kezdeményezési lehetőségei- 
nek lényeges bővítése is. Gyakorlati biztosítékokkal is érvényt kívánunk sze- 
rezni annak az elvnek, hogy a pártszervezetek, az alapszervezetek legyenek 
működési területük önálló, felelős politikai gazdái. Vezetőiket és tisztségvi- 
selőiket maguk válasszák, és a párton belüli irányítási rendszer egyszerűsí- 
tésével szabaduljanak meg felesleges kötöttségeiktől. 

Pártunk belső rendjének megfelelően a lényeges politikai kérdésekben a 
párton belül a Központi Bizottságnak kell kimondania a döntő szót. Ezért 
figyelemre méltó az a javaslat, hogy a Központi Bizottság szükség szerint, ha 
kell, gyakrabban ülésezzen, több időt fordítson a vélemények mérlegelésére. 


A Központi Bizottság a benyújtott állásfoglalás-tervezetben arra törekedett, 
hogy a párt belső életének átalakítása a kommunista mozgalom alapvető ér- 
tékeinek és szervezési elveinek megerősítését és kiteljesítését szolgálja. A ja- 
vasolt változásokkal jobb feltételeket kívánunk teremteni annak a folyamatos 
munkának ís, amely nélkülözhetetlen a párt eszmei, politikai, szervezeti és 
cselekvési egységének megerősítése érdekében. 

A Központi Bizottság állásfoglalás-tervezete támogatja azt a javaslatot 
is, hogy a döntések előtt az előterjesztésekben ismertetni kell az alternatívá- 
kat, a kisebbségi véleményeket. Ezzel kapcsolatban emlékeztetni kell arra, 
hogy a véleményükkel kisebbségben maradtaknak — a többségi döntés végre- 
hajtási kötelezettségét fenntartva — joguk van érveik, elgondolásaik újabb 
megvizsgálását kérni. A gyakorlati megoldásokat az országos pártértekezlet 
elvi egyetértése esetén rövid időn belül ki lehet alakítani. Ugyanakkor a ha- 
tározatok esetenként szükséges korrekciójának lehetősége nem jelentheti a 
demokratikus centralizmus elvének feladását. Párton belüli frakciók szervezé- 
se megengedhetetlen. 

Az MSZMP — hazánk újkori történelmének egy különösen súlyos szaka- 
szában — a szektás-dogmatikus és a revizionista nézetekkel folytatott kétfron- 
tos harcban alakította ki új irányvonalát, állította helyre a párt eszmei, po- 
litikai és cselekvési egységét, szerezte vissza a tömegek támogatását. Ma gyö- 
keresen megváltozott viszonyok között élünk, mégis úgy vélem, hogy a szo- 
cialista megújuláshoz - szükséges szemléleti és cselekvési egység kialakítását 
elősegítheti a kétfírontos harc tapasztalatainak felhasználása. 

A párt a jövőben sem kívánja azt az utat követni, hogy bizonyos elméleti 
tételeket határozatilag mondjon ki, de a párttagság joggal igényli, hogy a 
vezető testületek állást foglaljanak a szocialista fejlődés és a reformfolyama- 
tok fő irányát érintő legfontosabb ideológiai és politikai kérdésekben. 

A Központi Bizottság szilárdan elkötelezte magát a szocialista demokrá- 
cia, az önkormányzat, az állampolgári kezdeményezések felkarolása, a társa- 
dalmi nyilvánosság kiszélesítése mellett, és ennek megerősítését javasolja a 
pártértekezletnek. 


Számolnunk kell azzal is, hogy a demokrácia és a nyilvánosság bővülő 
lehetőségeivel olyanok is élnek, sőt visszaélnek, akik politikánk fő irányát, 
sőt fennálló társadalmi rendünket sem fogadják el. Az ilyen megnyilvánulá- 
sokkal szemben — amennyiben a nézetek síkján jelentkeznek — a vita, a 
politikai harc módszereivel kell fellépni. A jövőben sem fogjuk azonban meg- 
engedni az alkotmányos rendünket, a szocialista törvényességet sértő politikai 
szervezkedést, ellenséges törekvéseket. Ellenségeink számát nem akarjuk cím- 
kézéssel szaporítani, de törvényeink megtartását alkotmányos rendünk vé- 
delmében joggal elvárhatjuk, megkövetelhetjük minden állampolgártól. 


Akadnak, akikben aggodalom él, és fölteszik a kérdést: vajon az új módon 
dolgozó párt képes lesz-e betölteni vezető szerepét? Meggyőződésünk, hogy 
igen, ha a politikai munkában is magasabbra tesszük a mércét, s a Központi 
Bizottság, a középfokú irányító szervek, a párt minden szervezete és tagja 
ennek érdekében dolgozik. Nélkülözhetetlen a tájékozottság, a műveltség, a 
kulturált vitaképesség. Elengedhetetlen a szoros, mindennapi kapcsolat a dol- 
gozó emberekkel, kisebb és nagyobb közösségeikkel. Követelmény a megala- 
pozott, átgondolt döntés, a körültekintő szervezőmunka. Munkánk eredmé- 
nyének, politikánk sikerének kulcskérdése az, hogy meggyőző érvekkel, tü- 
relemmel, példával megnyerjük céljainknak az emberek többségét. 

A társadalom életének alapja a munka. A fejlődésnek alapkérdése, hogy a 
szocialista társadalom humánus vonásainak megőrzésével megteremtsük a ha- 
tékony gazdasági munka feltételeit. A megoldandó feladatok ismertek. Van 
kibontakozási és törvényerőre emelt stabilizációs programunk. Javaslom, hogy 
az országos pártértekezlet erősítse meg e két programot, és a párt két év 
múlva esedékes következő kongresszusáig ezek megvalósítását állítsa a gaz- 
dasági, politikai munka előterébe. 

Az erőfeszítésnek már mutatkoznak a kezdeti eredményei. A múlt évben 
megmozdult, emelkedett az ipari termelés, a nemzeti jövedelem, az idei év 
első negyedében — hosszú idő óta először — kiegyenlített volt a külkereske- 
delmi mérleg. Ezek jó jelek, de a szükséges fordulat még nem következett 
be. A hatékony gazdálkodás megteremtéséért folytatott küzdelemben a vezető 
szerveknek, a kormánynak megvannak a maguk feladatai, de meg kell mon- 
dani, hogy a csata végül is a termelő és a termelést kiszolgáló üzemekben 
dől el. 

Bevezetőmben a gazdasági munkának csak néhány elvi kérdését kívánom 
érinteni. A gazdasági munkát nálunk a szocialista tervezés és a piac értékíté- 
lelének érvényesítése együttesen kell hogy meghatározza. A tervezést új mó- 
don kell feifogni. Országunk adottságai, gazdaságunk nyitottsága miatt a 
nemzeti jövedelem alakulása nagymértékben függ az exporttól. A világgaz- 
daság a gyors változás állapotában van, a kereslet és a kínálat is ettől függ. 
Viiágos, hogy ilyen viszonyok között az ötéves népgazdasági terv csak irányo- 
kat programozhat, és nem tervezheti meg öt évre tételesen az előállítandó és 
értékesítendő árumennyiséget. 

A hatékony gazdálkodás megköveteli a teljesítmény szerinti differenciá- 
lást. Biztosítani kell egyrészről a veszteséges termelés visszafejlesztését, más- 
részről a beruházási eszközök és az élőmunka átcsoportosítását a hatékonyan 
dolgozó vállalatokhoz. Érvényben van a munkához való jog, s ez azt jelenli, 
hogy gondoskodni kell az átképzendő, illetve átmenetileg munka nélkül levő 
emberek gondjainak intézményes megoldásáról. 

Az előkészületben levő intézkedések között kiemelkedik a gazdasági tár- 

saságokra vonatkozó törvényjavaslat. A Központi Bizottság megtárgyalta és 
elfogadta a törvény irányelveit, de a törvénytervezet politikai jelentősége 
miatt szükségesnek tartotta, hogy a pártértekezlet állásfogalását kérje. 

A készülő gazdasági társasági törvény megőrzi az állami és a szövetkezeti 
tulajdon meghatározó szerepét, de számol azzal a ténnyel, hogy a szocialista 
társadalom építésének hosszu történelmi szakaszában korlátozott mértékben 
még fennmarad a magántulajdon is, és ezt célszerű törvényben megszabott 
keretek közt integrálni gazdasági életünkbe. Gazdaságunk modernizálása, a 
szerkezetátalakítás szükségessé teszi azt is, hogy ugyancsak törvényes keretek 
között megfelelő szabályozással igénybe vegyünk külföldi működő tőkét mind 
a szocialista, mind a kapitalista országokból. A törvény a társasági formák 
szabályozásával meg fogja könnyíteni a tőkeáramlást a hatékonyan gazdál- 
kodó területekre, s ezáltal segíti kibontakozási programunk végrehajtását. 

Szólni kell arról is, hogy ezek a változások nemcsak a gazdasági tevé- 
kenység szervezeti formáit gazdagítják. A mennyiségi változásokon túl olyan 
kérdésekkel is szembe kell néznünk, hogy mit kell tekintenünk nem munká- 
val szerzett jövedelemnek, milyen a viszonyunk a profithoz, az osztalékhoz 
vagy éppen a kizsákmányoláshoz. Ezeket a kérdéseket elsősorban gyakorlati, 
tehát politikai s nem ideológiai kérdéseknek kell tekintetünk. Szocialista 
rendszerünk garancia arra, hogy hazánkban a kizsákmányoló osztályok ural- 
ma soha többé nem térhet vissza. j 


Ha több szocializmusról beszélünk, az egyben több kultúrát is jelent. Ha több 
demokráciát mondunk, az egyben magasabb műveltséget is igényel. Az orszá- 
gos pártértekezletnek nincs módja arra, hogy részleteiben foglalkozzon a mű- 
velődésügy, a kulturális élet kérdéseivel. Azt javaslom, hogy erősítsük meg 
azt a régi szocialista sarkigazságot, hogy társadalmunk létérdeke a kulturális 
fejlődés segítése, a tudás anyagi és erkölcsi megbecsülése. i 

Megértem, hogy értelmiségi körökben kifogásolják a tudományos és kul- 
turális célokat szolgáló anyagi eszközök szűkösségét, nem tudom viszont el- 
fogadni, ha ebben kultúraellenes politikai tendenciát látnak. A tudományra, 
a kultúrára fordítható anyagi eszközök mennyisége nem politikai koncepciót 
fejez ki, hanem a szükség diktálta — remélhetőleg átmeneti — helyzetből 
adódik. 

Ezzel összefüggésben több feladat is van. A kormánynak az a feladata, 
hogy amint az ország helyzete lehetővé teszi, növelje a kutatás és a művelő- 
dés részesedését a költségvetésből. A tudományos és kulturális élet irányító 
szervei fokozott figyelmet fordítsanak arra, hogy a rendelkezésre álló ma sem 
csekély összegek az alkotás és a művelődés területén a legjobban hasznosul- 
janak. Értelmiségi barátainktól azt kérjük, hogy kibontakozási programjuk 
végrehajtásának segítésével járuljanak hozzá a felosztható anyagi eszközök 
bővítéséhez. 

A párt régóta követi azt az elvet, hogy biztosítani kell a tudományos ku- 
tatás és a művészi alkotás szabadságát. Jogosnak tartja azt a figyelmeztetést, 
hogy a kulturális életben a rosszul értelmezett üzleti szellemre hivatkozva 
ne engedjük az ízléstelenség terjedését a valódi kulturális értékek rovására. 
A párt számít az alkotókra a közízlés fejlesztésében, a közerkölcsöt romboló 
tevékenység megfékezésében, a szocialista és humanista eszmék terjesztésében. 
Bizik abban, hogy kulturális életünk képviselői a maguk eszközeivel is fel- 
lépnek az áltudományosság, a látszattevékenység, az erőszak kultusza, az Íz- 
léstelenség számos formájának terjedése ellen. 

Politikai téren is kedvezőbb feltételeket kell teremteni az alkotó munka 
számára. Jobban kell bízni az alkotó értelmiség politikai felelősségtudatában, 
nincs szükség gyámkodásra, kicsinyes beavatkozásra, adminisztratív eszközök- 
kel történő direkt irányításra. A szocialista haza jövőjéért érzett felelősség 
lehetővé teszi termékeny partneri kapcsolatok építését politikai intézményeink 
és a valódi alkotó munkára kész értelmiségiek között. A viták az élet termé- 
szetes velejárói, és sok hasznot hozhatnak, ha félretesszük a presztízsszem- 
pontokat, s a közös célért dolgozunk. 


A pártértekezlet elsősorban belpolitikai kérdéseket tárgyal, ezért az állásfog- 
lalás-tervezet keveset foglalkozik nemzetközi kérdésekkel, de elkerülhetetlen, 
hogy ezekre is kitérjünk. Erre szükség van azért, mert a világban nagy je- 
lentőségű események mennek végbe, s munkánk eredménye nagymértékben 
függ a nemzetközi viszonyok alakulásától. 

Röviden én is utalnék arra, hogy nemzetközi megítélésünk döntően hazai 
dolgaink alakulásától, soros feladataink megoldásától függ. Jelenleg az ország 
külföldi megítélése jó. Ez eddig elért eredményeinken, a szocialista gyakorla- 
tot megújító lépéseinken és természetesen pozitívan értékelt nemzetközi tevé- 
" kenységünkön alapszik. Most, ismerve a nehéz feladatokat, amelyek megoldá- 
sával küzdünk, a figyelem ismét fokozott mértékben fordul a Magyar Nép- 
köztársaság felé. A közvetlen érdekeltségen túl azért is megfelelően kell dol- 
goznunk, hogy országunk, népünk becsülete növekedjék határainkon kívül. 

Napjainkban gyakran és sokféleképpen vitatják a szocializmus mai hely- 
zetét a világban. A szocialista fejlődéssel járó konfliktusok láttán egyesek a 
szocializmus válságáról beszélnek, mások pedig nagyon is ósdi, konzervatív, 
kommunistaellenes nézeteket elevenítenek fel. Szerintem nem a szocializmus 
válságának, hanem megújulásának vagyunk tanúi. Saját tapasztalatainkból is 
tudjuk, hogy a társadalom vajúdása kínokkal jár, de ezek között a kínok 
között a jövő szép és egészséges társadalma születik. 

Bár az egyes országok fejlettségi szintje különböző, az egész szocialista 
világrendszer fejlődésének új, magasabb szintjéhez érkezett. A Szovjetunióban 
és más szocialista országokban megindult megújulási folyamatnak óriási a je- 
lentősége, mert mindenekeiőtt a realitás, a tényleges helyzettel való szembe- 
nézés és a nyíltság a fő jellemzője, ami a feladatok megoldásának első és 
elengedhetetlen feltétele. Számunkra, magyar kommunisták számára ez min- 
denekelőtt azt jelzi, hogy a szocialista fejlődés fő áramlatában haladunk, a 


magyarországi reformfolyamatok a szocializmus fejlődésének szerves részévé 
váltak. 


A nemzetközi helyzet a Szovjetunió és a Varsói Szerződés kezdeményeézé- 
sei nyomán kedvező irányban változott. Üdvözöljük a szovjet—amerikai tár- 
gyalásokat, a Washingtonban aláírt megállapodást a közepes és rövidebb ha- 
tótávolságú nukleáris eszközök felszámolásáról és a tárgyalásokat a straté- 
giai atomfegyverek 50 százalékos csökkentéséről. 


A közeli napokban Moszkvában kerül sor egy újabb szovjet—amerikai 
csúcstalálkozóra. Népünk a világ minden békeszerető népével együtt bízik 
benne, hogy a világ sorsának alakulására nagy befolyással levő Szovjetunió és 
az Egyesült Államok vezető államférfiai tovább tudnak lépni a megkezdett 
úton, megvalósítható a kölcsönös és egyenlő biztonság a fegyverzet alacso- 
nyabb szintjén, s egy enyhültebb világban biztosítható népünk építőmunká- 
jának legfőbb külső feltétele, a béke. 

Tisztelt pártértekezlet! 
Kedves elvtársak! 


Bevezető előadásom végéhez érkeztem. Kérem, hogy a Központi Bizottság ál- 
tal beterjesztett állásfoglalás-tervezetet vitassák meg és fogadják el. 
Meggyőződésem, hogy a pártértekezlet eredményesen el fogja végezni 
feladatát. Erre annál is inkább szükség van, mert az országban az utóbbi 
időben sokan és sokat vitatkoztak a helyzet megítéléséről. Amit még vizs- 
gálni kell, azt vizsgálják meg, amit tisztázni kell, azt tisztázzák minde- 
nütt, de a meddő filozofálást, a semmin sem segítő tétlen sopánkodást abba 
kell hagyni, mert most már a tetteken a sor. A pártban egységre, az ország- 
ban összefogásra, a politikában kiállásra, a munkában helytállásra van most 
szükség. 
A történelmi tapasztalatok bizonyítják, hogy apárt ésa nép közös aka- 
rattal a mainál sokkal súlyosabb helyzetben, a mostaninál sokkal nehezebb 
feladatokat is megoldott már. Van elég erőnk ahhoz, hogy feladatainkat meg- 
oldjuk, és tovább haladjunk előre a szocializmus építésének útján. 


kösz si 

Berecs János 


A POUTIKAI BIZOTTSÁG TAGJA, 
A KÖZPONTI BIZOTTSÁG TITKÁRA 


A vita tanulságai 
A SZERKESZTŐBIZOTTSÁG JELENTÉSE 


A szerkesztőbizottság megbízatásának eleget téve, befejezte munkáját. Figye- 
lembe vette Kádár János elvtárs előadói beszédében, a 49 küldött és az egyik 
meghivott vendégünk felszólalásában elhangzottakat, valamint 231 küldött 
írásban átadott észrevételeit. 

A küldött elvtársak elé terjesztett állásfoglalás-tervezettel, a párton be- 
lül kibontakozó minden korábbinál élénkebb vitákkal kísért megújulási fo- 
lyamat meghatározó jelentőségű állomásához érkeztünk: a döntéshez. Éppen 
ezért igazat kell adni Keresztury Dezső akadémikusnak, hogy a teljes igazság 
kimondására kell törekednünk. 

Az önök elé terjesztett állásfoglalás-tervezetbe beépültek a párttagsággal 
folytatott beszélgetések, az ideológiai tézisek, a párt vezető szenepével és a 
politikai rendszer továbbfejlesztésével foglalkozó eszmecserék. tapasztalatai 
is. Joggai állítható, hogy a pártértekezlet ezen dokumentumra BESESS ala- 
pokra épít. Ez az alap nem más, mint a megújuló párt. 


Pártunk az elmúlt hónapok vitái során alapvetően változott meg. A párttag- 
.ság a válaszokat felülről váró, néha elbizonytalanodó, néha távlatokat is 
vesztett, a gyakorlatban végrehajtó szerepre kötelezett, vagy csak azt vállaló 
emberekből a válaszokat kereső, kritikai álláspontra helyezkedő és abból elő- 
remutató cselekvési igényeket megfogalmazni képes, a politika alakításában 
tevékeny részvételt igénylő párttá formálódik. Ennek markáns kifejeződése, 
hogy a pártértekezlet résztvevői az útkeresés alkotó igényével kértek szót, 
vagy ezzel a szándékkal adták be írásban javaslataikat. 

A politika megújítása iránti elkötelezettségüket tükrözte, hogy a terve- 
zethez kapcsolódó véleményüket többnyire átfogó elgondolások formájában 
fogaimazták meg. Közel 600 észrevételt, indítványt kaptunk. Ezt gazdagítot- 
ták az alapszervezetek, kollektívák és egyes személyek levélben eljuttatott 
javaslatai. A Baranya megyei küldöttecsoport közösen kidolgozott javaslatokat 
nyújtott át a szerkesztőbizottságnak. 

Sok hozzászóló különböző témakörökben részletes politikai véleményt 
fejtett ki, amelyek szövegszerűen megfogalmazott, konkrét javaslatokat nem 
tartalmaztak, gondolataik azonban beépülhettek az állásfogalás-tervezetbe, 
így hasznosíthatók a további munka során. 

. A bizottság nehéz helyzetben volt az állásfoglalás végleges szövegének 
elkészítésekor, mert számos igen értékes javaslatot, észrevételt kellett mér- 
legelnie, hogy azok beilleszthetők-e a szövegbe, vagy más módon kezelendők. 
Felvetettek olyan igényt is, amely pártprogram alkotását várta el az állás- 
foglalástól. Mások a társadalmi élet minden területére kiterjedő elemzést és 
a feladatok részletes kidolgozását hiányolták. A szerkesztőbizottság azonban 
úgy ítélte meg, hogy a jelenlegi helyzetben a pártértekezletnek néhány sors- 
döntő társadalmi, gazdasági, politikai kérdésre, a megújulás feltételeinek 
kialakítására kell összpontosítania. Ehhez pedig a párt és a politikai rend- 
szer megújítása és a gazdasági reformfolyamat következetes továbbvitele 
szükséges. Ezért javasoljuk a küldötteknek, fogadják el, hogy a dokumentum 
e kérdésekre összpontosít, és elsősorban a párt soron: levő feladatait fogal- 
mazza meg. Ehhez kapcsolódva alakíthatják ki önállóan programjaikat az ál- 
lami és a társadalmi szervezetek is. 

Néhányan kezdeményezték: értekezletünk döntsön arról, hogy a XIV. 
kongresszusig készüljön el az új pártprogram. Úgy gondoljuk, nem lenne cél- 
szerű megkötni a kezét a következő kongresszusnak; előre eldönteni felada- 
tait. A pártprogram előkészítésére a szükséges elemzéseket azonban el kel 
végezni. Ezt ajánljuk rögzíteni az állásfoglalásban. 

Számos olyan javaslat érkezett, amely pontosabbá, árnyaltabbá, kifeje- 
zőbbé teheti az állásfoglalást. Ezek elsősorban a párt belső életének fejlesz- 
tésére, a pártdemokrácia erősítésére, a tömegszervezetek önállóságának és 
partneri szerepének növelésére, a KISZ helyzetére, az oktatás és a kultúra 
feladataira vonatkoznak. 

A vitában egyértelművé vált, hogy a fordulat, a reform, a megújulás 
sikerre vitelének kulcskérdése a párt vezető szerepének korszerű értelmezé- 
se, belső viszonyainak és működésének megújítása. Így például Pataki Attila, 
Katona István és mások javaslatai hozzájárultak a párt belső élete demokra- 
tizmusának és annak fejlesztéséhez szükséges garanciák erősítéséhez. Igazuk 
van mindazoknak — mint például Huszti Lászlónénak —, aki ebből kiindulva 
részletesen elemezte az alapszervezetek szerepét a párt belső életének meg- 
újításában. A 

Többen a szervezeti szabályzatot érintő javaslatokat tettek: így például 
Farkas Kálmánné, Kmetovics Mária, Dévainé Seres Erzsébet, Somogy és Fe- 
jér megye küldöttei és mások. E javaslatok többsége mérlegelendő a további 
elemzéseknél. Kérem az értekezlet jóváhagyását, hogy a javaslatokat a meg- 
választandó Központi Bizottságnak átadhassuk, hiszen annak feladata azon 
munkabizottság kiküldése, amely kidolgozza javaslatait az új szervezeti sza- 
bályzatra. Voltak azonban olyan javaslatok is, amelyek múltbeli ellentmon- 
dásainkat tükrözik, mégsem ajánljuk elfogadásukat. Ilyennek tekinthetők 
például azok a javaslatok, amelyek szerint közvetlenül a küldöttek válasz- 
szák a Politikai Bizottságot, a KB Titkárságot, alsóbb szinteken a végrehaj- 
tó bizottságot és a titkárokat. Ebben az esetben a testületek nem tudnák fo- 
lyamatosan ellenőrizni a nem általuk választott tisztségviselőket, és még job- 
ban megnehezülne a visszahívhatóságuk is. 

"A politikai intézményrendszer átfogó reformját sürgette és támogatta a vi- 
tában felszólalók és az írásban leadott hozzászólások túlnyomó többsége. Így 
például Sipos Géza, Ormos Márta, Karvalits Ferenc, Pozsgay Imre, Grósz 


Károly. Megerősítették az állásfoglalás-tervezet ez irányú, szigorú törekvé- 
seit. A vita tapasztalatai alapján a szenkesztőbizottság szükségesnek látja 
határozottabban megfogalmazni a politikai reformok fő irányát. Nem egysze- 
rűen a mai politikai mechanizmus korszerűsítéséről kell beszélnünk, hanem 
a politikai rendszer belső felépítésének és működésének átfogó megújításá- 
ról, reformjáról. 

A megújítás alapvető tartalmát a szocialista pluralizmus működőképes 
intézményrendszerének kiépítése képezi. A szocialista pluralizmus az egypárt- 
rendszer keretei között — és ezeket rögzíti az új javaslat — fejlődésünk je- 
lenlegi szakaszában, a néphatalom érvényesülésének és gyakorlásának egy- 
szerre feltétele és eszköze. A néphatalom azt jelenti, hogy a szocializmus ta- 
laján jelentkező különböző tartalmú politikai érdekek, fejlődésünk jelenlegi 

. szakaszában, érvényesíthetők kompromisszumokon nyugvó, politikai érdek- 
integráció útján. A néphatalom érvényesítése feltételezi, hogy a pditikai ér- 
dekek pluralizmusa a politikai intézményrendszerben is megjelenjen. Ha 
nincsenek meg a politikai érdekek kifejeződési lehetőségei és nincsenek meg 
a társadalmi partneri viszonyon nyugvó egyeztetési eljárások, nem érvénye- 
sülhet torzulás nélkül a hatalom népi jellege sem. 

Amikor néhányan — mint például Menyhárt Lajos, Pataki Attila és má- 

"sok — a munkásosztály vezető szerepének egyértelműbb megfogalmazását 
igénylik, akkor igazuk van abban, hogy a hatalom népi jellegének erősítése 
nem csorbíthatja a munkásosztály érdekeinek érvényesítését. Ezzel egyidejű- 
leg rá kell azonban mutatnunk, hogy a szocializmus gazdasági, tulajdon- és 
érdekviszonyai hazánkban is összetettebbek, sokszínűbbek, mint amit le tud 
fedni az elmúlt évtizedekben kialakult politikai intézményrendszer. 

Mára elodázhatatlan feladattá vált a politikai berendezkedés szerkezeti 
átrendezése. Reformokkal kell módosítani a politikai hatalmat megvalósító 
mechanizmust. Az átalakítás iránya a párt vezető szerepére épülő, törvénybe 
foglalt munkamegosztáson nyugvó, több döntési centrumú politikai rendszer 
kiépítése. i 

Az átdolgozott állásfoglalás-tervezet a politikai intézményrendszer szük- 
séges átalakításának fő irányait jelöli ki. Kétségtelen, hogy nem határozhatja 
meg részletesen a feladatokat. Véleményünk szerint az ez irányú igények 
teljesítése meghaladja a pártértekezlet lehetőségeit és a dokumentum kere- 
teit. A politikai intézményrendszer megújítása a magyar társadalom szerves 
fejlődésének eredménye lehet, nem követhetjük el a régi hibát, nem húzha- 
tunk elméleti sémát a valóságra. ü 


A miniszterelnök elvileg felvázolta, miként működhet a kormány ön- 
állóan a párt által megfogalmazott politikai fővonal erőterében. Ennek gya- 
korlati kidolgozása még előttünk van. A szocialista politikai rendszer de- 
mokratikus intézményeinek kiépítése, megerősítése nagyszabású és átfogó 
jogszabályalkotó tevékenységet igényel. Ezek olyan természetű gyakorlati po- 
Utikai feladatok, amelyekhez az állásfoglalásnak a főbb elvi irányokat kell 
megjelölnie, s ezek a dokumentumban, a szerkesztőbizottság szerint, meg 
is fogalmazódnak. fdGAG ÉS ia válla ád E ÉT Ztt ÉSÉT AlÍ , álzogp ZNB AB 

A szocialista építés gyakorlatának megüjításakkor meg kel öriznünk rnind- 
azokat az elemeket, amelyek tartósnak bizonyultak. Mint ahogy Panker Mi- 
hály is hangsúlyozta, a szocializmusnak vannak valós, változatlanul érvényes 

alapelemei, amelyekre a társadalmi szükségleteket minden eddiginél követ- 
kezetesebben szolgáló, hatékony és demokratikus társadalomépítési gyakorlat 
szilárdan támaszkodhat. 

A továbblépés feladatai csakis a szocializmus mindenkori jelenének meg- 
haladási lehetőségeiből és szükségleteiből, a haladás irányába tett lépésekből 
összegeződhetnek. Napjainkban e szükségletek a szocializmus történelmileg 
kialakult felfogásának radikális megújítását tették halaszthatatlanná. Telje- 
sítményorientált, az értékalkotó emberi tevékenységet a kultúrában, a gaz- 
daságban, a köznapi életben egyaránt előténbe állító, hatékony, demokratikus 
és működőképes szocialista társadalomépítésben vagyunk érdekeltek. 

Az útkeresés együtt jár azzal, hogy az új jelenségek megközelítésében, 
értelmezésében alternatív, egymástól eltérő, többféle válasz születhet. Párt- 
értekezletünk is bizonyság arra, hogy az útkeresés nehézségei nem téríthet- 
nek el bennünket a társadalomépítés gyakorlatának megújítására irányuló 
szándékunktól, és csakis vitákban alakulhat ki a reformok fő iránya. 


Antalóczy Albert, Dudla József, Farkas Kálmánné és mások hangsúlyozták 
a társadalom tudatfolyamatainak, a közgondolkodás és ideológiánk megújí- 
tásának szükségességét. Nemcsak a vitákban tett észrevételek ösztönöznek a 
politikai ideológia szerepének újragondolására, hanem a radikálisan megvál- 
tozott társadalmi, politikai és gazdasági helyzet is. 

Tudatában vagyunk annak, hogy az ideológia nem vállalkozhat a jövő- 
ben elérni kívánt társadalmi állapotok és folyamatok részletekbe menő le- 
írására, a társadalmi és politikai élet minden jelenségének magyarázatára. 
De segíthet és segítenie is kell abban, hogy megújulási törekvéseink törté- 
nelmi léptékűek lehessenek. Az állásfoglalás-tervezetben foglaltakkal össz- 
hangban az ideológia feladata tehát az, hogy értelmezze a szocialista társa- 
dalom viszonyait, működési folyamatait, tárja fel a fejlődésben megnyilvá- 
nuló ellentmondások természetét és kritikailag értékelje azokat, legyen el- 
gondolása azok feloldására, de a feloldás minden esetben a politikai vezetés 
feladata. : 

A politikai ideológia csak akkor hathat ösztönzően a társadalmi folyama- 
tokra és a politikai cselekvésre, ha a mozgalom valóságos érdekeihez igazo- 
dik. A társadalmat és a politikai döntéseket orientáló szerepe akkor valósul 
meg, ha körülhatárolja az útválasztás kereteit, de nem írja elő a fejlődés 
menetének minden lépését. Egyetértünk Németh Miklós elvtárssal, miszerint 
a valóság változásaira érzékenyen reagáló, előítéletektől mentes gondolkodás 
jelentheti számunkra a szükséges hajtóerőt. Az ilyen gondolkodás meggyő- 
kerezésének és érvényesülésének elengedhetetlen feltétele a különböző vá- 
lasztási lehetőséget tükröző vélemények nyilvános megfogalmazása és viták- 
ban való szembesítése. Most mégsem javasoljuk az ideológiai kérdések köré- 
nek bővítését a dokumentumban. Kérjük azonban a pártértekezletet, bízza 
meg a Központi Bizottságot, hogy ösztönözzön a szocialista fejlődés legfőbb 
elméleti kérdéseiben a politikai gondolkodás fő irányait megjelölő állásfog- 
lalás kialakítására. da ; 

A szerkesztőbizottság egyetért Hámori Csaba elvtárssal abban, hogy az ifjú- 
ság helyzetének kérdései nem jelennek meg valóságos politikai súlyuknak 

megfelelően az állásfoglalásban. Társadalompolitikai, ifjúságpolitikai gyakor- 
latunk megújítására van szükség ahhoz, hogy az ifjúság helyzetében megle- 
vő mai feszültségek egy része megoldódjék. A gazdaság hatékonyságában el- 
érendő fordulat teremtheti meg az ifjúságpárti reformfolyamatok kibontako- 
zásának alapelemeit. Mégis azt javasoljuk, hogy az ifjúság helyzetével való 
foglalkozást ne a dokumentumban elfoglalt terjedelmével mérjük. Most olyan 
politikai program alapjait kell megfogalmaznunk, amely az ifjúság számára 
is vonzó jövőt jelenthet. Ennek fő elemeit — véleményünk szerint — az ál- 
lásfoglalás tartalmazza. 


Meg kell értenünk Fejesné Jenei Csillát és a vele egyetértőket, hogy 
ma nem könnyű párttag fiatalnak lenni, s ebben nem jelenthet számukra vi- 
gaszt, hogy ma az idősebb párttagok helyzete sem könnyebb. Offenzív fel- 
lépésükhöz érvet, támaszt csak reális programunk, szavaink és tetteink egy- 


sége, a politikába való folyamatos beavatottságuk, aktív részvételük jelent- 
het. 


Barta György, Tényi Jenő, Kovács András és mások felszólalásukban 
jogosan észrevételezték az olyan területek nehezebb helyzetét, mint a tudomá- 
nyos kutatás, a művelődés, az egészségügy. Támogatva az állásfoglalás-terve- 
zet megállapításait, javasoljuk, hogy e területek halaszthatatlan fejlesztésé- 
nek konkrét módját és technikáját a költségvetési reform keretében dolgoz- 
zák ki, s az érintett területek képviselőit is vonják be a tárgyalásokba. 


A vitában számos hozzászóló foglalkozott a gazdaság problémáival, de 
nem kérdőjelezték meg az állásfoglalás megállapításait. Ezért jelentésünkben 
nem foglalkozom részletesebben e kérdésekkel. Az állásfoglalás-tervezet gaz- 
daságra vonatkozó része a szocialista árutermelés törvényszerűségeiből indul 
ki. A vitában megerősítést nyert, hogy a legfontosabb feladatunk a Központi 
Bizottság 1987. július 2-án elfogadott kibontakozási, valamint a Miniszterta- 
nács parlament által jóváhagyott stabilizációs munkaprogramjának végrehaj- 
tása, s ezekkel összhangban van a dokumentum vonatkozó része. Köszönjük 
Gráf József fejtegetését és Szász Katalin írásban leadott véleményét arról, 
hogy a társasági törvény szükséges, de ideológiai összefüggéseivel komolyan 
kell foglalkoznunk a következő időszakban. 


A bizottság gondos és körültekintő mérlegelés alapján nem tudta beépíteni 
azokat a javaslatokat, amelyek részletproblémákat vetettek fel, vagy olyan 
intézkedésekre és intézményekre vonatkoztak, amelyekre az MSZMP nem 
hozhat határozatot. Válogatásunk alapját következetesen a megújulás igénye 
képezte. A szerkesztőbizottság mérlegelte Schmidt Ernő és mások javaslatát, 
hogy a pártértekezlet felhívással forduljon a magyar néphez. Úgy ítéljük 
meg, hogy a jelen pillanatban nincs módunk külön felhívás megfogalmazá- 
sára, úgy gondoljuk, hogy most ez nem is indokolt. Az állásfoglalás-tervezet 
tartalmazza azokat a fő irányokat, amelyekben megújuló politikánk gyakor- 
lati cselekvésre mozgósíthat. A propagandában azonban érdemes ezekre 
hangsúlyosan felhívni a figyelmet, és fogadjuk el, hogy a befejező rész felhí- 
vást is jelent a magyar közvéleményhez. Hús 3 


Való igaz, hogy elsősorban a kimondott szó befolyásolja az értekezlet 
hangulatát, mégis mindnyájunknak tudomásul kellett venni, hogy valameny- 
nyi szólásra jelentkezett elvtársunknak nem jutott idő. Ezzel együtt bizto- 

síthatom a pártértekezletet, hogy az írásban leadott véleményeket is komo- 
lyan tanulmányoztuk, a szerkesztőbizottság figyelembe vette az állásfoglalás- 
tervezet módosításánál a bennük levő értékeket. Javasoljuk, hogy — Kádár 
elvtárs zárószavaival egyetértésben — azoknak a teljes névsorát, akik nem 
jutottak szóhoz, de írásban leadták véleményüket, jelentesse meg a Népsza- 
badság. Az illetékesség szerint, a pártszervezetekre bízzuk annak eldöntését, 
hogy a megyei, a városi, az üzemi lapokban közöljék küldötteik felszólalá- 
sát. A pártértekezlet jegyzőkönyvéhez csatoljuk az írásban benyújtott hozzá- 
szólásokat, illetve kérjük, hogy a Társadalmi Szemle és a Pártélet is temati- 
kusan dolgozza fel azok mondanivalóját. 


Kádár elvtárs is szólt zárszavában arról, hogy számos olyan javaslat ér- 
kezett, amely konkrét feladatokat tartalmaz az elkövetkezendő rövid távú 
időszakra. A szerkesztőbizottság munkacsoportja feldolgozta ezeket, külön 
csoportosította tematika szerint, és indokoltnak látja, hogy részletes munka- 
terv készüljön az állásfoglalásban megjelölt feladatokról is. Ezért kéri a kül- 
dötteket, hogy bízzák meg a megválasztandó Központi Bizottságot, mérlegel- 
je egy munkaterv összeállítását az állásfoglalás teljesítésére, illetve mérlegel- 
je azokat a konkrét, az állásfoglalásba nem belefoglalt javaslatokat, amelyek 
rendelkezésünkre állnak, hogy azok szintén a munkaterv részei legyenek. A 
teljes nyíltság jegyében én el tudom képzelni, hogy a Központi Bizottság 
majd úgy dönt, hogy közzé is teszi ezt a munkatervet. Javasoljuk, hogy a 
pártértekezlet ezzel bízza meg az új, a megválasztandó Központi Bizottságot. 
Az egyes intézményekre, szervezetekre vonatkozó feladatok megjelölését 
ajánljuk továbbítani a címzetteknek, az érintetteknek. 


Pártunk megújulásának aligha túlértékelhető bizonysága, hogy az értekezlet 
. a felelősség eszméjét nemcsak a múltat illetően, hanem alapvetően a jelen 
és a jövő meghatározó fontosságú politikai elgondolásaiban vetette fel. Ezzel 
az értekezlet erkölcsi, politikai és történelmi elkötelezettségéről tett tanúsá- 
got. Mindez megmutatkozott az alkotó kritikában, a haladásunkat akadályo- 
Zó tényezők felszámolásának igényében, a fordulat követelésének és kivívá- 
sának eltökéltségében. Ez azt mutatja, hogy a párt tagságának felfogásában 
a politika formálásában való részvétel és a felelősség vállalása ilyen módon 
kapcsolódik egybe. 


A mögöttünk levő vitákból, a különböző véleményekben megmutatkozó 
azonosságokból, a megújulást kikényszerítő törekvésekből, az állásfoglalás- 
tervezet önök által módosított és remélhetőleg megerősített és határozattá 
emelt dokumentumából kirajzolódnak politikai vonalunk fő elvei és irányai. 
Ennek célja és tartalma a szükséges fordulat, a reform és a megújulás kö- 
vetelménye, vagyis az, hogy a társadalmi élet minden területén, ahol szük- 
séges, radikálisan felgyorsítsuk a reformfolyamatot. Összehangoltan, hartáro- 
zottan folytassuk a gazdasági és politikai intézményrendszer működésének 
és ideológiánknak a megújítását, segítsük a társadalom alkotóerejének ki- 
bontakoztatását. Mindezt annak érdekében tegyük, hogy hazánkban ered- 
ményesen folytatódjék a szocializmus építése. 

Úgy gondolom, kijelenthetjük: ebben és ezen ügy iránti elkötelezettsé- 
günkben egység van, stratégiai kérdésekben egységesek vagyunk. Ez egyúttal 

minőségileg új, mindig a vitákban, illetve a vitákban mindig újjászülető és 
megszilárduló egység. I 

Látnunk kell, hogy ez az egység egyelőre csak új kiindulópontot terem- 
tett ahhoz, hogy képesek legyünk végigmenni a most kijelölt úton. Meg kel! 
tudnunk felelni annak azigénynek, amelyet Kádár János elvtárs az előadói 
beszédben ekképpen fogalmazott meg: , A pártban egységre, a politikában 
kiállásra, az országban összefogásra, a munkában helytállásra van szükség." 
Fogadjuk el ezt a gondolatot, mint a felelős politikusi élet bölcsességének 
összegzését. Meggyőződésem, hogy mindnyájunk gondolatait és érzéseit feje- 
zem ki, amikor megfogalmazom, hogy Kádár János elvtárs tapasztalatai ez- 
után is nélkülözhetetlenek pártunk számára. 

Nincs más választásunk, haladnunk kell a magunk választotta úton, 
tettek sorozatával kell elérnünk, hogy dolgaink jobbra forduljanak, a társa- 
dalom és az állampolgár egyaránt céljához közeledjen, vagyis az ország bol- 
doguljon. Ez az egység fennmaradásának próbaköve és záloga. Ehhez járul- 
hat hozzá a pártértekezlet az állásfoglalás elfogadásával. 

A szerkesztőbizottság nevében javaslom és kérem a küldött elvtársakat, 
döntéseikkel emeljék kötelezően végrehajtandó dokumentummá a párt fel- 
adatairól, a politikai intézményrendszer fejlesztéséről alkotott állásfoglalást. 


A párt vezető testületei és tisztségviselői 


A Központi Bizottság tagjai 


Aczél György 
az MSZMP KB Társadalomtudo- 
mányi Intézetének főigazgatója; 
Antalóczy Albert 
az MSZMP Komárom Megyei Bi- 
zottságának első titkára; 
Baranyai Tibor 
a Szakszervezetek Országos Taná- 
csának főtitkára; 
Bartha Ferenc 
kereskedelmi minisztériumi állam- 
titkár; 
Barts Oszkárné 
az MSZMP Fejér Megyei Bizottsá- 
gának első titkára; 
Beck Tamás 
a Magyar Gazdasági Kamara elnö- 
ke, a Buda-Flax Lenfonó és Szövő- 
ipari Vállalat vezérigazgatója ; 
Becze Ferenc 
a Szekszárdi Húsipari Vállalat tmk- 
csoportvezetője; 
Berecz Frigyes 
ipari miniszter; 
Berecz János 
az MSZMP Központi Bizottságának 
titkára ; 
Bereczky Gyula 
a Magyar Televízió elnöke; 
Berend T. Iván 
a Magyar Tudományos Akadémia 
elnöke, akadémikus; 


Bocsák László 

a Novotel Szálloda és a Budapest 
Kongresszusi Központ igazgatója ; 
Bónyai István 
a Mátra Volán Vállalat telepfenn- 
tartó művezetője; 
Borbély Gábor 
a Népszabadság főszerkesztője; 
Borbély Sándor 
a Munkásőrség országos parancs- 
noka; 
Boros László 
a Győr-Sopron Megyei Állami Épí- 
tőipari Vállalat soproni fő-építés- 
vezetőségének művezetője; 
Burgert Róbert 
a Bábolnai Mezőgazdasági Kombi- 
nát vezérigazgatója; 
Csáki Csaba 
a Marx Károly Közgazdaságtudo- 
mányi Egyetem rektora; 
Csehák Judit 
szociális és egészségügyi miniszter; 
Csikász Jánosné 
a Kecskeméti Konzervgyár műszak- 
vezetője; 
Deák László 
a Mecseki Ércbányászati Vállalat 
vájára; 
Dudla József 
az MSZMP Borsod-Abaúj-Zemplén 
Megyei Bizottságának első titkára; 
Duschek Lajosné 
a Magyar Nők Országos Tanácsá- 
nak elnöke; 


Fejti György 
az MSZMP Központi Bizottságának 
titkára ; 

Fock Jenő 
a Minisztertanács nyugalmazott el- 
nöke; 

Fodorné Birgés Katalin 


a Szakszervezetek Békés Megyei 
Tanácsának vezető titkára; 
Gáspár Antalné 

a Budapesti Finomkötöttárugyár 
balassagyarmati gyáregységének 
varrónője; 
Glanz Lászlóné 

a  Felsőszölnöki Általános Iskola 
igazgatója; 


Grósz Károly 
az MSZMP főtitkára, 
a Minisztertanács elnöke; 
Gubicza Ferenc 
a balatonfüredi Csopak Tája Me- 
zőgazdasági Termelőszövetkezet el- 
nöke; 
Gyuricza László 
az MSZMP Veszprém Megyei Bi- 
zottságának első titkára; 
Hámori Csaba 
a KISZ Központi Bizottságának el- 
ső titkára; 
Hegedűs Lajos 
a hartai Erdei Ferenc Mezőgazda- 
sági Termelőszövetkezet elnöke; 
Hollán Zsuzsa 
az Országos Haematológiai Intézet 
főigazgató-főorvosa ; 
Hoós János 
az Országos Tervhivatal elnöke; 
Horn Gyula 
külügyminisztériumi államtitkár ; 
Horváth Ede 
a Rába Magyar Vagon- és Gép- 
gyár vezérigazgatója; 
Horváth István 
belügyminiszter ; 
Horváth József 
a Csepel Autógyár szerelője; 
Huszár István 
az MSZMP Központi Bizottsága 
Párttőrténeti Intézetének igazgató- 
ja; 
Illei György 
a Vas Megyei Tanács Markusovsz- 


ky Kórház-Rendelőintézet főigaz- 
gató-főorvoshelyettese; 

Iványi Pál 
Budapest Főváros Tanácsának el- 
nöke; 

Jassó Mihály 
az MSZMP Budapesti Bizottságá- 
nak titkára; 

Jókay Endre 
a Villamosszigetelő- és Műanyag- 
gyár szerszámkészítője; 

Judik István 
a Nagyalföldi Kőolaj- és Földgáz- 
termelő Vállalat szegedi üzemének 
termelőmestere ; 

Juscsák György 
a Mátraaljai Állami Gazdaság igaz- 
gatója; 

Katona Béla 
az MSZMP XVIII. Kerületi Bizott- 
ságának első titkára; 

Katona Imre 
az Elnöki Tanács titkára; 

Kádár János 
az MSZMP elnöke; 

Kállai Gyula 
az Országgyűlés nyugalmazott el- 
nöke; 

Kárpáti Ferenc 
honvédelmi miniszter; 

Kázsmér János 
a Videoton Elektronikai 
vezérigazgatója ; 

Kiss István 
szobrász, a Képzőművészeti Főisko- 
la rektora; 

Klenovics Imre 
az MSZMP Somogy Megyei Bizott- 
ságának első titkára; 

Koi Tibor 
a MÁV Záhonyi Üzemigazgatósá- 
gának pályamestere; 

Korom Mihály 
az MSZMP Központi Bizottságá- 
nak nyugalmazott titkára ; 

Kótai Géza 
az MSZMP KB külügyi osztályá- 
nak vezetője; 

Kovács Ferenc 
a — miskolci Nehézipari 
Egyetem rektora; 


Vállalat 


Műszaki 

Kovács Imre 
az MSZMP KB gazdaságpolitikai 
osztályának vezetője; 
Kovács László 
a Bányaipari Dolgozók Szakszerve- 
zetének főtitkára; 
Köveskuti Lajos 
az OKISZ elnöke, a Híradástechni- 
ka Szövetkezet elnöke; 
Krasznai Lajos 
az MSZMP Pest Megyei Bizottsá- 
gának első titkára; 
Kunos Sándor 
az orosházi Mezőgép Vállalat mű- 
vezetője; 
Losonczi Pál 
az Elnöki Tanács nyugalmazott el- 
nöke; 
Lukács János 
az MSZMP Központi Bizottságának 
titkára ; 
Magyar Kálmán 
a — Semmelweis Orvostudományi 
Egyetem pártbizottságának titkára, 
egyetemi tanár; 
Marjai József 
a Minisztertanács elnökhelyettese, 
kereskedelmi miniszter; 
Maróthy László 
környezetvédelmi és vízgazdálko- 
dási miniszter; 
Medgyessy Péter 
a Minisztertanács elnökhelyettese; 
Molnár Magda 
a Helikon Kiadó igazgatója; 
Mórocz Lajos 
honvédelmi 
titkár; 
Nagy Imre 
a KISZ Központi Bizottságának tit- 
kára; 
Nagy Sándor 
a Szakszervezetek Országos Taná- 
csának titkára; 
Németh Miklós 
az MSZMP Központi 
nak titkára; 
Nyers Rezső 
az MTA Közgazdaságtudományi In- 
tézetének tudományos tanácsadója; 


minisztériumi  állam- 


Bizottságá- 

Orbán István 
az EGIS Gyógyszergyár vezérigaz- 
gatója; 

Ormos Mária 
a pécsi Janus Pannonius Tudo- 
mányegyetem rektora; 

Osztafi Béla 
az Őzdi Kohászati Üzemek kohá- 
sza; 

Ördögh Szilveszter 
író, az Új Írás rovatvezetője; 

Pál Lénárd 
az MSZMP Központi 
nak titkára; 

Perényi János 
a szegedt Déri Miksa Gépipari 
Szakközépiskola igazgatója; 

Petrovszki István 
az MSZMP KB párt- és tömegszer- 
vezetek osztályának vezetője; 

Pónya József 
a Paksi Atomerőmű Vállalat vezér- 
igazgatója ; 

Pozsgay Imre 
a Hazafias Népfront Országos Ta- 
nácsának főtitkára; 

Rajki Sándorné 
a Gagarin Hőerőmű Vállalat párt- 
bizottságának titkára; 

Rajnai Sándor 
a Magyar Népköztársaság moszk- 
vai nagykövete; 

Róvészné Kéri Anna 
a Tungsram kaposvári elektroncső- 
gyárának csoportvezetője; 

Rimóczi Sándorné 
a  Kontakta mezőtúri gyárának 
csoportvezetője; 

Romány Pál 
az MSZMP Politikai Főiskolájának 
rektora ; 

Sarlós István 
az Országgyűlés elnöke; 

Szabó István 
a  Termelőszövetkezetek Országos 
Tanácsának elnöke; a nádudvari 
Vörös Csillag Mezőgazdasági Ter- 
melőszövetkezet elnöke; 

Szabó István 
az MSZMP Szolnok Megyei Bizott- 
ságának első titkára; 


Bizottságá- 


Szépe Ágnes 
a Zalaegerszegi Hűtőipari Vállalat 
minőségi ellenőre; 
Szilágyi Jánosné 
a Biogal Gyógyszergyár laboránsa; 
Szilágyi Tibor 
a Vígszínház színművésze; 
Szlamenicky István 
a Szövosz főtitkára; 
Szűrös Mátyás 
az MSZMP Központi Bizottságának 
titkára; 
Takács Imréné 
az Ajkai Üveggyár technológusa; 
Tatai Ilona 
a Taurus Gumiipari Vállalat vezér- 
igazgatója ; 
Tétényi Pál 
az Országos Műszaki Fejlesztési Bi- 
zottság elnöke, akadémikus; 
Tóthné Kiss Mária 


a Minőségi Cipőgyár nyírbátori 


gyáregységének személyzeti veze- 
tője; 
Tőkei Ferenc 
az MTA Nyelvtudományi Intézeté- 
nek tudományos tanácsadója, az 
MTA Orientalisztikai Munkaközös- 
ségének vezetője, akadémikus; 
Tömpe István 
az Állami Rádió és Televízió Bi- 
zottság nyugalmazott elnöke; 
Vajda György 
a Villamosenergetikai Kutató Inté- 
zet igazgatója; 
Varga László 
a Magyar ÚÜttörők Szövetsége Or- 
szágos Tanácsának főtitkára ; 
Váncsa Jenő 
mezőgazdasági — és 
miniszter ; 
Várkonyi Péter 
külügyminiszter ; 
Veres József 
nyugalmazott munkaügyi miniszter. 


élelmezésügyi 


A Központi Ellenőrző Bizottság tagjai 


Apáti Nagy Gábor 
a nagyszénási Október 6. Mezőgaz- 
dasági Termelőszövetkezet elnökhe- 
lyettese; 

Borbándi János 
a Minisztertanács nyugalmazott el- 
nökhelyettese; 

Csente Jenő 
a Tatabányai Szénbányák Vállalat 
fírontmestere ; 

Csillik András 
az  MSZMP Belügyminisztériumi 
Bizottságának első titkára; 

Dányi Pál 
az MSZMP Baranya Megyei Bizott- 
ságának első titkára; 

Dérfalvi István 
az MSZMP II. Kerületi Bizottságá- 
nak első titkára; 

Farkas József 
a Lenin Kohászati Művek műveze- 
tője; 


Farkas Lajosné 
a Vas-, Fém- és Villamosenergia- 
ipari Dolgozók Szakszervezete köz- 
ponti vezetőségének nyugalmazott 
titkára ; 


Farkasinszky Lajos 


Budapest Főváros Tanácsának 
nyugalmazott általános  elnökhe- 
helyettese; 


Fehér Józsefné 
az MSZMP I. Kerületi Bizottságá- 
nak első titkára; 
Gyenes András 
az MSZMP Központi Ellenőrző Bi- 
zottságának elnöke; 
Juhász János 
a KÉV Metró művezetője; 
Koszorús Ferenc 
a Vasutasok Szakszervezetének fő-: 
titkára; 


37 


Kovács Árpád 
a fóti Béke Mezőgazdasági Terme- 
lőszövetkezet elnöke; 
Kováts Flórián 
a Zalaegerszegi Városi Művelődé- 
si Központ igazgatója; 
Márta Ferenc 
a Központi Kémiai Kutató Intézet 
főigazgatója, akadémikus; 
Németh László 
az MSZMP Eger Városi Bizottságá- 
nak első titkára; 
Némethné Kánya Erzsébet 
a Székesfehérvári Könnyűfémmű 
műszakvezető főművezetője; 
Petrák Ferenc 
a Bőripari Dolgozók Szakszerveze- 
tének nyugalmazott főtitkára; 
Postás Sándor 
az MSZMP Hajdú-Bihar Megyei Bi- 
zottságának első titkára; 
Rácz Sándor 
nyugállományú honvédelmi minisz- 
terhelyettes; 


A Központi Bizottság és 


Rév Lajos 
az OKISZ nyugalmazott elnöke; 
Rumpf Károly 
a Csepel Művek szakoktatója; 
Sebes Sándor 
nyugalmazott belkereskedelmi mi- 
niszterhelyettes: 
Somogyi Imre 
az MSZMP Központi Ellenőrző Bi- 
zottságának titkára; 
Szerényi Sándor 
"az MSZMP KB Pártfőiskolájának 
nyugalmazott igazgatója; 
Tausz János ú 
az IBUSZ nyugalmazott vezérigaz- 
gatója; 
Varga Péter 
az MSZMP KB közigazgatási és 
adminisztratív osztályának vezető- 
. je; 
Zsuffa Miklós 
a Nógrádi Szénbányák Vállalat ve- 
zérigazgatója. 


a Központi Ellenőrző Bizottság tisztségviselői 


A Központi Bizottság első ülésén megválasztotta 


a párt elnökévé: Kádár Jánost; 


a párt főtitkárává: Grósz Károlyt; 


a Politikai Bizottság tagjaivá: Berecz Jánost, Csehák Juditot, Grósz Ká- 
rolyt, Hámori Csabát, Iványi Pált, Lukács Jánost, Németh Miklóst, Nyers Re- 
zsőt, Pozsgay Imrét, Szabó Istvánt és Tatai Ilonát; 

a Központi Bizottság titkáraivá; Berecz Jánost, Fejti Györgyöt, Lukács 
Jánost, Németh Miklóst, Pál Lénárdot és Szűrös Mátyást. 


A Központi Ellenőrző Bizottság is megválasztotta tisztségviselőit: 


a KEB elnöke: Gyenes András; 
a KEB titkára: Somogyi Imre. 


A VITÁBAN ELHANGZOTT FELSZÓLALÁSOKBÓL 


Grósz Károly 


A POUTIKAI BIZOTTSÁG TAGJA, 
A MINISZTERTANÁCS ELNÖKE 


Minden társadalmi erő érdekelt 
a párt megújulásában 


Az állásfoglalás-tervezettel és az előadói beszéddel alapvetően egyetértek. 
Összegzi az elmúlt másfél év gondolatgazdag vitáit, szellemi, politikai erőfe- 
szítéseinket. Közös munka, a párttagság formálta. Jogos kérdés: ad-e újat, 
elegendő-e munkaprogramnak? Szerintem igen, bár én sem vitatom, hogy 
lehetne gondolatgazdagabb és pontosabban fogalmazott. De jelentősnek tar- 
tom azt a szellemiséget, amit sugároz, azt, hogy sok mindenben mást és más- 
képpen kell csinálni a jövőben, mint ahogy eddig tettük. Újat ad abban is, 
hogy nem részleteket szabályoz, hanem egy politizáló párt törekvéseinek fő 
irányát jelöli ki, melynek megvalósításában — és nemcsak kidolgozásában 
— a párttagság önálló és aktív közreműködésére épít. 

A tegnapi vitában már sok szó esett a politikai helyzetről. Nem akarom 
ismételni, egy-egy részélménnyel gazdagítani, mert lényegében egyetértek az 
alapminősítéssel. De szeretném hozzáfűzni a következőket: 

Arisztotelésztől származik a klasszikus igazság meghatározása: , Igazat az 
beszél, aki együvé tartozónak tartja az együvé tartozót, és különválasztottnak 
a különválasztottat. Tévedésben az vagyon, aki ellenkezőképpen beszél, mint 
ahogy a dolgok állanak." 

A követelmény tehát világos: nem beszélhetünk másképpen, mint ahogy 
a dolgok állnak. A gazdasági és a politikai helyzet igen összetett. A gazda- 
ságban évek óta jelen van a növekvő adósságállomány nyomasztó terhe, 
ugyanakkor tiszteletet parancsoló erőfeszítések tanúi lehetünk, amelyek az ipar, 
a mezőgazdaság, a kereskedelem eredményeinek növelésére, a jobb és haté- 
konyabb munkára irányulnak. Világszínvonalú termék az egyik üzemben, 
rossz minőségű áru a másikban, esetenként mindkettő ugyanabban a gyár- 
ban. Stagnáló életszínvonal az egyik oldalon, szemmel látható növekvő jólét a 
másikon. Így folytathatnám tovább. Az előbbi idézet szellemében tehát az 
eredményeket és a hibákat is egyformán számba kell venni. Most itt érthetően 


inkább a hibákról van szó, tehát nem egészen arról, , ahogy a dolgok álla- 
nak". 


Megkezdjük a pártértekezleten elhangzott és írásban benyújtott hozzászólások 
közlését. Következő számunkban folytatjuk — főként az el nem hangzott — fel- 
szólalások nyilvánosságra hozását. 

Itt szeretném azt is elmondani, hogy ezeknek a negatív jelenségeknek egy 
része nem írható a korábbi téves döntések számlájára. A fejlődéssel, az át- 
alakulással együtt járó nehézségeket, torzulásokat, kiszámíthatatlan következ- 
ményeket ne keverjük össze a koncepcionális, stratégiai léptékű vezetői téve- 
désekkel. Nem vitatom természetesen — az írásban is megfogalmazott — 
megállapítást, hogy jelenlegi gondjaink nagy része saját hibánkból fakad. 

Meg tudjuk-e válaszolni, hogyan jutottunk ilyen helyzetbe? Azt hiszem, 
igen. Már sokat ismerünk az okokból, természetesen még nem mindent. De 
eleget ahhoz, hogy nekikezdjünk a helyzet érdemi megváltoztatásának. 

Megelégedtünk tegnapi sikereinkkel. Elhitettük magunkkal, hogy újítá- 
sainkkal tökéletes művet alkottunk. Fellazult a munkafegyelem, a társadalmi 
és egyéni önkontroll. A gazdaságirányításban, a szellemi életben, a személyze- 
ti munkában teret nyert a szubjektivizmus, s a közéletben új formalizmus 
terjedt el. Egyesekben és egyes intézményekben megerősödött a csalhatatlanság 
tudata. Néhány nagy gazdasági természetű kérdésben súlyosan tévedtünk. Eb- 
ben tetten érem saját felelősségem is, hiszen 1980 óta, mint a Központi Bi- 
zottság tagja és a XIII. kongresszus küldötte, szavazatomat adtam olyan dön- 
tésekhez is, melyeket az élet utólag nem igazolt. Természetesnek tartom, hogy 
ezek politikai következményeit vállalnom kell. s 

Ez a helyzet fokozatosan, hosszabb idő alatt alakult ki, s ha így marad, 
egy új minőségű szakaszba léphet át, melynek következményei tragikusak 
lesznek. 


Először a párttagság, majd a vezetés ismerte fel viszonylag gyorsan, hogy 
érdemi változásokra van szükség. A felismerés különbözőképpen hatott. Van- 
nak, akik elbizonytalanodtak. Gyorsan nőtt azoknak a száma, akik a kialakult 
helyzetért elsősorban másokat vádolnak, összevissza mutogatnak, megfeledkez- 
ve saját felelősségükről. De egyre többen munkához láttak. Ők alkotják ma a 
párt erejét. 

Mit kell tennünk? 

Egyetértek Kádár elvtárssal: a legsürgősebb feladat, meg kell szilárdítani 
a hatalmat. Ennek legfontosabb feltétele: megújítani pártunkat. Sokak szerint 
az egypártrendszer nem vált be, és ezt a mai gondok kapcsán vélik bizonyí- 
tottnak. Azt mondják tehát, legyen több párt. Azzal nem számolnak, hogy ez 
nem puszta elhatározás kérdése, hanem valóságos társadalmi lehetőségek 
függvénye. A mai egypártrendszer népi törekvések egyértelmű kifejeződése, 
történelmileg kialakult eredménye. Olyan szervezet, amelyet az osztályharc 
sodrában kibontakozó eleven mozgalmak sokasága hozott létre. Meggyőződé- 
sem, hogy egy párt kell, helyesebben egy párt kell. Olyan harci szövetség, 
amelynek indult, amilyen volt, és amilyen lehet, ha megszabadul a rákövese- 
dett eszmei előítéletektől. 

Ha erősödik benne a demokratizmus és a fegyelem, és ha szakít azokkal 
a kötöttségekkel, amelyek a titkolódzás, a befelé fordulás, az elzárkózás mun- 
kastílusbeli merevségeiből erednek. Ebben az esetben az MSZMP egyedül 
is képes lesz — terheivelegyütt — betölteni vezető szerepét, érvényesíteni 
a többpártrendszer kétségtelenül meglevő, politikailag praktikus előnyeit. 

Olyan helyzet van ma, hogy a párt megújításában, célszerű és korszerű 
megreformálásában országunk minden szocializmust akaró lakosa, minden szá- 
motlevő politikai, társadalmi erő közvetlenül érdekelt, és nemcsak a párttag- 
ság. A párt az, amely a legtöbb tapasztalattal és lehetőséggel rendelkezik ah- 
hoz, hogy önmagát megújítva, mozgásba hozza az egész társadalmat. 

A közelmúlt szomorú példái a szocialista világban bizonyítják, hogy ott, 

ahol a párt megbénul, az egész társadalom bénul meg, amivel senki nem nyer- 
het, de mindenki veszíthet. Ez a közös érdekeltség biztosíték arra, hogy a 
kibontakozás lehetséges. 

Amikor felfokozott szenvedéllyel napi gyengeségeinket ostorozzuk, nem 
tagadhatjuk meg a múlt értékeit, mert meggyőződésem, hogy az a politikai 
mozgalom, amelyik nem becsüli megharcolt múltját, az gyökértelenné válik 
és bizonytalan lesz a jövőben is. 


A párt megújítása mellett feladatunk az állam helyének és benne a kor- 
mány szerepének pontos kijelölése. Megítélésünk szerint olyan kormányra 
van szükség, amely érzékeny a valóság napi kérdéseire, hatékonyan foglal- 
kozik a termelés és az elosztás rá tartozó kérdéseivel. Olyanra, amely koc- 
kázatot is mer vállalni, ugyanakkor felelősséggel is tartozik. Amely a jövő 
érdekében az elkerülhetetlen konfliktusokat sem kerüli ki. Épít az egyén 
felelősségérzetére. A folyamatosság és a megújulás viszonyában a döntésre 
érett, átgondolt megújulásra teszi a hangsúlyt. Igényes önmaga és mások 
munkájával szemben. Mit garantál a kormány? 

A demokráciát, azt, hogy a többség érdekében tevékenykedik, és ennyi- 
ben a mindenkori kisebbséggel is szembehelyezkedik. Abban a meggyőződés- 
ben, hogy minden jogos rétegérdek érvényesülése a társadalom egészében, 
kompromisszumok útján biztosítható. Figyel a kisebbségi véleményekre, és 
türelemmel együtt kíván működni mindazokkal, akik a szocializmus érdeké- 
ben, de a kormány álláspontjától eltérő véleményeket vallanak. 

Esélyegyenlőséget törekszik biztosítani minden alkotni, hasznosat tenni 
akaró erő számára. Biztosítja az önálló arculatú egyéniségek kifejlődését, akik 
nem oldódnak fel nyomtalanul a kollektívákban, hanem éppen egyéniségük- 
kel, tehetségükkel, másságukkal erősítik a közösséget és viszont. 

Olyan viszonyokat akar kialakítani ez a kormány, amelyek közepette ér- 
vényesül a teljesítményelv, ennélfogva a legméltányosabban emberszemléletű. 
Humanizmust és törvényességet szavatol, ugyanakkor a szocialista társadalom 
védelme érdekében határozottan eleget tesz alkotmányos kötelezettségeinek. 
A nemzet érdekeit képviseli, és cselekvő részese kíván maradni a haladásért, a 
békéért folytatott küzdelemnek. 

A kormány kettős alárendeltségben működik. A párt politikája iránt ma- 
ximálisan elkötelezett, mert a párt a nép szolgálatában tevékenykedik. Ugyan- 
akkor a kormány az Országgyűlés előtt is felelősnek érzi magát, mert a par- 
lament a nép akaratának megtestesítője. Nem független a kormány tehát, de 
önálló, mert csak így tud hatékonyan és felelősséggel dolgozni. 

A kormány megújuló munkastílusának fontos eleme a társadalmi szer- 
vezetekkel való együttműködés, a folyamatos párbeszéd. Ezen a téren a viták, 
ütközések számának növekedését is természetesnek tartjuk. Ebből következik, 
hogy nem ígérhetünk senkinek vita nélküli együttműködést. Attól ugyanis, 
hogy az érdekképviseleti szervezetek igényeiket megfogalmazzák, a valóság és 
főleg a lehetőség még nem változik meg. És ne legyen senkinek illúziója: a 
megoldott feladatok újabb konfliktusokat fognak felszínre hozni. 

Azt is világosan látjuk, hogy a kormány minden, a jövőt, a haladást érin- 
tő kérdésben átmenetileg törvényszerűen szembekerülhet, nemegyszer szembe 
is kerül valamely társadalmi réteggel, mert sérti azok közvetlen napi érdekét. 
Ma azonban nemcsak az eltérő érdekekkel kell megütközni, hanem a közgon- 
dolkodásban meglevő beidegződésekkel is, olyanokkal, amelyek szemben áll- 
nak törekvéseinkkel. Anélkül, hogy bárkit is megbántanék, hadd idézzek né- 
hány mondatot a példa kedvéért a tegnapi felszólalásokból: 

Panker elvtárs szép és igaz felszólalásában fogalmazta meg munkatársai 
nevében a kérdést: , Milyen lesz az a szocializmus, amelyben leértékelődhet- 
nek és bizonytalan helyzetbe kerülhetnek szorgalmasan dolgozó munkáskol- 
lektívák?"?" Válaszom: az lesz a jól és hatékonyan működő szocializmus, ame- 
lyik csak az eredményesen dolgozó munkáskollektíva biztonságát garantálja, s 
hogy ma csak ennyi bizonytalan közösség van, az annak köszönhető, hogy a 
durván évi 560 milliárd befizetett tiszta nyereségből több mint 200 milliárd 
forint termelési támogatást visszafizetünk. 


Bleier Katalin elvtársnőt idézem: , Tisztességes munka legyen az érték- 
mérő." Ez kevés. A nyereséges, hasznot hozó tisztességes munka lehet csak az 
értékmérő. 


Arra biztattak, hogy legyünk bátrak. Örülök neki. Ez a biztatás ránk 
fér. De a népi tapasztalat szerint a bátorság és a vakság között különbség van. 
Mi nem vagyunk vakok! Minden bátor döntésünk ott, önöknél csattan. Bá- 
tor intézkedéseinktől mindenki azt várja, hogy ő valamit kap, s az ő hely- 
zete javul. Ez lehetetlen. Mi bátorsággal, határozottsággal nem káoszt, ha- 
nem rendet akarunk. Az pedig csak fokozatosan valósulhat meg. 


A kormány a jövőben nem akarja magára vállalni az emberi kapcsolatok 
szervezését, a társadalmi öntevékenység kibontakoztatását. Nem azért, mintha 
nem lenne ezen a téren javítanivaló, hanem azért, mert a kormány minden 


olyan területről vissza akar vonulni, ahol indokoltabb és természetesebb, ha a 
dolgok nélküle történnek. 


Van végiggondolt programunk. Tudjuk, hogy mit és hogyan akarunk 


cselekedni. Magatartásunk kiszámítható. Aki segíteni akar, bőven talál erre 
alkalmat. 


Minden helyzetben van megoldás — mondhatjuk történelmi tapasztala- 
taink alapján. Most nem az a kérdés, hogy lehet-e cselekednünk, hanem 
az, hogy mit kell és mit érdemes tenni. Az eredménynek természetesen ára 
van. Ezért is fizetni kell, de összehasonlíthatatlanul többe kerülne a tétlenség. 

Egyszer ebben a teremben felhívták a figyelmünket az idő jelentőségére. 
E gondolat soha nem volt aktuálisabb, mint ma. Az idő érték. Saját lehető- 
ségünk a cselekvésre, amit vagy kihasználunk, vagy elvesztegetünk. József At- 
tila írta: ,,... az időt mi hoztuk magunkkal". Az idő nem dolgozik senkinek, 
csak lehetőséget teremt. Marx szerint minden valamirevaló gazdálkodás: 
gazdálkodás az idővel. Gazdálkodjunk tehát vele hatékonyan, de ne elha- 


markodottan, mert ma nagy hajlam van a kapkodásra, ami ugyanoda vezethet, 
mint az elkényelmesedés. 


Szeretném itt is hangsúlyozni, hogy a legszínvonalasabb politikai tevé- 
kenység, a legszakszerűbb kormányzati irányítás sem helyettesítheti az embe- 
ri alkotó munkát, a szorgálmat, tehetséget, műveltséget. 


Mi három napig tanácskozunk most magunkról, de nem önmagunkért, 
hanem a nemzet felemelkedéséért. Ugyanakkor meggyőződésem, hogy most, 
ezekben az években nemcsak a magyar nép, hanem a szocialista világ sorsa 
is hosszú évekre eldől. Ezért sikereink, ha szerény mértékben is, de kihatnak 
az egész szocialista rendszerben végbemenő megújulásra. Esetleges kudar- 
cunk pedig a szocializmus progresszív törekvéseivel szemben álló, konzerva- 
tív erők pozícióit erősítené meg. Felelősségünk tehát rendkívül megnőtt. Én 


hiszem, hogy sem a magyar nép, sem a hazánk határain túl élő barátaink 
nem fognak bennünk csalódni. ? 


Hámori Csaba 


A POLITIKAI BIZOTTSÁG TAGJA, 
A KISZ KB ELSŐ TITKÁRA 


Akié az ifjúság, azé a jövő 


Kivel tart ma, és milyen a magyar fiatalság? Röviden azt mondhatnám: 
ugyanolyan sokszínű, mint a társadalom. Ide tartozik a matematikai olim- 
piákat nyerő ifjú zseni és az Írni-olvasni alig tudó. E korosztály tagja a 
húszévesen már önálló lakással, autóval, nyaralóval rendelkező, és az év- 
tizednyi munka után több gyerekkel is csak szükséglakásban élő. Ta- 
lálható Köztük lumpen, garázda, kábítószeres, de fokozottan hátrányos hely- 
zetéből megfeszített, becsületes munkával kitörni tudó egyaránt. Példák 
alapján véleményt formálni kockázatos, mert itt is csak a reálfolyamatok 
elemzése adhat valódi választ. 


Emlékszem, sok helyen megütközést keltett március 15-i beszédünknek 
az a gondolata, hogy a folyamatok nem ifjúságpártiak. Mit mutatnak hiva- 
talogs kormányzati adatok alapján ezek a reálfolyamatok? Hét, az ifjúság 
számára meghatározó területet szeretnék röviden kiemelni. Az első, hogy 
fogyunk, 1980 óta közel 90 ezerrel csökkent hazánk népessége, ugyanakkor 
ennek négyszeresével a 30 éven aluliak száma. A prognózisok az ezredfor- 
dulóig nem ígérnek kedvező változást. A második az iskoláztatás. Az ok- 
tatásügy neki-nekilendülő, majd alábbhagyó reformhullámai és az anyagi 
feltételek fájdalmas hiánya odavezetett, hogy ma is minden huszadik pe- 
dagógus képesítés nélküli, hogy miközben évente csak 24 ezren szereznek 
felsőfokú diplomát, csaknem tízezren az általános iskolát sem fejezik be. 
A harmadik az elhelyezkedés. Hosszú évtizedek után tavaly megfordult egy 
fontos arány. Most már a tanulmányaikat befejezők számára összességében 
kevesebb munkahelyet kínálnak a gazdálkodó szervezetek, mint ahányan 
tanulmányaikat befejezik. A negyedik terület a lakáshoz jutás. Ismert, hogy 
a családok húsz százalékának a házasságkötés után öt évvel még nincs 
önálló otthona. Az áremelkedés olyan mértékű, hogy egy kisméretű lakó- 
telepi lakás árának éves növekedése nagyobb, mint egy pályakezdő teljes 
évi jövedelme. Az ötödik probléma a fiatalok bérezése, melyben ma is a leg- 
több helyen az életkor és a munkaviszonyban eltöltött évek száma a meg- 
határozó, s nem annyira a teljesítmény. Vagy mi mással lehetne megma- 
gyarázni azt, hogy a pályakezdők reálbére a hetvenes évek eleje óta lé- 
nyegében nem változott, míg ezen időszak alatt az ötven-, hatvanéveseké 
megkétszereződött? A hatodik a gyermeknevelés költségeinek emelkedése. 
Az idei irreális gyermekruha-áremelések után a családi pótlék legfeljebb 
a költségek negyedét, ötödét képes fedezni. Elgondolkoztató, hogy az összes 

társadalmi juttatáson belül 1980 óta 20 százalékkal csökkent a gyermek- 
nevelés támogatásának aránya. 

Végül a hetedik gond: a fiatalok közéleti szerepének és vezetővé válási 
esélyeinek gyengülése. A népképviseleti és politikai testületekben ma már 
alig találni harminc év alattit. 1970 óta a szellemi foglalkozásúak között 20 
százalékkal, a vezetők között 60 százalékkal csökkent a fiatalok aránya. 
Érdemes ezt összevetni azzal, hogy ma hazánkban minden harmadik dolgozó 
30 éven aluli, és ez az arány a húzóágazatokban jóval 50 százalék felett van. 

Csak a felsorolt tények tükrében lehet választ keresni arra a kérdésre, 
hogy kié az ifjúság. E folyamatok gyors megváltoztatására számítani ir- 
reális, hiszen felelős politika a következő évekre nagy ígéretet nem tehet. 
Tudom azt is, hogy e gondokra nem lehet külön ifjúsági választ adni. Nem 
lehet, mert nem illeszkedne a reformfolyamatba, de azért sem, mert ezek 
nemcsak az ifjúság gondjai. A fiatalok döntő többsége családban él, így 
válik a fiatalok gondja a családok és általuk az egész társadalom problémá- 
jává. Én természetesen nem a családi összefogás ellen emelek szót, viszont 
minden társadalom alapjának azt tartom, hogy a fiatalok boldogulása minél 
inkább saját tudásuktól, szorgalmuktól, munkájuktól függjön, és ne ennyire 
döntően a szülők anyagi helyzete határozza meg azt. Nem lenne jó, ha az 
egyenlősdi hibás elvének és gyakorlatának általunk is régóta sürgetett ki- 
söprésével egyidejűleg feladnánk az esélyegyenlőség mélyen emberi és szo- 
cialista eszméjét is. 

Mégis mit lehet tenni a mai forráshiányos helyzetben a jelzett folyama- 
tok megfordításáért? A mi válaszunk az, hogy változást csak nagyobb tár- 
sadalmi teljesítménnyel, a gazdasági és társadalmi reformot meggyorsítva, a 
magyar szocializmust alapvetően átalakítva, hatékonyabbá és TEMOKTGL SH 
sabbá téve remélhetünk. 

Óvatos, határozatlan lépésekkel, a problémákat ezután is magunk előtt 
görgető hozzáállással sehova sem juthatunk. Egy átfogó reform terén a fiata- 
lok java, tehát a nagyobb tudású, szorgalmú, vállalkozó kedvű fiatalemberek 
kerülhetnek jobb helyzetbe, erkölcsileg és anyagilag egyaránt. 

Az ifjúság a perspektívát adó, a gyors és határozott változásokban érde- 
kelt. Még nem rendelkezik azokkal a javakkal, egzisztenciával, amit más kor- 
osztályok már féltenek. Ha a változások lassúak, ha a konfliktusoktól félve 
nem hirdetünk meg programszerűen olyan intézkedéseket, amelyek a stabi- 
lizáció terheinek arányosabb elosztását eredményezik, ez azt jelentené, hogy a 
múlt hibáinak következményeit és a jövő terheit a társadalom jelentős részé- 
ben a pályakezdőkre hárítja. 

Nem külön az ifjúság érdekeit szolgáló, hanem jövőorientált társadalmat 
akarunk. Ehhez a tudás, a munka, a teljesítmény, a vállalkozókészség érté- 
két kell erősíteni. Már ma tenni kell a felsőoktatás és a lakásgazdálkodás 
hosszú távú fejlesztése érdekében. Mindegyik területen vannak javaslataink is. 
Olyan elgondolásunk, mely hosszú távra szóló és lényegi, mely nem a szük- 
séges szerkezetátalakítást lassítva, hanem annak megfelelően keres megoldást. 

Magyarországon ma nagyon sokféle véleményt lehet olvasni, hallani, s ez 
jó. De az már nem elég, hogy a társadalmi szervezetek, egyesületek mond- 
hatják és mondják a magukét, akár nyilvánosan is. Meg kell teremteni és 
meg kell tanulni azokat a játékszabályokat, amelyek a társadalmi viták ha- 
tásfokát növelik. Ebben egymást formáló kompromisszumokra és nem diktátu- 
mokra van szükség. Elsősorban a társadalmi szervezetek határozott, önálló ar- 
culatú nyilvános érdekképviselete adhat választ arra a dilemmára, hogy egy- 
pártrendszerünk körülményei között hogyan lehet a tévedés kockázatát mi- 

nimálisra szorítani, hogyan lehet megvalósítani a szocialista politikai plura- 
lizmust. 

Úgy tapasztalom, hogy a fiatalok döntő többsége ma is szocialista választ 
keres korunk kihívásaira. A legkomolyabban szeretné megvalósítani mindazt, 
amit a párt hirdet, azaz a nép. a nemzet felemelkedését, a haza tiszteletét, 
hatékony gazdaságot, demokráciát, társadalmi igazságosságot. De mert a való- 
ságban gyakran nem ezt tapasztalja, és érthetően a tanult elvekhez, a lá- 
tott lehetőségekhez, az európai környezethez és nem a megtett úthoz mér, 
éppen ezért a nemzet ifjabbik fele az, amelyik legkritikusabban szemléli nap- 
jaink magyar társadalmát és ennek vezető erejét, pártunkat. 

Az olyan párt vonzó az ifjúság számára, amely dinamikus politikát foly- 
tat, amelynek a szervezetei is politizálnak. A dinamikus társadalmak — és ez 
a korábbi magyar tapasztalatok alapján is kimutatható — igyekeznek gyorsí- 
tani a fiatalok politikai szocializációját. Tág mozgásteret, szerveződési, cselek- 
vési, politizálási lehetőséget biztosítva integrálják az újabb és újabb korosz- 
tályokat. 

Úgy látom, hogy nálunk még mindig a paternalista, óvó, korlátozó ifjú- 
ságpolitika a gyakorlat. Pedig meggyőződésem, hogy a fiatalok iránti nagyobb 
türelem, a közéleti mozgástér bővítése ténylegesen növelné a párt befolyá- 
sát e korosztályban. 

A KISZ a párt politikája és a saját tagsága elvárásainak megfelelően az 
utóbbi években markánsabban, harcosabban politizál, aminek a párt, a társa- 
dalom és az ifjúság nagyobb részében jó a visszhangja, másoknál viszont meg- 
ütközést kelt. 

A KISZ-t a párt irányítja. Mint volt pártmunkás is mondom, hogy a 
gyakorlatban az irányítás akkor működik jól, ha a lényegi, a stratégiai kér- 
désekben továbbra is a legszorosabb szövetség érvényesül, más kérdésekben 
azonban helye van a nagy önállóságnak és a rugalmas szerveződési formák- 
nak. E felfogás szerint a pártirányítás egyre inkább a KISZ-ben dolgozó 
kommunistákon és pártaktívákon át történjen. 

A KISZ új politizáló stílusa persze nemcsak eredményeket hozott. Tömeg- 
munkánk, gyakorlati szervezőmunkánk több ifjúsági rétegben gyenge. Az 
elmúlt években teret vesztettünk a nagy egyetemeken, a huszonévesek kö- 
rében gyengébbek pozícióink, mint a harmincasok között. E problémákkal 
azonban szembe tudunk nézni. A KISZ-ben megvan a szándék a belülről in- 
duló bátor átalakulásra, az ifjúság tagoltságának jobban megfelelő mozgalmi 
keretek megteremtésére. 

Ma már széleskörűen elfogadott, hogy a párt és a társadalom egészét át- 
ható politikai fordulatra van szükség. Az elmúlt hónapok során arra töre- 
kedtünk, hogy a fiatalok reális viszonyt alakítsanak ki a helyzethez és a mos- 
tani tanácskozáshoz. Ennek jegyében zajlottak le tömegeket megmozgató vi- 
táink. Az ifjúságnak és az egész társadalomnak ma mindennél inkább pers- 
pektívára, belátható, vonzó, szocialista perspektívára van szüksége. 

Úgy vélem, ki kell igazítani azt a társadalom gondolkodásában túlhang- 
súlyozott elképzelést, hogy a szocializmusnak a fogyasztói társadalmak ka- 
pitalista változatához kell hasonlítania. Nem élhetünk egy fogyasztói társa- 
dalom álomvilágában, hanem épp a termelői gondolkodás elterjesztésével 
erősíthetjük meg országunkat. 

Amikor nagyobb társadalmi teljesítményt, munkafegyelmet, szigorúságot 
igényelünk, ezzel egyidejűleg és ezt szolgálva több demokráciát is sürgetünk. 
Teljesítéséhez a magyar szocializmus nagy horderejű átalakítására van szük- 
ség. Most egyszerre adott ehhez a kényszer és a lehetőség. Ne szalasszuk el! 


Németh Miklós 


A POLITIKAI BIZOTTSÁG TAGJA, 
A KÖZPONTI BIZOTTSÁG TITKÁRA 


Gyökeres változás szükséges 
a gazdaságban 


A Központi Bizottság 1987. júliusi kibontakozási és az ezen alapuló kormány- 
zati stabilizációs munkaprogramot a párttagság, a társadalom támogatta. Tu- 
dornásul kellett vennünk, hogy a célokat illetően nincs más alternatíva, e 
programokat kell következetesen megvalósítanunk, számolva azzal is, hogy 
a végrehajtás áldozatokat követel, feszültségeket is okoz, amelyek elői nem 
lehet kitérni. 

Az eltelt közel egy év alatt az egyetértés és támogatás mellett erősödött 
a türelmetlenség is, mondván, hogy a gazdasági folyamatokban nem történt 
fordulat. Senkiben ne legyen kétség: a párt- és állami vezetésnek is az a 
meggyőződése, hogy a gazdaságban gyökeres változásra van szükség! Az eh- 
hez szükséges feltételek kialakítását megkezdtük. De fel kellett mérnünk 
egy fordulat időbeli és tartalmi követelményeit. Ebből adódó következteté- 
sünk egyértelmű: mindenben és egyszerre javulást eredményező, azonnali 
fordulatot nem remélhetünk. Ezt nem ígértük, s felelősen ma sem Ígérhet- 
jük. A társadalmi méretekben érezhető fordulathoz társadalmi-gazdasági vi- 
szonyaink, a gazdasági mechanizmus, értékrendünk, ideológiai, tudati álla- 
potunk megváltoztatása egyaránt szükséges. 


Még mindig szembe kell néznünk az átvett szocializmusmodell gazda- 
sági és társadalmi örökségével, annak máig nyúló következményeivel. Sajnos, 
ennek következtében is olyan, a hazai adottságokhoz nem illeszkedő termelési 
szerkezet alakult ki, aminek nemzetközi versenyképessége egyértelműen 
rossz, nem megfelelő, az ország perspektíváját veszélyezteti. Ezért tekintjük 
jövőnk kulcskérdésének a termelési szerkezet átalakítását, a világpiaci nyi- 
tást. 

A magyar gazdaság évek óta visszatérő strukturális problémáit, egyen- 
súlyzavarát a múlt öröksége, az elkövetett hibák és a tévedések együttesen 
okozzák. Ezek következménye a termelési tényezők alacsony hatékonyságú 
hasznosulása, az infrastruktúra általános elmaradottsága, a piac kiépítetlen- 
ségc, a tőkepiac vagy a nagyobb teljesítményre serkentő verseny hiánya. 
Gondolni kell külgazdasági képességünk azon szerkezeti és szervezeti gyen- 
geségeire is, amelyek az elzárkózás, a korábban kialakult politikai-gazdasági 
gondolkodásmód eredői. 


Szembe kell néznünk a társadalmi, emberi tényezőben mutatkozó gon- 
dokkal is: a népesedési folyamatok kedvezőtlen alakulásával, a lakosság 

egészségügyi állapotának romlásával, a társádalmi beilleszkedés zavaraival, 
a munkaerkölcs lazaságaival, a munkakultúra egyenetlenségeivel. 


Vitathatatlan, hogy e problémák megoldásához, a feszültségek oldásához 
több pénzre lenne szükség. Sokat nyerhetünk azzal is, ha megszüntetjük 
gazdálkodásunkban a pazarlást, ha jobban megszervezzük a munkát, ha át- 
csoportosítjuk az eszközöket, de a bővebb anyagi forrásokat elsősorban nem 
a takarékoskodás, hanem a bátrabb, a szabadabb és főképpen az ésszerű vál- 
lalkozás biztosítja. Most nemcsak spórolni kell, hanem tudni kell megkeresni 
a több pénzt, a nagyobb jövedelmet! 


Régóta foglalkoztat mindenkit, hogy a veszteséges tevékenységek, illetve 
vállalatok életben tartására igen nagy összegeket költünk. Nyilvánvaló, hogy 
ezt a jövőben nem folytathatjuk. De meggyőződéssel vallom: a magyar nép- 
gazdaságban nagy jövedelemkiesés nem csupán a veszteséges vállalatoknál, 
hanem azáltal keletkezik, hogy — részben gazdasági mechanizmusunk fogya- 
tékosságai miatt, részben szubjektív hibák következtében — elszalasztjuk a 
nagyobb nyereség elérésének lehetőségét, és megelégszünk a kisebb haszon- 
nal. Ezért szakítanunk kell azzal a felfogással és gyakorlattal, amely a közép- 


szerűséget, a felszínen maradást honorálja anyagi és politikai értelemben 
egyaránt. 


Nem folytathatjuk azt a gyakorlatot sem, amely a tőkés, a szocialista, 
valamint a belső piacot mesterségesen szétválasztja. Egy piaci mechanizmust 
ténylegesen akaró ország — különösen ha olyan kicsi, mint hazánk — ilyen 
rendszert nem tarthat fenn. Ez az egyik oka annak, hogy a forint még bel- 
földön sem konvertibilis. Nálunk a pénz helyett vagy mellett, a hatósági en- 
gedélyezés, és elosztás különféle rendszerei, a társadalmi-gazdasági folyama- 
tokkal alá nem támasztható preferenciák és támogatások helyettesítik azt a 
szerepet, amit egy modern gazdaságban a pénznek kell betöltenie. Ilyen kö- 
rülmények között vállalataink elvesztik a legfontosabbat, az igazi kapcsolatot 
a piaccal. Ez a gyakorlatban azt jelenti: több tekíntetben lazák a pénzhez 
jutási feltételek és az ebből adódó egyensúlytalanságot úgy kíséreljük meg 
helyrehozni, hogy a jövedelmek felhasználását rendkívüli mértékben korlá- 
tozzuk. Ezen a helyzeten mielőbb változtatni kell. A következő ötéves terv 
kezdetére olyan feltételeket akarunk létrehozni, amelyben már nem a 
hierarchikus függőség, a szubjektív kapcsolatok, hanem egyértelműen a pénz 
lesz a gazdálkodási érdekintegrálás meghatározó eszköze. Ahhoz, hogy a 
vállalati önállóság kiteljesedjen, s a szabályozás elfogadható stabilitását el- 
érjük, a gazdálkodás feltételeit törvényekben kell meghatározni. 

Minden lehetséges eszközzel segítenünk kell a versenyképesség nemzet- 
közi szintre emelését, az exportorientáció erősítését. Az ország jövője függ 
attói, hogy sikerül-e a nemzetközi versenyben lemaradásunkat megállítani, 
majd a felzárkózást megindítani. 

Szocialista múltunk, jelenünk és jövőnk egyik legnagyobb ellentmon- 
dása, hogy miközben eszmerendszerünkre, ideológiánkra az internacionaliz- 
mus a jellemző, addig ez a gazdaságra sajnos még nem mondható el. Óriási, 
mondhatnám nemzetközi feladat ebből az ellentmondásból kikerülni. Felol- 
dása a KGST-országok közötti együttműködés új alapokra helyezését paran- 
csoló szükségszerűséggé teszi. Ugyanakkor igényli az intézményes kapcsolati 
formák megteremtését is más gazdasági integrációs szervezetekkel is, első- 
sorban az Európai Gazdasági Közösséggel. 


Gazdaságunk számára a nemzetközi együttműködésben minden irányban 

egyre magasabbra kerül a mérce. A kihívás elől nem térhetünk ki, de nem is 
akarunk! 


A magyar gazdaság fejlesztéséhez hosszabb távon is szükség lesz külső 
források bevonására. A jövőben az eddiginél sokkal inkább a működő tőkére, 
az ahhoz kapcsolódó fejlett technika és technológia behozatalára kell támasz- 
kodnunk. Az új társasági törvény keretei között olyan megoldásokat is szor- 
galmaznunk kell, hogy fennálló adósságunk egy részét át tudjuk alakítani 
a külföldi fél vállalkozási érdekeltségévé. 


Mind hazai erőforrásaink jobb hasznosítása, mind a külföldi működő tő- 
ke bevonása azt igényli, hogy összehangoltan fejlesszük a belföldi áru-, 
pénz-, tőke- és munkaerőpiacot. Nagy tartalék és szervezőerő rejlik a szo- 
cialista tulajdonviszonyok fejlesztésében, a vállalkozások formáinak gazda- 
gításaban, a tulajdonosi érdekeltség erősítésében, a társadalmi tőke mobili- 
tásának javításában. Ezért támogatjuk egy korszerű, a mai kor követelmé- 
nyeinek megfelelő társasági törvény megalkotását, amely az eddigieknél jobb 
lehetőséget teremt a különféle szocialista tulajdonformák, a magántulaj- 
don, valamint a külföldi tulajdon működéséhez. Hiszen tőkeerős, nemzetkö- 
zileg versenyképes nagyvállalatokra éppúgy szükségünk van, mint a külön- 
böző méretű, kis- és közepes vállalkozásokra, amelyek gyorsan tudnak al- 
kalmazkodni a változó szükségletekhez. 


A fogyasztás- és jövedelemkorlátozó politika helyett a teljesítményelv 
kemény érvényesítése az az út, melyet járnunk kell. De nemcsak a teljesít- 
ménynek megfelelő jövedelmet kell hangsúlyozni, hanem az adott jövede- 
lemhez tartozó munkát mindenkitől meg is kell követelni. Enélkül felborul 
az egyensúly. 

Az átfogó politikai-gazdasági reform megvalósítása igen sok, még ko- 
rántsem tisztázott kérdést is felvet. Ma minden gondolkodó ember beleüt- 
közik a rövid, illetve hosszú távon megoldható és megoldandó kérdések el- 
lentmondásaiba. Megoldandó kérdés a részvénytársaság, a tőzsde beillesz- 
tése a szocialista tulajdonviszonyok működésébe, az ésszerűen elviselhető inf- 
láció, vagy az állami adósságvállalás mértéke. Mindez — rövid és hosszú 
távon — különböző érdekeket érint, és a megoldás csak a gazdasági és tár- 
sadalmi előnyök és hátrányok nyilvános mérlegelése alapján alakítható ki. 


A mai kor sokféle válságára az elmélet sehol sem talál biztonságos ma- 
gyarázatot és még kevésbé biztos megoldást. A tudomány nálunk sem alko- 
tott még olyan, az élet által hitelesített eszmerendszert, amelynek alapján a 
jövőbeli fejlődés számára az irányadó útjelzők egyértelműen kialakulhattak 
volna. Úgy kell tehát pártunknak mélyreható reformokat megvalósítania, 
hogy csak a gyakorlati tapasztalatok elemzése és általánosítása alapján lesz 
képes sok kérdésre válaszolni. A fejlődés általános alapja csak a demokra- 
tikus intézményekbe vetett mélységes bizalom lehet, mert azok képesek a 
tömegek egyéni érdekeltségi alapon történő mozgósítására, megvalósítják a 
társadalmi rendszerű és méretű kontrollt, és segítik a párt, valamint a kor- 
mányzat tevékenységének javítását is. 


Nem vagyunk mindenben biztosak. De abban igen: nem tehetjük azt, 
hogy a bizonytalanság és a problémák bonyolultsága miatt vonakodva, ön- 
bizalom nélkül kezdjünk a feladatok megoldásához. A politikai vezetés szá- 
mára mai helyzetünk komoly kihívást jelent és rendkívüli erőfeszítéseket 
igényel. Az ellentmondó érdekek és körülmények közepette kell megtalál- 
nunk a társadalmi fejlődés számára összességében optimumot jelentő, elfo- 

gadható megoldásokat. Számolnunk kell azzai ís, hogy e folyamatban nem- 
csak nyertesek, de vesztesek is lesznek. 

A politikai vezetésnek ilyen körülmények között feladata: egyrészt olyan 
intézményi kereteket, nyilvánosságot, mechanizmusokat kiépíteni és működ- 
tetni, amely garancia arra, hogy ne ismételjük meg a múlt hibáit; más- 
részt magában a reformfolyamatban gondoskodni kell arról, hogy — egy 
hasonlattal élve — a reform számára a , házépítéshez szükséges terv"? és a 
hozzáértő, felelős , építésvezető" is rendelkezésre álljon. Politikai intézmény- 
rendszerünk reformja lehetőséget ad arra, hogy a gazdaságirányítás terén az 
építésvezető szerepét a kormányra bízzuk, s a kormánytól a parlament 
kérje számon a megvalósítást. A párt pedig a koncepcióért, azaz a platformért 
tartozzon felelősséggel tagságunknak, a társadalomnak. 

Politikai felelősségünk az előttünk álló néhány évben rendkívül nagy, 
ha arra is gondolunk, hogy a reformpolitikával az erkölcsi zavarok és tor- 
zulások szövevényéből való kilábalást is el kell érnünk. A gazdálkodás sta- 
bil értékbázisát, a piac működtetéséhez szükséges késztetést és kényszert 
csak alulról — a család, a kisközösségek, az egymásért dolgozó és tevékeny- 
kedőket összefogó egyesületek épülése alapján — biztosíthatjuk. A politi- 
kának az ehhez szükséges formákat támogatnia kell, hiszen a történelem 
sokszor igazolta már, hogy a közömbösségből, az irígységből, az önkizsák- 
mányoló és a humánum szempontjából megalázó munkából csak akkor le- 
het kikerülni, ha az egyén számára is értelmet nyer egymásért munkálkod- 
ni, és a nép igazságérzetével találkozó politika válik a mindennapok gya- 
korlatává. Nemzetközileg elfogadott és érvényesíthető fejlődés nélkül csak 
a , szegények szocializmusa" építhető fel. Mi ennek ellenkezőjét akarjuk, azt, 
hogy a szocializmus megújuljon, aminek eszköze a piacgazdaság kiépítése. 

Mindez új felfogást, más gyakorlatot és erre alkalmas kádereket kíván. 
A modern kor egyik jellemzője, hogy a vezetés minden szinten szakmává 
is vált, s ez komoly tudást, konstruktivitást, az életpályán elismert teljesít- 
ményeket igényel. Ez nem helyettesíthető uralkodással. A demokráciára pár- 
ton belül és kívül többek között éppen azért van szükség, hogy a felké- 
szült, a kor tudásszintjével lépést tartó megfelelő személyiségű, tiszta erköl- 
csű vezetők kerüljenek minden szinten pozícióba. Ehhez a nyilvánosság nö- 
velésére, a korrekt elszámolás, a számadás és elszámoltatás meghonosításá- 
ra is szükség van. 

Az ezredfordulóhoz közeledve a történelem újból komoly leckét adott 
fel népünknek. S akárcsak az előző ezredfordulón, most is sorsmeghatározó, 
beilleszkedési és felzárkózási jellegű feladatok előtt állunk. Ügy kell tevé- 
kenykednünk, hogy nemzetünknek perspektívát teremtsünk, és ebben a párt- 
nak meghatározó szerepet kell betöltenie. Csak a megújulás eltökélt szán- 
déka és gyakorlata lehet garancia arra, hogy a Magyar Szocialista Munkás- 
párt — a nemzet vezetőerejeként — történelmi feladatát e nehéz szakasz- 
ban is sikerrel teljesítse. 


Pozsgay Imre 


A POLITIKAI BIZOTTSÁG TAGJA, 
A HAZAFIAS NÉPFRONT ORSZÁGOS TANÁCSÁNAK FŐTITKÁRA 


Áz egész néppel folytatott 
párbeszédre van szükség 


Annyi okos szó és fontos gondolat elhangzása után mind szűkebb térre szo- 
rulnak azok, akik még valami újat, fontosat akarnak mondani. Így aztán 
egyre többen leszünk, akik a változás szándékát megerősítő hitvallást vál- 
lalják inkább, mint újabb javaslatok megtételét. Hiszen tudjuk, hogy milyen 
keveset érnek azok a javaslatok, alternatívák, amelyek mögött szervezett 
erőket és szervezeteket nem tudnak felsorakoztatni. Éppen most van itt az 
ideje, hogy elkötelezzük magunkat az új szervezeti elvek mellett, amelyek 
az egység görcsös és bénító követelményei helyett a vitában, az áramlatok 
küzdelmében, a kisebbséget is védő, alkotó környezetben alakítják ki az új 
minőségű egységet. Ehhez elegendő, ám nélkülözhetetlen is a mély meggyő- 
ződés, s annak a nagy önuralmat kívánó türelemnek a megteremtése, amely 
tiszteletben tartja mások jogát az önálló gondolkodásra. Ahol az egység ri- 
tuális és monolitikus, ott az nem a haladás, hanem a hatalom szolgája, ilyen 
helyen a vita a démon, mely az ellenség nevet kapja; ahol az egység alkotó, 
ott a vita a megújulás eszköze. Jussanak eszünkbe Engels szavai, aki azt 
mondta: , Minden párt életéhez és gyarapodásához hozzátartozik, hogy kebe- 
lében mérsékeltebb és szélsőségesebb irányzatok fejlődnek ki, sőt harcolnak 
egymással, s aki a szélsőségesebbeket rövid úton kizárja, ezzel csak növeke- 
désüket segíti elő." 


Bajaink méreteit s azok legfőbb okait ismerjük. A tavaszi pártviták és a 
társadalom megnyilvánulásai tudósítottak bennünket arról is, hogy nemcsak 
az elégedetlenség nőtt az országban, hanem a felelősségérzet és a cselekvő- 
készség is. A párttagok és a pártonkívüliek sajátos öntudatosodása ment 
végbe, amely negatív közmegegyezéssel kezdődött, éreztetve, hogy a dolgok 
a régi módon nem mehetnek tovább. Hamarosan folytatódott ez annak az 
igénynek a bejelentésével, hogy a párttagság és az állampolgárok részt akar- 
nak v nni a hatalom gyakorlásában. Nem puszta tárgyai kívánnak lenni az 
ügydöntésnek és csupán végrehajtói a rajtuk kívül, részvételük nélkül elha- 
tározott feladatoknak. Ma az emberek elutasítják azokat a viszonyokat, 
amelyek között leginkább csak a végrehajtás felelősségét kérik számon, a 
döntését nem; különösen akkor nem, ha ezek a döntések központi eredetűek. 

A magyar politikai élet a maga bonyolultságában ma a megosztottság 

jeleit mutatja. De éppen ezért tartalmazza a haladás lehetőségét. A fennálló 
viszonyok elutasításában ugyanis ma már nemcsak a népgazdasági és a ház- 
tartási veszteségek miatti elégedetlenség munkál, hanem az a hit is, hogy 
lehet ezt másképpen is csinálni. Persze, hogy ez a bírálat viharát is meg- 
hozta. Félreérthetetlenül kinyilvánították a bizalmatlanságot a rendszer hi- 
vatalos intézményeinek működőképessége iránt. Zengett az ország a felelős- 
ség számonkérésétől, a garanciák követelésétől. De gondoljuk csak végig, 
hogy a rossz közérzetnek mi volt a valódi és általános oka. Úgy hiszem, 
legfőképpen a késlekedés és a tehetetlenség. Ezt erősítette meg a létbizony- 
talanság, a távlatnélküliség. Mégis, a gazdasági veszteségek, a morális le- 
alacsonyodás miatti elkeseredés nem az önfeladás, hanem az öntudatosodás 
felé vitte társadalmunkat. A nép végrehajtotta a fordulatot! Most van meg- 
valósulóban nálunk az a lenini alapgondolat, hogy a nép érdekeire hivatkozó 
kormányzást fel kell váltania a nép által való kormányzásnak. 

Ebben a fordulatban semmivei nem helyettesíthető szerepe volt a párt- 
tagságnak, mert miközben a pártnak mint szervezetnek csökkent a tekinté- 
lye, megcsappant iránta a bizalom, a párttagság és a pártonkívüliek, a kom- 
munisták és a nép, a nemzet egymásra találtak. Kiderült, mint annyiszor, 
hogy egymástól nincs mit félniük. Félni csak attól kell, hogy a politika a 
csendes, de mégis forradalmi értékű változásoknak csupán a hordalékát lát- 
ja, és a kockáztatni is képes kezdeményező szellem helyett hatalomféltő ref- 
lexei lépnek működésbe. Azt remélem, hogy a pártértekezlet után alapta- 
lannak bizonyul ez a félelem. i 


Mi az, amit Magyarországon párttagok és pártonkívüliek egyaránt tudnak? 
Tudják, hogy a XX. században a katasztrófák kezelésére szolgáló összes tar- 
talékunkat kimerítettük. Nincs több tartalékunk katasztrófára: nekünk élni 
kell, és előbb-utóbb ismét jól élni! 3 

Ennek a célnak az eléréséhez új közmegegyezésre van szükség. A nép- 
frontmozgalom történelmi feladata, egyben saját megújulásának is nagy esé- 
lye, részt venni ennek az új közmegegyezésnek a létrehozásában. Ehhez 
néhány fontos területen a szemléletmódban is fordulatra van szükség. Min- 
denekelőtt felismerni és elismerni, hogy az állampolgárok — pártállásra való 
tekintet nélkül — hozzáláttak egy alulról építkező szocialista társadalom 
megteremtéséhez. Az a politika lesz a győztes, amelyik — Kossuth szavaival 
szólván — nem ellenáll az elkerülhetetlennek, hanem elébe megy annak. Ez 
azt is jelenti, hogy a megegyezést a mai világban nem lehet elérni néhány, 
a népet helyettesítő kiváló és szuverén személyiséggel megkötött kiegyezés- 
sel. Az egész néppel folytatott ködösítés nélküli párbeszédre van szükség, 
amelyet autonóm szervezetekbe tagolt társadalom folytat a hatalommal. Eh- 
hez tisztázni kell a megegyezés szociális tartalmát, egy olyan időszakban, 
amikor nem a nemzeti jövedelem folyamatos növekedéséből keletkezett több- 
letjövedelem elosztása körül folyik a harc, hanem a veszteségek és az áldozat- 
vállalás szétosztása körül. Nyíltan kell beszélni arról, hogy az osztozásban 
kik miért lesznek a nyertesek, s kik miért lesznek a vesztesek, és a veszte- 
seket mivel kárpótolja a társadalom vagy a kormány. Annyian fognak részt 
venni az új közmegegyezésben, ahányan felismerik programunkban saját 
gondjuk megoldásának közelebbi vagy távolabbi lehetőségét. Ebből követke- 
zik, hogy a közmegegyezéshez olyan program kell, amely nem téveszti össze 
a vágyakat a valósággal, a tényeket akkor is tényeknek ismeri el, ha azok 

ellentmondanak reményeinknek, óhajainknak. Hiszen bajaink oka nemegy- 
szer éppen az volt, hogy a valóság folyamának egyik partján közlekedtek a 
szavak, a másikon pedig a tények, és ezek nem találkoztak. 

Az új közmegegyezés előkészítésében a népíront — hivatásának is meg- 
felelően — támogathatná a közjogi viszonyok megújítását, az alkotmány, 
a választási törvény reformját, a népszavazásról, valamint az egyesületekről 
szóló törvény megalkotását, az alkotmánybíróság és közigazgatási bíróság 
felállítását. 


Mindezek együtt biztosítanák a hatalom megosztását és ellenőrzését, hogy 
ezáltal szervezetileg és jogilag megszűnjön minden szinten az önkény és a 
hatalommal való visszaélés lehetősége. A közjogi viszonyok fejlesztésével 
együtt kell haladnia az állampolgári jogok kiteljesítésének, amelynek felté- 
tele a szuverén törvényhozás, az önállóan politizáló kormány, az erős taná- 
csi önkormányzat és az önrendelkezésre képes, az ország felelős birtokosa- 
ként viselkedő érett állampolgár. Ezek között az alkotmányos keretek kö- 
zött nem csökkenő, hanem növekvő szerepe lesz a pártnak s a vele autonóm 
módon partnerként együttműködő társadalmi szervezeteknek, mozgalmak- 
nak és az egyesületi törvény alapján alkotmányosan működő állampolgári 
közösségeknek, érdekképviseleteknek. Vagyis — Mihail Gorbacsov szavait ís 
idézve, hiszen azok nagy örömünkre egybecsengenek a mi törekvéseinkkel 
— a , szocialista jogállam? és a , szocialista pluralizmus" együtthatásával 
megteremthetjük az emberek közötti szolidaritásra, demokráciára és vállal- 
kozókedvre alapozó hatékony, vonzó szocializmust, amely ugyan nem lépett 
ki még a szükségszerűség birodalmából, de lépteit a szabadság birodalma 
felé irányítja. 

Közjogi viszonyainknak a nemzeti hagyományokat is méltányoló meg- 
újítása, az állampolgári jogok kiteljesítése és szavatolása, a közszolgálat 
törvényes kereteinek megszigorítása nélkül nem lesznek biztonságos felté- 
telei a kockázatvállalásnak, mindennemű vállalkozásnak a gazdaságtól a po- 
litikáig és a kultúráig. A szocialista jogállamiság, és egyáltalán a jogállami- 
ság nem egyetlen társadalmi rendszer terméke és szükséglete, hanem az em- 
beri civilizáció előrehaladásának eredménye. Csak ahol önkény és rémuralom 
van, beszélnek megvetően a törvényről; ahol a nép jóváhagyásával működik 
a hatalom, tehát legitim — mint nálunk — a rendszer, ott a törvényt akkor 
is betartják, ha az kellemetlen, időszerűtlen a hatalomnak. Mert egy társa- 
dalom csak így lehet szilárd. A marxi elmélet ezt az útmutatást hagyta ránk, 
a néphatalom képviselőire. Azt tartják, egy nemzet lesüllyedésének jele, ha 
tagjai semmibe veszik a törvényt. Ez többnyire ott szokott bekövetkezni, 
ahol az ellenőrizhetetlen állam mindig csak a maga javára, nökényesen ér- 
telmezi a törvényt. Mi , emelkedő nemzet" akarunk lenni! A szocialista jog- 
állam közeledik ennek a feladatnak a teljesítéséhez. Másként reménytelen a 
gazdasági felzárkózás is a fejlettebbekhez, hiszen az az ország, amely nem 
tud közállapotaiban a demokrácia és a szabadság eszközével rendet terem- 
teni, az úgy közlekedik a világban, mint a falusi ember a nagyvárosban: 
megérkezése pillanatától zavarodott és magánkívül van, minden sarkon vVve- 
szélyt sejt. Nekünk , falusi" létünk ellenére megvan a kulturális, civilizációs, 
jogi és erkölcsi előzményünk arra, hogy otthonosan mozogjunk a világban. 
A szocializmus kellő kritikával, de mégis biztonságosan kapcsolódhat ezek- 
hez az előzményekhez. 

Egy kis országot a világra való nyitottság éltet. Éppen ezért nekünk ismer- 
nünk kell a világot, de a világnak is ismernie kell minket. Ahhoz, hogy eb- 
ben a nagy forgásban el ne veszítsük egyensúlyunkat, meg kell erősödnünk 
nemzeti azonosságunkban. Önbecsülésünknek mia nem lehet alapja a gazda- 
sági teljesítmény — egyelőre —, de alapja lehet egy átfogó reform teljesí- 
tése, a nagyobb szabadság megteremtése, a demokratikus szocializmus felépí- 
tése. Egy ilyen laboratóriumnak ismét meglenne a világtörténelmi jelentő- 
sége. S mellőzve minden hamis rátartiságot, üres fennhéjázást, egyszerűen 
csak azt érezhetnénk megint, hogy a világ szegényebb lenne nélkülünk. Mi, 
magyarországi magyarok azt erősítenénk a világ magyarságában, hogy érde- 
mes magyarnak lenni Csíkszeredán, Ungváron, Galántán, Kismartonban, Új- 
vidéken, New Yorkban, Buenos Airesben és Canberrában . . . 

Ritkán történik meg, hogy Magyarország és a világtörténelem óramuta- 
tói együtt járjanak. Most itt van ez a kivételes alkalom. Jól kellene bán- 
nunk az idővel. Ez esetben ne legyen igaza Kossuthnak, aki azt mondta: 
,4A magyar történelmen vörös fonalként húzódik végig egy szó: késő." 

Az értekezlet légkörében érzünk walami rendkívülit. Ez az érzés meg- 

határozhatatlan, de izgalmas, és tele van meglepetésekkel. Korábban tilalmas 
szavak hangzanak el. Felkapjuk a fejünket, és látjuk, hogy a tiltók mondják, 
és ilyenkor hallgatni szeretnénk. De én inkább hiszek az igék változást hozó 
erejében. Azt tartják, hogy a kígyó belepusztul, ha nem wetheti le túlélt bő- 
rét, az ember pedig abba pusztul bele, ha nem változtathatja meg a vélemé- 
nyét. A megújulásnak hívekre, együttműködő milliókra van szüksége, ehhez 
pedig hagyni kell megváltozni az embereket. 
j Érzünk a levegőben valami leszámolásfélét is, a nemzedékváltás elősze- 
lét, gyötrelmét, kegyetlenségét. Hallunk félig kimondott gondolatokat, tfélre- 
érthetetlen célzásokat. Hogy mindez ilyen felemás módon történik, azért ne 
a szavakat és ne a szószólókat hibáztassuk, hanem azokat a viszonyokat, 
amelyek miatt a dolgot ma még csak így lehet tenni. A nemzedékváltás és a 
felelősségérvényesítés nyelvén csak dadogva tudunk beszélni, mert amire 
nincs érvényes intézményes megoldásunk, arra nincs érvényes szavunk sem. 
A felelősség megállapítása minden fejlett politikai kultúrának része, az ál- 
lampolgároknak és a pártok tagjainak jogos szükséglete. Én most azt javas- 
lom mégis, hogy ezt a felelősségre vonást végezzük el együtt lélekben, ki-ki 
addig a mértékig, amíg saját felelősségével nem találkozik. S aztán így ön- 
magunkkal megbékülve keressük az előttünk járó nemzedékekben azt, ami 
abban nagy és tiszteletre méltó. Önbecsülésünkhöz és üdvösségünkhöz ez is 
hozzátartozik. 

Mindezt egy olyan középnemzedékbeli politikai munkás mondja önök- 
nek, aki ugyan soha semmit nem kapott ingyen a politikában, s mindig 
megküzdött a maga valódi vagy vélt igazáért, de pályáját abban a három 
évtizedben járta be, amelyben az előtte járó nemzedék irányította az orszá- 
got. Ezt megtagadni felérne egy öncsonkítással. 

A feladat, amelyről itt majd határozunk, nem politikai. Több annál: 
történelmi. Most dől el, összetörjük-e magunkat saját korlátainkon, vagy mi 
törjük össze korlátainkat. A válasz nem lehet kétséges. Az értekezlet vitája 
megerősíti hitünket: újra élcsapat lehetünk — lesz magyar kibontakozás! 


Szabó István 


A POLITIKAI BIZOTTSÁG TAGJA, 
A TOT ELNÖKE i 


. Agrárgazdaságunk jövője 


Magam is úgy látom, hogy a mögöttünk álló időszakban követett ideoló- 
giánk néhány tételét, politikai céljaink egy részének időszerűségét, intéz- . 
ményeink, irányítási módszereink és eszköztárunk. hatékonyságát kikezdte 
az idő, illetve nem igazolta vissza a szocialista építés gyakorlata. Pártunk 
elhivatottsága ebben a helyzetben azon múlik, tudunk-e nehéz helyzetünk- 
ből kivezető, járható utat mutatni, mint a felszabadulás után vagy 1956—57 
fordulóján. Meg tudjuk-e fogalmazni, s tettekre tudjuk-e váltani inter- 
nacionalista kötelezettségeinkkel összhangban a munkásosztály és szövetsé- 
gesei valódi érdekeit? Meggyőződésem: képesek vagyunk erre. 

Kádár János elvtárs szóbeli kiegészítésével egyetértek, az állásfoglalás- 
tervezetet támogatom. Támogatom, mert a párt jelenleg még nincs felké- 
szülve ennél hosszúbb távú vissza- és előretekintésre, egy új, reális és moz- 
gósító jövőkép kivetítésére. Az országot pedig addig is vezetni kell, amíg 
ez kialakul. Támogatom, mert szemléletében a hagyománykövető és ideo- 
lógikus cselekvést a célra irányuló eredményközpontú cselekvés igénye vált- 
ja fek 

Azt már nagyjából tudjuk, hogy mit, illetve min kell változtatnunk. 
Azt is érzékeljük, merre kell mozdulnunk, rövid távon mi mindent kell 
megoldanunk. Mindez a tervezetben kifejezésre is jut. Akiket nem elégít 
ki az állásfoglalás-tervezet konkrétsága, netán hiányolja annak radikalizmu- 
sát, annak van némi igazsága. Ne veszítsék azonban szem elől: nem kísér- 
letezhetünk, hanem meg kell tennünk, éspedig haladék nélkül, aminek he- 
lyességéről meggyőződtünk. Tudnunk kell azt is, hogy nagyon keveset hi- 
bázhatunk! 

Nem vagyunk az egyetlen igazság letéteményesei, ahogy azt egyes elő- 
deink hitték. Kész receptek hiányában a magunk erejére kell támaszkodnunk. 
Új programunkat, új rendünket sokoldalú tájékozódás után nagy felelősség- 
gel, igazi össznépi erőfeszítéssel kell kikovácsolnunk. Nem hagyhatjuk fi- 
gyelmen kívül, hogy ehhez meg kell nyernünk a jövő században érdekelt 
nemzedéket, a fiatalokat is. 

Az elmúlt időszakról én nem tudok kívülállóként beszélni. Sokan van- 
nak mások is ilyenek ebben a teremben. Számosan és joggal firtatják a hi- 
bák, gondok okát, nem kevesen a felelősség kérdését is. Ezek feltárását, 
elemzését, a tapasztalatok megfogalmazását el kell végezni. A szokásos mi- 
nősítés, hogy saját tévedéseink és a tőlük független külső körülmények ked- 

vezőtlen alakulása nagy szerepet játszottak, úgy gondolom, helytálló. Nem 
árt azonban, ha emlékezetünkben tartjuk azt is: pártunkban és annak veze- 
tésében mindvégig jelen voltak azok az erők, amelyek az ideclógiát készek 
voltak a gyakorlat próbájának alávetni, elveinket, gyakorlatunkat a tapasz- 
talati felismerésnek megfelelően reformálni. Ezeknek a felismeréseknek 
az érvényesítésében, a nemzeti érdekek képviseletében a párt esetenként 
elment barátaink és szövetségeseink ideológiai tűrőképességének határáig, s 
ha tőlük nem akartunk elszigetelődni, érzékenységüket figyelembe kellett 
venni. A külső tényezők folytán a helyesnek talált és a szükséges politika 
nem mindig esett egybe a lehetséges és a gyakorolható politikával. 

Talán nem merészség kijelenteni, hogy a hibák jó része — az egyenlősdi, 
a túlelosztás, ami nem egyenlő az életszínvonal elfutásával, a költségérzékeny- 
ség alacsony foka, az önállótlanság és az érdektelenség, a külpiaci érzékeny- 
ség hiánya és még mások is — az adott szocialista modell lényegéből, sa- 
játosságaiból származtathatók. : 

Pártunk politikai mozgástere tehát szűkebb volt a szükségesnél és an- 
nál, mint amit arról sokan feltételeznek. A kérdés valószínűleg csak az 
lehet, hogy rendelkezésünkre álló mozgásterünkben megtettünk-e minden 
lehetségest és szükségest. Mai fejjel — két évtized tapasztalatai alapján 
— én is úgy gondolom, hogy a reformintézkedések részlegessége, lassú folya- 
mata, netán elakadása vagy visszarendeződése drámai módon csökkentené a 
magyar társadalom cselekvőképességét, a gazdaság életerejét. i 


Komplex jellegű, a politikai és társadalmi intézményrendszerre egyaránt 
kiterjedő, részelemeiben egységes szemléletű, összehangolt változásokra van 
szükség szerintem is, olyanokra, amelyek munkára szorítanak, az alkotókedv 
és az alkotási lehetőség felszabadítását, össznépi lehetőséggé válását szolgál- 
ják és ösztönzik. 


Agrártermelésünk — természeti adottságaink folytán és agrárpoliti- 
kánk rugalmas, sajátos vonásai következtében — nagymértékben járult hoz- 
zá annak idején az életszínvonal növekedéséhez, a belső stabilitáshoz és az 
eredmények nemzetközi elismerésének kivívásához. Erősítette az osztályok 
és rétegek szövetségét, a közmegegyezést. Nem csekély mértékben szolgálta 
az utóbbi évek nehézségeinek elviselését, áthidalását. Mindenekelőtt az tette 
ezt lehetővé, hogy sohasem mondtunk le —- értetlenség, viták, kritika el- 
lenére sem — a különböző tulajdonformák és szektorok együttes működ- 
tetéséről. A rugalmas szövetkezeti forma meghatározó szerepe jó találmá- 
nyunk, mint ahogy a nagyüzem és a kisüzem, a közös és a háztáji célszerű 
ötvözése is. Ez a munkamegosztás kedvező hatást gyakorolt a teljesítőké. 
pességekre, segítette a tényleges szükségletek jobb kielégítését, hozzájárult 
a paraszti érdekeltség életben tartásához. Jó irányban hatott az átlagosnál 
ösztönzőbb anyagi érdekeltség, a nagyobb döntési szabadság, a kockázatvál- 
lalási és vállalkozási lehetőség is. Kézzelfogható eredményeket hozott többek 
között a különböző fajta tevékenységek szabadabb társításában, az eszközök 
némileg kötetlenebb áramlásában. 


A hatvanas, de különösen a hetvenes években a termelési rendszerek 
életre hívásával is lehetőséget teremtettünk a legfejlettebb nagyüzemi me- 
zőgazdasági technika és technológia importjához, az iparszerűség elindításá- 
hoz. Egyes termékeknél a hazai ipar is jó hátteret biztosított, néhány te- 
rületen kínálati piacot teremtett. A hozamok és a termelékenység javítása, 
a mezőgazdasági munkakultúra ezzel nagy lendületet kapott. Az alapvető 
szükségletek — de nem a valós igények — minimumának szintjén rendel- 

kezésre állottak a tőkés valutáért importált beruházási javak ís. Hasonló a 
helyzet a termeléshez szükséges anyagokkal, műtrágyákkal, növényvédő sze- 
rekkel, fehérjetakarmányokkal, alkatrészekkel és másokkal. Szaporodtak 
ugyan a hiánygazdálkodás jelenségei, de az ellátás viszonylagos rendezett- 
ségét sikerült megőrizni. 


Más kérdés, hogy a magunk teremtette lehetőséget nem mindig és nem 
mindenütt használtuk ki kellő hatásfokkal. A hazai gazdaság ismert kor- 
látai, illetve negatív jellemzői bennünket sem kerültek el. Így a mennyiségi 
fejlődéshez képest elmaradtunk a minőségi és a hatékonysági követelmények 
teljesítésében. Nem igazán kielégítő az agrárágazat versenyképessége. Nem 
vált uralkodóvá az alapanyagtermelés és -feldolgozás korszerű, közös érde- 
keltségű, integrált kapcsolata. Szóvá kell tenni ezen a fórumon is a minő- 
ség, a szerződési készség és fegyelem, az üzleti kultúra hiányosságait. 


Utána kell járnunk: milyen forrásokból táplálkozik a vállalatközi kap- 
csolatokban oly gyakran érezhető igénytelenség és közöny. Mit jelent a 
gyakorlatban az a szó: határidő? Miért kapunk sorra-rendre elnagyolt ki- 
viteli terveket, hibás ipari anyagokat, gyenge minőségű gépeket, miért 
gyenge az építőipari teljesítmény, s kifogásolhatóak a számlák? És — hogy 
ne fogalmazzak erősen — miért érdektelen gyakran a kereskedelem df zöld- 
ség- és gyümölcsforgalmazásban? A nyolcvanas években az előző évtizedek 
alapozó munkájából éltünk. Minden eddiginél tágabbra nyílt az agrárolló, 
csökkent a nyereségérdekeltség, és ez a termelésfejlesztés gátjává válhat. Vál- 
tozatlan eszközállománnyal, kisebb létszámmal és nem kielégítő nagyüzemi 
érdekeltséggel kell egyre többet produkálnunk ebben az ágazatban. 


Napjainkban a mezőgazdaságot sem hagyják érintetlenül azok a mű- 
ködési zavarok, amelyek a magyar gazdaságot általában jellemzik, és ezek 
veszélyeztethetik a kibontakozás sikerét. Így törekvéseink ellenére sem szűnt 
meg az a gyakorlat, hogy a jól gazdálkodó szervezetek jövedelmét a költség- 
vetés átcsoportosítja; több száz az egyik napról a másikra élő gazdálkodó 
szervezet száma; egyes helyeken megtorpant, máshol még el sem kezdődött 
a jó vezetői képességek, az igényesség, a korszerű szaktudás, a munkakul- 
túra számonkérése, általánossá tétele, megbecsülése. Ehhez járul, hogy a 
szövetkezeti parasztság közösből származó jövedelme elmarad a más szek- 
torokban dolgozókétól. Én nem a másokét tartom soknak és a mienkét ke- 
vésnek, hanem az a baj, hogy a személyi jövedelmek gazdaságunk legkü- 
lönbözőbb területein nagyon sok esetben elszakadtak és elszakadnak a tel- 
jesítményektől., 

A mezőgazdaságot széles körű gazdaságpolitikai összefüggéseiben vizs- 
gálva új érvényes választ kell adni arra a kérdésre, hogy mit, mennyit, 
hogyan és kinek termeljünk. Meg kell erősíteni az élelmiszer-termelés reális 
távlatait, megvalósítható céljait. A szerkezet átalakításának igénye a me- 
zőgazdaságot illetően sajátos. Itt a szerkezet nem szakítható el a gazda- 
ságföldrajzi adottságoktól. Azt sem feledhetjük, hogy az agrártermékek szin- 
te teljes összességükben — ha nyomott áron is — viszonylag jól értékesít- 
hetők. Ezt tudva kell alakítanunk az agrártermelés fejlesztésének korszerű, 
a versenyképességet megalapozó feltételrendszerét és tárgyi feltételeit. Na- 
gyobb teret kell nyitnunk az értéktörvény érvényesülésének, a piaci erők 
működésének, az egyenlő esélyeken alapuló versenynek. Tudomásul kell ven- 
nünk, ha az nehéz is, hogy a fejlődés differenciál. Tovább kell oldani az 
ágazati és szektorális kötöttségeket, fel kell hagynunk a tulajdonformák és 
a szektorok önkényes rangsorolásával. 

Mint gazdasági vezető is teljes mértékben egyetértek azzal, hogy sza- 
baddá kell tennünk az eszközök, a tőkék áramlását, együttműködését. Kü- 
lönösen nagy szükség van erre az élelmiszeripari vertikumok egészséges fej- 
lődéséhez, a kapcsolatok átformálásához. Ezért üdvözlöm a társasági viszo- 
nyok új törvényi szabályozását. Számomra is vonzó, hogy szorgalmazzuk a 
fejlett technológiát kínáló és az általában feszesebb fegyelmet követelő kül- 
földi tőke hasznosítását. Az állam nem mondhat le arról a lehetőségről, hogy 
a gazdálkodást irányítsa, a gazdálkodókat befolyásolja a céljainak megfelelő 
magatartásra. De a szabályozórendszer bürokráciáját le kell építeni ahhoz, 
hogy a felelős, hatékony vállalkozói gazdaság kibontakozhasson. 

Agrárgazdaságunk jövője társadalmunk és gazdaságunk fejlődésének 
függvénye és annak egyik alakító tényezője. Agrár- és szövetkezetpolitikánk 
már régen megnyerte az állami gazdaságokat, a termelő- és szakszövetke- 
zeteket, a háztáji gazdaságokat és a kistermelőket, az élelmiszeripart. Rájuk 
számíthat, termelési kedvükre és érdekeltségükre hosszú távon alapozhat. 
E fontos ágazat egésze érdekelt a demokrácia fejlesztésében, gazdaságunk 
rendezett viszonyok közötti dinamizálódásában, egy vonzó, sikeres, ver- 
senyképes szocialista rend megvalósításában. 


Krasznai Lajos 


A PEST MEGYEI PÁRTBIZOTTSÁG 
ELSŐ TITKÁRA 


Helyreállítani 
a szavak és tettek egységét 


A párt feladatainak meghatározása feltételezi a valós helyzet alapos érté- 
kelését, amelyhez hozzátartozik, hogy párttagságunk az utóbbi években 
a cselekvőképesség és a tehetetlenség kettős szorításában él. Valójában nem 
érti, miért kisebb a hatása ma annak a fáradozásának, hogy erősödjék a párt 
iránti bizalom és a vezető szerepe maradéktalanul érvényesüljön. Azt látja 
ugyanis, hogy miközben a pánt tekintélye csökken, a velünk szemben állók 
aktivitása nő és a befolyásuk szélesedik. Ebben a helyzetben többen elbi- 
zonytalanodnak. Mások a kivárás álláspontjára helyezkednek, vagy éppen 
maguk is bizalmatlanná válnak a párt vezető testületeivel szemben. Szép 
számmal vannak olyanok is, akik a környezetükben, magánbeszélgetéseken a 
személyes véleményükkel a pesszimizmust táplálják. Pedig nélkülük is van- 
nak elegen, akik ezt teszik, függetlenül attól, hogy az elmúlt évek sokuknak 
nem a nyomorúságot, inkább a gyarapodást hozták. 

Nemcsak a mai helyzet értékelése, hanem a jövő szempontjából is 
lényeges, hogy milyen okai vannak ennek a jelenségnek. Miért van az, hogy 
az utóbbi időben a párt határozatait egyre inkább fenntartással fogadják a 
párton belül és azon kívül is? Hogy újabban sokan elzárkóznak a párttiszt- 
ségek vállalásától, és alig akad, aki ma ezt a megbízatást megtiszteltetésnek 
fogja fel? A párt vonzerejének csökkenését a tagfelvétel nehézségei is tük- 
rözik, és a felsorolás még folytatható lenne. Véleményem szerint is mind- 
ezek egy sajátos bizalmi válság jelei, amelynek az összetevőihez sok minden 
hozzátartozik. A gyakorlati pártmunka tapasztalatai alapján én azokkal értek 
egyet, akik itt azt hangsúlyozták, hogy az elmúlt másfél évtizedben a fő 
politikai szándékok sorozatban ígérvénnyé váltak. Más szóval, a szavak és a 
tettek, a kitűzött célok és a valóság között már hosszú ideje eltérő pályán 
mozognak. Köztudott, hogy a párt újjászervezése után az MSZMP legfőkép- 
pen annak köszönhette sikereit, hogy programja célratörő és mozgósító volt, 
amit meghirdetett, az megalapozott volt és teljesült. A vele szembeni bizal- 
mat a gazdaság általános fellendülése élesztette, táplálta. Ennek az erőfeszí- 
tésnek az eredményei kedvező hatással voltak az ideológiai, szellemi élet 
meghatározó területeire is. De a bizalomépítésnek ezek az építőkövei a het- 
venes évek első felétől lassacskán elfogytak. Tudom, hogy ez a folyamat 
sokkal bonyolultabb volt annál, mint amit egy felszólalás keretében vázolni 
lehet. De a bizalomvesztés folyamatához az említettek mindenképpen hozzá- 
tartoznak. 

Több mint húsz esztendeje minden kongresszusi és más pártdokumen- 
tumban folyamatosan megfogalmazódott a szerkezetváltás halaszthatatlan- 
sága, de érdemi előrelépést ebben a mai napig nem tudtunk elérni. Iparpo- 
litikai határozat is született, egyelőre úgy tűnik, hiába. Hosszú idő óta nem 
Sikerült megvalósítani azt a sokszor meghirdetett gazdaságpolitikai célt, hogy 
az intenzív fejlesztést a termelőfolyamat lényeges területeire kiterjesszük. 
Évtizedes tapasztalatok alapján az a kérdés is joggal merült fel az emberek- 
ben, mivel magyarázható, hogy a tervezés alapjául szolgáló értékelések a 
valóságosnál mindig kedvezőbb folyamatokat jeleztek, és így folyton a ma- 
gunk kárára tévedtünk. 

A bizalom szempontjából egyik legérzékenyebb területen, az életszín- 
vonal kérdésében is rendre más történt, mint amit mondtunk, amit akar- 
tunk. Ma sem tudunk elfogadható magyarázatot adni még ezen a fórumon 
sem, hogy a XIII. kongresszust követően, amikor már nyilvánvalóvá vált, 
hogy a nagyszámú prioritás teljesítésének gazdasági feltételrendszere ingatag 
alapokon áll, a tervezés miért vállalta még mindig ezeket a célokat. Eny- 
nyire felületesen értékeltük volna a helyzetünket? Azzal engedtük ámítani 
magunkat, hogy ahhoz az országcsoporthoz tartozunk, amelyek a kört sok- 
szögesíteni tudják, és hamarosan kiderült, hogy mi erre nem vagyunk ké- 
. pesek. 

A vitában is utaltak rá, hogy szavahihetőségünket nem erősítette a 
tényleges munkateljesítmények elismerésének deklarált célja sem. Ma már 
ott tartunk, hogy lassan hitelét veszíti az a mindenki által támogatott helyes 
politikai elképzelés, ami az eredményes munka, illetve a főmunkaidő be- 
csületének társadalmi méretű helyreállítására irányul. Hovatovább évtize- 
dekben mérhető, amióta a jól dolgozó kollektíváknak Ígérjük a teljesítmé- 
nyükkel arányos elismerést, miközben a figyelem egyre inkább a különböző 
vállalkozásokra, illetve a pótlólagos jövedelmszerzésre irányul. 

Nem tudunk igazi választ adni arra sem, miért nem képes a szabályo- 
zás inmár hosszú távon a népgazdasági érdek és a vállalati célok közötti 
összhang jobb megteremtésére. Pedig a közvetett irányítás feladata az lenne, 
Hogy a vállalatok számára olyan feltételeket teremtsen, amelyek révén saját 
érdekük szolgálata hosszú távon összességében a társadalmi érdeket is ér- 
vényesítené. És — miként erről is sok szó esik és a nyilvánosságra hozott 
statisztikák is bizonyítják — az oktatás, a kutatás, a műszaki fejlesztés fon- 
tosságát is csak szavakban voltunk képesek megfelelően elismerni. 

A párttagság és a lakosság bizalmát — emlékezhetünk rá — a XIII. 
kongresszus még egy kis időre visszanyerte. De a romló gazdasági folyama- 
tok láttán a közhangulat egyre nyugtalanabbá és ellentmondásosabbá vált. 
Nem lehetett lelkesítő hatással, hogy a hosszú ideje stagnáló életszínvonal a 
lakosság széles rétegeinél fokozatosan romlani kezdett, az ország eladósodása 
növekvő tendenciát mutatott, és ez a folyamat a mai napig sem fékeződött 
le biztonságosan. Mindemellett számos tekintetben veszélybe került népes 
rétegek szociális biztonsága is. Nem vitatom, hogy osztozni lehet és osztozni 
kell minden szinten a felelősségben, de miközben ez a romló tendencia meg- 
állíthatatlanul halad előre, mi a középső és alsó szinteken azért tettünk 
olyat is, amit tőlünk felülről elvártak. Például azzal az érvanyaggal, amit 
kaptunk minden év elején a gazdaságpolitikai pártnapokon, a pártaktíva 
közreműködésével mindig magyarázatot találtunk az előző évi bajainkra. 
Amit a népgazdaságból nem" tudtunk kipréselni, megpróbáltuk agitációval 
pótolni. A kiútkeresésben történelmi" analógiákat kerestünk, vigasztalgattuk 

Szevásznijja hogy voltunk kilátástalanabb helyzetben is és ezen is úrrá 
e 

Egyre inkább jelszóvá, jelmondattá érett, hogy nem többet kell dolgoz- 
nunk, hanem másképpen, jobban, és így tovább. De eközben nem vettük 
észre idejekorán, hogy a korábbi vagy éppen a mai gazdasági, társadalmi 
politikai struktúrában ez nem érhető el, mert az erőfeszítés sok vonatko- 
Zásban éppen szándékainkkal ellentétes dolgokat hozhat. (Az elmúlt nehéz 
évek tapasztalatai nézetem szerint éppen arra figyelmeztetnek bennünket, 
hogy összetett gondjaink alapvetően nem, vagy nem csupán szubjektív 
jellegűek, hanem a sok vonatkozásban túlélt mechanizmusok következmé- 
nyei. Ám ennek kellő felismerése híján még a reform fogalma is devalváló- 
dott, mert egy idő után a közvélemény számára egyenlővé vált a nadrág- 
szíj meghúzásával. 

A felelősségérzet és a tehetetlenség lassan minden szinten szembefor- 
dult egymással, s ennek következtében felerősödött az egymásra mutogatás 
és az önmarcangolás. Nem állítom, hogy mi eközben középszinten vagy annál 
lejjebb jól végeztük a dolgunkat, de azt vitatnám, hogy megfelelő módon 
nem jeleztük a gondokat éppen elégszer. 

Gondjainkat csak tetézi, hogy a káderpolítika elvei a gyakorlatban 
huzamosabb ideje nem érvényesülnek következetesen. Ebben felülről lefelé 
nem történt széles körű és következetes példamutatás, s ez ma már a bi- 
zalomvesztésnek az egyik legfontosabb összetevője. Társadalmi fejlődésünk 
ideológiai szférái is összekuszálódtak, hiszen korunk új kérdéseire rendre 
elmaradtak a válaszok. Így nem csoda hát, hogy egyre erőteljesebb és tö- 
megesebb a követelés: ha egyszer a párt alkotmányosan is a társadalom 
vezetőereje, akkor mutasson végre a nemzet számára kivezető utat! 


Természetszerűen vetődik fel a kérdés, mit jelenthet ma megőrizni a meg- 
levő, és visszanyerni az elvesztett bizaktmat. Ez is rendkívül összetett és sok- 
tényezős dolog, aminek csak egy-két összefüggését említeném meg. 

Aki az elmúit hónapokban figyelemmel kísérte a politikai közélet alaku- 
lását, ismeri a pártviták tapasztalatait, azt ís érzékelhette, bizalmat keltő 
volt maga a folyamat, amelyben a párttagság a politika alakításának való- 
ságos résztvevőjévé vált. Ezt a folyamatot erősíteni, ezt az érzést táplálni 
kell. Igenis érezzék, ha lehet a pártonkívüliekkel együtt is, hogy a nagy 
sorskérdések alakítása rajtuk, rajtunk is múlik! Csak így várható a tudatos- 
ság társadalmi méretű fejlődése, a bizalom erősödése, az, hogy a párttagok 
és az állampolgárok ne tőlük független szerencseként vagy sorscsapásként 
éljék át a különböző társadalmi eseményeket, hanem tudatosan cselekvő 
emberként. 

További tennivalóink szempontjából ezért tartom én is helyesnek, hogy 
a pártértekezlet a politikai intézményrendszer kérdéseit és ezen belül is 
elsősorban a pártot állítja a középpontba. Sokszor hivatkozunk a lenini 
elvekre, de teljes mélységig még nem gondoltuk végig, hogyan kellene érvé- 
nyesítenünk ezeket az elveket, s korszerűsíteni a pártmunka mindennapi 
gyakorlatában azokat a működési mechanizmusokat, amelyeket Lenin annak 
idején megfogalmazott. Elgondolkodtam, vajon hét évtizeddel később, mai 
viszonyaink között ő maga ugyanígy értelmezné azokat? Lehetséges, hogy 
több mindent bírálna, amit ma a rá való hivatkozással emlegetünk. 

A kérdés másik vetülete viszont, hogy sokszor az általa megfogalmazott 


intézményes garanciáktól és mechanizmusoktól is félünk, illetve eltérünk. 
Köztudott, hogy Lenin még a legmélyebb illegalitásban is a párt olyan 
demokratikus működésére törekedett, amitől a mai hatalmon levő kommu- 
nista pártok is sok vonatkozásban elmaradnak. A Pest megyei pártbizottság 
legutóbbi ülésén például joggal vetődött fel a hozzászólásokban: nem ártana 
végiggondolnunk, mennyire érvényesül nálunk az a lenini követelmény, 
hogy az összes funkciót a tagság tudatos mérlegelése alapján történő vá- 
lasztásokkal töltsék be. Érvényesül-e a párt gyakorlatában az a lenini norma, 
hogy a párttagságnak legyen módja megismerni a vezetők tulajdonságait, 
azt, hogy milyen eredményeket értek el, és ne legyenek e vezetők arcnélküli 
emberek? Megszüntettük-e a párt különböző szintű szerveinek és testüle- 
teinek működését övező misztikumot, a döntések túlzott centralizációját? 
Szakítottunk-e a kádermunka kontraszelektív mechanizmusával? El tudjuk-e 
kerülni, hogy esetenként ne az apparátus szubjektív véleményalkotása vezé- 
relje a különböző testületi döntéseket, illetve a hatáskörükbe tartozó szemé- 
lyek megítélését? És sorolhatnám a kérdéseket, amelyekre ma korszerű és 
szocialista válaszokat kell találnunk, s nemcsak az elméletben, hanem a gya- 
korlati megvalósításban is. E tekintetben sem lehet megállni csak az óhajok 
szintjén. Mindez alapja lehetne egy újfajta értelemben felfogott, önmagát 
folyamatosan újrateremtő, a cselekvés alapjául szolgáló egységnek. 

Ezek nem új kérdések, s szerepelnek az állásfoglalás tervezetében. De 
ez csak akkor válik széles körben mozgósító erejű dokumentummá, ameny- 
nyiben nemcsak elméletileg valljuk, ami benne van, hanem következetesen 
annak szellemében is cselekszünk. 


Katona Béla 


A XVIII. KERÜLETI PÁRTBIZOTTSÁG 
ELSŐ TITKÁRA 


Átfogó minőségi megújulást 


Aki részt vett az előkészítő vitákban az alapszervezeteknél, az Üzemi és 
kerületi pártbizottságoknál, az érzékelhette, hogy milyen markánsan jelent- 
kezett ezeken a párt életereje. A kritikus, felelősségteljes vélemények és ja- 
vaslatok százai tanúsították, hogy a párt tagjaiban, sőt az állampolgárok 
többségében is elemi erővel tört föl az aggodalom és a változtatás igénye, 
s ezzel párhuzamosan a tenni akarás, a cselekedni vágyás. A budapesti párt- 
bizottság áprilisi ülésén a vélemények valódi sokszínűségén alapuló, élénk és 
eredményes vita, úgy hiszem, valamennyi résztvevő számára sok tanulságot 


hozott, és példát mutatott a közös véleményformálás demokratikus mód- 
szerére. 


A párttagok most azt várják tőlünk, hogy hasonló őszinteséggel adjunk 
számot az ország sorsáról, a párt helyzetének alakulásáról. A kihívás azon- 
ban óriási. A következő években ugyanis azt kell népünk és a világ számára 
bizonyítani, hogy az elmúlt évtizedben felhalmozódott megoldatlan társadalmi 
és gazdasági problémák nem azért jelentkeztek, mert a szocialista rendszer 
elérkezett valódi korlátaihoz. Hanem azért, mert ma már a harmincas évek- 
ben a Szovjetunióban kialakult és lényegében minden szocialista ország ál- 
tal átvett gazdasági, társadalmi, politikai modell részegységeinek mégoly 
bátor módosítása sem hozhat tartós eredményt. 

A mi pártunk évtizedeken keresztül úttörő szerepet játszott az új mód- 
szerek keresésében, és ez jelentős sikereket is eredményezett. Most azonban 
el kell döntenünk, hogy ragaszkodunk-e a kialakult modell kisebb változ- 
tatásokkal való további fenntartásához, ami egyre inkább a fejlődés pere- 
mére sodor minket, vagy vállaljuk a rövid távon nehezebb, de hosszabb 
távon egyedül célravezető megoldást: a rendszer átfogó minőségi megújítását 
olyan stratégiai változtatások segítségével, melyek egyértelműen szocialista 
jellegűek, és biztosítják a modell elemeinek strukturális átrendeződését. Úgy 
gondolom, hogy ezt az utat kell választanunk. Abban pedig biztos vagyok, 
hogy a pártban megvan az a szellemi, politikai, erkölcsi erő, amely a vál- 
tozás végrehajtásához szükséges. Mindezek alapján javaslom: a politikai 
folyamatosság vállalása mellett határozottan rögzítsük és tudatosítsuk min- 
denkiben, hogy a Magyar Szocialista Munkáspárt elkötelezte magát az alap- 
vető változások végrehajtására, és ez képezi programnyilatkozata alapját. 

Tudjuk azonban, hogy az ilyen horderejű változtatások nem egyszeri 
beavatkozást jelentenek, hanem olyan folyamatot, amely a cselekvések so- 
rát tartalmazza. Szerintem a most megválasztandó Központi Bizottság leg- 

fontosabb feladata ennek a folyamatnak az állandó fenntartása lesz. Ez nem 
egyszerű feladat, hiszen nálunk is jelentkeznek a változtatástól félő, attól 
esetenként saját kicsinyes személyi hatalmukat óvó konzervatív erők. Csak- 
hogy amíg a Szovjetunióban a peresztrojka kapcsán az utóbbi időben egyre 
jobban tisztázódnak az arcvonalak, és a reform hívei és ellenzői nyílt 
politikai csatát folytatnak, addig nálunk a legkonzervatívabb erők is a re- 
form nevében lépnek föl, akadályozó munkájukat a színfalak mögött rejtve 
végzik, és hatásukat csak a gyakorlatban érzékelhetjük. 

Ezért tartom nagyon fontosnak, hogy az elmúlt évek folyamatainak tu- 
dományos szintű elemzését minél gyorsabban elvégezzük. Számomra az egyik 
legfontosabb kérdés ebben az, hogy mi okozta közelmúltbeli kudarcainkat. 
A szakértők hozzá nem értése, téves koncepciójuk, vagy a sokszor politikailag 
banyolult, kellemetlen intézkedések vállalásához szükséges egységes politikai 
akarat hiánya? Ennek megnyugtató elemzése további intézkedéseink irányait 
is meghatározhatja. Hiszen a tanulságok levonásához a valódi felelősségi vi- 
szonyok feltárásán és nem a felelősök keresésén keresztül visz az út. 

Akár akarjuk, akár nem, egy kormányzó párt sikerességét a hazai és nem- 
zetközi közvélemény főként azon keresztül méri, hogy milyen gazdaságpo- 
litikai irányvonalat képes kidolgozni, és az őt képviselő kormány ezt hogyan 
tudja megvalósítani. Véleményem szerint az elmúlt tizenöt év gazdaság- 
politikájának talán legalapvetőbb hibája az volt, hogy — a sok valóban új 
és hatékony kezdeményezés mellett — egymást váltakozva követő idősza- 
kokban hol a valódi tényeket nem kellően ismerő vagy azok hatását lebe- 
csülő politikai szándék, hol a merev pénzügyi szemléletmód volt irányvona- 
lának egyedüli meghatározója. A politikai igény gazdasági koncepcióvá vá- 
lása jellemezte az 1975—1979 közötti és a XIII. kongresszust követő idő- 
szakot, viszont a merev pénzügyi szemlélet uralkodott 1980—1984 között, és 
tulajdonképpen ez jellemzi mostani stabilizációs programunkat is. Az első 
irányvonal két ízben is nagymértékű eladósodáshoz vezetett. A második 
pedig mindkét esetben drasztikus restrikciós intézkedéseket hozott. A kizá- 
rólag külső pénzügyi egyensúly javítására és a költségvetési hiány mérsék- 
lésére koncentráló gazdaságpolitika hatását viszont már ismerjük. Azon- 
kívül, hogy lassítja a cselekvést és defenzív hatású, nem segíti elő a makro- 
szintű struktúraváltást sem, a meghirdetett céllal ellentétben szűkíti a vál- 
lalatok mozgásterét, és rövid időn belül felemészti a jól működő vállalatok 
meglévő tartalékait is. Jellemző példa erre, hogy 1988 első negyedévében 
az egyébként örvendetes tőkésexport-növekedés döntően nem a világszín- 
vonal közelében lévő, hanem a legjobban dotált iparágakban következett 
be. Ez pedig a nemzeti jövedelem egy részének az országból való kiszivaty- 
tyúzását jelenti. 

Ezért javaslom, hogy az említett két célkitűzés meghagyása mellett már 
most ezekkel legalább egyenrangú prioritásként kezeljük a szerkezetváltást 
valóban elősegítő, műszaki, technológiai fejlesztés felgyorsítását és az ehhez 
szükséges tőkeátcsoportosítás kikényszerítését, illetve a tőkebevonások lehe- 
töségének megteremtését. Ebből már lehet mozgósító erejű programot is 
képezni. 

Az állásfoglalás káderpolitikával foglalkozó részét őszintén szólva legszí- 
vesebben kihagynám. Hiszen ezzel azt valljuk be, hogy megint nem valósítot- 
tunk meg egy jó határozatot, pedig erre igazán nem hatottak objektív külső 
körülmények. Kihagynám és csöndben dolgoznék a megvalósításán. De ha 
már szólunk róla, akkor elsősorban a politikai vezetőkre vonatkozóan mond- 
juk ki: már nem hisszük azt, hogy a kommunisták különleges emberek, azt 

meg főleg nem, hogy tökéletesek. De azt joggal elvárják tőlünk, hogy er. 
kölcsi tekintetben valóban példamutatóak legyünk. Az ország folyamatosan 
romló erkölcsi helyzetében ezért javaslom, hogy innen a pártértekezlet fó- 
rumáról hirdessük meg nyilvánosan a kíméletlen harcot a jogtalan kivált- 
ságok felszámolására, a szerénytelenség, a személyi összefonódás, a korrup- 
ció és a hatalommal való visszaélés minden formája ellen. Ez legyen köteles- 
sége minden párttestületnek, párttagnak, hívjuk szövetségesül valamennyi 
tisztességes magyar állampolgárt, és mindenekelőtt a saját portánkat söpör- 
jük tisztára! 

Fontos lenne végiggondolnunk, hogy a formailag meglévő lehetőségek 
ellenére miért nem volt jellemző mindeddig a szabad véleménynyilvánítás 
és a vita még testületeink munkájára sem. Arra a következtetésre jútottam, 
hogy a véleménynyilvánítások elmaradásának legdöntőbb oka a veszélyérzet 
hiánya volt. Nem volt veszélyérzetük a testületek tagjainak, mert éveken 
keresztül senki sem kérte tőlük számon, hogyan és kiknek az érdekeit kép- 
viselik az adott testületben. Így választott testületi tagságuk teljes passzi- 
vitás esetén sem került veszélybe. Nem volt veszélyérzetük a testület veze- 
tőinek sem, mert meg voltak győződve arról, hogy a politikai hatalom és 
a párt vezető szerepe széles körű véleménynyilvánítás és viták nélkül fenn- 
tartható. Szerencsére ezt a tespedt állapotot az élet már elsodorta. A tes- 
tületi tagok nagyobb részének közvetlen delegálása és visszahívhatósága egy- 
értelműen biztosítani fogja, hogy akár mandátumukkal is felelnek a küldő 
pártszervezetek által helyesnek tartott politikai irányvonal képviseletéért. 
A párt vezető szervei pedig maguk döbbenhettek rá, hogy egy szűk csoport 
által hozott döntésekben sok a hibalehetőség, és a valóban helyes döntések- 
hez valódi vitákra van szükség, mert ezek hiányában a hatalom ugyan meg- 
marad, de a bizalom gyorsan fogy. Formálódó új szocializmusképünkben tehát 
nincs helye az egyén felelősségvállalását szükségtelennek tartó, minden meg- 
oldást felülről váró, paternalista magatartásnak. Helyette minél előbb ki kell 
alakítanunk a valódi részvételi demokráciát. 


Most veszélyes útszakaszon vagyunk, ezért nyitott szemű kommunis- 
tákra és állampolgárokra van szükségünk. Olyanokra, akik nemcsak néz- 
nek, de látnak is, akik velünk együtt figyelik az utat, akik akarnak és tud- 
nak segíteni abban, hogy megtaláljuk azt az átjárót, ahol a legkevesebb 
sérüléssel átjutunk történelmünk eme nehéz szakaszán. Sokan vannak ilye- 
nek. Ezt bizonyították az elmúlt hónapok vitasorozatában párttagjaink, akik 
őszintén, kertelés nélkül, többségükben szélsőségektől mentesen sorolták, 
hogy milyen pártot akarnak. Olyat, amely a változó helyzethez rugalmasan 
. tud alkalmazkodni. Olyat, amely politikájának képviseletéhez minden íidő- 
. szakban tud megfelelő ideológiai segítséget adni tagjainak. Olyat, 
amely döntései előtt igényt tart tagságának véleményére. Olyat, amely a 
demokratikus centralizmust soha többet nem téveszti össze a bürokratikus 
centralizmussal. Olyat, amely nemcsak jelszavaiban ifjúságpárti, nem Ígére- 
tekkel próbálja maga mellé állítani a fiatalokat, hanem azzal, hogy fel- 
nőttnek tekintve őket, saját sorsuk és az ország dolgaiba való beleszólásra 
valódi lehetőséget teremti számukra. Olyat, amely képes a hatékony ön- 
korrekció végrehajtására. Olyat, amely a korábbi monolitikus pártegység 
helyett alkalmas egy dinamikus, a folyamatos érdekegyeztetésen alapuló új 
egység létrehozására, és mindezek alapján képes a társadalom megingott 
bizalmának helyreállítására. 

Így szól a párttagság programigénye, és nekünk ezt döntéseinknél fi- 
gyelembe kell vennünk. 


Kovács András 


FILMRENDEZŐ 


A dialógus vállalása 


Az első, amit említenék, egy szubjektív érzés. Valahogy az az érzésem, hogy 
most barátokkal találkoztam, akikkel nagyon régen beszélgettem. Gondolom, 
másoknak ugyanilyen érzésük lahet. Ebben azonban számomra van egy ag- 
gasztó dolog. Ez tudniillik nálunk nem mai, hanem legalább húszéves szituá- 
ció. A Falak című filmem egyik jelenete jut eszembe — aki látta, talán 
emlékszik rá —, ahol egy baráti társaságban régi ismerősök beszélgetnek. És 
akkor Latinovits Zoltán, aki egy izgága értelmiségit alakít, azt mondja: az 
ilyen beszélgetéseket be kellene tiltani, mert csak arra jók, hogy levezessék 
a bennünk lévő feszültségeket, és eloszlassák a rossz érzést amiatt, hogy 
nem csinálunk semmit. 

Tehát aggodalmaskodásom lényege: mit tudunk realizálni azokból az 
értékes gondolatokból, amelyek a pártszervezetek vitáiban és ezen az érte- 
kezleten felhalmozódtak? Az állásfoglalás-tervezetről ugyancsak az a véle- 
ményem, hogy rengeteg hasznosítható gondolatot tartalmaz, s nem is lehet 
ez másképpen, hiszen ez volt kiindulópontja eszmecserénknek. Az állásfog- 
lalás-tervezet — és ezért szavazok mellette — lehetővé teszi a változásokat, 
de nem fogalmazza meg nyíltan ezeket. Vitáinkban ugyancsak tükröződött 
ez a kettősség: az ellenvélemények árnyalatokban fogalmazódtak meg, tehát 
részben ismerni kell, hogy ki mondja azokat, másrészt ismerni kell a témát. 
Holott mindannyian tudjuk, az éles fogalmazásnak az az előnye, hogy vilá- 
gossá, félreérthetetlenné teszi az ütközést, és ezzel önmagában is gondolato- 
kat ébreszt. 

Én most szeretnék élesen fogalmazni. Ennek a pártértekezletnek a té- 
nye önmagában történelmi jelentőségű, mert lehetőséget teremtett a közös 
gondolkodásra, megvalósíthatóvá teszi a generációváltást, amely szintén fel- 
adatunk. De — és ezért van szükség az éles szavakra — egy lépéssel még 
tartozunk. Lukács György gondolata volt, 21 esztendeje a Népszabadságnak 
adott nyilatkozatában fogalmazta ezt meg, hogy nem lehet eredményes a 
gazdasági reform, ha nem párosul politikai reformmal. És mint ideológus 
hozzátette: szükséges a visszatérés Marxhoz. 

E nyilatkozat óta két évtized telt el, s ezalatt hozzászokhattunk, hogy 
remek szövegeink vannak, de mintha az alkalmazásról, a végrehajtásról 
kevésbé egyértelműen beszélnénk. Ez arról tanúskodik, hogy a Politikai 
mechanizmus struktúrájában alighanem valamilyen hiba rejlik. És azt is 
jelzi: mintha nem lennénk tudatában annak a felelősségnek, amit az egy- 
pártrendszer jelent, hiszen minden a mi vitáinkban dől el. Tehát az is a 


párt vitáiban dől el, hogy a jövőben nem a párton belül kell minden kér- 
désről dönteni, hanem az államapparátusban, a társadalmi szervezetekben. 

A felszólalók közül többen utaltak a lenini normákra. Megint csak sze- 
retnék élesebb megfogalmazást használni: Lenin idejében miként működött 
a hatalom, a politika mechanizmusa — ez a kérdés. A húszas évek Szovjet- 
uniójáról van szó! Manapság sokat olvashatunk a szovjetekről: tragikus és 
keserű élmény a harmincas évek pereiről, a sztálini korszakról olvasni. Ám 
véleményem szerint meglehetősen keveset olvashatunk a húszas évekről, 
noha tíz évig, 1917 és 1927 között a Szovjetunió, a kommunista párt műkö- 
désének egy sor olyan tapasztalata halmozódott fel, amelyet manapság na- 
gyon is hasznosíthatnánk, átvehetnénk. 

i Leninnek az volt az álláspontja, hogy a pártot a pártonkívüliek ellenőr- 
zése aiá kell helyezni. Ez nagyon szép gondolat, és véleményem szerint ezt 
kellene megvalósítanunk. A módja ennek az, hogy a párt nyilvánosan mű- 
ködjék. Ma annyira áthatja a párt működését a titkosság, hogy a budapesti 
pártbizottság állásfoglalását még akkor is , szigorúan bizalmas" jelzéssel 
juttatták el az érintetteknek, amikor az már három nappal korábban, a 
televízióban elhangzott nyilatkozat útján ismertté vált. Ezen változtatnunk 
kell. A nyilvánosságot minden pártszerv, így a Központi" Bizottság munkájára 
is ki kellene terjeszteni, beleértve ülései jegyzőkönyvének hozzáférhetősé- 
gét is. Tovább kellene lépnünk a párton belüli viták módját illetően is. Nem 
elegendő téziseket kiküldeni és azokról véleményt kérni, amit, ha akarnak, 
figyelembe vesznek, ha nem akarnak, nem. Szerintem — a szakmai szerveze- 
tekkel, tömegszervezetekkel folytatott konzultáció mellett — a párton belül 
szavazásra kellene feltenni bizonyos alapvető kérdéseket. 

Sok szó esik mostanában a gazdaság már meglévő, illetve tervezett új 
elemeiről, például tőkeáramlásról, tőzsdéről, magánvállalkozásról. Ezekkel 
kapcsolatban a művészet nehéz helyzetben van, hiszen a pénzvilág figurái 
soha nem szerepeltek az irodalom vagy a színpad világának pozitív hősei 
között Shakespeare óta, vagy még annál is régebben. Ezt azonban tisztázni 
kell, s ezt a vitát is le kell folytatni, mert különben most ellenkező előjel- 
lel uzt csináljuk, mint 1945 után, amikor meggyőztük az embereket arról, 
hogy a tulajdon rossz dolog. Nem ismételhetjük meg, hogy társadalmi vita 
nélkül valamit fönt kigondoijanak, 3 arról majdnem hogy kioktassák az 
embereket, hogy ,nem elég progresszívek", mert nem értik. 

Még egy fontos problémáról szeretnék szólni. Nincs tisztázva, hogy mi- 
lyen legyen a párttagok viszonya azokhoz a társadalmi szervezetekhez, ame- 
iyek alakulóban vannak, meg fognak alakulni. Az a konfliktus, amely a Ma- 
gyar Demokrata Fórummal kapcsolatban kialakult, s amelyre nem szeretnék 
részletesen kitérni, jellegzetesen demonstrálta a kialakult szituációt. Szerin- 
tem rossz magatartás lesz, ha bezárkózunk, ha elhatározzuk, hogy párttagok 
ne vegyenek részt ezeknek az egyesületeknek, szervezeteknek a munkájában. 
Mert mi lehet az eredménye? Dialógust csak akkor folytathatunk, ha jelen 
vagyunk, ha vállaljuk a vitát, ha eszmét cserélünk, ha kontaktusban va- 
gyunk. Ahhoz is hozzá kell szoknunk, hogy nem értenek egyet velünk, sőt 
esetleg le ís szavaznak minket. Jelentős erkölcsi és politikai tőke halmo- 
zódott fel az országos pártértekezletet megelőző vitákban és ezen a tanács- 
kozáson is. Fontos dolog, hogy ezt a tőkét kamatoztassuk. Ez akkor követ- 
kezhet be, ha véglegesen elvágjuk a sztálinizmus köldökzsinórját, és ki- 
mondjuk, hogy a párt tagsága alulról építkezve választja vezetőit, ha továbbá 
erősítjük az államélet, benne a választási rendszer demokratizmusát is. 


66 


AZ ÍRÁSBAN BENYÚJTOTT HOZZÁSZÓLÁSOKBÓL 


Boros László 


A GYŐÖR.SOPRON MEGYEI ÁLLAMI ÉPÍTŐIPARI VÁLLALAT 
MOVEZETŐ JE 


Bizalom és felelősség 


Fontos dolognak tartom, hogy szóljak néhány olyan tényezőről, melyek 
részbeni vagy teljes hiánya miatt jutottunk el a pártegység megbomlásához 
és széles tömegek bizalmának elvesztéséhez. Márpedig e két dolog nélkül — 
kormányzópárt lévén — az országot, a népet vezetni csak szavakban lehet. 

Legfőbb hibánkul azt rovom fel, hogy a szervezeti szabályzatban alap- 
elvként megfogalmazott demokratikus centralizmus — egészen a legutóbbi 
időkig — nem, vagy éppen fordítva funkcionált. Szeretnék egy idézetet is- 
mertetni: ,a felsőbb és az alsóbb pártszervek sok esetben — helytelenül — 
megelégedtek a kollektív vezetés, a párton belüli demokrácia formális érvé- 
nyesülésével... A párttagság többségét nem aktivizálták, vagy jelentős kér- 
dések eldöntése előtt nem tanácskoztak a pártaktivistákkal, sok esetben nem 
vették figyelembe a párttagság javaslatait, véleményét, nem tanultak a töme- 
gektől. Ennek következtében a pártvezetés egyes esetekben nemcsak a tö- 
megektől, hanem a párttagság jelentős részétől is elszakadt." Ezek a monda- 
tok az 1957-es pártértekezleten a szervezeti szabályzat tervezetével kapcso- 
latos előadói beszédben hangzottak el, minősítve az MDP tevékenységét. Je- 
lenlegi helyzetünk — és annak kialakulása — ismeretében jogos a kérdés: 
okultunk-e a korábbi hibáinkból? Azt hiszem, a válasz is kézenfekvő: nem, 
vagy alig-alig! És elgondolkodtató: hányszor kell, hányszor lehet még saját 
kárunkon okulni? 

Az alulról építkezés alaptörvénye még választási rendszerünkben sem 
valósult meg, a hozott határozatok sokaságáról nem is beszélve. A tudomá- 
nyos alapon kialakított elhatározások — az alulról jövő kezdeményezésekkel, 
véleményekkel, népi bölcsességekkel való szintézis híján — dogmatikus utasí- 
tásokká váltak. Ilyenkor keményen érvényesítettük a centralizmust — köte- 
lező megtárgyalás, helyi adaptálás stb. — s a demokratizmus a végrehajtás- 
ban mutatkozott meg, csorbítva az eredményességet. 

Alapszervezetünk, Sopron város és vonzáskörzete párttagságának véle- 
ményét tolmácsolom, amikor hangsúlyozom, hogy a jó határozathozatal alap- 
ja a széles körű információszerzés, a tagság bevonása az előkészítő munkába. 
Csak így érhetjük el, hogy tagságunk azonosuljon a határozatokban foglal- 
takkal és egységes legyen a végrehajtásban. Fordítani kell tehát a demok- 
ratiízmus és centralizmus viszonyának eddigi gyakorlatán: demokratizmus le- 
gyen a határozathozatalban, s centralizmus a végrehajtásban! Meggyőződé- 

sem, ha például a XIII. kongresszuson a határozathozatalnál figyelembe vettük 
volna a megelőző vita során elhangzó alapszervezeti véleményeket, akkor a 
valós helyzetnek megfelelő, reális elképzeléseket fogalmaztuk volna meg. 
Hogy ezek a vélemények nem jutottak el oda, ahova kellett, vagy ott nem 
vették figyelembe őket, ez részben összefügg az előbb elmondottakkal, 
ugyanakkor az információáramlás fonákságaira is ráirányítja a figyelmet. 

Az információs jelentések továbbításának, alaposságának, őszinteségének 
hiányosságait nagyon sokszor észrevételeztük már. A lakkozás még ma is di- 
vatos jelenség, bár ha belegondolunk, az információs láncban részt vevők fe- 
lülről való egzisztenciális függése sok mindent megmagyaráz. Éppen ezért 
üdvözlöm az elképzelést, mely szerint a KB tagjai az alapszervezeteknél tör- 
ténő látogatásokkal tegyék életszagúvá az információszerzést. Nyomban hozzá- 
téve, hogy ezt minden választott tisztségviselő számára kötelezővé kell tenni. 
A tagság tájékoztatásának fogyatékosságát jól példázza a Központi Ellenőrző 
Bizottság négy személy kizárásáról hozott döntésének ismertetése, mely meg- 
elégedett annak közlésével, hogy a kizártak a pártétól eltérő nézeteket han- 
goztattak párton kívüli fórumokon. Ez a megállapítás sokat sejtet, de nem 
mond eleget. Miért nem lehetett ezekből a nézetekből ismertetni néhányat? 
Miért van szükség arra, hogy a tagságot találgatásokra, esetleg helytelen 
következtetésekre kényszerítsük? Ez a helyzet nem tartható tovább! A nyílt- 
ság, a gyors, pontos információáramlás a pártegység egyik záloga! 

A klasszikus értelemben vett és alkalmazott lenini demokratizmus más 
égető gondunk megoldásában is segíthet. Úgy vélem, hogy a két ciklus után 
kötelező rotáció is csak a demokratizmus hiánya miatt kiötlött kényszermeg- 
oldás, a kényes helyzetek felvállalása nélküli öntisztítás kísérlete. Felülről 
sok esetben kellemetlen és kényelmetlen a beavatkozás — a tisztességes visz- 
szavonulás és pályamódosítás intézményét még nem találtuk ki —, alulról pe- 
dig veszélyes a kritika. Így aztán a kötelező rotáció kényelmes megoldásnak 
tűnhet, ha nem hordozná magában az alkalmatlanság esetén a tartósan funk- 
cióban maradás veszélyét. Meggyőződésem, ha az adott tisztségviselő mun- 
káját, magatartását, alkalmasságát valóban választói minősítik, ez garanciája 
lesz a helyes káderkiválasztásnak, megszüntetve a kontraszelekciót. De ehhez 
meg kell teremteni a demokratikus szervezeti kereteket is. 


A tisztességes visszavonulás, pályamódosítás megoldása halaszthatatlan. 
Felháborító, :hogy amiért valaki szándékai ellenére nyugdíjba megy, vagy 
alacsonyabb inunkakörbe helyezik, egyszerre ellátjuk a bukott ember cím- 
kéjével. Még azok is kötelezőnek érzik, hogy rúgjanak egyet bele, akikkel 
életében talán csak egyszer találkozott az illető. Azt hiszem, e helyzet tart- 
hatatlanságát nem kell tovább ecsetelnem. 


Néhány éve az embereket legjobban az a kérdés foglalkoztatja, hogyan 
juthattunk ilyen helyzetbe, és ezért kiket terhel a felelősség. Taggyűléseken, 
egymás közti beszélgetések alkalmával önkritikusan fogalmazódott meg, hogy 
a mai helyzet előidézésének mi is részesei voltunk. Olyan mértékben persze, 
amilyenben befolyásolni tudtuk az eseményeket. 


Az őszi parlamenti ülésszak után vállalatunknál az egyik kőműves bri- 
gádvezető nekem szegezte a kérdést: Öregem, ha én ferdén rakom a falat, 
ki a felelős? Pedig a választ velem együtt tudta: a fal lebontását és újrara- 
kását neki kell díjtalanul elvégeznie. Nem a brigádjának, hanem neki! 
Ugyanakkor azt is tudta, hogy a rossz munka korrígálására csak egyszer kap 


lehetőséget. A legközelebbi ilyen hibánál már csak arra lesz lehetősége, hogy 
más vállalatnál próbáljon szerencsét. 

A kollektív vezetés érvényesülésének gyakorlata nem zárja és nem zár- 
hatja ki a személyes felelősséget. Nincs és nem lehet olyan kollektív döntés, 
mely nem hordozza magában az egyén felelősségének megállapíthatóságát. A 
kollektív felelősség fenntartása, hangoztatása és érvényesítésének gyakorlata 
elmossa a döntéshozók felelősségérzetét, az egészséges kockázatvállalás he- 
lyett az informálatlanságból fakadó megalapozatlan döntésekhez vezet. Ez a 
kérdés párttagjaink körében nagyon élesen és határozottan fogalmazódott 
meg, s a bizalom visszaszerzésének alapfeltételeként, elhatározott politikánk 
megvalósításának legfontosabb, megkerülhetetlen kérdéseként jelölték meg 
az elkövetett hibák feltárását, elemzését, a felelősség SEVERKERBBL tisztázását és 
a konzekvenciák levonását. 


AS. 


Szükséges foglalkoznunk választási rendszerünk megújításával is. Felvetődött 
párttagságunk körében, hogy a központi bizottsági tagok nagyobb részét te- 
ületi küldöttként jelöljék, s valóban függjenek is az őket küldő pártbizottsá- 
goktól. A párttagok javasolják, hogy a választási rendszer köotszerűsítését 
olyan ütemben végezzük el, hogy a XIV. kongresszus előtti választásokat már. 
ennek alapján bonyolítsuk le. 

A belső garanciák biztosításának alapfeltétele a testületi ülésökről kiadott 
részletes tájékoztatás, melynek alapján választóik dönthetnek a képviseletre 
méltatlanná vált, passzív testületi tagok visszahívásáról. A tagság többsége 
egyetért az irányító pártszervek előzetes állásfoglalásának eltörlésével, és fel- 
vetették, hogy ez ne csak az alapszervezetekre és a közbenső párttestületekre, 
hanem ennél szélesebb körre is legyen érvényes. A többes: jelölés gyakor- 
latát a párttagok széleskörűen igénylik, azonban nem mindenki helyeselte 
kategorikus előírását. A választókra kellene bízni, hogy az. adott esetben 
egy vagy több személy jelölésére kerüljön sor. 

Úgy gondolom, ha az általam felvetett gondokra, Üstéü ÚR mindenki 
számára elfogadható megoldást találunk, akkor megteremthető a pártegység. 
Megteremthető, de mindenkit óvnék attól, hogy itt valami homogén egységre 
gondoljunk, melyet a vak- és a vasfegyelem tart össze. A mi: t dszalágyászi Öössze- 
tétele heterogén, az egység is ezzel harmóniában képzelhető el.. . 

Jól tudom, a stabilizáció, majd a kibontakozás megvalósításához elsősor- 
ban tettekre van szükség, de ezekhez nélkülözhetetlen a nyugodt légkör, 
amely köztudottan egy tőről fakad a bizalommal. Ha ez a vezetés: és a tagság 
között nem áll helyre, akkor nem teremthető újjá a pártegység, nem tudjuk a 
tagságot céljaink megvalósítására mozgósítani. Ha pedig ez nem sikerül, ak- 
kor az elérhetetlenség ködébe vesznek céljaink, ezt pedig pártunk, népünk 
érdekében nem engedhetjük meg. 


Dóczi Gábor 


A SZENTESI VÁROSI PÁRTBIZOTTSÁG 
ELSŐ TITKÁRA 


Az irányítás korszerű módja 


Csongrád megyében a párt vezető szerepének szükségessége nem képezte és 
nem képezi vita tárgyát. Egyúttal az a véleményünk, hogy ha a párt vál- 
lalja a politikai intézményrendszer reformjának irányítását, fel kell gyor- 
sítani a párton belüli megújulás folyamatát. Ehhez elengedhetetlen, hogy 
a párt újraértelmezze vezető szerepét, teremtse meg újra és folyamatosan 
tartsa fenn az eszmei, politikai, szervezeti, cselekvési egységet. Ehhez az ál- 
lásfoglalás-tervezetben rögzítettek következetes valóra váltása megfelelő ala- 
pot adhat. . 

Mindenekelőtt arra van szükség, hogy szakítsunk a párt vezető sze- 
repének leegyszerűsített értelmezésével, az elmúlt évek rossz beidegződésé- 
vel. A párt vezető szerepének érvényesüléséhez nem elegendő magának az 
elvnek a kinyilvánítása. Ennek meg is kell felelni. Egyrészt úgy, hogy 
ez megegyezzen a vezetettek akaratával, másrészt pedig a tevékenység szín- 
vonala révén. Ez tehát tartalmi kérdés ís egyben. S ha így vizsgáljuk hely- 
zetünket, azt is érzékeljük, hogy a mai viszonyok között a párt nem minden- 
ben tölti be vezető szerepét. Éppen ezért biztosítanunk kell, hogy a döntések 
előkészítése ott történjék, ahol a legjobban értenek azokhoz, és ahol a leg- 
több információval rendelkeznek. Szakítanunk kell a befelé fordulással, s 
nyíltabban keli politizálnunk. 

A parttalan hatalomgyakorlásnak éppen az a nagy veszélye, hogy nincs 
önkontroll alá vetve, és Így önkorrekcióra sincs mód. Ez azért fontos, 
mert a párt sem sértheti meg a nép, a társadalom érdekeit, a törvényes- 
séget. 

A politikai kultúrának polgári demokratikus államokban része — az 
osztálytartalomtól és a kérdés ideológiai oldalától most tekintsünk el —, 
hogy a pártok állandóan ellenőrzik egymást, késztetést adva ezzel felelőssé- 
gük és döntéshozatali képességük folyamatos , karbantartására". Ahol egy- 
pártrendszer van, ezt a szerepkört a pártnak bizonyos mértékben és ér- 
telemben meg kell osztania a népképviseletekkel, a szakszervezettel, a nép- 
fronttal, az ifjúsági mozgalommal, a tudomány intézményeivel. Erre egyéb- 
ként már vannak kísérletek, s ezek üdvözlendők. Természetesen mindez úgy 
valósuljon meg, hogy akik a hatalmat gyakorolják, teljes felelősséggel kép- 
viseljék a párt politikáját és érvényesítsék a korszerű marxista—leniínista 
ideológia vezető szerepét is. 

A pártnak meg kell szabadulnia attól a felfogástól, hogy elhatározott 

irányvonalát mindenkor magasabb rendűnek tartsa a konkrét helyzetnél és 
feltételeknél. Éppen a feltételek reális megítélése biztosíthatja a döntések 
meghozatalában az önkorlátozást. A pártonkívüliek tömegeinek egyáltalán nem 
mindegy, hogy mit döntenek a sorsukat érintő kérdésekben a pártalapszer- 
vezetekben, a pártbizottságokban vagy éppen a Központi Bizottságban. A 
nemzeti méretű kérdéseket — külföldi beruházások, különféle kötelezett- 
ségek fizetése, úgynevezett központi kormányprogramok — az Országgyűlés 
elé kellene vinni, vagy illetékes társadalmi, tömegszervezeti fórumok is tár- 
gyalják meg azokat. Az lenne jó, ha a legfontosabb ügyek eldöntésében 
ötvöződne az elmélyült szakszerűség, a társadalompolitikai hatások gondos 
mérlegelése és a sokoldalú vita. A párt helyenként és időnként ma is úgy 
viselkedik, mint ha az államhatalom része lenne, s ezzel nem érthetünk 
egyet. Inkább politikai eszközökkel kellene az irányítás funkcióját ellátni, 
többek között a döntések helyessége és társadalmi elfogadhatósága érdeké- 
ben. Ezt segítené az említett jogosítványok kiterjesztése a népképviseletekre, 
a társadalmi szervezetekre. 

A párt-, az állami és a társadalmi szervezetek feladatkörét el kell ha- 
tárolni, s a pártnak politikai eszközökkel kell hatást gyakorolnia a folya- 
matokra. A párt és az állam viszonyában tisztázandók a párt irányító 
tevékenységének elvei, eszközei és módszerei. A párt a társadalom fő fo- 
lyamataival fogtalkozzon, itt vállaljon — személyre szólóan is — valóságos 
felelősséget. A konkrét szakterületek irányítása legyen az arra hivatott ál- 
lamhatalmi, államigazgatási szervek feladata. Ezért kell világós, egyértelmű 
munkamegosztás a párt-, állami, tömegszenvezeti testületek között, amely 
egyaránt tartalmazza a döntés, a végrehajtás, az ellenőrzés, a felelősség 
viszonyait, s kiküszöböli az átfedéseket. A gyakorlatban összekeveredett meg- 
közelítési módokat határozottan válasszuk szét, a pártszervek és, "szervezetek 
vetköőzzék le a munkának az államéletre jellemző, onnan átvett módszereit 
és formáit. Ami ugyanis helyénvaló és természetes az államigazgatási te- 
vékenységben, az egy politikai szervezet életében természetellenes, kirívó. 
Szokjunk le tehát az , ügyintézői" munkastílusról, ne vesszünk el az in- 
tézendő ügyekben, ehelyett a bennük kifejeződő folyamatokat, összefüg- 
géseket tárjuk fel, és azokat politikai eszközökkel igyekezzünk befolyásolni. 

A párt és a társadalom helyes viszonyának és az állandó párbeszédnek 
a kialakításához először a párton belül kell megteremteni AZ, alapot, még- 
pedig a párton belüli nyilvánosság növelésével, a párttagok tömegméretű 
bevonásával a politikai döntésekbe. A magyar kommunistá. "párt története 
nemegyszer szolgált már olyan politikai tanulságokkal, hogy a párt vezető 
szerepének nem tagadása, hanem éppenséggel feltétele a pártonkívüliek- 
kel való állandó kapcsolat, a társadalomban létező érdekek folyamatos fel- 
tárása és egyeztetése. Ehhez a pártnak javítania kell fogadókészségét a tu- 
dományos megállapítások és kutatások iránt. Hiába érnek el a tudományok 
újabb és újabb eredményeket, ha ezeket a párt a legkülönbözőbb okok 
miatt nem hajlandó beépíteni politikájába. Éppen ezért ki kell alakítani 
nemcsak a politikai és morális, hanem intézményi garanciáit is annak, hogy 
a tudomány és a közvélemény, a tömegek álláspontja kellő mértékben he- 
lyet kapjon a párt döntéseiben. 

Minden fontosabb kérdésnél tisztázni kell annak jellegét, hogy az meny- 
nyiben politikai, közgazdasági, társadalmi, mozgalmi stb. jellegű elsősorban. 
Nem szabad mindenből politikai ügyet csinálni, mivel nem mindegyik ügy 
politikai természetű. A túlpolitizáltság és az erőszakos , ideologizálás" hát- 
ráltatja a tévedések elkerülését. 


Grübl László 


A MARCALI VÁROSI PÁRTBIZOTTSÁG 
ELSŐ TITKÁRA 


Tájékoztatás és vita 


Az utóbbi időben azt tapasztalom, hogy jelentősen romlott az emberek konf- 
liktustűrő képessége, és az észérvekre is egyre több az indulatos reagálás. 
Éppen ezért nehéz ma pártmunkásnak, társadalmi vagy mozgalmi tisztségvi- 
selőnek lenni, a politika mellett kiállni. Csökkent a párt befolyása, a pártba 
lépés igénye, különösen az ifjúság körében. 

Úgy gondolom, hogy e tények, jelenségek megváltoztatásának, a reform- 
folyamatok következetes megvalósításának fontos eszköze kell hogy legyen 
a pártdemokrácia valóságos érvényesülése, döntési gyakorlatunk felülvizsgá- 
lata, a párton belüli tájékoztatás és információ rendszerének jobb kiépítése, 
a testületi tagok személyes felelősségének megteremtése. 

A párttagság már hosszú ideje széles körben kifogásolta, hogy nem 
igazán részese a politika alakításának. Tapasztalati tény, hogy az önigazga- 
tás, az önkormányzat fejlődése cselekvő aktivitást eredményez. Erre példa, 
hogy —- az önkormányzat szerény biztosításával — egy-egy társközségben 
az elvándorlás csökkent vagy megállt. A gyáregységekben az önállóság elemi 
feltételei is jelentős alkotó energiát szabadítottak fel. A helyi tanácsok 
döntési jogkörének növekedése nyitottabb község- és várospolitikát ered- 
ményezett. 

Ezt is jelzi, hogy a politika alakításában való részvételnek egyik sar- 
kalatos pontja a , fent" és , lent" dilemmája. E fogalmi ellentétpár olyan mé- 
lyen beleivódott gondolkodásunkba, hogy bizonyos káros reflexeket is ma- 
gával hozott. Ma az akaratok, a koncepciók többnyire , fent" keletkeznek, 
s azokat mi ,lent" jól vagy rosszul — csúnya szóval kifejezve — adaptál- 
juk. Ilyen is az eredménye. Amikor viszont egy-egy döntés az alapszerveze- 
tek, a szélesebb értelemben vett pártközvélemény észrevételei, javaslata 
alapján történik, akkor a végrehajtás is hatásosabb. A párttagság bevonását 
a döntések előkészítésébe a XIII. kongresszus rendező elvként fogadta el, 
azonban a gyakorlat a lehetségesnél és az indokoltnál is lassúbb. Ezért 
szükséges, hogy a párt- és állami döntések előkészítése során a különböző 
pártszervezetek, társadami szervek álláspontját, javaslatát szélesebb körből 
kérjük, a visszacsatolás pedig rendszeres és kötelező érvényű legyen. 

Példaként — de nem követendőként — éppen a pártdemokráciáról tar- 
tott országos tanácskozást említem. A tanácskozás előkészítésében éppen 
a témában legjobban érdekeltek, maga a párttagság nem vett részt, s nem 
tudott az előkészületekről sem. De utalhatok egy kormányzati döntésre is, 

az úgynevezett hátrányos helyzetű térségek kijelölésére, amelyet a kötelező 
nyilvánosság helyett a misztikum, úgy is mondhatom, hogy a számítógép 
homálya fed, s ezért nálunk több község megkérdőjelezi a döntés objek- 
tivitását. 


A párton belüli demokratizmus, a párttagoknak a politika alakításába való 
érdemi bevonása is indokolja a párton belüli tájékoztatási és információs 
rendszer újragondolását, fejlesztését. Tapasztaljuk, hogy a pártközvélemény 
befolyásoló szerepe csökken, a szélesebb körű közvéleményben való feloldó- 
dásának jelei is érzékelhetők. A párttagság igényli, hogy a felvetett kér- 
désekre hitelesebb, gyorsabb válaszokat kapjon, s ne az informális csator- 
nákon keresztül értesüljön különböző politikai eseményekről. 

Gyakran kérdezik a párttagok, hogy jelzéseik, észrevételeik eljutnak-e 
az intézkedésre jogosult szervekhez. Felelősséggel kijelentem — a megyei 
pártbizottság információs jelentéseit ismerve —, hogy a Központi Bizottság- 
hoz hűen továbbítjuk az országos jellegű felvetéseket, a helyi kérdések több- 
ségére pedig reagálunk. Úgy tapasztaljuk azonban, hogy országos szintről. 
szervezetszerű, rendszeres visszajelzés — a legutóbbi Titkári Tájékoztató ez 
alól dicséretes és követendő kivétel — nincs. Igaz ugyan, hogy a különböző 
intézkedések, a sajtóban megjelent cikkek reagálást jelentenek a párttagság 
jelzéseire, de azok az időbeli áttétel miatt kevésbé hatásosak. Ezért meg- 
gondolásra javaslom, hogy a különböző beérkező információkra a párt köz- 
ponti és helyi lapjai rendszeresen reagáljanak, válaszoljanak. 

A párton belüli jobb tájékoztatást és a politika alakításában való rész- 
vételt elősegítené az is, ha a párt központi vezető testületeinek üléstervét 
a párttagság tudomására hoznák. Így a Központi Bizottság és a Politikai Bi- 
zottság üléseit sem venné körül a titokzatosság, megelőznénk az esetleges 
találgatásokat, elvennénk a , jól értesültek" kenyerét. Arra is mód nyílna ez- 
által, hogy a megtárgyalásra kerülő témákról véleményt alkothasson, javas- 
latokat fogalmazhasson meg. Ez természetesen vonatkozik a területi párt- 
szervekre is, mert erre a szintre is érvényes, hogy a munkát , fent" is és 
vlent" is javítani kell. 


h. MuNKKEKEENEEn 


A döntés-előkészítés, a politika alakításában való részvétel igényéhez kap- 
csolódik a vezetők, a párttestületi tagok személyes felelősségének kérdése, 
amely körül leginkább — nem alaptalanul — munkálnak indulatok. Ezért 
a választási rendszer módosításával — különösen a közvetlen választás le- 
hető legszélesebb körű biztosításával — egyetértek. 

Ma a pártbizottságok és a Központi Bizottság tagjai az őket küldő vagy 
megválasztó párttagságnak csak nagyon áttételesen tartoznak felelősséggel. 
A közvetlen választás garanciát teremthetne arra, hogy kötelesek legyenek 
a testületben végzett tevékenységükről választóik előtt rendszeresen beszá- 
molni, javaslataikat képviselni. Ezzel a , fent" és , lent" dialektikus egysége 
jobban biztosítható, s a vezető szervek tagjai személy szerint is szélesebb 
körű közvetlen kontroll alatt állnának. 

Érdemes elgondolkozni azon, hogy a mai felgyorsult időben fenntart- 
ható-e az a gyakorlat, hogy a vezető testületek csak ötévenként számolnak 
be a párttagság előtt a végzett munkáról. Ezért megfontolásra ajánlható, 
hogy a kongresszus, illetve a területi és helyi pártértekezletek küldötteinek 
mandátuma a ciklus egész időtartamára szóljon. A küldöttek tanácskozásai 

lennének jogosultak szükség esetén a korábbi célkitűzések módosítására, az 
úgynevezett , felező" értekezleti beszámoló elfogadására, s ha az élet úgy 
hozza, a testületek kiegészítésére, személycserék eldöntésére. 


A pártdemokrácia fogyatékosságai, a párton belüli igazi és alkotó vitaszel- 
lem hiánya összefügg azzal is, hogy túlzottan belénk ivódott a mindenáron 
való egységre törekvés, a hivatali rang, tekintély túlzott tisztelete. Bár az 
utóbbi időben nagyobb a tolerancia az eltérő vélemények meghallgatásában, 
megvitatásában, de még nem alakult ki a kisebbség álláspontjának, a kü- 
lönvéleményeknek a megfelelő kezelése. A frakciózástól való félelem eseten- 
ként visszahúzó erővé vált. Rajtunk múlik a megoldás módjának kidolgozása. 

Ma — ha bevalljuk, ha nem — sok az olyan jellegű kérdés, amelyet 
a párttagok közül többen már régen nem a pártfórumokon vitatnak meg. 
Ezt a tendenciát a politikai munka kialakuló nyíltsága, nyilvánossága visz- 
szafordíthatja. Nem a problémák elkendőzésére, hanem a türelmes, őszinte, 
nyílt viták vállalására van szükség! Fontos, hogy ne a zavar növekedjék, 
hanem a tenni akarás, a cselekvési szándék, amely minden gond és kudarc 
ellenére változatlanul él a párttagság nem kis részében. Most különösen 
érvényesnek tartom Lenin gondolatát: , Az árnyalatok harca a pártban elke- 
rülhetetlen és szükséges mindaddig, amíg a harc nem vezet anarchiához, 
szakadáshoz, amíg a harc olyan keretek között folyik, amelyeket valamennyi 
elvtárs és párttag közösen jóváhagyott. Aki a békén a viták és a harcok 
abbahagyását érti, az a régi kör felfogásához tér vissza: A pártban mindig 
lesznek viták és harcok, csupán pártszerű mederbe kell szorítani őket." 

Gondolatilag ideillőnek érzem Kovács András egyik filmje szereplőjének 
mondatát: , Szélcsendben nem lehet vitorlázni." De bátorkodom hozzátenni, 
hogy viharban sem! Bízom benne, hogy a reformfolyamatok kedvező szelet 
hoznak, s jó; kapítánnyal, kormányossal a vihar elkerülhető. 

Müller Pál 


A MAGYAR ÁLLAMI EOTVOS LORÁND GEOFIZIKAI INTÉZET 
KAZGATÓJA 


Illúziók helyett realitásokat 


Az állásfoglalás-tervezet egy igen találó kiemeléssel: ,az értéket teremtő 
szellemi munka" méltatásával indítja a szellemi munka és a tudományos 
kutatás feladatairól szóló fejezetet, beleértve ennek anyagi-erkölcsi meg- 
becsülését is. A műszaki-természettudományi értelmiség ennek az érték- 
teremtésnek a központi zónájában, frontvonalában foglal helyet. 

Gyakran felvetődik a kérdés: hol kezdődik, hol kezdődjön a támoga- 
tandó értékteremtés, és melyek azok a tevékenységek, amelyekre ma nem 
tudunk áldozni. A válasz nem is olyan egyszerű, mert nem függetleníthető 
a társadalom adott fejlődési szintjétől. Más a helyes válasz például egy olyan 
fejlett országban, ahol a szabad mecénás tőke néha a finanszírozási bőség 
zavarában kockáztathat a tudományba történő befektetésben is, és más 
nálunk, ahol egy eladósodott népgazdaság szigorú (takarékossági) szempont- 
jainak betartása mellett kell a kutató-fejlesztő munkákat koncentrálni, rang- 
sorolni, a hatékonyság növelése elengedhetetlen követelményének figyelem- 
bevételével. A tudomány finanszírozásában úgy tűnik, nehezen tudunk sza- 
badulni attól a víziótól, hogy az első kategóriába tartozunk, s így nehezen 
is lépünk a kutatás-népgazdasági érdekek egyeztetésének útjára. Le kell! szá- 
molni az illúziókkal, hiszen a tudományban minden szubjektivitás követke- 
zetesen visszaüt — ez magából a tudomány jellegéből következik. Számol- 
ni kell vele, hogy a kutatás eredménytelensége relatíve gyorsan szállítja 
a bizonyítékokat, és fogja szállítani az országos kutatási tervektől a kutatási 
alapig, a tárcacélprogramoktól a vállalati fejlesztési tervekig. Útmutatás le- 
hetne számunkra, hogy a jelen fejlődési szakaszunkban sem szabad gyengí- 
teni, különösen tőkét kivonni vagy átcsoportosítani a tudomány azon di- 
namikus területeiről, amelyek az ipar és a mezőgazdaság értéktöbblet-elő- 
állításának letéteményesei. 

Kevésbé köztudott, de a kontraszelekció és az indokolatlan támogatások 
vagy elvonások rendszerbe éppúgy érvényesült a tudományban, mint az 
iparban. Ha a társadalom, a párt megköveteli az egészséges átrendezést az 
ipar területén, ezt követni kell a tudomány területén is! Kialakulóban 
van egy formális, tudományos-közéleti közmegegyezés a status guónak 
megfelelő támogatásra, elosztásra. Ez azonban nem az a fajta előremutató 
nyíltság, amelyre szükségünk van. Ellenkezik egyebek között az állásfogla- 
lásban szereplő iparfejlesztési irányelvekkel is. Csak két tényezőt emelnék 
ki: a szocialista árutermelő gazdaság tőkeátrendezési követelményét haté- 
konyabb területek felé, valamint a gazdaságban kívánatos aránymódosítások 
érvényesítését, 

Hogyan fog ezekhez igazodni a tudomány? Csak egy módszer kínálkozik 
e területre is: bátrabban begyűrűztetni a tudományos kutatás iránti piaci 
kereslet értékmérő objektivitását (okosan kiszűrve a rövid távú közvetlen 
termelést segítő megbízásokat), célszerűbben ötvözni és preferálni a bel- és 
külföldi árutermelés kutatás-fejlesztési igényeinek és az állami megbízások- 
nak pályázati rendszerét; az eredményességet középtávon számon kérni és a 
soron következő döntéshozatalnál figyelembe venni. Többet kell törődni a 
tudomány harmóniájával is. Az eredményes kutatás nagyon is összefüggő 
logikus folyamatát kell ma kiemelten szorgalmazni, beleértve a követő ku- 
tatások tiszteletre méltó feladatait. Vagy más megközelítésben: a jelenleginél 
kisebb szerepet kell tulajdonítani a merev fázisokra való tagolásnak. Az egy 
időben elhanyagolt alapkutatások szerepét az utóbbi években helyesen, fon- 
tosságuknak megfelelően korrigálták. Most egyrészt természetes folyamatba il- 
lesztésének erősítésén a sor. (Felfogásom szerint erre különösen az ipari 
szférát kellene ösztönözni.) Másrészt helyükre kell tenni az alapkutatások 
számonkérésével kapcsolatos lazaságokat. Igaz, egy alapkutatási téma ered- 
ményessége .— főleg és csupán idő tényezők alapján — nem kérhető szá- 
mon, de egy. nagyobb intézmény vagy kutatókollektíva számos alapkuta- 
tásának évtizedes sikere vagy sikertelensége igenis eligazít és mérvadó le- 
het az eredményesség megítélésében. 


Nagyobb figyelmet kell fordítani a hozzánk közeli fejlettségű, de sikere- 
sebb gazdaságfejlesztést folytató országok tapasztalataira, ezek elemzését vég- 
re komolyan kell venni. Már csak azért is, mert jelzéseket adhat arra vo- 
natkozóan is, hogy a nálunk kevésbé demokratikusnak vagy szimpatikusnak 
tűnő gazdaságpolitikai és társadalmi gyakorlatot követő országok mitől ered- 
ményesebbek a gazdaságban mint mi. A tanulságok arra utalnak, hogy a 
gazdaság objektív fejlődési törvényeiben a szakértelem, a lényegmegra- 
gadás, az átgondolt, logikus iparfejlesztés,, a tényleges versenysemlegesség, 
a rend és fegyelem, a következetes végrehajtás nagyobb súllyal esik latba, 
mint a sziporkázó közgazdasági eszmefuttatások, az összehangolatlan sza- 
bályozás, a hatékony munkát hátráltató vezetési kísérletek és jogszabá- 
lyok. Szükséges ezekre a tapasztalatokra felfigyelni, s a nálunk gyenge ele- 
meket erősíteni, nehogy indokolatlanul túl nagy reményt fűzzünk hozzá, 
és automatikus. megoldást várjunk a most kibontakozó demokratizmustól, 
illetve a közgazdasági-monetáris gondolkodás erősödésétől. A hozzáértő, al- 
kotó műszaki és menedzseri szellem kibontakoztatása nélkül nem lesz termék- 
váltás, nem. bővül a minden piacon versenyképes végtermék-kibocsátásunk. A 
társadalmi, politikai kontroll nem helyettesítheti, csak segítheti a szakavatott 
döntések előkészítését és végrehajtását, a következetes munkát. Mindezek 
figyelembevételével le kell szögezni valamennyiünk óhaját, reményét is, 
és nem szabad antagonisztikusan szembeállítani a fenti tényezőket. Az igazi, 
a legkisebb társadalmi megrázkódtatással járó helyes út: a demokratizálódó 
társadalom és a szakavatott gazdasági vezetés harmónikus ötvöződése; ennek 
egy elfogadható optimumát kell kimunkálni hazánkban is. 

Kitérve ennek káderpolitikai vonzataira, innen alulnézetből úgy lát- 
szik, hogy az utóbbi tíz évben az alkalmasság megítélésében visszaszorult 
az eredményesség, a korábbi feladatmegoldások értékmérő súlya. Az igény- 
telenség, hozzá nem értés pedig szubjektivizmust szül és továbbgyűrűzik. 
A kádermunka alkalmasságszelektáló szerepe — ami ma legfontosabb — 
fokozatosan leromlott, azt is megkockáztatom: még a 60-as, 70-es évek- 
hez képest is. Nem közeledünk tényleges törődéssel pl. a műszaki-természet- 

tudományi értelmiség iparunkban fordulatot előidézni képes alkotó ezreihez, 
közöttük annyi tehetséges kutató-fejlesztő vagy technológus szakemberhez, 
kandidátushoz. Szavakban igaz már nincs hiány. De nem érezvén erőt fel- 
vállalni e kulcsfontosságú réteg problémáit, ezt egyes akadémiai vagy sza- 
badúszó értelmiségi rétegekkel való fokozott törődéssel helyettesítjük, pedig 
a fenti alapfeladat végrehajtása nem odázható el. 

Helyeselném végül, ha az alapanyag- és nyersanyagkutatások területén 
dolgozók is megértenék, magukévá tennék a vonatkozó elvi állásfoglalásokat, 
nevezetesen elismernék a feldolgozó ipar fejlesztési kiemelését. 

Felismerve a tendenciákat, okosan lehet korrigálni, például nyitni bi- 
zonyos csatlakozó feldolgozó ipari tevékenységek felé. A mi intézetünk is ezt 
tette, és tíz év alatt 609/9-ra növeltük a műszeres, számítástechnikai tevé- 
kenységünket. Felhívnám azonban a figyelmet a meglévő kiépített kapaci- 
tások okos kihasználására. 

A modern ipar minden fejlődési szakaszában megköveteli a maga nyers- 
anyagait és nem mondhat le hazai erőforrásairól sem. A fejlődés dönti el, 
milyen ásványkombinációkat, mikor minősítsünk nyersanyagnak és hogyan 
hasznosítsuk. Az ország földtani és nyersanyag potenciáljának ismerete stra- 
tégiai feladat, amiről egyetlen állam sem mondhat le. Az ásványi nyers- 
anyagkutatás eredményes éveket tud maga mögött, de az eredmények hasz- 
nosításakor a tervezés és a kitermelés szakaszában többnyire eltorzultak a 
célok, s ennek ma az egész alapanyagipar issza meg a levét. Értő és át- 
gondolt megközelítésre lenne szükség, hogy a döntések ne politikai erő- 
viszonyokat tükrözzenek a meghozatal pillanatában vagy utólag . — megíté- 
lésükkor. Ehhez nagyobb határozottság kell, s olyan következetes gyakorlat, 
amely a prosperáló részterületek innovációjának biztosít tőkét, zöld utat. 


Negyven éve egyesült 
az MKP és az SZDF 


e —  —  —  —— —,——, 


1948. június 12-én határozta el az MKP IV. és az SZDP XXXVII. kongresz- 
szusa a két munkáspárt egyesülését. A következő napon a két párt küldöttei- 
nek részvételével megnyílt az egyesült párt első kongresszusa, és jóváhagyta 
a történelmi jelentőségű döntést, a munkásosztály egységes pártjának létreho- 
zását, amely a Magyar Dolgozók Pártja nevet kapta. (Ezzel szervezetileg lezá- 
rult az 1919-ben kettévált magyarországi munkásmozgalom közel három év- 
tizedes periódusa, egy félreértésektől és belső konfliktusoktól terhes időszak. 
Megnyílt a lehetőség a munkásság politikailag szervezett tömegei előtt, hogy 
osztályegységben küzdjenek az ország szocialista átalakításáért. 

A hazai munkásmozgalomnak a szervezeti egység visszaállításáig hosszú 
utat kellett bejárnia. Az ország felszabadulásával ennek csak a történelmi- 
társadalmi feltételei teremtődtek meg. Az akkori idők általában kedveztek 
a fasizmussal, a háborúval szemben álló minden demokratikus erőnek. Sza- 
badon szervezkedhettek, politizálhattak, a saját programjuk mellett sorakoz- 
tathatták fel tömegeiket. A helyzet sajátosságaiból következett az is, hogy a 
napirendre került demokratikus feladatok már túlmutattak a polgári kerete- 
ken. Erős kapitalistaellenes élük volt, és a széles néptömegek követeléseinek, 
szociális, szükségleteinek kielégítését célozták. Ezért azokat csak az antikapi- 
talista erők vezetésével lehetett megoldani. Ez politikai lehetőségeket kínált 
a munkásmozgalom számára, egyúttal feltételezte, hogy a munkáspártok akti- 
vizálódnak, összefogva és együttműködve a politika porondjára lépnek. ű 

Az ország helyzetét felmérő és a jövőbe tekintő munkáspárti vezetők 
már a német megszállás idején helyesen ismerték fel, milyen feladatok há- 
rulnak majd pártjaikra a felszabadulás után. 1944. október 10-én aláírták az 
úgynevezett egységokmányt. Ez a dokumentum azt tükrözi, hogy szakítottak 
egymás kölcsönösen hibás megítélésével, és új módon közeledtek egymáshoz. 
Az egységokmányban leszögezték: ,Az SZDP és a KP megállapítja, hogy 
mindkét párt végcélja a szocializmus megvalósítása Magyarországon. Magyar- 
ország jelenlegi történelmi adottságai között ezt a célt a magyar munkás- 
osztály s a magyar dolgozó társadalom a háború azonnali befejezésén és egy 
független, szabad, demokratikus Magyarország megteremtésén keresztül érhe- 
tik el." Hangsúlyozták a munkásosztály harcos, forradalmi egységének fontos- 
ságát, de az egyesülést, az , egységes és egyetlen forradalmi szocialista mun- 
káspárt megalakítását" a háború utánra halasztották. 

A felszabadítás előrehaladtával mindkét munkáspárt önállóan szerveződött 

újjá, jóllehet eleinte néhány helyen akadtak, - akik túlzásba estek és , egy- 
munkáspárti" törekvéseket képviseltek. Az önállóan működő munkáspártok 
folyamatosan összehangolták politikájukat, ami különösen kormányzati kér- 
désekben volt eredményes. A szoros együttműködést az ország legfontosabb 
ügyeiben elsősorban az tette lehetővé, hogy a két munkáspárt stratégiai cél- 
jai az adott fejlődési szakaszban lényegében azonos irányba mutattak. Az 
MKP-ban többségbe kerültek, akik az akkori helyzetben nem tartották idő- 
szerűnek a proletárdiktatúra megteremtését, az SZDP-ben pedig a legtöbben 
jól látták, hogy Magyarországon nem lehet megállni egy nyugati típusú pol- 
gári demokráciánál. Kölcsönös volt az egyetértés, hogy a közvetlen cél: de- 
mokratikus viszonyokat teremteni, de ezt csak a tömegekre támaszkodva le- 
het megvalósítani, azaz a demokráciának szükségképpen népi jellege lesz. El- 
képzelhetetlen volt ugyanis a háborús pusztítás következményeinek felszá- 
molása, a romok eltakarítása, a termelés megindítása, az újjáépítés megszer- 
vezése, a fasizmus és a háború okozta fizikai és lelki sebek begyógyítása 
hagyományos polgári demokratikus keretek között. A hallatlanul nagy és 
nehéz feladatokhoz a nép összefogására, az országépítést irányító politika 
tömegtámogatására, a célok következetes véghezviteléhez nélkülözhetetlen ra- 
dikális társadalmi hajtóerőre, a munkásosztály aktivitására volt szükség. Ez 
pedig megkövetelte, hogy az újjáépítés egybekapcsolódjék az új szabad és 
független népi demokratikus Magyarország alapjainak megteremtésével, min- 
denekelőtt a nagybirtokrendszer felszámolásával, a földosztással, a nemzeti 
javak köztulajdonba vételével, a munkásellenőrzés bevezetésével, a nép aka- 
ratának és törekvéseinek a politikai hatalomban való intézményes érvénye- 
sítésével. Ezen az úton haladva lehetett remélni, hogy végérvényesen felszá- 
molhatók a régi rendszer maradványai, s kialakíthatók azok a gazdasági, 
politikai, szociális és emberi feltételek, amelyek mindkét munkáspárt közös 
távlati célja, a szocializmus felé vezetnek. 

A munkáspártok hivatalos dokumentumai, vezetőik megnyilatkozásai ar- 
ról tanúskodnak, hogy ez volt az az elvi, politikai alap, amely nemcsak lehe- 
tővé tette, hanem ösztönözte is együttműködésüket. Részvételük a többpárti 
koalíciós kormányzatban módot adott arra, hogy megismerjék egymás elkép- 
zeléseit, egyeztessék álláspontjukat, kialakítsák az ország sorskérdéseiben 
közösen képviselhető politikai vonalat. Így voltak képesek kiterjeszteni tömeg- 
befolyásukat, megszilárdítani politikai pozícióikat a háborútól, nélkülözésektől 
meggyötört országban, ahol — részben éppen ezt a helyzetet: kihasználva — 
a polgári pártoknak komoly hadállásaik voltak. 

A munkáspártok együttműködését persze kisebb-nagyobb zavarok is ne- 
hezítették. Ezek egyrészt a régi sérelmekből származtak, másrészt az új 
helyzetben adódó konfliktusok miatt keletkeztek. Az infláció, majd a stabili- 
zációs nehézségek azoknak kedveztek, akik a radikális megoldásokat keres- 
ték, s ez hatott a munkásmozgalomra, a munkáspártokra is. Az SZDP vezetése 
igyekezett tompítani az ilyen törekvések élét, ami növelte a kommunisták- 
nak a régi vezetőkkel szemben amúgy is meglevő bizalmatlanságát. A pártok 
vezetői között támadt nézeteltérések, ütközések tovább táplálták az effajta 
fenntartásokat. Az MKP részéről Rákosi és Révai elmarasztalták a szociál- 
demokrata politikusokat, mert polgári demokráciát akarnak, és ebből arra a 
következtetésre jutottak, hogy az SZDP pozíciója azonos a kisgazdapártéval. 
Belső értekezleteiken az SZDP-t éppolyan ellenfélnek tekintették, mint a kis- 
gazdapártot. A polgári demokratikus szándékok bírálata egyenesen követke- 
zett a kommunisták helyzetértékeléséből és stratégiájából, de az már szektás 
hiba volt, hogy figyelmen kívül hagyták az SZDP munkásjellegét. Az MKP- 

vezetők szektás megnyilatkozásai azoknak kedveztek az SZDP-ben, akik tá- 
madták a két munkáspárt együttműködését. Szakasits őket azzal az érvvel 
igyekezett lecsillapítani, hogy az ország rendkívül nehéz és bonyolult hely- 
zetéből kivezető politikát, a dolgozó tömegek számára perspektívát nyújtó 
átalakítást az SZDP csakis az MKP-val együttműködve valósíthatja meg. 

1947 elején az MKP vezetése úgy értékelte a helyzetet, hogy az megérett 
az útválasztásra, el kell dönteni, hogy polgári vagy szocialista irányban fej- 
lődjék-e az ország. Központi kérdéssé vált a munkáspártok eddigi összefo- 
gásának és együttműködésének jövője. Még inkább előtérbe került ez a kér- 
dés ugyanez év szeptemberétől, amikor az MKP a választásokon 22,2 száza- 
lékos eredményt ért el. Az MKP vezetői úgy látták, hogy a szocialista útra 
való áttérés a munkáspártok egyesülését követeli meg. Az egyesülést azonban 
csak akkor tartották megvalósíthatónak, ha az SZDP-ből kiszorítják a jobb- 
oldalt. Álláspontjukban megerősítette őket a Tájékoztató Iroda varsói eszme- 
cseréjén részt vevő kilenc kommunista és munkáspárt képviselőinek állás- 
foglalása. A népi demokratikus országok kommunista pártjai lényegében 
ugyanazt a stratégiát alakították ki és követték, mint az MKP. Bár a varsói 
megbeszélésen volt egy kisebbség is, amely taktikai meggondolásokból óvatos- 
ságra intett, a nemzetközi viszonyokban 1946-tól bekövetkezett változások a 
többségi véleményt erősítették meg. Az antifasiszta koalíció felbomlása, az 
amerikai vezetésű hidegháborús politika, a nyugati országok szociáldemokrata 
és szocialista pártjaiban is felerősödő antikommunizmus és szovjetellenesség 
a népi demokratikus országok kommunista pártjait a baloldali erők egyesí- 
tésére, a szocialista fordulat feltételeinek megteremtésére ösztönözte. A Szov- 
jetunió úgy ítélte meg, hogy azokat az erőket támogatja, amelyek gyorsítani 
igyekeznek ezt a folyamatot. 

Ez időre a munkáspártok viszonyának alakításában már az MKP jutott 
döntő szerephez. A párton belül Rákosi és szűkebb köre került meghatározó 
pozícióba. Az október végére elkészült egyesülési terv közvetlen célul tűzte 
ki, hogy az SZDP-ből el kell távolítani azokat a vezetőket, középkádereket és 
tagokat, akik az önálló, független SZDP mellett törnek lándzsát, és útjában 
állnak az egyesülés előkészítésének, illetve végrehajtásának. Az egyesülés hí- 
vei és ellenfelei az SZDP-n belül egyre inkább szembekerültek, szakításuk el- 
kerülhetetlenné vált. 

Az SZDP vezetői ekkor még úgy vélték, hogy az egyesülés ellenzőinek, 
több jobboldalinak minősült vagy minősített prominens személyiségnek az el- 
távolításával a párt mint önálló erő haladhat együtt az MKP-val. Ám a jobb- 
oldaliság kritériuma egyre inkább aszerint változott, hogy ki milyen állás- 
pontra helyezkedik az egyesülés időszerűségével kapcsolatban, elfogadja azt, 
vagy sem. Így lettek jobboldaliak azok is, akik egyetértettek ugyan az egye- 
süléssel, de azon a véleményen voltak, hogy arra még nem érett meg a hely- 
zet. Legtöbbjüket sok évtizedes harc fűzte össze, általában az idősebb korosz- 
tályhoz tartoztak, és köztiszteletben álló személyek voltak a szociáldemokrata 
mozgalomban. 

Még 1947 végén is harc folyt az SZDP-ben akörül, hogy milyen utat 
kövessen a párt. Erős pozícióik voltak azoknak, akik az önállóság mellett 
emeltek szót. Az SZDP Fővárosi Végrehajtó Bizottsága szilveszteri ülésén 
határozatot hozott, amelyben követelte a rendcsinálást, baloldali vezetés 
és politikai kialakítását az SZDP-ben, s személy szerint bírálta Szélig Im- 
rét, a szervezési főosztály vezetőjét, ,Jaki elfogultan, a párt és az egyetemes 
munkásosztály érdekeinek hamis félremagyarázásával, diktatórikus módsze- 
rekkel ébren tartja és éleszti az elégedetlenség szellemét, s magatartásával 


bátorítja, védelmezi a pártbontó elemek tevékenységét". A határozatban kér- 
ték a kongresszus összehívását, amelytől —. mint írták — ,azt várjuk, hogy 
teljesítve hivatását, biztosítani fogja pártunk jövőjét, a demokrácia és a 
szocialista fejlődés megerősödését". 

1948 januárjában szorultak végképp háttérbe az SZDP-ben az egye- 
sülés ellenzői. Az irányítás Szakasits, Marosán, Vágvölgyi, Révész, Justus, 
Schiffer, Dabronaki és mások kezébe került. Folyamatban volt a párt már- 
cius elejére kitűzött XXXVI. kongresszusának előkészítése, a küldöttek meg- 
választása a helyi szervezetekben. A párt vezetése igyekezett odahatni, hogy 
az együttműködést támogató tagokat jelöljenek kongresszusi küldötteknek. 
Ilyen előzmények után került sor 1948. február 18-án az ismert sportcsarnoki 
gyűlésre, ahol Marosán György tartott beszédet az SZDP előtt álló felada- 
tokról. Elítélte a jobboldali szociáldemokráciát, s felolvasta a kizárt, a le- 
mondott, illetve lemondatott vezetők, párt-, szakszervezeti és üzemi funk- 
cionáriusok névsorát. Ennek nyomán megindult az SZDP-tagok tömeges 
átáramlása az MKP-ba. A párt üzemi munkástagjainak zöme tartózkodó 
magatartást tanúsított. Az átlépési hullám lefékezésére — az SZDP-vezetők 
kérésére — az MKP mintegy háromhetes tagfelvételi zárlatot rendelt el. 
Az SZDP-nek mint önálló szervezetnek a pozícióit tovább gyengítette, hogy 
az MKP-ban ekkor már eluralkodott a szociáldemokráciát mint irányzatot 
általánosítóan elmarasztaló magatartás. A volt jobboldalt jobboldaliságáért 
bírálták, a baloldalt pedig azért, mert nem harcolt a jobboldal ellen. 

A tömegek magatartását az egyesüléssel kapcsolatban az akkori vi- 
szonyok determinálták. 1947—48 fordulóján, amikor a hároméves terv éppen 
csak megindult, milliók éltek rendkívül nehéz körülmények között. A dol- 
gozók életfeltételeik javulását várták, radikális változást sürgettek. Ezért is 
kívánták nemcsak a párttagok, hanem a pártonkívüliek közül is nagyon s0- 
-kan, hogy bármi áron véget kell vetni az áldatlan vitáknak, a személyi har- 
coknak. Az SZDP helyi szervezetei egymás után foglaltak állást amellett, 
hogy a vezetés lépjen az egyesülés útjára. Így a tömegek magatartása alulról 
adott politikai nyomatékot az egyesülésnek. 


1948. március 6—8-án zajlott le az SZDP XXXVI. kongresszusa. A kong- 
resszus kötelezte az új vezetőséget, hogy vegye fel a kapcsolatot az MKP 
vezetésével az egyesülés kérdéseinek megvitatása és végrehajtásának elő- 
készítése céljából. Március 10-én tartotta meg utolsó ülését a munkáspártokat 
összekötő bizottság, ahol —. az MKP tervei alapján — létrejöttek azok a 
közös szervek, amelyek a közösen meghatározott elvek szerint az egyesülés 
előkészületeit és végrehajtását irányították. Az itt elfogadott döntés alapján 
április 1-jéig megalakították az alap- és a középszervezetek egységbizottságait. 
Feladatuk volt az új, az egyesült párt helyi szervezeteinek létrehozása, ve- 
zetőségeinek megválasztása. Május végéig alulról felfelé haladva — az orszá- 
gos szintet kivéve — létrejöttek az új párt, az MDP szervezetei. Az egye- 
sítés befejező aktusára június 12-én az MKP IV. és az SZDP XXXVII. 
kongresszusán, majd ezt követően az egyesült párt, az MDP I. kongresszusán 
került sor. A kétnapos MDP-kongresszuson áttekintették a magyar munkás- 
mozgalom sok évtizedes múltját, értékelték a közelmúlt eseményeit, válto- 
zásait, megvitatták és elfogadták az új párt fő dokumentumait, a program- 
nyilatkozatot és a szervezeti szabályzatot, megválasztották a vezetőséget. A 
főtitkár Rákosi Mátyás, az elnök Szakasits Árpád lett. Az egyesülést a mun- 
kástömegek, a munkáspártok tagságának és vezetőinek jelentős része végül 
is megnyugvással fogadta, mert ettől a rivalizálás megszűnését, a nyugodt, 
közös munka feltételeinek megteremtését remélte. 

Az egyesülés szerves része és következménye volt a történelmi-társadal- 
mi fordulatnak, de megvalósulását ellentmondások kísérték, s ezek az egye- 
sülés után negatív politikai folyamatok elindítójává váltak. Az MDP vezetői 
nem sokkal később, 1949 tavaszán radikális fordulatot hajtottak végre a párt 
alapvetően helyes programján és politikai vonalán. A párt politikájában 
uralkodóvá vált a szektás, dogmatikus felfogás és módszer, felerősödött a 
szubjektivizmus, a voluntarizmus, ami nagy károkat okozott a szocializ- 
musnak, a munkásmozgalomnak. Az egyesülésben rejlő hatalmas politikai, 
mozgalmi lehetőségek így nagyrészt kiaknázatlanok maradtak. A kommunis- 
ták és a szociáldemokraták, amikor az egyesülést elhatározták, a szocialista 
társadalmi felemelkedés szolgálatára szövetkeztek, nagy többségük nem gon- 
dolta, nem is láthatta előre, hogy az egyesült párt egy szűk csoport hatalmi 
visszaéléseinek eszközévé válik. Hogy mégis ez következett be, azt a szo- 
cializmus, a munkásmozgalom minden elkötelezett híve megszenvedte. 

A munkásmozgalom, a párt egységének megteremtéséért folytatott küz- 
delem fontos tapasztalatokkal és tanulságokkal szolgált az MSZMP számára. 
A legfontosabb tanulság az volt, hogy a pártegység közvetlenül összefügg a 
hatalom kérdésével, alapvető politikai feltétele a szocialista hatalom megte- 
remtésének, védelmének és erősítésének. Ezért nem lehet azt más kérdésnek 
alárendelni, vita tárgyává tenni. Vitának csak azzal kapcsolatban lehet lét- 
jogosultsága, hogy milyen legyen ez az egység, hogyan kell azt helyesen 
megvalósítani, folyamatosan fenntartani. És ez nem kis jelentőségű, hiszen 
visszahat magára a pártra, a hatalomra. 

Az 1948-as pártegyesülés után kudarcok forrásává vált, hogy az MDP 
vezetői a szervezeti egység létrehozását nem egy folyamat kezdetének, ha- 
nem befejezésének tekintették. Az akkori történelmi helyzetben elsősor- 
ban az egyesülés szubjektív feltételeinek viszonylagos érettsége követelte 
volna meg a távlati gondolkodást a párt kérdésében, a tudatos munkálko- 
dást az eszmei, politikai és cselekvési egység megszilárdításáért, a párt 
összekovácsolásáért. De — mint a későbbiek bizonyították — a tényleges 
egység más történelmi feltételek között is csak a feladatok megoldása köz- 
ben, előrelátóan és türelmes munkával valósítható meg. Hibás volt az 
MDP vezetőinek az a felfogása is, hogy a szervezeti egység a centrális akarat 
útjából hárítja el az akadályokat. Súlyos következmények árán kellett meg- 
tanulni, hogy a párt vezető szerepe csak akkor érvényesülhet, ha a párt- 
tagok meggyőződéssel felsorakoznak és kiállnak a politika mellett, s ha ez a 
politika nem szűkíti, hanem szélesíti, erősíti a szocializmus tömegbázisát. 

A pártegyesülés tapasztalatait is hasznosítva, az MSZMP a lenini el- 
vekre építette politikáját. Abból indult ki, hogy a pártegység nem eleve 
adott, hanem szorosan összekapcsolódik a politikai gyakorlattal, abban for- 
málódik, ezért folyamatosan alakítható, alakítandó és csak a helyes po- 
litikai gyakorlat teremtheti újjá. Alapelvévé vált az MSZMP-nek, hogy a párt 
vezető szerepe elválaszthatatlan a szövetségi politikától, valódi belső egység 
a politika mellett akkor teremthető, ha a pártnak szélesek és elevenek 
a tömegkapcsolatai, és a politika a nép egyetértésével találkozik. Azok a 
célok, amelyek 1948-ban a pártegyesülés megalkotóit vezérelték, az MSZMP 
gyakorlatában valósulhattak meg. 


ESZMECSERE 


A társasági törvényről 
(KEREKASZTAL-BESZÉLGETÉS) 


A kidolgozás alatt levő társasági törvény a reformfolyamat fontos része. Szük- 
ségességét már a kormány stabilizációs és kibontakozási programja megfogal- 
mazta, és az országos pártértekeziet is kiemelten foglalkozott vele. A törvény- 
tervezet — társadatmi vita után — az elképzelések szerint ősszel kerül a parlament 
elé. Az erről a témáról folytatott kerekasztal-beszélgetésünk résztvevői: BUZA 
MÁRTON, a Szakszervezetek Elméleti Kutatóintézetének igazgatója; "FALUSNÉ 
SZIKRA KATALIN, a Marx Károly Kölgazdaságtudományi Egyetem tanára; GARA 
IVÁN, az Unicbank Rt. ügyvezető igazgatóhelyettese; HAJDÚ HBOR, a Medicor 
közgazdasági főosztályvezetője; KÉRI TIBOR, a Biegál vezérigazgatója; DR. PETRIK 
FERENC igazságügyminiszter-helyettes; PULAI MIKLÓS, az Országos Tervhivatal el- 
nökhelyettese. A beszélgetést LAKOS SÁNDOR, a Pártélet főszerkesztője vezette. 


Sokan vélekednek úgy — kezdte a beszélgetést Lakos Sándor —, hogy a 
még előkészítés stádiumában levő társasági törvény az egyik legjelentősebb 
reformlépésnek ígérkezik az új gazdaságirányítási rendszer 1968-as beve- 
zetése óta. Ezekben a vélekedésekben valószínűleg nincs túlzás: a törvény 
nyújtotta lehetőségek a társadalmi tőkének az eddigieknél rugalmasabb 
mozgásformáit teremthetik meg a szocializmus gyakorlatában. Miközben azon- 
ban az új törvény .kapcsán olyan fogalmakkal barátkozunk, mint értékpapír, 
részvénytársasági osztalék, részvénypiac, ne feledkezzünk el arról, hogy itt 
nem valami merőben új dologról van szó. A világ még ma is vasutak nél- 
kül volna — írja például Marx a Tőkében —, ha addig kellett volna várni, 
amíg a felhalmozás az egyes egyéni tőkéket akkorára növeli, hogy meg tud- 
janak birkózni egy vasút építésével. A részvénytársaságok révén viszony- 
lag rövid idő alatt véghezvitte ezt. 

A részvénytársasági forma nem teljesen idegen a szocialista gazdaság- 
tól sem. Ezt az is bizonyítja, hogy az államosítások után is mindvégig vol- 
tak és jelenleg is léteznek részvénytársaságok. Az új törvény lehetőséget te- 
remt a szélesebb körű kiterjesztésére és új tartalmakkal való megtöltésére. 
A társasági törvényről eddig megjelent publikációk erről bőségesen, de ta- 
lán túlságosan szakszerűen szóltak. Éppen ezért hadd kezdjük a beszélgeté- 
sünket annak tisztázásával: mire való az új törvény, mit akarunk általa 
elérni?" 

Új, rugalmasabb vállalkozási formák 


Az ilyen rújdonságokróls szokta megjegyezni még a jogi egyetemen egyik 
szeretve tisztelt professzorom — vette át a szót Gara Iván —: svEzek any- 
nyira új dolgok, hogy már csak a legöregebbek emlékeznek rá.x A tőke- 
mozgás társasági formái ugyanis még a múlt század első felében alakultak 
ki. A hazai törvényes szabályozás az 1875-ös kereskedelmi törvényhez fű- 
ződik, amely egyébként mindmáig érvényben van." 

, Olyannyira — jegyezte meg Hajdú Tibor —, hogy az idei esztendő 
elején ennek a törvénynek a jegyében alakítottuk át részvénytársasági for- 
mává gazdálkodási szervezetünket a Medicornál.?" 

, Hangsúlyozni szeretném — folytatta Gara Iván —, hogy a törvény ad- 
ta lehetőségek csak eszközök. Bizonyos célok elérésére jók, más célokra al- 
kalmatlanok. Ezért annak a tisztázása a legfontosabb, hogy mit szeretnénk 
elérni. 

Úgy látom, hogy a legfontosabb eél a gazdaságban lekötött tőke mobi- 
lizálódása: a meglevő korlátokat lebontva új, rugalmas mozgásformákat kell 
teremtenünk. . 

A mi bankunkat, az Unicbankot például azért hozták létre, hogy az ál- 
lami tulajdonú vállalatok mellett a szövetkezeti és magánvállalkozásokat is 
finanszírozza. A magánvállalkozások finanszírozása azonban rendkivül körül- 
ményes, számos esetben szinte lehetetlen, ugyanis a vállalkozások alaptőkéje 
kezelhetetlen, megállapíthatatlan. A vállalkozói tőkét a magánvagyonnal ösz- 
szemosó jelenlegi formák nem ösztönzik igazán a vállalkozókat, hogy jelen- 
tősebb tőkét fektessenek be a vállalkozásaikba. Mi azt reméljük, hogy az 
új társasági formák, például a korlátolt felelősségű társasági formák, tisztá- 
zott jogi és pénzügyi kereteket teremtenek, ezáltal megnyitják a befektetés 
és hitelezés normális lehetőségeit ebben a szférában is. 

A külföldi működő tőke is nagyobb bátorítást kap, ha a hazai jogi sza- 
bályozás jobban megfelel a korszerű nemzetközi konvencióknak. Az EGK- 
ban például úgy tervezik, hogy 1991-re felszámolják a tőkemozgással szem- 
ben még meglevő utolsó korlátokat is. Itt tehát nem kevesebbről van szó, 
mint arról, hogy a nemzeti szuverenitás jelentékeny elemét feladják, olyan 
nagy a közös haszon, amit a tőke szabad áramlásától remélnek. Ha mi vala- 
milyen módon -lépést akarunk tartani ezzel a fejlődéssel, akkor ezeket az 
eszközöket, a tőkemozgás és társulás eszközeit nekünk is kiterjedtebb mó- 
don kell! alkalmaznunk." 


,Az utóbbi. évek hazai és más szocialista országokban mutatkozó ta- 
pasztalatai egyértelműen bizonyították — szögezte le Búza Márton —, hogy 
a hatékony gazdaság: piacgazdaság: Ezért a fejlett piacgazdaságokban ered- 
ményesen működtetett eszközök és intézmények átvétele nagyon fontos do- 
log. De bármit veszünk is át, adórendszert, társulási formákat, szervezési 
rendszereket, mindig azt nézzük, hogyan felel meg az a mi sajátosságainknak, 
adott körülményeink közepette hogyan teheti hatékonyabbá gazdálkodásun- 
kat." 


, Eljutottunk odáig — kapcsolódott a beszélgetésbe Pulai Miklós —, 
hogy gazdaságunk gyakorlatában éppen úgy, mint a gondolkodásmódunk- 
ban, polgárjogot nyert a többszektorú gazdaság szükségszerűsége, célszerű- 
sége. Ez a makroszintű alapelv azonban az egyes vállalkozások szintjén ed- 
dig nagyon nehezen jutott érvényre. A társasági törvénytől mindenekelőtt 
azt várom, hogy az egyes vállalkozásokban is megteremtse a többszekto- 

rúságot, vagyis megfelelő feltételeket biztosítson a különböző tulajdonú vál- 
lalkozások együttműködéséhez, egymásba való átmenetéhez, közös működé- 
séhez. A döntő az, hogy az állami tulajdonban levő működő tőke számára 
teremtsük meg a hatékonyabb működési kereteket. 

Ha például néhány állami vállalat létrehoz egy részvénytársaságot, és 
mindegyik beszáll, mondjuk, a saját vagyonának tíz százalékával, akkor 
egészen másként fog erre a vagyonrészre tekinteni, mint a saját vállalatá- 
ban lekötött vagyonra. Itt már azt fogja nézni, hogy minél több pénz térül- 
jön meg a befektetésből, és erre fogja ösztönözni a részvénytársaságot irá- 
nyító menedzsert is. A menedzsment elválik a tulajdonostól, és az operatív 
irányítással szemben karakterisztikus vonásokat ölt egy markáris tulajdonosi 
szemlélet, amely nemcsak a pillanatnyi hasznot tekinti, hanem megköveteli 
a hosszú távú eredményt. Azt remélem, hogy ez a szemlélet visszahat az 
egész társadalmi tulajdonra: befészkeli magát a gazdaság irányítóinak gon- 
dolkodásába, és nemcsak a részvénytársaságokba fektetett vagyonrész, ha- 
nem az egész vagyon esetében érvényre jut egy tőkehozamban gondolkodó 
vezetői magatartás." : 

, Már szó esett arról, hogy a társasági törvény csak eszköz — szólt Haj- 
dú Tibor —, de igen alkalmas eszköz, hogy a felszabaduló pénzeszközöket 
és az ehhez kapcsolódó beruházási döntéseket odaterelje, ahol ezeknek meg 
kell születniük — a tulajdonoshoz: a társadalmi tulajdon esetében a tu- 
lajdonosi jogokkal felruházott, a közvetlen vállalatirányítástól azonban el- 
különült jogi személyekhez. A leghelyesebb beruházási döntés ugyanis ott 
születik, ahol a vagyon növeléséhez kötődő tulajdonosi felelősség van. 


A Medicor részvénytársasággá alakulásának gyakorlatából máris leszűr- 
hető az a tapasztalat, hogy mennyire másként viselkedik valaki, ha rész- 
vényesként vesz részt egy társaság irányításában. Az alapító közgyűlésen pa- 
rázs vita folyt. Más állami vállalatok vezetői, akik részvényesként ültek ott, 
megkövetelték, hogy dokumentáljuk, mi mennyit ér, miért annyit, mutassuk 
ki pontosan a vagyont, és beleszólást követeltek a stratégiai tervek kialakí- 
tásába. Bármilyen kis részarányt képviselnek a részvénytársaság tőkéjéből, 
részvételük máris egyfajta tulajdonosi kontrollt jelent, amelyet a vállalatok 
igazgatói — az új formában a társaságok menedzserei — nem hagyhatnak 
figyelmen kívül." 87. A 

, A menedzserek nem tulajdonosok — vette át a szót Falusné Szikra Ka- 
talin —, így érdekeik sem eshetnek teljesen egybe sem a tőkés gazdaságban, 
sem nálunk. A tulajdonos számára közömbös, hogy tőkéje miben fekszik. A lé- 
nyeg az, hogy minél nagyobb jövedelmet hozzon. Az 1968-as reformnak 
még a nyereségérdekeltség volt a kulcsszava, és a vállalati vezetők, kollek- 
tívák ösztönzését is ehhez igyekezett kapcsolni. A vagyonérdekeltség eszméje 
csak napjaink közgazdasági gondolkodásában kerül egyre inkább előtérbe. 
Nem felváltója a nyereségérekeltségnek, hanem a nyereségérdekeltség olyan 
speciális formája, amely két dimenzióban jelenti annak meghaladását: idő- 
távban és viszonyítási alapban. A vagyonérdekeltség ebben a felfogásban 
olyan hosszú távú nyereségérdekeltség, amelyiknél a lekötött eszközök ké- 
pezik a viszonyítási alapot. 

Ezzel szemben a jelenlegi vállalati gyakorlat még mindig a megtermelt 
jövedelemnek a gyárkapun belüli mielőbbi hasznosítására irányul, függet- 
lenül attól, hogy ezek a pénzeszközök esetleg más helyen eredményesebben 
is befektethetők. . 

A tulajdonosi szemlélet fokozottabb érvényesülése és a tőkemozgás — 


tőkekivonás és -befektetés — fokozottabb lehetősége még egy tőkeszűkében 
levő gazdaságban is jelentős eredményeket hozhat." 

"A Biogál az elsők között alapított Magyarországon tőkés céggel, a 
svájci Zyma céggel vegyes vállalatot — vette át a szót Kéri Tibor. — Így 
született a B--Z nevű közös vállalkozásunk, amely a múlt esztendőben is 
jelentős tőkésexportot bonyolított le, és 17 százalék körüli vagyonarányos 
nyereséget produkált. Vannak tehát tapasztalataink a társasági formák mű- 
ködése terén. 

A törvény jelentőségét abban látom, hogy a magas szintű szabályozás 
eltávolítja az érvényesülés útjából a meglévő alacsony szintű rendeleteket és 
szabályokat, ezáltal nemcsak a tulajdonlás és tőkemozgás új feltételeit te- 
remti meg, hanem a gazdálkodás általános feltételrendszerét is, s ezzel az egész 
gazdálkodási környezetet jótékonyan érinti. Ha ugyanis nem így lesz, akkor 
a társasági törvény is pusztán deklarált lehetőségek halmaza marad, amit 
a gazdálkodók más természetű kötöttségei már a megjelenés pillanatától 
kezdve sérvényteleníteni: fognak. 

Egy ígéretes exportüűzlet kapcsán például. szerződésszegéssel vádol ben- 
nünket egy amerikai partnerünk, és valóban nem tudunk a szerződésben 
vállalt kötelezettségeinknek eleget tenni, mivel egy jelentéktelen importté- 
: tellel kapcsolatos kérelmünkre hónapok óta választ se kapunk. Ilyen körül- 
mények nem kedveznek a fejlődésnek." 

,Nem tagadom — kapcsolódott a gondolathoz Pulai Miklós —, hogy ha 
a gazdálkodási környezet gátjait nem romboljuk le, ha nem biztosítjuk a tör- 
vény mozgásterét, éppen olyan halva született dolog lesz, mint például a 
csődtörvény vagy a tisztességtelen gazdasági tevékenységről szóló törvény. 

Négy fontos változásra hívnám fel a figyelmet, amá egyébként is be- 
következett volna, de most a társasági törvény kapcsán, azzal együttesen 
tervezzük bevezetni. 

Az egyik az egységes vállalkozási adó, amely jelentős lépés lesz a vál- 
lalkozók közötti versenysemlegesség megteremtésének útján. A másik — és 
ezen a területen is jelentős lépések várhatók —, hogy kílépjünk a központi 
bérszabályozás kereteiből. A bérmechanizmus reformjának előkészítése azt 
sugallja, hogy ezen a téren is javítható az ösztönzés és a gazdasági teljesít- 
mény összhangja. A harmadik: a banktevékenység kibővítése, amely a ke- 
reskedelmi bankok betétgyűjtési és  hitelkihelyezési lehetőségeit tágítja. 
Szektorsemleges, egységes bankári, hitelezési gyakorlat nélkül ugyanis el- 
képzelhetetlen a vállalkozók jogegyenlősége. Végül a negyedik: a vagyon- 
értékelés meglevő merev, adminisztratív gyakorlatának a megváltoztatása. 

Összefoglalva: a társasági törvény csak akkor érheti el a célját, ha a 
piacépítés határozott törekvésével társul, ha egy korszerű versenyszabályo- 
zás keretein belül le tudjuk építeni a versenyt akadályozó struktúrákat, ha 
megváltozik a társadalmi tulajdont kezelő szervezet, és a különböző tulaj- 
doni formák közötti szabad vegyülési lehetőségek kitágulnak." 

, A piaci erők működtetésének fejletlenségén túl — összegezte a beszél- 
getés első részét Lakos Sándor — a társadalmi tulajdon kezelésének bi- 
zonytalanságai, a tőkemozgás csatornáinak szűkössége is hozzájárul a gaz- 
daságban tapasztalható negatív tendenciákhoz. A beszélgetés eddigi menete 
arról győzött meg bennünket, hogy a társasági törvény bevezetésétől egy- 
aránt remélhetjük a gazdasági környezet jobbítását, a gazdaság leghatéko- 
nyabb területeire történő tőkeáramlás fokozódását, és ezáltal a társadalmi 
tulajdon hatékonyabb működését: mindenekelőtt azáltal, hogy megnövek- 
szik a dinamikusan fejlődő társas vállalkozások szerepe, növekszik a vállal- 

kozások száma — ez meggyorsíthatja a népgazda övedelem 
pességének fokozódását. j ús ő; VESERSEZLÉSE8 

Ugyanakkor elgondolkodtató, hogy nem is olyan régen ugyanilyen re- 
ményekkel fogtunk hozzá a kollektív vállalatirányítási formák kialakításá- 
hoz. Ma már a vállalatok csaknem nyolcvan százalékánál működnek vállalati 
tanácsok vagy más kollektív vezetési formák, amelyeket a vállalatok keze- 
lésében levő társadalmi javak feletti tulajdonlás jogával is felruháztunk. 

Mi fogja most a vállalatokat arra késztetni, hogy ennek a tulajdonnak 
egy részét kivonják saját hatáskörükből és bevigyék a részvénytársaságok- 
ba? Másrészt, ha egy vállalat — mint nemrég a Medicor... részvénytársa- 
sággá alakul, mi történik az átalakulás során a vállalati tanácsokkal? S vé- 
gül, ki gyakorolja a részvénytársaságok felett a tulajdonosi. jogokat?" 


rank ís 
Részvényesek és tulajdonosok 7 elél 


A Medicor esetében egyszerű a válasz — szólt Hajdú Tibor. 77. AZ ÁtSZETVEZÉS 
során tíz gyár, illetve szervezeti egység alakul át részvénytársasággá. A tu- 
lajdonosi jogokat elsősorban a Medicor Irányító Vállalat gyakorolja azáltal, 
hogy a részvények döntő többségével maga rendelkezik. Ugyanakkor nem 
kizárólagos tulajdonos: ezeket a jogokat — a részvények arányában — meg 
kell osztania a többi, mintegy ötven részvénytulajdonossal. . FG. 

A Medicor Irányító Vállalatot, mint állami vállalatot —. a. jelenlegi jog- 
szabályokkal összhangban — változatlanul a vállalati tanács irányítja. A vál- 
lalati tanács tehát pillanatnyilag úgy működik, mint a tíz, részvénytársaság 
részvényeinek birtokosa. MÉ 

Megváltozik azonban a helyzet, ha a terveknek megfelelően az Irányító 
Vállalatot is részvénytársaság formájában kívánjuk működtetni, Ebben az 
esetben a vállalati tanács felszámolja önmagát. Ugyanakkor felmerül a kér- 
dés: ha nem a vállalati tanács, akkor ki lesz a tulajdonos? Erre a kérdésre 
ebben a pillanatban még nincs válasz." 

, Úgy beszélünk a társasági törvényről — reagált az elhangzottakra 
Petrik Ferenc —, hogy alapvető kérdéseket nem tisztázunk. Ha az állami vál- 
lalat nem érdekelt vagyona gyarapításában, egy részvénytársaságban sem fog 
varázsütésre megváltozni, kivéve, ha abban vagyonérdekelt vállalatok is van- 
nak. Önmagában a forma megváltoztatása nem hozhat változást, különösen 
akkor, ha egyetlen vállalat önmaga alakul át társasággá. Itt csak a forma 
változik, a tartalom a régi. 

Az új társasági formák jelentőségét éppen abban látom, hogy a vállal- 
kozások irányítóinak tulajdonosi felelősséggel kell döntéseket hozni, mert 
vagyonilag érdekeltek a döntésekben: Ez eddig nem így volt, és erre a tár- 
sasági törvény sem ad választ. Valószínűleg a meglevő vállalatok teljes va- 
gyonnal történő részvénytársasággá alakulását külön törvénnyel kell majd 
szabályozni, amelynek választ kell adnia a tulajdonkezelő személyre is; ez 
lehet külön vagyonkezelő társaság, lehet bank, biztosítóintézet, nyugdíjpénz- 
tár, lehetnek különféle alapok, alapítványok." 

A tulajdonlásnak ez a formája — jegyezte meg Pulai Miklós — köze- 
lít a társadalmi tulajdonhoz: ez a tulajdonnak kollektívabb formája, mint 
a hagyományos állami tulajdonlás. Egyúttal azonban hangsúlyozni szeretném, 
hogy a részvénytársasági formában működő vállalat is állami vállalat. Nem 
arról van tehát szó, hogy a társasági törvény megnyirbálja az állami tulaj- 
dont, hanem arról, hogy megváltozik a tulajdont kezelő szervezet." 


,Ma már az ideológia és a gyakorlat is eljutott ahhoz a felismeréshez 
— kapcsolódott a vitába Buza Márton —, hogy a társadalmi tulajdon nem 
egyenlő az állami tulajdonnal, de az állami tulajdon működésének is le- 
hetnek különböző formái. A társasági törvény lényegét abban látom, hogy 
nyilvánvalóbbá teszi a tulajdonlásban a felelősséget, és ezzel javítja a tár- 
sadalmi tulajdon működőképességét, alkalmazkodóképességét, amit eddig 
sehogy sem tudtunk megoldani. A vállalati tanácsokkal is az a baj, hogy 
nem képesek a hosszú távú stratégiai döntésekre." 

, Ha a vállalati tanácsok valóban tulajdonosként viselkednének — fűz- 
te hozzá Hajdú Tibor —, számos esetben akkor járnának el a tulajdonosi ér- 
dekeknek megfelelően, ha a vállalatot eladnák, és a pénzt bankbetétben 
helyeznék el. A mai bankkamatok ugyanis magasabbak, mint sok vállalat 
tőkearányos nyeresége. Ilyen lépés a vállalati tanácsoktól természetesen 
nem várható. Én legalábbis nem tudok róla, hogy ez bárhol is megtörtént 
volna. Ez is bizonyítja, hogy a tulajdonosi szerep vállalására a vállalati ta- 
nácsok nem igazán alkalmasak. A tulajdonost valahol a vállalaton kívül kell 
keresni." 

, Az eddig elhangzottakból akár arra a következtetésre is juthatnánk — 
vetette közbe Lakos Sándor —-, hogy az önkormányzó-önigazgató vállalat- 
irányítási formát, amelyet a vállalati tanácsok megalakításával létrehoz- 
tunk, eleve hibásnak vagy máris meghaladottnak tekintsük. Óvakodnék et- 
től a felfogástól. Nem azért, mert a vállalati tanácsokra vonatkozó egyes 
kritikai észrevételekkel nem értenék egyet. Számításba kell azonban venni, 
hogy a részvénytársaságokká történő átalakulás, az új tulajdonosi szerveze- 
tek kialakítása valószínűleg hosszas folyamat lesz, mivel a vállalatoknak 
csupán kis része rendelkezik az átalakulás feltételeivel. Ezt az átalakulást 
mindenképpen a gazdasági racionalitásnak kell alárendelni, és semmiféle- 
képpen nem valamiféle elvi megfontolásból kiinduló politikai kampánynak." 

, A vállalati tanácsokról valójában korai lenne kimondani a végső szót 
— mutatott rá Pulai Miklós. — Történelmi lépésnek tartom, hogy a tulaj- 
donosi jogoknak a vállalati tanácsokra történő átruházásával elvágtuk azt a 
köldökzsinórt, amely a gazdálkodókat az államigazgatási szervekhez kötötte, 
s így a vállalatok, ha nem is teljesen, de lényegében kikerültek a hierar- 
chikus irányítási rendszer függőségéből. 

A vállalati önkormányzati szervek működését lehet ugyan bírálni, de 
meggyőződésem, hogy a létrejöttük óta eltelt idő túlságosan is rövid ahhoz, 
hogy végleges ítéletet mondjunk róluk. Emlékezzünk csak a szövetkezetek 
működésének első éveire: mennyi formális elem, mennyi üresjárat tette két- 
ségessé ennek a tulajdonformának a működését. Ha akkor kapkodunk, ha 
nincs türelmünk kivárni, amíg a formálisnak tetsző elemek megtelnek tar- 
talommal, ma nem lennének jól működő szövetkezeteink. Itt jól vizsgázott 
az önigazgatási rendszer. 

Ahhoz, hogy a vállalati tanácsok munkája érdemibbé váljon, hogy való- 
di tulajdonosként tudjanak viselkedni, lényegesen hosszabb időre van szük- 
ség." 

ő ,A sköldökzsinórs elvágása valóban vitathatatlan érdem —- jegyezte 
meg Petrik Ferenc —, de egyáltalán nem biztos, hogy ezt a műtétet így kellett 
végrehajtani! A dolognak csak egyik oldala, hogy a vállalatok kikerültek az 
államigazgatási felügyelet alól, ez szükségszerű és helyes lépés volt. Ugyan- 
akkor nem találtuk meg azt a tulajdonosi szervezetet, amely hosszú távú 
érdekeltséggel tudná irányítani a vállalatot, az állami tulajdon hatékonyabb 
működtetését biztosítva." 

vRendkívül súlyos hibának tartanám a vállalati tanácsok általános meg- 
szűnését vagy visszahívását — hangoztatta Falusné Szikra Katalin. — Ugyan- 
akkor reálisan elemezni kell, hogy milyen feladatoknak képesek és melyek- 
nek nem képesek megfelelni. Úgy kell őket átalakítani és fejleszteni, hogy 
azokat a funkciókat töltsék be, amelyekre csakugyan alkalmasak." 

nA társasági törvénnyel kapcsolatos elképzelések — foglalta össze a be- 
szélgetésnek ezt a részét Lakos Sándor — megfelelnek annak a Politikai 
akaratnak, hogy a gyakran nehézkes, lassú és bürokratikus gazdasági dön- 
téseket, amelyek javarészt abból az időszakból erednek, amikor a társadalmi 
tulajdon feletti ellenőrzést az államigazgatási szervek látták el, fokozatosan 
átvállalja egy korszerűbb, a gazdaság mai követelményeinek megfelelőbb 
vállalkozó jellegű tulajdonlás. Meg kell azonban jegyezni, hogy az állami 
szektorban működőképes tulajdonosi szervezetrendszerre vonatkozó átfogó 
elképzelés még nem alakult ki. Ennek megoldása a társasági törvénytől 
nem is várható, és megfordítva, magát a törvényt sem szükséges ettől füg- 
gővé tenni. Ha azonban a tulajdonosi szervezet kérdésének megoldását vég 
nélkül halogatjuk, félő, hogy a társasági törvény kapcsán megfogalmazódó 
szándékok is csak felemás módon valósulhatnak meg. Az is elképzelhető, 
hogy kezdetben többfajta tulajdonosi szervezet létezzen egymás mellett: vál- 
lalati tanács, takarékszövetkezetek, bankok stb. A gyakorlat döntse el, me- 
lyik lesz képes igazolni önmagát, melyik képes a köztulajdont a legeredmé- 
nyesebben képviselni — s válhat ezáltal általánosan elfogadottá." 


Kisvállalkozások, magánmegtakarítások 


,A társasági törvény legvitatottabb vonása — folytatta Lakos Sándor —-, 
hogy a tervezet által megfogalmazott keretekbe miként épülhetnek be a la- 
kossági megtakarítások, milyen kölcsönös előnyök származhatnak ebből a 
lakosság és a népgazdaság számára. Nem kevésbé vitatott az állami tulaj- 
don és a kisvállalkozási szféra együttműködése. Az ezzel kapcsolatos kétsé- 
gek nemcsak abból fakadnak, hogy esetleg ideológiai természetű kérdések 
újragondolását, átértékelését teszik szükségessé. A különböző tulajdonosi 
szférák szorosabb együttműködése ugyanis a várható előnyök mellett szá- 
mos nemkívánatos — előre pontosan fel sem mérhető — következménnyel 
is járhat, amelyeknek egy része gazdasági, más része azonban politikai ter- 
mészetű. 

A törvénytervezet — mai formájában — azzal számol, hogy törvénye- 
sen elismert feltételeket teremtsen például részvények megvásárlására vagy 
arra, hogy az úgynevezett betéti társaságban valaki csak a megtakarításai- 
val, a tőkéjével vegyen részt. Eddigi felfogásunk ezt általában elvetette, mint 
munka nélküli jövedelmi forrást." 

A társasági törvény tervezete abból az alapelvből indul ki — szólt 
Pulai Miklós —, hogy a jövőben a kisvállalkozási szektor is szervesen, min- 
den megkülönböztetés nélkül illeszkedjék a gazdálkodás egészének rend- 
szerébe. A tervezet szerint magánvállalkozók egymással és más gazdálkodó 
szervezetekkel —. állami vállalatokkal, szövetkezetekkel is — szabadon tár- 
sulhatnak. Ugyancsak maguk dönthetik el, hogy — a közös vállalatokat és 
egyesüléseket kivéve — milyen társasági formát választanak. A gazdaság 
önmozgása révén az egymásba való átalakulás rugalmas rendszere formálód- 
hat ki a vállalkozói célszerűségnek megfelelően. Ez az elgondolás nem zárja 
ki a társaságon belül a vegyes tulajdon létrejöttét sem. 

A részvénytársaságok által kibocsátott részvényeket bárki — az állam, 
más vállalatok és a lakosság is — szabadon megvásárolhatja. A lakossági 
megtakarítások tehát az állami részvénytöbbségű társaságok alaptőkéjét is 
gyarapítják. A törvény nem gördít akadályt a vagyonjegyek kibocsátása elé 
sem: a vállalatok döntésén múlik, hogy eredményes gazdálkodás esetén sa- 
ját dolgozóikat ingyenes vagyonjeggyel jutalmazzák. 

A törvény alapelvei közé tartozik az esélyegyenlőség — legyen szó ma- 
gánszemélyekről, jogi személyekről vagy külföldi eredetű működő tőkéről. 
A befektetési hajlandóság fokozása érdekében — eltérően a jelenlegi sza- 
bályozástól, ami az osztalékot kedvezményezi — a jövőben a befektetéshez 
kíván adókedvezményt nyújtani." 

,Ha ezeket a tényezőket továbbgondoljuk — fűzte hozzá Buza Márton 
—, kirajzolódnak. az új törvény társadalmi következményei, egyúttal azok 
a fenntartások is, amelyek a lakosságot foglalkoztatják. 

A sikeres vállalkozások, a pénzbefektetések, a részvények osztalékai to- 
vább fokozhatják. a jövedelmi differenciálódást: kétségtelen előnyöket ígér- 
nek azoknak, akik már rendelkeznek bizonyos mennyiségű megtakarítások- 
kal. A törvény, megvalósulása esetén az is nyilvánvalóvá válik — ez ugyan 
ma is nyilvánvaló, csak éppen nem beszélünk róla —, hogy a gazdaságban 
helyet és perspektívát biztosítsunk a kistőkések működésének. 

Ennek a dolognak a minősítéséhez azonban azt kell eldöntenünk, komo- 
lyan gondoljuk-e, hogy a szocialista gazdaság többszektorú piacgazdaság. 
Ha igen, akkor számolni kell a tőke működésmódjával, a befektetési lehe- 
tőségek kiterjesztésével és a vagyonosodással. Ez a piacgazdaság természetes 
sajátossága." — - 

,A többszektorú gazdaság elvét — kapcsolódott a témához Falusné Szik- 
ra Katalin — már a 68-as reformok megfogalmazták olyan formában, hogy 
legyen állami, szövetkezeti és kisárutermelő szektor. Azóta azonban kiderült, 
hogy a magánszférában nemcsak kisárutermelőkre van szükség: a gazdaság 
nem nélkülözheti a rugalmas, korszerűen felszerelt, ennek következtében meg- 
lehetősen tőkeigényes kisvállalkozásokat. Az ilyen tőkeigényes kisvállalkozá- 
sok létrehozására azonban csak akkor kerülhet sor, ha hosszabb távon ga- 
rantáljuk a működési feltételeit, és a vállalkozói haszon mellett elismerjük 
a tőkejövedelmet is. Ellenkező esetben senki nem fogja befektetni a pénzét 
— inkább feléli. Mármost azt kell mérlegelnünk, a társadalom számára mi 
a hasznosabb: a pazarló fogyasztás vagy a tőkebefektetés. Egyértelmű a vá- 
lasz: az utóbbi." 

, Amikor a gazdasági racionalitásnak megfelelően meghirdettük a ma- 
gánkezdeményezések, a kisvállalkozások szélesebb körű lehetőségét — fűz- 
te hozzá Gara Iván —, e területet meglehetősen alacsony szintű jogszabá- 
lyokkal szabályoztuk. Ez sok bizonytalanságot okozott, mivel az éppen ak- 
tuális gazdasági körülményeknek, a hivatali bürokrácia szabályozási inge- 
reinek, netán a politika pillanatnyi megfontolásainak túlságosan is tág teret 
hagyott a rögtönzésszerű változtatásokra. Alapvető fontosságúnak tartom, 
hogy magas szintű jogszabállyal — ilyennek tekintem a társasági törvényt 
—, normatív módon szabályozzuk a magánszféra tevékenységét is, amit 
csak az Országgyűlésnek van joga megváltoztatni." 

,Ha a társasági törvény úgy valósulna meg, hogy csak az állami vál- 
lalatok vehetnek részt az új típusú társulásokban — hangsúlyozta Falusné 
Szikra Katalin —, ha a magánmegtakarításokat kirekesztenénk az állami 
vállalatok társulásaiból, vagy merev határokat húznánk az egyes szektorok 
között, akkor nagyon korlátolt eredményt hozna. 


Hangsúlyozni szeretném azonban, hogy a törvény csak keret, csak le- 
hetőség. Egyáltalán nem jelent a mostanitól eltérő típusú termelési viszo- 
nyokat, nem jelent másfajta tulajdonformát, nem jelenti a tulajdonformák 
alapvetően másfajta rendszerét. Egyúttal tagadhatatlan, hogy nem hagyja 
érintetlenül a társadalmi viszonyokat, illetve akkor kap tartalmat, ha meg- 
felelő társadalmi körülmények között működhet. Ebbe beletartozik az is, 
hogy kezelni tudjunk olyan jelenségeket, mint a tőkejövedelem, amiről már 
beszéltem, vagy ahogy ezt mostanában emlegetik: a közvetlen munkatevé- 
kenységgel nem összefüggő jövedelemszerzést. 


Ha meggondoljuk, ez sem valami új dolog. Ilyen "munka nélküls szer- 
zett jövedelem például a bankbetétek kamata, ami ugyan az infláció nö- 
vekedésével inkább értékvesztést, mint valódi jövedelmet jelentett, de akkor 


sem voltak vele szemben sem ideológiai, sem egyéb fenntartásaink, amikor 
nem volt infláció. 


Ugyancsak ide kell sorolni az ingatlanba történő befektetésekből vagy 
az ingatlan bérbeadásából (lakás, üdülő) származó jövedelmeket. Furcsa mó- 
don a társadalom ez utóbbiakat sokkal inkább elfogadhatónak tartja, mint 
a vállalkozói tőkebefektetés jövedelmét, holott az utóbbi — mint produktív 
beruházás — társadalmilag hasznosabb." 


Lényegében három forrásból finanszírozhatjuk a vállalkozások befek- 
tetéseit — szögezte le Gara Iván —: a költségvetésből, a vállalati jövedel- 
mekből és magánforrásokból. Ez utóbbihoz sorolom a külföldi működő tő- 
két is. Ha komolyan számolunk a külföldi tőkével és a magánmegtakarítá- 
sokkal, akkor biztosítani kell a megfelelő jogi garanciákat." 

, Nagyon kíváncsi lennék — tette fel a kérdést Buza Márton —, mek- 
kora lehet a vállalkozásokba bevonható hazai tőke?" 

, Nem lehet pontosan meghatározni — válaszolt Pulai Miklós —, de tar- 
tok tőle, hogy ennek a mennyiségét erősen túlbecsüljük. Úgy vélem, a leg- 
kedvezőbb körülmények között sem számolhatunk évenként tízmilliárd fo- 
rintnál nagyobb összeggel. Ha ezt összevetjük a teljes népgazdasági beruhá- 
zás összegével, ami megközelítően 280 milliárd forint, aligha kell bizonygát- 
nom, hogy a magánbefektetések — legalábbis összegszerűen — várhatóan a 
jövőben sem játszanak szerepet a népgazdasági szintű feladatok megol- 
dásában. 

Ehhez hozzáfűzném, hogy noha a közfelfogás szerint keveset fordítunk 
beruházásokra, az ország szorongató gazdasági körülményei közepette, nem- 
zetközi összehasonlításokat tekintve, a bruttó nemzeti terméknek igen ma- 
gas hányadát költjük beruházásokra. Ez annak ellenére is igaz, hogy a het- 
venes évek végéhez képest csakugyan csökkent a beruházások aránya. Az 
utóbbi három évben különösen a vállalati beruházások nemhogy csökken- 
tek volna, inkább szakadatlanul növekedtek. Nem igaz tehát az az állítás, 
hogy Magyarország sokat fogyaszt és keveset ruház be! A beruházásokkal 
még ma is az a probléma, hogy hová fektetjük be, hogyan valósítjuk meg, 
és milyen hatékonysággal üzemeltetjük őket." 


, Az iménti tények — vette át a szót ismét Lakos Sándor — különösen 
hangsúlyossá teszik azt a kérdést, hogy nem becsüljük-e túl a magánbefek- 
tetések jelentőségét. A közvéleményben ugyanis már-már az a felfogás kezd 
elterjedni, hogy mivel az alapvető gazdasági feladatainkra — struktúravál- 
tásra, a termelési szerkezet átalakítására — nem futja a közpénzekből, ezért 
forszírozzuk a magántőke bevonásának lehetőségét. Az elhangzottakból meg- 
ítélhetjük, hogy ez egyáltalán nem így van." 

, Eddig is bevontuk a lakossági pénzforrásokat a beruházásokba — 
" mondta Pulai Miklós —, de közvetett módon. A lakosság betette a pénzét a 
takarékba, ezt. átcsoportosítottuk a Nemzeti Bankba, a refinanszírozási csa- 
tornákon átáramlott a kereskedelmi bankokba, és csak ezután lehetett be- 
lőle befektetés: vállalatoknak nyújtott hitel. i 


A társasági törvény ebben változást hoz: a lakosság pénze személyes 
döntés révén, nagyobb haszonnal, ugyanakkor nagyobb kockázattal közvet- 
lenül kerülhet a vállalkozásba. Vagyis a megtakarítások jövedelme is ott 
jelentkezik, ahol felhasználták." 

, Ügy gondolom — jegyezte meg Hajdu Tibor —, hogy a kis volumen 
ellenére is nagy jelentősége lehet a lakossági tőkének, ugyanis a társadalmi 
kontroll jelenik meg általa a tőkepiacon. Jellemző például, hogy a kötvény- 
piac hogyan reagált a múlt év végén az adórendszer bevezetésére: elkezdő- 
dött a kötvények eladása. Amikor azonban nyilvánvalóvá vált, hogy a köt- 
vénytulajdonosokat nem éri veszteség, ismét megindult a kötvényjegyzés. 
Igen érzékeny gazdasági jelzőrendszer ez, pedig alig több mint húszmilliárd 
forint értékű kötvény van mindössze a lakosság birtokában." 


, Valóban nem kell a magánvagyon jelentőségét eltúlozni — fűzte hozzá 
Petrik József. — Egyelőre nem ikell attól tartani, hogy túltengene a gazdaság- 
ban, vagy netán a jelenlegihez képest torzulásokat okozna a társadalomban. 
Ennek a csekély volumennek azonban jelentős szerepe lehet a vállalati dön- 
tésekben, ugyanis a vállalati vezetőknek óhatatlanul a tulajdonosi (vagy 
résztulajdonosi) érdekeknek megfelelő döntéseket kell hozni, bármilyen kis 
részarányt képviselnek is a vállalati vagyonban. Ha egy részvénytársaságba 
akármilyen kis részben is bemegy a magántőke, és netán rosszul irányítják 
a vállalatot, ez a néhány százalék is tud a közgyűlésen olyan zajt csapni, 
ami megváltoztathatja a vállalat gazdálkodási politikáját." 

,Egy kisvállalkozó tőkésosztály vagy netán a eszelvényvagdosós élősködő 
réteg kialakulását én a politikai futurológia fantazmagóriájának tartom — 
hangsúlyozta Pulai Miklós. — Talán megtörténhetne, hogy az idők folyamán 
a vagyon hatalommá, a társadalmi esélyegyenlőség korlátjává legyen, akkor 
ugyanis, ha eközben nem tennénk semmit. Én viszont bízom abban, hogy a 
szocialista társadalom megtalálja e kérdések kezelésére a megfelelő válaszo- 
kat, a negatív tendenciákkal szemben pedig a társadalom érdekeinek megfe- 
lelően a hatalom pozíciójából lesz képes fellépni. A döntő kérdés az, hogy 
a magánbefektetők megszerezhetik-e az irányítási többséget. A válasz erre 
egyetértelmű nem. 


Végezetül nem zárnám ki azt sem, hogy néhány kevésbé jelentős vállal- 
kozás esetében tudatosan átadjuk a részvénytöbbséget a magánosok kezébe. 
De ez fordítva is megtörténhet: egy-egy ígéretes magánvállalkozásba be- : 
szállhat az állami szféra a maga tőkeerejével, hozzásegítve a növekedéshez, 
a kínálkozó piaci előnyök gyors kiaknázáshoz. Éppen ebben a rugalmasság- 
ban látom a társasági törvény legfőbb lehetőségeit." 


, Hosszú évtizedeken át örökké cáfoltuk a , láthatatlan kéz" jelenlétét — 
jegyezte meg Gara Iván —, amely úgymond irányítja és szabályozza a piaci 
mozgásokat. Most mintha túlzottan is hinnénk a létezésében! A piacgazda- 
ságban is van rossz döntés, ott is van bukás, ott is van, sőt ott van igazán 
kockáztat. A magánbefektetőnek és az állami vagyonkezelőnek egyaránt szá- 
molnia kell ilyen kockázatokkal. Ha viszont tulajdonosként veszek részt a 
döntésekben, lesz egy óriási különbség: én döntöttem rosszul, senki másra 


nem háríthatom át a felelősségemet, magamnak kell viselnem hibás dönté- 
seim következményeit." 

,Ha alaposan szemügyre vésézük a magánszektort — zárta le a vitának 
ezt a részét Lakos Sándor —, arra a paradoxonnak tetsző megállapításra jut- 
hatunk, hogy nálunk a magántulajdon működéséből is hiányzik a klasszikus 
értelemben vett tulajdonosi érdekeltség. Nem a megtakarításban, nem a vál- 
lalkozás korszerűsítésében, nem a versenypozíció megtartásában és a növe- 
kedésben érdekelt, sokkal inkább a megtermelt jövedelem felélésében. 

Ez a helyzet társadalmi feszültségeket szül, és nem felel meg a népgaz- 
daság érdekeinek sem. A kisvállalkozások technikai felszereltsége általában 
elmaradott, a vállalati szférához fűződő kapcsolatai ziláltak, meglevő for- 
májában nem tudja igazán. betölteni sem szolgáltatói feladatát, sem a nagy- 
ipari szféra kiszolgálását. E pillanatban elsősorban az a feladat áll előttünk, 
miként teremthetnénk olyan helyzetet, hogy jobban töltse be a neki szánt 
gazdasági szerepet. Nem fékezni, inkább ösztönözni kell a kisvállalkozói szféra 
befektetéseit. 

Mindannyiunknak haszna származnék abból, ha a lakosság egészének is 
vonzóbb befektetési lehetőségeket teremtenénk, s ezáltal fokozni. tudnánk a 
megtakarítási hajlandóságát." 


k r 


Érdekvédelmi és politikai feladatok 


.Ha a magánvállalkozókról beszélünk. akkor szólnunk kell a munkásokról 
is — vetette fel Hajdu Tibor. — A részvénytársaság esetében egyértelmű, 
hogy a munkás semmilyen értelemben nem lehet tulajdonos, csak bérmun- 
kás lehet. Ezzel szembe kell néznünk." li 

A foglalkoztatáspolitikai helyzet miatt is önámítás lenne a munkások 
tulajdonosi szerepéről beszélni — fűzte hozzá Buza Márton. — Ott, ahol a 
munkás egyik napról a másikra elvesztheti munkahelyét, aligha lehet erről 
szó. A konzekvenciák levonásában és kimondásában viszont bizonytalanok, 
szégyenlősek vagyunk. A szocialista piacgazdaság kiszélesítése, a vegyes tu- 
lajdon megjelenése azonban új helyzetet teremt. Nincs tovább helye a szé- 
gyenlősségnek. A munkás nemcsak hogy kikerülhet a munkahelyéről, hanem 
a gazdaságpolitika, a gazdálkodás kereteinek, törvényei feltételeinek meg- 
változása kifejezetten a létszám leszorítására ösztönöz. Egyértelművé vált a 
munkások bérmunkás státusa." ig 

, A helyzetet bonyolultabbnak látom — vitázott Gara ivás — Például 
a magánvállalkozói társaság, vagy akár egy gazdasági munkaközösség is 
igyekszik megszabadulni azoktól a tagjaitól, akiknek részvételére és munká- 
jára nem tart igényt. Az ilyesfajta kiszolgáltatottság tehát nem áll feltétle- 
nül ellentétben a tulajdonosi szerepkörrel. Az persze igaz, hogy a társaságok- 
ból kicsöppent résztulajdonos viszi magával a tőkéjét, s így könnyebben 
szerezhet magának új tulajdonosi pozíciót. A munkásnak erre nincs lehető- 
sége. Az ő tőkéje srcsupáns a munkaereje, szakmai tudása, és ez a pénztő- 
kénél nehezebben konvertálható." 

, Megítélésem szerint a foglalkoztatási helyzettől függetlenül a dolgozók 
vagy a dolgozók kollektívái eddig sem voltak tulajdonosai az őket foglal- 
koztató állami vállalatoknak, nem tanúsítottak tulajdonosi magatartást — 
mondta Falusné Szikra Katalin. — A személyes birtoklást és a velejáró vagyo- 
ni és egzisztenciális kockázatot nem lehet szabályozással, még kevésbé tu- 

dati ráhatással helyettesíteni. A nagyvállalati dolgozók érdekeltsége a mun- 
kabérhez kötődik, helyzetük bérmunkáshelyzet. Mások a viszonyok a kisebb 
szövetkezeteknél, kisvállalkozásoknál, éppen azért, mert a tagok erősen ér- 
dekeltek a közös eredményben, és arra egyenként is hatni tudnak. A nagy- 
méretű szövetkezetekben már nem egészen ez a helyzet." 


"Az a benyomásom, hogy a tulajdonosi viszony értelmezésének ellent- 
mondásait a gazdasági és a politikai hatalom gyakori összekeverése okozza 
— mutatott rá Petrik Ferenc. — A gazdasági hatalom gyakorlására a poli- 
tika eszközrendszerét akarjuk felhasználni. Félek, hogy ez nem sikerülhet. 
A gazdasági életben az államigazgatási, tehát politikai-hatalmi eszközökkel 
legalábbis nem értünk el sikereket. Most megpróbáljuk az önigazgatást, de 
ez is a politikai hatalom gyakorlásának eszköze. A gazdaság szférájában 
nem biztos, hogy ez jó eszköz." 


nEttől az illúziótól akkor szabadulhatunk meg végérvényesen, ha nem 
támasztunk olyan igényeket a dolgozókkal szemben, mintha tulajdonosok 
lennének — fűzte hozzá Buza Márton. — Például azt, hogy lássák be, a rossz 
gazdálkodás miatt nem kaphatnak több bért, hogy a rossz elosztás, a túlfo- 
gyasztás miatt viseljék el az áremelést, a reálbérek csökkenését. Az effajta 
felszólítások egyébként sem érik el céljukat, negatív hatásuk azonban van. 
Szemléleti akadályát jelentik egy sokkal határozottabb és következetesebb 
dolgozói érd :kképviseletnek. Ennek megteremtése az új helyzetben halaszt- 
hatatlanná valik. A szakszervezeti mozgalomnak egyértelműen a munkavál- 
lalói érdeket kell képviselnie, az érdekegyeztetésben világosan ezen a plat- 
formon kel: allnia." 

, Kérdésesnek látom, hogy ki lesz a szakszervezet partnere az egyezke- 
désben — vetette fel Falusné Szikra Katalin. — Ezt a szerepet voltaképpen a 
Gazdasági Kamarának kellene gyakorolnia, de a Kamara nem a tulajdonosok 
szervezete, nem a vállalat tulajdonosait, hanem a vezetést képviseli." 

, Pusztán az egyezkedés nem elégséges, önmagában nem viszi előre a 
gazdaságot, ha nincs mozgás, differenciálódás — közelítette meg a kérdést 
egy másik oldalról Pulai Miklós. — Sőt az a veszély fenyeget, hogy a mo- 
nopolhelyzetben levő erős szervezetek, a szakszervezet és — tegyük fel — 
a tulajdonosok érdekeit képviselő Kamara érdekharca megmerevíti a fronto- 
kat. Véleményem szerint több szervezetre volna szükség, amelyek ténylege- 
sen kifejeznék a társasági törvény életbelépése után még jobban differen- 
ciálódó gazdasági érdekeket, s amelyek egymással is egyezkedve a leghaté- 
konyabban dolgozó ágazatok, üzemek érdekeit részesítik előnyben." 

Nem a szakszervezetek monopolhelyzete merevíti meg és szürkíti el a 
szakszervezeti tevékenységet — vitatkozott Buza Márton. — Az alapvető ok 
abban keresendő, hogy merev a politikai intézményrendszer. Túl kellene 
tenni magunkat azon az egyoldalú feltételezésen és gyakorlaton, hogy a 
szakszervezet akkor képvisel társadalmi érdeket, ha a kormányzatot támo- 
gatja. A munkavállalói érdekképviseletnek is lehetnek és vannak is távlati, 
stratégiai értékű céljai, amelyek társadalmi érdekeket szolgálnak. Ilyen cé- 
lokat teljesít a szakszervezet, ha például őrködik a szociális beruházások fe- 
lett, vagy ha kiáll a szervezkedési jog mellett. Szerintem a társasági tör- 
vénnyel együtt szakszervezeti törvényre is szükség volna. A szakszerveze- 
tekkel kapcsolatban az a legfontosabb, hogy az új körülményeknek megfe- 
lelően rendezzük helyüket és szerepüket." 


, A Gazdasági Kamara sincs könnyű helyzetben — tette hozzá Kéri Ti- 
bor. — A Kamara elnökségi tagjaként is tapasztalom, milyen sok, vállalattól 

független tényező gátolja a hatékony gazdálkodást. Nem lehet csodálkozni 
azon, hogy a Kamara nem a vállalati szelekciót szorgalmazza, hanem azért 
küzd, hogy javuljanak a gazdálkodási feltételek, reális feltételek között men- 
jen végbe a szelekció. Ha a társasági törvény bevezetésével egyenlőbbé vál- 
nak a versenyfeltételek, nyilvánvalóan a Kamara munkájának súlypontjai 
is átrendeződnek." I 

A vállalati mozgástér nem lehet nagyobb, mint az ország, a népgazda- 
ság mozgástere — reflektált Pulai Miklós. — Az irányításon, a szabályozá- 
son van mit javítani, a társasági törvény éppen ezt szolgálja. A gazdálkodás 
anyagi feltételeit azonban lényegesen nem változtathatjuk meg. Tudomásul 
kell vennünk, hogy a differenciálást szűkös körülmények között, szükségkép- 
pen nem egészen reális feltételek mellett kell végrehajtani. Monopolszerve- 
. zetek kevéssé alkalmasak ennek a bonyolult helyzetnek a kifejezésére, a fo- 
lyamatok követésére. Az ország jelenlegi lehetőségeinek egy jóval differen- 
ciáltabb érdekképviseleti rendszer felelne meg." 


, Egybehangzóan szorgalmazzuk az érdekképviseleti rendszer fejleszté- 
sét — állapította meg Lakos Sándor. — Beszélgetésünkből olyan kép rajzo- 
lódik ki, hogy a társasági törvény érvénybe lépése várhatóan jobban szét- 
húzza a mezőnyt, élesebben ütköznek majd az érdekek, erősödik a differen- 
ciálódás. Ez azt jelenti-e, hogy a politika szerepe csökken? Számomra az 
tűnik logikusnak, hogy éppen az élesebb érdekütközések miatt lesz még na- 
gyobb szükség a politikára. Azért, hogy a konfliktusokat elviselhető szinten 
tartsuk, a differenciálódás okozta feszültségek ne keltsenek zavart, garan- 
táljuk a szociális biztonságot, anyagi lehetőségeinkhez mérten a szociális 
nívó emelkedését." 

, A törvény akkor éri el célját, ha az egész társadalmat gyarapítja — 
húzta alá Petrik Ferenc. — Kulcskérdés, hogy a jól működő tőke nyeresé- 
gét hogyan fölözi le és kamatoztatja az egész társadalom, vagyis milyen a 
társadalmi elsajátítás. Sajnos maga ez a fogalom sem eléggé tisztázott, 
gyakorlata pedig még kevésbé kiforrott. Ezért is vagyunk bizonytalanok, 
hogy hogyan minősítsük a társulásokat, magánvállalkozásnak-e, vagy sem. 
Én elsősorban a közösségi jellegüket hangsúlyoznám. Nem az a lényeg, hogy 
honnan jön, hanem hogy hová megy. Világosabban szólva, ha egy társulás 
tulajdona magánszemélyek vagyonából tevődik is össze, de a társadalomnak 
is hasznos a tevékenységük, ezt inkább közösségi tulajdonként, s magát a 
gazdálkodó szervezetet is ilyen jellegűnek kell minősítenünk." 

, A társadalmi elsajátítás a politika által biztosítható, alakítható — 
kapcsolódott a kérdéshez Falusné Szikra Katalin. — Ezt azonban nem lehet 
egyszer s mindenkorra érvényes szabályokba foglalni. Az a fontos, hogy a 
politika kövesse a gazdasági-társadalmi folyamatokat, és stratégiai távlatok- 
ban gondolkodjon. Támogassa, ami az egyénnek és a társadalomnak egy- 
aránt hasznot hajt, de akadályozza meg, ami kizárólag egyéni haszonnal jár, 
és nem válik a közösség javára." 

, Ahhoz, hogy a politika szerepét pontosabban tisztázzuk, a politikai in- 
tézményrendszer továbbfejlesztésének részeként újra kell gondolni a párt és 
a szakszervezetek viszonyát — vélekedett Buza Márton. — A pártnak nem 
szabad gyámkodni a szakszervezetek felett, hanem valóban a társadalom 
nagy politikai kérdéseire kell koncentrálnia." 

, Nemzetközi tapasztalatok vannak arra, hogy a részvénytársaságok fel- 
ügyelőbizottságaiban fontos szerepet játszik a közvetlen dolgozói képvíise- 
let — hívta fel a figyelmet Pulai Miklós. — Mivel nem minden dolgozó tag- 


ja a szakszervezetnek, ez a megoldás garantálja az összes munkavállaló ér- 
dekeinek érvényesítését a részvénytársasági politikában." 

, Másfajta megoldás is ismeretes, és megfontolandó, hogy a mai körül- 
mények között melyik a legcélszerűbb — adott hangot véleményének Buza 
Márton. — Az NSZK-beli szakszervezetek országos szinten delegálnak képvi- 
selőket a részvénytársaságokba, ami kifejezetten azt célozza, hogy a képvise- 
letből kiküszöböljék a helyi függőséget, betartassák a társaságokkal a játék- 
szabályokat." 

, Vitánkban nyilvánvalóan nem lehet eldönteni, melyik módszer a leg- 
alkalmasabb magyar viszonyok között — mondotta Lakos Sándor a vita ösz- 
szegzéseként. — Van olyan példa is, hogy saját jól felfogott érdekükben, a 
zavartalan működés biztosítása céljából maguk a tulajdonosok ügyelnek a 
legkényesebben a szabályok betartására. 


A társasági törvénnyel kapcsolatban nagyon sok még a nyitott kérdés, 
akadnak közöttük elméleti-ideológiai, politikai és gyakorlati természetűek. 
Beszélgetésünkben ezeknek egy részét — bizonyára a fontosabbakat — érin- 
tettük, de azokat sem lehetett végérvényesen lezárni. Nem is ez volt a cé- 
lunk, hiszen egy előkészületben levő és számos vonatkozásban újszerű el- 
képzelésről és törekvésről van szó. Szocialista körülmények között mi pró- 
báljuk ki először a társasági formák bevezetését, ezért a vállalkozás úttörő 
jellegű. Ebből is következik, hogy a törvénynek a beszélgetésünkben szó- 
ba került és a továbbiakban máshol felvetődő kérdéseit tovább kell vizs- 
gálni, s amennyiben bevezetésre kerül, a gyakorlati tapasztalatokat folya- 
matosan szükséges összegezni, elemezni, általánosítani. Különösen nagy fi- 
gyelmet érdemel a legvitatottabb vonatkozása: hogyan befolyásolja a tör- 
vény a szocialista tulajdont, módosítja-e a szocializmus tulajdonviszonyait. 
Azt már most leszögezhetjük: a törvény bevezetésének célja a társadalmi tu- 
lajdon hatékonyabbá, működőképesebbé tétele. Az összes többi kérdés alá- 
rendelhető ennek. 

A közvélemény persze a tulajdonviszonyok problémáját sem kezeli el- 
vontan. Az embereket az izgatja, hogyan alakul majd a termelés, a  vállal- 
kozás, milyenek lesznek a munkafeltételek, a jövedelmek, érvényesíthetők 
lesznek-e az érdekek. Mivel a törvény tervezetét az illetékesek társadalmi 
vitára bocsátják, konkrét megoldásait, szabályait a vélemények figyelembe- 
vételével dolgozzák ki és fogalmazzák meg. Ez kerül majd a parlament ülé- 
se elé. Jelenleg azt tekintjük a legfontosabbnak, hogy a közvélemény minél 
jobban megismerje és megértse a törvénytervezetben kifejeződő törekvés lé- 
nyegét, azt a célt, hogy a törvénnyel hatékonyabbá kívánjuk tenni a gaz- 
dálkodást, szabadabbá a termelőtőke útját azokra a termelési területekre, 
ahol az a legtöbb hasznot hajtja, mozgósítani szeretnénk minden anyagi for- 
rást, amely a szocialista népgazdaság fejlesztését szolgálja. Beszélgetésünk- 
kel is ezt kívántuk elősegíteni." 

